
NAČELA | ŽIVOT 


Načela (principi) jesu ravnala ili direktive, pravila ili mjerila (norme), 
spoznajne smjernice, misli-vodilje ili putokazi, koji rukovode čovjeka u 
njegovu radu, kad hoće nešto postići ili kad ciljusmjerno (svršno) djeluje. 

Kad na pr. o nečemu razmišljamo ili kad nešto dokazujemo, nama 
je cilj da spoznamo istinu. Kad god sigurno o nečemu sudimo (tvrdimo 
ili poričemo), smatramo, da je to istina. Mi razlikujemo istinu od ne- 
istine — i pri tom pretpostavljamo kao istinu, da nešto ne može ujedno 
biti i ne biti, pa stoga ne valja i tvrditi i nijekati isto, izreći u istom > 
smislu »jest i nije, da i ne«. To bi protivurječno (protuslovno) bilo i ne 
bismo na taj način nikada došli do istine. Zato je mišljenju općenito 
pravilo ili načelo: »ne smije biti protivurječno« (= princip kontradik- 
cije). To je misaono ili logično načelo. 

U gospodarskom, pravnom i uopće društvenom životu, u umjetničkom 
ili drugom kome radu postoje različita načela; jer u svakom tom 
isječku života »ide« čovjek za nekim ciljem, hoće da nešto postigne, 
a na tome putu k cilju stoje mu načela kao spoznaje, koje taj 
put osvijetljuju. One čovjeka upućuju kako treba . postizati cilj, 
t. j. ono poželjno ili dobro (vrijedno), radi čega čovjek radi. Osim 
što su pojedini ljudi različito zaposleni — poljodjelci, umjetnici, 
učenjaci... — svima je kao ljudima zajednički život, ukoliko su ljudi. 
Dok na pr. umjetnika upućuju neka načela kakav treba da bude 
kao »pravi« umjetnik, svima su ljudima poznata neka načela, po kojima 
se biva »pravi čovjek«. Tko je pravedan, umjeren, razborit..., pravi je 
ili valjani čovjek, a protivno je tome nevaljani. Stoga postoje pojedina 
načela: treba biti pravičan, umjeren..., uopće dobar, a ne zao čovjek. 
Općenito je načelo, da postoji razlika između dobrih i zlih čina, i da prve 
bezuvjetno moramo a druge ne smijemo činiti. To su ćudoredna (moralna, 
etička) načela. Najviše je ono načelo, koje obuhvata sva pojedina načela 
i koje svu obvezatnu dobrotu obrazlaže životnim ciljem. 

Čudoredna su načela utoliko životna, što se odnose na sav život sva- 
koga čovjeka. »Životno« je i svako ono načelo (ako je i suprotno moral- 
nim načelima), koje netko smatra mjerodavnim za svoj život. Kako je, 
naime, u životnom načelu izvjesno prosuđivanje o cilju (svrsi) života, o 


“ai 


onome zbog čega je vrijedno živjeti ili što je najveće dobro (= zadnji 
cilj) življenja, to će ljudi sebi postavljati razna praktična načela — 
prema svome nazoru o vrijednosti ili smislu života. Netko će se na pr. 
praktično ravnati po načelu: ugađaj svome tijelu, uživaj osjetilno: jer to 
je najveće dobro, a pamet je samo putokaz k tome cilju. Drugi će sebi 
reći: moj život je od Boga i samo je u Bogu najveće dobro života, a iz ove 
istine slijedi načelo, da sav život mora biti upravljan prema Bogu kao 
slaganje s voljom Božjom na osnovu moralnoga zakona. Prema tome, u 
izboru životnih načela odlučit će subjektivni nazor o životu. Za kri- 
tičko prosuđivanje životnih načela odlučno je pitanje: šta je objektivno 
istinito o životu, o njegovoj vrijednosti ili (svršnom) smislu? Prema od- 
govoru, neka će načela biti istinita ili prava, druga neistinita ili kriva. 

Kritički prosuđivati načela znači ispitivati njihovu naučnu (znan- 
stvenu) podlogu. Tako je na pr. komunističko načelo, da treba vršiti 
ateističku propagandu, a da li je to načelo valjano, zavisi od naučne 
opravdanosti ateizma. Ako u filozofijskoj nauci ateizam nije opravdan, 
t. j. ako on nije istiniti nazor o životu i svijetu, eo ipso je krivo navedeno 
načelo. Komunizam će, dakle, opravdati borbu za svoje načelo samo 
onda, ako bi mu uspjelo dokazati istinitost svoga (materijalističkog) 
ateizma. Svi se komunisti, dakako, ne bave filozofijom; neki su od njih 
bezbožnici (ateisti) i sudjeluju u ateističkoj propagandi, premda su sasvim 
nesposobni da istražuju istinu. Oni će usvojiti komunističko načelo iz 
bilo kojih razloga, koji su kadri navesti pojedine ljude na bezboštvo. 
Netko je na pr. čuo za neku »dialektiku« i već misli, da mu to daje pravo 
na ateizam. Nekome se sviđa komunističko načelo da nema nikoje stalne, 
nepromjenljive, apsolutne istine, i to mu je već dovoljan razlog da naj- 
višim načelom života proglasi — beznačelnost; jer za svako se načelo 
pretpostavlja da je istinito, a nema li nepromjenljivih istina, nema ni 
takovih načela, nema zapravo nikojega načela, budući da »načelo« upravo 
znači stalnu i općenito valjanu istinu (dakako, pri tom ovi komunisti 
zaboravljaju da onda i njihovo načelno stajalište ne može biti istinito). 
Neki su opet čuli da religija (vjera u Boga) podržava kapitalizam, pa 
onda i bez ikoje kritike o tome ulaze u ateističku propagandu. U tima je, 
dakle, slučajevima usvajanje načela uvjetovano posve subjektivnim dis- 
pozicijama (s kojima i računa propaganda). Prema tome je sasvim nešto 
drugo kad se naučno (kritički) ispituje osnovanost načela, a drugo su du- 
ševni kanali kojima se usvajaju načela. Za ovo drugo dolaze osobito u 
obzir organizacije, štampa i druga sredstva (po potrebi i nasilja), kojima 
se zatire vjera u Boga, u apsolutnu vrijednost moralnog života, u nema- 
terijalni ili duhovni cilj neumrlog života duše. Nabaci se tvrdnja (tobože 
osnovana u historijskom materijalizmu), da je svemu tome izvor u kapi- 
talizmu — i već je to dosta za razjarene mase da nasrnu na religiju. 

Tako je neistina i zabluda postala načelo, koje kao nagonski slijepa sila 
pokreće živote u masama. 

Dok komunisti u teoriji zastupaju materijalizam, t. j. priznaju samo 
materiju izvorom svega, i zato ne priznaju Boga, a to nepriznavanje 
primjenjuju načelno na život, neki opet filozofi (pozitivisti)ne poriču Boga, 
ali drže da ne _ možemo ništa znati o Bogu, t. j. ne možemo smatrati 
istinom ni da ima ni da nema Boga. Taj agnosticizam pretvoren u na- 
čelo života glasio bi: »ne treba biti ateist, ali ne treba ni poštivati Boga 
(= biti religiozan), jer poštivanje već pretpostavlja istinitu spoznaju o 
Bogu, a nje nemamo«. I opet se, dakle, životno načelo izvodi iz izvjesnog 
nazora, pa je prema tome istinitost načela zavisna od opravdanosti toga 
nazora. 

Najviše je načelo poput uzorka, po kome čovjek oblikuje svoj život. 
Dinamika toga uzorka sastoji u tome, da čovjeka potiče ili pokreće (mo- 
vira) kako bi se voljno opredijelio za ono, što smatra najvišim dobrom 
života. U posjedovanju najvišega dobra čovjek je potpuno zadovoljan, 
sretan ili blažen. U tome nalazi smisao života. Životna su načela, dakle, 
zavisna od pitanja o smislu života. Jer, iako svi ljudi teže za srećom, 
pitanje je: u čemu ona sastoji i kako je njezina oživotvorba uvjetovana? 

Hedonička škola (iz Kyrene) smatrala je najvećim dobrom užitak ili 
slast (hedonć). Filozof Epikur (rođen nekako ispred smrti Platonove) po- 
stavlja načelo: »uživaj, ali pametno, da što dulje uživaš«. Ne samo osje- 
tilni užitak (u jelu, pilu, spolnosti), nego je i svako drugo uživanje (ra- 
dost, ugađanje) pravi životni smisao, — jer smrću je život definitivno za- 
vršen. Čovjeka čini blaženim na pr. i prijateljstvo, a osobito krepost, ali 
je i njezina vrijednost u tome, što donosi nutarnje smirenje i po tom 
slast; a sve što je neugodno i bolno, znači najveće zlo života. Ovo se, 
dakle, načelo hedonizma također osniva na jednom nazoru o životu, o 
njegovu najvišem dobru i zlu, o pitanju naše sreće. Tko znade na to 
pitanje odgovoriti (kaže Cicero), umije pronaći i put k sreći, pa se zato 
sva filozofija života sastoji u traženju sreće. 

Najveći su grčki filozofi — Sokrat, Platon i Aristotel — isticali, da 
slast nije najviše dobro života, jer ona može da bude i zla. Krepost je 
najviše dobro, i samo se po njoj dolazi k sreći. »Kreposni čovjek (kaže 
Cicero) radi što dolikuje, što je ispravno i pošteno, premda ne očekuje 
nikoje koristi ni užitka... Najboljima smatramo one, koji podnose po- 
gibli, napore i boli za domovinu — ne samo da time ne postizavaju užitke, 
nego ih se upravo odriču, te radije podnose muke, nego da odstupe od 
ikoje dužnosti... Njihova su djela valjana i vrijedna ne zato što ih drugi 
hvale, nego su ona takova i kad nitko za njih ne bi znao... Ako stid i 
čednost i čistoća, uopće umjerenost, ne vrijede po svojoj svetosti, nego 
su samo zbog straha ispred kazne i sramote, ne će li se strast i zločin 

ispriječiti čim su u izgledu tajnost i nekažnjivost? Ako već tjelesna 
snaga, zdravlje, ljepota pružaju slasti, koliko većma to važi za dušu, 
koja — kako su najveći mudraci držali — ima u sebi nešto nebesko i bo- 
žansko!... Ne bi slast ni bila ružna, kad ne bi postojala krepost; nestalo 
bi najviših kreposti, kad bi u životu imala da vlada slast. Zato prepu- 
stimo slasti životinjama, a nama je u nečem drugome tražiti najviše 
dobro.« 

Za Cicerona je (kako već za Sokrata i njegove nasljednike) najviše 
dobro u kreposnom životu; jer u kreposnom je čovjeku (kaže Aristotel) 
upravo nešto božansko. »Poštenje je tako silno, da ga priznajemo i kod 
ljudi kojih nikada ne vidjesmo, pa čak i kod neprijatelja... Kad netko 
hoće postići nešto zločinom, zar ne bi radije da to bude bez ikojeg zlo- 
čina? — Ništa nije većma nesumnjivo od činjenice, da čestitost valja 
samu po sebi cijeniti, a zloću samu po sebi izbjegavati« (Cicero). 

Ako čovjek po samoj kreposti i nije u svakom pogledu zadovoljan, 
potpunog zadovoljstva ili sreće nema mimo kreposti. Jer krepost ili do- 
brota odgovara čovjeku po njegovoj naravi, a težnja za srećom i nije drugo 
nego prirođeno nagnuće k dobru, kojim je isključeno svako zlo, a po tom 
i svako nezadovoljstvo: dakle sreća ili blaženstvo pretpostavlja takav 
život, koji nije suprot naravi. Ona je mjerodavna za dobrotu i za oživo- 
tvorbu sreće. U čovjekovoj naravi izvire zahtjev na dobrotu — i ona je 
utoliko ćudoredna ili naravno obvezatna. »Naravno« ukoliko uzmemo čo- 
vjeka po njegovu vlastitom obilježju, kako se razlikuje od drugih bića, 
napose životinja. U čovjeku je, dakako, i životinjska narav (jer živi kao 
osjetilni organizam), ali to ga ne čini upravo čovjekom. Vlastito mu je 
da ima razumnost ili sposobnost spoznati istinu. Stoga već sam razum 
čovjeka upućuje, kako mu je živjeti prema naravi ili kako će biti kre- 
postan, ćudoredno vrijedan ili dobar čovjek. Krepost je, prema tome, 
razumom upravljani život, usavršenje razumne naravi. To je uspon k 
najvišem dobru, u čijem polučenju sastoji blaženstvo. Tako uče Platon 
i Aristotel i drugi filozofi. Najsavršenijim dobrom smatraju Boga, i zato 
ovi filozofi uče da po ćudorednoj dobroti nalikujemo Bogu. 

Tko o tome nikad nije čitao latinske i grčke filozofe, mislio bi da tako 
o Bogu i ovakom životu govori samo teologija i Crkva. Zato danas ljudi 
bez klasične naobrazbe nemaju ni pojma o duhovnoj kulturi najvećih 
umova ispred kršćanstva. Ne slute, kako je filozofijska logika određivala 
smisao i vrijednost života. Ishodište filozofskom nazoru o čovjeku bila je 
sama njegova narav ili razum — tako, da živjeti po naravi znači živjeti 
prema razumu. Razumna narav sama po sebi hoće da se po njoj živi, i 
to je na kraju (vrhu) svih dobara: najviše dobro čovjeka. Da razumski 
živimo, to je nepisani zakon naravi. Razum je izraz volje Božje, kako je 
i naša narav Njegovo djelo. To je osnovna istina, iz koje logički slijedi 

Zar nije komunizam borba proti socijalnim nepravdama? A zar se bore 
svi koji u Boga vjeruju?! : 

Tako izrečene ove misli kadre su odjeknuti kod ljudi, koji nisu do- 
voljno spremni da svaku misao proniknu u ispitivanju njezine osnova- 
nosti. U naravi je — to ćemo najprije odgovoriti — doista životna direk- 
tiva, pa može netko i bez te etičke spoznaje da savjesno živi. Ne treba 
filozofski (etički) znati na čemu se savjest osniva; moralno je dobar, kada 
se nje drži. Slijedi li otuda, da smije biti sasvim indiferentan gledom na 
pitanje o Bogu? To bi slijedilo samo onda, kad savjest ne bi ni poticala 
na to pitanje. No, recimo da i potiče: zar nema dosta ljudi koji ne rade 
protiv svoje savjesti, žive sasvim pošteno — premda drže da nema 
Boga? Barem kod njih ne dolazi do priznavanja Boga u njihovu savjesno 
ispravnom životu. Na ovo ćemo pitanje odgovoriti protuupitom: ako 
ljudi i jesu inače savjesni, jesu li savjesni baš u pitanju svoga nepri- 
znavanja Boga? Nije li zahtjev savjesti da čovjek traži istinu, a ne samo 
da nešto »drži« ili usvaja bez pitanja da li je uistinu tako? Pogotovo 
kad je to pitanje danas na dnevnom redu i po komunističkom programu. 
Komunizam je borba proti religiji (praktičnom priznavanju Boga), na- 
glašujući čak da je religija izvor socijalnim nepravdama. Je li to istina? 
Da Boga nema, pozivaju se komunisti na materijalizam. To je pitanje 
filozofije, i tu je ono riješeno tako, da ne bi komunizma već odavna bilo, 
kad bi se oslanjao samo na teoriju materijalizma. Niti bi komunisti uspi- 
jevali svojim neistinama da religija bilo kako podržava nepravde; jer 
svak iole priseban čovjek vrlo dobro znade, da religijsko upućivanje na 
izasmrtni život nikako ne oduzima čovjeku prava na ovaj život, a prema 
tome i ne tolerira nepravde niti koga zaustavlja da se proti njima bori. 
Koliko su pak neki ljudi koji u Boga vjeruju, neosjetljivi za nepravde, 
ne može se ni reći da su u tom pogledu dovoljno moralni i religiozni. 
Kraj vjere u Boga može netko da bude zločinac, a nitko neće razborito 
reći da je to po vjeri, nego je upravo protiv nje. 

Ako je neistina što uče komunisti, da je vjera u Boga izvor soci- 
jalnim nepravdama, onda tko god uviđa da je to neistina, mora ući u 
borbu proti komunizmu; to se načelo osniva na dužnosti borbe za istinu. 
U toj borbi, nažalost, ne mogu kritički sudjelovati i oni društveni slo- 
jevi, koji su već opredijeljeni za komunizam radi njegove naglašavane 
borbe proti nepravdama. Ovi slojevi ipak vrlo dobro znadu jedno: soci- 
jalne su nepravde najnečovječnija stvarnost, koja uništava bezbrojne 
živote i time opravdava bezobzirnu borbu protiv nje. Kakav ćemo, prema 
tome, zauzeti stav mi, koji ne možemo stupiti na stranu komunističkih 
boraca zato, što se oni služe sredstvom koga ne možemo prisvojiti — a 
to je ateistička propaganda i nasilje? Svakako moramo i hoćemo suzbi- 
jati nepravde i sve, čime se one podržavaju. U toj nam je borbi, dakle, 

da treba živjeti »kako nas Bog vodi« (kaošto je rekao Sokrat uoči svoje 
smrti). Zato treba »Boga slijediti i Njemu biti poslušan« (Seneka). Život 
treba ravnati po vječnom zakonu volje Božje, i tako će sav život biti 
služba Bogu, Gospodaru života. To je najviša dužnost, da u svemu mi- 
slimo na Boga (Markus Aurelius). »Bogu se voljno predati, svojstveno je 
velikome duhu... Filozofija nas opominje da se Bogu spremno poko- 
ravamo, da Njega slijedimo... Neka je čovjeku po volji, kako je prema 
Božjoj volji« (Seneka). 

Sve su to, reći će tkogod, uzvišene iluzije; filozofski poslovi: jedan 
misli ovako, drugi onako, a bogtepitaj tko ima pravo. 

No, takva izjava pokazuje kako su ljudi nekritični. Ako si ignorant 
i ne znaš prosuditi tko je u pravu, ili ako si skeptik i držiš da nema 
istine, već si time oduzeo sebi pravo nazvati nešto iluzijama: jer čim to 
proglasuješ iluzijama, znači da si posve siguran kako nije istina šta ovi 
filozofi govore, i da znadeš svoju sigurnost valjano obrazložiti ili oprav- 
dati. Ako i jest to, da jedan misli ovako, drugi onako, ne misle svi jed- 
nako istinito. Zar ovdje razilaženja u mišljenju oduzimaju mogućnost 
istine, kad inače u bezbrojnim pitanjima susrećemo mnoštvo nazora da 
nas to ipak ne pokoleba u traženju i zastupanju istinitoga nazora? »Filo- 
zofski poslovi«? — a nisu li oni pretpostavka u svačijem životnom ori- 
jentiranju? Dakako, tko zastupa načelo da mu ne treba nikojeg načela 
ili da treba beznačelno živjeti, taj i nema nikoje misaone orijentacije. Po 
tome bi stajalištu otpalo i ovo načelo: treba razlikovati poštenje i nepo- 
štenje, moralnu dobrotu i zloću. Beznačelnost je negacija svakoga zna- 
čaja (karaktera); jer tko se uopće ne rukovodi nekim stalnim spozna- 
jama koje usvaja kao životni regulativ, ne može ustrajnom voljom oživo- 
tvarati ono, što smatra moraino dobrim i što ga čini karakternim. Po- 
stavljati sebi životna načela ne znači dakle »filozofski posao« (sa pri- 
zvukom jalova poučavanja), nego zadatak svakoga tko uviđa da ne može 
izbjeći pozivu čovjeka: postati karakter, trajno valjani čovjek. A oda- 
brati sebi životna načela ne možemo bez orijentacije o životu (dakako 
tilozofijske, bome ne astronomske ili botaničke). Ako nikome njegov nehaj 
za neku nauku i potpuna neupućenost ne daju pravo da se mjerodavno 
o njoj izjavljuje, isto važi i glede filozofije: njezina prava na opstanak 
ne može dohvatiti ničija nesposobnost za filozofiranje. 

Netko će opet reći: sve kad uzmemo da je Bog ljudima odredio kako 
će živjeti, i da se na toj istini osnivaju načela ili životne istine koje obu- 
hvataju naše moralne dužnosti, ipak je priznavanje ovisnosti o Bogu prak- 
tički nepotrebno zato, jer čovjek moralno ispravno živi kad radi prema 
svojoj savjesti, pa iako je ona izraz volje Božje, prirođena je ili po na- 
ravi nam dana — dakle je u samoj naravi dovoljno ravnalo za život. Svi 
znamo, priznavajući ili ne priznavajući Boga, da je svaka nepravda zlo. 

U toj borbi, nažalost, ne mogu kritički sudjelovati i oni društveni slo- 
jevi, koji su već opredijeljeni za komunizam radi njegove naglašavane 
borbe proti nepravdama. Ovi slojevi ipak vrlo dobro znadu jedno: soci- 
jalne su nepravde najnečovječnija stvarnost, koja uništava bezbrojne 
živote i time opravdava bezobzirnu borbu protiv nje. Kakav ćemo, prema 
tome, zauzeti stav mi, koji ne možemo stupiti na stranu komunističkih 
boraca zato, što se oni služe sredstvom koga ne možemo prisvojiti — a 
to je ateistička propaganda i nasilje? Svakako moramo i hoćemo suzbi- 
jati nepravde i sve, čime se one podržavaju. U toj nam je borbi, dakle, 


6 


zajednički cilj s komunizmom, ukoliko on taj cilj barem programatski 
proglašuje svojim. Koliko god nam uspije odstraniti nepravde, toliko 
smo oduzeli terena kornunizmu, koji sveđer prikuplja nove žive snage 
upravo nezadovoljstvom slojeva koji su nepravdama najteže pogođeni. 

Dosad se i najviše griješilo u borbi proti komunizmu time, što se 
ta borba ograničila na teoreiske rasprave i na zahvate državnih vlasti, 
a jedna i druga metoda ne vodi uspješno k cilju. Prva zato ne, jer će 
se jedva naći ikoji komunist, koji bi imao duševne preduvjete da traži 
objektivnu istinu; druga zato ne, što pritisak vlasti traje dok ne nadja- 
čaju koji su pritisnuti, a osim toga se fizičkim pritiskom ne odstranjuju 
uzroci pristajanja uz komunizam. Namjesto .ideoloških rasprava proti 
+komunizmu, trebalo bi sustavno upućivati najšire slojeve o konkretnim 
pojavama koje iznosi sama stvarnost komunizma. Treba činjenicama 
utvrditi kako je seljak u Sovjetskim republikama državni kmet, kome 
je država oduzela privatno vlasništvo — jer. tako i jest u programu 
komunističke kolektivizacije; a koliko se ona sad već i tamo napušta, 
ne treba ni našem seljaku komunizma da dođe do pravedne podjele 
zemlje, kad isto može učiniti i narodna vlast bez komunizma. Neka 
naše radništvo bude upućivano o imovinskom stanju boljševičkog rad- 
nika, za razliku od tamošnjih buržujski situiranih vlastodržaca (kako 
nas izvješćuje i američka komisija, koja je tamo prošlog ljeta boravila). 
Neka se, dakle, i u tom pravcu pokrene narodno prosvjećivanje i, dakako, 
uporedo s time ekonomski napredak, a u prvom redu neka se u pra- 
vednoj odmjeri prema cjelini odredi imovinsko stanje — pa će se nor- 
malnim putem i bez ikakovih iskustava postići zajfaničko dobro, radi 
koga i dobiva svaka vlast pravo na opstanak. 

S tima smo posljednjim riječima pristupili načelu, koje nas ovlašćuje 
prosuđivati socijalne pojave u narodu i u međunarodnim odnosima. Kao 
zajedničko dobro svih naroda dolazi u obzir zaštita najviših načela čo- 
vječnosti po spriječavanju nasilja u međunarodnim pitanjima. To je 
nedavno isticao i g. Neville Henderson — dakako, samo protiv Njemačke, 
«dok istovremeno nije imao pred očima preko četiri stotine milijuna, 
koji.su preko Španjolske, Portugala, Nizozemske, Franceske, Njemačke 
i Turske pripali engleskom imperiju. Držeći sve to čvrsto u rukama, 
lako je hiniti neinteresiranost i reći: »Mi ne tražimo nikakve materi- 
jalne dobiti!« Načelo o slobodi i napretku čovječanstva postaje himbena 
fraza u ustima onih, koji u jednom tuđem ratu vide opasnost za to na- 
čelo, dok bi htjeli da nitko ne vidi te opasnosti u njihovu ratovanju i 
jur osvojenoj ili prisvojenoj »materijalnoj dobiti«. Ovi se nedužnici sa- 
blažnjavaju (u moralkama se to zove scandalum pharisaicum), što je 
Njemačka »divljački« napala Poljsku — valjda za razliku od Sovjeta 
(koji se, naravski, i ne spominju), koji nisu divljački nego veoma pitomi 

u osvajanju. Uostalom, nasilja se mogu provoditi i bez ratovanja. Ili zar 
nije nasilje, kad jedan narod oduzima drugome mogućnost ekonomskog 
i kulturnog razvitka? Koliko je načina u provedbi takvog nasilja! To 
vrlo dobro znademo također iz vlastitog iskustva. Među najviša načela 
čovječnosti (kao neki privilegij vječno kompromitiranih »zapadnih de- 
mokracija«) ide svakako i pravo naroda na samosvojnost, — a zar se to 
načelo zaštićuje raznim razgraničenjima naroda mimo volje i protiv inte- 
resa dotičnoga naroda? Nije li sav narod i svaki njegov član u pravu 
da pri tome odlučuje, a ne da jedan dio oduzima pravo drugome, ili 
čak da o tome odlučuju »zaštitnici najviših načela čovječnosti« izvan 
toga naroda? Ako je činjenica, kaošto jest, da su pojave u današnjoj 
stvarnosti negacija slobode samoodređivanja, onda će buduća historija 
o njima biti lažna, bude li to prikazivala kao borbu za »najviša« načela. 
Tako bi netko neupućeni mogao današnje »zapadno-demokratsko« odu- 
ševljavanje za pravdu smatrati jedinim izgledom u spasenje čovječan- 
stva, dok ne bi uvidio kako se taj zapadni moral čini nevješt u obma- 
njivanju sa jednom naoko bezazlenom distinkcijom, kad u jednu ruku 
zahtijeva reparaciju nepravde (!) učinjene od Njemačke (ne samo Češkoj 
i Poljskoj, nego i) njemačkoj Austriji, a u drugu ruku vlastite nepravde 
učinjene pred dvadeset godina Njemačkoj naziva »greškom«. Reparaciju: 
sadašnje nepravde definiraju ovi politički moralisti kao izmjenu geo- 
grafske karte u srednjoj Evropi po njihovu interesu, jer njihovo je na- 
čelo čovječnosti (pravda) = vlastiti interes. A za američki moral insa- 
nity ne treba jamačno većeg dokaza od činjenice, da liferanti oružja 
samodopadno upravljaju moralne apele na ljude s »normalnim instink- 
tom«. Tako evo svjetske nepravde i laži stvaraju ratove, da se onda 
raznobojne »knjige« izdaju o tobožnjim uzrocima nekog rata. 

Prema tome: osim što neko načelo imade smisao i vrijednost po sebi, 
može to isto načelo da dobije posve drugi smisao i praktično značenje po 
subjektu, koji se dotičnim načelom služi. Stoga je za prosuđivanje na- 
čela potrebno uočiti njegovu vezu sa subjektom, s njegovom životnom 
praksom u primjeni i provedbi načela. U sadašnjem ratu i papa i Hali- 
fax jednako ističu načelo: »sačuvati vlast prava i ljubavi«, — ali postoji 
izvjesna praksa, koja je kadra da to načelo u nečijim ustima profanira. 
Franceska je »korporacija kršćanskih publicista« oduševljena ovim na- 
čelom — zahtijevajući u njegovo ime »materijalne garancije mira«, što 
bi imalo značiti: osiguranje granice na Rajni, jačanje Austrije i još ko- 
ješta. U ime istoga načela misli Jacques Bainville (prvak pokreta »Action 
Francaise«), da je ujedinjena Njemačka preglomazna; a Leon Blum misli, 
da treba Nijemce politički odgajati. 

Ako bi pak netko tome suprotno bio slobodan pomišljati, da se na- 
čelu »prava i ljubavi« ipak ne bi imao podavati i ovakav smisao, taj 

.se izvrgava pogibli osumnjičenja germanofilstvom. To čak nije pro- 
pustio učiniti ni »L'Osservatore romano« za — »Hrvatsku Stražu«. 
Očita je šteta, što je napušteno načelo Pija XI. o depolitizaciji, koja bi 
barem onemogućila razne intrige. Zar ne bi na pr. načelo, da treba 
slomiti Njemačku radi njezina poganstva, dopustilo i jedno takvo na- 
čelno shvaćanje, po kome je komunističko bezboštvo još veća, svjetska 
pogibao?! Da li bi protivno bilo »pravu i ljubavi« i obrani kršćanske 
kulture, kada bi netko po tome načelu zastupao mišljenje, da je potpuno 
loša politika, kojom se Njemačka tjera u zagrljaj sa boljševizmom. Po- 
lazeći sa ovog stajališta, bit će sasvim drukčija praktična orijentacija 
prema Njemačkoj — u ime istih navedenih načela — negoli je zahtjev 
za »likvidacijom« Njemačke. Na taj način, dakle, ulaze načela u životne 
oblike, unutar kojih nalazimo kriterije za ocjenjivanje tih načela. 

To se, dakako, ima primijeniti i na unutarnje. prilike pojedinog na- 
roda. Komotni je posao, recimo, napadati »totalitarnu diktaturu« i izvi- 
kivati demokraciju, a pritom uvoditi »narodnu« diktaturu. Jer diktatura 
nije samo u nasilnom oduzimanju ličnih i narodnih prava po nekom teo- 
retskom sistemu ili kad to dolazi s tuđe strane, nego i onda, kad se 
na pr. prijeti gubitkom državne službe onima, koji ne glasuju za »na- 
rod« — premda su za svoj narod žrtve doprinesli, za razliku od onih 
koji su u položaju svoje prijetnje ostvariti. Kao jedna politička metoda, 
takva je pojava prosto nasilie jednog dijela naroda nad drugim. Niti je 
na pr. fabriciranje narodne volje manje nasilno zato, što prijetnje izvode 
amaterski agenti namjesto profesionalnih. Ili uzmimo drugi oblik lažne 
stvarnosti: političko manevriranje s načelom, da je narod subjekt prava, 
vlasti i slobode, a pritom izvedbu toga načela rezervirati nekolicini ljudi 
— koji pripadaju »gospodskom« dijelu naroda, o kome se (po novom jed- 
nom načelu) i ne vodi računa kad je govor o »narodu«, ili se čak taj dio 
načelno proglasuje nenarodnim, premda je priznavan bio onda, kad je 
dotičnoj nekolicini omogućivao položaj na kome predstavljaju »narod«. 
Tako dolazi do podjele u načelni »subjekt« i djelomični »objekt« naroda, 
a potonjemu pripadaju oni kojima je dužnost služiti se pravom i slo- 
bodom da misle samo jednu »ideologiju« i da ju praktično (= stranački) 
provode — ako im je do egzistencije. Osim što bi se mogao naći jedan 
narod sa takovim načelima u političkom životu, nije isključena moguć- 
nost lažne provedbe i socijalnih načela, na pr. načela o pravednoj po- 
djeli materijalnih dobara. Neki bi vlastodršci možda smatrali da je na- 
rodu pomoženo već time, što se poluoficielnim oporezovanjima podržava 
neki fond, koji će eventualno dobro doći za naplaćivanje narodnih za- 
sluga (dok najviši kvalificirani radnici nemaju ni toliko zasluge, da ži- 
votnim standartom budu izjednačeni s kuharicama). Doista je lako pro- 
gramatski isticati socijalne reforme u imovinskom stanju seljačkoga na- 

roda, a istodobno osvajati kapitalistički unosna mjesta (pri čemu je trica, 
da se netko odjedamput opskrbi tucetom odijela). I tako dalje. Kaošto 
u političkom i ekonomskom, jednako .je i u kulturnom pogledu moguće 
zastranjivanje života od načela. Ako je načelo, da su u širem prosvje- 
ćivanju naroda i u njegovu kulturnom (naučnom, umjetničkom...) na- 
pretku pozvani sarađivati oni pojedinci, koji su za sšvoj posao spremljeni, 
onda je i krivo postavljeno načelo da pri tom sav narod jednako sara- 
đuje, kaošto je i kriva provedba načela, kad je jednostrana ili čak ovisna 
od stranačkih upliva. 

Koja će načela prevladati u životu jednoga aa zavisi u prvom 
redu od onih pojedinaca, koji odlučuju sudbinom toga' naroda, — od 
ličnih načela, koja se odrazuju u njihovu životu. Ta načela,. provedena 
u političkoj funkciji dotičnih pojedinaca, mogu imati dalekosežne poslje- 
dice za sav narod. Kao mjerilo u prosuđivanju tih načela mogu nam 
poslužiti pojedini čini; po njima ćemo prepoznati ljude i ocijeniti dru- 
štvenu cjelinu, koja se u narodu smatra »najvišim« slojem. 

Ostanimo kod bližih primjera! Jedan se uspinjao mađaronskim lje- 
stvama i obnevidio za svoj narod, zatim se uspinjao »narodnim« ljestva- 
ma i stigao do vrha — valjda zato, što je kao slobodni čovjek i mili- 
junaš svjetovao uoči izbora svome rođaku neka zdrav legne u krevet, 
da ne bi morao glasati za svoj narod, proti najvećem narodnom krvo- 
loku. — Drugi: povjerljivo sabire za »uskoke« na zapadu i povjerljivo 
odlazi po svojim poslovima prema istoku, mrzi domaće »narodnjake« i 
napokon bude njihov član jednoga novčanog poduzeća. — Treći, četvrti 
i bogzna koji nisu loši patriote, samo što na izborima podupiru protu- 
narodne režime, najbolje su plaćeni (dvostruko i višestruko od prvih 
kulturnih radnika), i nakon »preokreta« nađu opet milost u gospodara 
(a pomilovanjem se prestaje biti krivac). — Jedan je »autohtoni« .pro- 
svjetitelj seljačkoga naroda,.a nekom se zgodom tahijevski oborio na 
skupinu seljaka, kad su tražili pomoć u svojim potrebama i jadima. — 
Oni isti koji su do jučer (točnije: do kolovoza) bili smatrani prvoborci 
naroda, ne poznavajući kompromisa u pitanju narodne samosvojnosti, 
i koji su ostali nakon svega nepromijenjeni i siromašni, prozvani su 
preko noći narodnim neprijateljima (»frankovcima«) — od onih, koji 
napustiše beskompromisnu borbu i koji više nisu siromašni. Oni isti 
kojima je do jučer obilovao rječnik »slobodom, pravicom, autonomi- 
jom...«, određuju kako: se ima misliti, prosuđivati, glasovati, kupovati 
— i prema tome dobivati ili gubiti namještenja odn. egzistenciju. 

Narod, u kome se to i još drugo može događati, nije doista na kri- 
vom putu kad vjeruje onima, koji ga upućuju da su gospoda pokvarena. 
Samo taj narod još točno ne vjeruje tko sve pripada takvoj gospodi — 
i zato je najprvotnija dužnost svima koji istinski sebe zalažu za dobro 

svoga naroda, da mu otvore oči. Istina je, da se suzbijanjem analfabe- 
tizma u narodu utire put njegovu kulturnom napretku, ali je i to istina, 
da je za kulturnu vrijednost i analfabetskog naroda najodlučnije, da li 
njime vladaju valjana načela i značajni ljudi. Ako postoji neki narod, 
u kome zadržavaju najunosnija mjesta oni koji su po službi bili neko- 
rektni; u kome tuđinci, koji čak preziru taj narod, otimlju kruh narod- 
nim sinovima; u kome su za narod najvredniji i najzaslužniji na strani 
zapostavljenih i klevetanih; u kome se sloboda uvjerenja mjeri po stra- 
načkoj legitimaciji; u kome su neki mogli koješta biti, da poslije budu 
priznati ispred onih koji iz ljubavi k narodu vrše kritiku, na koju im 
nikoji narod a najmanje neka grupa može oduzeti pravo; u kome je na- 
cionalno-komunistička koalicija izgubila osjećaj morala u tolikoj mjeri, 
da većinu buduće narodne inteligencije proglasuje plaćenicima, premda 
je ta inteligencija izraz duše narodne, a ne koalicija, — takav je narod 
mogao imati slavnu prošlost, ali mu je problematična budućnost, ako u 
njemu ne prevlada život valjanih načela. Stjepan Zimmermann: 


TEŠKA NOĆ 


Tajanstvenim šumom brodi vjetar kroz noćno granje, 
Kao da jezivim tonom zloslutnu pjesmu svira. 

Sjene su tako tamne ko teške nemirne sanje, 

Danas crnina noćna sa strahom u srce dira. 


Lišće je upilo crnu boju neprovidnog mraka 

I kao bezbrojno jato leptira dolje slijeta, 

Sve stvari kraj mene nose pečat sablasnog znaka, 
Kao da stojim na međi živog i mrtvog svijeta. 


Prostor se tamni svuda ko zidina strave diže, 
Kao da nikada više ne će biti svanuća, 
Utvare grozne rastu, cere se, prilaze bliže 

“Kroz šumu, što jezivo diše na svoja lisnata pluća. 


Drhtaj strepnje zastruji nervima svakim šumom, 
Lebdi predjelom cijelim zebnja strahotne more, 
Sa svakim šušnjem i zvukom proleti misao umom 
O strašnoj sudbini lijepe, nesretne Leonore.| 


U noći takvoj raste čežnja za svjetlošću zraka 

I najmanju stvarcu je noćas zlokobna magija takla, 
Čini se, kao da lutam dubokim ponorom mraka 

I gledam kroz crno okno u crno predvorje pakla. 


August Đarmati. 


1] 


NA PERIFERIJI HRVATSTVA 


Crvena Hrvatska je realna činjenica hrvatske povijesti. Literatura 
o tom interesantnom i značajnom području se silno nagomilala, osnovne 
činjenice su potpuno jasne i potpuno naučno dokazane, samo je nedo- 
statak taj što cijela ta opširna građa nije sistematizirana i zaokružena, 
te je radi toga vrlo nepristupačna i slabo poznata. S. M. Štedimlija! je 
pokušao dati iscrpiv prikaz razvoja do najnovijeg vremena, no i pokraj 
velikog uspjeha djelo još uvijek ne zadovoljava, jer je stvoreno u kratkom 
obliku, jednim zamahom i pisac je morao krčiti sasvim nove putove, te 
je djelo u mnogočem nepotpuno. Zbog nekih novih pogleda (jedinstvenih 
do sada izuzev Starčevića) djelo zaslužuje punu pažnju. Pisac proteže 
područje Crvene Hrvatske dublje u unutrašnjost i formulira ovako: »U 
svoju današnju zemlju, oni (t. j. Crnogorci) su došli kao Hrvati i pod tim 
imenom živjeli nekoliko vijekova, a tek kasnije kad je bila stvorena 
srednjevjekovna srpska država, u čiji je sastav ušla predhodnica današnje 
Crne Gore, Zeta, počela je pod uticajem i pritiskom autoriteta nove 
države da se gubi hrvatska u korist srpske nacionalne svijesti kod pre- 
daka današnjih Grnogoraca.«* Autor opravdava svoju tezu mnogobrojnim 
dokazima, naročito sa čestim tragovima hrvatskog imena u današnjoj 
Crnoj Gori. U srezu Kolašinskom, općini Lipovskoj, ima mjesto zvano 
»Hrvatske livade«, gdje ima ostataka i starog naselja, za koje se tvrdi 
da je hrvatsko. U srezu Studeničkom, općini Pavličkoj selo Rvati. U srezu 
Deževskom, općini Vračevskoj selo Hrvatska, a u srezu Cetinjskom, općini 
Riječkoj selo Rvaši. Po mišljenju pisca Milivoja Matića, koga citira 
Štedimlija, to »znači da su se u tim mjestima stanovnici za dugo održali 
u hrvatskoj narodnosti«. Kod mjesta Tutin u Sandžaku još postoji zapu- 
šteno »latinsko« groblje, koje potiče, navodno, od katoličkih Hrvata. 
Ovdje treba dodati istraživanja Ivana Zovke, po kojemu u srcu Crne 
Gore po narodnoj predaji — jedna gradina se zove grad hrvatskog kralja 
Zvonimira*. Ne ulazeći u pitanje može li se područje Crvene Hrvatske 
protegnuti na kasniju Zetu, današnju Crnu Goru, spomenut ćemo da je 
Zovko našao mnogo tragova hrvatskog imena također u Staroj Srbiji i 
Makedoniji. Mi bi prihvatili Šufflajevo shvaćanje“, da su ti brojni tragovi 
hrvatskog imena izvan hrvatskih zemalja nastali žarenjem hrvatskog 
centra, njegovim izbojcima ili njegovim posve otkinutim odlomcima. Tako 


1 S. M. Štedimlija: Crvena Hrvatska, Zgb. 1937. 

20. c. str. 9. 

5 Ivan Zovko: Hrvatstvo u narodnoj predaji i običajima po Herceg-Bosni. 
Mostar 1899. Pretiskano iz »Osvita«. ; 

4 Dr. M. Sufflaj: Crvena Hrvatska i Dubr. Hrvatska Revija. 1930. br. 1. 

dr. Šufflaj navodi da u arbanskom jeziku ima mnogo pozajmljenica iz 
hrvatskog čakavskog dijalekta, a da se »još u vrijeme doseljenja (Hrvata) 
posve otkinuti odlomci Hrvata gube čak na Prespanskom jezeru (1203., 
»villa Cravatochori«) i u sjevernoj Grčkoj, gdje danas postoje tri mjesta 
»Charvation'«*. Sve ovo veliko rasprostranjenje hrvatskog imena zaslu- 
žuje svoju posebnu i cjelovitu naučnu obradu. 


»Crvena Hrvatska popa Dukljanina imade, zaključuje svoja istraži- 
vanja veliki svjetski naučni autoritet dr. Milan Šufflaj, realnu hrvatsku 
etničku podlogu. No ona imade i realni geografski supstrat, koji je done- 
kle još i danas sačuvan na istom tlu... Za nekadašnju realnost Crvene 
Hrvatske postoji još jedan i to drevan indicij u okolnosti, što je uzorak 
Crvene Hrvatske pronađen u samoj zakarpatskoj pradomovini Hrvata... 
Ono se osniva na prastarom i posve razumljivom običaju, da iseljenici 
redovito nazivaju rijeke, gore i naselja u svojim novim obitavalištima 
imenima iz stare postojbine«.* 


Manje je poznato stajalište Ante Starčevića. Veliki »otac domovine« 
u jednoj svojoj studiji* piše: »Po prilici današnje okružje Kotorsko sa 
susednom okolicom Turske biaše poznato pod imenom Dukljanske po- 
krajine. Po razdelenju kraljevine Hrvatske postade i ta pokrajina poseb- 
nom deržavicom. 


Po Hervatstvo, mi nepoznamo ni jednu okolicu, koja bi bila zname- 
nita, kako je okolica Dukljanska... Od popa Dukljanina, do danas, ko- 
liko se je svašta preverglo preko pokrajihe Dukljanske! Nu je-li tamo 
popustio, na tolika protivna podticanja, na tolika dušenja, duh slobode, 
duh narodnosti hervatske? Nije!« 


Nanizati sve one historijske činjenice koje su stvorile Crvenu Hrvat- 
sku i obraditi sve one krupne historijske faktore koji su razbili cjelovitost 
hrvatskog naroda u ovoj jako izloženoj periferiji hrvatstva, znači doka- 
zati i objasniti gornje tvrdnje. Boka Kotorska, centralni dio Dukljaninove 
Crvene Hrvatske, je svakako jedan od najčarobnijih kutića lijepe hrvat- 
ske zemlje. Boka je kroz cijelu svoju povijest bila nerazorivo povezana 
sa hrvatstvom i ona je prepuna tvorevinama hrvatske kulture i hrvat- 
skog duha. Kada bi Boka Kotorska u budućnosti bila odvojena od hrvat- 
skog životnog kruga, ona bi zanijekala samu sebe i prestala bi predstav- 
ljati ono duhovno bogatstvo, koje je danas u njoj. Njena budućnost se 
mora odvijati u zajednici sa ostalom dalmatinskom Hrvatskom, ona je 
njezin nerazdruživ dio, već u ovom aspektu, a da ne govorimo o ekonom- 


5 0. c. str. 68. 
* Ante Starčević: Kotor, spisano 1. XI. 1869. »Hervatska« 1869/70. 

skim i geografskim momentima koji je bezuVjetno prisiljavaju na tu 
zajednicu. Njena zapuštenost i zaostalost će prestati onoga časa kada se 
ona ukopča u onom smjeru kamo je upravljaju svi njeni interesi, njena 
historija i njena kulturna stvaranja u prošlosti. 


IME I PODRUČJE CRVENE HRVATSKE 


Najnoviji naučni rezultati su, izgleda, definitivno riješili zagonetno 
pitanje postanka imena Crvena Hrvatska. Dvojica uglednih učenjaka, 
istovremeno, a nezavisno jedan od drugoga, različitim argumentima i po ra- 
zličitim poticajima došli su do istog zaključka, koji je završio dugu naučnu 
diskusiju o postanku tog imena, u kojoj su sudjelovali Šufflaj, Dabinović, 
Klaić i dr. Dr. Niko Župančić“ je utvrdio, da Mongoli i Turci označuju 
bojama strane svijeta, te modra boja znači istok, crvena jug, bi- 
jela zapad, crna sjever, a ljubičasta sredinu. Stari Hrvati su prema 
toj tezi donijeli u svoju domovinu takav način obilježavanja strana svi- 
jeta. Dr. Sakač* usvojivši pak Hauptmanovo mišljenje o kavkasko-iran- 
skom podrijetlu Hrvata prema stranim autorima je zaključio da su 
Hrvati donijeli taj običaj iz svoje pradomovine sa Istoka, jer je poznato 
da su Kinezi i Iranci upotrebljavali iste boje za oznaku dotičnih strana 
svijeta. Svakako je dakle sigurno, da su Hrvati donijeli iz svoje pra- 
domovine taj običaj i na saboru na Duvanjskom polju za kralja Budimira 
(Tomislava) — prema Dukljaninu — izvršena je administrativna podjela 
hrvatske države na Bijelu Hrvatsku i Crvenu Hrvatsku, što znači na 
Zapadnu i Južnu Hrvatsku. Ovo se pitanje time može smatrati definitivno 
raščišćenim. Klaić prihvaća Dukljanina u osnovnim linijama kao vjero- 
dostojan izvor, jer smiješno bi bilo pomisliti da pisac ne bi točno znao i 
iznosio kako se njegova domovina zove, koji su joj gradovi i pokrajine, 
te župe pripadale. Dukljanin točno nabraja župe, te navodi da pripadaju 
Crvenoj Hrvatskoj gradovi Kotor, Budva, Bar, Ulcinj, Skadar, Trebinje, 
Pilot i pokrajina Hum, Travunja, Podgorje i Zeta. Po dru Bjelovučiću' 
Crvena Hrvatska se prostirala od Neretve do Bojane (a možda i do Drača) 
tako da planine Maglić, Durmitor, Vojnik i Kom, kao rijeke Piva i Tara, 
te okolica Gusinja nijesu spadale u Crvenu Hrvatsku. Spomenuli 
smo da je Štedimlijino shvaćanje područja još šire. | 





7 Na IV. kongresu slav. geografa u Sofiji 18. VIII. 1938. i otiskano »Etnolog« 
XI. Ljubljana 1938. 


8 »Zivot« XIX. br. 6. 1938. 
% Dr. Bjelovučić: Crv. Hrv. i Dubrovnik. Mat. Hrv. Zgb. 1929. 

ŽIVOT CRVENE HRVATSKE 


Crvena Hrvatska kao sastavni dio hrvatske države postojala je sve 
do polovice X. vijeka, kada je, uslijed slabljenja centralne vlasti hrvat- 
skih kraljeva borbama oko nasljedstva, otpala i postala samostalna pod 
upravom domaćih knezova, vjerojatno do tada vazala hrvatskog kralja. 
Dogodilo se to, bilo na cijelom području njezinom, bilo da su otpali poje- 
dini knezovi njenih dijelova kao Zahumlja, Travunje, Duklje. Mišljenja 
su o tome podvojena. Tako n. pr. dr. Bjelovučić smatra da je tek oko 
g. 990. nastalo odvajanje, kada se u Skadru proglasio Ivan Vladimir 
dukljanskim vladarem, da je postepeno proširivao svoju vlast do Neretve, 
odvojivši tako cijelo područje Crvene Hrvatske, od hrvatske države. 
Tomislavov suvremenik i vazal Mihajlo Višević spominje se u papinskim 
aktima kao gospodar Zahumlja, Travunja i Duklje. Za vrijeme zajednice 
Crvene Hrvatske sa ostalim dijelovima hrvatske države pada po jedno- 
dušnom glasu svih dubrovačkih pisaca posjeta hrvatskog kralja Stjepana 
Miroslava i kraljice Margarete Dubrovniku. Dočekan veličanstveno hrvat- 
ski kralj u zahvalu slobodnom Dubrovniku daruje okolne zemlje: 
Župu, Brgat, Šumet, Gruž, Rijeku (i gradi crkvicu čiji se tragovi i danas 
u Dubrovniku razaznaju). Kralj hrvatski je dakle bio suvereni gospodar 
zaleđa dubrovačkog, kada je vršio darivanja. Jedan (ime nije sigurno) 
od njegovih nasljednika dariva Dubrovniku otoke Daksu, Koločep, Sv. 
Andriju, Lopud, Rudu, Šipan, Zakljan i druge manje. I ovi otoci su bili 
suvereni posjed hrvatskog kralja. Postoji masa diplomatskih dokaza, iz 
kojih se vidi da teritorij Crvene Hrvatske pripada hrvatskoj državi. Na 
splitskim crkvenim saborima hrvatske države raspravlja se i odlučuje o 
biskupiji dubrovačkoj i kotorskoj; a pape pišu pisma biskupima u hrvat- 
skoj državi sa slijedećim: »opominjemo biskupe osorskoga rap- 
skoga i dubrovačkog« (Papa Leo VI. g. 929.). Arhiđakon Toma 
piše da Zahumlje pripada hrvatskom kraljevstvu, a Ivan Mlečanin da 
Višević vlada hrvatskom zemljom Crijević (Cerva) kasniji dubrovački 
pisac (u rukopisu franjevačke biblioteke u Dubrovniku) piše: »Dioclea, 
metropolis Croatiae Rubeae, tempore Samuelis Bulgarorum imperatore«. 
Dukljaninove navode potvrđuju brojni grčki pisci. Po Konstantinu Por- 
firogenetu od Hrvatske je otpao dio zemlje uz more za vrijeme 
pobune bana Pribunje protiv hrvatskog vladara. Ta pobuna se dogodila 
oko g. 950., dakle u polovici X. vijeka, u isto vrijeme u koje i Dukljanin 
stavlja početak samostalnog života Crvene Hrvatske.' Nicefor Brieny, 
bizantiski poglavar Bugarske, piše, »da su se iznova Hrvati i Dukljani 
pobunili«. I da je on Nicefor počeo se spremati da »povede vojsku na 


18 Prema Vj. Klaiću: Hrvati i Hrvatska. Zagreb 1930. II. izd. M. H. (str. 28.). 

Dukljane i Hrvate«. Po autentičnom tumačenju hrvatskog povje- 
snika Račkoga stvar stoji ovako: »...on (Nicefor) opisujući te događaje, 
kojih je glavni svjedok bio, nazivlje neprijatelje Hrvatima i Dukljanima. 
Pod ovim drugim imenom razumijevao je ljetopisac jamačno stanovnike 
Dioklije (Zete, danas Crne Gore); pod onim prvim imenom (Hrvati) nije 
mogao razumievati stanovnika države hrvatske (Krešimirove i Zvonimi- 
rove), jer se ona nije zaratila s carevinom (vojskovođa zna s kime ratuje! 
Op. P.), nego je razumievao stanovnike Diokliji susjednih zemalja, koje su 
međašile s dračkom temom...«'! a to jedino mogu biti zemlje Crvene 
Hrvatske, koje su kao samostalne, vjerojatno u savezu sa Dioklijom, 
ratovale protiv carevine. Georgius Cedranus govori o svladavanju Bugar- 
ske po Bizantiji 1019. g., pa nastavlja »svladavši Bugarsku, pokori se 
njemu (Vasiliju II.) i susjedni narod Hrvata i dva njegova vla- 
dara, dva brata...« Rački i Klaić su jasno dokazali, da se to mjesto ne 
može odnositi na hrvatske kraljeve — braću Krešimira II. i Gojslava, jer 
je povijest dokazala, da su bili nezavisni, već da su ti hrvatski kraljevi 
rezidirali u porječju Raše i Lima, da su to bili osamostaljeni vladari 
Crvene Hrvatske. 

Crvena ili Južna Hrvatska postojala je kao samostalna kraljevina 
oko dva stoljeća, dok je nije osvojio Stevan Nemanja 1184. god. O tome 
događaju imamo prvorazredno svjedočanstvo, koje je tako malo poznato 
u historijskim djelima. Nicetas Choniates (Acominatus) izvješćuje u svo- 
joj povijesti bizantiskih careva ovako: »Car bijaše dočuo, da je Stevan 
Nemanja, čovjek nemirna i nezasitna duha, udario na susjedne zemlje, pa 
da si, zaboravivši na svoj prijašnji udes, prisvaja Hrvatsku i oblast 
Kotorsk u«. Prvu u širem smislu, a drugu pisac ističe kao njenu naj- 
markantniju čest, jer je osvajač poštedio jedino Kotor od sudbine straho- 
vitog rušenja, koju su doživili svi ostali crvenohrvatski gradovi. 

Za čitavo vrijeme vladavine srpskih Nemanjića, karakter osvojenih 
zemalja Južne Hrvatske ostao je i nadalje izrazito hrvatski. I sami vladari- 
osvajači su bili potpuno svijesni da su te osvojene zemlje bile sasvim 
različne od njihovih srpskih zemalja, što se vidi iz njihovih odnosa i 
postupaka. Duklja je u srpskoj kraljevini zadržala formalnu samostalnost 
time, što se sin vladarev redovito krunio posebno za kralja — Duklje. 
Srpski kraljevi, pa i sam car unifikator Dušan, redovito u svojim ispra- 
vama značajno razlikuju, i u svom vladarskom naslovu i u potpisu, svoje 
zemlje od onih crveno-hrvatskih. Vladar »vsje srpske zemlje i 
pomorskije« ili »az gr&šnij Stefan, velij kralj, namestnik i gospodin 
vse srpskije zemlje i Dioklije i Dalmacije i Tra- 


11 op. cit. str. 33. i dalje. 

vunje i himske zemlje«. Dušan se prije 1351. g. naziva »kralj 
vsijeh srpskih zemalj i pomorskih«, a g. 1351. »car Srbljem 
i Grkom, samoderžac vseh srbsceh i pomorsceh zemljah itd, itd. 
Nauka uistinu ne poznaje jasnijih argumenata u obrani svoje teze. Što 
više Klaić"? citira vijesti o snažnim pobunama protiv srpske vlasti u ovim 
predjelima. Jedan od humskih knezova g. 1254. ugovara sa Dubrovnikom 
savez protiv Nemanjića. 


Tako je g. 1184. nestalo Južne Hrvatske kao samostalne države sve 
do god. 1360., kada se u njoj javljaju Balšići, dočim u Boki se učvršćuju 
Mlečići i Kotor g. 1369. mora priznati vrhovnu vlast Venecije. Intere- 
santno je spomenuti da je Kotor nastao — po svim znacima — ne kao 
svi ostali dalmatinski gradovi s juga morem, koloniziranjem Grka iz 
apeninske Velike Grčke, nego sa sjevera kretanjem na jug plemena 
Catharensium, zatim Kotor u sredovječnoj Bosni kao da daje naslutiti 
taj put. Kotor je uvijek zavisio od longitudinalnih utjecaja paralelnih 
sa Dinarskim sistemom, koji su ga vezali sa Hrvatskom. Sa Hrvatskom ga 
veže jedna divna pojava (zar slučaj?) da ni on, kao periferija hrvatstva, 
nikada ni za čas nije podlegao turskoj sili kao ni centralni »ostaci osta- 
taka nekada slavnoga kraljevstva hrvatskog«. Ni nad njegovim zidinama | 
kao ni nad Zagrebom nisu nikada zasjali emblemi polumjeseca i turbana. 
I on je bio čvrsta komponenta graničarske značajke hrvatstva, premda 
je skoro sva Boka bila slomljena. Perast, također nekada grad velike 
slave, krcat velikim duhovima tipično hrvatske vrste, srodan Dubrov- 
niku, danas je prava poezija tišine i prošlosti. S osobitom pobožnošću 
među ostalim hrvatskim relikvijama, Perast čuva mač, dar hrvatskog 
bana mučenika Petra Zrinjskog, koji ga počasti svojim posjetom pri- 
godom pobjede šačice peraštinskih Hrvata nad velikom snagom Turske. 
Čitava je Boka divni muzej historijske slave hrvatstva. 


SUDBINA PERIFERIJE 


Ni državna zajednica, u stvari gruba satrapska potčinjenost, kako 
svjedoče suvremeni pisci, ni crkveno jedinstvo crvenohrvatskih zemalja 
sa srpskim provedeno po sv. Savi, ni često doseljivanje Srba u ove pre- 
djele, nisu im mogle za dugo vremena osporiti hrvatski karakter. Crkveno 
jedinstvo je bilo sudbonosni faktor koji će u dalekoj budućnosti djelovati 
na formiranje narodne svijesti identificiranjem vjere i nacionaliteta. 
Uopće to identificiranje bilo je kobno po hrvatsku naciju. 


if 0. c. str. 42. 
18 Prof. Dabinović u svom predavanju na pučkom sveuč. Zagreb 3. XI. 19339. 


17 


U jednom svom eseju" Šufflaj opisuje žilavu borbu Istoka i Zapada 
na Jadranu, naročito borbu crkava za prevlast u sjevernom dijelu dračke 
teme. Pokušaj papa da stvore katolički nasip na cijeloj istočnoj obali 
Jadrana nije uspio baš na granici dalmatinske i dračke teme. »Ortodoksni 
prodor katoličkog nasipa na Jadranu dovršen je uoči turske provale, kad 
se u Ulcinju i Skadru spominju ortodoksni monastiri«. Tursko osvajanje 
i vlast je proširila ortodoksiju duboko u hrvatskim zemljama. Granična 
linija turskog osvajanja u hrvatskim zemljama točno se poklapa sa lini- 
jom do koje dopire pravoslavni elemenat. Ova činjenica koju su zapazili 
i stariji hrvatski povjesnici, dobila je snažnu potvrdu u rigorozno istra- 
ženim najnovijim rezultatima.!* 

Puštajući opet na stranu one predjele Crvene Hrvatske koji su 
crkvenim jedinstvom još uoči turske provale izgubljeni, pozabavit ćemo 
se onim dijelovima koji su tursko osvajanje dočekali kao katolički pre- 
djeli i koji zbog mnogih momenata (blizine katoličkog utjecaja a peri- 
fernog položaja prema centru ortodoksije) nisu mogli biti »ujedinjeni« 
t. j. utopljeni u ortodoksiji. To su istočni dijelovi Hercegovine i specijalno 
Boka, jer dubrovačko područje je republika sv. Vlaha ljubomorno čuvala 
od svakog stranog utjecaja. 

Međutim ni Boku, u kojoj se ovaj proces naročito dade lijepo pratiti, 
zbog njene visoke kulture i pismenih spomenika, ne možemo izdvojiti iz 
općehrvatskog okvira, jer se i u njoj razvijala ista situacija kao i u 
ostalim hrvatskim zemljama. 

» Velika međutim seoba Srbalja u oblasti nekadašnje Crvene Hrvat- 
ske započe iza katastrofe na Kosovu (1389.) te trajaše onda kroz više 
stoljeća. Tada budu po svoj prilici naseljena i Brda (u današnjoj Crnoj 
Gori) od srpskih uskoka... Kako u Crnu Goru tako dođe i u ostale obla- 
sti nekadanje Crvene Hrvatske mnogo Srba iz istočnih zemalja srpskih. 
Naročito to vrijedi za Hercegovinu, koja bijaše postala od prijašnjih 
oblasti Huma i Travunje. U onaj isti mah kad su mnogi stari crveno- 


hrvatski žitelji Hercegovine, koji se nisu htjeli poturčiti, ostavljali svoju: 


domovinu, pak odilazili u Dalmaciju, Hrvatsku i Slavoniju, njihova je 
postojbina napučena pridošlicama iz srpskih krajeva. Nisu međutim ti 
bili samo uskoci, kako u Crnoj Gori i Brdima, nego je tu bilo kud i kamo 
više turskih podanika, tako zvanih »martoloza«, koji su doduše 
ostali kršćani, ali su morali služiti Turke kod kuće i na vojsci...« 
Slovenac Benedikt Kuripešić u putopisu Bosne 1531. god. daje etnografsku 


14 Dr. Milan Šufflaj: »U prodornoj zoni pravoslavlja na Jadranu«. Hrvat u 
svijetlu svjet. historije i politike. Zgb. 1928. 

15 Dr. Draganović: Massenibertritte von Katholiken zur Ortodoxie im kroasti- 
schen Sprachgebiet zur Zeit der Tirkenherrschaft. Posebni otisak. 

sliku Bosne, što bezuvjetno odgovara i Hercegovini i ostalim zemljama 
hrvatskim. »On kaže da je našao (u donjoj Bosni) tri narodnosti (nationes) 
i tri vjere: Prvo su stari Bošnjaci, koji su rimskokršćanske vjere, a tom 
je Turčin, kad je osvojio Bosnu ostavio vjeru. Drugi su Srbi (Surffen) 
koje zovu Vlasi, a mi ih zovemo Cigani (Zigen) ili Martolozi. Ovi dolaze 
iz Smedereva i Beograda, a vjere su sv. Pavla... Treći su narod Turci 
pravi, koji su vojnici i činovnici, a vladaju sasvim tiranski« . . .!* 

Emigracija starosjedilačkog pučanstva, imigracija novog etničkog i 
vjerskog elementa, koji dovode sami Turci da im u vrijeme mira kao 
kmetovi obrađuju posjede i daju doprinose i da drže u pokornosti staro- 
sjedioce, koji su ostali i koji bi se mogli buniti — to bi bio prvi faktor i 
najodlučniji. Ovome se pridružuju i slijedeći. Jaka, žilava i nasilna pro- 
paganda potpomagana od azijatskih osvajača, koja je mnoge prisiljavala 
da prelaze na »ortodoksiju«, teške prilike katolicizma u turskoj carevini, 
pomanjkanje klera, pa su čitave župe prelazile na ortodoksiju, u želji da 
barem svoje kršćanstvo sačuvaju, izvjesna indolencija klera, biskupsko 
rezidiranje izvan svoga stada i izvan carevine itd. N. pr. zagrebačka je 
biskupija svoj dio pastve u sjeverozapadnoj Bosni potpuno zapustila u 
16. i 17. stoljeću. Uzroke za ove propuste treba tražiti dijelom u pomanj- 
kanju svijesti kod klera i želji za komoditetom, no težište je u historičkoj 
činjenici da je Turska favorizirala ortodoksiju. Poglavar pravoslavlja — 
carigradski patrijarha je vrlo lojalan podanik sultanov, stoluje u državi 
i pokorava se nalozima Porte. 


Kada je pao Carigrad, »vaseljenski« patrijarha se poklonio sultanu, a 
sultan Mehmed II. el Fatih mu je tom zgodom rekao: »Budi patrijar i neka te 
nebo štiti! Koristi se prijateljstvom mojim u svakoj zgodi. Uživaj sva prava i sve 
privilegije što su ih predhodnici Tvoji uživali!« i fermanom potvrdio sve povlastice. 
(Vidi: Srkulj: Izvori za povijest II.). Dr. Katić Lovre u »Pregledu povijesti Hrvata« 
(1938.) ističe mnoge primjere terora predstavnika ortodoksije u turskoj carevini 
nad katolicima. Čast vaseljenskog patrijarha bila je jednaka vezirskoj, imao je 
pravo suđenja u nekim građanskim parnicama i inače utjecajan položaj. Tako se 
može razumjeti česta pojava da su izdavani fermani kojima se naređivalo da i 
ostali kršćani imadu davati određene svote novaca patrijarsima kao i njihovi vjer- 
nici. Mnogi su upotrebljavajući silu ta svoja »prava« ostvarivali. God. 1731. izdan je, 
kako &pominje srpski povjesničar Ruvarac, ferman sultana Mahmuda patrijarhu 
Arseniju IV., u kojem se zapovijeda, da ga i svećenstvo latinske crkve u Bosni ima 
priznavati za svoga patrijarha. Sam Ruvarac piše, da se takav postupak nikako 
ne može opravdati. Dr. Katić navodi mnogo slučajeva prisiljavanja i kažnjavanja 
onih, koji su se protivili toj pljački. 


Poglavar turskih katolika je rimski papa, najodlučniji i najjači du- 
hovni protivnik Turske, a često inicijator evropskih vojničkih akcija pro- 
tiv Turaka. Potiče i moralno i novčano na borbu protiv osmanlijskog 





18 Klaić: o. c. str. 44. 

carstva. Razumljiv je dakle stav turske vlasti i posve je shvatljivo favo- 
riziranje ortodoksije. 

Dr. Draganović u spomenutoj studiji (crta 15) je dokazao, da je tre- 
binjska biskupija još u 16. stoljeću bila skoro sva katolička, dok se ona 
danas gotovo cijela nalazi u diaspori i čitav taj crkvenohrvatski predio 
je izgubljen s tim i za hrvatstvo. 
 Takova je dakle bila historijska sudbina uvijek tvrda i teška prema 
Hrvatima, no oni bijahu uvijek čvrsti i sposobni da je prebrode. I hrvat- 
ska Boka je preživljavala sudbinu ostale hrvatske zemlje. 


JUŽNA HRVATSKA U NOVIJE DOBA 


Dubrovnik i Boka Kotorska predstavljaju današnje hrvatstvu saču- 
vane dijelove Crvene ili Južne Hrvatske. Problem Dubrovnika nekada 
je bio vrlo aktuelan. Bilo bi vrlo značajno sakupiti sve ono što se o 
Dubrovniku u pogledu nacionalne orijentacije napisalo, pa bi se vidjelo 
kako su Hrvati morali perom »osvajati« stopu po stopu od onoga, što 
je njihovo od davnina. Danas to više nije potrebno. Postavlja se problem 
Boke, koja mora onamo kamo i spada. 


Boka Kotorska je sve do uoči turske provale bila potpuno katolička. 
Već sama činjenica, da su na tako malenom prostoru postojale tri kato- 
ličke biskupije i 12 katoličkih samostana, jasan je dokaz koliko je gusto 
bila naseljena katoličkim svijetom. Veliki broj crkava i upotrebljenih i 
napuštenih je dokaz o apsolutnoj autohtonosti katolicizma ovdje kada i 
ne bi bilo drugih argumenata. U prošlom vijeku general Marmont 
je naredio da se u Kotoru ima ustupiti jedna katolička crkva (sv. Luke) 
ortodoksiji, do tada ona se služila jednim oltarom u katoličkoj crkvi. 
Turska navala je tjerala pred sobom dosta svijeta koji se sklanjao i nase- 
ljavao u Boku. Strahovita kuga g. 1575. i 1630. opustjela je čitava hrvat- 
ska sela, napokon je priličan broj stanovništva nečujno prelazio na orto- 
doksiju u nestašici katoličkog svećenstva. U Boki pristupa k tome još 
jedan novi faktor. Mletačke vlasti domamljuju iz okolnih sela pustolovne 
i siromašne ljude, obećavajući im bogate naknade, gurajući ih u borbu 
protiv Turaka, tako se naseljavaju plaćene bande. U najnovije doba pro- 
mjena ekonomskih prilika i drugi faktori strahovito pogađaju naš 
starosjedilački elemenat, koji osiromašivši ili nemoćan da se bori, pod 
teškim ekonomskim pritiskom, napušta rođenu i divnu svoju grudu. U po- 
sljednjih 20 godina iz Boke se iselila trećina hrvatskog katoličkog pučan- 
stva. No uza sve, lijepo »čislo« katoličkih starosjedilaca se sačuvalo, koje 
predstavlja i danas većinu u samoj geografskoj jedinici — zalivu Boko- 
kotorskom. 

Andrija Zmajević, kasniji barski nadbiskup, značajna pojava hrvat- 
ske povijesti, kao opat sv. Jurja (samostan na malenom otočiću pred 
Perastom) 1656. preuzeo je pastoralnu brigu za cijeli kraj od Ljute do 
Hercegnovog, jer ne bijaše nigdje nijednog katoličkog svećenika. Tim 
povodom piše u Rim, da u svemu tome kraju nema svećenika, da je narod 
dobar, ali kako je dugo bio bez svećenika, dosta je sujevjeran. Crkve su 
porušene ili opljačkane. U nekima čak ni križa nije našao.'" Danas je taj 
kraj u diaspori. 

O istoj epohi piše ugledni bokeljski povjesničar: »Tu (u Boki) su 
hajdučke čete, sastojeći se od nekatolika pod vodstvom raznih harambaša, 
a vrhovnim nadzorom i upravom peraškoga kapetana u službi Mletaka 
izvodile protiv Turaka mnoge brojne podvige i pljačke... Njegov (Vicka 
Zmajevića) rad kao peraškoga opata (1695.—1701.) pada u doba jaka use- 
ljavanja pravoslavnog pučanstva iz Hercegovine u novsko i risan- 
sko područje.«! 

Jedan između suvremenih svjedoka jest objektivni Rus A. P. Tolstoj, 
koji putuje 1697.—1698. po Italiji, Malti i Dalmaciji, službeno po nalogu 
dvora i bilježi svoja opažanja: »... a govorjat vs& slavjanskim jazikom, 
a i talijanskoj jazik vsć znajut, i nazivajutsja Hervati, veru deržat rim- 
skuju... Otpravivvši s' daljeje Kastel Nuovo (Hercegnovi) dalše put 
ležal mimo beregov, zaselenih Horvatami do Perasti 
albanskom knjaževstve v gorod#€ (u planinama) i u okrestnih posile- 
njah živut Turki i okolo mnogo Serbov grečeskoj včri. A te Serbi 
pod deržavaju Venetskoju, nedavno izbežali ot ruk prokljatih 
Busurmana (muslimana) ot deržavi tureckago sultana i živut smežno s tu- 
reckami gorodami i derevnjami«. Tolstoj navodi dalje da je Srbe sreo 
tek u Risnu, inače je čuo da oni žive u okolnim brdinama, da su oni u 
svemu slični Hrvatima, samo da ih rastavlja vjera, a odijela da 
nose hrvatska te »žene ih i dočeri (kćeri) vo vsem podobni hervatskim 
ženam«.!? 

Ne samo da ovako jasnih dokaza ima mnogo više, no što smo ih 
citirali nego izvori govore o hrvatskom osjećaju Bokelja i Dubrovčana, 
koji bi se upravo mogao nazvati svijesnim hrvatskim nacionalnim osje- 
ćanjem u doba kada u Evropi još nije bilo nacionalnih pokreta i kada je 
Hrvatska bila onako tragično raskidana. Pa i sam spomenuti Tolstoj mo- 
gao je samo na temelju direktnih izjava pučanstva stvoriti sliku o na- 
rodnoj pripadnosti Bokelja. Medin Anton, iz Bud ve, u vojničkoj službi 
Venecije imao je službeni naslov »governatore della nazione Croata«. 


17 Pavao Butorac: Andrija Zmajević, Hrv. Prosvjeta. 1928. Br. 1. 
18 Pavao Butorac: Vicko Zmajević, Hrv. Prosvjeta 1928. Br. 3. 
19 Klaić: o. c. 

Učeni opat, Benediktinac o. Timotej Cisilla (svršetkom 16. stoljeća i počet- 
kom 17. stoljeća) piše o živom hrvatskom osjećaju kotorskih plemića. 
Bisanti Anton (17. stolj.) piše u jednom pismu o Kotoranima upotreblja- 
vajući »nostri Croati«. U jednom prijevodu (koji se čuva u crkvi sv. Ni- 
kole u Perastu) rečenica... »deinde a Floro praefecte Illyrici...« se pre- 
vodi ovako... »paak od Flora Vladaoca Harvacke kraine«." Prevodilac 
je dakle smatrao ime »ilirsko« latinskom riječju, oznakom za ime 
»hrvatsko«. 

Stedimlijinim tvrdnjama idu u prilog brojne činjenice zabilježene u 
starijoj literaturi da su se Bokelji i Crnogorci redovito (i u prošlom vi- 
jeku) nazivali u inozemstvu (specijalno u Turskoj, Carigradu) Hrvatima, 
a svoga prvaka zvali Hrvat-bašom. Weber-Tkalčević (»Putopis u Cari- 
grad«) je na pitanje Crnogorca odakle je, odgovorio da je Hrvat, a ovaj 
ga radosno zapitao »oli od Podgorice?« Tkalčević tu pojavu opširno 
obrađuje. Ruski povjesničar Filipov (»Horvate« Petrograd 1890.) tvrdi, 
da su Crnogorci općenito na istoku poznati pod imenom Hrvati. Prof. 
Ivan Milčetić (u »Viencu« 1876. br. 41) spominje primjere iste pojave. 


Proučavajući tragove čakavštine u Dubrovniku i Boki, srpski učenjak 
Bogišić (»Narodne pjesme« Beograd 1878.) došao je do ovog zaključka: »I sada u 
dubrovačkome narječju ima ostataka čakavštine, a nije odveć davno bilo, kad se o 
današnjim čisto štokavskim Dubrovčanima bilo moglo kazati da su čakavci. — 
Možda ne bi bilo trudno dokazati to isto i za primorske Bokelje. — To 
ipak po našemu mnienju još ne znači, da su time Dubrovčani i Bokelji od Hrvata 
postali Srbi, nego da su u njih po prirodnim zakonima razvitka jezika stare forme 
malo po malo i neopaženo izčezle, ustupivši mjesto novima«. Najstarije do danas 
poznato djelo na hrvatskom jeziku u literaturi Boke jest »Povist od života Kra- 
ljice Olive, kćere cesara Julijana« od budvanskog plemića Krste Ivanovića (t 1684.), 
djelo koje je doživilo mnogo izdanja, a ispjevano je najčišćom ikavšti- 
nom sa mnogo osobina čakavštine. I u današnjem govoru Bokelja čuje se 
dosta oblika čakavštine, bilo direktnih bilo trensformiranih. Na istim principima 
hrvatski jezikoslovac Fran Kurelac (»Kako da sklanjamo imena«, Zgb. 1852.) je 
zasnovao svoju tvrdnju, da Srba starosjedioca u Dalmaciji, Dubrovniku i Kotoru 
nema »oliš onoga što se za turskoga vremena naselilo... Uz morje sve je Hrvat 
i vsaka beseda, što je Vuk ima u svom rečniku zapisanu kao južnu ili jugozapadnu, 
ta se govori ne samo po Hrvat. Primorju nego i po svoj Dalmaciji, zemlji, pra- 
Hrvatskoj ... nu mi je uz to reći, da Dubrovnika, Boke, ni Crne Gore za Srblje 
priznati ne mogu: Povede li se o tome razgovor ne bude teško dokazati.« Ovi tra- 
govi čakavštine u Južnoj Hrvatskoj su neobično značajni za njeno nekadašnje 
rasprostiranje. Treba se, međutim, sjetiti kako je Vuk Karadžić blagonaklono dopu- 
stio da se samo čakavština (koja izumire) može smatrati hrvatskom osobinom, a 
»naučno« ustvrdio da su Hrvati samo jedino i isključivo čakavci, a da ostale oblasti 
hrvatskog jezika pripadaju slovenačkoj (kajkavska) 1 srpskoj (štokavska oblast) 
jezičnoj skupini. Ina ovom i ovakovom jezičnom principu postavio princip 
nacionaliteta. Dosljedno tome sve hrvatske narodne pjesme uz »neznatne« korek- 
ture je unosio u zbirke srpskih narodnih pjesama pod oznakom »iz zapadnijeh ili 
jugozapadnijeh krajeva«. 


20 Srećko Vulović: Tko su bili starosjedioci Boke Kotorske. Zgb. 1892. 

»Ogledamo li spisatelje, koji su onih stoljeća (prije francuske revo- 
lucije) pisali u kraju među Cetinom i Bojanom, naročito pak spisatelje 
latinske crkve, u primorskim gradovima i južnim otocima, na prvi ćemo 
mah razabrati da oni ni ne znadu za ime srpsko, nego da redovito svi od 
Makarske pa do Katora zovu svoj narod i jezik slovinskim ili slavin- 
skim. Tako rade ne samo Dubrovčani nego i Bokelji i Hercegovci, a i 
krajinci u Makarskoj. Slavinskim ili slovinskim jezikom pišu Bokelji: 
Nenadić Ivan iz Perasta (1768.) i Matović Josip iz Dobrote (1775.); Herce- 
govac Lekušić Marijan iz Mostara (1730.); kao i Andrija Kačić-Miošić 
(»starac Milovan«) iz Brista (1759.). Svi su ti gotovo suvremenici, pa se 
krasno slažu zovući svoj jezik i narod slovinskim«.'! Danas mi međutim 
možemo dodati prema naučnim rezultatima iz prvorazrednih izvora (n. pr. 
arhiv gradske općine u Perastu) kojim se Klaić nije mogao poslužiti, 
veliki broj pisaca i značajnih kulturnih radnika, koji su upotrebljavali 
iste termine, u Boki redovito svi, kao n. pr. Bolica Ivan, Ludovik Paskalić, 
Živo Bolica, Tripo Skure (svi iz Kotora 16. stolj.). Burović Luka (Perast), 
Nenadić Ivan (Perast), Ivanović Marko (Dobrota), Matošić Jozo (Dobrota), 
Balović Don Andrija (Perast), Smeća Tripo (Perast), Rupčić Ivo (Perast), 
Kojović Anton (Budva), Luković Don Niko (Prčanj) svi iz 17. i 18. stoljeća. 
»Ako dakle spisatelji bokeljski, hercegovački i dubrovački zovu svoj jezik 
slovinskim, komentira Klaić, ne čine oni to (u duhu moderne ideje narod- 
nog jedinstva, kako se to nenaučno i tendenciozno servira, op. pr.) što ne 
bi znali za ime hrvatsko, nego zato što se povode za svojim starijim 
drugovima na sjeveru od Cetine, koji isto tako zovu svoj jezik i narod 
slovinskim«.#* I ovdje je Vjekoslav Klaić posvjedočio svoje ogromne spo- 
sobnosti kao povjesnika, jer je bio preteča najmodernijeg naučnog shva- 
ćanja, koje je obradio i svestrano dokazao sveuč. prof. Franjo Fancev, 
da se ime slovinsko (kao i ilirsko) u cijeloj našoj starijoj i preporodnoj 
književnosti ima smatrati isključivo sinonimom imena hrvatskog, a M. 
Kombol"? je naučno komentirao tu pojavu čestog upotrebljavanja imena 
»slovinskog«: »Ali i samo naše »slovinstvo« sedamnaestog vijeka mnogo 
je više u vezi s katoličkom obnovom no što se obično misli. Katolički 
su se revnici često i u mašti i u misijama zalijetali u široke slavenske 
pokrajine sa zamamnom mišlju crkvene unije, a u tom su poslu neobično 
važnu ulogu imali naši (pisac tu citira mnoge začetnike tog pokreta), pri 
čem je Dubrovnik često bio polazna točka ...naše tadašnje »slo- 
vinstvo« u velikoj je mjeri katolički »Wunschbilde. 
Često se zaboravlja da je i Boka, predstavljena svojim velikim sinovima, u 





đ Klaić: o. c. str. 46. 
** Klaić; o. c. str. 46. 
23 M. Kombol: Gundulić u hrvatskoj književnosti. Hrv. Revija. 1838. br. 12. 

tome igrala značajnu ulogu. Dovoljno bi bilo proučiti neke iz roda Zma- 
jevića iz Perasta, pa da se opazi njihova duhovna srodnost s Gundulićem 
i mnogim hrvatskim starijim i novijim duhovima, »tipičnim predstav- 
nicima jedne polovine hrvatskog bića, one koja sebe idealistički projicira 
u šire svjetsko-historijske krugove. ..«* bratstva slovinstva, mesijanstva 
i altruističkog žrtvovanja vlastitog nacionalnog individualiteta za volju 
zajedništva s drugim narodima. I Zmajevići kao i ostali njihovi uži zem- 
 ljaci su sjajna ilustracija idealističkog mesijanizma, značajke — koja je 
hrvatsku naciju stalno pratila u povijesti na štetu vlastitog »ja«. 

Pogrešno bi bilo shvaćanje, da je zbog ovih uzroka ime hrvatsko 
manje upotrebljavano u epohi pred francuskom revolucijom, koja se 
općenito uzima kao početak i »movens« nacionalnih pokreta u Evropi. 
Hrvatsko ime na južnoj periferiji hrvatstva je često vrlo jako patriotski 
naglašeno, ono nije samo izraz narodne pripadnosti ovoga kraja. Citirat 
ćemo prema Kukuljeviću, Klaiću, Lukasu i drugim autorima izrazite 
izjave hrvatstva pisaca samo sa područja Južne Hrvat- 
ske, da bi se, iako nepotpifne, našle na okupu. 

(1) Filipović Ivan, rodom ispod Sinja, u knjižici »Pisma...« g. 1704 
tiskana ćirilicom u Mletcima, na koncu dodaje pobožni zaziv »...i sv. 
Jerolim, sv. Juraj, sv. Ilija... zemlje naše protekturi, Bosne, 
Ercegovine, Harvata i svega slovinskoga naroda i 
jezika harvatskoga, molite za nasi« 

(2) Upravo Bokelj, Peraštanin, Mažarović Kristo, upućuje 
nas kako se ima razumijevati i tumačiti izraz »slovinski«. G. 1712. on 
tiska »Cvijet od kriposti duhovni i telesnie« izvađen iz jazika latin- 
skoga u jezik ilirički ili slovinski«, a na koncu te knjige je pisac dodao: 
»Broj knjig hervatskih u butigi B. O., knjigara na rivi od Har- 
vatov«. Tu se, naime, venecijanska »Riva dei Schiavonni« prevodi sa 
»riva od Harvatov«. 

(3) Fra Filip Grabovac, rođen u Vrlici, pjesnik-mučenik, poginuo u 
mletačkoj tamnici zbog nekoliko stihova hrvatskog karaktera, jer da, 
prema optužbi, s tim stihovima buni narod. (»Kad kralj hoće da kog 
srve, Tad Hrvate meće prve, A kad ima da se dili, Tada pita: di ste 
bili«). Tiskao je 1747. g. pod naslovom »Cvit razgovora narodai je- 
zika iliričkoga aliti rvackoga«. U jednoj pjesmi spominje 
Dalmaciju kao: »Tu hrvacku drugu provinciju«. 

(4) Stulli Joachim Ragusinus u svom znamenitom »Lexicon latino- 
italico-illyricum« Budal 1801., tumači riječ: »illyrice = slovin- 
ski, harvatski, hrovatski, horvatski«... Stulli čak ni na 
početku 19. stolj. ne zna za ime srpsko, a svakako on ga ne može upo- 


*% M. Kombol: o. c. 

trijebiti u prijevodu riječi »illyrice« nego samo »slovinski« i hrvatski 
u 3 oblika! Za nauku ne mogu postojati jasniji argumenti. 

(5) Nalješković Nikola, g. 1564. u poslanici Vidali-u (Korčula) piše: 
»Tim narod Hrvata vapije i viče, da B' kruna od zlata, kojim se 
gvi diče.« U »narod Hrvata« spadaju i svi dalmatinski gra- 
dovi, i Dubrovnik i Kotor, kako izričito veli. Isti pjesnik Hektoroviću 
1557.: »nemoj da svi Hrvati (zbog Tebe) plaču sad«. 

(6) Vidali Ivan, g. 1564., odgovara Nalješkoviću (Dubrovnik) i kada 
hoće da ga počasti naziva ga »Hrvatskoga diko i slavo jezi- 
ka!« Istom prilikom pjeva one klasične stihove o Dubrovniku 
»Hrvatskih ter kruna gradov se svih zove«. 

(7) Vetranić Mavro pjevajući o Dubrovčanima veli: »Po svietu svaki 
pravi — govori, Da ste sve Dalmate natekli u slavi, Ne samo Dal- 
mate gospodo predraga, Nego još sve Hrvateskupivši jed- 
noga zajedno«. Dalmacija uži pojam zajednice, a Hrvatska je ta 
zajednica koja okuplja s v e! Isti Vetranić g. 1569. pjesniku Hektoroviću 
da mu pjesme pronose slavu »kud god jezik hrvatski prohodil« 
Hvaleći i Klišane i Klis, pjeva im: »O slavni Hrvati!l« Svijestan je zna- 
čenja Hrvata za obranu Ugarske od Turaka, pa pjevajući o Budimu kaže 
»Nema više ni polja, ni hrvatske slavel« 

(8) Gazarović Marin također Dubrovčanin i pjesnik u jednom svom 
prikazanju 1531. g. »Justina sliša s prozora vandjelje hrvatski«. 

(9) Zlatarić Dominik (Dinko) dva djela: g. 1597. Elektra, Ljubav i 
smart, Ljubmir (u jednom izdanju) »...iz većeg tudjieh jezika u 
harvatski izložene«; a g. 1621. ponovno »Elektra... harvacki 
izložena«. 

(10) Bernardin Pavlović, franceškan iz Dubrovnika, pisac bogoslov- 
nih djela pod naslovom »Pripravljanje za dostojno reći svetu misu... 
u harvaski jezik pomnjivo i virno privedeno« 1747. g. Isti pisac 
iste godine »Pokripljenje umirućih... u harvaski jezik popravi i 
prištampa... za korist naroda Harvaskoga...« 

(11) Francuz Bruer-Derivaux toliko se saživio sa hrvatskom kultu- 
rom Dubrovnika, tolika je bila njena privlačna snaga, da je hrvatizirala 
jednog Francuza, da on mlade Dubrovčane kori zašto se odriču »hrvat- 
ske starine, pa se stide »jazik slovinski čisto govorit«, 
kako je to ušlo u modu dubrcvačke mladosti koncem 18. stoljeća. 

(12) Sličan ukor iz stihova pjesnika Dubrovčanina Brnarevića Marka 
(t 1825). Njega boli zašto se Dubrovčani odriču »slavne hrvatske 
starine«. 

(13) Lovro Šitović iz Ljubuškog g. 1727. svoju »Pismu od pakla...« 
posvećuje »Razumi se onizima pukom, Ki govore harvatskim je- 
zikom«. 

(14) Menčetić Vladislav pjeva u svojoj divnoj »Trublji slovinskoj« 
sasvim u duhu ideje hrvatske državnosti, ističući sve atribute nezavis- 
nosti banovanja Petra Zrinjskoga i želeći mu da uspije u oslobađanju i 
ujedinjavanju hrvatskih zemalja. Evo par stihova iz te prekrasne pjesme, 
koja je dokaz suvremenog razumijevanja jednog Dubrovčanina u cilje- 
vima i radu mučenika-bana. 


»Oj Hrvatska pokrajino, 
Pače vas svijet neka sliša. 
Vidim smrtnom u blijedilu 
Turski mjesec gdi zapada, 
Zrinjsko sunce njega tjera 
U istoku da pogine. 


Ban će čestit stolovati 
Ban imenom a Kralj dilom 
Podložni će puk vladati! 


Ati nastoj slavni Bane 

Tva svijes znana Tebe uzvisi 
Vrh svijeh časti svijeta ovoga 
Narod puka hrvatskoga!« 


Isti pjesnik g. 1665. (!) izražava svijest o visokoj zadaći hrvatske 
nacije na rubu Zapada u službi njegove kulture stihovima 


»Sužanjstvubi davno u valih 
»Potonulaltalija 

»Od hrvatskieh da se žalih 
»Moreotmanskone razbija. 


Ovako razvijena svijest u ono doba može svakog iskrenog čovjeka 
samo zadivljavati! 

(15) Palmotić Gjono, među posljednim velikim imenima dubrovačke 
književnosti g. 1567. u »Danici«, stavlja u usta Jerine kletvu na hrvatskog 
bana Hrvoja što je ostavlja: »ovo li je čas i slava, ku mi hotje obećati, 
Da s tobom ću banovatihrvackijeh sred država«. A nakon 
njegove smrti kralj Matijaš govori: »Sad pako li puna hvale, 
Hrvatska je zemlja i strana, S Hrvojini smrti ostala, bez 

vlastita svoga bana. Svijetlim banom hrvackijem, Ja 
Te činim s mojom vlasti, Da od Kralja stečeš ime, prem dostoj- 
no Tvojoj časti. 

(16) Hrvatski Homer, »starac Milovan« Fra Andrija Kačić Miošić 
kod kojega je najraširenija terminologija »slovinstva«, našao se pobuđen, 
vjerojatno izrazitim hrvatskim karakterom Boke (kao i Tolstoj, ruski 
putopisac) ili pod utjecajem narodne pjesme, da nazove Boku Kotorsku 
»dikom od Hrvata!« Dok narodna pjesma, koju je Kačić slijedio, 
pjeva 


»Dubrovniče, jabuko od zlata 
»O ti Boko hrvatskaodoro«, 


Kačić pjeva krasne stihove o njenom junaštvu: »Ej Kotore, (gnizdo) so- 
kolovo, Na visokoj grani savijeno, Gdi se legu zmaji i sokoli, Koji caru 
puno dodijaše. Svijena je na jeli zelenoj, Ter pokriva Boku od Ko- 
toru, Koja no je dika od Hrvata, Iviteško srceod ju- 
naka...« O Perastu pak ovo: »Pošteno su svagda vojevali, I junačke 
glave odsicali, To svedoče krajine hrvatske, Još i mudre knjige 
talijanske.« A te »krajine hrvatske« u kojima se pronosi slava Pera- 
štana po Kačiću, su krajevi »od Trebinja do Drača«. 

Klaić25 tvrdi da ni Srbi naseljeni u hrvatskim zemljama sve do po- 
jave Vuka, nisu svoj jezik smatrali srpskim, kome su po vlastitom pri- 
znanju (u predgovoru »Narodne srbske pesmarice« Beč 1815.) prigovarali 
Srijemci »pa šta ovaj nama sad nameće Horvatskij jezik!«, kada je Vuk 
uvodio štokavsku ijekavštinu. To najbolje svjedoči potreba brojnih pre- 
vođenja Gundulića (1818.), Kačića (1827.) i mnogih drugih (studije Dra 
Bogdanovića, Hrv. Smotra) na srpski jezik! Pojavu Vukove propagande 
u Boki, potpomognutu svim silama sa strane ortodoksnog klera zabilježio 
je suvremeni Bokelj Srećko Vulović, na vrlo interesantan način. Tada 
su već u punom jeku nacionalni pokreti u Evropi, a prvi valovi su već 
davno zapljusnuli i hrvatske žale. 

V, Tripunov 





25 Klaić: o. c. 

| PROFESIONALNA ORIJENTACIJA 


(prema talijanskim potrebama i kriterijima) 


Profesionalna orijentacija u Italiji počela je kao direktna grana 
psihologije, primjenjene novim potrebama, koje su nadošle od 18. vijeka 
dalje uslijed razvitka rada. Drugdje, osobito u Sjev. Americi P. O.!, može 
ge reći, da je učinila obratan put, ili da je pošla od opažanja i pokušaja 
vlasništva industrijskog rada (taylorizam, fayolizam, znanstvena organi- 
zacija rada) na polje strogo znanstvenih nauka, da se kasnije opet vrati 
k praktičnom području, iz škole u tvornicu i u sva područja ljudske 
djelatnosti. 

Već 1870. godine Talijanac Sergi, znameniti antropolog i sociolog, 
preteča Nijemca G. Wundt-a, oca moderne psihologije, objelodanio je 
neke »Principe psihologije«, koje su slijedila druga mnogobrojna psiho- 
loška djela, prema shvaćanju pozitivista, od kojih smo danas daleko; 
no uza sve to djela, koja treba da pokažu, kad ne bi imala što drugo, 
.nego da se započeše kod nas prije nego drugdje, također i psihološka 
ispitivanja, koja se i danas cijene. 
= Istovremeno sa Sergijem i nekim njegovim učenicima išli su upo- 
redo sa izdavanjem različitih studija mnogobrojni fiziolozi kao: Molescot, 
Montegazza, Mosso, Luciani, dok je u Parizu 1889. godine nastao »Labo- 
ratorij za psihologiju na praktičnoj školi visokih nauka«, koji još danas 
funkcionira na Sorboni pod upravom Pieron-a. I malo kasnije u drugim 
zemljama uzele su maha iste nauke, podržavane širim i različitijim inte- 
resima, prema različitim ambijentima, u Sjedinjenim Državama Sjeverne 
Amerike, u Njemačkoj, Engleskoj, Belgiji i u Francuskoj. 

Međutim u Italiji, na torinskom sveučilištu bio je postavljen jedan 
učenik Wundta J. Kiesov, pozvan od Mosso-a da osnuje psihološku školu, 
koja je ostala temelj talijanske psihološke znanosti i koja je dala uče- 
nike koji su danas najbolji učitelji: Agostino Gemelli, koji zauzima 
katedru za psihologiju, a k tome je rector magnificus sveučilišta »del 
Sarco Cuore« u Milanu; i Mario Ponzo, redoviti profesor iste katedre 
u Rimu, svaki sa lijepim brojem učenika i pristaša. 


PSIHOLOGIJA. 

Pozitivnim naukama psihologije pridonijeli su i veliki talijanski 
pSihijatri kao: Lombroso, Morselli,/Tamburini, i ne mali broj njegova- 
telja pravnih i socijalnih nauka kao: Ferri, Ottolenghi, Marro i Niceforo. 
Napokon osnutkom triju katedra 1906. godine na sveučilištima u Rimu, 


1 P. O. — profesionalna orijentacija ili upućivanje u izbor zvanja. 

Torinu i Napulju te osnutkom autonomnog laboratorija psihologije u 
Firenci 1903., najplemenitija od svih znanosti, a dotada zanemarena, 
počela se je redovito predavati među sveučilišnim naukama (iako još 
neshvaćena od javnosti) i njoj se posvetiše veliki umovi. 

Osim već gore navedenih mogu se još spomenuti: Sergi, sin, G. C. 
Ferrari, F. D. Sarlo, C. Carlucci, G. della Valle i sjajna zvijezda Sante 
de Sanctis-a, eminentno talijanska inteligencija, blistava i potpuna u 
svakom pogledu. 

Pozitivizam se je bio okrenuo međutim u spiritualizam i idealizam; 
psihologija, postavši zasebna znanost ljudske psihe, pošto se riješila veza 
filozofije, fiziologije, antropologije, psihijatrije, kriminologije i peda- 
gije proučava jednako probleme koji obuhvaćaju jednu ili drugu od 
bratskih znanosti, t. j. moderni život u svim njegovim pojavama. 

Doktrine Sante de Sanctisa razvijene u nastavi »Psihologije — Peda- 
gogije«, bez svake sumnje su preteča današnjeg talijanskog pokreta pro- 
fesionalne orijentacije. I ne samo talijanskog, pošto je S. de Sanctis 
pretekao za godinu dana sa svojim djelom »Reakcije Inteligencije« 
glasovitu metričnu skalu inteligencije od Binet-Simona, danas poznatu 
i primjenjivanu po čitavom svijetu, kao što su primjenjivane reakcije 
de Sanctisa. 

Ali u raznolikom i genijalnom djelu de Sanctisa zrcale se međutim 
i studije o duševnom radu, koje možemo smatrati zajedno sa djelom 
G. della Valle »Zakoni duševnoga rada« kao prvi kamen temeljac savre- 
mene psihotehnike. 


PSIHOTEHNIKA. 


Prihvatilo se je danas, da se psihotehnika zove onaj dio psihologije 
koji se primjenjuje u radu, i koji radi toga obuhvaća dvije trećine 
aktuelnih autarhičnih problema; stoga se sam rad, bilo duševni ili fizički, 
smatra kao jedinstven i podvrgnut istim zakonima, u koliko je osnovan 
u različitim prilikama i obavljan različitim sredstvima. 

Talijanska psihologija, koja je uvijek držala čvrste i duboke veze 
sa internacionalnim svijetom, dolaskom fašizma bila je uvelike cije- 
njena; i vođena je prema novom nacionalnom uređenju preko Karte 
rada, Školske Karte, i prema novim zakonicima. 


PRIMJENE. 


Institucije režima u korist omladine (G. I. L.) podigle su nastavu opće 
i primijenjene psihologije, kako to dokazuju katedre toga predmeta na 
akademijama za fizički odgoj naroda u Rimu i Orvietu. 

Ministarstva aeronautike i saobraćaja ustanovila su u svojim reso- 

rima savjetovališta i psihotehničke centre. Ministarstvo nacionalnog od“ 
goja održalo je više tečajeva psihotehničke kulture i informativne teča- 
jeve o upućivanju za izbor zvanja i postavilo nekoliko komisija za 
studij problema u njegovim sektorima. Ministarstva rata i mornarice 
pripremaju se na riješenje problema u svom djelokrugu. Industrijski 
gavezi stvorili su važan »Centar psiholoških nauka rada« u Torinu kod 
mjesnog sindikata. U istom pravcu ministarstvo pravde obavlja godišnje 
tečajeve opće i primjenjene psihologije rada i profesionalne orijentacije 
za funkcionare instituta za prevenciju i kaznu. 

Poglavarstvo Rima 1926. godine stvorilo je »Službu profesionalne 
orijentacije« na rimskim školama. 

Prilog talijanskih psihologa zaista je znatan po produktivnosti i 
vrsnoći ne samo u sferama visokih sveučilišnih znanstvenih radova, nego 
i u praktičnim primjenama, kod kojih se ne mogu prešutjeti ili ne po- 
noviti imena: Gemelli, Ponzo, Banissoni, Galli, Mussati, 
Marzi, Galdo, Ferrari, Vidoni, Costa, Cimatti, Cane- 
strelli, koji posvećuju barem dio svojih psiholoških istraživanja pro- 
fesionalnoj orijentaciji u bilo kojem pravcu. 

Talijanska profesionalna orijentacija prema tome daje savjete, pouke 
i smjerove talijanske službene psihologije po direktivama najvećih ži- 
vućih psihologa, kojima stoji na čelu veliki i znameniti vodič Agostino 
Gemelli. 

Međutim, talijanska profesionalna orijentacija razlikuje se od one 
vanjske, premda se drži čvrsto vezana uz svjetski kulturni pokret, u 
koliko silazi u područje dnevne egzistencije i naših potreba; bilo između 
najviših ili najnižih manifestacija rada, a da ne padne u empiriju, afek 
taciju ili paradoks. 

Zdravu ravnotežu profesionalne orijentacije u Italiji potvrđuje 
činjenica, da ona prožimlje čitav talijanski život u svakom njegovom 
radu; preko »Školske karte« sprema se da uđe u svijest odgojitelja, a 
preko đaka u svaki stalež naroda, i potom u sva polja djelatnosti. 


PORIJEKLO. 


Kao što se ciklonske pojave odvijaju sa različitim intenzitetom i raz- 
ličitim odjekom u raznim krajevima, gdje su nastale, tako ne postoje ni 
pokreti misli ni akcije, koji ne odgovaraju ekonomskim potrebama kraja 
i rase, gdje su nikli, uzimajući fizionomiju koja im odgovara na samom 
mjestu. U Italiji već koncem 17 vijeka počeo je sa P. O. rimski liječnik 
Paolo Zachia, koji je majstorski proučio monaško zvanje i koji se može 
nazvati preteča doktrine o.kojoj se govori, kao što je Ramazzini to bio 
za profesionalne bolesti. 

Mnogobrojni pisci i pozniji filozofi, — tu i tamo u svojim djelima, 
pokazaše zanimanje i opisaše poteškoće oko upoznavanja sposobnosti 
đaka obzirom na izbor studija, profesije i zanata. 

Ali pravi pokret u korist P. O. o kojoj je riječ, promatrane u njenim 
praktičnim primjenama, polazi tek od prvih godina XX vijeka; i, kako 
smo prije naglasili u uvodu, presađen iz Sjev. Amerike, prožet studijama 
ekonomsko-socijalnim i traženjem čovjeka kao faktora na području pro- 
izvodnje; u biti oplemenjen novim znanstvenim naporom, to jest eksperi- 
mentalnom psihologijom obuhvatajući sada sve probleme misaonog čo- 
vjeka i manualnog radnika, projektiran u svijetu talijanskog rada. 

P. O. u Italiji sakupila je preko knjiga, konferencija i kongresa 
(Milano 1922.) pored malog broja psihologa, inženjere, pedagoge, industri- 
jalce, psihijatre, i praktične liječnike, nastavnike, sociologe i konačno 
političare. Ali ako anglo-saksonski i keltski narodi promatraju pitanje sa 
šireg ekonomskog stanovišta, mi latini ga gledamo sa tendencijama etičko- 
spekulativne naravi, ali neodvojeno od ekonomskih interesa. 

Možda su između jednog i drugog naroda razlike u pogledu P. O. 
samo prividne. Danas je neophodno potrebito za ljudski život i građanski 
napredak da svaki zarađuje svojim radom — bilo duševnim ili fizičkim 
— u skladu sa individualnim sposobnostima i u skladu sa radom drugih 
za dobro pojedinca i zajednice. 


CILJEVI. 


I sama talijanska P. O. bazira se na čvrstim temeljima primljenim 
u civilnim državama, koje se koriste profesionalnim orijentacijama i 
izborom ne samo u korist vlastite ekonomije nego i u idealne svrhe ljud- 
skog usavršavanja i ljudske sreće. 

Svaki čovjek se razlikuje po svojim sklonostima i fizičkim i psihičkim 
od bilo kojeg drugoga, pa i od pripadnika svoje porodične loze, čak i od 
blizanaca iz drugog jajašca. 

Svakome treba pružiti zanimanja (na različitom polju rada) ne iden- 
tična, nego takova koja odgovaraju po mogućnosti što više individualnoj 
sklonosti, različitim prirodnim sposobnostima, k tome prema posebnim 
uvjetima ambijenta i rada u kojem se pojedinac nalazi, radeći sa vlastitim 
prerogativama u zajedničkoj sredini. 

Prema tome svaki se predmet mora proučavati u konstitucionalnoj 
cjelovitosti koja odgovara njegovom temperamentu, njegovim fizičkim 
sposobnostima, i prema njegovom karakteru. To ne znači cijepati cjelinu 
čovjeka u pojedine djelove, to ne znači stvaranje fiziopsihološke podjele, 
jer sve karakteristike, sakupljene i proučene, teže konačno k sintezi koja 
gačinjava analizu. 

Četiri su osnovne točke: prvo proučavati čovjeka samog kakav se 
pretstavlja u prirođenoj, karakterističnoj formi; zatim čovjeka kao soci- 
jalnog radnika prema njegovoj moći prilagođivanja i odgoja, kao čim- 
benika produkcije i u izvođenju iste. Zatim produbiti ispitivanja različitih 
djelatnosti koje odgovaraju civilizaciji: zanimanja, zanati, i profesije; 
njihov karakter, njihove zahtjeve, njihov razvitak, i pripremu za njihovo 
izvršenje; pregnuća, sklonosti, averzije, sposobnosti i vještine. Napokon 
promatrati osciliranja različitih vrsta rada, koje odgovaraju novostvo- 
renim specijalizacijama uslijed uvijek novih potreba; dosta je spomenuti 
one koje se odnose na razvitak mašinerije, kopneni, vodeni i uzdušni 
saobraćaj; na kinematografiju, radio-telefoniju i na najmoderniju hemiju. 

Ali ima tu i jedna strana trgovačka i trgovinska u profesionalnoj ori- 
jentaciji, t. j. ona koja odgovara prilikama primjene sposobnosti u sa- 
dašnjosti ili u budućnosti; posredna ili neposredna korist, savršenost, ili 
čak dinamizam, a ne profesionalna statika. 

Neprekidni nadzor, a katkada i detaljan pregled svega savremenog 
napretka bezuvjetno je potrebit da se približimo k onome pravome što 
nam omogućuje da nekome savjetujemo dobar izbor zvanja ili profesije. 

Teško je davati savjet u svim područjima, primjerice u izboru 
zvanja jednog individua; ili se nameće jači slabijemu, ili prevladava 
interes moćnijeg nad interesom slabijeg; bilo gdje, uvijek je rezultanta 
jedna vrsta sukoba. P. O. nastoji baš da raskine bilo najjače unutarnje 
sukobe ili pak one sa trećim licima i da dovede svakoga do najdražeg 
zanimanja, do onog koje će dati iskreno veselje u poslu. 

Ocjena individua u odnosu prema zanimanju može biti općenita ili 
specifična, prema slučajevima i svrsishodnosti. Prije svega uvijek treba 
ispitati konstitucijsko-somatsku i psihosenzibilnu ličnost svakog individua. 

Razina opće ili parcijalne inteligencije, osjećajno — moralni i pro- 
duktivno-socijalni karakter su bit podesnih istraživanja za određivanje 
sklonosti prema različitim granama rada. Isto kao u kliničkim dijagno- 
zama također i u P. O. može se pasti u pogreške, kriva ocjenjivanja i u 
rasipanje vrijednosti. Mnoge jasne i nejasne činjenice mogu izbjeći i 
najvještijim psiholozima; još je vrlo teško postaviti točno fizičke i psihičke 
osobine odkrivene u pojedincu pod vidljivim matematičkim kutom do- 
hodka, naročito kad se taj dohodak očekuje u dalekoj budućnosti i u ne- 
određenom ambijentu i ne može se uvijek pravo ocijeniti sa dostatnim 
sredstvima. 

Problem prelazi s vremena na vrijeme iz pedagogije na politiku, iz 
ekonomije u etiku, iz teorije u praksu, od učenika do radnika bilo koje 
vrste, od prvog stićeništva koje obeshrabljuje šegrta do najvišeg položaja 
inteligencije i izvanrednog talenta. 

P. O. posmatra čovjeka i profesiju i još profesiju i čovjeka; postoji u 
osnovnim crtama profesionalne orijentacije trajno subjekt za analizu u 
njegovim sposobnostima i u njegovom ambijentu, da se suprostavi mnogim 
grupama profesija u njihovoj stalnosti i u njihovoj preinaci, koje traže 
naročite sposobnosti ili više njih, da bi korist profesije bla najveća uz 
najmanje iskorišćavanje radne snage radnika, da bi ovaj radio ne kao 
osuđenik nego vedro kao atleta koji se za vrijeme vježbanja nalazi u 
punom zadovoljstvu. 


OSTVARENJE. 


Služba P. O. u gradskom poglavarstvu u Rimu. 

Prvi institut P. O. nikao je u Rimu 1925. godine. Spisateljica, onda 
namještena kod gradskog ureda za rad, oduševljena izvrsnim otkrićima 
za suzbijanje velikog broja bijednika i za umanjenje čestih patoloških 
stanja, nadasve nervoze uslijed prilagođivanja stanovitih ljudi nekim 
službama i mogućnostima suzbijanja tolikih vrsta nezaposlenosti (period- 
ska ili trajna nezaposlenost) i uslijed ogorčenja stanovitih individua protiv 
društva i protiv države, pomislila je da se baci na nova istraživanja koja 
su se ocrtavala na znanstvenom horizontu pod imenom racionalizacije 
rada i pšihotehnike. 

Nakon što je razmotrila i proučila kod drugih naroda (Njemačka, 
Belgija, Holandija, Švicarska, Francuska) najbolje institucije u toj struci, 
predložila je i odobreno joj je da organizira kod gradskog poglavarstva 
u Rimu »Službu P. O. «na upotrebu gradskih škola. Poslije kratkog vre- 
mena pokušaja institut je dobio stalno sjedište u jednoj zgradi poglavar- 
stva, kod jedne osnovne škole, sa mogućnošću pristupa u sve gradske 
osnovne i srednje škole. Rad koji se je od te godine normalno i redovito 
odvijao može se promatrati sa različitih stanovišta: 

a) eminentno školski način ispitivanja (fizički i psihološki ispiti uče- 
nika osnovnih i drugih škola); 

b) profesionalni predizbor u bilo kojem školskom području (profe- 
sionalni i industrijski instituti, zavodi humanistične kulture, te javni 
i privatni zavodi); 

Cc) način populariziranja i propagande željenih ciljeva P. O. bilo 
među masama učenika ili njihovih familija svakog socijalnog i kulturnog 
nivoa, bilo među nastavnicima ili u javnosti uopće, putem konferencija, 
predavanja i nadasve »Savjetovanja P. O.« na upotrebu roditelja zaostalih 
učenika ili učenika osobito nadarenih u različitim školama; 

d) dokumentirani rad koji je određen da prati pokret napredka koji 
se prostire u domovini ili inozemstvu na istom polju P. O. i analogno 
discipline koliko na teoretsko-tehničkom području, toliko više u praktičnoj 
primjeni; 

e) način rasprostranjenja u Italiji i inozemstvu eksperimenata, po- 
dataka, realizacije, praktičkih primjena i novih efektnih incijativa (publi- 
kacije; duševne-psihomotorne i moralne reakcije); 

f) rad u korist nekih institucija il društava, koja se koriste ispitima 
P: O. predizborom i izborom (industrija, sindikati, škole za usavršavanje, 
privatne trgovine); | 

£) ustanova jedne biblioteke specifične u toj struci. 


DRUGI ZAVODI. 


Redom iz godine u godinu nastali su slični zavodi i uredi u drugim 
velikim talijanskim gradovima. Mali centri ili još neznatniji instituti, 
ali na putu napredka postoje tu i tamo u manjim gradovima gdje nje- 
govatelji psihologije i psihotehnike vrše svoja istraživanja, vezani, iako 
slabo, za katedre psihologije i centre P. O. u velikim metropolama, u 
očekivanju čim uže saradnje i višeg priznanja. 


»ŠKOLSKA KARTA«. 


Potrebno je ovdje spomenuti da je sadašnji ministar prosvjete g. 
Bottai dotaknuvši se biti fašističke doktrine i za volju Ducea sproveo u 
najnovije vrijeme školsku reformu pod imenom »Školska karta« kao 
dodatak »Karti rada« u školskom djelokrugu. Ta reforma koja obuhvaća 
sve škole do sveučilišta saglasna je sa osnovnim sadržajem »Školske 
službe« koja je postala obligatna (bez obzira na ekonomsku mogućnost 
familije i socijalnog položaja) sa upućivanjem na visoke nauke samo onih 
đaka koji pokazuju potrebite sposobnosti. Istraživanja sposobnosti omla- 
dine učinili su nastavnici preko same škole u školskim vježbama. 

Ali početak izbora i profesionalne orijentacije učinjen je na osnovi 
sigurnih činjenica pomoću psihologije. Svakidašnja opažanja porodična 
i školska u vezi su sa uspjesima, sa suviškom i manjkom svakog učenika 
u različitoj podjeli sposobnosti i znanja. 

Prema tome formuliran je jedan nužno objektivan sud, po kojemu se 
upućuje đak u izbor zanata ili profesije (specifične škole), kojoj će se 
posvetiti sa sigurnim uspjehom. 

Princip orijentacije i psihotehničke selekcije pošto je već uveden u 
školsko zakonodavstvo nekih zemalja kao u Njemačkoj i Francuskoj, 
dobiva u talijanskom zakonodavstvu totalitarno obilježje svoje vrsti. 

»Školska karta« traži za svako profesionalno djelovanje naročitu 
sposobnost, dajući široko polje svima izabranicima, t. j. najboljima kao i 
onima manje nadarenim, da se posvete odgovarajućem zanimanju. Ne 
traži se samo najbolji, najinteligentniji, najjači. 

Pošto su ustanovljene individualne sposobnosti, koje su, kako ih 
priroda dade i škola usavrši, kvalitativno i kvantitativno različite kod 
svakoga, traži se da se uputi individuum u onaj posao, u kojem će najbolje 
napredovati i koji će ga učiniti sretnijim. 

Velikim masama đaka osrednjih, djelomično nadarenih, dat će se ona 
zanimanja za koja se ne traži velika nadarenost i specifične kvalitete. 
Također i fizički slabiji kao i duševno slabiji ne će više trebati da prolaze 
mučni put kalvarije enih »bez profesije« ili »nesposobnih za zanat« izu- 
zevši nekoliko slučajeva. 

Time što P. O. postavlja sposobnog čovjeka na odgovarajuće mjesto 
iščezava prividno okrutni utra-utilitaristički izbor, učinjen za industriju, 
i koji se sastoji u traženju najboljih za isključivu korist poslodavca i 
nekih poslovođa. Ličnost dječaka budućeg radnika ne može se potpuno 
izobraziti bez sigurnih psihotehničkih metoda. Inače ličnost mladićeva, 
koji se odlučuje na promjenu posla ili izabranog zvanja postaje neugodna 
i nesnosna, kao što je star čovjek bez zanimanja rak rana društva i gra- 
đanski trulež. 

U koliko bi površni psihotehnički ispiti za nekoje poslodavce postavili 
jedan suvišan ekonomski teret na industriju, u toliko bi roditeljima osu- 
jetili isprazne sne i slobodu da upute svoju djecu onamo gdje domaćin 
autoritativno i samovoljno želi. 


DJELOVANJE PSIHOLOGIJE. 


U Italiji se danas smatra čisto liječničko stanovište u području P. O. 
kao davno prošlo. — P. O. i izbor čisto negativan, t. j. onaj kod kojega 
liječnik nađe da nekoji od podvrgnutih ispitivanju nisu sposobni za 
izvršivanje određenih zanata i profesije (kontraindikacije uslijed bolesti 
ili drugih manjaka) ne znači nužno konačno i neposredno isključenje 
takovih individua iz izabranog polja rada. Mane i nedostaci mogu se 
izliječiti pomoću tolikih sposobnosti koje se kasnije očituju ili pojavljuju 
mjesto drugih; za vrijeme perioda rasta obraća se pažnja na temeljne 
promjene, kadkada radikalne, za koje bi trebalo postaviti sudove koji su 
u kratkoj distanci radikalno oprečni. 

Bez psihološkog istraživanja ne može se zamisliti prava i vlastita P. 
O, Psihologija je dospjela putem duševnih reakcija i različitih psiholoških 
elementarnih funkcija ili onih višega reda do točke, da može ocijeniti 
inteligenciju na bazi izvršenih pokusa, osim toga ona može ocijeniti 
pokretne sposobnosti; k tome postaviti diagnozu karaktera i klasificirati 
različite ljudske ličnosti. 

Mnogobrojne izumljene metode za upotrebu skale inteligencije u 
svrhu istraživanja intelektualne sposobnosti i skale pokretnosti za mo- 

. tornu aktivnost danas su dragocjeni instrumenti pedagogije za vrijeme 
školske dobi, vrlo važna potpora same školske ocjene, u koliko svode u 
dobro određene skupine, koliko izvanredno nadarene, toliko zaostale, sa 
mogućnostima, koje iz toga proizlaze da se upriliči svrsishodna pouka za 
svakoga. Uslijed toga još dolazimo do mogućnosti da potpuno ocijenimo 
koliko intelektualne nadarenosti i najbolje aktivnosti, toliko i one oskudne 


i patvorene; konačno, dolazimo barem do predhodnog i općenitog utvr- - 


đenja opće inteligencije budućeg radnika sa profesionalnim upućivanjem 
u odgovarajući posao sa sigurnom koristi za pojedinca i državu. 

Budući da su nasljedne i prirođene pojedine sposobnosti u senzorno- 
perceptivnom području, kao i u općoj inteligenciji i u svakoj određenoj 
formi aktivnosti i života, tako treba shvatiti sposobnostne tendencije u 
njihovom prvom pojavljivanju i treba ih istaći, podvući i odgojiti, da se 
ne bi preokrenule i išle drugim pravcem i izgubile. 

Egzaktni doprinos visoke civilizacije baš je to upoznavanje sklonosti 
i sposobnosti kod omladine za vrijeme doba razvitka i njihovo podstre- 
kavanje prema najvišem kvantitativnom i kvalitativnom prihodu. Odga- 
janjem sposobnosti zaista se ističu odgovarajući interesi, za koje se isto- 
vremeno razvija volja individua sa najvećim čimbenikom prihoda i 
uspjeha. | 

Ali P. O. koja prožimlje školski život hoće baš da stvori prave vlastite 
profesionalne interese koji mogu biti u suglasnosti sa vježbanjem pojedi- 
nih sposobnosti, a kadkada neovisni i prividno međusobno protivni; hoće 
da omogući razvitak kompleksnog profesionalnog kapaciteta, tako da 
probudi sposobnosti za određeni zanat više nego za drugi i da bi se 
postigla potpuna odanost individua svome zanatu, a to je neophodno po- 
trebno za državu. 

Talijanski psiholog, stručnjak P. O. i selekcije je međutim također 
ispitivač djelovanja nastavnika, s kojim ide uporedo i ispitivanje ujedno, 
kad je potrebno zadaće i školske radove pojedinih učenika ili čitavih 
razreda kad se to pokaže oportunim. Ti zadaci i ti radovi, izvršeni preko 
poteškoća koje danomice rastu, promatrani pod istim uvjetima, sa ispo- 
ređivanjem vrijednosti prihoda i sa kriterijima same vrijednosti koji su 
fiksni, dobijaju vrijednost duševnih i motornih reakcija, ili dovode do 
spoznavanja psiholoških osebina učenika u odnosu prema raznim sposob- 
nostima. Isto se tako radi i u praktičnoj psihotehnici i kod odraslih, tako 
da upotreba duševnih i motornih reakcija služi za otkrivanje različitih 
forma aktivnosti, za koje se moraju odrediti radnici prema određenoj 
profesiji, za koju mi hoćemo odgovarajuće individue (orijentacija i izbor), 
ne samo u svrhu veće nego i bolje produkcije. 

Zavod gradskog poglavarstva u Rimu, kao svaki drugi zavod u Italiji, 
u želji da čim dublje udje u ekonomsku i političku realnost, t. j. postavlja- 

jući također čvršće odnose sa korporativno-sindikalnim organizacijama, 
napreduje danas u određenom pravcu po »Školskoj karti«. 

Taj zavod daje za sve škole shemu i primjer one P. O., koja se mora 
duboko proučavati i koju moraju kontrolirati učitelji savremene psiho- 
logije i psihotehnike, koliko za formaciju odgovarajućeg personala prema 
potrebi, toliko i za propagandističko proširenje svojih načela i svrhe, ako 
u istinu hoće da uzme najšire razmjere školske službe. 


Dr. Marija Gasca Diez 


Opeska: Donosimo ovaj interesantan članak o najnovijim primjenama psiho- 
logije na području izbora zvanja, kako se to danas prakticira u Italiji, koji nam je 
ustupila sama spisateljica, inače upraviteljica zavoda za profesionalnu orijentaciju 
pri gradskom poglavarstvu u Rimu. 


RAZGOVOR SA STARIM STOLOM 


Najbliži druže vedre mladosti 

Tvrd i hrapav mi drveni stolu, 

Sjeti se svake zgode dječačke radosti, 

Sjeti se svakoga uzroka mome djetinjem bolu. 


U tebi su svi zapisi prošlih zbivanja 

Pisani slovima samo nama shvatljivim. 

Uz tebe su ostala sva topla djačka snivanja, 

Sa pregršti želja, sa čežnjama za druge neshvatljivim 


Sa tobom su vezane skoro sve same radosti. 
(Sjećaš se mojih pričanja o prvoj djačkoj ljubavi?). 
Sjeti se, daj se sjeti moje rane mladosti. 

Šapći mi, zbori. Daj me zabavi! 


Znaš, ovaj je novi tvrdji, ponosniji 
I tudj mi se nekako čini. 
Biva mi svakim danom sve nesnosniji. 


Prijateljstvo tek tako iz običaja hini. 


Vjekoslav Ećimović 

PROBLEM POTOMSTVA .ŽIDOVA U EVROPI 


U današnje vrijeme naglih, naoko neočekivanih promjena, bacimo 
kratak pogled na nešto stalnije: na populaciono stanje, na život, na rast 
odnosno opadanje jednog naroda u svom sveukupnome broju promatrano 
kroz desetljeća i stoljeća. Razmotrimo trajnije zdrave, odnosno bolesne 
pojave života jednog naroda, da li koji narod po kakvoći osnovne životne 
stanice svakog naroda: obitelji, po svojem brojnom ili malobrojnom po- 
tomstvu u obitelji nosi u sebi jamstvo velike budućnosti ili klicu sigurne 
propasti. I to pitanje razmotrimo na toliko aktuelnom i poučnom pri- 
mjeru, na židovima u Evropi. | 

Rijetki su narodi u Evropi i na svijetu, kojima je »sudbina« bila 
tako promjenljiva kao židovima, napose u zadnjim stoljećima. Ta još 
i u Napoleonovo vrijeme je bilo uzakonjeno, da ako se pred građanskim 
sudom bilo koji kršćanin zakune, da onda eventualni protivni iskaz 
jednog židova automatski gubi svoju vrijednost. U ono vrijeme bilo je 
to pravilo redovita pojava, kao posljedica »gheta«, izoliranosti, kad se 
židovi nijesu smjeli družiti i miješati sa ostalim članovima ljudskog 
društva. Od tog vremena do konca prošlog odnosno početka sadašnjeg 
stoljeća izvojštili su si židovi u Evropi, i u glavnom po cijelom svijetu, 
ne samo drugačija prava, nego i veliki utjecaj na sav javni i privatni 
život savremenog čovječanstva, kako na financijalno-gospodarskom tako 
i na kulturno-odgojnom polju savremenih civiliziranih i neciviliziranih 
naroda. Unatoč toga, ima ljudi koji kažu: baš uslijed toga prejakog utje- 
caja židovstva na gospodarsko-kulturno-socijalni život savremenih na- 
roda, ideje i pokreti asemitizma i antisemitizma ne postaju slabiji, već 
naprotiv sve jači i aktuelniji. 

Pitanje zašto i kako se je asemitizam odnosno antisemitizam razvijao 
iz one prvotne nesvijesne instiktivne omraženosti prema doseljeniku preko 
antisemitizma iz svijesti o razlici u vjeri i religiji do savremenog anti- 
semitizma, koji se uglavnom temelji na etničko-nacionalnim motivima 
ne spada u interesnu sferu ovoga članka. Razmotriti stav vodećih Hrvata, 
recimo Starčevića i Antuna Radića prema židovima u Hrvatskoj i Ži- 
dovstvu uopće, bilo bi sigurno isto važno. Isto tako ne želimo sada odgo- 
varati na pitanje, da li je židovski duh, židovstvo uopće na evropsku 
kulturnu, gospodarsku i socijalnu strukturu izvršilo bilo pozitivni ili 
negativni utjecaj. No ne smijemo pustiti iz vida činjenicu, da je na kul- 
turni, intelektualni i odgojni razvoj savremene evropske kulture židov- 
stvo izvršilo ogroman utjecaj. Ta još prije nekoliko godina je kod gotovo 
svih evropskih naroda procenat židova medju odvjetnicima, liječnicima, 
u kazalištu, modi, umjetnosti, filmu, u književnosti i novinstvu bio odlu- 
čujući. Postotak advokata, liječnika, sveučilišnih profesora — židova u 

gotovo svim većim njemačkim gradovima kao u Berlinu, Leipzigu, Frank- 
furtu i t. d. bio je još oko 1930. godine iznad 50%, a negdje i preko 
75%. U okrugu Pariza porasao je procenat liječnika-židova sa 2,5% 
godine 1911. na 30% 1938. godine. I financijalno su do nedavna židovi 
bili u gotovo cijeloj Evropi odlučujući faktor. Rijetko se je gdje u histo- 
riji koja narodna skupina popela u skali položaja u ljudskom društvu 
na tako udobna i odlučujuća mjesta kao baš židovstvo, naročito odmah 
iza rata, kod gotovo svih evropskih naroda. Sve to uglavnom vrijedi za 
takozvanu skupinu zapadno-evropskih židova, u opreci spram židova u 
Galiciji, Poljskoj, Ukrajini i obližnjim zemljama t. zv. istočnih židova. 
Ističemo napose grupu t. zv. zapadno-evropskih židova, jer se ona znatno 
razlikuje od židova iz t. zv. istočnih zemalja. Ne postoji između tih dviju 
grupa razlika samo u tome da su prvi uglavnom areligiozni, materija- 
listi, pretjerani individualisti, kapitalisti, koji sa željom za usponom u 
skali položaja u ljudskom društvu brišu, gaze često sve društveno-mo- 
ralne obveze i obzire — prototip bogati židov srednje i zapadne Evrope, 
Amerike i drugdje —, a istočni židovi da su uglavnom siromašniji: 
primjer t. zv. židovski proleteri iz Galicije, Poljske i Ukrajine. Jasno 
je da se i u zapadnoj Evropi, Americi i drugdje tu i tamo nađe po koji 
rijetki »židovski proleter«, a i na» istoku« da imade židova bogataša, 
te da se tokom vremena i pod utjecajem vanjskih prilika »konzerva- 
tivni i antipatični Poljski židov« brzo prilagodi, aklimatizira okolici, 
brzo postaje »moderan«, »savremen«, »civiliziran«. Ali ipak gore posta- 
vljena shema imade uglavnom svoju punu važnost. Ova se razlika oči- 
tuje i u mnogome drugome. I to ne samo u tome, da je istočni židov 
više konzervativan, ortodoxan, strogi vjernik, donekle vezan uz zemlju, 
a zapadno-evropski i američki židovi da su uglavnom areligiozni, mate- 
rijaliste i kozmopolite, nego i u pogledu broja djece, broja sklopljenih 
brakova, obzirom na stalnost braka uopće i mnogo toga ostaloga. Napose 
u tom pogledu postoji golema razlika između tih dviju grupa židova. 

Opće je poznato da židovi žive pretežno u gradovima i kao takovi 
se smatraju ne samo »kulturnijima« nego i na kulturu naroda čiji su 
»gost« vrše lako ogroman utjecaj. Do 1933. godine živjelo je dvije tre- 
ćine svih židova u Njemačkoj u velegradovima. U Mađarskoj živi polo- 
vica svih židova u Budimpešti, druga polovica u provincijskim grado- 
vima. 60% svih židova u Francuskoj živi u Parizu. Devet desetina svih 
židova u prijašnjoj Austriji živjelo je u Beču. U Jugoslaviji je 70% svih 
židova nastanjeno u 12 gradova sa više od 10.000 žitelja. 50% svih židova 
u Nizozemskoj živi u Amsterdamu. U drugim je evropskim državama 
uglavnom slično. Da bi židov bio ratar, zemljoradnik, da bi svoju egzi- 
stenciju vezao uz »materu zemlju«, to je u Evropi gotovo bez iznimke, 
tek pogdjegdje u Poljskoj. 

Ima ozbiljnih učenjaka koji se usuđuju čak tvrditi, da se ove dvije 
gruve t. zv. zapadno- i istočno-evropskih židova mogu smatrati pred- 
stavnicima dviju grupa židovstva, koje vremenski dijele tisućljeća, a 
čija je nehotična raskrsnica: Krist. Istočni židovi da su predstavnici onog 
židovstva, kakvog ga nalazimo zacrtanog u knjigama Starog Zavjeta: 
»narod Božji«, koji imade mnogo smisla za obitelj i svoj rodni kraj. 
Psalam 128. i 127. obećaje onome, koji živi u »strahu Božjemu« kao 
naročitu nagradu brojnu obitelj i potomstvo, te ističe da i na drugome 
svijetu, iza smrti još opstoji obiteljska veza. Ovakovome shvaćanju obi- 
telji da odgovara i to, da se je u Starome Zavjetu mnogo pazilo na čistoću 
krvi i rase. Zakon o tome točno određuje, da Amoniti i Moabiti do 10. 
koljena ne smiju biti primljeni među narod Izraelski, t. j. da potomstvo 
iz mješovitih brakova sa pripadnicima ovih plemena ni u samom dese- 
tom koljenu ne smije miti smatrano ravnopravnim Izraelićanima, dok 
je to kod Idumejaca i Egipćana bilo moguće već i u trećem koljenu. 

Kako je starozavjetni židovski narod visoko cijenio od otaca nasli- 
jeđenu zemlju, neka nam kraj mnogih drugih dokaza posluži samo ovaj: 
Naboth od Jesreela poručuje kralju Achabu: »Neka me Jahva (Bog) sa- 
čuva od toga, da ti predam zemlju, koju su očevi naslijedili!« 

To bi bila letimična slika starozavjetnog židovskog naroda, kojemu 
da su bar donekle slični t. zv. istočni židovi. I baš zbog tog i takvog 
moralnog shvaćanja — kažu neki etnolozi, moralisti i kulturni historici, 
da je među svim starim narodima prošlih stoljeća i tisućljeća — unatoč 
mnogih opačina, koje su upravo plastički opisane u knjigama Staroga 
Zavjeta — židovski narod bio ipak na najvišem stupnju etike i morala. 
U tome ti etnolozi i kulturni historici nalaze historijski gledano ovi 
danje za pojavu Krista u židovskom marodu. 

Što vrijedi za židove Staroga Zavjeta, ističu ti etnolozi, ne vrijedi 
za današnje židove, napose ne za t. zv. zapadno-evropske židove: oni su 
se sasvim iznevjerili etici i idealu zacrtanom na starozavjetnim knji- 
gama, pozivu svoga Boga Jechove, nisu se pokazali dostojni da budu 
»narod Božji«, nosioci Njegove objave, oni Mesiju nijesu prepoznali, 
niti priznali Njegovu misiju, izgubili su svoj prvotni cilj... I u tome 
kršćanski i mnogi drugi mislioci nalaze razlog, historijsku, psihološku i 
biološku nuždu za propast židovskog kraljevstva, za položaj i sudbinu 
»vječnoga židova«, koji luta svukud po svijetu, bez domovine i dušev- 
nog mira i koji tako postaje prototip kozmopolite i materijaliste, čovjeka 
koji lako mijenja »domovinu« i »naciju«. 


*k 


Ali, najveća je sigurno razlika među t. zv. zapadno- i istočno-evrop- 
skim židovima baš u populacionom pogledu, obzirom na potomstvo. 


40 


Korherr spominje, da je već 1910. godine otpadalo u Berlinu na 1000 
židovskih žena godišnje samo 54 porođaja; od svih berlinskih židovskih 
brakova bilo je 50% uopće bez djece, a 25% imali su premalo djece. 
1927. godine bilo je u Berlinu u židovskim matičnim knjigama unešeno 
1624 porođaja i 2446 smrtnih slučajeva! S pravom spominje taj isti 
autor još oko 1930. godine, da bi njemački židovi u malo generacija 
izumrli, kad im ne bi pridošli židovi iz Poljske, Galicije i Ukrajine. 

Moramo na ovome mjestu spomenuti znamenitu studiju dra Felixa 
Theilhabera (Berlin) o razvitku berlinskih židova. Ova nam studija po- 
kazuje, što jednom narodu pretstoji, ada napusti moral i običaje svojih 
pređa. Theilhaber veli, da nigdje u svijetu nije obitelj bila tako stabilna 
i brojno potomstvo bilo postalo tako velikim idealom kao kod starih, 
konzervativnih židova, koji su doprinijeli ogromne žrtve da bi održali 
pokoljenje; oni su imali tankoćutni smisao za brak, djecu, dom, rodni 
kraj. A danas (oko 1930.)? U Berlinu ostaje od poprečno stotinu židova 
jedna četvrtina izvan braka, druga četvrtina ostaje bez djece. Od jedva 
polovice cijelog pučanstva, koje se dalje množi, imaju otprilike dvije 
trećine samo jedno ili dvoje djece, a tek jedna trećina više od dvoje. 
Kad se ne bi doseljavali židovi iz Poljske, bio bi priraštaj još manji... 
Veoma je karakteristično, da akademski naobraženi očevi — tada 10% 
svih muškaraca židova — doprinašaju 9.3% sveukupnome broju prvo- 
rođenih, a tek 1.4% sveukupnome broju četvrtog, odnosno petog djeteta. 
Broj radničkih očeva bio je isto tako velik, kao i očeva akademičara. 
Ali očevi neakademičara dali su 16.8% od sveukupnog broja prvorođene 
djece, a 33.8% od sveukupnog broja četvrtog odnosno petog djeteta u 
pojedinem. braku. Samo jedan jedini akademičar imao je više od šestero 
djece — i to je bio iz inozemstva doseljeni — rabiner. Strašne degene- 
rativne pojave, koje su zahvatile berlinsko židovstvo, bivaju nam naje- 
damput jasne, kada znamo da se je u 35 godina (od godine 1875. do 1910.) 
broj židovskog pučanstva povećao za 102% (doseljenici!), broj brakova 
za 100%, a broj poroda da se je za 11.1% — smanjio. Godine 1910. imali 
su berlinski židovi samo još toliko djece, da su ovi mogli da ispune tek 
dvije trećine postojećih brakova, dok je jedna trećina svih obitelji već u 
prvom koljenu izumrla. To je stvarni početak svršetka! Autor završava 
svoju studiju konstatacijom, da je upravo materijalni i socijalni uspon 
židova srušio, izbrisao njihove tradicije i tako proizveo u obiteljima naj- 
teže moralne, rasnohigijenske, biološke degeneracije. 

Po statističaru Pezenhofferu bilo je 1920. godine u Budimpešti 215.512 
židova (23.2% svega pučanstva). Do toga je vremena broj (i postotak) 
naglo rastao, jer ih se je godišnje doseljavalo više hiljada iz Poljske 
i Galicije. Ali od 1920. godine ne doseljavaju se više židovi »sa istoka«, 

a brakovi bez djece ili sa jednim djetetom učinili su svoje, tako da ih 
godišnje mnogo više umire, nego što se rodi. To je pravi uzrok njihova 
naglog opadanja. Godine 1930. bilo je židova u Budimpešti još 204.377 
(20.3%) spram 215.512 god. 1920. (godišnje ih se obrati na kršćanstvo 
200—300). 

U Bavarskoj je bilo godine 1925.: 49.630 židova — godine 1933., prije 
poznatih mjera nacional-socijalizma: 41.939. 

Godine 1910. bilo je u Austriji 194.584 židova; 1934. godine 176.034 
— unatoč više tisuća doseljenika. U samome Beču bilo je godine 1910. 
75.818 židova, godine 1934. čak 201.513 (došljaci za vrijeme rata i iza 
njega!). Godine 1934. bilo ih je u cijeloj Austriji još 176.034 naprama 
194.584 godine 1910., unatoč mnogih doseljenika »istočnih« židova. Dakle 
i opet naglo opadanje. 

Nakon preuzimanja vlasti u Njemačkoj, po nacionalsocijalistima, pao 
je broj zakonitih porođaja kod židova u Pruskoj sa 2.100 godine 1933. na 
1.400 porođaja godine 1934. ; 

Do istih rezultata došli su uglavnom svi istraživaoci života zapadno- 
i srednjoevropske skupine židovskog naroda. 

* 


Skupina t. zv. istočnih židova, u bivšoj Poljskoj, te u Galiciji, Ukra- 
jini i obližnjim zemljama pruža naprotiv sasvim drugačiju sliku popu- 
lacionog stanja, 

Poljska je bila država sa najvećim postotkom židova u Evropi. Na 
području bivše Poljske sa okruglo 34 milijuna žitelja bilo je 3% do 4 
milijuna židova; u samoj Galiciji 800.000. Židovi su pretežno živjeli u 
gradovima: u svemu oko 2 milijuna. U samom Lodzu bilo je 203.000 
židova, što čini 33.5% cjelokupnog pučanstva t. j. svaki treći stanovnik 
grada bio je židov. U Varšavi bilo je 350.000 židova, t. j. 31% cjelokupnog 
pučanstva. Polovica židova u Poljskoj bavila se je trgovinom. 88% svih 
odvjetnika u Galiciji bili su židovi. Slično je bilo i među liječnicima i 
novinarima. Već više godine postojao je radi toga u Poljskoj »numerus 
clausus« za židove na sveučilištima, za mnoge institucije i zvanja. Kraj 
svega toga bilo je to židovstvo, a i sada je još po svom brojnom potom- 
stvu izvor života za židovstvo u cijeloj Evropi. Za vrijeme rata i odmah 
iza rata došlo je iz Ukrajine, Poljske i Rusije u samu Njemačku preko 
100.000 židova, a da time »starosjedilačko« židovstvo u tim istočnim kra- 
jevima nije osjetilo nikakvu »nestašicu«. Broj iseljenika u ostalu Evropu 
i Ameriku nije točno poznat, ali ide u zadnja dva tri decenija na stotine 
tisuća. Za ovako relativno malu narodnu skupinu moglo je to iseljavanje 
značiti veliki gubitak, no židovstvo je u tim zemljama i dalje zadržalo 
svoju otpornost, životnu snagu, svoje brojno potomstvo, ono se je i dalje 

jako umnožavalo. Poznavaoci života evropskog židovstva isticali su još 
prije jednog decenija, da bi bez izvora za pomlađivanje iz Poljske — 
evropsko židovstvo bilo nakon nekoliko desetljeća osuđeno na smrt izu- 
miranjem, hotimičnim nerađanjem. U gotovo svim evropskim državama 
izumire ono židovstvo, koje je u tim krajevima živjelo makar i tek neko- 
liko desetljeća. Židovstvo iz Poljske i obližnjih istočnih krajeva nadokna- 
đivalo je ne samo gubitke uslijed nerađanja u tim »zapadno« evropskim 
zemljama, nego se je i broj židova gotovo u svim zemljama Evrope stalno 
uvećavao. Židovstvo iz Poljske i Galicije i Ukrajine imalo je dakle pro- 
videncijalnu zadaću za evropsko i svjetsko židovstvo, zadaću krvnog 
obnavljanja. 
*k 


Kada bi kod nas netko sustavno pratio kretanje židova u našim 
krajevima kroz zadnjih nekoliko desetljeća, vidio bi sliku života u broj- 
kama, koje bi matematskom sigurnošću dokazale istinitost rečenice, da 
i prošlost i sadašnjost i budućnost jednog naroda leže kao usud sakri- 
vene u dobro vođenim statističkim knjigama. Postalo bi kao možda u 
malo kojem primjeru iz života najrazličitijih naroda jasno, kako je 
potrebno, da je ljudski život bitno vezan uz norme, životne zakone, ose- 
bine baš toga naroda, kako je važno da svaki narod ostane sam sebi 
dosljedan, da nađe svoju sebi osebujnu ne samo kulturu i civilizaciju, 
nego i način života. Primjer zapadno-evropskih židova —i naši židovi 
najvećim dijelom spadaju u taj sklop — je najočitiji dokaz kako nestaje 
naroda, plemena, rasa, koji praktički izađu iz svog »gheta«; koji napusti 
svoje patrijarhalno-familijarne prilike i poprimi nomadski život, koji je 
jednako kod kuće u Zagrebu, Beču, New Yorku, Parizu ili Berlinu; koji 
traži istu kulturu — zapravo civilizaciju — kod Nijemaca, Francuza i 
Poljaka; gdje se pjevaju i plešu isti šlageri (a drugo osim šlagera se niti 
ne poznaje, jer nije »moderno«) pa ma bilo na kojem kraju kontinenta; 
gdje je jedan esej ili roman isto tako aktuelan, dobar narodu, bliz, ma ga 
napisao ili čitao Englez, Rus, Španjolac, Nijemac, Čeh, Kinez, Amerikanac 
ili tko mu drago :.. Mogli bi nabrajati bezbroj sličnih primjera iz života 
savremenog »modernog« čovjeka, koji ne želi biti »nacionalista«, nego 
kozmopolita i svi bi nam ti primjeri dokazali da narod, koji se ne osjeća 
vezan čvrstim vezama svoga naroda, nazvali mi to krv, gruda, rasa ili 
kako drugačije nije važno, koji nema svoje kulture, svoj nacionalni ideal, 
odnosno do njega mnogo ne drži, koji nije sam sebi dosljedan, koji uživa 
u nekoj čisto apstraktnoj, kozmopolitskoj estetici i kulturi, koji nema 
zdravi konzervativni obiteljski život, da se je taj narod sam osudio na 
propast. 

> 

Pred više od dvije godine bio sam završio članak konstatacijom: 
prema sadašnjem populacijonom stanju zapadnoevropskog židovstva pre- 
pušteno je ono svojoj neumitnoj sudbini i propasti, brzom izumiranju, 
čim se zabranom, odnosno kontrolom useljavanja njemu odreže korijen 
pomlađivanja iz Poljske, Galicije i Ukrajine. Pod novim okolnostima 
možemo još dodati: zasada još ne znamo kako će se dalje razvijati popu- 
laciona snaga t. zv. istočnog židovstva, jer se prilike u tim krajevima, 
zemljama i narodima kanda iz temelja mijenjaju. Ali sigurno je još 
uvijek, da bez jakih promjena u biološkoj snazi srednjo- i zapadno- 
evropskog židovstva, odnosno bez doseljavanja židova iz bivše Poljske 
(hoće li to biti moguće?), da se je to srednjo i zapadno-evropsko židovstvo 
po svojoj sterilnosti, nerađanju samo osudilo na smrt. 


Završujući dakle moramo istaknuti: Vidili smo kako kraj više nego 
odličnog gospodarsko-financijalnog stanja zapadno- i srednjo-evropsko 
židovstvo imade veoma malobrojno potomstvo, za razliku od »siromašnog 
poljskog« židova, koji ima mnogo djece, nego i kako je zrno liberalizma, 
racionalizma te »bijele kuge«, »Ein-« i »Keinkinder« sistema, kojeg je 
zapadno-evropsko židovstvo riječju i djelom svijesno sijalo među ostale 
evropske naroda, urodilo u samom tom narodu plodom, te kako to svije- 
sno nerađanje kao Damoklov mač visi nad životom, daljnjom budućnošću 
židova u Evropi, a pretežno i na svijetu. Koliko je poznato, nema u 
Evropi etničke, narodne skupine sa tako malobrojnim potomstvom, gdje 
je populaciono stanje tako loše, kao kod židova. 


Ujedno možemo izvesti zaključak, da u poredbi sa naglim dizanjem 
još brže rušenje zadnjih godina židovske kulturne i financijalne moći u 
mnogim evropskim narodima nema svoj glavni i jedini povod i razlog 
tek u jalu, zavisti »siromašnih masa« prema »kulturnijem«, bogatom, u 
luksuzu živućem pretežno židovskom velekapitalistu, tek u svijesnoj pro- 
pagandi protivnika, u momentanoj situaciji svjetske politike, nego da 
veliki uzrok, kraj posebnih crta, koje su bitne svakoj etničkoj skupini i 
po kojima se ona razlikuje od svoje okoline, valjda glavni uzrok tom 
sadašnjem životnom stanju židovskog naroda u Evropi leži u samom 
židovskom narodu. Svaki naime narod nosi u sebi samome najsigurnije 
jamstvo i izvor bilo svoje sretne budućnosti bilo svoje postepene i sigurne 
propasti, po svojim moralno, životno zdravim obiteljima. 


Dr I. Schreckeis 


NOVA HRVATSKA GENERACIJA 


U gotovo svim političkim pokretima, u svim borbama, previranjima 
i djelima koja daju ton nekoj nacionalnoj borbi uvijek je dolazilo barem 
do nekih mimoilaženja, do različitih strujanja, koja su se međusobno 
prilično razlikovala i do različitih gledišta u načinu borbe. 


Obična je pojava mimoilaženje među starima i mladima, među ge- 
neracijama, koje se među sobom razlikuju ne samo po starosti i fizičkoj 
sposobnosti, nego i po gledanju na svijet, a da se i ne spomene koliko se 
one razlikuju u načinu borbe. Vrlo je rijetko da se među starim genera- 
cijama nađu ljudi, koji bi nosili sve oznake potpunih boraca, boraca, 
koji bi ulagali s v e svoje sile za ostvarenje ideje, za koju se bore. Rijetki 
su starci ili stariji ljudi, koji bi sadržavali borbenost mladog čovjeka, 
nego prečesto govore o svim drugim stvarima samo ne o otvorenoj i 
pravoj borbi; oni su obično za taktiku, i za sve što se može strpati u 
okvir taktike. I upravo u toj taktici stari borci imaju vjernog pomagača 
i saveznika. Sve eventualne pogreške i neuspjehe, sve kompromise i sve 
moguće poteze, koji često ponizuju dostojanstvo borbe, stari opravdavaju 
taktikom, nalazeći u njoj vrlo zgodan izgovor. Nije stoga čudo, što u 
mnogim političkim borbama dolazi do razdoblja, koja su često na sra- 
motu boraca, a to zato, jer su ispunjena raznim netaktičkim, a često puta 
i izdajničkim djelima. Mnoga, upravo herojska, djela, koja su stvarana 
kroz generacije i izvojevana morem krvi, ruše se jednim nezgodnim po- 
tezom kakvog starog borca, koji u okviru svoje taktike vodi sve prije 
samo ne pravu borbu. Zbog starih boraca, starih generacija sa svim nji- 
hovim neborbenim oznakama dolazi u odsudnim vremenima do katastro- 
falnih posljedica; narod pada u takovo stanje, iz kojega ga može izvući 
samo jedna nova generacija, generacija, koja će biti 
sasvim oprečna toj staroj generaciji. 


Mlade generacije, koje redovno dolaze kao reakcije na djela starih 
generacija unose novi način borbe, koji se mnogo razlikuje od načina 
borbe starije generacije. 


Zlo je za mlade generacije, što moraju ispaštati grijehe starih gene- 
racija, što moraju osjećati svu težinu položaja, u koji ih je bacila stara 
generacija. Da bi buduća pokoljenja živjela u boljoj budućnosti, nove 
generacije moraju izvršiti velike napore i podnijeti goleme žrtve. Tako 
je to kod svih naroda. Svaki narod, bio veliki ili mali, imao je u svome 
razvoju prilike vidjeti u burnim i odsudnim vremenima što je bila kadra 
učiniti stara generacija, generacija taktičara i neborbenih konzervati- 
vaca, a šta je pak mogla učiniti nova generacija, generacija boraca, rođena 
često u krvi, u najtežim danima svoga naroda. 

. Treba znati, da nova generacija nikada ne nastaje niti se rađa u 
dobrim vremenima nekoga naroda, kada narod pliva u izobilju, kada 
uživa u slobodi i kada ima sve oznake sretnog i zadovoljnog naroda. Ta 
se generacija stvara u danima najteže kušnje, u naj- 
nesretnijim vremenima, u danima ropstva, tlačenja, 
nevolje i patnje. Kristaliziranje te generacije vrši se u danima 
kada njezini pripadnici uživaju najmanje blagodati, kada su prisiljeni 
na najveće poteškoće i patnje. Ideologija tih novih pokoljenja i njihova 
misao vodilja nosi oznake tih teških vremena; ideologija tih patničkih 
boraca rezultat je tih burnih vremena i ona sadržaje sve potrebne težnje 
i nastojanja, koja su nastala u takovim vremenima, nastojanja koja vode 
krajnjem cilju svih borbi te generacije. 

Ne znači to pak, da je sve što je mlado borbeno i idealno, a ne znači 
ni to, da je sve što je staro nepotrebno i štetno u političkoj borbi jednog 
naroda. Mlada generacija bez borbene ideologije, bez stalnih ciljeva i 
vodilja, zadojena nezdravom i izdajničkom ideologijom često se puta 
nađe na istoj liniji sa starom generacijom, i usprkos svih većih fizičkih 
sposobnosti i poleta, takova generacija ne predstavlja nikakvu zdravu 
niti snažnu struju, koja bi mogla nešto napraviti za dobro svoga naroda; 
takova mlada generacija daje utisak degenerika, neborbenih i mlakih 
ljudi, a da je ne nazovemo u mnogim slučajevima izdajicama naroda i 
krivcima daljnjeg narodnog propadanja. Stariji političari zadojeni bor- 
benom i snažnom ideologijom, pa golemim iskustvom mogu biti pravi 
vođe i državnici i mogu izvanredno mnogo učiniti za dobro naroda. 

Šta je kod nas Hrvata, osobito u zadnjem stoljeću načinila koja 
generacija, možemo vrlo dobro vidjeti bacimo li pogled na događaje 
koji su se dešavali u tim vremenima. 

Gaj je izvršio kao vođa hrvatskog preporoda veliko djelo, probudio 
je uspavanu hrvatsku svijest, oživio je kod srednjih i viših slojeva hrvat- 
skog naroda ljubav prema hrvatskom jeziku, prošlosti i domovini. Stari 
hrvatski »purgeri«, đaci, studenti, pa čak i plemići priznaše da su Hrvati 
i da ne će »drugi narod postati«. Cijelo hrvatsko građanstvo je stupilo 
u redove hrvatskog narodnog pokreta, velikog pokreta, koji će kasnije 
nastaviti Ante Strčević, a za njim Radić, a poslije njega novi. Hrvatska 
je svijest probuđena, a oganj nacionalnog oduševljenja je osvijetlio hrvat- 
ske zemlje u sklopu predčetrdesetosmaške, trule i šarene Austrije. Pa 
ipak Gaj, kao prvi vođa hrvatskog pokreta, pravi jednu veliku pogrešku, 
koju će kasnije činiti gotovo svi hrvatski političari i narodni vođe; on 
je bio romantičar, pjesnik, teoretičar, ali nije bio političar i nacionalni 
vođa. Gaj je u svome narodnom radu nastupao kao romantičar, maštao 
je o mnogim maglovitim i dalekim stvarima, sanjario je o slavenstvu i 
južnom slavenstvu, mislio je o posebnoj historijskoj misiji u Evropi i na 

Balkanu, a o Hrvatskoj je mislio vrlo malo i nebitno. Pa nije li samo 
njegovo držanje i mišljenje, da su Hrvati potomci Ilira, bilo u njegovom 
radu veliko razočaranje i tragedija? Godinama i godinama naučavati da 
smo potomci nekoga naroda, pisati o tome narodu pjesme, pripovijetke i 
drame, slaviti uspomenu tog naroda, kao što su to radili »Ilirci«, i na 
koncu ustanoviti, da je to jedna obična povjesna laž, zabuna i pripo- 
vijetka, — nije li to tragično ili u najmanju ruku komično? 

Hrvatski preporod ili »ilirski« preporod i pokret 
je uz mnoge svoje pozitivne strane nosio u sebi 
jednu oznaku, koja se kasnije kao crvenanit provla- 
čila kroz kasnije hrvatske pokrete, oznaku romanti- 
čarstva. Hrvatski preporod je u vrijeme Gaja dobio mnoge oznake, 
koje će se kroz jedno stoljeće provlačiti u političkoj borbi Hrvata, oznake 
koje će kasnije najbolje karakterizirati staru generaciju i njezin rad, 
Zbog kojega će Hrvati doživjeti mnoga nepotrebna zla. 

Revolucionarna četrdeset i osma godina u devetnaestom stoljeću, 
godina kada je u evropskom kaosu Hrvatima bilo lakše nego ikada u de- 
vetnaestom stoljeću otresti se austrijske vladavine, pokazala je koliko je 
bila sposobna i što je izvršila ondašnja hrvatska generacija zadojena 
»ilirstvom«, slavenstvom i južnim slavenstvom. Dok su se Mađari poka- 
zali u toj zgodi mnogo stvarniji, dok su se oni borili za svoju nezavisnu 
državu i rušili Habsburgovce, dok su oni kao i ostali evropski narodi gi- 
nuli i lili krv za slobodu, Hrvati su ginuli za cara austrijskoga i spašavali 
već napola srušeno habsburško prijestolje. Onom borbom, koju je Jelačić 
vodio pod crno-žutom zastavom, uz pomoć carskih odreda, Hrvati su se 
pokazali pod vodstvom Jelačića kao nepolitičari. Činili su istu pogrešku, 
koju će i kasnije često puta činiti. Koliko je štete učinila nama generacija 
onog vremena sa svojim nepolitičkim djelima, osjetili smo kasnije vrlo 
dobro. Mjesto zahvalnosti i nagrade dobili su Hrvati apsolutizam i tira- 
niju, koja ih je mnogo stojala, a posljedice su bile još i u budućnosti 
teške. Sa tom sentimentalnom politikom, sa naivnošću i smiješnim ro- 
mantizmom prvi prekida Dr Ante Starčević. Makar je u mladosti bio 
»Ilirac« i zanosio se »ilirskim« programom, Ante Starčević nastupa kas- 
nije kao ozbiljan političar, koji daje, svojim velikim karakterom, odluč- 
nošću, idealizmom i fanatičkom ljubavlju prema Hrvatskoj, hrvatskom 
narodu novu ideologiju, ideologiju beskompromisnog hrvatstva, ideo- 
logiju nove hrvatske generacije. Pravaški pokret bio je 
negacija dotadašnjih hrvatskih romantičarskih pokreta i ideologija. Doba 
pravaštva je u političkoj povijesti Hrvatske devetnaestog stoljeća bilo 
jedno od najstvarnijih političkih doba. Ondašnja pravaška generacija je 
prestala računati sa maštovitim predpostavkama mladih »Iliraca« i neoz- 
biljnih revolucionaraca četrdeset i osme godine. Ante Starčević je sa 

svojim idejama došao kao vijesnik novog doba u Hrvatskoj, u kojemu 
nastaje nova generacija Hrvatske, čije će ideje sve više dolaziti do izra- 
žaja u drugoj četvrtini dvadesetog stoljeća. 

Iako njegov rad nije bio okrunjen najvećim uspjehom, ostvarenjem 
vjekovnih hrvatskih ideala, ipak je pokazao hrvatskom narodu mnogo 
idealnih nastojanja, da se izvojšti njegova sloboda, a što je najvažnije 
pokazao je jedini mogući put, kojim trebaju krenuti buduća hrvatska po- 
koljenja, put kojim će kasnije krenuti nova hrvatska generacija dvade- 
setog stoljeća. | 

U dvadesetom stoljeću javlja se pokret braće Radića, koji je konačno 
uveo u političku borbu hrvatskog naroda najbrojniji dio hrvatskog na- 
roda, do tada ne iscrpljeni izvor nacionalne snage i otpora — hrvatsko 
selo. On ga je okupio i organizirao, rasplamtio je u njemu hrvatsku 
Svijest i stvorio od njega najborbeniji dio hrvatskog narodnog pokreta. 

No, svaki, pa i najneobjektivniji promatrač, mora priznati, da je 
ideologija Radićevog seljačkog pokreta uz svoje velike pozitivne strane 
nosila mnoge i mnoge oznake koje su resile prijašnje hrvatske pokrete, 
pokrete generacija iz devetnaestog stoljeća, starih generacija. 

Radić je kao učenik čehiziranog Slovaka Masaryka donesao u svoj 
seljački pokret mnoga shvaćanja, koja su bila sasvim slična jugoslaven- 
skim maštanjima biskupa Strossmayera, Starčevićevog antipoda. Politički 
pokret đakovačkog biskupa, sa svim svojim idejama i sanjama, u mnogim 
stvarima se potpuno poklapa sa shvaćanjima naprednjačkog Radića, sa 
shvaćanjima Radićeve praške okoline, koja će hrvatskom narodu unesti 
ideje, o kojima je povijest već rekla svoj sud. Politički ideali đakovačkog 
biskupa nastavak su u mnogim stranama ilirskih romantičarskih maštanja 
i preteča kasnije kobne naprednjačke ideologije. Radić je unatoč svega 
velikog hrvatskog rodoljublja, koje je zapečatio svojom smrću, u svoju 
ideologiju unesao neizbježne maštovite pojmove stare generacije. 
Uz njegovu ljubav prema hrvatskom selu i veliki narodni rad, ipak vi- 
dimo panslavenstvo, jugoslavenstvo, i shvaćanje o mesijanskoj ulozi 
hrvatskog naroda u čovječanstvu, uz sve druge oznake i shvaćanja koja su 
gajili pripadnici starih generacija. 

Sve te ideologije: ilirska, jugoslavenska, čovječansko-slavenska, uz 
sve ostale nerealne ideje devetnaestog i dvadesetog stoljeća, uz sve ro- 
mantičarske čine hrvatskih političara iz prošlog i ovog stoljeća, sa svim 
peripetijama naše političke borbe zadnjih decenija, sa svim izdajničkim 
i sramotnim djelima tih vremena; svi naši padovi i katastrofe, koje smo 
doživjeli u toj dobi zbog naše stare generacije, i najteža vremena u ko- 
jima smo živjeli nužno suiskristaliziraliiizazvalireak- 
ciju ideologija, izazvali su formiranje i nastojanje 
nove hrvatske generacije. . 

Nova hrvatska generacija je stvorena u ovom stoljeću u teškim da- 
nima hrvatskog naroda, kada su se u čestim slučajevima ponavljala vre- 
mena ilirskog i štrosmajerovskog oduševljenja; stvorena je, jer su stanje 
hrvatskog naroda, prilike i tok povijesti zahtijevali nešto novoga, što će 
biti lišeno svega staroga, maštovitog i nemogućeg. Pripadnici te nove 
hrvatske generacije, nacionalističke generacije rodiše se u teškim i krva- 
vim vremenima u nepoznatu budućnost. Sigurno ta budućnost nije tako 
komotna, kao što je bila prošlost otaca i djedova, koji su živjeli u rela- 
tivno mirnim vremenima predratne Austrije. Pripadnici nove hrvatske 
generacije odrasli su u vremenima, u kojima se stara generacija znala 
vrlo dobro snaći, izvježbana već u vremenima »apoštolskog i premilo- 
stivog cara i kralja«. Zato nije čudo, što se stara generacija, sa svojim 
shvaćanjima i svojim karakterom, našla u sasvim oprečnom stavu prema 
novoj generaciji, radeći često puta ono što joj ni u kojem slučaju ne 
može biti na čast i ponos. Pripadnici nove hrvatske generacije dobro su 
uočili razloge, zbog kojih moraju raditi ono, za što su morali raditi već 
njihovi očevi; ti razlozi su im uvijek pred očima, i zbog njih će oni dati 
od sebe maksimum svojih fizičkih, materijalnih i moralnih žrtava. Za 
nama stoje djela naših otaca i iz današnje perspektive, nakon doživijenae 
stvarnosti, mogli smo prosuditi i ocijeniti njihovu vrijednost. 

Narodna stvar zahtijeva od svakog pojedinca, da dade sve svoje zile 
i da radi onako Kazao to traže prilike i potrebe, bez obzira na zye (ra, 

leža. Pripadnik svakog staleža mora imati svoja prava i sve oprav- 
dane i potrebne uvjete za život, koji će mu omogućiti da ispunjava 
točno svoju nacionalnu dužnost. Tu će svoju dužnost obavljati pod okri- 
ljem svoje ideologije, ideologije hrvatskog nacionalizma, pod hrvatskom 
samoniklom tvorevinom, nastalom u čistoj hrvatskoj narodnoj duši, zbog 
skrajnjih narodnih potreba. Djelatnost nove hrvaiske generacije ne 
izživljava se u oponašanju tuđih ideologija, nego samo u radu za svoju 
stvar, pod okriljem svoje ideologije koja je prikladna samo za hrvatsku 
narodnu dušu, a nastala je zbog hrvatskih narodnih potreba, a ne tudih 
potreba. 

Nova hrvatska generacija će odbacivati sve one tvorevine koje nisu 
prikladne našem narodu, odbacivat će svaku maglovitu i maštovitu ideju 
starih vremena isto tako kao što će to činiti sa sličnim idejama ovih 
vremena. 

Vrijeme je takovo i prilike su u svijetu takove, da se od svakog na- 
roda koji hoće živjeti traži najveći napor za očuvanje svoje samobitnosti, 
traži se mnogo i mnogo ozbiljnosti, požrtvovnosti, i borbenosti. Toga 
se drži i nova hrvaiska generacija i ona je uvjerena, da samo go- 
lemi napori, stvaran politički rad, imaksimum požr- 
tvovnosti, i borbenosti mogu hrvatskom narodu 
donijeti dobre rezultate. | 

Jure Prpić, stud. 


PREMA NOVOM KRAJU 


Pobjegla je radost preko plavih međa, 

Ne vraća se sunce u lijehe cvijeća. 

Sad nosimo prošlost u suzama vjeđa 

I plašt crnih zvijezda što nas na smrt sjeća. 


Nekada smo pjesmu njihali na dlanu, 
A sad smo -.na pragu nutarnjeg rasula. 
Iz Božjih smo ruku blagovali manu, 
Sad pijemo tugu izraelskih frula. 


Al da barem oči ne klonu na žalu 
Plačući za zvijezdom što umre u sjaju, 
Sačuvajmo srca jednu iskru malu, 
Da nađemo stazu prema novom kraju. 


Branko Klarić. 

LI S T A 





Vučiževni nčkozi 





Dr. OTTO VON FRANGEŠ O »SPORAZUMU IZMEĐU HRVATA I SRBA«. 


Da bi njemačkoj javnosti protumačio pravo značenje »sporazuma između 
Hrvata i Srba« napisao je bivši ministar beogradske vlade i bivši beogradski 
senator iz doba diktatorskih režima, dr. Otto von Frangeš u prosinačkom broju 
»Europšische Revue« članak o tom pitanju. Vrlo je zanimivo, što piše g. dr. v. 
Frangeš o pitanjima oko »sporazuma«, to više što se u tom svome članku pot- 
puno postavlja na stajalište dra. Mačeka i njegove politike. On što više tvrdi, 
da je u jednom od &vojih govora u »senatu« i u nekoj publikaciji, koja nije došla 
u knjižarsku prodaju, učinio prijedlog za decentralizaciju uprave, »s kojim se 
sada postignuto rješenje sadržajno potpuno slaže«. Prema tome dr. von 
Frangeš misli, da između njegove nekadašnje i dra Mačeka današnje politike nema 
nikakove bitne razlike. Da li je tome tako ili nije, moći će svatko sam najbolje 
prosuditi. 

Dr. Otto von Frangeš počinje svoj članak riječima, da je nakon dvadeset 
godina borba Hrvata za autcnomiju u upravi i ravnopravnosti sa Srbima i Slo- 
vencima završena na obcstrano zadovoljstvo, a »mladi kralj naći će prigo- 
dom svoga dolaska na prijestolje zadovoljenu, konsolidiranu zemlju, u kojoj ne 
mogu politički problemi igrati ulogu, koja bi ugrožavala državu, te jedan na- 
rod, koji se može potpuno posvetiti svojoj kulturnoj i materijalnoj izgradnji.« 
Dr. Otto von Frangeš konstatira dalje, da je »sporazumom« potpuno osi- 
gurana baština kralja Aleksandra, jer je Jugoslavija u svom unu- 
trašnjem i vanjskom položaju ojačana. Uz to je vrlo važno, da je »sporazumom« 
porasla udarna snaga »jugoslavenske vojske«, jer je Dr. Krnjević, glavni 
tajnik Hrvatske seljačke stranke, koji je dosad živio u emigraciji, »upravio preko 
svih kotarskih organizacija proglas na sve Hrvate, u kojem im stavlja u dužnost, 
da se odazovu svakom pozivu vojnih vlasti i da su pripravni, da se žrtvuju za 
obranu domovine u dobru i krvi«. 

Iza tih po sebe umirujućih »konstatacija« opisuje g. von Frangeš pred- 
uvjete »sporazuma«. On, kao poznati gospodarski »stručnjak«, nalazi, da je kralj 
Aleksandar Jugoslaviju »gospodarski konsolidirao«. Centralizam je pak bio po- 
sljedica rada nesposobnih političara koji su bili potpuni diletanti u upravnim 
stvarima i koji su ee dali voditi isključvo stranačkm interesima. Nije li i g. von 
Frangeš bio jedan od političara centralizma? 

Jedan od glavnih uzroka hrvatskog nezadovoljstva bila je nesposobnost 
srpskih, nedovoljno naobraženih i nedovoljno kvalificiranih elemenata, koji su 
se nalazili na svim instancama upravnoga aparata. Von Frangeš tvrdi, i ima 
smjelosti i obraza tvrditi, da su se prilike uvođenjem režima od 6. siječnja stalno 
poboljšavale i da se te nedovoljno kvalificirane elemente polako potpuno 
eliminiralo, — ali da je ipak bilo još toliko nedostataka centralne uprave u 
zemlji, da se je to osjećalo nepodnosivim i zato tražilo decentralizaciju. 

O ličnosti dra Mačka kaže von Frangeš doslovce ovo: »O ličnosti dra Mačeka 
proširene su u Njemačkoj uglavnom posve krive predstave. Što se tiče njegova 
stava prema Njemačkoj, to dostaje konstatirati, da se u letacima, koje je stranka 

potajno dostavljala članovima, govorilo o vođi Adolfu Hitleru uvijek s najvećim 
poštovanjem, te da se s time u vezi ne može govoriti o protunjemačkom raspo- 
loženju. Dr. Maček je vrlo razborit muž, koji mirno misli i koji je razumio mir- 
nim sredstvima dati svojoj stranci takovu snagu, da je konačno mogla uspjeti 
sa svojim programom. Činjenica, da je svoj cilj ostvario mirnim sredstvima, kruni 
njegovo djelo; jer on je u svojoj stranci morao za tu metodu uložiti svoj čitav 
ugled prema onim elementima, koji su mislili doći cilju samo krvavim žrtvama, 
koje je na pr. morao dati irski Sinnfain-pokret«. 

Gospodin von Frangeš opisuje dalje sadašnju »autonomiju Banovine Hrvat- 
ske« i njene financijske probleme, a onda tvrdi, da Hrvati gledaju u sadašnjem 
rješenju samo etapu na putu ispunjenju svojih daljih zahtjeva. Ali dalje piše 
Slijedeće: »Ti zahtjevi (želje) išli su ispočetka vrlo daleko, oni su našli svoj 
vrhunac u nastojanju, da se Hrvatska potpuno odvoji od Srbije i osnuje samo- 
stalnu državu sa republikanskim ustavom. Političari ovog ekstremnog smjera 
našli su potpore u nekim susjednim državama, oni su mogli okupiti malu legiju 
nezadovoljnih, što više oni su već stavili u promet valutu buduće države i insce- 
niraše čitav niz atentata u Jugoslaviji, kojima su pali žrtvom mnogi, naravno 
potpuno nedužni ljudski životi, dok laj niz nije našao svoj konac u strašnom aten- 
tatu u Marseilleu od 9. oktobra 1934. Velika je zasluga dra Mačeka, da je želje 
Hrvata sveo postepeno na nivo, koji se stvarno dade postići, te je, poučen isku- 
stvima neposrednog susjedstva napustio da traži ostvarenje svojih ciljeva izvan 
Jugoslavije. Dr. Maček je izjavio, da je nepovredivo jedinstvo jugoslavenske drža- 
ve i dinastija Karađorđevića, — on je prema tome prekinuo sa svim ekstremnim 
smjerovima i stvorio temelje za sadašnji »sporazum«. — Tako opisuje von Frangeš 
politiku dr. Mačeka i hvali g. Dragišu Cvetkovića, jer su obojica učvrstili Jugo- 
slaviju unutra i prema vani. 

Svoje izvode završava g. von Frangeš riječima, u kojima hvali t. zv, »se- 
ljačku politiku« u Hrvatskoj, te preporuča i Srbima, da osnuju takovu seljačku 
stranku, koja će raditi na miran i evolucionistički način. 

G. von Frangeš se već više puta pojavio u njemačkoj javnosti, kao tumač 
prilika u »Jugoslaviji« i kao »stručnjak« za gospodarska pitanja. Međutim svi nje- 
govi članci bili su pisani u sličnom duhu, u duhu beogradskog senatora Frangeša. 
Prema tome, ne predstavlja niti ovaj njegov članak nikakovo iznenađenje; ali je 
vrlo značajno kakovi ljudi hvale danas »službenu« politiku hrvatskoga naroda. 


Tomislav Zagorac 


TRI KOLONIZACIJE U HRVATSKOJ 


Pevodom karte — Dr. Zvonimir Dugački: Geografski raspoređaj Hrvata 


Hrvatski geografski problem kao i posljedice teških perturbacija u hrvatskom 
narodnom životu, napose one koje su prouzročile kidanje etničke cjelovitosti hr- 
vatskih zemalja, predstavljaju jedan od najtežih naših općih narodnih pitanja. 

Na prelomu istoka i zapada, na teritoriju izvrgnutcm koliko utjecajima toliko 
i direktnim napadajima raznih sila u razna vremena, Hrvatska se uzdržala, no pod 
cijenu teških historijskih snaga prolažahu, a prolaze i danas našim teritorijem; 
duhovne sile također su se ovdje našle na granicama svog djelovanja, potresajući 
životom naroda, kojemu je sudbina dodijelila da svoje bivstvo veže tim značajnim 
teritorijem, 

Dvije su sile koje su između ostalih također bile od sudbonosnog utjecaja 
po život hrvatskog naroda: Turci i Habsburgovci. Da se obrane od prvih, povezali 
su Hrvati svoju sudbinu s dubicioznim Habsburgovcima i tako kroz vjekove vodili 
borbu za samoodržanje proti jednog i drugog neprijatelja. Oba su imala isti cilj 
i činila isto zlo. Na opustjele hrvatske zemlje naseljavan je tuđi etnički elemenat. 
Razlika je samo u tom, što su to Turci činili u ime neprijateljstva, a Habsburgovci 

u ime prijateljstva i obrane te »očinske« ljubavi za »Svoj« narod, no rezultat je bio 
isti. Turci su povrh toga stvorili vjersku podvojenost, a u srce Hrvatske naselili su 
razno etničko neizgrađene elemente pravoslavne vjere koje su tolerirali. Cijela 1. zv. 
Turska Hrvatska izgubljena je tako etnički za Hrvatsku. Razbijena je time jezgra 
hrvatskih zemalja, jedini prirodni spoj banske i dalmatinske Hrvatske. 

Austrija pak naseljavala je nehrvatse elemente i onda kad to nije bilo po- 
trebno iz obrambenih nego čisto iz imperijalističkih razloga. No. primala je i ona 
spomenute mase kao i Turci, u koliko im se nije svidjelo pod Turcima, naseljava- 
jući ih uz pogranične krajeve, koje gu Hrvati uslijed borbe napustili. Tako je tamo, 
gdje su borbe bile najžešće, nastao najgušči pojas ovakovih nehrvatskih masa. 

U ime centralističkih težnji Austrije nastaju brojne kolonije nehrvatskog 
življa u zemljama s kompaktnim hrvatskim masama, a zbog kršenja hrvatskog 
etpora tolerirala je Austrija naseljavanje Srba u Hrvatskoj. 

Takova politika trajala je do rata, a nastavljena je i poslije rata. Za razliku 
od prvih dvaju, ova kolonizaciona politika vodi se sad u ime hrvatstva i narodnog 
jedinstva. Hrvatska, napose istočna, opet je predmet kolonizacije, premda nema ni 
rata s Turcima ni potrebe bilo kakve zaštite od Turaka. 

Tako je Hrvatska doživjela tri kolonizacije. Između njih nema nikakove razli- 
ke s obzirom na cilj i posljedice. Samo naslov, titulus, je različit. Jednom je rat, 
drugi put zaštita, treći put jedinstvo. 

Posljedice ovakove kolonizacione politike očigledne su i izvrsno predočene na 
karti dra Zvonimira Dugačkoga o geografskom raspoređaju Hrvata. Ona nam naj- 
bolje priča o prodiranju nehrvatskih masa u živo narodno tijelo. Zorno prikazuje 
tendencu te politike, da stvaranjem nehrvatskih otoka ove što više povežu i sasvim 
spoje. Vidljiv je otok stvoren turskom invazijom u t. zv. Turskoj Hrvatskoj. On je 
na istoku ograđen širokim hrvatskim (katoličko-muslimanskim) zidom, a seže u 
povezanim linijama poput krakova u Dalmaciju, Liku i Srednju Slavoniju. Očite su 
smjernice kolonizacije u Srijemu. Karta o tom najbolje govori. 

Uz glavnu kartu prikazan je posebno raspoređaj Hrvata u Banatu, Istri, Rijeci, 
Zadru, Lastovu, Njemačkoj, Madžarskoj i Rumunjskoj. Prednost je karte što &e 
prema njenom sistemu može lako izračunati broj pučanstva, no taj je nepouzdan 
jer potječe iz g. 1931. 

Karta predstavlja rijedak i izvrstan prilog k proučavanju hrvatskog narodnog 
života. Nova po intenciji, nova po obliku i metodi, stvorena na solidnoj naučnoj 
bazi i nema značenje samo za kartografiju ili geografiju. Ona je dokumenat stvar- 
nosti | najbolje upozoruje na najosnovniji naš narodni problem, Tim ova karta» 
postavlja i najispravnije smjernice za čim prešniji rad kojeg valja poduzeti odmah, 
a to je, vraćanje hrvatske zemlje hrvatskom narodu. 

Dragutin Gjurić 


MATE ORIŠKOVICĆ: MEJRINA KRV 
Izdanje Suvremene knjižnice M. Hrvatske. Knjiga 22-1939. 


Doba historijskog romana kao đa je već davno ocvalo. Književnici se teško 
uživljuju u prošlo vrijeme, ali je i razumljivo u današnjim prilikama, gdje se 
umjetnička svijest i podsvijest formira pod utjecajem teške suvremenosti. Histo- 
rijski čovjek izblijedio je pred današnjim vremenom i ukoliko se zadržava u 
svijesti zasluga je narodne priče i historije kao znanosti. Ipak se i danas po- 
javljuju romani s očitom namjerom, da nam približe prošlost. Nehajev u »Vuko- 
vima« dao je uspjele slike i portrete, a i Mato Orišković na svoj način oživljava 
jedno drugo razdoblje naše davnine. Kod njegova romana osjećamo zadah riterske 
sredovječne hrvatske prošlosti, iako je zahvatio vrijeme 17. i 18. stoljeća. Pod- 
logu za roman dala mu je Lika sa svojom bogatom prošlošću. No osim oživlja- 
Vanja prošlosti u romanu je data i dosta očita veza s mišljenjem današnjeg 

vremena. Kopča s prošlošću ima dosta u romanu: kao današnje naše mišljenje 
o naseljavanju tuđinaca u Liku, njihovo političko i etičko držanje u novim 
krajevima, značenje njihove seobe za Hrvate i t. d. Roman je historijski su- 
vremen. 

Radnja romana razvija se u nekoliko smjerova. Data je slika Like u doba 
turskog naviranja i junačke obrane tla sa strane Ličana i njihova vođe popa 
Mesića; uporedo s tim razvija se ljubav junačine Relje s Mejrom Hurembegom 
te povijest odnošaja Relje s bratom Matijašom, koji mu radi o glavi kao što radi 
o glavi svima dobrim ljudima u svojoj okolini, dok nije tragično zaglavio u času, 
kad se htio riješiti plemenitih protivnika. K ovim glavnim radnjama . dolaze 
&šitnije epizode: romantična historija Reljine povjerljive ličnosti Adolfa, ženidba 
Reljina sina Ivana i dr. Sve je ovo izneseno na 166 stranica. Treba odmah reći, da 
je to previše za mali roman. Razumljivo je onda, da kompozicija djela osjetljivo 
hramlje, a lica su ostala osim Relje i Matijaša prilično blijeda. Osovina radnje 
morala je ostati ili na Relji, njegovim viteškim djelima i ženidbi s Mejrom ili pak 
na sukobu Relje s Matijašom. Djelo se razbilo ovako u više smjerova pa borba 
8 Turcima ostaje u pozadini kao i legendarni junak Mesić, duša i srce ličkoga 
otpora. Zapravo je težište romana preneseno na sukob Relje i Matijaša, ali to nas 
nikako ne zadovoljava, jer je roman intoniran kao herojska borba Ličana s Tur- 
cima, a kroz to se provlači ideja o krvnoj srodnosti muslimana i katolika. Suvišno 
je dalje spominjati, kako je trebao pisac građu rasporediti nego je dosta usta- 
noviti, da kompozicija i umjetnička cjelina ovako, kako je data ne zadovoljava u 
svemu. Sporedna lica kao Hurembeg, njegova žena, plemenita Mejra, koja su u 
romanu nekako najtoplija lica, ostala su sasvim blijeda. U početku je Mejra plaha 
košuta, koja se brzo zaljubila u Relju i ne vidjevši ga još, ali je uskoro brzo 
preletjela preko pozornice romana, otrovana od Matijaševe žene. Razvoj lju- 
bavi među Mejrom i Reljom nije u svemu dosta motiviran, jer podsjeća jako 
na romantične rekvizite: Relja je slučajno spasio Mejru iz provalije idući u 
Senj, a ona na temelju očevih riječi o njegovu junaštvu i donekle majčinih 
sugestija o krvnom srodstvu s katolicima odmah mu poklanja svoje srce odbivši 
Ibru-barjaktara. Karakter Matijaša u početku je nejasan, i tek kasnije tumače ge 
njegova zlodjela vlaškim porijeklom. Kompoziciju romana donekle je uništio i 
način dijalogiziranja. Pisac je htio sve donijeti pred oči u obliku dijaloga, ali mu 
zato nedostaje spretnosti pa je prvi dio romana ispao kao iskidane dijaloške 
scene, gdje nije znao radnju vješto kondenzirati nego je dao samo nekoliko 
slika. U drugom dijelu, koji se vremenski udaljio od prvoga i tako još više narušio 
cjelinu djela dijalog je retrospektivan to jest popunjava prazninu među prvim i 
drugim dijelom, ali je opet omlohavio umetanjem dijaloga u dijalog. Vješto je 
samo dijalogiziranje kod ženidbe Ivana i Juce. Umjetnička neizdjelanost karaktera 
dade se donekle spasiti romantikom nekih lica (Adolf). Sve ovo dogodilo se zbog 
previše zbijenosti romana i golemog materijala, kojega je pisac htio obuhvatiti. 
Da se je ograničio na manje, sigurno bi bio reljefniji. 


Uza sve to ima u romanu dobrih stranica narodne psihologije, izražene u 
sočnom ikavskom narječju. Jezik je prirodan, bez velika traženja i spontan pa 
makar roman bio ispisan u cjelini ikavštinom, ipak nas ne umara. Još više je 
nacionalno značenje romana. Rekoh u početku, da je pisac povezao prošlost sa 
sadašnjošću. Tu je najprije misao o krvnoj srodnosti Hrvata i muslimana. Hurem- 
begovica o tom govori svoji Mejri, a i ona se negda zvala Marija Jurjević. Ta 
pravaška misao načeta u romanima već pred pedeset godina ovdje je došla do 
kristaliziranog oblika. Jednako starčevićanska je misac o nesreći, koja je zadesila 
Hrvate doseljenjem Vlaha u Hrvatsku. Hrvati su pred Turcima pobjegli a ovi 
naseliše Vlahe, koji su im se u svemu pokoravali. Pop Mesić priča Relji namjere 
i duboko uvjerenje bana Nikole Zrinskoga, kako su Hrvati učinili pogrešku 
braneći Evropu od Turaka. Morali su ih pustiti nagodivši se s njima neka ratuju 

sa zapadnom Evropom. Doseljeni elemenat nije ni u čemu bio zahvalan za 
gostoljubivost, nego je po svom zločinačkom instinktu uvijek stajao na strani 
grobara Hrvata. To se vidi najbolje u karakteru Matijaša, koji je onakav upravo 
zato, jer se sumnja, da ima u njemu vlaške krvi. Uništio je život Hurembegu, a 
njegova žena popadija — srpkinja otela život Mejri. Dalje su mu osnove bile 
uništenje sve rodbine, samo da on ostane gospodar svega posjeda. Njegovi su 
pomagači Vlasi: lajtman Vaso i porodica Sudžaci od kojih je jednoga spasio od 
smrti Relja, a sad mu rade o glavi. Međutim sudbina je htjela te je Matijaš 
s Vlasima loše prošao. Svi su uništeni. Iz romana izlazi, da je vlaški elemenat 
kako je to i Starčević dokazivao ropska pasmina, prikladna samo za zločinačku 
rabotu. Bili su samo sredstvo protiv Hrvata u rukama tuđina, a to dolazi od 
njihove instinktivne sklonosti da napakoste čovjeku. 


Roman je s ovoga stanovišta veoma poučan. Nacionalna hrvatska misao došla 
je u njemu do izražaja upravo u svom suvremenom obliku, pa će ga omladina 
5 korišću čitati. A. R. Bnerov 





JEZER — JEZERO — HEZAR. 


U Hrvatskoj Smotri, u lipanjskom broju g. 1939., na strani 284. g. dr. Ćiro 
Truhelka u Svojoj raspravi: »Nešto o porijeklu Hrvata« nalazi u starokajkavskoj 
brojci »jezer« posve sličnu riječ za isti pojam u perzijskom jeziku: »hazer« — 
tisuća. 

U starokajkavskom jeziku upotrebljavana riječ »jezero« za brojku »tisuću«, 
gubi se i prestala se je rabiti. Ja sam kao mali dječak čuo u Novigradu u Podra- 
vini, u čisto kajkavskom kraju, ovu riječ rabiti u smislu brojke tisuću, ali također 
u smislu velike količine novca, ili čega drugoga, na pr. pastir imade »jezero« 
ovaca, t. j. mnogo, toliko, da ih nije moći prebrojiti, te sam iz smisla razabrho, 
da brojka »jezer«, koja se u mojem rodnom mjestu Novigradu rabila u obliku 
»jezero«, jest istovjetna riječ sa »jezero«, koja označuje doista jezero, na pr. 
Blatno jezero, Trakošćansko jezero. 

Zato mi se čini, da u kajkavskom narječju ne glasi ista riječ »jezer«, nego 
»jezero«. 

Bio je konkretni događaj u Novigradu, da je bogati gospodar Mijo Trnski dao 
svojoj kćeri prigodom udaje neki veliki miraz, ne znam iznos, pak se je u selu 
pripovijedalo. da joj je dao »jezero forinti«, a isti je dobio po tom događaju prli- 
djevak »Jezeraš«, a pod tim imenom i danas njegovi potomci žive u Novigradu, 
u Virovskoj ulici. 


Također i vesela ptesma kajkavskoga Zagorja: 


»Jezero kapljice, jezero let, 
Daj nam Bog na svjet živet«... 


upućuje na to da se pod rječju »jezero« ne misli u prvom redu na brojku >»ti- 
suća« nego na velik zapravo neprebrojivi broj, može biti taj broj i jedna tisuća, 
ali može biti i mnogo tisuća, dakle pravo pravcato jezero s neizbrojivim brojem 
kapljica. 

Prema tomu meni se čini, da se brojka kajkavskoga narječja hrvatskoga 
jezika »jezero« u značenju »tisuće« pravilno izvodi upravo. od hrvatske izvorne 
riječi jezera, koja znači veću površinu na jednom mjestu stalno ležeće vode, 
dakle: lacus, franc. le lac, njem. der See, madj. t6, tal. lago. 

Istina je, da su iz hrvatskog jezika ovu riječ preuzeli i Madžari u smislu 
oznake broja »tisuću«, a to prema duhu i načinu izgovora madžarskog jezika: 
>eZer«, znači »tisuća«, a i daljnje iz iste izvođene riječi dolaze u madžarskom voj- 
ničkom jeziku: »ezred« — pukovnija, »ezredes« — pukovnik, »alezredes« — pot- 

pukovnik, te u svezi s drugim riječima, na pr.: »ezred€v« — hiljadu godišnjica, 
»ezredćves« — tisuću godišnji. : 

No uza sve to, što se ta riječ u madžarskom jeziku svestrano udomaćila, ipak 
je njeno iskonsko prvotno značenje jezero u pravom smislu jezera punog vodom, 
a drugotno značenje je brojka »tisuća«, a ja bih ovo drugotno značenje u kajkav- 
skom narječju nazvao alegoričkim, pa je iz hrvatskoga jezika u potonjem zna- 
čenju ista riječ prešla u madžarski jezik, u čemu me potkrjepljuje i ta okolnost, 
što se madžarski jezik voli služiti alegoričkim načinom izražavanja 

Svoj korijen ima ista riječ u hrvatskom jeziku, a u madžarskom ga nema, 
kao na pr. i hrvatske riječi »kovač« u madžarskom »kovacs«, ili riječ »kvas«, u 
madžarskom »kovasz«, »klas«, u madžarskom »ka4lasze, »kolač, u madžarskom »ka- 
l&cs«, koje su također Madžari poprimili iz hrvatskog jezika, nemaju u madžar- 
skom jeziku korijena. 

Ako bi kajkavska riječ »jezer« bila u svezi | podrijetla istoga sa perzijskom 
riječi »hezar« s obzirom na činjenicu, da su bosanski Hrvati, naročito Hrvati Mu- 
slimani, za vrijeme turskoga carstva u državnim službama često preko Carigrada 
dolazili u dodir i sa Perzijancima — ako bi hrvatska kajkavska brojka »jezer« 
(»jezero«) imala svoje podrijetlo, ili drugu svezu sa riječju »hezar« perzijskog jezika, 
— to bi moralo naročito Hrvatima Muslimanima iz netom navedenih razloga biti 
ova riječ poznata, i oni prvi od svih Hrvata morali bi ovu riječ upotrebljavati, 
a to se i ne tvrdi u uvodno spomenutoj raspravi, a i sam boraveći u Bosni dulje 
vremena, nisam tamo nikada čuo, a niti čitao riječ »jezer« u značenju »tisuća«. 

Iz ovih razloga mislim, da između hrvatske kajkavske brojke »jezer« (»je- 
zero«) i perzijske brojke »hezar« ne postoji s obzirom na njihovo podrijetlo nika- 
kova sveza, već da imadu posve slučajnu sličnost, Dr, Ivo Vedriš 


Vazaliži 





EURIPID: TROJANKE 


(Tragedija u jednom činu. — Po Euripiđu slobodno priredio Franz Verfel. — Preveo 
dr. Milan Bogdanović. — Redatelj Mato Grković). 


Nina Vavra, najpoznatije ime zagrebačke drame, slavila je ovim komadom, 
9. prosinca 1939., svoj 40. god. umjetnički jubilej. Jedna universalna umjetnička 
ličnost vanredne dubine i rijetkih intelektualno-emocionalnih snaga — to je Nina 
Vavra. Kroz punih četrdeset godina zagrebačka publika kroz nju doživljava najviše 
kreacije skoro svih klasičnih i modernih ženskih likova. Ali ipak njezin najsuge- 
Stivniji lik je oduvijek bio majka, a to znači najčišće čovještvo, najtoplije i naj- 
uvjerljivija ljubav, najdublja i najautentičnija bol. Tko bi mogao zahvaliti Vavri 
za taj golemi rad srca, od kojega ništa više nije vidljivo ostala (to je sudbina 
glumačke i plesne umjetnosti) — osim u osami i tišini duše fini titraji emocionalnih 
uspomena, koji još zaostadoše od onih večeri velikih uznesenja. 

Danas joj možemo posebno zahvaliti za to, što za jubilarnu predstavu izabrala 
Euripida i njegove »Trojanke«. Tu je bilo toliko nutarnjega sklada, toliko jezovite 
životne podudarnosti sa našim vremenom i časnim jubilejom slavne umjetnice, 
toliko uzvišene, općeljudske tragike, toliko čiste boli, toliko veličanstva sudbine, 
toliko filozofije i toliko ljepote i nepatvorene helenske mudrosti, da Nina Vavra 
zaslužuje posebnu čestitku već zato, što je izabrala Hekubu za svoju jubilarnu 
ulogu. 

Time je dokazala, da je ne samo umjetnica najviših kvaliteta nego da njena 
misao nosi i njeno čovještvo siže čak do najdubljih izvora klasične katarza i da 

njezin četrdesetgodišnji rad nije bio lakomisleni i častohlepni hir, nego đuhovno 
stvaranje i izgrađivanje jedne bogate, kulturne i profinjene ličnosti. 

Ako se samo malo sjetimo, kako je naše realističko doba protjeralo sav čar 
4 dubinu »humanističkoga« i kako je čak u hramove duha pobjedonosno prodrlo 
pitanje: »Što dobivaš sa kulturom?« namjesto onoga staroga: »Šta postaješ 
ga kulturom?«, onda nam je Nina Vavra Svojim izborom i svojom interpretacijom 
&taroga Euripida, od svih tragičara najtragičnijega i od svih pozorišnih filozofa 
najfilozofskijega, svima dala značajnu i duboku lekciju. Povela nas je na vrelo 
čiste tragedije, među zaboravljene dvorske stupove, u carstvo Homerova svijeta, 
u kojem je duša ljdska počela probijati gustu mitološku mrežu i nazirati istinu 
o smislu života i ponoru ljudske boli. Obukla se, ona slavljenica, u crnu haljinu 
— >»od žena svih pak najnesretnije« — trojanske kraljice Hekube, da nam njenim 
jezikom, a svojom dušom kaže, kako s&e još nije ugasio razorni požar Prijamove 
Troje, kako &e još ljudi nisu prestali dijeliti u pobjeđene i pobjednike, kako je 
ljudska strast još uvijek izvor boli, kako je pravda najviši zahtjev roda ljudskoga, 
kako i najveći jad nije u stanju uništiti vjeru u čovjeka, kako je sreća uvijek slabo 
&hvaćena, a taština od kreposti uvijek bila jača, konačno, kako je ženski rođ 
uvijek u jadima nadmašio muški i kako je majka uvijek bila kraljica boli. 

Rijetko je kada ličnost glumice i ličnost uloge bila tako š&livena u jedan 
jedinstveni izraz. Nina Vavra je bila u &vakom stilu inkarnirana ljepota tragike. 
Kroz njezin šapat i krik eu strujale do dna duše sve tajne ljudskoga bića, čitava 
skala ljudskog osjećanja i to onoga iznad totalnog izgubljenja &vake, pa i najmanje 
utjehe, iznad granice najteže boli. 

»Trojanke« su u svojoj konstrukciji jezoviti monolog. U sredini je uvijek 1 
gamo ono, veličanstvo boli, Hekuba. I kad joj dolazi glasnik Taltibije, dolazi samo 
zato, da joj slaže jedan jad na drugi, da joj javlja jednu sramotu nad drugom, 
jedan zločin da joj gomila nad drugim, a jednu smrt da joj trpa nad drugom. 
Kad dolazi kći Kasandra, dolazi da joj u svojoj tragediji poveća njezinu, a snaha 
Andromaha, da joj pred očima pusti šina vojnicima u ruke i u smrt, a sebe u 
ropstvo i time joj zasjeni duh od novoga užasa. Kad dolazi vojnik & mrtvim 
djetetom, dolazi da se ponovno može izraziti novi crescendo ponovno ranjene 
majke. Kad dolazi Helena, opet je samo zato, da Hekuba može izreći kletvu i 
zazvati pravdu u pomoć. I tako se u beskonačnost nižu jadi. Tek što se jednog 
dotakne, već drugi bol je zove i zlo se jati na zlo. Toliko je toga, da je Vavra 
imala mogućnost sabrati sve nijanse svoga umjetničkoga izraza, kojima je stvorila 
stotine likova kroz četrdeset godina rada, 

U ovoj velikoj klasičnoj predstavi i svi ostali interpreti su bili posebno na- 
dahnuti. Naročito to vrijedi za Viku Podgorsku, koja je odigrala proročicu Ka- 
&andru u stilu svojih najboljih uloga, doduše ponešto romantički zamišljenu, ali 
&vome manologu jezovitu i nedostiživu. Andromaha Božene Kraljeve je bila divan 
Sklad klasičnih kvaliteta. Njena recitacija stihova je dosizala do neke zadnje 
granice tragičnog osjećanja, gdje se Sve rasplinjuje u katarzu. Nadja Grahor 
je dobro Shvatila avoju Helenu, ljepoticu radi koje sve strada, ali koje bi ipak 
htjela naći opravdanje. Vj. Afrić je punim taktom svoga umjetničkoga znanja 
stvarao tešku šgituaciju u nemilom zvanju kobna glasnika i finom toplinom ulazio 
u tragičnu dubinu svoje subesjednike Hekube. Isto tako je i Nučićev Menelej bio 
stilski izrađen u okviru klasične igre. 

G. Mato Grković je prvi put nastupio kao redatelj. 

Smionost je od prvoga se uhvatiti u koštac sa klasičnom tragedijom ovakove: 
vrsti i u ovakovoj okolnosti, gdje je glavna uloga bila apsolutno u rukama ličnosti, 
koja je &amo od sebe stvarala i tempo 1 ton, i atmosferu i pokret. 

Dokaz je kulture i poznavanja teatra od prvoga postići ovakav uspjeh. G. 
Grković je radnju rasporedio na tri prostrana podijuma, koja je podigao na 
mramornim stepenicama klasičnih razmjera, Time je dobio beskrajne mogućnosti 

ukrštavanja lica i pružio divnih skoro koreografskih nijansa pokreta. Shvatio je 
veličinu jubilarnoga momenta i pustio je Vavri da izgovori sve do posljednjega 
6tiha bez obzira na duljinu, na razmaženost mođerne publike i pomanjkanje kla- 
gične naobrazbe. 

Tek je jedna Stvar, kojoj je sigurno i sam najviše svijestan teškoće i po- 
manjkanja, a to je kor. Ne radi se samo o usklađenosti recitacije, o problemu 
kolektivnog: ili pojedinačnog recitiranja, koliko o općem shvaćanju kora u klasičnoj 
drami, naime o njegovoj bitnoj funkciji: da li je on više povezan &a radnjom kao 
takovom ili s gledalištem kao takovim; da li je organska cjelina (psihološki) sa 
igrom ili je zasebni, samostalni tumač i jeka osnovne ideje? G. Grković je, izgleda 
više prisiljen sposobnošću materijala nego vlastitim uvjerenjem, krenuo putem 
najmanje, otpora i pustio da kor pojedinačno upada i što više sudjeluje u igri. 
Dakako da se na taj način stvar ponešto razvukla i izgubila na kondenziranosti 
i udarnoj snazi. 

Kostimerija je bila vanredno pomno proučena i uzorno izrađena, 

Prije predstave je govorio dr. Nikola Andrić o slavljenici, a poslije predstave 
je bilo čestitanje, vijenaca, cvijeća, brzojava, pisama, darova, pljeska i suza. _D. Ž. 


CESARE MEANO: ROĐENJE SALOME 

(Komedija u 3 čina. — Preveo Dubravko Dujšin. — Redatelj Ferdo Delak). 

Mladi talijanski pisac je napisao originalnu komediju, u kojoj je posegnuo 
čak za dalekom historijom biblijske Salome i kroz naličje života u gruboj šali 
pokazao ljudima iluziju obožavanih fantoma. Svatko Salomu zamišlja kao senzualnu 
plesačicu sa glavom Ivana krstitelja na dvoru kralja Heroda. Kao takova je ušla 
u historiju literature i umjetnosti. Cesare Meano naprotiv prikazuje Salomu kao 
već ostarjelu ženu armenskog kralja Aristobule, gdje mijesi kolače, nadzire 
pranje rublja i bavi se kućanstvom, dakako lišena svih čari svoje demonske mladosti. 

Međutim u Rimu se još vjeruje u njezinu vječnu mladost, pa će jednoga 
dana stići na Aristobulov dvor rimska delegacija, da zatraži Salomu za Nerona. 
Primitivni Aristobul se zbunio, ne razumije situaciju, jer mu je skroz nepoznata 
Salomina prošlost(?), ali lukavost se ipak probija i kod njega u prvi plan njegova 
mozga, te on kani prevariti Rimljane sa nekom mladom djevojkom Dalilom, pri- 
kazujući im, ča je to Saloma. Rimljani se dosjete jadu, ali sve sretno svršava, jer 
je vođa delegacije Tulije Kasije zavolio Dalilu. 

Ima tu mogućnosti, da se izrazi sva ispraznost i glupost ovoga svijeta, da se 
iskreno preživi prolaznost i izmjenu izvjesnih vrijednosti, u jednu riječ, da &e iz 
neke sretne perspektive pogleda sva taština života i poruši sve fasade sa nekih 
čarobnih stranica ljudske historije povirivši iza njenih kulisa. Ali naša zagrebačka 
režija je pojačanom burleksnošću i senzualnošću poremetila sklad i sasvim upro- 
pastila komad. 

Pisac je doduše bez velikih obzira prema historijskoj istini prikazao Aristobula 
karikirano, da dobije adekvatniji fondo za reljefnost Salominae ličnosti, ali £. 
Delak je i onako već pretjeranu pišćevu karikaturu pretvorio u pravu pravcatu 
burlesku. Nije se više znalo, ni tko je kralj ni tko je sluga. Nevolju je povećalo 
1 to, što je uloga Aristobula predana Ciliću, koji se svojom kliširanom komikom 
ne može izdići do karakterna glumca. Drugi dio predstave se pretvorio u jeftine 
efekte kabaretskih kvaliteta. Rimljane je trebalo prevariti lijepom Dalilom, ali 
uza sve to zagrebačku publiku nije trebalo prevariti jednim neukusnim prizorom 
pseudo plesa i prazne razgolićenosti. 

Najbjednije je prošla gđa Vilhar sa svojom Salomom. Bilo je momenata, u 
kojima je izbijala istinska tragika žene, kojoj je sve prošlo i koja mora doživljavati 
iluziju svoje veličine, ali i to je zaglušila vašarska galama čitave scene i neke 
fatalne neozbiljnosti u koncepciji čitave igre, naročito u podjeli uloga. 

Sve u svemu eksperimenat, iz kojega će ipak netko nešto naučiti. D. Ž. 

Polemika 





ODGOVOR Dru HAMMU 


Dr. Hamm je u »Hrvatskoj Smotri« 1939. XII. s. 629.-9 odgovorio na moju ras- 
pravu »Konstantin Ćiril i izvori glagolice« H. S. 1939. IX. s. 449-713 X. s. 490-505. 


OSNOVNA POGREŠKA: 


Hamm tvrdi, da glagolica »nije nikakva samonikla pojava nego djelo 
ljudskih rukubaškaoigotskialfabet... Logička i skroz sistematska 
struktura glagolskoga pisma dokazuje da mu je jezgru sastavio jedan čovjek« 
(Nastavni Vijesnik, Zagreb 1939. s. 48). Dakle glagolicu je g&astavio jedan čovjek. 
Tko je taj čovjek, stilizator, to ne može riješiti paleografija — nego 
povijest. Ne postoji niti jedan do sada poznati alfabet, čija bi sličnost sa glagolicom 
odmah iisigurno upućivala na nj kao njezin uzor, kao što je na pr. slučaj 
sa Ulfilovim pismom i ćirilicom obzirom na grčku uncijalu. Ta »ljudska ruka« taj 
»jedan čovjek« koji je stizilizirao glagolicu imao je pred očima određeni cilj: 
da dade novo pismo, a ne novu akomodaciju kakovoga bivšega alfabeta. 
U stvaranju ovoga novoga on se služio starim materijalom. Ali kako še služio 
tim starim materijalom, iz novoga pisma ne će se nikada ša sigurnošću zaključiti 
i to baš zato, jer je iz toga materijala stvorio nešto bitno novoga. U stiliziranju. 
toga bitno novoga stilizator je morao biti onaj stvarajući motor i agens, čiji je umni 
rad crpio materijal sa svih polja ondašnjega filološkog i umjetničkoga znanja. 
Tek onda kada bismo imali autograf stilizatorov možda bismo mogli zaključiti na 
njegove uzore. Ali dok baš glagolica ima toliko varijanata, koje se jedna od 
druge i te kako razilaze, a da se ipak ne može utvrditi, koja je stilizatorova, jasno 
je, da nam paleografija u takovim prilikama ne će nikada znati kazati stilizatora. 


To osjeća i aam Hamm. kako se vidi iz njegove paleografske analize glagolice 
(N. V.). On piše: »Što se tiče normalnoga az dosta je vjerojatno izvođenje Vaj- 
&60vo... Od gotskih varijanta približava se ovom znaku oblik, koji vidimo u jednoj 
ispravi napisanoj oko god. 551« (s 50). »Postanak glagolskoga buky može se tuma- 
čiti ovako« (st. 50) »Ova je varijanta najbliža znaku od kojega je po mojem 
mišljenju postalo naše glagol a to je runsko geof u« (6. 51) »Mislim da u tome 
ne treba tražiti nekakav orijentalni način pisanja, jer se ta pojava može objasniti 
i na jedan drugi način« (8. 51), itd. itd. 


Kao što za Hamma »može biti« »vjerojatno« »mislim« itd. da je neko slovo 
postalo od gotskoga, isto tako še to može opravdano i nijekati te vidjeti izvor 
tim slovima u drugome alfabetu. A činjenica, da stručnjaci iznose čitavo more 
hipoteza o postanku pojedinih slova glagolice najbolje se vidi, da jedan alfabet 
nije stilizatoru bio uzorom. Pomnjivo čitanje Hammove analize u »Nastavnome 
Vijesniku« dosta jasno govori, da je sva njegova zgrada građena na pijesku. Samo 
dva primjera. »Mada čak i Rahlfs priznaje da je dobro vrlo slično grčkom 
delta ipak ni ovdje ne treba napustiti gotsko tlo, jer ni od gotskoga daaz do 
glagolskoga dobro (na pr. u Minchenskom abecedariu) nije dalek put... 
U najstarijim spomenicima se jedan pored đ&rugoga javljaju dva oblika: onaj 
8 trokutom i onaj bez trokuta. Gotovo svi se istraživači slažu u tome da je drugi 
oblik stariji i da je spomenuti trokut samo plod kasnije stilizacije. Što se tiče 
postanka ovoga slova nema nimalo sumnje da u gornjim kružićima i paralelogra- 
mima treba gledati stilizirane točke, a takve je točke pored grčkoga jota imalo 
i gotsko 1iz, koje je i glasovno i ortografski imalo istu funkciju kao i glagolsko 
iže« (8. 51, 53). Dobro »rje vrlo slično grčkom delta«, a Hamm ipak misli 

đa »ni ovdje ne treba napustiti gotsko tlo«. A zašto, o tome njegova analiza šuti. 
»Ize« ima dvije varijante. Koja je to originalna, ne može se utvrditi. Tko Hammu 
veli, da je stilizator slova dobro iiže imao pred očima gotski a ne grčki uzor? 
Ovakovom kritičkom metodom napisana je cijela paleo- 
grafska analiza u »Nastavnome Vijesniku«. Neka izvoli čitatelj 
pomnjivo pročitati tu analizu i još k tome dobro se zadubiti u priloženu tabelu 
(s. 61), pa će lako vidjeti, kolika je kritička vrijednost ovakova pisanja. Zato ono 
namjerno Hammovo isticanje o mome nepoznavanju Ulfilova pisma skroz je 
deplasirano i više je pokušaj, ne bi li svoju nesigurnost na povjesnom polju nekako 
prekrio bacajući problem onamo, gdje mu nije mjesto, naime na paleografiju. Baš 
zato, jer paleografija ne može naći stilizatora glagolice, nije potrebno biti stručnjak 
u gotskoj paleografiji, da se naučno utvrdi da glagolica nije nastala onako 
kako si to zamišlja Hamm. Ako je Tentor pisao »popularnu knjižicu« zar mu je zato 
dozvoljeno pisati netočnosti? »Popularne knjižice« napisane od stručnjaka imaju 
baš tu prednost da donose ne hipoteze nego naučno uglavljenerezultate. 


ŠTO VELE DOKUMENTI? 


Svi oni tvrde, da je Ćiril dao Slavenima prvo slavensko pismo. Tu su 
»panonske legende«, za koje je kritika utvrdila da »spadaju među najbolje histo- 
rijeko literalne &lavenske i bizantinske dokumente IX. v.« Izmotavanja Hammova 
da »&e Dvornik — na kojega se Guberina na početku &voga članka poziva — ogra- 
ničio na to da samo u glavnim točkama verificira historijski skelet najvažnijih 
zbivanja ne ulazeći ni u kakve detalje, a najmanje u one koji bi se mogli odnositi 
na Konstatinove specijalne lingvističke sposobnosti i na genezu slavenskog 
pisma (H. S. 128. 624), gest je nesigurna čovjeka jer: a) sud Dvornikov (v. H 
S. IX. s. 450) odnosi se na cjelinu knjige kao takove, b) sam Hamm kaže da se 
Dvornik» ograničio na to da samo u glavnim točkama verificira historijski skelet 
najvažnijih zbivanja«, a zar on ne zna, da je panonskim legendama baš 
»najvažnije zbivanje« Ćirilovo podrijetlo slavenskoga pisma i bogoslužje? Hrabar 
izričito tvrdi, da je Ćiril dao Slavenima prvo slavensko pismo, a prije njega 
postavši kršćani da su se služili grčkim i latinskim. Čujte što na to odgo- 
vara Hamm: »ŠSto se tiče crnorisca, Hrabra, & kojim sam, navodno, imao vrlo 
zlo »proći«, preporučio bih dru Guberini da ga najprije pažljivo pročita, pa će, 
kada to učini, vidjeti, da sama riječi činr u njemu i nije toliko važna, koliko 
riječ bog, život i druge, koje, kao i cijeli kontekst poredbeni prikaz geneze grčkog 
i slavenskog pisma, očito pokazuju da Konstantinovoj inicijativi valja pripisati 
&amo ona slova, kojih za slavenske glasove nije mogao naći u grčkom alfabetu« 
(H. S. XII. 6. 626). Pa što je ovime rekao Hamm? Zar je pobio moje argumente 
izložene u »Hrvatskoj Smotri« IX. s. 453-8. Zar je pobio Hrabrovu tvrdnju, da prije 
Čirila nije postojalo nijedno g&lavensko pismo? Zar je dokazao da je Ćiril 
&tilizirao ćirilicu?2 U najgorem slučaju dokazao je da je glagolica 
grčkoga podrijetlai ništa više. Znao sam ja i bez njega, kako neki 
&lavisti tumače Hrabrov čin", ali mene čudi Hammova nekritičnost — ako nije 
nešto drugo — pa da ne vidi da ja nijesam se mogao osvrtati na ono značenje 
riječi čina jer bi tada upao u pogrešku sofizma petitio principi, pošto Hamm baš 
na onome značenju riječi čin, koje im daju spomenuti slavisti, kuša izgraditi 
&voju teoriju, da je Ćiril otac ćirlice. Hamm kuša da ironizira, jer da »za &avre- 
menim shvaćanjem ostaje mod prilike nekih 78 g.« (Ibid). Ovu je ironiju morao 
napraviti zato, jer u svojoj nemoći da pobije Račkoga dokaze da Hrabar misli 
na glagolicu a ne ćirilicu morao izmisliti nešto što ja nijesam rekao, niti itko 
pametan to može izvesti iz moga članka, ako ga gleda ucjeliniane u 
otrgnutim pasusima, naime da je »slično kao gotica mogla nastati naša glagolica« 
(H. S. XII. s. 626). O tomu ćemo niže, a ovdje upozoravam Hamma, da, ako ga 

pobijaju svi oni argumenti, koje sam ja iznio za ćirilsko podrijetlo glagolice, tada 
je bila njegova dužnost jedan po jedan pobiti, a ne ironizrati. Ako ćemo se za- 
bavljati ironijama, onda sigurno nema gore od one, koja je zadesila Hamma, đa 
je netko već pred 75 godina u prah oborio sve argumente, koje je on iznio, naime 
da je Hrabar mislio na Ćirila kao oca ćirilice a ne glagolice. 


POVJESNE ČINJENICE 


Hamm je svoju paleografsku teoriju o gotskome podrijetlu glagolice htio 
potvrditi i povijesnim činjenicama. Te su: a) »Tako dakle vidimo, da je već u 
Justinijanovo vrijeme (527—565) na Balkanskom poluotoku postojeo jedan gotosla- 
venski konglomerat, o kojemu nam kao daleka jeka govori »Libellus Gothorum« 
popa Dukljanina i »Historia Salonitana« splitskoga arhiđakona Tome.« (N. V. u. 
45). b) Toma Arhiđakon govori o amalgamiranju Gota i Slavena (H. S. IX. a. 445). 
Cc) U XI. v. crkveni sabor u Splitu (1059.) i papa Aleksandar II. osudili su glagolicu 
kao arijansko pismo (H. S. IX. 8. 446). Na ovo sam ja primjetio: ad b) da je 
Toma tu vrlo nejasan i da govori o jednom konkretnom slučaju, koji 
&e desio oko Salone te da on govori o emalgamiranju Curetes i Gota (H. S. X. s. 500). 
Hamm na ovo odgovara »da je &pominjanje Curetes samo jedna historijska remi- 
nisencija, koja sama po sebi o nekom amalgamiranju ovih Koribanata i Gota 
ništa ne kaže... da je Toma imao na umu etnografski konglomerat, u kojem su 
ge pored Gota isticali ne Curetes nego Slaveni, za koje Toma kaže, da su to oni 
»qui de Polonia seu Boemia venerante« (H. S. XII. s. 627). G. profesor se ovdje 
nemilo zaletio. Najprije oni, koji &u po Tomi »iz Poljskih strana došli« bili su Goti 
a Curetes su se &8 njima pomiješali. Po Tomi su Curetes autohtoni i morali su biti 
Slaveni, ali, kako rekosmo, Toma je u tome vrlo nejasan te je Hammovo 
pozivanje na njega da dokaže svoju gotsku tezu deplasirano. Kako smo rekli 
on govori o jednom konkretnom slučaju, koji se desio oko Salone a 
njegovo pričanje prebacivati na dogođaje, koji su se zbili tobože za vrijeme 
Justinijanovo na Balkanu nije kritički. Skoro će izići jedna moja radnja o tome, 
koja će to pitanje unijeti nešto svijetla. U svakome slučaju Toma ovdje ne može 
&lužiti kao sigurni izvor, jer piše o događajima koji su nastali čitave vjekove 
prije njega, dok se ne može donijeti ni samo jedan svjedok iz VI., VII. ili VIII. 
V., koji bi ovlastio da smatramo i samo vjerojatnom tezu o nekom amal- 
gemiranju Gota i Slavena. Ad a) ja sam ustvrdio, da su Slaveni koncem VI. v. 
bili »đuševno &asvim nesposobni da prime jedno pismo kao što je glagolica« a da 
su zato postali zreli u VIII. v. (H. S. X. 495). Hamm na ovo odgovara, da su moje 
tvrdnje »ne samo netočne, nego i i pomalo neukusne, pa se doista čudim Guberini 
što je tako nešto mogeo napisati« (H. S. XII. s. 629). Ovo su najkomotniji odgovori 
a istodobno dokaz solidnosti Hammove teze. Ad c) Rekao sam da sabor od 1059. 
E. nije uopće osudio glagolicu niti je u XI. v. problem glagolice bio na dnevnom 
redu u hrvatskoj državi (H. S. 501-2). Na ovo Hamm zna ovako odgovoriti: »Da ae 
tamo »o glagolici nije uopće ni raspravljalo«, kako hoće Guberina, zacijelo ne 
bi neposredno poslije toga bile na gilu zatvorene sve crkve 
u kojima se glagoljalo« (H. S. XII. 6. 627). Ali, molim Vas g. profesore, 
gdje ste Vi to našli? Reći ćete u Tomi Arhiđakonu, A u njemu (i to jedinome) 
ste našli i da je sabor osudio glagolicu, ali ja sam Tomi u toj stvari 
zanijekao vjerodostojnost did rastumačio, kako je došlo do 
te njegove krive informacije (H. S. IX. 6. 470-2). Hammova je duž- 
nost bila da dokaže, da su moji razlozi neosnovani i tek onda se mogao pozivati 
na Tomu. Eto ovako diletantski se mora postupati, kada se na cilu hoće da u 
povijesti nešto nađe, a što u njoj nema. Slobodno je prof. Hammu »ostajati« gdje 
hoće — ali to nije slobodno povljesti i povjesničaru. Ne postoji niti jedan cevre- 
meni dokumenat. a od kesnijih mi jedan čijoj bi se vjerodostojnosti moralo 

vjerovati, koji bi samo i aludirao na osudu i progon glagolice u XI. v., a postoji 
dobar dio (pismo Aleksandra II. i Grgura VII.), koji to isključuju. Uza sav 
ovakav svoj kritički postupak Hamm će ipak meni i nadalje imputirati »površnost 
i nekritičnost«. On može i dalje umišljati, da je »upozorio na jednu metodičku 
grešku«, pa radi toga semoga &ebe osloboditi od dužnosti daljnjega odgovora. Ali 
nepristranome sucu biti će jasno da se Hamm unaprijed odriče odgovora, jer je 
uvjeren, da se pred javnosti ne može dva puta izlaziti bez dokaza, 
pa mu zato poručujem, da u budućoj »ovećoj studiji« ne ide onim kritičkim 
putem, kojim se uputio u svojim člancima »Nastavnoga Vijesnika« i »Hrvatske 
Smotre«. 

Hamm se oštro obara na one, koji glagolici traže prauzor u grčkim slo- 
vima. On hoće, da je glagolica »stilizirano pismo koje je nastalo na osnovi 
gotskoga i runskog alfabeta« (N. V. s. 60.) U svojoj »raspravici« od 39 stranica 
ja sam ispitao dokumente, što oni vele tko je pisac prvoga slavenskoga pisma. 
Nijesam ulazio u problem, kako je ono nastalo. Hamm je htio dokazati, da je 
glagolica gotskoga podrijetla i odatle izveo zaključak, da nije od Ćirila potekla 
i da nema prauzor u grčkome pismu. Ja sam upozorio Hamma da je »po prof. 
Hammu stilizator glagolice iz grčke uncijele po biskupu Vulfilu za gotsko pismo 
akomodirao i stilizirao veliki broj slova (28) svoga pisma, ali nijedan paleo- 
grafski razlog ne isključuje mogućnost da je ona slova nešto drugim načinom 
stilizirao i iz čiste grčke uncije. Mi ovo ističemo kao jednu hipotetsku mogucć- 
nost; a ako igdje to u povjesnim zaključcima moramo se držati one: ne quid 
nimis. (H. S. X. s. 496); da gotsko podrijetlo glagolice ne prejudicira njezinome 
grčkome podrijetlu kao ni ćirilskome jer je Ćiril kako nas upozoruje Žž. K. 
znao gotski. (H. S. X. s. 497, 500). Na ovo odgovara Hamm. »Da se je on ovom 
literaturom (na pr. Jellinekom, Kieckersom ili dr) makar u maloj mjeri po- 
flužio, što je trebao učiniti, i da je pažljivo pročitao moj članak, bio bi vidio 
1) da se od 27 znakova Uifilina alfabeta samo njih 17 izvode iz grčkog pisma, 
dok je ostalih 10 runskoga i latinskoga podrijetla; i 2) da se, a to je u nasem 
slučaju naročito važno, naša glagoljica 3 Ulfilinim podudara i to u onim slovima, 
koja nisu uzeta iz grčkog alfabeta (m. p.) (por. rci: reda, slovo: sugil her: haal, 
pa djerv: gcar iz runskog_ etc). Prema tome kod glagoljice ne može biti ni 
govora o tome da bi ona mogla biti u isti mah i grčkoga podrijetla, a o iome 
se Guberina, kao što rekoh, lako mogao osvjedočiti i prije nego što ja počeo 
pisati svoju kritiku. Njegovu pretpostavku, da bi Konstantin bio u najgorem 
slučaju mogao glagoljicu stilizirati i na »ruskoj« osnovi, ja sam već unaprijed 
odbio kao neprirodnu i apsurdnu, i ostajem pri tome sve kada bi se jedanput 
i dalo dokazati da je Konstantin u Hersonu našao gotsko (—- »rusko pismo«) (H. 
S. 623—624.). 

Najprije je Hamm morao dokazati da paleografska analiza isključuje mo- 
gućnost da su neka slova glagolice mogla nastati iz čiste grčke unicijale, a ne 
one po Ulfilu akomodirane. Samo zahvaljujući svojoj metodi Hamm je mogao 
napisati: »Prema tome kod glagolice ne može biti ni govora, da bi ona 
mogla biti u isti mah i grčkoga porijetla«. Što ovo sada znači? Hamm pri- 
znaje, da je većina gotskih slova (17 od 27) grčkoga podrijetla, pa dosljedno 
ona glagolice koja su od njih postala posredno «u grčka. Slavisti, koji se 
bore za grčki izvor glagolice ne vele, da su sva njezina slova od grčkoga. 
Dovoljno je, da je većina. 

Druga je stvar reći, da je >»glagolica stilizirano pismo koje je nastalo na 
osnovu gotskoga i runskoga alfabeta« (N. V. s. 60), a druga, da je .naša glago- 
lica s Ulfilinim pismom podudara i to u onim siovima koja nisu uzeta iz grčkoga 
alfabeta«. Mjesto da se Hamm bori za to da ,Pje glagolica stilizirano pismo koje. 
je nastalo na osnovu gotskoga i runskoga alfabeta«, imao je poći putem ostalih 
slavista te iznijeti svoje mišljenje i dokaze, da su neka slova uzeta iz gotskoga 
kao što drugi dokazuju da su uzeta iz samaritanskoga, židovskoga, kopskoga 

itd. A kada bi Hamm sve kritički prosudjivao, onda bi uvidio da njegova hipo- 
teza o nekim gotskim slovima glagolice ne znači da ovu nije stilizirao sam 
CiriL On >»rusku« hipotezu može odbiti »kao neprirodnu i apsurdnu«. Iako bi 
se Hamm ,okladio« da bi Guberinovo kakovo eventualno »novo pismo imalo 
sve karakteristične oznake upravo našeg alfabeta (ductus, dijakritički znaci ete), 
a ne, recimo, njemačke frakture ili grčkog kurziva«, (H. S. XII. s. 623), ali 
ipak nije ni »apsurdno ni neprirodno« da Konstantin nije baš morao misliti i 
raditi glavom Guberinovom. On je ipak mogao da upotrebi ,»diktuse diakri- 
tičke znakove recimo njemačke frakture ili grčkog kurziva« t. j. konkretno 
gotske akomodacije grčke uncijale i ostalih slova. 


Hamm se voli igrati doskočica. Tako na pr. ja sam ustvrdio kada bi gla- 
golica bila uistinu staro autohtono hrvatsko pismo, koje bi po Šegviću dati- 
ralo i prije dolaska naših otaca na Jadran, kako se onda može razjasniti 
činjenica da se u Bugarskoj, Moravskoj i Rusiji nalaze ranije pisani tragovi 
glagolice nego u Hrvatskoj i zašto u našim vladarskim ispravama i kulturnom 
životu prije XII. v. ne nalazimo spomenika glagolski napisanih. Hamm misli, 
da je ovo riješio, ako ustvrdi: a) da »Kijevski i Praški listići sami po sebi još 
uvijek ne dokazuju da je na češko-moravskom području postojala neka na- 
ročito raširena glagoljska tradicija«, (H. S. s. 440). Svakako se gore nalaze 
njezini tragovi prije nego u Hrvatskoj, b) da bih ju »kao historik 1) morao 
znati da su se takve isprave pisale latinskim jezikom i ondje. gdje se već 
odavna sav kulturni rad odvijao u narodnom jeziku i narodnom, latinskom, ili 
kojem drugom pismu, i 2) ne bi smio sam sebi protuslaviti, kao što to čini na 
pr. na ovom mjestu gdje govori o Bašćanskoj ploči i gdje izrijekom kaže da 
»nije isključeno da je sama Zvonimirova darovnica bila napisana glagolskim 
pismenima«, (H. S. XII. s. 628). Alaj mudrosti! A znači li to, da su se _ svi 
morali odvijati u latinskom jeziku. Hamm bi htio naći u mome pisanju ne- 
kakovo protuslovlje a to vjerojatno zato, jer ne posjeduje dovoljno kritičkoga 
i intuitivnoga duha. On je iz mojih riječi morao razabrati da ja ono o ispra- 
vama i kulturnome pravu govorim u pretpostavci šegvić—Poparićeve hipoteze, 
naime da su Hrvati imali svoje pismo i to baš glagolicu i prije nego su se 
upoznali sa latinskom kulturom, a to bi značilo, da je to pismo mo- 
ralo prožimati svaku žilicu državnoga i kulturnoga rada 
Hrvata. Smiješno je opravdati se, da su se izgubili svi tragovi toga. Dok bi 
Moravci i Bugari primili glagolicu tek u IX. v., a ipak se sačuvalo njezinih tra- 
gova u X. v. a kod Hrvata, koji su imali (tobože) glagolicu toliko vjekova prije 
njih nalazi se prvi spomenik tek u XII. vijeku. U svojim specijalnim kritičkim 
sklonostima, Hamm zaboravlja, da sam ja ustvrdio. ne samo >,vladarske uprave« 
nego »i sav kulturni rad«, da se razvijao »u latinskom jeziku i pismu«. Hamm 
priznaje, da pisane latinski isprave ne znače, da se »sav kulturni rad nije odvijao 
u narodnom jeziku... i pismu«. Taj bi slučaj u Šegvić-Poparić-Hamm-tezi mo- 
rao biti u Hrvatskoj. Čudno, od »svega kulturnoga rada« nije sačuvano ništa! 


Po prihvaćenom mišljenju, glagolica je došla u Hrvatsku tek nakon smrti 
Svete Braće i ona je kao sporadični slučaj uvlačila se u narodne redove; siste- 
matski nije bila proganjana, pa je zato razumljivo, da se je sporadično 
mogao napisati koji dokumenat glagolski, pa baš zato jer ti dokumenti nijesu 
bili u velikom broju mogli su se izgubiti kao eventualno onaj Zvonimirov. 

Ima momenata, kada Hamm igrajući se doskočica postane neozbiljan. Ja 
sam iz riječi Ivana VIII. u kojima on tvrsi da .Crkva Božja po svemu svijetu 
i medju svima narodima u latinskome ili grčkome pjeva«, sasvim prirodno 
izveo zaključak, da on »ne pozna ni jednoga naroda koji bi vršio službu Božju 
na slavenskome« (H. S. X. s. 459), jer je apsurdno i pomisliti, da bi takovom 
motivacijom pobijao slavensko bogoslužje, ako zna da ono negdje postoji. A što 
je od toga učinio Hamm? Ovako odgovara: »a pri tom i ne misli o tome da 
papine riječi imadu šire značenje i da on time Ivana zapravo proglašuje 

priličnom neznalicom, jer bi ipak trebalo pretpostaviti da je rimskom papi i u 
ono vrijeme moglo biti poznato da su neki kršćanski narodi na Istoku (na pr. 
Armenci i dr.) i u njegovo vrijeme, i davno prije njega imali ne samo svoje 
posebno pismo, nego i obredne knjige na svojem jeziku, a za krimske Gote to 
— po Račkom! — spominje čak i sam Guberina!«_ (H. S. XII. s. 625). Doista 
.izvrsne kritične metode! Ako Ivanove riječi ne ćemo uzeti u »širokom  zna- 
čenju« onda ih uzmimo u najužemu t. j. da pod >»Crkvom Božjom« misli samo 
na Italiju i njoj najbliže krajeve. A koji su joj bliži od Dalmacije? 
Prirodno značenje Ivanova izraza »Crkve Božje« ne može biti drugo nego da je on 
pod njim mislio zapadnu i bizantinsku crkvu. 

Hamm se ruga mojoj tvrdnji, da se tragovi glagolice nalaze u Rusiji prije 
nego u Hrvatskoj. On veli, da su »Kijevski listići nadjeni prije nekih 65 godina 
u Rusiji, pa ipak se ne mogu zvati »ruskima«, jer su napisani negdje u X. sto- 
ljeću i to vjerojatno (m. p.) na moravsko-panonskom području, ili ih je napisao 
netko s toga područja, kako se može zaključiti po čehizmima (bohemizmima) u 
tekstu. U samoj Rusiji, koliko je do danas poznato, nije napisan ni jedan sta- 
riji, glagolski spomenik, i Guberina bi obilno zadužio sve slaviste ovoga svijeta, 
kada bi mu uspjelo dokazati da se je u Rusiji pisalo glagolicom »ranije negoli 
u Hrvatskoj« (H. S. XII. s. 628). Za moravsko-panonsko podrijetlo tih listića 
Hamenu su mjerodavni čehizmi, ali ipak on veli da je samo >»vjerojatno« da su 
napisani u Moravskoj. čim je rekao »vjerojatno« tim je dozvolio da su mogli 
biti napisani i u Rusiji i na slavenskom jugu, a oni čehizmi ništa tome ne 
prejudiciraju, već, ako hoćemo, dokazuju da se najstarije slavensko bogoslužje 
pojavilo u Moravskoj. Odakle prof. Hammu dokaz, da se sakramentarij, čiji su 
fragmenti »kijevski listići«, nije upotrebljavao u Rusiji još u X. v. iako je 
njihov predložak nastao u Moravskoj. Izgleda da tako misli i sam prof. Hamm, 
jer veli »ili ih je napisao netko s toga područja«. A za koga? Jamačno za Ruse. 
Hamm ne može donijeti ni jedne sitne aluzije iz vjerodostojnih dokumenata, 
da je sabor 1059. g. osudio glagolicu, niti da je o njoj kao liturgičnom probleinu 
raspravljao. Ali on ipak zna, kako će se spasiti. On pravi aluzije, da sam ja 
svećenik i da pišem povijest »obzirom na klerikalne i antiklerikalne tendencije«, 
da opravdavam latinski kler i slično (H. S. XII. c. 627, 628). Možda je uvidio, 
đa ovo ipak ne će upaliti pa je za svaki slučaj kušao naći protuslovlje kod mene, 
jer da na jednom mjestu govorim, da je sabor prisilio glagoljaše, da »moraju 
naučiti latinski«, a na drugome da sabor ,»0 glagolici nije uopće ni raspravljao« 
(H. S. VII. s. 627). Ali Hamm vrlo dobro zna, da se iz svake moje riječi raza- 
bire, da ja tvrdim, da sabor >glagolski problem nije rješavao kao jedno posebno 
pitanje« nego ga je samo onako nuzgredno spomenuo« (H. S. X. s. 102.) I zato 
tu tražiti nekakove kontradicije može samo onaj, koji misli da se tudji ugleđ 
i u znanosti može doskočicama rušiti. Dr. Ivo Guberina 

PSIHOLOŠKI OSNOVI VELIKE BORBE 


Osim mnogih elemenata, koji igraju važnu i odlučnu ulogu u dana- 
šnjem svjetskom sukobu, potrebno je istaći jedan vrlo važan psihološki 
elemenat: težnju za nošenjem vlasti i vladavinstvom, 
težnju za prvenstvom. Englez hoće vladati, Francuz hoće vla- 
dati, Nijemac hoće vladati, Talijan hoće vladati. 

Analiziramo li Europu uopće, opazit ćemo, da je njena dominacija 
nad svijetom osnovana na izvanredno razvijenoj težnji za vladavinstvom; 
ona vlada svijetom, jer to hoće. Onoga časa, kad bi Europa oslabila svoju 
volju u tom smislu, izgubila bi svjetsku vlast. Prvenstvo u tom vlada- 
vinstvu nosi Engleska; ona je svjesna toga prvenstva, i želi ga zadržati. 
Već skoro četiri stotine godina izgrađuje Engleska osnove svojega 
europskog i svjetskog prvenstva, i u tom nošenju prvenstva izradila je 
sjajne metode i stekla golema iskustva, s kojima se izvanredno služila 
u borbi protiv svakoga, tko bi pokušao u Europi ili izvan nje razviti 
ambicije o svjetskom prvenstvu. Engleska je proživila goleme unutrašnje 
poremećaje, velike sukobe skoro sa svim narodima svijeta, došla je u 
doticaj sa svim običajima, vrlinama i manama na svakom području 
ljudskog života, i njeno je iskustvo iza iskustva Vatikana valjda najveće 
na svijetu. Kroz četiri stotine godina Englezi izgrađuju neprekidno svoju 
svevlast; oni su svuda, sve linije svijeta došle su u ruke Engleza prije, 
nego što su ostali narodi i pomislili, da izvrše pokušaje sličnog zamaha. 
Prvenstvo Engleza došlo je kao rezultat sistematskog stoljetnog gomilanja 
djela i nastojanja, sve u jasnoj težnji i svijesti o prvenstvu. 

Zar je mogao genijalni Napoleon pobijediti Englesku? On je želio 
biti gospodar svijeta, on je imao jasnu težnju za prvenstvom i znao je 
da se mora sukobiti, na takvoj ideji, s Engleskom. Ali, zar je doista bilo 
moguće, da genijalni bljesak jednoga desetljeća obračuna sa sistemati- 
ziranim stoljetnim snagama. Napoleon je nestao pred granitnom pro- 
sječnošću Engleske, kao Don Quihot pred vjetrenjačom. Ni jedan genije 
ne može svojom genijalnošću nadmašiti velebnost jednoga stoljeća, koje 
je u svojim djelima genijalna tvorevina. Genije od jednoga dana pao je 
pred genijem, koji se izrazio kao višestoljetna formacija. Engleska je, 
uzeta u višestoljetnom aspektu, bez sumnje genijalna tvorevina. 

Njeno prvenstvo nad svijetom treba tako gledati, a ne možda kao 
neki slučaj. 

Prvi ozbiljni pokušaj, pokušaj genijalnoga Napoleona, da se ugrozi 
prvenstvo Engleske propao je. Premda je Napoleon imao veliku zamisao 
o prvenstvu i jasnu suprotnost s Engleskom, i premda je bio genijalni 
vojskovođa, ipak se može ispravno prigovoriti, da je nemoguće bilo 
pobijediti Englesku, a pritom izazvati protiv sebe cijelu Europu. Napoleon 
je bio zaraćen s cijelom Europom, a htio je pobijediti Englesku! Ovo je 
bila svakako izvanredna preuzetnost. Genijalni Napoleon je više mislio 
na svoju sposobnost, negoli na sposobnost svojih neprijatelja, a posebno 
Engleske. Možda zato, što nije vidio protiv sebe genija od jednoga dana, 
kakav je bio sam, a nije znao uočiti genija od stoljetnog izraza, kakav je 
bila Engleska. 

Drugi pokušaj, pokušaj cara Vilima u Svjetskom ratu, propeo je 
također. No mora se istaći, da makar nije bilo genijalnog bljeska, slična 
Napoleonu, da je Njemačka 1914 godine nosila već 40 godišnje spremanje 
na obračun s Engleskom. Ali ni Vilimova Njemačka nije shvatila, da se 
ne može biti u ratu s Engleskom i istodobno s ostalom Europom. 

Treći pokušaj, znatno manjega značaja, izvršen je u vrijeme talijan- 
sko-abesinskog sukoba, koji je potpunoma uspio u svojoj djelomičnosti. 
Engleska je kapitulirala pred Mussolinijem, no bit problema, t. j. nošenje 
prvenstva nije ovim pokušajem oduzeto Engleskoj, iako je ozbiljno 
nagriženo. I Mussolini je bio u sukobu s cijelim svijetom, ali sva sreća 
samo na papiru, t. j. u Društvu naroda pomoću tako zvanih sankcija. 

Talijansko-abesinski sukob nije donio nikakvo rješenje o pitanju 
prvenstva, jer to pitanje nije bilo ni postavljeno na rješavanje, i prven- 
stvo je ostalo u posjedu Engleske. 

Četvrti ozbiljni, i to vrlo ozbiljni pokušaj, ogleda se u današnjem 
Svjetskom ratu. Očevidno je postavljen problem .prvenstva, u svoj 
svojoj čistoći, i zato su se našli oko u oko Engleska i Njemačka. 

Engleska se bori, i borit će se svim snagama i sredstvima, da održi 
svoje prvenstvo, jer ne nalazi nikakva razloga, da ono što je stvarala 
stoljećima prepusti bez borbe. Englez čvrsto drži svaki krajičak zemlje, 
moći, mogućnosti i prava, koji mu osiguravaju vlast i prvenstvo. Može 
se dokazivati, da bi bilo razumno, da Englezi popuste, pa da bude mir, 
ali najdublja oznaka Engleza upravo i jest u tome, da on ni u čemu ne 
popušta do zadnje mogućnosti. Dogovorom iz ljubavi i pravednosti, Englez 
ne popušta, jer po dogovoru se vlast, vladavinstvo i prvenstvo ne pušta 
iz ruku. 

Moglo bi se reći i to, da bi Njemačka trebala priznati prvenstvo 
Engleskoj, zadovoljiti se onim što ima, i mir bi bio spašen. 

Sve se to može govoriti, i mnogo toga sličnoga, ali u čemu je dokaz, 
da bi Engleska trebala vječno ostati prvakom svijeta, i da bi to imao biti 
aksiom međunarodnoga stanja? Zar u tome, da se time čuva mir? 

Takav bi argumenat mogli upotreblj avati kapitalisti proti onima, 
koji su nezadovoljni, takav bi argumenat mogla upotrebljavati stranka 
koja jednom ima većinu, prvenstvo i vlast, takav bi argumenat konačno 
moglo upotrebljavati svako dominantno stanje u politici, moralu, nauci, 
ekonomiji nasuprot novim impulsima, koji nose sukob s postojećim 
stanjem. Svaka dominacija i prvenstvo želi mir, i s toga engleska domi- 
nacija i prvenstvo stvarno predstavljaju engleski mir, ali ne i mir u ne- 
kim universalnim i apsolutnim vrednotama. 

Samim tim, što taj mir ima subjektivni karakter, gubi vrijednost 
opće obvezatnosti i implicitno opravdava stvaranje sličnoga mira u 
dominaciji i prvenstvu drugoga subjekta. Taj drugi subjekt, koji želi 
nametnuti i odrediti svijetu svoj mir jest Njemačka, pod vodstvom Hitlera. 

Hitler neprestano ističe, da je proti ratu, ali dominaciju tuđega 
(subjektivnoga) mira ne priznaje. 


Napoleonu se gadio rat, ali je htio nametnuti svoj mir, mir u svojoj 
koncepciji. 

I Engleska neprestano ističe, da hoće mir, ali samo dotle, dok taj 
mir bude engleski mir. Čim taj mir dolazi u pitanje, Engleska je spo- 
gobna za rat. 

I Mussolini neprestano ističe, da je za mir, ali takav, da u Sredo- 
zemnom moru ima talijanski karakter, a ne engleski i francuski. 

Dakle, općenita je oznaka, u nepriznavanju mira, koji bi imao zna- 
čajku jednog dominantnog faktora. | 

Suca, koji bi krojio pravdu nemamo, i pitanje prvenstva rješava se 
sukobom. Liga naroda je imala biti pokušaj jednoga suca, ali stvarno je 
postala instrumenat englesko-francuskog pobjedničkog i dominantnog 
mira, i zato je u sebi nosila nužnost svoje propasti. 

Sve su maske pale, i mi danas možemo utvrditi punom jasnoćom, 
*da je današnji svjetski sukob, borba o prvenstvo. Hitler se javlja kao 
genijalni bljesak, koji je odlučio povesti gigantsku borbu s Engleskom, 
no s tom razlikom od Napoleona, što je on organizirao sve ljudske i 
materijalne snage u tom cilju, i što nije stvorio sebi od cijele Europe 
neprijatelje. i 

Engleska genijalna tvorevina prvi puta je nakon nekoliko stoljeća 
u golemom i odlučnom sukobu, koji u istinu ima sve elemente velike 
ozbiljnosti, 

Njemačka pod Hitlerom nosi velika iskustva iz prošloga rata upravo 
u odnosu prema Engleskoj, ona je organizirana, snažna i odlučna, sposobna 
da postavi na svjetski podijum pitanje dominacije i prvenstva. 

Engleska zna, da je u pitanju ovaj problem, i cijeli svijet se mora i 
morat će se podrediti ovoj problematici, jer u ovako velikom i sudbo- 
nosnom problemu svijeta mogu biti neutralni samo vrapci na krovu i 
miševi u rupi, ali od ljudi nitko. 

Kad je Mussolini ratovao u Abesiniji, Engleska je također znala, da 
se time dotiče pitanje njene dominacije, i ona je započela sa strašnim 
naoružanjem. Chamberlain je u Miinchenu znao to isto, ali je htio dobiti 
na vremenu. I Hitler je to neprestano znao, i zato je, vršeći unutrašnje 
osposobljenje zemlje, počeo organizirati prijatelje, počeo je popravljati 
Napoleonove pogreške. Može se reći, da je Hitler uspio onoliko, koliko 
mu je potrebno, da se može postaviti kao ozbiljan suparnik Engleskoj. 
On nije uspio onoliko, koliko je htio, — jer je htio mir s Francuskom i 
Poljskom, što mu nije uspjelo, a što bi mnogo značilo. No vidi se, da je 
Hitler neprestano bio svjestan Napoleonovih i Vilimovih pogrešaka, i da 
se služio velikim i odlučnim iskustvima. 

Rezultat toga jest taj, da je Hitler u prijateljstvu s Italijom, koja 
dodiruje djelomičnu dominaciju Engleske u Sredozemlju, u prija- 
teljstvu je s Rusijom, koja dodiruje djelomičnu dominaciju Engle- 
ske u Južnoj Aziji, i nije u sukobu s Japanom, koji organizira udar na 
djelomičnu dominaciju Engleske u Kini. Njemačka je, dakle, u 
dobrim odnosima sa svim onim velesilama, koje imaju jasno izraženu 
težnju za dominacijom i prvenstvom na svojim djelomičnim po- 
dručjima. Totalno uzevši, Engleska je uhvaćena u svom svojem svjetskom 
gospodstvu. — Vođa te historijske borbe je Hitler, koji je u neposrednom 
sukobu sa samom Engleskom, kao centrom moći i prvenstva. 


U čitavom ovom sklopu Njemačke s Rusijom, Japanom i Italijom, 
samo Njemačka iskače kao elemenat totalnoga prvenstva, a sve 
ostale velesile predstavljaju elemenat djelomičnog prvenstva. 

Mi se, prema tome, ne trebamo čuditi, otkud je Francuska malo u 
pozadini, kao i sve ostale velesile. Upravo stoga, što je problem 
iskristaliziran u naravi prvenstva svijeta, a tu na- 
rav nose Engleska i Njemačka. 


Ako želimo znati, što je u ovoj zimi najvažnije, onda nam je odgovor 
najjasniji, spoznamo li, da ove dvije sile, kao i ostale, prisiljavaju čitavo 
čovječanstvo, da uzme učestvovanje — za ili protiv — u ovoj borbi. Zato 
nitko ne će ostati ni izuzet ni pošteđen, jer se lomi historija svijeta, i 
svatko, tko je u toj historiji, mora biti sudionik, htio ili ne htio. 

U svijetu jednakosti nema, postoje samo prvi, drugi, treći i ostali. 
I taj zakon o nejednakosti, ljudi ne mogu ukinuti. 

Sigurno je, da netko mora biti prvi. U obitelji otac obitelji, u stranci 
predsjednik stranke, u državi, to je monarh ili predsjednik republike, a 
među državama mora to biti jedna država. Dokazati se ne može Nijem- 
cima, da to baš mora biti Engleska, kad oni misle, da bi oni to mogli 
biti; to nitko ne može odrediti; o tom nikakva dogovora i sporazuma ne 
može biti, jer je to stvar pobjede. | 

Kako će se sve svršiti, samo mali broj ljudi ne zna, svi ostali znaju 
to sasvim »sigurno«. Ivan Oršanić 


PUTNIK PRED MADONOM 


(Galovićevu zanosu pred Gian-Bellinijem) 


Nemiri moji su puni lutanja, želja i noći 

i nosim u sebi pogled sanja i muka davnih, 
nikada ne će duša ovako ponizno doći, 

da prostre mlado srce s mirnih podravskih ravni 
ko danas u tužaljci svojoj. 


Jer putnika Tvoga dobrota i čežnja mira obuze 
i licem koje trpi da bolove svoje preda, 

i rane složi svoje, 

nek smire ih Majčine ruke, operu Majčine suze. 


— A mirni Lik na sluge svojega zanose gleda, 
mole se majstorske boje 

u vlažnom polumraku visini se skromno skruše 
noseći govor boli 

i stihove za spas duše. 


Kamilo Križanić 


JAGIĆ U SVOJIM »SPOMENIMA« 


VILI 


Doskora se pružila Jagiću prilika, da se pročuje kao političar, 
premda je prije pisao:  »Ko je računao da ću se kao član parla- 
menta mnogo interesovati za politiku grdno se prevario: niti sam bio 
govornik niti politička glava«. Ipak je četiri puta biran u delegacije, 
dva puta u Beču i dva puta u Budim-Pešti (II. 146). Kad se 18. lipnja 
1896. raspravljalo u austrijskoj delegaciji, koja se ovaj put zajedno 
s ugarskom sastala u Pešti, o zajedničkom budžetu i o upravi u Bosni 
i Hercegovini, kojoj je tada na čelu bio ministar financija Benjamin 
Kallay, ustao je češki delegat Slama — donosim ovo prema »Obzoru« — 
te kritizirao Kallayevu upravu, U svom govoru kritizirao je među osta- 
lim i naziv »bosanski jezik«. Ovaj naziv, rekao je Slama, ozlovoljio je 
kako hrvatsko tako i srpsko pučanstvo. Poslije Slame ustao je sad — 
nitko drugi nego sam Jagić, taj propagator jezičnoga i narodnoga 
hrvatsko-srpskoga jedinstva. On polemizira protiv delegata Slame tvrdeći, 
da je zemaljska vlada potpuno ovlaštena, da upotrebljava ovaj naziv 
»bosanski jezik«, jer je ovaj naziv u skladu s imenom zemlje — tu je 
Jagić zaboravio na posestrimu Bosne Hercegovinu te bi se prema tome 
morao upotrebljavati naziv bosansko-hercegovački — a upotrebljavali 
su ga i pisci XVII. i XVIII. vijeka. Ako bi se reklo, da je jezik hrvatski, 
digli bi paklensku graju Srbi, koji bi rekli: ne, to je jezik srpski. I 
obrnuto. U nauci, a to isto i on čini, kombinira se i kaže: »srpsko-hrvat- 
Ski«, ali ni s tim nije svađa svršena. Kad je on htio da to i na uni- 
verzitetu provede, netko je precrtao ono sprijeda srpsko te napisao 
hrvatsko, a poslije njega stavio srpski (hrvatsko-srpski)«. U PETA je 
dašto nastao grohotan smijeh (II. 351—352). 

Kad su zagrebačke novine donijele ovaj govor J ij: među 
hrvatskom inteligencjom i intelektualcima nastala je silna senzacija i 
negodovanje, a isto tako i kod Srba: Jagić, taj propovjednik sloge i 
jedinstva, postao je sluga bečke kamarile, pristaša njezine devize: divide 
et impera! Nevjerojatno, pa ipak istina. Tako se onda već 20. lipnja 
reagiralo u »Obzoru« u uvodnom članku »Hrvatsko stanovište u bosan- 
skom pitanju«. Sasvim mirno, trijezno, ozbiljno i stvarno: »... U austrij- 
skoj delegaciji govorio je o upravi Bosne također jedan Hrvat, rođen 
naime Hrvat, premda nije hrvatski delegat, a to je profesor Jagić. 
Čuveni je filolog uzeo riječ da proti dru. Slami opravda naziv: »bosanski 
jezik«. No tim što se ovaj naziv nalazio u kojem spomeniku XVI. vijeka, 
naziv nije nipošto opravdan. Bosna nije ime kojega naroda, nego ime 
jedne pokrajine, u kojoj obitava onaj isti narod, štono obitava i u 

Slavoniji i u Dalmaciji i u Hercegovini; pa kao što nema jezika dal- 
matinskoga, jezika slavonskoga, ni jezika hercegovačkoga, ne ima ni 
jezika bosanskoga. Doduše ima ljudi, koji i danas kažu dalmatinski 
jezik, ili slavensko-dalmatinski; pače u većem dijelu bilježničkih spisa 
izrađenih u Dalmaciji, da pred nekoliko godina govori se o ilirskom 
jeziku, pa ima i danas bilježnika, koji se tim nazivima služe. 

Zar će za potomstvo te isprave biti dokazom o ispravnosti svih tih naziva? 
Zar će za potomstvo te uprave biti dokazom ispravnosti bosanskoga naziva 
današnji spisi bosanske vlade? Pojedine isprave u ovom smislu ne mogu 
biti odlučne, osobito kad nisu jednodušne... Ovdje odlučuje živa svijest 
naroda narodni naziv, pa nam je čudnovato, kad vrli naš filolog ide tako 
daleko i kaže, da se nazivom bosanski jezik izbjegava partikularizmu. Ne, 
tim se nazivom pače partikularizmu daje povoda i razbija se duševno je- 
dinstvo stanovnika Bosne sa stanovnicima drugih pokrajina u Monarhiji, 
koji govore s njima isti jezik. Mi cijenimo uvelike gospodina Jagića kao 
filologa i moramo uvažavati, kad se o filološkoj znanosti radi; nu ovdje 
se radi o politici, pa nam se čini, da bi g. Jagić bio bolje uradio da je šutio. 
Jer ne treba zaboraviti na politički smisao, koj se skriva pod onim na- 
zivom »bosanski«. Ta riječ označuje politički pravac uprave u Bosni; 
pravac, koji nije u suglasju s težnjom hrvatskoga naroda. Hrvatski narod 
priznaje državne vrline gospodina KAllaya, priznaje, da je pod njegovom 
upravom Bosna mnogo napredovala i kulturno i gospodarski, tako da u 
ovom posljednjem obziru uža Hrvatska ima šta da zaviđa Bosni; ali Hrvati 
se ne slažu sa političkim značajem uprave, kakvi se baš pojavljuje u onom 
partikularističkom nazivu: »bosanski jezik«. 


Ekspektoracija o »boganskom« jeziku zadala je Jagiću mnogo glavo- 
bolje i mnogo je škodila njegovoj reputaciji i popularnosti i kod Srba i 
kod Hrvata, kod kojih je mnogo simpatije izgubio poslije odlaska u Berlin. 
»Iz vremena kad sam učestvovao u delegacijama moram nešto spomenuti 
što je uzvitlalo veliku prašinu te mi prouzrokovalo i sada (to bješe god. 
1896) a i docnije još mnoge neprijatnosti. To bijaše doba, kada su u Bosni 
Srbi i Hrvati bili ljuti neprijatelji te se ne mogahu složiti, kako da se zove 
jezik; jedni su zahtijevali ime srpsko a drugi hrvatsko, a ime »srpsko- 
hrvatski«, koje se upotrebljavalo u nauci, nije im se dopadalo, pored toga 
što nisu bili složni ni u pogledu reda kojim bi se uzimala oba pridjeva 
toga sastavljenog imena. Tada Kallay pomisli, buduć da izraz »zemaljski 
jezik« nije ništa značio, da ga prozove »bosanskim«, kako ga je u početku 
17. vijeka zvao Divković, jedan od najglavnijih bosanskih pisaca. Kako sam 
znao, s kojom se strastvenosti dalje raspravlja ovo pitanje, najpametnije 
bih uradio da sam — mučao. Nego me je izazvala opaska što je protiv 
Kallaya izbacio jedan delegat iz Češke, kojemu se valjada rješenje toga 

pitanja činilo mnogo lakše negoli meni, koji sam to ne samo govorio nego 
i osjećao, pa uzeh u zaštitu geografsko ime »bosanski«, pri čemu istakoh, 
da Kallay i kad upotrebljava ime »bosanski«, ipak razumije isti jezik što 
ga u Beogradu zovu srpski a u Zagrebu hrvatski i da se taj u svim ure- 
dovnim publikacijama, u korektnom literarnom obliku, uz ravnopravnu 
upotrebu obiju azbuka. Čini se da moje isticanje jedinstva jezika nije bilo 
baš prijatno nekoj gospodi u delegaciji što su zazirali od svakoga nastoja- 
nja oko ujedinjavanja Slavena, pa su me o tom raspitivali odmah za vri- 
jeme odmora poslije sjednice. Ja sebi pomogoh tako da prizvah bar 
svjedoka samog ministra Kallaya, koji, ako s nekim ustezanjem ili preko 
volje, morade priznati, da je moja tvrdnja tačna. Es sind zwar kleine 1o- 
kale Unterschide vorhanden, doch ist dieselbe Sprache iberali hier wie 
dort. Uslužni novinarski dopisnici naravski požuriše se da stvar rasture 
po svijetu u Kallayevu smislu, jednostrano prikazujući kao da sam ja ime 
»bosanski jezik« bezuvjetno i bez ograničenja odobravao. Jugoslavenske 
novine to pohlepno prihvatiše te mene, koji sam od mojih mladih godina 
bio za miroljubivo ujedinjenje, što se moglo znati pćnćtration mutuelle, 
Hrvata i Srba i nisam u jeziku i literaturi dijelio srpsko od hrvatskoga, 
odjednom psovaše i žigosaše kao rušitelja mira a pobornika nekog novog 
separatizma. Nijedne novine nisu našle da vrijedi od mene tražiti razjaš- 
njenja ili što pitati — za me vrijedila je komotna, iako za mene lično 
uvredljiva pretpostavka da sam se htio ulagivati Kallayu. Zato udri po 
njemu svim mogućim prigovorima. Hrvatska omladina u Beču mislila je 
da će dokazati svoj veliki patriotizam, ako na ulici demonstrativno navali 
vikom na mene! Čak i u Opatiji nisam imao mira, i tamo se je pred ino- 
strancima vikalo protiv mene!« Ovako se brani Jagić. — Vjerujem, da 
je Jagiću sve to bilo teško snositi i da ga je boljelo, ali što ćemo: Fluch 
der bčsen Tat! Ali zašto Jagić nije razjasnio ovo svoje novo mišljenje 
o »bosanskom« jeziku u kojim hrvatskim ili srpskim novinama ili u 
kojem našem časopisu, nego je čekao da ga Hrvati i Srbi mole i pitaju 
za razjašnjenje kako on o tom misli? 


Kad je dr. Kršnjavi postao šefom hrvatske nastave, po političkom 
Svom tadašnjem uvjerenju unionist, vulgo madžaron, ipak je imao srca za 
svoju domovinu i hrvatski narod te podigao kulturne institucije, kojima 
&e mi Hrvati još danas ponosimo. Znajući zacijelo Kršnjavi za veze, koje 
je imao Jagić s ljudima moćnim na Dvoru kao što su Gautsch — »moja je 
preporuka za Gauča mnogo vrijedila« kaže Jagić (I. 139) — Taaffe, Kallay, 
Aerenthal, Thall6czy. Štoviše pri jednoj zgodi povjerio je Jagiću g. 1886. 
intimni pouzdanik cara Franje Josipa feldmaršal Beck, da je imao izručiti 
Strossmayeru »neku za ovoga vrlo neugodnu carevu zapovijest« (II. 134), 
— htio je da i Jagića pridobije za svoje osnove. Među njegovim osnovama 

bila je i ta da se Jugacizrersta zruieroja rečumra Preza mijenja 
Kršnjavoga i samo ime zagrebačre Lruže— je zrea_G je pržzre aram 
zam, otkad se osnovaia mid Krizam eli rao Jezgru 

je pokušao »vrlo ozbilino o tre rezrf.iz Ledo ze ps zgine Zezeh 
Akademija bi u Vašoj rus pate ž cro šo om vene z tz Dje ivi ktn 
okrunili djelo svoga života. prem X grize za Vir mozga Cc tncvas — 
tako piše Kršnjavi Jegću 21. girje 1254 Krizjeve rare prema talaš- 
njemu predsjedniku Smičiaizriu gol je Dea sCizaraže 1 veli šiavetelj 
biskupa Strossmayera, nije izg przsvvgz porverez,a premda si se naošo 
bili pomirili. Kad je hrvatsza felne sij 22 Za se..ZXi.h svečanjsti 
pri otvorenju novoga zaza:fa 16. stogada 1279. tax9 reći pred očeva 
Franje Josipa spalila macŽarizi Zerlžvu £29 ZraX protesta pročv ma- 
džarskoga nasilja, stala ge drmz“i stva EKrfrizvega kao žefa nastave 
»Dao sam bio ostavxu, pie 20. Lsetxmzda 12353. Kršnjavi Jaeg.ću. jer da 
Vam iskreno kažem, da gam svu voju za javri žvot izgubio. Ben ju za- 
sada nije primio, što će bud ućnast snmijeti. vediti ćemo. Kad čovjek poma- 
že mladiće materijalno, svaki dućevri repredek promiče, kad se za sva 
učilišta čini što ni bogate zemlje ne čine, kad kralj pred mladeži obećaje 
medicinski fakultet, ban obećaje gradriu nove b.bloteke, pa sve to n:št 
ne vrijedi prama savjetu jednoga dra. Franxa, koji je po svojih s'novih 
tu demonstraciju aranZrao, onda misi:m ne preostaje drugo već se povući 
u privatni život pa tražit sreću i zadovoljstvo u krugu svoje obitelji«. 


. 
2 
a 


Predavši Kršnjavi Khuenu ostavku na svojoj časti prestala je i svaka 
politička aktivnost njegova. Ali kako je bio nemiran duh pomislio je, ne 
bi li se mogao opet podići pomoću Jagićevom. Ta on je pritekao u pomoč 
Kallayu, kad se u delegaciji digla protiv njega opozicija zbog imena »bo- 
sanski jezik!« Zato piše 19. listopada 1896. Jagiću te ga moli da mu po- 
mogne: »Ja mislim da bi se s Kallayem mogao vrlo dobro sporazumiti, 
jer ja držim da on hoće energičan rad, pa kad se s njim čovjek jedamput 
sporazumije o cilju i sredstvima, da on tad prima i odgovornost za to pa 
da ne žali čovjeka zato što se provelo ono s čim je on sporazuman. Držim 
da kod njega nema mjesta intrigam i potkapanju, kad on ima u koga po- 
vjerenja. Ja bi dakako najvolio, kad bi on mene htjeo uzeti k sebi u Beč 
u ministarstvo, jer se tamo sve radi i odlučuje te daje direktiva za bo- 
sansku vladu. Ako bi Vi htjeli, presvijetli gospodine, u tom smjeru son- 
dirati oprezno, bio bih Vam zato zahvalan. Ne trgam se za tim, ali bi mi 
drago bilo, da dobijem opet lijep djelokrug. Možebit se i kod nas okrenu 
odnošaji, ako odstupi grof Khuen, tako da ja opet dođem do kakova posla; 
ali Vam iskreno kažem da mi je postalo ogavno raditi i služiti ovdje, gdje 
sam poslije mog, mogu mirne duše reći, nezasluženog pada vidio i doživio 
toliko podlosti i prisne prostote«. Da li je Jagić što odgovorio na ovo pismo, 

ne zna se, samo je napisao kao bilješku (II. 257): »Skora budućnost pokaza 
da se planovi Kršnjavoga nisu mogli izvesti. Ja nisam bio nikakav pouz- 
danik Kalajev, kao što je možda Kršnjavi mislio. Ja sam se uvijek držao 
nešto podalje, da sačuvam svoju samostalnost. ..!« Kad nije ovo s Kal- 
layem pomoglo, Kršnjavi se daje na historijski rad pa u djelu, što ga je 
zasnovao carević Rudolf »Osterreich in Wort und Bild«, dokazuje da su 
Madžari mačem osvojili Hrvatsku. 30. kolovoza 1900. piše on Jagiću, da 
je od njemačkoga prijevoda svoje studije o Tomi, arhiđakonu splitskom, 
pripravio jedan za Bidingera a jedan za Jirečeka, a razaslao je svoju knji- 
žicu i institutima i profesorima po Njemačkoj: »Hoću da provociram sud 
stranog svijeta. Da mi pođe za rukom postići s tom raspravom vani kakav 
uspjeh, onda bi se naši koribanti morali smiriti... Muka mi je što na 
sveučilištu imam uvijek puno slušatelja (50—70!), pa bi rado ili da mi 
psinu narede kod njih ili da meni dozlogrdi javno djelovanje«. Zatim do- 
Jazi Kršnjavoga častoljublje: »Da je moguće postići da me na temelju te 
radnje koje vanjsko učeno društvo ili akademija za dopisujućeg člana 
izabere, bila bi im moralna pljuska a meni više vrijedno od kakvog ordena. 
 Akomi hoćete u tom pogledu savjetovati, naime da šaljem radnju, pa ako 
mi hoćete pomoći, bio bih Vam zahvalan, i u takom slučaju potrebna je 
preporuka. Sad me motaju po Obzoru radi djela Austro-Ugarska opisana 
i oslikana, vidi se kako siktaju od mržnje«. (II. 257). 

God. 1907. Kršnjavi već nije više unionist. Njegove historijske deduk- 
cije nisu mu pomogle i on postaje opozicionalac. U pismu od 2. listopada 
piše on Jagiću: »Mi Hrvati u teškom smo položaju, pa bi doista svi morali 
imati samo jedan program: cjelokupnost i slobodu Hrvatske u federativnoj 
austrijskoj monarkiji. Uvjeren sam da svi Hrvati to žele. Radi se samo 
kojim putem se taj cilj postići ima. S toga je doista neopravdano, da se 
naše političke stranke tako ljuto kolju. Velika gospoda u Beču, pa i naj- 
veća — tjeraju upravo samoubilačku politiku, kraj koje mi Hrvati najviše 
stradamo«. (II. 258.) 

Malo pomalo postaje Kršnjavi i Starčevićanac, pa već 14. siječnja iste 
godine izlaže hrvatski radikalni program (II. 259): »... Ne odobravam 
način naše borbe protiv Srba ali samu borbu držim nužnom. Temelji 
opreci između Hrvata i Srba leže stranom duboko, stranom na površini. 
Duboki uzroci opreke isti su oni, koji prouzročiše raspre Istoka i Zapada, 
isti koji rascijepiše rimsko carstvo i kršćansku crkvu. Pored ovoga kultur- 
noga uzroka leži i politički: Mi Hrvati tražimo i čekamo pomoć od Habs- 
burgovaca, koji nas privedoše zapadnoj kulturi. (U Dalmaciji kultura 
zapadne Evrope bješe prije negoli tom zemljom zagospodovaše Habsbur- 
govci« — dodaje Jagić), a Srbi svi, bez ijedne iznimke, teže svi za ostvare- 
njem srpske državne ideje na trošak Hrvatstva,. Tu nema razlike između 


74 


Medakovića i Krasojevića, samo što jedni otvoreno a drugi potajice idu 
za istim ciljem. Ako malo vremena pratili budete pisanje Srbobrana, viditi 
ćete da je to istina. Razlozi raskolu, koji vidljivo na površini leže, jesu: 
da Srbi hoće ne samo vodstvo nego i gospodstvo nad nama. Ban neka 
bude kakav pictus masculus, a Srbin podban, u gremiju vlade najvažniji 
referenti — fnancije i personalia — moraju biti u srpskim rukama; Srbin 
mora biti predsjednik sabora i predsjednik Stola sedmorice, u svakoj žu- 
paniji mora Srbin biti na čelu, mada je u općini samo 1/ Srbalja. Pa da 
su zbilja dobri upravnici, ali uistinu imademo Živkoviću, Šumanoviću, 
Stankoviću i t. d. zahvaliti 40 godina loše sterilne uprave. Svemu tome je 
dr. Frank kriv. Istina je, da se neprijatelji služe našom kućnom borbom, 
ali se tu ne da pomoći. Neprijatelji se služe i planinama i rijekama u 
zemlji, pa ih zato ipak ne možemo ukloniti. — Glede Bosne Srbi su prava 
pogibelj za Monarhiju. Ona se morala jedamput okupirati, drugi put svla- 
dati turski ustanak u toj zemlji, još će morati slijediti dosadašnju politiku, 
svladati i srpski ustanak. Srbi su na Riječku rezoluciju pristali, jer su se 
Hrvati odrekli aspiracija na Bosnu. Srbi ovu rođenu svoju hrvatsku grudu 
ljube samo ukoliko ju smatraju plijenom budućega srpskoga carstva... 
Naš starčevićanski program računa s tim, da će monarh uviditi, gdje joj je 
spas pa da će nas Hrvate učiniti ishodištem svoje kulturne i političke 
ofenzive, kao što su kroz stoljeća bili frontom monarhu za defenzivu. No 
rezolucionisti ne vjeruju u životnu snagu ove Monarhije pa su odbacili 
Hrvatstvo i bacili se u naručaj Srpstvu...« S ovim se pismom svršava 
korespondencija Kršnjavoga s Jagićem. Što je Jagić odgovorio Kršnjavom, 
to ne doznajemo, njegovi se odgovori zacijelo negdje čuvaju. 


Kao đak Miklošića u Beču, koji je sve Hrvate kajkavce, sve osjekom, 
uvrstao među Slovence protiv njihove volje, ne obazirući se na historiju i 
na jezične razlike, a sve štokavce među Srbe, dok je samo čakavce smatrao 
Hrvatima te to na svoj način dokazivao, Jagić se u tom pitanju kolebao. 
Dašto to je činio istom poslije, pošto je ostavio Hrvatsku. U jednom pismu 
Račkomu čudi se on što su Hrvati digli silnu graju protiv Matije Valjavca, 
koji je u svojim raspravama štampanima u Jugoslavenskoj akademiji, go- 
vori o hrvatskoj kajkavštini kao osobitom dijalektu slovenačkoga jezika. 
O tom' Valjavcu pisao je Jagiću njegov prijatelj Pongračić, koji: je tada 
bio suplent u varaždinskoj gimnaziji: »Moraš znati, da moji učenici nisu 
dosad gramatike niti hrvatske niti njemačke učili, jer lani je Valjavec 
predavao te jezike koji ih sam ne zna, barem je hrvatske ure za latinske 
upotrebljavao. ..« (I. 40). Tako je Valjavec radio u glavnom gradu Hrvat- 
ske, u srcu kajkavštine. (I. 351). Što bi se Valjavcu desilo, da je tako radio 
u Sloveniji, te u Ljubljani dokazivao, da je slovenski jezik samo pod- 
dijalekt hrvatskoga jezika? Pa da su Hrvati intolerantni! Nije onda čudo, 

da su Hrvati samo »Maticu hrvatsku« smatrali zavodom hrvatskim a Ju- 
goslavensku akademiju zavodom »slavosrpskim«. 3. ožujka 1880. piše 
Jagić Račkomu, da ne voli dokazivati »da je kajkavština svojim organiz- 
mom bliže k slovenštini negoli hrvatštini (ja sam se poslije dubljim pro- 
matranjem istorijskih procesa uvjerio da to nije upravo sve tako glatko 
kako vidimo, što sada Hrvati i Srbi pišu jednim jezikom i opet niti su 
duhom niti težnjama jedno — žalibože«. 

God. 1881. Jagić općenito sumnja da li je on Hrvat. U svom »Archi- 
vu« (VI. 313—314) kaže on doslovce: »Sprachlich d. h. wenn die liguisti- 
gchen Merkmale eines gesprochenen Dialects allein in die Wagschale 
fielen, wiirde ich selbst nach dem Dialecte meines Elternhauses, meiner 
Vaterstadt und der engsten Heimas iiberhaupt zu den Slovenen zihlen, 
dass lasst sich nicht leugnen«. 

Tek pred smrt uvjerio se Jagić (I. 306), da filologija nije politika i po- 
litika nije filologija te napisao u svojim »Spomenima« god. 1922: »da život 
i filologija ne idu svagda redom jedno uz drugo. Život, dakako politički, 
pritegao je kajkavštinu k hrvatskoj grupi, te su čak i pisci prevodili sa 
»kranjskoga« na slovenski (hrvatski) jezik«. Godine pak 1923. uz jedno je 
pismo Zaharovo pripisao: »Ja sam se morao poslije uvjeriti, da ime i pismo 
nisu lapalija, da postoji nepokolebljivo jedno uz drugo, i nema drugo već 
priznati potpunu ravnopravnost tog dualizma u imenu, pismenu i vjeri!« 

Već Franjo Marković u svojem pismu uredništvu »Obzora«, u kojem 
prebacuje Jagiću njegovo ševrdanje i kolebanje između Zagreba i Ber-. 
lina, kaže da njegove kritike i polemike nisu bile uvijek »lju- 
bezne«. Kadgod je u Hrvatskoj izašlo koje djelo, koje zasijeca u slavistiku, 
odmah je Jagić izrekao o njemu svoje mišljenje, i većinom su zagrebački 
pisci zlo prolazili prema onoj iz Sv. pisma: »iz Nazareta može li biti što 
dobro?« U svojim kritikama nije on pisce štedio, naročito hrvatske, držeći 
se one: »amicus Plato, amicus Cicero sed magis amica veritas«, ali je pri 
tom često zaboravio na onu Tacitovu: »sine ira et studio«. S njim su vodili 
polemike Pavić, dr. Bosanac (Vatroslav Jagić kao recenzent, Vijenac 1924), 
Maretić i dr. Naročito e u svojim kritikama pazio, da li se u hrvatskim 
knjigama uz ime hr.atsko spominje i srpsko, gdje bi to po njegovu mi- 
šljenju trebalo učiniti, ali nije tako strogo pazio, da li se na drugoj strani 
to čini. 

Silno je ogorčenje nastalo u Zagrebu protiv Jagića zbog njegove kri- 
tike Iveković-Brozova »Rječnika hrvatskoga jezika« (Zagreb 1901) u nje- 
govu časopisu »Archiv« XXIII s. 521—529). Zna se, kako je nastao spo- 
menuti rječnik. Rječnik Vukov, drugo izdanje (1852), bio je sav rasprodan 
i često se nije mogao dobiti ni za skupe novce. Gimn. profesor dr. Ivan 
Broz odlučio je nato napisati rječnik hrvatskoga jezika te mnogo godina 

skupljao za nj građu iz svih djela Vukovih i Daničićevih. Kad je već mislio 
da je toliko građe pokupio te će naskoro moći da se prihvati njezina obra- 
đivanja, razboli se Broz te umre (1893). Kanonik Franjo Iveković, već 
šezdesetogodišnji starac, da toliki trud ne propane i da pomogne Brozovoj 
siročadi, prihvati se posla te nastavi rad svojega nećaka i sasvim ga dovrši. 
Izradio ga je na temelju Vukova rječnika, pa na osnovi ostalih Vukovih 
djela i Daničićevih, ali je upotrijebio uza to Stulićev rječnik, rječnik 
Jugoslavenske akademije i neka druga djela. Za djelo Iveković-Brozovo 
kaže Jagić: »das Werk ist nicht nach meinenm Geschmack« i prema tome 
ništa ne valja; pisano je zastarjelom metodom, kaže on, a najviše mu za- 
mjera što u njemu nije uzeto sve riječničko blago hrvatskoga književnoga 
jezika, i zato Iveković-Brozov rječnik i ne može biti rječnik hrvatskoga 
književnoga jezika. Da to Jagić dokaže, što uopće nije ni trebao dokazivati, 
uzeo je jednu pripovijetku iz života srpskoga sela, jedan članak iz nekog 
srpskog časopisa i jedan srpski nekrolog pa našao da samo u prvom svesku 
(A—D) toga rječnika nema sva sila riječi, nema na pr. riječi: bjegstvo, 
bjelosvjetski, bundevast, ceptjeti, čamostinja, čita, čivitast, djenilac, do- 
džarnuti, golubiji, gundurisati, izdvojiti se, mravuljati, namoravati, ne- 
doumica, oroniti se, okretljiv, borni (red), osebujni, ništavan, grupisati, 
čulni, osorost, dočitovati, nesavitljiv, mirišljav, nastranost, neizbježan, 
obiman, osjetan, naslagaj, duvanjara, nipodaštavati, obezbeđivati, osnov 
itd. Pitamo se, zar su to i zaista prave narodne riječi i zar bez njih ne 
može biti hrvatska književnost? Pa ipak i bez ovih riječi, što ih je Jagić 
napabirčio, ima Iveković Brozov rječnik 11.241 riječ više nego Vukov, koji 
ima svega 52.279 riječi. Dašto Iveković nije ostao dužan Jagiću pa mu je 
odgovorio u »Vijencu« (1902 s. 58—60, 75—77). Svoj odgovor svršio je Ive- 
ković riječima: »Ja uza sve to držim i uvjeren sam, da je ovaj riječnik 
prema Vukovom znatan napredak u leksikografiji našoj i gledeći na broj 
riječi i na utvrđivanje njihovo primjerima, da je takav, kakav može biti 
u sadašnjem stanju naše književnosti«. U »Archivu« XXIV (str. 230—242) 
izašao je nastavak kritike Jagićeve, u kojoj ocjenjuje drugi svezak (P—Ž) 
na isti način, samo vadi riječi, kojih nemaju Iveković-Broz, iz Mažurani- 
ćeva Smail-age, iz nekih djela Šenoe, Pavlinovića i Trnskoga. Na ovu kri- 
tiku odgovorio je Iveković opet u »Vijencu« XXXIV (1902) s. 315, 329, Taj | 
Iveković-Brozov rječnik, premda ima dosta nedostataka, od kojih je neke 
nabrojio i Jagić, ispunio je svoju dužnost, jer ga danas u knjižarama 
nećeš dobiti ni za velke novce, a svaki čas bi trebalo u nj zagledati. Ipak 
i ova kritika Jagićeva, pisana dosta žučljivo, imala je i jednu dobru 
pozitivnu stranu: u hrvatskom književnom jeziku prestala je vladati ona 
od Maretića, Musića i nekih drugih nametnuta maksima: »quod non est 
in Vuk aut Daničić, non est in mundo«. 


77 


Ogorčenje protiv Jagića kao da je baš u ovo vrijeme postiglo u Za- 
grebu vrhunac. Nakupilo se dosta toga, čim hrvatski intelektualci nisu bili 
zadovoljni. Njegov odlazak u Berlin, »bosanski« jezik pa njegove kritike 
ponukale su profesora Josipa Pasarića, da je napisao protiv Jagića bro- 
Ššuru »Jagić prema hrvatstvu i srbstvu«, preštampano iz »Obzora« (1899). 
On nalazi šest perioda u književnom naučnom radu Jagićevu: hrvatski, 
hrvatsko-srpski, rusko-srpski, slovenački, srpsko-hrvatski i slovinsko- 
bosanski. Pasariću »prof. Vatroslav Jagić piše u srpskoj smotri o hrvat- 
skim književnicima i o hrvatstvu naše slavne Atene tako kao da je naru- 
čen od naših narodnih protivnika« (3—4), njemu Jagić »nije pravi svećenik 
znanosti, već po svom običaju opet računa s izvjesnim strujama i vjetro- 
vima. Kolika razlika između njega i rodoljuba Palackoga, koji baš svojom 
dosljednošću i stalnošću svojih načela imponuje već i trećem pokoljenju 
svoga naroda!« 


Uto je Jagić navršio 70 godina, i on vidi da u njega nema više onoga 
elana kao prije. A za čudo baš pod kraj njegova djelovanja na bečkom je 
sveučilištu broj njegovih slušača jako porastao (piše on 18. srpnja 1907), 
pa nije popustio ni njegov interes za predavanja, koja on drži istom rev- 
nosti kao pred 30 godina. Dvadeset je godina kako on radi na Slavenskom 
seminaru, pa ipak je to prošlo bez ikakve svečanosti. Boljelo ga je to, 
premda ne voli osobito ni »svečanosti ni jubileje«: » Uvjeren sam — piše 
on u svojim memoarima — da će se mene sjećati s većim priznanjem 
možda tek poslije moje smrti, a možda i neće! Svaki čovjek ima svoje 
slabe strane, pa tako i ja, ali opet mislim da sam ipak učinio dosta na 
ovome svijetu i da nisam živio sasvim uzalud; možda će se jednom to 
priznati. Istina, ne mogu se pohvaliti zahvalnošću onih, kojima sam 
učinio što dobro. Je li mlohavost starosti ili ponos, koji neće da ističe, 
svoje vlastito »ja« — sam ne znam, ali osjećam da se vrlo često i rado 
nisu obazirali na me i ondje gdje bih svakako imao pravo da me uzmu 
u obzir. Ne mogu se istina, tužiti da me nisu poštivali, ali osjećam da 
sam ipak u Beču mnogima, baš takvima, kojima bi trebalo da sam 
vrlo blizu, sada, poslije više negoli dvadeset godina isto tako tuđ, kao 
što sam bio nekad u sedamdesetim godina u Berlinu. Naročito ovih po- 
sljednjih godina, kada je javno život rastrovan i razrovan nacionalnim 
rasprama, nemam nikakvog nacionalnog oslona. S domovinom sam već 
od dugog vremena prekinuo gotovo sve veze, moje ideje ne mogu više 
ograničiti na preuzak prostor, kako bi trebalo da bude po želji mnogih 
negdašnjih zemljaka — a u ovdašnjoj javnosti smatraju me opet kao 
Slavena, pa zato i kao tihog, iako ne glavnog protivnika nijemstva, 
pored toga, što ga ja iskreno i visoko poštujem, ukoliko se ne protivi 
zahtjevima nenjemačkih naroda u Austriji, što na žalost tako često biva, 


78 


da je nesloga pravilo a složni rad rijedak izuzetak. Kamo sve to vodi, 
to samo dobri Bog znade« (II. 296). ' 


Još više je Jagića boljelo, što je onako »ohne Sang und Klang« 
dovršio god. 1908. svoj rad na sveučilištu: ostavio je univerzitet, a sve 
je prošlo »bez ikakve ceremonije, to jest ni đaci ni kolege nisu ničim 
dali razumjeti što istupa iz njihova kruga« (II.). Vrlo ga se ugodno 
dojmilo, kad je u »Obzoru« 6. srpnja 1913. br. 182 o njegovoj 75-godiš- 
njici izašao članak njemu u počast: »Vatroslav Jagić. K sedamdesetpet- 
godišnjici rođenja odličnog učenjaka«. Taj mu je članak bio to miliji, 
što ga je »Obzor« znao više puta i prekoriti: »Kako mi je baš »Obzor« 
dosta često oštro prigovarao, to moram jednom sa zadovoljstvom zabi- 
lježiti i taj izraz priznanja. Ja sam svojoj maloj domovini uvijek naj- 
ljepše želio, ali moram i to priznati, da sam, naročito poslije smrti 
Račkoga, i s domovinom i u naučnim poslima, u slaboj vezi. To se 
tumači jednostavno time da sada radi sasvim druga generacija, od koje 
sam ja stajao i stojim sasvim daleko« (II. 305). »Homo sum nihil a me 
alienum puto! Tim riječima, s obzirom na kolegijalni postupak što sam 
doživio pri kraju mojega univerzitetskog rada — braniti svoju ljudsku 
slabost, kojom sam se rado odazivao svakomu pozivu, koji mi je stizao 
iz Berlina... U Beču nisam nikada dao povoda da se na mene tuže 
zbog nacionalne nesnošljivosti, naprotiv, prema raznim izlivima nacio- 
nalne obijesti uvijek sam se držao sasvim trijezno i mirno, pri čemu 
mi je uvijek bilo pred očima da bi Slaveni, a naročito Česi, vjerovatno 
isto tako obijesno postupali s Nijemcima, koji uvijek mogu da s dobrim 
pouzdanjem pokazuju na 60 miliona svoga naroda s onu stranu državne 
granice« (II. 300). Sam priznaje, da i on ima svojih pogrešaka: »Ne 
smijem se drugačijim graditi no što sam uistinu bio. Bolje je da sam 
priznam svoje slaboće, nedostatke svojega karaktera, svoju kolebljivost 
i nerješitost, nego da čekam dok će me toga radi drugi osuditi, jer ja 
bih mogao za svoje opravdanje navesti kojekakve okolnosti, koje do- 
nekle ublažuju strogi sud o mojim nedostacima; ipak neka ih!« 


12. siječnja 1914. umrla je Jagiću žena. U svojim pismima i u svojim 
zapisima govori o njoj uvijek s miljem i poštovanjem. Ona mu je: 
»dobra žena«, »moja draga žena«, »dobra gospodarica«, »uzorna majka«, 
»mila i vjerna žena«, »moja je žena prava junakinja«. Pa i jest bila 
njegova Sidika prava junakinja! Ostavivši svoje roditelje, svoje rođake, 
svoje prijatelje i znance, svoju domovinu, svoj bijeli Zagreb pratila je 
g&vojega muža daleko u tuđi kraj, u neizvjesnu budućnost. Providnost 
joj je dopustila da još proslavi zlatni pir uz pjesmu i muziku svoje 
djece i unuka. Na toj slavi prehladila se, oboljela, poslije toga nepre- 

stano kunjala, dok je dobri Bog ne pozva k tebi. Kondolirao mu je 
među ostalima i prefekt Vatikanske biblioteke msgr. Ratti, poslije papa 
Pio XI., s ovim utješljivim riječima: Es handelt sich ja nur um eine 
Trennung fir eine Spanne Zeit u. der Verlust wird Ihre Gedanken 
immer mehr unserer wahren Heimat zuwenden, wo uns unsere 1. Ver- 
storbenen erwarten. 


U memoarima njoj u spomen zapisao je Jagić ove riječi: »Više od 
50 godina srećnog porodičnog života u čovječjem životu smatra se 
rijetkim darom Providnosti. Prekidom lijepe harmonije u svim mislima 
i željama onaj što ostane u životu gubi svaki smisao za dalje živovanje: 
on se odjednom osjeća strašno osamljen, u rukama tuđih ljudi — nema 
više ruke, koja je sve držala u redu ni oka koje je sve nadziralo, nema: 
više reda u kućnom gospodarstvu, pa zato ni potpune odanosti običnom 
duševnom radu. Nisam se mogao utješiti od nenadoknadljivog gubitka 
mile i vjerne žene, pa sam tražio da ublažim bol time što sam dao 
prevesti njezino tijelo u moj rodni grad, gdje je 30-og januara svečano 
pokopano, uz veliko učešće građanstva, jednog divnog zimskog dana u 
porodičnoj grobnici uz smrtne ostanke mojih roditelja i moje sestre. 
Moja je želja da tamo uz nju nađem vječni počinak... Mogu se varati, 
ali u meni živi unutrašnje osvjedočenje ili, ako se hoće, vjera da veliki 
možda i veći dio mojih ugodnih doživljaja imam da zahvalim njenom 
dobrom geniju, te sve dobro što smo postigli i doživjeli za preko po 
vijeka i zajedničkoga života svedem na nju kao na posljednji razlog...« 

Poslije sloma Habsburške monarhije strašno je poskupio život u 
Beču, i Jagić je morao prodati svoju knjižnicu. A teško mu se bilo 
rastati s njom: »Ko može pomisliti što za učenjaka znači njegova biblio- 
teka, taj će lako razumjeti, kakav je to udarac za mene bio, što sam 
se rastao sa svojom bibliotekom. Ja sam od toga doba kao duševno 
uzet, moj je naučni rad postao gotovo nemoguć, ja osjećam da sam za 
nauku i za život izlišan« (II. 313). Drugi teški udarac snašao ga je, kad 
mu je Weidmannova knjižara izjavila, da ne može više voditi nakladu | 
njegova časopisa »Archiv fir slavische Philologie«, što mu je od god. 
1875. bilo glavnom zadaćom, i koji je tako sa 37. knjigom prestao 
izlaziti. 

Boraveći za Svjetskoga rata u Beču Jagić je teško osjećao ratne 
tegobe svake ruke i odricanja svake udobnosti. Ubijala ga je i samo- 
tinja, pa se na to često tužio, a kad je god. 1918. proglašena u Njemačkoj 
Austriji republika mučila ga je briga, što će biti s njim, ta mogli bi 
mu zabraniti boravak u Beču i uzeti penziju! Ali to se ipak nije do- 
godilo. Spominje svojega zeta dra Rešetara (II. 314), koji se prenaglio 

te ostavio Beč, jer su se mnogi ljudi poslije proglašenja jedinstvene 
Jugoslavije nadali »rajskim« prilikama u njoj. Jagić nije ni mislio da 
se vrati u domovinu. Dr. Rešetar sudi da je to zbog toga, što se Jagić 
»vrlo teško odlučivao da što mijenja u svome načinu življenja, nego i 
to što se nije ni s jedne strane ozbiljno kušalo da se dovede natrag 
u domovinu«. Ovo drugo neće stajati, jer da je Jagić samo jednom 
riječju izrazio tu želju, Hrvati bi ga rado primili, kao što su ga i po- 
magali, koliko se moglo, u ratnoj oskudici i nevolji, premda je jednom 
nazvao Hrvatsku (zacijelo u ljutini) »regio venalis«. Uostalom, gdje je 
bila rodbina, da nastoji o njegovu povratku? 

Premda se poslije sloma Habsburške monarhije, kad su se Hrvati, 
Srbi i Slovenci ujedinili u jednu državu, ispunila njegova dugoljetna 
želja, Jagić je već poslije nekoliko godina njihova zajedničkoga života 
morao bolno uskliknuti: »Gdje su politički ljudi, koji bi danas nakon 
proglašenja ujedinjenja svih južnih Slavena obuhvatali jednakim simpa- 
tijama sve dijelove Jugoslavije, koji bi pod ujedinjenjem razumjeli 
nešto više no rašireno gospodstvo Srba i Srbijanaca nad Hrvatima i 
Slovencima. Zar je Pašićev mentalitet što drugo nego — velika Srbija?« 
(II. 341). 

Jagić je bio žilava zdravlja te doživio 85 godina. Srušila ga je 
Starost i posljedica njezina; skleroza. Umro je 5. kolovoza 1923., a 
mrtvo tijelo preneseno mu je u Varaždin 12, kolovoza iste godine, te 
počiva na tamošnjem groblju, najljepšem u cijeloj Hrvatskoj, među 
cvijećem i zelenilom. Zahvalni mu njegovi Varaždinci podigoše lani 
spomenik. A koliko su ga Hrvati poštovali, pokazuje i to što su mu 
zeta poslije sloma Habsburške monarhije imenovali profesorom slavi- 
stike u Zagrebu, a njegova su sina Nikolu, uglednoga univerzitetskoga 
profesora u Beču, imenovali počasnim doktorom svojega sveučilišta. 

* 


U svom životu imao sam priliku samo jedan put vidjeti Jagića. 
Bilo je to negdje sredinom mjeseca listopada god. 1897., kad su kosti 
Vuka Stefanovića Karadžića svečano prenesene iz Beča u Beograd. Vidio 
sam ga u pravoslavnoj katedrali, gdje je sam beogradski mitropolit 
služio parastos Vuku u spomen: simpatičan staračac, već gotovo sijeđ, 
s karakterističnom svojom bradom, osrednje veličine, živahnih kretnja, 
s naočarima kroz koje provirivahu svjetlucave i pronivace oči, oko vrata 
nekakav visoki red — taman kako ga prikazuju slike u različnim časo-+ 
pisima. Na prvi pogled vidiš: profesora i intelektualca. Iz onoga što “u 
»Spomenima« pripovijeda o sebi i svojoj porodici vidimo, da je bio 
valjan sin, brat, muž i otac. I ono lutanje po svijetu, dok se konačno 

nije smjestio u Beču, kao da je u prvom redu zbog skrbi za porodicu, 
a istom u drugom redu poradi nauke, kojoj je bio odan svom dušom 
svojom. U vjeri dosta kolebljiv ostao je ipak vjeran vjeri svojih predaka. 
On je bio i hrvatski patriot, spočetka čvrst i karakteran, pa je radi 
svojega političkoga uvjerenja morao seliti iz bijeloga Zagreba i domo- 
vine, a otišao je na žalost sa žalcem u srcu, kao da mu je to učinio 
njegov vlastiti narod, i on je taj žalac nosio u sebi do konca svojega 
života, iako ga u svojim memoarima naročito ne ističe i ne spominje. 
Ali se on opaža u njegovim žučljivim i više puta neopravdano oštrim 
kritikama, kojima je prosuđivao djela hrvatskih pisaca. Nije ga među 
Hrvatima učinilo popularnim ni ono neprestano kolebanje u hrvatskom 
i srpskom pitanju; čas bi se priklonio Hrvatima, čas Srbima, sjedio je 
dakle u neku ruku na dva stoca. Napokon je našao pravo rješenje u 
svojim memoarima, u kojima kaže i ovo: »Ja sam bio uvijek protiv 
toga, kada su pansrpski fanatici uporno htjeli da Hrvate svedu na mini- 
mum, to jest na oblast čakavskoga govora u Hrvatskoj i sjevernoj Dal- 
maciji; ja sam nastojao da tu teoriju pobijam već u »Književniku« i 
»Archivu«: etnička veza i jedinstvo ne počiva samo na gramatičnim 
oblicima, amo spadaju i drugi faktori, koji katkada više znače negoli 
gramatika ili dijalektografija. Makar dijalektolog nalazio da je govor 
zagrebačke okolice bliži slovenskoj grupi, ukupni rezultat historičkog, 
političkog i kulturnog života ne obazire se na gramatičku mudrost te 
tamošnji narod računa isto tako među prave Hrvate kao onaj njegov 
dio među Kupom i morem, ili na otocima u Dalmaciji«. Samo se sobom 
razumije da mu je bilo smiješno, kad se sa srpske strane prigovaralo 
Hrvatima (upravo Ilircima među g. 1834—1848) da su neopravdano sebi 
prisvojili srpski jezik kao književni — mjesto da se vesele toj koncen- 
traciji, koju je inače kod Iliraca pobudila i podupirala dubrovačka 
literatura« (II, 247). Otišavši u tuđinu, makar i slavensku, on sve više 
gubi veze s domovinom. Istina, prilike u domovini, naročito političke, 
vrlo ga zanimaju, i o njima ga obavještavaju njegova braća, rođaci i 
prijatelji, a najviše Rački koji mu ostaje vjeran sve do svoje smrti. 

Hrvatima je odgojio Jagić i nekoliko dobrih i vrijednih Hrvata rad- 
nika na našem znanstvenom i književnom polju. To su, da spomenem samo 
neke: dri Andrić, Aranza, Matić, Tentor, Inhof itd. 

Od čuda sam se krstio kad sam u praškoj »Slaviji« čitao ovaj svrše- 
tak referata o Jagićevim »Spomenima« (XV. s. 595): »Ta će se knjiga 
još mnogo čitati — među posvećenima — i, naročito konsultovati za 
mnoga pitanja koja interesuju nas Srbe, Jugoslovene i Slovene«. Hrvate 
dakle ta Jagićeva knjiga neće interesovati. U najmanju ruku čudna 

ILI FUNTA ILI FRITZ“ 


Na strani Njemačke ratuje zasada samo Njemačka, na strani Engleske 
ratuju osim Francuske još Kanada, Južno-Afrička Unija, Indija i Austra- 
lija, Maroko i Tunis. 

Njemačka je mogla podići u početku rata od svojih 80 milijuna žitelja 
samo 6 mil. vojnika. Zbog opće vojne obveze, koja je počela godine 1933. 
ostalih 2 mil. treba tek uvježbati (kao što se ove zime i radi sa godištima 
od 1905.—1912.). U početku rata Poljska je mogla podići 3—4 mil. vojnika. 
Za tu poljsku vojnu snagu Njemačka je morala dići najmanje 1—2 mil. 
vojnika. Francuska može podići 4 mil. vojnika, kada mobilizira sve svoje 
vojne snage. Engleska, obzirom na broj žiteljstva, 4—5 mil. No kako je 
u Engleskoj vojska plaćenička, a opća vojna obveza je počela tek prije 
par mjeseci, u času rata, Engleska je mogla baciti na zapadnu frontu naj- 
više 1—2 mil. vojnika. Po računu francuskog generalštaba, koji je računao 
da će poljski otpor trajati barem nekoliko mjeseci, na 4 mil. Nijemaca na 
zapadnom frontu (ostali su po računu trebali biti na istočnom u Poljskoj) 
sa brojem francusko-engleskih vojnika od 6—7 mil. — u jednoj velikoj 
ofenzivi — pobjeda je bila sasvim sigurna. 

Naime, otpor od 3—4 mil. poljskih vojnika treba svladavati s najmanje 
1,6—2 mil. vojske (najviše čak i sa podjednakim snagama). To znači, od 
sveukupne njemačke vojne snage (u početku rata 6 mil.), Njemačka je na 
zapadnom frontu mogla imati najmanje 3 mil., najviše samo 4 milijuna. 
Francuska je u roku od 14 dana mogla mobilizirati 4 mil., u zajednici sa 
Engleskom 5—7 milijuna, što u odnosu prema njemačkim vojnim sna- 
gama znači skoro trećinsku, a bogme i polovičnu nadmoć; drugim riječima 
&igurnu pobjedu. 

Međutim, u onome času, kada je trebala uslijediti ta odlučna ofenziva 
na zapadnoj fronti, u kojoj je trebalo iskoristiti tu milijunsku nadmoć 
(2 mil. vojnika!), t. j. dvadesetoga dana od početka rata, poljske je vojske 
nestalo, a država propala. Nakon toga Hitler je skoro svu vojsku sa istočne 
fronte prebacio na zapadnu, i time izjednačio snage. Prema tome, sve ovo 
Francuzi kao i Englezi, koji su računali da će istočna fronta (ta radi toga 
gu i stvorili — Poljsku) trajati bar par mjeseci, i uzdržati se njihova pre- 
moć na zapadnoj fronti, što su mogli drugo, nego li odgoditi tu odlučnu, 
a po njihovu računu konačnu i pobjedničku ofenzivu. I tako mjesto da se 
rat svršio najkasnije o Božiću, a slom hitlerizma proslavio najranije o 
Novoj Godini, rat je nastavljen, i sa kopna prebačen je u pozadinu (aten- 
tati), u zrak, a najviše na more. 


* Posprdno ime, kojim Englezi i Francuzi nazivaju njemačkog vojnika. 


Sa kopna na more... 


I Engleska i Njemačka su podjednake zemlje. Više nego išta Engleska 
ima krševitoga tla, Njemačka pješčanoga zemljišta. Na prvome ne raste 
ništa, na drugome samo nešto, vrijedno skoro kao i ništa. U jednoj i u 
drugoj rađaju se ljudi. U Engleskoj nešto manje, u Njemačkoj nešto više. 
To znači, i prvaidrugaimajuzasvoje praznetrbuhe, 
šarafa i previše, a kruha premalo. Prva, t. j. Engleska ve- 
zana je sa bogatstvima svijeta morima, druga, t. j. Njemačka od bo- 
gatstava svijeta (Rusije, Srednje Evrope, Balkana i Dalekog Istoka) odre- 
zana je granicama. Imperijsko gospodstvo Engleske bez brodovlja ne 
znači ništa. Engleska bez svojega imperijskog carstva (bez Indije, Južne 
Afrike, Kanade, Australije itd.) još manje. Dakle, bude li slomljeno en- 
glesko brodovlje, prodade englesko carstvo, bude li slomljeno englesko 
carstvo — propade i Engleska. Za 40—50 mil. Engleza kamen i šaraf, koji 
bi im u takvim slučajevima još jedino preostali, ne bi nikako mogli nado- 
mjestiti kruh i meso (o wyskiju da i ne govorimo!). Slično je i sa Nje- 
mačkom. Bez Zapada Njemačka može živjeti, bez Istoka nikako. Ono što 
je za Englesku imperij, to je za Njemačku Istok (bliži ko i dalji!). Jedni i 
drugi to veoma dobro znaju. Englezi, da bez imperija i brodovlja nema 
Engleske, a Nijemci, da bez Istoka i trgovine nema Njemačke. 

Na zapadnoj fronti snage su podjednake. Žrtvovati jedan ili pol mili- 
juna vojnika, koliko otprilike treba da pogine u samo jednoj velikoj ofen- 
zivi zapadne fronte, bez izgleda na kakav veći uspjeh, veliki je riziko, 
krajeva svijeta. 

Rat je počeo. Ciljevi radi kojih se e ratuje još se zapravo i ne znaju 
točno, ostvarenje je još jako daleko. Dakle, rat se mora nastaviti. Na za- 
padnoj fronti ne ide, u pozadini se ne može. Pobijedit se hoće, dakle, pri- 
bližavati se pobjedi mora. S gladnim ljudima, praznim želudcima, tenko- 
vima, avionima i topovima rat se ne dobiva. I Engleska i Njemačka sve 
što im treba za ljude i topove dobivaju iz vana. U zemlji imaju samo ljude 
i strojeve. Na fronti su ljudske snage podjednake. Tko, dakle, hoće pobi- 
jediti, taj mora protivniku onemogućiti dovoz hrane i surovina (željeza, 
benzina, itd.). Sredstvo je blokada i kontrablokada. Uspjeh? 

Pomorskom blokadom Engleska onemogućava Njemačkoj uvoz, a u 
posljednje vrijeme i izvoz u neutralne zemlje, u S. A. D. i na Daleki Istok 
(uglavnom Kinu i Japan); privrednom blokadom, koja se sastoji u tome, 
da se u zemljama evropskog Istoka (uglavnom iz Rusije i Balkana) kupuju 
proizvodi, za više cijene i u gotovom, Engleska pokušava onemogućavati 
Njemačkoj izvoz i uvoz i sa evropskog Istoka iz Rusije, Srednje Evrope i 
Balkana. Na sličan način Njemačka sa svojim podmornicama i minama 
tkzv. kontrablokadom opet onemogućava Engleskoj uvoz i izvoz iz svih 

Mjesečno Njemačka potaplja 200—300 hiljada tona. Od toga 250 hi- 
ljada tona otpada na englesku trgovačku i vojnu flotu. Potapljanje bro- 
dova kao i broj tona rastu iz dana u dan. Gradnja jednog osrednjeg voj- 
nog broda traje 2—3 godine. Gradnja jedne osrednje podmornice traje 
2—3 mjeseca, gradnja osrednjega aviona 2—3 dana. Uzevši, dakle, čisto 
računski, dok na pr. Engleska izgradi pet novih parobroda (koji treba da 
nadomjeste 5 potopljenih!) treba tri godine. U istom roku Njemačka po- 
slije gubitka od 5 podmornica i 5 aviona može izgraditi 40-—50 podmornica 
i 400—500 aviona. Prema tome, godinu dana prije nego što bude dogo- 
tovljeno tih pet novih engleskih parobroda, novih 30—40 njemačkih pod- 
mornica, te 300—400 novih aviona moći će uvijek potopiti pet novih en- 
gleskih brodova. Na taj način premoć Njemačke u podmornicama (a djelo- 
mično i avionima!) Engleska ne će nikako moći onemogućiti, jer štogod 
Engleska bude uslijed potapljanja imala manje brodova, Njemačka će 
imati više podmornica. 

Engleska nepobjediva armada, engleski krstaši, oklopnjače, nosači 
aviona, krstarice, minonosci jedina su obrana, jedina su obrambena rat- 
nička sredstva engleskoga golemog imperijskog i kolonijskog carstva. Po- 
kraj sijaset nepomičnih utvrda, rasprostrtih po svim morima (Gibraltar, 
Malta, Cipar, Krf itd.), kao nebrojne brane engleske premoći u svijetu, 
njihovi brodovi su pomične i pokretne utvrde i brane te vrste premoći. I 
kome uspije slomiti te pokretne utvrde, slomio je i one nepošretne, a tko 
slomi jedne i druge slomio je Englesku. 

Jedno od najuspješnijih sredstava borbe s tim pomičnim utvrdama 
su avioni i mine, a osobito podmornice. Njihovo uspješno djelovanje, kao 
i brzina kojom se one izgrađuju najveća su opasnost za englesku nepobje- 
divu armadu. One se brzo grade, i puno ruše. Zamjena potopljenih krstaša 
prema zamjeni uništenih podmornica pristizat će uvijek kasnije. U slije- 
dećim mjesecima Nijemci će u ovome ratu, kao što su radili i u prošome, 
svakog mjeseca povećati broj potopljenih tona. 

Mjesto Nelsona i vjetra, koji je slomio španjolsku nepobjedivu ar- 
madu, dolazi ovaj put — mjesto vjetra — podmornica, a umjesto Nelsona 
Hitler, da skrše englesku nepobjedivu flotu. Kada bi se pobjeda odlučivala 
samo pomorskim ratom i samo na moru, kao što je bio slučaj za Nelsona, 
vrlo je vjerojatno, da bi u ovome ratu taj novovjekovni Nelson bio Hitler. 


Sa mora na kopno 


Međutim, to se ne može dogoditi jednostavno zbog toga, što će Engle- 
ska, kada osjeti taj manjak, opet prebaciti rat sa mora na kopno, na za- 
padnu frontu, na Europu, na sve njezine strane, pa ako ustreba i na cio 
Svijet. 

Prema tome, ovaj rat, koji je počeo na kopnu, a zatim se prebacio 
na more da se dočme sa manje žrtava, a sa više rezultata, koji je počeo sa 
ofenzivama, a htio se okončati blokadama, — htio ne htio, morat će se opet 
prebaciti na bojno polje i osloniti na pješake i njihovo junačko srce. Mjesto 
brodova i podmornica, rat koji je s puškom počeo, s puškom će se morati 
i završiti, jer od pomorske blokade, koju su Englezi začeli, da bi izgladnili 
Nijemce, radi njemačke podmorničke Zoni nokage, Nijemci su u istoj 
mjeri počeli izgladnjivati Engleze, 

Slično je i sa tzv. engleskom privrednom blokadom. Od Dale- 
kog Zapada (uglavnom Amerike) zbog potpuno nesigurne plovidbe, 
Njemačka kao i Engleska imat će malo koristi. Time su jedna kao i druga 
upućene na bliži i dalji Istok. Njemačka neposredno preko. svojih granica, 
Engleska posredno preko tuđih mora. Njemačka nema novaca, bar toliko 
koliko ih ima Engleska. S Rusijom, Srednjom Europom i Balkanom trgo- 
vina se uglavnom obavlja zamjenom ; surovine i poljoprivredne pro- 
izvode za strojeve i industrijske proizvode. No poljoprivrednim zemljama 
treba i novaca. Njemačka ih nema. Engleska ih ima kao blata. S privred- 
nom blokadom, s privrednim zaokruživanjem Njemačke, i to na taj način 
da sve što treba Nijemcima, Englezi plaćaju više i bolje, Engleska poku- 
šava Njemačku blokirati i s te strane na Istoku. 

Svaka država na istoku Europe treba novaca. Države Srednje Europe 
i Balkana još najviše. Njemačka ga ne daje. Engleska ga nudi u bescijenje. 
Trgovina je trgovina. Uz povoljnije cijene i bolje platežne uslove svakako 
je bolje uvoziti u Englesku, negoli u Njemačku. Dakle, ako sa Zapada 
Engleska ne može uvoziti zbog njemačkih podmornica, eto ni 
Njemačka sa Istoka ne može uvoziti zbog engleske funte. I kao šta 
će Engleska zbog manjka u brodovima biti prisiljena do pomorski rat pre- 
baci na kopno, i ovdje ga proširi od krajnjega Zapada do krajnjega Istoka, 
tako će i Njemačka zbog manjka surovina morati takodjer proširiti od 
krajnjega Istoka do krajnjega Zapada. 

Naime, države koje se budu pomamile za gotovim engleskim funtama, 
s tom vrsti privredne blokade počet će Njemačku zaokruživati privredno. 
Zbog političkog zaokruživanja Njemačke od strane Engleske, a pomoću 
engleskih država zaštitnica (Poljske itd.) rat je i počeo. Nakon političkoga, 
a radi privrednoga, rat će se morati nastaviti. Poslije političkog zaokruži- 
vanja Njemačke s Češkom i Poljskom (a pod zaštitom Engleske), te nji- 
hovog stradanja, — radi privrednog zaokruživanja — neutralci najma- 
njega otpora, koji budu služili kao sredstvo engleske privredne blokade, 
sigurno je da ne će dobro proći. To znači, kad neutralnost malih neutra- 
laca, uslijed požude za funtom postane direktna opasnost, neutralnost pre- 
staje biti neutralnost, i rat koji se vodi na privrednom polju oko cijena i 

“platežnih uslova, morat će se prebaciti na bojno polje. I slično, kao što 
će se pomorska blokada Engleske, morati s mora prebaciti na kopno, na 
Zapad i na Istok, na čitav svijet, tako će se i ova privredna blokada zbog 
engleske funte morati prebaciti sa privrednog polja i cijena na bojno 
polje. 


Ili funta...? 


Blokadom se, dakle, bitka ne može dobiti. Na fronti, uz jednake 
tehničke mogućnosti i nemogućnosti, ostaju još samo ljudi. Englezi su seli- | 
lački i osvajalački narod. No vrlo često s drugim narodima protiv drugih 
naroda. Napoleona su srušili s Rusijom, Njemačkom i narodima bivše 
Austro-Ugarske, Vilima sa Rusima, Talijanima i Francuzima. Ovaj puta 
Hitlera hoće da sruše samo s Francuzima. Do dana današnjega s drugima 
su srušili tursko carstvo, onda francusko, pa zatim rusko i austro-ugarsko. 
Sada hoće njemačko! U tome su ih prije podupirali svi! I Rusi, i Francuzi, 
i Nijemci, i Austrijanci, i Talijani; ovaj puta podupiru ih samo Francuzi. 
| Samih Francuza je malo. Osam milijuna njemačkih vojnika, koliko ih 
može biti, prema 4 milijuna francuskih za englesku pobjedu malo je uvjer- 
ljiva brojka. S 4 milijuna engleskih vojnika, koliko ih otprilike može En- 
gleska spremiti za rat, od kojih barem 2 mil. moraju ostati u Engleskoj, 
omjer 8 naprama 6 još uvijek je u korist Njemačke. Engleska hoće po- 
bijediti. Za pobjedu ljudi nema dosta, no zato ima novaca na pretek. N a j- 
siromašniji narod sa narodnom vojskom — najboga- 
tijijenarodsanovcem. Što ne mogu ljudi, možda će moći novac 
— funta. Novac otvara svaka vrata! Englezi računaju da će i Siegfriedova! 
Da vidimo! | a 

U Rusiji Staljin ne će ni na koji način da doživi sudbinu Nikole II. 
zbog engleske funte. Bolje i bez funte živ, nego li s funtom mrtav. Italiji 
bi funta bila potrebna. Novac i onda, kada ga čovjek ima onoliko koliko 
mu treba, nije nikada na odmet. No pomami li se Italija za funtom, — sa 
slomom Njemačke u novom »Društvu naroda«, pod još gorjom hegemo- 
nijom Engleza, nego što je bila dotada, Mussolini bi u društvu s Engleskom 
i Francuskom bio tek treći i zadnji na dijelu. Naprotiv u društvu s Nje- 
mačkom, on je jednak i ravan. Kada se nekome dijeli i kada netko 
dijeli, nije isto. Ako Englezi imaju funti, ni Mussolini nije bez mozga. 

Kod Iraca funta također više ne dolazi u obzir. Oni hoće nezavisnost, 
oni hoće Ulster, oni hoće, da cijela Irska bude irska. Njihova nezavisnost 
ovisi samo o Engleskoj. Priklještena i u ratnoj opasnosti, Engleska će im 
dati sve što hoće i ne će. Inezavisnostifuntu. Kad je čovjek u 
velikoj nevolji, i sitnice dobro dođu, -i slamke se čovjek hvata. Što Irci 
traže, to bi im Englezi i dali. Ali Irci veoma dobro poznaju svoje parsto- 

godišnje tlačitelje i zatirače svoje slobode, koji Ircima kada ih trebaju 
.daju sve što hoće, da bi im, kada ih više ne trebaju, opet oduzeli sve, što 
su im dali. Zbog toga funta više ne može potjerati Irce u rat ni uz kakovu 
visoku cijenu za istoga cara, koji otkako postoji nije htio nikada, da i sa 
Ircima caruje isto onako, kao što je carevao sa Englezima. To više, što 
Irci znaju da je oslabljena Engleska njihov spas, a ojačana njihova slabost 
. | opasnost za njihovu slobodu i konačne nacionalne ideale. 

No niti sa Indijom, Kanadom i Južnom Afrikom nije bolje. Dok ka- 
nadski dobrovoljci stignu u dovoljnom broju na frontu valja prijeći pod- 
mornice i mine. U Južnoj Africi s ratom nije nitko oduševljen. Oni bez 
Engleske mogu živjeti i njima rat uopće nije potreban. Vladu, koja je 
bila izraz narodne volje i protiv rata »smjenio« je carski namjesnik i ime- 
novao novu »narodnu«, bez naroda. S kakovim će oduševljenjem taj narod 
na frontu nije teško pogoditi. U Indiji, što se tiče Ghandija i Hindusa, 
prošlog rata su bili prevareni. Obmanjivani su time, da ne mogu ništa 
dobiti, dok je rat. Međutim, kada se rat svršio, Engleska je nagradila in- 
dijsku vjernost novim ropstvom. Zbog takvog teškog iskustva teško da će 
Indijci ovoga rata ići na zapadnu frontu tako lako i ludo, kao što su išli 
prošloga. Što se tiče Indijaca-muslimana i krajeva kojima tiranski vla- 
daju kojekakvi radže i maharadže, tu će funta proraditi. Kod maharadža, 
koji novaca nemaju nikada dosta, a ljudi uvijek i previše, tzv. kanonen- 
futera naći će se dosta. | 

Prema tome, ukoliko Engleska bude mogla izvoziti i prevoziti voj- 
nike na zapadnu frontu, moći će prevoziti samo takve, kao što su Indijci, 
Marokanci i njima slični. Po kakvoći, to su vojnici svakako malo bolji od 
Abesinaca, a kudikamo gorji od Poljaka. Ako ih prevezu čak i okruglo 
2 milijuna, to je za onaj preostali broj Nijemaca od 2 mil., te ostali od 
2—3 mil. Poljaka, Čeha i Slovaka, koji su po vrijednosti sigurno ravni 
tima iz Indije, još uvijek premalo. To znači, na zapadnoj fronti engleska 
će funta sa svojim najvećim utroškom, u najpovoljnijem slučaju 
imati isto toliko vojnika koliko je i Nijemaca, u svakom drugom — manje. 

Tako se na zapadnoj fronti funti suprostavlja Fritz! 


Ni Fritz...? 


Fritz se mnogo više rađa. I sve ih više — biva! John Bull i Marianna 
su veza s puno zemlje, a sa malo djece; Fritz i Greta predstavljaju obitelj 
5 puno djece, a sa malo zemlje. Fritz na zapadnoj fronti ima pun trbuh, 
ali u pozadini Greta s djecom ima prazan. Novac i plaćenička obveza mogu 
voditi čovjeka na frontu, ali prazan trbuh i domobranska dužnost još 
mnogo više. Na Siegfriedovoj liniji Fritz stoji do Fritza, na Maginotovoj 
stoje dominioni. 

Uz podjednake tehničke uslove, uz podjednaku tehničku spremu, te 
uz podjednaki broj ljudi, pobjeđuje ona strana, koja ima viši moral, t. j. 
izgrađenu svijest i znanje zašto se bori, i za koga se bori. Prema Fritzima, 
koji su svi iz Reicha, moral funtaša, koji su pobrani sa čitavog svijeta, ne 
može nikako biti viši, nego samo niži. Skrpljena vojska od svakakvih i 
škalupljena u par mjeseci (kao što je na pr. slučaj s engleskom vojskom) 
ne može se po moralu nikako ravnati sa skrpljenom vojskom od samih 
Nijemaca i skalupljenom u par godina. Dakle, uz sve jednako, uz jednaku 
tehničku opremu, uz jednako valjane topove, tankove, avione i mitraljeze, 
funtaši su dobri, ali sa svijesnijim, odlučnijim i ustrajnijim moralom 
Fritzi su svakako bolji. 

Osim toga Fritzi pripadaju narodu, koji je u nekoliko zadnjih dece- 
nija, pa i stoljeća vodio najmanje ratova, zatim Fritzi pripadaju imperiju, 
koji je u nastajanju, a u borbi sa imperijem, koji je u prestajanju. 
Prema tome Fritze rat još nije iscrpio, zatim znaju, da ono što im treba 
ne mogu dobiti nikakvim mirom, Fritze rat veseli više, ukoliko se 
o veselju može govoriti, negoli recimo Engleze, a još manje Indijce, te na 
koncu Fritze rat može i oduševljavati, jer su se okomili na protivnika 
(Englesku!), koji od Nijemaca nije jači ni po čemu drugome, nego samo 
po funti. 

Do dana današnjega funta ne popušta. No ni Fritz se ne da. Po funti 
Engleska vlada svijetom, sa Fritzom Hitler hoće da okonča tu prevlast. 
Fritz je živ čovjek, Europljanin u potpunom smislu riječi, koji zna što hoće 
i što može. Funta je naprotiv novac (metal), ali metal, kojega ljudi vole 
više, nego išta. Za novac se živi i umire, ali za domovinu, nezavisnost i 
slobodu, za djecu i obitelj još više. Novac vrijedi puno, ali djecu, obitelj, 
oca, mater, ženu, slobodu, nezavisnost i domovinu s nikakvim novcem se 
ne može isplatiti. 


U ovome svjetskome ratu funta se ustobočila protiv Fritza, funta koja 
može puno, htjela bi sve. Uz podjednake snage, onaj koji umire za funtu 
teško da će moći izaći na kraj s onima, koji umiru za rod i svoj dom, za 
punije želudce, nego što ih imaju, te za veće slobode i zamahe, nego što 
im daje funta. 

No, ako je Fritz — Fritz, ni funta još danas nije tek štogod. Osim toga, 
osim funte i Francuzi i Englezi imaju ljudi. Pa zato, sve što se i kako se 
po računu i predviđenim mogućnostima očekuje, može i izostati. U dru- 
štvenim zbivanjima nije ništa tako nesigurno, kao — sigurno 
predviđanje, da ćeizatakvihitakvih događaja usli- 
jeditiu određenom vremenutoi to. To znači, da se ovaj rat 
može svršiti kao i onaj prošli. Novi Vilim može svršiti kao i onaj prvi. 
No samim time nisu isključeni Nijemci. Gubitkom rata, 80 milijuna ih 

se ne može zarobiti, potući još manje. Doduše može ih se razjediniti. 
No da Nijemci ostanu razjedinjeni, tome svakome razjedinjenome i poje- 
dinome treba dati više, negoli svima zajedno. Pobjedom u ovome ratu, 
Englezi im sigurno ne žele sve dati, jer da im se to želi, moglo bi im se 
dati odmah, pa rata ne bi niti bilo. Dakle, razjedinjeni pobjeđenici u 
ropstvu pobjednika opet će se morati ponovno u budućnosti, kao i u ovoj 
sadašnjosti, ujedinjivati i izbacivati novoga Hitlera. 

Ovoga rata, ili bilo kojeg drugog budućeg u ovome stoljeću, teško 
da će Englezima uspjeti da spriječe u zapadnoj Europi ono, što nije 
uspjelo spriječiti nikome u svijetu, t. j. prisiliti Nijemca da se vrate na 
Istok (u Rusiju), kamo nikako ne mogu, i odvrnu od Zapada, kamo će, 
htjeli ili ne htjeli — morati moći! Ante Oršanić 


GLOBUS U NARUČJU BOGA MAMONA 


Šušti kao svila u ruci gavana 

ili se pak smjesti u priprosti rubac 
(kakove starice s trošnoga tavana) 
gujski, licemjerno — ko judin poljubac. 


Pred nijednom silom nikad ne zazire 
taj službenik bluda i svirepih čina. 
Vrlinu i krijepost rijetko gdje nazire 
taj poklonik đavla, sodomije, vina. 


Zao, neumoljiv i bez osjećaja. 
Lakovjeran kao nevjernica žena. 
Ne pozna granica. Ne zna zavičaja. 
Kola kao krv u sklopu gnjilih vena. 


Svemoćan potresa i globusom vlada. 

Ne štedi ni bolje, ni gore, ni sloja. 
Gospodar je sela i vlasnik je grada. 
Mogućnik i tvorac roblja nijemog stroja. 


Sve dio po dio kida nam iz duše 

i u ludih srca cijena mu sve raste. 

Ako li se brzo narodi ne skruše 

eto mjesto ljudi, torza, boglje, kljaste. 
Rad neka je svima mjerilo vrijednosti. 
(Novac mu tek pratnja kao nužno zlo). 
Duši više hrane u vidu čednosti. 

Biljem praotaca sijmo pusto tlo. 

Vjekoslav Ećimović 

SUKOB INTERESA EUROPSKIH VELESILA 


Vijest o sklapanju .njemačko-ruskoga trgovinskog i kreditnog spo- 
razuma i potpisu ugovora o nenapadanju do temelja je prodrmala svjet- 
sku političku i diplomatsku javnost. Svjetsko je novinstvo zabilježilo taj 
ugovor kao najveću političko-diplomatsku senzaciju, u povijesti svijeta. 
Engleska javnost naprosto nije mogla vjerovati u istinitost te vijesti, pa 
.su je neki londonski listovi nazvali »patkom«. Francuska se zaprepastila, 
a i sama je Italija, po kasnijoj izjavi ministra Ciana, bila iznenađena. Kad 
je međutim vijest o ugovoru službeno potvrđena i u Berlinu i u Moskvi, 
pojavila su se u svjetskoj javnosti najrazličitija tumačenja. Tako su neki 
(i kod nas u Hrvatskoj!) tumačili taj ugovor kao pad nacional-socijalizma 
pred boljševizmom. Drugi su tumačili sasvim obrnuto. Išli su pače i 
dalje tvrdeći, da će uskoro u Ukrajini, pa i u ostaloj Rusiji izbiti nacio- 
.nalističke revolucije, pomoću kojih bi onda Njemačka lakše srušila svjet- 
sku prevlast Engleske. Bilo ih je, koji su+govorili da Staljin svijesno gura 
Njemačku u rat, eda bi poslije iscrpljenja i Njemačke i Saveznika lakše 
proširio vrata boljševizmu do Rajne i Temze. Novine su zapadnih demo- 
kracija ubrzo najavile slom protukomunističkog trokuta i raspad 0s0- 
vine Rim-Berlin, itd... 

Prolazio je dan za danom, a svjetsko se novinstvo kao i političko- 
diplomatski krugovi mučili da zadru u tajnu pozadine njemačko-ruskog 
ugovora. U savezničkim zemljama golemo zaprepaštenje, u Americi 
mučna i neugodna neizvjesnost, u Japanu čuđenje i nerazumijevanje, u 
Italiji iznenađenje i rezerviranost, u ostalim europskim zemljama oče- 
kivanje velikih događaja, a po cijelom svijetu maglovita, tmurna i teška 
neizvjesnost, — to su bile opće značajke psihoze svjetske javnosti poslije 
2-dnevnog boravka Ribentroppa u Moskvi, koncem kolovoza 1939 g. 

Od tada je prošlo već 5 mjeseci. U tom se vremenu odigralo nekoliko 
događaja prvenstvene svjetske važnosti. Nijemci su udarili na Poljsku 
i u munjevitom ratu pregazili je za 21 dan. S Rusima su izvršili četvrtu 
diobu Poljske. Saveznici su sklopili s Turskom savez. Tako je početkom 
rujna 1939. g. na zapadu izbio novi svjetski rat. Englezi su poveli blo- 
kadu, a Nijemci protublokadu. Iza Siegfridovih i Maginotovih utvrđenja 
nagomilane su milijunske neprijateljske vojske. Po Sjevernom moru i 
Atlantskom oceanu vodi se pomorski rat. Vatikan i Roosevelt poduzeli 
su jake diplomatske pothvate, da bi se rat prekinuo ili bar ograničio. 
Italija se postavila na čelo neutralnih zemalja, ali »s puškom uz noge«. 
Sovjetska je Rusija istupila iz Društva Naroda. Izbila je na Baltičko more 
i udarila na Finsku. Time je svjetsko »ljevičarstvo« zadobilo moralnu 
osudu u cijelom svijetu, U Francuskoj je komunizmu zadan smrtni uda- 
rac. Kominterna je bacila pogled na. Balkan i Podunavlje. Italija je 

upregla diplomatske sile, pa je te zemlje podvrgla pod svoj upliv i 
nadzor. Francuska i Engleska spremaju Bliski Istok na obranu protiv 
napada sovjetskih četa. Osjeća se i strategijska i politička i Bop 
ska poremećenost po cijelom svijetu, i t. d,, i t. d. 

Svjetska javnost osjeća kako se sva ona zamršenost i mučna sikeja 
poslije potpisa ugovora između Ribentroppa i Molotova kroz ovo vrije- 
me pogoršala i ojačala. Poglavari zemalja, državnici, odgovorni politi- 
čari, diplomate, stratezi, novinari... ne usuđuju se dati ikakvog pred- 
viđanja o vođenju i ishodu ovoga rata (ovdje isključujemo pojedine pro- 
pagandističke izjave). No ne samo to; čuju se i posve oprečna mišljenja 
O uzrocima i svrsi ovoga rata. Jedni vele: Njemačka je povelo rat 
da podjarmi cijeli svijet. Drugi kažu: Engleska je povela rat da 
sruši hitlerizam, raskomada Njemačku, obnovi versailleski ugovor i pro- 
vede federalizaciju Europe pod svojim protektoratom. Treći kažu: Ko- 
minterna je spremila tlo da svjetskom revolucijom provede boljše- 
vizaciju cijeloga svijeta. Četvrti tvrde: Žido-masonsko-lordov- 
sko-magnatski fabrikantsko-liferantski kruti vele- 
kapitalizam spremio je tlo za rat zbog vlastitih interesa, i t. d. 

Vidimo da se cijelo čovječanstvo zbunjeno čudi onomu što se dogo- 
dilo. S teškom zebnjom u srcu prati događaje i u potpunoj se neizvjes- 
nosti pita: kako će se sve to svršiti? 

Ne moramo biti profesionalni stručnjaci u politici i strategiji, pa da 
iznesemo neka svoja zapažanja. Dovoljno je, naime, da bacimo pogled 
u političku povijest europskih velesila zadnjih stoljeća, pa da pronađemo 
tu zakone odvijanja života Europe. Zatim da pregledamo život Europe 
u zadnja dva desetljeća, pa da i tu pronađemo bitnosti i zakone života. 
Potom treba dobro proučiti političku kartu Europe, sjeveroistočne Afrike, 
prednje i srednje Azije, pregledati savremeno činjenično stanje, pa ćemo 
uz nešto političke logike, bez »zlonamjere i srdžbe« (»sine ira et studio« 
— kako bi rekao Tacit) upoznati uzroke njemačko-ruskog ugovora, uzroke 
današnjeg rata, i bar donekle nazrijeti kako će se u bližoj budućnosti 
taj rat odvijati. Uvidjet ćemo, kako je današnje stanje ipak jasnije, nego 
cijelo ovo poratno vrijeme, pogotovo poslije i sloma Abesinije i još više 
poslije sloma politike Miinchena. 


Njemačka je stvorila europsko pitanje 
Ako prelistamo političku povijest Europe novoga vijeka, imajući pred 
očima kartu Europe, vidjet ćemo kako su se periferni narodi Europe u 
međusobnoj borbi za prevlast u Europi konačno otisnuli u daleki svijet 
i razvili kolonijalnu politiku. Tako su Portugalci otišli na istok, 
Španjolci na zapad, Francuzi na zapad, jug i istok, Englezi na zapad, 
jug i istok, Holandezi na istok, Talijani na jug, Rusi na istok, a jedino 


92 


su Nijemci ostali zaokruženi, bez izlaza iz Europe. Doduše, donekle 
su i Nijemci otišli u Afriku i na Daleki istok, no to nije bilo duga vijeka. 
Velik se njemački narod našao u središtu Europe, zaokružen velikim 
susjedima. Na istoku su Rusi i Poljaci, na jugu Talijani, na zapadu Fran- 
cuzi i Englezi, a sjever je neplodan za veliku ekspanziju. Dok su peri- 
Žerni narodi Europe bacali poglede na ostala kopna i okrenuli leđa 
Europi, dotle je Njemačka morala usredotočiti svoj pogled baš u Europu 
i u samoj Europi tražiti rješenje svoga pitanja. Što je vrijeme više pro- 
lazilo, osjećalo se kako u Europi biva sve tijesnije. Poslije ujedinjenja 
Bizmarkova je Njemačka sve jače širila obruč svoga prodiranja po su- 
sjednim zemljama. Kao što su prekomorske zemlje konačno potpale 
skoro potpuno pod uticaj Engleske kao prve pomorske velesile, tako je 
devetnajstim vijekom i Europa sve više podpadala pod vlast prve kop- 
nene velesile — Njemačke. Njemačka se krv raširila preko Rajne, preko 
Tirola, po Mađarskoj, Hrvatskoj, Vojvodini, Slavoniji, Sloveniji, po Ru- 
munjskoj, Poljskoj, Češko-Moravskoj, Danskoj, po baltičkim zemljama 
i čak po samoj Rusiji. Tako je Njemačka napučila — Europu. 

Kao što je Engleska u prekomorskim lukama stvorila baze za raz- 
vitak svoga kolonijalnog carstva, tako je i Njemačka već trgovinskom 
politikom Hanze udarila temelje za gospodstvo u Europi i za prodiranje 
na istok i jugoistok Europe, kao i na Bliski istok. Tim napučivanjem 
Europe Nijemci su nehotice stvorili t. zv. nacionalitetno europ- 
sko pitanje. To je pitanje došlo u teški sukob s načelom samoodre- 
đenja naroda, s načelom etnografskih granica zemalja i država, kao i 
s načelima politike Društva naroda oko očuvanja status quo-a versail- 
leskog ugovora. No osim toga nacionalitetnog europskog pitanja Nijemci 
su zbog zaokruženosti i prenapučenosti stvorili i t. zv. gospodarsko- 
kolonijalno europsko pitanje. Stoga čitavo pitanje Europe 
zadnjeg stoljeća možemo smatrati pitanjem Njemačke i obrnuto. To nj e- 
mačko-europsko pitanje prouzročilo je njemačko- 
francuske ratove, njemačko-englesku borbu za pre- 
vlast, prošli i sadašnji svjetski rat. 


Svjetska prevlast saveznika 


Današnji stvarni gospodari kolonijalnoga svijeta, Engleska i Fran- 
cuska, opet su se našli skupa na zapadnoj fronti protiv Njemačke. Isti 
saveznici i isti neprijatelj i isti interesi, kao i u prošlom svjetskom ratu. 

Prekomorskom trgovinom, kolonijalnom politikom i najjačom flotom 
na svijetu, Engleska je izgradila i očuvala svoje svjetsko carstvo. Kao 
nekad u Španjolskoj tako ni danas »u engleskom carstvu sunce ne za- 
pada nikada«. Jedini suparnik, koji je mogao srušiti Englesku kopnenim . 

zatvorom bila je Napoleonova Francuska. No Engleska, da bi očuvala 
svoje carstvo i premoć, znala je uvijek, vještom zlatnom politikom naći 
saveznike, koji bi je spasili. Tako je Engleska, kad je trebalo srušiti 
Španjolsku pomagala Portugal. Protiv Francuske pomagala je Habs- 
burge i Hohenzollerne. Protiv Turske Italiju, Francusku i Rusiju. Protiv 
Rusije Švedsku, Poljsku i Njemačku. Konačno protiv Njemačke Fran- 
cusku, Italiju i slavenske zemlje. Tako jeEngleskausvimtim 
»savezničkim ratovima« davala saveznicima zlato i 
oružje, da jeoni spase i čuvaju. Kad je Njemačka postala 
zajednička opasnost i Engleskoj i Francuskoj, prestalo je njihovo tradi. 
cionalno neprijateljstvo, pa je za Eduarda VII. sklopljena »Entente cor- 
diale«. Od tada je Saveznicima bila svrha srušiti Njemačku i Austro- 
Ugarsku. 


Kad su Nijemci htjeli svoje njemačko europsko pitanje riješiti 1914. 
godine, Englezi su i opet organizirali cijelu Europu i svijet u sustav 
borbe protiv Njemačke. Englesko zlato, francuski,ruski, ta- 
lijanski i dobrovoljački vojnici, te pri koncu mate- 
rijalna i vojnička pomoć U.S.A. spasili su Englesku 
od propasti a porazili Njemačku. Saveznici kao pobjednici 
i tvorci mirovnih ugovora u Versaillesu (osim Wilsona) podijelili su 
međusobno ratni plijen. Tada je Engleska, kao nikada prije, podvrgla 
skoro pola svijeta pod svoj gospodarski i politički upliv. Engleska je 
uzela: Australiju, Kanadu, Novi Zeeland, Novi Foundland i Indiju. Zatim 
u Egiptu, mandate u Palestini, Transjordaniji, Mezopotamiji, te u Južnoj 
Africi, Srednjoj Africi i Sudanu, kao i pomorske puteve i strategijske 
točke: Gibraltar, Maltu, Cipar, Suez, Aden, Singapoor. Osim toga En- 
gleska je podvrgla pod svoj stvarni posjed portugalske, belgijske i ho- 
landijske kolonije, kao i Tibet i Perziju. Konačno, pod neposrednim su 
uplivom Engleske cijelo vrijeme bile: Argentina, Portugal, Norveška, 
Holandija, Grčka, Estonija, Letonija i Litva. Engleska je jakom flotom 
i utvrdama osigurala »žilu kucavicu« svoga carstva, pomorski put od 
Londona do Kalkute, Sidny-a i Honkongha. Tako je Engleska organski 
povezala svoje kolonije, da bi iz Australije dobavljala vunu, iz Indije mi- 
rodije, iz Sudana i Egipta pamuk, iz srednje Afrike kaučuk i gumu, iz 
južne Afrike zlato, srebro, dijamant, iz Bliskog istoka petrolej, a iz Ka- 
nade ugalj, željezo i žito. 


Drugi saveznik Francuska dobila je glavne posjede na Sredozem- 
nom moru u Siriji, Tunisu, Algiru i Maroku, zatim u zapadnoj Africi 
(Senegal), u Ekvatorskoj Africi i u Madagaskaru. U Aziji je dobila Indo- 
kinu, na Pacifiku Novu Kaledoniju i druge otoke, a u Srednjoj i Južnoj 
Americi Guianu, Martinique, i t. d. 

Osim tih zemalja i europske su zemlje kao Njemačka, Poljska, Ru- 
munjska, bivša ČŠR, Jugoslavija i Turska podpale pod gospodarski su- 
stav Francuske. Iz svih tih posjeda, Francuska je crpla bogata nalazišta 
uglja (Saar, Ruhr, Šlezija), gvožđa (Lorraine), petroleja (Rumunjska i Ga- 
licija), pamuka (Sirija), gume (Kongo), žita (Algir, Rumunjska i t. d.. 
Glavni engleski dobavljači petroleja Royal Duch-Shell, kao i ostala 
dobavljačka društva sirovina uz tešku francusku željeznu industriju 
(Comite des Forges) upravljali su gospodarskom i kolonijalnom politi- 
kom Engleske i Francuske. Tako su saveznici versailleskim ugovorom, a 
zapravo zaslugama Amerike, Rusije i Italije stekli svjetsku prevlast. 
Da bi tu prevlast očuvali, saveznici su u prvom redu uništili svoga naj- 
jačeg rivala — Njemačku. Oduzeli su joj kolonije, Elzas, Lorrainu, Saar 
i Ruhr (1923. g.!), Sudete, Danzig, Šleziju i Pomeraniju, a Austrougarskoj 
Galiciju, Erdelj, Tirol, Češko-Moravsku, Slovačku i Prikarpatsku Ukra- 
jinu. Njemačkoj su nametnuli bilionsku svotu ratnih odšteta, demilita- 
rizirali rajnsku oblast, ukinuli stalnu vojnu službu, uveli međunarodnu 
plovidbu po Rajni, i t. d. Osim toga Saveznici su stvorili blok zemalja 
od Finske do Egejskog mora, da bi time spriječili prodor Njemačke na 
jugoistok i Rusije na Baltičko more. Tako je i Rusija, unatoč golemih 
žrtava za Saveznike, ostala bez Baltika i Perzijsko-omanskoga zaliva. 
Italija je također unatoč svojih žrtava ostala bez obećane Anatolije i za- 
tvorena u Sredozemnom moru. 


Njemačka traži izlaz 


Saveznici su mislili da su odredbama versailleskog ugovora i poli- 
tikom Društva naroda zauvijek uništili Njemačku, da su riješili nje- 
mačko-europsko pitanje i osigurali svoje svjetsko gospodstvo. Međutim 
dogodilo se posve obrnuto. Njemačko-europsko pitanje nije bilo nikad 
tako aktuelno kao danas. Njemačka nikad nije bila tako jaka gospo- 
darski i vojnički kao danas, a svjetsko gospodstvo Saveznika nije nikad 
došlo u pitanje kao danas. 

Kad se Njemačka pod Hitlerom vojnički ojačala, oslobodila se odre- 
daba versailleskog ugovora i upliva politike Društva naroda. Zatim je 
Njemačka postavila onaj nacionalitetni dio njemačko-europskoga pitanja 
na dnevni red. Budući da su se Nijemci vojnički u savezu s jakom Ita- 
lijom osjetili jačima od Saveznika i Rusije, sami su riješili taj dio svoga 
pitanja. Dobili su Saar, uzeli Austriju i Sudete, uspostavili Češko-Mo- 
ravski protektorat i vojničke baze u Slovačkoj, te preselili Tirolce. Tako 
ge dakle njemački narodni obruč opet ojačao i raširio. Zatim su Nijemci 
htjeli riješiti i zadnje nacionalitetno pitanje, eda bi prešli na pitanje 
kolonija. U pitanju je bio Danzig s Koridorom. Budući da Saveznici nisu 
više htjeli trpjeti jačanje Njemačke, dali su Poljskoj jamstva i poticali 

je na rat. Nijemci su se dakle našli pred alternativom: ili izlaz na istoku 
ili izlaz na zapadu. To jest: ili dobiti od Saveznika slobodne ruke protiv 
Rusije ili obrnuto, dobiti slobodne ruke od Rusije protiv Poljske i Sa- 
veznika. Goering, Goebbels i Hitler zastupali su prvo, a Ribentropp i 
ruskofilski časnici drugo. Budući da Saveznici nisu pristali na Hitlerove 
ponude, a Poljska odbila njemačke zahtjeve, Nijemci su pružili ruku 
Rusiji, udarili na Poljsku, osvojili je, podijelili i pristali na rat s Engle- 
skom i Francuskom. Njemačka je politika već od vremena Bizmarka i 
prije bila usmjerena prema jugoistoku ka Bagdadu. Već je i Hanza na- 
stojala spojiti preko Hamburga, Berlina i Bagdada Sjeverno more; At- 
lantski ocean s Perzijskim zalivom i Indijskim oceanom. Time bi Nje- 
mačka sve zemlje na tom putu podvrgla pod svoj gospodarski upliv i 
tako bi riješila svoj gospodarski dio njemačko-europskog pitanja. Taj 
naime smjer ide prema najlakšem otporu, a zahvaća zemlje s bogatim 
žitaricama, drvom, rudama i petrolejem. No kako Saveznici nisu dozvo- 
lili to rješenje njemačko-europskog gospodarskog pitanja, Nijemci su 
potražili izlaz na zapadu, t. j. da vojnički pobijede Saveznike, pa sami 
uzmu svoje kolonije, te nastave gospodarskim prodiranjem prema 
Bagdadu. 


Italija na Sredozemnom moru i talijansko carstvo 


Da bi Saveznici očuvali svoje svjetsko gospodstvo nastojali su spri- 
ječiti razvitak i jačanje ne samo Njemačkoj i Rusiji, nego i Italiji. U 
prvom desetljeću poslije svjetskoga rata Italija nije bila opasna Savez- 
nicima, jer je još bila vojnički slaba, a politički su je oslabili masoni, 
kao što Njemačku socijal-demokrati i Židovi. Zato je kroz to vrijeme 
glavni suparnik Engleske bila Francuska. Između Engleske i Francuske 
vodila se borba za prevlast zbog sukoba interesa u Sredozemnom moru, 
u Africi, u Aziji i na Dalekom istoku. Stoga je Francuska nastojala 
utvrditi Tanger nasuprot Gibraltaru. Utvrdila je Bizertu — naprama 
Malti. Pomagala je cijelo vrijeme Tursku, da: bi time paralizirala poli- 
tiku Engleske u Grčkoj. Ojačala je Siriju, eda uravnoteži odnose u istoč- 
nom bazenu Sredozemnog mora, gdje Engleska ima Cipar, Palestinu, 
Suez i Egipat. Vodila se i gospodarska borba za jugoistočne zemlje u 
Europi. Englezi su pače nastojali oslabiti Francusku u Ruhru i Saaru. No 
Francuzi su oružjem uzeli Ruhr, jer željezo u Lorraini ne vrijedi bez ruhr- 
skoga koksa i saarskog ugljena. 

No kad je Italija vojnički ojačala, ublaženo je suparništvo između 
Engleske i Francuske, a pojavilo se suparništvo između Saveznika i Ita- 
lije. Italija je svojim osobitim položajem u Sredozemnom moru postala 
opasna za englesku »žilu kucavicu« i za vezu Francuske sa sjevernom 
Afrikom. Slično kao i Njemačka, tako i Italija ima dva životna zahtjeva: 

kolonije zbog prenapučenosti i gospodstvo na Sredozemnom moru da bi 
osigurala vezu s kolonijama, i svijetom od blokade Gibraltar—Corsica—- 
Bizerta—Malta—Sirija—-Suez—Aden. Mussolini je oba talijanska životna 
zahtjeva odlučio ostvariti vojnički, budući da su Saveznici spriječili di- 
plomatski. Stoga je Italija prvo utvrdila Pantelleriju, Sazenu, Siciliju, 
Rodos i donekle Libiju. Pošto je izgradila izvrsnu pomorsku, podmor- 
ničku, kopnenu i zračnu snagu, odlučila je ostvariti prvi svoj zahtjev, 
t. j. dobiti prostora za prenapučenu Italiju. Italija je osvojila Abesiniju. 
Potom je na redu bilo ostvarenje drugog zahtjeva: gospodstvo na Sredo- 
zemnom moru (»mare nostrum«) i osiguranje organske veze kolonija. 
Italija se jakim posredovanjem u Španjolskoj rješila boljševičke opas- 
nosti na zapadu. Mussolini i Ciano su postavili Francuskoj zahtjev za 
Tunisom i Džibutijem, a Engleskoj za učestvovanjem u upravi sueskog 
prokopa. Budući da ni to nisu postigli diplomatski, Italija se sprema 
novim utvrđivanjem i vojničkim jačanjem uzeti to vojnički. Osvojenjem 
Tunisa i Sudana, Italija može povezati svoje kolonije, a vojničkom pre- 
moći na Sredozemnom moru može osigurati život svoga carst/a. Logično 
je, da je od abesinskoga rata Italija išla tijesno s Njemačkom u borbi 
protiv zajedničkog neprijatelja Saveznika,žido-masona i boljševika. 

Budući pak da Njemačkoj nije hitno potrebna vojnička pomoć na 
zapadnoj fronti i budući da Italija mora čuvati jugoistok od boljševizma, 
a spremati se da ostvari svoje težnje na Sredozemnom moru i u Africi, 
razumljivo je, što je Italija ostala neutralna, ali »s puškom uz noge«. 
Budući da Njemačka ne može više stajati na čelu protuboljševičke borbe 
zbog ugovora s Rusijom, logično je, da je tu ulogu prepustila Italiji, i 
da ju je Italija preuzela, te je energično istupila na Balkan i Podu- 
navlje, pa se tako i na istočnoj strani riješila opasnosti boljševizma. 
Kako su pak Saveznici glavni i najveći neprijatelji ostvarenja talijan- 
skih životnih težnja, kako im oni ne žele i prepustiti Sredozemno more 
i sjeveroistočnu Afriku, jer bi time osjetno oštetili sebe, naravno je da 
Italija ne prilazi Saveznicima protiv Njemačke, već čeka na obračun 
sa Saveznicima. 


Caristička politika ruskog imperijalizma danas 


U uvodu smo spomenuli, kako zapadne demokracije ne mogu razu- 
mjeti kako je moglo doći do njemačko-sovjetskog nenavalnog ugovora, 
zbog ideološke suprotnosti nacionalsocijalizma i boljševizma. Međutim 
treba zaviriti i u prošlost Rusije, u njen geopolitički položaj, pa će biti 
lakše i to razumjeti. 

Zbog golema prostora, slabih komunikacija i nepokretnosti ruskog 
mentaliteta, Rusija se nije razvila u jaku, organiziranu modernu državu 
(kao n. pr. Japan). Zbog velike udaljenosti od mora kao najprirodnije 

veze s ostalim svijetom i zbog preudaljenosti od europskih trgovinskih, 
industrijskih, kulturnih i političkih središta, Rusija je ostala zatvorena. 
Dapače u srednjem su se vijeku razvile u Rusiji samo dvije države: Ki- 
jev i Novgorod, jer su se nalazile bliže moru od Moskve, i jer su bile 
pod uticajem Bizanta (Kijev) i Hanze (Novgorod). Kad su propali Bizant 
i Hanza propali su i Kijev i Novgorod. Za Romanovih razvila se ruska 
politika iz Moskve prema Europi. Petar Veliki je i sam učio brodarstvo 
po Europi, a dao je sagraditi luku Petrograd na Baltiku. Politika Kata- 
rine II. išla je skoro samo za tim, da Rusiju učini svjetskom velevlasti od 
Ledenog mora do Sredozemnog mora, od Baltika do Perzijskog i Oman- 
skog zaliva, preko Sibirije do Tihog oceana. Caristička politika vođena 
je sve do sloma 1917. godine u tom smjeru. Međutim Saveznici su odred- 
bama versailleskog ugovora boljševičku Rusiju blokirali na Baltiku (stva- 
ranjem baltičkih država) i na perzijsko-omanskom zalivu (držeći Indiju 
i Beludžistan, Perziju i Afganistan — u svojim rukama ili pod jakim 
uplivom). Zatvorili su joj izlaz na Sredozemno more. Tako je Rusija 
ostala potpuno zatvorena. 


Politika stare garde revolucionaraca išla je za boljševizacijom svi- 
jeta, stvarajući pojas oko svijeta (Meksiko — Španjolska — Francuska — 
Č. S. R. — Rusija — Mađarska — Bugarska — Grčka — Turska — Kina). 
U njihovom programu nije bilo (ili bar nije bio bitan) ruski imperija- 
lizam. Međutim ta je politika propala, jer je Staljin poklao svu staru 
gardu iz revolucije. Skrahirala je i uloga Litvinova u Društvu naroda. 
Propalo je i posredovanje u Španjolskoj. A osim toga vojnički i moralno 
slaba Staljinova Rusija strahovala je od njemačkog plana prema istoku. 
Stoga je Staljin opozvao Litvinova i postavio Molotova, koji je iz temelja 
promijenio vanjsku politiku Rusije. (U tome se dade osjetiti i osveta Sta- 
ljina Saveznicima zbog neuspjeha u Španjolskoj). Ako je Staljinu bit 
programa također boljševizacija svijeta, onda Staljin očevidno ide naj- 
prije za ruskim imperijalizmom, da bi preko njega lakše udario iz bolj- 
ševizirane Azije na Europu. No ako je pak Staljinu bitniji rusizam, t. j. 
ruski imperijalizam — onda će se vjerojatno ruski i njemački interesi 
još više uskladiti. No i u jednom i drugom slučaju logično je, što je Mo- 
lotov izigrao engleske pregovore i sklopio ugovor s Ribentroppom. Treba 
znati, naime, da bi Sovjeti ugovorom s Englezima dobili samo automat- 
sku pomoć napadnutim susjedima, te zaštitu baltičkih država. Međutim 
ugovorom s Njemačkom Rusi su dobili izlaz na Baltik, Finsku, dio Polj- 
ske, vjerojatno Besarabiju, slobodne ruke na Bliskom istoku i kredit od 
200,000.000 RM. Jasno je i logično da su Sovjeti pristali na njemačku 
ponudu, jer je bolja i jer se time (bar privremeno) rješavaju njemačke 
opasnosti. 

Smjerovi prodiranja, priječnice, interesna područja i zone sukoba 
europskih velesila 


Smjerovi prodiranja Njemačke pod Hitlerom išli su uglavnom peri- 
ferično oko same Njemačke. Njemačka je dobila Saar, uzela je Austriju, 
Sudete, Češko-Moravsku, Danzig, Koridor, Šleziju, Pomeraniju i dvije 
trećine bivše Poljske. Slovačku su podvrgli pod svoj upliv, a riješili su 
i Tirolsko pitanje. S Danskom i Litvom su sklopili ugovor o nenapada- 
nju, a na Rumunjsku vrše jaki gospodarski pritisak. Njemačka je dakle 
dobila kružni oblik, a u prodiranju ka Bagdadu doprla je do Ru- 
munjske. Kako je pak glavni smjer gospodarskog prodiranja Njemačke 
Berlin—Bagdad, to u njemačko interesno područje spadaju zemlje: Polj- 
ske, bivše Č. S. R., Balkan s Podunavljem, Ukrajina, Turska, Irak i Iran. 

Sporedni smjerovi prodiranja Italije bili su kroz ova dva deset- 
ljeća uglavnom po Sredozemnom moru (utvrđivanje), zatim smjer poli- 
tičkog prodiranja na Iberski poluotok i smjer gospodarsko-političkog 
prodiranja na Balkan i Podunavlje. Glavni pak smjer prodiranja Italije 
ide od Rima do Adis Abebe, da se time povežu kolonije, a stra- 
tegijski smjer transverzalno preko Sredozemnog mora, eda se time 
učvrsti strategijsko gospodstvo Italije na tom moru. 

Prema tomu područje interesa Italije zahvaća tri sredozemna polu- 
otoka s Podunavljem, donekle Tursku i zatim sjeveroistočnu Afriku od 
Tangera do dna Somalije. 

Pošto je propalo boljševičko prodiranje kružno oko zemlje, Moskva 
se dade na imperijalističko prodiranje. Smjerovi toga prodiranja idu 
iz Moskve na Baltičko more, u Poljsku, prema Rumunjskoj (Besarabiji), 
na Finsku, prema Bosporu i Dardanelima, te prema Turskoj. Glavni pak 
smjer prodiranja nove ruske politike jest smjer Moskva—Perzijsko- 
omanski zaliv—Indija. Taj se smjer produžuje iz Moskve prema Lenjin- 
gradu i Murmansku (sada Petsamu). Dakle skup Zemalja što spada u 
interesno područje ruskog imperijalizma jest četverokut što ga čini oko- 
miti pravac od Finske do Bospora i vodoravni smjer Bospor—Kalkuta 
(usporednice: Finska—Kamčatka i Kamčatka—Vladivostok—Mongolija 
—Indija). Što zapažamo pri tome? Prvo: svi sporedni smjerovi prodi- 
ranja Njemačke, Italije i Rusije nailaze na savezničke priječnice. To 
su utvrde i baze na Sredozemnom moru, osakaćena periferija Njemačke 
i blok zemalja od Finske do Egejskog mora — djelo Versaillesa. 
Drugo: i glavni smjerovi prodiranja Italije, Njemačke i Rusije su- 
kobljuju se s priječnicama Engleske i Francuske. Talijanski smjer 
nailazi na Maltu, Tunis, Sudan, njemački na Malu Antantu, savez- 
ničku Tursku i engleski posjed Irak—Iran. Ruski glavni smjer pro- 
dora nailazi na Iran—Afganistan, Beludžistan i Indiju. Osim toga i tali- 

jansko strategijsko prodiranje nailazi na transverzalu Engleske i Fran- 
cuske na Sredozemnom moru. Prema tome, sve tri velesile što prodiru, 
tt italija NjemačkaiRusijanašlesuglavnognepri- 
jatelja u Engleskoj, a sporednog u Francuskoj. Bu- 
dući pak da suživotni zahtjevi u praksi jači od kul- 
turno-ideoloških težnja, logično je da su SovjetiiNi- 
jemcisvoje ideološko neprijateljstvo bacili u poza- 
dinu, a združili se protiv istog životnog neprija- 
telja. 

No vidimo još nešto zanimljivo: interesna područja Njemačke i Ita- 
lije sukobljuju se na Balkanu i Podunavlju, a njemačka s ruskim u Polj- 
skoj, Ukrajini, donekle u Rumunjskoj i nešto na Bliskom istoku. Kako 
Nijemci imaju tri puta ka Bagdadu (preko Balkana, preko Rumunjske i 
preko Poljske-Ukrajine) Talijani su odgurali ovaj put preko Balkana 
na sjever. Budući da su Nijemci zbog neprijateljskog stava Saveznika 
sklopili ugovor s Rusijom otpao je (bar sada) i plan o Ukrajini. Prema 
tome ostao je put preko Rumunjske. Nijemci su dakle došli do Rumunj- 
ske. Rusi su zahtjevom na Besarabiju došli do Rumunjske. Talijani su 
diplomatskom akcijom došli do Rumunjske. Tu se, dakle, otkrio 
čvor na kome su se sastali smjerovi prodiranja Nje- 
mačke, Italije i Rusije. Da se ukloni opasnost i sukob, Nijemci 
su pošli na zapad, Rusi na sjever, a Italija s puškom uz noge čuva stražu. 


Što ima očekivati Italija? Porazom Njemačke, Italija bi možda vi- 
djela samo uskrisenu Austriju i ništa više pozitivno za sebe. Osim toga 
osjetila bi još jaču prevlast svojih životnih neprijatelja s kojima ima 
iskustvo u sankcijama i Društvu naroda. Prema tome, stav je Italije 
logičan i opravdan s talijanskog stajališta. 


Što pak ima očekivati Rusija? Porazom Njemačke, uskrisenje bloka 
zemalja od Finske do Egejskog mora i vjerojatno federalizaciju jugo- 
istočne Europe pod savezničkim protektoratom. Pobjedom pak Njemačke, 
Rusija može bar privremeno ostvariti svoje imperijalističke težnje. A 
istom potom došao bi u pitanje i boljševizam., Prema tome i stav je Ru- 
sije sa stajališta Moskve logičan. Jačanje savezničkih snaga na Bliskom 
istoku podsjeća na mogućnost englesko-francusko-turskog sukoba sa Ru- 
sijom, kao na drugo razdoblje rata. Spremanje Italije opominje na sre- 
dozemsko i afričko razdoblje ovoga rata. 


Preko svega toga nije isključena mogućnost potpunog preokreta iz- 
među Saveznika i Njemačke, pa da Njemačka pode na istok, no u to 
malo tko vjeruje. 

ZLATKO MILKOVIĆ: BUĐENJE 
(Roman, izdanje Suvremene Knjižnice Matice Hrvatske, Zagreb 1939.) 


G. Zlatko Milković je stvorio ovim svojim romanom o našem nesretnom i 
tako dubokom slikaru Račiću (dubokom, premda je nažalost premalo vremena ostao 
na zemlji, da govori svojim kistom i bojom, za kojima se krila čitava metafizika) 
djelo, koje se mora svidjeti i zbog neke kolegijalnosti s dušom romantičnog 
Račića, a i bez obzira na to svojom uspjelošću, koja se sastoji u dubini dušev- 
nosti dane u tom djelu. Kad možda i ne bi u svim pojedinostima (ili još i više) 
odgovaralo zahtjevima povijesti, ono odgovara potpuno zahtjevima umjetnosti uz 
jedan izuzetak (koji ću kasnije iznijeti). 


Već iza prvih par stranica čitač osjeća u tom romanu dušu, velike crte, velike 
poteze, srodne Račićevim značajnim, dubokim potezima: kao Manet, uzor Račićev, 
kao Račić, i g. Milković znade supstancijalnim linijama nacrtati bitno. Tako nas 
Se i kobno i ugodno značajno doima, kad ono dijete iz Hcrvata, puno životna soka, 
sad presađen u Minchen i već jednom nogom u Parizu, gradu svoje katastrofe, 
piše kući ocu krčmaru!: »Ja hoću i moram ići. Kad sam se posvetio umjetnosti, 
hoću da se pošteno posvetim« (str. 29.) Kako vidimo roman ide inmedias res, 
odmah smo pred odlaskom u Pariz u početku romana, kao da je ovo epos. Tako 
je radnja zgusnuta oko krize. A kriza i jest u ovoj dubini Račićevoj, u ovom po- 
štenom teženju umjetnika, da riješi sfingu umjetnosti. Hoće li moći, hoće li 
leđa horvaćanskog seljačića biti dosta jaka? Ne će li biti pritisak grada i zago- 
netke života prejaki, a s druge strane ne će li uz dionizički tlak materije biti 
preslab apolinski elemenat, elemenat razuma, duševne jakosti iz svladavanja sfinge 
Života, ne će li apolinski elemenat biti preslab, da leđa to izdrže? Quid va- 
leant umeri, quid ferre recusent... Iz ustiju samog Račića čujemo: 
»Cijela tragedija Josipa Račića — mene — ]eži u tome, što ja idem u dubinu...« 
(str. 63.) Hoće li taj mladi čovjek izdržati pritisak svoje okoline i svoje duše, kad 
nema protuteže jače nutarnje ustaljenosti, zrelosti, intelektualne nadmoći, u mla- 
dića, koji je bačen još gotovo kao neko dijete (dabome genijalno dijete!) u Molo- 
hovo ždrijelo velegradskog bezdušja i asfaltsko-kavanske metafizike. Osjetljivo 
biće kao pjesnik, odgovarajući na svaki »mikropodražaj« (str. 99.), srodan svojoj 
dragoj sestri Pepici, koja je čekala kraljevića, a dočekala krčmara koji je ne ra- 
zumije, i koja je tako odlično ocrtana (str. 96.), romantičkoj duši, s kojom i sad 
kad dođe kući uveče u krevetu ponavlja »Oče naš«, instinktivno i dremovan (str. 
95.), pogled je njegov kao i Pepičin, te udara u oči preobiljem duše: »i njen i moj 
su posve isti. Pogled čovjeka, koji umire...« (str. 100.). Tko duboko gleda, dolazi 
do mudrosti, ali početak mudrosti čini mi se da je uvijek (uz onaj strah Božji, 
koji ističe Biblija) početak (koj ovom strahu predhodi) je prezir čovjeka: »Ne daj 
Bože, Schiillein, ne daj Bože, da mi spoznamo sami sebe. Toliko prljavštine, toliko 
blata...« (str. 80.) Kad je ono u Parizu poveo sa sobom u stan u noći za očaja 
onu bludnicu Jozefinu, pa je slika, ispala je — mrtvačka glava (str. 113.). To ro- 

mantičko biće, u kog je opet i tako realnih crta, jer je složeno, u kog ima i iro- 
nije i surovog životnog, seksualnog elana, samo se sebe boji. Schillein veli: 

— Nije sve opet tako crno.. 

— Onoga trenutka kad bih ja spoznao samoga sebe, ne bi preostalo ništa 
drugo, nego da sebi tanetom prosviram glavu (str. 91.x Tako odgovara Račić. 

Ne znam, kakav je bio u zbilji Račić, ali sve, što je ovdje dano, umjetnički 
je uvjerljivo. Crte velike, klasične, jednostavne, ali izražajne, reliefne, esenci- 
jalne, a uz to pripovijedanje teče, vrlo ugodno teče, ne zapinje. I zapravo pisac 
i ne psihologizira, nego pušta više da sama pripovijest u nas ostavi impresiju, da 
stvar otkrije psihologiju junaka. Što još čini djelo dobrim, to je izmjena tamnih 
stranica sa stranicama srdačnim, pa i šaljivim, punim odlična humora. Mora se 
reći, da u tome također leži neka klasična ravnoteža u g. Milkovića. Tu gdje sve 
vibrira, ne samo od traženja duše, nego i od hipersenzibilnosti, tu eto i starog 
ujaka Zajca u Parizu, biće realističkog pogleda na svijet, biće odlično dano, pa 
i opet bez mnogo psihologiziranja, ali zato u riječi i u akciji: » Umjetnik! Neko- 
liko neshvatljivih, šarenih mrlja na platnu, tri kriva poteza...« (str. 37.). Ali 
rastanak kod prvog susreta u Parizu je već tako divno srdačan; ujak ga je pozvao 
najprije jedamput nedjeljno na ručak k sebi, a sad, kad su se regbi zakvačili, 
rezulltat: starac mu viče na stubama: 

— Dva puta tjedno dođi na objed... 

Tako šaljivo humoristično, vedro i tako dobro je dana ona izmjena portreta 
u sobi Račićevoj u Parizu: najprije lakirani Napoleon III., car, a onda — Račićev 
autoportret (stn 48., 47.). Sve znade pisac sažeti u bitno, i tako odlično pisane 
stranice ostaju. 

I ljubavi Račićeve tako su bitno dane: i Fani iz Minchena, koja njegovo prvo 
pismo iz Pariza meće u jedan kut svoje uokvirene Madone, i Marcelina, koja čita 
stalno Lamartine-a. Srdačnosti zapravo toliko ima oko Račića, počevši od starog 
prof. Habermanna iz Minchena, koji se ugodno sjeća mladog bundžije antiakadđe- 
mista. Toliko srdačnosti, a nakon 3 mjeseca Pariza — tane u glavu, tako geni- 
jalnu glavu: to je zbilja tragedija. 


Jedna je pogreška ovog djela, ko što rekoh u početku, a ta pogreška je u tom, 
da su začudo neke sporedne osobe, koje ipak tu igraju svoju ulogu, ostale neocr- 
tane ili slabo ocrtane. To je manjak ove knjige. Ko je ona gospojica Broch, nešto 
malo saznajemo, ali za Schulleina (za kog pisac nije dobio podataka), koji ipak 
Račića hoće da razumije, kome se Račić povjerava, znamo u romanu samo, da 
se poznaju još iz Miinchena G. pisac mogao je tu izmišljati. Nije umjetnički do- 
bro, ako tako neke sporedne osobe ostaju samo silhouete. Pisac je morao sam 
nešto iznaći, 

Jedna materijalna pogreška (meni poznata): Manet se tu naziva plemićem. 
Koliko ja znam, bio je njegov otac iz dobre buržuazije. Po materi bio je otac di- 
plomata, koji je bio u akciji za uzdizanje na švedsko prijestolje Bernardotte-a. 
Manet je bio, štono vele Francuzi, homme du monde, ali ne plemić. 

U svemu se može reći, da je roman Buđenje uspjelo djelo. Složenost, zago- 
netnost, napetost Račićeve mlade romantičke duše odlično je dana. Poznato je, 
da je Zweig u svojim romansiranim biografijama mnogo i drukčije dao nego što - 
je bila stvarnost, jer ga je vodila umjetnička težnja. Koliko je a pisac ovdje 
možda mijenjao ili rupe ispunjao, to bi najbolje znali kazati oni, koji su Račića 
poznavali.Z Za onoga, koji čita ovo djelo, shvatljivo je, da je taj genijalni mladić, 
seljače horvaćansko, seljače, koje je s ciganima kod Save već mnogo što realno 
gledalo, ali ipak uvijek nešto u oblacima tražilo, shvatljivo je, da je to biće pod 
prevelikim vanjskim tlakom, jer nutarnjost nije suprotstavljala dosta jaki nutarnji 
protutlak shvatljivo je, da je to biće, koje u oblacima traži harmoniju, harmo- 





.1 Autentično pismo, veli mi g. Milković. 

ničnu državu i svijet (str. 134.), ostavši ovako o sebi, sred sve srdačnosti okoline, 
napokon klonulo. 

Stvar je g. Milkovića, zašto je on zašao odmah in medias res, što je tehnika 
eposa, ne romana. Uostalom on daje i nešto Račića iz djetinstva, iz Horvata, sa 
Save. Da i je mogao dati više toga Račića, voditi nas polaganije, više na način 
pripovijedanja (nego na ovaj način dramatski, jer se, u drami radnja više zgusne 
oko jednog najbitnijeg momenta), sve je to stvar g. pisca, Možda bi mu bilo 
uspjelo jače istaći poeziju naše sredine, Zagreba i pcriferije, da se je malo i na 
tom zadržao. Schullein, o kom pak nije dobio podataka, nije smio nikako ostati 
silhueta. On se ovako skoro beskrvno vuče kroz pripovijest. Poslije se, veli mi £. 
Milković, o Schuilleinu nije više ništa čulo, izgubio se za umjetnost i u životiL 
Pisac je mogao možda od njega još više učiniti dobru dušu, koja je spremna 
poduprijeti one, koji pate, koja voli i izgubiti se s vidika svijeta, ali u duši nosi žar 
čovjekoljubive sućuti to jače što je manje primjećena. I t. d. To je bila stvar 
pisca. Ove neke opaske ne žele uostalom davati loše savjete. 

Djelo g. Milkovića je zaista uspjelo, znači dobar roman o mladoj roman- 
tičkoj duši jednog neprežaljenog slikara, duši, koja klone zbog svoje tragične na- 
petosti. G. Milković je zvan da dalje stvara, jer će on zastalno još obogatiti našu. 
knjigu svojim radom. Drago CČepulić 


MILAN PAVELIĆ: POD OKOM GOSPODNJIM — 1939 


O Pavelićevim pjesmama trebalo bi pisati kao jednoj cjelini premda nijesu 
sve ispjevane istim duhovnim i pjesničkim nadahnućem. Izišle su naime sve iz 
jedne pjesničke duše. O njegovim pjesmama rečeno je dosada mnogo naročito 
prigodom izlaska dviju zbiraka. Kritika ih je uglavnom povoljno ocijenila i Pavelić 
je mogao bit zadovoljan sa ocjenjivačima. Istina, malo mu je bilo stalo, kako će 
biti primljene u kasnije doba, ali je u mladosti i te kako iščekivao gud. Osnovni 
ton njegove mladenačke poezije nalazi &e u idilskoj intimnosti, ljupkosti, milini, 
koja je počesto prelazila i u sentimentalnost izraza. Drugi su to nazvali preko- 
mjernom upotrebom deminutiva. Zapravo je to bilo izlijevanje mekane duše. Kasnije 
je postao misaono otporniji, jači i dublji, naročito kad je životna zbilja iskidala 
djetinjsko saneno velo, ali se opet smirio i u mislima i u riječima. Bilo je govora 
i o njegovim majstorskim prijevodima (Himni, Iz duhovne lirike), a sada se opet 
pruža prilika da see izrekne ako ne definitivan sud, ali svakako nešto blizu tome. 
Zbirka pjesama »Pod okom Gospodnjim« pruža nam njegova najkasnija dozrije- 
vanja i u mislima i u riječima. Sadržaj je pjesama isključivo religiozan, proizašao 
iz one duhovne atmosfere, u koju se zadnjih godina zavukao, a neke opet (Vese'a) 
nose na sebi predsamrtnički zadah. Zbirka je razdijeljena u cikluse — prema 
obrađenim motivima. Sabrane su pjesme zadnjih godina života, među kojima ima 
dobrih i loših pjesama. Među pjesmama ima i takovih, u kojima je došao do 
izražaja duševni nemir, časovi borbe i olujnih noći napasti. To su njegove teške 
duhovne stepenice i životne staze (G'es, Lan). No i ove su pjesme duboko produ- 
hovljene kao i one, u kojima osjećamo njegovu ljubav prema prirodi i pejsažu, 
eli je Pavelić znao majstorski sliti pejsaž s religioznošću, te je u tim pjesmama 
najoriginalniji (Kolovoz). Pojevila se u njem stara sklonost idi'skom promatranju 
prirode, oštrom zapažanju, ali &e sve to lsprevleo & religioznim osjećajem i na 
taj način dobilo na unutarnjoj punini. 

Ovom zgodom moglo bi ee upitati, koliko je Pavelićeva poezija misaono zrelija 
od prijašnje. Prije nije bio refleksivan pjesnik, ali ni sada se ne zadubljuje. Ima 
misli. ali nema &umnja, koje bi te misli jače istakle. Sve mu je jasno, i on keo 





* G. Milković mi je kazao, da je ispitivao znance Račićeve i da je u svrhu 
svladavanja materije putovao na mjesta, gdje se odigravala životna gluma Račićeva. 

jelen poskakuje riječima u opjevanoj duhovnoj realnosti, koje je m.sacna i čuboka 
ali tolika jasna i ljupka, da ne osjecamo težne pri: pomnjem ama_zranju Na 
koncu ne može ge reci, da je Pave_C u tom pcgeću mnigo poaric:o napred, jer 
&e susrećemo s često opjevanim temama. No u njegovoj poeziji! buš ove zcize 
opszžamo jedan drugi narredax, a to je fcrma.n2 Izcanjem >H mazac i>iZ duiivne 
Lrike« pokazao je neco.čnu g.pkost u stanu rimu i mjećL a prijevode iz stovre 
duhovne lir.ke uvjerivi su svakoga O ŠLrodoIj Kxriiževnoj nacoraza.. Ovo le 503 od 
presudne važnosti za njegove pjesme u ovoj zt.rci. Kad doćitamo zbirgu ce/aamo 
&ve bogatstvo stiha i ritma i uopce građe strofe. U tome je postao nenačmesš.v te 
mu stih iskače spontano. To je utjecaj strare lir.xe i GsSco.IIg pornevarna [824 
Svakako utjecaj tuđih stihova i ritma sasvim je očit. Pjesme »Srperj« i »Mjesec 
&vete krvi«< upadno podsjećaju na Domjani:ćev dstih nekih pjesama. Ne može b.ti 
govora o pukom :mitiranju, ali mu je ostalo neko sjećanje na Dcmjanica. »Ogrvav- 
ljen ljiljan« &asvim je blizu običajnom francuskom ritmu i građi stiha i t d Pavelić 
je inače mejstor u šarol:kosti metra i ritama. Svaka je pjesma gotovo jedna ritam- 
ska novina, a često i virtuoznost slika (Molitva za progonitelje). Kad je govor o 
utjecajima, može se spomenuti joč neke pjesme: »Listopad« ima dopadljiv ritam 
crkvenih himna (Tantum ergo), »Lovac Srca Isusova« savršena bugarštica. ritun 
narodnih popjevaka opet imamo u »Pjevačice«. Moglo bi ge ići još dalje nabra- 
janjem, eli dosta je i ovo, da nas uvjeri o Pavelićevim ritemskim mogućnostima, 
koje nijesu doduše njegove, ali ih je znao na svoj način savršeno nasljedovaci. 
Ovisnost o vanjskim utjecajima (strani stih, narodna poezija, crkvena poezija) samo 
je formalan, a ne u mislima. Svim tim šarenim oblicima Pavelić je dao &voju 
e&adržinu i u tome je najviši dobitak ove zbirke. Mogle su neke pjesme izostati 
(Uskrsna popijevka, Hosana Sinu Davidovu, Živi Hram kao i još neke druge). ali 
izdavač zbirke nije to učinio i dobro je uradio da nije, jer nam je na taj način 
dao više Pavelićeve poezije kao materija!a za proučavanje, a za izbor njegove 
(Pavelićeve) poezije dakako da ne mogu doći u obzir. To su pjesme prigodnice, 
kod kojih doista ne osjećamo ni u frezeologiji ni u mislime jači pjesnički dah. 
Nakon ove zbirke kritičarima se pruža prilika, da dadnu sintetičan prikaz Pavelćeva 
književnog reda, koji nije bio previše opsežan, ali u onome što je dao, svatko će 
osjetiti pjesničko srce. Jedno &vakako treba imati na pameti, a to je. da je Pavclić 
u zadnje vrijeme svoga rada postao pravi majstor jezika i stiha. stekao je uisgra- 
nost fraze, a to se kod njega ne smije uzeti kao parnasovsko poigravanje forma'nim 
elementima jezike, nego kao intimno doživljavanje jezika i pjesničko uronjivanie u 
neizmjerno blago riječi. A. R. Buerov 


KRUNOSLAV DRAGANOVICĆ: »MASOVNI PRELAZI KATOL'KA NA PRAVO- 
SLAVLJE NA HRVATSKOM JEZIČNOM PODRUČJU U VRIJEME TURSKE 
VLADA VINE« 


Pisac ove znamenite radnje poznat je hrvatskoj javnosti po svojoj izvanredno 
poučnoj zidnoj karti »Katolička crkva u Bosni i Hercegovini nekad (i danas«, kcja 
je izašla u tisku Nadbiskupske Tiskare u Zagrebu god. 1934. Sakupljajući gradivo 
za tu kartu po rimskim arhivima Draganović je prodro do povijesnih vrela. k:;a 
našoj nauci biiahu do sada nepoznata. Dio tih vrela obrađen je u gornjoj pusi 
kaciji, izašloj god. 1937. u Rimu (Pontificum institutum orientalium studiom 
Piazza Santa Maria Maggiore. 7), 


Po prvi puta Draganović je svratio pozornost na jedan do sada posve zra 
viđen fenomen hrvatske povijesti: na masovno prelaženje katolika na ri 
slavlje u tursko doba. Preko okvira zadaće, označene u naslovu knjige. Dragiz;re 
obrađuje i prelaženje katolika na pravoslavlje u Crnoj Gori 1 istočnoj Es--> 
govini još i prije turske vladavine. Povijesna drama hrvatske nacije 2 req 


istoka i zapada Draganovićevim studijama obogaćena je novom jednom g g. 


bitnog značenja. Valja ae samo čuditi, da moderna hrvatska povijesna znanost 
'tako dugo nije uočila tih problema, kao i to, da je hrvatska javnost s nedo- 
statnom pažnjom prešla preko Draganovićevih otkrića. 


Da je današnja Crna Gora, negdašnja Crvena Hrvatska, do pada pod Rašku 
i dinastiju Nemanjića bila katolička, to je danas neosporno utvrđena činjenica. 
Istom ekspanzija srpske Raške u doba Nemanjića zbrisala je ognjem i mačem 
katoličanstvo u Crnoj Gori protežući vlast pravoslavne srpske hierarhije do mora. 
Usporedo s time nestaje iz Crne Gore i hrvatsko narodno ime, koje živi sve do 
doba Nemanjića. Draganović je međutim dokazao, da je nakon pada Nemanjića 
znatan dio crnogorskog puka i plemstva pod Balšićima ponovno prešao djedovskoj 
katoličkoj crkvi. God. 1368. kmezovi Balšići-Sracimir, Juraj i Balša i sami pre- 
đoše na katoličanstvo, a s njima i čitavo crnogorsko primorje. No katoličanstvo 
prodrlo je i duboko u crnogorsko zaleđe gdje se u najtežim okolnostima održalo 
sve do XVII. vijeka. Još 1610. godine javlja barski nadbiskup Bizza, da su u 
unutrašnjosti Crne Gore slijedeća plemena katoličke vjeroispovijesti: Bjelopavlići, 
Piperi i Bratonožići u cjelosti, a Kuči narola. 1633. spominje se kao katoličko 
još i pleme Gruda. Međutim je pod pritiskom pravoslavnog klera, na čiju ulogu 
ćemo se još osvrnuti, u polovini XVII. vijeka katolicizam u središnjoj Crnoj Gori 
stao naglo nestajati. Već polovicom XVII. vijeka Piperi i Bratonožići posve su 
pravoslavni, Kuči i Bjelopavlići napola. I pleme Drekalovića bilo je dugo vre- 
mena katoličko, dok nije prešlo pravoslavlju. U drugoj polovici XVII. vijeka 
nestade katoličanstvu u unutrašnjoj Crnoj Gori svaki trag, a slabi njegovi ostaci 
održaše se samo uz obalu oko Bara. 


Osobito je tragičan udes istočne Hercegovine trebinjske biskupije, koja je 
već pod Nemanjićima izdržala teške kušnje, da se ipak održi sve do XVII. vijeka. 
Tu je masovna apostazija počela već sredinom XV. vijeka. Ipak su još do XVII. 
st. katolici sačinjavali znatan dio trebinjske biskupije. Najteže vrijeme za istočno- 
hercegovačke katolike započelo je nakon obnove pećke patrijaršije (god. 1557.), 
kad je pravoslavno svećenstvo započelo djelovati novom snagom, U arhivu komi- 
sije de Propaganda Fide, koja je osnovana 1622. g., nalaze se brojni podaci o 
prelazu katoličkih obitelji i čitavih sela te biskupije na pravoslavlje. Veoma je 
poučan popis katoličkih obitelji sela Zurovići iz god. 1644.: od tih obitelji danas 
ni jedna jedina nije više katolička, već su sve, koje se održaše, bilo pravoslavne, 
bilo islamske vjeroispovijesti. Velika sličnost katolika i pravoslavnih u istočnoj 
Hercegovini prema obiteljskim imenima, običajima, nošnji i nariječju, koja postoji 
i danes, potvrda je Draganovićevih zaključaka, po kojima je pravoslavni živalj 
istočne Hercegovine, dakle čitavog dubrovačkog zaleđa, starinom katolički i 
hrvatski. 


Osim slučaja Crne Gore i istočne Hercegovine, gdje je Draganoviću uspjelo 
dokazati masovne prelaze katolika na pravoslavlje, navodi on brojne slučajeve 
apostazije i iz ostalih hrvatskih zemalja, Tako za župu Bilu u bosanskoj Posavini 
piše biskup vizitator Ogramić-Olovčić god. 1675., da broji samo još 995 katolika, 
dok su ostali u velikome broju pravoslavni i muslimani, a nedavno svi su još 
bili katolici. U Srijemu prešlo je god. 1634. deset sela s katoličanstva na pravo- 
Slavlje: Soljani, Velike Remete, Golubinci, Ruma, Vodjinci, Mandjeloš i Mitro- 
vica, ukupno 200 seljačkih domova. Selo Paštrovići kod Budve u južnoj Dalmaciji 
bilo je 1602. god. posve katoličko, a 1672. pravoslavno. U zapadnoj Slavoniji, koja 
je ostala u kršćanskim rukama, nalazimo također svjedočanstva za apostazije 
god. 1632., kad su naseljeni Vlasi terorizirali starosjedioce, da pređu na pravo- 
slavlje, jer da je njima tobože car poklonio čitavu zemlju između Save i Drave. 
Sličnih slučajeva bilo je i u Lici. Kad je tako bilo u katoličkoj Hrvatskoj, lahko 
si je predočiti, na koji način je pravoslavno svećenstvo obraćalo katolike na pravo- 
&lavlje u turskim zemljama. Draganović nam o tome pruža obilje gradiva. 

Izim izravnih podataka o prelazima katolika na pravoslavlje u pojedinim 
mjestima i krajevima, crpenih iz arhivske građe, Draganović upozorava na etno- 
loške tragove toga procesa Naročito u zapadnoj Bosni, staroj Turskoj Hrvat- 
&koj, imademo velik broj imena pravoslavnih porodica, koja su izveđena iz imena 
tipično katoličkih svetaca ili iz korijena, koji postoje samo u zapadno-hrvatskim 
nariječjima. Takva su imena primierice Lovrić, Margitić, Jerković, Blažević, Mar- 
tinović, Marijanović, Jurić i dr. Jednako su katoličkog podrijetla one danas pravo- 
slavne obitelji, kojih je ime izvedeno iz riječi »križ«, koja je od pamtivijeka 
hrvatska, dok pravoslavni Srbi upotrebljavaju riječ krst. Katoličke od starine 
Su i one danas pravoslavne obitelji, koje su u krajevima na zapad od Drine staro- 
šjedilačke, a ne pridošlice. I kod slavljenja slave nalazi Draganović u mnogo slu- 
čajeva tragove katoličke prošlosti pojedinih porodica. 

Dok je u prvome djelu svoje radnje Drsganović nanizao činjenično gradivo 
o apostaziji katolika, u đdrugume djelu obrađuje uzroke te apostazije. I taj odsjek 
radnje jednako je poučan kao i prvi i zavrijeđuje pomni studij po svakom hrvat- 
skom intelektualcu. Osnovni uzrok bijaše u tome, što je položaj pravoslavne crkve 
u turskom imperiju bio znatno povoljniji od položaja katolika, .budući je Bizant 
s turskom državom našao modus vivendi, dok je Rim bio jedan od glavnih nosioca 
borbe proti Islama. Svoj privilegirani položaj pravoslavno je svećenstvo obilno i 
doista. neskrupulozno iskorištavalo, namećući katolicima -pravoslavne crkvene 
danke i sudjelujući u potiskivanju katoličkog svećenstva. A manjak katoličkih 
svećenika bijaše najčešći izrasvni povod prelaza na pravoslavlje. 

Krunoslav Draganović zadužio je svojom studijom hrvatsku povijesnu nauku 
otkrivši jednu novu stranicu hrvatske povijesti. Valja očekivati, da će istraži- 
vanja na tom polju biti nastavljena, dok čitav taj historički fenomen bude potpuno 
osvijetljen u svoj svojoj dalekosežnosti. Dr. Mlađen Lorković 


ADAMS HUXLEY: MASLINE I DRUGI ESEJI 


(Prijevod i uvod od dra Vinka Kriškovića. — Naklada »Eseji«, Zagreb 1939.) 

Već se u odličnoj Kriškovićevoj studiji o Huxleyu, štampanoj kao uvod »Gio- 
condinu posmijehu« (M. H. 1938.) jasno moglo ucčiti, koliko je naš prevodilac 
kritičan vis-a-vis ideoloških skokova »oštrovidnoga crtača modernog nemorala.« 
U vidu »idealne i etičke baštine našega samosvojnoga bitka«, učeni je prevodilac 
Huxleyevih novela, otvoreno otklonio mnoge Huxleyeve ideje i dao naslutiti, kako 
bi bilo opasno, kada bi hrvatska inteligencija, osim saslušanja, i poslušala njegove 
savjete. 

Blistavost i pjesnička ljepota prevedenih novela zasjenila je ovu Kriškovićevu 
kritičnost, ali sada, kada imamo u ruci novu knjigu Huxley-Krišković, u kojoj se 
nalazi novi prevodiočev uvod i dvadeset i četiri eseja, opterećena sa svim inte- 
lektualnim, duhovnim i artističkim osebinama slavnoga pisca, — sada nam je 
posve jasno o čemu se radi. 

Kolikogod izgledalo paradoksalno Krišković je prevodeći »Maslinu i druge 
eseje« hotimice htio napakostiti svome piscu. Ovo je porazno raskrinkavanje jedne 
veličine, oko koje se, po navici naših >»literariziranih« sudova, već spleo čitav 
mitos. Ovo je u najoriginalnijoj formi otklanjanje Huxleya. Prevesti ga, da ga 
pokažeš kakav je i time kao sa otvorenim i autentičnim argumento ad 
oculos staviti stvar na svoje mjesto, otvoriti ljudima oči, zabaviti ih doduše 
sjajnim stilom, čudesnom intelektualnom snagom i plastičnošću ali i upozoriti ih, 
đa se ne daju zavesti tim blještavilom najmodernijega pisca stare  griješne 
Engleske. 

Krišković nije zadovoljan gintetičkim sudom Louis Gilleta o Huxleyu, po 
kojemu bi ovaj »najobrazovaniji artiste i »učenik Prensta i Freuda« bio najednom 
apostol, prorok, pregaoc čistoće i vođa duševnoga života.« 

Naprotiv naš stari je pregnuo svom svojom pronicavošću, da izvede štvar na 
čistac i da konačno ga samim Huxleyem pokaže, što je Huxley. 


Magični je Englez u prvom redu »čedo svoga vremena«, a to drugim riječima 
znači — čedo izraslo iz kola skrajnjih engleskih anarhista individualista, koji ee 
bune na svaku vlast u javnom i socijalnom životu (Russel), koji odbacuju ideju 
državnoga suvereniteta (H. J. Laski), koji odbijaju svaku apstrakciju države i 
prava (C. E. M. Joad). 


»I Huxleya su zaokupile te ideje. On je pobornik intelekta u Svijetu učenjaka 
i čeljadi, kojoj je uživanje najveće dobro. Tvrdo vjeruje kao i svi estetici 
Bloamsburya, da je demos, puk zlo i opasnost za kulturu. Kao ni oni ne zna bara- 
tati s apstrakcijama u politici i socijalnom životu...« (Krišković). 


Za dokaz imamo dva eseja »Pisci i čitaoci« i »Riječi i djela«. To je čitava 
jedna tmurna enciklopedija, revija svijeta po kojoj taj svijet postaje savršena 
besmislica. Zapara urođenoga individualizma i pacifizma, po kojima sve jasno 
postaje nejasno. 


Ali Huxley je još vrtoglaviji na religioznom terenu. U njemu je »vjerski 
vacuum, vjerska praznina modernog znanstvenog čovjeka.« Ne priznaje Božanskog 
podrijetla vjere, jer »ljudi prave Bogove na svoju sliku i priliku. Jehova, Alah, 
Trojstvo, Isus, Buddha, imena su raznovrsna mnoštva čovječjih vrlina, čovječjih 
mističnih doživljenja, čovječnih estetičkih čuvstava i t. d.« Ne pripada ni k jednoj 
crkvi ali i ne stvara svoje vjere. Esej »Cviljeti i ciktat« upravo je odvratna 
Ironija razumnoga dohvata vjere. U istu torbu su strpani kršćani i spiritisti, kad 
je govor o besmrtnosti, a sva metafizika izvrgnuta šali i doskočici. 


Krišković je sjajno uočio i drugu skrajnost, u koju se H. prebacio zadnjih 
godina sa čuvenim djelom »Cijevi i sredstva« a koja je isto tako opasna i maglovita, 
jer ne valjaju sredstva. Ta se naime približavaju misticizmu, Guarticima, indijskoj 
filozofiji sasvim preskačući Platona, Dantea, Shakespearea i humanizam. 


Ali, konzekventan u s&vojoj namjeri, Krišković nas upozorava, da Huxleya, 
Bože sačuvaj, ne shvatimo mislioca, koji je trajno nosio u sebi klicu mističkoga 
gledanja. Naprotiv, znao je on biti pcklonik ne samo tijela nego i tjelesnih nagona 
i u tome duhu napisao čak dvije knjige eseja (1927. i 1929.), iz kojih nam prevo- 
dilac donosi šest eseja ne praveći time piscu veliku uslugu. Esej »Franjo i Gligorije 
ili dvije poniznosti« nije se prevodilac ni usudio pružiti hrvatskoj publici, makar 
ga ima u prijevodu, jer to bi već graničile sa opasnom blasfemijom i mirisom 
otrovnoga cvijeta. Istom mjerom mjeriti asketizam &v. Franje i razblude Rasputina 
previše je i za cinika Huxleyeva tipa (iz spomenutih godina). 


Vrijedno je pročitati ovih šest eseja, naročito »Zamjene vjere« i »Moda u 
ljubavi«, da se osjeti, kako pisac sa stilom i znanjem, što svaki čas &vladava 
poput napasti, može čovjeka precivoriti u skeptika i cinika i zatvoriti mu sve 
izlaze mrakom relativizma. 


Krišković je spreman negirati Huxleyevim esejima srce, čisti umjetnički dah, 
lični izraz, prisno uvjerenje, makar im priznaje estizam, enciklopedijsku 1 kiklopsku 
gilu znanja, objektivističku kritičnost i nedostiživu s&mionost, finoću i vanjski 
šarm sveznadarstva i sveriječivosti. 


Dakako H. je pisac velikoga formata i ne može se reći, da se kroz svu gustu 
i kontradiktornu guštaru njegovih misli ne nazire traženje genijalna duha. A što 
traži duh? Istinu! Sva je nevolja u tome, što se istom na kraju svih puteva dolazi 
do spoznaje, da je Istina živa osoba i da sva tajna života leži u odnosu čovjeka 
prema tome živome Biću, koji, kad ga se spozna kao takvoga, nije više »program 
ni traktat« nego život. : D. Žanko 

Vazatiši 


SCRIBE — LEGOUVE: BORBE GOSPOĐA 


Niti je stari popularni Scribe, a niti »Borba gospođa«, novost na zagrebačkoj 
pozomuci. Uvijek u zivoj vezi sa francuskim dramskim Stvaranjem, nasa je prva 
bina iznijeia skoro dvadesetak Scribeovih komada još u proslom siwljecu, kojemu 
ugiavnom i tehnicki i umjetnički pripada ovaj majstor pozornice, veliki zabavijač, 
galantni pisac bezvrojnih kazališnih djela. Novost je prema tome bila režija i 
poajeuna Uuu0ga, aa Gulmau kazemo, u dovrom uspjeunu Jeuno 1 arugo. 

Nekada je doduše naš dramski ansambl bio kudikamo g&olidniji i precizniji u 
salonsk.m komauima, kojima Je vjekovna provenijeuicja pla rariz. Smrcu nexih 
prominentnih glumačkih sia i poslijeratnim naietom grupih ekspresionističkih eks- 
perimenata, salonska je igra mnogo pretrpjela, što je u više navrata bilo konsta- 
tirano. Stoga je u nekoliko zadnjih godina prilično teško bilo podići ovaj genra 
fine salonske igre. 

G. Afrić je nastupio prvi put kao režiser i stoga mu je dvostruka zasluga, 
što je ovako dobro izradio ave pojedinosti i cjelinu, 

Scribe doduše nije težak u smislu psihološko-umjetničke problematike i re 
može mu se ni oduzeti ni dodati ništa, što bi moglo nijansirsati ideološku poantu. 
On teče jasno i smireno svojim ustaljenim koritom zabavno-duhovitih situacija, u 
kojima tu i tamo bljesne fina ironija na račun ovoga ili onoga tipa, ali nikada se 
ne ide na dublje toliko, da se ne bi bez poteškoće moglo dogledati dno. 

Stoga je sav napor g. Afrića morao biti usredotočen oko dvije ženske uloge: 
grofice d' Autreval i njezine nećakinje Leonie. Prva je iskusna žena, svijesna 8voje 
ljepote, a druga je još u prvim zanosima prve ljubavi, Obadvije se bore oko mla- 
doga i simpatičnoga Henri de F.afigneula, kojega kao slugu skrivaju u svojoj kući 
pred progonom režima Luja XVIII. U toj borbi će se grofica d'Autreval iskazati 
inteligentnom duhovitošću zavaravajući prefekta, dok će naivno srce male Leonie 
odati čitavu tajnu. U zadnji čas dolazi pomilovanje i Leonie će dobiti u borbi 
gospođa. 

Gđa Huml je imala vanrednu prigodu za odličan nastup u ulozi grofice. 

Isto je tako i gđica Nadja Grahor do u sitnice izradila svoju Leonie. Sam 
redatelj g. Afrić igrao je ulogu Henrija i na taj način lično unosio u igru i tempo 
i šarm. 

G. Mirjev je kao i uvijek sigurno riješio svoga prefekta, dok je g. Laurenčić 
tek za jednu notu previše nategao karikaturu svoga nespretnjakovića i udvarača 
de Grignona. D. 2. 


Sociiatni nokreti 


PRILIKE HRVATSKOG SUDSKOG PODMLATKA 





U našem javnom životu veoma se rijetko raspravlja kako o problemu za- 
poslenja intelektualne omladine, a još manje o tom, kakove su prilike onih 
intelektualaca koji se nalaze već u svom zvanju, ali u stadiju pripravljanja za 
konačno, praktično osposobljenje u tom zvanju. 

Želili bi stoga ukratko osvrnuti se na prilike našeg hrvatskog sudskog pod- 
mlatka. Ističemo napose hrvatskog s razloga, jer je bar do sada postojao problem 
budućnosti hrvatskog pravosuđa uslijed sve manjeg broja sudskih prislušnika 
Hrvata. Potonjih je bilo u svemu oko 150, a broj ostalih sudskih prislušnixa iznosio 

je oko 1000. Taj omjer sigurno se nije promijenio u glavnom sve do danas. 
Uslijed takove personalne politike uskoro bi se sudačka mjesta u Hrvatskoj u sve 
većoj mjeri počela popunjavati s prislušnicima ne-Hrvatima, tako, da bi za 
razmjerno kratko vrijeme Hrvat sudac bio izuzetak. Činjenica je, da kod sudova 
u Hrvatskoj imade daleko manji broj prislušnika nego u drugim dijelovima 
državnog područja. Ne zato što je ovdje manja potreba, nego zbog navedene 
personalne politike. Logično je, da se prazna sudačka mjesta u Hrvatskoj uslijeđ 
toga moraju popunjavati sa prislušnicima s ostalih područja, kako se stvarno i 
događa. Zato nije ni čudo što kod nas u Hrvatskoj imade i premalo sudaca i pre- 
malo prislušnika,a velik broj svršenih pravnika ne može dobiti mjesto u sudskoj 
štruci. Kad bi se popunio potreban broj sudaca i sudskih prislušnika s Hrvatima, 
a ostale uputilo da služe na području s kojeg su došli, velik broj naših pravnika 
mogao bi ući u sudsku službu. 

Sama pripravnička služba traje kod sudova formalno 3 godina, stvarno naj- 
manje četiri godine, a koliko će najduže trajati ovisi o tom kad će se prislušnika 
postaviti sucem, a za to je postavljen samo najkraći rok. Naime, za suca može 
biti postavljen prislušnik najmanje godinu dana poslije položenog praktičnog 
ispita, a taj se polaže nakon tri godine službe. Međutim odmah poslije ispita može 
pripravnik biti postavljen pristavom, ali taj pojam pristava uopće nije detaljno 
uređen, te neki prislušnici — osobito na području apelacionog suda u Zagrebu — 
budu postavljeni za pristava, neki ne, jer to posvema ovisi o ministarstvu, a sada 
o banovini. 

Potanje je pripravnička služba uređena pravilnikom od 15. travnja 1938. 
Princip je te službe, da pripravnik ne može samostalno obavljati ni jedan posao. 
Dakle, dok vježbenici kod mnogih drugih struka mogu vršiti samostalne poslove, 
to je kod sudova nemoguće. Naprotiv je predviđeno detaljno, na koji način se 
imade služba obavljati. Međutim veoma su rijetki sudovi kod kojih se drže ti 
prop.si. U glavnom se krivo interpretira odredba &. 10. da pripravnici mogu 
vršiti službu zapisničara. Ova se odredba iskorišćuje tako kao da je ta služba za 
pripravnika obligatna i kod mnogih sudova je jedini posao sudskih prislušnika da 
budu perovođe. Uslijed takovog stanja stvari dobiva se dojam 
da nije svrha sudske vježbe da prislušnici postanu dobri 
suci, nego dobri pisari. Od kakvog je to utjecaja za spremu i znanje 
budućih sudaca nije potrebno napose obrazlagati. Istina je, da u našim sudovima 
imade mnogo posla, no to još ne ispričava gotovo Zo mna zaposlenje sudskih 
prislušnika u čisto pisarskim poslovima. 

Veliku pak smetnju stručnom odgoju sudskog podmlatka čini njihov socijalni 
položaj. Od sudskih prislušnika zahtijeva se poznavanje stručne literature (S ]l1. 
al. 2.), opsežno znanje na praktičnom ispitu, a ne pita se, da taj sudski prislušnik 
uopće nije u mogućnosti da nabavi sam tekst najpotrebnijih zakona, a kamo li i — 
stručnu literaturu. Takova obično ne postoji ni u bibliotekama sudova, koji osim 
službenih novina ništa i ne dobivaju. a u koliko i postoji, upotrebljavaju je stariji 
Suci. Mjesečna plaća sudskog prislušnika iznosi din. 1196. po odbitku svih do- 
prinosa. Citirani pravilnik uveo je pak posve nesoci'jalnu i nelvgićnu odredbu: 
Obligatni premještaj sudskih prislušnika nakon izminuća određenog roka po 
tobožnjoj molbi, t. j. na vlastiti trošak. Prislušn:ka valja u smislu pravilnika pre- 
mještati. Dok se po zakonu o činovnicima premještaji ureda radi obavljaju o 
trošku države, u ovom slučaju da se tome izbjegne, sudski prislušnici morali su 
podnijeti molbu za premještaj i putovati o vlastitom trošku. Ako su po nesreći 
mislili da imadu pravo na brak i porodicu, te su oženjeni, morali su ni krivi ni 
dužni putovati o vlastitom trošku, što inače biva ili zbog kazne ili stvarne molbe. 

No socijalni položaj sudskog podmlatka oteščan je još stvaraniem besplatne 
sudske pripravničke službe. Prema financijskom zakonu za god. 1939./40. S. 124. 
t. 37. mogu se postavljati sudski prislušnici bez plaće, s pravom i dužnošću kao 

T ostali, a u koliko budu postavljeni, uračunat će im se to u vrijeme službe. 
Dakle, nema takav besplatni pripravnik nikakve garancije ili bar prvenstva u 
postizavanju stalne službe. Ne samo to, nego drugo lice može biti postavljeno bez 
te bespatne vježbe odmah kao prislušnik s plaćom,a besplatni vježbenik može tri 
godine ostati na tom položaju i još mijenjati mjesta službovanja o — vlastitom 
trošku. 

Vidimo i opet nesocijalne odredbe. Dok je socijalni položaj vježbenika nekih 
drugih struka toliko viši, upravo neusporediv s položajem sudskih prislušnika a 
pogotovo odvjetničkih perovođa, za pravnike se donose sve teže odredbe, premda 
je pravni fakultet posve uspoređen ostalim fakultetima, te bi socijalni položaj 
vježbenika s fakultetskom spremom trebalo regulirati na po mogućnosti što 
jedinstveniji način. 

Interes hrvatskog pravosuđa traži, da se pitanje stručnog odgoja hrvatskog 
sudskog podmlatka stavi na što solidniju bazu, kako bi budući hrvatski suci bili 
dostojni nosioci svjetlih tradicija hrvatskog pravosuđa. Dragutin Gjurić 


NADLEŽNOST BANOVINE HRVATSKE U POSLOVIMA SOCIJALNE POLITIKE 


Dne 28. kolovoza g. 1939 objelodanjena je Uredba o Banovini Hrvatskoj. Po 
propisima te Uredbe ostala je državnoj vlasti (ministarstvu socijalne politike) iz 
područja socijalne politike ova nadneznost: opca naceia raunickog prava i os.guvanja. 
Svi ostali poslovi socijalne politike, prenešeni su u nadležnost Banovine Hrvatske. 
Dnae 8. prosinca iste godine izašla je Uredba o prenosu poslova ministarstva e&oci- 
jalne politike na Banovinu Hrvatsku. U toj je Uredbi utvrđeno da ministarstvo 
zadržava u Svojoj vlasti pripremanje zakonskih nacrta o zaposlivanju stranaca 
(Rusi, Židovi). Isto tako može ministar »u pitanjima od općeg interesa za iseljenike 
— u sporazumu sa Banom Hrvatske donositi potrebne odredbe u uredbama, pravil- 
nicima i riješenjima, koji će važiti na području Banovine Hrvatske (čl. 6.)«. U istoj 
je Uredbi dalje određeno da u nadležnosti ministarstva ostaje: »što se tiče ratnih 
invalida i ostalih žrtava«. U Uredbi o prenosu — predviđeno je nadalje osnivanje 
savjeta za socijalnu politiku: »za proučavanje problema u području socijalne poli- 
tike, u koliko su od značenja za cijelu državu«, odnosno: »koji će davati inicijativu 
i mišljenja u cilju pravilnog rješavanja ovih problema«. 

Po istoj Uredbi o prenosu poslova socijalne politike povjerena je doduše Banu 
sva nadzorna vlast nad upravama za posredovanje rada, osnovane su doduše u 
Zagrebu, Beogradu d Ljubljani glavne uprave za posredovanje rada, ali je u Beo- 
gradu osnovana središnja uprava za posredovanje rada. »U nadležnosti Sre- 
dišnje uprave za posredovanje rada ostaju zajednički poslovi i poslovi, 
koji će joj biti povjereni od predsjedništva. Predsjedništvo sačinjavaju upravnik 
Središnje uprave i upravnici Glavnih uprava za posredovanje«. (čl. 5, 2). »Glavne 
uprave su samoupravne javne ustanove. Na čelu giavne uprave stoji državni 
činovnik, odnosno činovnik banovine«. 

Vidimo dakle, da mi u Zagrebu dobivamo Glavnu upravu za posredovanje rada, 
koja ima jednaku kompetenciju kao i Glavne uprave u Beogradu i Ljub.jan:. Dakle 
Ljubljana i Beograd dobivaju isto što i Banovina Hrvatska i ako ne postoji Uredba 
o Banovini Srbiji ili Banovini Sloveniji. Iako vršenje poslova posredovanja rada 
ne može se smatrati postavljanjem »općih načela radnoga prava i osiguranja«, ipak 
je osnovana Središnja uprava za posredovanje rada, dakle za poslove koji su 
isključivo prenešeni u nadležnost Banovine. Što više daje se četvorici državnih 
činovnika pravo da oni prosuđuju, koji će poslovi biti Upravama za posredovanje 
rada zajednički. Četvorica državnih činovnika mogu dakle eliminirati osnovne 
odredbe o kompetenciji Banovine Hrvatske. (Usput spominjemo da je davanjem 
tolike nadležnosti četvorici državnih činovnika eliminirano načelo samouprave 
Uprave za posredovanje rada, što je izazvalo čak proteste »Jugorasa« u Beogradu, 
dok u Zagrebu nije to nitko ni zapazio. 

»Opća načela radnog prava i osiguranja« dobila su u Uredbi o prenosu poslova 
ovo tumačenje: državna vlast postavlja načela o zaposlivanju stranaca, o pitanju 
iseljenika, o invalidima, »o ostalim žrtvama«, Ministarstvo ima zajednički »sgoci- 
jaini &avjet« i napokon poslovi o pomaganju i zaposiivanju nezaposienih radnika, 
ostali su ipak zajednički, 


Toiiko o onome što je u toj Uredbi riješeno, a sad da viđimo što u »prenosnoj | 


uredbi« nije riješeno: 

»Na području Banovine Hrvatske pripada Banu vlast nad okružnim uredima 
za osiguranje radnika, privatnoj društvenoj blagajni »Merkur« i Penzionom zavodu 
za službenike. — Pitanje Središnjeg ureda za osiguranje radnika riješit će se poseb- 
nom Uredbom. 

Odnos Okružnih Ureda prema Središnjem uredu mogu nam karakterizirati ovi 
Propisi zakona o osiguranju radnika: 

& 144. »Zaključci skupštine ili ravnateljstva okružnog ubreda ..... stupaju na 
8nagu 1ek poslo ih odobri ravnateljstvo SUZOR-a.« 

& 145. Ravnateljstvo SUZOR-a može: 1) poništiti &vaki zaključak ili odluku 
ravnopravnih organa okružnih ureda .... 2) izricati novčane kazne do 600 dinara 
odgovornim licima samoupravnih organa... .< 

Odnos SUZOR-a prema ministarstvu socijalne politike pokazuje propis $ 182 
zakona o osiguranju radnika, koji kaže: »Ministar socijalne politike može; poništiti 
svaki zaključak ili odluku samoupravnih organa SUZOR-a .. .€ 

Ispuštene rečenice zakona o osiguranju radnika doduše ograničuju nadležnost 
SUZOR-a u pogledu odobravanja zaključaka OUZOR-a, odnosno nadležnost mini- 
starstva u pogledu zaključaka SUZOR-a, ali u statutima, pragmatikama, pravilima, 
okružnicama i t. d. ta su ograničenja tako raširena da sva djelatnost OUZOR-a ovisi 
o SUZOR-u, a Sva djelatnost SUZOR-a o ministarstvu. Napokon ravnateljstvo 
(komesara) SUZOR-a postavlja ministar, ravnatelja i odgovorne činovnike SUZOR-a 
postavlja ministar. Kad se još uzme u obzir ogorčena nastojanja današnjih direk- 
tora SUZOR-a i njihovih satelita da pod svaku cijenu održe ceniralistički SUZOR, 
onda moramo na žalost konstatirati, da je nadležnost Bana u poslovima osiguranja 
za slučaj bolesti i nesreće te u poslovima radničkog osiguranja svedena na mini- 
mum. Dok se ne riješi pitanje SUZOR-a, dok ostaju na snazi propisi zakona o 
osiguranju radnika i statuti SUZOR-a, dotle nema ni govora o tome da bi radni- 
čko- osiguranje bilo prenešeno u nadležnost Banovine. 

Uredba o prenosu poslova nije napokon riješila pitanje granica Penzlonog 
zavoda za službenike. Na teritoriju Banovine i dalje provode mirovinsko osiguranje 
namještenika Penzioni zavodi u Ljubljani, Sarajevu i Beogradu. 

Na polju socijalne politike nije dakle provedeno osnovno načelo da će u nad- 
ležnost Banovine biti prenešeni svi poslovi te politike, osim utvrđivanja »općih 
načela radnog prava i osiguranja«. Po tom osnovnom načelu mogla je u nadležnosti 
ministarstva doći djelatnost države oko primjene zaključaka Međunarodne organi- 
zacije rada, o radnom pravu i socijalnom osiguranju, a ti su zaključci uistinu posve 

općenite prirode, te ne mogu služiti za opravdanje propisa Uredbe o prenosu 
poslova socijalne politike na Banovinu Hrvatsku. O. 


pi E i i iii 

»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija | odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić. Nova Ves 40. Predstavnik 

uprave Stipe _ Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Nova Ves 40. 

MILAN ŠUFFLAY NA PRAGU »ČETVRTOGA DOBA« 


HISTORIJSKO-FILOZOFSKO RAZMATRANJE O SUDBINI EVROPSKE 
KULTURE 


Milan Šufflay je uvijek volio razmišljati o historiji i sudbini naroda 
i svijeta kroz dva aspekta: u ideji raskrsnica i u tisućljetnim 
perspektivama. On je najradije tamo, gdje se križaju epobe, zem! e, 
kulture, narodi. Strastveno hvata historijske antiteze i simbioze. potruno 
u svome elementu, kada se uživljava u raskrsnice. Šuffay je sav u 
raskrsnicama, na prekrižjima, na granicama, jer tamo se guxočljavaju 
ideje, i odlučuje sudbinama i naroda i svjetova. Sva mu je politićza povi 
jest sredovječne hrvatske kraljevine zapravo samo »sodsjeTr vei.re Snrje 
između sredozemnog Istoka i Zapada, Bizanta i Rima«. Odatle i r;jezuvas 
slava: postao je i ostat će najtipičniji hrvatski historik vel ze nade Ta- 
kovne antiteze Istok-Zapad. On je uvijek »na zapadnom ružu prrarza Koi 
dijeli dva svijeta na Balkanu i koji se ni na koji način re dade zrazdi 
travom i mahovinom« i svaki je njegov prilog uvijek zramer:t i srjeran 
prilog k avant- ili arričre-gardi bijelog Zarada 

Istok-Zapad, u dodiru, na pragovima. To je Suilajera teza. 2.19 ta 
se radi o balkanskom Istoku, ili o rusasm Isošau 23 žaecom zra 
Gandhijeve Indije i Kitaja s jedne straze, a O C7TZLICIm Zaraau. 
srednjoevropskom Zapadu, ili velikom Zazaću FErzgiesne ina ATP LE 
s druge strane. Isto tako je suština njegova Ear aga DOgea 19) a 
filozofskoga karaktera, a to znači izd.zači se 22 134i SKTIZ Sna ana 
do univerzalne zakonitosti, ne gledati u gom 212. Ta 99e bojne Z400 
nego u tisućljetnim perspextirama Zsta mu pp 37% pa 
dužno poštovanje, Vjekoslav Kla-ć »recnrjer $ Zcemim mnemića m se 
ratom« i »registrator historiiskh Enjenmca«, z Pearta bhil svega Pa 
novišta« sa gledišta rore Šiucie, »£cja doz ue am prisa 72srviB 
uvoja i zahtijeva plasvćico zrenje zlieu g Zvva s groačinate no 
zofira, traži historijsce zazsre. piše 2seje zijedtava Pia porivi ve 
dubljih slojeva povijestcega ZTITA 41 405 D683 27 ples 
>U svijetlu svjetske kstomje i pnluaas oma po vin teti O pre 

u dva prijašnja eseja, koja je pisac ovih redaka objelodanio pred četiri 
godine na sablazan diktatorskog državnoga odvjetnika, koji se temeljito 
pobrinuo, da ih što manje ljudi uopće vidi!. 

Ovdje bih htio upozoriti na Šufflaya, mislioca i vidovnjaka na naj- 
većoj raskrsnici i najdubljoj perspektivi svjetske historije i života na 
zemlji te uporediti njegovu vidovitost sa prvim misliocima suvremene 
Evrope. 

Odmah moram reći, da se ne radi o nekom djelu izrađenu u cjelo- 
vitom filozofskom sistemu. Naprotiv Šufflaya treba pronalaziti i otkrivati. 
On nije pisao mnogo knjiga. Njegov duh se izražava od vremena do vre- 
mena, u iskricama, razasut po svim novinama i publikacijama. Da nije 
čudnim slučajem prikupio po novinama ono dvanaest eseja, ne bismo, 
osim dvije knjige (»Srbi i Arbanasi«, »Hrvatska i zadnja pregnuća istočne 
imperije pod žezlom Triju Komnena«), nekoliko rasprava i jednoga 
romana, uopće imali pri ruci Šufflayevih redaka, jer stari novinski papir 
»Hrvatskoga Prava«, »Hrvatske Misli«, »Obzora« i dr. leži pohranjen u 
Sveučilišnoj knjižnici teško pristupačan i onim rijetkima, koji uspiju naći 
vremena i biti u Zagrebu. 

A ipak se u tim umjetnički dotjeranim iskricama kao u dragocjenim 
aforističkim poukama nalazi genijalan duh. Skoro svaku njegovu reče- 
nicu možemo citirati. U njima je uvijek zgusnuta misaona jezgra jednoga 
velikoga mozga, čitav pogled na svijet, čitava kritika pojedinih pojava, 
program, maksima, motto, vidovitost. 

Radi se o zamršenom suvremenom prijelazu u novo doba svjetske 
historije, o fatalnoj prekretnici ne samo jedne epohe, ili stoljeća nego 
naprosto čitavoga razdoblja. »Mi živimo, veli Šufflay, na početku posve 
novoga doba, koje je u odnosu prema prva tri (stari, srednji i novi 
vijek) naravski četvrto«. 

Tim su zamašnim pitanjem rađanja novoga, a još više propadanjem 
staroga doba (t. j. našega t. zv. novoga vijeka) bili zaokupljeni mnogi 
pisci, nazvani »piscima svjetske krize«, kao što su Spengler, Russel, 
Kajserling, Ferrero, nadasve Berdjajev idr. \ 

Od svih njih Berdjajev je u djelu »Novo srednjovjekovje«* (1924.) 
proveo najtemeljitiju kritiku ovoga našega doba, koje on uslovno ozna- 
čuje kao konac nove historije (t. j. trećega doba) i razotkrivši sva nega- 
tivna načela toga doba, u pozitivnoj formi je pokušao obilježiti moguće 


i D. Žanko: »Milan Šufflay — ideolog hrvatskog nacionaliteta«. H. Smotra, 
broj 9—10. 1936. — D. Žanko: »Milan Šufflay — historik i umjetnik«, H. Smotra, 
broj 11. 1936. 

* Hrvatski prijevod od dra Nikole Talera izašao je 1932. 

putove izlaza iz svjetske krize. Po tome se ovo djelo izdvaja od svih djela 
spomenutih pisaca, koji većinom tmurno slikaju sve simptome propasti, 
u neku ruku sasvim krivo postavljajući pitanje, jer se ne radi o propasti 
nego o prijelazu u drugo, kao što se na pr. radilo u doba smjene staroga 
antiknoga i srednjega vijeka. 

Jacques Maritain je također objelodanio djelo sličnoga karaktera 
upotrebljavajući za novo, buduće doba pojam »integralni humanizam«!*. 

Naš Šufflay ne samo što poslije rata intenzivno prati svu svjetsku 
literaturu o novim smjernicama suvremene i buduće povijesti, nego se 
i sam udubljuje u tu problematiku tolikom spremom i predanjem, da je 
već stvorio potpuno samostalnu, originalnu i veliku koncepciju o tome 
— kako sam kaže — »kamo tendira ova teška mutacija bijele rase«. 

Utamničen 1920. na temelju optužnice, koja ga »tuži, da hoće uskrisiti 
Tomislavovo kraljevstvo«*, nije mogao započeti posao na »velikom socio- 
loškom djelu u biološkoj perspektivi«, makar je nakon mnogogodišnjih 
intenzivnih studija sve bio spremio. 

»U samotnom, a poslije u skupnom zatvoru kaznionice izrađivao je 
— pripovijeda on za sebe — u mislima ovo djelo, koje se pomalo, preko 
bijele znanosti prelivene valom okultizma, preko Evanđelja, Kabale, 
Konfucija i mudrosti Upanišada, pretvorilo u filozofski sistem i tendiralo 
oko zagonetke o konačnom smislu života«. 

Iz tamnice je prevezen u bolnicu, gdje se bio podvrgao operaciji, i 
tamo je potpuno dozrio sadržaj ovoga djela, koje je u prvoj zamisli imalo 
biti znanstveno djelo, ali je s vremenom »poput suhe ljuske otpala ona 
forma, koja bi imala govoriti jedino mozgu. Autor je htio govoriti i klici, 
prodrmati i podsvijest čitaoca. Zato je namjesto znanstvenog djela po- 
stavio roman. Poznavao je — veli za sebe pisac — sve imaginativne 
pokuse višega reda od Verne-a i Flammariona do Rice Burroughsa, Butlera, 
Bčlschea i Wellsa, radove, koji crpe svoj materijal iz znanosti i kušaju 
pospiješiti bijedno šepanje literarnih pregnuća za modernim znanstvenim 
progresom. Poznavao je Meyrinkov misticizam i psihoanalitičke fikcije 
D. H. Lawrancea, Sherwood Andersona, L. H. Myersa i drugih, koji su 
radili pod dojmom Freudove škole, kao i književnu tehniku ruskog refu- 
gizma. Poznavao je Charles Robertsovo »Jutro Vremena« (In the Morning 
of Time) i George Sterlingovo »Svjedočanstvo Sunaca« (The Testimony 
of the Suns). Nijeđno od ovih djela nije mu moglo služiti uzorom; sva 
zajedno bila su mu tek putokazom za ono, što je htio kazati«5. 


3 Jacques Maritain: Humanisme integral. Paris, 1938. F. Aubier. Ed. 
Montaigne, 13, Quai de Conti. 
€ Obrambeni govor štampan u »Hrv. Pravu« 2. arpnja 1921., str. 5. 
5 »Obzor«, 1924., br. 204. 

Istom, kad je iz bolnice opet dopremljen u zatvor, dobio je konačni 
impuls za kristalizaciju djela i tamo ga je pod naročito neobičnim du- 
ševnim okolnostima, o kojima će biti kasnije govora, počeo pisati i već 
23. IV. 1924. počeo objavljivati u »Obzoru« pod pseudonimom Eamon 
O'Leigh sa poznatim natpisom »Na Pacifiku 2225.«. 

Ne mislim zasada ulaziti u problematiku ovoga djela. O tome će 
doći posebna studija. Bilo mi je ovdje stalo samo do toga, da upozorim 
na potpunu Šufflayevu originalnost i neovisnost od Berdjajevljeva djela 
»Novo srednjovjekovje«, koje je prvi put štampano u Berlinu 1924., dakle 
iste godine, kad je Šufflayeva koncepcija o mutaciji svijeta već bila 
gotova, i kad ju je predao u štampu u formi metagenetičkog romana 
budučnosti. 

Bitna jezgra Šufflajeve i Berdjajevljeve misli je identična: 1) ula- 
zimo u novo doba svjetske historije (»četvrto doba« ili »Novo srednjovje- 
kovje«); 2) sadašnje doba (novi vijek) doživljeva totalni slom svih svojih 
doktrina i institucija, to je slom materijalizma; 3) novo doba će u biti 
svojoj biti opet religiozno (Berdjajev ga otvoreno zove »Novo srednjo- 
vjekovje«, a Šufflay za svoje »četvrto doba« veli, da »će biti nalik 
nadrugo« t.j. na srednji vijek). 

Šufflay se i kasnije vraćao na ovu temu, u predavanjima (u Pučkom 
Sveučilištu) i u člancima (Hrv. Pravo, 19. II. 1930. — Božićnica, 1931., 
drugo izdanje), pa ćemo držeći se ovdje više tih njegovih izlaganja, jer 
će analiza spomenutoga djela doći i onako kasnije kao cjelina za sebe, 
iznijeti osnovnu tezu što pristupačnije širim čitalačkim krugovima. 


1. KRITIKA MATERIJALIZMA »TREĆEGA DOBA« 


Poslije svjetskoga rata Šufflay nikada nije propustio bilježiti jednu 
oštru kritiku za drugom na račun materijalističke koncepcije, koja je 
po njegovu mišljenju »glavni motiv civilizacije XX. vijeka«. I on je skupa 
sa najboljim misliocima Zapada osjećao, »da je svjetski rat bacio bijelu 
rasu pred ponor«. Strastveno je istraživao korijen i uzroke toga strašnog 
fenomena, kojemu je palo žrtvom 10 milijuna ljudi i dvije trećine nagomi- 
lanog svjetskog blaga, i smatrao je takav rad plemenitim, odličnim | 
korisnim »za spas bijele civilizacije«. 

Spomenuto djelo je puno genijalnih analiza ovoga našega vremena. 
»Uopće se je jasno vidjelo, veli tamo jedno lice, da je tragički 20. vijek 
bijele rase bio vijek najveće produkcije utopija«. 

»Komunistički projekti dvostruko su promašili, oni su svi još utopija«. 

— Da, da, interesantna je ta bijela rasa. 

— Većina njenih utopista nije mogla zamisliti budućnosti bez stal- 

noga progresa tehnike. Bilo je doduše i takovih, koji su slutili, da je 
ovakav tempo napretka nezdrav, da pod njim strada strahovito ljudska 
klica. Ali ti su odmah skočili u drugu protivnost. Vidjeli su kaotičnu 
ruinu, povratak barbarstva, svjetsko ludilo, propast čovječanstva s pro- 
pašću bijele civilizacije. Uza sve svoje silne mašine i eksperimente s ma- 
terijom svi zajedno bili su maljušni. I nijesu ni pokušali pisati utopiju 
do kraja«. 

Iza ovakovih pogleda nije mu bilo teško analizirati djela Bertranda 
Russela, Norman Angella, J. L. Hammonda, V. Chirola, Spenglera i »vi- 
jeća tmurnih«: Keynesa, Nittija i Ferrera. Sve je to samo potvrđivalo 
njegovu već izrađenu viziju o sadašnjem svijetu i njegovoj sudbini, speci- 
jalno o obilježju zapadne civilizacije. 

Sa Russelom se slaže u tvrdnji, da se industrijalna civilizacija te- 
melji na tehničkim otkrićima, na prodiranju u tajne materije t. j. tvari. 
»Između napretka znanosti i napretka etike — naime usavršenja čo- 
vjeka u plemenitosti i dobroti — nema razmjera. Moderna tehnika u 
rukama je divljaka. Bijela rasa, puna predrasuda, sjedi u pre- 
krasnom automobilu, kojim upravljavlja pijan šofer. Strahovitom brzi- 
nom juri u propast«. 

Jasno mu je, da je znanost mogla povećati sreću i blagostanje čovje- 
čanstva, ali ne sama i bez sudjelovanja čitavoga čovještva čovjekova. 
»Ali ljudi su ludi! I ovako tehnička znanost goni čitavu civilizaciju u 
propast. Potrebna bi bila ravnoteža između naučne spreme ljudi i nji- 
hove moralne spreme. Nu tehnički napredak je neprispodobivo brži od 
etičkog. Taj nesklad između tehnike i etike, između bijele 
kulture i bijele nature, kriv je, po mišljenju Russela za svjetski rat i 
prouzročit će konačno slom čitave bijele civilizacije«. 

Šufflayu je jasno o čemu se radi: Mašina, tehnika, materija, mate- 
rijalizam — sve je to progonilo preplašenu dušu čovjeka iz jedne utopije 
u drugu (iz skepse u liberalizam, iz liberalizma u individualizam, iz indi- 
vidualizma u kapitalizam, prazni humanizam, iz kapitalizma u komu- 
nizam) dok konačno nisu te mašine i stvarno i kao simbolične aveti 
čitave jedne civilizacije »đemonskim svojim bujanjem i množenjem od 
bijeloga čovjeka Zapada učinile svoga roba«. Sve je stvoreno u znaku 
progresa, a čovjeka je nestalo. »Prodiranje u tajne mašinerije stvorilo je 
čisto materijalističke nazore o svijetu. Od težine silno umnoženih organa 
(mašina) povrijeđena je ljudska klica na Zapadu«. 

Šufflay kao vidovnjak promatra gigantsku borbu između ove »klice« 
i »rebelnoga mozga« i tu se odvaja od svih onih, koji proriču propast, 
jer vjeruje da ima faktora, o kojima ljudski um još ni ne sanja, a koji 

ipak djeluju, da kulture ne propadnu totalno. »Iz tih klica niču na 
drugom mjestu i u drugom vremenu posve nove kulture«. 

Vidovnjak osjeća samo mutaciju — »novu golemu mutaciju« —, 
osjeća, da je svjetski rat, koji on zove »Veliki rat« (taj dakako nije još 
završio nego se 1940. nastavlja iza topovske pauze od dvadesetak godina) 
»barem takav događaj, kao oni, kojima povijest označuje konac sta- 
roga ili početak novoga doba«. 

Nikolaj Berdjajev je istodobno razmišljajući o ovoj krizi staroga i 
slutnji novoga doba formulirao identičnu tezu ovako: 

»Stari svijet, koji se ruši i kojemu već nema povratka i jest svijet 
nove historije (novi vijek: treće doba) s njegovom  racionalističkom 
prosvjetom s njegovim  individualizmom i humanizmom, s njegovim 
liberalizmom i demokratizmom, s njegovim blistavim nacionalnim mo- 
narhijama i imperijalističkom politikom, s njegovim čudovišnim indu- 
strijalno-kapitalističkim sistemom gospodarstva, s njegovom moćnom 
tehnikom i spoljašnim tekovinama i uspjesima, s nesuzdrživom i bez- 
graničnom pohotom života, s njegovim bezbožjem i bezdušjem, s razja- 
renom borbom klasa i socijalizmom, kao ovjenčanjem svega puta nove 
historije«*. : 

U ovim »utopijama« i eksperimentima »maljušnih« ljudi XIX. i XX. 
stoljeća Šufflay je otkrio zlo, iz kojega treba izaći ili poginuti. 

»U naše vrijeme kao »reakcionarno« treba smatrati povratak tim 
načelima nove historije, koje su slavile slavlje konačno u društvu XIX. 
vijeka, a sada se rastvaraju«. (Berdjajev). 


Jacques Maritain to istodobno izražava još pregnantnije: »I obzirom 
na prvi elemenat, na statički faktor (misli na načela nove historije), 
zapinje nam za oči u suvremenom svijetu, u svijetu kapitalističkog i pozi- 
tivističkog razaranja, u svijetu protu-teološke i protu-metafizičke reali- 
zacije, onaj tužni proizvod koji se zove moderni čovjek, ono biće koje 
je otkinuto od sviju svojih ontoloških korijena i od sviju svojih transcen- 
dentnih objekata, biće koje je žudilo da nađe svoje središte u samom 
sebi, a sada nije drugo, prema izreci Hermanna Hessea — nego vuk koji 
zavija od očaja za vječnošću. Ali baš po tome vidimo da je svijet izveo 
i dovršio eksperimenat s pozitivizmom, sa nadriznanstvenim skepti- 
cizmom, sa subjektivističkim idealizmom i da je taj pokus dovoljno očit. 
Sve su to stvari mrtve: mogu nam, doduše, još dugo 
smetati kao lešine, ali one su mrtve. 


* Nikolaj Berdjajev: Novo srednjovjekovje. Varaždin, 1932., str. 11. 
7 Jacques Maritain: Le Docteur Angćlique. Ed. Desciće de Brouwer, 
Paris. U hrv. prijevodu, naklada »Istina«, Zagreb, 1936., str. 82. 

Taj »stari svijet« je dakle osuđen na propast. Mutacija je uslijedila. 
Mi smo živi svjedoci. Ali ne svjedoci propasti svijeta, propasti istinske 
kulture, propasti čovječanstva. Iz starih klica niču »u drugom vremenu« 
i »na drugom mjestu« novi svijetovi, nove kulture i novo čovječanstvo. 

»Kad kažemo, da je neki historički svijet osuđen na propast, mi, 
dabome, ne mislimo reći, da ništa od toga svijeta ne će ostati, da u 
njemu nema ništa za vječnost, da je i samo njegovo postojanje bilo 
apsolutno besmisleno«. (Berdjajev). 


2. ZNAKOVI VELIKE PROMJENE 


Prije nego pođemo u bitnu oznaku novoga »četvrtoga doba«, treba 
da uočimo neke znakove, iz kojih se dade čitati, u čemu se sastoji ta 
nova velika promjena. 

Šufflay ih navodi po redu: 

1) Val okultizma. »To je početak sloma čisto materijalističkih 
nazora o svijetu. To je okret prema ispitivanju nedovoljno poznatih 
okultnih sila, kojih obstojnost vazda su priznavali baš oni, koji 
su najdublje zavirili u tajne fizičkog kosmosa. Jedan od znakova, da je 
tomu doista tako, jest val okultizma, koji sve jače poplavljuje 
Zapad i najavljuje neko novo i golemo izdanje prošlog 
»sSrednjeg vijeka"«. 

2) Interes za indijsku filozofiju. »Govori za to i sve 
veća težnja Zapada za upoznavanjem indijske filozofije, koja je u opreci 
sa zapadnom znanošću uvijek upravljala svoj pogled prema spiritualnom 
svijetu«. 

3) Vitalizam. »Bijela se znanost pomalo posvema odvraća od 
ograničenog materijalizma. Priklanja se vitalizmu t. j. tvrdnji, da u 
Životu rade sile, koje nisu od ovog materijalnog svijeta«. 

4) Einsteinova teorija. »Zgradurinu čisto materijalističkih 
nazora među inima lomi i onaj, koji je najvećom snagom današnjega 
ljudskog mozga obuhvatio čitav vidljivi svemir. Lomi ju sam Einstein. 
On je postavio novu koncepciju ovoga svijeta, utemeljio novu fiziku, 
satkao novu geometriju. Prostor i vrijeme tu se ujedinjuju u četvero- 
dimenzionalni prostor. Ali taj sistem ,prostor-vremena" nije apsolutan, 
već naskroz relativan. 

Sve, što duh naš zamišlja, to ne može ući u fiziku!« 

Šufflay je posebno proučio djelo astronoma Eddingtona, profesora 
u Cambridge-u (»Priroda tvarnoga svijeta«), u kojoj ovaj slavni nauče- 
njak za matematičara na najpristupačniji način tumači Einsteinovu 
teoriju. Tu je Šufflay našao vanrednih misli u prilog svojoj tezi i on 

ih zanosno ispisuje, ističe i podcrtava: »Sve, što mi nazivamo ili nala- 
zimo vrijednim, značajnim, lijepim, dobrim, duhovnim, sve to mora 
izostaviti fizika, pa i nova, Einsteinova. Ovakovi elementi ne mogu biti 
uključeni u matematičke simbole, koji sačinjavaju bit stare i nove 
fizike. 

Na drugoj strani stoji svijet duhovnih i ljudskih vrednota, koje 
izmiču znanosti, jer izmiču mjerenju. 

Zato mistik imade jednako snažno pravo kao i 
učenjak. 

Najdublje stvari ljubavi i religije ne dadu se mjeriti. 

Vjera, ufanje i ljubav također su divni putovi saznanja. Mate- 
matičar i mistik, mjerilac i vjernik ravnopravni su, jer centar svega 
iskustva i znanja jest djelovanje duha i svijesti. 

Einsteinova teorija dakle ne negira sile drugoga svijeta. Te je sile 
negirao tek materijalizam predratnoga vremena, jer u laboratoriju nije 
mogao otkriti duše«. 

Šufflay dakle sasvim neovisno o Berdjajevu sluti i nagoviješta 
»novo, golemo izdanje prošlog ,srednjeg vijeka", t. j. ponovni zaokret 
svijeta prema religioznom središtu i hvata se čvrsto Eddingtonove 
»rehabilitacije" mistika četiri godine prije Bergsonove knjige »Les 
deux sources de la morale... 

. Vrlo je interesantno, da i Berdjajev veli, da je za nastup novoga 
srednjovjekovja karakteristično također  rasprostranjenje  teozofskih 
učenja, misao za okultne nauke, preporod magije. Sama se nauka vraća 
k svojim magičnim izvorima i uskoro će se konačno pokazati magički 
karakter tehnike. Religija i znanje nanovo prilaze u uzajamni dodir i 
rađa se potreba religioznoga gnozisa. Mi opet stupamo u atmosferu 
čudesnoga, tako tuđu novoj historiji. Opet će postati moguća bijela i 
crna magija. Opet će postati mogući strastveni sporovi o tajnama 
božanskog životaš. 

Ne znači to, da se u svim nabrojenim pokretima nalazi istina, već 
to znači, da se svijet stavlja sa svih svojih strana pod zastave religiozne 
borbe, da se traži izlaz iz materije. Čak i komunizam, kako opaža 
Berdjajev, zahtijeva »sakralno« društvo, »sakralnu« kulturu, jer podlaže 
sve strane života religiji đavla, religiji antikrista. 

J. Maritain dolazi do istoga zaključka: »Ako razmotrimo drugi 
historijski elemenat, to jest dinamički faktor sadašnjice (pod tim se 
misli ono što se čini ili što će se učiniti, nešto što se aktivno pripravlja 
te ima formalnu ulogu pri stvaranju budućnosti), opazit ćemo, naprotiv, 


8 »Novo srednjovjekovje«, str. 40. 

neku duboku, neizmjernu potrebu za metafizikom. Svijet koji hoće da 
opstoji, koji hoće da uskrsne u budućnosti, nije svijet 
pozitivizma, već je svijet metafizike. 

Ali ni ova metafizika još ne znači definitivnu istinu. To je i za 
Maritaina samo dokaz, »da mi sada ulazimo u eru velikih metafizičkih 
sukoba i velikih duhovnih borbi, gdje će stupiti na poprište nesamo 
sistemi proizašli iz evropske spekulacije, već također i oni sistemi iz 
daleke Azije, što ih pomladiše vrlo bistri i vrlo značajni mislioci poput 
onih koje nalazimo u Japanu i u Indiji«!*. 

Naprotiv krivi humanitarni, pa pseudo-budistički, teozofski ili 
antropozofski misticizam (»lažna vladavina srca na račun mozga«) to su 
neka od zala, koja prijete — kao i humanizam, ali kakogod bilo, zna- 
kovi se množe, da se nalazimo na pragu novoga doba. 


3. »ČETVRTO DOBA, KOJE ĆE BITI NALIK NA DRUGO« 


Nalik na drugo, to znači na srednji vijek. Tu je misao Šufflay 
objelodanio iste godine u Zagrebu, kad i Berdjajev u Berlinu, pače tri 
mjeseca ranije (1924.). Vidovita snaga hrvatskoga genija je dakle samo- 
stalno predskazala ne propast nego obnovu Zapada. Čovjek, koji je bio 
u stanju do dna prožeti trulost Zapada i otkriti sve klice njegova 
raspadanja, uza sve to kao nitko u Hrvatskoj (osim Crkve) nije prestao 
isticati Zapad kao sinonim veličine i otkupiteljstva, a u hrvatstvu ga 
otkrivati kao bitni kvasac više kulturnosti. 

Odakle ova antinomija? 

Šufflay je od svih naših ljudi najdublje shvatio Zapad i od toga 
pojma stvorio simbol, koji mu nikada nije silazio s uma, zato, jer je gle- 
dajući u dalekim perspektivama i kao historik i kao filozof samo u histo- 
rijskim slojevima Zapada kao i u tkivu čitavoga zapadno-evropskoga 
mentaliteta otkrio jedinstvenu universalnu vrijednost. 

Samo Zapad je sa svojom misaonom 1 kontemplativnom osovinom 
Atena-Rim dao svijetu Platona, Aristotela, sv. Pavla, sv. Augustina, sv. 
Tomu, Dantea i asiški franciskanizam. 

Samo Zapad je imao metafizičko jedinstvo: jedinstvo kulture, hije- 
rarhijsku ljestvicu vrijednosti, jedinstven pojam o čovjeku-ličnosti t. j. o 
slobodnu i nezavisnu biću duhovne prirode, zajedničku ideju o svemiru 
i o životu. 

Samo Zapad je na zajedničkoj metafizičkoj osnovi izgradio moral 
i strukturu društva. 


2 Op. c., str. 83. 
19 Op. c., str. 83. 

Samo Zapadu je uspjelo preko sv. Tome stvoriti filozofsku i teolo- 
šku mudrost toliko uzvišenu u svojoj nematerijalnosti, da je doista oslo- 
bođena svakog partikularizma rase i milieu-a.!! 

Samo Zapad je dao svijetu universalnost ljudskog uma i universal- 
nost natprirodne mudrosti. 

Samo Zapad ima religiju, koja nije servilni integralni dio nekih 
kultur4, određenih i partikulariziranih stanovitim etničkim podnebljem 
i stanovitom historijskom formacijom.!? 


Šufflay je sve to znao i osjećao svakim nervom, jer je sve obrise 
Zapada imao jasnije poradi njegova poznavanja Istoka. On je točno vidio 
zatvorenost i ograđenost ruske kulture. Iza raskola između Carigrada i 
Rima Istok je izgubio pojam universalizma i općenitosti. U njemu je 
cezaropapizam postao osovina duhovnih pokreta i stoga je viša vrijed- 
nost trajno služila nižoj vrijednosti (crkva državi namjesto obratno). 
Šufflay je studirajući prodornu zonu pravoslavlja na Jadranu, onu pro- 
dornu zonu, »što ju je stalo — po njegovim riječima — već potkraj 
12. vijeka dubsti srpsko pravoslavlje u primarnom katoličkom nasipu na 
Jadranu«, davno došao do zaključka, da ortodoksna prevaga započinje 
umah, čim su Srbi dobili svoju narodnu crkvu (1219.) i stali koncen- 
trirati svoju političku moć.!š Osim toga on je vrlo dobro znao, kako 
proroci ruske misli sanjaju o prodoru ruske kulture na Zapad, pri čemu 
se uvijek mislilo na uništavanje i imperijalizam. Znao je, što znači 
pravoslavlju Moskva kao treći Rim i mogao je doseći moć razaranja i 
mržnje kod onoga, koji nema univerzalne ideje ni svega onoga, što je 
imao Zapad. 

(Stoga se može lako utvrditi, da je Šufflay stvorio svoju glasovitu 
antitezu Istok-Zapad, sa praktičnom primjenom na sudbinu Hrvatske, 
isključivo na temelju religijsko- filozofskih refleksija, a ne efemerno 
stranačko-političkih računa.) 

Ali sve to, universalno i vječno, što izdiže zapadnu kulturu, sve je 
to, kako smo vidjeli, ugroženo skoro do propasti, ako se ne obnovi. 

Drugim riječima treba se obrnuti k onim vremenima, koja nam 
ostaviše tu baštinu universalnoga i vječnog karaktera. To je srednji 
vijek, Šufflayevo »drugo doba«, Berdjajevljevo »srednjovjekovje«. 

Ali to je »vijek tame«, vijek barbarstva, vijek neznanja, mraka i 
ropstva. Osim toga, tko se to usuđuje govoriti o tako dalekoj i tako 
jezovito »reakcionarnoj« prošlosti«x To su dva teška prigovora, oba u 


11 Jacques Maritain: op. c., str. 91. 
12 Jacques Maritain: op. c., str. 103. 
18 »Obzor«, 1928. 7. IV. 

stanju, da kod prvoga koraka zaplaše nesamostalne duhove i slabiće iz 
škole »progresa«. 

Ipak se upravo značajno, doslovno istodobno odvažiše dva mozga: 
Šufflay na istočnoj, a Berdjajev na sjevernoj granici Zapada, da smjelo 
upozore na baštinu srednjega vijeka kao bitni uvjet za obnovu novoga 
jedinstva i universalnosti kršćanske kulture, koja bi se ovoga puta imala 
proširiti na čitav svijet, te da ujedno obrane »vijek tame« pred gene- 
racijama, koje su vjerovale racionalističkim cinicima, piscima psovačima 
i racionalističkim prorocima napretka. Šufflay će ovako: 

»Sile je drugoga svijeta negirao tek materijalizam predratnoga vre- 
mena, jer u laboratoriju nije mogao otkriti duše. 

Ali prije toga na Zapadu je postojalo dugačko razdoblje povjesno, 
koje je iz sile drugoga svijeta crpilo svoje nazore. To se 
razdoblje obično naziva ,srednji vijek", a materijalistički mu- 
draci dali su mu još jedno ime ,vijek tame", jer se tada nisu znale 
tajne materije. Nije tada bilo električnog svijetla, petroleja, ugljena, 
dinamita. Jer je tim razdobljem pokretala religija. To svijetlo dru- 
goga svijeta, koje je tada svijetlilo ljudima, za materijaliste nije posto- 
jalo, jer mu se titraji ne dadu mjeriti i jer ne djeluje na fotografsku 
ploču. 

Da taj ,vijek tame" nije stvorio ništa drugo osim cehova, tih reli- 
gioznih rasadišta obrta i pobožnog radništva, da nije stvorio ništa drugo 
osim viteških redova, kojima je bilo obilježje religioznost, požrtvovnost 
za ideale, poštovanje prema ženskom spolu, koji su ustajali na obranu 
svoje časti i imali određene pojmove o dužnosti, lojalnosti i hrabrosti 
čovjeka, taj vijek imao bi svijetao višak prema današnjoj moralnoj tami. 

Taj je srednji vijek pri kraju svojem iznio viteza Bayarda, čovjeka 
od kosti i mesa, ali ,,bez straha i ljage", ujedno legendarnoga heroja i 
nositelja svih vrlina, koje u svako doba označuju pravoga gentlemana. 
Dao ga je u času, kada su se, u praskozorju renesanse, lakajske duše 
i samoživi oportunisti stali već obilno rugati vjeri, požrtvovnosti, hra- 
brosti i svijesti dužnosti, što ih je ispovjedalo viteštvo.« 

Šufflay zatim opisuje život ovoga slavnoga viteza, koji je poginuo na 
bojnom polju i koji nije pripadao visokom plemstvu, niti je bio vojsko- 
vođa, niti je izveo djela historijskog zamašaja, a ipak njegovo ime 
označuje cvijet sredovječnog viteštva. Zašto je onda taj vitez postao 
jednim od najodličnijih gentlemana Zapadne historije? Šufflay na to 
pitanje odgovara sa biografom Bayardovim S. Shallabargerom ovako: 
»Bayard je bio ličnost svoga vremena, bio je vojnik, ali sve to tek u 
drugom redu. On postaje predstavnikom općih rezultata one vjere, koja 

se djelomično očitovala u viteštvu i koja, i ako zanemarena, ne može 
nikada umrijeti. Bio je izraz časne muževnosti, vjeran njenoj baštini 
nekolikih jasnih ideala, kojih dostojanstvo. jest dužnost, kojih čast jest 
postojanost. On predstavlja ona pokoljenja neistaknutih muževa, koji su 
gentiemani kroz to, što putem samostege i samoprijegora, stalnosti i 
spremnosti na pomoć čvrsto drže ono, što im je namrla rasa kao putokaz 
Za ponašanje i značaj. To su važni ljudi, ti konzervativci. Oni osiguravaju 
napredak, jer održavaju kontinuitet, oni sačinjavaju hrptenicu svakog 
nacionalnog života. Njihov legendarni primjer jest Bayard. Što je on bio, 
to je on sada mnogo potpunije: rijedak izraz one hrabrosti, viteštva i 
odanosti, što označuje gentlemana svakog doba.« 


Dok je tako Šufflay kao historik kroz vitešku ličnost Bayardovu 
otkrio ono vječno u srednjem vijeku, Berdjajev će kao filozof doći 
na isto: 

»Progresiste« se jako boje povratka starom srednjem vijeku i bore 
se sa idejama i vjerovanjima, koje oni smatraju srednjovjekovnima. 
Mene je to svagda udivljavalo. Ta, prije svega, oni ni ne vjeruju u ži- 
votnu snagu i pobjedu ideja i vjerovanja, koja bi se mogla nazvati 
srednjovjekovnima, oni su ubjeđeni u stalnost i dugotrajnost načela 
nove historije. Čemu se onda tako uzbuđivati? A drugo, treba jednoć 
za svagda ustanoviti, da nikakvih povrataka i restauracija starih epoha 
nikada nije bilo i biti ne može. Kad govorimo o prelazu od nove historije 
k srednjovjekovju, onda je to tek slikoviti način izražavanja. Prelaz je 
moguć samo k novome, a ne starome srednjovjekovju. I taj prelaz treba 
smatrati za revoluciju duha i stvaralački zastrašenim i degenerisanim 
»progresima«. Napokon, doba je da se prestane govoriti o »tmini srednjo- 
vjekovja« i suprotstavljati mu svjetlo nove historije. Ti banalni sudovi 
ne stoje na razini savremenog historičkog znanja. Nepotrebno je ideali- 
zirati srednji vijek, kako su to činili romantici. Mi odlično znamo sve 
negativne i tamne strane srednjega vijeka, — varvarstvo, grubost, okrut- 
nost, nasilništvo, ropstvo, neznalaštvo u oblasti pozitivnog znanja o 
prirodi i historiji, religiozni teror, povezan sa užasom paklenih muka. 
No znademo također, da je srednji vijek bio po preimućstvu religiozna 
epoha, bio obuzet čeznućem za nebom, koje je činilo narode opsjednu- 
tima svetim bezumljem, da je sva kultura srednjega vijeka upravljena 
na transcendentno i transcendentalno, da je u tim vjekovima bilo veliko 
naprezanje misli u skolastici i mistici za rješenje posljednjih pitanja 
bivstva, kojemu ravnoga ne zna historija novoga vremena, da srednji 
vijek nije rastrajao svoju energiju na spoljašnost, već ju je koncentrirao 
na unutrašnjost i iskovavao ličnost u liku monaha i viteza, da je u var- 

varsko vrijeme sazrio kult prekrasne dame i trubaduri pjevali svoje 
pjesme. Daj Bože, da ove crte pređu u novo srednjovjekovje! Zapravo 
je kultura srednjega vijeka već bila preporod, borba s tim varvarstvom 
i tminom, koji su nastupali poslije pada antičke kulture. Kršćanstvo je 
bilo velika sila prosvjetljenja tame, pretvorenje kaosa u kozmos. Srednji 
vijek je vrlo složen i bogat. Dugo je vremena bilo uobičajeno mišljenje, 
da je srednji vijek — pusto mjesto u umnoj historiji čovječanstva, u 
historiji filozofske misli. No u srednjem je vijeku bilo tako mnogo istak- 
nutih mislilaca i takva raznolikost u svijetu misli, kao ni u jednoj epohi. 
Za srednji vijek je bilo svakidanje i životno to, što se novom vremenu 
pričinja kao nepotrebna raskoš. I povratak srednjovjekovju je povratak 
višemu religioznom tipu. Nama je još daleko do vrhova srednjovjekovne 
duhovne kulture. Mi živimo u epohi dekadanse ili bolje rekuć, približa- 
vamo se počecima srednjovjekovja, kad su negativni procesi raspada 
prevladali nad pozitivnim procesima slaganja i stvaralaštva.« 

Sada je jasno sve. Sada možemo bez straha, da li će biti shvaćen, 
citirati Šufflayev konačni sud: 

»Od osobite je važnosti istaći, da je obrat bijele znanosti od mate- 
rijalizma prema spiritualizmu započeo istodobno, kad su neke sile bijelih 
organizama državnih već punom snagom radile na pokretanju Velikoga 
rata, koji je bijelim gomilama dao pobudu za mutaciju. 
= Tu leži najjači indicij, da stvaralačka klica Života hipnotičkom sna- 
gom sprema novo doba, u kojem će i opet jednom vrednotama 
drugoga svijeta biti posvećena osobita pažnja.« 

Berdjajev je magistralno postavio obrise svoga »novoga srednjo- 
vjekovja«, koje se ne smije shvatiti statički nego dinamički, preskačući 
dakako neke njegove omaške o Crkvi. Sve se slijeva u divnu zaključnu 
pointu, koju prenosim radi vrlo značajnoga poređenja: »To je svezano 
s raskrićem mističkoga smisla ljubavi, ljubavi koja preobražava, koja 
ne obraća k vremenu, već k vječnosti.«!t 

A Šufflayeva je silna imaginativna snaga obuhvatila čak i daleki 
Istok projicirajući ideju u umjetničku formu »Na Pacifiku 2225«. Ali ne 
ulazeći za sada u tu daleku i čarobnu viziju, koja tvori za sebe poseban 
problem krijući u sebi još nepoznatu stranu Šufflayeve genijalnosti, spo- 
menut ćemo njegovo jasno precizirano gledište o izlasku iz svjetske krize 
i ulasku u mentalitet »četvrtoga doba«. 

»Pošto stojimo na pragu novoga doba, nameće se pitanje, koje zna- 
čajke daju nacionalnim organizacijama životnu sposobnost za pre- 
življenje krize.« 


14 Op. c., str. 40. 

Na to svoje pitanje odgovara Šufflay u dvije točke: prvo vjeruje sa 
Spenglerom, da je selo »izvan vremena« i da je seljak »vječan«, pače nje- 
govo »historičko« opažanje nadopunja »biološkim« (»Seljački stalež leži 
izravno na zelenom listu biline. On je izravni posrednik između majke 
zemlje i ljudske jej pokrivače. Promicatelj je ritmičkog sunčanog rada 
i nositelj punog sklada između tehnike i etike. Sa gledišta ovoga, mate- 
rijalnog svijeta seljački su narodi najsposobniji da izdrže svaku svjetsku 
krizu«) — a drugo, sam utvrđuje, da je »Život iskra, u kojoj se sastaju 
dva svijeta. Za sposobnost preživljenja potrebna je i jaka značajka 
drugoga svijeta, to je religija«. | 

Tu smo već za obalama nove historije, na zgražanje svih materija- 
lističkih »reakcionaraca« i preplašenih buržuja, na užas svih tamnih sila 
iz epohe, koja zalazi. Nema više povratka naviklim kategorijama misli i 
formi života »naprednih, progresivnih« pače »revolucionarnih« ljudi XIX. 
i XX. vijeka, jer te su »beznadno zastarjele i izgubile svako značenje za 
sadašnjicu, a osobito za budućnost.« (Berdjajev) 

Dolazi novi jezik, novi termini, novi ontološki smisao. Dekadenca tre- 
ega i početak četvrtoga doba slažu se u svojim procesima raspadanja 
i stvaranja u izabranim dušama. Konac i početak se izmjenjuju uza sve 
napredovanje zla u generacijama, kojima je suđeno živjeti na raskrsnici. 

Šufflay, naš vidovnjak, u času najvrtoglavijega lutanja i tapkanja i 
»reakcionarstva« naših ponajboljih glava napisao je za utjehu onih ple- 
menitih, u kojih se volji već ostvaruje smisao nove historije, poput hrvat- 
skoga Pascala i ove misli: 
= >U religiji sadržana je svemirska tajna, odraz čitavog jednog svijeta, 
koji nije materijalan i ćutilima pristupačan. 

U religiji leži najveće znanje uzdužnog i poprečnog veza ljudskoga 
roda i bitni uvjet za pravu sreću svakoga pojedinca. 

U ljubavi prema bližnjemu, što ju nauča kršćanstvo, sadržana je 
tajna čitavoga Života na Zemlji. 

U religiji sadržana je tajna daleke budućnosti, stvaranje svjetske 
ljudske države sličnoga tipa, kakav je na primjer po tračnici kukaca 
postignut u pčelinjaku, u mravinjaku i termitskom brdu. 

Jednako kao kruh ovoga svijeta potreban je na- 
rodnom organizmu kruh drugoga svijeta, religija. 

Onajebitniatributioznakasvakenarodneduše«. 

U ovoj je mudrosti pohranjena tajna »četvrtoga doba«: — universa- 
lizam razuma i milosti, vječna vrijednost Zapada, sudbinska budućnost 


Universuma i u njemu Šufflayeve i naše male, drage Kroacije. 
D. Žanko 

SN 


EIS HEAUTON 


(Monolog o predversailleskim i poversailleskim godinama i ratni 
dnevnik 1916.) 


EPIKTET I MONTAIGNE 


Pascalov problem: Epiktet-Montaigne. Uvijek će plemenite duše do- 
življavati taj problem, kako ga je i Pascal doživljavao. Kad se stao od- 
vraćati od svijeta, čita stoika Epikteta, i Epiktet mu pokazuje dužnost, 
ali on je čitao i Montaigne-a, koji mu opet prikazuje slabost čovjekovu. 
Kako da se pomiri oboje, kad nas duša poziva na dužnost, a sva nam naša 
nutarnjost svjedoči o našoj slabosti. Stoicizam je bio sred burnih i ne- 
sigurnih vremena vjerskih ratova postao u XVI. stoljeću filozofija mnogih 
velikih duša u Francuskoj, kao što je bio Du Vair. Stoička nas filozofija ' 
uči, da nema zadovoljstva bez neovisnosti duha, zato sve stvari imadu 
samo onu vrijednost, koje im mi pridajemo, i smrt i bolest i sve boli i jadi 
nisu ništa, ako ih samo mi ne držimo za zlo. (Kršćanstvo ovu neosjećajnost 
ocjenjuje ispravno kao nečovječnu i psihološki neispravnu). Drugo što 
stoicizam uči je silno pouzdanje u svoju jakost; on drži, da se možemo 
vježbom dići lako do savršenstva. (Tu ne treba duljiti, jer život odviše 
jasno govori o našoj slabosti). Pascal sad daje pravo Epiktetu, da nas 
poziva na dužnost i savršenost, ali on uviđa, da Montaigne ima pravo, 
kad čovjeka prikazuje kao — čovjeka. Epiktet dakle ima krivo, kad 
misli, da se čovjek može lako sam vinuti do ideala i do Boga, Montaigne 
pak ima krivo, kad u skepsi i u poznavanju bijede čovjekove sustaje i 
prepušta čovjeka. Samo vjera pravo pozna čovjeka i samo ona znade 
pravi jezik duše, ona poznaje našu veličinu, po kojoj smo pozvani (jer 
smo, u tom ima pravo Pascal, Dieu a /'envers, to jest sva naša duša viče 
za savršenstvom, puninom, srećom, Božanstvom: sve te riječi, sve su to 
tu sinonimi) ali vjera poznaje i našu bijedu, koja pokazuje našu slabost 
da se dignemo, da ustrajemo, da ne padamo. Tu je slabost Pascal kao 
janzenista i povećavao i pretjeravao, ali ona je ipak zajedničko uvjerenje 
svih kršćana. Čovjek je neshvatljivi kaos obaju protuslovlja, veličine i 
bijede: ako se čovjek hvali, Pascal ga ponizuje u njegovoj taštini; ako li 
se ponizuje, on ga uzdiže u njegovoj veličini, dok ne shvati, da je klupko 
protuslovlja, monstre incomprćhensible, slava i izmet svemira, razumljiv 
samo u padu po Adamu i u otkupljenju po Kristu. »Quelle chimere est-ce 
done que I'homme!« 

Tako mi je srcu bio prirastao onaj kult savršena posla, o kom govori 
Pećguy, da bi bio uvijek želio, da što načinim bude bez mane. Zato su me 
smetale i one tiskarske griješke. Pćguy je hvalio svoju majku, koja je 
znala onaj stari kult savršena posla, koja je čitav život popravljala ple- 

tene stolice, plela poderane pletene stolice (i za svoju župu) »s istim srcec 
i istom dušom, kako se negda gradile katedrale.« Ali onda je svijet još 
imao dušu, zato je volio savršen posao. I stari svijet prije Isusa imao je 
dušu, s pravom utvrđuje Pćguy (jer to vidimo i u slučaju Marka Aurelija), 
istom moderni svijet nema duše. I zato je od starog svijeta, veli Peguy, 
bilo lako sagraditi kršćanski svijet, jer stari svijet nije bio »nula« duše, 
ali kako ćeš od »nula« duše doći do kršćanske duše? To je doista nemo- 
guće. Ali eto i ta duša, koja teži za savršenim, uviđa svoju nemoć, ako 
ne posvemašnju, kako su pretjerivali janzenisti i onda Luther (jer da bez 
milosti Božje možemo samo griješiti), no ipak uviđa svoju slabost. Zašto 
me je ona nesavršenost u izvedenom djelu, i ondje gdje s moralne strane 
nije bilo nesavršenosti, zašto me je ova nesavršenost u materijalnom djelu 
progonila, zašto nije sve moglo da bude bez mane? Kao da me je Božan- 
stvo progonilo i htjelo mi dokazati, da su naši poslovi i uz savršeno dobru 
volju ipak nesavršeni, da ostaju barem izvanjski, barem materijalno ne- 
savršeno izvedeni. Ako se kome kod nas pričini to pretjeranim tražiti 
savršeno izvedeno djelo, molim ga, da uzme do znanja, da su naše knjige 
i novine prema knjigama i novinama u vanjskom, u velikom svijetu tako 
pune pogriješaka i svakojakih tehničkih nedostataka (sve kad su i sa- 
držajno dobro pisane) da meni to strahovito udara u oči, jer na to u ve- 
likim literaturama, u velikim narodima, kojih radove pratim, nisam ni 
najmanje navikao. Kod nas je ta vanjska (ako ne i nutarnja) manjkavost 
reći bi zakon. A na to jedan literata ima uvijek pravo da upozori... 
Premda znam dobro, da je teže stvarati u malom narodu, pa sam i sam 
rekao, kako nisam ni ja tu recimo bez krivnje, u koliko u malom narodu 
čovjek slaže svoj rukopis dršćući i sa zebnjom, zabrinut za njegovu sud- 
binu, i zato ga i ne dotjerava toliko kao onaj, koji zna sudbinu svoga djela, 
kojemu je sudbina njegova djela osigurana. Osigurana moralno i čak 
materijalno, a kod nas??... Ko što ima treći stalež svoj proletarijat, tako 
imadu i književnici u malom narodu neki intelektualni proletarijat, i ko 
što su u velikom narodu radnici proletarijat, tako su u malom inte- 
lektualni radnici, barem dijelom, svoje vrsti proletarijat. 

Ja sam se morao zadovoljiti s onim, što Bog daje. »Daj, što hoćeš, 
i uzmi, što hoćeš«, po devizi Marka Aurelija. Samo što je kršćanin uopće 
čedniji od stoika, jer znade s Pascalom bolje za čovjekovu bijedu. »Za 
deset dana ti ćeš se onima, koji te sad gledaju kao divlju zvijer ili kao 
majmuna, pričiniti kao Bog, ako se vratiš svojim načelima i službi ra- 
zuma« (IV, 16). Divno se tu u ovim carevim riječima vidi sklad pogan- 
stva s kršćanstvom, kad obe struje traže za život čovječji da se podudara 
sa razumnom naravi. Nije kršćanstvo izmislilo dušu ni Boga ni etiku, 
i sv. Toma Akvinac gradi katedralu svoje katoličke teologije i filozofije 
na čistim temeljima poganske mudrosti jednoga Aristotela, tako te se 

može reći, da je Tomina filozofija, philosophia perennis, zapravo na- 
ravna filozofija ljudskoga razuma. Divno zbori car Marko Aurelije o etici 
kao odrazu razuma, ali je li sve, što on misli, postizivo u 10 dana (ako 
možda ne misli na poetičku hiperbolu)? Kršćanstvo ne drži kao Rousseau, 
da je čovjek dobar. Kolikogod mi se sviđa misao, što ću je sad ispisati 
iz careve zbirke, kolikogod mi se činilo istina, da pravedan čovjek ostaje 
pravedan i ne će se dati lako jače poljuljati, toliko mi se ta misao činila 
nemogućom da je stavim na čelo kojega od mojih poglavlja, premda mi 
je vazda, da rečem dan i noć, pred duhom i kaže mi: jest, ti jesi, ono 
što jesi. Veli car: »Neka kaže neko ili čini, šta hoće. meni se pristoji, da 
budem pravedan. Baš kao da bi zlato ili smaragd uvijek govorili: neka 
neko čini ili kaže, što hoće, ja ću uvijek ostati smaragd, ja ću uvijek 
moju boju zadržati« (VII, 15). Divna riječ, samo što je kršćanin voli ne 
isticati. Pravednik će cvasti poput palme, poput cedra libanskog, pjeva 
psalmista. Ton je skromniji, pravednik ne govori o sebi, već to psalmista 
o njemu pjeva. No gdje su danas ljudi, koji bi govor carev mogli razu- 
mjeti, a ipak to je govor duše, gole duše i ne još kršćanske duše. Jer 
duša je čovjekova po prirodi kršćanska. 

Pravo je govorio Pćguy, da je stari svijet poganski imao dušu. I te 
koliko duše je imao, a nije poput modernog imao »nula duše«. Morao 
je imati pravednu i čovjekoljubivu, Božanstvu odanu dušu Onaj, koji se 
je usudio napisati: »Meni se pristoji da ostanem uvijek pravedan... Ja 
ću uvijek ostati smaragd, ja ću uvijek zadržati svoju boju.« 


TRIO: VALCER, SAKSOFON I AVION 


Ali kroz ovih dvadeset poslijeratnih godina (koja se perioda podu- 
dara sa periodom mog književnog rada) kao da se od nekih htjelo iz- 
brisati sve što teži višemu i boljemu i kao da je ta težnja na nekim 
stranama sve više rasla i tako se razrasla u ovo zadnje vrijeme, da je 
od zla rodilo se zlo, i nužno je došao rat. Što znači sijati zlo, to se mnogi 
ne pitaju i nisu se pitali; ali oni ne očekuju opravdano, da onda žanju 
dobro. Na čičku se ne beru smokve. Kršćanstvo je poštovalo ličnost i 
savjest, iz kršćanstva je mogla niknuti i demokracija, koja može biti i 
dobra vrsta vladavine, ako se kultiviraju svuda najbolje klice, ali ako se 
samo broje glasovi (ako je demokracija samo kvantitativna, a ne i kva- 
litativna pojava) i ako se kultivaraju niži nagoni, laska se masi, pribira se 
»pučka fronta«, onda se iz krila demokracije (kako nas uči današnjica) 
rađaju baš pokreti, koji ubijaju samu pravu demokraciju. Doista se 
ne može reći, da su boljševizam, nepoštivanje slobode naroda, zaroblji- 
vanje čovjeka tijelom i dušom, ne može se reći, da su to plodovi kršćan- 
stva. Iza kršćanskog Srednjeg Vijeka došla je sve više do riječi demo- 
kracija, a ovo, što imamo danas, dolazi iza demokracije, u kojoj se pro- 

povijedala najopasnija načela: na pr. Stendhalov egotizam, kult energije 
U zlu, postao je pokret zvan stendhalizam, Nietzsche je propovijedao oslo- 
bođenje od kršćanske etike i volju za »moći«, napadačke instinkte, Gide 
svoj imoralizam i t. d. Tko sije vjetar, žanje oluju. Danas vidimo, da 
mase, na kojima bi jedino svijet imao na temelju prebrajanja počivati (te 
mase bi se imale prebrojiti i ustanoviti njihovo mišljenje) tako vrijeđaju, 
i to promišljeno, Boga i Božanstvo najpogrdnijim izrazima, da je već 
ovo dovoljna slika duhovne situacije, u kojoj se nalazimo. Kao da se te 
mase natječu u originalnosti, brutalnosti i posvemašnjoj bezdušnosti kle- 
tava, koje će sasipati na sve božje i na sve, što je ikada i uvijek bez 
razlike naroda bilo poštovano i sveto. 

Peguy veli, da je Victor Hugo imao sreću, da ispunja cijelo jedno sto- 
ljeće svojim životom i da ga on prikazuje svojim radom. Ja nisam živio, 
za sada, još jedno stoljeće, niti želim reći, da što prikazujem, ali živio 
sam u ovo polastoljećautribitnorazne periode, i tu se 
vidi, u kako znamenito vrijeme mi živimo; ja sam živio u tri periode, 
t. j. zapravo u dvije, koje znam, i evo ulazim u treću, koja sada počinje. 
Živio sam u eri »zadnjeg monarka« (kako se nazivao sam Franjo Josip, 
koji si je bio toga svijestan; to čitam u knjizi talijanskog grofa Sforze), 
živio sam kroz poslijeratnu eru, eru demokracije, nakon što sam se vratio 
iz svjetskog rata, a sad eto ipak počinje nova era, što sam bio ustvrdio 
u svom eseju o Montaigne-u, ali što se onda još nije općenito htjelo pri- 
znati. Danas se to više ne može tako lako ne vidjetii li nijekati. »Obzor« 
piše: »Počelo je jedno no vo razdoblje u povijesti Evrope« (13. I. 1940). 

Zašto se rušila sve više kvalitativna kultura, zašto su sve vrednote 
imale da postanu žrtva glasanja masa, koje ne će da budu »objekt« nego 
»subjekt«, pa da odglasaju, ima li Bog i božji i moralni zakon ili nema, 
zašto se kvantitativna demokracija, koja osim broja ne zna drugog aukto- 
riteta, iza peripetije s »pučkom frontom« našla u poteškoćama, ako ne 
zbog toga, što se ne polazi s ispravnog filozofskog gledišta i prepušta, da 
čovjek bude sa svojom prevrtljivošću i pokvarenošću mjerilo svih stvari. 
Moram da ostanem pri konstataciji, koju sigurno mnogi nisu onda dobro 
razumjeli od onih, koji bi je danas uz dobru volju mogli razumjeti, konsta- 
taciji u mom eseju o Descartesu: »Sve je to kriza autoriteta«; da, ostajem 
pri toj konstataciji, i zato se danas i u demokracijama pojačava autoritet. 
Ostajem pri tome, da »se baš zbog toga javljaju autoritativni režimi i 
Jažni autoriteti i baš zbog toga se traži autoritet čak i na krivom mjestu, 
jer — je autoritet došao Novim Vijekom u krizu«. Ako nema pravog auto- 
riteta, svaki će po svom ćefu krojiti svijet, iz nereda se onda rađa tira- 
nija, da se ipak uspostavi kaki taki (makar i lažni) red, kao što opet i 
iz tiranije izlazi nered, jer se savjest opire lažnom autoritetu. Tako onda 
doista »ponor izaziva ponor« i nema spasa'doli u poštivanju pravog reda, 

a to je naravni moralni red t. j. poredak društveni, koji čovjeku 
diktira već sam njegov razum, ako se njime ispravno služi. Zato treba 
da se tog autoriteta držimo i da ne tražimo s Nietzscheom, s raznim 
subjektivistima, biologistima i imoralistima nove ploče sinajske, jer bez 
Sinaja ovog naravnog moralnog zakona nema sreće ni mira čovječanstvu, 
nema slobode nama malim narodima, nema napretka velikima, nema slo- 
bode čovjeka ni prave čovječnosti, nema uopće kulture. Najbolji dokaz 
za to, da je sve to kriza autoriteta (jer što sam ja rekao, to kod nas ne 
bi značilo ništa) jest činjenica, da se u pomoć zovu auktoritet sv. Oca 
Pija XII. kao i druge Crkve i vjerske zajednice. 

Moj se život dakle povlači kroz tri periode, a moj rad kroz dvije 
zadnje, od kojih najzadnja tek počinje. Priznajem, da sam se ispočetka 
teško snašao iza rata. Živili smo ovdje u eri Franje Josipa »zadnjeg mo- 
narka«, i da ne bi ko mislio, da je ovo tužnopojka za Austrijom, ističem, 
da ja držim također, da je »doba valcera« prošlo. Ja samo hoću reći, da je 
ono bila era, kad se kod nas nisu poznavale mnoge poslijeratne metode 
i nauke. Bila je ta era valcera u moralnom pogledu konzervativna, kad 
se poštivala mnoga vrednota, koja se stala zatim nizbrdice valjati; kad 
mi Hrvati doduše nismo bili zadovoljni, ali smo za poslijeratne ere morali 
uvidjeti, da bi nas i lažna »demokracija« bez naše borbe na život i smrt 
bila po metodi »ribice lude« kao narod svoje kulture i svog suvereniteta 
osudila na smrt; bila je ona era valcera — era, u kojoj jazz-kultura i 
freudovski saksofoni novih evanđelja još nisu toliko zaprijetili našem 
narodnom biću. Oni, koji su u toj eri živjeli, sjećaju se Straussovog »Pla- 
vog Dunava« i plesova i zabava uz onaj valcer, kome je malo ko valjda 
znao autora, obligatni »Uber den Wellen«. Ja sam tada boravio svoje 
đačke dane u provinciji. Provincijalni haute-volće (tako se doista to dru- 
štvo nazivalo u našem vojničkom gradiću) davao je žurove, pa su i gimna- 
zijalci i gimnazijalke davali svoje privatne obiteljske zabave »žurove«. 
X Nosili se tada tvrdi ovratnici i tvrde manšete. Tako se mijenja moda, 
ali moda i nešto znači. (Tako govori i Englez Aldous Huxley, naš savre- 
menik). Nama je danas udobnija i ugodnija ova moda mekih prsiju od 
košulje, mekih, neukrućenih ovratnika i manšeta. Tada su i gimnazijalci 
u školu dnevno išli tako u bijeloj košulji. Prsa su od košulje mogla biti 
mekana, ali tvrdi ovratnik i pače manšete to je vrijedilo za nas kao niže- 
školce jednako kao što je to vrijedilo za nas kao višeškolce. Na praznike 
odlazili bismo ja i braća u stari grad Bakar, grad naših djedova, koji su 
tu bili patriciji i činovnici, u grad, gdje su naši stari živjeli kao pomorci. 
Danas taj stari gospodski grad propada. (Sve se giba, živi ili mijenja.) 
Tada mi se i bakarski zaljev činio veliko more, ali kad ga danas gledam 
s onih uzvisina oko Bakra (šećući cestom Sušak—Kostrena, gdje posjetih 
rođaka kapetana Ć.), što je prema Kvarneru negoli kao neko jezero?! Ali 

je ljubav prema moru i nostalgija za njim uvijek u meni živa, makar da 
sam se udomio u ovim krajevima. 

Prošlo je doba valcera, to je jasno, i ja nisam pasatista. Ali zato ni- 
sam ni — futurista, ako se misli tako rušiti ono, što se nigda srušiti ne će, 
ono vječno, sadržano u svim kulturama. Došlo je doba jazz-banda, sakso- 
fona i harmonike, ali uza sve, što bi mu priznati mogao, od mene ne će 
dobiti za to hvale, što je htjelo izbrisati hrvatski narod iz povijesti. Slo- 
bodno zidarstvo ima svoje misli, ali hrvatski narod ima također svoje i 
nije htio da ga otpuhne jugovina. U toj eri ja sam (pošto sam se vratio 
iz svjetskog rata, u koji sam bio uzet kao mladi študent-dobrovoljac, kako 
se po austrijskoj terminologiji zvali đaci budući časnički aspiranti) u toj 
eri jazza ja sam počeo svojim književnim radom. Godine 1920. donio je 
Nastavni Vjesnik moju raspravu iz romanske filologije: Voltaire, Leibniz 
i teodiceja. Dvadeset je godina dakle da uz borbu za život radim na terenu 
romanistike i upoznavanja. mog hrvatskog naroda s Francuzima, s fran- 
cuskom knjigom, na terenu uopće kulturne povijesti. Što sam učinio, to 
je dakako stvar drugih da kažu i ne mogu reći, da nisam dobio i pri- 
znanja. Ali o tom se ne radi. Ja hoću sad da naglasim, da sam radio sred 
bure i oluje života, uz velike žrtve, u kojima me država samo ljubav 
prema knjizi, prema filozofiji i nauci, samo svijest dužnosti i ljubavi prema 
domovini kao najbližem mi čovječanstvu, što za me nigda ne isključuje 
ljubav prema širokoj, najširoj domovini svakog čovjeka doista 
čovjeka, prema čovječanstvu. 

O trećoj ovoj eri, u koju ulazimo i u koju već čini se niko ne dvoji, 
pisao sam u eseju o Montaigne-u, da »se čini, da smo danas na jednom 
velikom raskršću povijesti«. Esej je izišao u ožujku god. 1936. i moj 
prijatelj i drug prof. Spalatin, koji je. pisao malu kritiku o njem u Hrv. 
Smotri, nije vjerovao, da se doba krize za Montaigne-a dade prispodabljati 
s našim t. j. kao što je za Zvweiga kriza bila samo smiješna riječ, ni prof. 
Spalatin nije vjerovao, što ja rekoh, da započinje nešto novo. Ja sam 
prispodobio XVI. stoljeće, kad se sve dotadanje gledanje na svijet stalo 
ljuljati, s današnjim, kad se sve ljulja. »Sve se ljulja. Sve države se lju- 
ljaju, konstatuje Montaigne, i boji se, da to nije konačni »rasap« svega 
(III, 9) a ne samo kriza »Nemoral, političke promjene, vjerski, dakle 
idejni pokolji, manjak moralnih načela, nove ideologije, jake strasti, pre- 
lazni karakter vremena i sve to doziva u pamet naše vrijeme«. Tako sam 
Pisao, i tek ta je razlika i osebujnost je naše krize između drugih u tom, 
da se i sam naravni moralni red ljulja (dok se inače uvijek priznavao 
jedan ideal, kako to veli Huizinga, nizozemski kulturni historik). Iza kako 
je dakle četirčetvrtinski (“/4) takt jazz-muzike, crnačkih ritmova, zami- 
jenio tročetvrtinski (/4) takt Straussova valcera, pita se, u kojem će taktu 
zaplesati budući evropski kongres. Iza ere valcera i saksofona imamo eru 


132 


aviona nađ gradovima. Ni sad ne znam drukčije da pitam nego u onom 
eseju. »Tko zna? I mi možda imamo prije ili poslije da do dna zagazimo 
u — kaos jedne fatlne krize; jezici se razvezali, kao da gradimo babilon«< 
gku kulu; svaki govori svojim jezikom, barem narodi, klase, a i pojedinci, 
a svi možda — ratom... Nietzsche je volio samo rat. Samo rat, okrutan 
rat je dobar, sve slabo, samilost, saosjećaj je zlo... A kako će izgledati 
obećana zemlja iza toga rata?... Koji čovjek znade, što se krije u krilu 
budućnosti? Kako će izgledati ono Novo?!« Nisam se dakle prevario, 
jer se niti nisam mogao prevariti. Odviše se sijalo vjetra, da se ne žanje 
bura... I još nedavno prikratiše jedan moj članak za pasus, u kom sam 
htio utvrditi, da se nalazimo na prekretnici, pa ipak se takovo gledanje 
nameće sve više. Na sreću svoju ili na nesreću tuđu oni, koji bolje vide, 
bivaju držani u pozadini, što je posve razumljivo, ako se znade, da je 
čovjek biće — kratkovidno i da se kratkovidnima vjeruje, zato jer su 
u većini. Descartes je pisao doduše, da je »većina glasova dokaz, koji ništa 
ne vrijedi«. Ali to je za naše vrijeme apsurd, jer dogma većine glasova 
mora da na svakom području vrijedi, makar da bi se činilo, da 50 budala 
ne vidi bolje od jednog mudraca. Zato i Peguy kad je otišao iz socijali- 
stičkog tabora u nacionalni, nije htio da se zove demokrata, jer ga je 
sistem brojčane (kvantitativne) mudrosti sablažnjavao. 

I demokracija treba da priznaje zato autoritet istine, autoritet Božjeg 
poretka, treba da bude kvalitativna, rekao bih, demokracija, demokracija 
na bazi autoriteta. Demokracija kvantiteta odvodi do nivelizacije, lažne 
jednakosti, do podređivanja boljih lošijima, što se osvećuje, jer neka vrsta 
aristokracije, vlade najboljih, uvijek treba da postoji u interesu samog 
naroda, samog puka, u interesu baš same demokracije. Jedna kakisto- 
kracija, gdje »dva loša ubiše Miloša«, grdno se osvećuje na leđima 
samoga naroda, kako to uvijek, u svako vrijeme biva. (I da li jedan Ka- 
liban broji jednako kao i jedan Ariel?) Čitam u francuskim novinama 
»Journal des Debats« što piše general Duval o razlozima ruskih poraza 
u Finskoj. Već je prije on upozoravao na poteškoće terena (jezera!) u Fin- 
skoj, a pod datumom 7. siječnja o. g. piše da su sramotnom porazu Rusa 
krive pojave kao manjak časničkog kadra, sposobnog, izučenog, zatim ma- 
njak morala u vojničkom smislu te riječi, t. j. nedostatak svake disci- 
Pline i nutarnjeg elana, tamo gdje se izgubio autoritet. Motorizirane su 
čete, ali što će konj onome, koji ne zna da jaši, ta još ga samo zbaci! Tako 
dakle ne odlučuje broj ni kvantiteta, nego i znanje, sposobnost i moralne 
kvalitete. »Pogibao, koja prijeti demokracijama, piše taj general u miru, 
jest tendencija, koju one ne će priznati, tendencija nivelizacije 
odozdo. Počinju degutirati, zatim izopačivati sve elemente od kvalitete, 
napokon rade da ih nestane, pošto im oduzeše autoritet i osudiše ih na 
nemoć.« (Demokracija treba da vuče gore, ne dolje). 

Da je potrebno takove stvari dokazivati i da se čovjek još time čak 
izvrgava, žalosna je svjedodžba za naše današnje čovječanstvo. Ako je u 
Francuskoj nešto izvan dvojbe, to je rodoljublje Pćguyevo, a on je da- 
našnji parlamentarizam smatrao nečim grotesknim, pače bolesnim. Ja se 
u politiku ne upuštam, osim da utvrdim, da bez autoriteta i priznanja 
nejednakosti u ljudskim sposobnostima i vrlinama, nema sreće za narod, 
ne postizava se dobro puka, za kojim se veli da se ide. Jer nered rađa 
nužno tiraniju, i koji stvaraju nered ili ga štite, ti pripravljaju tlo tira- 
nima, koji će ih pokopati. A da li je to sve na dobro puka, to je pitanje, 
na koje puk odgovara onda, kad osjeti tiranstvo na svojoj koži, ukoliko 
je kadar da poveže uzroke s posljedicama. 

Uostalom masa je prevrtljiva (ukoliko to nije i pojedinac, osim čvrsto 
fundiranih ličnosti). Znati to je znak prava realizma, a priznavati to i 
voditi računa o tome, to je istom prava ljubav prema narodu. (Zar ne vele 
sami demokrate, da masa drži Hitlera i Staljina?) Jer pomoći može onaj, 
koji pozna, riješiti problem može onaj, koji sve njegove elemente točno 
pozna, a ne onaj, koji plovi oblacima izfantazirane ideologije. Prava lju- 
bav je uvijek skopčana s istinom i realističkim gledanjem: ne mogu po- 
moći nekome, ako ga neznam. Istina i ljubav zagrliše se, ko što i psalam 
veli: »Pravda i mir zagrliše se«. 


USKA VRATA 


Ako čovjek ima (kao ja) svoje misli, koje ne dijeli masa ili koje se 
bar ne slažu sa štampanim božanstvom dana, treba da se probija kroz 
uska vrata. Kršćanske, katoličke sam ideje uvijek zastupao, ali mi je kle- 
rikalizam (kao svaka laž i izrabljivanje) mrzak; tako je s jedne strane. 
A »liberalno« misliti ne mogu, ako se pod »liberalnim« misli protu- 
kršćanski ili na štetu kršćanstva. Da hoću misliti i pisati lijevo, samo bi 
pero zaokrenulo desno (jer sam i za desnu demokraciju) te što sam radio, 
mogu reći, da sam učinio iz duše. Jer nije naša duša samo iz nagona i 
strasti, kako misle marksisti i freudovci ,nego je naš razum također član 
kabineta naše duševnosti; čovjek je razumno biće, i razumna njegova 
narav nije samo fraza teološka nego je i krvava stvarnost. Čemu i kako 
htjeli biti ono, što nisi. »Budi ono, što jesi«, vele moderni. Da, čemu da 
lažeš sebi, da sebe zavaravaš? Meni je bilo svejedno, koji će oblik uzeti 
život, i jedino sam znao ono, što je znao i Marko Aurelije, što me je ži- 
votna borba naučila u skladu s Evanđeljem, da treba da uvijek činim 
samo ono, što je dobro, što držim, da je dužnost. Zato je razum vodio i 
moj književni rad. Ja sam nedavno u Hrv. Narodu (od 5. I. o. g.) pišući 
o Racine-u istaknuo, kako kod njega kao i kod klasike uopće (pa i kod 
svakog velikog umjetničkog djela) treba da si drže ravnotežu elemenat 

dionizijski i elemenat apolinski t. j. kaos života, strasti, surove materije 
ljudskog zbivanja i s druge strane forma, ne samo kao vanjski oblik, 
vanjsko sređivanje, poredavanje, nego i forma kao unutarnje svladava- 
nje cijelog surovog životnog supstrata u jednu umjetničku cjelinu (jer 
umjetnik ne kopira naprosto stvarnost, ili je možda Shakespeare ili 
Dostojevski ne sudi, ne promatra, ne ocjenjuje, ne važe... .?7!) forma dakle 
kao unutarnje formiranje stvarnosnog kaosa u umjetnički kozmos. Ako 
se stvaranje ne može pripisivati samo osjećajnosti, ako nije ispravno reći 
kao iscrpivu oznaku pisca književnika, da je senzibilno biće (jer i drugi 
ljudi nestvaraoci znadu reagirati i na mikropodražaje), ako nije dosta za 
stvaranje samo mašta a la Dante, treba reći da u stvaranje ulazi čitava 
duša, dakle i razum. U Dante-ovu na pr. stvaranju niko ne će to nijekati. 
Kad sam kazao, da je razum vodio moj književni rad, htjedoh reći, da 
sam radio ondje gdje sam držao da je dobro da budem, i da sam radio 
ono, što sam mislio da treba da radim, da smijem da radim. Ne znači, da 
tu nije bilo srca, što se veli. U mom je radu razum imao svoju riječ i u 
tom, što sam prosuđivao čitavom dušom, pa i razumom. Uostalom sam 
djelovao i kao filozofski pisac i kao književni kritik, pa je za filozofa 
bila još mjerodavnija, još snažnija po pretegi, još teža po važnosti riječ 
razuma, jer ja se nisam nigda dao upregnuti u filozofske vode kakova 
sentimentalizma, filozofije čuvstva, ili kakova biologizma, iracionalizma, 
pragmatizma i sl., gdje istinito ima da bude ono, što je »za život« korisno, 
ili nešto nagonsko, nešto tobože na djelu isprobano. Da, istina je i za život 
korisna i na djelu se isprobava, iskušava, ali istina je konačno ono, što 
razum otkriva, i tek to je od koristi, a ne ono, što se od koristi učini našim 
nagnućima, nagonima, strastima i t. d. 


U poeziji, u lijepoj knjizi dao sam mjesta i razumu, a u filozofiji vodio 
me razum i dovodio do t. zv. spoznajnog realizma t. j. priznanja, koje 
zdravi razum smatra reći bi po sebi razumljivim, da svijet doista postoji, 
ne samo u mojoj predodžbi (kako to tvrde spoznajni »idealisti«) u mojoj 
glavi, nego da postoji i izvan moga mozga i uopće izvan ljudskoga mozga 
(ili bolje reći: ljudske predodžbe). 


Za pune vlade liberalno-demokratske ere vrijedilo je kao pravilo, 
da pjesnik stvara samo »srcem«, osjećajem i kako se to već sve para- 
fraziralo, pjesnik je bio poput slavuja, koji pjeva nagonski i bez ika- 
kove doze »razuma«. Danas kad imamo tu nove ideologije, stvari se 
mijenjaju i mi vidimo, da ortodoksni komunisti ne priznaju liberalni 
»Lart pour lart« nego kažu, da čovjek »za razliku od životinja ima ra- 
zum i on nikada nije samo instinkt, samo iracionalno, nikad, pa ni u 
poeziji«. Tako predbacuju ortodoksni g. Krleži da se o tu dogmu marksi- 
stičku (jer danas je vijek ortodoksija, pa kad ne ćeš par vjerskih i crkvenih 

dogma, a ti gutaj more »ideoloških«) sudbonosno ogrešuje.') U tom imadu 
ipak komunisti pravo, da čovjek nije slavulj, kao što oni imaju pravo i u 
spoznajnoj teoriji, kad zabacuju spoznajni »idealizam« (možda bi bilo 
bolje reći »idejizam«, t. j. da samo predodžbe, ideje naše o svijetu 
postoje, a svijeta realno i nema). Tako u svakoj bludnji (pa eto i u 
komunističkoj ideologiji) ima i istine (kako to ističe i tomista J. Maritain). 
Čovjek dakle nije samo ptica. Zato Majakovskij pasatističkog pjesnika 
Part pour lVart-teorije osuđuje stihovima, kojih evo u prijevodu lista 
Izraz: »Vi ste ptica ljudskog rasta, koja lebdi u oblicima, vi ste, gospo- 
dine, iz roda kanarinaca, češljugar ste vi i drozd«. To je po Izrazu po- 
vratak u — »dvopapkarstvo«. Ostavljajući međutim grubosti komu- 
nističke na stranu, moramo priznati, da pjesnik nije samo kanarinac, 
jer Dante, Shakespeare i Dostojevski dokazuju nemoć pasatističkih teza; 
oni i te kako rade razumom, i izbacivati razum iz umjetnosti značilo bi 
sakatiti umjetnost. Čak i jedna umjetnost, koja bi kanarincima bila bliža 
od umjetnosti, u koju spadaju Pakao, Hamlet i Karamazovi, glazba, na 
usta jednoga od najvećih, Beethovena, protivi se shvaćanju umjetnosti 
kao imitaciji kanarinca: jer Beethoven je misao, on je pače sam mislio, 
da podmetne svojim djelima misaoni komentar... jer je »glazba dublja 
metafizika nego sva mudrost i filozofija«. 

U filozofskim radovima ja sam — kako rekoh — slijedio spoznajni 
realizam. G. Krleža ne može u očima ortodoksnih dobiti »dijalektički 
pašoš« zbog svoje neoritodoksnosti; skoro nastrada na granici Zemlje 
Dijalektike zbog toga. Već je skoro u Zemlji Metafizike (očito stare 
Metafizike) i već »čuje klokot i žubor metafizičkih fontana na drugoj 
strani: još samo tren-dva i evo nas prijeko pod sjenama kaptolskog Elizi- 
juma, gdje će nas naš dragi Ljub. Maraković ovjenčati lovorikom, a 
Albert Haller pročitati nam svoju studiju o depoetizaciji umjetnosti, 
koju po tom bogougodnom književnom idealisti sistematski sprovodimo 
kao pravi sotone u ljudskoj spodobi. 

— Stoj, u ime dijalektike, zagrmio je iz tmine glas Ognjena Price, 
koji nam je kuburom svoje hajdučke učenosti prepriječio put.. .? 

Eto komunisti trebaju ortodoksni pasoš Marxove »dijalektičke« 
(razvojne) filozofije. Po toj dijalektičkoj metodi svijet se razvija nekim 
stalnim (»dijalektičkim«) putem, ali sve je materija i materijalno zbi- 
vanje, a sav ostali idejni pribor je samo vanjski ukras. Dok je za g. 
Hallera svijet u smislu starog »idealizma« produkt čovjekova uma, 
komunistima to je hereza. Hegel je učio, da se odsad u filozofiji izveo 


! Vidi o tom Pečat, br, 8.—9., god. 1939. (str, 78.) 
2 Ibid. Pečat, str. 101. 

Kopernikov obrat: razum se više ne kreće oko svijeta, da ga upozna, nego 
se svijet kreće oko razuma te je samo slika razuma. Ako dakle putujem 
u Ameriku, onda zapravo putujem u -— svoju glavu. Komunisti se ljute 
na takovo filozofiranje i zovu ga a.sevnom onanijom. Lenjin je pisao 
čitave debele sveske protiv ove »idealističke« filozofije. Ova filozofija 
nije za njih, vele, manje opasna od vjerske, svuda se tu dadu prošver- 
cati svakojaki »ideali«, svakojaka buržujška »neba« i »božanstva«. Sve 
to, i vjerski spoznajni realizam (da je svijet doista realan) i ovaj »idea- 
lizam« (da je svijet produkt moje misli, moja predodžba i izvan toga 
ništa više) sve je to za komuniste ista buržujska kuhinja. Ja sa kršćan- 
skim realizmom držim, da je svijet realan (to treba priznati, i tako je 
on djelo Božje) i zato priznajem, da je komunizam idealističke kule 
8 pravom potresao i ne žalim za njima, nego naprotiv; ali svijet nije 
samo materija, nego postoji i duševna supstancija i Bog, i to nisu samo 
buržujski »idealistički« proizvodi. 


Ovaj svoj filozofski stav iznio sam ukratko napose u eseju prigodom 
300-godišnjice Descartesove. (Izdao sam esej o svom trošku; bijednih li 
naših prilika!) Zanimivo je, da ie Descartes prvi svojim načelom: 
»mislim, dakle postojim« dao poticaja idealizmu. Zapravo je 
on izms«Ka0 idealizmu (kojega u klici sadrži ovo načelo), ali on je s pravom 
po Hegjelu »osnivač moderne filozofije«, znači buržujske u smislu komu- 
nističke ortodoksije, on je za Hegela »junak, koji je iznova počeo«. Ja 
sam podvrgao kratkoj kritici u svom eseju o Descartes-ovoj 
krizi njegovu kristalnu palaču jasnih i razgovijetnih 
ideja i pokazao, kako nas vodi u vode subjektivizma, iracionalizma i 
moderne idejne anarhije. No zanimivo je, da je ipak ljevičar Maxime 
Leroy pokušao prikazati Descartesa (u protimbi s antiidealističkim lenji- 
nizmom) kao »socijalncg Descartesa«, socijalnog u smislu modernog 
značenja te riječi, dok u mom eseju »socijalno« nije naglašavano niti 
ekstremno nategnuto shvaćeno. 


Ja sam radio osim kao filozofski pisac i kao književni kritičar, pa 
je jasno, da nisam mogao kao filozofska natura — sve kao bi nekud i 
smio — u književnosti suditi po metafizici kanarinca (da ostanemo kod 
Izraza). No niko mi ne će moći predbaciti kakovo predagoško — pučko- 
školsko moraliziranje, jer ja dobro znam i osjećam, da umjetnost nije 
samo »tendencija«, nego čak da ta »tendencija« i ubija književno djelo, 
ako se pod tendencijom misli bilo što osim ono, što samo djelo reći bi 
sobom donosi, u sebi uključuje, posve spontano, nenametljivo, orga- 
nički, bitno. Tako sam našem svijetu nastojao približiti veliki »katolički 
svijet stvari vidljivih i nevidljivih« Paula Claudel-a, genija teško pristu- 

pačnoga, čija snaga duševnog zrenja doziva u pamet Michel-Angelovske 
figure krcate fizičkom energijom, čiji um i sinteza gledanja doziva u 
pamet Dante-a. — Kad sam prikazivao Jammesa, koga je tako zavolio i 
naš Domjanić (premda mu je u razgovorima sa mnom na našim šet- 
njama i izletima znao predbacivati onu neku [namjernu] nonšalansu u 
izrazu), ja sam Jammesa prikazao u onoj ljubavi za sve stvari, za poje- 
dino, za neznatno, što nas znade tako osvojiti, ako ga samo pjesničkim 
okom pogledamo, u onoj ljubavi za stvorenje i za Stvoritelja. — U 
Moličre-a sam potražio onu tragičnu stranu, onaj tragični nagib ovog 
prototipa komike. Kod nas se slabo pisalo o Moličre-u, malo se znade, 
koliko se o Moličre-u raspravlja u velikom svijetu pa baš i o ovom 
pitanju komičnog i tragičnog u Moličre-a. A tko čita Mizantropa, mora 
da se divi dubini, koju krije za sobom to djelo; naravno, tko zna dublje 
da čita, jer taj istom tu otkriva svu komiku i u isti čas svu tu tragiku 
ljudskog bića, koje hoće biti istinito, svoje, bez konformizma, protiv 
koga se bune i naši dani; ljudskog bića, koje se trza od boli socijalnog 
uniformiranja i ubijanja duševnosti.š Što da duljim, Mizantrop je slika 
tragikomičnosti vječnog Alcesta, vječne napetosti, koja postoji između 
polova, u kojima se kreće naše biće na zemlji, između polova socijalno 
i individualno, društvo-konformizam i duša-original. — Prikazujući 
Racine-a istakao sam tragičnost ljudskog života, kako nam se u naše 
dane opet očituje ad oculos, i s tim u vezi istakao sam smisao tragične 
ceremonije ove liturgije ljudske krvi, boli, bijede, značenje tragične 
samilosti u dane, kad uslijed ideologija, koje sipaju mržnju i rat u 
svijet, kad usred ideologija rata na život i smrt naroda i klasa ništa 
nije više potrebito i više kršćanski od naučavanja ljubavi među braćom, 
među djecom istog Vječnog Oca Nebeskoga. 

Kad sam prikazivao Montaigne-a, onda sam upravo mogao biti i 
filozof i literata. Ne znam, da li je u nas itko nešto malo veće napisao 
o ovom piscu, koga Francuzi toliko čitaju i cijene, i koji u darmaru 
svojih bezrednih eseja iznosi tako zanimivu građu o čovjeku, o psiho- 
logiji čovjeka, bića tako složena »&tre ondoyant et divers«. Svakako se 
nitko nije prije Montaigne-a (a valjda ni poslije) potrudio da tako kon- 
kretno iznese čovjeka, s toliko mnogo čuđenja (i opet reći bi bez ču- 
đenja) zbog tolikih varijacija, zbog tolike krkosti, složenosti i protu- 
slovnosti ove species: čovjek. Mogao sam u ovom eseju biti literata, ali 
sam bio i filozof i složio sam u neki sistem Montaigne-ove misli. Filozof 
sam bio i u sintezi i konačnom pitanju, kud ide naša kriza, kriza naših 


š Vidi: »Komično i tragično u Moličre-a« (Knjiž. Horizonti br. 2. i 
3., god. 1934.) zatim prikazi o gledanju na M. od Nijemaca Kichlera i Heissa u 
Nast. Vjesniku. 

dana, jer i mi kao i Montaigne živimo u danima krize. Montaigne je 
predstavnik Novog Vijeka, one čovječnosti 1 tolerancije, koja je iz naj- 
novijih ideologija nastala. »Gdje je ona čovječnost, tolerancija, koju je 
propovijedao Novi Vijek? I s njime Montaigne... Hitler zove humanitet 
«židovskim parfemom", ali ni Rusija ne apelira na snošljivost i ljubave«. 
Tako sam ja tu približio već onda ove dvije ideologije, i nisam se pre- 
prevario. »Kako da unaprijed znamo, što će nam donijeti ovaj rat sviju 
proti svima?!« pitao sam. I sad se to pita nakon četiri godine, istim 
intenzitetom, odnosno još većim za one, koji stvari nisu odmah pro- 
gledali. Luj XIV. vele da je rekao: »L/'€tat, c'est moi«, i začeo apsolu- 
tizam ispunjajući dobrano Novi Vijek. Bivši predsjednik senata u 
Danzigu i bivši Hitlerov suborac Rauschning veli sada, da je Hitlerova 
riječ: »La guerre, c'est moi«. Pa dokle će onda taj rat...? I kamo nas 
tiranija vodi?... 


Nitko ne bi mogao kazati, da su međutim idejni pogledi u mene 
zasjenili literarno gledanje. Jer ja sam ocjenjivao stvari i s tog gledišta. 
Sam ja sam uvijek volio i vanjsku ljepotu, stil i nastojao, da i moj stil 
bude lijep. Ja, koji sam uvijek rado čitao Evanđelje, ja sam uvijek 
nanovo otvarao Nietzsche-a. Na fronti za svjetskog rata dopao mi je u 
ruke jedan primjerak njegova Zaratustre (pripadao je nekome od moje 
okoline, ne znam više kome). Bilo je to u onom kraju Poljske, koji je 
sad pod Crvenima, u Volinju, i mi smo se nalazili, iza kako nas je od 
Styra otjeralo dalje za Brusilovljeve ofenzive, u kraju, čija specijalka 
(Specizal-Karte) nosi naslov: Beresteczko. (Imam tu kartu i sve druge 
još kod sebe). No tko zna, gdje je to, reći ćete. Mi smo bili za mog 
jednogodišnjeg boravka na fronti u tadanjoj Ruskoj Poljskoj u okolini 
(jugoistočno od) Lucka, a to je veće mjesto s mnogo crkava i sinagoga 
i sijelo biskupije bilo, bar za još čitave Poljske. Sad smo jugozapadno 
od mjesta Haliczany na jednoj koti udarili konačno sijelo naše arti- 
ljerijske grupe (i regimente), i opet smo, pošto se smirila ofenziva, 
počivali. Ja sam kao ađutant imao dosta vremena da čitam bilo u našoj 
baraki pola pod zemljom, bilo na zraku, jer bilo je ljeto (kolovoz). Baš 
su došli amo i Reichsdeutsche, što bismo naški rekli Prusi, i stali tu 
kopati jednu rezervnu liniju. Tad sam imao prilike da dođem u doticaj 
s tim Prusima i otsad smo sve tješnje bili vojnički s njima vezani. No 
ovdje ne ću za čas da redam svoja iskustva i opažanja. (Rat je rat, ali 
sad je dobio za me dosad nepoznato lice, o čem ne ću govoriti. Bilo je 
dotada mnogo idiličnije, ako se na fronti bez sablazni može govoriti o 
idili.) Ja sam čitao Nietzschea i silno sam ga zavolio s jedne strane, koli- 
kogod me je s druge (one ratničke) sve više morao da odbija. Divan je 

to stil, i tu lapidarnost, konciznost, preciznost ja sam morao zavoljeti, 
jer je to nešto moje: sve misli, koje sam poslije rata zapisivao, sve su u 
tom aforističkom stilu. Kako je to nešto fino, i ta točnost i logika uz 
ovaj ritam i marcijalni i energični zvuk riječi. Odmah sam osjetio, da 
nemam posla s pravim Nijemcem, sa 100% Nijemcem. To je ime polj- 
skih plemića Niecky, kako sam poslije našao. Kako rekoh u početku, 
ja sam oduvijek volio lijep stil i tako sam literarno prosuđivao čak i 
filozofe. Zato sam volio čitati Platona i Schopenhauera. I mogao bih 
reći, da je to neka platonistička crta u mene ovo spajanje istinitoga i 
lijepoga. Ja sam dakle zavolio Nietzschea i ostao mu vjeran, te nema 
gotovo (hiperbolično rečeno) stvari, koju sam napisao, gdje ne bi došao 
koji citat iz Nietzschea. Ali i stil i misao, oboje mi se znalo svidjeti. 
Jer baš i misao nije uvijek samo ratnička (»mi smo stupili u klasično 
doba rata ... na koje će sva buduća stoljeća gledati sa zavišću i poči- 
tanjem kao na komadić savršenosti«) već je i pjesnička: evo on u ratu 
traži savršenost, on hoće da izvedemo komadić savršenosti. To sam sve 
s veseljem zapisivao u svoje ratne dnevnike, odakle to sad i ispisujem 
u hrvatskom prijevodu. To sam zapisao na 14. VIII. 1916., to i još više. 
Sjutradan na 15. VIII. zapisao sam posve kratko samo: »Velika Gospoja. 
Kiša. Mir«. I ništa više. Ali sam i opet slijedećih dana čitao i ispisivao 
misli njegove. I tu pod datumom 27. VIII. (nedjelja) imam misao, koju 
sam upotrijebiti mogao u govoru u pohvalu papinstva (vidi Život br. 6 
iz god. 1930.), gdje se Nietzsche obraća na jednog svog imaginarnog 
prijatelja, koji se zove: Freund Hollenlširm! On mu savjetuje, odlično 
savjetuje, da ne buči toliko, jer »se svijet ne okreće oko iznalazača 
nove buke, nego se svijet okreće oko iznalazača novih vrednota; 
nečujno se on kreće«. Nečujno; Bože, a koliko se tu danas 
diže buke. Zweig u jednom eseju o Nietzscheu suprotstavlja ratobornu 
njegovu filozofiju povučenom vladanju bolesnoga filozofa u Švicarskoj, 
u švicarskim penzionima. Možda se naš Zweig malo i zabunio. Nietzsche, 
izvana sav tih i plah, sijevao je iznutra izgaran od sto vatara, ali on ni 
sam nije — u buku vjerovao! Ni ja ne vjerujem. »Najveći događaji, 
to nisu naše najglasnije, nego naše najtiše ure«. To bi se dalo tran- 
ponirati u religiozno, i doista Nietzscheova filozofija je samo jedna zalu- 
tala, jedna — bolesna religija, ersatz religije (ersatz je u modi) religija 
čovjeka bez Boga.! 

| Dr. Dragutin Čepulić 


1 Ovo je izvadak iz ovećega djela našega suradnika dra D. Čepulića, koje je 
napisano u formi neke vrsti dnevnika i refleksija, pa stoga ima originalan lično 
filozofski karakter, a i natpis Eis heauton ( Es šavrov = samome sebi) uzet je 
prema istoimenom natpisu dnevnika misli cara filozofa Marka Aurelija. 

SLAVA BOGU! 


Stari Pavel Carov, muž Ane Platonovne, bio je lučki radnik u Voz- 
nesensku, gradiću na Volgi. No on se, prenoseći tovare iz brodica u željez- 
ničke magazine, slomio pod bremenom života, pa je Ana Platonovna 
ostala udovica sa sinom Vanjkom, koji je upravo služio carevu vojsku. 
Kada se njen Vanjka povratio, nastavio je očev posao. Prenosio je i on 
tovare. Bio je mlad i vrlo jak, te je lakoćom vršio svoj posao. Ali je 
doskora buknuo Svjetški rat, pa je on, obukav podčasničku munduru, 
ponovno otišao. Praštajući se sa svojim jedincem, govorila je kroz plač 
Ana Platonovna: 

»Idi, sine, u boj za cara i Rusiju! Ali ne zaboravi na Boga! Hristos 
Spasitelj Voznesenski će te čuvati.« | 

Htjela je da sinu oko vrata objesi ikonu na srebrenu lančiću. A on? 
Nevaljalac! Potajno polazio je neke sastanke, gorljivo je raspravljao noću 
u podzemnim prostorijama, čitao tajom zabranjene spise i nije vjerovao 
u Boga. Obranio se rukama od ikone i odvratio kroz smijeh: 

»Ostavite to, majčice, za sebe! Molite se vi za me!« 

»Nesretni sine!« ljutila se ona. »Ne ću ti dati majčinskog odrješenja.« 

Ali on ga nije ni tražio. Pograbio je majku u naručaj kao djevojčicu 
kakvu, izljubio ju je srdačno sa suzama i sa smijehom, od čega se njoj 
u neizmjernoj majčinoj sreći rastapalo srce, i — otišao. Ljubio je veoma 
svoju majku, a otišao je u boj za — Jednakost, Bratstvo i Slobodu. Tako 
je Ana Platonovna ostala sama. 

Mnogo se patila stara Ana Platonovna u teškim ratnim godinama. 
Da sačuva goli život, obavljala je najteže poslove. Ali u rastućoj nesta- 
šici svega bivalo je i poslova sve manje, te je morala često gladovati. 
U danima očajanja polazila je crkvu, čuveni crveno-bijeli hram Hrista 
Spasitelja Voznesenskog sa dvanaest zvonika i s pozlaćenim kubetima. 
I klanjajući se u tajinstvenoj polutami pred likom Spasitelja s ispaćenim, 
pocrnjelim licem u zlatnom okviru, njene su uvele usne skrušeno šaputale: 


»Pomiluj! Pomiluj! Pomiluj! 
Pomiluj! Pomiluj, 
Gospode!« 


Malo pomalo rasprodala je svu svoju sirotinju i ostala bez igdje ičega. 
U to doba dovezli su u Voznesensk teške ratne ranjenike, invalide Svjet- 
škoga rata, i na crkvenom trgu bio je od golemog skladišta uređen Inva- 
lidski dom. Tu je Ana Platovna dobila zaposlenje: da ispire krvave povoje, 
da pomeće sobe, da pere podove. Za hranu i stan u mračnoj komorici 
doma ona je zdušno obavljala svoju službu. Radila je bez počinka cio 

dan; samo je nedjeljom odlazila u crkvu. A tamo su žene pred ikonosta- 
som palile voštanice, klanjale se i pjevale: 


»Slava! Slava! Slava! 
Slava! Slava 
Bogu!« 


Ovoj se iz rata povratio muž, onoj brat, ovoj sin. Mnogi su se povra- 
tili, samo od njena Vanjke ni glasa. I ona skrušeno, iz dubine svoje duše, 
položi zavjet: 

»Hriste Spasitelju Voznesenski, upalit ću veliku svijeću na podnožju 
Tvom, ako mi se sin povratil!« 


bh 


Upravo tada planu revolucija: pobuna, metež, požar, boj. Crveni ha- 
metom poraziše bijele i preobratiše sve stubokom. Voznesensk izgubi i 
svoje ime; prozva se Maratov. Jednom u nedjelju htjede Ana Platonovna 
u crkvu, ali je potjeraše crveni vojnici: 

»Bjež, babo! Nema cara, nema ni Boga.« 

I u njenoj se jadnoj glavi sve zavrti. 


Radi njene revnosti u Invalidskom domu bila je određena za dvorbu 
najtežih invalida. Doskora povjeriše joj i bolničarske poslove: da hrani 
ranjenike, da ih okreće, da previja njihove rane. Ona se posvetila ovom 
poslu svim žarom svog ispaćenog srca. Znala je, da i oni pate neizmjerno, 
da i oni umiru polagano. No na njihova prazna mjesta dolazili su novi 
ranjenici, žrtve revolucije, pa je ona uvijek imala pune ruke posla. Posta- 
rala se još više. Od neprekidna rada, od neprestana bdjenja i od svog 
vlastitog jada ostala je od nje samo kost i koža. Bila bi nalik mrtvacu, 
da iz očiju njenih nije odsijevala ljubav i vjera: ljubav, kojom je oba- 
gipala svoje bližnje i vjera, da će joj se sin povratiti. Ipak se neka okrutna 
crta krila u zavojima njena lica. Nos joj se svio kao kljun u ptice gra- 
bilice, posijedjele obrve protegle joj se u hladnoj, bešćutnoj liniji, tanke, 
blijede usne složile se u ukočenom, oštrom kutu. Nešta je okrutno ležalo 
i u brazdama njena naborana lica. Da, ona je bila okrutna. No ona je 
bila okrutna prema sebi, da može svu svoju ljubav podijeliti drugima. 

Vjera, da će joj se sin povratiti, nije ju nikad ostavljala. Vjera, da 
će joj se Bog smilovati, držala ju je na životu. Ali nisu li crveni vojnici 
rekli: Nema Boga? Nisu li joj branili da ide u crkvu? Nisu li zamuknula 
zauvijek sva crkvena zvona? O, ne! Za rug zvonjela su ona samo onda, 
kada je grad pohodio koji crveni vođa, onaj, koji je odredio da zamuknu. 

Prolazile su godine, a Ana Platonovna nije više nikamo izlazila. Svijet 
je za nju bio mrtav i ona za svijet. Više puta tražili su je neki ljudi u 
njezinu negdašnjem stanu, u susjedstvu, po cijelom gradu: 

»Ne znate li, što je s Anom Platonovnom, udovicom Carovom?« 

Građani su slijegali ramenima: 

»Davno smo je znali. O, jadna stara! Nestala je. Odnijela je Volga.« 

A ona je u svojoj komori vadila tajom ikonicu iz njedara, onu istu 
na srebrenu lančiću, koju je htjela darovati sinu, cjelivala je, klanjala se 
i šaputala: 


»Pomiluj! Pomiluj! Pomiluj! 
Pomiluj! Pomiluj, 
Gospode!« 


I suze su joj tekle niz smežurane obraze. 

Vraćala se zatim u sobu svojih ranjenika, koje je njegovala neizmjer- 
nom požrtvovnošću. Sin joj se nije vraćao, pa je ona svoju majčinu ljubav 
prenesla na svoje invalide. U zabuni svoga duha naslućivala je u sva- 
kom patniku neprepoznatog svog jedinca, te se šaputalo domom, da je 
Ana Platonovna malo i luda. Ali ona nije bila luda. Znala je, da se njen 
Vanjka nije još povratio, no da će se doskora povratiti. Znala je, da će 
i ona, poput drugih davno, slaveći njegov povratak, zapjevati iz svega 
glasa: Slava Bogu! Tajno skupljala je otpatke voska i lijevala ih u kalup; 
pripravljala je veliku svijeću. 

e 


Tada, na izmaku njenih životnih sila, započele su se u Indomu velike 
pripreme. Sve se užurbalo, sve se spremalo, sve se uređivalo. Dolazio je 
na pregled — on, strah i trepet i bijelih i crvenih, pučki vođ, komisar, 
Ivan Pavlović Marat. Bio je rodom iz ovoga grada, i grad se po njemu 
prozvao. Šest se dana pripremalo u domu grozničavom žurbom, a na dan 
pregleda osvanulo je sve u blistavom redu. Ana Platonovna lijepo je ure- 
dila svoju sobu i svoja četiri invalida: onog, koji je bio bez ruku i bez 
nogu, a koga zvahu »čovjek-trup«, drugoga, koji je ranjen u dušnik 
disao na cjevčicu, zatim onog, koji se uvijek tresao i četvrtog, ranjena 
u glavu, koji je samo sjedio i šutio. Upravo je čovjeku-trupu trljala 
alkoholom upaljena leđa, a on je, šaljivdžija u ovoj sobi, zadovoljno 
gundrao: 

»Ah, to godi, građanko! Tako. Eh, da imam ruke, sad bih vas za- 
grlio. Ovako, što mogu? Pohvalit ću vas Ivanu Pavloviću. Spremite dobro 
alkohol, drugarice! Znate, da ovaj moj susjed svuda njuška sa svojom 
cjevčicom. A i onaj šutljivi mi je sumnjiv. Sve mi se čini, da bi i on 
rado potegnuo.« 

»Rekli ste, građane«, upita Ana Platonovna spremajući bočicu, »da 
se on zove Ivan Pavlović? Tako se zvao moj sin.« 

»A koje je vaše porodično ime?« 

»Carov.« 

»On se zove — Marat. Vaše ime, drugarice, vonja po oni. € 

»Što, ime!« upade onaj, koji se tresao. »Kakvo ime! Danas se zoveš 
Petar, sutra Pavao. Eto, ja na primjer. Zvao sam se Anđelov, pa mi 
rekoše: Tvoje ime, druže, miriše po religiji. Odvratih: Nisam ja kriv; 
nisam si sam ime nadijevao. Odgovoriše: Ne krivimo mi tebe, druže, 
nego odsada ti ćeš se zvati DĐavolov.« 

Invalid s cjevčicom izvadi cigaretu iz cjevčice, pusti iz nje dim, 
stisne je palcem i propiskuta: 

»Budale! Kao da i đavo ne zaudara o religiji.« 

"Tako su oni govorili, kad li se začu trka po stepenicama, vika, koraci, 
neki zveket i čovjek-trup povika: 

»Eto ga, ide! Stanite sada, majčice, na desno krilo! Tako! Pete skupa, 
prsa van! Ruke uz tijelo! He, he! Gledajte je! Kao bijelo-gardijac. A ti, 
druže. začepi svoju cjevčicu!« 

Ana Platonovna stala je do otvorenih vrata druge sobe. Problijedila 
je i najednom joj zatrepta srce. Zazvonjelo je. Zazvonjelo je srebrno 
zvono na zvoniku hrama. Drugo mu se pridružilo svojim visokim zvekom. 
Oglasilo se i treće i četvrto. I od njihova visokog blagoglasja, koje se 
činjaše da dolazi s nebesa, Ana Platonovna zadrhta. Zvonjava, isprva 
tiha i tanka, postala je gromka i glasna. Iz većih se kubeta javiše velika 
zvona svojim dubokim, sonornim glasovima, koji se spletoše s tanahnim 


u snažnu metalnu simfoniju. Eto, zaorio se i »car-kolokol«, golemo zvono, 


izlito iz turskih topova. I kroz njegovu duboku zvonjavu, praćenu cijelom 
ljestvicom viših glasova, od koje podrhtavaše i zemlja i nebo, začu Ana 
Platonovna — njegov glas, njegov snažni, duboki, melodiozni glas: 

»Tu nema ni sunca, ni svijetla, ni zraka. To je grobnica. Tu umiru 
heroji revolucije. Sve to treba razvaliti i sazidati novo.« 

Stao je nasred susjedne sobe, okružen svojom svitom, visok, silan i 
strašan, taj Marat ruske revolucije, Ivan Pavlović Marat, prije Vanjka 
Carov, u jednostavnoj radničkoj bluzi s kožnatim pojasom i S čizmama 
na nogama. Povisio je svoj glas, podigao je ruke i povikao gnjevno: 

»Eto, niste dom ni elektrifi...« 

Tada zazviždaše sve sirene. To je grad na Volgi pozdravljao svog 
velikog sina. A on? Slomio mu se glas, i taj drugi Ivan Grozni zadrhta. 
Da, nešta je okrutno ležalo u zavitim crtama njegova lica. Nos mu se 
svio kao kljun u ptice grabilice. Bio je sličan majci. I on bijaše okrutan. 
Ali u čudnoj igri nasljeđa on je bio okrutan prema svima, da može svu 
svoju ljubav dati — majci. Tražio ju je. Tražio ju je godinama svuda 
uzalud. Sada ju je spazio iznenada ostarjelu u mnoštvu lica, koja ga sa 
strahom promatrahu. Sred zaglušne zvonjave, koja ga sjeti njegova dje- 

tinjstva i njegovih prvih zanosa, učinio je prema njoj tri koraka ne 
vjerujući svojim očima. Pružio je prema njoj svoje ruke i krik potresan 
i strahovit prolomi se domom: | 

»Majko!« 

Čovjek-trup uspravi se raskolačenih očiju, a onaj drugi zazvižda 
svojom cjevčicom. Gubeći svije u sinovu zagrljaju promuca Ana Pla- 
tonovna: 

»Sine! Druže! Građane!« 

đ* 


Osvijestivši se poslije govoraše Ana Platonovna svom jedincu: 

»Treba, Vanjka, da sada najprije izvršim svoj zavjet.« 

»Zavjet, majko?« čudio se on. »Ne poznajemo nikakvih zavjeta osim 
onog, kojim se zavjetovasmo mrtvom Iljiću, da ćemo uvijek ići beskom- 
. promisno naprijed.« 

»Moraš me još slušati, sine!« odgovaraše ona kroz plač. »Sjećaš se, 
da ti još nisam podijelila majčinskog odrješenja?« 

On se veselo nasmija i odvrati: | 

»Pa hajde, majčice! No hoćete li mi onda dati odrješenje? « 

»Hoću, nevaljalče, iako se rugaš.« 

Donesla je svijeću i pošla, a za njom sin i cijela svita. Prošla je 
trgom i na širom rastvorena vrata unišla je u crkvu. Jadnica! Nije ni 
slutila, da je unišla u — antireligiozni muzej. Stala je sred crkve i za- 
prepastila se. Namjesto ikona ugledala je neke risarije, neke plakate, a 
u svetištu stajaše mjedeni kip snažnoga muškarca sa srpom i čekićem u 
ruci. Gle, ako čovjek ne vjeruje u živoga Boga, tada on gradi sebi lažne 
idole. Ana Platonovna se smela, poniknula je glavom i njeno se srce 
zgrči u novom jadu. No tada se najednom ona odlučno uspravi i pođe 
sigurnim koracima do mjedenog kipa. Postavi svijeću na njegovo pod- 
nožje, zapali je, poklekne, triput se prekrsti i klanjajući se zapjeva iz 
dubine svoje duše tankim staračkim glasom: 


»Slava! Slava! Slava! 
Slava! Slava 
Bogu!« 
Lav Lović 

SOKOLICA I KRUNOSLAVA 
(Iz Gundulićeva »Osmana«) | 


L. 


Mlada krv joj kipi. Ko plamena vatre 
Plamsaju joj oči i gore za cara. s 
Sve Poljake ona mahom će da satre, 


da uskrsne opet turska slava stara. 


Rod kaurski treba da se jednom zatre 


. i da polumjesec zablista s oltara, 


O tome već davno turske duše snatre, 
za to već stoljeća car kraljevstva hara. | 


O, danas će ona zavitlati mačem 
i kaurski svijet okupati plačem, 
te u krvi steći sklonost silnog zmaja. 


Sva bukti od snage: njena pobjeda je. 
Kraljević se poljski eto već predaje 
i s njim gorko cvili zarobljena raja. 


I. 


Gle, već jedan vitez ususret joj juri 

i s kopljem u ruci cilja je u grudi. 

I njemu se obraz od zanosa rudi, 

i njemu se mladom osvetiti žuri. | 

— O posljednji boju u ljubavnoj buri. 
O svijetli maču, ti mi vjeran budi. 
Jer prilika sjajna sada mi se nudi, 

da oružje tursko kaurima zguri. 


I prišla su bliže dva viteza, pa se 
sukobila žarko ... U bitci ih krase 
njihova junaštva. Tek s udarca kosa 


spotakla se oba i pala su nice. 
Ispod kaciga se bljesnu žensko lice, 
a po ramenima prosu zlatna kosa. 
Zvonko Kuhar 


ULOGA SPLITA U RAĐANJU HRVATSKE NACIJE 


a) Split — atrakciono središte 


Car Porfirogenet piše: »A od Hrvata koji dođoše u Dalmaciju, jedan 
se dio odijeli, te zauzme Ilirik i Panoniju. I ovi su imali svoga kneza, 
te poslaše prijateljsko poslanstvo knezu Hrvatske« (Rački, Documenta 
historiae chroaticae periodum antiquam illustrantia, p. 271). 

Iz ovoga se vidi, da se Hrvati ne ograničiše na samu Dalmaciju. 
Porfirogenet nam izrično veli, da su došli u Panoniju i Ilirik. Vjerojatno 
je, da je svaki od one sedmero braće za koje bizantinski car veli, da su 
doveli Hrvate na jug sa svojim četama, zauzeo jedan dio teritorija, tako 
da smo odmah u početku imali sedam hrvatskih etničkih jedinica. Sva- 
kako je prof. dr. Hauptmann dokazao, da je jedan dio Hrvata otišao u 
Korušku i Štajersku i tu osnovao »treću Hrvatsku«. To bi bili oni, koje je 
vodio Cosenz. o 


»Iz tih bi se riječi (Porfirogenetovih) na prvi mah činilo, kao da je uz 
Dalmatinsku Hrvatsku nakon seobe bila osnovnna još jedna ili možda dvije 
hrvatske kneževine, Ilirik i Panonija. Ali novija, napose Hauptmannova istraži- 
vanja potiču nas, da mislimo, da ih je zapravo bilo sedam — za svakoga brata 
4 sestru po jedna: 1. Koruška sa središtem na Gosposvetskom polju usred 
»Hrvatske županije«; 2. Posavska sa sjedištem u starodrevnom Sisku i s kazaškim 
naseljima po dolini Save sve do njezina izvora i uz savske pritoke po cijeloj 
današnjoj Kranjskoj; 3. Dalmatinska sa središtem kod razorene prijašnje metro- 
pole Salone i s »obroncima«, t. j. osvojenim i pohrvaćenim avarskim garnizonima, 
od Like kroz Bosnu sve do Rogatice i Konjica, a možda i do Rudnika i Kolubare; 
4. Neretijanska između Cetine i donje Neretve; 5. Zahumlje sa sjedištem, čini se, u 
Blagaju na Buni; 6. Trebinjska s Konavlima i 7. Dukljanska na Zeti i Skadarskom 
jezeru. Knezovi svih tih samosvojnih državica priznavali su časno prvenstvo 
dalmatinskom knezu« (Sakač, O kavkasko-iranskom podrijetlu Hrvata, Život, 1937. 
br. 1. 8. 19—21). »Jer za sedam sela sjevero-zapadu od Gospe Svete veli se u 
desetom stoljeću. da leže u »hrvatskoj.župi«, današnja pak imena Kraba- 
them kod Pokrča i Krabathem k istoku od Otmanja, svjedoče, da se »hrvatska 
župa« prostirala još dalje, preko istih krajeva kao i kasaška, da je dakle 
kasaz i Hrvat isto. No jesu li onda Hrvati jedno slovenačko pleme? Karantanski 
kasazi odgovaraju dalmatinskim »plemenitim ljudima«; kasaštine ondje »plemen- 
štinama« ovdje, ustoličavanje koruških vojvoda ima svoj analog u izborima 
seljačkih kraljeva, koje je prosti narod u Dalmaciji izvršivao čak do devetnaestog 
vijeka. Osim toga, ime Hrvat ne može se uspoređivati imenima kao Poljani, 
Drevljani i t.d. Budući da su ta imena uzeta iz prirođe, ali Hrvat to nije. Dok su 
ona za to mogla nastati kod Slavena na više mjesta nezavisno jedno o drugom, 
mora se za Hrvate pretpostaviti, da su svi samo dijelovi jednog jedinog plemena. 
Jedan od tih bili su baš dalmatinski Hrvati, a o njima priča trideseta glava »De 
administrando imperio« da kad su savladali Avare, »jedan se dio otcijepio i za- 
posjeo Ilirik i Panoniju«. S imenom Norika Karantanija je u svoje doba pripadala 
Iliriku. Van Panonije i Dalmacije, u balkanskom Iliriku, nigdje nema ni traga 
Q hrvatskim političkim tvorevinama. Ovdje vladahu Srbi i Bugari. Samo u Alpskom 

Niriku pojavljuju se Hrvati još kao gospodari i tu se doista očuvalo ime >»Ilirik«: 
Chronicon Moissiacense vrsta Kranjsku u Ilirik. Onaj dio Bijelih Hrvata, koji se 
u Dalmaciji »otcijepio« od braće, otišao je dakle na zapad među Sla- 
vene i na razvalinama avarske vlasti osnovao treću 
Hrvatsku, Karatansku. Ime pak i položaj kasaza sjećali su ovdje kroz 
cijeli srednji vijek, da je nekad i Slovencima došao spas od azijatskoga ropstva, kao 
# ostalim Slavenima, sa strane« (Hauptmann, Karatanska Hrvatska, Zbornik kralja 
Tomislava, &. 316—317). 

: Po Porfirogenetu Hrvati Ilirika i Panonije »poslaše prijateljsko po- 
slanstvo knezu Hrvatske«. Već onda (VII. v.) postojali su ne samo Hrvati 
nego i Hrvatska, organizirana državna jedinica. Po 
Porfirogenetu to je bila Dalmatinska Hrvatska ili bolje Hrvatska koje je 
srž bila oko obnovljenoga Splita. Ostale hrvatske jedinice nijesu uspjele 
da se državno organizuju — dapače panonski Hrvati sve do Karla Veli- 
koga bili su pod Avarima. Vodećoj državi Hrvata, Dalmatinskoj ili bolje 
Splitskoj Hrvatskoj uspjelo je tek u X. v. da pred žezlom Tomislavovim 
ujedini, oslobodi i državno organizuje najjaču hrvatsku nacionalnu sku- 
pinu van svojih granica, Panonsku Hrvatsku. Splitsku Hrvatsku možemo 
smatrati hrvatskim Pijemontom. Ono, što tome Pijemontu nije uspjelo 
da ujedini, vremenom je u najvećoj česti i propalo za Hrvatstvo. Primjer 
Karatanska Hrvatska i Duklja. 

Ono, što car-pisac priča o pokrštenju Hrvata i njihovu ugovoru sa 
sv. Petrom ima se razumjeti o Splitskoj Hrvatskoj. Ova se već u VII. v. 
osovila na svoje državne noge, što u prvome redu ima zahvaliti prilikama 
koje su se odigrale sa Salonom i Splitom. Pod tim prilikama Hrvati su 
se odmah upoznali sa kršćanstvom, a po njemu i rimskom Stolicom. 
Postali su kršćanski narod per eminentiam i sve što je za ono aa iz 
toga slijedilo. 

Sve ovo ne bi se moglo provesti, kada ne bi vladala najuža i srdačna 
harmonija između nadošlih Hrvata .i staroga romanskoga elementa u 
Splitu. Ta je harmonija bila takova, da je stanovništvo Splita kroz 
kratko vrijeme svojim simpatijami postalo filohrvatsko, a to filo- 
hrvatstvo rodilo je više manje kroatizacijom grada. To slijedi iz pri- 
povijedanja Tome Arhiđakona, da »Splićani počeše po malo općiti sa 
Slavenima (Hrvatima), obavljati trgovačke poslove, ženiti se i sklapati 
S njima prijateljstva i rodbinske veze (Historia Salonitana, iz, Rački, 
p. 33). Na drugome mjestu Toma spominje, »da su slavenski (hrvatski) 
vođe počeli u velike štovati crkvu bl. Dujma, darivajući joj zadužbine 


i velike posjede te veselim srcem pružati desetine i darove« (Op. c. p. 35). 


Niti bi Hrvati »ženili se, sklapali prijateljstva i rodbinske veze« sa pod- 
činjenim elementom, kada bi se ovaj od gospodujućega elementa lučio 
jezikom i običajima, a još bi manje narodni vođe »darivali zadužbine i 
velike posjede, desetine i darove« i to još »veselim srcem«, kada crkva 

sv. Dujma ne bi bila na njihovu državnom teritoriju, a njezino svećen- 
stvo barem u svome dobrome dijelu hrvatsko. Znamo iz pouzdanih vrela 
da su na dvorima naših vladara kancelari splitski svećenici, a splitski 
biskupi i hrvatski vladari kumskim se vezama vezuju kao na pr. knez 
Trpimir i splitski biskup Stjepan (Rački, Doc. 3). »Intimitet između 
hrvatskih vladara i splitskoga svećenstva dokazuje da su oni bili i rasno 
jednoga naroda i jedne krvi« s pravom zaključuje prof. Šegvić (Bogoslovska 
Smotra, XVII, 1929., br. 4. s. 412). 

Profesor Šegvić tvrdi za sve naše t. zv. »romanske gradove«, da su 
odmah u početku bili kroatizirani (B. S. XVII. br. 4. s. 410—18). On za to 
donosi obilno dokaza iz nekih povijesnih činjenica, a osobito iz ono- 
mastike i toponomastike. »Dalmatinski su gradovi pretrpili mnoge po- 
litičke promjene, pa se nije našlo darovnica ni od mletačkih duždeva, 
ni od bizantinskih careva, a od hrvatskih vladara toliko! .... Dovoljno je 
uzeti u ruke »Index personarum, locorum et rerum« na kraju Račkijeva 
djela »Documenta«, da se odmah vidi, koliko imade ličnih gradskih 
imena čisto hrvatskog ili slovenskog korjena i značenja« (Šegvić, B. S. 
br. 4. s. 412, 413). 

Svakako treba prekinuti sa nedokazanom tvrdnjom, da je »u dalma- 
tinskim gradovima bilo pučanstvo skroz latinsko, takva im je bila crkva 
i biskupi i svećenstvo« (Perojević: Hiljadugodišnjica hrvatskoga kraljev- 
stva, Vijesnik za arheologiju i historiju dalmatinsku, 1924.—5., s. 116: 
usp. Šišić: Pov. Hrv. s. 414—5) i u tome ničim dokazanome etničkome 
dualizmu tražiti razlog razne političke sudbine primorskih gradova i 
ostaloga hrvatskoga teritorija. 

Prva hrvatska država na jugu ima svoju klicu u Splitu. Split ju je 
začeo, rodio, odgojio i hranio sve do njezina pada 1120. Ali ne 
tuđinski romanski Split, nego narodni, hrvatski. 
Split je postao odmah hrvatskim gradom sa hrvatskim klerom i upravom. 
On je glavni grad hrvatske države. Ako nastane kakav sukob između 
šplitskoga i kakova drugoga biskupa, hrvatski vladari daju prvenstvo 
Splitu, kao što je bio slučaj sa sukobom. ninskoga biskupa Aldefreda i 
splitskoga Stjepana zbog crkve sv. Jurja o čemu čitamo u Mutimirovoj 
Povelji g. 892 (Rački s. 14—5). 

Uništivši Karlo Veliki avarsku državu g. 796. osvojio je i sve krajeve, 
koje su oni držali, pa tako i panonsku Hrvatsku. Karlo je ratovao i sa 
Bizantom, koji je nakon svoga poraza sklopio s njim mir u Achenu (812.). 
Karlo se Veliki 800. g. okrunio i proglasio carem zapadnim. Kako je 
Dalmacija pripadala zapadnome carstvu, to su se dva carstva u Achenu 
tako sporazumjela, da »Vizantija priznade Karlu carski naslov i odreče se 
dalmatinsko-hrvatske kneževine, zadržavši samu Veneciju i već pomenute 

dalmatinske varoši i ostrva« (Šišić, Pov. Hrv. s. 310) t. j. Zadar, Trogir, 
Split, Krk, Rab, Osor. Ali ova franačka vlast nad Dalmatinskom 
Hrvatskom nije bila veća nego bi prije Bizantijska: to je bilo više manje 
neka vrsta političkoga protektorata nad slobodnom državom. To se vidi 
najbolje po tome, što se ondašnji dalmatinski knez Borna nije pridružio 
protufranačkom ustanku Ljudevita Posavskoga, kneza Panonske Hrvatske 
(Šišić, Pov. Hrv. s. 312—3) i što je 846. vidio knezove Dalmatinske 
Hrvatske, gdje vode samostalne ratove. 

Dok dalmatinskim kopnom u to doba uza svu franačku prevlast 
upravlja »knez Hrvata« (dux Chroatorum), dotle u Zadru sjedi »vođa, 
patricij Dalmacije« kao predstavnik bizantinskoga cara i njegove vlasti 
nad dalmatinskim gradovima i otocima. Tu amputaciju svoga 
narodnoga i državnoga organizma Nrvatici vladari 
nijesu lako podnosili 

Vjerojatno je, da je izgubljenje primorskih gradova, u prvome redu 
Splita, djelovalo na hrvatske vladare, da su svoje sjedište prenijeli na 
sjever, u Nin. Tako se razjasnuje činjenica, da početkom IX. v. tamo 
nalazimo kneza Godeslava i kulturnih ostataka hrvatskih knezova. 

Ali već treći nasljednik Godeslavov, knez Trpimir, obraća se Splitu. 
U njegovoj okolici osniva svoje dvorove i vodi rat za oslobođenje Splita. 

U jednome, nedavno otkrivenome, rukopisu, a koji sadrži neke sa- 
stavke saksonskoga monaha Gottschalka, ovaj pripovijeda, da je bio na 
dvoru kneza Trpimira i da je tada »Trpimir, slavenski knez, išao protiv 
Grka i njihova patricija, a naš je dvorac bio na samoj granici budućega 
rata« (Katić, Saksonac Gottschalk na dvoru kneza Trpimira, Zagreb, 1932. 
s. 8). Ova kratka vijest baca sasvim novo svijetlo na našu povijest IX. v. 
Ona nam pokazuje, a) da su hrvatski knezovi bili toliko slobodni, da su 
vodili samostalne ratove, čak protiv Bizanta, b) Trpimir je vodio rat 
protiv bizantinskoga patricija za podvrgnuće Splita svojoj državnoj vlasti. 
To se razabire odatle, što Gottschalk veli, da je njegov dvorac bio »na 
samoj granici budućega rata«. Kako je on bio gost Trpimirov, to je taj 
dvorac bio onaj Trpimirov, a ovaj je imao svoje dvorce na Klisu, Braćima 
i Postranju (Katić, op. c. s. 15) t. j. baš na granici Splita. Po Gottschalku 
Trpimir je pobijedi> i podvrgao Split svojoj državnoj vlasti. Sada 
nam postaje razumljiv sadržaj Trpimirove povelje, 
njegovaljubav prema Splitu, kaoiizjava splitskoga 
biskupa, damuje Trpimir »gospodar« (Rački, Doc. s. 3). 
> Eto vidimo hrvatski vladari i krv liju za Split. To nam pokazuje, da 
su oni dobro uočili njegovu državno-političku važnost. Sve ono što je 
Salonu činilo srcem rimske Dalmacije, imao je Split za hrvatsku državu. 
U vrijeme kada su vjerske tradicije i vjerski momenat igrale odlučnu 

ulogu i u nacionalno-državnim poslima, nije državničkome oku sa 
naših pređa to moglo proći nezapaženo. Split se smatra gradom apoštolskih 
tradicija, čije se metropolitansko pravo proteže »sve do dunavskih obala 
i gotovo po cijeloj zemlji Hrvata«, kako splitski biskup ističe u Trpi« 
mirovoj povelji. (852.). Ove riječi povelje ne govore o faktičnome već 
o pravnome stanju, na koje ima pravo splitska crkva. Bacimo se u IX. v,, 
kada su granice crkvene administracije sobom nosile i političko-državne 
posljedice, pa ćemo tek onda uvidjeti važnost splitske biskupije za 
hrvatsku državu. Neostvareno pravo splitske biskupije »sve do dunavskih 
obala i gotovo po cijeloj zemlji Hrvata«, istodobno je uključivalo i pravo 
hrvatskih vladara na taj teritorij. Mi smo još u sredini LX. v., sedamdeset 
godina prije ujedinjenja hrvatskih zemalja pod Tomislavom; u doba, 
kada su Hrvati živjeli u više državnih jedinica. Splitski su biskupi težili 
da ostvare to pravo, što se nije moglo ostvariti, ako sve te zemlje ne dođu 
pod onoga vladara pod kojim je Split. To su hrvatski vladari 
znali pa zato su i podupirali pretenzije splitskih 
biskupa. U glavnom se to ujedinjenje postiglo za Tomislava, koje je 
cementiralo spomenuto pravo splitskih biskupa, posebno pred Rimom. 


U Trpimirovoj povelji splitski biskup proteže granice svoje biskupije 
ne samo »sve do dunavske obale« nego »gotovo po cijeloj zemlji Hrvata«. 
Onim »sve do dunavske obale« htjelo se označiti teritorij stare solinske 
nadbiskupije, koji je po ondašnjemu shvaćanju Splićana pokrivao sa teri- 
torijem rimske Dalmacije (Šišić, Priručnik 150. s. 1), »koja se protezala 
od rijeke Raše (Arsa), na istočnoj obali Istre, do Sječa, Sissus u Albaniji, 
na sjeveru malne do Save, a na istoku čak do Rudnika u Srbiji« (Bulić- 
Bervaldi, Kronotaksa solinskih biskupa. Bogoslovska Smotra, 1912., br. 1 
8. 3). »Zemlja Hrvata« (regnum chroatorum) po mišljenju splitskoga 
biskupa Stjepana u Trpimirovoj povelji protezala bi se i dalje do čitavoga 
ovoga teritorija, jer se splitska biskupija gotovo pokriva sa teritorijem 
»zemlje Hrvata« t. j. ostalo bi van njezina teritorija t. zv. Karantanska 
Hrvatska. Kako latinska riječ. »regnum« u Hrvatskoj IX. v. ne znači 
kraljevstvo u običnome smislu, nego »regnum chroatorum« može značiti 
i zemlja Hrvata u nekome osobitom značenju, o kome ćemo govoriti, to 
nam ova povelja donekle određuje granice ondašnjih hrvatskih zemalja. 


U Gottschalkovu rukopisu čitamo: »Tako se dakle za Boga govori 
Boštvo i Božanstvo. Isto tako Dalmatinci, kao i Latini uza sve što su 
podložni grčkome carstvu, preko cijele veoma duge zemlje Dalmacije, 
nazivlju zajedničkim nazivom: Kralj i car, kraljestvo i carstvo. Kažu 
naime: »Bili smo pred kraljestvom« i »Stali smo pred carstvom« i »Tako 
nam je reklo kraljestvo« i »Tako nam je reklo carstvo«. Ali ne misli, da 
to oni govore kao omalovaživajući (»Sic ergo dicitur Deitas et 

Divinitas: pro Deo. Item komines Dalmatini, perirc- 
mines Latini Graecorum nihilominus imperio subi: 
torem communi lecutione per totam Dalmatiam |. 
gionem regem inquam, et imperatorem regnu:. 
Aiunt enim: »Tuimus ad regnum« et »Stetimu. 
nobis dixit regnum« et »Ita nobis locutum est i 
illis aestimes absque auctoritate dici«) Katić, . 
Za Gottschalkovo djelo ovaj je pasus r 
mu za ilustraciju njegove teološke teorije o 
i Latini u IX. vijeku uzimali su kao sinoni: 
kralj i car. U ostaloj latinštini onoga dob: 
»rex« i »imperator« ali to dolazi vrlo riic: 
dok prema svjedočanstvu Gottschalkov: 
pojava, koja je iznenadila i samoga G 
jer smatra potrebnim da istakne, da 
»kao omalovaživajuće«. Ipak da su ' 
Zapadu, 
Bilo bi zanimivo ispitati odak: 
U Trpimirovoj povelji ovaj se > 
zemlja »regnum Chroatorum«, i 
i »imperium Chroatorum«. Po me 
litetu bizantinske diplomacije Pa 
daje pravo na neke zemlje. 
Hrvate »Dalmatincima«, a “ 
je na Trpimirovu dvoru m: s 
bizantinska Dalmacija. P 
dvoru nije bilo nepozna“ 
narodnim imenom, pa — . 
Slaveni, već Dalmatin. : KES 
čimo, da se je Trpim:: — 
njegovim rukama (“ 
oni ne znam gdje, a a 


') Regnum pre a ja i 
cissim Imperium pr: 
p. 23. Vide Mabillor 

Rex Imperaic: 
ac liberis eju: ( --_ an 
simo atque rr 
Missarum co: a 
Imperator erat, et . —— 
Concilii. Passim e: - >> 
cellini et Petri I, 
sarium ad scripto: 

Divinitas pro Deo. Item komines Dalmatini, perinde idem similiter ko- 
mines Latini Graecorum nihilominus imperio subiecti, regem et impera« 
torem communi lecutione per totam Dalmatiam longissimam revera re- 
gionem regem inquam, et imperatorem regnum et imperium vocant. 
Aiunt enim: »Tuimus ad regnum« et »Stetimus ante imperium« et »Ita 
nobis dixit regnum« et »Ita nobis locutum est imperium« Sednecistud ab 
illis aestimes absque auctoritate dici«) Katić, op. c. s. 9. 

Za Gottschalkovo djelo ovaj je pasus prigodnoga karaktera. Služi 
mu za ilustraciju njegove teološke teorije o Bogu. Po njemu Dalmatinci 
i Latini u IX. vijeku uzimali su kao sinonime riječi: kraljestvo i carstvo, 
kralj i car. U ostaloj latinštini onoga doba nalazimo doista kao sinonime 
»rex« i »imperator« ali to dolazi vrlo rijetko, i više kao sporadični slučaj,! 
dok prema svjedočanstvu Gottschalkovome u Hrvatskoj je to redovita 
pojava, koja je iznenadila i samoga Gottschalka, To se razabire odatle, 
jer smatra potrebnim da istakne, da se taj sinonimitet ne upotrebljava 
»kao omalovaživajuće«. Ipak da su tako mislili njegovi savremenici na 
Zapadu. 

Bilo bi zanimivo ispitati odakle ovaj jezični specijalitet u Hrvatskoj. 
U Trpimirovoj povelji ovaj se zove »knezom« (dux), dok je njegova 
zemlja »regnum Chroatorum«, što je svejedno prema Gottschalku kao 
i »imperium Chroatorum«. Po ondašnjemu državno-političkome menta- 
litetu bizantinske diplomacije historičko je pravo ono, koje »carstvu« 
daje pravo na neke zemlje. Nije bez razloga, da Gottschalk nazivlje 
Hrvate »Dalmatincima«, a Dalmaciju »veoma dugom zemljom«, i ako 
je na Trpimirovu dvoru morao doznati, da se tako ne može nazvati t. zv: 
bizantinska Dalmacija. Pošto znamo, da hrvatsko ime na Trpimirovu 
dvoru nije bilo nepoznato, a njegov gost ipak Hrvate ne zove njihovim 
narodnim imenom, pa niti (ovdje) onda drugim uobičajnim nazivom: 
Slaveni, već Dalmatinci, to onda tu imamo jedan jaki oslon da zaklju- 
čimo, da se je Trpimir na bazi prava stare Dalmacije, čije je središte u 
njegovim rukama (Salona—Split) smatrao vladarom svih Hrvata, bili 
oni ne znam gdje, a po historičkome pravu zemlje Gottschalk je Hrvate 


1) Regnum pro Imperium, in Charta 55. et aliis apud Goldđactum. Vi- 
cissim Imperium pro Regnum in veteri Charta apud perardum in Burgundicis 
p. 238. Vide Mabillon Diplom. 195. 

Rex Imperator. Concilium Arclat. ann. 818. can Ut omnes pro Rege 
ac liberis ejus Deum orent. Ubi contextus: Ut pro excellentis- 
simo atque gloriosissimo domino nostro Carolo rege... 
Missarum collemnia... exsolvere decrevimus. Carolus tum 
Imperator erat, et imperatoris nomine re ipsa donatur in praefatione ejusdem 
Concilii. Passim etiam Eginhardus in libris de Translatione et Miraculis SS. Mars 
cellini et Petri Ludovicum Pium Imperatorem regem vocant.« (Du Cange: Glos- 
sarium ad scriptores mediae et infimae latinitatis, Venetiis 1789, v. VII. s. 96, 178). 

nazvao Dalmatincima. Trpimir je sigurno Gottschalku pričao zašto ratuju 
sa Bizantom. Trpimir je pobijedio Bizant, zagospodario Splitom i nakon 
ovoga triumfa pokumio se njegovim biskupom, koji kao prkos Bizantu 
nazivlje svoju crkvu »metropolom sve do dunavske obale i gotovo po 
cijelome carstvu Hrvata«. Povelja govori o »carstvu Hrvata« i time je 
rečeno Bizantu da su i Hrvati nasljednici carstva, t. j. Dioklecijanove 
tradicije u Splitu. Trpimir u povelji, istina, sebe nazivlje »knezom« (dux), 
ali ga zato Gottschalk stalno nazivlje »kraljem« (rex) i taj naziv nije bez 
utjecaja primljenog na Trpimirovu dvoru. Ovime je, eto, riješeno pitanje 
i o autentičnosti ovoga pasusa, koji govori i splitskoj metropoliji i regnum 
Chroatorum, jer je isključeno, da bi pozniji pisac poznavao onu speci- 
jalnu hrvatsku terminologiju IX. vijeka. 

Ako Gottschalk stanovnike gradova nazivlje Latinima, to još ne 
znači da su oni u svojoj većini i simpatijama takovi rasno i bili. Politička 
je razlika između gradova i zaleđa postojala: gradovi su spadali pod Bi- 
zant. Tu je razliku Gottschalk označio nazvavši građane Latinima speci- 
jalno istaknuvši, da »su uza sve to podložni grčkome carstvu«. Iz ove 
opaske bi slijedilo, da Gottschalk uzimlje izraz Latin, ne u etničkome 
smislu, nego u kulturno-geografskome, kao sinonim negrka. Htio je istak- 
nuti, da stanovništvo gradova nije grčko, a ipak je podložno grčkome 
carstvu; ono je latinsko t. j. zapadno. | 

U Trpimirovoj povelji nalazimo prvi put u novoj domovini spome- 
nuto ime »Hrvat«. Spominje ga i Trpimir nazivajući se »knezom Hrvata« 
(dux Chroatorum), kao i biskup Stjepan govoreći o »zemlji Hrvata« iz 
čega se vidi, da mu riječ Hrvat nije zazorna, naprotiv se smatra njihovim 
metropolitom, a Trpimira svojim gospodarom. 


Prvi spomen hrvatskoga imena usko je vezan uz Split. Činjenica da 
prije uspostave kraljevstva samo u onim dokumentima, koji ovise o 
Splitu nalazimo hrvatsko ime, dosta nam jasno govori, da od svih ze- 
malja koje su Bijeli Hrvati naselili onom oko Splita udarili su najjače 
Svoj narodni pečat, odakle se on u druge zemlje širio. Natpis kneza 
Branimira u Ninu, koji nije kasnije od 892 (Šišić, Priručnik, s. 123.) 
govori o ovome kao »knezu Slavena«, dok istodobna povelja kneza Muti- 
mira (892) (Šišić, Priručnik, s. 195) iz Splita (Biaći) s emfazom ističe 
»Božjom pomoću knez Hrvata«. Zanimivo je, da je ovoj povelji dala 
povoda pretenzija ninskoga biskupa na crkvu sv. Jurja u Putolju, koju 
Mutimir dodijeljuje Splitu: auto dobauNinuje>»knezSlave- 
na«, au Splitu »pBožjom pomoću knezHrvata«. 

Trpimirovi nasljednici — Domagoj — Zdeslav — Branimir — vrlo 
su zaslužni za život i razvoj Hrvatstva, posebno što su definitivno pri- 

vezali Hrvate. uz rimsku, zapadnu orijentaciju i hrvatsku državu osovili 
na svoje noge. Ali ovi vladari imali su svoja ; vladarska sjedišta dalje 
Splita, pa je li baš slučajno, da se oni ne nazivlju hrvatskim nazivom, 
.dok četvrti nasljednik Trpimirov, njegov sin Mutimir, vladajući u Bia- 
ćima, ponosorn se nazivlje »knez Hrvata«?! 


b) Spliti Nin 


Postanak ninske biskupije usko je vezan uz t. zv. Focijev raskol u 
Bizantu i njegovim odjekom na hrvatske prilike. Taj je raskol stupio u 
svoju završnu fazu i poprimio svoj proturimski stav nakon 863, kada je 
Nikola I. na sinodi u Rimu izopćio Focija, a ovaj na usta bizantinskoga 
cara Mihajla III. 865. zanijekao papin primat i započeo otvorenom borbom 
protiv Rima. U ovome sukobu Focij—Papa Hrvati su pristali uz papu, 
dok dalmatinski gradovi uz Focija. I tako su Rimu privrženi Hrvati 
ostali bez hierarhije, što je ponukalo sv. Stolicu da za Hrvate osnuje 
biskupiju u Ninu, koja je bila direkte podložna. Rimu. Da je postanak 
ninske biskupije ovakav dokazao je dr. Barada (kao i to, da ninski bis- 
kup nije nikada imao zvanični naslov: Hrvatski biskup (»Epis- 
copus Chroathensis«, Croatia Sacra, II. s. 161—186). 
| Ovaj crkveni dualizam na hrvatskome teritoriju nije nikako odgo- 
varao političkim ciljevima hrvatskih vladara. Nin kao crkveno središte 
države ni svojim položajem, a još manje tradicijom, nije nikako mogao 
da nadomjesti Split. Zato su hrvatski vladari nastojali da ovo neprirodno 
i hrvatskoj državi štetno stanje što prije likvidiraju i Split u hrvatskoj 
državi opet bude ono, što je bio za Trpimirovih vremena. 

Ninska je biskupija bila osnovana među 964. i 867. (Barada 1. c.). 
Tada je u dalmatinskoj Hrvatskoj vladao knez Domagoj (864—876). Nje- 
ga je naslijedio Zdeslav, (t 878.) a ovoga jedan od najvećih hrvatskih 
vladara, knez Branimir (878.—879.). 

Svoju veličinu Branimir je najviše stekao, što je Hrvate definitivno 
prevezao uz Rim i Zapad. On je hrvatsku državu našao u stanju spome- 
nutoga crkvenog dualizma: Nin—Split, gdje je Nin u istinu bio glava 
hrvatske crkve. Zato je i razumljivo, da je u početku Nin bio središte 
njegove crkveno-političke akcije. Ninskom je crkvom tada upravljao 
još neposvećeni đakon Teodizije. Branimir i Teodizije daju se na posao, 
da svoju državu što jače konsolidiraju. Sa cijelim narodom obnavljaju 
Agatonov ugovor vjernosti Rimu (c. f. papino pismo. Šišić, Priručnik 
izvora hrvatske historije. Zagreb 1914. s. 202—6), dok ondašnji papa 
Ivan VIII. kao protuuslugu radi svim silama, da se politički ciljevi Bra- 
nimira ostvare. 

“Branimiru. je bilo jasno, da svoju vladavinu ne će učvrstiti niti 
hrvatsku državu. osoviti na svoje noge, ako se među hrvatske države i 
Splita ne povrate Trpimirovi dani. Zato mu je bila prva briga, da na- 
govori Ivana VIII., da poduzme mjere ne bi li dalmatinski gradovi, a u 
prvome redu Split, napustili jurisdikcionu vlast Bizanta i priznali onu 
Rima. Branimiru je bilo jasno, da, dok je Split pod crkvenom vlasti 
Bizanta, uvijek će Rim biti protivan, da se napusti Nin kao crkveno i 
državno središte. 


Ivan VIII. čiju istočnu politiku Hošetić karakterizirati strahovanjem 
od bizantinizacije naroda, koji nastanuju Ilirik, rado je prihvatio Brani- 
mirove sugestije i 10. VI. 879. (Šišić, Priručnik s. 205) šalje dalmatinskim 
biskupima oštro pismo, u kojemu im piše, da se vrate k Rimu i prijeti 
im se, ako ne poslušaju, da »će ih sasvim isključiti«. Papa je znao da su 
biskupi mogli imati poteškoća, da se pokore s jedne strane u svome do- 
sadašnjem stavu prema Bizantu, a s druge, posebno za Split, u nepri- 
jateljskome stavu prema Bizantu, a s druge Branimir, prema Splitu. 
Zato im papa poručuje: »U ostalom ako se bojite Grka i Slovena zbog 
toga, što želite da se nama povratite i da primite posvećenje i pallium, 
znajte kao sigurno, da ćemo vas prema odredbama svetih (crkvenih) 
otaca i naših prethodnika« (Šišić, Priručnik, s. 206). Papa je mogao 
ovako govoriti, jer je sa Branimirom poslije bio uredio, a dok je ovaj 
& njime, Bizanta se u tome nije imao što bojati, što nam sve dokazuje, 
da su hrvatski vladari tada doista bili pravi suvereni u svojoj zemlji, 
kao i to da ovaj Ivanov apel nije nadošao bez prethodnoga zna- 
nja Branimirova. 


Jeli ovo pismo donijelo ploda? Činjenica, da je par godina nakon 
ovoga pisma postao splitskim biskupom vjerni pristaša Rima i aktivni 
faktor pri obnovi vjernosti Hrvata Agatonovome paktu, Teodizije, daje 
nam pravo na zaključak, da Ivanov korak nije ostao glas vapijućeg. 
Ivan VIII. sjeća biskupe, da metropolita od njega ima da primi palij i 
da biskupi treba da idu ad limina k sv. Petru. Iz pisma Stjepana VI. od 
887. ili 888. (Šišić, Priručnik, s. 210), doznajemo, da je Teodizije kao 
biskup Splita tražio palij iz Rima, koji mu papa obećaje, kada stigne u 
Rim (Šišić, Priručnik, s. 210). Isto tako iz pisma godinu dana ranijega 
istoga pape Teodoziju razabiremo, da se papa brižno interesira, tko je 
na splitskoj stolici nasljednik Marina (Šišić, Priručnik s. 209), a u isto- 
dobnome pismu papa kori akvilejskoga patrijarha Walberta, što se je 
»usudio na sramotu Apostolske Stolice u solinskoj (splitskoj) 
crkvi namjestiti biskupa« (Šišić, Priručnik s. 209). Sve nas ovo može lako 
uvjeriti, da je papa smatrao Split podložnim svojoj patrijarhalnoj vlasti 

i prije nego je Teodozije postao njegovim biskupom, a Marin je morao 
biti prvi biskup nakon 879. koje godine nije bilo biskupa u Splitu, kako 
se vidi iz pisma Ivana VIII. dalmatinskim biskupima. 

Iz pisama Stjepana VI. dalje doznajemo, da je Teodozije postavši 
splitskim biskupom zadržao i onu ninsku. (Rački, Doc. s. 186. Šišić, 
Priručnik s. 209 cf. Perojević, Ninski biskup Teodozije, 8. 19—21). To 
je bio za ono doba unicum?), radi čega ga papa kori kao da uči nauku, 
da je slobodno imati čovjeku dvije žene, kada on drži dvije biskupije 
(Perojević 1. c.). Taj protudisciplinski gest Teodozijev otkriva nam onda- 
šnju tendenciju hrvatske politike prema Splitu. Kako smo rekli san je 
hrvatskih vladara dobiti Split u svoje ruke i pomoću njegovih metro- 
politskih tedencija ujediniti hrvatske zemlje. Ninsku biskupiju osnovanu 
oko 863. kao ustuk focijanskih tedencija gradskih biskupa, hrvatski su 
vladari trpjeli kao manje zlo, jedva čekajući čas, da se vrate vremena 
Trpimirova i njegovih veza sa Splitom. Ta im se prigoda pružila Zdeslav- 
Branimirovom aferom, gdje su Hrvati bili potpuno uz Ivana VIII., oso- 
bito onda, kada je Ivan oštrim prijetnjami zatražio od gradova, da pre- 
kinu sa Bizantom i vrate se k Rimu, što je papi i uspjelo. 

Teodozije glavni akter u Zdeslav-Branimirovoj aferi rado je napustio 
Nin i otišao u Split, ali vlast nad ninskom biskupijom nije napustio i 
time nam otkriva tedence ondašnje hrvatske državne diplomacije da 
Split postane središte hrvatske crkve, a ninska biskupija tiho likvi- 
dira. Teodozije u ovome načinu likvidacije Nina nije uspio, jer mu se 
opro papa (da jedan biskup ima dvije biskupije). Sada nam postaje 
razumljivim onaj stav Branimirova nasljednika Mutimira prema ninskoj 
biskupiji u sukobu ove sa Splitom, u kome se Mutimir opredjeljuje za 
Split, a protiv Nina. (Šišić, Priručnik, s. 195-6). A ovo nam opet pokazuje, 
koliko je Split bio tada hrvatski, jer nehrvatski živalj niti bi dopustio, 
da mu Hrvat bude biskupom, a niti bi hrvatski vladari i biskupi riskirali 
opstojnost svoje biskupije, a po njoj i političke neovisnosti, za ljubav 
tuđega grada. 

Da je nakon 879. nastupio neki važni preokret u odnosima između 
hrvatskih vladara i dalmatinskih gradova uvjerava nas Konstantin Por- 
firogenet. On piše: »Časni pak onaj car Bazilije odredi, da sve što daju 
(gradovi) strategu daju Slavenima (Hrvatima) i da živu s njima u 
miru, a samo malo nešto da daju strategu, da bi se razlikovala podre- 
đenost njihova i službovanje caru rimskomu i strategu; otada svi ti 


2) Crkvena disciplina onoga doba nije trpjela prelaz iz jedne biskupske na 
drugu biskupsku stolicu, ali su se iznimke ipak dozvoljavale. Ali da bi jedan 
biskup držao dvije biskupije, toga ne nalazimo u praksi onoga doba, pa zato je 
slučaj Teodozijev vrlo karakterističan i ima svoju vrlo važnu pozadinu. 

gradovi postadoše potharačene Slavenima (Hrvatima) i plaćaju im 
idanas (Rački, Doc, s. 372). Danak se daje, da se može »živjeti u miru 
sa Hrvatima«. Sve nam to kaže, da su Hrvati uznemirivali gra- 
dove, i da su ovi prihvatili njihovu volju. Ovaj danas predstavlja suve- 
renitet hrvatski nad gradovima, jer je to onaj isti danak, što se 
davao strategu, a ovaj je primao danak kao predstavnik bizan- 
tinskoga suvereniteta nad gradovima. Tek jedan mali 
dio od istoga danka davati će se strategu, što bi imalo nekako značiti, 
da još nijesu pukle s v e veze između gradova i Bizanta. Ovom prigodom 
dalmatinski su gradovi bili definitivno pripojeni hrvatskoj državi, a 
ne kakoseobičnomisli 924. za Tomislava, jer nam Porfirogenet 
izrično veli: »Otada svi ti gradovi postadoše potharačeni Slavenima 
(Hrvatima) i plaćajuim i danas« (rao shrdlu shrd shrd ). G. 940. 
bila je ista ovisnost tih gradova od Hrvata kao i u doba ove naredbe 
cara Bazilija. Ovaj danak je znak državne potčinjenosti onome, komu 
se daje.3) | | 


Dr. Ivo Guberina 


5) Zato nema nikakova osnova na pouzdanim izvorima. opće prihvaćeno mi- 
šljenje, koje priključak dalmatinskih gradova hrvatskoj državi i njihov povratak 
k Rimu vezuje uz borbu Bizanta i Simeona Bugarskoga kao i posredovnu akciju 
Rima: »Tom se prilikom odreče patrijar — razumije se na zahtjev Ivana X. — 
svoje dosadašnje jurisdikcije nad dalmatinskim varošima i ostrvima prepustivši 
ih papi rimskome, dok ih car Roman ujedno prodade u upravu i na obranu hrvat- 
skome knezu Tomislavu odlikovavši ga još i titulom carskoga prokonsula« (Šišić, 
Pov. Hrv. s. 411; Cf. Srebrnić, Odnošaji pape Ivana X. prema Bizantu i Slavenima 
na Balkanu, Zbornik kralja Tomislava, Zagreb, 1925. s. 149.). Šišić tvrdi, da je 
ovo mišljenje »logična dedukcija iz akata prvoga splitskoga sinoda 925.« (Ibid. 
8. 412, n. 19.), ali ova »dedukcija« nije nipošto »logična«. Iz akata spomenute sinode 
nipošto ne slijedi ovaj zaključak, kako ćemo vidjeti: Pozitivni, a i još tome 
savremeni dokumenat, Porfirogenet, znade, da veza, koja je za njegova doba 
vezivala spomenute gradove sa hrvatskom državom datira još od Bazilijevih vre- 
mena. Da su se prilike razvijale, kako to predpostavlja Šišić-Srebrnićeva teza, ne 
bi nam trebalo utjecati se nikakovim »logičnim dedukcijama«, jer bi nas o 
tako krupnome događaju savremenik Porfirogenet bio sigurno 
izvjestio. 

Tomislav je ovu vezu, koju je baštinio od Branimira, još jače utvrdio i pomoću 
splitskih sinoda konsolidirao, a tek je kralju Stjepanu Držislavu uspjelo (969.—998.), 
da definitivno uredi sa Bizantom pitanje dalmatinskih gradova, kako doznajemo 
ne iz »logičkih dedukcija«, nego iz pozitivnog svjedočanstva Tome Arhiđakona. On 
veli, da počevši od Držislava hrvatski su se kraljevi »nazivali eparhi ili patriciji 
bizantinskih careva« (s. 38). Čemu se utjecati »dedukcijama«, kada imamo jasne 
povijesne izvore? 


157 


ZAPISI NA MORU : 
14 Povratak u. zoru b, | 


Zora je kao zdrava dljećajka 


— rumenih obraza i vatrena oka 

sjela na brežuljak i gleda u beskraj morski. 
Iščezavaju posljednje svijeće s nebeskog svoda. 
More miruje i Ipsa i san — 

u zoru. | 

Idemo rano kući, umorni, sanjivi, 

ali ne kao s gozbe il plesa. 


Noćas smo cijelu noć uzalud lovili. 


Ja se nadam u slijedeću noć i šutim. 
Dvojica puna su bijesa. 
Čemu da se na plave dubine ljutim?. 


2. U šumi 


Seljakinje s posudama mlijeka punim 

silaze u grad. 
Šumar prekapa nešto motikom — 
u lice ga bode trava. 

Ptice cvrkuću matutinum — 

divan sklad! 

Dolje, pri moru, u najljepšim satima Cana 
nem grad spava. — — — 


3. Srđdelara 


Na proplanku golog. otoka 

suši se mreža stara, 

to skup je konaca, olova i pluta, 
zove se srdelara. 


Noćas je mnogo srdela izvukla 
u svojem gustome krilu, 
sad se odmarf, a ribari je oblaze 
i krpe hraniteljicu milu. 
Jerko Skračić 


ŽIDOVSKI ETNOS I ŽIDOVSKI RASNI TIP 


(Predavanje koje je održao 28. lipnja 1939. u Cercle Ernest 
Jouin pod predsjedanjem generala Savigne-Deleville-a, George 
Montandon, profesor na Ecole d'Anthropologie)* 


Prije nego govorimo o židovskoj rasi i židovskom etnosu, treba defi- 
nirati što znače ti izrazi. | 

Za antropologa rasa je skupina jea: kaja su jedinstveno slična 
po svojim somatskim, to jest, tjelesnim obilježjima. S druge strane, izraz 
rasa, u svakodnevnom govoru, upotrebljava se bez razlike da se označe 
pra-rase, rase u pravom smislu riječi, pod-rase i rasni tipovi na bilo ko- 
jem stupnju (izraz »tip« može se primijeniti na svaku kategoriju jedne 
klasifikacije). Ono što često otežava određivanje, to je činjenica miješanih 
pojedinaca i skupina, mješanaca. Po primjerima ćemo najbolje razumjeti 
što je to rasni tip. Postoje tri glavne pra-rase: bijela ili europoidna, žuta 
ili mongoloidna, crna ili negroidna (osim toga dvije pra-rase, brojčano 
manje važne: pigmoidna i australoidna). Pet pra-rasa obuhvaćaju dvade- 
šetak rasa. Bijela pra-rasa, za sebe, obuhvaća pet rasa, od kojih tri glavne 
(dvije sporedne su laponska i ainoska) i to: nordijska, na sjeveru Evrope 
(velika, plava, glava lagano produljena), alpinska, u središtu Evrope, od 
Bretagne do Crnog Mora (osrednja i zdepasta, smeđa, kratke glave), medi- 
teranska (manja od osrednje, ali vitka, smeđa, još tamnija, glava produ- 
ljena jače nego nordijska). Više ili manje izmiješana, alpinska rasa širi 
se do Pamira, mediteranska do Polinezije. | 

Jedno treba odmah podvući, da današnje rase nisu više posmatrane 
kao tipovi manje čisti, nego oni od nekada — ovo treba smatrati kao 
opće načelo. Priznaje se naprotiv, da što se više vraćamo vremenski una- 
trag, to su tipovi bili više neizdiferencirani, bliži jedan drugome, i da su 
še vremenom sve više i više usavršili. To će biti važno kod posmatranja 
židovskog rasnog tipa. | 

Prije nego što o njemu govorimo, dobro je primijetiti, da se ne smije 
mjesto Židov reći »Semit«e. Izraz »semit« ima prije svega lingvističku 
vrijednost. Semitska jezična obitelj sadrži 7 grupa: 

a) asirsku (izumrla) 

b) feničansku (izumrla) 

c) aramensku (još predstavljena po 200.000 individua na međama 
Arabije, Sirije i Palestine). | | | 

d) židovsku (20 milijuna) 

e) arapsku (30 milijuna) 


* Vidi: Revue internationale des socićtćs secrčtes, Paris, br. 12, 15. lipnja 1939. 

f) južnoarapsku (pretstavljena po možda 200.000 individua u Adra- 
mantu, od Šeik-Saida do Mosketa) | 


g) abesinska (5 milijuna). 


Karakteristika židovskog rasnog tipa, koji se može posmatrati, 
ukratko, kao jedna pod-rasa, ali jedna miješana pod-rasa, jest upravo u 
tome, da se je oblikovao na bazi mnogostrukog miješanja. Može se reći 
da je tip miješan na dva stupnja. Ponajprije on se osniva na dvjema ra- 
sama, alpinskoj i mediteranskoj, u njihovim arijskim produženjima i to 
na pod-rasi (alpinske) armenoidnoj ili anatolijskoj, zdepastoj i kratke 
glave, i na pod-rasi (mediranske) araboidnoj, vitkoj i dugoljaste glave; 
to je naročito s razloga, što Židov pripada jednoj ili drugoj od ovih dviju 
pod-rasa koje potječu iz dviju različitih rasa (od kojih je prva somatski 
na bazi Aškenaza ili njemačkog Židova, i druga na bazi Sefarda ili špa- 
njolskog Židova), da se ne može prepoznati jednog Židova po njegovoj 
lubanji i njegovu skeletu; rasno, Židov nema koštanog tipa, koji je 
samo njemu svojstven, dok se može razlikovati — kako će se to vidjeti 
naskoro — po njegovim mekanim dijelovima. Osim ovog miješanja sa 
dvjema podrasama europoidne prarase, tip judejski mora da je bio pod- 
vrgnut, kako bi to geografski položaj njegove stare postojbine dozvolio 
već pretpostaviti, starim dodirima s mongoloidnim i negroidnim tipovima, 
* prvi odavajući se primjerice po suženim i uzdignutim prorezom vjeđa, 
kao i po snažnim jabučicama, drugi, očitujući se još jasnije od prvoga, 
po učestalosti kovrčaste kose i jakim usnama. Ali, na to miješanje u dva 
stepena, nakalamile su se tokom vremena vlastite crte, koje su se s vre- 
menom sigurno pojačale (u primjeni gore označenog načela) koje sači- 
njavaju dobro poznati židovski izgled lica: nos snažno izbočen (uostalom 
na različit način kod raznih pojedinaca) vrlo često sa doljnjom izbočenosti 
nosne pregrade i vrlo pokretnih nozdrva, izbočenost doljnje usnice, naro- 
čito mesnate, oči malo utisnute u očne šupljine (s obično nečim vlažnijim, 
mokrim, nego kod drugih tipova, i s manje otvorenim prorezom vjeđa); 
može se reći jednom riječi, kod židovskog tipa, jedan ili drugi od ta tri 
organa, kad to nisu sva tri, su snažno »opterećeni«. Manje čestog i manje 
vidljivog značenja su razmaknutost ušiju, ramena lagano pognuta, plo- 
snato stopalo, a da se ne govori o »stavovima«, kao što su pandžaste 
kretnje i gegavi ili klapavi hod, stavovi koji imaju svoj korijen više u 
etničkom milieu-u, nego u rasnom tipu. 

Treba napokon istaknuti uobičajenu tendenciju nijekakača somatskog 
judejskog tipa, da se igraju riječima. Kada koji antropolog kaže da nema 
židovske »rase«, to nije jedan kvalitativni sud, nego naprosto kvantita- 
tivni. To znači, da judejski somatski tip nije »taksonomistički«, to jest u 

pogledu sistematske klasifikacije, rasa u punom smislu te riječi, po su- 
protnosti sa skupinom nazvanom prarasa i skupinom nazvanom pod-rasa; 
ali postoji ipak, somatski, jedna rasa, ako se izraz »rase« proširi, kako se 
to radi u dnevnom antropološkom govoru, na svaku skupinu rasne hije- 
rarhije, na svaki rasni tip, u smislu »bilo koje somatske skupine« koje 
smo prije spomenuli. Moglo bi se reći, ukratko, da, somatski, najznatniji 
dio židovske zajednice predstavlja jednu hibridsku pod-rasu 
karakteriziranu sporednim vlastitim crtama meka- 
nih dijelova. 


sk 


U suprotnosti s rasom, što je etnos? 

Etnos nije više skupina određena po naučenjacima, nego jedna pri- 
rodna skupina, takova kakova je omeđena po samoj sebi i po svojim 
susjedima, na osnovici čitavog reda najmarkantnijih oznaka. U analizi, 
ovaj totalitet karaktera može se raščlaniti na ove značajke: 

1) tjelesne (somatske) 

2) jezične (lingvističke) 

3) vjerske 

4) kulturne 

5) duševne (mentalne) 

Ovdje, četiri opaske: 

a) Somatske crte ulaze također u označivanje etnosa. 

b) Duševne crte ovise, u svojoj osnovnoj biti, o naslijeđu, kao fizičke 
crte, ali njih oblikuje mentalitet i mogu se suditi samo po svojim kul- 
turnim manifestacijama. Nužno je dakle, uz opasnost laganih zbrka 
između uzroka i posljedica, posmatrati duševne crte posebno, a da ne 
želimo da ih izvodima iz nasljednih snaga u istom stupnju kao tjelesne 
oznake. Sjetimo se da su Janjičari bili ukradena kršćanska djeca! 

c) Jedan etnos ne razlikuje se nužno od drugog po odnosu 5 čim- 
benika. Francuski etnos ima kao svoje osebine, prije svega jezične, kul- 
turne i duševne crte. Crnački etnos Sjedinjenih Država, razlikuje se prin- 
cipijelno od anglo-saksonskog etnosa po tjelesnim osebinama, jer su nje- 
zini predstavnici zaboravili svoje stare jezike i običaje, itd.... 

d) Kao rase, etnosi su isprepleteni jedni s drugima (prema uočenim 
oznakama) i isprepliću se s rasama. 

Razlikovanje etnosa i rasa bolje će osvijetliti primjer Evrope, gdje 
tri rase, nordijsku, alpinsku i mediteransku, režu pod pravim kutom 
tri etnosa: latinski, germanski i slavenski, svaka od triju rasa obuhvaća 
predstavnike triju etnosa, a svaki od triju etnosa sadrži predstavnike triju 
rasa (ali u nepravilnijim postotcima od ovoga što pokazuje shema). 

Ustanovit će se dakle da je izraz »rasizam« krivo primijenjen izraz 
jednoj etničkoj doktrini, etnizmu. To krivo značenje protumačivo je, 
jer, u početku, Nijemci su mislili da će moći temeljiti njihovo »nijemstvo« 
na plavom rasnom tipu. No, njemačke vlasti bile su iznenađene kad su 
konstatirale među cjelinom pučanstva relativno malen broj nordijskih 
individua i nisu objavile anketu učinjenu o tom predmetu; to je razlog 
da je francuski etnolog Deniker, koji je objavljivao od 1897. do 1906. de- 
taljne karte, u bojama, glavnih somatskih karaktera Evrope, morao osta- 
viti za Njemačku bijelo, dok je imao preciznih podataka (uz jedinu 
iznimku za Crnu Goru i Albaniju) za sve ostale u Evropi. Kako pravi 
Nordijci u Njemačkoj ne će preći 10% stanovništva i 50% obuhvaćajući 
ovdje sve Polunordijce na bilo kojem stupnju (Subnordijci bili bi osla- 
bljeni Nordijci, bilo da je kosa kestenjasta, mjesto da je plava, bilo da 
je stas manje visok itd.) bili su primorani, u Njemačkoj, označiti Nijemca 
ne više samo rasnim, nego raznim etničkim crtama; stvorio se 
dakleetnizam,premdasugainadaljezvalirasizmom. 

Treba na koncu konstatirati, ako je Njemačka odbila nekoć da objavi 
rezultat izvjesnih anketa, Francuska je odbila da pusti vršiti antropolo- 
ške ankete u francuskoj vojsci tokom svjetskog rata; ta zabrana došla je 
po židovskim utjecajima, jer ti utjecaji nastoje stalno uništiti (odstraniti) 
židovski rasni fenomen (očigledan za vrijeme antropoloških anketa), ne 
asimilacijom, nego šutnjom o realnosti rasne činienice. 

* | | 

Pošto smo dali prethodne definicije, čime se karakterizira židovska 
zajednica, to će reći židovski etnos? Zamijetit ćemo najprije, ako posma- 
tramo postepeno 5 skupina etničkih čimbenika, da su Židovi od nas 
manje udaljeni, nego što su to mnoge druge skupine: 

ad. 1: Židov nam je na primjer bliži od Crnca; 

ad. 2: hebrejski je bliži indoevropskim jezicima od baskijskog; 

ad. 3: židovska vjera je bliža kršćanskoj vjeri od konfucionizma; 

ad. 4: kuhinja »košer« bliža je našoj od japanske kuhinje; 

ad. 5: židovski mentalitet, premda je ono što najviše razlikuje Židova 
od Arijca, sada će to reći od zapadnjaka, uzet u cjelini, možda nam je 
bliži, u izvjesnim odnosima, od hotentotskog mentaliteta. 

Ali ono što karakterizira židovski etnos u odnosu sa zapadnjačkim 
ili arijskim, to je, da te razlike, ako te razlike i nisu često vrlo velike, 
postoje u svakom pogledu s našim etnosom. 

Naročito, u pogledu religije, činjenica je, da židovsku vjeru ne mo- 
žemo staviti, etnički, na isti stepen s jednom drugom vjerom. U stvari, 
dok devet drugih velikih religija (katolička, protestantska, ortodoksna, 
islamska, brahmanska, budistička, konfucionistička, taoistička, šintoistička) 
postoje kod više etnosa i nisu same karakteristika jednog etnosa, židovski 
etnos posjeduje samo jednu religiju, religiju koja nije religija niti jednog 
drugog etnosa. 

Odavle proizlazi, da asimilacija jednog židova ne dostaje, ako ta asi- 
milacija nosi tek jedan ili drugi od 5 redova čimbenika. Da bi asimilacija 
bila stvarna, treba da bude provedena u 5 redova čimbenika, i to: 

ad. 1: gubitkom židovskog rasnog tipa tokom vremena, napušta- 
njem međuizraelitskih ženidbi; 

ad. 2: napuštanjem hebrejskog i jidiš-a; 

ad. 3: primanjem jedne druge religije (nije dovoljno napuštanje ži- 
dovske religije); 

ad. 4: napuštanjem svih židovskih običaja; 

ad. 5: napuštanjem malo po malo židovskog mentaliteta odričući se 
svakog druženja sa židovima. 

* 


Govori se mnogo o krvi da bi se okarakterizirale rase. To znači 
izvlačiti iz izvjesnih činjenica krivu ili pretjeranu dedukciju. Svaki indi- 
viduum pripada jednoj ili drugoj od četiri krvi 0 (ništica), A, B ili AB 
njihova kvalifikacija proizlazi iz postojanja tri čimbenika (od kojih su 
dva, A i B, nazvani dominantni, jer u prisutnosti čimbenika 0 oni pre- 
kriju ovog posljednjeg koji se naziva recesivnim). No ove četiri krvi 
stavljene jedne pokraj drugih aglutiniraju ili ne, prema predloženoj 
tabeli: 

krv 0 aglutinira sa tri druge krvi; 

krv A aglutinira sa krvi B i AB; 

krv B aglutinira sa krvi A i AB; 

krv AB ne aglutinira ni s jednom krvi. 

Ta recipročna svojstva igraju vrlo veliku ulogu u tri reda činjenica 

a) Kod transfuzije krvi. — U stvari jednom bolesniku, #:x 
stanje traži transfuziju, može se uštrcati samo krv, koja ne izaziva 4:1 
tinaciju (pitanje je uostalom složenije nego što pokazuje priloženg g:,<a. 
Ima »davača« krvi, koji su unaprijed ispitani (u Parizu, u bolnic hz 
Antoine), i spremni su, svakog časa, danju i noću, da dotrče Dre 


telefonom, da bi prodali svoju. krv (oko 200 fr. dna) Tako se vrši godi- 
nje oko 5000 transfuzija u Saint-Antoine. 


b) Kod istraživanja očinstva. — Kakve god bile krvi 
roditelja, nikada nema kod djece, što se tiče reakcije aglutinacije, »polu- 
oKrvi« ili miješane krvi; uvijek se nađe »čitava« krv, jedna od gore spo- 
menutih. Krv se nasljeđuje prema potpuno određenim pravilima, nazva- 
nim mendelevima (po imenu Gregora Mendela, moravskog redovnika, koji 
ih je otkrio). Izvjesne zemlje, među njima Njemačka, dozvoljavaju istra- 
živanje očinstva na temelju tih činjenica, Francuska ne dozvoljava. Ne 
može se uostalom reći: »Dotično dijete je sin dotičnog oca«, nego samo: 
»Dotično dijete može biti...« i naročito: »Dotično dijete ne može biti ..« 

Kao općenita teza, mendelevi zakoni nisu nikada pogrešni. Ali tri 
krvi proizlaze vjerojatno jedne iz drugih, 0 čini se da je najstarija. Krv, 
od koje bi bile rođene — onim što nazivamo mutacijama — krvi 
A i B (ova posljednja ne proizlazi vjerojatno od A, kako se to prije 
mislilo, nego također iz 0, istina u jednom mnogo novijem razdoblju). 
Serolozi misle da se te mutacije i dalje proizvode i to po pravilu 1 mu- 
tacije na otprilike 100.000 porođaja. Iz toga bi slijedilo, u pogledu toga 
što se tiče istraživanja očinstva, da, u vrlo rijetkim slučajevima (1 put 
od 100.000 otprilike) reakcije ne bi dale rezultat koji odgovara istini. 
Nije napokon zbog tih vrlo rijetkih mogućnosti zabluda (koje su hipo- 
tetički priznate tek od nedavna) što Francuska ne dopušta to sredstvo 
dokaza očinstva, nego zbog onoga, što bi se moglo nazvati razlozima opće 
pravne filozofije. 


c) Kod istraživanja ttobožnjih rasnih srodstava. — 
Ono što smo upravo rekli o mutacijama već pokazuje da je zabluda 
htjeti dodijeliti izvjesnu krv izvjesnoj rasi. Sve što će se moći potvrditi, 
to je najveća učestanost izvjesnih krvi kod izvjesnih rasa ili izvjesnih 
geografskih skupina (ne zna se kojim uzrocima se imaju pripisati muta- 
cije). Da bi se pripisala jedna krv jednoj samoj rasi, trebalo bi da postoje 
samo četiri rase, ali ako se čak i može pozvati na same pra-rase (3, 4 ili 5 
prema autorima), ustanovljuje se da je krv 0 prije svega krv američkih 
Indijanaca ili Crvenokožaca, to jest jednog tipa kojemu nijedan antro- 
polog ne pridaje dostojanstvo prarase (to je jedan mješoviti tip između 
Europoida i Mongoloida, uistinu mješovit ne po miješanju, nego po neizdi- 
ferensiranosti porijekla, ali mnogo manje primitivan od australoida). Bez 
obzira jesu li se veliki rasni tipovi oblikovali prije ili poslije prvih mutacija 
počev od krvi 0, te mutacije zahvatile su pučanstvo raznih rasa, i to u 
više žarišta nezavisnih jednih od drugih. Krv 0 prevladava naročito kod 

pučanstva koja su ostala osamljena (Ameridijci općenito, Eskimi, Laponci, 
Arapi iz unutrašnjosti, Baski itd.). A (a da nije dosegla tako jaki procenat 
pučanstva za kojeg je karakteristična, što nije slučaj kod krvi 0), snažno 
je predstavljena na tri točke globusa: Australija (starosjedioci), zapadna 
Evropa, sjeverno središte Sjeverne Amerike (Indijci, »Crne Noge« 
(»Pieds-Noirs«] i njihovi susjedi). Što se tiče krvi B ona je osobitost prije 
svega azijskog kontinenta, manje uostalom Mongoloida (gdje dosiže 30% 
stanovništva), nego Turkoida (35%) i izvjesnih Hindusa (40%). Krv AB je 
posvuda slabo zastupana. 

Intermedijarno eurazijsko stanovništvo, na Uralu, Crnom Moru i na 
Bliskom Istoku, imaju srednje procente između onog iz Zapadne Evrope 
i najvećeg dijela Azije. Krv B, od 10 do 12% u Zapadnoj Evropi ovdje je 
od 16 do 20%. Evo uostalom kratka tablica u zaokruženim brojkama: 


0 A _B_ AB 
Zapadna Evropa (među kojima Francuska) 43. 42. 12 3 
Baski | 57 40 1 2 
Srednja Eurazija (među kojima i Židovi) 40 30 20 10 
Skupina indo-turkoidska 30 20 40 _ 10 
Australski starosjedioci 50 45 2 3 
Crnci iz Afrike (osrednje) 45.25. 25 5 
Ameridijci (općenito) 90 9 ll — 


Vidimo dakle da se morfološke rase ne slažu s krvi. Vidi se zatim 
koliko bi bilo neumjesno htjeti prisvojiti B-e Židovima. Premda Židovi 
čine otprilike 1% stanovništva u Francuskoj, B-i ne sačinjavaju ovdje 
više od 10%. Sigurno, B-i su još brojniji među židovskim skupinama 
nedavno malo mješanim (od 16 do 20%), ali postotak A-a ostaje, kod 
Židova, uvijek nadmoćan postotku B-a. Postoji dovoljno značajka da se 
odrede i prepoznaju oni, koji potječu iz rasno judejskog tipa i oni koji 
pripadaju židovskom etnosu, da se odstrane nesigurne mane kad se 
radi o osamljenim pojedincima. 

Ostavit ćemo drugima da padnu u tako nezgrapne zablude kao one 
tako zvanog etnologa Lakhovskog, koji tvrdi (u L'Illustration od 24. rujna 
1938.), da ako je krv istočnih Židova »superiorna« (bogatija u B-ima) to je 
što strože obdržavaju ishranu »košer«. To je posve jednostavno zato, jer 
su manje miješani sa zapadnjacima, nego što su to židovske skupine iz 
zapadne Evrope. Slično neznanje činjenica, u pogledu krvnih reakcija, 
nije prirodno, čini se da se radi, kod Lakhovskog, o jednom slučaju koji 
spada u židovski etnos — u židovski mentalitet. 


Preveo: Radovan Latković 

LIS TA ZK 





Vučiževni neikozi 


BARE POPARICĆ: GALIJOTI 
. (Roman iz doba senjskih uskoka — Zagreb, 1939.) 

Poznati historički pisac i hrvatski publicist, prof. Bare Poparić, koji je 
inače poznat kao najbolji stručnjak i poznavalac povijesti hrvatskoga pomorstva, 
objelodanio je nedavno roman iz dcba senjskih uskoka pod natpisom Galijoti. 

Mnoge će na prvi mah iznenaditi, što g. Poparić skoro pod konac svoga rada 
prelazi na beletristiku, ali tko bolje poznaje stil i književne sklonosti g. Poparića 
a osobito tko razumije mentalitet one generacije, iz koje potječe i ovaj naš odlični 
pisac, tome će, kada uzme u ruke Galijote i kada se upusti u sudbinu njihovih 
lica, biti skoro prirodno, da ih je stvorio i to baš u ovakovoj formi stvorio Bare 
Poparić! 


Prof. Poparić je naime u dugogodišnjem naučnom i književnom stvaranju 
izgradio svoj stil u kojem je lako prepoznati pripovjedača, pisca plastičnoga 
opisivanja i živahnoga pocintiranja historijske građe. Sve njegove studije i članci 
gu sočni, prožeti osjećajnom žicom idealista i književnika. Osim toga, Poparić je 
jedan od onih posljednjih ličnih prijatelja Ante Starčevića i intimus Eugena Kumi- 
čića, a to znači čovjek iz naših najznačajnijih književnih i patriotskih krugova, u 
kojima je s rijetkom snagom unutarnjega idealističkoga plamena svaka napisana 
riječ poprimala čar uzvišena humanizma i zanos rodoljublja, kakav se više nikada 
nije pojavio u našoj kulturnoj sredini. 


Ako se još uzme u obzir da je naš roman i izrastao iz naše historije (Šenoa, 
Tomić, Kumičić, Nehajev) i da su naši histcrici nerijetko prelazili na roman 
(Kršnjavi, Šufflay, Katić), to je pojava Galijota u neku ruku sasvim normalna naša 
hrvatska kulturna pojava. | 





* 


Galijoti su tipičan historijsko-patriotski roman naše starije škole i nije 
isključeno, da ga je autor napisao mnogo godina prije rata kada je čitalačka pu- 
blika uživala u romantičkim događajima s jedne, a vjernom historijskom koloritu 
s druge strane, kada se gutala historija iz romana, a romani bili ujedno lektira 
ugodne zabave, majdani patriotskoga idealizma i odgojnoga viteškoga duha. borbe- 
nosti i časti. 


Podnaslov nas prenosi u »doba senjskih uskoka«, ali roman se stvarno događa 
u Splitu, a ne u Senju. To je roman jedne čestite Splićanke Jelke, koja je na 
koncu XVI. stoljeća upala u oko novome splitskome knezu Marku Barbarigu iz 
Mletaka, i koji je, da se dočepa lijepe Jelke, radio o glavi njezinu bratu Petru 
Tomiću, vojnom zapovjedniku splitske posade, a njezina zaručnika Ivu Cejnića 
strpao kao galijota na mletačku galiju. Iza dugih i teških zapletaja uspjelo je 
Cejniću, da se dokopa slobode i oženi se Jelkom, koja je sa bratom Petrom pobjegla 
iz Splita među uskoke u Senj. Konačno ostaje udovica, jer su i Petar Tomić i 
Ivo Cejnić poginuli pri ponovnom osvajanju Klisa 1598. godine. 

. Od prve stranice je Poparićev roman interesantan, poučan i u fabuli intenzivan. 
Radnja počinje na mletačkoj galiji, koja se zove »Glorla«, i koja 1583. plovi iz 
Mletaka u Split, da dovede novoga splitskoga kneza Barbariga. Tom prigodom je 
pisac savršeno točno i zanimivo opisao jednu mletačku galiju u XVI. stoljeću, 
njezin izgled, zapovjedništvo, sistem upravljanja mletačke mornarice uopće, a 
naročito jadne galijote i njihov mučenički život, a budući da se »Gloria« namjerila 
kod ostrva svetoga Arhanđela blizu Drvenika na gusarski brod, to je pisac u opisu 
pomorske bitke iz XVI. stoljeća vanredno došao do izražaja kao odličan poznavalac 
pomorske historije i pomorskog živola. 

Čim se novi knez smjestio u Splitu, čitač se svestrano upoznava sa sistemom 
mletačke uprave u dalmatinskim gradovima, sa životom Splita, sa turskim susjed- 
stvom u Klisu i Solinu, sa tajnama uskočkih veza, sa trulošću i amoralnošću mle- 
tačkih ljudi na vlasti i t. d. 

U svemu se osjeća siguran i savjestan historik, koji informira iscrpivo o 
svemu, a da pri tem ne zamara i ne gubi nit svoje zanimive i žive pripovljesti o 
spomenutim licima. 

Umjetnički je najuspjelije prikazana spleikarska osnova Marka Barbarige, 
koji je, da se dokopa Jelke, zamijesio dvoboj između Petra Tomića i Mehmet age 
kliškoga. Mehmet-aga je izgubio glavu, a Tomić pcbjegao na uskočke brodove. 
U tih se pedesetak stranica otkriva istinski pripovjedač, koji se snalazi i u najte- 
žim virovima gustih zapletaja, koji zna odmjeriti tempo napetosti i radnje i, što je 
najvažnije, koji živi u junacima svcje pripovijesti prirodno i toplo. 

Isto je tako fino i puno emocije poglavlje o izručenju novih galijota Celića i 
Tvrde. Divan i dosada jedini pripovjedački pendant Nazorovim Galijotima! 

Dakako u Pcparićevu djelu ima i naivnosti svih naših starijih patriotskih 
pisaca i osjeća se ono neizbježivo idealiziranje svih naših lica, a pojačano ocrnji- 
vanje protivnika, dijalozi se bez potrebe oduljuju dogod se ne iscrpe historijsko- 
kulturni materijal _ o kojem pisac uvijek i do skrajnih granica vodi računa; najteži 
sukobi i neizvjesnosti se rješavaju udešavanjem najsretnijih sticaja prilika; tragika 
se uvijek izbjegava taman na rubovima događaja, tako da je čitač istina u nape- 
tosti, ali i u miru i moralnom zadovoljstvu, jer naši uvijek kako tako pobjeđuju, a 
protivnici svršavaju kažnjeni i upropašteni. 

Doduše csjeća se teška i opća tragedija hrvatskoga naroda pritisnuta od Mle- 
čana s jedne, a Turaka s druge strane, i to je pisac posebno naglasio u posljednjoj 
tragičnoj slici, u kojoj iznenađuje nagla tragedija Jelke i njezina brata i muža, 
koji konačno stradaju od Mlečana, makar su u borbi s Turcima. 

Poparić je napisao uspjelu i lijepu knjigu i kao pripovjedač, i kao historik, 
a nadasve kao rodoljub, jer njegovi »Galijoti« djeluju u današnje doba kao slatka 
jeka jedne naše duboke idealističke književne generacije, kojoj je srce plamtjelo 
u prvom redu za domovinu i narod. D. Žanko 


DR. MLADEN LORKOVIC: NAROD I ZEMLJA HRVATA 


Preda mnom je knjiga: Dr. Mladen Lorković, Narod i Zemlja Hrvata. 
Knjiga hrvatskoga razmišljanja; knjiga baš danas Hrvatima nužna, 

U prve 72 stranice, dobroj trećini knjige, pisac nam daje povijesni pregled 
jednoga dijela naše prošlosti. Tu nam se u ovakovim knjigama — pisane za šire 
narodne krugove — po prvi put otkriva naša slavna prošlost. Lorković na osnovu 
najnovije i najobjektivnije literature, a nerijetko osnivajući na prvim izvorima, 
otkriva širokim krugovima Hrvata ponosnu činjenicu, da su još u X. v. postojale 
dvije hrvatske države: jedna na Visli, a druga na Jadranu Dok 
danas svi Hrvati osjećaju da su zamkom slavenstva gurnuti u narodni i državni 
panor, to će oni iz Lorkovićeve knjige doznati činjenicu, da njihovi praoci nijesu 

bili Slaveni, nego kulturni Iranci. Dokazi, koje Lorković po Hauptmanu, Sakaču, 
Župančiću, Vasmeru itd. donosi — »govore jasnim jezikom, 'a protiv njih jedva se 
dade što odlučna iznijeti. Čitava stara hrvatska povijest shvatljiva je samo uz 
predpostavku, da su vladajući Hrvati bili neslavenska naslaga, koja je prekrila i 
organizirala slavenske mase. Ako je narodno ime hrvatsko, ime hrvatskih zemalja 
i najstarijeg dostojanstva iransko, ako je iranska vojnička i politička organizacija 
Hrvata kao i starohrvatska umjetnost, te ako se u hrvatskome jeziku nalaze i 
drugi brojni tragovi iranskoga jezika, onda o porijetlu Hrvata jedva još može biti 
&pora.« (s. 34) 

Posebno su zanimljive i uspjele stranice Lorkovićeve knjige 18—33, u kojima 
&u prikazane »prve hrvatske državne tvorbe na jugu«. Tu hrvatska javnost doznaje 
da su njihovi oci dolaskom na Jadran osnovali četiri države: dalmatinsku, panonsku, 
crvenu i karantensku. Lorković je iznio niz povijesnih dokumenata, da je teritorij 
od »Neretve do Skadarskog jezera i Bojane obuhvatajući Zahumlje (od Neretve do 
Dubrovnika), Travunju (od Dubrovnika do istočnog dijela Boke Kotorske) i Duklju 
(od Boke do Skadarskoga jezera)« (s. 19) sačinjavao »treću južno hrvatsku državicu 
Crvenu Hrvatsku«. S pravom ističe Lorković, da je Dukljanin »svoje informacije o 
Crvenoj Hrvatskoj, koja je postojala po njemu u X. v. crpao iz dobrih vrela« 
(8. 20), samo ta vrela ne mogu da budu one knjige »ke pri Hrvatih ostaše i pri 
njih se nahođe, a zovu se metođios«, na koje sam upućuje čitatelje. Već je Šišić 
upozorio da je onaj stavak o Methodiusu u Dukljaninu kasniji umetak, a ja sam 
u mojoj radnji: Konstantin-Čirll i izvori glagolice (Hrvatska Smotra VII, br. 9 
8. 449—473; br. 10, 6. 490—505) iznio razloge, da je taj Methodius jedan antiglagolski 
špis, koji je nastao u XIII. v. (8. 472-3). 

Poglavlje: Turski vihor, 8. 37—T2. najzanimljiviji je, ali ; najbolniji dio 
knjige za hrvatsku dušu. Provalom Turaka počinje vjerski raskol u hrvatskom 
organizmu. Hrvatstvo se dijeli na islamsko i katoličko, Kobna činjenica za naš 
narodni organizam, iako ga ni ona ipak nije uništila. Lorković donosi dokaznt 
materijal, da »islamski Hrvati kao najzapadnija, a po tome u mnogome pogledu 
kulturno najviša grana islama zaigraše u osmanlijskom imperiju jednu od naj- 
Odličnijih uloga. Napose je u XVI. vijeku Carigrad pod jakim hrvatskim uplivom; 
na dvoru se hrvatski jezik smatra drugim državnim i dvorskim jezikom, janjičarski 
jezik pretežno je hrvatski, hrvatski govore i budimski paše i njihova pratnja. 
Pregovori sa zapadnim evropskim vlastima vode se više puta na hrvatskom jeziku. 
Ta se stvar ne dade tumačiti time, što je Carigrad pred vratima slavenske balkanske 
trupine, jer ti Slaveni osim bosanskih Hrvata bijahu u podređenom položaju raje, 
već u prvome redu time, što je stari politički sloj hrvatskog plemstva u Bosni, 
prešavši na islam, prigrljen kao dragocjena sastavina osmanlijskog imperija. To 
bijaše tim laglje moguće, što taj imperij bijaše nacionalno neutralan, a temelj mu 
bijaše lih vjersko jedinstvo vladajućeg islamskog sloja... To ograničavanje bosanske 
islamske državine na hrvatsko narodno tlo i odveć je prividjeno od naših povje- 
eničara, premda jasnije od mnogih drugih činjenica govori o naravnom jedinstvu 
hrvatskoga narodnoga područja i neprekinutoj svijesti o historičkoj cjelini hrvatske 
zemlje od Mure i Drave do mora, O tome, da svijest o hrvatskome podrijetlu nije 
nikada kod bosanskih muslimana zamrla, čak ni onda, kad su bili u najljućoj borbi 
& katoličkim Hrvatima, primjeri su nada sve brojni. I katolički i islamski pisci 
to su isticali. A najmanje se je kroz sve vrijeme turske vladavine zaboravilo, da 
je najveći dio bosanskih beglerbegluka još u XVI. vijeku bio udo uže Hrvatske; 
otud za zemlju do Vrbasa naziv »Turske Hrvatske«, koji iz političke, znanstvene 
i diplomatske terminologije nestaje tek nakon okupacije Bosne i Hercegovine po 
Austro-Ugarskoj. Vidimo dakle, da je Bosna kao autonomni dio Turskog imperija 
po svom plemstvu i narodu, po svome govoru i državnom području j po svojim 
tradicijama bila hrvatska zemlja. Nepravo čini stoga naša povijesna nauka, što 

t danas još, gotovo 250 godina po svršetku islamsko-kršćanskih borba, fenomen 
islamske bosansko-hrvatske političke jedinice gleda gotovo pod istim viđokrugom, 
kojim ga gledahu Hrvati iz »ostatka ortataka« kršćanske Hrvatske u punom jeku 
stoljetne borbe krsta i polumjeseca. Mi držimo, da bi bilo skrajnje vrijeme, da 
se povijest islamskih Hrvata konačno stane istraživati i prikazivati kao dio povijesti 
hrvatskoga naroda, te da se uvidi, da je pod islamom jedna grana Hrvata, iako 
pod regionalnim bosanskim imenom, ispisala značajne listove hrvatske proščlrsti. 
Tko da previdi, koliko odličniji bijaše upliv islamskih Hrvata u Carigradu od upliva 
kršćanskih Hrvata u Beču | Rimu!... Nikada narod slabe krvi, polutanske pasmine, 
male zemlje i sitna broja ne bi mogao dati one dokaze životne snage i prave 
veličine, koje dadoše Hrvati dviju vjera, boreći se na dvije strane svjetske barikađe. 
Nema znamenita naroda, koji se ne iskrvari boreći se za dvije suprotne univerzalne 
ideje, što no u svoje doba zatalasaše duhove čovječanstva. Koliko njemačke i 
francuske krvi proteče u vjerskim ratovima XVI. vijeka! Nesretan je samo onaj 
narod, koji, kađ utihne buka oružja, ne nadje više puta k jedinstvu. Hrvatski narod 
taj put usprkos svih zapreka nalazi i na njemu će se kretati: samo tako mogu i 
islamska i kršćanska hrvatska grana preboljeti ljute rane vjekovnih borba i među- 
sobnog iskorjenjivanja« (8. 43, 44, 45, 468, 47). Činjenice ako ikada to 
danas savremene. 

Lorkovićeva knjiga ima i jedan ovakav podnaslov: Rasap Hrvata od 
15—18 v. Najtužnija stranica naše povijesti. To treba čitati, pa kada na pr. doznamo 
da se »samo pod konac XVII. vijeka iz Herceg-Bosne iselilo 90 posto katoličkog 
življa, i to nakon što je u prethodna dva stoljeća već njihov broj, napose u 
zapadnoj Bosni bio snižen za veoma visoki postotak« (s. 64), onda ćemo se svi sa 
Lorkovićem bolno pritužiti da »u kolikoj mjeri se ta toliko znamenita kao i kobna 
činjenica naše povijesti previdja, dok se istovremeno posvuda ističe značenje srpske 
&eobe na sjever, koja je pod vodstvom patrijarha Crnojevića uslijedila u isto vri- 
jeme, kao i velika seoba bosanskih katolika-Hrvata« (s. 64). 


Bilo bi dobro da mnogi Hrvati baš danas pročitaju stranice Lorkovićeve knjige 
67—72: Stvaranje srpskoga otočja u hrvatskim zemljama. Tu 
bi oni vajni Hrvati, koji vode danas naš narodni brod pod načelom: Srpska je 
zemlja svugdje onamo, gdje stanuju Srbi, doznali, da »s masovnim naseljavanjem 
Vlaha u hrvatskim zemljama u XVI. i XVII. vijeku prodrla je na hrvatsko etničko 
područje i istočna pravoslavna crkva. Do turskoga vremena pravo- 
&lavlje nije nikada prešlo Drine, u Crvenoj Hrvatskoj, (Duklji i Zeti 
1 istočnoj Hercegovini) prokrčilo si je put istom u XIII. vijeku, kad je po izumrću 
crveno-hrvatske vladarske kuće Duklja pala pod Nemanjiće. Na području današnje 
Bosne i Hercegovine steralo se prije turskih vremena 10 katoličkih biskupa; u njoj 
je stajalo 45 samo franjevačkih samostana bez obzira na lijep broj templarskih, iva- 
novskih, benediktinskih, pavlinskih i dominikanskih muških samostana, uz koje 
stajahu i ženski redovi klarisa. U onim dijelovima Bosne, koji su do dolaska Turaka 
sačinjavali dio Hrvatske države, i nije bilo druge vjere csim katoličke. Bosanska 
država temeljena je na vjerskom duslizmu: u njoj se borahu za prvenstvo bogomili 
i katolici. Trećoj crkvi, istočnoj, nema prije turskog doba spomena. Ni biskupa ni 
samostana nema na zapadu đo Drine i Neretve, što je to značajnije, što je čitava 
Srbija bila prevučena nizom nemanjićkih zadužbina, Čak ni u istočnoj Hercegovini, 
8 one strane Neretve, nema prije turske dobe pravoslavnih manastira, premda je 
u nemanjićko doba utemeljena pravoslavna episkopija u Stonu, koje se biskupi 
po izumrću Nemanjića povlače u Rašku. No brzo po padu Bosne pojavljuje se 
pravoslavlje u Bosni i Hercegovini. Već oko 1500, nalazimo mu tragova u Podrinju. 
U XVI. vijeku niču, napose nakon obnove pećke patrijaršije, srpsko-pravoslavni 
samostani, po čitavom području turskog imperija do hrvatsko-turske granice. Vlaške 
pastire i graničke Martoloze prave srpsko-pravoslavni svećenici. Iz te sim- 

bioze stvara se konačno u XIX. vijeku srpška svijest kod 
doseljenog pravoslavnog življa hrvatskog etničkog po- 
dručja (s. 69). 


Drugi mnogo opširniji dio Lorkovićeve knjige sadrži statistički razvoj Hrvata 
od 18—20 v. Tu su iznesene suhoparne brojke, ali koje mnogo govore. U drugoj 
polovici XVII. v. »vidimo dakle, da su hrvatske zemlje s 2,270.000 žitelja brojem 
pučanstva stajale najbliže Prusiji i Češkoj, zaostajući nešto iza Galicije i Švedske, 
a stojeći nad Švicarskom, Nizozemskom, Portugalom. Madžarska ima okruglo tri 
puta više žiteljstva od hrvatskih zemalja, Španjolska i Engleska tri i pol puta više. 
Italija četiri puta, Francuska osam puta, Rusija devet puta, a zemlje Njemačkoga 
Reicha devet i pol puta više. Otud se vidi, da je politička slabost Hrvatske bila 
u prvome redu uvjetovana rascjepkanošću, a ne brojčanom slabošću. Ta baš u 
to doba pada uspon Prusije, koja tada ne broji više žite- 
lja od hrvatskih zemalja (s. 95). A što je danas Prusija, a što Hrvatska! 
A zašto? Zato i jedino zato, jer su se Hrvati od toga doba davali zaludjivati od 
neprijatelja importiranom idejom, da smo maleni i zato nepodesni za vlastitu 
narodnu državu. A bez narodne države ne može se ni pedalj naprijed. Što danas 
znači Prusija, a što mi, a u nedalekoj prošlosti bili smo brojno jednaki. Podržavala 
nam se kobna sugestija, da amo maleni, a mi smo dotle selili iz svoje zemlje, dok 
&u u tu malenu Hrvatsku našli mjesta Srbi i ostali tudji i neprijateljski narodi. 
»Zapitamo li se za razlog hrvatskom nazadovanju u zadnjih pet aest godina, 
odgovor nije težak: jedini uzrok leži u iseljavanju Broj iseljenika iz historičkog 
hrvatskog područja iznosio je u spomenutom razdoblju '700.000—800.000 duša. Da su 
oni ostali kod kuće, bez obzira na brže množenje, bilo bi god. 1931. na tom području, 
bez Medjumurja, 6,7 milijuna stanovnika, od toga gotovo 4,500.000 Hrvata. Uistinu 
bi taj broj bio kraj prirodnog množenja još znatno viši. Hrvati bi, bez iseljavanja, 
u razdoblju od 1880—1931, porasli barem na 66,0 posto cjelokupnog pučanstva. 
S Medjumurjem, Kastvom i Krkom Hrvatska bj god. 1931., da nije bilo puštanja 
krvi putem iseljavanja, imala 6,8 milijuna duša, blizu 5 milijuna Hrvata: preko 
68 posto umjesto današnjih 62.7 posto. Umjesto da se broj Hrvata povijesne Hrvatske 
snizuje prema šest desetina, primaknuo bi se bio prema sedam desetina... Stoljeće, 
koje je na izmaku, oslabilo je dakle hrvatski etnički organizam na rodjenoj grudi. 
To se slabljenje nastavilo još i u zadnjem brojenom desetljeću. I tako, dok hrvatski 
&inovi napučuju strani svijet, u rodjenoj kući gube tlo pod nogama. To je hrvatska 
sudbina od 1880—1931« (8. 165). 


A kako danas stojimo brojčano? »Prema tomu, koncem g. 1939 živi na području 
povijesne Hrvatske okruglo 3,660.000 katoličkih Hrvata, 900.000 islamskih Hrvata; 
ukupno 4,580.000. Teže nam je odrediti porast hrvatskog pučanstva izvan povijesne 
Hrvatske. Predpostavimo li medjutim, da je ovo raslo godišnje za jedan pro mile, 
a sporije teško da je raslo. To bi do konca godine 1939 broj ove hrvatske skupine 
poskočio sa 418.000 na 452.000. Ukupno ima koncem godine 1939 u Jugoslaviji oko 
5,012.000 Hrvata. Broj Hrvata izvan ove države dade se i u godini 1939 samo 
aproksimativno odrediti... Broj Hrvata u god. 1939: Jugoslavija 5,012.000; narodne 
manjine u Evropi 355.000; privremeno u različitim evropskim zemljama 80.000; 
iseljenici izvan Europe 925.000; ukupno 6,377.000« (g. 231). Lorković ovako završava 
svoju vrlo uspjelu knjigu. »Po svome broju hrvatski narod ne spada u male, već 
u srednje evropske narode, te je na istome brojčanom stupnju ea slijedećim naro- 
dima, kojih ima izmedju 5—6 milijuna duša: Portugalcima, Grcima, Bugarima, 
Bjelorusima i Srbima. Manji od hrvatskoga naroda su ovi evropski narodi: s brojem 
od 4—5 milijuna: Katalonci, Irci (bez američkih Iraca); s brojem od 3—4 milijuna: 
Danci, Finci, Valoni, Norvežani, Švicarci i Slovaci; s brojem do 2 milijuna: Litavci, 
Slovenci, Bretonci, Leti, Esti, Baskijci i Islandijci. Nijesmo velik narod, no dovoljno 

smo velik, da sebi osiguramo mjesto pod suncem, koje držimo već preko hiljadu i 
trista ljeta« (a. 232). ; pi 

Rekli amo: Lorkovićeva je knjiga, knjiga hrvatskog razmatranja. Nije ovo 
knjiga, koja se pročita i baci u arhiv. Ovo je knjiga živoga tkiva svakoga Hrvata. 
Knjiga meditacije, kojoj daju posebnu atrakciju grafički prilozi 1—7, a nada sve 
priložena karta. Hrvatski narod može biti zahvalan dru Lorkoviću, da mu je baš 
u današnje vrijeme dao ovako prijeko potrebitu i nužnu knjigu, a uz to i vrlo 
uspjelu. Dr. IL. Guberina 


SPRANGEROVA DIJAGNOZA NARODNOGA KARAKTERA 


Više kao pjesnik i vizionar nego kao brižljivi istraživač čini nam se Eduard 
Spranger, kad u zaključnoj rečenici svoga zahvata nad problematikom karaktera 
naroda! gotovo proročki poziva: »Sagt mir, ihr Včiker, was ihr als tragisch erlebt 
hbabt, wje ihr es durchgehalten habt; zeigt mir, was ihr davon im Bild als Tragčdie 
gestalten konntet- und ich will euch sagen, wer ihr seid!« Česta je sudbina, da 
pogled stroga metodičara pri rješavanju problema zamjeni i pomogne unutrašnje 
zrenje (ona Spinozina »Scientia intuitiva«) i dokučivanje pomoću ove iracionalne 
funkcije i upotpunjuje ono naše »razumjeti« ili »spoznati«. 

I karakterologijski je problem doveo svoga istraživača često do neslućenih 
poteškoća, do opasnih granica i uskih prolaza, tek je oprez zadržao ravnotežu i 
mogućnost pregleda u času, kad se je profinjeni duh psihologa spuštao do meta- 
fizičkih podloga tragedije, te po Sprangeru vječite igre u kojoj se najjasnije 
ogleda karakter naroda. Što više, Spranger priznaje, da u traženju dijagnostičkom 
ne može stvoriti jednu strogo naučnu metodu, već kao reprezentant »strukturne 
Dšihologije«ž od pojedinosti stvara cjelinu, čiju unutrašnju izgradnju (strukturu) 
zahvatiti i pročitati je posao blizak umjetnosti. 

Vjerovanje je istraživačevo, da je patnja, &lom, pad narodni nužnost 
narodnoga uskrsnuća. Jer karakter je narodni faustovski razapet između napetosti 
i suprotnosti, dijagnostički nalaz potvrđuje vječito izgrađivanje, »dovršavanje« 
(»wir prigen uns und werden gepragt«). Stvarnost i ideali su polovi narodnoga 
gibanja, snage koje upravljaju dinamikom. I kad Spranger naglašava upravo 
potrebu doživljavanja tragičnog, po čemu narod živi i obnavlja sebe, čini nam 
&e da slušamo govornika opravdanja savremene Njemačke. Nije uzalud autor j 
lojalno priznao nemogućnost neutralnosti nauke, jer ona po postavljanju cilja 
uvijek je odraz krvi i duha koji pulsira učenjakom. A Spranger polazi od tragičnog 
upravo kao i Hitler u svom nastupnom predavanju godine 1919 (»Deutschland vor 
&einer tiefsten Erniedrigung«). Tko poznaje, koliko se je današnja njemačka nauka 
ukomponirala u politički život, ne će se čuditi ovakovim shvaćanjima. 

Postaviti dijagnozu narodnoga karaktera znači: naći u tome narodu ono 
reprezentativno, ono što karakterizira jedan narod. Dok se kod pojedinaca 
ovo dijagnostičko pitanje karakterologije dede s mnogo uspjeha rješiti, struktura 
naroda imade svoju posebnu zakonitost i sve analogije ne bi dovele do rezultata. 
»Psihologija narvda« (Včlkerpsychologie) početa po herbartovcima Lazarusu i 
Steinthalu s izrazitim interesom za jezično područje (poticaji od Humboldta) i 


1! »Wie erfasst man einen Nationalcharakter« (Die Erzichung 1939 Heft 3). 

ž Protivno tendenciji »atomiziranja« senzualističke psihologije i pokušaja da 
ee psihologija svrsta među prirodne nauke (Naturwissenschaften) i da se služi 
prirodonaučnim metodama, Spranger kao učenik W. Diltheya uvodi psihologiju 
u sferu duhovnih nauka (Geisteswissenschaften) gdje promatra život kao jedinstvo, 
a ne niz elemenata. Glavna su mu djela: »Lebensformen«, »Psychologie d. Jugend- 
alters«, »Kultur und Erziehung«, »Der gegenwartige Stand d. Geisteswissenschaften« 
i druga. 

& rezultatom »unutrašnje forme jezika«, dobila je studijama W. Wundta na 
području: jezika, umjetnosti, mita i religije, društva, prava, kulture i povijesti 
novo shvaćanje. 

I Sprangerova istraživanja na ovim nadindiviđualnim produktima i moćima 
»narođdne đuše« dijagncstički su ukazala na bogata područja narodnoga karaktera. 
U svakoj je narodnoj kreaciji i stav njegov, upravo kao što je i u individualnoj 
kreaciji pečat narodnoga duha. Dijagnostička potreba vodi istraživača do pitanja 
reprezentativnog i to karakteristično za neki narod ne nalazi se ni u herojima 
4 velikim djelima, ni u »tipičnom« staležu, već u području uzajamnog života svih 
članova naroda, svih staleža sa svima i u svemu. Kao što karakter narodni shvaća 
Spranger kao totalitet, tako mu i za dijagnosticiranje opet služi cjelina. 

Popularno mišljenje iznest će figure Johna Bulla, Michela, Mariannu kzo 
reprezentante Engleza, Nijemaca, Francuza predstavljajući nešto prosječno kao 
identično s karakterističnim. Ili će možda neki tipični stalež: engleski gentleman, 
ruski mužik, njemački oficir označiti Engleza, Rusa, Nijemca. Spranger odbija 
ovakovo gledanje, jer u tendenciji k prosjeku često se ispušta ono značajno. 

Ostaje narodni heroj,. velike ličnosti i njihova djela, stvaralački svijet narod- 
Doga duha, ostaje područje »normativnog duha« sa smislom narodnoga djelovanja 
4 napora, i tu dijagnoza nalazi najplodnije radno zahvatanje u karakter naroda, 
napose u onim posljednjim područjima. Nije istraživača zanijela ona krilatica o 
vlastitom narodu označenom tek po velikanima (»Das Volk der Dichter und Denker«). 

K velikanima prilazi Spranger tragom Hegela. Ukoliko je heroj odraz narod- 
noga karaktera? Tek utoliko što i kao vijesnik svjetskoga đuha (Weltgeist) ostaje 
član narođnoga đuha (Volksgeist) i granicu svoje vlastitosti narodne ne može 
nikada prekoračiti, jer bi time zapečatio sudbinu svoga naroda. No imade u 
Sprangeru tendencija, da promatrajući zakonitosti historije, ukaže na određeni 
tip čovjeka, koga &tvara jedna epoha uprkos svoje sveukupne kulturne strukture. 
Vrhovi jedne epohe u ljuđima time ne će nositi »karakteristično« jednoga naroda, 
koji živi stoljeća i stoljeća. Napokon posve potrebno je pitanje, tko će reprezentirati 
jedan narod, njegovi državnici, filozofi, muzičari ili pjesnici. 

Upravo pogrješno shvaćanje velikih ličnosti kao reprezentacije narodnoga 
karaktera (»prava veličina« savremenih je uvijek težak problem!) i stvorilo je 
uvjerenje, kao da su Atenjani za vrijeme Perikla, Sofokla i Platona bilj na niveau-u 
ovih velikana. Jednaka poteškoća je i kod promatranja velikih djela. Što je 
»njemačko« u Diirera ili »talijansko« u Dantea? Odgovor će više uputiti na uću- 
ćavanje, uživljavanje nego u definiranje. 

Plodniji teren za dijagnozu pruža istraživaču djelo narodnoga duha, to »tkivo 
u koje su i sami tkalci utkani«. Već je Wundt upozorio na nj, a Dilthey je u 
»sistemima kulture« (gospodarstvo, tehnika, umjetnost, znanost) gledao očitovanje 
jedinstva, / 


Jezik u kome živimo (»in ihr leben, weben und sind wir«), taj najfiniji 
medij izgradnje duha narodnoga, pokazuje dijagnostiku, sve rvanje duše i logosa, 
u zadnjem vidu je list duhovni u narodnoj povijesti. Već je Humboldt izrazio 
važnost jezika (»Die wahre Heimat ist eigentlich die Sprache«), kod Crocea susre- 
ćemo »filozofiju jezika«, koja je identična s filozofijom umjetnosti, a brojna naučna 
djela (E. Wechssler, Freyer, Petrau etc.) svjedoče: »La langue fait la mentalite« 
&Millerand). 

U ekonomiji nastupaju objektivni faktori koji djeluju na formiranje 
narodnoga karaktera i »simptomi« su za dijagnozu dragocjeni. 

I i u području umjetnosti odrazuje se ne samo duša umjetnika, već 
i »glas naroda« u izražavanju, koje nesumljivo nosi i nešto karakteristično narod- 
noga. Tu ne će toliko za posao dijagnoze pridonijeti suhoparne kategorije, čiji 
izraz nikada ne može zahvatiti potpunost. 

Konačno u tvorevinama »normativnog duha« ogleda se narodna volja za 
vrijednim (Wille zum Wert), progovara smisao i napor naroda najčišće u vjerovanju 
za budućnost. I odgojni ciljevi kao i: odgojni sistemi pokazuju karakteristićne 
gimptome naroda, jednako kao što se djelovanje i uzajamnost običaja, morala i 
prava stvara tek u vlastitoj državi, tom vazda izrečenom ili neizrečenom nazoru 
na život i svijet. Ustav jedne države, naglasuje Spranger, nije tek juridički doku- 
menat, on je tkivo poliličkog reda, koje zahvaća u posljednje konkretnosti života. 

I dijagnoza situacije (die Situationsdiagnose) je u interesu Sprangerova 
istraživalačkoga rada. Upravo tu, i to u negativnoj situaciji, gdje »non« (noj 
stvara shemu po odlukama: da — ne — nikada, ili još češće po pritisku sudbine: 
da — ne — usprkos toga, ogleda se karakter naroda najsnažnije. Ovu zadnju 
shemu pridaje Spranger svomu njemačkom narodu u sudbonosnecm odlučivanju. 

Dobro zapaža Spranger sve one iracionalne ispade prainstinkata i diferencira 
potpuno u svojoj dijagnozi regione psihologije naroda i psihologije mase. 

Nameće se ipak jedna paralela dvaju karaktera: individualnog i narođnog. 

Pukotine u rastu, periode robovanja ostavljaju neizbrisiv trag, izdaja ili oklijevanje 
kod odlučnih časova nije tek vanjski gubitak već i moralna mrlja A narod je u 
moralnom značenju ono što i kakova je čast njegova i koliko mu ona 
vrijedi. : 
Kao da Nijemac govori velikim psihologom, nazrijevajući možda očajne dane, 
ali odlučan u zadatku i najvećoj mogućnosti svojoj: »So sollen wir jetzt sein; alles 
andere hat keinen Wert und keinen Raum«. Možda put u tragediju, obračun prije 
nje u znaku Kdčrnera (»Was uns bleibt«), dok će filozof u danima bijede opet 
upozoriti, da se iz zla izlazi samo vlastitom snagom, po kojoj i čovjek i narod 
treba da bude, što jest (Fichte). 

Sprangerovo središte u ovoj radnji, ogledavanje karaktera u vječnoj drami 
i nehotice mi je predočilo one naše »ostaike ostataka« i našu tragičnu stalnost 
u žrtvovanju najčišćih. Pjesnikova vizija »na pijesku je — al još tu je« (Zvoni- 
mirova lađa) je suma tolikih grobova, a grudi su naše jače od najjačeg bola, ne 
upućuje uzalud mislilac. Obuhvatiti sva sumnjanja, sve protivnosti, sve niskosti 
jednako kao i sav ponos, pouzdanje, pregaranje i žrtve, ogledati na pozornici sve 
mijene naroda 1 spoznati historiju kao napredak u svijesti slobode (Hegel) je zov 
istraživača, te visine duha ljudskoga, u odgonetavanju života i svijeta. Sprangerov 
napor bilježi dio ovoga zadatka. Kamilo Krišanić 


V Pošt 





BARON TAMBURLANOVIC 
(Igrokaz u tri čina — Ređatelj Marko Fotez) 


I opet jedna predstava u liniji ovogodišnjega retrospektivnoga teatra. Dakako 
ima to svoje duboko kulturno opravdanje, ima čar naše vlastite starine, sve je 
ovijeno emocionalnim daškom nedavne pročlosti, kojoj se nikada ne može pristupiti 
bez uzbuđenja, ali ne možemo ipak prešuliti činjenicu, da je ova godina, u koju se 
sistematski nastoji unijeti naša kazališna prošlost, najmanje podesna Za ovakav rad. 

Retrospektivno umjetničko doživljavanje traži nađa sve mirnu i staloženu 
atmosferu, ono je neka vrst blagda«nskoga raspoloženja, koje se razvija u zadovolj- 
stvu, u kulturnoj zrelosti, kao neki odmor i izlet, više kulturno-književne nego 
intenzivno-umjetničke prirode (u smislu novog doživljaja). 

Ova godina je daleko od takovih dispozicija. Sve je upravo grozničavo apsor- 
birano pogledom u sutra. Ne može se više mirno gledati ni raditi za danas, sve je 
za sutra i samo za sutra. Opći osjećaj nesigurnosti i propadanja čitavoga jednoga 

staroga svijeta, čak i onoga; s kojim su naše generacije izrasle, toliko je jak i na- 
bujao, da je psihološki nemoguće gledati unatrag, još k tome. sa napornim pred- 
postavkama specijalnih uživljanja u prošle epohe — kao" što to traži predstava . 
»Barona Tamburlanovića«. 

Ponavljam, nezgodna koincidencija: retrospektivni teatar i naša maglovita 1940. 
Nipošto ne želim, da se to shvati kao prigovor. To je samo konstatacija činjenice, 
ne bismo li lakše shvatili neke pojave u kazalištu. 

Eto na pr. »Diogeneš« od Tita Brezovačkoga. Nipošto se nije mogao održati 
dulje od osrednje predstave, a stalno je bio primljen hladno i bez naročite pažnje, 
makar mu je i režija i izvedba bila na visini. 

»Baron Tamburlanović« je doživio istu sudbinu. Publika ostaje hladna, tu i 
tamo se malko nasmije, osjeća duljinu vremena i strpljivo čeka svršetak, makar je 
predstava &a glumačkoga i sa režijskoga stajališta n svome mjestu, barem toliko, 
da se ne može naći ni jedna veća zamjerka. 

Istina »Baron Tamburlanović« nema u sebi dovoljno umjetničkih sokova, da bi 
mogao i u sretnija vremena upaliti. To je čedna komedija pučke pozornice, koja u 
svome okviru i na pravome mjestu, može postići u dobroj interpretaciji i svoj rela- 
tivni uspjeh. Ali ovako podignuta na niveau općega interesa i reklamirana kao neko 
naročito »spredelavanje« g. Foteza, koji je čak i govorio na premijeri, dvojimo da 
će privući jači interes. 

Stvar je historika i filologa da sude o poslu g. Foteza obzirom na tekst »nezna- 
noga črnoga dijaka« iz 1802. Nama je priznati, da tok predstave ima suvislu vezu, 
dobru pointu, dobro ccrtane likove, makar se radnja okreće u uskom prostoru oko 
jednoga lica, zapravo oko jedne mane toga lica, kao u začaranom krugu, što na 
koncu konaca postane previše prozirno i pomalo dosadno. 

Tek bi se moglo primjetiti, da je g. Fotez kao redatelj stjerao u skrajnost 
bijednoga »norca« Tamburlanovića, tako da on skoro u čitavom trećem činu igra 
zapravo luđaka, pravog pravcatog luđaka. Time dojam predstave poprim sasvim 
novi prvac i komika gubi tlo pod nogama. Osim toga treći čin, kad je i cnako već 
sve riješeno, pliva u vlastitoj praznini predugo, a da bi i najnaivniji gledalac mogao 
toliko uživati. 

August Cilić je imao dobru priliku, da zaigra veliku ulogu i on ju je zaigrao, 
makar u svome vlastitom manirizmu u tolikoj mjeri, da lako zamara. U prvom i 
drugom činu je imao nekoliko odličnih prizora, a najbolji je bio kao gospodin kođ 
primanja računa. Osim toga g. Cilić se snalazi u kajkavici kao riba u vodi i s te 
strane mu nije dorasao nijedan partner, a najmanje g. Dubajić. 

Gđica Paula Hercberger se dobrano snalazila kao mlada baronica, a svi ostali 
su imali vrlo malo posla, a još manje mogućnosti bilo kakova izraza, jer stari ne- 
poznati »dijak« nije stvarao umjetničke profile nego zabavni materijal oko svoga 
»nerazumnoga potrošlivca« Tamburlanovića. D. Ž. 


Socijalni pokceli 


MIROVINSKO OSIGURANJE STROJARA I ZUBOTEHNIČARA 
PREMA UREDBI O BANOVINI HRVATSKOJ 





Početkom mjeseca veljače ove godine izašla je naredba bana banovine Hrvatske 
o obveznom mirovinskom osiguranju strojara i zubotehničara počev od 1. veljače 
1940. za područje banovine Hrvatske. Prema ovoj naredbi obvezani su na osiguranje 
za slučaj starosti, iznemoglosti i smrti kod Mirovinskog zavoda oni strojari, koji 
&u uposleni u tom svojstvu i koji su položili propisani ispit za to zvanje ili su uz 
više školske kvelifikacije i potrebnu praksu izjednačeni sa strojarima sa položenim 
ispitom. 

Iz teksta naredbe u kojem se pobliže određuje na koje se sve strojare odnosi 
ova naretiba, razabire se, da su ovom Uredbom mimoiđeni kinooperateri, koji se 
u svemu mogu izjednačiti sa strojarima. Stoga bi ovaj propust naredbe trebalo 
što prije ispraviti to više, što smatramo, da odlučivanje o krugu obvezanika 
mirovinskog i ostalog socijalnog osiguranja spada u nadležnost banovine Hrvatske. 

Isto tako obvezani su na mirovinsko osiguranje i zubotehničari, koji &šu uposleni 
u tom svojstvu kod zubara ili zubotehničkih laboratorija. 

Prigodom donošenja ove uredbe ističemo, da je time dano jedno faktično 
tumačenje odredbi čl 2 toč. 12. Uredbe o banovini Hrvatskoj, koja kaže, da su 
poslovi oko donošenja općih načela radničkog prava zadržanj u kompetenciji državne 
vlasti. Prvobitno je ovu naredbu donio ministar socijalne politike i to na temelju 
odredbe financijskog zakona za 1939/40 god. U tom financijskom zakonu dano je 
ovlaštenje ministru socijalne politike, da može putem naredbe protegnuti zakonsko 
mirovinsko osiguranje prema odredbama zakona o mirovinskom osiguranju namje- 
štenika na strojare, zubotehničare i napokon na trgovačke pomoćnike. Na ovu 
posljednju kategoriju privatnih namještenika obvezno mirovinsko osiguranje nije 
još prošireno. 

Iz činjenice, da je ovu naredbu o mirovinskom osiguranju strojara i zubo- 
tehničara donio za područje banovine Hrvatske ban, zaključujemo da donošenje 
odredaba o tome, na koje će se sve kategorije namještenika protegnuti pojedini : 
propisi socijalnog zakonodavstva ne spada u opća načela radničkog prava, | 
dosljedno ni u nadležnost državne vlasti. Prema tome spada rješenje ovakovih 
i sličnih pitanja isključivo u nadležnost banovine Hrvatske. Stoga se ne može 
smatrati kao opće načelo radničkog prava o kojem odlučuje država u svojoj nad- 
ležnosti, donošenje pravnih propisa i u predmetu reforme namješteničkog 1 
radničkog osiguranja u tom pravcu, đa se na području Hrvatske za namještenike 
provede posebno namješteničko osiguranje u svim granama osiguranja sa jednim 
nosiocem. To je zahtjev svih privatnih namještenika, koji je otklanjan sa strane 
državne vlasti i radi toga što navodno u drugim krajevima države nije tako visok 
životni standard kao u nekim drugim naprednijim. 

Pod općim načelima radničkog osiguranja može se smatrati, nakon ove naredbe, 
aamo postavljanje principa, dok je sve ostalo uređenje u pogledu organizacije kao 
i obvezanika socijalnog osiguranja preneseno u nadležnost banovine Hrvatske. 


Keoz eevije i Pistove 


. Nastavni Vjesnik, doncsi u članku: »Napomene o reorganizaciji nastave i 
škole« (prof. Marko Veršić) među ostalim i ovo: | 

»Tim se djelomično naglesuje potreba reforme nastavnog plana, koja mora 
zahvatiti naše srednje škole odmah pa staviti na svoje smjesto: 1) ime hrvatskog 
jezika, 2) hrvatski književni govor, 3) hrvatski pravopis i 4) školske knjige. O tom 
je već Društvo hrvatskih srednjoškolskih profesora djelomično podnijelo prijedloge 
školskoj vlasti. Reforma ima zahvatiti i naše preparandije. Hrvatskim školama 
valja vratiti hrvatsku dušu. Zato je Društvo hrvatskih srednjoškolskih profesora 
uznastojalo, da se kod školske vlasti osnuje školsko vijeće, koje će bdjeti nad 
ovim reformama. 

Mora se postaviti i pitanje o tipu današnje srednje škole. Misao izjednačenja 
hrvatske škole sa školama u istočnim krajevima rodila je sniženjem nivoa škole, 
a sniženi nivo vodio je do uniformacije i općenitog tipa realne gimnazije. Društvo 
hrvatskih srednjoškolskih profesora misli, da je novo oživljavanje moglo i moralo 
djelovati u pravcu izgrađivanja, a ne razgrađivanja, pa je uvjerenja, da će se 

pogođiti kreativni pravac, ako se ne smetne s uma predratno stanje naše srednje 
škole i da se onoj razini doda ili oduzme ono, što vrijeme ičte. Današnja real. 
gimnazija jedva zadovoljava, pa joj treba posvetiti svu pažnju. | 

Ne smijemo zaboraviti, da je čovjek mjerilo svemu, da čovjek stvara i razara. 
U školski se život sticajem žalosnih prilika i nazora unijelo toliko zala, da je bilo 
jednom vrijeme kada su odgojitelji bili promijenili toliko ulogu, da su od odgojitelja 
postali pregonitelji, od prosvjetitelja osvetitelji. Vrijeme je to nekako zagladilo, 
ali duh nepovjerenja, uveden organizacijom školskom, i danas razara i djeluje 
negativno. Škola je i danas više ured nego škola. Početkom čkolske godine sjede 
čitavi zborovi i upisuju đake, primaju novac, daju potvrde, zapisuju, ureduju. Ako 
se još u tu žalosnu sliku umiješaju i obiteljske nevolje djece, roditelja i siromaštvo 
i oskudica, imamo sliku, koju ne bi smjeli doživljavati profesori, a još manje 
njihovi učenici. Često su to dani ponižavanja na obe strane. Bilo je vrijeme kad 
toga nije bilo. Trebalo bi da toga opet ne bude. Uredbe kojekakvih komisijskih 
zapisnika dotjerale su i do te nemogućnosti da su se na pr.: peći, metle pa čak i 
drva nabavljala preko knjižara. Da ne nižemo nove slike i ove su dosta, da se 
uvidi, kako je sistem kvario ljude, a ljudi kvarili škclu. 

Sve ovo puti na radikalnu reviziju uredaba i zakona, koji svaki put nisu odgo- 
varali pravom moralu. Coruptissima republica plurimae leges, kazao je već Tacit, 
& da li ima čovjeka, da se snađe u tim mnogim naredbama i tim mnogim zako- 
nima? Što vrijede isprazni zakoni, vikao je već Horacije, ako se izgubio stid? 
Vjerujemo da ima dobrih hrvatskih profesora, ima ih uklonjenih iz škole, ima 
ih uvriijeđenih i poniženih, ima ih zapostavljenih, pa im valja učiniti pravđu i 
vratiti ih školi. To su one reparacije, što odjekuju svim našim zborovima i govo- 
rima. Te reparacije su dio škole, jer je u tim ljudima kažnjena škola i mladež 
školska.« 

Hrvatska Revija br. 2 donosi govor predsjednika Matice Hrvatske prof. 
F. Lukasa; pod naslovom: »Ideološke smjernice u radu Matice Hrvatske«. Ovaj 
je govor održan na godišnjoj skupštini Matice Hrvatske dne 31. prosinca 1939. 
Među ostalim u govoru se nalazi i slijedeće: »Sada su nam pak prigovori neshvat- 
ljivi, pogotovo, kada se Matici zamjera, da je napustila Matičinu staru ideologiju 
1 postala tako na neki način osušena grana bez životnih sokova. Matici se i kroz 
ovih 20 godina gotovo to isto zamjeralo, pače joj se predbacivao separatizam, da 
se tako onemogući širenje Matičinih edicija po školama i da se na taj način eko- 
nomski uništi, Narod je tu nakanu prozreo i Maticu izdašno pomagao, i to gotovo 
samo građanski njegov dio, pa je mogla odoljeti svim nasrtajima ...«. — »No nije 
Matica samo svojim kulturnim stvaranjem i jačanjem otpora spasila hrvatsku 
čast; ona je mnogo pridonijela i, može se mirno ustvrditi, najviše od svih hrvat- 
skih institucija, da se održao naš hrvatski pravopis.« — »Pita se sada, čime je is- 
krivljena stara Matičina ideologija, kako se sada Matici predbacuje, i koje su nove 
činjenice nastupile, da se baš ove godine počela Matica zbog toga napadati«. — 
»Kako je prije rečeno, Maticu je stvorio nacionalni zanos onoga vremena, koji je 
tada zahvatio i druge evropske i izvanevropske narode. Ona je i u ono doba radila, 
na svoj način, ipak u duhu hrvatske nacionalnosti, iako pod drugim širim, ali ne- 
narodnim imencm. Matica je isticala i iz povijesti probirala ona djela, kojima je 
bio cilj jačanje hrvatske narodnosti«. 


__—_—_—_—— ————————'——————_——_— —  _——_—_ "PFiaxax—xŽ??*>RX?]A[X _a—;—oa;—a——,Z <gA «ww mamama aaa aaa aaa a m. 





»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija 1 odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora 1 Oršanić, Nova Ves 40. Predstavnik 

uprave Stipe _ Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Nova Ves 40. 


176 


GE 


kKšeu kh 


tS 
a 


nono s 


== 


- 


— čem - s=— - 

TRAVANJ 1940. GOD. Vlii. 





BLAGA VIJEST 


(Za Zrinjsko-Frankopanski dan) 


Dignut će se dragi mrtvaci iz groba, 

Da vide još jednom ovo Bijelo Polje, 
Novu riječ Hrvatstva, vječni izraz volje, 
Da uskrsne slavno to kraljevsko doba: 


Frankopan i uza nj Zrinjski, lava oba 
Podignut će zvijezde što pale su dolje, 
Budeć stari zanos, i biti će bolje 

Narodu što bješe flačen poput roba. 

O svitanje rujno ove blage vijesti, 


Prilazeći tiho nad zemlju Hrvata 
Pjevaj svetu odu jednoj živoj Svijesti 


Koja ne će više gažena da trune, 
Već s kraljevskim plaštem u popis“. ziz 
Žudi da nam zasja slavom stare r.rur 


€ - == 
frA!. € _ __ 


EIS HEAUTON 


CAR MARKO AURELIJE UZALUD BRANI LIMES CARSTVA 


I rat me je utvrdio u tom, da treba čovjeka dignuti. Razum nam 
kaže u skladu s dnevnim iskustvom, da budemo čovječni i da dižemo svog 
bližnjega. Sad nas je rat poučio, govorio sam sebi, da treba osobito do- 
brota i blagost da se čovjek digne... | 

Ovo poslijeratno »demokratsko« vrijeme uvjerilo me ipak, kako vele 
moji poslijeratni dnevnici, da čovjek nije samo dobar, da je i zao, vrlo 
zao, često vrlo zao, i da je početak mudrosti prezir čovjeka, i da treba 
znati biti i tvrd. Budalama neka demokracija priča i dalje, da je čovjek 
»dobar«. »Ich liebe nicht das Land, wo Milch und Honig fliessen« 
(Nietzsche). Ja više ne volim zemlju, gdje teče med i mlijeko fraza. I. ova 
energija u postupku s čovjekom, ova ničeovska tvrdoća postala mi je 
bliža u vrijeme tobožnje »čovjekoljubivosti«. | 

Preostaje ipak čovjekoljubivost. Etika Marka Aurelija ne da se 
oboriti. Biti pravedan traži biti i čovjekoljubiv. 

I opet je novi rat tu. S Markom Aurelijom ne gubimo vjere. »Ima 
bogova i oni se brinu za te« (II., 11). I vanjski svijet, sva djela govore da 
Bog postoji; i nutarnje iskustvo, pomoć, kojom nas Bog pomaže, svjedoči 
to. Car drži, da je sve preodređeno, i time nas hoće utješiti. »Što god ti se 
dogodilo, bilo ti je od vječnosti tako preodređeno« (X., 5). Kršćan- 
stvo tu uči, da je to sve od Boga bilo predviđeno, Bog je sve vidio 
unaprijed i zato se ne treba plašiti, On je predvidio i zlo i pomoć i lijek, 
i nigda ne treba klonuti. Ta je nauka potreba u dane krize, kao što su 
naši. Jer za Zweiga je kriza bila smiješna riječ, ali danas valjda nije. 
I on je slavio energiju (bez obzira da li u dobru ili u zlu), ali danas 
ne znam, da li bi pristao na svaku energiju i tvrdio, da je bitno samo 
»intenzitet« (ne kvalitet) doživljaja. (Što je htio, to je i dobio). U dane 
krize potrebna je nada. I car je Marko Aurelije živio u doba krize, kad 
je bio limes carstva rimskog izvrgnut napadajima barbara, napose ger- 
manskih Markomana. I on ne klone duhom. 

»Ima bogova, i oni se brinu za te«. To je pisano u zimskom stanu 
rimskih četa i postaji dunavske flotile, odakle je car kretao protiv Marko- 
mana. Tri godine je tu sproveo i tu je napisao dio svojih bilježaka. 
Pisao je u Carnutum-u, jugoistočno od Vindobone (Beča) u Panoniji 
inferior. I s Vendima, Scitima, Sarmatima imao je da se bori i na istok 
da kreće, da stišava bune. Bilo je poplava, skupoće, potresa ... u carstvu; 
dakle doista kriza. Car ostaje stoik, on vjeruje u bogove; što se njega tiče, 
dosta je da čini svoju dužnost i »služi iskreno geniju u sebi« (II., 13). 


178 


Nema druge zdrave nauke. Onaj osnovni ton u religijama jednako 
zvuči. Kako me se doima, kad o duhu žrtve, koji je sukus kršćanstva, 
čitam u legendama o Budi primjere, koji su sad više naivni, sad dosto- 
janstvenije izraženi. Buda se žrtvuje za druge sad kao zec, sad kao riba, 
kao kraljevski sin Visvantara, kao kraljević Darmapala... 


Car Marko Aurelije nije kršćanin, a kako divnim vjerskim duhom 
diše njegova riječ. On vlada sto godina iza one životinje Nerona, kad 
se stari ćudoredni rimski duh iskvario, pa ipak... Da ga sretnem, on 
bi me srdačno primio kao brata, jer su za nj svi ljudi »sugrađani među 
sobom i žive zajedno pod istom vladom.« (III, 4). Znači, svi smo djeca 
istog Nebeskog Oca, kako veli Evanđelje. Istina, u cara nisu akcenti 
tako čisti, on govori slično o Bogu kao i o prirodi. Kako me ipak ne bi 
primio srdačno car, ta velikog čovjeka ne treba da se bojiš kao ni Krista, 
koji te bez kraja i uvijek na novo zove, kao ni Boga. Samo malima je 
njihov subrat mrzak, težak, oni kao da su odviše veliki. Veličine... 
I jer smo svi pod istom vladom, svi smo braća bez razlike klasa i rasa, 
i nismo zato tu, da se koljemo, da »superiornija« rasa utamani nižu... 

Car te uči, da vršiš svoju dužnost. Kršćanstvo nas uči, da budemo 
još i ponizni, svijesni svoje nesavršenosti. I ako su naša djela nesavr- 
čena, duh nam neka ne klone. Hvalimo Bogu s carem za sve; u nje- 
govu duhu spremni reći: »Daj, što hoćeš; uzmij, što hoćeš!« 

Je li moj literarni rad savršen? Kakav jest da jest, ne bi bilo za 
me pohvalno, da nisam rekao: »Daj, što hoćeš!« I filozofski pisac i 
kritičar je stvaralac. Literarni kritičar kad piše o književnosti, ne bavi 
se međutim samo frivolnim poslom. Književnost nas upoznaje s čovje- 
kom, analizuje ga. A kako da ljubimo, da pomažemo našeg subrata, ako 
ga ne poznamo?! Lijepa knjiga također studira čovjeka i nije po tom 
frivolna. Nije sve savršeno, što sam uradio, ali taj posao je sav čovječan, 
čovjekoljubiv, nije frivolan. Osim toga lijepa knjiga tješi, veseli, drug 
nam je i prijatelj. 

U doba ove krize ne želim se ni s kim nadvikivati. Radio sam iz 
dužnosti. Što ne znači, da nisam radio uvijek iz srca, iz sve duše... 

Car je Marko Aurelije branio limes. Prodrt je limes i rodio se novi 
svijet. Što sada čeka nas, kad se probijaju granice? Isto, što sam pisao 
1936. u eseju o Montaigne-u, mogu da i sada ponovim: »Sve parole, 
sve ideologije, sve strasti i potrebe, istine i bludnje našeg vremena tvore 
elemente budućnosti, ali tek više ili manje, u ovoj ili onoj sintezi, mje- 
šavini, u međusobnoj borbi ili u nekoj ravnoteži, u originalnoj ili ubla- 
ženoj formi, elemente, čiji kaleidoskop vidi i potresa tek Božja Pro- 
vidnost. Mi ih tek gonećemo, a znade ih — tek budućnost.« 

DUCUNT FATA VOLENTEM... 


(Kurija u Mirnovcu kod Samobora) 


Zadnje je ovo poglavlje moga romantičkog produkta, moga nemo- 
dernoga monologa, koga sam snovao već odavna, a koji je po svojim 
ratnim bilješkama postao i većma aktuelan, nego sam sanjao... 

I ja sam poput Marcela Prousta donekle pošao »u potragu za izgu- 
bljenim vremenom« u ovim svojim bilješkama. Zato sam iznio i svoj 
ratni dnevnik. 

Ali nazvao sam sve te bilješke imenom knjige rimskoga cara, jer 
premda je taj u vremenu dalje od mene za 17 stoljeća, od Prousta, on 
mi je bliži. (Kako sam ja natražan! Zaostao za 17 stoljeća!) Ako drugi 
traže od književnosti iskrenost, moram i ja iskreno da rečem, što mi- 
slim. I premda je Marko Aurelije bio car, za kog je znao sav imperij, 
za koga danas svi školovani znadu, ipak mi je više brat, više bliz i znam, 
da bi me uvijek priznao za »sugrađanina« istoga svemira, za stvora istoga 
Boga i subrata. I premda je bio poganin, duša mu je bila »po prirodi 
kršćanska.« Zato sam bez straha (jer od velikih i od Boga ne treba imati 
straha, nego samo od sitničavih i malih) dao naslov ovim bilješkama: 
čig £avr0v, samome sebi. 

»Samome sebi«; ali možda sam i svome bratu čovjeku (koji je doista 
čovjek i hoće da bude čovjek) njima ugodio... Barem u nesavrše- 
nom stepenu... U Minervinoj enciklopediji moje je ime ispušteno, 
uplivom ne znam koje tajne (s hrvatstvom valjda slabo povezane) sile. 
Ništa zato, jer kako kažu Francuzi: a quelque chose malheur est bon. Bez 
otpora ja se ne bih javio. Istom kad osjećam nepravdu i zlo, ja se dižem. 
I tako sam sve misleći, hoće li se, Bog zna, ko ikada sjetiti, da ja već 
dvadeset godina orem na njivi filozofije i romanistike u hrvatskom 
svom narodu, sve to misleći i premišljajući došao sam na misao, da ja 
sam sebi opišem svoj rad, da sam ispitam svoju savjest i da i ja malo 
pođem »u potragu za izgubljenim vremenom« (premda u vrlo kompri- 
miranom obliku). To je bilo to lakše, što je rat opet dobio na aktuel- 
nosti, a s njime i moje bilješke. Ne dajmo zlim silama da nas utuku, 
zašto da se uklonim ili poklonim?! Ili se ukloni ili se pokloni! Ni jedno 
ni drugo. Još nisam »manji od makova zrna.« I kad bi Bog to dopustio 
da budem, uklonio bih se od nužde, ali se ne bih poklonio nigda ni 
profanoj laži. Jer bi to bio grijeh protiv Duha, na koji me ni klerikalna 
lomača ne bi navela. 


U ostalom sve je u rukama Božanstva, i Ono daje. »Daj, što hoćeš! « 
... Moji su se radovi kretali ponajviše na području francuske filo- 
zofije i književnosti: Voltaire, Diderot, Descartes, Rabelais, Montaigne, 

Claudel, Jammes, Pascal, Moličre, Racine, Pećguy... Francusku sam 
knjigu oduvijek volio i ne bih znao to bolje opravdati od Pćguy-a. 


Car Marko Aurelije govorio je: »Daj, što hoćeš! Uzmi što hoćeš!« 
Bog i život daju i oduzimaju. U tom valja biti strpljiv, veli. Šećući 
jednog lijepog ljetnog dana iz onog dvorca starog Livadića (gdje je 
ispjevana »Još Hrvatska nij' propala«) u Samoboru prema Mirnovcu, 
dvorcu, koji je poslije do pred ratom pripadao istom gospodskom gospo- 
daru, koji je u Samoboru primao (kako vele table od mramora u hod- 
nicima) i austrijske nadvojvode — šećući prema dvorcu u Mirnovcu, 
zaputim se, da taj dvorac pogledam iznutra, koliko se dade. (Danas pri- 
pada Mirnovac malim ljudima). Drven je. Na kat. Razni natpisi nad 
vratima, koja sva izlaze na otvoren trijem u katu. A jedan (tu gore u 
prvom katu) kao da mi iz duše tumači ono, što upravo odgovara mojoj 
situaciji. »Ducunt fata volentem, nolentem trahunt.! 
Takve stvari odmah zapisujem. Da, lažan je moderni fatalizam, koji 
ovako kaže: Ja ću se predati svojim strastima, pa došlo što došlo; pri- 
mam tu sudbinu. Takvi moderni amor fati (koji je baš u modi) je 
naopak i bezbožan. Muslimanski fatalizam, istočnjačke skrštene ruke, 
besposlene — ne pogađaju bit stvari, ako misle ugoditi Bogu. Valja 
misliti kako kršćanstvo uči: raditi svoju dužnost, svoj ljudski posao, 
ali i znati, da sve nije u našim rukama: tu će nam nešto biti dano, 
tamo oduzeto, i možda nepravedno oduzeto. »Bog dao, Bog uzeo«: to je 
pravi, ako se smije reći, fatalizam. Znači: vjerovati, da Providnost po- 
stoji; Ona će nas i dalje voditi i brinuti se za nas, ali što Ona daje, što 
oduzima — to treba dočekati poput Marka Aurelija »ne prkosno, nego 
pokorno i mirno« (»Samome sebi« X, 14). Kurija u Mirnovcu pokazuje 
nam, na kome putu treba tražiti mir... 


Kad smo se ono na uzmaku u Volinju nalazili kod dvorca Knia 
Ginin (gdje sam ubrao cvijeća, koje sam isprešao i osušio i danas ga 
imam u albumu uspomena kao i razne fotografije na pr. prve naše ofi- 
cirske menaže (Offiziersmesse), u kojoj su međutim i ja i drugi spavali, 
u šumi kod Piana, jaraka, gdje sam bio izviđač kod kolonije Koryto, 
naše kućice u Adamowi; imam tu cvijeća, šumarice iz šume, jorgovana 
iz vrta u Adamowi, naše ljude i Ruse slikane zajedno pobraćene na 
Uskrs, razne položaje, baterije, trene; sliku, gdje traže vuši...) Kad 
smo se nalazili kod dvorca u Kniagininu, mislio sam: »Ko je tu pred 
nama stanovao, kamo je sada...« Kad danas prolazim pored naših 
starih zagorskih dvoraca i kurija, mislim: »Eto, sve prolazi. Aristokra- 


1 »Sudbina vodi onoga, koji hoće, a onoga, koji ne će, odvlači«. 

cije ove više nema... Svijet se mijenja, sve se mijenja...« Treba dakle 
misliti dinamički; da, sve je mijena, ako izuzmemo ono, što je 
vazda sveto, zato i među ljudima vječno, kao pojmovi pravde, poštovanje 
Boga, zapovijed međusobne ljubavi... Mislimo dakle dinamički, kako 
nas nuka i ovo vrijeme, ali nad svim promjenama ima i ono vječno, 
što ostaje. To nije mržnja klasna ni rasna, nego zakon savjesti, ono, 
što u nama uvijek govori, jer je urezano u zlatna slova Sinajskih ploča 
naše savjesti... 

Znam, da je moderan dinamizam, ali već odavna nije moderan Sinaj. 
Zato i ovaj rat huji nad našim glavama. Dinamizam — Sinaj: istina nije 
u antitezi, nego u sintezi obojega. Ljudskim stvarima sudbina je, da se 
mijenjaju, i niko ta Iksionova kola ne će zaustaviti. Svijet i promjena, 
to je gotovo sukladno. Pjesnicima je dopušteno uzdisati, jer oni gledaju 
s lične perspektive. Zato Domjanić može da pjeva: 


»Mrtvo je vse, kaj smo imeli radi.« 


Pjesnički sentimentalizam nije stav filozofa ni političara, nego onaj 
Heraklitov: sve teče i ne možeš dva puta zakročiti u istu rijeku. Ali 
zato u svakom životnom sistemu plemeniti će težiti ostvariti što više 
pravde i ljubavi. Aristokracija je imala svoje Tahije, liberalni kapita- 
lizam je direktno ubijao ljude, žene, čak i djecu — izrabljujući radnike 
i njihove sile, izrabljujući čovjeka, kao da je pusti komad materije, kao 
da nema u tom ljudskom mesu radničkom jedno srce i k tome jedna 
— božanska, besmrtna duša. Sve se mijenja, ali u svakoj mijeni ple- 
meniti će ljudi težiti samo na to, da se u mijeni ne zaboravi vječno: 
pravda i ljubav. Dinamizam i Sinaj nisu u antitezi, već treba dati 
njihovu sintezu. Nije bitno prolazno, nego neprolazno; slovo ubija, a 
duh oživljuje. Je li važnije, da se točno ustanovi tobožnja većina gla- 
sova, i da narod pri tom strada, ili je važnije, da je ta većina (pače sav 
narod) zadovoljna, da joj je dobro, da napreduje. Nije svejedno, da li 
glasuje Ariel ili Kaliban. Ne znači, da to brojanje ne pokazuje nigda 
pravo stanje stvari, ali se ljudske stvari izrađaju. (Po sebi demokracija 
je dobra vrsta vladavine). Ljudsko se mijenja, a pravda i ljubav su 
vječne, jer i danas vidimo da bez njih ljudi ne mogu i ne će da : 
Uostalom nije isto socijalni interes i politika pojedine države. Što < 
budućnost, znade sam Bog, a čovjek treba da prione uza pravdu, n. 
je moguće da prozre, gdje će i kako najviše doprinijeti pravdi. 33 uv» . 
uza dužnost. Ko što zvijezde ne mogu zalutati na svodu ske: 


* Ja prihvaćam svaku vlast, u koliko je pravedna i poštena. 

tako se ne može u etičkom smislu izgubiti, tako u Očima Božjim ne 
propada ćovjek, koji čini svoju dužnost. Jedina je to sigurna cesla u 
neizvjesnosti naših dana. Što je putanja nebeska zvijezdana, to je čo- 
vjeku put dužnosti. Tako se dinamizam i Sion ne isključuju nego popu- 
njuju... Niti se isključuje dinamizam i fatalizam, koji su oboje u modi, 
a iu Nietzsche-a se nalaze tu 1 »volja za moću« i »amor fati«... 

Budi aktivan, ali i ostaj miran pred dogođajima. Kurija u Mirnovcu 
otkrila ti je tvoje najtajnije misli... Čini svoju dužnost... , 

Ali koja najvrhovnija misao da nas drži, da ne klonemo čineći svoju 
dužnost? Ta mi smo ljudi i uz najbolju volju mi možemo pogriješiti i 
učiniti — ko što i činimo, čak: hotice — jedan ili više »krivih koraka« 
(faux-pas), ko što se kaže! Ko zna, što dolazi?! Ma baš nitko. Ko nam 
išta može garantirati? Baš nitko. To više iskače kršćanska misao o Pro- 
vidnosti Božjoj u našim svijestima, to više se duša naša uzda u Gospoda. 
On je Otac i ne može nas ostaviti (baš ako nas sve i mi sami sebe osta- 
vimo), dok je svedrugo problematično. Mi možemo učiniti tisuću krivih 
koraka. Kv zna elemente budućnosti, ko zna pravac budućnosti; a niko 
nije tako lud, da će ustvrditi (bez koristoljublja), da će on određivati 
ovo ili ono, da je on faktor svijeta drugojačiji od svakog čovjeka t. j. 
faktor, koji je konačno samo sredstvo u rukama Vječne Promisli. Cini 
mi se katkada, da baš čovječanstvo sa svojom slobodom prouzrokujući 
toliki darmar i nered (te se Voltaire-u činila povijest ljudska povijest 
zmija i tigara) da baš čovječanstvo tim svojim kaosom iza razliku od 
poslušnog i jednoličnog kozmosa, od zakonitih puteva nebeskog zvi- 
ježđa) da baš tim neredom i vječnim izazivanjem povijesnog kaosa, kaosa 
društvenog i moralnog, čovječanstvo dokazuje, da ima Promisao. Jer 
inače bi se već bilo u sto i tisuću komada razletjelo i po želji Schopen- 
hauerovoj bilo bi već — Nirvana. -Promisao Božja bdije, i ne znam, ko 
bi mogav drugu utjehu naći osim ove, koju je filozof Boecije, s pravom 
zvao »utjehomffilozofije«. »Ima bogova, ionisezatebrinur« 
veli car-stoik. Ko ne vjeruje, taj će morati suditi, da između neiz- 
mjerno mnogo mogućnosti našeg života mora biti bezbroj takovih, 
pod kojima ne ćemo moći izdržati u živuvtu. Dakle je u hipotezi ateizma 
očaj na mjestu. Ali ko vjeruje, taj zna, da je Stvoritelj Svijet zajedno 
Njegov Upravljač i Otac. I nada ga ne ostavlja... ni u ovim 
turobnim danima našim... 


Dr. Drago Čepulić 

ŠUMSKI ZAPISI 


1. 


Mislim u sebi: svako ovo stablo, svaki kamen, svaka ova travka što 
sada bolno umire pod snijegom, dragim i mekim kao milovanje majčino 
— sve bi to, kad bi znalo govoriti, pričalo možda takove stvari o kojima 
mi nikada ni slutili nijesmo, takove stvari, da, kad bi znalo govoriti... 

Nešto je, možda lagani dah vjetra ili neka preplašena ptičica, stru- 
silo rukovet snijega sa jelove grane. Ona se, oslobođena tereta, tiho uzbiba, 
i svoju tihu radost prenese na susjednu granu: kao MANI biser pro- 
suše se bezbrojni sniježni kristali. 

— — — da, kad bi znalo dovoditi ... Zar šuma ne govori svojim vječ- 
nim praiskonskim jezikom? I onda kad šuti, kad ovako kao sada nijemo 
miruje bez glasa i kretnje, skoro bez daha? 

Samo mi ne razumijemo. Kad ćemo biti u stanju shvatiti zov šume, 
disanje zemlje, brbljanje nevidljivog potočića u gudurama, nostalgiju sve- 
nulog lišća, vječnu mladost zelene mahovine? 

Slušam. Prši snijeg. Kao romon molitve i odjek nečega što je već 
davno umrlo. Sve je puno tajanstvenog šima ove molitve. 

To neke nevidljive sjene bez tijela i težine tiho tapkaju po sagovima 
od baršuna... 


2. 


Volim je, i tko bi znao zašto je tako odano volim, našu divnu bosan- 
sku šumu, majku vukova, medvjeda, orlova i hajduka. 

Ne znam ni ja sam, i nije važno. 

Nekoć sam, kao maleni dječarac u jednom selu ispod Majevice, znao 
po cijele dana vrludati po osebujnim posavskim šumama i ne znajući zašto 
to radim, ne shvaćajući zašto mi tako gode mirisi šumskih trava i posebni 
vonj netaknute zemlje, zašto me toliko zanima uvijek zagonetni i nedo- 
kučivi život šumskih ptica, sve one neobične tajne šumskih stanara. U 
našoj šumici kraj oranice znao sam svakoj topoli, jasenu i hrastu njihovo 
posebno ime, koje im je dao moj stariji brat. A možda bih još i sada mo- 
gao naći bar kakav trag od onih križeva i drugih najčudnovatijih i nera- 
zumljivih znakova koje sam urezivao na mladoj kori mnogoga jasena... 
Možda — — — 

Ovo sada nije teška posavska šuma, koja kao da pohranjuje u sebe 
sav umor široke ravnice i koja je na svojim rukama odnjihala jedno ne- 
pomućeno djetinjstvo. I opet, svejedno: kao da jednako slušam onaj isti 
drhtaj krošanja i onaj isti sveopći šapat šume, Koji se uzdigne i slije kao 
molitva, a duša od njeg zadrhti. 

Sve isto. I kad bih sad legao kao nekoć, i kao nekoć prepustio lice 
njenom draganju, osjetio bih opet, sigurno bih osjetio kako još uvijek 
kuca ono isto srce moje jedine majčice zemlje. 


3. 


Magle, sive, skoro crvenkasto-sive, neprozirne i teške magle svaljale 
su se u dolinu. 

Dole — ništa se ne vidi, sve je jedno gusto, nečisto more, a čuje se 
žubor rijeke, i šami život kasabe. 

Magle su svuda, brda su tmurna, sve je tmurno, snijeg je čudno po- 
tamnio. Sunce se provlači, blijedo, bez snage, i neprestano se puši kao 
daleki vulkan. 

Jele, do nogu okićene, u svadbenoj haljini, s prekrasnim vijencima 
i đerdanima — ne pjevaju svatovske pjesme, već sklopljenih ruku i očiju 
oborenih k zemlji stoje kao straža Gospodnja. 

Prijepodnevna molitva, dan šumske skrušenosti i opće zamišljenosti. 


# 


# * 


— Pomoz' Bog!... A evo, natjeraše zečića, a ja ne mogoh opaliti — 
govori mi lovac i doziva kerove. 
Potisne fes na zatiljak i počeše se po tjemenu. 


4. 


— Anećenion na insana, dok jeajvana... — priča on dalje o vuko- 
vima i skoro automatski podbada konja držalom od sjekire. 

Idem preko planine i radujem se svijestan, da mi mitko ne može oteti 
ovaj doživljaj. 

Kad si tako sam u planini, okružen jedino nijemim stablima i dubo- 
kom tišinom obamrle zimske šume, svaki nenadani suputnik izgleda ti 
kao da je iz neba pao, ali ovaj dječak, što tako nestrpljivo jaši na starom 
kljusetu i razdragano čavrlja, toliko mi je drag i bliz, kao da je odrastao 
sa mnom, kao da mi je brat. . 

Govori u narodnim poslovicama, slikovanim i uvijek na mjestu. Ima 
ih osmero u obitelji; nemaju svoje kuće, žive kod tetke; nemaju svoje 
zemlje, tuđu obrađuju; ali šta to smeta, da on bude zadovoljan i veseo 
kao da je cijela ova planina njegova, šta smeta? Danas će on doplaziti 
odozgor kući jedno veliko drvo, sutra drugo... šta hoćeš, no, može se i 
zapjevati...! | 

I nehotice se sjećam mnogih lica koja sam nekad slučajno zapažao 
na zagrebačkom Zrinjevcu na primjer, ili na jednoj živoj sarajevskoj 

ulici... Čini mi se da je grad izgubio sposobnost za pravi optimizam. 
Kako ogromna razlika među položajima, a ipak koliko razlike između 
jedne sreće i druge, između jednog sjaja očiju i drugog...! 

Sve na svijetu ima svoja dva lica, i naš odnošaj prema životu zavisi 
samo od toga, s koje mu strane pristupamo... Od svih bogova starine 
izgleda da samo bog Janus nije bio sasvim prazna fikcija. 


5. 


Je li itko ikada učinio takovo čudo kao što je šuma u srebru i dija- 
mantima? 

Sunce se šeta obrubom planine. Vrhovi stabala sjaju se ovjenčani 
aureolama. Prosipaju se zlatno-srebrne nijanse. 

Sve titra, drhti, i pjeva u bojama. 

Nebo... Nebo je visoko kao san i čežnja, i sjajno i modro kao pojas 
Imakulate! | 

Dole je strmina. Ovdje su zadnja stabla, uspravna kao stražari 
s teškim zimskim kapama. Između njih se vidi daleki prosjek, obasjan 
suncem i čeznutljiv kao drago dozivanje. Nazire se selo, i na putu blatne 
mrlje u snijegu. | 

Štekću daleki psi. 

Zbogom, planino! 


6. 


Odmah pod šumom samostan. Crvena kupola crkve. 

Dok snijeg lagano pada, ja po malo sanjarim... 

Gledam najednom stare fratre... 

... Sjede na ovom mjestu... zadovoljno »seire«... i paze na samo- 
stan kao na svoju dušu... 

Baš kao onaj davni, nezaboravni i neumrli fra Marko Krmneta. 

I onda, gledam ih... Raspršiše se nekud po brdima, s torbom na 
ramenu... Dugih obješenih brčina, koštunjava, isposnička lica... Bježe... 
skrivaju se... strahuju... traže duše... gone repate vragove iz ove svete 
zemlje... 
= ——— Zastidim se kad opazih da se penjem stazicom i vrlo pomno 
čuvam svoj novi sjajni habit, da mi se ni malo ne pokvasi u snijegu... 
Oprosti i nemoj zaplakati nad nama, dobri i dragi fra Marko Krneta! 

Ispred mene protrča vjeverica, nestašna rundava poskakuša. A sva 
u jednom dražesnom elastičnom potezu — — — 


Augustin Augustinović 

BOKA KOTORSKA I SRPSKI PISCI 


Među tragičnije stranice povijesti hrvatskog naroda spada i ono 
razdoblje, kada su Hrvati morali za vlastitu svoju zemlju, za manife- 
stacije i stvaranja vlastitog kulturnog i narodnog života čitavim naučnim 
aparatom dokazivati da su uistinu njihova t. j. hrvatska, da pri- 
padaju hrvatskom imenu. I kolikogod to paradoksno zvučalo i pokraj 
izričitih i jasnih, direktnih izjava hrvatstva širokih slojeva pučanstva 
i odličnih književnih imena, trebalo je naučno obraditi njihov hrvatski 
značaj, dakle nešto što se samo po sebi razumije, što je prirodno i za 
što u normalnim prilikama ne bi trebalo nikakovih dokaza. 

U prošlom stoljeću nastala je jedna besprimjerna propaganda vo- 
đena sistematski i smišljeno, koja je Hrvatima zanijekala ne samo sve 
hrvatske zemlje, već je falsificirala i prisvajala za sebe čitave kulturne 
epohe, lokalne književnosti, cijela povijesna razdoblja, najodličnija 
imena književnosti, svo blago narodne umjetnosti, pjesme i priče itd. 
Pri tome ni najkrupnije činjenice, ni najčvršća svjedočanstva, koja su 
temeljno i bitno poništavala te tvrdnje, nisu bile zapreke, njih se jedno- 
stavno prešućivalo ili ispuštalo, a izmijenilo i modificiralo bi se ono 
što se smatralo potrebnim — sve bez ikakvih skrupula i obzira, bez 
osjećaja i svijesti o odgovornosti naučnog rada, bez spoznaje da se kod 
obrade i ponovnog izdavanja djela moraju točno reproducirati origi- 
nalna djela, točno prenijeti i istinito opisati otkriveni nalazi. A što je 
najteže u tome, da su i sami pisci ovakovih »naučnih« djela, a i sve 
generacije iza njih, bez izuzetka, ove falsifikate smatrale ozbiljnim 
znanstvenim radnjama, a njihove pre prvim i najodličnijim naučnim 
imenima svoga naroda. 

Moramo naglasiti da su se takovim poslovima bavili ljudi koji 
zauzimaju prva mjesta u nauci svoga naroda, a ne kojekakova novinska 
piskarala i ljudska čeprkala s perom u ruci, kakovih i danas ima na sve 
strane. Nitko se još nije našao da bi u ime istine i nauke povukao ova 
neistinita i nenaučna tvrđenja, koja samo jedno dokazuju, da ako se to 
smatra »naukom«, da je ta »nauka« čista i ordinarna propagandistička 
pisanija, bez iole naučnog značaja. Ova se rabota sve intenzivnije razvi- 
jala, imajući pred očima dva cilja: da se pred inozemstvom pokaže 
opravdanost nepravednih zahtjeva i ambicija, te da se u uvjerenje i 
svijest hrvatskog čovjeka, naročito intelektualca, uštrcaju jake doze 
spoznaje o vlastitij nemoći i neimaštini, o vlastitoj nesposobnosti i o 
apsolutnosti potrebe nužnog zagrljaja sa drugim. Kako u pogledu teri- 
torija i narodne snage, tako s obzirom na kulturni i povijesni stvaralački 
inventar, koji je važna poluga nacionalnog stvaranja u sadašnjosti. 

Uspjeh ovoga nastojanja je evidentan i to je jedan od važnih faktora 
današnjeg položaja hrvatskog naroda. Još uvijek inozemstvo ima po- 
grešne predodžbe o nama, još uvijek priličan broj (vodeće) hrvatske 
inteligencije zaražen bacilima ove propagande nema organske poveza- 
nosti sa snagama prošlosti, stvara negativno, ne razumije osnovni impe- 
rativ hrvatskog života, širi i dalje zarazu, upravo tamo gdje bi je morao 
liječiti. 

Ovo djelovanje ni danas nije prestalo, premda je uvijek bila oštra 
reakcija sa hrvatske strane. I na najneozbiljniji novinski napadaj, diže 
se i strogo naučno brani učenjak, koji predmet vrlo dobro pozna. U 
obrani svoje teze hrvatski pisci i učenjaci iznose niz najsavjesnije istra- 
ženih argumenata protiv teze koja za sobom redovito nema ni jednog 
dokaza. Motiv obrane hrvatske teze nije potreba da kraj, čovjek ili 
djelo, koje nam se osporava radi našeg života ostane i nadalje naš, već 
je motiv skoro uvijek »radi pravde, istine radi«. I opet jedna izrazita 
komponenta onog etičkog duha koji prožima hrvatsku naciju i njena 
kulturna stvaranja i opet na štetu vlastitog »ja«. Nisu životni interesi 
hrvatstva movens ovih obrana, već momenat istinitosti i ispravnosti. 
Nikad surovi egoistički zahtjev, već uvijek otmjeni ton objektivnog 
učenjaka! 

Sistematizirati i cjelovito obraditi kompleks ovih pojava, svojatanja 
i obrana, značilo bi dati golemo djelo nedoglednih posljedica. To bi bila 
zbirka jedinstvena na svijetu, koja bi pokazala što se sve jednom ma- 
lenom, teškom historijskom sudbom, rastrganom narodu nijekalo u želji 
da ga se izbriše sa lica zemlje. Uvjereni smo da se nijedan narod nije 
nalazio u sličnoj situaciji. Treba se samo sjetiti što se sve pisalo o dubro- 
vačkoj povijesti i književnosti. Ona je kulminirala u momentu kada su 
htjeli narod i zemlju Hrvata ograničiti na neznatno područje čakav- 
štine koja izumire! A sve pod firmom »naučnog rada«. Mi se dotakosmo 
ovog problema samo »en passant«, on čeka stručnjaka da ga zahvati sa 
svih strana. 

Vuk Stev. Karadžić u svom članku o Boki Kotorskoj,') kojoj se 
hrvatski značaj ne može nikako osporiti, pisao je ovo: 

»Da bi se Crna Gora lakše mogla opisati i poznati najprije ćemo kazati što 
o Boci Kotorskoj, koja nju od mora rastavlja. A da bi svi naši čitatelji lakše sebi 
mogli predstaviti gdje je Boka, pobrojićemo najprije sva znatnija mjesta primor- 
ska na zapadnoj strani (!) njezinoj, kojijeh su imena dalje u narodu našemu 
poznata. 


Trst je najzapadnija primorska opština naroda našega. Odavle je k jugu 
oko mala dva dana hoda Rijeka (Senjska). Između Rijeke i Trsta je polu- 


1) Vuk Stev. Karadžić: Crna Gora i Boka Kotorska (dva posebna opisa) Beo- 
grad. 1923. Srpska književna zadruga. Str. 2. 

ostrvo Istrija, u kojoj se po primorskijem mjestima govori najviše Talijanski, a 
seljaci unutragovore jezikom između KranjskogiSrpskoga. 
Istrijanci su svi zakona rimskoga... Iza Rijeke je dalje Senj, koji je iz pjesama 
po svemu narodu poznat. Iza Senja nastaje Dalmacija, u kojoj su naj- 
znatniji primorski gradovi: Zadar, Šibenik i Spljet. Iza Spljeta dalje po- 
red mora nastaje Hercegovina, u kojoj je najpoznatije pri- 
morsko mjesto Dubrovnik... Gdje se na južnoj strani svršuje Dubro- 
vačka država, ondje se od mora odvaja u suhu zemlju zaliv gotovo svuda širi od 
Dunava niže Biograda, i krivudajući između prevelikijeh kamenitijeh gora oteže se 
k jugoistoku oko šest sahata hoda do pod samu Crnu goru«... »Blizu Novoga je 
lijep i veliki manastir Savina, za koji se pripovijeda da je u stara 
vremena u njemu sjedio vladika Hercegovački... Više Dobrote se zaliv svršuje 
i na desnoj strani svršetka njegova stoji Kotor, veliki stari grad na 
vodi, amanji i može biti noviji gore na stijenama.« 


Ispustivši brojne površne i netočne opise zadržali smo se dulje na 
par točno citiranih mjesta da bismo prikazali Vukovu »naučnost«, totaino 
geografsko neznanje, svjesno ispuštanje hrvatskog imena. Ni u Istri 
Primorju, Dalmaciji nema Hrvata (ovoga puta izbjegava da spomene i 
čakavska područja), govori se jezičnom mješavinom između slovenskog 
i srpskog jezika! Iza Senja po Karadžiću nastaje Dalmacija, a iza Splita 
pored mora pruža se Hercegovina sa glavnim gradom Dubrovnikom! 
Ovoliko neznanje najosnovnijih pojmova ne može se naći ni u najoskud- 
Nijih pisaca 16. i 17. stoljeća. Međutim njegovo znanje i na drugim po- 
dručjima jednako je ovome, a njegove kvalitete kao naučnog radnika 
su vrlo problematične naravi. Ivan Zovko, vrijedni sakupljač i čuvar 
hrvatskog narodnog blaga je dokazao? da je Vuk često znao modificirati 
pjesmu te je tiskati u drugačijem obliku nego ju je u narodu našao. 
Tako je n. pr. pjesmu »Krešim-kralj« iz Bosne, nesumnjivu uspomenu 
na velikog hrvatskog kralja Petra Krešimira pretvorio u pjesmu »Stevan 
ili Ščepan kralj«. Od brojnih podataka koje pruža Zovko citirat ćemo 
još jednu pjesmu koju je on nalazio na području Herceg-Bosne vrlo 
često: 


»Ko je junak i roda junačkoga, 
I junačke krvi i koljena 
Neka sutra na mezevo dođe« 


a Vuk je te stihove unio u svoje zbirke s »neznatnim korekturama«: 
»Ko je Srbin i roda srpskoga, I od srpske krvi i koljena, Neka sutra 
na Kosovo dođe«. Zovko spominje i mnoge druge fabrikante srpskih 
»narodnih« pjesama koji su Vuka daleko nadmašili u svojem umijeću. 
da su čak u srpskoj javnosti naišli na osudu, no nas oni kao bezna- 
čajna imena ne interesiraju. Poznata je stvar da je Vuk narodne umo- 


* Ivan Zovko: Hrvatstvo u narodnoj predaji i običajima po Herceg-Bosn; 

tvorine sa područja katoličkog i muslimanskog krstio srpskim imenom 
mjesto hrvatskim, a njegov »kovčežić«, specijalno članak »Srbi svi i 
svuda« zaslužuje da ga svaki hrvatski čovjek što temeljitije upozna. 
Vuk je među ostalim brojnim svojim djelima pripremao i jedno o 
Milošu Obrenoviću. Obavijestivši Kopitara o ovoj svojoj namjeri Ko- 
pitar mu, (u pismu 14. II. 1828, Vukova prepiska, 1, 301) savjetuje da 
ga ne tiska »da mu se ne bi predbacilo da je Soldling (plaćenik).« Vuk 
mu obećaje »da će gledati da ne laže, a istinu će prećutati,. 
ako se gde ne bi mogla kazati.«%) Knjiga je tiskana i u njoj Vuk govori 
o Milošu na jednom mjestu ovako: »Miloš je za vojvodovanja svoga 
bio u redu najslavniji Srpski vojvoda... On nije gledao da ljude 
strahom natera, da ga paze i slušaju, nego je to tražio lepim rečima i 
pametnim i pravednim vladanjem i upravljanjem. I za to su ga svi 
njegovi vojnici i ostali ljudi pazili kao brata, a slušali i poštovali kao 
sinovi mudra 0ca«.“) Tko imalo poznaje historiju Miloševa vladanja, 
taj će se nad ovim potpuno fantastičnim i nepravednim panegirikom 
zgroziti, to više što Vuk kao podnaslov ovoga djela stavlja »Građa 
za srpsku istoriju našega vremena.« »U vremenu od 1816. do 
izlaska Vukove knjige — piše Prodanović — desili su se svi sukobi 
Miloševi sa njegovim protivnicima i završile sve bune... Mnogi su ljudi 
platili glavom svoj otpor Milošu, a neki su bili izloženi varvarskoj 
kazni otsecanja ruku i vrhova jezika.« Zbog otpora protiv Miloševe 
tiranije stradali su svi ugledniji srpske vojvode pa i sam Karađorđe 
Svi ubijeni ili udavljeni po Miloševu nalogu. Sva su ova ubijstva bila 
iz zasjede, mučki izvršena i sva je ova djela Vuk što prešutio, što 
potpuno netočno prikazao, premda je bio o pravom stanju stvari točno 
obavješten. Radio je to svijesno, nastojeći da ga Miloš i dalje financira.?). 
Ova digresija u našem predmetu bila je potrebna da se utvrde 
nepobitne činjenice kako je Vuk »naučno« stvarao, te da se vidi da 
njegove zablude nisu bile nehotične nego svijesno uperene prema jednom 
cilju, koji se dade razumjeti iz cijelog njegova života i rada. 
Nastavljajući s opisivanjem Kotora Vuk Karadžić opširno obrađuje 
jednu fantastičnu narodnu priču o tome kako je car Dušan silni 
sagradio grad Kotor! U toj i po svojoj nutarnjoj vrijednosti bez- 
značajnoj priči, — nema ni najmanjeg truna historijske istine, no to 
pisca ništa ne smeta da se dugo na njoj zadrži, hoteći valjda da tom 


8 Jaša M. Prodanović: Vuk Karadžić i Miloš Obrenović. Izdanje Eos Beograd 
1938 str. 22. 

4 citirano prema Prodanoviću str. 22 

5 gve prema Prodanoviću. 

pripovijetkom nadomjesti u svom opisu povijest Kotora. Da je Kotor 
nastao stoljećima prije dolaska Srba na Balkan, i da je već u IX. sto- 
ljeću bio jaki trgovački centar sa velikom mornaricom, koje postanak 
legenda veže sa prenosom kostiju sv. Tripuna iz Carigrada u Kotor — 
to je i u Vukovo doba znao svaki čovjek koji se iole bavio knjigom. 

»U cijeloj Boci — nastavlja Vuk — ima oko trideset i tri hiljade 
duša, sve pravijeh Srba, kakovi igdje biti mogu, jedva 
četvrt od ovoga biće zakona Rimskoga, a ostalo je sve Grčkoga... god. 
1810. potužiše se Kotorani zakona Grčkoga, francuskome Maršalu Mar- 
montu, da je njih više nego Rimljana (7?!) pa Rimljani imaju više od 10 
crkava, a oni samo jednu manju nego i jedna od Rimskijeh, i opet u 
njoj Rimski oltar, onda Marmont zapovjedi da se rimski oltar iznese, 
nego im još kaže da i od R. crkava uzmu sebi jednu kojugod hoće, osim 
sv. Tripuna, i oni uzmu sv. Nikolu, za koju se misli da je i od 
starine bila Grčka jer jena istokobrnuta«. 

Opet prokušani Vukovi »argumenti« — pripovijeda se, misli se, — 
bez ikakovog dokaza, osim ovako po kojeg »neoborivog« — bila je od 
starine grko-istočna jer je na istok okrenuta! Deset katoličkih crkava 
u Kotoru, koje Vuk spominje i bezbroj po ostaloj Boki, dokaz je pot- 
pune autohtonosti katolicizma u Boki inedavnog doseljivanja pravo- 
slavnog elementa. 

»Pripovijeda se da je gotovo do svršetka XV. vijeka u Boci 
bio i mitropolit zakona G, koji je sjedio u manastiru na Prevlaci, pa 
Kotorani (zak. R.) otrovali i njega i 72 kaluđera, te po tom manastir 
opustio, a narod Grčkoga z. u crkvenijem stvarima ostao pod mitropo- 
litom Crnogorskijem pod kojim je bio do 1809.« Suvišno je spomenuti 
da ni u ovom odlomku nema ni traga historijskoj istini. 

»Kad Turci Srpskom zemljom obladaju ovi krajevi dođu pod Mle- 
čiće... pa pod Turke.« Na koncu opet jedna poslastica: priča o Milošu 
Obiliću i postanku crkve sv. Tripuna (topuzom prebacio crkvu Dimi- 
triju!) Sve kada bi se i utvrdila vjerodostojnost ovih narodnih umotvo- 
rina, s njima se ne Inože dokazati nacionalitet stanovništva, jer u na- 
rodnoj poeziji evropskih naroda česti su slučajevi da inorodan narod 
iz povijesti drugog naroda preuzme motive, ličnosti i djela za svoje 
narodne pjesme. Čitavo Vukovo djelce je vrlo primitivno i bezvrijedno, 
izuzev par etnografskih podataka, nepotpuno i površno. O Hrvatima 
nigdje ni riječi. Njih uopće i nema! 

Ostali pisci se očito u metodi i »tvrdnjama« ugledaju na Karadžića 
i Štepana Dmitrova Ljubišu, čiji politički rad u Boki, dalmatinskom 
Saboru i carevinskom vijeću, u pitanju sjedinjenja Dalmacije sa Hrvat- 

skom zaslužuje posebno razmatranje. Obradit ćemo ovdje samo zna- 
čajnija imena, koja su se istakla na području srpske književnosti. 

Simo Matavulj u svom popularnom spisu veli o stanovništvu Boke 
»da su na glasu kao čestiti ljudi i Srbi«“. »Koliko je puta u tome klancu 
(»Verige«) odjeknuo ubojni poklič, vrisak srpskog roblja i vika divljih 
Barbareza«. U staro vreme Peraštani bejahu na glasu junaci i 
bogataši. God. 1654 odbraniše se sami od turske navale. To njihovo ju- 
naštvo zadivi sav hrišćanski svet. Knez Petar Zrinjski otide naročito 
iz Bakra u Perast da pokloni opštini svoju sablju... Peraštani 
su vazda bili vatreni katolici ali i svesni Srbi. To tvrde njihove 
»bagarštice« (starinske pesme), koje je skupio i u svet pustio Bogišić." 
Te pesme mahom veličaju naše stare vladaoce i junake: Dušana, Lazara 
itd... .«* Koliko vrijedi ovaj »dokaz« spomenuli smo gore. U Boki je 
stvar još jasnija, jer su doseljenici donosili u novu postojbinu ove mo- 
tive. Ne spominjući ni Tivta ni Prčnja, Matavulj završava poglavlje 
tvrdnjom (str. 11) »Po veri tri četvrtine su pravoslavni a po narodnosti 
svi su Srbi.« Prelazeći na »povijesno« objašnjavanje Matavulj piše 
i ovo: »U ono vreme car Iraklije pozva Srbe da osvoje i nasele Dalma- 
ciju. Kad oni to učiniše, podeliše tu svoju novu postojbinu, južnu Srbiju, 
na četiri županije: Neretvu, Zahilmiju, Duklju i Travuniju!... — Bez 
komentara! 

»Istinito i pouzđano je ovo: u Boci su srpske uspomene jače od 
svih ostalih; srpske osobine, u glavnom i najlepšem, ističu se jako; 
junački ponos, uzdanje u sebe, pobožnost bez licemerstva...« itd. 

Sva se argumentacija ponovno bazira na pričama i pjesmama sa 
tematikom srpskih vladara. Najljepše narodne pjesme o Jugovićima 
nastale su na najčišćem hrvatskom području Zapadne Hercegovine i Dal- 
macije! Te pjesme nisu zato srpske, niti je njihova etičnost izraz srpskog 
duha, već je u tih pjesama posuđen samo sujet iz kosovske katastrofe, 
(kao što je posudbina motiva slučaj kod mnogih različitih zapadno- 
evropskih naroda) koja je odjeknula to više što su se kosovski bjegunci 
naseljivali po hrvatskim zemljama i bili svugdje srdačno primani... 
Cijeli Matavuljev prikaz pun je nelogičnosti, nekritičnosti, neispravnosti. 
Tako n. pr. na Zapadu su bili neuporedivo teži feudno-kmetski odnosi, 
nego u Dušanovu carstvu — po shvatanju Matavulja. Kmet po Duša- 
novu zakonu bio je tretiran kao rob i njegov položaj je bio najgori u 
cijelom evropskom feudalnom poretku — u ovom pitanju nauka je 
potpuno suglasna i jednodušna. Još jedan primjer »naučnog« operiranja: 

* Simo Matavulj: Boka i Bokelji. Novi Sad 1893. Izdanje Matice Srpske. 


7 Vidi Hrv. Smotru, 1940, br. 1, str. 22 (petit) 
8 Matavulj o. c. str. 7. 

»Pošto Mlečići podjarmiše Boku, glavni im posao bi, da odnarode plem- 
stvo, a toga radi nametnuše latinsku veru onima, koji življahu u gra- 
dovima i potalijančiše im prezimena«." Govoreći o ponosnoj bokeljskoj 
mornarici napisao je: »Na tome silnom brodovlju oko pet hiljada ljudi 
razilazilo se u tekovinu i raznosilo, uz srpski jezik, duh i viteštvo srpsko 
na sve strane sveta!... Koliko su krvi južni Srbi prolili za vlast krila- 
toga lava kroz stotine godina!«'" Na koncu ovaj učeni pisac nije zabo- 
ravio da pohvali bokeljsku »jagnjetinu«, teletinu, ribu i voća, podcrta- 
vajući da se sve to može dobiti za »malu cenu«! Ni Matavulj kao ni 
Car'' ne znaju da u Boki postoje Hrvati. »I tako biva — veli Car — 
te se u Bokeškog Srbina... obrazuje neka druga narav, neka osobita 
psihička i fizička fizionomija... Kakav je to Srbin? pitaju Srbi sa 
strane. Ta to nije Srbin, to je nekakav talijanski južnjak... Ali to išču- 
đavanje ne traje dugo, jer se u dužem općenju iz svakog Bokeza iščauri 
»kičeljivi« starosjedilac koji svoje rodoslovlje dovodi od Kosova.. .« 
»Novi je mjesto gdje se najbolje srbuje, gdje je tuđinska neman mogla 
dosle najmanje korijena da uhvati.«'? | | 
Činjenica je međutim neoboriva, da je srpsko ime u Boki Kotor- 
skoj prije pojave Vuka Karadžića posve nepoznato. O tome govori čitav 
niz argumenata, historički zagarantiranih, potpuno naučnih, često puta 
vanjskih nezainteresiranih (ruski putnik Tolstoj, mletački nazivi itd.)'? 
Spomenici u Boki i o Boki prije Vuka ne sadrže srpsko ime. Peraštanin 
Srećko Vulović proučavajući katoličko-crkvena povijesna pitanja, u 
jednoj svojoj stručnoj knjižici izjavljuje da ga ne interesira pitanje tko 
su starosjedioci Boke, Hrvati ili Srbi; no potaknut jednom frapantnom 
činjenicom koju je zapazio, piše sa naučnom pedanterijom djelce!“ u 
kojem dokazuje da ni Srbi u Boki nisu svoj jezik zvali srpskim nego 
naškim kao i Hrvati, međutim za kratko vrijeme zbog žilave propa- 
gande nastala je potpuna promjena utjecajem pravoslavnog klera, koja 
je bila toliko očita i nagla da su je se živo sjećali njegovi suvremenici. 
»Da smo mi — piše Vulović — da su naši župnici, naši učitelji, a 
nada sve naše matere, onom žilavošću i ustrajnošću izticali hrvatstvo, 
kako su hrišćani nakon one Vukove »Srbi svi i svuda«, izticali srbstvo 
druge bi nam danas ptice pjevale.« Po crkvama svaka druga riječ bila 
je srpstvo. Svugdje smo mi Hrvati »poradi umišljene, a nemoguće 
bratske sloge, imali stotinu obzira prama braći, a braća prema nama 


90. c. str. 4. 

10 0. c. str. 31. 

31 Marko Car: Niz rodno primorje. Mostar 1899. 
120. c. str. 80 i 00. 

13 Viđi Hrvat. Smotru 1940, br, 1, str. 12—28. 

ni cigloga. Da se ne pomuti ta blažena sloga strah nas je bilo izustiti 
rieč Hrvat.« I dobroćudno i prijateljski, kakav je bio, ističe kao neko 
otkriće: »svojatanje je jedna od glavnih mana srpskih.«!4 

Spomenuli smo da bi se o falsifikatima i falsifikatorima mogle i 
morale napisati čitave studije. To nastojanje ni danas nije zausta- 
vljeno, iako je nešto modificirano. Citirat ćemo dva slučaja novijeg 
datuma, koja su zbog osobitih momenata osobito teška i — bolna. U 
čitankama koje su odobrene po »Glavnom prosvetnom savetu« 1938. 
godine i koje su zavedene i u hrvatske _ škole sama hrvatska 
himna je donešena nekažnjeno i dozvoljeno uz ovakovu »korekturu«: 


»... kud li šumiš svijetu reci 
da svoj narod Sloven ljubi.«'? 


Druga jedna pjesma koja je Hrvatima mila i sveta kao i hrvatska 
himna, jer izražava visoku upravo šuflajevsku svijest jednog Dubrovča- 
nina, pjesnika Menčetića (g. 1665) o zaslugama i zadaćama hrvatske 
nacije na granici Zapada i Istoka, lakođer nije ostala pošteđena od 
unifikatorskog pera u ruci župnika hrvatskog i katoličkog mjesta Prčnja 
u Boki, hrvatsko ime moralo je biti križano: 


Original: 
»Sužanjstvu bi davno u valih 
Potonula Italia 
Od hrvatskieh da se žalih 
More otmansko ne razbija« 
korektura: 


»Sužanjstvu bi davno u valih 
Potonula Italia 

O slovinskih da se žalih 
More otmansko ne razbija.«'* 


V. Tripunov. 


14 Srećko Vulović (S. P.): Tko su bili starosjedioci Boke Kotorske. Zagreb 1892 
pretiskano iz »Vijenca«. 

15 Georgijević-Leskovac-Magarašević: »Srpskohrvatska čitanka za I. raz. sr. šk.« 
Beograd 1938. Izd. Jugoslav. profesorskog društva. 


10 »Zvijezda more« napisao Don Niko kan. Luković prčanjski župnik. Bokeška 
štamparija — Kotor 1931. 

PROBLEMI HRVATSKE POVIJESTI 


' 


(Marko Perojević: Ninski biskup u povijesti hrvatskog naroda) 


Preda mnom je knjiga, koja bi se mogla najbolje označiti zadnjim 
pokušajem i to vrlo neuspjelim, da se obrani i naučno obrazloži jedan 
grdni falsifikat naše povijesti. To je u naslovu spomenuta Perojevićeva 
knjiga. Ova se knjiga najbolje može ocijeniti, ako ju se nazove povi- 
jesni roman. Pisac je napisao ovo djelo predvodjen ovim načelima: 
Gdje mi ne bude moguće s dokumentima u ruci nešto dokazati, tu će 
mi poslužiti zdrav razum, logika i opće poznavanje povijesti. Ako je 
dopušteno arheologu da iz nekoliko krnjih riječi i slova odgoneta kakav 
natpis dopunjujući praznine iz svoje glave; ako arhitekt po samim teme- 
ljima i nekim arhitektonskim ulomcima može rekonstruirati čitavu 
zgradu; ako kipar iz malo sačuvanih dijelova smije obnoviti čitav kip, 
onda može i historik iz malo sačuvanih izvora prikazati neki povijesni 
događaj. Naravno, taj će mu prikaz bolje uspjeti, ako bude imao znanja 
i oka. »Gdje u listovima našim nailazimo na sama nagoviještanja, ondje 
smo vlasni pače dužni taj nedostatak ispuniti iz savremenih jednakih 
uredaba iz onih država, kod kojih se ona državna (dodajemo: i crkvena) 
uredba pod jednakim uplivom kano što u Hrvatskoj razvijala (st. 12). 
Koliko su ova načela pri pisanju povijesti ispravna ovisi o pojedinim 
slučajevima te snazi i opsegu dokumenata, iz kojih »zdrav razum, logika 
i opće poznavanje povijesti« može nešto predpostaviti, što u dokumen- 
tima izrično nema. Naprotiv g. Perojević je napisao svoju knjigu tako, 
da je upotrebio uglavnom samo »zdrav razum, logiku i opće pozna- 
vanje povijesti« a same dokumente vrlo malo. Dapače nejednom »zdrav 
razum, logiku i opće poznavanje povijesti« primijenio je i ondje gdje 
dokumenti sasvim protivno govore. 


Kako je ova knjiga zašla u šire krugove naše inteligencije i tako 
neupućenoj javnosti sasvim krivo prikazala jednu stranicu naše povi- 
jesti, a imati čiste pojmove bašo toj stranici danas je 
prijeko potrebito Hrvatskome Narodu u njegovoj 
borbi za opstanak, to smatramo ne samo naučnom nego i nacio- 
nalnom dužnosti otkriti svu površnost i nekritičnost, kojom je sasta- 
vljena ova knjiga. Učiniti to komad po komad značilo bi napisati dvaput 
veću knjigu negoli je Perojevićeva, jer u ovome povijesnome romanu 
nema gotovo poglavlja, koje odrazuje dokumente a ne »zdrav razum, 
logiku i opće poznavanje povijesti«. Iz ovih razloga osvrnut ćemo se na 
osnovne misli ove knjige i dokazati da je njena kritična vrijednost vrlo 
slaba i malena. 

HRVATSKI BISKUP 


Perojević piše: »Hrvatski su biskupi crvena nit što se provlači kroz 
povijest hrvatskog naroda. Javljaju se u doba konačnog po- 
krštenja Hrvata početkom IX. v., kad i povijest počima da 
govori o Hrvatima a nestaje ih kad je nestalo narodnih vladara i samo- 
stalne hrvatske države.« Dr. Barada je u svojoj monografiji »Episcopus 
Chroatensis« (Croatia sacra br. 2 s. 161—215) podvrgao oštroj kritičnoj 
analizi dokumente koji nam govore o hrvatskom biskupu i donio bje- 
lodane dokaze, da institucija hrvatskog biskupa nikako nije na- 
Stala prije XI. v. Perojević misli da je pobio Baradu ako ustvrdi: »U 
najnovije vrijeme napisao je dr. Miho Barada historijsku raspravu »Epi- 
scopus Chroatensis«, u kojoj je htio prikazati čitavu povijest hrvatskih 
biskupa. Nažalost ta rasprava nije osvijetlila to pitanje, nego ga je još 
zamrsila. Glavna mu je pogrješka, što nije dao važnosti aktima split- 
skoga crkvenog sabora 925—928, gdje se prvi put spominje »episcopus 
Chroatorum«. Ne obzirući se na tu temeljnu i polaznu činjenicu u povi- 
jesti hrvatske biskupije, on je potražio njezine početke u kasnijim do- 
gađajima i tako otkrio nekog »apostatu Sedeha«, iz kojega je onda stvo- 
rio pobornika za crkvenu nezavisnost Hrvatske. Po njemu je borba tog 
apostate bila izmedju g. 1024—1030 okrunjena uspjehom i Hrvati su po 
njemu dobili svoga posebnog biskupa. Tim je Barada za puna dva vijeka 
skratio osnutak ove hrvatske crkvene ustanove i stavio joj na čelo 
jednog apostatu. M nogo bolju uslugu hrvatskoj crkvi i hrvatskoj 
povijesti učinio je dr. Ljubo Karaman sa svojom malom, vrijednom 
raspravom »O politici hrvatskih kraljeva prema hrvatskoj narodnoj 
crkvi«, s kojom je osvijetlio djelovanje kralja Petra Krešimira i s nje- 
gova imena digao dosadašnju ljagu.« (s. 10—11). Od nas pocrtani pasusi 
dosta jasno daju naslućivati, da g. Perojević u svojoj knjizi hoće da 
nam pruži ono, što bi on želio da bude a ne povijesnu stvarnost. Kada 
se piše povijest, »usluge« se mogu praviti samo objektivnim činjeni- 
cama i nikome drugome. Perojević nema nikakovih doku- 
menata da pobije Baradu niti je bilo gdjeusvojoj 
knjizi toi pokušao. Naprotiv pokazuje se prama njemu nelo- 
jalan kad neupućenoj javnosti tvrdi, da Barada »nije dao važnosti 
aktima splitskog crkvenog sabora 925—928, gdje se prvi put spominje 
»Episcopus Chroatorum«. Barada je na strani 175. svoje monografije 
dokazao da Perojević iz analogije Episcopus Sclavorum u spisu salz- 
burškoga anonima »podnipošto sene može zaključiti, da se 
ovdje radi o jednom juridičnom i faktičnom nazivu tih 
salzburških korepiskopa, nego da je »episcopus Sclavorum«, samo slu- 
čajni atribut korespiskopa Osbalda po teritoriju njegova užeg djelo- 

vanja. Zato po tomu jedinomu i sporadičnomu slučaju, nemoguće je po 
analogiji stvarati drugi tobož juridični naslov »episcopus Chroatorum«, 
koji se u tom vremenu ne javlja. Dakle, ova je analogija u cijelosti pot- 
puno pogrešna, a prema tome neispravna je hipoteza o korepiskopu, 
njegovu naslovu »episcopus Chroatorum«, kao i i crkovnoj nadležnosti 
Akvileje nad dalmatinskim Hrvatima na početku IX. v.« (s. 175). A mi 
s naše strane moramo upozoriti g. Perojevića, da izraz Episcopus Scla- 
vorum u spomenutome spisu ne znači »slovenski biskup«, jer cijeli tekst 
u originalu glasi: »Quorum temporibus, Liuprammi videlicet et Adal- 
wini archiepiscoporum. Osbaldus episcopus Sclavorum regebat 
gentem prout jam dicti episcopi fecerunt subjecti episcopis juvaven- 
sium et adhuc ipse Adalwinusarchiepiscopus per seme- 
tipsum regere studet illam gentem in nomine domini, sicut jam multis 
in illis regionibus claret locis.« Osbald nije slavenski biskup u smislu 
neke pravne institucije nego »biskup koji je upravljao slavenskim na- 
rodom.« Ako je c. XI. splitskih sabora uistinu autentičan tada njegov 
izraz Episcopus Chroatorum ne znači hrvatski biskup u smislu pravne 
institucije nego biskup u zemlji Hrvata kako se to izražava i papa Lav 
VI. ili biskup koji je upravljao (crkveno) hrvatskim narodom u smislu 
terminologije salzburškoga anonima. Čini se da g. Perojević misli da 
su to dva identična pojma (s. 38) i odatle sve njegove konstrukcije o 
nekoj hrvatskoj narodnoj crkvi i hrvatskom biskupu, koji bi tobože 
datirao od pokrštenja Hrvata. Kao dokaz toj fantastičnoj koncepciji 
imala bi poslužiti tobožnja kompaktnost dalmatinskih biskupa protiv 
Grgura izražena u c. XII. (Perojević s. 78). Ali je za čudo da naši ro- 
mantičari ne vide, da je onaj kanon u diametralnoj opreci sa 
pismom Ivana X. i Lava VI. (Šišić, Priručnik, s. 221—223), iz kojih 
slijedi da su se primatu Splita oprli ne samo Grgur, 
negoidrugidalmatinskibiskupi, a osobito zadarski Pormin. 
A to nas sve ovlašćuje da ustvrdimo da c. XII. ili nije autentičan, ili 
je došao k nama u sasvim pokvarenom obliku. A još je manje hrvatska 
državna vlast bila uz Grgura. Ova je bila uz Split iz svojih državnih 
računa." 

Upravo je smiješno iz »zdravog razuma logike i općega poznavanja 
povijesti« dokazivati vrijeme i opseg institucije hrvatskog biskupa, kada 
nam pozitivni i vjerodostojan dokumenat, Toma Arhiđakon, gotovo u 
detaljima piše kako, kada i zašto je osnovan hrvatski biskup. On ovu 


1 Koji su to računi razjašnjavam u svojoj raspravi: Uloga Splita u rađanju 
hrvatske nacije (Hrvatska Smotra br. 3 1940) kao i u Tespravi: Državna politika 
krelja Tomislava, koja će uskoro izaći. Potpunu snagu ove kritike Perojevićeve djela 
moći će uvažiti onaj, koji te studije pročita. 

instituciju pripisuje hrvatskim kraljevima, koju su oni uspjeli postići 
od splitskoga metropolite, a Barada je dokazao da je borba za samostal- 
noga hrvatskoga biskupa bila negdje između g. 1015 i 1030 (I. c. s. 200). 
Perojević preko svega ovoga prelazi na dnevni red; 
ne obzire se na protivne argumente, već svoj roman 
izgrađuje konsekventno prema zamišljenim kon- 
cepcijama. 


HRVATSKA NARODNA CRKVA 


U toj koncepciji »pod nazivom narodne hrvatske crkve razumijeva 
se katolička crkva u Hrvata s liturgičnim slavenskim jezikom Ćirila 
i Metoda s rimskim obredom«, (S. 7) i ako za takovu koncepciju nema 
ni sjene oslona u vjerodostojnim dokumentima. Takova crkva nikada 
ni jedne sekunde nije postojala u Hrvatskoj. Hrvatski biskup nije ni- 
kada bio glagoljaš, a isto tako ni Ninski. Toma Arhiđakon veli, da je 
hrvatski biskup »bio kraljevski biskup, slijedio je kraljevsku kuriju i 
bio jedan od dvorskih knezova« (Historia Salonitana). Svi spomenici, 
koji nam spominju hrvatske kraljeve napisani su latinskim slovima i 
jezikom tako, da nemamo nikakova traga glagolici. Samo 
fantazija može tvrditi da »su hrvatski biskupi u hrvatsku crkvu uveli 
slavenski Cirilov i Metodov jezik i pismo, prije nego su se s njime upoznali 
Bugari i Srbi«. (s. 5). Ne samo, da za to ne postoji nikakav dokumenat 
nego vjerodostojni dokumenti to direktno isključuju. U XI. v. na saboru 
od 1060 nije se uopće ni raspravljalo o glagolici kao liturgičnom pro- 
blemu. To bjelodani slijedi iz pisma pape Aleksandra II. u kojemu donosi 
sve važnije kanone sabora. O glagolici ima samo ovo: »Zabranjeno 
je pod kaznom izopćenja promaći Slavene na svete redove ako ne nauče 
latinska slova a tako da bi klerik koje god časti bio u laičkom podnožištvu 
ili obvezan na opći porez«. Eto to je sve što je ovaj sabor donio o glago- 
lici. Komodno izmicanje nekih pisaca, da papa u svom pismu donosi samo 
neke kanone splitskoga sabora, ne smije se uopće uzeti ozbiljno u obzir, 
jer da je glagolski problem bio onako vruć na splitskom saboru, kako 
nam to servira Toma Arhidjakon, tada bi papa to morao spomenuti u 
svome pismu kao što spominje i ostale važne kanone. Iz sačuvanoga 
kanona o glagolici u papinu pismu jasno se vidi, da je sabor pitanje 
glagolice samo onako nuzgredno spomenuo, u koliko je to bilo nužno za 
uredjenje svećeničkog života. Zato u isti kanon svrstava pitanje glagolice 
i svećeničkog podložništva laicima i porezu. Kada bi sabor glagolski 
problem rješavao kao jedno posebno pitanje apsurdno je i pomisliti, da 
ne bi za to stvorio posebni kanon i stvar detaljnije stilizirao, dok onako 
kako je on stiliziran jasno nam govori, da ovaj kanon nije vezan uz pro- 

blem glagolice nego uz problem svećeničkoga života. Pričanju Tome 
Arhiđakona o glagolici povodom ovoga sabora ne smije se davati nikakva 
povijesna važnost, jer je u dijametralnoj opreci sa prvo- 
klasnim dokumentom, naime pismom Aleksandra II. 

Iz ovoga slijedi, da je glagolica u XI. v. bila samo jedna sporadična 
pojava, koja je vrlo malo davala glavobolje hrvatskoj diplomaciji i kato- 
ličkoj crkvi, niti je ona ikada smatrana nekom općom narodnom svojinom. 
A još je manje takovom smatrana u X. v. a posebno na splitskim sabo- 
rima 925.—928. Papa Ivan X. veli za glagolicu da se je pojavila »uz gra- 
nice dalmatinskih biskupija« da je ona samo >»zla klica« i moli Hrvate 
da »ostanu u mauci crkve i našemu načinu izricanja«, što sve dokazuje, 
da se glagolica tada u Hrvatskoj tek počela pojavljivati, jer inače papa 
ne bi molio Hrvate da ostanu nego da se povrate k »nauci crkve 
i našemu načinu izricanja«. Grgur Ninski nije bio nikakav branić glago- 
lice, jer nije imao protiv koga da je brani, kada sam papa kori dalmatin- 
ske biskupe da se glagolica širi »uz njihov muk i pristajanje«. A uz to 
on uopće nije ni bio glagoljaš, jer u dokumentima za takovu misao 
nemamo upravo nikakova oslona, a sve što je izišlo iz Nina i prije 
i poslije Grgura napisano je latinskim jezikom. Osebujna Pero- 
jevićeva hipoteza, da je ninski biskup Teodozije nakon svoga sastanka 
sa Metodom u Rimu donio glagolicu u Nin, pada pred činjenicom, da 
papa Stjepan VI. inače veliki protivnik glagolice sv. Metoda, Teodosiju 
nikada ne spočitava glagolicu, dok to čini za druge, po njegovu mišljenju, 
mnogo nevažnije stvari. Toma Arhidjakon zna da je Grgur Ninski »mnogo 
jada zadao Ivanu splitskome i to zato što mu je uskratio dužnu poslušnost 
i nepravedno svojatao metropolitansko pravo«. (H. S. s. 94). Kada bi 
Toma znao, da je Grgur bio nekakav protagonista 
glagolice ili uopće glagoljaš to bi mu on sigurno 
bio prigovorio, to više što vijest o njemu donosi neposredno nakon 
onoga svoga poznatoga pričanja o glagolici i njezinoj osudi kao arijan- 
skoj herezi. 


POKRŠTENJE HRVATA 


G. Perojević vjeran svojoj ničim dokazanoj teoriji, da su Hrvati po- 
kršteni tek za franačkog vladanja i to preko akvilejskih patrijarha, 
jednostavno prelazi na dnevni red preko tvrdnje cara Porfirogeneta 
i Tome Arhidjakona koji vele, da su Hrvati pokršteni u VII. v. On misli 
da je udovoljio svojoj naučnoj dužnosti ako sa par riječi spomene studije 
Sakača i Barade, koji dokazuju vjerodostojnost Porfirogenetove vijesti. 
Perojević šuti o svjedočanstvu pape Agatona koji već 670 g. zna, da 
postoji uredjena crkvena hierarhija kod nekih Slavena. Perojević o tome 


199 


šuti, jer mu je jasno da ti Slaveni ne mogu da budu drugi, nego jedino 
Hrvati, jer pozniji dokumenti jasno vele, da su Hrvati kršteni u VII. v. 

Perojević ne vjeruje Porfirogenetovoj vijesti o t. zv. Agatonovu 
paktu, o kome je prof. dr. Sakač napisao i dokazao autentičnost u svojoj 
dugoj studiji (»Croatia Sacra« g. 1931. svez. I., 1—84). On misli da je tu 
dokumentiranu studiju pobio, ako napiše ovo: »Bilo to za Ivana IV. ili za 
Agatona, ipak taj ugovor ne dokazuje, da su već tada Hrvati bili pokršteni 
i da su se kao kršćani obvezali rimskoj crkvi na neki mir. Pričanje 
Porfirogenetovo može se ticati nekog ugovora i sporazuma posredovanjem 
opata Martina, s kojim su se Hrvati za novac obvezali Ivanu IV., da će 
pustiti na miru kršćane u Dalmaciji .i da ne će na njih navaljivati. To je 
bio neki ugovor o primirju poslije osvajalačkog rata, da Hrvati ne će 
napadati gradove i otoke dalmatinske. Onaj izraz u ugovoru »Bog 
Hrvata«, pokazuje na poganstvo Hrvata. »Bog Hrvata«, vrhovni 
Bog poganskih Hrvata, ugovara sa sv. Petrom, vr- 
hovnim poglavicom kršćana romanskih«. (s. 15 i 16). 
I ako je u jednome članku »Obzora« dr. Sakač dokazao, kako se onaj 
izraz »Bog Hrvata« ima razumjeti, g. Perojević preko toga ide na dnevni 
red i ostaje i dalje na svojoj fantastičnoj liniji. Čudimo se, da g. Perojević 
ne može uvidjeti, da je upravo apsurdno zamisliti u VII. v. da bi papini 
poslanici i biskupi pravili nekakove ugovore sa poganima i prizna- 
vali jednaku vrijednost njihovom poganskom bo- 
žanstvuisvom kršćanskom uvjerenju. G. Perojević misli 
da je u liberalnom XX. v.! Bi li nam g. Perojević znao reći, kako je u X. 
v. car Porfirogenet mogao iskonstruirati onakav tekst kakovoga nam 
donosi na temelju nekakova ugovora o primirju? Bi li nam znao reći, 
zašto je Porfirogenet sve to napravio i u kojemu cilju kada takova pri- 
mjera nigdje nije vidio? U ostalom u mome članku (»Hrvatski Narod« 
br. 26) ja sam podvrgao kritici sva ona mišljenja, koja ne vjeruju Porfi- 
rogenetovoj vijesti i dokazao njihovu neosnovanost. Cijela akcija Ivana 
VIII. i Ivana X. medju Hrvatima postaje razumljiva jedino u pretpo- 
stavci istinitosti Konstantinove vijesti. Zašto bi Ivan X. ustvrdio, da 
Hrvati kao »najosobitiji sinovi Crkve moraju ostati u nauci 
crkve« (Šišić, Priručnik s. 216)? Zašto su za Ivana X. Hrvati u X. v. 
»najosobitiji sinovi Crkve«? Bi li nam na to znao odgovoriti g. Perojević 
i svi oni, koji zabacuju t. zv. Agatonov pakt? 

Osnovna je pogreška g. Perojevića i svih onih, koji ne će da priznaju 
pokrštenje Hrvata u VII. v. ta, što ne će da shvate da Hrvati kad su došli 
na Jadran nijesu bili nekakova amorfna slavenska masa, već organizirana 
državna jedinica. Taj mali i gospodujući sloj kršten je u VII. v., dok je 
ostala slavenska masa, koja je sa Avarima i prije njih napučila Dalma - 

ciju primila krštenje tokom vremena, koje je završeno koncem VIII. v. 
Zato poganski grobovi iz VIII. v. nedavno otkriveni ništa ne dokazuju 
da Hrvati kao manji, a gospodujući elemenat, nijesu bili pokršteni već u 
VII. v. kako to tvrdi Porfirogenet, Toma i papa Agaton. 


U ISTINU JE TO ROMAN! 


Kada smo utvrdili, koliko su na dokumentima osnovane misli ove 
knjige, tada još bolje možemo vidjeti svu njezinu površnost i opravdanost 
našega mišljenja, da to nije povijesna knjiga nego povijesni roman. Samo 
je u romanu dozvoljeno prikazivati čitateljima, da su Hrvati imali svoju 
narodnu crkvu sa slavenskim jezikom; (s. 5, 7) da je ta crkva osnovana 
odmah pri njihovu pokrštenju (s. 27 is); da je njezin prvi biskup bio 
nekakav sv. Anselm (s. 30, is.); da je ninska biskupija podpadala pod 
jurisdikciju akvilejskoga patrijarha i da je ona nastala iz korepiskopata 
podložna Akvileji (s. 27, 1); da je Teodozije donio glagolicu u Hrvatsku 
(s. 60); da se je na splitskim saborima 925. i 928. vodila borba medju 
hrvatskog biskupa Grgura Ninskoga i latinskog dalmatinskog episkopata; 
da je Nin bio glagolska biskupija a Grgur Ninski glagoljaš i protagonista 
glagolice na saborima (s. 83); da je sv. Martin došao miriti Hrvate, koji 
su se tobože pobunili zbog zaključaka splitskih sabora o glagolici (s. 88); 
da je i nakon splitskih sabora i ukinuća ninske biskupije i dalje postojao 
hrvatski biskup, koji je stolovao u Ninu (s. 94); da, kada je uistinu osno- 
van hrvatski biskup, da je on bio glagoljaš i predvodnik narodnoga duha 
predstavljenoga u glagolici; da je stav splitskoga sabora 1060. g. prema 
glagolici stvorio crkveni raskol u Hrvatskoj (s. 98 ss); da je kralj Kreši- 
mir bio uz tobožnje buntovnike glagoljaše i zaštitnik raskolničkog protu- : 
biskupa Cedede (s. 108); da se nakon sabora u Splitu 1060. podijelio 
hrvatski narod na dvije fronte: latinsku-tudjinsku i glagoljašku-narodnu; 
da je nakon smrti kralja Krešimira tobožnja narodna stranka protiv 
Latina digla za kralja narodnoga sina Slavca, dok bi ovi nosili Zvonimira; 
da se je u taj sukob umiješao i papa Grgur VII. koji je predložio dan- 
skome kralju da okupira Hrvatsku »kojom zavladaše prostački i kuka- 
vički heretici« (s. 117); da je Zvonimir vodio nenarodnu politiku 
(s. 127) itd. 

G. Perojević prigovara dru Baradi, da svojom studijom »Episcopus 
Chroatensis« nije učinio dobru »uslugu hrvatskoj crkvi i hrvatskoj povi- 
jesti«. Naprotiv hrvatski će narod biti žahvalan dru Baradi, da je punim 
naučnim aparatom otkrio falsifikat, koji već jedan čitavi vijek drži u 
golemoj zabludi našu inteligenciju, a po njoj i narodne mase. Vara se g. 
Perojević, ako misli, da su hrvatski povjesničari dužni držati se jednog 

falsifikata, i time oprati svoje najslavnije kraljeve od bijedne objede 
jednoga Srbina Srećkovića i njemu sličnih (s. 9). Naši su kraljevi bili 
i ter kako narodni, iako nijesu poput srpskih i bugarskih bili protago- 
nisti »pisma i jezika sv. Ćirila i Metoda«. Oni nijesu mogli da budu takovi, 
jer kao narodni vladari nijesu si mogli priuštiti luksus da seciraju živi 
crganizam svoga naroda. Moramo biti svijesni, da »jezik i pismo sv. 
Čirila i Metoda« u X. i XI. v., i sve ono što je on sobom nosio, nijesu bili 
drugo, nego čista tvorevina istočno-bizantinske kulturne orijentacije, dok 
je hrvatski narod od svoga dolaska na Jadran bio potpuno orijentiran 
k zapadno-latinskoj kulturnoj orijentaciji. Srpski i bugarski vladari mogli 
su bez opasnosti za svoj narodni organizam prihvatiti »Cirilov i Metodov 
jezik i pismo«, jer su njihovi narodi već bili zašli u bizantinsku kulturnu 
sferu. Neka bude uvjeren g. Perojević, da on svojom knjigom nije učinio 
nikakovu »uslugu hrvatskoj crkvi i hrvatskoj povijesti«, nego samo 
jednome falsifikatu, što ga je Farlati zbog pomanjkanja kritičnog aparata 
svoga vremena iskombinirao, dok ga jesveslavenski, jugosla- 
venski, protuhrvatski duh podržavao i podržava još 
i danaszasvojedaljneciljeve. 
Dr. I. Guberina. 


TROGIRSKI AKVARELI 


VI. 


Nad prozirnim magličastim oblacima 
penju se zvonici pobožno 

ko dječji uzdasi jutarnji 

i čistim metalnim željama 

u visine prodiru 

plave, neizmjerne. 


U jutra olovna, siva 

krhki su zvonici 

ruke bijele sklopljene na molitvu 
za sreću maloga grada. 


Zvonici 


nesagorivi dupliri sa drhtavim zlatnim plamenom 
svako jutro gore za nas. 

VII. 


Po oronuloj kuli, krovovima i stablima 
svijetlo i sjena 

tku sagove u bezbroj preliva, 

kroz pospane ulice krive | 

jutro se sliva u punim mlazovima 

i otvara pospanim kućicama 

oči zelene 

umivene proljetnom rosom. 

Na mokrom dlanu more njiše zeleni grad 
i njegov se odraz kupa 

u providnim dubinama. 


VIII. 


Mala se kapela zavila u crninu mraka 
od tuge za mrtvim suncem, 

još su samo dugi prozori tamne plavi 
i sa mramornih svetaca odblijesci sivi. 


U tišini, u dobroj tišini 

na starinskom križu 

Krist obliven krvlju sniva, 

a pokraj njega žižak uljanice 


i blijede usne starice 
u zanosu dršću. 
A sve drugo: bol i suze i nade 
tama skriva. 
M. Mislavić 


PUPANJE ŠUME 


Vrbine mace na rubu Kroz trulež staroga saga 

s ukrasom cvatova žutih. — zelene stapke se miču. 
Micanje, život u dubu — — Dok sunce blagošću draga, 
dolazak proljeća sluti. bijele glavice niču. 
Pupoljci oviti smolom Suma sve jače diše 

burno i živo dišu. kroz novo svježe tkivo. 
Na šipkovom šiblju golom Korijenje hranu siše. 

suhi se plodovi njišu. Sve buja, buja živo. 


Vjekoslav Ećimović 

MIR 


Mir se je nad jednom špiljicom rodio 
I zemlju u davnu ponoć pohodio. 


Bio je pjesma nad vječnim plačem, 


A ljudi su ga sasjekli mačem. 


I od tad dubokim šumama luta, 
Zvijezdama titra, vodama pluta, 
A iza blage proljetne kiše 

Svaki ga cvijet majčinski njiše. 


Zove ga nebo u sjajnu modrinu, 
Mami ga zemlja u toplu nutrinu. 
Samo ga čovjek u lance sputa 

Kada mu zasja vrh tamnog puta. 


Blista u zlatorezu tisuća knjiga, 
Leprša sa zastava mirovnih liga 
I kao nikad neriješena tema 

Umire na dnu tamnih problema. 


Raspet na Verdunu, potopljen u Marni 
Njega su mučili Versaillesi, Locarni. 
Veliki Rat ga trga četri zime, 

(A svi su plakati nosili njegovo ime). 


I Genova je sklopila zaruka sto 
Htijući da bude njegova mati, 

Dok iza nje je rasla Siegfrid i Maginot, 
Koje će još jedan nekrolog mu dati. 


Njega su voljeli i oni što su ga zvali 
Prije nego su u blatne jarke pali, 
Ali on ko sfinga u dnu bića drijema 
I nigdje ga nema, nema, nema... 


Branko Klarić 


GIOVANI PAPINI: 


NAJVIŠA | UNIVERSALNA VRIJEDNOST 
DANTEOVE BOŽANSKE KOMEDIJE 


Rečeno je: »Tko takne ovu knjigu, takne jednog čovjeka«. O Kome- 
diji bi se moglo reći: »Tko otvori ovaj ep, ulazi u svemir«. 

Dante je kozmički pjesnik. Beskrajni prostor kojemu je. središte 
božanstvo i granica ljubav, jedva je dosta njegovu letu. Većini je dosta 
jedan ugao zemlje, koje stvorenje, katkada jedno samo, svoj ja; Alighieri 
nije se zadovoljio ni s ovim svijetom vidljivim i nazočnim. Slično Tita- 
nima mitologije, stavi, mjesto brda na brdo, makrokozam na mikrokozam, 
utvrdu nebesku na zemlju, budućnost na prošlost, carstvo mrtvih na 
carstvo živih, puk anđela i svetih na mnoštvo sjena. Ništa ne izostavi, 
ništa ne zaboravi ,ništa se ne pričini preveć maleno njegovoj veličini, 
ništa preveć božanstveno njegovu čovječanstvu. Od ptica što pjeva izmed 
ljubljenog lišća do »svemirskog smijeha«, od guštera što prelazi put za- 
žaren od sunca do orla napravljenog od blaženih žižaka, od blata nečisti 
do rijeke plave, od »žarkosti«, od prvoga čovjeka, koji nikad nije vidio 
svijetlo sunca, do Slanika božjeg što još nije sašao s neba, njegovo je 
oko razmatralo i poprsalo sve, njegovo pero napisalo sve i postavilo za 
vječnost. | | 

Putovanje na drugi svijet zbilja i ne mogaše biti drukčije, a ni puto- 
vanje na zemlji. Pomoću uspomena i slika Dante je uspio napisati, s ras- 
pršenim ulomcima, jedan ep seljački i pastirski, šumski i morski, napučen 
svim životinjama domaćim i divljim, realnim i basnovitim, što bi bilo 
dosta za slavu jednog izvrsnog pjesnika. Nije, dakako, jedan zvjerinski 
log, kakve je srednji vijek sastavljao i volio, nego jedna živa i dobro 
obojena georgička aluminatura, dno malne i komentar duhovne drame 
ljudske. 

Prirodom se poslužio kao jednim neizmjernim usponom, da se bolje 
uspne k nadnaravi. Znao se uvesti u svojtu sa svakim protivnim oblikom 
zemaljske zgrade. Najprije s onim, što je najgrdnije i svečanije: strahovite 


1 Donosimo ovaj ulomak iz velikoga i znamenitoga Papinijeva esejao Dante-:, 
koji je izašao u njegovoj značajnoj knjizi »Storia della letteratura italiana« (Val- 
lecchi eđitore — Firenze, 1937.). Čitavi esej je spremila za štampu poznata prije- 
vodna biblioteka »Istina i Život« u prijevodu našega najboljega dantologa prof. 
Antuna Sasso, koji je upravo ovih dana završio dvadesetgodišnji rad na prijevodu 
Bažanske Komedije i velikom opsežnom komentaru, prvome ovake vrsti u 
Hrvatskoj. (Spomenuta biblioteka izdala je do sada dva djela rijetke i trajne vri- 
jednosti: »Komunizam i kršćani« i »Seksualni problemi«. Biblio- 
teku uređuje prof. D. Žanko.) 

šume, rascijepana brda, grebenasti ponori, propasne provale, smrdljiva 
blata i crna mora uskomešana olujom. Ali nije manjom živahnošću osje- 
ćao i prikazao sve ono što spominje konfuzno sinovima Evinim čuda i 
tragove Edena. Cvijetne poljane preko kojih protiču bistre rijeke, ugodne 
doline suncem smlačene, šumne šume na morskom žalu, brdske staze što 
se uzdižu prema vedrom nebu. A iznad svih čudesa vedrih i strahovitih, 
svod nebeski sa kostelacijama svojim i svojim planetima, krune zvijezda 
što skrivaju Boga u svojem svijetlu. 


Poslije svijeta prirode svijet čovječji — mnoštvo beskrajne prošlosti 
i povijesti. Svaki član ljudske obitelji, bezimeni ili slavni, sadanji i prošli 
ima svoje mjesto u ovom općem sudu, mjesto ne označeno anđeoskim tru- 
bama, nego moćnim glasom jednog pjesnika. Tu se prikazuju tek sad 
rođena djeca, još na grudima svoje matere, zaljubljene žene, žene muče- 
nice, žene grješnice i spasiteljice ,starci koji se mišlju vraćaju sretnim 
danima, ratnici umrli u bitci, tirani i pokojnici, učitelji svake znanosti i 
dželati beštije, pjesnici ljubavni i ubice još krvlju oprljani, pape i herez- 
jarke, nasljednici Kristovi i najamnici sotonini, izdajice i njihove žrtve, 
carevi i robovi. I kao da živi nijesu dosta, eto iz dubina prošlosti sva 
stvorenja zaboravljena i glasovita, istinita i izmišljena. Polubogovi i mito- 
Joške nemani, patrijarhe i kraljevi biblijski, knezovi i mudraci Istoka i 
Sjevera, heroji Grčke i Rima, filozofi i monarhi cijele Evrope, lopovi i 
fiorentinski kamatnici, osnivači crkvenih redova i haramije, umjetnici 
talijanski i nedostojna gospoda, bosonogi apostoli i prelati sladokusci, 
dvorski ljudi i velikodušni progonjenici.I kao da se povijest Danteu či- 
nila još preveć siromašna, htio je stvoriti, na svoj račun, bića izmišljenih 
i simboličnih: Starca iz Krete, žensku brboravu, Mateldu. Nezadovoljan 
što je evocirao pučanstvo milenija — od Adama do pokopanih g. 1300. 
— njegova fantazija znala ga je povećati. 


Bijaše jedan od onih požudnih i istraživačkih duhova, kojima je i 
ono što je suvišno, puko potrebno. Nije se zatvorio u jednu samu ogradu 
znanja, nego je htio znati sve: fiziku i astrologiju, zakone i retoriku, filo- 
zofiju i teologiju, poetiku i politiku, povijest i geometriju. A nije naslonio 
pamet na jedan jedini sistem misli, nego bijaše skupa, tomist i bonaven- 
turjanin, dominikanac i franjevac, augustinjanac i joakinista. Zanesen za 
skrajnim, odrekao se da izabere samo jedno od protivnosti; oporan prema 
kompromisima, nije se sklanjao na pravu posrednost, nego na svoj način 
izveo jednu sintezu od antiteza. U njemu se može naći neki radikalni 
pesimizam: svijet je pokvaren i propada, kreposti su ugušene, ljudi, lišeni 
svijetla jednoga i drugoga sunca, zakržljali su i podivljali. Ali se s druge 
strane može u njegovu djelovanju otkriti neki isto toliko radikalni opti- 

mizam: ima na zemlji božanskih stvorenja, ; brzo će doći jedan božji po- 
slanik, koji će obnoviti Crkvu i Carstvo i izagnat će iz svijeta paklenu 
pohlepu. I bio je optimist dotle, da je vjerovao da će jedan ep biti kadar 
opet povesti svijet na stazu čestitosti i pravednosti. 

Na isti se način ponio prema poganstvu i kršćanstvu. Dante je do 
dna kršćanin i katolik, i ne bi se razumjela njegova misao i njegova 
misija bez Kristova Evanđelja i Summe Svetoga Tome. Ali, istodobno, 
on ne odbija — osim bogova krivih i lažnih — gotovo ništa od pre- 
kršćanske starine. Ljubav pravde, slobode, carske vlasti, poetičke umjet- 
nosti i slave dolaze mu više od poganskog doba nego od sredovječnoga. 
Rim Katona i Augusta nije njemu manje svet od Rima Petra i Pavla. 
Rimsko carstvo je usko spojeno sa dolaskom Kristovim i sa uspjehom 
Otkupljenja. Orao, u Komediji, uvijek prati Križ. Ako je Hrt Duh Sveti, 
onaj Cinquecento dieci cinque određen je da uspostavi Carstvo. Pakao 
je napučen figurama mitološkim prešlim u službu biblijskoga Boga i 
sliči paklu Virgilovu više nego onomu Tundala ili Jakonina iz Verone. 
Krist je vrhovni Jupiter, Katon čuvar Čištilišta, Stacij, Rifej i Trajan 
uzlaze u Raj. Slijedi Svetoga Tomu i štuje ga ali mu nikad ne poklanja 
hvale, koje upravlja Aristotelu: »vođi ljudskoga razuma«, »učitelju našega 
života«, »učitelj onih, koji znadu«. U svom epu zaziva višeput pomoć 
Muza i Apolona — a samo jedanput, baš pri koncu, dostoji se zvati u 
pomoć svojoj umjetnosti kršćansku Beatricu: 


Zrako Božja, kojom ja tad vidih 
velju slavu prave carevine, 
daj da kažem kako ju ja vidih! (Raj, XXX., 97—99). 


Alighieri je dakle kršćanski pjesnik, ali zadojen pojmovima i idea- 
lima poganskim. Ako je Renesansa svijesno uskrsnuće i asimilacija duha 
klasične starine, može se pristati uz one, koji u Danteu vide prvoga 
vijesnika talijanskoga Preporoda. 

Ali u ovom osvojitelju universalnosti gospoduje san jedinstva, želja 
sloge i mira. U svakom pitanju i prigodi osuđuje i pobija ono, što rastavlja. 
Plače za jedinstvom govora izgubljenim krivnjom zidara Babilone; istra- 
žuje brižljivo jezik zajednički cijeloj Italiji; kažnjava grdnim mukama 
sijače skandala i raskola; proklinje bune i razdore u republikama; viče 
protiv nadmetanja i hlepnje vladara, tih grdnih uzroka ratovanju među 
kraljevinama; zaziva Carstvo da nametne svim Državama jednu vrhovnu 
pravdu i mir u jedinstvu svih zakona; hoće da postoji potpuno jedinstvo 
između Pape i Cara; odbija sve ono, što može smrviti jedinstvo Crkve i 
jedinstvo ljudskoga roda. Napokon 1 ljubav, više no pomama za posjedom 
i vlasti, čežnja je za jedinstvom: »Ljubav, uzimajući je pravo i razmi- 

šljajući je dobro, nije drugo već duhovno ujedinjenje duše i stvari 
ljubljene .. .? i 

Dante želi, da bi cijeli svemir bio pod znakom jedinstva. Na nebu 
jdan jedini bog u tri osobe; na zemlji jedan jedini tor, raznačen, ali 
ne razdijeljen u jednom jedinom Carstvu i u jednoj jedinoj Crkvi; Car 
i Papa moraju biti gotovo jedna duša samo u dva tijela, sa jednom vo- 
ljom paralelnom i saglasnom, združeni u ljubavi prema Bogu i ljudima. 

U tom obuhvaćanju svih oblika i bića realnosti — to jest u ljubavi 
universalnosti (svega) — i u tom, što hoće da svede svako djelovanje i 
mišljenje, pa i najoprečnije, u mir jedinstva, stoji jedan biljeg Danteove 
duše i jedan od razloga njegove veličine. Bijeli gvelfac Firence također 
je građanin Italije i svijeta; kršćanski prorok osjeća se baštinikom pogan- 
skih pjesnika; apologista monarhije čezne za nekom gotovo anarhičnom 
slobodom; zaljubljenik Beatricin postaje ljubitelj svih ljudi i ljubitelj 
Božji; zadivljeni molilac mladog lišća tek zametog zaboravlja zemaljsku 
lješicu, da se utopi u rajsku rijeku; umjetnik čudesni stvaralac priznaje 
u ovom zadnjem pjevanju slabost riječi; grješnik je kao i mi i ulaže 
gotovo cijeli svoj život da otkupi svoju braću iz ropstva grijeha — nama 
svima veoma blizu po svojem čovječanstvu, a iznad svih nas, jer se uzdiže 
silom svoga genija i odsjevom svoje slave. 

On nije samo najveći pjesnik Italije i jedan od najvećih, što ga je 
zemlja vidjela, nego jedna od onih duša, u kojoj se sve druge nalaze i 
odrazuju, jedan od onih učitelja čovječanstva ,kojima je podnožje jedno 
brdo, a slušaoci naraštaji svakoga naroda; glasovi svečani i veoma moćni, 
koji viču, rekao bih, u pustinjama, ali se čuju i u budućim vijekovima 
i visoko na nebesima. 

Pteveo prof. Antun Sasso 


* Conv., III. II. 3. »Ujedinjenje« znači i »združenje«, ali združiti se znači 
poistovjetiti se, to jest postignuti jedinstvo. 


IDILA 


Ima nešto ljepše nego ovaj dan, Nebosklon će biti pun šara i vrijenja 
dan što tako strašno proganja i boli, sa žuborom moći i božanstvom čara, 
ima san bez varke, san neprosanjan  raznosit će ljubav toplog utješenja 

i čarobni zanos što ga duša voli. 


Osvanut će jednom beskraj radostan sa jednog oltara srca do oltara 

i čut ćemo kako naša duša moli, duše naše pune nedohvatnih sanja 
odnijet će nas dalje zanos obasjan u procvatu snažnom cvjetova i granja. 
u krajolik dragi bez tuge i boli. ia Kete 

—_- -. — 


- — —— renome 


MEDITACIJA 


Živim između stotinu muka 

I bolova, : 

Kao leptir među mirisnim cvijećem, 

I srćem slatki med sa plodova gorkih 

Za mistična stvaranja. 

Zablistaju otvoreni horizonti, neviđenih prostora, 
Magičnim dodirom duševnih previranja, 
Jer čarobni svjetovi patnje nastavljaju, tamo, 
Gdje sreću izdaje snaga. 

A ognjem iskušenja pročišćene, 

Prepune tajnim bogatstvom uzavrelih želja, 
Vatrene ruke mašte, 

Udvostruče darežljivost i pružaju 

Sve, što bih htio. 

O, čudne li radosti na dnu bolova! 

Bolova, koji gone misli k višim sferama, 
Da im odaju pravi smisao ljepote, 

Ovdje, izvan nesređenog nemira sreće, 

Za koju strepiš. 

Jer što je sreća, nego strah, 

Kojim se bojiš, da je ne izgubiš, 

A nesreća nije, nego nada, 

U kojoj snivaš o prolaznosti bola. 

A najveća je mudrost blaženog mira: ' 
Nikada ne gledati očaj duše 

Očima prolaznosti 

I dati prednost bolu 


Isto kao i sreći. 
August Đarmati 

Vučiževvi nečkozi 





UTRŠCI IZ SAVREMENE LIRIKE 
(V. Kos: Vodopad, B. Klarić: Darovi vječnosti i Sklopljenih ruku, Kirin: Popevke). 


Novija hrvatska lirika pruža dovoljno građe za neke opće konstatacije. Tre- 
belo bi i dati neke napomene da se vidi, dokle smo doprli, da li napredujemo, jer 
sigurno se ne ide natrag, kakova je opća karakteristika lirike formalno i sadržejno 
it. d. To su sve važne stvari, jer se od vremena do vremena moraju dati barem 
djelomični sintetični sudovi za ravnanja publici, književnoj kritici pa i samim 
piscima. Ne može se ostati uvijek kod raščlanjivanja pojedinih pjesnika, jer ipak 
oni žive u podjednakoj sredini pa bi ee mogle naći i neke zajedničke crte. Naža- 
lost malo imamo sintetičkih radnja ili su samo ukratko nabačeni sudovi takove 
vrste. Opće napomene o svim pjesnicima olakšale bi nam tumačenje pojedinaca, 
a da im ne bismo nanijeli krivicu kao posebnim umjetničkim individualnostima. 
Govori se, da je poratna lirika u presjeku kroz čitavo stvaranje formalno napre- 
dovala. Ali se ovdje često zaboravlja na usporedbu s prijeratnom lirikom, da se 
lako uvidi kako baš nema znatnog obogaćenja u tom smislu. Predratna lirika u 
svom traženju izraza jednim zamahom odmakla je doista daleko i ako se može 
danas govoriti o napretku i obogaćenju, možda bi se to sve dalo svesti na činje- 
nicu, da se u predratnoj lirici malo jače opažalo traženje novih izraza i forma, a 
danas to nekako ide spontano od sebe. Za potvrdu moglo bi se navesti nekoliko 
poredaba, recimo lirsko doživljavanje osame, interieura i sl. prije rata i danas. 
Ne će biti znatnog napretka. Sadržajno obogaćenje ne može se zanijekati, ali može 
li se to pripisati kao činjenica samo pjesnicima ili je to život, vanjski svijet donio 
pjesniku i ovaj je to u neku ruku silom primio, nametnulo mu se, a predratno 
vrijeme jednostavno nije poznavalo slične problematike. 


U vezi s formalnim napretkom može se napomenuti i pitanje današnjeg izra- 
žajnog klišeja i konvencionalnosti. Od toliko zbiraka pjesama možemo li uvijek 
zapaziti odijeljen i izrazit lični stil, ili se možda povlači neki leksički izražajni 
inventar & malim promjenama kod više pjesnika? Češće nakon čitenja zbiraka 
osjetimo, da nam se nije duše dojmilo nešto trajno, po čemu bi pjesnika dulje 
nosili u duši i točna lučili od drugoga. A bez toga nema prave poezije ni talenta. 
Tu nije potrebno postavljati neka apsolutna umjetnička mjerila nego blagonaklono 
promotriti, što ima novine kod pojedinih pjesnika. Jednako se na ovo pitanje 
nadovezuje i problem jezika kao sredstva za saopćavanje vlastitih misli. Dobro 
je što se traži lični zraz, ali prevelik mar u tom odnosno neumjerena izražajna 
virtuoznost prijeđe granicu, zapane u nerazumljivost ili bizarnost, a naravno 
odmah se na to nadoveže pitanje publike, jer može li publika slijediti u stopu 
ovakova teška izražajna lomljenja, a da se i ne spominju neukusnosti i bizarnosti 
To je ozbiljno pitanje ne samo kao problem odnosa pisca i publike nego kao čisto 
umjetnički problem, jer se često za izražajnim kovitlanjima krije sadržajna manj- 
kavost i siromaštvo doživljaja, a to su krupni nedostaci umjetnosti pa i lirike. Čini 
se, da je nastao kod publike umor pri traženju i razumjevanju smisla i pjesničkih 

asocijacija, pa se osjeća žalja za pojednostavljenjem izraza, jasnoćom, jednom 
riječi golom lirskom istinom. Tu će se dakako teško održati slabi pjesnici, ali će 
pravi umjetnici odmah biti zapaženi. U vezi s ovim mogla bi se promotriti i druga 
pitanja: Utjecaji domaće i š&trane, metrika i dr. Gornje napomene nijesu dane 
samo kao osvrt na spomenute zbirke pjesama nego su to opća zapažanja o čitavoj 
današnjoj lirici pa se dijelom odnose i na ove zbirke. 

V. Kos: Vodopad. Kosova zbirka pjesama u mnogo čemu razveseljava 
Opaža se traženje samoga sebe makar to bilo i preko drugih pjesnika, ali on traži 
sebe u sebi sličnima. Nadalje Kos je prema vlastitom radu veoma kritičan, su- 
stegnut pa kao da ova zbirka šaptom govori o pjesnikovoj bojazljivosti, da nam ne 
pruži koju neiskrenu, neproživljenu, neuspjelu pjesmu, Bez mnogo nametljivosti 
i patetike pruža pregršt unutrašnjeg dozrijevanja i unaprijed budi rečeno, da je 
zadovoljio i očtrija mjerila. Kosovu poeziju karakterizira umjereni simbolizam 10 
jest dodirivanje života i okoline ali ne grubo i naprasito nego nježno i uvijeno. 
Životna problematika ne poprima kod njega sablasnu sliku borbe čovjeka nego 
pjesničko lebdenje i zaokruživanje životne stvarnosti. U tom je i bitna karakteri- 
stika simbolizma. Ne treba iz toga zaključiti na kopiranje književnog pravca, jer 
je to kod Kosa iskreno, njegovo i suština njegove duše. To je djelomična značajka 
i njegova uzora Rilkea. Kao da gledamo pjesnika, gdje prolazi svijetom, ulicama 
i skida blagom rukom kopremu sa života, zagleda u neprimjetljive karakteri- 
stike vremena i ljudi. Pjesnik i neće da zna sve o životu, jer mu to i nije potrebno, 
da ga upozna. Ima neka naročita ćutila preko kojih dolazi do zapažanja i zaklju- 
čaka, do kojih mi dolazimo običnim našim osjetilima. Što više, on i bježi od svijeta 
i stvari, da se povrati obogaćen saznanjem svoje vrste. U tom smislu značajne su 
dvije zadnje pjesme zbirke (Prije odlaska, Ovaj hip je tih), a značajne su kao do- 
kumenat pjesničke fizionomije. Trebalo bi ih u djelosti ispisati, da se osjeti 
njihova svježina 


O, ja već vidim: bijela jedra, more 

i sjajno sunce! I ja ću opet brodit 

u svoj svijet tišina i ljepota 

pod večernji kut ko osamljenik stari. 
Izučit ću tamo mudrosti života 

i vratit se s novim pozdravima stvari. 
(Ovaj kip je tih) 


To je upravo jedrenje od ovoga svijeta u drugi, njegov lični put, da se opet 
povrati natrag i gleda ovaj svijet, ali onako kako je dozorio u njegovoj osamlje- 
nosti. Kos bježi od svijeta i o njem se izražava škrto, riječima svedenim na naj- 
nužnije. Po duševnom raspoloženju i po svom načinu izražaja dolazi k nekom 
misticizmu, dakako ne svrhunaravnom, nego onom naročitom pjesničkom raspo- 
loženju, gdje duša mnogo ne govori, a puno osjeća i sugerira sebi i drugima. Ovo 
raspoloženje utjecalo je vjerojatno i na njegov način odabiranja pjesama za zbirku, 
gdje nije htio mnogo davati. Iz toga bi se mogla praviti neka nagađanja o kratkom 
pjesničkom dahu, ali to nije toliko važno pitanje. Pjesnik ima i drugih vrlina. 
Njegova je pjesnička organizacija misli i asocijacija pojmova originalna i formalno 
i sadržajno (Ribar, Mase, Pod zvijezdama velike vage). Jedino bi se moglo upo- 
zoriti, da se čuva teških asocijacija, jer će zapasti u nerazumljivost. Ima u zbirci 
i koja originalna pjesma (Žena s ugla), gdje ne možemo uprijeti prstom na uzor, 
ali osjećamo starinu pjesme. Uglavnom Kos je s ovom zbirkom dodao kamenčić 
novijoj lirici i ne vjerujemo, da će ostati pri ovome, kao što često biva kod nas, 
da kod mlađih inspiracija presahne, Istina Kosov svijet doživljavanja i nije toliko 
bogat, stoga će morati biti na oprezu, da se ne ponovi. »Vodopad« je pjesnikova 
gimbolika i voda će mu nadahnut još koju pjesmu, kao što je misterij vode obo- 
gatio i dušu Gregorčića. , 

B. Klarić: Darovi vječnosti. Sklopljenih ruku Nasuprot 
Kosovoj škrtosti Klarić je dao istovremeno dvije zbirke pjesama, Iskreno govoreći 
bolje bi učinio, da nam je dao izbor iz ovih dviju zbiraka i ovaj bi probrani niz 
pjesama imao više uspjeha. Teško je kod njega naći osnovnu duševnu dispoziciju 
kao polaznu točku za rasuđivanje iskrenog doživljaja ili knjiškog utjecaja ili na- 
pokon slaba i neodređenog dočivljavanja. Ima kod njega podjednakih dispozicija 
barem u ovim pjesmama za razna duševna raspoloženja. Preotima mah deskripcija 
i poezija ugođaja, ali jednako jak postaje u patetičnim izlijevima i himnijskim 
zanosima (Dušine antene, Molitva — Sklopljenih ruku). Ovo je i prednost, jer 
pokazuje različne mogućnosti uživljavanja i prilagodljivosti duha, ali može biti 
znak slabosti i prejakog utjecaja, koji smeta, da dođe do izražaja prvenstveno 
njegovo glavno duševno nastrojenje. Unutrašnji svijet jači je od svih vanjskih 
utjecaja, ako se radi o istinitom umjetničkom talentu, jer je jači i probija makar 
i nesvjesno. Klarić ja morao malo više promišljati, stegnuti se i procijediti u 
zbirku najbitnije, to više kad kod njega ima zamjerna lakoća pravljenja sti- 
hova i to sasvim pravilnih, ritmički besprijekornih, ali uza sve to ne uvijek dozo- 
renih i spremnih za vanjski svijet. Spomenuh lakoću versifikacije, i to se mora 
kod njega posebno istaći, da se ubuduće zna ravnati u pogledu izbora i pisanja 
pjesama. Trebat će više obuzdavati demona pisanja tako da pjesme dobiju svje- 
žinu i težinu unutrašnjeg prekuhavanja. Inače će i u budućnosti biti dojam nje- 
govih pjesama kao još nestaloženih i prekratke pjesničke inkubacije. A to je prvi 
zahtjev za uspjelu liriku. Tako u ovim zbirkama ima pjesama, koje su doista 
proizvod lakoće pisanja više nego potrebe stvaranja. Istina taj mu karakter stva- 
ranja jamči za trajniji pjesnički rad i naravno plodniji ali ne uvijek stvarniji i 
vredniji. : : 

Prilikom ovih zbiraka moče se reći i nešto konkretnije o pojedinim pjesmama. 
Zbirka »Sklopljenih ruku« izražajno originalnija i Svježila od »Darova vječnosti«. 
Kao da je u njoj probraniji i kritičniji, stih djeluje novinom. Kako Klarić može 
biti jak i dojmljiv u nekim pjesmama, gdje se više sabrao u unutrašnjosti svje- 
doče pjesme Elegija sutona, Otvori prozor, Uspomena, Preobraženje, Jobova balada 
itd. U njima se osjeća intenzivnije bilo duše i dugo skuhavanje, dok su izišle 
god pero. No uz ovako dobre pjesme ima i loših prebrzo napisanih i slabo proživ- 
ljenih (Sjaj krvi, Digni me nad moju tugu, Djelo, Smisao stvari). Često se primjeti, 
a to nije čudo, i odjek lektire (Riječi su maska). Klarić ima bez sumnje dobrih 
pjesama, ali će morati unaprijed suspregnuti dah, više promišljati i onda dati 
pjesmu. 


Kirin: Popevke. Kirin se pojavio tankom zbirkom kajkavskih pjesama, 
koje su svojim tonom karakterizirane upravom naslovom »popevke«. Nema unutra 
teških akcenata, životne mudrosti ili dubokog razmisljanja. To je poezija može se 
reći dokolice a ne životnog traženja i napora. Formalno su pjesme dobre i pri- 
rodne, jezik i ritam skakutljiv i prosipa se lagano, a sadržajno ne daje bogzna 
kakove novine. To su svakodnevna zapažanja, sitne primjedbe, mali odjeci i da- 
leka nagađanja. No sve opet nijesu svježe | nove. »Rascvel se... podsjeća na neke 
tvrde stihove, a pjesma »Pri Majki Božji Kameniti« ima ponovljenih misli. No 
ima pjesama koje opet dokazuju neobičnu glatkoću i prpošnost kajkavskog dija- 
lekta. I nije bez opravdanja rečeno sudeći po ovoj zbirci da je kajkavski dijalekat 
prikladan za sitne i familijarne sujete (Cinkušek, Špiglec i dr.). U zadnje vrijeme 
prestao je razmah regionalne dijalekatske poezije, no Kirin je to htio ponovno 
oživjeti. Ima lakoće i pravilnosti u izražaju, ali bi za detaljniju i objektivniju kri- 
tiku dobro bilo, da nam je dao i nekajkavskih pjesama, prema kojima bi se dalo 
nešto konkretnije zaključiti. Ovako se mora ostati kod nekoliko zapažanja i kon- 
statacija, bez pomisli, da bi to imalo trajni i definitivni karakter suda o pjesnič- 
kom talentu. , A. R. Buerov 

IVO KOZARČANIN: TIHI PUTOVI 
(Suvremena Knjižnica Matice Hrvatske 1V/19) 


Ove crtice i novele, koje ne sadržavaju mmogo anegdote u sebi, u kojima 
nema mnogo komplikacija ni dramatskih zapletšja, imadu često u sebi mnogo 
stanovite lirike, koju bismo mogli nazvati lirikom. bijede. -I moglo bi se reći 
u cjelini (ako se odračunaju pojedini slučajevi) da je 'ta-lirika? uvjerljiva, 'Onda 
nas taj nepatvoreni timbre bijede. istinit i proosjećano lirski' dan, osvaja, jer 
istina je uvijek zanimiva, zaokuplja dušu i srce te ne ostlje“bez doima. Što 
mnogi ljudi ne će da priznadu bijedu, pokazuje samo njihovu Gulevnu niskoću. 
No ako se slika neuvjerljivo pregoni, dojam izostaje, 


Već u prvoj crtici imamo dobrih lirskih opisa, a u drugoj isto tekočna pr. 
opis podneva (str. 40.) u provincijalnom gradiću. Tipovi su u ovoj drugoj crtici 
dobro dani, sjećaju na ruski roman (onaj profesor i čita Dostojevskoga). Kad“ u 
trećoj crtici pisac opisuje Anu, koja ja počinila abortus, bijeda je te duše ocrtana 
uvjerljivo, njene teške muke dolaze od tihe želje, koju život nije uslišio (67./8. 
Str.). Nju tišti svijest: »Ubila sam dijete« (77.). U svijetu g. Kozarčanina nema 
vedrine, jer on vidi zlo i uopće se pita: »Zar čovjeku zaista može biti dobro? 
Tko to kaže? Taj laže...« (str. 79.). I jer zlo bije ljude, svi su egoisti: »Uglavnom 
preopterećeni sami sobom i svojim nevcljama... Mali, sebični | bijedni, kljasti 
i slijepi, više prisiljeni da budu zli, nego uistinu zli, oni ne mogu voditi _ brigu 
3 drugima i ne mogu biti dobri prema drugima, kad ni prema njima niko nije 
dobar« (str. 83.). Pisac znađe dati paralelno štimung prirode i čovjeka. znade 
prirodu i čovjeka u sukladnom duševnom okviru uhvatiti. Uopće se priroda 
mnogo opisuje i & puno senzibilnosti (»i zabrinuti, sjetni koraci listopada se 
čuju« 96. str.). Tako u crtici: »Povratak u jesen« Što je sadržaj? Kao 
uvijek, ne baš mnogo. Ona je bogata, on siromah; otišao je u grad na školo- 
vanje, i prilike se urotile protiv nje tako, da se morala obećati drugome... Sve 
je dano proosjećano, lirski, nekud fatalistički. »Mi smo već dosada potrošili svu 
sreću, koje nam je trebala izdržati cijeli život« (str. -05.). Opisi g. Kozarčanina 
međutim osim svoje poetičnosti kriju i jednu opasnost t. j. opasnost precioznosti. 
U crtici »Snijeg« oni su toliko precizni, da se pita, mogu li se održati. Pre- 
ciznost se dade održati u nekom romantičnom okviru, ona će izvrsno pristajati 
i u komični okvir (jer i sama graniči s komikom), ali u ovako ozbiljnim i bol- 
nim, čak tmurnim, bezizlaznim, gotovo očajničkim slikarijama ona distonira i 
izaziva. Takvi preciozni opisi (kojih ima i drugdje; ovdje ovaj opis prosinca) 
prečesto su (ko što je jasno kod precioznosti) tvorevina glave, igra intelektuali- 
stičke strane stvaraoca, pa prema tome treba da se i uvrštavaju, kamo spadaju: 
ta igra mašte dolazi iz glave, ne iz cijele duše. Uopće su u ovoj crtici, koja 
prikazuje isječak života mladog tuberkulotičara (tbc i abortus su piscu mile 
teme), opisi preopterećeni, zamaraju. Stilizacija je katkad zanemarena, tako se 
na pr. dvaput spominje riječ »sat« u ovoj rečenici: »Taj dan... slijedila je 
sedam istih takovih dana, koji su djevojci i Adamu donijeli mnogo radosnih 
sati u bjelini ljubičasto osjenjenoj, na koju se jutra izlijevahu u mlazovima 
cijele duge, samotne sate«. Ovdje se na neestetski način ponavlja riječ »sat« 
u raznom značenju (prvi put moglo se reći: radosnih časova). »Dva života« 
je i opet jedan isječak iz povijesti jedne studentice, koja polaže ispite i trpi 
od tb. U »Baladi o š&inu« vidimo, da se moralna i fizička bijela često 
prate: jer ko uvijek trpi od drugih, postaje lako zao, i u tom je tragika i 
bolna nota ove crtice. Gdje je bijeda, tu se rađa zloća, ne velika, zloća jednog 
Ubermenscha, nego sitna, nemoćna. »Iz sebe režim na svakoga, ko mi se pri- 
bliži. Ja sam nekada romantično želio ostaviti prtljag civilizacije i sve lažno... 
spaliti sve knjige...« (str. 158.). Nestaje vjere, javlja se zluradost. »Između mene 

i neprijateljskog svijeta... postoji zid« (str. 162.). Pogled takvog čovjeka je 
»mrzak i zao pogled vuka na šumskoj čistini« (str. 162.). U crtici »Stara 
žena« čak i nebo ostaje gluho, pa takav svijet mora da izgleda nepodnosiv, 
t.j. takav svijet i jest nepodnosiv, odnosno bio bi nepodnosiv, kad bi doista 
Bog bio gluh na ljudsku bol. Tu molitve idu u nebo, koje je »za njih zatvoreno 
i nedostižno« (str. 169.). Pisac ne pregoni naumice tamu, ali mu je baš zadnja 
crtica »Vode rastu« najmanje uvjerljiva, jer nas ne može uvjeriti o tom, 
da jedna tuberkulozna učiteljica, koja tu u selu proganjana sićušnom i zlobnom 
i zlom sredinom trpi i klone, a koja ipak ljubi, postaje čak ravnodušna prema 
dolasku svog dragoga, svog ljubljenoga. »Zato je isto tako sasvim svejedno, piše 
li ti upravitelj, da te ja molim da dođeš, ili ti ne piše, jer te ja ne čekam 
više ni časa. Ja samo čekam, da vode narastu. Da narastu do mene« (str. 204). 
Ovaj štimung nirvane, konstruirani, samoubilački štimung, koji čeka samo pre- 
stanak života i više ništa — to nije nešto uvjerljivo, nego konstruirano, 

Keko rekoh u početku, lirika bijede dana je inače dobro u g. Kozarčanina, 
i može se reći, da mu riječ od srca ide. Ta lirika bijede fizičke često je i lirika 
sitne moralne bijede, sitne zloće onih, koji gu od svih ostavljeni. Nije to lektira 
za svakoga, premda je redovno vrlo istinita u konstatacijama, jer ta lektira, 
pogotovo ako se zatrči, ubije životni elan, i ukoliko ja ovakovo životno gledanje 
odgovaralo još poslijeratnom onom pesimističko-dekadentnom raspoloženju, danas, 
kad se bude narodi na život, u vrijeme, kad nam treba probuđenih energija i 
svježe volje za život, ova lektira riskira da postane nesavremena. Ipak se ne 
može reći, da bi crtice g. pisca bile onako pesimistički nategnute, kako je zbog 
»socijalnog« tona Miškina smatrao za zgodno da nateže svoje slikarije sa sela, 
koje je ipak još u glavnom zdravo i voljno da živi. Danas, kad Evropom struji 
dah života, kad sve hoće da živi, ne čekamo ni mi »da vode narastu« i da nas 
odnese nirvana. Pisac je učinio vrlo dobro, da je slijedio samo svoje nadahnuće 
i bol svoje duše, a da se nije dao (općenito, osim mjestimice) odvesti u sum- 
njive vode tendencioznog morala, na teren »socijalnog« natezanja bijede u očaj- 
ničke i nirvanske himne. Zato mi se Miškinine stvari čine »dobre« tek »gs na- 
tegom« (kako su naši stari profesori ocjenjivali), dok su crtice g. pisca dobre i 
najbolje onda, kad s njegove strane ima što manje »natege«. 

Svakako traži istinoljubivo srce, da se i bijeda prizna kao i sva istina, i 
tu se vidi, da zadaća književnosti nije frivolna, nego da je njena zadaća duboko 
čovječna. Iza religije i filozofije njoj pripada prvo mjesto. U knjizi g. Kozar- 
čanina: »Tihi putovi« (koja bi so bolje zvala: »Bijedni putovi«, jer »tihi« 
izaziva dojam puteva tihih i dobrih, a ovi su putevi često bijedni i zbog bijede 
zlobni), u ovoj knjizi ima mnogo iskrenih i dobrih stranica iz povijesti vapaja 
čovječje duše zašle u ćorsokak bijede fizičke 1 moralne. 

D. Čepulić 


BUNJEVAČKE NARODNE PISME 
(Eakupio i uredio: Ive Prčić, Subotica 1939., vlastita naklada) 


Ive Prčić je skroman xmulturan radnik, gotovo bih rekao i suviše skroman, 
da nisu skoro svi nacionalni i kulturni radnici iz Bačke Hrvatske takvi: povučeni, 
tihi i šutljivi. Ravnice govore svojim mirom i tišinom iz tih ljudi, koje su patnje, 
nepravde i progoni očeličii d učvrstili u njihovim uvjerenjima. 

Godine i godine je Ive Prćić ustrajno i marljivo sakupljao građu, sakupljao 
živo narodno blago, da ga sačuva od propasti i da na osnovu toga materijala pri- 
bavi jedan dokaz više za nesumnjivo hrvatstvo Bunjevaca. 

Kakav je to posao, to mogu ocijeniti samo oni, koji su ga upoznali na terenu. 
Ako još dodam, da je teren na kojem je radio Ive Prćić daleko teži od drugih 

terena radi prirođene stidljivosti, prevelike konzervativnosti, preteških nacionalno 
političkih prilika | prilične literarne akulturnosti, onda sam time baš dosta rekao 
u pohvalu marljivosti Ive Prćića. 

S obzirom na prilike u kojima je Ive Prčić radio više se zbilja nije moglo ura- 
diti na tome polju. Geopolitički položaj bunjevačkih Hrvata je iziskivao neprestano 
napinjanje svih snaga i na obične, svakodnevne i sitne borbe, koje su apsorbirale 
ljude i najbolje životne snage agilnijih radnika tako, da se nisu mogli isključivo i 
svom snagom posvetiti jednome poslu. To nije slučaj samo kod bunjevačkih Hrvata 
nego i u cijeloj Hrvatskoj, ali se to kod bunjevačkih Hrvata daleko teže osjetilo, 
budući da su bile prilike teže, borbe veće, a radnika žalosno malo, 

Lijepa Prćićeva zbirka »Bunjevačkih narodnih pisama«, koja je i opremljena 
vrlo skromno, značajan je prilog proučavanju našeg narodnog života uopće, a 
narodne pjesme posebno. Ima u toj knjizi vrlo zahvalnog materijala za ozbiljniji 
studij, premda je većina pjesama i inače poznata po Svojim motivima. To su 
hrvatske narodne pjesme, kako se govore i u drugim krajevima, samo su preve- 
dene i prepjevane bunjevačkim dijalektom, lijepom i sočnom ikavicom, a ponegdje 
su i imena lokalizirana ili promijenjena. Sam tekst je također mjestimično pre 
trpio čak i značajnije promjene, ali su motivi ostali ipak toliko isti i zajednički. 
da je veza nesumnjiva i &igurna, kao što je sigurno i to, da su te pjesme u većini 
potekle s jednog i zajedničkog izvora. Postepenim raseljavanjem i pomicanjem od 
izvora pjesme su doživjele nužne promjene, ali su ipak zadržale potrebnu vezu s 
pjesmama, koje su se također udaljivale od izvora, doduše u mnogo manjoj mjeri, 
i doživjele slične promjene. 

U ovoj knjizi objavio je Ive Prćić 318 pjesama, dok je 26 pjesama predao 
Matici Hrvatskoj za njena izdanja cjelokupnih hrvatskih narodnih pjesama. Prćić 
je podijelio zbirku na pjesme: 1) pobožne, 2) dičije, 3) korizmene, 4) kraljičke, 
5) svatovske i 6) groktalice, koje su ujedno i najbrojnije. 

Najljepši i nejoriginalniji ciklus su kraljičke pjesme među kojima ima neko- 
liko pravih bisera i sjajnih plodova narodnog genija. Te su pjesme jednostavne i 
lake, ali toliko lijepe u svojoj jednostavnosti, prepune srca i ljudske duše, da 
upravo zadivljuju i onda, kada ih čovjek samo čita. No prave ljepota kraljičkih 
pjesama dolazi do izražaja tek onda, kada čovjek o Duhovima čuje, kako male 
djevojčice — kraljice — pjevaju skladno i oduševljeno po bunjevačkim građovima 
i naseljima te pjesme. 

Da nabrojim samo dvije, koje ne moraju biti čak ni najbolje: 


Pa maramu veže. 
Svilom izvezena, 
Krajom opšivena 
Pa ona smotaje, 
Dragom u džep daje. 


»Izrasla je ruža 

Kati pod pendžerom. 

Iz rakije rasla, 

Iz vina cvatala. 

Pod njom sidi Kata 
Ili ova druga (bolja): 


Đače razbolilo. 
U subotu, nane, 


— Je 1 ti teška, đače, 
Ta crna zemljica? 


— Evo tebi, dragi, 
Marama vezena, 


S vidom izvezena 
Krajom opšivena 

Pa ti ići kući, 

Pa se ti pofali 

I ocu i majki 

I bratu i seki 

Šta ti Kata dala 

I u džep smotala —<« 
»U petak se. nane, 


Bolom bolovalo. 

U nedilju, nane, 
Nače umiralo. 

Ne 'tila ga majka 
U groblje mećati, 
Već u bašču, nane, 


Pod žutu narandžu. 


Svako jutro majka 


Na groblje hodila... 


Je 1' ti teška, đače, 
Zelena travica? — 

— Nij' mi teška, nane, 
Ta crna zemljica, 

Nij' mi teška, nane, 
Zelena travica 

Već su teške, nane, 
Suze materine —« 

Iz ovih se pjesama, a osobito iz ove druge, vidi, da su, uza svu originalnost 
i posebnost, ipak i u njima najčešći i najljepši motivi iz poznatih narodnih pje- 
sama, a to ništa ne umanjuje njihovu vrijednost i njihovo značenje. Ove (i druge) 
kraljičke pjesme pjevaju se tako, da se svaki stih ponavlja, & na kreju dodaje 
se uvijek pridjevak ljeljo po čemu se bunjevačke kraljice ponegdje zovu 
i ljelje. 

Ima u kraljičkim pjesmama toliko slobode i prirodnosti, toliko struji iz njih 
pravi, nepatvoreni, neograničavani i neograničeni život, da se mogu slobodno 
uporediti s najboljim hrvatskim narodnim pjesmama iz drugih ciklusa, ali to 
još ne vrijedi (i ne može vrijediti) za eve kraljičke pjesme, jer ima dobar broj 
prigodnih, verbalističkih i pomalo praznih, što nije ni čudo kod onolikog broja 
kraljičkih pjesama. 

Sve ono što su bunjevački Hrvati sačuvali, primili ili stvorili u (manje ili 
više) formi pjesme Prćić je uvrstio u ovu knjigu, premda to sve i nisu narodne 
pjesme, premda ih govori narod. Pojam narodne pjesme je jasan i određen, a 
taj pojam nikako ne obuhvata sve Prćićeve pjesme iz prva dva ciklusa, a po- 
neke iz trećega. 

Istina, sve su te pjesme, a pogotovo one iz drugoga ciklusa — dičije — 
predavane isključivo usmenom predajom a osim toga izvršile su i važnu zadaću 
u odgoju djece, ali to ih još ne izjednačuje s drugim pjesmama kao što su kra- 
ljičke. Uostalom ovakovih dičijih pjesama ima svaki kraj i svaki narod, jer 
te pjesme odlično zabavljaju djecu. 

Neke od pobožnih pjesama su postale svojina naroda u pravom i punom 
smislu te riječi, pa su još i sada sačuvane. Uopće bunjevački Hrvati od ovih 
Prćićevih pjesama danas najviše znaju kraljičke. pa dičije, svatovske, korizmene, 
pobožne, a najmanje groktalice. 

Kraljičke pjesme (kao i svatovske podskočnice) postaju sve brojnije, jer se 
u kraljičkim pjesmama opjevavaju i suvremeni događaji 1 popularni ljudi. Za- 
nimljivo je, da su to sve samo Hrvati, što domaći sinovi, što narodni prvaci 
iz drugih hrvatskih krajeva. , 

Grošktalice su najbrojnije pjesme i najduže, pa se valjda zato i zaboravljaju 
tako. Gotovo sve su prerađene i pobunjevčene narodne pjesme iz zajedničkoga 
izvora. 

Kolika šteta što je Ive Prćić tako skroman u svojim komentarima, bilješkama 
i tumačenjima. Ta on je barem nekoliko desetljeća živio za to narodno blago, 
a td mu je dalo pravo (i dužnost) da nam i on sam kaže o tome svakako daleko 
više nego što je rekao. No možda će to učiniti drugi puta! 

Ive Prćić je u svojim nastojanjima uspio toliko, da može biti zadovoljan, 
ali opet ne smije prestati raditi, jer je on u svojem neumornom poslu sakupio 
sigurno još mnogo narodnog blaga, koje ne smije propasti. 

Sve pjesme, sve bilješke i svi komentari pisani su bunjevačkom ikavicom. 
koju Prćić odlično poznaje. On je, pored Blaška Rajića, najveća živa enciklo- 
pedija narođnog blaga i govora bunjevačkih Hrvata. 


Marko Čović 





»Moderni svijet ponizuje. Ponizuje državu, ponizuje čovjeka. Ponizuje 
ljubav, ponizuje ženu. Sramoti pleme, ponizuje dijete. Ponizuje narod, 
ponizuje obitelj. Ponizuje, uspio je poniziti, što je možda najteže poniziti 


na svijetu: on ponizuje i smrt«. 
Charles Peguy 

Vazatiši 


RACINE-OVA ANDROMAKA — TRAGEDIJA ŽENE I MAJKE 
(Prigodom prikazivanja Racine-ove zAndromake« u Zagrebu) 





Nedavno smo u Zagrebu imali prilike da vidimo Evripodove Trojanke Tu je 
Nina _ Vavra odglumila Hekuku, ženu kralja trojanskoga Priama, doduše ne 
klasično, već romantično — realistički, ali s elanom proživljavanja. U Andromaki 
Racine — ovaj put se srećemo s jednom od tih nesretnih Trojanaka, sudbom 
gonjenih, pošto im grad bude razoren i sve zadesi okrutni udes ropstva. Kako je 
poznato, Andromaka je udova iz Hektora, sina Prijamova, Hektora, koji je bio 
najveći trojanski junak, ko što je Ahil bio najveći junak na grčkoj strani. 


Racine-ova je Andromaka reprezentativna za njegovo stvaranje. Jer to je 
kazalište klasično, ujedno kazalište strasti, odnosno kazalište ljubavi, koja je za 
Racine-a fatalna strast, pod kojom moreš da se smrviš, pod kojom te udes slomi 
(»to je Venera, koja se čitava bacila na svoju žrtvu«, kako se veli u Fedri), i 
napokon to je kazalište u eri Kralja sunca Luja XIV. Eto ovo troje da vidimo 
ponajprije malo što znači. Klasično kazalište znači: kazalište, koje visoko odskače 
i svijesno se dijeli od vulgarne kopije stvarnosti, smatrajući, da je umjetnost 
domena ne samo kopirane zbilje nego i višeg gledanja te zbilje. Kazalište strasti 
znači eta na pr. u Andromaki, da su tu, kako ćemo vidjeti, osobe kao Hermiona, 
Piro, Orest čista strast: sve ih tjera svemoćna strast ijubavi poput nekog zlog 
božanstva. Zato na pr. Orest tu na koncu, kad ubije Pira i poludi, u ludilu kliče 
pun paroksizma: 


O hvala, bozi! Moja nesreća nadilazi moju nađu! 


Kazalište Luja XIV., to znači, da se tu osjeća da živimo u doba Kralja-Sunca. 
To je raskošni dvor, pun ceremonijalnosti i galantnosti To se onda osjeća i u 
Racine-ovoj Andromaki. Radnja se naime zbiva na dvoru Pira, kralja epinskoga, 
sina Ahilova. Sin je naime Ahilov odveo u ropstvo i Andromaku, Hektorovu udovu, 
ali ona kod Racine-a biva tretirana kao prava gospođa, premda će se Piro, ali iz 
ljubavne strasti, pokazati nesmiljena srca, kad bude tražio, da ga uzme ili će joj 
maloga šinka, svu njenu utjehu i uspomenu na Hektora i Troju, predati Grcima, 
koji se boje sjene Hektorove i traže, da ge dijete preda njima. Piro je okrutan, 
ali manje galantan kavalir. (Ipak se tu Racine čuvao da ne popusti savremeni:cima). 


Piro dakle traži od Andromake, da ga uzme ili će joj predati sina Grcima. 
Nad Andromakom lebdi mač gorke sudbine, koja se ne može odvratiti. I sam joj 
to Piro drastično kaže (u III, 7): 


Kažem vam, treba poginuti ili vladati. 


Andromaka, vjerna Hektoru i nježna mati, na koju stranu da se odluči? Da 
pođe za Pira, to joj je nemoguće, kad se sjeti »one vječne noći«, kad je za propasti 
Troje ugledala Pira. Zar da zaboravi, kako je Hektor lišen pogreba bio vucaren po 
prahu oko gradskih zidina ljubljene Troje, kako je njegov otac zagrlivši oltar pred 
nogama joj srušio se, zar da zaboravi »onu okrutnu noć, koja je za jedan cijeli 
narod postala vječna noć«e, kad je sred gorućih palača trojskih ugledala Pira pokrita 
krvlju trojanskom, kako si krči put preko njene mrtve braće?! (III. 9). Ako je to 
nemoguće, kako je s druge strane moguće, da preda svoje dijete, kcje još pred 
zadnji boj uze Hektora u ruke i zaplaka: 

»Ja ti ostavljam sina kao zalog moje vjere«. 


Piro opet pozna samo svoju strast: ljubav. On bi doduše imao uzeti Hermionu, 
kćerku Menelaja, dakle Grkinju, i ona je već tu kcd njega na dvoru. Ali eto, kad je 

ljubav nesavladiva moć, kao neko zlo božanstvo, pred kojim čovjek pada. Hermiona 
je isto tako strastvena žena, zato je sad iz ljubomore, jer onaj ljubi Pira, spremna 
na &ve. Gdje ima strastvene ljubavi, tu je i mržnja. Iako je Piro prezre i uzme 
Andromaku, neka plane Epir u krvi | vatri »kao druga Troja« (II. 2). Njoj je sve 
jedno, ona kao da pozna samo jednu svetinju: svoju ljubav. I Orest, koji je došao sa 
strane Grka da traži maloga Astianaksa, i taj je sama strast. On voli Hermionu i 
spreman je njoj za volju na sve. On je lud od strasti, i sretan, što je našao priliku, 
da sretne Hermionu, on je želi ugrabiti. Ili će raspiriti novi rat, jer ona predlaže 
osvetu. »Pođimo, gospođo! (tako on predlaže). 


Zapalimo još jednom svu Grčku. Ja da se istaknem snagom, a vi svojim 
imenom, zauzmimo mjesta, vi ono Helenino, a ja mjesto Agamemnovo« (IV, 3). 
Ali osveta koju Hermiona sprema Piru, je strašna. Ona predlaže Orestu i traži 
kategorički od njega, da ubije Pira, ako Piro priđe s Andromakom k oltaru. Orest 
će izvršiti doista to, što je Hermiona tražila u svojoj ljubavi — mržnji, on ubija 
Pira. Jer Andromaka se međutim odlučila prići oltaru s Pirom, da apasi dijete, 
ali se ujedno pred oltarom i — ubiti. Kad Hermiona čuje za smrt Pirovu, ona se 
sad odriče Oresta. Ona je iz ljubomore, iz mržnje, koja je samo naličje ljubavi, 
tražila smrt Pirovu. Ona tjera sad Oresta, koga ona ne ljubi od sebe: »Zašto ga 
ubiti?... Ko ti je rekao?« upita ona Oresta. Koliko je to sve crno! Koliko 
strasti, koliko boli! Čovjek se samo pita, kako su mogli nazvati Racine-a »nježnim 
Racine-om«, misleći, da su time pogodili srž njegova stvaranja. Mi tu imamo više 
posla s tragikom, koji je duboko zavirio u ponor ljudske boli, s tamnim Racine-om. 
Eto čitave ljudske hekatombe: Andromaka — se ubija, Piro — biva ubijen, na to 
se i Hermiona od ljubavnog jada — skonča, a Orest — poludi. 


Je sam volio nazvati i u svojem eseju o 300. godišnjici Racine-ova rođenja 
ovog pjesnika nekim Beethovenom tragedije, nekim El Grecom tragedije, nego 
da ga zovem Mozartom tragedije. Jer oni nježni tonovi gube se pred crninom 
osnove, pred crninom sveukupne slike. Dabome, mi smo čuli nježnost osjećaja 
Andromakinih. Kakova je to žena, kakova li mati! Divna žena, divnija mati! (Baš 
obratno od onog što priča Thierry Maulnier, koji kao kritičar sve izvrće i misli, 
da je Andromaka samo žena vjerna Hektorovoj uspomeni). Spomenimo ovdje, da 
je Racine pače odstupio od povijesti, odnosno od legende, jer Astianaks je bio 
ubijen i prema Evripidovoj Andromaki, po kom je zasnovao i Racine svoju 
Andromaku, ona živi na dvoru Pirovu te je njegova žena i ima od njega sina. 
Tu se vidi, koliko je nježan osjećaj živio u dubini (makar di strastvenoj) srca Ra- 
cine-ova, kad je on volio da Andromaka ostane vjerna Hektoru čak dotle, da ne 
će da znade za drugoga muža, i da ostane nježna majka, koja će postati majkom 
boli. a sve zbog svoje — čiste ljubavi. U »drugom  predgovoru« pjesnik sam 
opravdava svoj postupak, jer — veli — i sami klasični pisci dopuštali su si slo- 
bode, a nekmo li ne će to biti dopušteno modernima, koji već te klasične teme 
niti ne poznadu tako dobro niti ons ne spadaju u njihovu baštinu. Zato onda veli 
dalje: »I ja dvojim, da bi suze Andromakine bile učinile tolik dojam na moje 
gledaoce (kao što su one to učinile) da su one tekle za kojeg drugog sina, a ne za 
onog kojega je imala od Hektora«. Eto dakle nježne majke i vjerne žene; to zbog 
čega Racine-a zovu »nježni Racine«. Ali sve ostalo — kolika li tama, jad, bol! 
Hermionom vlada pravi sadizam osvete: kad ona ne može da ima Pira, onda se 
mora ta ljubav očitovati kao mržnja, kao razaranje tuđe sreće: ona želi, da 
pomuti sreću Pira i Andromake, ona se želi nasladiti (»prenon quelque plair«) 
u tom, da ih smete (na dijete navukla je mržnju Grka, Pira će ožigosati kao zlo- 
činca, poslije će tražiti od Oresta smrt njegovu). Ona tu (u II. 1) izričito kaže o svom 
sadističkom užitku, da ih omete u sreći, napcse da Andromaku učini nesretnom: 


»Rendons-lui les tourments qu'elle me fait souffrir«. Dakle ona 
Želi, da Andromaki za bol vrati bolju, đa za bol koju joj uzrokuje Andromaka bez 

i mrve svoje krivnje, vrati bolju, koju će ona posve svijesno zadati svojoj supar- 
nici. I Orest je tako fatalno tamno lice, ožigosano znakom sudbine, predestiniran 
da izgubi sreću; pa kad je tako, on hoće barem, da nevin ne bude nesretan, već 
hoće da zgriješi, da bogovi ne kazne nevinoga. Njemu se čini, da neka nepravedna 
Moć »pušta zločin nekažnjen, a progoni nevinost« u svijetu, zato mu je teško 
nogiti breme pravde. 

»Moje me nevinost napokon počinje da tišti«. (III, 1). 

Strahovito kobne riječi! Kako taman je svijet pred očima Orestovim, kad on 
drži, da je to svijet — nepravde, bitno svijet nepravde. Strašan bi bio svijet, kad 
bi bio &av izručen nepravdi, ali ne! Nije tako, Božja Providnost ipak bdije i ne da 
pravednoga da bezbožnik s njime radi što hoće, i ako je pravedan čovjek izvrgnut 
i izvrgavan. Pa ipak: Orest se nećka isprva ubiti Pira, kadno Hermiona traži sve 
odlučnije: ili — ili! Il će Orest Pira ubiti i time steći njenu ljubav ili ga ne će 
ubiti i izgubiti će njenu ljubav. Doista je nad Orestom neki taman fatum, kad 
njega, koji je spreman zapaliti nanovo Grčku, na novi rat, da se i opet pali ; lije 
krv kroz godine, ali se ipak nećka izravno ubiti Pira, kad njega ta Hermiona 
sama tjera na umorstvo. 


»Vratite se sav pokrit krvlju nevjernika, 
Krenite i u tom stanju bit ćete sigurni za moje srce«. (IV, 3). 


Orest bi Hermionu ugrabio, Svaki zločin za nju počinio, ali sad se traži 
umorstvo vlastitom rukom i smjesta. I to se dogodi. Ali onda ge Hermiona odbija 
i on poludi i Furije ga obuzimaju... U svom ludilu on prema zakonima fran- 
cuske klasične tragike još se znade lucidno analizovati. Nad glavom mu sikću 
zmije Furija, da ga povuku u vječnu noć. 


Ali ne; povucite se (veli) prepustite sve Hermioni, 
Jer će me nezahvalnica znati bolje od vas rastrgati. 
I evo joj ja nosim moje srca da ga proždre. (V, 5). 


Racine-ova Andromaka je reprezentativno djelo francuske klasične tragike 
Racine piše u stihovima, on piše u riječima jednostavnim, analizira duševnosti, 
Sva se radnja zbiva prema zahtjevu klasike na jednom mjestu i za (otprilike) 24 
sata. Zato je to radnja duševna; ide zatim, da se u zadnjem momentu zgusne i da 
se takovo zgusnuto duševno zbivanje u najodlučnijem času izanalizira. To je 
realizam više vrste, jer se u običnom govoru ni ne govori u stihu. Ali bi bilo 
čudno braniti pjesniku pisati u stihu, jer pjesništvo nije kopija stvarnosti, i ko 
misli, da jeste, ne razumije eto ni najelementarnije pojave, zašto je naime poeziji 
mio stih — koji ipak nije kopija života. Poštujmo u Racine-u genija višeg reda, 
glasnika višeg Svijeta, što je on i bio. Sada o ovoj 300. godišnjici Racine-ovoj 
sjetimo se nauke tragedije, a to je samilost i ljubav prema čovjeku, koji je patnik, 
sjetimo se duše čovjekove, koja uvijek jednako traži odgovor na sfingu života 
Veliki događaji sred kojih se svijet nalazi, približuju nam umjetnost Racine-ovu 
i prikazuju kao vječnu Francuzi više puta vele, da stranci ne mogu shvatiti 
Racine-a i traže lijevo i desno, i s brda i dola, kojekakove uzroke tome. Racine je 
velik, i zato se danas njegov genij više ne osporava, Ali samo veliki duhovi mogu 
potpuno shvatiti Racine-a ,i u velikom vremenu on postaje sve razumljviji. Sto 
engleski esejista i romanopisac Huxley, naš savremenik (preveden i u nas) misli, 
da je nastupila pomrčina tragedije, te se malo pišu tragedije, ima pravo. Onda 
pravo kaže i to, da je tragedija preozbiljna za njegovu t. zv.  »cijelu istinu«. 
Huxley-u je stalo do frivolnih detaljića, koji ne stanu u tako svečano prikazivanje, 
kao što je tragedija. Recimo napose: stihom pisana svečana Racineova tragedija 
ne bi trpjela takvih škakljivih delaljića. Ali za to tragedija i gleda bitnije, a da 
bi se mogla delektirati na malim frivolnim poslasticama, iznad kojih se veliki 

duhovi mcgu da vinu. Zato je baš veliko vrijeme zvano, da u ljudi u dušama 
uzbudi opet shvaćanje za bitno, za esencijalno, (jer se inače gube u tričavostima); 
tragedija je tako metafizički dublja i zato teže pristupačna, ali dođe vrijeme, 
kad i ona postane bliža, kad je čovjek dublje u svom biću potresen životom i kad 
zagleda dublje odi površine. Jedan od onih, koji su duboko gledali, bio je Racine. 
Zato se s pravom odaje njegovu geniju velika počast. 


D. €. 


KAZALIŠNA KRONIKA 


U početku ove godine nastao je bio mali zastoj, dok se spremio »Barun 
Temburlanović« (o kojemu je posebno bilo govora u br. 3 H. S.) i dva komada 
neobično slične unutarnje strukture: Gehrijev komad »Na šestom katu i 
Shurekovi »U lični pjevači. 

Upravo je nevjerojatno, koliko identičnosti kriju u nutarnjim slojevima svoga 
bića ova dva komada inače nejednake umjetničke vrijednosti, a po prilici slična 
uspjeha na zagrebačkoj pozornici, | 

Složeni ne od jednoga umjetničkoga daha sa jasnom podlogom ličnosti i 
čvrstim okvirom zbivanja, nego u naslagama bezbrojnih lica, disparetnih i ose- 
bujnih, sa svaki čas novim situacijama vješto namještanim više nego organski 
povezanim, ova dva komada bi se mogla pod zajedničkim nazivnikom nazvati — 
traženjem čovještva. »Na šestom katu«, u &iromašnoj mansardi se pate različiti 
Stanari, bijedni moralno i materijalno, &vaki ga svojom dušom, a svi zajedno 
u jedinstvenom klupku međusobnoga ogovaranja, uhodarenja, potpomaganja, stra- 
danja i radovanja. Bijeda je tim ljudima oduzela fizionomiju ljudske plemenitosti 
i dostojanstva, oni u svome moralno zamaglenom ambijentu izgledaju kao lutke 
pokretane jednom uistinu unandimističkom silom održanja i životarenja. Isto je 
tako u podrumu »Uličnih pjevača«. Tri izgubljena, pijana života vrte se tu u 
uskom krugu jedan oko drugoga, bez radosti, bez volje, bez truna životnoga soka, 
bez otpora | bez čovještva. I taman u času desperatne situacije i u dnu i na 
vrhu kuće, i u podrumu i na mansardi dolazi čovještvo, umilni i dobri dašak 
čovještva, koji spasava. Dolazi kroz ženu, priprostu, zapuštenu, sitnu i prezrenu 
ženu, koja je u stanju kroz plemenitu ljubav ustalasati grudi, izmamiti suze i 
barem za čas uozbiljiti suludi inferno rezigniranoga ljudskoga vrtloga. 

Dakako, svaki od ovih komada, ima 8&voj specificum. »Ulični pjevači« su u 
melodramskim efektima pokvarili ozbiljnost umjetničke kvalitete, koju im je 
kazalište htjelo dati. U rastrganim slojevima bezbrojnih prizora, glumci su bili 
prepušteni sami sebi (po karakteru samoga komada), pače samo od njihove lične 
invencioznosti i duhovitosti ovisila je sudbina polovice predstave. Radi toga je 
bilo i previše banalnosti, jeftinih kabaretskih trikova, a sretni nalaz briljantne 
cgrlice preslab je motiv za dublju radnju, odatle ishitrenosti mnogih prizora ni 
kraja ni konca. Muzički šlageri su drhtavo-emocionalnim  flasterima začepili 
praznine, a na koncu konaca se javila ljubav, i toplina novog raspoloženja do- 
nekle je opravdala dugočasno natezanje trojice pjevača, kojima se inače izvjesna 
publika srdačno smijala. 

»Na šestom katu« je naprotiv bilo zrelih scenskih kreacija, originalnih po- 
teza, duhovitih obrata i nekoliko odličnih likova, među kojima treba spomenuti 
staroga činovnika Hochepota (D. Dujšin), njegovu kćer Hedvigue (Ervina Dragman), 
vanrednu gazdaricu (Bela Krleža) i slikara Lescaliera (Salko Repek). 

Mjesec ožujak je bio plodan premijerama i kazališnim događajima prvoga 
reda kao što je na pr. gostovanje Comedie francaise, koje je briljantnim sjajem 
i veličinom zasjenilo skoro sve ostalo. Tek je nezgodna koincidencija htjela, da 
&u tik pred nastup Francuza nastupili mladi debutanti dramskoga studija, a po- 
slije francuske interpretacije Racine-ove »Andromaque« naš domaći ansambl sa 

Racine-ovim »Britanikom«. I nehotimična poređenja, često puta i neodgovorne 
sugestije oduzimaju kritici objektivni ekvilibrij, pa se moglo prošlih sedmica 
svašta čuti i čitati. 

Treba biti pravedan i priznati, da su mladi debutanti zaslužili puno pri- 
znanje svojom prvom predstavom »Sretni dani«c od C. A. Pugeta. Neobično 
sretan izbor komada, u kojemu ne toliko po lakoći, koliko po karakteru, sva lica 
odgovaraju mladim neiskusnim ljudima u životu, dobro je došao početnicima. 

I tako se desilo, da su početnici na pozornici igrali početnike u životu, sve 
same mlade neiskusne djevojke i golobrade mladiće u šaljivom sukobu prvih 
ljubavi, kad su stariji otišli od kuće. U toj perspektivi treba gledati i ocjenji- 
vati ovaj nastup i nipošto se ne može reći, da on ovim osebujnim koloritom 
prve mladosti nije unio u gledalište poseban čar svježine, humor nedostataka i 
ležernost neodgovornoga rješavanja problema. Mladići: Josip Gregorin, Borivoj 
Sembera i Vojko Kavić nastupili su smiono, naročito Šembera, koji se čak usudio 
lično i momentano retuširati na otvorenoj bini. Gđice Manja Figenwald, Ada Nagy 
i Marija Borska izradile su tri tipa djevojaka, kojima uza sve manjkavosti, na- 
ročito u izgovoru, nije falilo života i uvjerljivih akcenata, što naročito vrijeđi 
za gđicu Figenwald. 


Xx 


Comedie francaise je gostovala jednu večer sa Racineovom »Andromaque« i 
komedijom »Le Carrosse du saint-Sacrement« od Prospere Merimmeće-a. 

Dok je &uperiorna i savršena igra gđe Germaine Rouer (Andromaka), gđe 
Marie Bell (Hermiona), g. Pierre de Rigoulta (Pero) i g. Jeana Yonnela (Oreste) 
ostavila neizbrisive utiske veličine i nenadmašivosti u igranju klasičnoga Racinea 
(kojemu je »H. Smotra« u jubilarnoj godini prva u Hrvatskoj iskazala počast 
studijom Dra. D. Čepulića), dotle moramo reći, da su nas Francuzi razočarali 
izborom - Merimmćeove komedije, koja nam zastarjelošću i invektivom antikleri- 
kalnoga motiva jedne zaboravljene i demantirane epohe nije mogla u današnje 
doba i u našoj sredini ništa dati. 

Tragični kvartet Racineove »Andromake« stvorio je jedinstveno čudo kaza- 
lišne umjetnosti. Kostimi, prepuni helenske poetične majestetičnosti, u okviru 
bojadisane antikne arhitekture, dočarali su nam rijetkom snagom savršenu iluziju 
scene. Magična Racineova muzikalnost i ritam najskladnijih stihova prelijevao 
se u najizvornijem obliku našom pozornicom, koja je za čas postala autentična 
prva pozornica svijeta. Veličanstvena suzdržljivost vanjske kretnje gđe Germaine 
Rouer, nadoknađena nutarnjom dinamikom psihološkoga i glasovnoga izraza, bašti- 
njena vjekovnom tradicijom Andromakine uloge, divno je zaustavljala nabujalu 
strastvenost Pirove ličnosti, o koju &e uzalud razbijala demonska e&enaga ljubavi 
i ljubomore Herminionine. Gđa Marie Bell je u svakoj slici stvarala novu Her- 
minionu. Njena intenzivnost igre nadilazi svaki opis. A Orest u igri g. Yonnela 
tolikom plastikom nosi u svome liku tragičnu sudbinu Racine-ove koncepcije, 
da se u svakom momentu izdiže kao centralna ličnost čitavoga ovoga nedostiživo 
gracioznoga teatra. 

Našem »Britaniku« nije nedostajalo mnogo, da postane jedna od najboljih pred- 
stava ove sezone. i podjela uloga, | prijevod u stihovima od književnika T. Prpića, 
i karakteriološki tonovi, i kostimi, i režija, i elan pri izvedbi — sve se složilo 
u jedno, da i mi dokažemo, kako nam Racineovi stihovi leže ne samo u tehnici 
nego i u nervu naše kulturnosti. 

Tek se ponešto jako osjećalo udaranje rime, koja je malko sputavala lepršavi 
let stihova, pretvorenih u uzvišeni govor velike tragedije. Osim toga kao da se 
Žurilo nekuda, svi su interpreti pojačanim tempom bili nošeni od stihova na- 
mjesto obratno. Tu i tamo se malko deklamiralo, Režija je bila neskrupulozna 
u stilskoj čistoći, pa je popustila efektu realističke scene. 

Neki glumci nisu baš sasvim zaboravili sebe, pa su i u visokim ulogama 
mislili na efekte hoda i kostima, ali sve su to uistinu sitne zamjerke prema 
odličnom, snažnom umjetničkom dojmu cjeline. 

Dujšinov Neron je bio u svakom pokretu živi lik strašnoga tiranina, koji 
prelazi preko ljudi bez savjesti. Tek mu se potrese srce u krvi, on ge ponovno 
trgne i kida dalje. Žrtve njegove divljine — Britanik, sin cara Klaudija (Vje- 
koslav Afrić), Agripina, mati (Anka Kernic) i Junija, odabranica  Britanikova 


(Nadja Grahor) — u odlično podijeljenim ulogama nadopunjavale su svojim umjet- 
ničkim žarom čašu tragike do vrha. 


Pozornicom se prelila sva strast i sve čovještvo, vječno duboko i lijepo 
čovještvo Racine-a, pjesnika i tragika iz Velikoga doba. 


* 


Nekoliko dana prije »Britanika« proslavio je g Martin Matošević 25. godiš- 
njicu glumačkoga rada u nanovo uvježbanim »Graničarima«. Matošević je igrao 
svoju staru &lavnu ulogu krčmara Grge, a Freudenreichovi »Graničari« opet 
oživjeli starim toplim životom naše proslavljene pučke glume, koja ne prestaje 
izazivati suze i vjeru u čovjeka, 


CČitavi je dramski ansambli pregnuo, da izvede staro djelo novim poletom 
i mora se priznati, da su gđe Vika Podgorska, Ruža Cvetičanin te gg. Mato 
Grković i Ljubomir Jovanović izradili nekoliko majstorskih scena. D. Ž. 


Keoz vevije i listove 


Posavska Hrvatska od 17. veljače 1940. donosi povodom petgodišnjice sibinjskih 
žrtava, pod naslovom: »Sibinj i Vrba četrnaest grobova brodskog 
kotara 19 i 20. veljače 1935.« među ostalim | ovo: 


»Pet godina! Pet godina je već minulo od časa ove teške hrvatske narodne 
katastrofe. Pet godina obilaze žene, majke i siročad groblja Odvoraca, Sibinja i 
Broda (Vrbe) i ne mogu se utješiti, jer znaju da im nema — njihovih muževa, 
otaca, sinova — i da su poginuli na pravdi Božjoj i od siledžija ovog svijeta«.  ; 

»Nama Hrvatima jedno je jasno, da bez žrtava nema slobode, da bez napora 
nema uspjeha, da bez borbe nema pobjede! 

Hrvatski narod klanja se pepelu nevinih sinova, palih na braniku vječne 
Pravde i Istine, poginulih za ideale Slobode i samostalnosti, žrtvovanih na narod- 
nom oltaru hrvatske državne misli i nacionalne samobitnosti«. 

»Mrtvi vitezovi naši! Pali ste nedužni, goloruki, miroljubivi! Niste izgubili 
bitku! Ostali ste na polju časti Vaše, a sramota za neprijatelja! Niste poginuli 
uzalud! Mati Hrvatska nosi Vas u srcima svojih živih sinova i kćeri, i misli na 
Vas! Vjeruje, da Vaša žrtva ne će ostati nenagrađena! Pravda je spora ali dostižna. 
Najveći amanet za Hrvatstvo brodskog kotara jest ono četrnaest tužnih, ali slavnih 
groobva, koji nam stalno govore: 


Putniče, sjeti se, da ovdje počivaju nevine Hrvatske Narodne Žrtve od Sibinja 
i Vrba iz g. 1935.... i da čekaju svoje uskrsnuće... 
Žrtve hrvatskog naroda brodskog kotara (podaci iz 1935.) jesu: 


1) Topalović Petar, kbr. 192, Odvorci — ostavio iza sebe ženu Mariju i djecu 
Lucu 8 g., Miju 5 g., Lizu 4 g. sa 9 j. 435 čhv. 


2) Ercegović Antun, kbr. 4 Odvorci, ostavio mater Maru sa 9 j. i 407 čhv. 

3) Janković Ivo, kbr. 17, Odvorci, ostavio ženu Anku i kćer Maricu IIl £., 
Šimu 6 g., Filipa 4 g., Evu 2 g., sa 15 j. 175 čhv. 

4) Katalinić Ivo, kbr. 22, Odvorci, ostavio ženu Anku, kćer Mandu 2 £., sa 
11 j. 611 čhv. 

5) Štimac Đuro, kbr. 8 iz Odvoraca, ostavio ženu Maricu dijete Rezu 2 g, sa 
14 j. 1511 čhv. 

6) Peić Mato, kbr. 370, iz Odvoraca, ostavio ženu Mandu, djecu Miju 3 £,, 
Anku 2 g., sa 13 j. 1460 čhv. 

7) Gunčević Stipo, kbr. 20 iz Grižića, ostavio ženu Mariju djecu Mandu 14 g. 
Rezu Il g., Ivana 13 g., Lizu 8 g, Katu 5 g, sa 11 j. 567 čhv. 

8) Perković Antun, kbr. 631, Gor. Andrijevci, ostavio majku Rozu sa 5 j. 514 čhv. 

Iz Ruščice: 

9) Milec Mirko, kbr. 62, ostavio mater Jagu, 64 g., ženu Jagicu 31 g., sina 
Đuru lIl g, Franju 9 g.. Ivana 5 €., Anu 7 £, samo sa 3 j. te žive vrlo teška. 

10) Martić Ivan, ostavio ženu Lizu 29 g., i kćer Ružicu od 6 g, sa 1 j. 543 čhv. 

11) Mirković Stipo, kbr. 42, član zadruge, ostavio je oca Antuna, starca od 70 
g, mater Maricu od 70 g.. baku Lizu od 93 g., ženu Anu od 35 g,, sinove Ivana od 
16 g., Antuna od 10 g., sa 17 j. 1393 čhv. 

12) Vargić Tomo, kbr. 6, G. Vrba, ostavio ženu Klaru 45 g., kćer Mariju 24 g., 
Mandu 17 g., Anu 15 €, sa 9 j. 715 čhv. (loše zemlje!) 

13) Borevković Ivan kbr. 1, G. Vrba, ostavio iza sebe zadrugu i mater Mandu 
od 55 g, ženu Anku 33, brata Karla 31 g., snahu Mariju 30 g., sina Đuru 15 g. i 
Matu 12 g, sa 23 j. 1484 čhv. 

14) Borevković Franjo, kbr. 149, G. Vrba, ostavio majku Lizu 55 g., braću 
Đuru 31 g. Vinka 21 g., sinovke Mariju 11 g., i Lizu 15 g., sa 21 j. 341 čhv. 

Obiteljima izginulih seljaka isplaćeno je na ime jednokratne pomoći (iz svote 
za siromašne i nezaposlene radnike općine Andrijevci) iznos od dinara 18.000 tako, 
da ja na svaku obitelj otpalo 1384.50 dinara«. 


Jugoslavenski Rotar, br. 1., g. 1940. donosi popis svojih klubova i broj članova 
koncem mjeseca prosinca godine 1939. Klubovi i broj članova su slijedeći: Bačka 
Topola (16), Banja Luka (14), Beograd (52), Bitolj (15), Brčko (16), Čuprija-Jagodina- 
Paraćin (16), Dubrovnik (19), Karlovac (25), Kranj (17), Leskovac (20), Ljubljana (38), 
Maribor (39), Niš (15), Novi Sad (36), Osijek (29), Pančevo (28), Petrovgrad (22), 
Sarajevo (28), Skoplje (24), Slavonski Brod (14), Sombor (17), Split (19), Stara Kanjiža 
(16), Stari Bečej (20), Subotica (32), Sušak (28), Šibenik (14), Varaždin (21), Velika 
Kikinda (17), Vinkovci (13), Vršac (22), Vukovar (18), Zagreb (50), Zemun (27). Kao 
što vidimo, bilo je 34 kluba sa ukupno 797 članova. 


Hrvatska Revija, br. 3. donosi povodom djela dra Mladena Lorkovića »Narod 
i zemlja Hrvata« (izd. Matice Hrvatske za g. 1939.) pod natpisom »Životni problemi 
hrvatske nacije« od Dragutina Gjurića slijedeće: 


»Od Križanića preko Gaja i Sirossmayera sve do naših dana vezala je ta naša 
narodna orijentacija svoj pravac uz sentimentalnu sveslavensko-ilirsku i uzajamno- 
bratsku koncepciju o postanku hrvatstva. Po toj koncepciji Hrvati nijesu ništa 
drugo do li jedno malo jače slavensko pleme, koje je narinulo svoje ime slabijim 
susjednim slavenskim plemenima i formiralo se posve analogno ostalim suvreme- 
nim slavenskim narodima, odnosno, u daljnjoj konzekvenciji tog postanka, Hrvati 
i danas nijesu ništa drugo do li jedna grana »slavenskog debla i roda«. To je suština 
koncepcije, iz koje nije teško povući konzekvencije, odnosno jedino mogući za- 
ključak za orijetaciju | životni put hrvatstva. Da su se takvi zaključci izvodili a 
izvode i danas, nije potrebno posebno dokazivati. Ništa se ne protivi duhu te kon- 
cepcije ni tvrdnja o nekom maglovitom kultumom individualitetu sve dotle, dok se 
istodobno koncedira postojanje slavenstva ili južnoslavenstva kao narodnog pojma, 


223 


nadređenog hrvatskom narodnom individualitetu, kao pojma šireg i višeg značenja. 
To koncediranje sadržava u stvari negaciju hrvatske zasebnosti i svega što iz te 
zasebnosti slijedi, znači samo nešto drugačiju, blažu i uljepšanu formulaciju odiozne 
tvrdnje, da su Hrvati pleme ili dio naroda. 


Nasuprot toj koncepciji, zastupanoj napose od Račkoga—Jagića—Šišića, po- 
stavljena je u novije vrijeme nova, nazovimo je hrvatska, koncepcija o postan- 
cima i izvorima hrvatstva. Ona se osniva naročito na tvrdnjama Konstantina Por- 
firogeneta, kritički ispitanima i dokumentiranima naročito od mlađih povjesničara 
Županića—Hauptmanna—Rusa—Sakača Po tim tezama podrijetlo i pradomovinu 
Hrvata valja tražiti u krajevima oko Kavkaza, odkle su Hrvati kao iransko-kav- 
kaska etnička jedinica, povučeni seobom naroda došli u predjele naseljene slaven- 
skim masama, u glavnom u današnjoj Maloj Poljskoj, primili slavenski jezik, ali 
svojom ratničkom snagom i organizatornim smislom narinuli tim masama državnu 
organizaciju pod imenom Bijele ili Velike Hrvatske. Eksistencija te države dokazana 
je, te ona postoji još i u početku X. vijeka kao snažno državno tijelo, paralelno 
s južnom hrvatskom državom u današnjoj postojbini. U toj postojbini velika grana 
sjevernih Hrvata stvara svoju državu, te Hrvati dolaze ovamo kao posve izdife- 
rensirana narodna cjelina, s tradicijama državopravnih tijela na sjeveru, za razliku 
od ostalih slavenskih naroda, kod kojih u to vrijeme nema uopće nikakva smisla 
za organizaciju solidnih državnih tvorba. Prema tome postanak Hrvata nema se 
tražiti u t. zv. zakarpatskoj pradomovini, jer se život hrvatske nacije može slije- 
diti unazad do II. i 1II. vijeka kao već osebujne narodne tvorevine, a ne jednog 
slučajnog izdanka odvojenog iz amorfnih slavenskih masa. 


Dr. Lorković je iscrpljivo prikazao taj novi smjer u istraživanju hrvatske pro- 
šlosti, logički je povezao brojna vrela, te pred nama iskrsavaju posve novi izvori 
postanka hrvatskog naroda. Oni nam opravdavaju smisao Hrvata za organizaciju, 
podrijetlo originalne tvorevine hrvatskog državnog prava banske časti, nazive Bi- 
jela i Crvena Hrvatska. Ukratko: »Čitava hrvatska stara povijest shvatljiva je 
samo uz pretpostavku, da su vladajući Hrvati bili neslavenska naslaga, koja je pre- 


krila i organizirala slavenske mase« (str. 34). U perifernim krajevima južne Hrvat- . 


ske i na sjeveru, hrvatska vladajuća iransko-kavkaska naslaga bila je preslaba 
i podlegla je, u glavnom slavenskom elementu, ali na tlu historijske Hrvatske 
»hrvatsko ime prijeđe na zemlju i na sav slovinski puk, i tako se stvori široka 
baza, koja je pronijela hrvatski narod kroz daljnje vjekove do današnjeg dana i 
očuvala hrvatsko narodno i državno ime kao jedno od najdrevnijih i najčasnijih 
među narodima Evrope«. (33). 

Značenje ove teorije — dokumentirane vrelima i potvrđene povijesnim činje- 
nicama — veliko je i zamašno. Ona znači samostalan put hrvatstva u povijesti, 
osamostaljenje narodne životne staze i uklanjanje okvira u kojemu se hrvatski na- 
rod imao kretati prema prvo spomenutoj teoriji. Otkriva se iskonski, nezavisni hod 
hrvatske nacije, nevezan bilo kakvim umjetna stvorenim sponama. Ova koncepcija 
kida sve te spone i vraća hrvatstvo samo sebi ij svojim životnim izvorima.« 


Bilješka: Prikaz pjesama G. Bujasa: Sa svjetiljkom u rukama od 
A. R. Buerova radi preobilja rukopisa donosimo u slijedećem broju, 


___ >. 





»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
s nalazi se u Zagrebu, Nova Ves 40. 

HRVATSKA SMOTRA 


BROJ 5 SVIBANJ 1940. GOD. Vlii. 








MORALNA KRIZA NARODA 


Kriza je, u biološkom značenju, poremećeno stanje pojedinačnog ili 
skupnog, tjelesnog ili duševnog organizma. Ona znači —pogibeljnu, za 
opstanak organizma opasnu ili »kritičnu« situaciju, koja rađa neizvje- 
snošću prijelaza ili u normalno stanje ili u katastrofu. Da možemo usta- 
noviti šta znači moralna kriza, treba najprije odrediti šta se ima smatrati 
mjerodavnim u prosuđivanju moralnosti. 

Za filozofijsko bi prosuđivanje došlo u obzir pitanje veze između mo- 
ralne i religijske svijesti: da li je moralno razlikovanje između dobrih i 
zlih čina bezuvjetno obavezno jedino na osnovu ovisnosti o zakonodavnoj 
Volji, koja svakog čovjeka obavezuje na moralno dobre čine? Da li se re- 
ligija — priznavanje životne ovisnosti o Bogu — osniva na istini, tj. da li 
ta ovisnost u istinu postoji, ili je to samo jedna fikcija? To se pitanje, da_ 
kako, ne rješava prema tome, da li religiozni život povoljno utječe na mo- 
ralnost. Za istinsku vrijednost religije ne dolaze u obzir blagotvorni nje- 
zini učinci u izvjesnim momentima života (kaošto misle pragmatisti): jer 
pri tom ostaje neriješeno pitanje, da li takova životna — u moralnom i 
općeno praktičnom pogledu — vrijednost pripada religiji kao fikciji ili 
kao stvarno opravdanoj istini. Bez sumnje, sav naš život, i kao kulturno 
stvaranje, dobiva u vidu religije novo mjerilo vrednovanja, ali mi možemo 
i bez toga gledišta uočiti moralnost kao iskustvenu činjenicu, koja ima 
udjela u općem kulturnom životu. 

Kultura obuhvata sva dobra (vrijednosti), u kojima se čovjek očituje 
(objektivira) kao stvaralački princip, i po kojima se on usavršuje. Kad 
unutarnji čovjek (kaže Paulsen) dobiva usavršeni oblik, postaje time obra- 
zovan. Nije značenje obrazovanja (kaže Ruskin) u tome da čovjeka po- 
učimo što mu nije bilo dotada poznato, nego da od njega učinimo nešto, 
što nije prije bio. U ovima i sličnim, više manje izrazitim definicijama, 
naglašena je preobrazba čovjeka, u kojoj nije vidljivo mjerilo za njezino 
ocjenjivanje. Jer na pr. i onda, kad bi netko kulturu mjerio o stepen čo- 
vječnosti, to još uvijek ostaje neodređeni pojam, koji dopušta različito 
tumačenje o čovječnosti i o kulturi. Dok će netko smatrati da oboje uklju- 
čuje religiju, Wilhelm Oswald (kemičar i predsjednik monističkog saveza) 
kaže: »Neosporno je, da potreba vjerskog mišljenja i osjećanja prosječno 


225 


opada, što većma se ličnost u kulturnom pogledu uspela, što većma se ra- 
zvila u najvišem smislu čovječnosti«. Napokon, kad sa kulturnim životom 
i povežemo religiju, ostaje pri tom otvorena mogućnost različitih nazora 
o nužnosti religije. Sabatier piše, kako se čestoput u životu pitao: zašto 
ja moram biti religiozan? — i svagda je naišao na odgovor, da osjećaj ovi- 
snosti o nečemu beskrajnom (a to on smatra religijom) nužno izvire u 
ograničenju života, koliko se ono očituje po neizbježivim suprotnostima, 
na pr. kada težimo za istinom, a pri tom smo svijesni njezine nedosežno- 
sti, ili kad hoćemo da uživamo, a znamo kako je u svemu ništavilo. Opće- 
nito bi se i moglo s pravom reći, da se religiozne pobude javljaju kad na 
svijet i životnu cjelinu pogledamo sub specie aeternitatis, naime kad uočimo 
prolaznu vrijednost svega, što nam život pruža i što smo u njemu stvorili. 


Ne ulazeći u razrješavanje svih čvorova koji su se spleli oko pitanja 
o kulturnom i napose moralnom smislu života, ostanimo na nesumnjivom 
tlu činjenice, da imade takovih čina, koje svi, i njihovi počinitelji sma- 
traju (ma da toga svagda ne priznavaju) zlima, nevaljanima, nepoštenima 
i sramotnima, čovjeka nedostojnima, koji čine pokvarenim pojedinca i ono 
društvo, u kome preotimlju mah. Ovo ćemo gledište primjeniti na pojave 
koje se očituju u društvenoj sredini, iz koje polaze životne struje u na- 
rod i čine ono stanje, koje smo nazvali krizom — i to krizom naroda, 
ukoliko takve pojave mogu utjecati na razvitak narodnog života. 


Nesavjesnost, nepoštivanje ličnog prava i slobode, gramzljivost, isko- 
riščivanje vlasti, obmanjivanje naroda, nepriznavanje narodnih zasluga 
i zaboravljanje na krivce naroda, bahato i neznalački nametljivo razme- 
tanje s ljudima kao sa sredstvima — sve to i još drugo čini okvir u kome 
je smještena slika moralne krize. Važno je pri tom naglasiti, da prema 
pojmu narodnog morala ne čine krizu tek zakonski kvalificirana zlodjela, 
nego sve što je kadro demoralizirati narod upravo s obzirom na njegovu 
narodnu svijest, po kojoj dolazi do izražaja lična vrijednost naroda. Kao. 
što pojedinac, koji ne drži do sebe, do svoje riječi, svoga prava, časti i po- 
nosa, predstavlja jednu propalicu, tako može i narod ovim putem da mo- 
ralno degenerira. Prokušano je sredstvo narodnih neprijatelja, da pot- 
kupljuju pojedince unosnim položajima, kako bi time lišili narod slobod- 
nih boraca. Ima li naroda, koji je političkim sistemom do bijede osiroma- 
šio i koji se mora krvavo boriti za svoja prava, takav bi narod bio lišen 
moralne svijesti, kad bi ostali nekažnjeni oni pojedinci, koji kapitaliziraju 
svoje političko zanimanje. Bila bi još gora demoralizacija naroda, kada 
bi ti ljudi demagoški napadali »bogate« činovnike i crkvene »feudalce« 
kojih i nema u dotičnom narodu; takvi su onda politički demagozi upravo 
zlotvori naroda. Moglo bi i tako biti, da se oni u ime stečena povjerenja 
obogaćuju i ujedno cinički osporavaju najvrednijim narodnim radnicima 

pravo na egzistencijalni minimum. Bio bi također dokaz potpune moralne 
pokvarenosti, kad bi u nekom narodu bilo izdajica, koji su iz oportunizma 
pomogli neprijatelju u času, kad je mali čovjek gubio egzistenciju svoju 
i svoje obitelji, pa kad bi političari toga naroda ove proglašene izdajice 
redom priznavali obraćenicima zato, što ovi i opet iz ličnih računa pro- 
nalaze prilike za političku preorijentaciju i možda čak dolaze do legiti- 
macije, da drugima tumače »narodnu ideologiju«. Šta će takav narod u 
buduće držati do svoje otpomosti i potrebe žrtava, ako vidi da su te žrtve 
prezrene, a podlost narodnog izdajstva zaboravljena! Nije li očevidno, 
kako pitanje moralne svijesti sudbonosno utječe na budućnost naroda! 


Navedenim primjerima nije to pitanje iscrpeno i samo je općenito 
prikazano u mogućnostima koje se dadu primijeniti na bilo koji narod. 
Nama je ovdje do toga, da upozorimo na tipične pojave moralnog opa- 
danja u jednom nardu. Moralnoj krizi doprinose i takve metode uprav- 
ljanja, kad se neki dio narodne inteligencije terorizira, kad se pod koje- 
kakvim izlikama pritjeruje na novčane prinose, kad se nagoni na dužno- 
sti koje nijesu predviđene u stručnoj spremi i napokon kad se ovisnu in- 
teligenciju naroda izravno ili neizravno lišava slobodnog mišljenja. Može 
se, dakako, falsificirati i volju čitavoga naroda, sa prokušanim sredstvima 
gušenja štampe, koncentracionih logora, javnih glasanja, nekažnjenog 
ugrožavanja života itd. Ne samo da pri tom nema sjenke demokracije, na 
koju se paušalno pozivaju, nego je tu prestala svaka kultura i moral. Kad 
bi se, recimo, netko usudio u ime naroda javno i nekažnjeno napadati na- 
rodne svetinje, ili kad bi se u bezumnosti drznuo vrijeđati i čak poricati 
historijski opstanak svoga naroda: — kako se zove taj moral u narodu, 
koji bi sve ovo tolerirao, možda čak u prvim svojim političkim redovima? 
Kakvi su izgledi u budućnost naroda, koji bi na susjedne provokacije, 
iskorišćivanja i vrijeđanja reagirao moljakanjem za bratske osjećaje! Ka- 
kav je moral onih političara koji bi, recimo, svoj narod smatrali subjek- 
tom, pa bi za pradomovinu toga naroda izjavili, da ju treba prepustiti ko- 
munističkoj Rusiji! Kakav je to moral, kad se povjerenje svega naroda 
postigne na osnovu narodne ideologije, koju se kasnije proglašuje tuđom! 
Kakva je razlika između komunističkog morala, koji ubija religiozne lju- 
de po svojoj zabludi da je religija opium, i onih političara, koji progo- 
nima i tamnicama ubijaju ljude, kad ovi svome narodu hoće osigurati pot- 
puno i trajno gospodstvo na samosvojni život? Kako je moralno odvratno 
stanje u narodu, gdje njegove siromašne i oskudne najbolje borce progla_ 
šuju tuđinskim plaćenicima oni klevetnici, koji su kao neborci od seljač- 
kog naroda gospodski i feudalski plaćeni!... 


U ovoj sumarnoj slici morala, od koga zavise interesi naroda, sadr- 
žane su pobude za praktičnu primjenu i upozorenje, da suzbijamo u hr- 

vatskom narodu sve, što bi ga moglo dovesti u moralnu krizu. U historij- 
skom razvoju naroda kome se boriti za opstanak, bila bi takva kriza naj- 
veća pogibelj, kojom je ugrožena borba naroda i njegov opstanak. Ta po- 
gibelj neminovno vodi u katastrofu, ako se ni sa koje strane ne bi ukazalo 
njezino uspješno suzbijanje. Jer zaoštrenost krize sastoji upravo u neiz- 
vjesnosti, da li je narodni organizam “kadar proizvesti prave snage, koje 
će nadvladati moralno negativne faktore. Izvor te snage sastoji u sposob_ 
nosti spoznaje, da zaista postoje moralno negativni faktori; jer gdje narod 
u većini ne bi toga ni uviđao, bilo bi znatno otešćano suzbijanje krize, po- 
gotovo ako njezini podržavatelji raspolažu sredstvima, koja su podesna 
zapriječiti upućivanje naroda, na pr. zabrana slobodne štampe, lični pro- 
goni itd. U pitanju izlaska iz krize odlučna je dalje i ta okolnost, kako će 
joj se opirati oni, koji jasno vide da ona postoji. Jedni bi, naime, iz opor- 
tuniteta mogli podleći i svaki otpor napustiti, dok bi drugi mogli odu- 
stati od aktivnog istupa zato, što im se borba čini bezizgledna i što možda 
smatraju, da je lično za njih uputnije prigušiti narodni osjećaj i predati 
se nekom kozmopolitskom shvaćanju, koje traži dodira sa kulturno bo- 
ljim dijelom čovječanstva bez obzira na narodne razlike. Kako bilo, za- 
mašaj krize zavisi od toga, da li u narodu imade dovoljno pojedinačnih 
snaga, koje su voljne zalagati se za moralno ozdravljenje. U tome je pi- 
tanju »biti ili ne biti« narodnoga života. 


Jedno je sigurno: nikoje ideje ne pobjeđuju same od sebe, bez bor- 
benih pojedinaca, — ni ideja naroda, ni morala, pa ni religije. Jer ni re- 
ligija nije motor, kao i narodni život što nije mehanizam, koji bi njome 
automatski bio pokretan, nego i religija oživljuje samo u ličnostima, koje 
se za nju voljno zalažu. Bilo koja religijska organizacija, sama po sebi 
ne isključuje mogućnost, da njezini članovi u pitanju moralne krize na- 
roda ostaju pasivni — ili zato, što ih u borbi zaustavljaju materijalni in- 
teresi, ili radi političkih zabluda ili koga drugog razloga. Zato se kadgod 
na religiji kao takvoj osvećuje, ako njezini predstavnici suprotno religij- 
skom ispovijedanju ostaju pasivni na očigled pojava, koje smo naveli kao 
komponente u moralnoj krizi naroda. 


Nije za katolički moral ni to indiferentno, kakav ćemo stav zauzeti u 
vanjskopolitičkim odnosima. Je li zar u skladu sa religijskim moralom, 
kad auktoritativne osude protiv bezbožnog nacionalsocijalizma zanosno po- 
zdravljaju i oni, koji u njima vide moralno opravdanje za svoju nedavno 
pružanu pomoć španjolskim komunistima? S kojom se religijom slažu 
nečovještva nedavno počinjena od Palestine do Indije? A šta je sa Irskom 
i sa čitavim nizom nepravda, za koje »kulturni zapad« nije pokazao pre- 
više moralne i religijske tankoćutnosti! I zar je taj zapad bio jako daleko 
od sporazumijevanja sa boljševičkom  Rusijom?... Zar onda ne bi na 

očigled svega toga bila fatalna zabluda, kad bismo religijske interese ve- 
zali na izvjesne političke orijentacije? Mi, doduše, ne možemo spriječiti da 
li će neke reklamske demokracije u svome zanosu za Fince, ujedno lifrati 
benzin Rusima, ali možemo i moramo budno paziti na politički moral na. 
roda u kome živimo, jer su time uvjetovani interesi naroda i religije. 

Angažiranje crkve u politici nalazilo bi opravdanje redovno samo 
s oportunističkog stajališta, ali se pri tom gubi s vida, da crkva na taj na- 
čin dobiva ulogu sredstva u rukama političara, koji crkvu toleriraju samo 
u vidu takve njezine uloge. Nije isključeno, da bi crkvi bila susretljiva i 
ona vlada, koju podržavaju komunisti, pa bi to bilo i sasvim u skladu 
s njihovom taktikom, da svrha posvećuje sredstva. Religijski moral crkve, 
barem katoličke, mogao bi veoma ugrožen biti u slučaju, kad bi pred- 
stavnici crkve svoju zvaničnu funkciju vezali s politikom, koja nije si- 
gumi izraz narodne volje. Kako je istina, da nikojim stavom crkve ne 
smije biti isključen nijedan dio naroda u svome slobodnom opredjeljenju 
i shvaćanju narodnih prava ili dužnosti, i kako je istina, da crkva imade 
pravo na opstanak po misiji koja je izvan dohvata politike, jednako je 
istina, da materijalni interes ne smije biti mjerodavan za političku orijen- 
taciju crkve. 


Naravski, između komunističkog uništavanja Crkve i njezina dru- 
štvenog položaja koji joj omogućuje punu izvedbu misije uz pomoć i 
suradnju vlasti, postoje razni stepeni na štetu odn. korist Crkve, pa će 
se prema tome i Crkva različito opredijeliti spram svjetovne vlasti. Mate- 
rijalne pripomoći od strane vlasti ne mogu još same po sebi značiti 
optimalni odnošaj sa Crkvom, ako postavimo mjerilom njezinu moralnu 
zadaću u narodu. U tome je smislu osnovni postulat, da Crkva ne smije 
ostati indiferentna prema narodnoj svijesti ili nacionalizmu, koji pred- 
stavlja etički opravdanu borbu za samosvojni život naroda. U ime etike, 
koju Crkva zastupa, ona je dužna da se suprotstavi tlačenju takova na- 
cionalizma (za razliku od protuetičkog šovinizma). Kako bi od te dužno- 
sti bili daleko oni službenici Crkve, koji bi u zadovoljstvu što su njihovi 
materijalni interesi uvaženi, zaboravili na narod, koji od nepravde stra- 
dava! Jer valjda nećemo reći da uopće ne spada na etiku, kad bi se 
jedan dio naroda sustavnim izrabljivanjem drugoga dijela obogatio, ili 
kad bi pojedinci zgrtali sebi daleko iznad prosjeka životnih potreba, dok 
bi teoriji etike nastojali udovoljiti priznanjem »čovječanskih pravica«. 
Kad bi, recimo, crkveni službenici nazvali hajdučkom otimačinom jedan 
nepravedni zahvat svjetovne vlasti u njihove materijalne interese, dok 
bi istodobno odobravali podupiranje takve vlasti, bez obzira na njezine 
nepravde prema narodu, doista bi takvi službenici imali tešku odgovor- 
nost i pred naravnim zakonom etike. 

Dok će netko postavljati granicu svome nacionalizmu tamo, gdje bi 
došao u sukob sa vlastitim interesom, drugi će se možda pozivati na grčko- 
kršćansku odgojnu mudrost, da treba držati »srednju mjeru«, pa bi ku- 
šao mudrovati kako je štetno imati previše nacionalizma. Ovo »previše« 
otpočima nekome onda, kad bi na pr. izgubio mjesečnu plaću za posao 
koga ne obavlja; drugi će reći da je »previše« sve, što se s njime ne slaže. 
A je li previše, kad narod hoće da bude potpuno siguran za svoja život- 
na prava i kad nastoji da mu ih nitko nije kadar oduzeti? Zašto nije »pre- 
više« kad pojedinac ili neki stalež ne odstupa dragovoljno ili sporazumno 
ništa od svojih prava, ni kuće ni zemlje, a jest »previše« kad netko ima 
toliko etičke svijesti da se jednako bori i za narodna prava! Nekima je, 
dakako, uvijek previše i istine i etike, pa zato i nacionalizma, ali ovi ne 
dolaze u obzir za pozitivnu kršćansku orijentaciju. Mogao bi, doduše, i 
neki katolik zaboraviti kako se i sam nije premalo bavio politikom, pa 
uslijed te zaboravi sad vidi previše politike, i to baš samo na jednoj stra- 
ni. Napokon, prelazio bi u područje »pobijeljenih grobova«, tko bi jedno 
govorio, drugo radio, i svoje bi čine licemjerno poricao, da se pokaže bolji 
nego jest. 

Poznato je da narod i u pojedinim funkcionarima crkve vidi odraz 
crkvenoga duha i prema njihovim činima ocjenjuje moral crkve. Kada bi 
se na pr. našao samo jedan svećenik, koji bi nekažnjeno podupirao tlačenje 
naroda, trpio bi time moralni ugled crkve uopće; narod bi osuđivao crkvu 
koja tolerira zločinstvo takva svećenika. Nikoje propovijedi nijesu kadre 
popraviti sablazan, koju stvara oportunizam istaknutih katolika, kad je u 
pitanju naravni moralni zakon samoobrane naroda. Činjenica je da crkvu 
kadgod stižu udarci zato, što njezini predstavnici nemaju dovoljno mo- 
ralne autokritike u podupiranju režimske politike. A najslabije bi usluge 
činili crkvi oni, koji bi fabricirali prikaze o idealnom stanju crkve (kako 
to nažalost i danas biva), premda je takovo stanje većma prividno nego 
stvarno. Kad bi se u jednu ruku isticalo princip, da se crkva ne miješa 
u politiku, a u drugu bi se ruku crkveni predstavnici i te kako »miješali«, 
moral takve dvoličnosti očito ne bi služio interesu crkve. Pogotovo kad 
bi pri tom došlo do izražaja ono licemjerno, neistinito, bijedno i podlo, što 
je redovna pratnja političkog oportunizma. 

U bilo kome navedenom smjeru može nastati moralna kriza, koja 
ugrožava životni razvitak naroda. U borbi za njegov opstanak, samo mo- 
ralno snažni borbeni pojedinci čine narod sposobnim za samosvojni ži- 
.vot, koga ni prije nije bilo bez borbe, a još je to manje moguće. u dana- 
šnjem sukobu svijeta. Narod, u kome imade malo karakternih pojedinaca, 
ima malo izgleda u budućnost. 

Stjepan Zimmermann 

TUGA 
(11. IV. 1940.) 
Što? — Zlokobni glasi plaše, dršću zvijezde: 
ostavljene stvari jošte nijemo služe 
očekujuć, da se skoro vrati gospa, 
što im naglo ode — i zaosta duže... 


Bez pozdrava blaga odlazak joj taman, 
živu on je pokop u po bijela dana, 

u tajanstvu svome smrt ubojnu skriva 
bez dragosti, šutljiv. — Otrgnu se grana 


s rascvjetane trešnje. Nenadan čas suza 
potocima provri, mrak zastore njiše 
nad ognjištem nijemim nevidljivih uza. 
Bože, zar je patnja i od smrti jača? 
Prazne sobe šute, rastvorena vrata; 

a tisuća jedna za drugom korača. 


D. Žanko 

BOKA KOTORSKA U NOVIJE DOBA 


Na periferiji Hrvatstva,! Boka Kotorska predstavlja onaj dio Crvene 
Hrvatske, koji je sve do danas po svojim povijesnim tradicijama, svojoj 
kulturi, svom autohtonom pučanstvu i njegovim težnjama očuvao hrvat- 
ski značaj. Ovom izloženom kraju potrebno je na svim područjima javnog 
života obratiti veću pažnju, da ne bismo u skoroj budućnosti morali 
uvrstiti u Boku u niz ostalih crvenohrvatskih predjela koji su za Hrvat- 
stvo izgubljeni. 

Nastojat ćemo ovim recima, da za pitanje Boke zainteresiramo hrvat- 
sku javnost, pa ćemo u tu svrhu prikazati nacionalni i politički mumenat 
u novijoj povijesti Boke počevši od početka jačanja nacional- 
nihpokretauEvropi, što ovdje znači od pada mletačke republike. 
Uzeli smo ovo razdoblje stoga, što se u njemu jasno očituje karakter 
Boke, koji je najviše došao do izražaja u sukobima sa susjedima potpuno 
drugog mentaliteta i shvaćanja. Boka se nalazi na granici, i njena je 
borba minijaturna slika borbe, koju vodi čitav hrvatski narod kao gra- 
ničar na međi dvaju svjetova. 


Prije 1797. g. Boka Kotorska je s ostalom Dalmatinskom Hrvatskom 
potpadala pod republiku sv. Marka. Čitava Dalmacija, a s njom i Boka, 
je izrazito zapadnjačka, evropska zemlja, pa ako su joj neki ignorirajući 
povijesne činjenice i pokušali zanijekati hrvatstvo i izmisliti neki ose- 
bujni mediteranski tip (L. Vojnović i dr.), nitko ozbiljan nije predvidio 
ogromne mentalne razlike između nje i susjednih istočnih krajeva (Crne 
Gore). Boka se svojim ogromnim kulturnim bogatstvom čak i isticala 
među ostalim dalmatinskim krajevima, pa je kasnije kao takva »nemalo 
pridonijela modernoj formaciji narodne kulture u primorju, oslonjene 
na stari supstrat kulturnih smjernica i pokreta iz humanističke i pret- 
humanističke epohe« (Butorac).? | 


Za Boku počinje 1797. g. novo razdoblje.H Tada se ona oslobađa 
Mletaka, da niz godina prelazi iz ruke u ruku, dok napokon ne ostane 
pod Austrijom, u kojoj je i dočekala sudbonosnu 1918. g. 

Konac osamnaestog stoljeća donio je s francuskom revolucijom i 
pojavom Napoleona velike promjene u čitavoj Evropi. Pod utjecajem 


1 Ovaj članak se sadržajno nadovezuje na raspravu g. V. Tripunova u 1. br. 
»Hrv. Smotre« 1940. »Na periferiji Hrvatstva« pa na nju upozorujemo sve poštovane 
čitaoce. 

ž Ovo prvo razdoblje obrađuje prof. Dabinović (Kotor pod Mletačkom Repu- 
blikom I., Zagreb 1934.; predavanje u pučkom sveuč. 3. studenog 1989.). 

> Obrađeno po P. Butorcu: Boka Kotorska nakon pada Milet. Republike do 
Bečkog kongresa (1797.—1815.), Rad. Jug. Akademije 264. i 265. 

novih ideja i prilika uzdrmala se i stara dotrajala zgrada »kraljice mora«, 
tako da se uskoro i srušila 12. svibnja 1797. 

Mir u Campo Formio 1". listopada iste godine .između Francuske 
i Austrije dosudio je Austriji Istru, Kvarnerske otoke, Dalmaciju i Boku.“ 
General Matija Rukavina zauzeo je Dalmaciju s Bokom još u kolovozu 
na osnovu preliminara u Leobenu (Štajerska). Rukavina je nastupao 
u ime kralja Ugarske i Hrvatske u Budvi i drugdje po Boki, i samo 
pod tim naslovom Bokelji su se predali Austriji. Pred generala 
je izašlo bokeljsko izaslanstvo i pozdravilo ga hrvatski ovako: »Mise 
pocorno clagnamo Velicanstvu nascega millostivoga Cessara i Kraglia, 
koini sciglie tacvoga blagodarna Junaka nascega istoga Slavna 
Naroda, za obranittine, i staviti nas na oni put coini moze bitti od 
najvechie srechie i coristi.«5 

Inače su Bokelji bili nezadovoljni s Austrijom, ukoliko ona nije 
podržavala njihove individualističke težnje, tradicije i lokalne autono- 
mije, ali su je ipak smatrali branom, kao prije »Veneciju, protiv pljač- 
kaških pohoda Crnogoraca, koji su na nišan uzeli u prvom redu katolička 
mjesta ispre granice, Perast i Dobrotu, ne štedeći ni ona najmanja kao 
Strp. A nije bilo lako održavati red usred svijeta navikla da ne slijedi 
drugih zakona osim same sile.«* 

Prvo neraspoloženje protiv Austrije utihnulo je zbog nade u sje- 
dinjenje s Hrvatskom, a kasnije se opet javilo. U Dalmaciji se na čelu 
sa franjevcem Andrijom Dorotićem i drugima formirala »ugarska stran- 
ka«, koja je nastojala oslabiti bečki centralizam i povezati Dalmaciju 
i Boku s Hrvatskom, budući da su Habsburgovci kraljevi Ugarske i 
Hrvatske. Austrija je to uvidjela, pa ni »narodnjak« Rukavina nije ostao 
dugo u Boki ni Dalmaciji, a civilna uprava u Dalmaciji povjerena je 
Rajmundu v. Thurnu, dvorskom komesaru i drugim strancima. 

Crnogorski vladika Petar I. Petrović pomogao je u prvi mah Austriju 
i Bokelje. Njemu je bio cilj dobiti Boku za sebe pomoću Rusije. On je 
vrsio jak utjecaj na bokeljske pravoslavce, kojima je bio duhovni po- 
glavar, a ovi su preko njega gledali na Rusiju, koja je pod plaštem 
»jednovjerstva« i slavenstva nastupala za svoje imperijalističke interese 
na Balkanu. »Crnogorci su pod njenom zastavom ulazili u bo- 
keljsko primorje i zahtijevali Boku za sebe, iako im ona tamo od Crno- 
jevića (1423.), kad se zapravo počinje da formira Crna Gora, nije pri- 
padala nikad.«?7 


4 Boka se smatrala pokrajinom, premda je uistinu bila dio Dalmacije pod za- 
jedničkim providurom u Zadru. 

5 Cit. po Prčanjskom općinskom arhivu, Zelena knjiga 13 — Butorac, str. 209. 

* Butorac o. c., str. 27. 

7 Butorac o. c., str. 28. 


233 


Boka je u to doba još bogata s razvijenom trgovinom i pomorstvom 
po Sredozemnom Moru. Gradnja kulturnih spomenika — crkava — koje 
u Boki predstavljaju neobične riznice bogatstva i umjetnosti, još je na 

Boka međutim nen.a mira — napoleonski ratovi su u jeku — i mi- 
rom u Požunu 26. prosinca 1805. Boku, Dalmaciju i Mletke dosude na- 
poleonskom »talijanskom kraljevstvu.« 

Francuzi međutim ne okupiraju Boku. Prođe čitava godina prelaznog 
stanja, za vrijeme kojeg su ruski emisari pripremali rusku okupaciju. 
Odnos Bokelja i Crnogoraca, koji su smatrali, da je došao povoljan 
momenat za njih, vidi se iz ovog slučaja: 

General grof Marko Ivelić vodio je propagandu za rusku stvar, pa je 
u Perastu na trgu rekao, da se Boka podloži bilo kojoj zakonitoj sili, koja 
prva dođe, misleći time na Rusiju. Jedan mu Peraštanin odgovori: »A ko 
je prihvaćeno načelo, da se Boka podloži kojoj bilo 
zakonitoj sili, isto tako je prihvaćeno i načelo, da se 
odupire do zadnjeg daha svakom nezakonitom upadu 
Crnogoraca, koji su nam dali jasno razumjeti, za čim idu, skorašnjim 
apšenjem predstojnog redovnika kanonika Marovića, nečovječnom 
pljačkom samostana, koji je on nastavao, i svetogrdnim 
ekscesima, što su počinjeni u tom hramu protiv veličanstva Božjega 
i njegovih svetih.«* Dok dakle pravoslavni Bokelji identificiraju crno- 
gorsku i rusku stvar, katolici (kao ovaj Peraštanin) ih razlikuju, smatraju 
Rusiju zakonitom, a Crnu Goru nezakonitom vlašću, koja se bavi i 
pljačkom katoličkih crkava. Od Rusije se katolički Bokelji nadaju zaštiti 
poretka, a Crnogorce smatraju nekulturnom i razuzdanom gomilom. 

Pravoslavni Bokelji bili su pri političkom orijentiranju inspirirani 
skoro isključivo vjerom. Uz to su željeli očuvanje starih autonomija i bili 
protiv nametanja novih tereta. Kod katolika je vjerski momenat jak, 
ali nije ekskluzivan. Oni doduše mrze Francuze kao ateiste i »jakobince«, 
ali im na politički kriterij ne utječe mnogo kulturna orijentacija, koja 
je eminentno zapadnoevropska, nego ih rukovode praktični razlozi zaštite 
trgovine, brodarstva, održanja starih povlastica, uredaba i sloboština, a 
s tim i garancije za očuvanje vjerske slobode i starog bokeljskog duha. 

Boka je bila pod ruskom okupacijom od ožujka do kolovoza 1807. 
Rusi su prema starim bokeljskim povlasticama i ustanovama bili tole- 
rantni, pa ih je i katoličko stanovništvo lijepo primalo. 

Po zapisima ruskog časnika Bronevskog, Bokelji su vrijedan, karak- 
teran, moralno zdrav elemenat. U jeziku Bokelja jasni su tragovi hrvatske 
ikavštine, koju je danas već skoro sasvim potisnula mlađa ijekavština. 


8 Butorac o. c., Str. 49 i 50. 

Bronevskij veli, da su bokeljski dječaci uzvikivali: »Da bude zdrav car 
Aleksandar, a da gine pasja vira!« (valjda Francuzi). Bokelji su u pismu 
svoj jezik, kao i dobar dio ostalih Hrvata, nazivali ilirskim. Poznato je, 
da su naši stari izraze ilirski, slovinski i hrvatski smatrali sinonimima, 

U kolovozu 1807. Boka je opet promijenila gospodara. Okupirao ju 
je francuski general Lauriston, koji je prije toga učinio kraj dubrovačkoj 
samostalnosti. Nakon mira u Schčnbrunu 14. listopada 1809. spojio je 
Napoleon s Dalmacijom, Dubrovnikom i Bokom Kranjsku, Istru i dio 
Hrvatske u državu ilirskih pokrajina s Marmontom načelu. Kasnije je 
(1811.) Ilirija organizirana u šest civilnih pokrajina, od kojih je dubro- 
vačkoj pokrajini pripao Kotor i cijela Boka. 

Političkim niveliranjem razlika između pojedinih krajeva, ukidanjem 
općinskih autonomija i nametanjem velikih poreza Francuzi su izazvali 
u Boki opće neraspoloženje protiv sebe. U to doba Boka ima 36.000 
stanovnika, koje zemlja može hraniti tek tri mjeseca. Vlast pokazuje 
očite protucrkvene tendencije. Nekoliko samostana i crkava je zatvoreno. 
Oštećivala su se crkvena dobra. U školama se nije očio vjeronauk. Uz 
. to se odmah po dolasku Francuza osnovala u Kotoru framasonska loža. 
Imala je mnogo domaćih članova, manji dio iz čista uvjerenja, više iz 
oportuniteta ili nerazumijevanja političkih planova lože. Francuzi su 
prema domaćim masonima nepovjerljivi, pa im ne podjeljuju najviše ma- 
sonske stupnjeve. 

Uz loše strane francuske uprave doprinijelo je antipatiji prema 
Francuzima i to, što su mnogi zloglasni ljudi (pustolovi iz obitelji Zano- 
vića) bili frankofili. 

Kad je u velikom ratu za oslobođenje (1813.—1814.) pristupila savez- 
nicima protiv Napoleona i Austrija i pobrala nekoliko uspjeha, podigao 
se duh crnogorskog vladike Petra I., koji se nikad nije odrekao namjere, 
da podvrgne Boku pod svoju vlast. On izda Crnogorcima proglas, da 
stupe »u Bokešku provinciju pod slavodobitnim barjakom Velikog Alek- 
sandra milostivog pokrovitelja našega.« Crnogorci uistinu i upadnu u 
Boku i zauzmu Budvu 23. rujna 1813. Crnogorci su vojevali 
pod ruskom zastavom, ali uza sve simpatije katoli- 
čkih Bokelja za rusku vladavinu, Crnogorci su im 
ostali antipatični, jer su i nadalje pljačkali isklju- 
čivo katolička mjesta. Bokelji su simpatizirali sa saveznicima, i 
kad su se Englezi, koji su držali Vis, približili, istakli su austrijsku, 
odnosno (Risan) rusku zastavu, ali s Crnogorcima nisu htjeli surađivati. 

Po odlasku Engleza pod kapetanom fregate Hosteom Bokelji i Crno- 
gorci su silom prilika privremeno približe i ustroje narodnu vladu. No 


*a Opširnije o tom u spomenutoj raspravi g. Tripunova 

suprotna bokeljska psiha, zapadnjačka, hrvatskanije 
se mogla dugo slagati s istočnjačkim mentalitetom 
grabežljivih susjeda. Nastala je borba između austrofilstva i ru- 
sofilstva. Katolički Bokelji nadaju se od Austrije zaštiti i jedino preko 
nje mogu doći u vezu sa svojim sunarodnjacima Hrvatima. Sad odbijaju 
ponovan dolazak Rusije, jer bi ovaj mogao značiti maskirano crnogorsko 
podanstvo. Crnogorci pak zalažu se za Rusiju, odnosno za svoje go- 
spodstvo. 


Borba se nastavila sve do prvog pariskog mira 30. svibnja 1814., kojim 
je Austrija ponovno dobila Lombardiju, Veneciju, južni Tirol i Dalmaciju, 
a s njom i Boku. Dolazak Austrijanaca bio je od velikog značenja za 
dalji tok događaja na Balkanu, koji bi svakako bio drukčiji, da je Boka 
pripala Rusiji. 

Okupaciju je izvršio general Milutinović. Crnogorci su se oprli u 
blizini Kotora, ali su morali popustiti. Austrijskoj okupaciji pomoglo je 
i to, što su se i pravoslavni Bokelji ogorčili na metode crnogorske uprave 
tokom osam mjeseci. 


Zanimljivo je napomenuti, kako Milutinović (pravoslavne vjere) gleda 
na opreke između katoličkih bokeljskih primoraca i provoslavnih brđana: 
»Oni prvi su za sto godina naprijed, ambiciozni, zagrijani za stare po- 
vlastice pod Mlecima, ali miroljubivi; drugi su najsurovije ljud- 
stvo, što se dade zamisliti, puni presuda, ljube anar- 
hiju pa zato inema kod njih promišljena otpora... 

Do 1816. Boka i Dubrovnik ostali su zasebne oblasti, a zatim su 
ujedinjeni s Dalmacijom i podvrgnuti izravno Beču. Austrijsko pravo 
na njih bilo je potvrđeno već prije na Bečkom kongresu 1815. g. 

Želja banskih i dalmatinskih Hrvata da se ujedine nije ispunjena. 
Hrvatski sabor je neprestano naglašavao, da se mora provesti faktično 
ujedinjenje trojedne kraljevine. Osobito je akcija za sjedinjenje oživjela 
burne 1848., kad je na banski prijesto u Hrvatskoj zasjeo barun Josip 
Jelačić. Već u prvom proglasu ističe Jelačić, da ga je kralj imenovao i 
banom Dalmacije, i da to ne će ostati tek prazan naslov. Učestale su 
skupštine, sastanci, proglasi i pozivi, na kojima su se Dalmatinci pozivali 
na sabor u Zagreb i zahtijevalo sjedinjenje. 

Akciju bana Jelačića pomogao je sa svoje strane i crnogorski vladika 
Petar II. Petrović-Njegoš jednim proglasom Bokeljima i Dubrovčanima, 
u kojem ih poziva na poslušnost »jednoplemenom banu trojedne kralje- 


*% Butorac, 0. c., Str. 193. To »najgurovije ljudstvo« bilo je odlučilo perd austrij- 
šku okupaciju popaliti sve katoličke kuće na novakoj rivijeri, 
ali ga je dolazak vojske u tome omeo. 

vine.«!'* Naglašuje, da će u slučaju opasnosti od neprijatelja Crnogorci 
priteći Bokeljima u pomoć, ali da ovi moraju dobro paziti, kako će se 
vladati. 

Time je, prema Butorcu, Njegoš aludirao na mogućnost da sardinska 
flota napadne ove krajeve. Crnogorci bi intervenirali, a to bi ojačalo 
njihov ugled i podiglo duh njihovih pristaša u Boki. 

Crnogorcisuuovorevolucionarno doba nastavili 
spljačkom, krađama, paipožarima. Ponavljali su se u novim 
izdanjima njihova djela iz vremena, kad je Boka mijenjala gospodare. 

Sami Bokelji su sa simpatijama pratili Jelačićev pokret u nadi, 
da će on donijeti ostvarenje vjekovnih narodnih težnja. I bokeljske općine 
primile su mnoge pozive iz banske Hrvatske, da se izjasne za sjedinjenje 
cjelokupnog hrvatskog teritorija, koji je tada bio u sklopu monarhije. 

Kotarski načelnik Mato Netović!! uputio je bokeljskim općinama 
poziv na dogovor o sjedinjenju, »jer bi razlika u mišljenju u ovoj prigodi 
mogla donijeti vrlo žalosne posljedice, čemu treba svakako izbjeći«. Do 
nekoliko dana održano je (13. lipnja 1848.) veliko zborovanje Bokelja na 
Prčanju, kojemu su prisustvovali ugledni predstavnici svih općina i 
mjesta u Boki, katolici i pravoslavni. Sa zborovanja je poslan u Zagreb 
odgovor »Slavnom Saboru Hervacko-Slavonskom«, koji vidno pokazuje 
žarko rodoljublje Bokelja. Oni žele jedinstvo cjelokupnog našeg hrvatskog 
naroda, premda su autonomisti, individualisti i kampanilisti, kad se tiče 
same Boke. U obnovljenoj Hrvatskoj oni bi htjeli očuvati svoju omiljelu 
općinsku i privrednu autonomiju, jer žele poboljšanje svog političkog 
i gospodarskog stanja. 

U ovom odgovoru Bokelji vele, da im je »prva i najsvetia dužnost« 
izjaviti, da nisu Dalmatinci »no Bokezi.« I u ovom se vidi automistički 
i kampanilistički duh, koji ipak ne znači, da se Bokelji odriču nacionalnog 
jedinstva s ostalim dalmatinskim i banskim Hrvatima, jer su u duhu tog 
jedinstva vođene sve njihove patriotske akcije. Bokelji ističu, da sjedi- 
njenje treba provesti »bez upliva nikakve tuđe narodnosti kao na primjer 
talijanske, madžarske, njemačke itd.« 

Da je ovaj odgovor bio odraz raspoloženja bokeljskog pučanstva, 
vidjelo se na jesen 1849. g. Tada su Bokelji, katolici i pravoslavni, za- 
nosno dočekali bana Jelačića kao predstavnika velikog hrvatskog narod- 
nog pokreta za uspostavu hrvatske cjelokupnosti, slobode i državnosti. 
Dobrotska općina uputila je u povodu tog svečanog događaja banu 


1 God. 1848. u Boki obrađena prema P. Butorcu »Boka Kotorska prema narod- 
nom pokretu u revolucionarnoj godini 1848.« — Rad. J. Akademije, 260. 


"1 Netović je bio pravoslavni, ali se sa svojom obitelji naturalizirao u hrvatskoj 
i katoličkoj sredini, koja ga je podržavala nekoliko godina na načelničkoj stolici. 

adresu, u kojoj ističe njegovo hrvatsko podrijetlo i hrabrost. Bokeljske 
lađe nose Jelačićevo. ime, ana brodovima se vije, sve do naj- 
novijeg doba, hrvatska trobojka kao simbol narodne 
hrvatske misli. 


Nažalost Jelačić je mjesto uspostave hrvatske države spasio Austriju, 
koja je nagradila hrvatski narod Bachovim apsolutizmom. No Bokelji 
su i dalje, zajedno s ostalim dalmatinskim Hrvatima vodili nacionalnu 
borbu. U ovo prvo vrijeme taj je val oduševljenja zahvatio i bokeljske 
pravoslavne, koje tek kasnije velikosrpska misao odvaja od Hrvata. 
Dosta je navesti samo nekoliko imena uglednih Bokelja, koji su se oso- 
bito nakon povratka ustavnog stanja u Austriji isticali u borbi za sje- 
dinjenje: pomorski kapetan Luka Tripković, književnik Stefan Mitrov 
Ljubiša, dr. Marko de Pasquali, Jozo Đurović, Pavao Kamenarović, 
Špiro Bjeladinović, dr. Bernard Verona, Jovo Bukilica, Tomo Lipovac, 
Stefan Jakšić, Đuro Đuranović, Vicko conte Luković, Đuro Ivanković, 
te braća Đuro i Kosto Vojnović.i? 

Dr. Kosto Vojnović iz Hercegnovog postao je jedan od najistaknutijih 
pobornika hrvatske misli u Splitu. 

Hrvati i Srbi nastupali su isprva u cijeloj Dalmaciji, pa i u Boki 
zajedno. Boka je nekoliko puta za svog zastupnika birala Stefana Ljubišu, 
koji je 1861. postao narodnjački delegat dalmatinskog sabora na bečkom 
carevinskom vijeću. S njim je bio i zadarski vladika Stevan Knežević, 
a ostali delegati su bili autonomaši, »Dalmatinci Slaveni« (Dalmati Slavi), 
kako su se sami nazivali, dok se nisu deklarirali kao Talijani. Ljubiša 
se odlučno zalagao za sjedinjenje s Hrvatskom, a uz to je zahtijevao u 
dalmatinskoj upravi i sudstvu hrvatski jezik, kojim govori ogromna 
većina dalmatinskog pučanstva. U Ljubišu su Hrvati imali povjerenja, pa 
su zagrebačke novine bilježile i hvalile njegove govore, a u Kotoru ga 
je hrvatska većina općinskih vijećnika imenovala 1862. počasnim građa- 
ninom Kotora. (Ljubiša je bio iz Budve). 

Kad je u Zadru pokrenut »Nazionale« i »Narodni List« kao organ 
dalmatinskih narodnjaka, javljaju se među prvim suradnicima Bokelji 
dr. Vojnović i dr. Lazo Tomanović. To je bilo još u doba, kad su se 
nad narodnjacima provodila razna nasilja i kad su automaši na izborima 
dobivali umjetne većine. 

God. 1867. preuređena je centralistička Austrija dualistički, a to je 
preuređenje izvršeno na štetu Hrvatske. U raspravi u carevinskom vijeću 


12 Podaci o daljoj nacionalnoj i političkoj borbi Bokelja uglavnom prema dru 


R. Horvatu: Hrvatski preporod u Dalmaciji, izd. Sv. Jeronima 1834. 
13 Dalmaciju dakle ne zastupa nijedan Hrvati! 

govorio je tada Ljubiša: »Ne mogu glasovati o adresi, u kojoj nema 
riječi o okončanju državno-pravnog pitanja Dalmacije s Trojedinom 
Kraljevinom...« »Ja nisam došao ovdje da predajem istorično znanje; 
kod nas svaki učenik osmog gimnazijalnog razreda zna, da je Dalmacija 
pripadala Trojednoj Kraljevini, zna, kako je republika Mletačka krad- 
njom, silom i milom Dalmaciju preuzela u kobna vremena, zna napokon, 
kako se ta pokrajina god. 1797. nakon pada Mletačke republike svoje- 
voljno odala Kralju«... Citiramo ove riječi, jer su interesantne s obzirom 
na kasniji Ljubišin stav. 
Ugarsko-hrvatska nagodba u čl. 66. veli, da će Ugarska nastojati, 
da se Kraljevini Dalmaciji, Hrvatskoj i Slavoniji stvarno pripoji teritorij 
Dalmacije. Dalmatinski Hrvati nisu prema tome smatrali svoj pi 
riješenim, pa su nastavili borbu. 


U Boki je 1869. u predjelu Krivošije buknuo ustanak protiv nova- 
čenja. Autonomaši su htjeli taj događaj iskoristiti za progon narodnjaka, 
ali je nakon ugušenja ustanka narodni pokret samo ojačao. Iduće godine 
su narodnjaci na izborima za sabor dobili većinu. 


Opet je izabran Stefan Ljubiša u Boki, te je postao i predsjednikom 
sabora. Kad je ponovno određen za poslanika na carevinskom vijeću, 
Ljubiša je pismeno izjavio: »Branit ću do svake zgode državno pra- 
vo trojedne kraljevine, kojoj po historijskom i pri- 
rodnom pravu spada sva današnja Dalmacija ne izu- 
zevši i jedne česti njezine ni pojedina okoliša. Na- 
stojat ću na sve moguće načine, da se Dalmacija — na 
temelju saborske adrese — sjedini s Hrvatskom i 
Slavonijom. TakomeBogpomogaoisvetiJovanikrsno 
imemojesvetiDmitarl«it 

Ljubišin zastupnički drug vladika Knežević je kao oportunista brzo 
napustio redove narodnjaka i prešao k autonomašima. Pravoslavno sve- 
ćenstvo u Boki Kotorskoj smatralo je taj čin izdajom, pa mu je uskratilo 
poslušnost. Ljubiša je na to počeo raditi na osnutku posebne pravoslavne 
eparhije za Boku, nezavisne o zadarskom vladici, pa je njegov trud i 
urodio plodom 1870. g. Bokeljska eparhija ukinuta je pred nekoliko go- 
dina za vrijeme patrijarha Varnave. 

S vremenom se međutim sve više produbljavala razlika između 
metoda, kojima su se služili Hrvati i Srbi u politici. Srpska manjina 
je polako ali vješto i sigurno izigravala hrvatsku većinu. 


14 Horvat, str. 63 — Ljubiša je pisao »Istoriju Crne Gore«, koju nije mogao 
tiskati. Skerlić (Pisci i knjige, III.) veli, da je i onako bio nacionalno osum- 
njičen. Da nije upravo zbog ove zakletve na hrvatsku državnu tezu? Svakako, 
Ljubiša je kasnije prestao biti sumnjivim u tom smislu... 

Sam Stefan Ljubiša počinje se 1873. polagano preorijentirati. Austrij- 
ska vlada predložila je carevinskom vijeću zakonsku osnovu, da se njegovi 
delegati biraju izravno, a ne preko zemaljskih sabora. Tim je nastojala 
slomiti otpor naroda, koji su bili nezadovoljni dualističkim sustavom. 
Poljaci i Česi bili su protiv te osnove, a također i narodna stranka u 
Dalmaciji. Ljubiša međutim prvi put istupa oportunistički i glasuje za 
vladinu osnovu izravnog biranja zajedno s drugim dalmatinskim dele- 
gatima, koji zapravo nisu u narodu nikoga predstavljali. 

Razumljivo je, da su narodnjaci na čelu s Klaićem i Pavlinovićem 
smjesta osudili Ljubišu i drugove i ogradili se od njihova glasovanja. 
Delegati pak nijesu nakon toga položili mandate, nego su štoviše osnovali 
zasebnu narodno-sredinjačku stranku, koju su po njenom glasilu »Zem- 
ljak« nazivali zemljaškom.!5 


Ljubišina politička metamorfoza je počela. 


Ipak u Boki su Srbi još uvijek bili prema Hrvatima lojalni. God. 
1872. bilo je općinsko vijeće u hrvatskom i katoličkom Kotoru sastavljeno 
od 11 vijećnika Srba i 5 Hrvata. Načelnik je bio Srbin Špiro Bjeladi- 
nović Njegov brat je predložio, da se za općinsku zastavu uzme hrvatska 
narodna trobojnica crveno-bijelo-plava, pa je prijedlog jednoglasno 
primljen. Austrijska vlast je pravila smetnje izvršenju tog zaključka, 
ali se ipak u svibnju 1874. raspravljalo o nacrtu zastave. Usvojila se 
hrvatska zastava s općinskim grbom u sredini. I zbilja 2. svibnja 1875. 
zalepršala je na općinskoj zgradi u Kotoru hrvatska trobojnica. 


Za vrijeme svjetskog rata u parohijskom zvanju (pravoslavnom žup- 
nom uredu) u Risnu bile su izložene tri slike, na kojima je bila naslikana 
kraljevska kruna s crnožutom zastavom na jednoj, a hrvatskom troboj- 
nicom na drugoj strani. Ispod slika bili su ćirilski natpisi: »Živio Franjo 
Josip I.«... »Blagoslovljen, koji dolazi u ime Gospodnje« i »Ulazi u radost 
gospodara svoga.« Voditelj parohijskog ureda tumačio je, da su te slike 
bile prigodom pohoda Franje Josipa crkvi sv. Petra u Risnu 1875. g. 
postavljene na crkvenim dverima. 

Već 1874. glasuju »zemljaci« s Ljubišom na čelu u verifikacionoj 
saborskoj raspravi zajedno s autonomašima. Ljubiša je međutim javno 
optužen kao korupcionaš, jer je kao zastupnik u carevinskom vijeću izvu- 
kao materijalne koristi pri zakupu dalmatinske željeznice. 

Kad se 1876. pojavio kao imenovani predsjednik dalmatinskog sabora, 
odrekli su ga se javno zastupnici narodne stranke napustivši sabornicu 
uz povike: »Dolje nedostojni!« 


15 Oportunistička i puzava od početka zemljaška stranka nailazila je na potporu 
alužbenih krugova i na simpatije autonomaša. 

Time je raskid s Ljubišom bio potpun. On se kao Srbin potpuno 
odvojio od Hrvata i združio s autonomašima, koji su htjeli da pod firmom 
Talijana u Dalmaciji spriječe ujedinjenje s Hrvatskom. God. 1877. 
stao je Ljubiša dokazivati, da sva Dalmacija, a ogo- 
bitoDubrovnikiBokanemapravopripadatiugarskoj, 
odnosno hrvatskoj kruni. Tako je on desavuirao sav svoj do- 
tadašnji rad.!'* To je imalo za posljedicu, da od tada i bokeljski Srbi 
nastupaju protiv Hrvata i sjedinjenja s Hrvatskom. Đuru Vojnovića, 
bivšeg narodnjaka, biraju udruženi srpski i autonomaški veleporezovnici 
Boke Kotorske. 

Idućih godina jačala je sve više propaganda, da se Boka Kotorska 
izdvoji iz svog prirodnog i historijskog okvira. 

Tako je to teklo do 1918. g., kad za Boku nastaje najnovije razdoblje, 
koje je potrebno posebno opisati. : 
| H. Zmajević 


18 Podaci o Ljubiši po Horvatu. — Vidi još Dinko Politeo »Izabrani članci« 
i jubilarni broj »Narodnog lista« 1862.—1912., str. 69—70, članak »Boka i ustavni 
pokret«. 


LUTANJA U NOĆ 


O, doći k rijeci; osloboditi zapleten mjesec 
granja što ga vode u mrtvi rukav nose. 
Kako će zablistat potrti lanci u mulju 

kraj obale gdje danju gackaju djevojke bose. 


Kroz vrbik lutati... Grana će za rame zapet: 
to je znak da vrbe u kasne sate bdiju, 

i kraj mulja riječnog, gdje se žapci kriju, 
veliku dušu svemira u tišini zriju. 


I tražiti stazu što ide do plavih zvijezda; 
pa makar je nema — povjerovati prvoj što vodi 
u brda i poći zakitit nadom svanuća. 

Splav posljednje čežnje daleko rijekom brodi. 


Zvonimir Katalenić 

NOVIJE HRVATSKO SLIKARSTVO 


(Iz perspektive moderne evropske umjetnosti). 


U ovom članku ne ću i ne mogu dati sistematski pregled i cjelovitu 


sliku našeg modernog slikarskog stvaranja. Ja bi samo htio ovdje dati ' 


neke teoretske smjernice u razvoju moderne evropske umjetnosti i po- 


kazati na nekoliko primjera, kako su se ta strujanja odrazila u našem | 


slikarskom životu. 

Mi smo uglavnom odgojeni u duhu grčko-rimsko-renesansnog umjet- 
ničkog stvaranja i mi svi smatramo, da je jedino ono lijepo i da jedino 
ono znači jedno umjetničko djelo, što je u tom krugu i pod utjecajima 


stvoreno. I zato se mi i zgražamo, kad vidimo, recimo, Meštrovićevo | 


Raspeće u crkvi sv. Marka. A ja bi baš ovdje htio, da u granicama 
svojih mogućnosti približim čitateljima tu modernu umjetnost, da shvate 
njenu nužnost, njenu logičnu potrebu i uvjetovanost u razvoju slikarstva 
i da vide, da i ona ima svojih ljepota. 


* 


Veliki je Rođin rekao na jednom mjestu: »Ja znam da se divim 
prirodi i ja je nalazim tako savršenom, da kad bi me dobri Bog pozvao 
i pitao, što treba u prirodi korigirati, ja bih odgovorio, da je sve dobro 
i da ničeg ne treba ni taknuti«. I zapravo se čitav razvoj umjetnosti 
kreće oko tog pitanja: da li je sve u prirodi dobro ili nije, da li je mjerilo 
svega priroda ili smo mjerilo svega mi ljuđi. U konsekvenci svodi se 
čitav problem na nazor na svijet. Umjetnik reducira svaku materija- 
lizaciju svojih doživljaja na svoje osnovno gledanje na svijet. To se onda 
gledanje očituje i u formi u sadržaju djela. 

Na temelju tog gledanja na svijet nastaju onda u umjetnosti razni 
smjerovi i strujanja. Mnogi umjetnici gledaju svijet, a da ipak ne shvaćaju 
suštinu i bit svega (impresionizam). Mnogima uspijeva, da shvate, razu- 
miju i vole taj svijet (realizam). Drugi opet od straha pred stvarnošću 
bježe i stvaraju si novi, irealni svijet, u kojem se kreću i žive (romantika). 
Neki opet, bojeći se realnosti uvukli su se u svoju najintimniju unutar- 
njost tražeći tu poduporanj i zaklon od stvarnosti i kroz tu svoju unutar- 
njost gledaju oni na svijet i zbivanje oko sebe (ekspresionizam). 

I tako umjetnost prolazi kroz razne faze razvoja, kroz svoja čistilišta, 
tražeći uvijek što adekvatniji izraz svojim doživljajima i nastojeći da 
govori uvijek jezikom svog vremena. Ni u umjetnosti, kao ni nigdje 
drugdje u životu nema statike, jer ona znači nazadak. Umjetnost mora 
uvijek govoriti jezikom svog vremena, jer ako ne govori tim jezikom, 
onda ona nije istinita, ona uopće nije umjetnost. 

Kad je u Evropi u 19. vijeku umirao realizam, javlja se spontano 
kao dalja faza razvoja u Francuskoj impresionizam. Otac tog impresio- 
nizma bio je genijalni slikar Manet. Poznati realista Courbet tvrdio je 
za Maneta, da on slika »igraće karte«. To je dokaz, kako je veliki preokret 
i ponor ležao izmedju realizma i Maneta. Prva faza Manetova razvoja 
leži još na području rješavanja problema svijetla i sjene. Za dalji razvoj 
modernog evropskog slikarstva važna je medjutim druga njegova faza: 
on izlazi iz ateliera u prirodu, gdje se potpuno predaje čarima svijetla 
i boja, a to su zapravo primarni, čisto slikarski elementi u slikarstvu. 
Dakako, on još uvijek ostaje na bazi realizma, ne upuštajući se u ideali- 
stičke pustolovine, kojima uvijek prijeti opasnost, da izgube ispod sebe 
tlo i da postanu potpuno nepristupačne. On daje na svojim platnima 
realnost, ali je ne daje kao opipljivu stvarnost, nego kao viziju boja. On 
slika ono, što vidi pred sobom, bez akademskog uljepšavanja, dajući . 
prednost boji kao čisto slikarskom elementu, nastojeći fiksirati na svojim 
platnima vibracije zraka i svijetla i uhvatiti na njima one momentane 
čari, koje se utjecajem svijetla svaki čas mijenjaju. Glavni, dakako, 
princip u njegovom stvaranju ostao je uvijek: dati na slici čistu i nepa- 
tvorenu istinu. 


Taj pionirski rad Manetov našao je odraza i u našem slikarstvu. 
Prvi, koji su ispravno orijentirali naše slikarstvo prema Parizu i odvratili 
ed dosadašnje orijentacije prema Beču i Miinchenu — Račić, Kraljević 
i Becić — shvatili su, da treba slijediti Maneta, da se dodje na pravi 
put. (Kad govorimo ovdje o uplivu i nasljedovanju uopće, ne mislim 
to istaći kao negativnu stranu: svi su ti uplivi bili korisni i potrebni i tek 
na njihovoj osnovi mogao se je razviti individualni rad pojedinaca). 
Obojica naših prerano umrlih slikara, Račić i Kraljević, stvarali su 
pod velikim uplivom Manetovim. Račić je štaviše jedamput to jasno 
formulirao, dobacivši svom učitelju: »Ovako nije slikao jedan Manet«. 
I Račić i Kraljević stvarali su prva svoja djela naslanjajući se na prvu 
Manetovu fazu, u kojoj on još rješava probleme svijetla i sjene. Uzmimo 
na pr. portrait Račićeve sestre Pepice. Jednostavno postavljena ženska 
glava na neutralnoj pozadini. S te dosta tamne pozadine, u koju se 
gube i kosa i ramena Pepičina izdiže se jače osvjetljena, mekano mode- 
lirana glava sa sivim simpatičnim očima. Sve je na slici jednostavno, 
iskreno i istinito. Ništa nije na njoj nametljivo ni pretenciozno: djevojka 
iz puka dana je ovdje jednostavno, s nekompliciranim duševnim životom, 
onako kako je ona u svojoj jednostavnosti i živjela, grubo ali istinito. 
Isto tako jednostavno i iskreno slikao je Račić i svoj autoportrait. Opet 
iz neutralne tamne pozadine iskrsava simpatična glava, nerazjašnjena 
tragika njegova života, koja je završila njegov život samoubojstvom, 

odražava se ovdje pregnantnim, grubo naglašenim, a ipak jasnim crtama. 
I baš tu se vidi, što znači umjetničko djelo: sve ono što ne mogu riješiti 
članci napisani o njegovoj smrti, pa ni njegova korespondencija — na 
ovoj je to slici sve potpuno jasno izrečeno. 

Kod Račića dolazi tek kasnije do jačeg izražaja kolorit. Uzmimo 
njegov poznati portrait starca. Ovdje zahvaća Račić objekt već više s ko- 
lorističke strane, u duhu druge Manetove faze. Slika je dana mnogo 
plošnije (jer mu je više stalo do boje, nego li do forme) od prijašnjih 
njegovih slika. Na svijetlo zelenoj pozadini, na kojoj se zapažaju svijetle 
mrlje od sunca, postavljena je figura sijedog bradatog starca u bijelom 
odijelu. Ovdje se je već Račićeva paleta pročistila u smislu impresionizma. 
Taj njegov kolorit medjutim još nije dostigao čistoću impresionističke 
palete, ali se osjeća jasna tendencija. Portrait starca, još uvijek kolori- 
stički jednostavan, dobro je psihološki zahvaćen: smirenje nakon dugog 
života odražava se jednako tako u koloritu kao i u smirenoj fizionomiji. 


I Kraljević je prošao iste faze kao i Račić. Da shvatimo bolje nagli 
skok u pozitivnom smislu kod Račićevih i Kraljevićevih portraita, uspo- 
redimo ih s portraitom Miletićevim, što ga je slikao njegov stariji suvre- 
menik Bukovac, Bukovac slika precizno, gotovo cjepidlačarski niže kistom 
crticu do crtice i tetoši oko detailla. Uza sve to dojam cjeline ostaje slab. 
A i čitava mu je figura namještena: i ruke i njegov takozvani ležerni 
stav i pozadina — sve je to zato ovako postavljeno, da izazove jači 
cfokat i svidjanje u onom najvulgarnijem smislu. (Doduše, Bukovac i 
nije mogao stvarati u našoj sredini onako, kako je on to možda mogao 
k htio: jer an je tek morao spremati teren i krčiti puteve i stvarati uvjete 
za primanje slikarstva kod publike. koja je tek trebala biti odgojenom 
2a recepciju umjetnosti). ' 

Ako se sad vratimo Kraljevicu. vidimo golemu razliku. Pogledamo 
H, orecima, njegov autoportrait. koji još stoji na granici pročišćavanja 
prema impresonizmu. Čitava je figura radjena grubim. šrokim potezima 
kista. Pozadina je neodreljena. ali se zato to više i jače ističe impre- 
nvna firura Kralevićeva. Ta sava, grubo tesana. s oporim crtama oko 
usana znali skoro adekvatnu realizaciju pshnošku i sikarsku Kralje- 
vjere lAnmasti. AKO nopće možemo EKomparirau AKraljeviča s Bukovcem. 
onda tač Kracevićev o autonortra:t irnači anarutn sonasoini narredak 
prema Bukovcu I da mam je Aralčević ostavio samo ovaj jedan portračt 
za ate. moraš oN omau Hrvatu Nu unjeg zshrani I ostale Krajev.ceve 
ŠTran Imala ušavnom. ise kvalitete: iskremnst 1 ječnišavnost osjačaj 
za kaar i harmoclu Da sruda istnitašti možda Kačkača i gruba ali 
šraša isškreca. Nakano šo ge Minet u Frincuskoj stvorio duma javlja se 
Ša zmonaaniinm s Masa Deca fana oi ošrgma Taj 


impresionizam, koji po Liebermannu »nije jedan smjer nego jedan nazor 
na svijet«, znači apsolutnu pasivnu predanost objektima, nestajanje u 
objektima. Pojam umjetničke istine ograničen je čisto materijalistički, 
jer se kao jedina istinitost u slikarstvu uzima svijetlo i boja kao prius 
subjektivnog utiska stvarnosti. U tom smislu impresionizam pročišćava 
Svoju paletu, da dočara draži svijetla i boje. Impresionista kod realizacije 
svojih doživljaja nigdje ne umeće svoj ja ili ako hoćemo ja identičan je 
s objektima izvan nas, kako je to Barrčs formulirao: »Ja sam više nisam 
postojao: ja sam bio jednostavno suma svega onoga, što sam gledao.« 
Svijet oko nas za njega je zadnja granica: i njemu je to dosta. Jer on 
znači za njega i najsnažniji doživljaj i najjaču stvarnost. I tako ova 
realnost, koju impresionista daje na platnu jest osjet t. j. ona stoji na 
granici izmedju materijalnog i spiritualnog. 

I taj se je impresionizam odrazio u našem slikarstvu. Da spomenem 
samo Steinera i njegovo »Proljeće«, koje ne postaje banalno, premda se 
već toliko spominje. Motiv je sasvim jednostavan: nekoliko kućica i golih 
stabala na brežuljku i u pozadini ravnica. Ali Steiner je uspio da čar 
proljetnog dana prevede u čisto slikarski govor jednostavnim finim ze- 
lenkastim i sivkastim tonovima. Boja je ovdje u čisto impresionističkom 
smislu došla do izražaja i ona je glavni i skoro jedini elemenat na toj 
slici. Pokušajmo se zaustaviti kod ove slike dulje, pa ćemo osjetiti, kako 
je ovdje, za razliku recimo od Kovačićevih pejzaša, ovo proljeće duboko 
proživljeno i gotovo savršeno realizirano na tom platnu, s apsolutno 
profinjenom harmonijom boja. 

Neoimpresionizam, koji rastavlja sliku na niz mrlja čistih boja, 
koje se tek u našoj mrežnici u oku sastavljaju, taj neoimpresionizam, 
koji nastoji da kao prvi prekine čisto materijalističku bazu impresionizma, 
nije našao kod nas odraza. 

Kao reakcija na impresionizam, »umjetnost utiska« javlja se ekspre- 
sionizam, »umjetnost izražaja«. Već je Goethe jednom rekao: »Svi, koji 
isključivo preferiraju iskustvo, ne misle na to, da je iskustvo samo po- 
lovica iskustva«. Na impresionizam, koji je uzimao za bazu samo isku- 
stvo, utisak, dolazi kao reakcija ekspresionizam, kojemu je osnova nutar- 
nje iskustvo. Ekspresionizam, koji — budi uzgred rečeno — sadržava u 
sebi mnogo struja i pravaca u umjetnosti — nastaje iz uvjerenja o apso- - 
lutnoj premoći duha. Stvari i pojave oko nas nemaju objektivnog bitka, 
nego egzistiraju jedino kao refleks u nama. Konsekvetno proizlazi, da te 
stvari i pojave nemaju ni objektivne forme. Forme, kojima mi izražavamo 
svoje doživljaje, one su sasvim subjektivne. Umjetnik zato i kida površinu 
stvari, formu, da ispod te raskidane površine iskrsne duševnost i duševno 
zbivanje u intimnoj njegovoj dubini. Ekspresionista prima doduše izvana 

podražaje, ali ih tako formira, ili ako hoćemo deformira, da što jače 
istakne spiritualnu pozadinu svega. Medjutim, on ima sposobnost i nu- 
tarnjeg gledanja. To nutarnje duhovno gledanje više je nego obično 
gledanje, to je snaga, koja sivara i formira jedan novi svijet, po drugim 
zakonima, nego li su to zakoni ćutilnog gledanja. Gledati duhovnim očima 
znači vidjeti drugačije, nego li mi to gledamo tjelesnim očima, ali i 
drugačije — a tu baš leži opasnost — nego li to netko drugi gleda svojim 
duhovnim očima. | 

Na granici impresionizma i ekspresionizma stoje u evropskom slikar- 
stvu dvije velike ličnosti: Van Gogh i Cezanne. I tu onda nastaju dva 
smjera u slikarstvu: jedan, koje ide za čistom bojom kao najvažnijim ele- 
mentom slikarstva, a drugi, koji traži svoj izražaj u formi i tonu. 

I u hrvatskom slikarstvu ta se dva nastojanja jasno opažaju. Pro- 
motrit ćemo najprije nastojanja oko izražavanja bojom. Becić, prešavši 
fazu tonskog slikanja i prebrodivši impresionizam, te Vlaminckov upliv, 
stvara danas svojim vlastitim stilom, nastojeći da osobito u pejsažima 
dade iskreni ekspresionistički izraz našeg pejsaža. Pogledajmo samo na 
čas njegovu »Vršidbu u Bosni«. Slika zaokružena u jednostavnu cjelinu 
pokazuje neobično fini osjećaj za boju: potezi su široko nabačeni, vir- 
tuozno dani, bez zadržavanja na sitnim i nevažnim detaillima i cjelina 
je zahvaćena jednim snažnim pokretom: pred nama je opori bosanski 
“ pejsaž zaokružen u sebi, na kojem nije ništa ni previše ni premalo. I 
portraiti su mu jednako tako virtuozno dani: suvereno vladanje kistom, 
savršeni ukus u postavljanju figure i u kompoziciji, te fini čisto kolori- 
stički efekti. 

Babić, prešavši svoju ranu tonsku fazu stajao je pod jakim uplivom 
Van Gogha. Taj je upliv Babić znao suvereno asimilirati i dati neobično 
snažne pejsaže. Uzmimo njegove »Smokvice«, koje odaju njegove tipične 
karakteristike. On radi sa žarom, da mu ne izmakne momentana impre- . 
sija. On posjeduje snagu, kojom ulazi u stvari i pojave i unosi u njih 
život. Svako njegovo platno čini se kao neki kosmos, koji se nalazi u 
vječnom gibanju i rastu. Nema tu one neosobnosti impresionista: živa 
sila, pokret, život — postaje na njegovim platnima funkcija. Svako drvo, 
svaka grana, svaki kamen živi na njegovim slikama. I baš tu je njegova 
razlika od impresionizma. Na njegovim dalmatinskim motivima i ostalim 
njegovim pejsažima vitalitet kamenih ograda i krošnja stabala je zapravo 
samo ekspresija njegovog unutarnjeg vitaliteta. 

Miše je u početku pokazivao upliv Cćzannea, ali se je kasnije razvio 
u smislu čistog kolorističkog nastojanja. Gdjekoje njegove slike čine se 
na prvi pogled možda čak i kičem, toliko je na njima intenzivan doživljaj 
boje. Možda je to koloristički upliv Matissea i Gauguina. Medjutim, kod 

njega je kolorit preosjećan, a uplivi apsorbirani. Tako je Miše uspio da 
čisto koloristički doživljene pejsaže prenese na platna. Uzmimo »Splisku«. 
To je jedan njegov raniji pejsaž, kad još nije njime prevladao apsolutni 
kolorit. Nekoliko primorskih zgrada s jednostavnim fasadama, naglašenim 
zelenim kapcima na prozorima, dva jače akcentuirana crvena krova i u 
sredini prozirno ogledalo vode. Desno i lijevo jedno drvo i toranj zaokru- 
žuju svojim vertikalnim tendiranjem čitavu kompoziciju. Koloristički je 
slika izjednačena i uravnotežena. Zaustavimo li se dulje pred tom slikom 
osjetit ćemo ne samo artizam čitave te slike, nego i sav zamah i polet, 
kojim je ta slika dana. Tu nema ništa lažnog ni izvještačenog, kaošto 
je to recimo na Mašićevim pejsažima: ovdje je dan jedan naš pejzaž goli 
i surovi onako, kako ga je osjetio jedan umjetnik. Njegove kasnije stvari, 
kaošto su mu portraiti djevojčica, dani su s jače naglašenim koloritom, 
bez ikakve tendencije za tonskom modelacijom. On modelira na njima 
čisto koloristički. Obrisi i konture gube se, jer mu nije stalo do plastike, 
nego do boje. i 


Što idemo dalje u razvoju umjetnosti, sve više nestaje umjetnosti, 
kojoj bi bila zadaća prema sredovječnoj definiciji »da imitira prirodu«. 
Medjutim, ni romantika Delacroixova, ni Manet još nije prekinuo s pri- 
rodom. Tek s Van Goghom postaje deformacija prirodnih oblika jasnija. 
Ta deformacija oblika ide za tim, da vjernije istakne duševna stanja nego 
li nam to može pružiti normalno zapažanje i prikazivanje vanjskog sSvi- 
jeta. Odsada se princip deformacije poopćenjuje sve više. Javljaju se 
arhaističke i primitivističke težnje, prevladava ljubav za apstraktnim. U 
tom nastojanju oko dematerijalizacije prirodnih formi važno mjesto 
Zauzima Matisseov fauvizam. I taj nam naziv svjedoči, kako publika 
teško prihvaća nova nastojanja u umjetnosti: les fauves znači, naime, 
divlje životinje. O principima fauvizma pisao je Matisse dosta često. On 
veli: »Nemoguće je prirodu ropski kopirati«. A zatim govori o principima, 
kojima mora — po njegovom uvjerenju — jedna slika odgovarati. Glavni 
mu je princip kompozicija. A što je kompozicija? Kompozicija je umjeće, 
da čovjek sredi na dekorativni način razne elemente, s kojima raspolaže, 
da izrazi svoje osjećaje. Na slici mora svaki dio biti vidljiv i mora igrati 
omu ulogu, koja mu pripada, bilo glavnu ili sporednu... Jedno djelo znači 
harmoniju«. Fauvizam, dakle, rastvara pojedine objekte u njihove čisto 
dekorativne elemente, upotrebljavajući uz to čisto impresionistički 
kolorit. 

Taj fauvizam ima upliva i na naše suvremeno slikarsko stvaranje. 
Uzet ćemo kao primjer Juneka. Pogledamo li bilo koju od njegovih 
novijih slika, odmah ćemo shvatiti faufističku koncepciju. Uzmimo »Gla- 
diole«. Objekt na toj slici ne igra nikakvu ulogu: slikaru nije bilo glavno 


247 


to, što se tu nalazi jedan stol s nešto peciva i vaza s cvijećem. Za njega 
su ti objekti važni jedino kao dekorativni elementi. Da pojača dekora- 
tivni dojam čitave slike, meće kao pozadinu ornamentiranu tkaninu. 
Ružičasto i svijetlo plavo dominira na čitavoj slici. Ona daje dojam 
krasno vezenog ćilima i čovjek doživljava tu sliku čisto emocionalno, bez 
ikakve primjese intelektualnog. 


Nekako na sredini izmedju Van Goghovog ekspresionizma i Matisseo- 
vog fauvizma stoji kolorizam: koloristički se efekti iskorištavaju do 
krajnjih granica, ali se ne prelazi u čistu dekorativnost. Ovdje ćemo 
spomenuti samo našeg prerano umrlog Joba. Pogledajmo koji od njego- 
vih dalmatinskih pejzaža. Objekt za Joba nije važan: dalmatinski bregovi, 
nekoliko kuća, nešto čamaca i komadić mora. Za njega je na čitavoj 
slici važan samo koloristički doživljaj. Ako te slike dulje gledamo, vidjet 
ćemo, kako je intenzivna bila Jobova reakcija na boje. Spektar boja 
razlio se po ovim platnima: od svijetlo sive preko narančaste, žute, lju- 
bičaste, zelene, plave i plavo-sive zatvara se taj začarani krug boja 
smedjom bojom. Svaka od tih boja živi svojim zasebnim životom, a u isto 
je vrijeme sastavni dio onog strujanja boja, koje je tipično za njegova 
platna. Slike su mu potpuno dematerijalizirane, oslobođene od objekta 
i daju u estetskom smislu čistu osjećajnost, bez i najmanje primjene 
intelektualnog. 


Aralica je još gdjegdje dosta bliz Van Goghovom ekspresionizmu. 
Crveno-narančasti krovovi kuća, plavo nebo i zeleno-žuto drveće osnovni 
su tonovi slike, na kojima on gradi ekspresivnu viziju jednog pejzaža. 
Kod njega je, kao i kod Babića onaj neosobni, čisto pasivni princip impre- 
sionističkog stvaranja nadomješten ekspresijom njegove vlastite unutar- 
njosti: statika impresionizma zamijenjena je dinamikom ekspresionizma. 
Njegovi su krovovi shvaćeni čisto osobno, kao bića, koja žive. Jednako 
tako i drveće: mi vidimo i osjećamo, kako ono raste. Čitav taj njegov 
mikrokozam živi jednim intenzivnim životom, koji mi — površni gle- 
daoci — ne bi mogli zamijetiti, da nam ga nije slikar ovdje na platnima 
tako snažno dočarao. 


Dakako, da mi ovdje nismo iscrpli imena onih slikara, koji se danas 
razvijaju kod nas u smislu pročišćavanja kolorita. Spomenut ću ih samo 
nekoliko, čisto statistički. Mujadžić, nakon svoje tonske faze fin i kolo- 
ristički mekan — Šestić, koji nosi u sebi nešto od pointilizma — Papp, 
dobar i jak u čisto kolorističkom smislu — Mezdjić, koji pod utjecajem 
Junekovim polazi putem fauvizma — Motika s profinjenim i gotovo 
paučinasto finim koloritom — Plančić sa slikama, kojima se osjeća pri- 
zvuk rokokoa — pa onda Parać, Mujezinović, Gecan i drugi. 


248 


Govorili smo dosada o kolorističkom nastojanju u novijem i suvre- 
menom hrvatskom slikarstvu. Progovorit ćemo sada nešto malo i o na- 
stojanjima oko izražavanja u formi i tonu. 

U tom je smjeru imao odlučan utjecaj na čitavo evropske slikarstvo 
Cezanne. On je sam rekao: »Htio sam, da iz impresionizma učinim nešto 
solidno i trajno«. I tu on onda dolazi do svoje poznate kubističke formule: 
»U prirodi se sve formira prema obliku kugle, čunja i cilindra«. Formi- 
rajući tako prirodne oblike na svojim slikama prema osnovnim oblicima 
kugle, čunja i cilindra daje on objektima čvrsti skelet. Taj čvrsti skelet 
ne postizava on ni crtežom ni linearnim obrisima, nego modelirajući 
bojom i tonovima. Još je jedan princip za njega vrlo važan: dati 
na svakoj slici zaokruženu kompoziciju. Svaki elemenat slike treba biti 
podredjen cilju cjeline. Jer svaka je slika mikrokozam za sebe, koji je 
stvoren na principu harmonije. 

Ti se principi Cezanneovi jasno zapažaju kod nekolicine naših slikara. 
Uzmimo Tartagliu. Kako njegov »Autoportrait 1918« stoji u ovisnosti 
od Cezannea, svjedoči nam, recimo, Cć&zanneova slika »Igraći karata«. 
Koliko je medjutim ovaj zadržao bogati impresionistički kolorit, toliko 
je Tartaglia prešao u čisto tonsko modeliranje. I ako nam Tartaglin 
autoportrait izgleda na prvi pogled nešto deformiran i možda čak i 
karikiran, on to ipak nije. Ovdje je iskreno i dobro dan portrait jednog 
čovjeka, bez suvišnih detailla, a dobro ispunivši uza sve to čitavu plohu 
Ima možda na tom platnu i nešto bojažljivo, nešto uznemireno, ali sjetimo 
se, da je ta slika radjena godine 1918., a onda su generacije mladjih i 
imale razloga, da budu uznemirene; i ako ima na toj slici štogod nejasno 
i mutno, to je samo istiniti odraz duševnog zbivanja one generacije, koja 
je morala da stvori nešto. 


Varlaj je stvorio do danas nekoliko odličnih naših pejzaža. Tipične 
njegove slikarske karakteristike možemo razabrati, ako pogledamo njegov 
poznati pejzaž »Klek«. Zelenkastim i sivkastim tonovima gradi on čitav 
taj pejzaž. S mnogo smisla za modelaciju i dubinu, a uz to vrlo jedno- 
stavnim kolorističkim efektima daje on naš tipični valoviti pejzaž. Pruge 
oranica i livada u jednom neprekinutom toku pokreću se na platnu, 
oživljene nutarnjom vitalnom snagom. Nekoliko vertikalnih stabala na 
platnu zaustavljaju to kretanje i gibanje. I tako tu stoji pred nama naš 
pejzaž, u kojem je ekspresivno realizirana i ona sila, koja daje, da te 
oranice rode žitom i daju hrane svima nama. 

Uzelac ima sigurno od svih naših slikara najviše rafiniranosti i ukusa. 
Ukusni kolorit s finim tonskim prelazima, savršeno rafinirano postavljanje 
objekata na platnu i dobro komponirane grupe — to su Uzelčeve karak- 
teristike. Pogledajmo koji njegov ženski portrait. Figura je smještena u 

okvir potpuno neusiljeno i sasvim prirodno i mi osjećamo, da ova figura 
ni ne može biti drugačije postavljena u okvir. Na tamnim tonovima diže 
se svijetlije intonirani gornji dio figure, tonski izjednačen i dobro (gdje- 
kada) i psihološki zahvaćen. 


U monumentalnom slikarstvu ističu se kod nas radovi Kljakovića. 
On je izraziti monumentalni slikar, tako da se ta njegova karakteristika 
osjeća i vidi i na malim formatima njegovih slika, gdje dakako nema 
raisona. Uzmimo njegovu fresku iz crkve sv. Marka u Zagrebu »Rodjenje 
Kristovo«. Slika jedinstvena u kompoziciji daje usprkos monumentalnosti 
(a u tom je baš njena vrijednost) jedan dobar intiman prizor. Jake i ro- 
busne forme, koje postizava čvrstim tonskim modeliranjem, djeluju na 
toj — trokutastoj, i u tom smislu čisto renesansnoj — kompoziciji monu- 
mentalno i impresivno i ostavljaju na gledaoce snažan utisak. 


U grupu slikara, koji se izražavaju pretežno tonski, spadaju još i neki 
drugi slikari, kao na pr. Trepše s dosta naglašenom tendencijom deko- 
rativnosti, pa rafinirani i suptilni Sulentić, Vanka s našim fino realizi- 
ranim muzikalno-dekorativnim pejzažima, mladi Gliha, koji stoji pod 
. jakim uplivom Tartaglinim i drugi. 

Kod rafiniranih i iscrpljenih civilizacija, kao što je recimo i naša 
dogadja se, da ustaju originalne ličnosti, koje su nadarene većom svje- 
žinom osjećaja i naivnijim duhom, ustaju da suprotstave čestitost i iskre- 
nost svojih vizija virtuoznosti suvremenika. I u Francuskoj se je javio 
jedan takav slikar, Henri Rousseau, siromašan carinik, koji je tražio i 
nastojao oko jedne više osjećajne nego li formalne ljepote. Rousseau je 
u svojim slikama, a i u svom životu još u sijedim godinama ostao samo 
jedno veliko dijete. I zato su mu i slike djetinjski naivne i mi možemo 
nazvati njegov novi smjer u slikarstvu primitivizmom, dakako, u dobrom 
smislu te riječi. U jedno drugo doba Rousseau možda ne bi značio ništa. 
Njegove primitivne forme, plošnost likova, ponavljanje istog pejzaža na 
većini slika itd., sve nas to smeta. Ali je on značajan baš radi toga, što 
je počeo raditi u doba savršene rafiniranosti naše stare civilizacije čisto 
iskreno i djetinjski naivno i što je unio svojim slikama u naše virtuozno 
slikarstvo nešto male vedre dječje duše. 


Pod njegovim uplivom stoje i neke stvari našeg Simunovića. Upozo- 
ravam na njegov portrait jednog prodavača kave. Sa zelene pozadine, 
na kojoj su čisto ornamentalno postavljeni žuti, jedva naglašeni cvjetići, 
diže se lik muškarca sa smedjom kosom, u sasvim bijelom odijelu, s ru- 
žičastim dijelom odjeće ispod vrata. Čitav je portrait postavljen i. dan 
naivno, ne virtuozno, kao što je to slučaj recimo s Uzelčevim portraitima. 
Možda će nam to platno na prvi pogled izgledati i koloristički neukusno, 

ali se sjetimo kod toga, da i djeca uživaju u postavljanju.jakih, impre- 
sivnih boja jednih kraj drugih. 

U pravcu tog primitivizma tendirao je u svojim nekim ranijim rado- 
vima i Stetić. Svi ti smjerovi slikarski, koji su tenđirali prema što jačoj 
ekspresiji udaljujući se od prirode kao od baze, nosili su u sebi opasnost, 
da izgube čvrsto tlo ispod nogu i da se izgube u čistim spekulacijama, 
koje ne će biti pristupačne ne samo širokim slojevima konzumenata 
umjetnosti, nego ni onom najužem krugu ljudi, koji se intenzivno intere- 
siraju za umjetnost. I zato su umjetnici osjetili potrebu, da se slikarstvo 
opet postavi na bazu prirode, po onom starom receptu Rodinovom: 
»Umjetnost je samo studiranje prirode; mi ne iznalazimo, mi ne stvaramo 
ništa«. Tu onda nastaje tzv. neorealizam, čiji je nosilac Švicarac Valloton, 
koji je onda našao mnogo sljedbenika u Njemačkoj. Taj neorealizam 
nastoji da naglasi ponešto i socijalnu notu u slikarstvu, ali još ne prelazi 
u tzv. tendencioznu umjetnost. Zadržao je ponešto i od infantilističkog 
primitivizma, dok češće nastoji da naglasi i podvuče karikaturističku 
notu. Inače, neorealizam nije iznio nikakvog programa. Slika suvremenu 
stvarnost na temelju zapažanja, gradeći svoje slike čisto konstruktivno. 


Spomenut ću ovdje Režeka. Kao primjer uzet ćemo njegove »Zagorce 
kraj puta«. Shvaćeni su čisto realistički. Seljak i seljakinja — ova sa 
žutim rupcem na glavi — leže na travi, dok se nebo plavi u pozadini. 
Debeljuškasta i glomazna crvena lica, bezizražajna u spavanju, dobro su 
zahvaćena i bačena na platno s jednom dobrom dozom humora, ne forsi- 
ranog, nego onakvoga, koji često spontano izlazi iz same stvari. Istinitost 
i iskrenost je opet tipična za ovu sliku. Ništa namješteno, ništa traženo 
— samo istina. 

U tom su smjeru išli, a gdjekojim stvarima idu još i danas Tiljak, 
Ružička i Grdan. 


Taj neorealizam ili nova stvarnost našla je u tzv. verizmu svoju 
konačnu formulaciju. Tendencija prema karikaturi i satiri, koju je 
neorealizam — da tako kažem — nesvijesno podcrtavao, dolazi u verizmu 
do svijesnog izražaja. Satira i kritika suvremenog stanja je glavni eleme- 
nat tog verizma, čiji je najjači i najveći predstavnik Nijemac Grosz. I 
ovdje se moramo osvrnuti na rad grupe »Zemlja« i njenog najjačeg 
predstavnika Krstu Hegedušića. »Zemlja« je zapravo u svojim uljima 
odraz neorealizma, a u svojim crtežima verizma, ostajući uvijek na soci- 
jalnom polju. Ona je udruženje umjetnika s točno odredjenim artističkim 
i socijalnim planom. Ideologiju njenu iznio je njen prvak Hegedušić u 
nekoliko članaka. Ukratko: umjetnost »Zemlje« je umjetnost kolektiva 
t. j. ona »doprinosi razvijanju socijalne svijesti kod četvrtog staleža«. Da 
to postigne, ona hoće biti jasna i ideološki i čisto slikarski. Slike su shva- 

ćene plošno, a sadržaj je dan jednostavno i karakteristično. Karakteri- 
zacija figura iznosi karakteristiku tipa izvjesnog sloja, grupe ili staleža 
ljudi. Sadržaj nije izmišljen, već je uvijek doživljen. Uzet je iz života 
okoline i nosi sve karakteristike kraja, u kome je nastao. To bi bio 
uglavnom program »Zemlje«. U čisto formalnom pogledu ona stoji pod 
uplivom Breughela i Rousseaua, a u crtežima je jasan upliz Grosza. Slike 
»Zemljaša«, na kojima nisu polazili s odviše doktrinarne i programatske 
baze, nego su nastojali da zahvate stvar više s emocionalne strane, te su 
im slike više uspjele. Medjutim, u dobrom dijelu svojih slika polazili su 
s krive predpostavke, a ta je: seljak je, kao jedan od »najreakcionarnijih« 
elementa u hrvatskom narodu, baš radi toga inferiorniji elemenat od 
ostalih, on je za njih čak i degeneriran i prema tome apsolutno negativan 
elemenat. 

Učenici Hegedušićevi, seljaci Mraz i Generalić pokazali su vrlo dobre 
rezultate. Pogledajmo Generalićev pejzaž »Iz Bilo gore« s finim srebrna- 
sto-sivom intonacijom. On je pokazao neobično fini osjećaj za pejzaž i u 
tom se pravcu može od njega mnogo očekivati, ako bude asimilirao i 
prebrodio i ideološki i čisto slikarski upliv »Zemljin«. 

Ovdje još moram spomenuti i neke naše najmladje slikare, koji ubrzo 
prebrodivši razne uplive nastoje da dadu svoj vlastiti izraz i to s mnogo 
uspjeha. Medju njima osobito se ističe Bulić, Crnobori, Kopač, Šohaj i 
Veža. | 

Dakako, u isto vrijeme, dok se s jedne strane ulažu napori za što 
adekvantnijim suvremenim izrazima, postoji s druge strane i pojava 
statike kod izvjesnih slikara, koji ne nastoje da traže nove izraze i koji 
se zadovoljavaju lošim shemama i uzorima prošlosti. Oni u isto vrijeme 
rade s jednim ciljem, da se čisto formalno dopadnu publici i da se prila- 
gode ukusu publike, mjesto da taj ukus odgajaju. Mnogi od tih slikara 
zapadaju u kič, koji je sigurno negativna pojava u našem slikarstvu. To 
više moramo biti zahvalni onim slikarima, koji za razliku od ovih netom 
spomenutih, traže načine novog izražavanja i nastoje uz velike žrtve — 
jer publika još nije odgojena i ne shvaća njihovog značenja — da govore 
jezikom svog vremena i da dadu na svojim slikama iskreni i istiniti 
odraz svoje generacije. | 


Mirko Šeper 

EIS HEAUTON 
METAFIZIČKE MORALNE I SENTIMENTALNE REFLEKSIJE 


Budući da mi sudbina, kako već češće rekoh, nije dodijelila na 
raspolaganje mnogo od onog papira, koji se ispunja tiskanim slovima, 
(dok imamo i more naštampanih budalaština, laži i suvišnosti), treba 
da ove metafizičke zaključne refleksije o Martu budu pisane u alla- 
breve taktu, t. j. treba da se izrazim što kraće. Nema na raspolaganju 
papira za štampu, a ne pripadam kojoj svemogućoj klerikalnoj ili anti- 
klerikalnoj koteriji, a da bi se moje riječi štampale automatski, da po- 
slije dospiju u koš historije kao izmlaćena prazna slama ili potpourri 
dnevnog lažnog biserja. 

Rat je zlo, kazat će svatko. No samo suludi pacifisti zabacivat će 
ga u svakom slučaju. Jer zar u obrani on ne postaje dopušten? Po 
Tolstoju bi se pravedni zahtjevi narodni morali dati od nasilnika ugu- 
šiti, i ako bi Tolstojev pacifizam vrijedio, naš hrvatski narod morao 
bi se dati pregaziti. No rat je u obrani dopušten, te nije moralno zlo. 
Ipak je i u tom slučaju fizičko zlo, jer nam zadaje svakojake boli i 
gubitke. Ovdje se eto srećemo s problemom zla. Jer imam metafizičku 
glavu, koja o svem filozofira (kako me je ono moj kapetan pitao: Ć., 
was denken Sie alleweil nach?!...), to sam si i o ovom problemu 
razbijao glavu, i to je bila (čak za rata još) teza moje ispitne radnje iz 
romanistike. Ta je onda radnja štampana pod naslovom »Voltaire, 
Leibniz i teodiceja« ravno pred 20 godina u Nastavnom Vijesniku. 


Poznato je, da je Leibniz naučavao optimizam. Ovaj svijet je po 
njemu najbolji, ali ipak samo najbolji od svih mogućih svijetova. Vol- 
taire stao se rugati Leibnizu da uči, da je »sve dobro.« Kako je Voltaire bio 
površan, ali zato duhovit, Candide se ugodno čita, premda se čovjek mora 
i lecnuti pri Voltaireovoj neosjetljivosti, kojom šeće u svom duhovitom 
avionu mašte nad jadnom našom »dolinom suza«. Leibniz nije učio, da je 
»sve dobro«, tako da ne bi zla bilo u svijetu. Već metafičko zlo mora 
da bude t. j. nesavršenost, jer je samo Bog savršen. Ni fizičko ni mo- 
ralno zlo nije Leibniz nijekao, već to Voltaire Leibnizu podmeće. Samo 
što je Leibniz tvrdio, da je ipak svijet najbolji od svjetova, koji se ipak 
uopće dadu zamisliti. Teza malo iznenađuje, kad se sjetimo boli i tame 
i krvi, u koju je zaronjena naša povijest (povijest zmija i tigara, po 
Voltaire-u), i čovjek bi se možda mogao upitati radije, nije li nekud 
ljudski razumljivo (premda filozofski neispravno) kad su neke struje 
i religije (parsizam, manihejizam) u želji, da protumače zlo u svijetu, 
čak uzimale, da postoje dva božanstva koja se bore u svijetu: Bog 

dobra i zla (kod nas bogumilstvo). U bramanizmu u heterodoksnim 
sistemima (t. j. takvim, koje se već nisu slagali sa svetim knjigama 
indijskim) iskrsla je i Samkhya — nauka, koja je zbog nazočnosti 
(fizičkog) zla u svijetu čak dotle došla, da i Boga niječe. I doista, ako 
ima Vječno Biće, Stvoritelj, ono treba da bude savršeno, dakle i dobro, 
pa odakle onda zlo? Svijet je nesavršen, to je metafizičko zlo, veli 
Leibniz. Ima boli, to je fizičko zlo. Ali zašto nas boli toliko tište, zar 
se Božanstvo naslađuje u našim suzama i u prolijevanju ljudske krvi, 
u okrutnim ratovima i t. d.? Napose je tu pitanje moralnog zla t. j. 
grijeha, zloće. Budući da je Božanstvo apsolutno, to ja ne mogu 
ništa bez Božanstva: i moje htijenje je kao nešto pozitivno stvoreno i 
podržavano od Božanstva. Ako dakle hoću zlo, odakle ovo htijenje? 
Ako je od Boga, onda on zlo hoće, grijeh i zloća pada na nj. Kršćanski 
teolozi, kako je poznato, kažu, da je fizičko zlokazna za istočni grijeh 
čovječanstva, a moralno zlo da i nije nešto pozitivno, nego samo ma- 
njak (negacija) nečeg pozitivnog. Grijeh je samo naša negacija Božjeg 
zakona; mi u zlom htijenju očitujemo samo jedan defekt, jer naše hti- 
jenje ne ide u pozitivnom pravcu ispunjenja Božje Volje, Božjeg za- 
kona. Leibniz je prema Englezu Shaftesbury-u estetizirao, pa je svijet 
gledao kao neku lijepu sliku, gdje su mrlje tu zato, da se izdigne sve- 
ukupna ljepota, kao disonance u nekoj simfoniji. Ja ovdje ne ću po- 
novno izlagati, što sam iznio u svojoj radnji pred 20 godina." No zato 
ističem i to, da kršćanstvo daleko realnije od Leibniza gleda bol i zlo 
i daje bolji odgovor, zato ono i ne kaže, da je svijet najbolji od svih 
mogućih, nego kaže samo to, da je svijet ipak dobar. Tako kršćan- 
stvo uči i mora da uči, ako hoće, da ostane u skladu sa sobom i sa 
logikom, i ako hoće, da ne baci čovjeka u tamu, u koju ga baca na pr. 
pomenuti Samkhya-sistem ili jedan drugi heterodoksni sistem, rođen 
iz brahmanizma, sistem Sakija Munija, t. j. kraljevića prozvanog Bude. 
Samkhya kaže: Boga nema, jer bi inače on morao biti okrutan, kad 
nas muči (on bi dakle bio neki okrutnik, zato ga i nema, jer je takav 
Bog protuslovan i nemoguć). Budina nauka (za razliku od pučke vjere 
budizma, koja se poslije približila općem shvaćanju vjera) uči, da je 
Svijet samo zlo: tek slijed želja i potreba i boli, i tek što jednu zado- 
voljiš, druga niče, te zato je sav zao i treba ga ubiti, tako da u sebi 
ubijemo želju za životom (nirvana, negacija života, to je ideal). Zato 
Boga i nema, te je budizam (u naučavanju Sakija Manija, ne kao pučka 


* Leibniz među ostalim pokazuje i to, da zlo često Bog može obratiti na 
đobro: da je zlo jednoga dobro drugoga; da nag često manje zlo očuva od većega 
i t d. U glavnom je Leibniz nastojao prikazati ljudski život podnosivim i da »ima 
neprispođobivo više dobra u životu ljudskom nego zla, kao što ima više kuća 
nego tamnica.« Ni moralnoga zla da nema toliko, koliko se priča. 

vjera gdje je Buda postao i sam jedan od bogova) pravi ateizam. Zar _*' 
da dakle pogasimo Svijetlo Božje u svijetu i da padnemo s Budom u 
pesimizam?! Ne, Bog postoji, Smisao postoji, mi nismo predani na mu- 
čenje i na Iksionov točak boli od jedne slijepe i lude želje za životom, 
koga treba uništiti, već nam kršćanstvo daje na sve odgovor i odvraća 
nas od pesimizma. Odgovor je kršćanstva takav, da zadovoljava um i 
srce čovjekovo, i čovjek postaje sposoban, da makar i uzdišući nosi 
svoj križ života. Na usta kralja Davida Bog se prikazuje kao Onaj, koji 
je vazda spreman priteći nam u pomoć (On »podiže oborene« ps. 146., 
»kako otac žali sinove, tako Gospod žali one, koji ga se boje« ps. 103.) 
Čemu ispunjati ovdje retke Evanđeljem, kad je sve puno vijesti o do- 
broti Oca Nebeskoga, koji se zacijelo briga i za nas, kad se briga za 
ljiljane i za vrapce. Izričito kaže Krist, da je »jaram njegov sladak« 
(Matej XI, 30). No zlo se ne niječe, ono je tu. U koliko je fizičko zlo, 
ono je kazna za grijeh. Svijet nije bez zla, nije ni najbolji, ali je ipak 
dobar. Leibniz je umovao ovako: Ako ima Bog, onda je on morao stvo- 
riti najbolji svijet. Jer ga inače ili ne bi htio takim stvoriti, a to se 
ne može reći, jer onda ne bi bio On dobar. Ili ga ne bi znao takim 
stvoriti, a ni to ne ide reći, jer Bog mora biti sveznajući. Ili ga ne bi 
mogao takim stvoriti, ali zar nije on Svemogući? Bog je determiniran 
t. zvanim »principe du meilleur«. Kršćanstvo odgovara, da je Bog bio 
slobodan u izboru svijeta, i zato nije morao stvoriti najbolji 
Svijet (od mogućih), ali je svakako ovaj svijet dobar. 


Pa ipak, koliko je tu boli i tame, što tu književnost nije naslagala 
dokumenata o našoj bijedi?! Ma kako David bio neiscrpiv u nadi, u 
podizanju naše nade, ma kako silna bila ta lirika i bujan taj patos 
pouzdanja u Boga, ma kako poetične bile slike Evanđelja, ipak se mi 
osjećamo ugroženima, izvrgnutima, mučenima, i pitanje boli ostaje za 
nas jedno od teških pitanja, napose, kad se ne radi više o teoriji nego 
O praksi, o životu. Koliki klonu i oduzimlju si život, koliki uzdišu, a 
zar da niječemo, da mnogi i proklinju! Ipak imadu pesimisti krivo; 
sve se dađe nekako podnijeti (i Bog sam daje nam snage). Volim ostati 
pri utjehi vjere negoli ovdje posizati za stoikom Markom Aurelijem, 
jer su stoici i odviše uvjereni u našu jakost. »Nijednom se čovjeku 
ništa ne događa, što on po svojoj prirodi ne bi mogao podnijeti. Iste 
se nevolje događaju jednom drugome, koji ostane miran i nepovrijeđen, 
bilo zbog toga, što pravo ne zna, što mu se događa, bilo zbog toga, što 
hoće da pri tom pokaže svoju snagu duha. Zar nije strašno, da budu 
neznanje i taština jače od uviđavnostil« (V, 18). Tako Marko Aurelije. 
(Pod uviđavnošću misli stoičku ideju, da je zlo samo u našem mišljenju). 
Kršćani međutim vjeruju u Božju Providnost t. j. znadu, da Bog od 

vijeka znade i vidi sve naše korake i da ih pun ljubavi i brige prati, 
te ne da noga naša zapne u mreži propasti. Ali bol je doista za kršćan- 
stvo bol. Pače, kad se u životu uvjerimo, kako nas Bog pomaže onda, 
kad nas, izgleda, svi ostaviše, kad iskusimo, kako nam On daje, ljube- 
žljivo daje, gdje nam svi uskraćuju, kad se uvjerimo o Njegovu Očin- 
stvu i velikom Božjem Prijateljstvu, onda imamo osim teoretskih do- 
kaza novih dokaza o Njemu: mi vidimo i osjećamo Njegovu Ruku. Njegovo 
Božansko Srce, i ti su dokazi zajedno dokazi za um i za srce, za svu du- 
ševnost našu, koja sada ima i drugih intimnijih dokaza Božjeg postojanja 
od onih vanjskih i teorijskih. 

Ipak je zlo tu i bezbožnici će se njega hvatati, da ljude odvraćaju 
od Boga. Ja zato ne mogu da podnesem pretjerane pesimističke slika- 
rije. Jer umjereni pesimizam (kakav sam prikazao u svom eseju o Ra- 
cine-u) potiče nas na samilost s čovjekom supatnikom, subratom našim, 
na 'ljubav, na čovječnost. Ali de Vigny-ev bezbožni pesimizam mi je 
mrzak, jer vrijeđa Božanstvo, i ujedno on koči i ubija narodnu ener- 
giju. Zamislimo si, da smo uvjereni o totalnoj našoj nemoći, o besmile- 
nosti života i svijeta; zar ćemo se onda moći boriti za kakovo na- 
rodno dobro, kad je uopće čitav svijet za nas jedno besmisleno zlo 
i kad bi bolje bilo, da ničega uopće i nema i da sav život i svijet 
ugasne, potone u tamu ništavila, nirvane?! Eto zato nisam htio ni svoje 
ratne slike da obojim bojom očaja, i slikari očaja nisu moji dobrotvori. 
Zar ćeš biti sretniji, ako se oko tebe širi tama, ili će se obratno tvoje 
lice i tvoje srce nasmijati ili bar utješiti, kad oko sebe ugledaš ve- 
drinu, dobru volju, ljubav, praštanje, razumijevanje, čovjekoljubivo 
srce, vjeru u život i u Oca sveg života, koji ne da bez Njegove Volje 
padne ni vrabac s krova, ni vlas s tvoje glave?! I ako mi je suđeno 
da pišem ovako u alla-breve taktu, zbito, ne ću da pomnažam tamu, 
premda je priznajem, u koliko postoji; ne ću da je pomnažom, jer se 
protivi ljubavi prema Bogu i prema čovjeku; ali ne ću ni da je niječe 
jer se protivi istini, koju smo dužni i Bogu i čovjeku, i jer bi nas to 
nijekanje odvelo od čovječnosti. Naše vladanje ne smije da tu smete 
niko, i ako oni, kojima je upravljena u prvom redu riječ: »Duha ne 
gasite«, riječ Pavlovu obraćaju u protivno, da Duha gase, niti sveće- 
nička crna mantija ne smije da bude za nas poput crnih oblačina tame 
i zastire nam nebo te pomračuje Sunce vjere i nade. Ako ima kod 
nas pastira, koji misle, da netaktičnošću, vređanjem i ismjehivanjem 
čovjeka u nevolji i sjeđenjem na tuđoj duši skupljaju stado, možda bi 
se dalo reći, da ga prije s đavlom rastjeruju. »In vesta di pastor lupi 
rapaci«, pisao je Dante. (Što se mene tiče, ne priznajem klerikalno 
»pravo« vrijeđanja, ako misle da ga imadu), 

Zašto da pomnažamo tamu, zašto da radije ne umnažamo svijetlo 
oko nas i budemo i u tom sličniji Ocu Svijetla? I sama priroda (tako 
je Bog htio) kad je bol prežestoka čini, da je više ne osjećamo. Zašto 
da i mi ne ublažujemo boli, da ne damo, da se bol osjeća?! A danas 
izgleda (kažimo to budućnosti), da sve više ima ljudi, koji kao da smi- 
šljaju samo to, kako da više zadaju boli i napakoste svome bližnjemu. 
Vidi se, kako je daleko od ovog divnog svijeta, koji se među sobom 
grize, duh kršćanski, duh ljubavi i svijeta. Kod franc. pisca Duhamela 
ima u zbirci Civilisation, koja spada među najbolje njegove 
stvari, a koju je napisao o svjetskom ratu u vojničkoj sanitetskoj službi 
(jer on je po zvanju liječnik) jedna pripovijest o »poručniku Dauche-u«, 
koja priča, kako je taj izgubio svijest o svojoj tragičnoj i bezizlaznoj 
situaciji. On umire, a ne zna da umire, i njegov drug, koji to sve motri, 
sam ga tu gotovo mora da zamijeni: »Pravo sam rekao, da sam ja za 
njega proživljavao smrtne strahote. Stvar je nevjerovatna: izgledalo je, 
da sam ja lud, a on da je čovjek u punom posjedu svojih sila«. Duhamel 
je u ovim svojim ratnim crticama dao nešto odlično čovječanstvu. Bol 
se naša veli u tragici utoliko umanjuje, što nas nosi nada ili se pak 
prepuštamo. No ovdje je imao jedan osobit slučaj.« Ovo neznanje o nama 
samima je stvar vrlo dragocijena... Ona je dopuštala poručniku Dau- 
che-u, da je živio veselo na rubu ponora. Ja sam bio tu, kao zato da 
nekako na se preuzmem tragiku ove situacije, jer bi nekuda bilo protiv 
ljudskoga reda, da tolika bol ostade bez gospodara.« U jednoj drugoj 
pripovijesti iste zbirke (Bitka na Somme-i) priča i opet srodni slučaj 
posve kratko (u nizu sličica iz života ranjenika). Radilo se o nekom 
mladom seljačkom momku, ranjenom od granate u leđnu moždinu, koji 
je dobio »neku vrst meningitisa« i odmah prestao da pripada svijetu 
razumnih bića. Zjenice se njegovih očiju valjahu s desna na lijevo 
s vrtoglavom brzinom, a čeljustima je bez kraja kretao poput kakvog 
preživača. Jednog ga dana nađoh, gdje guta krunicu, koju mu je voj- 
nički svećenik objesio oko vrata. Jedan mu je bolničar držao usta 
otvorena, iz kojih smo mu izvadili mnoge komade drva i željezne žice. 


Nesrećnik se slatko smijao i ponavljao: »Tvrdo je to, tvrdo je za žva- 
kanje«. Na licu mu se vidjeli brojni bolni trzaji. Ludilo smućuje i'vri- 
jeđa naš duh, jer je vrhovni nered: nered u stvarima duha i suda. 
No ono možda predočuje dobrohotnost prirode, koja čovjeku propa- 
lome otima znanje o njegovoj bijedi. Život i smrt imadu ovakih tamnih 
dobrohotnosti. Tako sam vidio — nastavlja odmah dalje novu sličicu 
naš pisac — jednog vojnika ranjena cd toliko rana, da su kirurzi sma- 
trali, da je tu uzaludno sve njihovo znanje. Među ostalim ranama on 
je imao komad čelika, koji mu se zario poput mača u desni zglob. Taj 

je tako bolno izgledao, da je to krvavo vrijeđalo oči, i pokušaše, da 
čelik izvuku. Jedan mu liječnik primi ruku i stade je tresti polagano. 
»Da li te boli«, pitaše ga od vremena na vrijeme. A bolesnik odgova- 
raše: »Ne, samo sam žedan«. Ja upitah liječnika: »Kako to da ne trpi, 
kad mu tresete ruku?« A liječnik će: »Jer je to živčani potres...« I 
sad sam razumio, kako često sama bol, ako je prevelika, pruža svojim 
žrtvama primirje, koje je na neki način predokus uništenja, predigra 
slasti smrti«. 

Tako eto priroda po volji Božjoj ublažuje bol, ako bi bila prekomjerna 
Mnoge bi se refleksije ovdje dale nadovezati o boli i o životu. Neka ovo 
sve bude više kao neka meka za dalnju meditaciju. Ja nisam mislio iscr- 
piti temu, već samo intonirati je... Ko ne zna bol, ko ne će da zna za bol, 
taj nije čovjek; i takvih tipova imade; ali ko pomaže ljudsku tamu, taj 
nema čovjekoljubiva srca, taj nije čovjek Božji. Taj ujedno ne pomaže na- 
rodnu snagu, energiju. Zar i nije čovječnije širiti svijetlo i utjehu, vedrinu 
i veselje, metati balzam na rane (a ne vrelo ulje) čineći tako slično Ocu 
Nebeskome, koji »daje da Sunce Njegovo obasjava i grije sve — i dobre i 
zle«? No mi vidimo baš obratno, da je u modi širiti tamu i očaj, koji iz- 
bijajući iz ljudske bijede treba da privedu čovjeka do ruba moralnog ni- 
hilizma. Ja sam danas nesavremen, jer živim u budućnosti. U godini 1970. 
možda će se neko naći, ko će »otkriti« kod nas jednog neznatog pisca, koji 
je ostavio pasatističke vode svog vremena i napipao žilu budućnosti.“ Ko 
da danas međutim ovo, što ja pišem, uvažuje; ta to su za danas neke ši- 
mere, koje otskaču od običnih štampanih figurina besmrtne, blagoglago_ 
ljive i dekadentno-čovječanske t. zv. stare gospojice »Slobodoumne« De- 
mokracije (gdje je sve »slobodno« misliti i gdje se uostalom sve strahote 
pa i totalitarne i rodile, jer ideje su odmah i stvarnost: id€ćes-forces, 
pa zašto se onda Majka ljuti, ako kćerka raste i ljepša — ljubomor!?) Ko 
može i zamisliti, da bi koja naša kulturna mater alma krećući se oprezno 
poput mačke i pružajući lagano oko sebe meke svoje šape, štampala nešto 
ko što ovaj moj produkt, koji diše.novim duhom? Jer se tu ne radi samo 
o politici, nego ja uopće mislim na način, koji za sada — iskače... (kao da 


* Čekam, da se nađe neki čovjek latinskog (t. j. logičnog) mentaliteta, koji će 
proučiti nepristrano Kranječevića. Ja nisam elavista i nemam strpljenja, da čitam 
barokne rebuse. (Vigny je logičan i jasan). Neko bi trebao da bez predrasude prouči 
Kranjčevićev barok i krrpež u izrazu, da njegovu nutarnju logiku pretraži i dade 
precizne poglede na njegovo stvaranje. Mnogi, koji ne razumiju, dive se onom, što na 
pola naslućuju i padaju (da li ničice ili natraške?) pred neshvatljivim božanstvom. Tu 
bi trebalo nekoga, koji bi stvar proučio, ali bez pasatističkih sugestija... Ja sem i 
pred pokojnim Domjanićem ovakvo se izražavao o Kranjčevićevoj poeziji, a go- 
spoda individualisti moraju i meni dozvoliti moj ukus. Kranjčević nije za moj ukus. 
Domjanić bi mi uvijek govorio: »Bio je dobra sroa«. Pa dobro, o tom sudi Bog i u 
Njegove se posle ne pečam; ali njegova poezija nije — moj ukus. 

već živim u novoj epohi, metafizičkoj epohi, Berdjajeva, Maritaina i na- 
šeg Šufflay-a) 


Tako je eto trebalo da sve iznesem u kraticama, u alla-breve 
taktu. Nije mi dano, da budem pasatista, niti da se klanjam danu i pre- 
dem oprezno kao mačak, zato treba da se onda izrazim kratko. Jer tko 
novo donosi — toga ne slušaju rado, jer toga ne nerazumiju tako lako, 
kao ono, što dnevno slušaju, šta zapravo i nema suvilosti i ne daje pove- 
zana smisla; ali je već uho naviklo na stereotipnu muziku istih blagogla- 
goljih i fraze i emfaze punih (a ko prazna slama praznih) dnevnih reto- 
ričkih porcija. (Ja živim kanda u Novom Srednjevjekovlju Rusa Berdja- 
jeva, u metafizičkoj eri Maritain-ovoj i Šufflay-ovom četvrtom doba). 

Meni je dakle suđeno i dano pisati u alla-breve taktu, pa sam 
tako iznio i ove misli o pomnažanju tame u čovječanstvu. Ali vrijeme, 
koje dolazi, koje treba i traži od svih probuđenih nacija novih energija, 
žrtava, novog poleta i volje za život, to vrijeme mi daje pravo, ono mi u 
ime godine, recimo, 1970. plješće i bodri me. Kako ja znam budućnost? 
Znam, da ako bude više đavola, bit će i više Boga, i protiv nirvane nastaje 
reakcija volje za životom... 

To je sve u vezi s metafizičkim osnovom svijeta... Et 1lux in 
tenebris lucet... (Kontrasti se svijetla i tame izazivaju). 


Ali ja treba da krenem dalje i da svoje teme više naznačim, nego da 
ih dopjevam, pa to ovoj mojoj literarno-filozofskoj simfoniji daje neki 
moderni dojam (jer teme nemaju prilike da se do kraja i širom raspje- 
. Vaju). 

Oni, koji su pri vrelu duhovnih spoznaja i koji znadu, kako teku ri- 
jeke svjetskih zbivanja (u velikom i malom razmjeru, u narodima i u 
svjetskoj diplomaciji i u historiji) znadu, da se na površini pokazuju i 
smiju da pokažu prema prilikama samo neki mjehurići od pjene uzgiba- 
nog oceana, počinju se bacati neke parole, a sve još inače isprva odaje kao 
neku napetu tišinu (napetu za dobre uši, koje iz daleka čuju). Ja ne pri- 
padam masi, koja nema ušiju, niti sam individualista zalazeće liberalne 
ere. Drugo je narod, puk _ i opravdane njegove potrebe i najdublje 
težnje u skladu s Božanskim redom svijeta. A drugo je masa, koja 
viče protiv Krista: »Raspni ga!« (A juče je vikala: »Hosana!«). Mnogi su 
dabome, i od srca klicali ali nisu mužno bili najgrlatiji... Uostalom su tu 
masu vodili i opet klerikalni židovski kaponje (a takvi se vođe vole za- 
krivati za kvantitet!). Klerikalizam kao izvrtanje vjere i obraćanje na 
svjetski mentalitet, na svjetovne poglede i interese je propast, ali ne vjera 
čista vjera. Slušajući bilo svijeta čujemo Boga na svakom koraku (ko na- 
ime ima uši da čuje...) I čujemo, što se zbiva, više manje. Ne kao da ču- 
jemo, kako trava raste. Ali čujemo, kako ono Niče veli, kako se nečujno 

kreće os svijeta ne oko buke naših paklenih galamdžija, nego oko vječnog 
Božanskog Reda... Ne pripadam masi, koja ništa ne čuje ili čak uši za- 
brtvljuje (u koliko joj ih vođe ne zabrtvljuju), koja je osjetljiva samo za 
momentano. Zato i znam, što znači _—Nietzsche-ova riječ: Noch ein 
Jahrhundert der Leser und der Geist wird sel- 
ber stinken. Ako masa (masa, ne narod ili puk) ne čuje, slobodno 
je nama ipak misliti. Istom mnogo kasnije dođe vrijeme, kad ono, što se 
tiho javljalo, i svi vrapci na krovovima pjevaju. Ali onda se je za one, 
koji čuju, melodija svijeta već nešto preinačila... (Ipak je lukrativnije 
čuti i slušati melodiju na pola i naopako, onako kako većini, kako kvan- 
titativno savremeno zvuči. 

U ratnom našem dnevniku teme su na način sličice, Schumann-ski 
reći bi skicirane. Udareno je par taktova, par motiva... Tako više odgo- 
vara dnevniku, i još k tome filozofskom dnevniku. Kad sam rekao, da je 
Austrija bila mala Panevropa, tu bi se dale uvrstiti svakojaki predratni 
i poslijeratni planovi o organizaciji Srednje Evrope, Podunavlja. Ali još 
na još nešto tu može nadovezati mašta, a na to sam i ja aludirao i mi smo 
se bez razlike narodnosti odlično slagali svi međusobno. Ta narodnost nije 
jedino što spaja, a jezik može i da ne spaja. Ja se inače n. pr. u duhu i da- 
nas krećem više u Francuskoj nego na Balkanu. — Kad sam postao po- 
ručnik, nisam pričao, da mi je sam moj potpukovnik kupio i donio zlatne 
nove zvijezde, da ih prišijem na svoje crvene artiljerijske parole. Kako 
da mladi čovjek iz staromodne ere valcera ne bude veseo, kad ga odlikuju 
i neosjetljiv za naklonost? Ja sam bio tog dana i slijedećih vrlo zadovo- 
ljan, pa sad namjerice ne ću da to tajim, zato jer je u modi pesimizam, 
omalovažavanje sitnih »staromodnih« veselja i naivnog zadovoljstva, bez 
kojih ipak nema zdrava života. Možda će nas ovo kobno i tragično vrije- 
me opet navesti priprostijem gledanju. — Kad sam zapisao u svoj dnev- 
nik stihove Nazorove: 


U stoci, u koju sam zašao 
I ja sam postao broj 


nije bilo potrebno držati predavanje o praznoglavosti majoriteta (kojom 
vrvi ratni moj dnevnik), o ljudskom kvantitetu (o kom sam već i ovdje 
dosta govorio), o masi... Zapisao sam vozeći se (20. II.) još na frontu 
s našim starim topovima 15 cm od stare »festungsartiljerije« i riječi Ib- 
senove: 

Fur jedermann den gleichen Schritt, 

Den gleichen Tritt in jedem Beine 

Ist die Methode, die ich meine. 

(»Brandt«) 

Tu bi bio mogao nadovezati refleksije o ukalupljivanju, od kojega 
čovječanstvo znade jednako trpjeti kao i od nereda. Ali sam uzduž ovog 
eseja dosta često rekao, da držim, da nered izaziva tiraniju. No od stva- 
ratelja nereda tko sebe danas krivi, kad grdi diktaturu?! Na one riječi: 
»Perditio ex te...« niko ne misli... 


Dnevnik je ratni pokraćen moj zbiljski dnevnik, On je slika, koja 
nipošto ne može dobiti natpis: Svjetski rat... Premlad sam bio, da pratim 
sve diplomatske i idejne konponente one ratne igre, a sama doživljena sli- 
karija pisana je samo u »potrazi za izgubljenim vremenom«, kako veli 
Proust. Prošlost je dio našega života, i bez nje ne bismo živili puninu sa- 
dašnjosti. : 


Bit će, koga će i ovako suho stilizovani ratni dnevnik — jer dnevnik 
i nije roman! — ipak zanimati... Bit će kao »document humain«. Vidim, 
da mladja generacija nine zna, kako je bilo za ere valcera, 
i ko bi rekao, da 15 godina razlike u dobi može da čini toliku razliku 
u saznanju života i u odgoju i gledanju? Jer sve je to bilo skroz razno: 
mi smo bili mnogo, daleko naivnija generacija od generacije jazza, kina 
i nogometne lopte. Znade mi stavljati koji od njih naivna pitanja: »Vi 
ste znali madžarski....« Drže, da smo naučili u društvu s Madžarima, 
čak nešto u školi. Ja koji sam bio u strijelačkom jarku s infanterijom 
madžarskom, u Varaždinu kroz godine s kolegama Madžarima, znao sam 
dvije tri riječi madžarske ko što svi mi Hrvati. Jezik sporazuma bio je 
njemački. 


Romantika valcera, vrijeme Beča i carskog i kulturnog Beča je 
prošlo. Možda nije s gorega, da sam ga i ja malo oživio zbog uspomene... 


No ne samo zbog uspomena. Književnost nije nešto frivolno, ona ima 
visoku čovječansku zadaću. (Samo je treba znati pravo shvatiti). Tada 
nam se ukazuje blizu filozofiji i religiji i odmah iza njih. Filozofija nas 
kao nauka o posljednim uzrocima svega vodi do pitanja o smislu našeg 
života, bez kog odgovora i nema života. Religija — po vrijednosti prva 
sila u životu pojedinaca i naroda — jest kopča Boga i čovjeka; ona 
diže naše ruke k Onome, bez koga je sve ništa ili propast... I ona nas 
uči ljubavi k Bogu i k čovjeku: oboje. A književnost, ta ona nas upoznaje 
s nama, s našim bližnjim, kojeg moramo da poznamo, ako hoćemo da ga 
pomažemo i kao što moralna dužnost nalaže, ljubimo. Jer nismo po 
vjeri i filozofiji tu zbog medjusobnog klanja, već da se upoznamo i 
ljubimo i podupiremo, svi bez razlike rase, u nošenju tereta, u djelenju 
životne vedrine. Kako da se snosimo, podupiremo, tješimo, ako se ne 
poznamo?! A tu je eto literatura pomagačica filozofije i vjere... Osim 

toga ona nas zabavlja i rastresa. Moj monolog se eto kreće — i ne slu- 
čajno na trostrukom terenu religije i filozofije i književnosti. 


Kad čovjek piše ovako neobično kao ja, na način nekog romantičnog 
Universalgenia, koji se kreće na terenu metafizike, religije, književnosti 
i uopće umjetnosti, koji hoće da zagrabi cijeli život u svoj dlan, da ga 
kuša, i piše istodobno o valceru i valcerskom elanu i avionu i totalit. 
ratu, onda i mora da za početak bude kraći. Jer hoće li se to svidjeti, 
što piše?! Papir pak u njegove dane — konstatuje taj pisac — pokazuje 
simpatije za druge napjeve; on podnosi i gluposti i budalaštine, i podnosi 
abecednu ignoraciju bolje od »doktoralne ignoracije« (da govorimo s onim 
finim opazačem životne komedije Montaigne-om); ali ko zna da papir 
ima čelični pakt sa štampom i s novcem ili pak s vlašću, koja spada u 
božanstva literatove podloge, naime papira, taj zna, da nije lako pisati, 
jer je literat redovno sve drugo nego onaj čovjek fasade, o kom govori 
Montaigne. Kad se pak upušta u sentimentalne digresije, boji se, da nije 
dosta bliz svome vremenu, jer pomalo juri pred njime i jer se kreće 
u vodama vječnih spoznaja, koja obične ljude tek tu i tamo jače zapljusnu 
i malo im otvore oči, da ih opet zaklope i zaklopljenih očiju idu dalje 
kroz život, jer je možda život tako lakši... 


Kao neki Schumann-ovi Albumbliatter sadržaju ove životne 
sličice koje samo nanizao, mnogi impromptu, mnogi Leides 
Ahnung, ili Leid ohne Ende, mnogi larghetto ili pak vivace, 
scherzino, sadržaju i novelete, arabeske i romance, koji 
preludij, koji Kriegsmarschislično... Valjalo je tek naznačiti 
temu. Kad sam govorio o starom Bakru, bio bih produžiti mogao reflek- 
sijama. Što sve ne osjećam šečući cestom Sušak—Bakar? Eto moderni 
Sušak, eto diže se, širi se tu Kvarner, a moj gradić Bakar, stari patri- 
cijski gradić, on tu drijema (ja ga gledam s uzvisina na rečenoj cesti) 
drijema u svom zaljevu kao mrtvi Brugges. Kakvi su negda bili uslovi, 
koje je on ispunjao, da se dizao, a kakve su danas prilike, koje mijenjaju 
njegovu situaciju, te ne može više doseći svoje stare važnosti? Te ceste 
oko Bakra gradio je jedan od mojih djedova, tu je jedan od mojih djedova 
bio za Napoleona maire (načelnik) grada Bakra. Otale su brojni moji 
stari plovili u svjetska mora (jedan od njih leži u Kalkuti)i zastalno mi 
i od njih ostade u srcu nostalgija za velikim vidicima, fizičkim i mo- 
ralnim! Onda smo opet za rata 1916. morali mi mladi studenti poletjeti 
u svijet — na svjetsku »klaonicu«. Pa opet, bio je to široki svijet, i u 
dvostrukom smislu široki svijet. Jer putovati se može i u mirno doba 
i obilaziti hotele i rivijere... Ali to je često samo fizičko putovanje, u 
kom ima katkada — prema tome, ko putuje — i nešto sentimentalnog 
putovanja. U ratu se putuje i u moralnom i metafizičkom pogledu. Šire 

se horizonti ljudske sudbine, vide se svi elementi, od kojih je sačinjen 
kaleidoskop našeg jadnog žića i bića, jer se sad jače potresu svi kamen- 
čići toga kaleidoskopa... 

I ovaj moj monolog, komu je tema uzeta iz svjetskog rata i iz po- 
ratnog jazz-razdoblja, htio je da malo potrese kaleidoskop naše sudbine, 
ali ne pretendira ni na kakvu iscrpivost. Tko elemente malo potrese dobiva 
opet novu sliku... Puno ima tu slika... Katkad pak meni ovdje deli- 
katna materija po sebi, ili pak potreba diskrecije nalagaše onaj alla- 
breve tempo. Ali ipak i ovako smo malo putovali, a put oko svijeta 
veli Kaiserling, je najbolje sredstvo, da sebe upoznaš, najbolji put do 
sebe. Put oko svijeta, oko povijesti, oko ljudi... Naša slika nije neizlječno 
tužna. Jer s pravom veli Montherlant koji djavla pozna: »Djavo je ko- 
načno ipak tužan...«, a mi o djavoljem društvu nismo htjeli i ne ćemo 
da čujemo. Niti o njemu, niti o očaju... niti o neizlječivoj tuzi, koja »je 
ubila mnogoga i nema koristi od nje« (Ecclesiasticus). 


Dr Drago CČepulić 


JUTARNJI ZANOSI 


Sja u modrim vodama neba 
razliveni metal na krilima ptica. 

To s žalova južnih plove visoko 

jata crnobijelih roda, 

a povratka pjesmu pjevaju im snažno, 
kraj putova skritih i kraj cesta sviju 
mlazevi toplih, ljubičastih voda. 


Treperi poput paučine divske 

u bijelome suncu platana granje; 

stapa se s ritmom predproljetnih sjena 
u koralni napjev, u čudesno tkanje. 
Travanj. Dani čekanja i slutnja. 

Dani kad nas vjetrovi čeznuća, 

zajedno s oblacima i rodama nose 

u susret daljinama, vedrinama, k suncu 
čempresa što šume nad vodama ganuća. 


Vladimir Košćak 

NA LIJEPOM PLAVOM DUNAVU 


(Prilog shvaćanju podunavskoga problema) 


Otkako je svijeta i vijeka, rijeke su, a o morima da i ne govorimo, 
bile najprikladniji putevi. Što više u najranijoj povijesti čovječanstva 
rijeke su bile i jedini putevi, a splav, čunj i čamac najstarija saobraćajna 
i prevozna sredstva. Sa tehničkim razvitkom građenja kola počeše se 
graditi i ceste na puteljcima, koje su pravili sami pješaci gazeći ledinu. 
No dok su u najranijoj dobi u iskorišćivanju rijeka prevlađivali ekonom- 
ski momenti, dotle su u ovim prvim izgradnjama cesta bili strateški 
razlozi odlučan faktor. Brzo odašiljanje vojske i vojnih potreba onamo, 
gdje je to sve bilo potrebno za obranu ili napad moglo se brže obaviti 
kolima po cesti, nego čamcem i to u svim smjerovima, a ne samo u 
smjeru kamo teče rijeka. Zbog toga već kod Kineza, Indijaca i Grka, 
a osobito Rimljana ima veoma mnogo naprednih, čak što više kod 
Rimljana, i popločenih puteva. Postupno kod Grka, a osobito kod 
Rimljana tim strateškim cestama počeše razvijati i ekonomski promet i 
saobraćaj i to u tolikoj mjeri, da su ti putevi postali glavne arterije 
cjelokupnog ondašnjeg privrednog života i prometa potiskujući čak i 
vodene puteve. Zbog toga vodeni putevi u to doba u ekonomskom zna- 
čenju nijesu značili skoro ništa, a u strateškom bili su samo prirodne 
granice, preko kojih se ipak teže prelazilo nego preko ledine. 

Za seobe naroda i u srednjem vijeku u građenju suhozemnih cesta 
se nazaduje. Stare rimske ceste su zapuštene, a nove se ne grade. Mora, 
a osobito Sredozemno more, jedine su saobraćajne arterije. Tako reći u 
to doba era cesta prestaje, da bi se tek početkom 19. vijeka počele opet 
intenzivno graditi, Osobito za Napoleona I. Dakle, opet iz čisto strate- 
ških razloga. | 

Međutim uslijed razvoja željeznica, a osobito parobroda, strateško i 
ekonomsko značenje suhozemnih cesta prestalo je značiti već u drugoj 
"polovini 19. vijeka ono što je značilo u prvoj polovini toga istoga 
vijeka. Zbog toga u to doba opet su rijeke glavna ekonomska saobraćajna 
sredstva, a željeznice strateško-saobraćajne arterije, dok su suhozemni 
putevi i ceste samo dopuna ostalim saobraćajnim sredstvima. No počet- 
kom 20. vijeka, a osobito od svjetskog rata, pa do danas, uslijed neobično 
zavidnog razvoja automobilizma i tehnike građenja cesta otpočinje opet 
nova era suhozemnih puteva. I kao što su u građenju onih rimskih cesta 
strateški razlozi bili odsudni i odlučni momenat, tako su i u izgradnji ovih 
novovjekih cesta bili presudni i odlučni ti isti momenti. U Engleskoj i 
Francuskoj, te Rusiji, a napose Italiji i Njemačkoj suvremene asvaltirane 

ceste izgrađene u pravcima svojih državnih granica, a u smjeru nepri- 
jateljskih država jedino su strateški razlozi uvjetovali, da su oni izgradili 
tako grandiozne, tehnički tako savršene, tako čvrste i stabilne, tako eko- 
nomične i tako savršene suhozemne putove. Čak i međunarodni put 
London—Carigrad od Njemačke do Turske, a preko Srednje Evrope, iako 
ima ekonomsko značenje, a po nekima i turističko, ipak će on u ratu 
više koristiti strategiji nego ijedan drugi. Prema tome danas u eri zna- 
čenja suhozemnih i vodenih puteva, suhozemni i vodeni putevi su ko- 
ordinirani. Razvojem motorizacije i brodarstva, te razvojem tehnike, 
s kojom je omogućeno čišćenje riječnog korita od nanosa mulja, izgra- 
đivanjem kanala ne manje su važne i rijeke kao saobraćajno-strateške 
i ekonomsko-saobraćajne arterije. Razlike su samo u tome, što se danas 
suhozemnim (i zračnim) putevima brže prevoze lakši tereti u 
manjoj količini, a vodenim, osobito riječnim, prevoze se spo- 
rije, ali teži i u ogromnim količinama, dok je željeznica 
za svake terete samo jedna saobraćajna skoro bi se moglo reći pomalo 
već i preživjela saobraćajna nadopuna automobilima i parobrodima. 


STRATEŠKO I EKONOMSKO ZNAČENJE DUNAVA ZA 
EVROPU I EVROPLJANE 


Kao komunikaciono sredstvo, po kojemu bi se za slučaj rata brže 
prevozili vojnici i ratni materijal, nego suvremenim suhozemnim držav- 
nim cestama, Dunav u današnjici nema skoro nikakvo značenje. No kao 
prirodna zapreka i vodeni bedem svih evropskih iseljenika 
i doseljenika, seoba i najezda s Istoka na Zapad i sa Zapada na Istok, 
Dunav je najznačajnija strateška rijeka u Evropi. 

Od Alpa, Sudeta, Karpata i Balkana te Dunava, kao pet najznačaj- 
Nnijih strateških čvorišta Evrope — Dunav je najvažnije čvo- 
rište. Ito zbog toga, što Alpe, Sudeti, Karpati i Balkan ne predstavljaju 
jedan neprekinuti niz, nego po sredini imaju klance, 
a sa strane doline, kroz koje su sve seobe i najezde od Rimljana, 
pa do svjetskog rata prolazile bilo sa Sjevera na Jug bilo sa Juga na 
Sjever. 

Radi toga kod svih seoba 1 najezda počevši od Grka i Rimljana, pa 
do Germana za Svjetskog rata Dunavi njegovo područje bilo 
je kao centralno strategijsko žarište — glavna za- 
preka. I to samo zato, što on nema kao gore prevoja i klanaca kav 
recimo Alpe, Sudeti, Karpati i Balkan, nego je to jedan nepreki- 
nuti tok vode kojega treba prijeći. Zbog toga, tko hrče 
da sa sjevera Evrope pređe na jug Evrope cirom do Dnjepra ili između 

Sudeta i Karpata, taj mora prijeći Dunav i zatim, ako hoće 
nesmetano još dalje, taj si mora osigurati taj isti 
Dunav. isto tako tko je htio nadiranjem proći kroz Užečki klanac preko 
Karpata ili preko Dnjestra sa strane Karpata, s kojim putem su na pr. 
nadirali Avari, Slaveni, Mongoli, Tatari i Madžari, taj je morao prijeći 
i Dunav, ako je htio sa sjevera i sjeveroistoka Evrope na jug i jugozapad 
Evrope. Slično i za svakog nadiranja Grka ili Rimljana Dunav je imao 
istu stratešku važnost. On je bio onaj, koji se u nadiranju bilo kojega 
naroda u starom, srednjem i novom vijeku najviše — opirao. 
Na Dunavu, ako se stalo nije se dalje moglo. Napro- 
tiv, ako se Dunav prešlo i na njemu osiguralo, put 
jedaljebiosasvim slobodan. NaDunavuakoseopiralo 
i oprlo najezdama, najezda je stala i propala, ako se 
pak nije moglo oprijeti, najezda je napredovala. 


Diobom rimskog carstva i propašću rimskog carstva, kada se Dunav, 
osobito njegov srednji tok nije više moglo braniti kao nekada — ger- 
manskom, slavenskom, gotskom i avarskom prodiranju na jug, jugoistok, 
te jugozapad Evrope, nije bilo više zapreka. Naprotiv u borbi Rimljana 
sa Germanima, da su u toj borbi Rimljani mogli slomiti otpor Germana 
na Srednjem Dunavu, kako su ga na pr. slomili Germani kroz Užočki 
klanac, Rimljanima bi put bio otvoren na sjever, sjevero-istok i sjevero- 
zapad Evrope. Međutim na Dunavu je kocka pala. Otpor su slomili Ger- 
mani i dogodilo se obratno t. j. mjesto da su Rimljani otišli gore, 
Germani su otišli dolje. 


Slično je sa strateškom važnošću Dunava u Srednjem vijeku za na- 
jezde Turaka. Kod Beograda prešla se dosta lako Sava, zatim dalje 
Drava. Kod Beča dakle, trebao se još prijeći Dunav, zavladati bazenom 
njegovoga srednjeg toka i zatim bi bio potpuno slobodan put na sjever 
u Poljsku, sjevero-zapad u Njemačku, te sjevero-istok u Rusiju. No sa 
poljskom pomoći Beč se odupro, nadiranje je propalo, najezde su počele 
jenjavati, a carstvo propadati. Međutim da nije bilo Dunava kao veoma 
važnog strateškog uporišta, Turska najezda bi svakako bila većih raz- 
mjera, geografska karta raznoličnija, a kultura Zapada kudikamo dru- 
gačija. 

U novom vijeku i sam Napoleon je u svom nadiranju stradao radi 
toga što na svom putu kroz gornji i srednji Dunav, taj dunavski bazen 
nije bio bolje politički osigurao. O svjetskom ratu, kada je Dunav za 
germanskog nadiranja na istok u Rusiju, te jugo-istok u Srbiju bio u 
većoj vlasti i kontroli centralnih vlasti, nego za Napoleona ipak se ta 
najezda svršila isto tako tragično kao i napoleonska. Razlog je i opet 

Dunav i političke prilike u njegovom porječju. Centralne vlasti, poimence 
Austro-Ugarska imala je u srednjem i donjem toku Dunava vlast, ali 
radi konspiracije, sabotaže i pasivne rezistencije Čeha, Hrvata i Rumunja 
u zajednici sa neprijateljskom Srbijom i Rumunjskom Dunav je bio sa- 
svim nedovoljan da bi mogao biti sigurno zaleđe germanskom nadiranju 
na evropski Sjeveroistok i Jugoistok. 

Prema tome Dunav je kroz sve historijske epohe 
bioosovinanadiranjaevropskihnarodaiplemena sa 
evropskog Sjevera na Jug ili Istoka na Zapad. Tako 
reći Dunav je bio glavna zapreka za svako nadiranje 
i glavno uporište za svaku obranu. 

Zbog toga je još i danas u suvremenoj strategiji načelo: tko hoće 
da vlada bilo kojom stranom Evrope, taj mora vla- 
dati Dunavom osobito njegovim srednjim tokom, 
ili tkohoće da osigura bilo koju stranu Evrope na pr. 
Zapad od Istoka ili obratno, Istok od Zapada, taj 
mora imati Dunav pod sigurnom kontrolom. Zbog toga 
obimnost podunavskog pitanja u današnjici ne može se shvatiti u svojoj 
cjelokupnosti, ako se u razmatranju problema Podunavlja ne uoči i taj 
strateški momenat Dunava. 

No osim toga strateškog značenja Dunav je i ekonomski veoma zna- 
čajan. Doduše, do prokapanja Sueza Dunav ima pretežito strateško zna- 
čenje, dok mu je ekonomsko značenje isključivo — lokalne — kontinentske 
naravi. I on u to doba kao lokalno kontinentsko komunikaciono sredstvo 
služi samo za saobraćaj između podunavskih država. 

No prokapanjem Sueza ekonomsko se značenje Dunava mijenja iz 
temelja. Otada Dunav više nije lokalna kontinentska saobraćajna arte- 
rija, te vodeni put između pojedinih podunavskih država, žila kuca- 
vica Podunavlja, nego internacionalno i interkon- 
tinentsko komunikaciono sredstvo, vodeni put iz- 
među kontinenata i najprikladnija veza sjevero- 
zapadne, srednje i juogistočne Evrope sa dalekim 
Istokom — Rusijom. Tako reći ono što je po otvaranju Sueza zna- 
čilo Sredozemno more za jugozapad i zapad Evrope t. j. Englesku, Fran- 
cusku i Italiju, to je po otvaranju Sueza Dunav počeo značiti za Nje- 
mačku, te za bivšu Austro-Ugarsku. Čak što više, izgradnjom kanala 
između Rajne i Dunava, a preko Rajne put Rajna—-Majna—Dunav postat 
će Dunav uopće najprikladnija veza između Zapada i Istoka, po daljini 
prikladniji i od Sredozemnog mora, jer je udaljenost od Hamburga do 
Sueza po Dunavu oko hiljadu do hiljadupetsto kilometara manja od 
daljine Hamburga do Sueza kroz Gibraltar. Na taj način Dunav i Podu- 

navlje obzirom na svoje strateško značenje za nadiranja i seobe nije 
samo osovina oko koje se okreće evropski Sjever i 
Jug, nego osovina oko koje se od prokopa Sueza okreće evropski Zapad 
i Istok obzirom na promet i trgovinu. 


ENGLESKA POLITIKA RAVNOTEŽE NA DUNAVU U BORBI 
S NJEMAČKOM POLITIKOM PREMOĆI U PODUNAVLJU 


Engleska koja se svojevremeno sa svim svojim financijskim, eko- 
nomskim i političkim silama opirala otvaranju Sueza, da bi na dalekom 
Istoku isključila po Sredozemnom kao konkurente i ostale države Fran- 
cusku i Italiju, s prokopom Sueza iščahurio se po Dunavu još jedan moćni 
takmac, koji se ustobočio i drznuo da kroz Dunav, a pomoću Podunavlja 
prodre na Istok i skrši moć najstarije i najmoćnije kolonijske velike vlasti 
na Istoku. 

Preduvjeti su bili najpovoljniji. Dunav od svojega izvora do Oršave 
bio je u apsolutnoj vlasti Njemačke i njezinog trabanta Austro-Ugarske, 
od Oršave do utoka u relativnoj pod kontrolom Austro-Ugarske i 
Bugarske. Na Crnom moru bio im je saveznik Turska. Za Njemačku i 
Austro-Ugarsku takva premoć na Dunavu kao strateškoj i ekonomskoj 
osovini evropskog Sjevera, Jugoistoka i Zapada značila je veoma 
mnogo. No da put na Istoku bude kroz Dunav u apsolutnoj vlasti, 
jedino njihov i potpuno slobodan, na Dunavu je 
Njemačkoj i Austro-Ugarskoj smetala još jedino 
Srbija i Rumunjska. Izgledi, dakle, za uspjeh u jednom konač- 
nom obračunu u borbi za hegemoniju na vodenim putevima na dalekom 
Istoku i ekonomskoj ekspanziji prema dalekom Istoku bili su više nego 
sigurni. ' 

Osim toga u vrijeme pred prošli svjetski rat Podunavlje je bilo za 
Njemačku i Austro-Ugarsku samo po sebi jednaizvanredna eko- 
nomska podloga. 

Prirodno bogatstvo zemalja oko Dunava, kojima su vladale Nje- 
mačka i Austro-Ugarska bilo je po svojoj veličini i razno- 
vrsnosti iznad i ispred svakog dijela Evrope. 

Na putu, koji je već bioskorocio u rukama Njemačke i Austro- 
Ugarske, hoće se — cio. Kamen smetnje je bila Srbija i Rumunjska. 
Deutschland, Deutschland iber alles sve češće i češće se čuje na zapadu 
Evrope prema Francuskoj i Engleskoj, a Drang nach Osten sve više i više 
postaje bauk bližeg evropskog Istoka Srbije i Rumunije, te daljeg azij- 
skog, Iraka i Indije. Jedna, dakle, strana hoće, da uspostavi pre- 
moć i u duhu politike premoći sprema se za napad 

i za rat, druga u duhu politike ravnoteže, sprema se 
za obranu i opet za — rat. 

Prva strana priređuje izazivalačke manevre u Bosni i Hercegovini. 
Evropa je naelektrizirana još od 1907. godine. Sedam godina čeka se čas. 
Godine 1914. puče bomba. Obračun o premoć ili ravnotežu na vodenim 
putevima i ekspanziji na Istok je — počeo. 

I zaista tokom rata Njemačkoj i Austriji je uspjelo zavladati cijelim 
tokom Dunava i čitavim Podunavljem. Drang nach Osten je bio ostvaren. 
No samo za kratko vrijeme. S onim sa čime su raznovrsni Vilimi, Tir- 
pitzi, Hindenburgi i Ludendorfi računali kod neprijatelja, t. j. s nutarnjo- 
političkim neprilikama i sabotažom komunista, Ukrajinaca i Poljaka u 
Rusiji, te kolonijskih naroda Indijaca i Afrikanaca u Velikoj Britaniji, 
nijesu računali kod sebe u Austro-Ugarskoj s njezinim nutarnjo-politič- 
kim prilikama i narodima kao što su bili na primjer Poljaci, Česi, Slo- 
vaci, Rumunji, Hrvati i Slovenci. 

Za uspjeh prošlog svjetskog rata to su bili odlučni momenti. Ponaj- 
prije engleske kolonijalne trupe nisu zakazale, zatim u Rusiji je revolu- 
cija prekasno započela, a na koncu u Austro-Ugarskoj je započelo rasulo. 
Narodi Austro-Ugarske tražili su svaki svoje. Rat je bio izgubljen za cen- 
tralne vlasti. Prva krvava etapa Drang nach Ostena sa Zapada je bila 
slomljena. Novovjeka politika premoći je skrahirala, 
a u duhu politike ravnoteže na vodenim putevima, 
na Dunavu je slično kao i na Sredozemnom moru 
uspostavljena ravnoteža. Poslije prošlog svjetskog rata, a po 
ugovorima o miru u duhu te politike ravnoteže postala je na Dunavu 
federativna Njemačka, smanjena Austrija, uspostavljena Čehoslovačka, 
povećana S.H.S. država i uvećana Rumunjska uz smanjenu Bugarsku. 
Od dvije velike vlasti, koje su imale u apsolutnoj' vlasti i relativnoj 
kontroli skoro cio Dunav s novim poslijeratnim razgraničenjem Podu- 
navlja, Njemačkoj je ostalo pod apsolutnom kontrolom samo što je ostalo 
u Njemačkoj, a u relativnoj samo ono, što je ostalo u Austriji i Madžarskoj. 
Direktno, ni na taj način ravnoteža između velikih vlasti na toj evrop- 
skoj osovini nije uspostavljena, ali indirektno podunavske države pod 
političkom zaštitom Engleske i Francuske kao što su na pr. bile Austrija, 
Čehoslovačka, Jugoslavija i Rumujska, zatim razjedinjena t. j. federa- 
tivna Njemačka, bile su predovoljna garancija da ravno- 
teža nina kojinačinne možebiti poremećena u toli- 
koj mjeri, da bi mogla poremetiti ravnotežu na pute- 
vima k bližem ili daljem Istoku, a time i ugroziti 
anglo-franačku ekonomsku ekspanziju i političku 
hegemoniju na bliskom i dalekom Istoku. 

BUDUĆNOST PODUNAVLJA U SVIJETLU SIVOG DRANG NACH 
OSTENA NA LIJEPOM PLAVOM DUNAVU 


Od svih velikih vlasti Njemačka je kao velika vlast bila poslije 
svjetskog rata — u najgorem položaju. Po nastalom stanju iza 
prošlog svjetskog rata evropska velika vlast s najviše žitelja 
imala jenajmanje mogućnosti za život. Sedamdeset mi- 
lijuna ljudi ne može samo srkati krompir-supu i glodati šarafe. Verdun je 
bio pretvrd, Skagerak i Kategat predubok. Na Zapad se nije moglo. 
Živjeti se moralo. Po namisli Engleza i Francuza u duhu versailleskog 
ugovora o miru, te pakta Društva Naroda Njemačka je trebala da postane 
jedan dobroćudni trgovčić s industrijskim stroje- 
vimazasrednjuijugo-istočnuEvropu zapodunavske 
države. Po namisli hegemonista sa Zapada podunavske države, koje 
su dobivale zajmove od Engleske i Francuske za razvoj agrarstva trebale 
su liferovati Njemačkoj agrarne proizvode, a Njemačka, koja je dobivala 
zajmove za izgradnju svoje industrije trebala je liferovati podunavskim 
državama strojeve. Čak što više, po izvjesnim planovima Francuske 
industrijaliziranjem bivše Austrije i Čehoslovačke 
u vezi s ostalim podunavskim državama, Madžarskom, Jugoslavijom i 
Rumunjskom i Bugarskom, nastojala se suziti i tajedinaprivredna 
grana u Njemačkoj samodabisestim još više osla- 
bila već oslabljena Njemačka. Dakle, u jeku anglo- 
franačke političke hegemonije iekonomske ekspan- 
zije Njemačka je po Engleskoj trebala da bude mi- 
zerna. agentura _ anglo-saksonskog kapitala _ za 
istočnu i jugoistočnu Evropu, a po Francuskoj ni 
više ni manje, nego živi mrtvac. 


Ograničena na jedini prihod od izvoza industrijskih proizvoda, država 
od 70—80 milijona ljudi nije se mogla uzdržati. U Njemačkoj nastaje 
glad i besposlica. Demokratski režimi raspravljajući u parlamentu kako 
da riješe krizu — padaju, drugi dolaže, da bi i ti pali, ne riješivši ništa 
pozitivno. Zato vrijeme osiljavaju se ekstremne stranke, komunizam i 
nacizam. Na ulicama svakodnevno teče krv. Građanski rat je na pomolu. 
Po Njemačkoj se vodi borba o diktaturi s lijeva ili diktaturi s desna. 
Evropa, a specijalno Engleska i Francuska uvjereni 
u visoku svijest njemačkih izbornika ne vjeruju u 
uspjeh jedne ili druge strane. 


I tako u vrijeme, kada se mislilo da je zauvijek uspostavljena ravno- 
teža na Dunavu u novim prilikama, iščahurilo se sivo njemačko carstvo. 

Engleska, kao otok i isključivo pomorska država, ima — preko- 
morske zemlje. S onim našto je geopolitički upućena s time je 
zadovoljena. Slično i sa Francuskom. Bogata s prirodnim bogatstvima 
kao pomorska država ona ima kolonija. Stanovnika ima manje od Nje- 
mačke, i uopće smještena je na takvom kraju u Evropi, da za svoje 
žitelje ima svega i previše. Isto tako po svojem geopolitičkom 
položaju Italija je također u veoma povoljnim prilikama. Od kopna je 
ograđena gorjem, sa zemlje vezana — morima. Dakle, najveća ve- 
lika vlast je u najnepovoljnijem položaju. Prema tome 
suvremeni njemački Drang nach Osten nije uslovljen samo pregordim 
ambicijama suvremenih njemačkih državnika, nego — geopolitičkim po- 
ložajem, te međunarodnim prilikama na zapadu Evrope i Podunavlju, 
a još više ekonomskim odnosima. 


Od cjelokupnog izvoza ili uvoza Francuske, Engleske, Italije, te Nje- 
mačke s Madžarskom, Rumunjskom, Jugoslavijom i Bugarskom redo- 
vito polovica uvoza ili izvoza otpada na Njemačku, 
ostalo na Francusku, Italiju i Englesku. Tako na pr. od cjelokupnog 
izvoza iz Francuske i Italije, te Engleske i Njemačke k nama, koji iznosi 
oko 60%, trideset posto otpada na Njemačku. Dakle, polovicu. S ostalim 
podunavskim državama je isto tako. Dapače s izvozom je isti razmjer. 
Tako na pr. od cjelokupnog našeg izvoza u Englesku, Italiju i Njemačku, 
koji iznosi oko 70%, od cjelokupnog izvoza, na Njemačku otpada 35.6%. 
Dakle, opet polovica. S ostalim podunavskim državama, Madžarskom 
Rumunjskom i Bugarskom, s obzirom na uvoz i izvoz Njemačke, isto je 
kao i s nama, jer i tu od cjelokupnog izvoza polovica otpada uvijek na 
Njemačku, a što se tiče Madžarske i Bugarske, čak i tri četvrtine. 


Radi toga stom činjenicom izvoza i uvoza na istok 
i jugoistok moraju računati Nijemci Noradibuduće 
ravnoteže u Podunavlju s time moraju računati 
Englezii Francuzi, dok radikonzumenta od 30 do 75% 
izvoza od cjelokupnog izvoza moraju stim računati 
i podunavske države. 


Englezi i Francuzi, a jedno vrijeme čak i Talijani, kojima je radi 
ravnoteže u Podunavlju bilo u interesu, da u Podunavlju suzbijaju nje- 
mačku ekonomsku dominaciju, sljedstveno ekonomsku ekspanziju, a da 
s time ne bi povremeno bila uključena i politička hegemonija, pokušavali 
su, da poslije prošlog svjetskog rata organiziraju od podunavskih država 
i bez Njemačke ekonomsku cjelovitu zajednicu država 
na Dunavu. (Tardieuov plan o konfederaciji podunavskih država, za- 
tim Mussolinijev itd.) Razlog je jasan. Ekonomska kriza podunavskih 

država bit će izbjegnuta i bez Njemačke, jer će agrarne države: Madžar- 

ska, Jugoslavija, Rumunjska i Bugarska toj cjelovitoj ekonomskoj zajed- 

nici za svoje agrarne proizvode naći odgovarajuće kupce u Austriji i 
Čehoslovačkoj, a ove opet za svoje industrijske proizvode odgovarajuće 

kupce u agrarnim podunavskim državama. Ostalo pak što jedna, druga ili \ 
treća nemaju, nabavilo bi se u Engleskoj, Francuskoj ili Italiji. 


Plan je međutim propao. Države kao na pr. Madžarska i Bugarska, 
koje su vidjele veću korist izvan te zajednice, nego u zajednici blago- 
naklono su otklonile plan. S time je i propala namisao, da se na 
Podunavlju propašću velikih podunavskih vlasti 
ravnoteža održi zajednicom malenih podunavskih 
državica. 


Anschluss, te ustupanje najindustrijskijih krajeva Češke i Poljske 
sivom njemačkom carstvu na lijepom plavom Dunavu stavilo je Evropu 
i kojekakve stvaraoce planova o organizaciji Podunavlja pred gotov čin, 
te izmijenilo iz temelja stanje nad Dunavom. Anschlussom i propašću 
Čehoslovačke kontrola na Dunavu je smanjena. Njemačka je bliža ru- 
munjskoj nafti i Crnome moru. Ujedinjenjem sudetskih oblasti i okupa- 
cijom Poljske industrijski potencijal Njemačke je znatno povećan, dok je 
potencijal podunavskih država toliko smanjen, da među podunavskim 
državama više uopće nema industrijskih država. 


Prema tome Dunav opet stupa u novu fazu — fazu poremeći- 
vanja ravnoteže, fazu početka starog Drang nach Ostena u novom 
obliku. 

Na taj način u nova vremena se opet pojavljuju — stara vremena. 
Srednja i jugoistočna Evropa sve više i više opet postaju ono, što su bile. 
Austrija je reducirana. Čehoslovačka i Poljska isto tako. 


U Podunavlju ravnoteža je poremećena. Borba o premoć na vjekovnoj 
selilačkoj osovini i saobraćajnoj arteriji Evrope je u punom zamahu. 
Jedna strana, anglo-franačka strana, u obrani ravnoteže, jer za premoć 
nemaju geopolitičkih mogućnosti, stavlja drugoj strani, zapreke uobliku 
strateških i tamponskih državica izdašno subven- 
cioniranih u novcu, a nemanje1u političkoj zaštiti 
obrane uslučaju napada. Druga strana, a to je u konkretnom 
slučaju Njemačka i Italija u obrani svoga nadiranja na Istok nastoji da 
svlada te zapreke. 

Na lijepom plavom Dunavu sivo njemačko carstvo ima dovoljno 
agrarnih zemalja kao razloge za opravdanje svojih intervencija i nadi- 
ranja u tom dijelu Evrope. 

država bit će izbjegnuta i bez Njemačke, jer će agrarne države: Madžar- 
ska, Jugoslavija, Rumunjska i Bugarska toj cjelovitoj ekonomskoj zajed- 
nici za svoje agrarne proizvode naći odgovarajuće kupce u Austriji i 
Čehoslovačkoj, a ove opet za svoje industrijske proizvode odgovarajuće 
kupce u agrarnim podunavskim državama. Ostalo pak što jedna, druga ili 
treća nemaju, nabavilo bi se u Engleskoj, Francuskoj ili Italiji. 


Plan je međutim propao. Države kao na pr. Madžarska i Bugarska, 
koje su vidjele veću korist izvan te zajednice, nego u zajednici blago- 
naklono su otklonile plan. S time je i propala namisao, da se na 
Podunavlju propašću velikih podunavskih vlasti 
ravnoteža održi zajednicom malenih podunavskih 
državica. | 


Anschluss, te ustupanje najindustrijskijih krajeva Češke i Poljske 
sivom njemačkom carstvu na lijepom plavom Dunavu stavilo je Evropu 
i kojekakve stvaraoce planova o organizaciji Podunavlja pred gotov čin, 
te izmijenilo iz temelja stanje nad Dunavom. Anschlussom i propašću 
Čehoslovačke kontrola na Dunavu je smanjena. Njemačka je bliža ru- 
munjskoj nafti i Crnome moru. Ujedinjenjem sudetskih oblasti i okupa- 
cijom Poljske industrijski potencijal Njemačke je znatno povećan, dok je 
potencijal podunavskih država toliko smanjen, da među podunavskim 
državama više uopće nema industrijskih država. 


Prema tome Dunav opet stupa u novu fazu — fazu poremeći- 
vanja ravnoteže, fazu početka starog Drang nach Ostena u novom 
obliku. 

Na taj način u nova vremena se opet pojavljuju — stara vremena. 
Srednja i jugoistočna Evropa sve više i više opet postaju ono, što su bile. 
Austrija je reducirana. Čehoslovačka i Poljska isto tako. 


U Podunavlju ravnoteža je poremećena. Borba o premoć na vjekovnoj 
selilačkoj osovini i saobraćajnoj arteriji Evrope je u punom zamahu. 
Jedna strana, anglo-franačka strana, u obrani ravnoteže, jer za premoć 
nemaju geopolitičkih mogućnosti, stavlja drugoj strani, zapreke uobliku 
strateških i tamponskih državica izdašno subven- 
cioniranih u novcu, a nemanje u političkoj zaštiti 
obrane uslučaju napada. Druga strana, a to je u konkretnom 
slučaju Njemačka i Italija u obrani svoga nadiranja na Istok nastoji da 
svlada te zapreke. 


Na lijepom plavom Dunavu sivo njemačko carstvo ima dovoljno 
agrarnih zemalja kao razloge za opravdanje svojih intervencija i nadi- 
ranja u tom dijelu Evrope. 

No i protivna strana sa svojim kapitalom uloženim u podunavskim 
državama, sa svojim zajmovima danim podunavskim državama i ugo- 
vorima kojima se obvezuju zaštićivati podunavske države ima također 
dovoljno razloga za opravdanje — obrane svih podunavskih država od 
germansko-romanskog napada. Dakle, jedna strana ima do- 
voljnorazloga (nezadovoljni narodi, Nijemci itd.) i oslona (Madžar- 
ska i Bugarska, Albanija itd.) za napad, druga imatakođer do- 
voljno razloga (antirevizionističke države, ugovori i novci) i 
oslona za obranu. 

U prošlom svjetskom ratu po planu Drang nach Ostena kamen 
smutnje je bila Srbija. Njezina uporna vanjsko-politička orijentacija 
prema anglo-francima bila je glavna zapreka na tom putu. 

Ovaj puta takve slične zapreke su države jugoistočne Evrope, osobito 
one u Podunavlju (Rumunjska). 


No sivo njemačko carstvo računa da će podunavski problem 
moći likvidirati sa svojom ekonomskom ekspanzijom u Podunavlju, po 
njoj političkom hegemonijom i zatim sa zadnjim adutom — nutarnjo- 
političkim neprilikama -podunavskih država i anglo-franačkih kolonija. 
Osim toga po uzoru na anglo-franačku politiku kontrole na Dunavu i 
Njemačka računa, ako oni mogu osigurati kontrolu s nekim podunavskim 
državama, može i Njemačka s tim istim ili njima sličnim. 

Dakle, namjere i načini jedne i druge strane su očevidni. Sivo nje- 
mačko carstvo hoće na Dunavu da bude gospodar, anglo- 
franci — kontrolori. Borba je u jeku. Danas kao i prije tisuću 
ili dvije tisuće godina na Dunavu i u Podunavlju kao osovini svekolikog 
nadiranja s bilo koje evropske strane svijeta, na bilo koju stranu Evrope, 
opet će se voditi borba o premoć. 

Podunavlje kao žarište Evrope kakvo je bilo za Marka Aurelija, 
Atile, Karla Velikoga, Sulejmana, Napoleona i Vilima Drugoga, takvo 
je i danas. Vjekovni centar Evrope opet je danas kao i prije centar 
suvremene evropske politike. | 

U prošlosti su radi njega sijevali mačevi, letile strelice, lomila se 
koplja i tutnjili topovi, a budućnost će pokazati, hoće li se rasprskavati 
i — bombe! 


Ante Oršanić 

SKICE 


DOLAZAK PROLJEĆA 


U prvo svitanje došlo je proljeće. 


Još sinoć, u sumrak 

stiglo je do obližnje šumice 
i tu je na mekim granama 
u zelenoj kolijevci 
prenoćilo. 


A rano u zoru 
sav je gradić bio okupan zelenilom 
i mirisom borova. 


JUTARNJA IGRA 


Jutros se sunce čim je izašlo iza gore 
(pozdravila su ga zvona sa zvonika 

i lahor u krošnji jablana) 

rasulo u more 

i po zlatnom tragu: 

došlo do mojih bosih nogu. 

Ja sam ga uzeo među prste 

kao dijete igračku dragu. 


M. Mislavić 


na nm m e nj o O VJ e JA  J 


»Mišljenje, da izvan seljačke kulture ne postoji hrvatska kultura već 
samo obićna gradska civilizacija, jest neodrživo«. 
Dr Avelin Čepulić 
»Hrvatska Smotra« 1936. Br. 1. 

PRIGODOM SEDAMDESET I PET GODIŠNJICE ŽIVOTA PROFESORA 
BARE POPARICA 


Kad s&e čovjek prenese mišlju pol vijeka unatrag, kao da pročživljuje lijepe 
dane prošlosti bez grizodušja, dane, koji se ne mogu opisati, ali se mogu osjećati. 
Ono su bili dani žarkog hrvatskog rodoljublja, dani ispunjeni radom za oživotvo- 
renje jednog ideala, koji je ostao i danas, poslije toliko decenija, ideal hrvatske 
mladosti. 

Ono su dani, kada je Harambašić pjevao u prvom broju »Stekliša«: Na noge 
se oj Hrvati... jer sloboda eno zlati svojim suncem istok vam... Neka strepe 
renegati, izdajice roda svoga itd. itd. U onom prvom broju »Stekliša« koji bje slo- 
žen i tiskan u tiskari Spira Artale u Zadru na sam zadnji dan 1883. god. Bartul 
Poparić, onda bogoslov, napisa zanosni podlistak: Kvaternikova smrt. Tad sam prvi 
put u životu čuo za Kvaternika. Objava »Stekliša« je značila prvi jaki prodor pra- 
vaške religije u redove dalmatinskih narodnjaka. Hrvatska inteligencija prepozna 
u Popariću, osamnaest godišnjem bogoslovu, pravoga lava: Ab ungue leonem. 

Sa objavom »Stekliša« počinje javni rodoljubni rad kasnijeg profesora Pope 
rića, kasnijega najkarakterističnijeg istraživača hrvatske povijesti među nama. Nu 
prije nego li će zamočiti pero da otkriva veličinu hrvatske prošlosti, god. 1884. 
objelodani spis pod naslovom »Hrvatski razmišljaji i istina«, da pobije neke nekri- 
tične tvrdnje Mihovila Pavlinovića proti Anti Starčeviću, izišle u »Narodnom listu« 
u Zadru pod naslovom: »Hrvatski razmišljaji«. S tim razmišljajima Pavlinović bješe 
priskočio u pomoć Strossmajerovoj stranci, u kojoj bjehu istaknute ličnosti njegovi 
lični prijatelji Krsto Vojnović i Šime Mazzura da im, pomogne do mandata. Te go- 
dine naime, Hedervary je raspisao prve izbore svoje vladavine. Da Pavlinović nije 
u svojim člancima dirnuo u Starčevića, da nije upotrebio izraze uzete iz zagrebačke 
slavosrpske štampe proti učitelju i proroku mladeži hrvatske, niko, pa ni 
Poparić, ne bi se bio usudio ustati proti onakovu čovjeku, koji je uživao velik ugled 
u cijeloj Dalmaciji i bio smatran pravim i nesebičnim »vođom« naroda. Ali kad se 
je on usudio, braneći narodnjačku politiku s ove i s one strane Velebita, ogriješiti 
se o ideal mladosti hrvatske, onda je trebalo zatomiti svaki obzir, pa ustati od- 
lučno lozinkom: »na ljutu ranu ljuta travu«. 

Poslije toga mladenačkog početka na polju publicistike, Poparić nije zamočio 
pero u političkim polemikama. To polje je prepustio drugima, u prvom redu pri- 
jatelju Trumbiću i njegovim kasnijim pomagačima. 

Poparić je kao mlad profesor došao pod bliži i jači znanstveni uticaj Don 
Frane Bulića i posvetio se je istraživanju hrvatske povijesti. I prvo mu je djelo 
monografija o »Hercezima sv. Save«, na osnovi do onda ne istraženih isprava isti- 
čući hrvatstvo Kosače Hranića. 

Kad je jedan naš izrod, Luigi Cesare Pavissich, koncem prošloga vi- 
jeka objelodanio prevod velikog Lucićevog djela: »De regno Dalmatiae et Croatiae«, 
Poparić ustaje proti prevodu, proti antihrvatskoj tendenciji istoga prevoda izaziv- 
ljući jednu vrlo interesantnu polemiku. Povjesničari se moraju osvrnuti na ovu 
polemiku, ako žele imati čist pojam o Luciću i o njegovu djelu. Malo za tim Po- 
parić objelodani neizdanu korespondenciju Lucićevu iz Rima sa De Pontom i drugim 
prijateljima u Dalmaciji o njegovu znanstvenom radu. 

Nu prof. Poparić svojom monogratijom: »Pomorska sila Hrvata za narodne di- 
nastije« pobudi pravu senzaciju u krugovima povjesničara, za koje ta monografija 

sačinjavaše pravo objavljenje. Mora se konstatirati, da je za službene historičare 
Poparićeva monografija sadržavala nešto za njih nepoznato. Poparić dokazuje u tom 
svojem djelu, kako je Venecija plaćala Hrvatskoj godišnji danak za slobodnu pio- 
vidbu u našim nacionalnim, ili teritorijalnim, vodama. 

Pok. Ivan Kostrenčić, zaslužni tajnik »Matice Hrvatske« imao je velikog oka- 
panja, da to djelo protura u redovita Matičina izdanja. Tužio se je kako odbornici 
nemaju ni smisla ni osjećaja za more. A kad je djelo izišlo tiskom, nastala je po- 
lemika, kandidati za profesorske stolice su se izrugivali Popariću djetinjastim pi- 
tanjima: Gdje se ja taj danak plaćao? Kako se je plaćao? U kakovoj valuti? Gdje 
je postojao ured za to? itd. I taj kritičar Poparićeva djela postigao je profesorsku 
stolicu na sveučilištu, jer je pokazao »dovoljnu spremu i kvalifikaciju«. Danas je 
iPoparićeva teza prihvaćena od svih ozbiljnih hrvatskih povjesničara. 

Od onda gotovo kroz četiri desetljeća profesor Poparić obradjuje hrvatsku 
povijest u vezi s morem. Odgaja Hrvate u ljubavi za ovu Bogom blagoslovljenu 
zemlju, koja nam je dana za domovinu. Njezinu vrijednost sačinjavaju njezine obale. 
More, izvor bogatstva, izvor kulture. Poparić je napisao malu biblioteku iz pomor- 
skoga života. Borbe za gospodstvo nad morem sačinjavaju slavne stranice naše 
povijesti. 

Dok se drugi narodi jagme, da dođu na more, dok se razbojnički guraju da 
osvoje tuđe obale, Hrvatima je sam Bog dao ove obale, koje nam se pružaju pred 
očima u svoj njihovoj ljepoti 1 razvijenosti. 

U djelima Poparićevim imade jedna velika i trajna vrijednost. I njegova »Po- 
vijest pomorstva«, i njegova »Povijest senjskih Uskoka«, odgajati će buduće nara- 
štaje u ljubavi i požrtvovnosti za Hrvatsku. Poparić se u svojim djelima ne povodi 
za drugima, on je originalan, svoj. 

Kao odličan poznavalac Ante Starčevića, napisao je u zborniku» »Dr. Ante 
Starčević« (1936.) najiscrpniji kulturno-historijski prikaz »U spomen dra Ante Star- 
čevića«. Odlična je njegova sintetička historijska studija »Borbe Hrvata za Ja- 
dran« u povodu 1050. godišnjice velike pobjede hrvat. mornarice na moru. (Izd. M. 
H. 1937.), u kojoj je prikazana snaga hrvatske pomorske sile od VII. do kraja XI. 
stoljeća. 

Prof. Poparić je od prve godine izlaženja »Hrvatske Smotre« njezin intimni 
suradnik. Pred dvije godine je u ovom listu otvorio značajnu i pomlađenu diskusiju 
o izvorima i podrijedlu glagolice. Kao 1 u ostalim radovima, i u tom teškom pitanju 
je prof. Poparić zastupao svoju originalnu tezu, koja još uvijek nailazi na velike 
poteškoće, makar se javljaju glasovi pro i contra. 

Lanjske godine je izdao prof. Poparić u vlastitoj nakladi roman iz doba senj- 
skih Uskoka »Galijoti«, koji je vrlo simpatično primljen, naročito u širim slojevima 
hrvatskoga rodoljubnoga građanstva. 

Ako se prof. Poparić zaleti u prošlost i naniže u pameti sve što je napisao, da 
istakne veličinu i ljepotu Hrvatske, može ponosom reći: Nisam zaludu radio. Nešto 
će ostati trajna dugo, dugo poslije mene. Ill kako reče rimski pjesnik: Non omnijs 
moriar! K. S. 


sovwv e o e 
Kujizevni neikazi 
G. BUJAS: SA SVJETILJKOM U RUKAMA 


Suvremena poezija obilnošću nadvisuje sve druge književne vrste, a ne može 
se reći, da je svojim sadržajem monotona i konvencionalna. Ima unutra svih 
mogućih sadržaja, ali to još ne znači i njen zadnji uspon, jer su sadržaji novije 
poezije prošireni, dovoljno obrađeni, ali često puta na stari način izraženi, jed- 
nako oblikovani, jednom riječi zapaža se češće jednakost izražaja. Nema smje- 
lijeg shvaćanja u riječi, pa nam ta poezija ne donosi novost i svježinu nego 

stare teme, izražene i oblikovane. To vrijedi naročito za religioznu poeziju, gdje 
lako može konvencionalna pobožnost, jednovitost duhovnog proživljavanja i ujed- 
načenost liturgije izraz okameniti i dati mu stalnu boju. S objektima strane kao 
da tu nema mogućnosti za originalnost i svježinu, ali svakeko tu mora spasiti 
samo lični doživljaj pisca. Treba dati osobnu notu starom i malim promjenama 
podvrgnutom vjerskom osjećaju. Na prvi je pogled u tom pogledu jednoličnost 
sadržaja, eli vjersko doživljavanje može poprimiti najraznolikije forme. U tom 
može biti i neizmjerna skala šarenila, a to sve donosi ličnost, koja vjeru proživ- 
ljava. Drukčije proživljava laik, drukčije svećenik, a kod obojih ima neobično 
bogatstvo nijansa prema ličnim dispozicijama. Zbirka Gašpara Bujasa donosi 
prilično rijedak slučaj redovničkog proživljavanja, teškog lomljenja duše i ne- 
cbično trnovitog puta jednoga zvanja do konačne pobjede. No ova zbirka nije 
sadržajem jednovita niti je ispjevana u jednom dahu. Tu su staložene mnoge 
godine i zbirka je više povijest mladosti nego određen doživljaj, premda je sva 
ta povijest jednoliko prebrojena. Pa i formalno je raznovrsna. Podijeljena u ne- 
koliko ciklusa više prema sadržaju može se lako dijeliti i na formalne naslage, 
gdje zapažamo razvoj i usavršavanje u izrazu. Zbirka se mora uzeti kao prerez 
preko pjesnikove fizionomije i u tom smislu ocijeniti. 

U obilju današnje religiozne poezije treba u ovim pjesmama tražiti origi- 
nalni pjesnikov akcenat, koji ga dijeli od drugih njegovih konkurenata Toga se 
može naći pa je zbirka doista nepatvoreni lični izlijev duše koji se ne može 
miješati i zamijeniti s drugim pjesnicima i njihovim nastrojenjima. Sve pjesme 
nemaju taj biljeg. Pače ni ciklus se ne mogu uzet kao sasvim savršene cjeline, 
nego treba uzeti pojedine pjesme. Triptih ima najviše zaobljenosti i cizelacije, 
jer je Betlehem najzaokruženija pjesma toga tria, & Himna je njegov originalan 
način izražaja, gdje nema himnijskog skakutanja ritma, u ritmičkim jedinicama 
osjeća se umor i zadihanost, osjećaj je izrazio u isprekidanim riječima. To je 
zapravo umor duše i punina vsjećaja, pa mu je uspjelo to i ritmički dočarati. 
Uz ove pjesme treba istaći još neke, u kojima se opaža neobično fini osjećaj za 
slijevanja ritma i sadržaja. U »Napasti« je ritam rječkanja i obračunavanja, u 
»Oluji na putu k bolesniku« dobra kompozicija, gdje ritam naročito prve strofe 
dobiva prizvuk umorenosti riječi i teškog micanja naprijed. Pjesma je veoma 
dobro intonirana i prepuštena u daljem razvoju ličnoj sugestiji čitača. To je 
najviša odlika ove pjesme, pa je šteta, da sa nije znao u drugim pjesmama na 
vrijeme zaustaviti. Tako bi pjesma »Još jednu suzu...« bila sigurno najbolja 
pjesma ove zbirke, da nije zadnje strofe, koja u neku ruku razrešuje grč, u koji 
nas je bacio prvim strofama. Morala je izostati. Jednako je morao izostaviti 
zadnju strofu u pjesmi »Moj život« jer je srok: sjetan - sretan tražen : ne odgo- 
vara izraženim pojmovima. Ima još tskvih nekoliko srokova, koji se čine nena- 
revni prema situaciji osjećaja. U pjesmi »U kušnjama« riječ »rida« nije na 
mjestu, zbog veselja đavljeg, ali ju je stavio zbog riječi »kida« ili u istoj pjesmi 
za nestanak đavla »rasprša« došlo radi sroka »krša«. To su male zamjerke, koje 
se ne mogu uzeti kao teški prekršaj, ali nam kvare čistoću pjesme. Uz pjesme 
gdje osjećamo svježinu i novost idile (Živost za planinom) izražena je psihologija 
ljudi i kraja u malo riječi, imamo i takove gdje se nalazi neprijekoran jezični 
materijal, ali fali ono što pjesmu čini pjesmom — lični originalni timbre (Aloj- 
zijevo). U tome opet ne smije se pretjeravati jer možemo pjesniku nanijeti i 
nepravdu. Tako pjesma >»Slijepa« podsjeća upadno na Stecchettijevu o slijepoj 
djevojci, ali ne možemo ni pomišljati na ugledanje. 

Ovo nekoliko napomena i zamjeraka ne može ni najmanje osporiti uspjeh 
zbirke kao cjeline. Bujas ima svoj specijalni pjesnički svijet, strogo odijeljenu 
tematiku i na gvoj način izraženu, a to je ne mali uspjeh u vrijeme lirskog bo- 
gatstva i veoma istančanog jezičnog materijela, gdje pjesnici teško nađu svoj 
lični ton. A. R Buerev 


STJEPAN MIHALIĆ: »RAKOVAC U VINODOLU« 
(Red. izd. Matice Hrvatske za 1939. g.) 


Ima književnika g. Stjepana Mihalića došlo je do vidnog izražaja još pred 
nekoliko godina, kada je Matica izdala knjigu njegovih novela »Zapaljena krv«. 
U književnim revijama pojavljivahu se već i prije toga njegove radnje, veoma 
solidno pisane, zanimljive u svakom slučaju, psihološki produbljene i dinamične u 
svojoj unutarnjoj konstrukciji, sa pointom koja čovjeka često puta iznenadi i 
nagna na razmišljanje. Danas književnik g. Mihalić ima u redu mlađih naših 
kulturnih trudbenika svoje posebno mjesto. Ova knjiga, koja je s pravom i pot- 
puno zasluženo izašla kao redovno izdanje Matice Hrvatske, posvjedočuje to. 


Knjiga g. Mihalića žigoše otrovanost suvremenog hrvatskog života. Pisac sa 
barjakom istine i pravde ruši crnu najezdu bizantinske magluštine, koja je navrla 
u naš nesređeni život i guši sve što je jasno, svijetlo, dobro i pošteno. Umjetnički, 
djelo je značajno, jer je puno dramatskih momenata koji pažnju čitačevu zaokup- 
ljaju najvećom snagom, stilski je čisto, jezično bujno, svi likovi, pejsaži, dijalozi 
prirodni su, iskreni, doživljeni i pažljivo dotjerani. Rakovac je glavno lice ove 
zanimljive knjige; taj Rakovac hrvatski je čovjek bakljonoša, revolucionarac, 
prosjak, nesretnik koji stradava, dakle stopostotni lik pravoga čovjeka, pro- 
žetog etičkom sviješću, nacionalno izgrađenog, kakvih je u životu danas veoma 
malo. U Hrvatskoj svaka borba izbacuje u svojoj završnoj fazi čitavu masu osred- 
njaka, slabića duhom, tipova klonule volje, koji napuštaju žrtve i prelaze valom 
uhljebljenja, časti i užitaka. Svjedoci smo takvih pojava danas naročito, kad je 
postignuto nakon velikih dana, da je umjesto lava ulovljen vrabac. U našem se 
javnom političkom i kulturnom životu pojavljuje sukob i podvojenost na dvije 
pole; jedni se gromoglasno u sjeni svojih dnevnica i šarenih počasnih perjanica 
biju u gruđi kao »pravi« narodni ljudi, dok drugi prezrevši sve časli, milost, po- 
ložaje i odlikovanja, u mračnoj luknji stjeničave sobe, izgaraju kao žive baklje, 
neslomivi i nesavladivi, u &vojoj vjeri da će ostvariti veliki cilj za koji se bore 
i pate... Rakovac stanuje u tavanskoj sobi, Rakovac se sukobljuje sa nazovi- 
narodnim čovjekom advokatom Ribićem, koji kao dijete zelenaša stiče povjerenje 
naroda, — da ga proda tuđincima i neprijateljima radi materijalne koristi. Pisac 
g. Mihalić izgradio je svoj vrijedni književni dar u prilikama koje su prožderale, 
pregazile i zbrisale tolike naše ljude slomljene nade, koji su nesretnu Hrvatsku 
mogli podići i prodičiti. Treba uzeti u obzir te prilike i tek tada ocijeniti ličnost 
književnika-borca koji mora živjeti, koji mora napredovati, koji se mora mučiti 
s problemima i kruha i ruha, što je kod svih koji imadu svoje u svome džepu 
posvema isključeno. U romanu g. Mihalića nalazimo tužnu i vjernu sliku hrvat- 
ske stvarnosti. Takvih pokvarenih fiškala Ribića imademo svugdje, na svim mje- 
stima, oni su kočnica našega razvoja, zatirači zdrave hrvatske misli, ulizice tu- 
đinske crne sile i gavranovi nesretne Hrvatske, koju ucvilješe i stalno je tako 
ucviljuju. Rakovac se odriče žene, sav se predaje radu, da se konačno namjeri 
na Trešnju, kćerku svoga i narodnoga protivnika, krvopije Cvitovca, koja se za 
njim povodi i zanosi snagom njegove ličnosti. 


Cio ovaj roman pun je sočnih boja i u njemu je mnoštvo teških optužujućih 
istina i potresnih zaključaka, koji su iščupani iz života. G. Mihalić je vjerojatno 
opisao svoj kraj i svoju sredinu, ali to nije toliko važno, jer je njegovo 
djelo prikaz cjelokupne današnje stvarnosti. Kad su Rakovca zatvorili, on osjeća 
i osluškuje: »Plaču ljudi na daskama po zaivorima, hiljade ljudi po stotinama 
zatvora, sva se Hrvatska pretvorila u zatvor, u tamnu, suznu i krvavu čeliju, u 
Hrvatskoj tuku, u Hrvatskoj vješaju, Hrvatska stenje s čavlima u tabanima, a 
Evropa kao i uvijek, brblja o slobodama, piše debele knjižurine o demokraciji, i 
ravnodušno prelazi preko hrvatskih grobova.« Ljudi van zakona, ljuđi u mraku, 

ljudi pregaženi, to je odjek teških opisa g. Mihalića, koji je na umjetnički način 
dao izvrstan dokumenat i vrijednu knjigu. Moglo bi se možda zamjeriti g. Miha- 
liću što je u pogledu scenskog postavljanja svojih likova učinio po gdjekoji neu- 
običajeni zavoj, skrenuvši u stranu i suviše neogravdano, Ima možda i suviše 
knjiškog optimizma u razvoju i premjenljivosti orijentacije ženskih likova — Treš- 
nje i gospođe San. I suviše je filmskog zapletaja pri kraju romana, kad se ispre- 
pliću srca u ljubavi, na brzinu i nestvarno, sa pojavom neslomivog mitrovačkog 
kažnjenika odvjetnika Galovca, koji iskrsava neobjašnjivo iznenadno. Nijesu to 
svejedno preveliki grijesi, jer je knjiga po vrijednosti umjetničkoj pozitivan prilog 
novijoj i najnovijoj hrvatskoj književnosti. Pisac se nesumnjivo ovim djelom 
predstavio kao umjetnik, čije će ime istom dobiti na svojoj vrijednosti i cijeni. 
G. Mihalić je temperamentan, buntovan i oštar analizator života i ljudi, imade 
odličan dar zapažanja i snažan nastup osuđivača. Govor mu odlikuje logičnom 
otmjenošću i stilskom profinjenošću. 


U današnjem našem književnom metežu, teško je steći ispravan, potpun i de- 
finitivan sud o vrijednosti darovita književnika, kada sa uvijek nađe takvih »kri- 
tičara« koji i najbolje djelo svrstavaju u red drugorazrednosti (prikaz u »Savre- 
meniku«), ali zato ne smijemo smetnuti s pameti da se prave i istinske vrijed- 
nosti ne mogu oboriti. Djelo g. Mihalića ostat će trajna vrijednost, To je 
djelo puno života, krvi, istine. Njegova je vrijednost u pogledu dokumentarnosti 
još i veća od one književne. A ta književna vrijednost, najbolja je garancija da 
će pisac kova g. Mihalića napredovati u svim pravcima zdravog umjetničkog razvoja. 


I. Balentović 


DR. VLAD. PETZ: TEMELJI SAVREMENE DIDAKTIKE 


Neobično živ interes za didaktička pitanja u današnjici izazvan je nesumnjivo 
pedagoškim potrebama. Jer razmišljanja i nastojanja. da se pedagoški obuhvati 
problematika obrazovanja, nužno vodi do postavljanja jedne teorije obrazovanja, 
koja će po riječima Kerschensteinerovim predočivši ideju obrazovanja 
u svojoj suštini, ogledati se u svima pravim obrazovnim idealima i time dati 
osnovu za teoriju organizacije obrazovanja. 


Knjigu dra Petza vodi smisao, da teoriju obrazovanja (didaktiku) propeda- 
gogizira (»naš je ideal didaktika snabdjevena pedagogijskim — odgojnim — inten- 
cijama — idealističkog pravca« veli autor). Zato i upravo na »temeljima« postavlja 
potrebu revizije Willmannova stanovišta u pogledu didaktike (»Didaktik als Bil- 
dungslehre«). Willmannovo fundiranje didaktike uostalom već i prije njega naslu- 
ćeno) kao samostalne i gotovo postavljene nasuprot nauke o odgoju (pedagogije), 
neko izdvajanje didaktike (nauke o obrazovanju) iz odgojnih okvira, revidirano je 
u Petzovoj knjizi postavljanjem didaktičkog kompleksa — »pod pedagogijskim 
aspektom«. Upravo i naglašeno pedagogijskim, a ne možda filozofijskim raz- 
matranjem i ispitivanjem didaktičke problematike, kao što je to svojim stavom 
označio Libert didaktiku »filozofijom nastave«. Obrazovni proces prikazati u okviru 
odgojnih zahvata (po Petzu »odgojne pomoći«) znači i izmiriti stanovite »opreke«, 
»napetosti«, upravo razrješiti onaj »mutni kompleks« — u korist pedagogiljski fun- 
dirane didaktike. 

A ako usvojimo smisao teorije obrazovanja kao teoriju jedne prakse i to 
teoriju za jednu praksu (Pataki), naš odgojni oprez bit će potreba jedinstvenoga 
gledanja na sva pitanja zadiranja odgojnih intencija u obrazovni krug i mogućnost 
didaktičkih rješavanja u jednoj izmirenoj formi, sintezi odgojno-obrazovnih na- 
stojanja. 

Ta sinteza i jest autoru uporište za pregled, sređivanje. i pokušaj rješavanja 
didaktičke problematike — didaktičke teleologije, supstanciologije i metodologije. 

Kao što didaktik »škole rada« Ficker za pojmovno određivanje rada u peda- 
sogijskom značenju postavlja problem: što se razumije pod obrazovanjem, tako i 
Petz želi, da određivanjem smisla »odgoj« (die Erziehung) i »obrazovanje« (die 
Bildung) i međusobnih njihovih zahvata u formiranju totaliteta čovjekova, stvori 
okvir za svoju didaktičku problematiku. 

Ako se obrazovanje shvati kao spontano zbivanje, onda će po Sturmu (čiju 
misao autor usvaja), odgoj biti neko konzerviranje toga oblikovanja i »viši stepen 
obrazovanja« nosit će zadaću sistematiziranja obrazovnih objekata, donošenje novih 
— upravo onom odgojnom funkcijom i kontrolom. Tako će se i obrazovni cilj 
upotpuniti i usmjeriti odgojnim intencijama, a i obrazovna dobra propedagogizirati 
racionalnim zahvatom odgojne funkcije. 

U ovako razrješeni sklop postaviti didaktiku, znači odrediti njezinu ulogu i gra- 
nice u novoj obrazovno-odgojnoj situaciji (a didaktika mora računati i o »peda- 
gogijskom utjecaju na obrazovno zbivanje«). Ne samo određivanje didaktičkog po- 
g&lovanja, didaktičke etape u beskrajnom procesu obrazovanja, već i postavljanje 
didaktičkog cilja (»kao sinteze svih stremljenja prirodnoga i duhovno-kulturnog 
čovjeka«), pregled didaktičkog predmeta pripravljenog za odgojno-obrazovnu dje- 
latnost i pitanja metodologije predstavljaju knjigu dra Petza u nastojanju, da 
prikaže kao što i u uvodu naglašava »odgojne komponente funkcionalnog i duhov- 
nog oblikovanja čovjeka«. 


Pruža se na tome području veliki napor za pedagoga, koji teži za skladom, 
u ovoj zadaći i vrijedi ona za istraživača dubina ljudskih, faustovski izražena hvala: 


»Wer immer strebend sich bemiht 
Den kčnnen wir erlčdsen. 


Da didaktiku postavi u sferu odgojnih utjecaja, knjiga je i određuje za »obra- 
zovanje mlada čovjeka u vremenu njegova psihofizičkog sazrijevanja«, a upravo 
uslijed ove »odgojne kontrole« će i didaktički cilj sjediniti i smisao »ja« i smisao 
zajednice, on će nositi u sebi, kako Petz veli, interese za doživljavanje svih vrijed- 
nosti, koje čovjeka izgrađuju na više. 


Iz cilja je dirigirana i problematika predmeta. u kojoj autor naročito izrađuje 
one jače obrazovne pomagače cilja. A E. Stern je na ovom problemu naglasio: 
»Potpuno je nemoguće, da sva kulturna dobra dođu u obzir za svaku jedinku na 
isti način; individualna duša može da se obrazuje samo onim dobrima, koja su 
adekvatna njezinoj strukturi«. 


Vrlo je interesantno autorovo rješavanje pitanja nastavnika (stručnjaka) i 
odgajača (»Obrazovno pomaganje ne može se svoditi na površno lutanje po peri- 
feriji naučnih istina, jer obrazovan čovjek u savremenom smislu riječi treba da je 
temeljit čovjek«). A Kerschensteiner, koji također upire kritikom na »polovičnost«, 
naglasio je i izvor ovoga zla: »Potpuni su ljudi djelomično zato tako rijetki, jer 
svi naši odgojni zavodi uopće nisu nigdje organizirani za potpuna čovjeka...« 


I bolnu točku obrazovanja — formalnog ili materijalnog, razrječava autor, što 
iznad formalnoga i materijalnog cilja postavlja odgojni cilj, kao nužnu korek- 
turu svake jednostranosti. 


U problematici didaktičke metodologije dobivamo pregled svih pokušaja u 
metodičkom putu 1 postupku i priklonu didaktičkih putova u problemu artiku- 
lacije logici ili psihologiji. A i nastava prestaje da bude tek »obrađivanje«, »pouča- 
vanje«, didaktički ju je zadatak proširio, didaktičke oznake: sktiviteta i sponta- 
niteta stvaraju totalitet. Miiller-Feienfels bi doveo toga totalnog čovjeka u sklad 
s moralnim socijalnim i drugim zahtjevima okoline, a Petz ga vodi duhovno- 
kulturnoj orijentaciji u »beskrajno kompliciranoj slici svijeta«, da bude »odlučno 
opredijeljen za pravednu i poštenu saradnju u svojoj društvenoj sredini radi njena 
kulturna progresa«. - 

Knjiga dra Petza u predgovoru nepretenciozno ističe, da »Temelji savremene 
didaktike« imadu biti uvod u didaktiku, pa je i problematika tek načeta. No i 
naučno pristupanje autorovo k problematici i bogata literatura, koja omogućuje 
orijentaciju, daje ovim djelom vrijedan prilog hrvatskoj pedagoškoj literaturi. 
Šteta što nije u kazalu dat registar pojmova, koji bi omogućio, da se s ovim 
interesantnim djelom upoznaju i nestručnjaci, koje zanimaju odgojna i obrazovna 
pitanja. To više, što ovakovo značenje pedagoških problema predstavlja i nove 
pobude u svijetu odgoja, te po E. Kriecku nužnosti : uvjeta ljudskog rasta 
i zrelosti. š Kamilo Križanić 


IZDANJA HRVATSKE AKADEMIJE 


1. Ljetopis za godinu 1938/39. Sv. 52. 
2. Građa za povijest književnosti hrvatske. Knjiga XV. 
Uredio dr. Franjo Fancev.. 


3. Hrvatski kulturni spomenici. I. Senj. 


1. Kao svake godine, i ove je Hrvatska Akademija izdala obilni i bogati 
Ljetopis za god. 1938/39. Pored savršeno iscrpivih izvještaja o članstvu, zavo- 
dima, odborima, urednicima, pokojnicima, o razrednim, odborskim i skupnim sjedđ- 
nicama, u Ljetopisu se nalaze detaljni izvještaji o glavnoj godišnjoj skupštini, o 
&večanoj sjednici, o Strossmayerovu danu, o novim članovima dopisnicima (Hamdija 
Kreševljaković, dr. Grga Novak, dr. Milislav Demerac), o biblioteci Akademije i 
o njenim izdanjima. | 


U Ljetopisu se nalazi i nekoliko interesantnih predavanja, koja su držala 
Bg. akademici u različnim prigodama, tako predavanje dra Ivana Maurovića: »Na - 
stojanje i pokušaji, da se reformira opći građanski zako- 
nike, zatim predavanje dra Fanceva: »Dubrovnik u razvitku hrvat- 
ske književnosti«, održano na Strossmayerov dan. »Književnost Dubrov- 
nika rođena je, veli dr. Fancev, iz stare hrvatske sredovječne književnosti, s njome 
je ona rasla i cvala, i samo u njoj i prije 19. vijeka doživjela svoj uspjeh i svoj 
triumt, na samom početku Hrvatskoga preporoda i svoj najveći triumf, jer je tim 
časom postala i temeljem cjelokupne hrvatske preporođene književnosti 19. vi- 
jeka.« (Str. 139.) 


Odštampano je i predavanje dra Stjepana Zimmermanna »Joseph Geyser 
i philosophia perennis«, održano prigodom Geyserove 70-godišnjice u 
javnoj sjednici filozofičko-juridičkog razreda 16. IV. 1939. Rijetkom snagom sve- 
strane kritike svih filozofskih nazora, s impoznatnom literarnom verziranošću i 
jasnoćom sažeo je prof. Zimmermann, interpretirajući filozofijsku misao priznato 
najoštroumnijega i najplodnijega pisca suvremene skolastike, svu tešku proble- 
matiku philosophiae perennis. U Ljetopisu se nalazi još nekoliko znanstvenih 
izvještaja od dra Fanceva, dra M. Salopeka, Frana Tućana, Vladoja Dukata i dra 
A. Schneidera. Naročito je interesantan izvještaj prof. Schneidera »Popisi- 
vanje i fotografijsko snimanje C umjetničkih spomenika 
godine 1939.«. 

Ovo djelo prof. Schneidera, naime popisivanje. naučno proučavanje i foto- 
grafijsko snimanje naših starih umjetničkih spomenika, uistinu zaslužuje najviše 
priznanje. To je, poslije nezaboravnih radova prof. Đure Szabe, istodobno spasa- 
valački i pionirski rad od neprocjenive kulturne vrijednosti. Dosta je spomenuti, 
da sa 515 snimaka učinjenih 1939. godine Akademijin »Fotografijski arhiv starih 
umjetničkih spomenika« broji danas 2291 negativ. Koliko tu golema blaga, siste- 
matizirana i prikupljena na dohvatnom mjestu, čeka svoju stručnu i sintetičku 
obradbu, koja će nam jednoga dana razotkriti svu kulturnost i umjetničku visinu 
naše zemlje Hrvatske. Evo što prof. Schneider veli o prošlogodišnjim tečevinama 

ovoga opsežnoga rada: To su »otkriće kasnogotičkih fresaka na sjevernoj stijeni 
svetišta zavjetne crkve Majke Božje Gonske kraj Lobora, poslije fresaka na stropu 
e&akristije zagrebačke katedrale jednog od najstarijih spomenika zidnog slikarstva 
u Hrvatskoj; mnogobrojni detaljni snimci fresaka u Hrašćini, Kominu, Trškom 
Vrhu, Varaždinu (isusovačka i franjevačk crkva) i Voći, na temelju kojih se uve- 
like upotpunjuje predodžba o zamašnom monumentalnom crkvenom baročnom sli- 
karstvu u Hrvatskoj u 18. stoljeću. Pored toga su detaljno snimljeni svi iole važniji 
oltari, propovjedaonice, crkveni ormari, arhitektonski detalji i slično. — Naročita se 
pažnja ove godine priklanjala seoskim drvenim kapelama, tim zacijelo najosebuj- 
nijim umjetničkim spomenicima hrvatskim 17. i 18. stoljeća. Proučeno je njih 23 
na broj, od kojih su, osim dvaju, svi ostali bili dosad malo ili nikako poznati, a 
nikad snimljeni... Kod svih snimljen je i njihov točni tlocri... U sedamdeset 
mjesta obrađeno je sto i trideset građevnih objekata, crkvenih i profanih«. 

2. Građa za povijest književnosti hrvatske donosi u najno- 
vijem svesku (knj. XV.) na 312 stranica slijedeći materijal: dr. Vanino Miroslav 
D.I.»Autobiografija Bartola Kašićas; — dr. Tomo Matić »Koraj- 
čev prijevod Moličrove komedije L'Avares; — Štefanić Vjekoslav: 
»Ivan Kraljić i njegov glagolski rječnik«; — dr. Fancev Franjo: 
»xGrađa za pjesnički leksikon hrvatskog jezikas«; — dr. Fancev 
Fr.;: »Dva igrokaza kajkavske dramatike — 1 Diogeneš — 2. 
Čini barona Tamburlana«; — dr. Fancev_ Fr.: »Dokumentioprvim 
službama Antuna Mihanovića«. 

Momentano je od naročitoga interesa studija prof. Fanceva o dva igrokaza 
kajkavske dramatike, jer je baš ove sezone na kazališnom repertoireu i jedno 1 
drugo djelo iz početka 19. stoljeća. Osim toga »Građa« je štampala u cjelini oba- 
dva teksta, pa je time omogućeno istraživanje i njihova autorstva, a još više nji- 
hove originalnosti teksta. j 


3. Senj je prva knjiga nove Akademijine kolekcije »Hrvatski kulturni spo- 
menici« u redakciji prof. dra Antuna Schneidera. Odavna se osjetila potreba, da 
netko sistematski nastavi golemi pionirski rad prof. Szabe oko povijesno-kultur- 
noga istraživanja naših starih gradova. Pred desetak godina je počela redakcija 
»Nove Evrope« izdavati kolekciju »Naši gradovi na moru«, ali i pored toga, što je 
ta kolekcija bila zamišljena primarno u turističke svrhe, prestala je izlaziti, a i 
bolje, jer je skrivala hrvatski karakter tih gradova kao zmija noge. (Ukoliko se 
nije upotrebljavala zamjenica »naši« namjesto »hrvatski«, to se uporno i dosljedno 
pisalo »slovenski« i »Sloveni«, namjesto hrvatski i Hrvati. Vidi na pr. svezak »Rab, 
Hvar, Korčula« 1930. Str. 1. i 2) 


Akademijina publikacija »S en j« predstavlja uistinu savjestan i solidan znan- 
stveni rad prvoga reda. Išlo se za tim, da se svestrano i iscrpivo prikaže historijsko- 
kulturno značenje i umjetnička ljepota i bogatstvo ovoga našega slavnoga hrvat- 
skog grada. Najprije je dr. Josip Klemenc obradio: Senj u prehistorijsko 
i rimsko doba. Zatim je prof. Pavao Tijan u stilski odlično pisanoj raspravi 
obradio: Grad Senj u povijesti i kulturi hrvatskog naroda. 
Đuro Szabo je minuciozno obradio; Arhitektura grada Senja. a Mirko 
Breyer: Senj — kolijevka hrvatskog tiskarstva. Bilješke na 
punih 19 stranica velikoga formata prebogata su riznica neiscrpivih obavještenja 
O prošlosti ovoga slavnoga grada, na kojima su surađivali gg. dr. Stjepan Ivšić, 
dr. Artur Scheider i prof. Pavao Tijan. Napose je vrijedno istaći obilnu biblio- 
grafiju (7 stranica), koju je uredio prof. Tijan. Novost je u ovom bibliografskom 
pregledu to, što je u posebnom odsjeku prikazao Senj u lijepoj knjizi i one Senjane 
književnike, koji su Senj obrađivali u lijepoj knjizi. 

Na čelu čitave publikacije nalaze se divni stihovi Vitezovićevi iz njegove pje- 
sme »Lamentatio Segniae«, u prijevodu dra Stjepana Ivšića, a u ilustrativnom dijelu 
ima 1i4 prekrasnih ilustracija u savršenoj reprodukciji. 

Čitavo djelo odiše, pored visoke stručne erudicije svih suradnika, naročitom 
toplinom, koja nam u kontinuitetu hrvatske tradicije evocira veličinu, čast, kultur- 
nost i onaj naročiti ponos — dakle duhovne sile, koje su inspirirale Vitezovića, 
Novaka, Nehajeva, Šenou i Kranjčevića. 

»Imade u nas malo gradova, koji bi se tako neodoljivom silom usjekli u dušu 
svakoga misaonog čovjeka, koji bi ma i kraće vrijeme proboravio u tom gradu, 
kao što je naš Senj. Sve do sadašnjih je dana zadržao svoju osebujnost, zadržao 
svoju karakternost, mada se vrela uskočka krv već dosta smirila. S pravom se 
isticalo, da je senjskom ponosu dostajao naziv »senjski građanin«. Da, s pravom. 
Grad Pavla Rittera, Mateše Kuhačevića, pa sve do Silvija Kranjčevića i Vjence- 
slava Novaka, da se spomenu samo najkrupnija imena, mogao je to učiniti. A ne 
treba smetnuti s uma, da je upravo taj danas zanemareni Senj prvi uredio svoju 
tigkaru, a Ritter-Vitezović, Senjanin, uredio prvu tiskaru u Zagrebu.« (Đuro Szabo, 
str. 35.) — Prof. Tijan je naročito istaknuo hrvatski karakter Senja: »Živa hrvatska 
narodna snaga, oplemenjena katclicizmom i romanskom mediteranskom kulturom, 
dala je u Senju i po Senjanima vanrednih rezultata, pa se upravo u povijesti ovoga 
grada ogledaju sve bitne značajke hrvatskoga narodnog bitka snažnije i življe nego 
u prošlosti kojega bilo drugog hrvatskog grada.« (Str. 11.) 

Stoga je dobro, da se prof. Schneider odlučio otvoriti novu Akademijinu kolek- 
ciju baš sa Senjom, tipičnimi hrvatskim gradom. D. Ž. 


Vozatišt 





KRIZA KAZALIŠTA 


Covjek, koji nije nikada razmišljao o kazališnoj umjetnosti, ne bi vjerovao, 
koliko se raznovrsnih problema, povezanih i kompleksnih nagomilava oko uspjeha 
ili neuspjeha jedne predstave, jednoga repertoirea, pače dramskoga rada uopće u 
ovo ili ono vrijeme, u ovoj ili onoj zemlji. 

Prvo je problem osnovnih smjernica modernoga teatra: ili 
put umjetnosti, ili put ideološkoga značenja, kao na pr. u Rusiji, gdje je pozornica 
pretvorena u propagandnu govornicu ili profesorat; ili put staroga realizma ili 
umjetničke impresije, koja kao neka velika poetska konvencija realnome i intelek- 
tualncme svijetu supstituira neki imaginativni i fabulozni dekor, ili kao u Fran- 
cuskoj, put umjetnosti, koja je ipak postala prije svega »govor«, a taj se služi 
prestižem umjetnosti samo zato, da on bude savršeniji i kompletniji. 

Drugo — problem substrata dramske inspiracije u ovo naše 
kritično doba bez religije, bez autoriteta, bez osjećaja nutarnjih sukoba savjesti i 
morala. Pirandello je donekle izraz poslijeratnoga traženja ličnosti, kada su se iznova 
postavljala primarna pitanja o istini i o čovjeku uopće. Njemu nasuprot je Claudel 
kao izraz ponovnoga otkrića metafizičke realnosti, u kojem su se otkriću feno- 
menalnom žestinom razvili najjači duhovi moderne Francuske (Charles du Bos, 
Mauriac, Gabriel Marcel, poznati Henri Ghćon i dr.). Između ta dva pola redaju se 
stotine pisaca, jer nije kriza u kvantitativnom pomanjkanju autora, koji u vijuga- 
vim psihološkim eksperimentima traže osnovne principe principa, a sve bez ikakove 
evidencije, bez postulata općenito prihvaćena, na kojemu bi se imala sagraditi 
filozofija života. Ako se još nadoda, da je superiornost modernoga kazališta u tome, 
što ono donosi moralno rješenje, a ne samo patetičku istinu, onda će biti jasnija 
teškoća. Jer rješenja ne dolaze od autora nego od kolektivne savjesti, koju u pu- 
blici stvara dinamizam drame. 

Stoga je posebno pitanje modernoga kazališta — publika. »Publika je po- 
slije rata — veli velika engleska glumica Sybil Thorndike — sve više materija- 

listička, željna uživanja života rasuto i za čas. Pohađa Music-Hall, ili kino, ili 
traži u kazalištu neposredan, artificijelan užitak; ne voli misliti, pače nj osjećati 
duboko; ne pruža kazališnim ljudima ni onu najnužniju kolaboraciju, koja je kaza- 
lištu potrebita. Radi toga je drama danas postala aristokratska umjetnost, koja 
uzbuđuje interes tek kod relativno malene elite. Tko bi mogao privesti kazalištu 
dušu maše? Ne znam. Trebalo bi da se suvremeni duh bitno izmijeni«. Kazalište 
je u biti svojoj život, zapravo prikazivanje realnoga života, onoga, što ga obično 
proživljava najveći dio publike, sa svom onom širokom izmjenom osjećaja, borbA 
i ideala. Međutim, ako taj život u drami i život u publici nema zajedničkih ideala 
i kriterija za prosuđivanje dobra i zla, nemoguć je duhovni kontakt i ona jedin- 
stvena, duhovno jedinstvena kolektivna akcija; nemoguća je atmosfera velikoga 
zbivanja, kao što je to bio slučaj u Ateni, kod sredovječnih misterija ili u Fran- 
cuskoj Moličrova i Racineova doba. Govoriti publici, koja je uostalom uvijek bila 
raznovrsna po nmnutarnjem kapacitetu, znači apelirati na osjećaje, koji povezuju, 
ujedinjuju, u jednom drhtaju oduševljavaju; a tu se kriju najteži problemi moder- 
moga kazališta. 


Četvrti problem, koji iskrsava, kad se počne dirati u krizu kazališta, jest pro- 
blem interpreta. : 


Intendanti, ravnatelji drame, dramaturzi, redatelji i glumci — sve su to teška 
i umjetnička, i sociološka, i moralna i lična pitanja, o kojima ovisi kazalište. 
Tko je odgovoran za scenski uspjeh: pisac, redatelj ili glumac? Tri su to auto- 
nomne umjetničke ličnosti i o bezbroj značajnih i dubokih psiholoških sukoba i 
izravnavanja, davanja i cduzimanja, discipline nutarnje i stvaralaštva ličnoga ovisi 
konačni izgled djela. U različnim vremenima vlada kult druge ličnosti. Lako je to 
ustanoviti: nekada je to bio pisac, zatim glumac, a danas je redatelj. Teško je 
međutim ustanoviti granice i izbjeći ekskluzivnost, kao što je uopće u umjetnosti 
problem granica najteži i najopasniji. 


U svakom slučaju, radilo se o bilo kojoj vrsti i rangu interpret&, nužna je 
izvjesna kulturnost i karakternost, solidna mogućnost punoga života, ljubavi, obi- 
telji, obrazovanja, poznavanje umjetnosti, svijeta i t. d. (Koliko bi nam u tu svrhu 
trebala jedna, makar čedna, ali solidna kazališna revija, eventulno katedra za 
dramatsku literaturu ili u bilo kakovoj formi Institut za kazališnu kulturu uopće, 
u kojem bi se koncentrirao i kazališni muzej, i biblioteka, i izdavačko poduzeće, 
i propaganda). 

Peti problem je kritike. Upravo su nepregledne teškoće, koje mora svla- 
davati moderno kazalište s obzirom na kritiku i njezin odnos prema piscima, prema 
interpretima i prema publici. Danas stvari tako stoje, da bi se moglo reći, da smo 
tu na terenu nepravde i najgrublje subjektivnosti, čak i nesavjesnosti i ignorancije. 
U kritici leži danas duboko zlo, koje favorizira suvremenu krizu kazališta: to je 
rasipanje i trovanje duša! : 


Šesti problem je kino, koje po nekima preuzima superiornost i estetsko ri- 
valstvo u odnosu prema kazalištu. Dobro je opazio Silvio D'Amico: »Oba nas ve- 
lika paralelna fenomena, kino i sport, uporno prenose u doba, u kojem je, u 
Rimu i u Bizantu, propala drama, a sav se interes puka obrnuo prema pantomini 
i cirkusu. Dekandenca ne samo umjetnička nego moralna — ona, koja je, prije ili 
kasnije, pripravila rušenje carstva«. Dakako tu smo opet usred pitanja publike i 
njene opće duhovne i umjetničke krize. 


Zatim bi se mogli nabrajati problemi kazališne administracije, odnosa prema 
državnoj vlasti, problemi budgeta i blagajne; problemi odgoja glumačkoga pod- 
mlatka, putnoga kazališta i t. d.. 

Sve je ovo nabačeno u svrhu što lakše informativnosti čitalaca, pred kojima 
neprestano iskrsavaju misteriozne krize zagrebačkoga kazališta, a da im se nikada 


284 


ne zna pravi uzrok, — a u vezi s dvije nedavne publikacije o krizi i reformi 
Hrvatskog narodnog kazališta!. 

Obadvije publikacije začuđo imaju karakter spasonosnoga savjetovanja Hrv. 
Narodnog Kazališta u Zagrebu, ali u takovoj formi, da čitalac dobije dojam: ili 
usvojiti ove »sugestije« i bezbrojne »treba« ili je propast neminovna. G. Freuden- 
reich je čak negirao zagrebačkom kazalištu i hrvatski i narodni duh. Obadvije bi 
publikacije osim toga na ograničenom prostoru htjele sveobuhvatno riješiti čitavi 
kompleks kazališnih problema, pa je sve ispalo na brzu ruku, tek nabačeno, a 
mjestimično nažalost i previše diletantski. Ipak je g. Freudenreichu bilo najviše 
stalo do problema putnoga kazališta i pučke glume, a g. Ježiću do administrativno- 
financijskih pitanja zagrebačkoga kazališta, jer im samo ta pitanja zauzimaju 
dobre tri četvrtine brošura. Ali kako je i jedan i drugi pisac pošao sa stajališta 
pro domo sua (g. Freudenreich neprestano se hvališući uzornim radom nje- 
gove M.H.K.D. i stavljajući je za uzor kazalištu, a g. Ježić opravdavajući svoj 
red intendanta i aluđirajući na bezbroj stvari u vezi sa njegovim odlaskom iz ka- 
zališta), to obadvije publikacije gube karakter dezinteresiranih i mirnih studija, 
kojima bi se mogao poslužiti svaki onaj, kome su na srcu kazališni problemi. Nažalost 
najmanje će efekta imati obadvije knjižice na sadašnje ljude u kazalištu, jer se 
isticanjem sebe, a prekoravanjem drugoga ne postizava mnogo. 


Istina, treba priznati, Ježićeva knjiga je konstruktivnija, konsekventnija, real- 
nija i kuđikamo soliđdnije pisana od Freudenreichove. On sadašnjoj kazališnoj krizi 
navodi ove uzroke: 


1. »Nedostatna financijska sredstva. 
2. Neracionalno gospodarenje. 


3. Pretjerane lične ambicije članova uprave, njihov međusobni rivalitet i su- 
kobi sa članstvom. 


4. Njihovo zajedničko rušenje autoriteta upravnikova (intendantove) prisvaja- 
njem njegove vlasti, a izbjegavanjem odgovornosti. 

5. Popuštanje upravnikovo članovima uprave zbog njegove prevelike okupira- 
nosti i zbog nesigurnosti njegova položaja. 

6. Opadanje discipline u kazalištu zbog gubitka autoriteta sa strane uprave. 


"7. Tendenciozno, nesavjesno i neznalačko pisanje jednoga dijela štampe o kaza- 
lišnim prilikama. 


9. Opće javne prilike«. 


Iz svega se vidi, da je u dnu Ježićevih prigovora moralni problem kazališnih 
ljudi, uzet više s vanjsko-disciplinske strane, jer g. Ježić misli, da bi se zlu 
doskočilo intendantovom »diktatorskom« vlašću. Kolikogod je prema onom, što smo 
prije naveli, krizu kazališta teško rješavati na ovako uskom, parcijalno-tehničkom 
problemu, pa makar on imao i moralnu bazu, toliko mislimo, da intendant »dikta- 
tor« u suvremenoj atmosferi ne će napraviti čudo, pa makar imao novaca. 


Simpatično je, što je g. Ježić uzeo u zaštitu one članove u kazalištu, koji nisu 
»razvrstani« po grupama. nego samo »ugovorni«, bez stalnosti i bez penzije. Isto 
je tako dobro, da je netko javno raskrinkao epsurd razvrstavanja glumaca u 
državne činovnike, gdje netko moče da bude viši po »rangu« zato, što je stariji 
po službi, a bez obzira na umjetničku sposobnost. Što se tiče sugestija o »Financi- 
jalnoj situaciji« i »Kazališnom zakonu (uredbi)« stvar je kazališnih administrativnih 


1 A. Freudenreich: Kazalište za narod. K reformi Hrv. Narodnog 
Kazališta. Zagreb 1940. Str. 21. — Slavko Ježić: Problemi Hrvatskog 
Narodnog Kazališta. Konstatacije i sugestije. Zagreb. 1940. Str. 44. 

stručnjaka, da prosude, koliko g. Ježić ima pravo. Nama je tek žao, što se pisac 
nije isto ovako temeljito zaustavio i na umjetničkim problemima u poglavlju 
»Zadaća kazališta«, nego je naprotiv krenuo strujom »seljačke ideologije«, te se 
namjesto o umjetnosti raspisao o banovini Hrvatskoj, a njeno mu stvaranje znači 
»afirmaciju pobjede seljačke ideologije« i »preuzimanje vlasti po seljačkom staležu«. 
Radi toga g. Ježić bilježi značajna predviđanja: »I kao što je na pr. radništvo u 
Rušiji počelo da stvara proletersku književnost i radničko kazalište, tako će sva- 
kako i kod nas novo vrijeme donijeti umjetničke i književne proizvode u novome 
duhu« (Str. 9.) 

U tom pogledu je g. Freudenreich još interesantniji — »Prvi bi dakle korak 
k reformi hrvatskog kazališta morao težiti za okupljanjem priznatih dramskih 
autora oko ideje nove hrvatske drame, — a naročita pažnja imala bi se posvetiti 
mlađim autorima, koje bi valjalo oduševiti za stvaranje u ideologiji, koja je stvorila 
Banovinu Hrvatsku.« (Str. 8.) G. F. se osim toga oduševljava za »putna kazališta«, 
za »pravu hrvatsku narodnu glumu«. za »služenje narodu«, za »sistematsko unapre- 
đivanje dramske književnosti«, za »slavenski repertoir«, koji »bi se morao naročito 
njegovati« i t. d. Inače mnogo lekcija na sve strane, mnogo isprsivanja, mnogo 
fraza, mnogo riječi o »svome narodu«, mnogo praktičnih savjeta o organiziranju 
putnih kazališta, čak i slika iz talijanske knjižice »Il Teatro per il popolo«, a 
o dramskoj umjetnosti i bilo kojem (filozofsko-estetskom ili sociološko-moralnom 
problemu u vezi s time ni jedne riječi. 

Dakle g. Ježić je administrator, a g. Freudenreich organizator! Sa tim vanj- 
sko-tehničkim talentima, nimalo ne sumnjajući u njihovu ijubav prema kazalištu 
i prema ideologiji, koja je stvorila Banovinu Hrvatsku, čini se, da nije riješen 
teški problem quaero hominem za ozdravljenje krize hrvatskog narodnoga 
kazališta. D. Žanko 


860 e e 
Kroz eevije i listove 

»Hrvatska Revija« donosi u broju 4. vrlo interesantnu i potrebitu studiju 
»Oko hrvatskoga jezika« od dra. Marijana Stojkovića. Prenosimo poglavlje 
pod natpisom »Propale teorije«: 

»Otkad se politički teritorij kraljevine Hrvatske poslije mletačkog (1408—1420) 
i turskog zahvata i osvojenja (1463, 1482, 1493) suzio na uski opseg triju županija 
(Zagreb, Križevci, Varaždin), te se početkom 16. vijeka nazivaše reliquiae reli- 
quiarum olim inclyti regni Croatiae, i ime se hrvatsko u tuđem svijetu, na tuđim 
jezicima često ograničavalo, politički i geografski, na taj uski teritorij, u koliko se 
hrvatski teritorij nije još zvao po učenom nazivu Sclavonia, Schiavonia, slovenski, 
slovinski, a druge se pokrajine pod Mlecima i Turcima nazivale pokrajinskim ime- 
nima, Liburnia, Dalmacija, Dubrovnik, Bosna, Slavonija. Tako su na pr. nazivali 
svoj književni jezik slovinskim: Akvilim, Alberti, Bakšić, Bandulavić, Boga- 
šinović, Divković, Djordjić, A. Kačić, B. Kašić, Mikalja, Lekušić, Marki, Matović, 
Vitaljić; dubrovački: Andrijašević, I. Držić, Orbini; dalmatinski: Ra- 
dovčić (Gaudencio); bosanski: Grličić, Margitić, Matijević, Radnić; slavon- 
ski: Lukić, Jablanczy, Kanižlić, Relković, da ne nabrajam one, koji su jezik na- 
zivali ilirskim, naškim ili slavnim (»slavus«). 

Oslanjajući ge na hrvatsko područje ondašnjim političkim uređenjem ograni- 
čeno na teritorij 3 županija, oni koji nijesu znali ili htjeli znati za staru hrvatsku 
povijest, hrvatske kamene natpise (Terpimirus, dux Chroatorum 852, Zvonimir, 
kralj hrvatski, na baščanskoj ploči g. 11000.), Česi Jos. Dobrovsky (1753—1829) i 

P. J. Šafarik (1795—1861) držali gu samo provincijalno hrvatsko kajkavsko narječje 
hrvatskim jezikom, zaboravljajući na hrvatsku Dalmaciju, Tursku Hrvatsku i Voj- 
ničku Hrvatsku, Slavoniju, Bosnu Hercegovinu i dr. 


Protestant Slovak iz Gornje Ugarske, profesor i ravnatelj srpske gimnazije u 
Novom Sadu, u središtu austrijskog srpstva živeći od 1819.—1833., Pavao Josef 
Safarik, pisao je u doba, kad su se zagrebački Hrvati zanosili za »ilirstvom«, god, 
1830.—1835., Geschichte der siidslavischen Literatur, izdanu u Pragu 1885. od J. 
Jirečka. On među »Krostische Schriftsteller« ubraja samo hrvatske kajkavske pisce 
8 teritorija provincije građanske Hrvatske, koji su pisali tek jednim od hrvatskih 
narječja, kajkavskim, a nije ubrojio sve one Hrvate katolike, koji su pisali hrvat- 
skim čakavskim, hrvatskim ikavskim i hrvatskim jekavskim štokavskim narječjem, 
a koji su izrijekom u naslovu knjige, predgovoru ili tekstu nazivali jezik, kojim 
pišu, hrvatskim, nego ih je, kao i one koji su jezik nazivali dalmatinski, slovinski, 
slavonski, dubrovački i bosanski, uvrstio u »ilirsku« književnost. Hrvatski pisci iz 
Istre, Dalmacije, Dubrovnika, Bosne i Slavonije nijesu se ni po kakvom načelu — 
osim po načelu nedosljednosti, kaotičnosti i apsurdnosti — isključiti smjeli iz 
hrvatske književnosti, a prebaciti u »ilirsku« — ime tuđe, nenarodno, narodu ne- 
poznato. Samo da ne bude pod pravim hrvatskim! Šafarik je tako volio ime srpsko, 
a bojao se hrvatskoga, da je ne samo Hrvate u Bosni, Hercegovini, Slavoniji i 
Dalmaciji, pripadnike katoličke vjere, proglasio Srbima, nego i »stare Hrvate« 
južno od Kupe s prijestolnicama u Bihaću u Bosni i Biogradu u Dalmaciji pri- 
brojio po jeziku srpskomu narodu. Njega su s pravom nazivali propagatorom sve- 
srpske ideje.!) On je još 1826., kao gimn. učitelj u Novom Sadu, vršio tu ulogu u 
»Geschichte der slav. Literatur«: hrvatski mu je jezik samo narječje slovenskoga, 
koji jezik srpsko-dalmatinski spaja sa slovensko-kranjskim (Književnik I 129). U 
»Serbische Lesekčrner« 1833. obrađuje i povijest hrvatskoga jezika čakavskoga, 
ikavskoga i jekavskoštokavskog narječja, i inače zna identificirati »ilirski« i »srpski«. 
Ta nastranost i nekritičnost Safarikova donekle se može razumjeti, što su u nje- 
govo doba neprobuđeni i neosviješteni Hrvati u Dalmaciji, Dubrovniku i Slavoniji 
pored hrvatskoga često upotrebljavali »ilirski« naziv i što se zagrebački preporod 
upravo pod tuđim »ilirskim« imenom razvijao. 


Dijalektske teorije Šafarikove držao se Vuk Karadžić, koji je god. 18386. po 
mnijenju njegova životopisca Lj. Stojanovića mapisao i god. 18498. u »Kovčežiću 
za istoriju, jezik i običaje Srba sva tri zakona« tiskao slosretni članak »Srbi svi 
i svuda« — teoriju, po kojoj je kajkavsko narječje slovensko, čakavci su Hrvati, 
a štokavci, bili oni katolici, muslimani i pravoslavni, da su Srbi. Tako je Vuk pro- 
bacio kobnu šovinističku krilaticu, kojom je grubo udarao šakom u lice historij- 
škoj državnoj i narodnosnoj istini i realnosti, koja je bez historijske i etnografske 
ocjene, bez prethodnog poznavanja povijesti jezika hrvatskoga i srpskoga unio 
toliko smutnje, nesporazuma, nedosljednosti među neupućene slovničare i jeziko- 
slovce. Vuk videći tursku političku jedinicu, prenio ju je na narodni život i na 
jezik Srba i Hrvata, pisao je ne poznavajući povijest i književnost Hrvata »u ono 
doba, kada se o prošlosti našega naroda veoma malo znalo, a o prošlosti njegova 
jezika deset puti manje« (Jagić u Književniku I. 1864. s. 483). Vuka se držao Đuro 
Daničić neko vrijeme, dok nije došao u Zagreb, a osobito u članku »Razlike između 
jezika srpskoga i hrvatskoga« u »Glasniku društva srp. slovesnosti« knj. IX 1—16 
god. 1857. izvedenom sve na krivom temelju. Daničić nije htio uvrštavati hrvatske 
kajkavske riječi u akademijski rječnik. 


1) Vienac 1894. s. 596. 

Kad su Hrvate derali s istočne strane, počeli su ih derati i Slovenci sa za- 
padne strane. Protiv nazivanja hrvatskim našega kajkavskoga narječja i knjige 
(Dobrowski, Šafarik, Karadžić) digao se Slovenac B. Kapitar postavljajući tezu, 
da je hrvatsko kajkavsko narječje slovensko, prepuštajući Hrvatima teritorij, ime 
i jezik hrvatski na jugu Kupe i Save, dakle Istru, Dalmaciju gornju, Vojničku 
Hrvatsku, dakle područje čakavsko, prepuštajući velikodušno Srbima narječje što- 
kavsko. Kopitar citirajući Engela tvrdi, da su se provinsijalni Hrvati (one 3 žu- 
panije) počeli tako nazivati od vladanja Ferdinanda I. poslije mohačke bitke (1526). 
Za njega su područje hrvatsko glagoljaški krajevi (dakle biskupije u Istri, Senj. 
Krk, Zadar, Šibenik i Split). U tim krajevima nalazio je on obilnu hrvatsku na- 
rodnu poeziju i tražio joj sabirače. 

Franjo Miklosich, Slovenac, ne starajući se za historijska i etnografijska pi- 
tanja, kao gramatik samo je preuzeo teorije Vukove. Doduše on ae više teoretski 
nego praktički držao teze, da je štokavski srpski, a čakavski hrvatski, pripominjući, 
da on time ne želi udarati staze politici i narodima srpskom hrvatskom. Vukov- 
Miklošićev dualizam izgrađen je na zapisima bizantskih povjesnika, koji su pisali 
o Hrvatima i Srbima, ali im slovničari nijesu znali odrediti pravi jezični odnos. 
Po Miklošićevoj tezi ostali su Hrvati često teško prikraćeni protivno povijesnim 
vrelima, dokazima hrvatskoga imena u Dubrovniku, Dalmaciji, Bosni i t. d., pro- 
tivno faktičnim narodnosnim (por. hrvatski narodni pokret u Dalmaciji od godine 
1860. naprijed) i jezičnim odnosima. Miklošić je tek jedan dio hrvatske narodne 
poezije pripisao Hrvatima, i to bugarštice, izdavši ih pod naslovom »Volksepik 
der Kroaten« među »Denkschriften« bečke akademije. 

Kriva je predodžba o genus (rod) Srb i o vrsti (species) Hrvat, kako .se od 
Safarikove Gesch. der siidslav. Literatur III 10 često nalazi, osobito u ruskim dje- 
lima (Murko o. c. 207). : 

Propala je tako zvana Stammbaumtheorie Schleicherova, po kojoj su 
kušali dijeliti jezike kao grane i ogranke jednoga debla ili panja, a po njoj su 
neki dodijelili Slovencima kajkavsko, Hrvatima čakavsko narječje, a Srbima što- 
kavsko. Podlegla je ta teorija J. Schmidt-ovoj Wellentheorie, teoriji tala- 
sanja, modificiranoj Leskienom, po kojoj nema stalnih odsječenih granica između 
dijalekta, nego se dijalekti isprepleću, zadiru jedan u drugi, prožimaju se i ne- 
opazice prelaze jedan u drugi, tako na pr. čakavski i kajkavski, kajkavski hrvatski 
i slovenski, srpski i bugarski i t. d. V. Oblak, slovenski učenjak, bio je odlučni 
protivnik »Stammbaumtheorie«. Njegova je lozinka glasila: »Kein Stammbaum, 
gondern geographische Verwandschaft«. Veća blizina dijalekata pokriva se većom 
srodnošću. (Murko, V. Oblak, Wien 1902, s. 38), i tako je on rješavao pitanje ma- 
cedonsko (spor bugarsko-srpski), pitanje kajkavsko (spor slovensko-hrvatski), spor 
hrvatsko-srpski. »Mislim, da se jezične činjenice ne imaju modificirati prema našoj 
teoriji, nego da e naša teorija ima prilagođivati činjenicama, pa koliko se kođ one 
protivile našoj težnji za sistematizacijom« (V. Oblak — ib. S. 34.)«. 

Dr. Marijan Stojković 

»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija 1 odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Nova Ves 40. 

EKSTREMNOST NACIONALIZMA 


Među svijet se ubaci krilatica s akcentom nevrijednosti, bez dubljeg 
razmišljanja i obrazloženja, i svijet je primi i usvoji kao istinu, s kojom 
se dalje barata kao s dokazanim i neprijepornim zakonom. Tako je s hr- 
vatskim nacionalizmom; on je ekstreman i ekstremnost, — 
dakle je bezvrijedan! Otkuda ova i ovakva logika? 

Za kukavni mozak, osjećanje, mišljenje i volju, za ugojeno, dobro- 
ćudno i normalno živovanje svaka duhovna, moralna, idejna i organiza- 
cijska ekstremnost je udarac, koji izaziva brundanje, odbojnost, nevolj- 
kost i strah. Ovako blaženo, ustaljeno i samodopadno duhovno, moralno 
i privredno stanje izbacuje između sebe svoje intelektualne interpretatore 
i pravdatelje u obliku uglednih lica i riječi, da bi zadovoljili svoju 
jagnjeću mizeriju i da bi unizili svaki udar protiv sebe. | 

Ali, — opće stanje i osnovni zadaci, koji se pred cjelinom postavljaju 
ne trpe tu osrednjost ni volje, ni morala, ni duha, ni ideja, ni rada ni 
života; oni u biti svojoj, po naravi svojoj traže sve drugo i drukčije, 
i — eto — tu je izvor ekstremnosti, a nacionalizam je ime i sadržajno 
područje te historijske ekstremnosti. 

Naš je nacionalizam zato ekstreman, jer mu je to historijska odre- 
đenost, a ta i takva određenost je naša, historijski i psihološki nezavisna 
Od svih strujanja u svijetu. 

Tko, dakle, ne će da uvidi ovu historijsku razložnost, tko ne će da 
se u nju ozbiljno zamisli, bez obzira slaže li se ili ne slaže, griješi u naj- 
manju ruku proti vlastitoj pameti, jer s njom površno ulazi u jedan 
živi i stvarni problem. 

Stvar je naše intelektualne i moralne kulturnost, da se i taj problem 
raspravlja sa više duha, a sa manje jeftinih krilatica, sa više razboritosti, 
a sa manje importiranih predrasuda, jer problem je tu i uništiti se ne 
da; on je historijski postavljen i sazreo, i nikakve okvirne i šablonske, 
gotove i preuzete interpretacije i smicalice, u riječima i djelima, ne 
mogu ga ukloniti. | 

Nema dovoljno razloga, da se pojam ekstremnosti bez daljnjega 
prihvaća s akcentom nevrijednosti, a pravi je zločin dati pojmu umjere- 

nosti karakter savršenosti, pa onda takav staviti u suprotnost 
s pojmom ekstremnosti. 

Ako je »savršenstvo« biti umjeren u jelu i pilu, nije savršenstvo i 
ideal biti umjeren u znanju, moralu, ljepoti, dobroti, mudrosti itd. Na 
ovome području savršenstvo i ideal je u ekstremnosti. — Dakle, pojam 
ekstreman nije apsolutno u sebi ni nešto dobro ni nešto zlo, nego prema 
tome na što se odnosi. Nije, dakle, moguća uzrečica: »To su ekstremisti, 
dakle, samim tim bez vrijednosti.« 

Dnevni život daje obilje dokaza, da je u ekstremnosti sadržana 
najveća vrednota. 

Da li se, na pr. gledaoci dive nogometašima, plivačima, teniserima, 
atletičarima i sličnim ljudima, ako im pružaju znanje, tehniku i polet 
umjereno ili što jače, izražajnije, ekstremnije? — Odgovor je jasan. 

Da li se ljudi više dive umjetnicima, književnicima, kiparima, slika- 
rima, kompozitorima, virtuozima i glumcima, koji iznose svoje tvorevine 
u prosječnoj i umjerenoj vrijednosti ili onima, koji su na najvišoj, ekstre- 
mnoj ljestvici stvaranja? Odgovor je opet jasan. 

Da li ljudi više cijene učenjake i stručnjake: profesore, liječnike, 
inženjere, ekonomiste, činovnike, radnike i organizatore, koji su u svome 
zvanju i znanju prosječni i umjereni ili one koji su u tome veliki, ekstre- 
mni? Odgovor je jasan. 

Da li ljudi više slijede svećenike, koji su u svojoj pobožnosti, crkve- 
nom životu, disciplini, propovjedništvu, znanju i djelovanju na umjere- 
noj ljestvici ili one, koji su se digli do ekstremnosti: samostanskog života, 
svetaštva, mistike, misionarstva, službe najtežim bolesnicima, žrtve i mu- 
čeništva? Odgovor je jasan. 

Više je nego jasno, da je pobjeda života i nad životom u najvišem, 
najjačem, najsnažnijem, — u ekstremnom proživljavanju duha, ideja i 
djelovanja. 

Tko se to dakle, usuđuje tako olako, tako nerazborito, tako nefilosof- 
ski, nenaučno raspravljati, govoriti i pisati o jednoj životnoj pojavi ekstre- 
mnosti? — Ja tvrdim: organička psihika prosječnosti, zadovoljstvo i oblici 
prosječnosti, ili pače inferiornosti, koja instinktivno osjeća 
svoju svestranu opasnost od vrijednosti. Samo takva 
psihika može bez daljnjega prihvatiti pojavu ekstremnosti kao zlo i bez- 
vrijednost, — i to onda, kad bi ona morala promijeniti svoj život i ući 
u tu ekstremnost, jer je to historijski zahtjev. 

Tko se buni proti zahtjevima jakoga morala? — oni koji se dobro 
osjećaju u labavom moralu. Tko se buni proti organizaciji i disciplini — 
oni koji se najbolje snalaze u labavoj organizaciji i disciplini itd. 

No zato ta ista prosječnost ne zaboravlja iskorišćavati na svoje dobro 


290 


nosi! 
bolji 
traž 





nosioce ekstremnosti. — Kad nekoga uhvati kakva bolest, anda traš šo 
boljega liječnika, kad hoće u svoju službu činovnika ili radnika anda 
traži što boljega, kad traži urednost, red, čistoću u državi, gradu, ureč-na 
onda se ljuti na prosječnu organizaciju. Kad treba braniti državu, onda 
boće savršene vojnike, spremne da daju najveće što imaju: svoj švot 
— Životna dinamika je vrlo složena: u njoj jedni nose u snazi i velišni 
duha, odgovornosti i požrtvovnosti ideje, ciljeve i napredak; drug! sve 
te vrednote iskorišćavaju ili im se opiru, kad bi i oni morali postač 
dijelovima toga duha, te odgovornosti i požrtvovnosti; treći srjede, odo- 
bravaju i pripravni su psihički i fizički prihvatiti prema svojim slama 
taj put i život — ekstremnosti. 

Pogleda li se razvoj ljudskog društva ma na kojem području: dru- 
štvenih preokreta, religija, znanosti, umjetnosti, opazit će se rnačsjna 
i bitna uloga ekstremnosti. Ljudsko društvo napredujekrorz 
pojaveiproživljavanja ekstremnosti Da ne idemo srvše 
daleko u nepoznatu povijest, moramo naglasiti, da je pojava Isusa Krima 
u židovskoj sredini i konačno za sav ljudski rod pojava ekstreznoga 
proživljavanja; pojava kršćanskih mučenika za vrijeme rimskih careva 
je pojava ekstremnog požrtvovanja. Isto tako francuska i ruska rev>u- 
cija. Pojave Danta, Leonarda, Kopernika, Kanta, Marksa, Beethovena 
sv. Franje, Grgura i njima sličnih jesu pojave izvanredno eksrez=> 
proživljavanja, bez kojih ne možemo ni zamisliti današnji život. Nivo < 
samo znati pravu psihološku i socijalnu funkciju ovih životnih eksrem- 
nosti. Da čovjek teži za različitim spoznajama i da hoće urediti svoj vat 
prema stečenim spoznajama, poznato je i izvan diskusije. Radi se sa 
o tome, dasedospoznaja dođeidasespoznajama dade 
zamah i život, realnost. Otkriće spoznaja i istina dano je poje- 
dincima ekstremnoga razmišljanja, dara i rada. Da bi istine, spomzje 
ideje dobile oblike života, mora ustaljeno i zaostalo stanje Evota E. po- 
tegnuto, ustalasano uzgibano u svim dimenzijama snažnim i nape== 
ekstremnim Potezanjima duha, volje, rada i djelovanja, — česo | me 
često izvan svih granica normalnoga shvaćanja. Prosječnost to ciein>o 
De razumije u onom vremenu, kad se to događa, u inerci svoga sana 
jer je to nešto Pa uobičajenoga, izvan normale, pore nae ali rež 
takovo Strašno i do krajnjih granica ljudskih mogi 
nosti S idAći ao sposobno je protegnuti ash: Š 
*Vnost, sposobno svojom nE nadmoći i berg s 
Ničnosti Sigi čovjekai uverti ga postepenozis- 
"tnovih ideja, ijstinaispoznaja m. 

3 Krv muče ička sjeme je kršćanstva, do a ak : sija 
"ČRo, nešto što i danas vrlo malo ljudi razumije, jer ""svemzno imad 
i 

svake mjere, jer je božansko. Sam Bog je u atributima vrijednosti čista 
ekstremnost: apsolutno dobro, ljubav, znanje, istina, ljepota i pravda, 
kao što je đavao čista ekstremnost u atributima nevrijednosti. 

Tko je pak taj, koji može utvrditi i dokazati, da je hrvatski nacio- 
nalizam od đavla, u atributima đavla, izdanak pakla, i da ne može doći 
u okrilje Božje po svojoj ideji, po svojem djelovanju i po svojim ljudima 
i izdržati Starčevićevo geslo »Bog i Hrvati«? 

A ako to može izdržati, kao što i može, zašto da ne može biti ekstre- 
man, i u ekstremnosti i upravo po ekstremnosti vrijedan, velik, značajan 
i nuždan? 

Po čemu da upravo ekstremnost hrvatskog nacionalizma nosi biljeg 
bezvrijednosti? | 

Zar po tome, što pogađa neprijatelja i zla u narodu i prema narodu; 
Zar po tome, što traži najveće žrtve i najveći napor prema narodnoj za- 
jednici; zar zato, što traži solidnu organizaciju rada, reda i imetka; zar 
zato, što traži sposobne i poštene autoritete; zar zato, što traži priznanje 
naroda narodom i njegovih osnovnih prava; zar zato, što traži, da sve 
narodno bude narodu, a ne svakome i kojekome, i to sve u najvećoj 
mjeri, jer je takova historijska nužda. 

Ako je to dobro i vrijedno, a sve je tako, onda treba da bude tako u 
što većoj širini i dubini, za cijeli narod i u cijelom narodu. 

Dinamika ekstremnosti zapravo je psihološka 
nuždaidejAdauđuuživot,daseobjektivirajukaopot- 
puno svijesna i izražena stvarnost, a ujedno jeira- 
zumljivi pokretljudi, obuzetih idejama. 

Energija svake ideje vrijedi po masi svijesnih pojedinaca, koji je 
hoće što snažnije ostvarivati; to je njena dinamika, koja nije ništa drugo, 
do li unutrašnje i vanjsko mjerilo energije neke ideje, i garancija za 
njen uspjeh. Ideja, koja spava u pojedincima, nema nikakvu energiju 
i nikakvu dinamiku. A najjači duševni element, koji u dinamici ideje 
mora funkcionirati je volja, koja se manifestira kao beskrajna izdržlji- 
vost, i kao uvijek živi napor i nepopustljivost. 

U ljestvici ideja imaju upravo one ideje golemu dinamičnost, koje 
nose karakter općenitosti, lične nezainteresiranosti, i koje su žive po 
svojoj historijskoj aktualnosti. Sasvim je razumljivo, da mnoge ideje 
s vremenom gube na svojoj unutrašnjoj i historijskoj vrijednosti i važ- 
nosti, pa prema tome i na dinamičnosti i ekstremnosti. 

Problematika pak hrvatskog nacionalizma je živa i stvarna, i zato 
ocjeni njegovoj treba prići ne samo sa što većom intelektualnom, filosof- 
skom i sociološkom ozbiljnosti, nego i sa sa što više poštenja i razboritosti. 


I. G. 0. 


292 


FIZIONOMIJA HRVATSKE NARODNE PJESME' 


Povodom osme knjige Hrvatskih Nar. Pjesama Matičnih držimo, da 
ne će biti s gorega, ako se malo pozabavimo i fizionomijom naše narodne 
pjesme i nekim mislima o njenu postanku. Sve pitanja i zanimljiva i 
važna po narodno biće. A eto tu nam je g. Andrić, redaktor ovog naj- 
novijeg zbornika, posve došao na ruku. Jer i on razglaba i o karakteru 
“naše duhovne individualnosti, i o postanku hrv. narodne pjesme. Zađimo 
malo da pregledamo, što sve g. Andrić piše i donosi, a onda nadovežimo 
na to svoje konačne refleksije. To je sve važno i znamenito za naše 
hrvatsko narodno biće. 


G. Andrić je tu odabrao 9 uskočkih pjesama (a ostale rezervira za 
poslije) i 21 hajdučku pjesmu. Ne :bi bilo s gorega, da je definirao ove 
pojmove i da je uputio čitača malo u povijest i zemljopis, koliko ovdje 
dolaze u obzir. Ali pjesme, koje je iznio, sve je ukusno odabrao i vari- 
jante straga razglobio (u dodatku knjizi). Sam veli za uskočke pjesme, 
da je donio one »koje donose neki novi motiv« (str. 6.) ili nešto dosad 
nepoznato. Zanimiv je osvrt u uvodu na teoriju Srbina g. Banaševića o 
postanku njihovih nar. pjesama, po kom je »kosovska legenda nikla, 
upravo dobila pjesnički oblik, u zapadnim našim primorskim 
krajevima, gdje je u drugoj polovini 15. vijeka bila koncentrirana narodna 
borba protiv Turaka i gdje je bilo žive vezesa Zapadom, odakle su 
dolazili pjesnički motivi.« (str. 11.) Te ideje, koje su primili — veli . 
g. Andrić — i Murko i Gesemann, stručnjaci naši, znači dakle »gotovu 
činjenicu«, da su epski motivi išli sa Zapada (iz Francuske) na Baikan 
preko naše Dalmacije i Hrv. Primorja. Ovo je teza za nas Hrvate sva- 
kako zanimiva. Ali njeno značenje ostavljamo za sada dakle s vida. 
G. Andrić nadalje u svom uvodu analizuje hajdučke pjesme, napose one 
o Tomiću Mihovilu, da dođe do zaključka, kako je naša hrvatska duša 
zauzeta etičkim idealima. On nadalje spominje svoje (i Lucernino) pri- 
jašnje ispitivanje o ideji kršćanskog praštanja u našim pjes- 
mama. Zaustavlja se na pjesmi o Marku i bratu Andrijašu (gdje brat 
tako nježno oprašta Marku ubistvo iz pohlepe), na pjesmi o »vojnu pi- 
janici« (koju je on iza gđe Lucerne potražio u varijantama) i našao je u 
najčišćim hrvatskim krajevima (str. 22.): sve to da pokaže, da je ple- 
menština i etičko shvaćanje osebina »naročite hrvatske duhovne indi- 
vidualnosti« (ibid). To međutim imaju da dokažu same pjesme. No iako 
se slažem s time, da uzme i Hasanaginicu Fortisovu kao »protutip naro- 





' Povodom zbornika »Hrvatske narodne pjesme«. Knjiga osma. Uredio dr. 
Nikola Andrić, Zagreb, 1939. Izdanje Matice Hrvatske. 

čite hrvatske duševnosti« (str. 21.), ipak je teza o plemenštini i etičnosti 
nešto pretjerana. Zašto? Eto, narodne pjesme (pa i ove u ovom svesku) 
koje sam ja čitao, daju mi uvid u narodnu dušu i govore, govore čak 
onako etički, ali nažalost ne uvijek. To će biti međutim svima nama 
poznato, da ih ima i vrlo, strahovito okrutnih i barbarskih, no pita se 
samo, kakovo značenje svemu tome da damo? Držim, da možemo reči 
općenito, da hrvatski narod tu očito stoji na terenu razlikovanja 
moralnog dobra i zla, dakle isključuje bilo kakvi modernistički 
ili recimo indijsko-panteistički etički relativizam (po kom je dobro i 
zlo tek nešto od nas zamišljeno), ali dalje od tog ne vidi se da bismo 
mogli poći. No zasada ne ću da se zaustavljamo, nego ćemo najradije da 
malo analizujemo fizionomiju tih motiva narodnih. Kažem »narodnih«, 
ali ovdje mislim hrvatski narod, jer ako postoji hrvatski narod, onda 
zapravo postoje i hrvatske »narodne« pjesme, a govoriti samo o 
»narodnim« pjesmama i misliti da se radi tu o svojini, koja pripada 
nekom »narodu«, za koji se ne zna, koji je, to je apsurd. No i to je evo 
jedan problem, na koji ću se osvrnuti na koncu. I na još jedan: ko za- 
pravo prvi pjeva te pjesme, ko im je »autor«. Jer reći, da je to »narod« 
kao kolektiv, to je romantika bez smisla. Ja ću na to pitanje odgovoriti 
s pokojnim velikim istraživačem francuskog epa, profesorom i akademi- 
kom Be€dierom, čija su mi predavanja o tom pitanju (u vezi s ostalim 
pitanjima o narodnoj i napose franc. epici) ostala u trajnoj uspomeni iz 
mojih još studentskih godina u Parizu, kad sam slušao njegova živa pre- 
davanja, iz kojih je vrcao duh i misao, kao što je vrcala vatra iz njegova 
oka. Bilo je to školske godine 1913./14. na Collčge de France. Možda ću 
ugoditi znatiželji, ako odmah kažem, da ti prvi pjevači ne mogu biti 
drugo doli talentirani pojedinci, a »narod« kao kolektiv ne može biti tu 
autor. No za sada da najprije prođemo naše pjesme redom. 

Ima tu šarolikosti i živopisnosti, duhovitosti i ironije, mašte i šale, te 
se ne može reći, da nisu te pjesme sve zanimljive i po sadržaju i po 
svojim kvalitetima. No meni se čini, da su ženske pjeme nekud estetski 
jače, a zatim da su jače one balade, dakle one pjesme na prijelazu od 
ženskih k junačkima, balade kao Hasanaginica ili Kosovka djevojka ili 
Majka Jugovića. Ovo uzgred spominjem, pa bi se moglo pitati, i ko je 
tim pjesmama autor? Nisu li oni pojedinci, koji su (kako se uzima) u 
službi feudalaca pjevali junačku pjesmu, da gospodare proslave, imali 
možda manje elana za naručenu hvalu junaštva, dok im je srce lakše 
zapjevalo o tuzi žene, majke ili zaručnice? Nisu li možda i žene autori 
ženskih pjesama? Ako su u ovoj zbirci, koja je pred nama, pjesme u 
čast baruna Trenka, moderno rečeno, »naručene«, pjesme samih hajduka, 
u kojima se slave hajduci (ne kano tamo prije Trenk), mogle bi biti i 
djela, koja slažu pojedinci za hajduke. Ne bi li one (poput franc. 

fabliaux) bila neka zabava drugog sloja društva nego su na pr. one o 
Trenkovu junaštvu (koje slave feudalne junake kao starofrancuski epi). 
Bilo kako mu drago, ove muške pjesme zaostaju za ženskim i za ba- 
ladama, ali nisu bez ljepote. Svakako zaostaju u estetskoj zaokruženosti 
za spomenutim baladama. One slažu detalje, ali često kao da im manjka 
dublji pjesnički poziv. Tek kao da nešto opišu, i sve je svršeno: pjesnički 
dah kao da je izostao. Tako je već s prvom od tih pjesama »Nesretno 
vojevanje grofa Frana«, koja nas sjeća na Frankopane. Konstantira se 
koji su i kako su drugovi bojni grofa Frana pali, i sad eto Frana kući; on 
želi, da ga nose majci. To je sve. Gotovo bez elana, nema pointe. — U 
pjesmi »Senjani u lovu« radi se o tom, da naprave Senjani za nevremena 
vatru;zato će zapaliti vatru u crkvi, a za pokoru odlučuju u Senju veliku 
crkvu sagraditi, od srebra i suhoga zlata dabome. Ne može se reći, da 
ima tu posvemašnje umjetničke zaokruženosti; s etičkog gledišta svijest 
o grijehu je tu, (svjedoči i Erlangenski rukopis str. 191.), i to je zani- 
mivo. (Vidi i Glavinićevu varijantu str. 190.). — Moglo bi se reći, 
da se pjevač naivno veseli svemu, što se desi, sve ga zanima, a 
kad na pr. Ivo prevari dva duždeva sina, tako da piše majci po konja, 
onda njima obećaje, da će im tog konja (koji tamo igra naokolo) uhvatiti, 
oni to naivno vjeruju i budu prevareni. Vrlo su mu naivno vjerovali i 
naivna je to bila prevara (o kakvoj osobito duhovitoj prevari nema go- 
vora), jer on je htio svog konja, samo se nagledati« jošte, a da su braća 
vjerovala, da će se Ive vratiti, svjedoči loše o njima. Mnogo je već zani- 
mivija pjesma, kako »ramski gvardijan pali svoju crkvu«. Kad mora 
da se dijeli od crkve zbog opasnosti od Turaka, ne može da se ne obazire, 
vraća se, zapali je, dok ga Sinjani, koji mu i dođoše u pomoć, vežu i 
nose Gospinu sliku u Sinj (gdje se ta čudotvorna slika Gospina i danas 
štuje). Gvardijan je od žalosti umom šenuo rastajući se od svog manastira, 
zato je on zapalio crkvu. 

Romantična je Hrvatska djevojka (iz Hrvata, grada bijeloga). Opisi 
živopisni, bujni. Oblači se u Hrvu barjaktara, da pomaže dragome, koji 
odlazi u vojnu. Kako je temperamentna naša pjesma, eto svjedoči Bećir- 
ago, koji voli Hrvatkinju, ali smatra ipak, da je prva dužnost ići na 
vojnu. Zato kad on majku pita, da li da se najprije ženi ili da ide u 
vojsku, i mati kaže: »Ženi se!« on bez daljnjega kaže: 


Stara majko, moja milosnice! 
Da je itko majku pogubio, 
Ja bih tebe, moja mila majko. 


To je poetička hiperbola, recimo, no svakako značajno, da se on 
majci prijeti ubistvom.., — U pjesmi »Car vojuje na oca gvardijana« 
ima onog narodnog rugalačkog duha: car prijeti, da će Irud-grad po- 

paliti, a gvardijanu zube povaditi i od njih Ajki »đerdan nakititi« (što 
je nešto za nas neukusno!), no gvardijan odgovara vrlo zgodno: 


Koliko je u šiniku prosa, 
On' liko je u mene pilića, 
Svu bi tvoju vojsku pozobali! 


To je dakle ozbiljno — šaljivi ton! Gvardijan se uzda u molitvu i doista 
molitvom on tjera Turke: nastaje nevrijeme, gromovi pucaju ij t.d. Car 
moli, ljubi koljena i postole gvardijanu, oltare... I starac pravi križ i 
nevrijeme se stiša. Dakle se tu vidi već i vjera u moć molitve. Inače su 
motivi vjerski često nečisti, izmiješani s poganskim, s praznovjerjem. 

Kako rekoh, svijest kršćanska o dobru i zlu je tu, ali zato ipak 
vlada osvetoljublje i »sin bana Zakarića osvećuje oca i braću«. Da Vu- 
kovu glavu konju baca u zobnicu, krvoločno je i još je gore, da taj 
momak »dite malo (Vukovo) u nebesa baca, na svojoj ga dočekuje 
ćordi«. Ja se na tim krvavim stvarima zaustavljam zato, da pokažem, 
da tu nema svagdje moralne visine, i ako je tu etička svijest i svijest 
o dobru i zlu Kad sam svojedobno čitao pjesme Matičine o Kraljeviću 
Marku, snebivao sam se zbog onih krvoločnih osveta Markovih nad 
ljubom svojom. Ne ću da duljim (još ćemo se na slični motiv ovdje na- 
mjeriti) ali velim, da sam bio zapanjen onom slašću, koju Marko osjeća 
u bolji ljube, koju smolom namaže, da mu svijetli (jer izabra sama, da 
mu >»svijetli« pri večeri!). To je sadizam, i pokojni Domjanić govorio mi 
je, da je Đalski rekao jednom, da su »trogloditski« ovi osvetnički poj- 
movi Markovi. Ja ne ću da to mimoiđem. Istina, da je etička svijest 
često naglašena i visoko postavljena, ali često eto i — nije... Loše 
svršava pjesma (govoreći o osveti): 


Al Bog dade i srića od Boga, 
Da jabuku za jabuku vratim. 


Uostalom, bilo je to vrijeme krvavih bojeva, pa čemu da se tu morali- 
zira?! Uzmimo stvar, kako jest... Ljudi ogrube. Radije svratimo pažnju 
na moralnu veličinu, koja se ipak uvijek nanovo vraća kao motiv... 

Duhovito izazivlje Ture (poturica) Jelačić Mujo, Iliju Smiljanića na 
dvoboj, inače će mu poslati prela i predivo 


Pa mi predi gaće i košulju! 


No osveta i opet — krvava i okrutna... 

Vrlo je romantična pjesma o Fajki, koja se odmeće u hajduke, da 
ne ide za pašu banjalučkog, i kako je ciganin oslobodi. Tu je ciganin 
dan u vrlo povoljnom svijetlu. Ako se za čas zaustavimo kod te pjesme, 

zanimivo je utvrditi, kako uz toliku epsku opširnost i ponavljanja pjesnik 
preko osjećaja, koje bi danas romanopisac crtao na široko, prelazi kao 
da ih i nema. Fajka iz tamnice piše krvlju, koju pušta iz ruke. Ta rana, 
koju je sebi zadala, valjda i boli, ali naš pjesnik o tom ni riječi. 
Znade on, što je — epski stil!! Ja se želim ovdje u ovom članku malo 
zabaviti fizionomijom narodne pjesme, zato o tim stvarima govorim. 
Eto isto ono ispuštanje svega osjećajnoga reagiranja nalazimo i u već 
spomenutoj pjesmi o Jelačiću Muji. Jer mati Iliji Smiljaniću kaže, da 
će ona za nj presti! Zar Iliji na to da ne zavre krv! Ne, on naprosto samo 
veli, da Će izići na megdan. Pjesnik je očito više zabavljen događajem, 
nego analizom duševnosti. 


Nalazim, da je vrlo originalno, kako pjesnik narodni gleda junačku 
kapu: 
Bit će mesa i bez kasapina, 
Bit će kapa bez junačkih glava. 


Po ovome izgleda, da kapi spada glava, a ne glavi kapa! Duhovito! | 
(Pjesma o Trenku, str. 86.) I vrlo duhovito su povezana ova. dva stiha: 
veza im je riječca »bez« i ništa više, dakle puka igra mašte! To treba 
primjetiti, da se vidi pravo pjesničko raspoloženje, rad mašte, igra... 
— Originalan je pjesnik, kad pretjeruje, recimo, djelovanje pjevanja 
Anđelijina 

S gorice je lišće poletilo. 
Po planini trava pokleknula (str. 89.) 


Ali ta Anđelija je nevjerna ljuba Stojana Popovića, koji se na ovaj 
gore spomenuti način Markov osvećuje ljubi. Po toj metođi on je pod- 
vrgava sadističkom ispitu, da li voli svijetliti, gvožđe ljubiti ili plivati? 
I tako zasvijetli namazana sumporom i zapaljena s 4 strane, vezana. I 
kad dogori do očiju, ona viče: 


Brani, Stojko, izgoriše oči, 
Dosta su te puta nagledale! 


To isto, odnosno slično, za ruke, za dojke! »Neka, neka!« viče Stojo ... 
Uostalom, pjesma ne cilja ipak na kakav moralni nauk u smislu osvet- 
ničke etike, nego je naprosto ispričani događaj. Zato i ne dajem tome 
faktu osvetoljublja značaj neke etičke nauke. Ja samo konstatiram... 
Priznajem, da je osveta nešto vrlo ukorjenjeno u ljudskoj prirodi: čo- 
vjek kao da hoće sam da dade sankciju dobru i kaznu zlu ne čekajući 
na Boga... Čovjek je čovjek... 

Mnogo jednoličnosti donose ta junačka razračunavanja međusobna, 
kao što je to i u pjesmi »Mijat spasava Kraljevića Marka«. Zanimivo 
je to, da Turci potkupe krčmaricu, neka ona opije Marka, a onda dolazi 

konačno i Markova osveta na krčmarici u stilu: oba oka joj iskopa, obe 
dojke proreže... Osjeća se svuda, kako je pjesniku samo manje više 
do niza događaja. Sve je tu temperamenat. Kao i ondje kad hajduci 
traže djevojku Turkinju za svog Grujicu i naprosto pišu Turčinu: 


Rok nedjelja, megdan ponedjeljak (str. 94) 


t. j. smjesta ispuni uvjete, daj, što tražim, tako ovdje Marko moli, da 
smije pisati knjigu i šalje po sokolu i sokolu veli: 


Kad si gori, neka si mi amo! 


t. j. smjesta da se vrati, jer se Marku žuri, i doista, pomoću nećaka 
Marjana i brata Andrijaša i djece Markove, Marko ne će dugo čekati 
da udovolji sebi i svojoj ćudi. Čuvstva se ne razvijaju na pr. čuvstva 
Marjana, Andrijaša osim ovako: 


Al da vidiš maloga Marjana! 


U pjesmi »Hajduci izbavljaju djevojke« imamo razgovor s puškom 
i obećanje puški: 
Na tebe ću srebro natezati! 


To oživljavanje neživoga daje inače u ženskim pjesmama baš toliko 
ljepote. Tako i ono antropomortfiziranje životinja kao konja. Tu se pitaju 
gavranovi: 


. 


Gdi ste, tice, vi u boju bile?... 
Kako je ugodna i igra riječi, kad hajduk moli zbog magle Boga 


Da mu dade od Drine vedrine 
Jugovine od Hercegovine... 


»Hajduci podmiruju dugove«, zove se jedna pjesma. Jer oni doista 
ne smatraju da je njima sve dopušteno i da žive ničeanski »s onu stranu 
dobra i zla«. Tako u slijedećoj pjesmi, gdje »hajduk Maleta pokopava 
svatove, koje je pobio« vidimo, da Maleta kaže: 


Ja ne koljem mladije' janjaca, 

Niti koljem po gori čobana, 

Niti robim po selu seljana, 

Već ja robim po gradu građane. 

Koji robe po selu seljane.« (str. 126.) 


Maleta je htio mladu da zarobi, ali se ona ubila tada sama. 


Danas jako Boga uvridismo. 
Do danaske smrtno ne gr'ješismo. 
Danas jesmo u grih zagazili. 

Eto, i tako naši hajduci ne će da sad ostave svatove nesahranjene 
(ko što je u Tebajidi antiknoj brat Antigonin imao ostati nesahranjen) 
nego 
Svaki ajduk svoga zakopava. 
A Maleta momka i djevojku. 


To je jedan od onih primjera, na koji se može pozvati g Andrić 
za svoju tezu o etičnom karakteru naše pjesme. 


Oni odu crkvam-manastirom, 
Pa se mole Bogu po zakonu, 
Ne bi 1 im se gr'jesi oprostili. 


Ozbiljni su ti naši hajduci i nisu s »onu stranu« — jenseits 
von Gut und Bose. No baš skrupulozni nisu. U pređašnoj pjesmi, 
gdje dugove namiruju, naiđu na ovna, s koga izderu kožu i puste ga 
da trči naokolo go i sadrt: 


Dosta se je društvo nasmijalo. 


No Mijat Tomić tumači im: tako će eto biti ko dopade u ruke Tur- 
cima, »ne smijte se...« Dakle to ima biti pokusno prikazivanje buduće 
sudbine i muka onima, koji možda nemaju dovoljno srčanosti za boj 
s Turčinom... Zanimljivo je uostalom, kako pjesnik često govori o ju- 
nacima »neženjenim« ili »bez oca i majke«, kojima je lako poginuti: 
eto, on psihologizira... 

Osobito je zgodno i šaljivo, kako se hajduci preobukoše u »cursko« 
odijelo i te prevariše Turke. Tako se paša od Zvornika već svlači i 
ostade u gaćama i košulji: 


Pa zavuče u dimlije ruku, 
Al na svoju udario muku... 


Nije to žensko, očito nije, i sad će Tomić Mijate da s njim obra- 
čuna... te dobiva paša ponajprije »nogom u zadnjicu« i onda redom... 
I trideset drugova hajduka nose svaki po jednu mrtvu glavu, svi iza 
slične pustolovine, za koju se ne može reći da joj manjka zabavnosti ... 

»Šišano kumstvo« Tomićevo (br. 24.) je potpora tezi g. Andrića. Za- 
nimivo, kako se hajduk moli, pa onda ide robiti. Zgodna je MpEroa 
kako im konji tako kaldrmu razbiju, da 


Dućandžije vrata zatvoraše, 
Da im stine štete ne učine. 


Pjesma živi očito od mašte, poezija nije kopiranje istine! Mijat se 
ovdje u pjesmi smiluje na dijete kadune i prihvaća da bude kum, ali 

muslimanskom djetetu može samo šišanjem predhodnim kršćanin da 
bude kum. Zato: | 
Pošiša joj Salu malenoga. 


Ima dakle srca naš hajduk. To se sve vidi i iz varijanata na str. 
205./6. Tako je onda motiv i kristijaniziran. Mijat je imao biti kum, ali 
to je zamka. Sad već hoće dijete da ubije o kamen crkveni. Ali se boji 
Boga. Moli se i uspijeva: 

Sveta Petka vrata otvorila, 

Nedilja ga iznijela živa, 

Sestra vila konja dopremila. 
Eto poganski motiv (vila) i kršćanski se isprepliću. Mijat kažnjava zatim, 
ali caru veli (koji nudi darove) da bi i njemu glavu odrubio 


Da mu nije sablja dobrostiva ... 
A kumčetu kad doraste do ženidbe, daje blago i savjet: 


Nemoj nigda ići u hajduke, 
Jer tako mi Boga jedinoga, 
Ne ćeš nigda mojim poći putem. 


Očito svjestan, koliko je teško udariti dvojbenim putem... 

Kako su duhoviti ti hajduci, kad se radi o prevari, jedan »zacvili«, 
kao da je žensko, i tako se proturaju (»Mijat robi dvore Hasanbega«). 
U varijanti (str. 208.) Andre Murata begovica štošta obećava za poslije, 
ako joj vrati đerdan, ali Mijat odgovara, da će znati i sam doći 


I sam ću ti na dvor došetati. 


Jer kako se veli: Bolje je vrabac u ruci... Uostalom Mijat je uzeo, što 
je htio... Ima tu dakle ironije... 

G. Andrić piše: »Nije odlučna stvar, da li je on (Mijat Tomić) u 
istini bio tako plemenita srca... nego je odlučno, da ga takovog želi 
imati i u uspomeni zadržati hrvatski narodni slušač« (str. 20.) Zato 
i kad umire Tomić na prevaru, hrišćanski svršava: 


Jednom reče: Jezus i Marija. 
Drugom reče: Primi, Bože dušu! (str. 184.) 


Za g. Andrića »plemeniti značaj pojedinih naših junaka — među kojima 
se ističe Mijat Tomić« — spada među »osobite karakteristike naročite 
hrvatske duhovne individualnosti«. 

Eto dakle, pozabavimo se malo fizionomijom hrvatske narodne pjes- 
me. Muška zaostaje čini se za ženskom i za baladama po estetskoj snazi, 
ali ima i tu lijepih pjesama, od kojih su složene onda mnoge u čitave 

romane (vidi u varijantama str. 214. i dalje). No imamo lj pravo 
govoriti baš o hrvatskoj narodnoj pjesmi? Mi nismo »našinci«, i ko 
što nema »našeg« naroda, ne može biti ni »naše« narodne poezije. Teo- 
rija g. Banaševića, koju smo iznijeli na početku, još služi ovoj misli 
samo za potkrepu. No i bez toga, čim ima hrvatski narod, ima i njegova 
pjesma. Što su motivi srpski mogli doći do nas, ne čini ništa. Ta eto, 
evropski su motivi putovali preko nas do Srba, do Bugara, do Rusa... 
»Preko nas prešli su u Srbiju, Bugarsku i Rusiju: legenda o Aleksan- 
dru, priča o Trojanskom ratu, roman o Tristanu i Bovu d'Antone«. 
(str. 10.) Mleci su posredovali: naši su ljudi znali lingua franca. Orlando 
pobjeđuje — pred Dubrovnikom našim! Talijanski su žongleri dolazili 
k nama. Svejedno; da baš i nije toliko Zapad utjecao na ovu poeziju, 
čim postoji hrvatski narod, ima i njegova hrvatska poezija. Zato treba 
i u školama dati u prvom redu mjesta hrvatskoj narodnoj pjesmi, 
a o »našoj« nar. poeziji ne valja govoriti Ta i Bugari pjevaju o Kralje- 
viću Marku i čak Turci, Albanci, Grci, Rumunji. Po našim se selima 
plešu danas svi moderni plesovi. Ne radi se o tom, što tko zajedničko 
ima, pjeva i sl., nego se radi o tom, da ono, što jedan narod posvoji, 
asimilira, učini svojim blagom duševnim, postaje svojina toga naroda. 
Tako ima i hrvatska narodna poezija, kao što ima i hrvatski jezik, 
a nema »našeg« jezika. Pravo je tu i Ante Radić dizao svoj glas protiv 
Vuka i njegove nerazumne trublje Maretića (sv. XV. Sabr. djela). Mi 
Hrvati imamo svoju jezičnu kulturu staru stotine godina i »govedar- 
ština« ne smije biti nikako kriterij jezika u jednog kulturnog naroda. 
Ukoliko nismo već predaleko u tom pitanju popustili, dalje popuštanje 
značilo bi narodni zločin. Sve što se dade učiniti da se približimo našoj 


1 Ovdje treba da još nešto pribilježim od velike važnosti, da tako upo- 
Zzorim one, kojih se ovo tiče. Ja sam isto našao srodnih motiva u franc. i našoj 
nar. poeziji. Na pr. motivi iz epa Huon de Bordeaux dolaze u Vukovoj Krađa 
za okladu (iz Dubrovnika; Ženske pjesme, izd. 1841. br. 658) Djevojka se 
kladi, da će u Carigrad poći, skinuti caru saruk s glave i t. d. No na nešto 
drugo da upozorim. U pjesmi o Rolandu dolaze kao neprijatelji i Escla- 
vons (=> Slaveni) i Sorbres (> Srbi). U pjesmi Charroi de Nimes 
junak Guillaume traži za se od kralja zemlje. Ali kralj veli: kako će mu dati 
Orange, Nimes. »Ce sont des Sarrasins et des Esclavons qui la possčdent.« U 
pjesmi Prise d' Orange dolazi španjolski kralj Thićbaud d'Esclavonie. 
Stari Vladimir Mažuranić se je bavio, kako je poznato, Slaveni- 
ma utuđini, napose u službi Arapa u Španiji. On me je s veseljem pri- 
mao kao Novljana, svog zemljaka, i tumačio mi, da su ti Esclavons isto što 
i oni njegovi »Sakalibi« t. j. Slaveni-Hrvati u službi Arapa u Špa- 
niji. Zato se valjda i onaj španj. kralj zove Thičbaud d'Esclavonie. Louis 
Leger pisao je u Jagićevu Festschriftu iz g. 1909. o kanoniku Georges d'Escla- 
vonie, franc. piscu XIV. stolj., koji je bio Hrvat! Upozorujem na ovo naše 
filologe. Ja za sada nisam u stanju, da tu dalje istražujem... 

kulturnoj prošlosti i u jezičnom pogledu, sve to valja pozdraviti i sve 
je to dužnost naših filologa da spase. Zato trebamo plemenitih, rodo- 
ljubnih i — inteligentnih filologa... I hrvatsku narodnu poeziju treba 
u školi u prvom redu proučavati, a Kosovo se nas tiče tek u drugom 
redu, kao što nas se tiče (kao ljudi) i Roncevaux, gdje je stradao Roland. 
(Makar da eto g. Banašević dokazuje utjecaj franc. epskih legendi na 
formiranje pjesama o Kosovu, pa prema tom sve ide preko nas Hrvata). 


Hrvatsku pjesmu stvarali su Hrvati. Ona diše hrvatskim duhom. 
Ali tu ne smijemo upasti u — romantiku. Spomenuo sam u početku pre- 
davanja slavnog romaniste, koji se istakao baš istraživanjima o starom 
franc. epu, Bediera. Ja sam s užitkom slušao Bediera, jer on nije pre- 
davao, što bismo rekli, profesorski; u njegovim riječima strujio je dah 
pjesnički, umjetnički. On nas je opominjao, da je svaka pjesma, pa i 
narodna, dar talentiranoga i nadahnutog pjesnika, da »narod« ne stvara 
ništa nego pojedinci u narodu. Tako je on rušio romantički »burg« znan- 
stvenjaka, koji su nebulozno zamišljali, da se najednom nekako valjda 
čitava jedna grupa ili jedan kraj raspjevao i baš složno sve otpjevao; a 
kako ta inspiracija sve obuze i kako su to svi zajedno zapjevali — to 
nam niko ne bi znao valjda kazati. Ne, pjesma je djelo pojedinca. Danas 
Miškina piše socijalno. U prijašnja vremena Miškine su pjevali pjesme, 
a drugi ih od njih primali (i možda nešto varirali). Svaki učinak mora 
imati svoj uzrok, i zato i Homerove pjesme mora da imaju svog pjes- 
nika, ma kako se on zvao. Neki Homer je dakle postojao, pa ma zvao 
se on kako mu drago. Držati o tom drugačije, nemoguće je, kad se lo- 
gično misli. Tu je Ante Radić (koji je i u poimanju naroda, sv. I. str. 
103. i dalje, plovio u romantičkim vodama Micheleta) držao, da je krivo 
risliti, da su narodne umotvorine nastale »najedamput gotove« (sv. 
XVI, str. 31.) On smatra da je »krivo« držati da ih je neko »prvi iz- 
mislio« — »na jedamput« (str. 32.). Tu je Radić podlegao evolucionis- 
tičkom romantizmu: on drži, da se tu sve polako rađa, mijenja, usavršuje, 
formira (str. 33.). U tom je već moj učitelj u Beču (i preteča Bedie- 
rovih teorija) prof. Phil. August Becker rušio romantički nebulozni 
»burg« kolektivne i anonimne inspiracije. Nigda pjesme o Cidu nisu 
stvorile epa o Cidu, i tako Španjolci imadu samo pjesme o Cidu. Za ep 
tražio bi se bio jedan nadahnuti pjesnik. Nigda sve naše narodne pjesme 
nisu dale epa. Za ep tražio bi se pjesnik, koji bi ih u svom geniju spojio, 
povezao i prevladao u sintetičnom gledanju. Ex nihilo nihil... Nemo dat 
quod non habet = gdje nema uzroka, nema ni posljedice (ako se to 
izreče posve vulgarnim filozofskim jezikom). A. Radić se čudi, da su 
mu ljudi za njegovu »konavosku nazdravicu« ne hoteći je mijenjati 
govorili: »Ne možemo drukče« (str. 32.) Da, oni se ljudi pozivahu na 

stare svoje, oni se ne smatrahu zvani da mijenjaju nešto, što nisu oni 
ni stvorili... 

Hrvatski dakle pjesnik stvarao je hrvatsku narodnu pjesmu. Imena 
tih Miškina i tih Mara Matočec ne znamo, ali oni su postojali. Jer se 
ne će na pr. ni danas dopustiti najednom, da se Šestine raspjevaju ili 
napišu kolektivno djelo... Ja se barem nadam... Hrvatski je pjesnik 
u hrvatskom narodu i za hrvatski narod stvarao pjesmu. Zato se ona i 


mora zvati hrvatska narodna pjesma. Dužnost je naših filo- 
loga i književnika da nas što bolje upoznaju s tom pjesmom, ne s »na- 
šom« narodnom poezijom, nego s hrvatskom narodnom poe 
zijom. 


Dr. Drago Čepulić 


SUMORAN LJETNI DAN 


Danas će sive krpe žurno putovati 

Praćene bljeskavim očima u ozonskim visinama. 
Skoro će siva, bezbojna lica u strahu tugovati 
U sumornim i mračnim zemskim nizinama. 


Danas će bijele čežnje crna ruha oblačiti. 
Teći će potoci suza po prašnim puteljcima. 
Siva će brda vlažne kapute navlačiti 


Da njima zastru krovove kuća u tamnim kuteljcima. 


Danas će demonska žena u surim, raspletenim lasima 
Nositi zvukove strave i glas šumnih visija. 


A sutra će tiha i dobra sa lijepim i zvučnim glasima 
Oriti pjesmu spokoja u krošnjama zelenih nizija. 


Vjekoslav Ećimović 

PUTOVI STVARANJA NOVE RUSKE KNJIŽEVNOSTI 


I. 
EMIGRANTSKA POEZIJA 


Proces stvaranja svake književnosti uopće je neobično interesantan, 
jer književnost predstavlja sobom živi organizam, koji živi i razvija se 
po svojim vlastitim unutarnjim zakonima. Ali proces stvaranja nove 
ruske književnosti, koji se sada događa pred našim očima, od posebnog 
je interesa, jer se nalazi pod neposrednim utjecajem vrlo kompliciranih 
i mnogobrojnih faktora dubokog psihološkog sadržaja i beskonačne vanj- 
ske napetosti i raznolikosti. Ruska listopadska revolucija 1917. god. po- 
dijelila je Rusiju na dva ideološka nepomirljiva tabora: boljševika i 
njihovih simpatizera ili po njima podjarmljenih, s jedne strane, i ruskih 
nacionalista, s druge strane. Ova dva tabora — Sovjetska Rusija i Ruska 
nacionalna emigracija — duboko se razlikuju među sobom po svojoj ma- 
terijalnoj (u širokom smislu) moći, ali su jednakopravni oštrinom svog 
ideološkog uvjerenja i čvrstom odanošću svojim idejnim ciljevima i za- 
daćama. I svaki od ovih tabora živi svojim vlastitim i posebnim duhovnim 
i moralnim životom. Tako se i ruska književnost našla razdijeljena na 
dvije samostalne grane: na književnost sovjetsku i književnost emigrant- 
sku. Svaka od ovih grana jedine ruske književnosti razvija se po svojim 
vlastitim putovima i pravcima, čiji karakter se opredjeljuje životnim 
uslovima, u kojima žive i stvaraju sovjetski i emigrantski pisci. Baš 
savremena ruska književnost jasnije, stvarnije i uvjerljivije no je ikada 
uopće to bilo pokazano u povijesti svjetske književnosti — pokazuje 
da su stvaranje i život čvrsto i nerazdjeljivo među sobom povezani. 

Stvaranje nove ruske književnosti ide brzim i bujnim tempom. U 
kratkom essayu iscrpno prikazati u svim potankostima i pojedinostima 
ovaj veličanstven proces je potpuno nemoguće, utoliko su brojni i kom- 
plicirani faktori, koji uplivaju na njegov tok. Zato se ovdje zasada ogra- 
ničimo samo na analizu glavne njegove magistrale, tek osnovnih njegovih 
putova, bilježeći samo najvažnije sile i prilike, koje ovaj pokret izazivaju, 
hrane i reguliraju. Iz sovjetske književnosti zasada uzmimo samo pripo- 
vjedalačku prozu, a iz emigrantske — poeziju. 

Problem ruske emigrantske književnosti je vrlo interesantan i vri- 
jedan pomne pažnje svakoga, koji se uopće zanima za život i sudbinu 
ruske književnosti. Emigrantska književnost, unatoč toga da je brojčano 
dosta malena, ipak je duhovno vrlo snažna, te igra vrlo važnu ulogu u 
teškom poslu stvaranja nove ruske književnosti. Ali cijeli ovaj problem 
emigrantske književnosti je vrlo opširan, pa zato se sada zadržimo samo 

na emigrantskoj poeziji. I k tomu nas sili prije svega to, što strani či- 
taoci gotovo ništa ne znadu o ruskoj emigrantskoj poeziji, manje čak 
nego o emigrantskoj prozi. Ali emigrantska poezija opet se razvija svojim 
vlastitim putovima, koji iako imadu mnogo zajedničkog s putovima raz- 
vijanja emigrantske pripovjedalačke književnosti, ipak se u mnogome i 
odlikuju od njih. Poezija je u ruskoj književnosti uopće uvijek igrala 
istaknutu ulogu i prije svega kao napredni, nadobudni elemenat, koji 
je davao glavni pravac književnosti gotovo u svim pogledima. Ovaj svoj 
značaj je poezija potpuno zadržala u sovjetskoj književnosti. U emigrant- 
skoj književnosti ona zauzima nešto skromniji položaj i njezino — u 
tom pogledu — značenje nije tako veliko. Ali ipak za ispravno shvaćanje 
suštine, karaktera i naročito pravca emigrantske književnosti uopće, po- 
znavanje i razumijevanje emigrantske poezije apsolutno je potrebno. 

Kod ocjene ruske emigrantske poezije moraju se uzeti u obzir osim 
specifičkih ruskih i emigrantskih prilika, također i prilike svjetske, na- 
ročito evropske. Sudbina ruske emigrantske poezije je čvrsto povezana 
sa sudbinom savremene svjetske književnosti, koja je također izraz i re- 
zultat sadašnjeg tragičkog položaja svjetske kulture, jer 
se ona nalazi u dubokoj i trajnoj krizi. Ova kriza nije rezultat sadašnje 
zamršene i napete situacije na cijeloj kugli zemaljskoj. Ona je nepo- 
sredna posljedica one strašne katastrofe, u koju je bio uvučen sav svijet 
u grozno doba 1914.-1918. godine. Ne udubljujući se u podrobnu analizu 
ove goleme i mnogostrane činjenice, zadovoljimo se samo golom kon- 
statacijom, da jenaše vrijeme potpunonepjesničko, točnije: 
— antipjesničko. U svijetlu ove tragične činjenice i obratimo se 
proučavanju ruske emigrantske poezije, uz to čvrsto zapamtivši, da se 
ona također nalazi pod naročitim, neposrednim i snažnim utjecajem spe- 
cifičnih rusko-emigrantskih prilika i uslova. 

Ruska emigrantska poezija, koja postoji i neprekidno i 
intenzivno djeluje već treći decenij, predstavlja sobom vrlo kompli- 
ciran pojam. Zapravo ona postoji u dva oblika: u širokom i uskom 
smislu ovog pojma. Pod emigrantskom poezijom u širokom smislu razu- 
mijeva se stvaranje svih pjesnika uopće, koji žive u emigraciji. Svi 
emigrantski pjesnici — u širokom smislu — po svojim godinama pri- 
padaju trim skupinama. Njihov brojčano najmanji dio pripada starom 
pokoljenju, koje je svoj pjesničko-književni rad počelo još u daleka pred- 
ratna i predrevolucionarna vremena. Pa u ono, sada već gotovo pred- 
historijsko doba potpuno se formirala njihova stvaralačka ličnost. Ovi 
pjesnici emigrantskoj poeziji pripadaju tek čisto formalno, gotovo is- 
ključivo samo u pogledu mjesta i vremena njihova sadašnjeg života i 
djelatnosti. Gotovo svi od reda stvaraju u starom, već zastarjelom duhu 

i stvarno pripadaju prijašnjim strujama ruske poezije. Rade intenzivno 
i štampaju se dosta mnogo. Prelazno mjesto zauzimaju pjesnici srednjeg 
pokoljenja. Oni su također svoj pjesnički rad počeli još u Rusiji, ali 
konačno su se u stvaralačkom pogledu formirali već u emigraciji. Broj- 
čano je ova skupina najveća. Ona je čvrsta karika između stare ruske 
poezije i njezine sadašnje emigrantske grane. Trećoj, vrlo brojnoj skupini 
pripadaju pjesnici mladjeg pokoljenja, koji su se počeli baviti književ- 
nošću već u emigraciji te njoj u cijelosti pripadaju i u ličnom i u stva- 
ralačkom pogledu. Značenje ove skupine u stvaranju emigrantske poe- 
Zije je golemo. Ova pjesnička omladina (koja često po svojim ličnim go- 
dinama pripada starijim pokoljenjima) je pravo čedo emigracije, 
s kojom posjeduje zajedničku dušu, koju organski i potpuno u svom 
stvaranju izražava. Baš samo o ovim »mladim«, potpuno i svestrano u 
pravom smislu emigrantskim pjesnicima govorit ćemo sada. Ali odmah 
moramo podcrtati, da ovi — u uskom i točnom smislu — emigrantski 
pjesnici, koji odvažno i sigurno, premda često i nesvjesno, prokrcavaju 
nove putove za savremenu rusku poeziju, ipak u mnogim pogledima su 
unutarnje čvrsto povezani s vjekovnim tradicijama stare ruske poezije 
te odano i odlučno nastavljaju njezine svijetle zavjete. 


Emigrantski pjesnici unatoč brojnih, raznovrsnih i često vrlo kom- 
pliciranih zapreka i poteškoća, ipak odlučno i neumorno rade. Izrazitu 
bilancu njihova rada za istekla dva decenija daje »antologija emigrant- 
ske poezije« — »Jakorj« (Sidro), koja je pod redakcijom G. V. Adamo- 
vića i M. J. Kantora izašla u Berlinu 1936. god. Ovo je omašna knjiga 
od 242 strane, koja unatoč strogog i preciznog izbora ipak sadrži 238 
pjesama od 76 raznih pjesnika. Ova knjiga se odlikuje mnogim vrlinama, 
ali nije lišena ni mnogih mana, koje su apsolutno neizbježive u zborni- 
cima ovakove vrste. Jer — svaka uopće »Antologija je slična skupnoj 
fotografiji, izrađenoj uz trenutačno svijetlo magnija«, — kako je fino 
primjetio sada već pokojni talentirani pjesnik i poznati književni kriti- 
čar, emigrant, Vladislav F. Hodasević. Tokom isteklih dvadeset godina 
emigrantski su pjesnici izdai nekoliko stotina zbornika svo- 
jih pjesama. Evropski rat, koji je buknuo u rujnu 1939. god. tek na 
neko je vrijeme zadržao inače gotovo sistematsko i neprekidno izlaženje 
ovakovih zbornika. Ali nakon kratkotrajne stanke ono se opet oživjelo u 
svim mjestima prebivanja ruske emigracije (Pariz, Bruxelles, Beograd, 
Shangai) te se već i ovih dana pojavilo nekoliko novih pjesničkih zbor- 
nika. Većinom to su male i tanke knjižice, ali koje sve zajedno sačinja- 
vaju vrlo opsežnu seriju, sa strane unutarnje — interesantnu i izrazitu. 
K potankom njezinu proučavanju će se sigurno još obratiti književni 
historičari i kritičari. 

Svi ovi brojni zbornici raznog izgleda i vrijednosti pripadaju mnogim 
pjesnicima sa talentom različitog karaktera i snage, različite individual- 
nosti i književnih ukusa i pravaca, raznih stepena pjesničke zrelosti i 
tehničke spreme. Ali usprkos svemu tomu u svim tim zbornicima je nešto 
jedino i zajedničko, što njima daje unutarnju cjelovitost. A sve to nama 
pruža pravo, da osavremenojruskojemigrantskojpoeziji 
govorimo kao o nekakvoj cjelovitojiodređenojknjiževnoj 
pojavi, kao o faktoru velikog značenja i vrijednosti. 

Da jasnije, točnije i iscrpnije opredjelimo suštinu i karakter emi- 
grantske poezije, moramo istražiti i ustanoviti njezine veze sa starom 
ruskom poezijom, s jedne strane, a s druge, — s poezijom sovjetskom, 
raščistivši pitanje njihovih uzajamnih odnosa. 

Emigrantska poezija sa svojim osnovnim crtama, u svojim glavnim 
ciljevima, zadaćama i stremljenjima izravna je sljedbenica stare ruske 
poezije. Interesantno je, da u pogledu svojih odnosa prema poeziji i 
emigrantski čitaoci također nastavljaju tradiciju starih ruskih čitaoca. 
Unatoč tome, da je u ruskoj književnosti poezija uvijek u mnogim po- 
gledima stajala ispred proze, gotovo cijelo staro rusko društvo nije znalo 
dosta cijeniti poeziju i često je u njoj gledalo samo zabavu, razonodu, 
ono, čime se ozbiljan i pravi književnik bavi samo u dokolici. Ali je 
listopadska revoulcija 1917. god. temeljito promijenila ovaj položaj. Znat- 
no se podignulo značenje poezije i u pogledu umjetničkom i naročito u 
pogledu društveno-socijalnom i čak političkom. U vezi s time se povećao 
i interes društva prema poeziji. Takav se položaj sačuvao i do danas u 
Sovjetskoj Rusiji. Dok je emigracija otišla utrtim putem stare ruske 
tradicije te se prema poeziji odnosi dosta nehajno, gotovo sasvim je za- 
nemarujući. Ali sve ovo ipak ni najmanje ne utječe ni na broj emigrant- 
skih pjesnika, ni na intenzivnost njihova stvaranja. Osjetljivo se ovaj 
odnošaj osjeća samo na usko materijalnoj strani, — naime na vrlo slaboj 
prodaji stihovnih zbornika emigrantskih pjesnika. Ali baš ta intenzivnost 
stvaranja emigrantskih pjesnika, koji odlučno i neslomivo vode borbu 
s čitaočevim nehajem, a također i s brojnim raznovrsnim materijalnog 
karaktera zaprekama, stvarno dokazuje svu ograničenost stvaranja emi- 
grantskih pjesnika, koji stvaraju zato, jer ne stvarati ne mogu. Nekoji 
su od njih klonuli pod nepodnosljivim teretom ove neravne borbe i ne- 
majući snage da se odreknu stvaranja i posvete drugom, materijalno ko- 
risnijem zvanju (doduše ni ovdje položaj nije laganiji, a životna borba 
možda još i okrutnija), kidisali su na svoj život, svojom smrću dokazavši 
svoju odanost literaturi i osudivši zločinački nehaj čitaoca. Sjetimo se 
samo tragične smrti možda najnadarenijeg emigrantskog pjesnika Borisa 
Poplavskoga, koji je izvršio samoubistvo u Parizu 1935. god. Ali nažalost 


307 


u ovime je opet nastavak jedne strašne tradicije ruske književnosti, 
prema kojoj su mnogi književnici svojom smrću platili svoje stvaranje. 
Spomenimo samo imena Vsevoloda Garšina i Gljeba Uspjenskoga od 
starih pisaca, a od novih, sovjetskih, — Sergeja Esenina i Vladimira Ma- 
jakovskoga. Dakle i ovime se potvrdjuje krvno jedinstvo ruske književ- 
* nosti — u starom njezinu stablu i u sadašnjim njezim dvjema granama, 
— emigrantskoj i sovjetskoj. | 


Ali emigrantska poezija nije samo sačuvala čvrste veze sa starom 
ruskom književnošću. Svoj nacionalni duh i karakter možda je još i 
povećala. Unatoč svoje teritorijalne udaljenosti od svoje domovine, kon- 
kretno-fizičke otrganosti od nje, emigrantska poezija je u potpunosti 
sačuvala ne samo tradicije, već i sam duh klasične ruske poezije (odnosno 
uopće književnosti), ponovno stvarno dokazavši, da taj duh nije povezan 
sa teritorijem, na kojem živi i stvara pjesnik, Česticu nacionalnog ruskog 
duha svaki emigrantski pjesnik nosi u samom sebi, u svojoj duši. I to se 
ne odnosi samo na pjesnike starijih pokoljenja, koji su se rodili i formi- 
rali u Rusiji, nego i na pjesničku omladinu, koja većinom Rusiju nikada 
nije ni vidjela i pozna ju samo iz pričanja svojih starijih suplemenika. 
Pa ipak: — ruska emigrantska poezija je prava ruska 
poezija. ovo je jedna od dubokih tajna i zagonetaka čovječje prirode, 
koja se vrlo izrazito pokazala u svoje vrijeme i kod mnogih drugih na- 
roda. Da navedemo samo nekoliko primjera. — Besmrtnu »Božanstvenu 
Komediju«, koja je izvoz i uzor nacionalne talijanske književnosti, na- 
pisao je Dante u emigraciji. Nekoji najveći poljski pisci (da spome- 
nego samo Mickiewicza, Slowackoga, Krasinskoga), koji su živjeli i 
stvarali u emigraciji, a ipak su u svom stvaranju sačuvali neokrnjenom 
svu svoju nacionalnost. Još je u ovom pogledu izrazitija sudbina židovske 
književnosti. Ona je već tokom mnogih tisućljeća lišena svog vlastitog 
nacionalnog teritorija, a ipak je u potpunosti sačuvala svoj podcrtani 
nacionalni karakter i kolorit. Sjetimo se također, da jedan od najvećih 
ruskih romana, besmrtna nacionalna ruska epopeja, Gogoljeve »Mrtve 
duše«, pisan je u inozemstvu. Veliki ruski pisac Turgenjev, najkarakte- 
rističniji zastupnik: nacionalnog ruskog duha, ipak je većinu svog života 
. proveo u inozemstvu, napisavši tamo i svoja remek-djela. Sve to na- 
vodimo samo zbog toga, da činjenicama pobijemo mnijenja nekojih rus- 
kih, uglavnom sovjetskih, a djelomično i stranih kritičara, koji ne samo 
da tendenciozno poriču ruski nacionalni karakter emigrantske književ- 
nosti, nego uopće ne priznavaju njoj ni formalno pravo na samo čak 
ime ruske književnosti. 


Emigrantskapoezijajedubokonacionalna po samom 
svom unutarnjem karakteru, po samoj svojoj suštini, a sve je to još po- 

jačava stalnom mišlju o Rusiji. Ova mašta o privremeno ostavljenoj 
domovini je čvrst stvaralački poticaj emigrantskih pjesnika, a samoj 
poeziji ona daje nekakvu trpku gorčinu tuge i nade. Sjena Rusije često 
nevidljivo, ali uvijek jasno-osjetljivo zamišljeno-nježnim velom pokriva 
emigrantsku poeziju. To je njezina Beatrice na svom dugačkom, 
teškom i odgovornom putu. Razumije se, da nekakva, možda sasvim mala 
i jedva primjetna denacionalizacija poradi trajnog izbivanja iz domo- 
vine i svog naroda i prebivanja u tuđoj nacionalnoj sredini — gotovo je 
sasvim neizbježiva, naročito u krugu životno-praktičkih pojava i odnosa, 
ali u umjetničko-stvaralačkom pogledu je mnogo manja. Sami se pjes- 
nici s tom denacionalizacijom naporno i neumorno, makar često i besvjes- 
no bore. A već sama činjenica postajanja ove borbe, a također njena 
napetost i odlučnost stvarno pokazuju svu dubinu i životnu sposobnost 
duhovne moći emigrantskih pjesnika i snagu i napetost njihova nacio- 
nalnog osjećanja. 


Ovo golemo nacionalno značenje savremene ruske emigrantske poe- 
zije ispravno i iscrpno će moći ocijeniti tek naši potomci, koji će popraviti 
pogrješku naših savremenika, ali — svi su savremenici uvijek bili krat- 
kovidni kod prosuđivanja i ocjene svoje savremenosti. No emigrantski 
pjesnici sami prekrasno razumiju svoj odgovorni u nacionalnom pogledu 
položaj i pravi karakter i značenje svog književnog rada. Jedna od mla- 
.dih emigrantskih spisateljica u vatrenom mladenačkom zanosu je po- 
nosno rekla: — »Nismo u progonstvu, u poslanstvu smotl« 
Prema riječima poznatog ruskog filozofa sveuč. prof. Fedora A. Stepuna 
(Poslijerevolucionarno saznanje i zadaća emigrantske književnosti. »Novyj 
Grad«. Pariz; god. 1935., br. 10) realna historička zadaća sadašnje ruske 
emigrantske književnosti sastoji u »stvaralačkom nadvladanju 
boljševizma«. T. j. — u »protustavljanju boljševizmu 
nekog živog stvaranja«, utemeljenog na vječnim duhovnim 
vrednotama, koje ne priznaje suho-materijalistički boljševizam (V. F. 
Hodasević. O zadaćama mlade književnosti. — »Vozroždenie«. Pariz; 19. 
XII. 1935., br. 3851). U ovime baš i jest glavna psihološko-ideološka ra- 
zlika onih unutarnjih prilika i uslova, u kojima žive i razvijaju se emi- 
grantska i sovjetska poezija (odnosno uopće književnost) i koja izaziva i 
glavne idejne i umjetničke razlike ovih dviju savremenih grana ruske 
poezije. 

Emigrantska poezija još se nije potpuno formirala, ali se dosta iskri- 
stalizirala u svojim osnovnim crtama. No i takva ipak se oštro odlikuje 
od sovjetske poezije, koja se već davno potpuno opredjelila u svojim 
glavnim linijama. Sovjetska poezija je vršnjakinja emigrantske poezije. 

i stvarno pripadaju prijašnjim strujama ruske poezije. Rade intenzivno 
i štampaju se dosta mnogo. Prelazno mjesto zauzimaju pjesnici srednjeg 
pokoljenja. Oni su također svoj pjesnički rad počeli još u Rusiji, ali 
konačno su se u stvaralačkom pogledu formirali već u emigraciji. Broj- 
čano je ova skupina najveća. Ona je čvrsta karika izrmeđu stare ruske 
poezije i njezine sadašnje emigrantske grane. Trećoj, vrlo brojnoj skupini 
pripadaju pjesnici mladjeg pokoljenja, koji su se počeli baviti književ- 
nošću već u emigraciji te njoj u cijelosti pripadaju i u ličnom i u stva- 
ralačkom pogledu. Značenje ove skupine u stvaranju emigrantske poe- 
zije je golemo. Ova pjesnička omladina (koja često po svojim ličnim go- 
dinama pripada starijim pokoljenjima) je pravo čedo emigracije, 
s kojom posjeduje zajedničku dušu, koju organski i potpuno u svom 
stvaranju izražava. Baš samo o ovim »mladim«, potpuno i svestrano u 
pravom smislu emigrantskim pjesnicima govorit ćemo sada. Ali odmah 
moramo podcrtati, da ovi — u uskom i točnom smislu — emigrantski 
pjesnici, koji odvažno i sigurno, premda često i nesvjesno, prokrcavaju 
nove putove za savremenu rusku poeziju, ipak u mnogim pogledima su 
unutarnje čvrsto povezani s vjekovnim tradicijama stare ruske poezije 
te odano i odlučno nastavljaju njezine svijetle zavjete. 


Emigrantski pjesnici unatoč brojnih, raznovrsnih i često vrlo kom- 
pliciranih zapreka i poteškoća, ipak odlučno i neumorno rade. Izrazitu 
bilancu njihova rada za istekla dva decenija daje »antologija emigrant- 
ske poezije« — »Jakorj« (Sidro), koja je pod redakcijom G. V. Adamo- 
vića i M. J. Kantora izašla u Berlinu 1936. god. Ovo je omašna knjiga 
od 242 strane, koja unatoč strogog i preciznog izbora ipak sadrži 238 
pjesama od 76 raznih pjesnika. Ova knjiga se odlikuje mnogim vrlinama, 
ali nije lišena ni mnogih mana, koje su apsolutno neizbježive u zborni- 
cima ovakove vrste. Jer — svaka uopće »Antologija je slična skupnoj 
fotografiji, izrađenoj uz trenutačno svijetlo magnija«, — kako je fino 
primjetio sada već pokojni talentirani pjesnik i poznati književni kriti- 
čar, emigrant, Vladislav F. Hodasević. Tokom isteklih dvadeset godina 
emigrantski su pjesnici izdali nekoliko stotina zbornika svo- 
jihpjesama. Evropski rat, koji je buknuo u rujnu 1939. god. tek na 
neko je vrijeme zadržao inače gotovo sistematsko i neprekidno izlaženje 
ovakovih zbornika. Ali nakon kratkotrajne stanke ono se opet oživjelo u 
svim mjestima prebivanja ruske emigracije (Pariz, Bruxelles, Beograd, 
Shangai) te se već i ovih dana pojavilo nekoliko novih pjesničkih zbor- 
nika. Većinom to su male i tanke knjižice, ali koje sve zajedno sačinja- 
vaju vrlo opsežnu seriju, sa strane unutarnje — interesantnu i izrazitu. 
K potankom njezinu proučavanju će se sigurno još obratiti književni 
historičari i kritičari. 

Svi ovi brojni zbornici raznog izgleda i vrijednosti pripadaju mnogim 
pjesnicima sa talentom različitog karaktera i snage, različite individual- 
nosti i književnih ukusa i pravaca, raznih stepena pjesničke zrelosti i 
tehničke spreme. Ali usprkos svemu tomu u svim tim zbornicima je nešto 
jedino i zajedničko, što njima daje unutarnju cjelovitost. A sve to nama 
pruža pravo, da osavremenojruskojemigrantskojpoeziji 
govorimo kao o nekakvoj cjelovitojiodređenojknjiževnoj 
pojavi, kao o faktoru velikog značenja i vrijednosti. 

Da jasnije, točnije i iscrpnije opredjelimo suštinu i karakter emi- 
grantske poezije, moramo istražiti i ustanoviti njezine veze sa starom 
ruskom poezijom, s jedne strane, a s druge, — s poezijom sovjetskom, 
raščistivši pitanje njihovih uzajamnih odnosa. 

Emigrantska poezija sa svojim osnovnim crtama, u svojim glavnim 
ciljevima, zadaćama i stremljenjima izravna je sljedbenica stare ruske 
poezije. Interesantno je, da u pogledu svojih odnosa prema poeziji i 
emigrantski čitaoci također nastavljaju tradiciju starih ruskih čitaoca. 
Unatoč tome, da je u ruskoj književnosti poezija uvijek u mnogim po- 
gledima stajala ispred proze, gotovo cijelo staro rusko društvo nije znalo 
dosta cijeniti poeziju i često je u njoj gledalo samo zabavu, razonodu, 
ono, čime se ozbiljan i pravi književnik bavi samo u dokolici. Ali je 
listopadska revoulcija 1917. god. temeljito promijenila ovaj položaj. Znat- 
no se podignulo značenje poezije i u pogledu umjetničkom i naročito u 
pogledu društveno-socijalnom i čak političkom. U vezi s time se povećao 
i interes društva prema poeziji. Takav se položaj sačuvao i do danas u 
Sovjetskoj Rusiji. Dok je emigracija otišla utrtim putem stare ruske 
tradicije te se prema poeziji odnosi dosta nehajno, gotovo sasvim je za- 
nemarujući. Ali sve ovo ipak ni najmanje ne utječe ni na broj emigrant- 
skih pjesnika, ni na intenzivnost njihova stvaranja. Osjetljivo se ovaj 
odnošaj osjeća samo na usko materijalnoj strani, — naime na vrlo slaboj 
prodaji stihovnih zbornika emigrantskih pjesnika. Ali baš ta intenzivnost 
stvaranja emigrantskih pjesnika, koji odlučno i neslomivo vode borbu 
s čitaočevim nehajem, a također i s brojnim raznovrsnim materijalnog 
karaktera zaprekama, stvarno dokazuje svu ograničenost stvaranja emi- 
grantskih pjesnika, koji stvaraju zato, jer ne stvarati ne mogu. Nekoji 
su od njih klonuli pod nepodnosljivim teretom ove neravne borbe i ne- 
majući snage da se odreknu stvaranja i posvete drugom, materijalno ko- 
risnijem zvanju (doduše ni ovdje položaj nije laganiji, a životna borba 
možda još i okrutnija), kidisali su na svoj život, svojom smrću dokazavši 
svoju odanost literaturi i osudivši zločinački nehaj čitaoca. Sjetimo se 
samo tragične smrti možda najnadarenijeg emigrantskog pjesnika Borisa 
Poplavskoga, koji je izvršio samoubistvo u Parizu 1935. god. Ali nažalost 


s o 


Ali ona predstavlja mnogo jednostavniji organizam i zato ne samo da je 
potpuno izrađena, nego je već nešto i omrtvjela u svojim formama. Za- 
pravo ona je nesposobna ne samo za evoluciju i razvoj, nego i uopće za 
život. I to je zbog toga, što se emigrantska poezija stvara živim i živo- 
nosnim snagama, koje idu iz duše samog pjesnika. Dok sovjetska poezija 
se stvara na umjetan način, — naporima sovjetske vlade i komunističke 
stranke, t. j. silama i faktorima, koji su tuđi i pjesnikovoj duši i čak 
samoj poeziji (odnosno književnosti) uopće. Glavni izvor i poticaj sovjet- 
ske poezije jesu naredbe administrativnih organa i organizacija, koji ne- 
maju ništa zajedničko ni s književnošću uopće, niti još manje s umjet- 
ničkim stvaranjem. Dok se emigrantska poezija razvija »na osnovi vla- 
stitog duhovnog iskustva« pjesnikova (V. F. Hodasević. Knjige i ljudi. — 
»Vozdroždenie«. 12. XII. 1935., br. 3844). Poradi toga je emigrantska poe- 
zija prije svega unutarnje slobodnija od sovjetske poezije. A ova sloboda 
njoj daje iskrenost, neposrednost, ispravnost i čovječnost i ujedno s time 
povećava njezinu estetsku vrijednost, nezavisno od umjetničke snage 
talenta pojedinih pjesnika. Jer ovdje baš stvaranje zaista postaje jedini 
cjelovit organizam, koji živi i razvija se po svojim vlastitim unutarnjim 
zakonima. Emigrantska poezija predstavlja sobom živi organizam u 
kojega žilamateče vruća krvživog čovjeka-pjesnika, 
makar on i nije uvijek visoko nadaren. Njegova je snaga prije svega u 
njegovoj stvaralačkoj slobodi. Dok sovjetska poezija predstavlja sobom 
umjetno izrađeni, mehanički »robot«, koji je često tehnički savršen, ali 
ipak je samo bezdušan aparat, u kojega žilama teku hladna crnila vladino- 
stranačkih naredaba i naloga. 


Većim dijelom baš u tome se krije glavni razlog tomu, što je emi- 
grantska poezija romantična, emocionalna, puna unutarnje napetosti, 
neugasive želje da se iz grubog okvira života probije u tajanstveni drugi 
svijet. Dok sovjetska poezija je antiromantična, suha, materijalistična, — 
sva na zemlji i u njezinim interesima. Ona duboko realistična po svojoj 
suštini, a također po ciljevima i zadaćama, ali majstorski vlada visokim 
tehničkim znanjem. Sovjetska poezija, kao što uopće i sva sovjetska umjet- 
nost, — industrializirana. Pa čak i sam proces umjetničkog stvaranja u 
SSSR se zove produkcijom. Zato i svaka sovjetska pjesma je prije svega 
dobro i vješto »izrađena«, — kako to i dolikuje pravom i običnom indu- 
strijskom proizvodu. Ovo tehničko savršenstvo kod mnogih sovjetskih 
pjesnika postaje samostalnim ciljem. I ovaj vanjski sjaj forme često skriva 
pod sobom unutarnju prazninu i gotovo uvijek — prave osjećaje i pre- 
življavanja pjesnikova. Emigratska poezija svjesno odbacuje suvišni vanj- 
ski sjaj, naročito kao samostalni cilj, te se trudi, da se ukoliko je to 
moguće u okvirima prave umjetnosti pojednostavi forma i poezija 

približi prozi, — u dubokom i uzvišenom smislu ovog pojma. Toč- 
nije: trudi se saliti formu i sadržaj u jednu organsku cjelinu. Slijedeći 
isprobani put klasične ruske poezije emigrantska poezija formi daje drugo- 
stepeno značenje, a svu ili barem glavnu pažnju posvećuje duhu pjesme, 
raspoloženjima, osjećajima, preživljavanjima. Forma u emigrantskoj 
peoziji stoji na vrlo visokom stepenu. Ona nikako nije zanemarena, nego 
ima tek pomoćno, čisto tehničko značenje. Ali uz sav asketizam forme, 
emigrantska poezija je emocionalno zasićena do predjela. 

Sovjetska poezija je odlučna, smjela, bučna. Ona ima izrazito govor- 
ničko-deklamacioni i svečano-ditirambički karakter. Pod njezinom pod- 
crtano-demagoškom demokratskom vanjštinom se krije prava, ali vulga- 
rizirana dvorska poezija. Ona je bujno cvala na dvorima apsolutističkih 
vladaoca XVII. i XVIII. stoljeća. Kasnije je nastala, a eto je sada ona 
opet uskrsnula u Sovjetskoj Rusiji na poticaj i na izravnu podršku vla- 
dino-stranačkih krugova. Poput svoje stare predšasnice sovjetska poezija 
je sva posvećena slavljenju svog suncu sličnog neograničenog gospodara 
i vođi i njemu stvorenog državnog uređenja i političkog sistema. Ona 
je puna vanjskog optimizma, dobrog raspoloženja, bučnog tona i gizdavih 
riječi. Jer ona računa na čitaoce iz širokih krugova, koje k tomu još 
treba u nečemu uvjeriti, k nečemu privući, na nešto potaknuti. Ali emi- 
grantska je književnost daleka od svih ovih ciljeva i zadaća, tuđih, pa 
čak i neprijateljskih pravoj umjetnosti. Ona je sva okrenuta unutra, sama 
u sebe. Njezin je izvor i cilj — misli, osjećaji i preživljavanja samog 
pjesnika. Odavle je njezina tužna intimnost, unutarnja zatvorenost i saže- 
tost, emocionalna prezasićenost, filozofska udubljenost, religiozna uzvi- 
šenost i prosvijetljeni pesimizam. U ovoj poeziji se često i jasno osjeća 
strašna duševna tragedija potpuno osamljenog 
čovjeka, od svih zaboravljenog i ostavljenog, čije srce bolno krvari, 
jer je prisiljeno da živi u ovom duševno opustošenom svijetu, usred sve- 
opće okrutnosti i neprijateljstva. A ipak tek u rijetkim, izuzetnim sluča- 
jevima emigrantski pjesnici zapadaju u očaj. Obično nalaze utjehu u 
nepokolebivoj vjeri u vječne ideale ljepote, pravde i pravednosti, u smisao 
i razum postojećeg svijeta, 

Emigrantska poezija je u pravom smislu lirična i neobično muzikalna 
s jasno podcrtanim karakterom tipično ruske melodioznosti, zbog koje 
vanjska zvučnost bez ostatka se topi u duševnoj intimnosti preživljavanja. 
A to je opet ono, što je ona naslijedila od stare ruske poezije. 

Emigrantska poezija je puna stvaralačkih snaga. Ona živi intenzivnim 
životom i neprekidno raste i razvija se. Ali smjelo prokrcavajući nove 
putove, čvrsto čuva vjekovne tradicije i zavjete klasične ruske poezije. 
U ovoj povezanosti novoga sa starim ne samo da je sjajna oznaka njezina 

dubokog nacionalnog karaktera, već i dokaz njezine sposobnosti za život 
i vjerni zalog njezina daljnjeg razvoja. Potpunu ispravnost stvaralačkog 
puta emigrantske poezije indirektno priznaje i sovjetska kritika. Ona 
napada sovjetsku poeziju za to, što je prekinula sve veze sa starom ru- 
skom poezijom i baš u tome vidi jedan od glavnih razloga njezina sada- 
šnjeg teškog položaja. Glasilo organizirane sovjetske komunističke omla- 
dine »Komsomoljskaja Pravda« veli, da »položaj na pjesničkoj fronti kod 
nas nije dobar«. I glavni razlog vidi u tome, što je sovjetska poezija pre- 
Kinuja »s tradicijama velike ruske klasične poezije«. 

Ali je emigrantska poezija k ovom svom sadašnjem stanju i izgledu 
došla tek u rezultatu napetog stvaralačkog rada i neumornih traženja. 
U prvo doba njezina postanka njezini najmlađi i najradikalnije raspo- 
loženi zastupnici povezali su se s skrajnijim i najaktivnijim strujama so- 
vjetske poezije, t. j. s futurizmom i imažinizmom. A ovi su opet bili pravi 
i zakoniti nasljednici posljednjih burnih predrevolucionarnih godina 
ruske poezije. Ali ova interesantna struja emigrantske poezije brzo je 
nestala, jer u emigraciji nisu postojale ni vanjske prilike ni unutarnji 
uslovi za njezin život i razvijanje. Na mjesto ovoga je došao povećani 
interes k starim ruskim pjesnicima, a nešto kasnije također i interes 
k savremenoj zapadno-evropskoj poeziji, naročito k njezinim posljednjim 
i naprednim strujama. Ovo sjedinjenje unutarnje obnovljene stare ruske 
pjesničke tradicije s novim pjesničkim tekovinama Zapada daje ruskoj 
emigrantskoj poeziji posebnu i naročitu svježinu i snagu. A ovo nama 
dopušta da s nadom i sigurnošću gledamo na njezinu umjetničku bu- 
dućnost, iako bez točnih prognoza o konkretnim putovima njezina dalj- 
njeg razvoja. 

Takvo je — u krupnim potezima ocrtano — stanje emigrantske poe- 
zije u ovaj čas. X 

Nikolaj Fedorov. 

U GRADIŠĆU 
(IZ PUTNE BILJEŽNICE) 


Kad se čovjek vozi autom od Kirchschlaga prema selu Karlu, prvom 
mjestu s te strane na gradišćanskom tlu odmah vidi veliku razliku 
između Donje Austrije i Gradišća. 

Široka žuta i zelena polja koja se prostiru na valovitim brežuljcima, 
zlatno more žitnoga klasja, evo to je početak te uske austrijske pokra- 
jine, čija se granica odmah opaža po tim karakteristikama gradišćan- 
ske prirode. 

Gradišće, jedna od najplodnijih austrijskih pokrajina, kraj je koji za 
razliku od ostalih njemačkih pokrajina ima veliki broj narodnih manjina: 
preko četrdeset tisuća Hrvata i nekoliko tisuća Mađara; ako čovjek za- 
voli tu pokrajinu i ako upozna njezine hrvatske stanovnike, onda je 
zaista vrlo teško zaboravi. 

U Karlu se već vidi prava slika Gradišća: posvuda žitna polja, ulice 
u mjestu pune prašine, kuće u dugim redovima stoje uz glavnu cestu 
kao kod nas u Slavoniji, po svuda ljudi sa plavim pregačama kao kod 
naših Podravaca, a na svakom koraku obilje gusaka, kokoši, svinja i 
goveda. 


Evo to je površna slika tog kraja koji u sebi nosi toliko karakte- 
ristike, kraja koji je poznat kod nas zbog toga što u njemu ima dosta 
Hrvata, ljudi koji govore hrvatskim jezikom, osjećaju se hrvatski i često 
su mnogo bolji Hrvati nego njihova braća na jugu u Južnoj Domovini. | 
A. šta više ta mala pokrajina koja službeno više ne postoji u nacističkoj 
Njemačkoj, taj kraj sa svojih oko tri stotine tisuća stanovnika, poznat 
je i mnogim političarima koji su poslije velikog ratnog klanja u moru 
svih mogućih i nemogućih planova htjeli da naprave još jedan nemogući 
plan da preko hrvatskih naselja u Gradišću stvore koridor od Bratislave 
do Slovenije. I zato danas, osobito u vremenu nakon »Anschlussa«, ako 
hoćete da čujete u tom kraju najomraženiju riječ pri kojoj će se i te 
kako namrštiti razni Ortsleiteri, Biirgermeisteri i druga razna gospoda, 
onda je to riječ »koridor«. A ako za kog hrvatskog stanovnika u toj 
pokrajini koji od ove gospode izusti jednu njemačku riječ koja se na 
hrvatski može najbolje prevesti sa riječi »koridoraš«, onda morate znati 
da u ovdašnjim službenim krugovima te pokrajine (koja je prije pro- 
pasti »crne« Austrije imala svoj pokrajinski sabor, grb i himnu) zvuči 
vrlo loše. Pojedinac, koji se naziva takvim imenom, smatra se naj- 
zrelijim kandidatom da bude stanovnik jednog poznatog mjesta blizu 
Miinchena, 

Kad sam došao autobusom, nakon vožnje kroz lijepi gradišćanski 
krajolik, u Oberpullendorf, zapadalo je sunce. 

Na ulicama mnogo ljudi i djece. Subota je, i to vrijeme se osjeća 
i vidi posvuda. 

Na firmama gostionica, trgovina i raznih obrtnika vidi se mnogo 
mađarskih i hrvatskih prezimena. Ova zadnja se svršavaju na »ich«, Čim 
se vidi na kakvom prezimenu ta tri slova »ich« čovjeku je nekako draže. 
»To je Hrvat«, pomisli svaki onaj koji to vidi. A mnogi od ovih ljudi 
što imaju prezimena na »ich« već nisu Hrvati. Mnogi su već zaboravili 
hrvatski jezik, ponijemčili se i nestali iz hrvatske narodne zajednice. 
Makar u njihovim venama teče mnogo i mnogo hrvatske krvi, i makar 
im i izgled odaje da su potomci Hrvata, makar u svom prezimenu imaju 
i ona tri slova »ich«, ipak su oni mrtvi za Hrvate. 

Samo tri slova »ich« odaju da su to potomci ljudi koji se prije četiri 
stotine godina doseliše iz Hrvatske na opustošenu zemlju ondašnje Za- 
padne Ugarske, a danas pokrajine Burgenland. I često čovjek promatra- 
jući ta tri slova »ich« vidi, kako bolno i tužno izgleda ovo polako umi- 
ranje, nestajanje i propadanje... A tako je nestalo na desetke tisuća 
Hrvata! A šta će biti s ostalima koji se do sada održa i nakon četiri 

vijeka života u tuđem narodnom moru?. 


Ako čovjek prođe nekim ulicama coele Pulje (kako se hrvatski 
zove Oberpullendorf), onda misli da hoda ulicama kakvog mađarskog 
sela, jer se posvuda čuje mađarski jezik, makar se u njemačkim službe- 
nim izvještajima u opće ne spominju Mađari u Gradišću. 

Iza malih bregova koji se prostiru iza Gornje Pulje, odmah se opa- 
žaju bijele kućice lijepog hrvatskog sela Veliki Borištof. 

Lijepo se vidi i oniski, masivni crkveni toranj i dimnjak velikog 
borištofskog paromlina. 

Veseo sam i sve brže hrlim u to mjesto gdje me čekaju prijatelji, 
koje sam upoznao još prošle godine u prvim mjesecima nakon »anšlusa«, 
za koji su borištofski Hrvati, kao i svi gradišćanski Hrvati, sto postotno 
glasali na travanjskom plebiscitu sa »Ja«. 

Kad sam došao u selo i prošavši kroz poznate seoske ulice banuo 
u kuću moga prijatelja, on me s veseljem dočekao, a među prvim nje- 
govim riječima čuo sam: 

»Noćas poslije ponoći odveli su njih preko dvadeset. Žene su pla- 
kale...«. 

Na večer sjedimo svi zajedno oko starog hrastova stola i pripovije- 
damo, dok me moji dragi Gradišćanci ispituju o svemu i svačemu. 

Ko čuje njihovo lijepo narječje i ko ih upozna, taj ih nikad ne za- 
boravlja. Moji poznanici imaju »Volksempfinger« (narodni radio). Slu- 


314 


šamo vijesti njemačke glavne radio stanice, koja javlja o napetom stanju 
zbog incidenata na poljsko-njemačkoj granici. Te se vijesti završavaju 
maršem koji sam kasnije svaki dan čuo nekoliko puta — »Marš Nijemaca 
u Poljskoj«. 

* 

Drugi je dan nedjelja. 

U staroj crkvi koja je sagrađena još prije osamdeset godina (prije 
doseljenja Hrvata bila je u Borištofu samo jedna kapelica sa kapelanom, 
a 1646. je V. Borištof dobio župu) stari borištofski župnik Martin Meršić 
st., koji je sav svoj život bio posvetio buđenju hrvatske svijesti u Gra- 
dišću, služi kao uvijek svečanu misu. (Rođak je pokojnog Meršića-Milo- 
radića, najvećeg gradišćanskog hrvatskog pjesnika.) 

Crkva je dupkom puna. Na koru svira hrvatski učitelj, u klupama 
blizu orgulja sjede hrvatski seljaci, od kojih većina nosi lijepe crne čizme 
i plavu pregaču, kako je to ovdje običaj. 

Kraj oltara u klupama sjede hrvatske učiteljice, dok sa obje strane 
u blizini oltara stoje školska djeca. 

Sve klupe i sva crkva pune su Hrvatica i Hrvata koji zajedno s uči- 
teljem pjevaju stare hrvatske crkvene pjesme. 

O kako divno i veličanstveno tu, pod svodovima hrvatske crkve, 
zvuče melodije hrvatskih pjesama, kako bolno i uzvišeno djeluju tu na 
tom hrvatskom narodnom otoku, koji je ipak osuđen da prije ili kasnije 
nestane... 

I kad se čovjek malo dublje zamisli u toj atmosferi, čini mu se da 
to u crkvi nije svečana nedjeljna misa, nego opijelo i bolna nadgrobnica 
tisućama Hrvata... 

Nekad pred mnogo, mnogo godina bilo je sasvim drugačije. 

Bez sumnje je prvi borištofski župnik Cheliak Martin, kojega je 
ovamo poslao 1646. za župnika sam zagrebački biskup, drugačije mislio 
nego što to danas mora današnji župnik. 

I taj žalosni štimung koji se opaža u toj crkvi, dalje se nastavlja. 
Stari župnik propovijeda. A njegove su propovijedi tako lijepe, pune 
lijepih i mekanih riječi gradišćanskog dijalekta koje on osjećajno na- 
glašava i vrlo lijepo djeluje na slušatelja. 

I u njegovoj propovijedi vidi se jedno veliko i odlučno pitanje koje 
mori cijeli svijet, koje mori cijelo ovo carstvo, koje mori i sve hrvatske 
narodne otoke; to se pitanje čulo i nekoliko dana kasnije sve do 1. 
rujna. »Će biti boj?...«, tri riječi koje gradišćanski Hrvati mekano iz- 
govaraju, izrekao je i sada sijedi hrvatski pastir. 

I zaista, koliko tragičnosti ima u riječima starog župnika: prije 25 
godina na sam taj dan su u borištofskoj crkvi bile prve zađušnice za 

jednog Hrvata iz Borištofa koji je pao u ratu. Sada je pak opet vrijeme, 
kada se očekuje to strašno doba i kada se sve ljudske nade, strah, bo- 
jazan i neizvjesnost odrazuju u jednom pitanju: 

»Ce biti boj?...« 

U crkvi je grobni muk. Sve kao da stoji pod dojmom tog strašnog 
pitanja, što je sve pritislo poput olovne more. Na mnogim mjestima se 
vide žene kako brišu oči. Pa čak i mnogi muškarci plaču. Župnik tješi 
ljude i kaže da još nisu izgubljene sve nade; možda se rat još spriječi. 
Ali u te zadnje riječi ljudi kao da slabo vjeruju. Na kraju nekoliko 
toplih »Otac naš« za mir. 

To je bilo u nedjelju 27. kolovoza. 

šk 


Isti je dan proštenje u Dolnjoj Pulji ili kako gradišćanski Hrvati 
kažu »koritof«. 

Prijatelji i ja pođosmo u to selo koje je manje od Borištofa; ima 
preko tisuću stanovnika sve samih Hrvata. U mjestu je hrvatska škola, 
hrvatski župnik, a nalazi se i spomenik onima koji padoše u ratu. Takovi 
su spomenici u skoro svakom malo većem hrvatskom selu u Gradišću 
i nose u kamenoj ploči urezana mnoga hrvatska imena, jer Hrvati su 
umirali u velikom broju za cara... 

U blizini Velikog Borištofa kraj jedne šume nalazimo rijetke goste 
— cigane, koji su se tu smjestili sa svojim kolima i svakog dana očekuju 
da ih vlasti likvidiraju. Ovo su još posljednji ostaci cigana u Gradišću. 
U vezi sa rasnim zakonima vlada je pohvatala većinu cigana, razdvojila 
posebno muške, posebno ženske i posebno djecu. Muški već sjede u 
logorima. 

Neki ciganin, od kojega kasnije čujemo da je poglavar ove ciganske 
grupe, iz daleka nas pozdravlja sa njemačkim pozdravom i diže ruku. 
Misli da smo Nijemci... On kao i svi iz njegove družbe manji su sada 
od makova zrna, ponizni i krotki. 

Stalnih ciganskih stanovnika ima prilično u malom selu Longitolju, 
koje se nalazi na pola puta između V. Borištofa i D. Pulje. Za čudo 
svi ti cigani govore hrvatski, što su naučili od stanovnika tog hrvat- 
skog sela. 

Sva ova okolica je hrvatska. Tu odmah blizu Longitolja je Šuševo, 
a u okolici su još Mali Borištof (tik Velikog Borištofa), Filež (najveće 
hrvatsko selo te grupe hrvatskih sela, koja se za razliku od ostalih na- 
zivlju »poljanska«), zatim Menovo, Gerištof, Mučindrof, Pervane i Fra- 
kanova. Na mađarskoj strani su sasvim blizu ovih naselja: Muda, Prisika, 
Plajgor i Hrv. Židan, dok je nekoliko sela malo po strani od ove sre- 
dišnje grupe hrvatski naselja u Gradišću. 

Tu je svuda hrvatsko tlo na kome žive u velikoj većini Hrvati, koji 
su kroz četiri stotine godine natapali ovu grudu tuđe zemlje svojim zno- 
jem i dali za to tlo lijepi danak u krvi. Stotine i stotine imena koja 
stoje na brojnim spomenicima po Gradišću, svjedoče o tome. 


Kad se čovjek kreće po toj krpici hrvatskog tla, okruženog sa svih 
strana tuđim narodom, osjeća značenje jednog narodnog otoka. Onaj 
koji barem neko vrijeme proživi na tom tlu vidi kolika je tragika takvog 
komada narodnog tla, kojega je život ipak nešto veličanstveno u svojoj 
boli, naprezanju i značenju. 

Nije li veličanstveno kad nekoliko tisuća ljudi, okupljeni u priličnoj 
zajednici, živi u narodu od nekoliko desetaka milijuna, a ipak još nisu 
zaboravili na svoj narod i domovinu koju su napustili prije nekoliko 
vijekova? 

U Donjoj Pulji bilo je prilično veselo. Na cestama i po gostionicama 
bilo je sve puno ljudi, skoro sve Hrvata, koji i ovdje nakon mnogo ko- 
ljena zadržaše iste oznake kao i njihovi pradjedovi u domovini — vole 
piti. Makar su vlasti zabranile hrvatskim mladićima da sviraju u tam- 
buraškom zboru na taj dan, ipak je još bilo veselo. 


Gdje-gdje bi se moglo vidjeti po kojeg Dalmatinca ili Bosanca kako 
sa svojim »dučančićem« hoda među mnoštvom i nudi svoju robu. Raz- 
govaram s nekima. Pripovijedaju da se ovdje osjećaju među Hrvatima 
kao kod kuće. Pitaju me šta ima novo u Hrvatskoj, jer dugo već nisu 
bili kod kuće. 


Kako je ugodno, kad se čovjek u stranoj zemlji susretne sa zemlja- 
kom! Bio sam s nekoliko hrvatskih đaka, koji su svi pohađali učiteljsku 
školu u Beču. Onaj koji pozna položaj Hrvata u Gradišću, taj znade od 
kolike je važnosti učiteljsko zvanje kod gradišćanskih Hrvata. Učitelji 
i svećenici su nosioci hrvatskog duha u tim hrvatskim selima, oni su 
za vrijeme Mađarske i Austrije jedini bili koji se nisu bojali, da u 
tamu, u kojoj su živjela naša braća, unesu žar nacionalnog preporoda. 
Ispočetka ih je bilo nekolicina; nekoliko mladih idealista, od kojih su 
većina bili bistri i nadareni. 

Kako mi je jedan od najstarijih boraca u Gradišću pripovijedao, on 
je kao mladi svećenik znao bolje mađarski nego hrvatski. Kad je došao 
u jedno hrvatsko selo blizu Bratislave za kapelana, muka mu je bila 
izreći hrvatsku propovijed, jer je malo znao hrvatski. 

— Kad sam sastavljao propovijed, tražio sam u svojoj pameti po- 
trebne riječi, a kad ih se nisam mogao sjetiti, pomislio bih: »Kako bi 
to moja draga majka rekla?« I tako sam po sjećanju na govor moje 
majke, koja.nije znala ni mađarski ni njemački nego samo hrvatski, 

obnavljao u sebi hrvatski jezik. Knjiga je hrvatskih u to vrijeme jako 
malo bilo. 

Kasnije je taj svećenik s velikom marljivošću učio i naučio odlično 
hrvatski, šta više mnogo je i pisao na hrvatskom jeziku i uz velikog 
gradišćanskog hrvatskog pjesnika i filozofa Matu Miloradića bio je naj- 
veći hrvatski nacionalni radnik. 

Slično je bilo s mnogim hrvatskim svećenicima, no kasnije je djelo 
nekolicine pojedinaca vrlo lijepo urodilo. Gradišćanski Hrvati su u po- 
slijeratnim godinama doživjeli u punom smislu svoj kulturni i nacionalni 
preporod. 

Cijelo po podne je bilo vrlo veselo u Donjoj Pulji. Svuda je bilo 
sve puno hrvatskih seljaka, a moglo se vidjeti i Nijemaca i Mađara, 
koji su došli iz obližnjih sela da vide kako se Hrvati vesele i piju, jer 
zaista ni jedan Nijemac iz ovih sela ne pozna takovo veselje i takovo 
slavlje kao što Hrvati poznaju; njima su takova veselja nešta nerazum- 
ljiva, nešto što ne odgovara njihovoj prirodi. Ni jedan Hrvat koji ne 
pozna gradišćanske Hrvate ne može zamisliti, da bi njegova braća na 
sjeveru mogla biti toliko vesela. 

A. onaj, koji gleda to veselje začudi se i te kako, kad vidi koliko 
se hrvatskog duha i hrvatske svijesti, sakrivene u srcima i nutrini tih 
bistrih i poštenih seljaka, pokaže u takovim trenutcima. Cijelo to po 
podne i cijelu tu noć ja sam s velikim začuđenjem gledao u te vesele 
ljude, koji su onda kad su postali zagrijani, pokazali svoje pravo naličje 
i vidio sam kod njih toliko hrvatskog duha, kako se nisam nikada nadao. 
Kad sam se tog popodneva nalazio među Hrvatima u Pulji, činilo mi se 
da sam u Hrvatskoj, jer je moja okolina bila zaista toliko hrvatska, da 
joj se mora zadiviti svaki Hrvat s juga. 

Mnogo se pjevalo toga dana, a većina tih pjesama bile su vrlo lijepe 
hrvatske pjesme, kojima se mora svaki diviti. Šta više, od mojih prija- 
telja đaka čuo sam kako lijepo pjevaju »Oj Ti vilo« i mnoge hrvatske 
nacionalne pjesme, od kojih su mnoge naučili u Beču, a kasnije su pre- 
nijeli u Gradišće, gdje su se raširile. 

Čuo sam toga dana, koji mi se vrlo duboko zasjekao u pamet, kako 
ti mladi Hrvati, hodajući nasred ceste pokraj njemačkih žandara, pje- 
vaju naše pjesme koje je kod nas diktatura branila; pjevali su ih ti 
mladići bez ikakove bojazni. 

Veselo, gromko i s punim zanosom pjevali su mladi Hrvati pjesmu 
koju su prije nekoliko godina naučili u Beču: »Bog poživi ptića«... 

* 


Na večer se ono veselje što je trajalo cijelog popodneva, pretvorilo 
u neko obijesno, vatreno i pomamno mahnitanje. Jer iznad svega toga 

veselja, iznad sve te atmosfere pjesama, plesanja, sviranja i veselja 
lebdilo je nešto strašno što je morilo svakog pojedinca: pomisao na rat... 
Iznad svega toga veselja, koje je vladalo u najvećoj mjeri, kao da se 
čulo ono gorko i tužno pitanje koje je, do podne, u svojoj propovijedi 
postavio stari borištofski župnik — »Će biti boj?« 

Ljudi kao da su htjeli da to zaborave i pili su bez mjere, pjevali, 
vriskali, vikali i u naponu mahnitosti plesali pomamno vatreni mađarski 
čardaš u kome su htjeli sve zaboraviti i prenijeti se daleko u nepoznato 
carstvo i neki posebni idealni svijet gdje nema onog kobnog pitanja 
koje je davalo neku tragičnu sliku te noći. 

Tragika te noći u kojoj se sve kovitlalo u vrtlogu veselja, pjesme 
i pijanstva, postaje mi nekako ozbiljnija, teža i crnija. Od jednog prijatelja 
čuo sam simboliziranu svu sudbinu i tragiku desetaka tisuća Hrvata u. 
Gradišću. 

— Budite uvjereni da ja imam ovdje boljih Hrvata, nego što ih 
vi imate u Hrvatskoj!« — govorio mi je taj prijatelj; » rekao mi je ono 
u što sam već i prije vjerovao. 


Kasno u noći puče glas, da će sutra biti proglašena mobilizacija i 
da će početi rat. Ono mahnitanje postalo je još vatrenije, čardaši još 
bjesniji, a pjevanje još gromkije. Svi kao da su htjeli zaboraviti tešku 
stvarnost, nestati u vihoru veselja i još jedanput — možda posljednji 
put — zaplesati, napjevati se hrvatskih pjesama i do mile volje se 
napiti. Ona slutnja, da je to veselje možda posljednje u miru, a možda 
i posljednje u životu mnogih ljudi, još je više razigrala ljude i oni su 
se još više uživjeli u svoje plesanje, pjevanje i pijančevanje. 

Uz onu prvu vijest o mobilizaciji proširiše se te noći mnoge vijesti, 
od kojih su većina bile lažne i stvarale su još veću zabunu i kao među 
ljudima. 

Najedamput se proširi vijest: »Dolaze Talijani u pomoć Nijemcima. 
Noćas će ovuda proći«. Mnogi se uplašiše, kaos je postao još veći, a 
vijest je, dakako, bila izmišljena i pričinjala se strašnom u toj ludoj i 
tajanstvenoj noći. 

Dok su ljudi i mlađarija mahnitali i plivali u moru veselja, mnoge 
su žene skoro plakale, jer su sve svjesnije bile teškog stanja. 

Radio vijesti su dokazale, da imaju te žene razloga, da su tako tužne 
i da mnogi zaista mogu misliti da se zadnji put do ludila mogu veseliti. 
Kasno u noći se izgubio onaj mladi Hrvat, kasno u noći počeli se mnogi 
razilaziti, a nas nekoliko mlađih pođosmo na drugi kraj sela. 

Jedan mladi učiteljski pripravnik pripovijeda mi kako je bio za- 
tvoren poslije »anšlusa« i vrlo veselo mi uvijek govori: »Dragi brate 
iz Hrvatske«. 

Svaki kome me je moj prijatelj predstavio kao Hrvata iz Južne 
Domovine, srdačno me pozdravljao, rukovao se sa mnom i s velikom 
ljubavlju pitao za Domovinu i govorio o hrvatstvu. 

Kasno u noći ore se hrvatske pjesme, a ta noć se čini tako tajin- 
stvena i strašna. 

Bilo je to zadnje hrvatsko veselje u Gradišću gedje novoga rata... 
Tog dana i te noći sam u vrtlogu veselja puljanskog »kiritofa« upoznao 
dušu, srce, svu tragiku i hrvatstvo gradišćanskih Hrvata. 

* 


U ponedjeljak 27. kolovoza svi su dućani morali biti zatvoreni i 
odmah se pročulo, da će se dijeliti karte za jelo. Dakle nastupa zaista 
pravo ratno vrijeme. 

U Borištofu je bilo kao i u Pulji i drugim hrvatskim selima: ljudi 
su bili zaplašeni i pokušavali su da potajno gdje u dućanu kupe robe, 
jer su se bojali da na karte ne će moći dosta dobiti. Svuda uplašena lica. 
Žene plaču za onima koji su već otišli u vojsku, a muškarci čekaju sa 
zebnjom da ih pozovu u vojsku. 

Autobusni i željeznički promet su poremećeni. Mnoge vožnje vla- 
kova su otkazane, jer su vlakovi potrebni za vojsku. Mjesto nekoliko 
sati, koliko traje u normalnim prilikama vožnja do Beča, mnogi se voze 
po cijeli dan, jer vlak često stoji i dugo čeka. 

Na općini se dijele karte za hranu. To su listovi narančasto-crven- 
kaste boje na kojima piše »Ausweiskarte«, a u kvadratima stoje brojke 
i naziv hrane. Kad čovjek kupuje na kartu, trgovac mu izreže kvadrat 
na kojemu je zapisana ona vrsta hrane i spremi radi kontrole taj pa- 
Pirić. Ljudi zabrinuto ulaze u lijepu općinsku zgradu i dobivaju karte 
za svakog člana obitelji (osim za djecu do 10 godina). 

Sve su gostionice prazne, a na ulicama je sve puno ljudi. Nitko 
me radi, svi pripovijedaju i instinktivno čekaju na nešto strašno što 
mora doći. 

U utorak 29. kolovoza trebala se držati u Filežu glavna godišnja 
skupština Hrvatskog kulturnog društva, no otkazana je, jer su mnogi 
povjerenici H. K. D-a u vojsci, a onima preostalima je teško doći zbog 
kaotičnih saobraćajnih prilika. 

Mnogi ljudi sjede uz radio aparate i slušaju vijesti, a te su vijesti 
takove da svaki sve više vjeruje da će doći ono strašno, ono što očekuje 
cijeli svijet, a što očekuje i šaka Hrvata u njemačkom oceanu. 

Sablasno iz radio aparata prodiru zvukovi ratnih i vojničkih korač- 
nica, a nakon svih tih melodija u kojima se najviše čuje bubanj, dolazi, 
Bog zna po koji put, po spikeru najavljeni: »Marsch der Deutschen 
in Polen«. : 


320 


Frakanova je lijepo hrvatsko selo na piu od Donje Pulje prema 
mađarskoj granici. 

Mjesto je čisto hrvatsko (ima preko 1000 Hrvata), uredno je i na 
glasu je zbog svoga bogatstva. 

Tu u tišini prostranog i lijepog župničkog doma živi jedan od ne- 
kadašnjih najagilnijih hrvatskih radnika u Gradišću i najbolji hrvatski 
gradišćanski pisac-svećenik Ignac Horvat. 

Pošao sam s mojim prijateljem tom vrijednom hrvatskom svećeniku 
jednog lijepog popodneva, koncem kolovoza, kada se već svuda osjećala 
blizina velikog požara. U tišini radne sobe autora lijepe zbirke pripo- 
vijedaka »Veliki i mali« i svetojeronimskog izdanja »Gradišćanke«, u 
atmosferi hrvatske gostoljubivosti koja se i tu, u tuđini sačuvala, sjedili 
smo duže vremena i pripovijedali. 

U toj sobi vidi se i duševni horizont tog našeg najboljeg gradišćan- 
skog pripovjedača: mnogo knjiga, među kojima i lijepih hrvatskih. 

— Da li pišete šta, velečasni? — zapitao sam gospodina Horvata. 

— Malo sada pišem. Kad bih sve ono sabrao, što sam osim onih mojih 
dviju knjiga napisao, bilo bi to mnogo. Možda ću izdati u budućnosti dvije 
knjige. | 

Razgovaram s onim čuvstvom ljubavi, koje osjeća čovjek kad nađe 
brata u tuđini. Horvatove riječi teku polagano, odmjereno i njegovoj 
osobi daju izgled marljivog, požrtvovnog i odlučnog Hrvata. ' 

— Kako sam saznao, rukopis hrvatskog kalendara »Naša domovina« 
već se nalazio radi formalnosti na cenzuri u Berlinu. 

— Ako ne bude rata, onda ću posjetiti Hrvatsku i donijet ću gospo- 
dinu profesoru Ujeviću svoj prilog o književnosti gradišćanskih Hrvata 
za njegovu Enciklopediju. 

Pred večer se opraštamo sa frakanovskim župnikom Ignacom Hor- 
vatom, gradišćanskim književnikom, bivšim predsjednikom H. K. D-a 
i nekadašnjim župnikom u Novoj Gori u Južnom Gradišću. 

* 

Prvoga rujna 1939. 

Oko sedam sati u jutro čujemo spikerov glas: »Achtung, Achtung, 
wir bringen eine Sondermitteilung«. Brzo ustajemo iz kreveta, moj pri- 
jatelj i ja, bježimo k radio aparatu i napeto slušamo spikerove riječi. 
Nešto kasnije čujemo vijesti o ujedinjenju Danciga s Njemačkom. Neki 
nam trnci prolaze tijelom. 

Sad nam se činilo jasnije nego ikada do sada da mora doći ono, 
zbog čega se u zadnje vrijeme popisao sav benzin, zbog čega je odgođen 
»Reichsparteitag« u Miinchenu (koji je trebao nositi ime »stranački dan 
mira«...), zbog čega su uvedene karte za hranu, unovačeni mnogi ljudi 

među kojima ima i mnogo starih, mora doći ono zbog čega je u zadnje 
vrijeme toliki kaos. 

Spikerove riječi »Deutschlandsender«-a govore o sve većim iznena- 
đenjima. Nakon što je pročitao poruku danciškog župskog vođe Forstera 
i donio mnogo iscrpnih vijesti o ujedinjenju Danciga, govori o teškim 
borbama koje su prošle noći započele na njemačko-poljskoj granici. 

Najviše nas je iznenadilo kad je rekao i više puta ponovio, da će 
u deset sati početi sjednica Reichstaga i da će govoriti Hitler. 

Nestrpljivo očekujemo to vrijeme i nagađamo šta će po prilici go- 
voriti Hitler. Neki misle da će proglasiti opću mobilizaciju i navijestiti 
rat Poljskoj, a drugi opet drugo misle. 

»Bit će boj...« govore mnogi i uzdišu. Drugi se opet tješe da još sve 
nije propalo i da možda neće biti rata. 

Oko deset sati je bilo u sobi kraj radio aparata mnoštvo ljudi. Svi 
napeto čekaju da počne prenos i nepomično gledaju u aparat iz kojega će 
se čuti historijske riječi. 

Nešto poslije deset spiker najavljuje Hitlerov dolazak; čuje se burno 
klicanje i pljeskanje. Goring otvara sjednicu na kojoj će doskora Hitler 
da odluči hoće li biti rat ili mir. Burno pozdravljen počinje Hitler go- 
voriti. Riječ po riječ, rečenica za rečenicom i odvija se govor koji su 
milijuni sa zebnjom očekivali, koji smo mi oko aparata nestrpljivo oče- 
kivali sa pritajenom nadom u dnu naše duše da će ipak još možda to 
sve proći bez rata. , 

Među prvim rečenicama naglašava Hitler: »Danzig je bio a i sada 
je njemački grad. Koridor je bio a i sada je njemački«. 

Nakon nekih rečenica čuje se urnebesko odobravanje i klicanje. 
Govor teče dalje, jedna historijska rečenica za drugom. Mi kod radio 
aparata mirno sjedimo i kao nijemi slušamo riječi koje će odgovoriti na 
ono pitanje koje nas kroz dane i dane muči »Će biti boj?7...« 

Nakon što je spomenuo poljske provokacije i govorio o paktu sa 
Sovjetskom Rusijom govori o njemačkim ciljevima. Sve jasnije vidimo 
da je nakon zadnjeg pokušaja da se spasi mir nemoguće izbjeći rat. 

Kako saznajemo od tri četvrt šest u jutro bore se njemačke trupe 
s poljskim. Hitlerove riječi sve više potvrđuju da će biti rat i da će se 
Njemačka boriti protiv Poljske. 

Kad je Hitler rekao da je obukao svoj ratni kaput i da ga ne će 
skinuti prije pobjede i kad je objavio svoj testament, bilo je jasno da tim 
riječima navješćuje cijelom svijetu da će započeti rat protiv Poljske. 

Svima nam je nekako čudno pri duši. Trnci nas prožimaju i buljimo 
kao izbezumljeni u radio aparat gotovo ne vjerujući da smo čuli tako 
strašne riječi s kojima je uništen mir. | 

Mislio sam da sanjam, ali ne; to je bila strašna i istinita činjenica, 
ratjebioobjavljen. 

Poslije svršetka govora i uzakonjenja ujedinjenja Danziga s Njemač- 
kom, nakon Frickovih i Goringovih riječi, dok se kroz aparat čuju zvuci 
njemačke nacionalne himne a nešto kasnije i nacionalsocijalističke, mi 
svi stojimo pred strašnim dojmom: započeo je rat. 

Žene sa suzama u očima govore riječi koje tako strašno odzvanjaju: 
»Boj je...« 

Po cijelom je selu nastao još veći kaos. 

Ljudi hodaju kao izbezumljeni, žene plaču, a mnogi mlađi ljudi 
čekaju da ih vojne vlasti pozovu u vojsku! 

Ja sam se pitao šta da sada činim. Da se odvezem kući, vrlo je nez- 
godno, jer promet nije normalan. Preko Mađarske ne mogu kući, jer 
ovdje ne mogu kupiti kartu za vožnju preko Mađarske. 


Bojao sam se da će mi vlasti kao strancu praviti neprilike pa sam 
išao na općinu da zapitam načelnika šta da radim. 

Razgovaram s načelnikom koji je Hrvat i vrlo je prijazan čovjek. 
Savjetovao mi je ono što sam ja sam kanio — neka ostanem u Njemačkoj 
dok se ne vidi šta će biti i dok se to malo ne sredi. A ovdje kod prijatelja 
u bogatom gradišćanskom selu, kod svoje hrvatske braće posve sam 
siguran i mogu kao stranac mirno živjeti i kasnije se po potrebi vratiti 
kući. 

Gladi se nisam bojao jer su roditelji mog prijatelja dobro stojeći 
seljaci, a čak da sam i kartu podigao, mogao bih biti potpuno sit, jer je 
s njima bila omogućena bez razlike pravedna podjela hrane, a ljudi se 
nisu morali bojati da će židov — kapitalistički krugovi i mali kramarčići 
nabijati cijene i zarađivati milijune. 

Za takove špekulante bio je određen konc-logor! 

Odmah je bila izdana naredba o zamračivanju. Dodijeljeni su ljudi 
na službu »Luftschutza«. Premda nije postojala ni najmanja mogućnost 
da neko dođe bombardirati ta sela, ipak se na vrlo komičan način u 
Velikom Borištofu organizirala »obrana za navalu iz zraka«. 

Na mnogim kućama koje su imale podrum osvanuli su na kartonu 
natpisi »Luftschutzkeller« sa nejednako napisanim brojevima kuća kojih 
se stanovnici moraju tu skloniti. 

Kod jednog mog drugog prijatelja bili su u posjetu neki Hrvati iz 
Amerike, inače njegovi rođaci iz Borištofa osim jedne rođakinje koja je 
bila Njemica iz Amerike. Još prije nego je izbio rat htjeli su otići u 
Ameriku, no nakon nekoliko dana vratiše se iz Beča gdje im je konzul 
rekao da ni jedan parobrod ne vozi u Ameriku. 

U teškoj neizvjesnosti morali su sada čekati ovdje kod svojih rođaka 
u Borištofu dok im američki konzul iz Beča ne javi kad mogu poči u 
Ameriku. Kasnije kad sam odlazio u Beč, još su ostali u Borištofu; istog 
dana kad sam odlazio, dobili su brzojav od konzula da neko od njih dođe 
u Beč da konzul javi potankosti o njihovu odlasku. Ne znam kako su i 
kada su se vratili kući u Ameriku. 

(Vrijedno je tom zgodom istaknuti da u Americi ima nekoliko tisuća 
gradišćanskih Hrvata. Jedan Borištofčan mi je rekao da iz samog Bori- 
štofa ima u Americi preko 200 ljudi). 

Upoznao sam hrvatskog gradišćanskog slikara Rolfa Klaudusa, sada 
nadzornika škola u penziji. Živi povučeno u Malom Borištofu. Prije je 
uz dra Lovru Karalla, bivšeg političkog vođu gradišćanskih Hrvata, bio 
jedan od najmarljivijih hrvatskih radnika. 

Talentiran je slikar, a čuo sam da sada piše i da će doskora i izdati 
jedno djelo o gradišćanskim Hrvatima. 

Pita me za Zagreb i s ushitom pripovijeda o dojmovima sa svoga 
posjeta Hrvatskoj. 

Ljubav za Južnom Domovinom, koju sam primjetio kod mnogih gra- 
dišćanskih Hrvata, vidio sam u očima tog našeg slikara. A ko zna za 
stanje Rolfa Klaudusa i za razlog njegova penzioniranja zavolit će 
toga čovjeka. 

Na rastanku mi toplo steže ruku: »Pozdravite braću u Hrvatskoj!« 

»Mi bismo se vratili...« To sam jednog dana čuo od jednog seljaka 
koji mi je to govorio iskreno i uvjerljivo, a ta me rečenica vrlo iznenadila 
i — razveselila. 

Ostavljao sam Borištof pun lijepih uspomena na to najsvjesnije 
hrvatsko selo u Gradišću, mjesto odakle su potekle sve hrvatske akcije 
u Gradišću, gdje su se rodile i »Hrvatske Novine«. 

Prijatelji su me pratili do Horičona obližnjeg njemačkog sela' gdje 
je stanica na pruzi za Beč. 

Popodnevno je sunce obasjavalo to lijepo hrvatsko selo gdje sam 
doživio povijesne dane početka novog rata, gdje sam upoznao srce hrvat- 
skog Gradišća. 

Iza zelenih pitomih brežuljaka ostavio sam hrvatsko mjesto u tuđem 
oceanu. »Burgenland-Express« kako Nijemci u šali nazivaju vlak koji 
preko Šoprona vozi u Bečko Novo Mjesto pošao je prema granici. Vlak 
koji ide u Beč iz Gradišća ili u Eisenstadt (hrvatski: Železno) mora voziti 
preko mađarskog teritorija t. j. preko onog dijela Mađarske koji se poput 
jezika produžio južnim dijelom Niuzaljskog jezera prema Donjoaustrijsko- 
gradišjanskoj granici. Jure Prpić. 

UTJECAJ RATOVA NA SUDBINU NARODA | DRŽAVA 


Kao što je kod pojedinaca ubijanje znatna promjena u životu poje- 
dinca, tako je i kod naroda i država rat faktor sudbonosnih.izna- 
čajnih promjena. Kako kod onih naroda i država, koje rat dobiju, 
tako isto i kod onih, koje ga gube. Kod primitivnih isto onako kao i kod 
kulturnih. 

Kod naroda, kod kojih se rat redovito vodi iz težnje za vladanjem 
ili osvajanjem, ako rat uspije, šire se ili osiljavaju napadači, ako rat 
propadne, šire se i osiljavaju braniči. Proširivanjem teritorija biva kraj, 
nad kojim se vlada veći, nego prije rata, dok osiljavanjem vlasti vlast 
postaje jača, nego što je bila prije rata. I tako redovito narodi, koji su 
prije ratova bili maleni s dobivenim ratom oni bivaju s teritorijem veći, 
a sa vlašću jači. Naprotiv kod onih, koji rat izgube, sve je obratno. 
S teritorijem, koji je prije rata bio veći s njime, ako se poslije izgublje- 
nog rata ne bude manji, sa vlašću se sigurno biva — slabiji. Prema 
mirnodopskom stanju, u kojem su narodi bili manji po teritoriju ili 
slabiji po vlast, rat, po kojem se teritorij uvećao, a vlast ojačala, kat- 
kada poprimajući i državni oblik, ili obratno, po kojemu se veći teritorij 
umanjio, a jača vlast oslabila, svakako da u životu naroda 
znači promjene sudbonosnije i značajnije naravi, 
nego što je ikoja mirnodopska promjena u životu 
naroda. o an I 

Dakle, u životu naroda ratovi (uključivši i revolucije kao vidove 
masovnog ubijanja) su oni faktori koji u životu naroda izazivlju svagda 
najznačajnije i najsudbonosnije promjene. To znači, ako rat i revolucija 
uspije, ide se daleko unaprijed i više, nego u ikoje 
mirnodopsko doba. Naprotiv, ako se s ratom ne 
uspije, ide se natrag i strada se više, nego u ikoje 
mirno vrijeme. 


Prema tome uspio rat ili neuspio za rata se redovito zbivaju znatne 
promjene u životu naroda. Po ratovima narodi ili padaju 
u ropstvo, ili se oslobadjaju ropstva, šire se pro- 
stranstvom, ili jačaju sa moći. Iskustva o postanku naroda, 
širenju teritorija, jačanju organizatorne moći, o postanku država i svjet- 
skih imperija svjedoče o tome najviše. Promatraju li se narodna oslo- 
bođenja, uspostava država, stvaranja imperija kao najznačajnije pro- 
mjene u životu naroda — samo u prerijetkim slučajevima narod se oslo- 
bađao ropstva, širio teritorijem, uspostavljao državu i stvarao imperije, 
blagonaklonim otpuštanjem ili ženidbama, t. j. 
mirom. U svim ostalim slučajevima kako kod primitivnih, tako i kod 
kulturnih naroda, kako u prapovijesti tako i u starom, srednjem i novom 

vijeku to se obavljalo masovnim ubijanjem t. j. revolu- 
cijom ili ratom. 


U starom vijeku od neznatnog rimskog naselja veliko rimsko carstvo 
postalo je velikim i carstvom samo po — ratovima. Po. ratovima Make- 
donija je postala velika, a Aleksandar makedonski — veliki. U vrijeme 
velikih seoba naroda — narodi su seobu obavljali — ratovima. U sred- 
njem vijeku narodi su postajali teritorijem veći i državnom vlasti jači 
rijetko — feudom i rodbinskim naslijeđem, a naj- 
češće ratovima. Povijest svakog naroda, a napose Rusa, Turaka, 
Engleza, Francuza, Španjolaca, Nijemaca, Bugara pa i Hrvata o tome 
svjedoče najviše. Kod Hrvata, kao u ostalom i kod svih ostalih naroda, 
Hrvatska se samo sa ratovima teritorijalno proširila u tomislavske i 
krešimirske granice, te osilila sa vlasti u vidu države. O novom vijeku 
ne treba ni govoriti. U tome vijeku nema niti jednoga naroda, koji po 
ratu kao njegovim uzrokom ne bi postao, propao, 
podržavio se ili proširio. Po ratovima postala je Belgija, 
Nizozemska, Danska, Švedska i Norveška. Po ratovima tursko carstvo 
je postalo, ali i propalo. Isto tako poslije propasti turskog carstva po 
ratovima su postale Rumunjska, Bugarska, Srbija i Grčka. Po ratu pro- 
padala je Austro-Ugarska i na njezinim ruševinama uspostavljala se po- 
najprije Italija, a zatim Čehoslovačka i Poljska. Isto tako po ratu su 
se na oslabljenoj Rusiji uspostavile Finska, Estonija, Letonija i Litva. 
Po ratovima Engleska je postala najveća evropska i svjetska velika vlast, 
jer je vodila najviše ratova, Francuska manja, jer je vodila manje, a 
Njemačka još manja, jer je vodila najmanje. Jednom riječi po rato- 
vima po krvi iklanju narodi postaju ili nestaju, 
padajuilisedižu. Po ratovima narodi postaju države, i ako u dalj- 
njim ratovima kao takve ne propadnu, takve države po ratovima bivaju 
sve veće i veće, postaju državne zajednice, a ne rijetko i svjetske impe- 
rije. Povijest Egipta, Perzije, makedonskog, rimskog, turskog ili en- 
gleskog carstva najizrazitije su slike i prilike naroda, koji su po ratovima 
postali države, zatim državne zajednice i na koncu imperije. 

Međutim rat takvo značenje i takav utjecaj nema samo u životu 
naroda, nego i u životu država. Ako država koja vodi rat dobije rat, 
bogatstva države se umnažaju, moć državne uprave raste, a s time i 
sve ostalo na području narodnoga života. Na području umjetnosti, zna- 
nosti, prava i politike isto onako kao i na području svih ostalih mate- 
rijalnih dobara. Naprotiv izgubi li neka država rat, a ne propadne, rat 
je i u takvom slučaju opet faktor značajnih promjena u životu države. 
Ako ne propadne i ne prestane opstojati, ona se bilo čime smanjuje. 
Ako nesateritorijem, tada se smanjuje sa vlašću državne 
uprave, ako ne sa granicama, onda sigurno sacare- 

vima, kraljevima ili vrstom vladavine. Poslije izgub- 
ljenog rata carevine ili kraljevine često se mijenjaju u demokratske 
republike, apsolutizam i diktatura vraćaju se u ustavnost, a monarhizam 
u demokraciju i parlamentarizam, dok narodi, stranke ilj staleži, koji 
dotada nisu imali većih sloboda i jačeg utjecaja u životu države poslije 
izgubljenih ratova redovito dolaze do jačeg utjecaja i većih sloboda u 
državi. Primjerice u starom vijeku, dok je rimsko carstvo dobivalo ra- 
tove, moć careva je bila sve veća i veća, no kad je carstvo počelo gubiti 
ratove, moć je bivala sve slabija i slabija. U srednjem vijeku, kada su 
carevi i kraljevi gubili rat, plemićima su se davali feudi, narodima povla- 
stice, jednima i drugima — ustavi. U novom vijeku, kad su carevi i kra- 
ljevi vodili uspjele ratove nije bilo revolucija. No kada je nakon neuspje- 
lih ratova nastala n. pr. u Francuskoj bijeda, revolucija je brzo uslije- 
dila, a kralj izgubio glavu. Napoleon, dok je pobjeđivao, širio državu i 
jačao svoju vlast, bio je imperator, ali kada je počeo gubiti ratove, ubrzo 
je izgubio vlast, teritorij i postao — zatočnik. Pa i u najnovije vrijeme 
ima rat isti utjecaj na život država. U svjetskom ratu Rusija, koja je 
vodila rat, ali više bez uspjeha, nego s uspjehom, ostaje bez cara uz 
socijalne promjene, koje se za vrijeme mira nisu nikako mogle ostvariti. 
Isto tako i Austro-Ugarska nakon stoljetnog opstanka kao država; i kra- 
ljevina poslije rata koji je izgubila, propada i kao kraljevina i kao 
država. Slično je bilo i s Njemačkom. Nakon stogodišnje vladavine di- 
nastije i stogodišnjeg carstva izgubivši rat i Njemačka poslije rata ostaje 
i bez cara i bez dinastije. Prema tome kako se vidi iz pobrojanih činje- 
nica, radi rata zbivaju se i u najnovije vrijeme kao i najstarije, u životu 
naroda kao i u životu država znatne promjene. Promjene povi- 
jesnog značenja i važnosti. 


Međutim za ratove kao faktore značajnih i sudbonosnih promjena u 
životu naroda i država ne svjedoče samo povijesne činjenice, nego i 
statistički podaci. Iz pobrojanih odnosa ratnih godina između malenih 
naroda i država statistički podaci upućuju nas na slijedeće zaključivanje: 
u četiri stotine godina t. j. od 1500.—1900. Rusija je ratovala 238 godina, 
Turska 232, Austrija 213, Engleska 207, Francuska 193, Poljska 137, Holan- 
dija 106, Njemačka 102, a Danska samo 90 godina... 


Upoređuje li se sada na osnovu tih statističkih podataka broj ratova 
u tih 400 godina, u kojima su sudjelovali pojedini narodi i države, vidi 
se da na Rusiju, Tursku, Austriju, Englesku i Francusku otpada najveći 
broj ratnih godina, na Njemačku manji, a na Dansku još manji. Prema 
tome na osnovu brojčanih odnosa ratnih godina u posljednja četiri sto- 
ljeća između pojedinih naroda vidi se, da su u svijetu tokom tih 400 
godina bile — najveće one države, koje su vodile naj- 

više ratova, zatim manje one koje su vodile manje, 
onda najmanje one, koje su vodile najmanje, a nika- 
kve one, koje nisu vodile nikakve ratove ili pak 
nekakve, ali uvijek više za druge nego |2li za sebe. 

Za narode i države, koji su maleni ili veliki, a koji su vodili manje 
ratova, nego ostali maleni ili veliki narodi takav odnos broja 
ratnih godina se veličinom i moći države znači sva- 
kako veoma mnogo. Osobito u današnje vrijeme, u kojemu su se 
sukobile velike vlasti. I to s jedne strane velike vlasti, koje su vodile 
najviše ratova (Engleska i Francuska), a s druge velike, koje su vodile 
najmanje (Njemačka i Italija). Promjene, koje bi na osnovu brojčanih 
odnosa ratnih godina unazad četiri stoljeća imale uslijediti u prilog 
države, koja je vodila najmanje ratova, ako ne uslijede u ovome, u jed- 
nome će sigurno. Danas ili sutra, prije ili kasnije radi rata kao faktora 
sudbonosnih i značajnih promjena u životu država i engleski imperij 
morat će stići sudbina turskog carstva i Austro-ugarske monarhije iz 
novoga vijeka, kao španjolskoga ili rimskoga iz srednjega i staroga. 

To znači prema povijesnim činjenicama kao i statističkim podacima 
ratovi su oduvijek bili neizostavan faktor značajnih i sudbonosnih pro- 
mjena u životu naroda i država. Po ratovima i samo po njima 
narodi se šire, postaju veći, jači i moćniji; ponjima 
narodi postaju države prvo malene, onda veće, a za- 
tim još veće, moćnije i silnije; po njima narodi i 
države postaju i nastaju, dižu se i padaju. U prošlosti 
takvom neumitnom utjecaju rata na život naroda i država nije mogao 
nitko izbjeći, u srednjem isto tako, u novom još manje, a danas još 
najmanje. I uopće nikada. Još bolje sve dotle, dok na svijetu 
budu živjeli narodi i države takvim životom, u ko- 
jemu seratizmjenjuje mirom, a mir — ratom. 


Ante Oršanić 

BAČKA HRVATSKA 


(Predavanje održano na »Dan bačko-baranskih Hrvata« 14. travnja 1940. 
u Zagrebu) 


— Mač nije posjekao još ni jednu misao, ni 
jedna misao nije poginula niti na stratištu, niti 
u zatvoru. (Dr. A. Starčević) 


Pitanje bunjevačko-šokačkih Hrvata nije bilo valjda još nikada tako 
važno i suvremeno kao danas, u ove teške i nemirne dane, kada oko nas 
grme topovi, a jauci patničke braće ljudi paraju uši i nebo. Valjda još nikada 
jedno vrijeme nije bilo tako nestalno i prevrtljivo kao ovo naše, današnje 
vrijeme, vrijeme ćudnih i nerazumljivih paradoksa i obrata, vrijeme, koje 
sasvim otvoreno i jasno potvrdjuje, da smo mi samo djeca barbarskog sto- 
ljeća, koje nikada ne će moći opravdati pred vječnim sucem novu klaonicu 
čovječanstva. 

I u takvim danima, koji ne zbunjuju jake, došlo je do izražaja kao još 
nikada ranije pitanje 

da li će bunjevačko-šokački Hrvati biti u Hrvatskoj 
ili u Srbiji. 

O tome danas pišu i govore i zvani i nezvani, pa ne će biti na odmet, 
da konačno i mi kažemo koju riječ o tome, da i mi odgovorimo na to pitanje, 
jer mi kroz ovih dvadesetak godina ipak nismo ostali nedonoščad. O nama 
se radi, pa valjda bar onda može i mora vrijediti i naša riječ. 

Život je realan i naša nemirna i nestalna, prevrtljiva i paradoksalna 
današnjica je ipak realna, pa zato treba smiono i muški pogledati realnosti 
u oči i jasno istaknuti činjenice, odvojiti ono što doista jest od onoga 
što će biti, što bi moglo ili moralo biti. 

Bačka Hrvatska nije danas u granicama Banovine Hrvatske. To je real- 
nost, koja nam svima a pogotovo nama — sinovima bačko-baranjskih ravnica 
— nameće nove i teške dužnosti i podržava snagu, aktualnost i zamašitost 
našega općehrvatskog, a specijalno bačko-hrvatskog ceterum censeo, 
koji je već nebrojeno puta jasno i glasno prošao kroz našu štampu kao 
krvavi krik zapostavljene braće, kroz naše dvorane kao posljednji vapaj 
nevino osudjenih, kroz naša sela i gradove kao izraz narodne volje, kroz 
našu Hrvatsku od Subotice do Kotora kao spontana jeka duše jednoga naroda, 
maloga naroda, ali zato naroda, koji je opravdao svoje postojanje na svijetu 
i svoje pravo na život, jer se zove narod hrvatski. I mi smo hrvatski narod, 
pa baš zato želimo, tražimo i hoćemo za sva vremena i za sve prilike i ne- 
prilike samo jedno: mi hoćemo jednu i zajedničku sudbinu i u dobru i u 
zlu, u borbama i patnjama, u krvi i slobodi s hrvatskom braćom iz cijele 
Hrvatske, mi hoćemo i moramo biti u Hrvatskoj, jer za nas nema Hrvatske 
i nema svršetka borbe, dok i Subotica ne bude granitni medjaš naše Hrvatske. 

Bačka Hrvatska (kada to kažem, mislim na hrvatsko etničko područje 
takozvane Vojvodine uopće) nikada nije ni tražila ništa drugo nego zajednicu 
sa Zagrebom i zajedničku sudbinu s banskom, slavonskom, turskom i dalma- 
tinskom Hrvatskom bez obzira na vrstu te sudbine. Svi predstavnici Bačke 
Hrvatske jasno su i u svakoj zgodi isticali tu misao jučer, ističu je danas, 

a isticat će tu misao uvijek bez obzira na sve, jer su s tom mišlju rođeni, 
s tom mišlju žive, a s tom mišlju će 1 umrijeti, ako ustreba, jer ni čovjek 
ne priznaje poteškoće, koje bi ga mogle zaustaviti u izvršenju životnog za- 
datka, a pogotovo to ne može i ne će priznati jedan narod ili jedna grana 
narodna. 

Naše pravo na Bačku Hrvatsku je jasno i nedvojbeno. Bačka Hrvatska 
kao pojam obuhvaća hrvatski etnički dio tkzv. Vojvodine u kojem prema 
državnim statistikama iz 1931. g. kada je službeno proglašeno antidržavnima 
samo spominjanje hrvatskog imena, živi 


93.000 Hrvata prema 51.000 Srba, 


a po našim statistikama, koje nisu nipošto propagandističke i tendenciozne, 
osvajačke, nego sasvim točne i gotov temelj za svako objektivno i naučno 
istraživanje etničkog problema Bačke Hrvatske ima nas: 


180.000 Hrvata prema 45.000 Srba. 


Hrvatsko etničko područje tkzv. Vojvodine priraslo je uz dio slavonske i 
srijemske Hrvatske, a dijeli ga od drugog dijela tkzv. Vojvodine linija: Subo- 
tica—Bačka Palanka—Ilok. Na tom području, koje obuhvata nešto više od 6 
kotara (tkzv. Vojvodina ima ukupno 27 kotara i to 6 hrvatskih i 21 nehrvat- 
skih, ali niti srpskih, jer ima mnogo Madjara i Nijemaca) ima 256.000 kato- 
lika, oko 50.000 pravoslavaca i 80.000 evangelika! Ti kotari su: Batina i Darda 
u Baranji i Subotica, Sombor, Apatin i Odžaci (s dijelovima Bačkotopolskog 
i Bačkopalanačkog kotara) u Bačkoj. 

U tih 6 hrvatskih kotara po državnim statistikama iz 1931. g. nema ni 
10% Srba zajedno sa svima doseljenicima (kolonisti, činovnici, žandari, vojska 
i sl.), dok su na tom području grupirani gotovo svi vojvodjanski Hrvati (rasuti 
su još po cijeloj tkzv. Vojvodini, a ima ih po državnoj statistici 12.000; u 
Madjarskoj po madjarskim statistikama 45.000 što je daleko premalo prema 
stvarnom broju; i u Rumunjskoj po rumunjskim statistikama 11.000), pa već 
i to pokazuje da su ti krajevi u kojima žive kao kompaktna cjelina Bunjevci 
i Šokci, etnički apsolutno hrvatski. Onda je pravedno da ti krajevi budu i 
politički hrvatski, jer nema apsolutno ni jednog objektivnog i pravednog 
razloga da se Bački Hrvati uklope u područje životnog interesa Srba, budući 
da su osim etničkih razloga i sve životne manifestacije bačkih i baranjskih 
Hrvata bile isključivo i izrazito hrvatske. 

Za vrijeme hrvatskog narodnog preporoda bački Hrvati su se nazivali 
Iirima, a drugi susjedni narodi ih zovu Dalmatincima. Preporoditelj bunje- 
vačko-šokačkih Hrvata biskup Ivan Antunović, zajedno sa svojim suradni- 
cima, održava tijesnu vezu s hrvatskim kulturnim prvacima onoga vremena, 
a izdaje knjige i novine ijekavicom. To je jasan dokaz, da je i prije 
1918. g. bilo jasno istaknuta u svim manifestacijama nacionalnog i kulturnog 
života bunjevačko-šokačkih Hrvata orijentacija prema glavnom gradu Za- 
grebu i Hrvatskoj. Za vrijeme rata i politički život Bačkih Hrvata okreće se 
prema glavnom gradu Zagrebu i Hrvatskoj, pa već 1918. Blaško Rajić traži 
u Zagrebu pripojenje Hrvatskoj. Prevrat je u Subotici izvršen 1918. g. pod 
hrvatskom zastavom, a na mirovnoj konferenciji u Parizu Blaško Rajić i 
Djido Vuković su uspješno dokazivali i dokazali hrvatstvo Bunjevaca i Šokaca. 
Poslije 1918. bilo je mnogo i mnogo izrazito hrvatskih manifestacija, a spomenut 
ćemo samo: Proslavu 1000 godišnjice hrvatskog kraljevstva 1925., proslavu 
250 god. dolaska u nove krajeve 1936. i napokon svečanu akademiju u Zagrebu 
1939. godine. | 

Srbi nemaju nikakvo ljudsko, moralno i nacionalno pravo na tu našu 
Bačku Hrvatsku, jer čak i njihove statistike govore, da je to bilo naše silom 
prava, a ne pravom sile, da je danas naše po pravu, a da sutra i faktično 

u životu bude naše, to je zadaća naših života i naše mladosti, to je zakon, 
koji se mora izvršiti, da naši životi budu dostojni sami sebe. 

Bačka Hrvatska u svojoj prošlosti nije poznavala lijepih dana, nego je 
bila tudja kolonija, ali kolonija je prelijepo ime i za samu zemlju kao 
i za one, koji su jednako prije 1918. kao i poslije 1918. haračili po toj dragoj 
zemlji bahato i nepromišljeno. 

Govoriti u Hrvatskoj, srcu Hrvatske, o nepravdama i zapostavljanjima, 
o krvavom sarkazmu narodnih neprijatelja nije potrebno. Osobito to nije 
potrebno onda, ako je sve to bilo samo radi toga, da se uništi narodna svijest 
i izbriše hrvatsko ime. Pa sva naša Hrvatska i nije ništa drugo nego skup 
žrtava, jedno tijelo izranjeno u svakom svojem atomiću nepravdama tudjina, 
jedan prodoran i nadzemaljski krik patničke braće ljudi za Pravdom i Slo- 
bodom. Ali još uvijek nije dovoljno jak taj krik, da sruši kuću laži, da uzdrma 
do temelja i razbije stupove koji drže tu kuću. Još uvijek nije dovoljno jak 
taj krik, ali to još ne znači i ne smije značiti, da nikada ne će biti dovoljno jak! 

Bačka Hrvatska danas ista je kao što je bila jučer: zaboravljena, za- 
puštena, bespravna i progonjena. Ništa se u biti nije promijenilo, a ipak se 
je mnogo promijenilo. Promijenile su se prilike oko nas i medju nama, a da 
mi tu promjenu nismo osjetili drukčije osim na našu štetu, što se tiče utroška 
snage i životnih energija, ali na našu korist, što se tiče borbenosti, rada i 
volje, da se troši nemilosrdno i posljednji djelić psihičke i fizičke snage, da 
se troši posljednji. puta, jer se još nije dovoljno istrošilo zato, da se bude 
ne samo u želji nego i u životu, u današnjici, u realnosti tamo gdje se jedino 
može i želi biti slobodan u Hrvatskoj. 

Bačka Hrvatska ista je s materijalne strane kao i ranije: i po strukturi 
narodnosnih grupa, i po svakovrsnim statistikama, i po nedostatku svake 
pravednosti, i po progonima, i po zapuštenosti, ama baš po svemu. Samo u 
jednom nije ista. 

Poslije velikih iznenadjenja, kao i poslije velikih razočaranja, slijedi period 
apatije, mrtvila i totalne nesposobnosti za svaku akciju. Ali kada se taj 
period sretno prebrodi i izdrži, onda dolazi vrijeme orkanskih napora i kidanja 
u želji, da se pobijede i iznenadjenja i razočaranja, i da se prisili sudbinu 
(mislim ljude, koji bilo zašto i bilo kako imaju stanovito vrijeme u svojim 
rukama kormilo sudbine ljudi, naroda i naroda) da više i ne pomisli na izne- 
nadjenja i razočaranja, jer svaka prenapeta žica mora puknuti i svaki orga- 
nizam mora popustiti, ako se samo napinje a ne hrani se. 


Ne smije se zaboraviti da su sjeverne granice ove države tamo gdje su 
danas isključivo zahvaljujući Bačkoj Hrvatskoj, pa će i ostati tamo samo 
onda, ako to hoće Bačka Hrvatska i ako to ona želi, a ona to hoće i želi, 
jer je ona jedini i pravi živi zid na kojem se zaustavlja i lomi Madjarska 
i madjarizacija. 

Ali Bačka Hrvatska nije samo za to na svijetu i u najplodnijem kraju 
uznemirene i nestalne, nevjerne i nepravedne Evrope, da tjelesima svojih 
sinova štiti jedne od drugih, da žuljevima svojih vrijednih ruku hrani koje- 
kakove i svakakove tudjince, probisvjete, da bude predmet popuštanja i ne- 
popuštanja, trgovine i cjenkanja, iznudjivanja i pogadjanja, posebna vrsta 
odskočne daske, da se stigne tamo kuda se želi stići i to uz pomoć te odskočne 
daske, ali — bez nje ni mimo nje. 

Bačka Hrvatska danas jedva se otela dojmu izgubljenosti i napuštenosti, 
a taj dojam nije samo današnji, i nije plod nikakvih kombinacija i prigovora 
bilo kome i bilo zašto, nego sušta stvarnost. Geopolitički položaj bunjevačko- 
šokačkih Hrvata, koji ispunjuju Bačku Hrvatsku gotovo u isto tolikom broju 
kao i najjužniji dio Madjarske, nije nimalo zavidan. Ali taj položaj svojom 
težinom ne daje zato nikome prava, da unaprijed osudjuje na propast Bačku 
Hrvatsku i tisuće vrijednih Hrvata, koji su spremni borit se za svoju Hrvat- 

sku, koji su spremni pomoći Hrvatsku svojim novim, neistrošenim i saču- 
vanim snagama. 

Ne smijemo zaboraviti, da je Bačka Hrvatska kao žitorodni kraj prevažna 
ekonomska komponenta hrvatske budućnosti i obećani kraj naše nove Hrvat- 
ske, prava nužda i imperativ zdravog razvitka i nesmetanog napretka u toj 
našoj, novoj i dragoj Hrvatskoj. | 

U prošlosti je Bačka Hrvatska redovno bila siroće za koje su se otimali, 
kada je trebalo dijeliti plodove siročetove divne zemlje, ali koje nikada nije 
dobilo ni najmanji dio najsvetijih prava kulturnog čovječanstva. Bačka Hrvat- 
ska je postala punoljetna u svojem hrvatstvu i ne želi više tutora, 
pa ne želi više biti ni siroče. Bačka Hrvatska više danas ne moli, nego 
traži i zahtijeva ono što je njezino, ono što je ljudski i pra- 
vedno, ono što ona sama hoće, a hoće da bude u Hrvatskoj. 


Bačka Hrvatska je divna i plodna zemlja, prebogata zdravim snagama, 
obiljem još neistraženih problema i motiva: životnih, socijalnih, kulturnih i 
gospodarskih, ali svi ti problemi stoje i čekaju na svoje riješavanje, jer se 
pred njima isprsio jedan gorostasni problem, prvi medju prvima i najveći 
medju najvećima, problem postojati ili ne postojati, biti ili ne 
biti u Hrvatskoj, biti iline biti Hrvat, biti ili ne biti čo- 
vjek. Taj problem ne pušta druge ispred sebe, jer je po zakonima prirode 
njegovo prvenstvo nesumnjivo i prvi uvjet bez kojega se ne može nikada 
riješiti druge probleme, jer je to prvi problem Bačke Hrvatske danas i cijele 
Hrvatske uopće. 

Naše vrijeme, koje u vrtlogu dogadjaja, bujici nasilja i metežu nesre- 
djenih duhova ne dopušta slabima ni da se samo časak zaustave i zamisle 
o dogadjajima kojih su bili svjedoci, sili nas, da budemo jaki, odlučni i 
sposobni izdržati napore, koje iziskuju naši ciljevi, sili nas, sinove Bačke 
Hrvatske u prvom redu, a onda i svu ostalu hrvatsku braću, da raskinemo 
sebe u borbi za postignuće životnih ciljeva ako je to potrebno da ostvarimo 
san vijekova i današnjice, da stvorimo nove ljude i novu Hrvatsku, da 
Hrvatska državotvorna misao Oca domovine bude stvarnost, današnjica, život. 


Bačka Hrvatska je komponenta buduće Hrvatske, ona je sastavni dio 
buduće Hrvatske, a ne odskočna daska, ne objekt sentimentalnih simpatija 
i bolećivih fraza o nemogućnosti očiglednih mogućnosti i očiglednog prava 
hrvatskog, jer Bačka Hrvatska hoće zajedničku sudbinu sa Zagrebom i 
Hrvatskom u borbama i u slobodi, u dobru i u zlu, jer za nag, sinove Bačke 
Hrvatske, nema Hrvatske bez Subotice, jer smo i mi, sinovi bunjevačko- 
šokačkih nana i sinovi slobode, Hrvatski narod, pa želimo živjeti i 
raditi u Hrvatskoj ili boriti se i doboriti se, da budemo jedanput i konačno 
i mi u Hrvatskoj. 


U svojim dušama nosili smo stoljećima vjeru u pravednoga Boga, pa i 
danas nosimo u sebi tu vjeru i znamo da pravedni Bog ne može nikada do- 
Pustiti propast jednoga naroda i jedne grane narodne, jer su sinovi toga 
naroda znali za tu vjeru neštedimice davati sebe i svoje živote, jer znamo, 
da je krv naših mučenika, da su žuljevi naših seljaka i radnika, da su nasto- 
Janja svih Hrvata u borbi za Slobodom najljepši psalam i prekrasna molitva 
Svevišnjem, molitva koja ne može ostati neuslišana, molitva, koju svaki dan 
i svaki čas ponavljaju Hrvati na svakom komadiću drage zemlje Hrvatske, 
molitva koja ne silazi s usana Hrvata. 


Bačka Hrvatska ima još jednu drugu, svoju i posebnu molitvu, koja 
izgovorena riječima označuje težnju za sjedinjenjem s ostalom hrvatskom 
braćom i ostalim hrvatskim krajevima u jednoj zajednici administrativnoj, 
političkoj i državnoj! Plodne ravnice Bačke Hrvatske bruje zvucima te 
molitve, a mi, koji danas govorimo o Bačkoj Hrvatskoj i u ime Bačke Hrvat- 

ske, mi smo samo instrumenti, koji reproduciraju tu zajedničku molitvu 1 
želju sviju sinova Bačke Hrvatske, mi i u ime njihovo govorimo: 


Hoćemo, možemo i moramo i mi biti u Hrvatskoj! 


Mi smo prvo došli i osvojili krajeve u kojima i živimo! Mi smo se 
stoljećima borili s mnogobrojnim neprijateljima, koji su dolazili i odlazili 
ne obavivši posla, a mi smo uvijek ostajali. 

Borba nas je očeličila, jer smo navikli na borbu, jer smo od prvoga 
dana u novome kraju, pa sve do naših dana bili uvijek na braniku svojih 
ognjišta, svojih običaja, svoje vjere i svoje pravednosti. Naša borba ne pozna 
odmora. 

I danas, kada naši protivnici žele, da nas u svojem zagrljaju zadave, mi 
smo spremni i snažni, snažniji nego ikada, jer znamo, da nismo sami. Jer 
znamo, da su uz nas stoljeća i stoljeća borbe cjelokupnog hrvatskog naroda. 
Jer znamo da su uz nas duhovi Matije Gubca, Zrinjskoga, Frankopana, Kva- 
ternika, Staroga, Radića, SŠuflaya, Javora i tolikih drugih znanih i neznanih, 
malenih i velikih, jakih i slabih. Jer znamo da je uz nas Hrvatska, a Hrvat- 
ska ne može izgubiti, Hrvatska ne može propasti, Hrvatska mora po- 
bijediti, jer je prolila toliko krvi na oltaru Slobode i Pravde, jer Hrvat- 
ska nosi u sebi božansku misao Slobode, a Otac Domovine kaže, da mač nije 
posjekao još ni jednu misao i da nijedna misao nije poginula niti na stra- 
tištu niti u zatvoru, a pogotovo to ne može biti onda, kada je u pitanju 
misao kojom je ispunjena Hrvatska. Mi smo u svojim dušama nosili i čuvali 
kao najveću svetinju Hrvatsku, našu i dragu Hrvatsku, tu patničku Majku, 
koja nije pala pod udarcima silnika, jer je strpljivo nosila svoje teške križeve 
kroz Kalvariju stoljeća i muke VELIKOG PETKA, jer je vjerovala u ono, u 
što i mi vjerujemo, da poslije svekog Velikog Petka, dolazi — Uskrsnuće, a 
naše Uskrsnuće nije i ne može biti više daleko! Marko Čović 


ilimjetuast 
RESTAURACIJA ZNAMENITOGA KIPA »TRPECĆEGA ISUSA« U ZAGREBU 


U prizemnoj prostoriji kuće »Zaklađe zakladne bolnice« u Ilici 1a, koja 
je god. 1936. adaptirana za vršenje bogoslužja u zamjenu za porušenu Crkvu 
Ranjenoga Isusa na Jelačićevu trgu, imađe kip Trpećega Isusa, koji privlači 
pozornost svakoga, koji u rečenu prostoriju uniđe. Intelektualac i vjernik i 
strani i domaći, vidi u tom kipu veliku i umjetničku i religioznu sugestivnost. 

Krist, okrunjen trnovim vijencem, sjedi na kamenu naslonivši umornu 
glavu na lijevu ruku, a u desnoj drži trstiku-žezlo. Lakat lijeve ruke, na kojoj 
je naslonjena glava, upro je na koljeno lijeve noge, podignute i uprte na 
malenu kamenu uzvisinu. Gleda u neizvjesnost, zamišljen je, a neka neizre- 
civa tuga i bol izbija iz toga pogleda i obuzimlje svakoga, koji pred njim stane. 

Ovakov Krist s izrazom duboke tuge nepoznat je u povijesti skulpture, 
Nije to »Ecce Homo« Andrije Solaria jednako ovjenčan trnovom Krunom a 
u ruci trstika za žezlo, s kojom bi se dala izvesti sjajna poredba. A još manje 
je olimpijski Krist. 

U povijesti kršćanske ikonografije ne nalazimo nigdje trp e ćega Krista 
prije XIII. vijeka. Premda je velika žrtva Boga-čovjeka osnovna misao i 
kršćanske dogmatike i kršćanske liturgije, ipak Ga ne vidimo naslikana u 
stavu patnje ni u katakombama ni u kasnijim kapelama i bazilikama. Svugdje 
u stavu kralja pobjeditelja. Križ je, u raznim oblicima, od početka bio simbol 
otkupljenja: Crux spes unica, ali gol, to jest bez Kristova tijela. Mjesto 
tijela je u sredini nosio starozavjetni simbol: Zmiju ili monogram X. i P. 

spojen ili ribu, koja sadrži u svome imenu inicijale Kristova imena, ili janje, 
koje sjedi nad knjigom sa sedam pečata. 

U brojnim inim spomenicima naslikan je Krist, ali nikad u stavu ili iza- 
zovu patnje. I kad su Ga počeli prikazivati na križu, prikazan je bezbolan, 
odjeven ruhom kraljevskim ili svećeničkim, živ. Takov je i onaj, do danas 
sačuvan u Assisiu, koji je progovorio sv. Ocu Francesku, kad ga je slao na 
veliko poslanstvo (god. 1208): »Popravi kuću svoju, koja se ruši«. 

Obrat umirućemu Patniku nastaje, u kršćanskoj umjetnosti zapada, tek 
poslije sv. Frane. Franciskanizam tumači Isusove riječi: »kad budem uzdignut 
sa zemlje, sve ću privući k sebi«, tako da će Kralj boli, vir dolorum, zavladati 
dušama svojih poklonika. 

Pod utjecajem te misli u ikonografiji XIII., XIV. i početkom XV. vijeka 
umjetnici prikazuju Krista izranjena, koštunjava, ocijeđenog sa oštrom krunom 
na glavi, da probude u gledaocima sućut, žalost i duševnu bol. U tom vremenu 
je morao nastati i kip Trpećega, o kojem je govora. Morao je nastati svakako 
prije reakcije bolonjske škole, prije Guida Renia (1575.—1642.), koji je također 
pretežno i rado slikao Krista trnjem okrunjena, ali ne okrvavljena ni iscije- 
đenog, kakov je na pr. Krist Meštrovićev u crkvi sv. Marka, nego Krista 
bjeloputna, zamamljiva, sa lijepim uvojcima što mu dražesno padaju niz 
vrat, milo rezignirana na bol. Gotovo sto godina prije Renia je Solari Andrea 
bio odvojio od franciskanskoga predstavljanja Krista u potresnom bolnom stavu 
mučenika. Njegov »Ecce Homo« se može smatrati pretečom Renievih savršenih 
tjelesnih oblika, punih mesa i mladosti. Renesansa ne trpi žalobnih prizora, 
tugaljivih izmrcvarenih tjelesa. 

Zagrebački »Trpeći Isus« nema ništa od starinskih Triumfatora, ni od 
renesansnih slatkih »Ecce Homo«. Umjetniku su lebdjele pred očima riječi 
Psalma 21. o Kristu: Izbrojiše sve kostimoje. Nema na njemu mesa. 
Mogu se prebrojiti i rebra i križnjaci i hrptenjača. 


Sudeći po izrazu, idejno zagrebački Trpeći Isus ne može biti ni raniji od 
XIII. vijeka ni kasniji od XV. 

To se slaže i sa tehnikom izradbe. Ovaj kip imade sve karakteristike prije- 
laza iz romanike na gotiku. Po prilici konac XIV. vijeka (1360.—1380.). Dok 
je ukupna izradba očita gotika, glava je romanska. 

Majstor nije poznavao anatomiju, kako se vidi iz rebara. Nije radio po 
nacrtu, nego po živom modelu. Tip, koji je majstoru služio za model, morao 
je biti naš domaći čovjek, kako ga odaju glava, noge i ruke. To je tip zagorski, 
ali nešto dotjeran. | 

Tip dakle dokazuje, da je zagrebački Trpeći Isus djelo našega domaćeg 
majstora. Nije on importiran iz vana. Ovo posljednje, t. j. da nije importiran 
potvrđuje i materijal, iz kojega je isklesan. 

Blok, iz kojega je nepoznati majstor isklesao ovaj kip, jest takozvani kon- 
glomerat ili bizekski kamen iz okolice Vrapča. Te iste vrste kamena imade u 
gradnji remetske župne crkve, prema tomu se mora apodiktički zaključiti, da 
je kip djelo nastalo u našoj sredini. Nema na njemu nikakova vanjskoga znaka, 
koji bi nas točnije uputio, ko je u istinu majstor, ali pošto znamo, da je, svo- 
jedobno postajala klesarska radiona u samostanu naših pavlina u Remetama 
koja je bila prenesena u Lepoglavu i trajala do izgona onih redovnika za 
Josipa II., možemo s vjerojatnošću zaključiti, da je majstor ovoga kipa izašao 
iz one škole i radio u pavlinskoj radionici i to koncem XIV. vijeka. Radio 
je pod utjecajem ondašnjih velikih talijanskih majstora — iz porodice 
Pisano: Andrea i njegova dva sina Nino i Tommaso 1270.—1350. i Andrije 
Orcagne, koji su znali dati život tvrdom kamenu kao nitko prije njih. Možemo 
nagađati, da je majstor našega kipa bio iz Dalmacije, koja je u ono vrijeme 
davala umjetnike Italiji. 

Po sudu vještaka kip Trpećega Isusa s umjetničkog i historijskog pogleda 
predstavlja jednu veliku vrednotu, koja zaslužuje posebnih studija. I najkul- 
turniji narodi bi se ponosili takovom rijetkom umjetninom. Znamo međutim, 
da su stari Zagrepčani gojili posebnu pobožnost prema ovomu kipu Trpećega 
Isusa. Prije nego li je u njegovu čast sagrađena crkva na Harmici ili »in foro 
tricesimae«, ne znamo gdje je bio postavljen, jer nismo mogli doći do potrebnih 
isprava. Znamo da je stajao na nekom postamentu pričvršćen kukastim želje- 
zom. God. 1749. bi unesen u kapelu na Harmici, postavljen na glavni oltar na 
opće štovanje. I od onda neprestano, gotovo puna dva vijeka, pobožni narod 
hrli k tomu Kipu proseći za milost i za utjehu. Zavjeti pobožnih duša i zahvale 
za primljene milosti bilježeni su u posebnoj knjizi. Ne znamo, kamo su je 
bacili u doba špoljacije. 

Ne samo pojedini privatnici nego i gradsko poglavarstvo je ođdavalo ovomu. 
čudotvornom kipu veliko poštovanje. God. 1758. u sjednici od 12. lipnja gradski 
magistrat zaključuje: 

»Jer je prečasni Kaptol zagrebački na današnji dan odredio da se ide 


. javno u procesiji k čudnotvornom kipu (ad thaumaturgam statuam) u crkvi 


Trpećega Isusa na trgu Tricesime, noseći i česticu presvetoga Križa, da osta- 
vimo potomcima uspomenu na primljene milosti, koje Do- 
brota božja se dostoji udijeljivati svima, koji se utječu ovomu svetomu Kipu, 
te da se poveća pobožnost, zato hoćemo, da se dade tomu događaju izraza 
u ovom zapisniku.« 

Stjepan Zorecki, gradski kapetan, je napravio svoje lične bilješke o sjed- 
nicama gradskog magistrata, u kojima je i sam djelovao. Za god. 1763 piše: 
»Započeta je pobožnost sa procesijom k Trpećem Isusu na trgu Manduševac 
obzirom na ljudsku kugu, koja hara, e da se milostivi Bog udostoji ovo zlo 
od nas; zato će se od sada dalje svake srijede, kao u korizmeno vrijeme, postiti, 
i to će biti dužan vršiti i kler i lajikat.« 

U sjednici od 7. travnja 1773 spominje se posebni zavjet grada: »Da se 
ublaži Veličanstvo Božjei postigne blagoslov za sve, ma- 
gistrat je u svojoj sjednici učinio zavjet, da se svake ne- 
djelje i blagdana počev od Uskrsa, za cijelu godinu u |1i 
satičitajednasvetaMisaidaseodUskrsadoSviju Svetih 
uistedanerecitiraucrkviRanjenogalsusa jedan Rozarij, 
te da se svećenika za tu službu posebno nagradi«. 

Među brojnim zavjetnim darovima spominju se verige jednog bjegunca 
iz turskog zarobljeništva, koji svoj spas zahvaljivaše ovomu Kipu.: 

Tokom vijekova sama statua je pretrpjela nešto od vlažnoga zraka u crkvi, 
nešto od promjena temperature, tako da je izgubila prijašnji sjaj, i nastale su 
amo tamo rupice. Radi toga su nevješti ljudi poduzeli popravke, kojima su 
nagrdili prvotnu umjetninu. Kamen je izvorno bio brušen. Onda da pojačaju 
samilost u gledaocu naznačiše na nekoliko mjesta jakom bojom na vratu i na 
ramenima kaplje krvi. Kasnije su žbukali nastale rupice, onda ofarbali bijelom 
bojom. Kasnije, neki treći, ju je prefarbao posebnom crvenom bojom (fleisch- 
roth). Kad su joj ruka i noge bile slomljene uslijed pada (zar u velikom po- 
tresu 18807), zakrpali su je svijetlo sivim cementom. Za tim je bila dosta 
grubo bojadisana ali samo sprijeda, pa da se ta rugoba pokrije zaogrnuše 
ju crvenim plaštem od baršuna .A da kip ispane još neestetičniji povrh trnove 
krune postaviše mu na glavu kraljevsku krunu od pozlaćene kovine. 

Tako iznakažen kip nije prestao biti objekt pobožnih uzdisaja i molitiva 
vjernika sve dok nisu neprijatelji crkve porušili starodrevnu kapelu. 

Ovaj kip se ne smije prosuđivati sa historijskoga gledišta. On ne pred- 
stavlja Krista u jednom stanovitom momentu njegova života i njegove muke. 
On ne sjedi ni u dvoru Pilatovu ni predvorju Kaifešovu. Stav, poza su izra- 

đeni iz duše umjetnikove, u jednom idejnom momentu po inspiraciji iz starih 
proroka. Kao što onaj ganutljivi »Popule meus« ili »Puče moj«, što ga pjeva 
sv. Crkva na Veliki petak nije biblijski tekst, nije izvađen iz Evanđelija, tako 
nije ni ovaj kip čista reprodukcija jednog historijski određenog stava Isusa 
Krista. Umjetnik ga je zamislio po opisima iz Psalama, osobito Psalama 21. 
Trnovu krunu i trstiku kao žezlo uzeo je iz evanđeoskog opisa. Ostavio ga je 
sjedećega na kamenu a na neodređenom mjestu, jer svaka druga poza bila 
bi ne estetična, u dubokom razmišljanju, tako da vjernik nadahnut već sluša: 
»Puče moj, što učini tebi, ili u čem ožalosti tebe. Predbacuje čovjeku griješ- 
niku sve što je učinio za njegovu ljubav a za uzvrat bio je bičevan, trnjem 
okrunjen, popljuvan... Ljubav neljubljena.. 

Trpećega Isusa, njegove zadužbine i bno. zaklade bezbožno su zaplijenili, 
stari bogati inventar porazdijelili kapelama i kapelicama, sam kip Njegov 
predali Sestrama neprocijenjene Krvi na Miramorskoj cesti. Današnji rektor 
onog surogata od kapele dao je povratiti starodrevni Kip na starinsko mjesto 
i postaviti ga u sadašnju kapelu. Po pristanku i odobrenju preuzvišenoga nad- 
biskupa Ordinarija dra Stepinca dao je skinuti neestičnu metalnu krunu 5 
glave, onda je pozvao profesora Šulentića, kipara Rafaela Hudoklina i Benka 
Horvata, da oni u prisutnosti Njegove preuzvišenosti i njegova ceremonijara 
dra Nežića pregledaju sveti kip. Oni se izjaviše, da je to jedna umjetnina 
od velike vrijednosti. G. Hudoklin preuze na sebe tešku brigu da ga vještački 
očisti od vremenskih naslaga i privede izvornoj čistoći i ljepoti. Za vrijeme 
čišćenja u postamentu pronađena je jedna mala izdubina, pločicom od istoga 
kamena zatvorena, a u njoj jedan zamotak u papiru. Papir je bio posve istru- 
nuo kao i neki zavjetni predmetići od drva. Vlaga se bješe uvukla u tu izdubinu. 
Sačuvao se je u njoj mali križić od kovine i jedan veći dvokratki križ sa 
natpisom Sante Roque. Pošto je sveti Rok svetac XII. vijeka, kip ne može 
biti stariji od toga vremena. 

Kipar g. Hudoklin radio je savjesno preko jedan mjesec dana na restau- 
raciji našega kipa i pokazao djelom, da zaslužuje ime i glas izvrsnoga struč- 
njaka na ovakovim poslovima. 

D.K. Š. 

Upozorenje: Budući da smo svakako htjeli donijeli u ovom broju značajno 
predavanje bunjevačkog književnika Marka Čovića o Bunjevcima, to smo 
iz ovoga broja morali ispustiti književni i kazališni pregled. Sve 
će to u obilnijoj mjeri doći u slijedeći ljetni dvobroj 7.—8. 


m: 


»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik kongorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Klaićeva ulica 62a, II. Uprava »Hrvatske Smotre« 
nalazi se u Zagrebu, Nova Ves 40. 

BROJ 7-8 SRPANJ-KOLOVOZ 19840. GOD. Vili. 








PROBLEM KULTURE | EVROPA 


Ovaj je problem svakako jedan od najzanimljivijih problema, koji 
se ne može smatrati nikada dovoljno iscrpljenim i koji je potrebno često 
postavljati i razmatrati. 


Da bi se taj problem što bolje shvatio, potrebno je kulturu pogledati 
sa više strana: kulturu kao cilj, kulturu kao sredstvo, pa kao borbu, tra- 
diciju, mjeru, odgovornost, sumnju i imperijalizam. 

Promatrati kulturu po cilju nije stvar samo teoretskog ispitivanja, 
nego vrlo praktičnog, i to ne samo sa stajališta usko kulturnog, nego po- 
litičkog, socijalnog i moralnog. Pred nama su danas četiri kulturno- 
političke, kulturno-socijalne, kulturno-moralne grupe, orijentacije i smi- 
slenosti. One za sebe predstavljaju, kao skup pojava, takve činjenice, 
prema kojima se čovjek i narodi orijentiraju ciljno, t. j. postavljaju sebi 
pojedini grupni skup vrijednosti kao kulturno-političko-socijalno-eko- 
nomski moralni cilj. Te su kulturne grupe: boljševička, biološka, kršćan- 
ska i anarhična. Orijentacija prema njima je ciljno-praktične vrijednosti; 
jer nijedna od tih grupa niti ima niti želi imati u svojoj ekspanziji 
(kultura kao imperijalizam) bilo kakve ograde. Već se iz toga može 
jasno zaključiti, da ne može postojati jedna kultura kao skup pojava i 
ideja, a da nije po svojoj naravi osvajalačka i imperijalistička. Svaka 
grupa želi dominaciju, ne u grubom i vulgarnom smislu nekog iskori- 
šćivanja, nego u prirodnoj težnji svake ideje da se ostvaruje kao činje- 
nica i djelo. Ljudi i narodi, obuzeti jednom idejom, prirodno teže njezinu 
realiziranju u svojoj okolini. Čovjek i narodi se dakle moraju ciljno 
opredjeljivati prema kulturnim grupama već i zato, što se one nameću i 
što ne puštaju nikoga na miru. 

No kultura kao skup pojava i ideja može se pojaviti i kao tra - 
dicija, t. j. kao baština i naslijeđe, kao bogatstvo i kapital. Takve su 
kulture u Evropi samo dvije, potpuno izrađene, izražene i tradicionalnog 
karaktera [kršćanska i anarhična (liberalno-kapitalistička)]. Ostale dvije 
grupe još nemaju svoje tradicije. 

Kultura se pojavljuje i u smislu sredstva, korisnosti i 
uživanja. Boljševistička nosi korisnost proletarijatu (diktatura pro- 

letarijata), kršćanska nosi mir u Kristu na zemlji i rajsku nagradu u 
vječnosti, biološka kultura nosi prednost i korisnost rasi, anarhična kul- 
tura (laisser-passer) korisnost i uživanje sposobnijoj, spretnijoj, jačoj 
individui. 

Kultura se pojavljuje i kao odgovornost pojedinaca i naroda. 
U slučaju povrede nekih principa javljaju se pojedinci, grupe i narodi 
sa subjektivnim osjećanjem dužnosti i odgovornosti, da obrane, štite i 
utvrde principe, koji su u pitanju. U smislu odgovornosti pojavljuje se 
kultura i onda, kad pojedinci, grupe i narodi pokazuju moralnu snagu 
i čvrstoću, da ističu i da se drže nekih principa, stavljajući u opasnost 
sve, pa i svoj život za njihovo očuvanje i održanje. 

Kultura se pojavljuje i kao borba u najvišem i najnižem smislu, 
kao borba čovjeka sa prirodom, za znanstvene istine, za umjetničke, 
književne, društvene, vjerske i moralne poglede, kao prevara, ubojstvo, 
zločin i kao rat. 

Kultura se pojavljuje i kao mjera, kao način, oblik u proživlja- 
vanju kulturnih činjenica, njihovu zastupanju, branjenju i širenju. 

Kultura se pojavljuje i kao sumnja o naravi, smislu i oblicima 
života. 

Ove sve četiri kulturne grupe potpuno su jasno određene i izražene u 
svim ovim elementima. 

Ove su međusobno u djelomično oštrom sukobu. Jedino postoji neka 
tolerancija između kršćanstva i anarhične grupe. Točnije rečeno, između 
katoličke crkve i anarhične grupe postoji tolerancija, dok između osta- 
lih kršćanskih crkava i te grupe postoji pravo slaganje i većinom podu- 
daranje. 

U svakoj kulturnoj grupi važno je odrediti njen pravac dinamičnosti. 
Anarhična grupa pokazuje znakove truleža i raspadanje, izgubila je ži- 
votnu snagu za unutrašnju životnu ciljnost, za borbu, za odgovornost, za 
tradiciju i mjeru, a iživljava se u jednom jedinom elementu: sredstva 
(vulgarne korisnosti i uživanja). Ona je određena za propast, što su neki 
ograničeni filozofi i sociolozi htjeli označiti kao propast Evrope. Osje- 
ćajući propast kulture, kojoj sami pripadaju nastoje pokazati, kao da se 
radi o propasti Evrope ili čak svijeta. To je oblik nenaučnog pesimizma. 

Općenito se čuje govoriti, da ovaj oštri sukob među kulturnim gru- 
pama Evrope znači degeneraciju Evrope i put k njenoj propasti. Po obli- 
cima i vanjskim znacima tako doista i izgleda, međutim to ipak nije 
istina. Nije istina zato, što ovako golema borba, ovoliko angažiranje 
strahovitih moralnih, materijalnih i intelektualnih snaga predstavlja silnu 
potenciju i sposobnost Evrope, a ne njenu dekadenciju. Koji kontinent 

može izdržati takvu kulturnu živost, borbu i napetost, i koji kontinent 
raspolaže s takvim bogatstvima ideja, snaga i inicijativa? Evropa je mo- 
zak svijeta, izvanredno razvijeni mozak, u kojem ključaju sumnje, borbe 
i problemi silnom snagom. Što je čitav svijet prema Evropi? Neznatni 
nešto, neinteligentni konzument svih mogućih dobara, nesposoban da 
svijetu postavi bilo kakvu idejnu problematiku. Sav ostali svijet ne vri- 
jedi u svojoj mudrosti toliko koliko Evropa u svojim glupostima. Evropa 
ne će i ne može propasti; ona će se samo jako izmučiti, kao što se izmuči 
svaki čovjek nakon teška rada, teških unutrašnjih sumnji i borbi. 

Od čega se može umoriti i izmučiti američki, afrički ili azijski kon- 
tinent, kad su svi skupa nesposobni, da postave, iniciraju i provedu do 
najvećih ljudskih mogućnosti ideje, sredstva, razloge i oblike razmišljanja, 
organizacije i borbi? Cijeli svijet, ako išta hoće, može se samo priključiti 
evropskoj dinamici, pa nakon završetka evropskog rata gledati u pobjed- 
nike i prihvaćati rezultate njihovih vrednota. Poneki se ljudi usude na- 
zvati Evropu ludom, ne razumijevajući, da svijet napreduje i živi po toj 
ludoj Evropi, koja luduje već dvije hiljade godina, i koja je uvijek bila 
tako luda kao i danas, jer je spoznavala, proživljavala spoznaje i istine 
do najvećih ekstremnosti, i pokazivala, što uopće može ljudsko biće. 
Evropa je luda, jer je genij i genijalnost svijeta, jer plaća krvavo svaku 
istinu, svaku laž i svaku sumnju. Ta luda Evropa dala je i daje svijetu 
najveće duhovne genije, svece, filosofe, umjetnike, najveće znanstvenjake, 
najveće organizatore, najveće državnike i vojskovođe, najviše socijalne, 
državne i nacionalne oblike i najveće pokrete masa. Svaki čovjek izvan 
Evrope, kad bi išta od svega ovoga razumijevao, morao bi dolaskom u 
Evropu puzati po evropskoj zemlji i ljubiti joj svaki pedalj, jer je na- 
topljen krvlju evropskih naroda, koji su se iz kaosa i divljaštva probijali 
u sfere istine i napretka. Kad Evropa luduje, čak svi mudraci ostaloga 
svijeta morali bi: pobožno šutjeti i čekati, što će se dogoditi, jer kad ta 
Evropa luduje, onda je to grozno mučenje, u kojem se rađaju istine i 
novi oblici. Janki-idiot i njemu slični niti išta razumiju od svega toga, 
niti su sposobni za muke, koje bi mogle rađati život. 

Evropa je jedna životna zajednica upravo zato, što svojom unu- 
trašnjom dinamikom postavlja i rješava probleme života. Mnogi površni 
ljudi pripravni su da današnji sukob u Evropi gledaju samo u tome, tko 
će što više zauzeti, jer se i o tome radi, i jer je i to vrlo važno, a ne vide 
sukob unutrašnjih pokretnih snaga, koje čine sastavne elemente kultur- 
nih grupa, struja i ideja. Jedan gospodin, imenom Coudenhove-Calergi, 
inače grof, stalno razvija nekakvu tezu o Panevropi, i nalazi pristaša 
među takozvanim dobronamjernim ljudima, koji isto tako malo razumiju 
dinamičnu kulturnu funkciju Evrope, kao i on sam ili blagopokojni fran- 

cuski političar Briand, sa svim onim plaćenim i neplaćenim pacifističkim 
deklamatorima, na visokim položajima, sa titulama ili bez njih. 

Bit, dinamičnost kulture je sumnja i borba, i u tim elementima je 
kultura nastala i u njima se razvija. Kad tih elemenata nestane, nestat 
Će i kulture. Barbarstvo i primitivizam su bez tih elemenata, i zato su 
bez kulture, dok je Evropa postigla najviši stupanj kulturnosti upravo u 
ovim elementima. Što je sva evropska filosofija i znanost, nego li sumnja, 
a što svi državni, nacionalni i socijalni oblici, nego li borba? 

Ako su nekad u Evropi kulturne inicijative vodile i nosile pojedine 
grupe i manje socijalne i političke jedinice, danas ih nose čitave nacije, 
goleme socijalne, političke skupine, i samo krajnje nerazumijevanje može 
očekivati, da bi se u tom stanju mogla formirati nekakva Panevropa. 
Tamo, gdje čovječanstvo bije boj o pakao ili raj, o svršetak svijeta, o 
najizraženije životne oblike i ideje, tamo gdje rađanje istina i spoznaja 
traži najveće žrtve, tamo netko dolazi sa Panevropom, kao nekakvom 
realnošću i ozbiljnošću. Najveća je prostota i bezobrazluk prema Evropi 
i njenim mukama, kad joj se daje za recept jedna akulturna, dolarska 
američka tvorevina, koja zato, jer je još sa osobinama nerazvijenog deri- 
šta, treba da imponira i bude primjer evropskom svijetu. 

Evropu se može pravilno shvatiti samo filosofski, a nikako drukčije, 
jer je Evropa kulturni kontinent. Ništa to ne smeta, što je i Evropa na- 
stanjena svinjama, jer bit stvari je u tome, da i one moraju od vremena 
do vremena ostaviti svoj valov žderanja i uživanja i proživjeti evropski 
kulturni duh. Nestanak ovoga kulturnog duha, ma kako se on krvavo 
i grozno manifestirao, značio bi pobjedu evropskih kramara i svinja, a 
ne pobjedu veličine i humanosti. 

U razgovorima o kulturi naročito smeta jedno vulgarno mišljenje, 
uobičajeno u prosječnom shvaćanju kulture, što se osobito opaža pri upo- 
trebljavanju fraze: »Ovo je ili ono kulturan čovjek«. Pri takvoj upotrebi 
najčešće se misli na čovjeka, koji govori par jezika, koji umije razlikovati 
muzičke komade prema kompozitorima, koji vješto umeće latinske ili bilo 
kakve citate u razgovorima, koji se razmahuje knjigama i piscima, koji 
se uljudno, mirno, otmjeno, objektivno ophodi u društvu, koji se — jedno- 
stavno rečeno — umije u društvenom životu ophoditi, davati ton svojim 
znanjem i poznavanjem bilo specijalnih, bilo općih pitanja, i na taj način 
imponirati. Međutim ovaj je kramarsko-malograđanski karakter u ocjeni 
kulturnoga čovjeka vrlo daleko od stvarnoga značaja i postanka kulture 
i njene dinamike. Tkogod je svojim životom izvan ideja 
jedne kulturne grupe stvarno je nekulturan sa stajališta te grupe, ma 
koliko u spoljnjem, površnom i plitkom vladanju i ophođenju nametao 
dojam kulturnosti. Takve ljude nosi jedna kulturna grupa, jedna kultura 

na svom tijelu, kao što čovjek nosi odijelo. Ti ljudi niti doživljavaju niti 
proživljavaju načela te kulture, nego žive u njenim vanjskim manife- 
stacijama, bilo snobovsko-kramarski, bilo dobroćudno-malograđanski, 
snalazeći se u elementima te kulture (tradicije, mjere, sredstva, i t. d.) 
uvijek tako, da tu kulturu najvećma parasitski uživaju i iskorišćuju za 
svoje lično zadovoljstvo, ambiciju i komotnost, a vrlo malo produktivno . 
i stvaralački. Nije čudo, da su u tom kramarsko-malograđanskom milieu 
kulturni duh i kulturna dinamika dobili tako sitne kvalitete kao što su 
tek samo poznavanje kulturnih dobara: književnosti, umjetnosti, 
jezika; njihovo prepričavanje, odnosno duhovito i vješto žongli- 
ranje s tim dobrima bilo u nevinom društvenom saobraćaju, bilo u osva- 
janju ženskih srdaca 1 visokih položaja, bilo u glacć-vladanju, 
S ispeglanim hlačama, čistom kragnom, i finom ophođenju. Pod kutom 
takvih nastranih pogleda izgubljen je pogled u kulturu života i život 
kulture. Zaboravilo se, da je sam Bog, Isus Krist sebe razapeo, da bi 
stvorio kulturu duhovnog spasenja, a ovaj ljudski smet zamišlja sebi, da je 
dovoljno ići u kino i kazalište, brbljati o umjetničkim djelima, imati ispe- 
glane hlače i ispeglani ton ophođenja, radio aparat i tome slično, i tako 
predstavljati kulturu. Zaboravlja se, da su prvi kršćani na lomačama i 
kidani od divlje zvjeradi rađali, proživljavali i vodili borbu između dviju 
kultura. Zaboravlja se, da su francuska i ruska revolucija u krvi i užasu 
manifestirale dinamiku svojh kulturnih ideja. Zaboravlja se i to, da su 
oni brojni stvaraoci kulturnih dobara: sveci, veliki umjetnici, književnici, 
filosofi, znanstvenjaci, državnici, organizatori u mukama, u znoju i stra- 
hovito napornom radu rađali kulturna dobra. I, sad, najednom da se 
zaboravi genijalna bit kulturne dinamike za račun kramarsko-malogra- 
đanskog snalaženja u pojedinoj kulturnoj grupi i njenim dobrima, koja 
se buni u ime kulture, kad je kulturne grupe i kulturne ideje pozivaju u 
duboko proživljavanje i borbu za pobjedu i uspjeh, dok je stvarna poza- 
dina te bune mali duh i svestrani kukavičluk. 

Da li su te vrednote, te veličine, ta krv i muka u rađanju i dinamici 
kulturnih ideja imale na pameti otmeni ton, uštirkani ovratnik i kra- 
marsko-malograđansko shvaćanje, da je kultura sve ono što nam čini 
život ljepšim i ugodnijim? Kolike li uvrede prema mučeničkom stvara- 
laštvu čovječje kulture, kulturnih dobara i ideja! Poneki jadnici se usude 
govoriti i pisati, kako je kultura divljaka jednaka kulturi evropskih 
naroda, pače kako kultura divljaka može i imponirati, jer u njoj nema 
ovog užasa evropskog, nego vlada mir, bratstvo i prirodan život. Ludaci, 
oni ne shvaćaju, da je prava i bitna razlika između primitivne, autohtone 
i divljačke kulture i visoke kulture upravo u strahoti i užasu, u mukama, 
znoju i radu, kroz koji prolazi čovjek, otkrivajući istine i spoznaje, nasto- 

jeći da ih duboko preživi i ostvari. — »Ja sam put, istina i život«, rekao 
je Isus Krist. Evo jedne kulture, evo čovjeka! Ili možda nije to kultura 
i vrhunac doživljavanja i rađanja jedne kulturne ideje, nego moramo 
zapitati sve one činovnike i namještenike i otmene ćoškare po gradskim 
ulicama, koji idu u 8 sati u ured i u 12 sati iz ureda, kakve li oni ideje 
doživljavaju i kakve ih ideje muče, pa da to bude kultura i kulturni duh. 

I, sad, kad je luda Evropa prignječila kramarsko-malograđan- 
sku psihu u borbi i dinamici kultura, kad je ograničenost shva- 
ćanja o kulturi, kao o nečem što nam čini život ljepšim i udobnim bjelo- 
dana, kad je sva masa, svi pojedinci i svi narodi u drhtaju i nervozi od 
jutra do mraka, sad da je najednom sve propalo, jer to nema ništa za- 
jedničko sa životom u sjeni pečena pileta, veselja i pjevanja otmenog 
i duhovitog prebrljavanja, turanja nosova po umjetničkim slikama, ko- 
motnog uživanja u romanima i kazalištima, i jer se toj masi ne da, da 
dršće i da se muči u idejama ji u borbi ideja! Ali, Evropi je suđeno da 
rađa kulture, da bude kulturna, razapeta, da drhće u svim dimenzijama, 
i da se muči, kako bi kristalizirala istine i laži, dobro i zlo i time razvijala 
kulturni napredak. Sve individue su prisiljene da misle, osjećaju, 
da se opredjeljuju, da se plaše, da ljube i mrze, jednom riječi, da doživ- 
ljuju iznad svoje volje, iznad svojih sposobnosti, napeto i ekstremno 
današnji život i njegove pokretne snage, i da budu na taj način 
novi izvor i temelji jedne ili više kulturaA. 

Ja ne znam, da li će ikad nastati to vrijeme, da na svijetu bude 
vladala samo jedna kultura, ili takvo vrijeme, kad će kulturne grupe 
među sobom pobjeđivati bez strašne borbe, snagom argumenata, izne- 
senih u finoj i ljubeznoj formi. i 

Vidim samo to, da današnje čovječanstvo može kulturno sazrijevati 
samo kroz goleme borbe i poremećaje. I apsolutno nema drugog načina 
i drugih mogućnosti za današnjeg čovjeka i osobito današnju masu. 
Ulazak brojnih masa na društvenu pozornicu manifestirao se sa potpu- 
nim pomanjkanjem kulturne odgovornosti. Još u 19. vijeku izvanredni 
izdanci mase predstavljaju visoke ličnosti na znanstvenom, filosofskom i 
uopće društvenom polju, ali sve kasnije masa je počela izbacivati stra- 
hovito golemi broj advokata, liječnika, trgovaca, političara, književnika, 
radnika, bez svake kulturne odgovornosti, bez mjere, bez velikih ciljeva, 
bez velikih sumnji, koji su po svom prosječnom nivou predstavljali u 
najboljem slučaju konzumente kulturnih dobara. Ta masa, dobivši pravo 
da odlučuje, vlada i živi bez odgovornosti, uništila je vrijednost prvih 
individualističkih i liberalnih nastojanja. Po prosječnom čovjeku te mase, 
tako zvani demokratski sistem postao je bez vrijednosti, jer se sastojao 
od korisnika, a ne stvaralaca, i jer je stvaraoce pritegnuo 

. u rad za svoju korist, jer im je nametnuo laskanje i demagogiju 
prema sebi, i jer je svestrana moć tih korisnika postala tako jaka, da je 
svaki pokušaj reforme mogla u zametku uništiti. Prominentni i službeni 
kulturni stvaraoci: učenjaci, filosofi, veliki umjetnici i njima slični, poti- 
snuti su u stranu, i počeli su vrijediti samo toliko koliko čine život ljepšim 
i udobnijim, a ne toliko koliko povlače ljude i narode u sferu visokih 
ciljeva, žrtava i odgovornosti. Pa i oni sami nisu bili sposobni, da razviju 
tolike snage, da bi mogli nametnuti toj masi kulturu kao ciljnost, odgo- 
vornost i borbu, nego su se, ili uvukli u sebe jadikujući, ili demagogi- 
zirali, laskali, ili stvarali za uski krug, ne brinući se za masu, od koje su 
se zaštitili — umirujući svoju savjest — prezirnim odnosom prema plebsu. 

Stvaraoci kulturnih dobara izgubili su snagu, da budu jezgra kultur- 
nog stvaralaštva putem odgoja, znanosti, umjetnosti, a živjeti se naprosto 
nije moglo sa onim kulturnim kapacitetom, kakav je predstavljao pro- 
sječni čovjek. Uzmanjkali su elementi ciljnosti i odgovornosti, i nešto je 
moralo nastati. To su današnje pojave kulturnih bojeva, gdje je cilj 
pojedinim grupama masa nametnut i gdje se od njih traži, da silom 
discipline i oštrih odnosa prema suvremenim idejama i oblicima života 
odrede svoju duševnost. Hoće ili ne će, sa moraju. Masa je tako reći 
uhvaćena za grlo i mora se opredjeljivati, ne samo u elementu korisnosti, 
nego i u ciljnosti, borbi, žrtvi, odgovornosti, mjeri i kroz najveću disci- 
plinu. Današnje pojave treba gledati u analizama mase. Izgledalo je, da 
je dosta da masa ide u školu, da masa ima politička prava, da su masi 
pristupačna kulturna dobra i t. d., što se pokazalo netočnim i nedovolj- 
nim. Naprotiv, tvrdim i ističem, da je stvarno, duboko i temeljito napre- 
dovanje moguće samo preko velikih proživljavanja ciljnosti, 
borbe, odgovornosti i žrtve, pa makar se sve to i silom nametalo. Dakle, 
masu kao cjelinu, kao narod, kao pokret, kao stranku i slično nužno je 
uvući u takva proživljavanja i takve prilike, da bi bilo apsolutno isklju- 
čeno, da bi golemi broj pojedinaca i korisnika mogao tome izbjeći. 
Prosjek mase mora biti u gibanju. (Pri tome naravno ne 
spada u masu samo nezaposleni radnik, nego svi ljudi, koji žive u nekoj 
zajednici.) Ovo je nužno, jer masa je inertna i naginje više elementima 
korisnosti i uživanja, nego li svim ostalim elementima. Masa ne bi nikada 
postala nosilac više kulture, kad ne bi bila silom uvučena, bilo unutra- 
šnjim (organski) bilo vanjskim (mehanički), u odnos i proživljavanje 
sumnji, spoznaja, borbi i odgovornosti. Zbog toga je uvijek ulazak mase 
u novi kulturni stupanj borba između konzervativne mase i onih koji 
nameću i određuju potezanje i uvlačenje u novu kulturnu sferu. Što je, 
na primjer, borba Kamala Ataturka s turskom masom, što je borba bolj- 
ševičkih vlastodržaca s ruskim seljakom i t. d., ako ne dokaz gornjih 

tvrdnji? Osim toga ne može jedna prirodna zajednica (kao što je, na 
primjer, narod) napredovati kao cjelina, ako nju ne prožima ciljnost, i 
ako oko te ciljnosti nema discipline, koja bi zahvatala čitavu zajednicu. ' 
No naravna je stvar, da ova ciljnost i ova disciplina moraju imati svoj 
organički i historijski osnov u prosjeku mase, t. j. mora postojati izvjesno 
stanje, koje predstavlja organičku mogućnost, da bi nametnuta ciljnost 
čitavu masu mogla pokrenuti prema jednom napretku, a ne u vulgarno 
nasilje, fizičko, moralno i materijalno uništavanje. 

U današnjoj borbi kultura pokazuje se kao najvažniji proces ulazak 
masa i funkcija masa u borbi. U anarhičnoj grupi masa nije mogla 
održati kulturnu visinu i kulturni napredak, jer se degenerirala u ele- 
mentu sredstva, vulgarne korisnosti i uživanja. Njoj je bio nuždan drugi 
oblik i drugi kulturni impuls, da bi se otresla ovoga elementa. Pa, ako u 
ovome sukobu išto spada u čistu dobit, onda je svakako to, što je pala 
fama, da novac može sve. Ne može novac sve, niti vrednote izgrađene 
oko novca. Materijalizam je dobio snažan udarac, jer se pokazalo da su 
dominantnije duhovne, moralne, voljne i organizatorne sile. Kulturna 
anarhična grupa izgubila je bitku, jer se kondenzirala u emanacije mate- 
rijalističkih sila. Anarhična masa, materijalistička masa, 
kultura uživanja je pobjeđena. To je čista dobit, čisti kapi- 
tal s kojim će Evropa moći krenuti u višu sferu spoznaja. I ta dobit je 
stečena krvavo, u strašnom drhtaju čitave Evrope, u prilikama, u kakvim 
se teško i tegobno mislilo i osjećalo, a ne u ispeglanim hlačama i otme- 
nom citiranju i prebrbljavanju. 

Nužno je spoznati, da nema toga naroda, te zajednice, te države, koja 
bi se opametila snagom otmena dokaza. Samo u opasnostima, strahu, ve- 
likom uzbuđenju, kad kuća gori shvaćaju se dokazi, istine i spoznaje. Pro- 
sječni čovjek je biće, kojemu se u normalnim vremenima ne može ništa 
dokazati, kojega se ne da uvući ni u kakvo duboko proživljavanje, ni do 
kakvih velikih istina, pogotovu onda, ako živi u blatu dobroga života — 
jer čemu to? Teško narodima, koji žive samo i isključivo na mudrosti i 
sposobnosti prosječna čovjeka! 

Zbog toga je kulturno razvijanje u dnu svega raspolaganje sa 
unutrašnjim silama i snagama, koje su sposobne stvoriti, 
razviti i nametnuti takve prilike i oblike, koje mogu jedno prosječno 
degenerativno stanje uzbuniti do najvećih duševnih i fizičkih potresa, 
nametnuti inicijativu ciljnosti, odgovornosti, borbe, sumnje, spoznaja i 
odluka. 

Evropa je sposobna za takav kulturni impuls i zato je zdrava, zato 
može pobijediti različite bolesti, i zato ne može propasti. 

Ivan Oršanić 

PLITVIČKA JEZERA 


Šesnaest jezera, šesnaest plavih ogledala, 
jedno drugome u krilo se sliva. 

Šesnaest jezera, šesnaest plavih ogledala, 
sunčane slike života u dubinama svojim skriva. 


Slike putujućih oblaka na plavom nebu, 
vrhove šlima što s proljećem listaju, 

ptice u letu što se iznad jezera ljube, 
ribare što u tihim noćima obalam pristaju. 


Dugine boje što za sunčanih dana blistaju, 

kad sunce na vodopade obilno svoje zrake prosipa, 

što u velikom šumu nebrojanih kapljica dubinama padaju, 
i sivih pećina na koje vjetar vodenu prašinu posipa. 


Zvjezdane noći u jezerima trepere, 

ivanjske krijesnice iznad njih svjetlucaju, 

i Netko tada hiljade svijeća upali, 

da uz svaku sliku na dnu bljedoliko palacaju. 


U ranim svitanjima, kada umorni mjesec, 

na lišću što plovi odmora traži, 

dolaze srne ispod sijena nepreglednih šuma 

da vide svoje lice i jezerska voda da im žeđ ublaži. 


Dolaze mnogi, ali tiho bez riječi, 

jer riječi ponad jezera smisao gube. 

Oči se vlaže i tople suze u vodu padaju, 

u rađanju ljepote naše glave u jezeru sve slike ljube. 


U velikoj ljepoti osjećamo bespredmetnost stvari, 
u sitnoći bića nosimo veličinu duha; 

Za plave vode i bijele vodopade 

čovjek još nema dovoljno sluha. 


Šesnaest jezera, šesnaest plavih ogledala, 

jedno drugome u krilo se sliva. 

šesnaest jezera, šesnaest plavih ogledala 

u srcu čovjeka izgubljenu dobrotu i veličinu otkriva. 


Ivo Kljajo 

SALAZAROV PORTUGAL 


(Povodom 800-godišnjice nezavisnosti Portugala ; 10-godišnjice diktature 
Oliveira Salazara) 


Ove godine Portugal slavi velik i rijedak jubilej: 800-godišnjicu 
svoje prve nezavisnosti; 300-godišnjicu ponovnog oslobođenja ispod pre- 
vlasti Španjolaca i desetgodišnjicu lične diktature tvorca današnjeg Por- 
tugala Antona de Oliveira Salazara. 


Želimo li shvatiti današnje stanje portugalske republike i uočiti svu 
zamašnost velike i beskrvne Salazarove revolucije i njegovih reforma 
koje iz temelja mijenjaju život Portugalaca, moramo se bar u najkrupni- 
jim crtama osvrnuti na stanje koje je vladalo prije njegovog dolaska na 
vlast. To stanje definira jedna jedina riječ: anarhija. Svagdje i svuda, na 
svakom području narodnog života kako u političkom, tako i u socijalnom 
i ekonomskom pogledu. 


1. veljače 1908. ubijen je kralj Carlos I. i nasljednik prijestolja don 
Luis. Atentat organiziraše slobodni zidari, koji isti u listopadu 1910. 
svrgoše 18-godišnjeg kralja Manočla i proglasiše republiku. Odsada raz- 
bojstva, pljačke, atentati, vjerske bune i neredi svake vrste na dnevnom 
su redu u Portugalu. Za vrijeme svjetskog rata predsjednik republike 
Sidonio Pačs pokušava da pomoću vojske uvede diktaturu, te da na taj 
način zemlji povrati red i socijalnu sigurnost. Ubijen je koncem 1918. 
od dvojice portugalskih karbonara, koji su već i prije izvršavali sve 
namjere slobodnih zidara, kojima je izvrsno pogodovalo anarhično stanje 
Portugala. Odsada kaos raste iz dana u dan, komunističkih agitatora ima 
sve više, a zemlja se približava potpunoj propasti. To stanje dovodi u 
svibnju 1926. do državnog udara vojske, koja na iberskom poluotoku 
vrši historijsku ulogu spasavanja naroda, države, reda i poretka. Maršal 
Gomez da Costa i generali Carmona i Cabecaola organiziraju pohod na 
Lissabon. Za nekoliko dana oni su gospodari Portugala, uličnih nereda 
više nema, a neodgovornim parlamentarcima oduzeta je mogućnost da 
se i dalje poigravaju interesima čitavog portugalskog naroda. Uspostava 
reda bila je osigurana, no vojna diktatura pokazala se je nedoraslom 
za vođenje jedne države, a naročito ne države koja je bila u stanju 
potpunog financijalnog nereda s 5 milijuna livri sterlinga godišnjeg defi- 
cita. Gomez da Costa ponudio je ministarstvo financija Oliveiri Salazaru, 
profesoru pravnog fakulteta na sveučilištu u Coimbri. Već za tri dana 
Salazar daje ostavku, uvjerivši se, da bez prevlasti nad radom drugih 
ministarstava ne može zaustaviti pljačku, koja je vodila do neminovne 
propasti zemlje. Godine 1928. vlada apelom na Ligu Naroda misli naći 

izlaz iz teške situacije. Liga Naroda pristala je da dade zajam, ali uz 
uvjet, da će ona od sada nadzirati portugalske financije. Stari vojnici, 
koji su stajali na čelu republike, odbili su ovako ponizujući uvjet za 
jednu slobodnu i nezavisnu državu. 


Tada na poziv generala Carmone, sadanjeg predsjednika republike, 
Salazar ulazi ponovno u vladu, nakon što mu je zajamčena potpuna kon- 
trola nad svim izdatcima zemlje. Nijedno ministarstvo ne može više učiniti 
bilo kakav izdatak bez njegovog odobrenja. Uvidjevši da je i ta vlast 
premalena, da bi uspješno mogao provesti svoje reforme, Salazar traži 
predsjedništvo vlade. 5. srpnja 1930. Salazar postaje predsjednikom vlade. 
To je početak njegove lične diktature, koja za Portugal znači spas od 
bezglave anarhije, kuda ga je vodila ideologija komunista i besavjesni 
rad masonskih loža, oslobođenje od korupcije i sanaciju narodne privrede. 
To je era napretka na svim područjima narodnog života, koje Portugal 
ne poznaje u svojoj povijesti. 


Od nekad najvećeg kolonijalnog carstva danas ostadoše Portugalu 
samo Angola, Mozambique i Macao. Njegova se ekonomija dakle više ne 
može, kao u davno vrijeme slavne osvajalačke povijesti, temeljiti na 
eksploataciji kolonija. Proizvodi Portugala nedostatni su da namire po- 
trebe zemlje. Tri glavne grane narodne privrede: ribarstvo i uza nj 
vezana industrija konzerva, te izvoz porta — znamenitog portugalskog 
crnog vina — i izvoz pluta, teško pokrivaju pasivitet zemlje. Računajući 
sa svim tim nepogodnostima, Salazar je nastojao da u prvom redu sta- 
bilizacijom financija povrati zemlji međunarodni autoritet i omogući 
daljnji slobodni razvoj. Da izvrši taj zadatak, primijenio je jasne prin- 
cipe i jednostavne metode. Dokrajčio je neprestane devalvacije, koje su 
progresivno uništavale kapital i onemogućivale pravilnu proizvodnju, a 
suprotstavio im je politiku žrtve čitavoga naroda. Sveo je izdatke na 
minimum i podvrgao ih najstrožoj ličnoj kontroli, povisio je poreze i 
proširio ih na veći broj obveznika, pojačavši time intenzitet rada i pro- 
izvodnje. Već za dvije godine pokazali su se odlični rezultati. Portugalu 
više nisu potrebne emisije državne banke, inozemni dug je isplaćen, a 
obveze državnog tresora uglavnom su anulirane. Portugalski escudo ima 
danas 42%, zlatne podloge, od toga 30% u zlatnoj kovini. Rezerve državne 
banke narasle su u roku od dvije i pol godine od dva na osam milijuna 
zlatnih livra (Emile Schreiber: Le Portugal de Salazar). 


U doba Salazarova dolaska na vlast Portugal tako rekuć uopće nije 
imao cesta i komunikacionih sredstava, a u koliko je što postojalo, sve 
je to bilo daleko ispod evropskog nivoa. Kao ilustraciju dovoljno je napo- 
menuti da je auto trebao tri do četiri sata da prevali 100 kilometara. 

Danas Portugal ima jedan od najmodernijih cestovnih sistema u Evropi. 
Podignuto je bezbroj škola, hotela, raznih socijalnih ustanova, bolnica i 
dispanzera. Izgrađene su prostrane i moderne luke. Strogost Salazarovog 
financijalnog režima, po kojem nijedno ministarstvo ne smije u svojim 
izdatcima preći kredit odobren od ministarstva financija, i po kojem ovo 
uvijek može smanjiti maksimum izdataka u koliko bi krediti nedostajali, 
uvjetovala je budućnost Portugala. Podvrgavši sve radove najstrožoj kon- 
troli, udarivši kazne i globe na svaki poslovni prestupak, Salazar je još 
jednom u povijesti dokazao da je ekonomski progres naroda strogo vezan 
uz moralna načela. Bez odgovornosti i poštenja nema napretka, a auto- 
ritet i disciplina njegovi su temeljni principi. 

Novi ustav, kojeg je Salazar donio 1933., počinje definicijom prava 
i morala u čijim se granicama kreću prava i djelovanje države. Zajam- 
čuje slobodu vjeroispovijedanja, povjerava roditeljima odgoj djece, za- 
jamčuje slobodu kapitala i rada u socijalnoj pravdi, te predviđa organi- 
zaciju čitave privrede po sistemu korporacija. Za novi ustav sam Salazar 
je rekao: »Mjesto liberalizma, koji vodi do eksploatacije masa bez prave 
koristi za narod, koji ih vodi u mržnju proti svemu što je superiorno po 
inteligenciji, ljepoti i krijeposti, mi uspostavljamo sistem hijerarhije, koji 
disciplinira društvo 1 diže socijalni niveau priznatom superiornošću duha«. 
Baza ustava je podvrgnuće interesa sviju interesima svih, u interesu 
čitavoga naroda. Za »novu državu«, kaže Salazar, »ne postoje apstraktna 
prava čovjeka, ali postoje konkretna prava ljudi. Ta prava naroda kao 
kolektiva ograničuju prava države, i mi primamo to ograničenje. Ima 
sloboda koje mi smatramo potrebnima, i upravo zato da ih uzdržimo, 
uveli smo princip autoriteta, koji ih čuva.« Skupština, kako je predviđa 
ustav, birana je prema jedinstvenoj listi, a njen uticaj na politički život 
sveden je na minimum. »Mjesto množine anonimnih upravljača, bit će 
upravljači poznati i odgovorni« (Salazar). Ta skupština samo je koncesija 
Salazarova prošlim režimima. Pojam tradicije uvriježen je u portugal- 
skom narodu, nagli prekid mogao bi dovesti do neželjenih rezultata. Ista 
je stvar i sa republikom. Predsjednik republike teoretski je vrhovni šef 
države, on postavlja predsjednika vlade i ostale ministre bez obzira na 
njihov politički značaj. General Carmona, junak iz revolucije 1926. posje- 
duje sve simpatije portugalskog naroda. Istovremeno on je i vrhovni šef 
vojske, koja je glavni oslon Salazarove vlade. No uviđavnošću i iskrenošću 
pravoga patriote, on je sam pozvao profesora Salazara i na njegov zahtjev 
učinio ga stvarnim gospodarom države, jer je on jedini bio sposoban i 
zvan da je izvede iz kaosa. Salazar sam nema nikakvih diktatorskih 
pretenzija. U svojoj proklamaciji prigodom stupanja na vlast, kaže da tu 
odgovornost prima samo da posluži domovini, a bude li ga se sprječavalo 

U vršenju njegovih dužnosti, on će se smjesta povratiti u Coimbru (Jacques 
Bainville: Oliveira Salazar, r&€formateur de Portugal). 

Uz suradnju ministra pravde Carbola, koji je vrlo mlad, kao i većina 
Salazarovih suradnika, on je donio zakon protiy slobodnog zidarstva i 
svih tajnih organizacija, a skupština ga je jednoglasno prihvatila. Time 
se je Portugal konačno riješio more, koja je dugo trovala narodni život. 
Slobodni zidari su osuđeni, jer se je njihov rad kosio s interesima naroda, 
oduzimao pojedincima slobodu djelovanja i jer je u protivnosti s kršćan- 
skim principima, koji čine temelj portugalske kulture i tradicije, te ko- 
načno, jer su slobodni zidari bili prvi odgovorni za teške nemire i ne- 
sreće, koje su posljednjih dvadeset godina (prije Salazarovog dolaska na 
vlast) harale Portugalom. 

Na bazi vanredno uspjele financijalne reforme proveo je Salazar i 
provodi — jer organizacija nove portugalske države još je daleko od 
završetka — svoje dalekosežne planove i ideje. Kako bi što više podigao 
narodnu privredu i olakšao odnos rada i kapitala, pristupio je osnivanju 
korporacija, u kojem država igra dvostruku ulogu: 

1. Predsjedava osnivanju korporacija, koje zajamčuju poštivanje in- 
teresa radnika i poslodavaca, i 

2. nadzire rad korporacija, da spriječi svaku zloupotrebu ili socijalni 
konflikt. 

Cilj je korporacije da nasuprot klasnoj borbi, izrabljivanju radnika, 
štrajkovima i sabotažama, uspostavi solidarnu suradnju rada i kapitala, 
na kojoj se jedino temelji zdrava narodna ekonomija. Cilj joj je, da osi- 
gura radniku i njegovoj obitelji barem životni minimum i da osigura 
slobodu rada u socijalnoj pravdi. 

Bitna razlika između Salazarovog korporativnog sistema i talijan- 
skog jest u tome, što talijanski teži za ekonomskom autarhijom, dočim 
se portugalski osniva na slobodnoj izmjeni dobara. Glavna je uloga por- 
tugalske vlade u t. zv. predkorporativnom stanju t. j. u osnivanju i orga- 
niziranju samih korporacija, a ne i u dirigiranju njihovog kasnijeg dje- 
lovanja, kad je dopuštena puna sloboda (naravno u granicama društvene 
ravnoteže) privatnoj inicijativi. U Italiji naprotiv korporacije predstav- 
ljaju samo savjetodavni organ. Talijanski korporativni sistem ograničuje 
se na ekonomsko polje, dok će portugalski u svom konačnom razvitku 
obuhvatiti sve aktivnosti naroda. To su: 

1. Moralne korporacije: crkva katolička, te razne dobrotvorne i pri- 
pomoćne organizacije. 

2. Kulturne korporacije, kojima je cilj odgoj i poučavanje: sveuči- 
lišta, akademije, znanstvene organizacije i organizacije slobodnih zvanja, 
kao odvjetnika, liječnika, inžinira itd. 

3. Ekonomske korporacije: poljoprivrede, trgovine i industrije, orga- 
nizirane prema pokrajinama ili prema velikim granama proizvodnje. 

U »Vijeću korporacija« zastupan je predsjednik vlade, zainteresirani 
ministri, kao: poljoprivrede, javnih radova, trgovine i glavni tajnik kor- 
poracija. Svrha mu je proučavati probleme koji se javljaju u vezi s po- 
stepenom organizacijom korporacije. Uz »Vijeće korporacija« postoji 
»Nacionalni institut rada«, koji bdije nad provedbom socijalnih reforma 
i zakona, a dijeli se na tri glavne grane: 

1. rad korporacije, 

2. socijalna skrb, | 

3. jeftine mogućnosti stanovanja. 

Baze korporacije su organizacije poslodavaca (gremiog) i radnički sin- 
dikati. Svi su poslodavci obvezani da pristupe u gremiose, dok je radni- 
cima pristup u sindikate slobodan. Stranci su strogo isključeni od sudje- 
lovanja u tim organizacijama. Sukobe između radnika i poslodavaca rje- 
šavaju posebne komisije, koje tvore zastupnici obih zainteresovanih strana 
te predstavnik države ili korporacije kao arbiter. 

U predkorporativnom stanju (doba formiranja korporacija) djeluju 
razni tipovi organizacija: 

1. komisije, koje nadziru izvoz, 

2. nacionalne »junte«, kojima je zadaća da povećaju proizvodnju i 
prodaju raznih proizvoda, i 

3. instituti, koji sjedinjuju grupacije poslodavaca i sindikate radnika 
glavnih grana narodne privrede, te u razvojnoj fazi zamjenjuju korpo- 
racije. (Na pr. institut proizvodnje konzervi, u koji je učlanjeno 200 
tvornica.) 

Institut nadzire proizvodnju svojih poduzeća, koja su u njemu gru- 
Pirana, u kvantitativnom i kvalitativnom pogledu. Osnovani su posebni 
ambulatoriji, koji istražuju sredstva za konzerviranje, načine pripre- 
manja itd., prema potrebama pojedine privredne grane odnosno instituta 
(buduće korporacije), koji joj odgovara. Institut može zabraniti svako 
osnivanje nove tvornice u području svojeg privrednog djelovanja i 
fiksira minimum prodajne cijene za svoja poduzeća. 

Svrha organizacija poslodavaca (gremios) je obrana zajedničkih inte- | 
resa, stvaranje kolektivnih ugovora, zajednička propaganda, pobijanje 
nelojalne konkurencije. Njihovi predstavnici tvore vrhovno industrijsko 
vijeće, koje se svaki mjesec sastaje u Lisabonu. Sindikati su također 
pod nadzorom korporacije odnosno instituta (gdje korporacije još ne po- 
stoje) i otale dobivaju direktive. Svaka politička aktivnost, koja nije u 
intencijama vlade, naročito koja propovijeda borbu klasa, te sve veze sa 
stranim internacionalnim sindikatima, zabranjene su. Svaki sindikat ima 

Svoje prostorije, koje obično sadržavaju: čekaonicu, ured, dvoranu za 
priredbe i skupštine, čitaonicu, dvoranu za predavanja, u kojoj se održa- 
vaju tečajevi bilo profesionalni ili iz opće naobrazbe i ambulantu. Sindi- 
kati posjeduju besplatni dispanzer za članove i njihove obitelji, te bol- 
nicu, a sve je to kao i tvornice i njihove instalacije pod izravnom kon- 
trolom instituta ili korporacije, ako je već organizirana. Fondove za rad 
tih organizacija, osnivanje njihovih socijalnih ustanova i administraciju, 
snosi kolektiv, t. j. institut ili korporacija, a namiruje se iz njenog poslo- 
vanja, n. pr. kod instituta za proizvodnju konzervi uzimajući 5 escudosa 
od svake eksportirane kutije, što je god. 1938. osiguralo svotu od preko 
10 milijuna escudosa (ili kod instituta porto-vina od svakih 100 eksporti- 
ranih litara 5 escudosa, što je institutu porto-vina u god. 1938. pribavilo 
4 i pol milijuna escudosa). Na taj način korporacija raspolaže stalnim 
kapitalom, kojim podiže životni standard radnika, osigurava rad i inte- 
rese svih svojih članova i nezavisnost same korporacije. 


Vanredni su rezultati instituta ribljih konzerva i porta, te pamučne 
junte, kojoj je uspjelo da uvoz sirovog pamuka iz portugalskih kolonija 
od 3,5% u 1931. digne na 36% od čitavog uvoza Portugala u 1937. godini. 

Ulogu korporacije među zemljoradnicima vrše t. zv. »seljačke kuće«. 
Ove nastoje da pomoću raznih tečajeva i predavanja među seljacima pro- 
bude korporativni smisao i prikažu dobitke, koji za njih iz tih organi- 
zacija izviru. Analogno institutima, te organizacije vrše socijalno-pripo- 
moćnu funkciju, a istovremeno su i središte odgojno-sportske organizacije 
po uzoru talijanskog »dopolavora«. Među radnicima vrši ovu posljednju 
funkciju organizacija »Rad veseljem« (kao njemačka organizacija »Kraft 
durch Freude«), koja organizira dopuste, izlete i sportske priredbe, to 1 
na taj način pridonosi dizanju životnog standarda portugalskog radnika, 
Isti zadatak kao »seljačke kuće« među zemljoradnicima, vrše »ribarske 
kuće« kao organizacije portugalskih ribara. Svaka općina ima svoju »se- 
ljačku« odnosno u primorskim krajevima »ribarsku kuću«. 

Uz svu intervenciju države Portugal dolazi do korporativne organi- 
zacije evolutivnim putem, dok je u Italiji provedena na apsolutistički 
način. Sve rezultate Salazarove ekonomske politike vjerno pokazuje 
»Instituto nacional de statistika« u Lissabonu, jedan od najsavršenijih 1 
najmodernije uređenih statističkih ureda u Evropi. U određeno vrijeme 
sva privatna i javna poduzeća šalju sve vrsti podataka, koji se tiču r.;- 
hovog rada i djelovanja statističkom institutu, koji portugalskom d.r“»- 
toru točnim prikazivanjem svih postignutih rezultata znatno overizva 
posao. Pored svih tih reformi i njihovog blagotvornog djelovanja. živu 
portugalskog naroda je još uvijek vrlo težak. Ali jedno je sizurnuu za p 
poboljšava iz dana u dan unatoč novih poteškoća, koje su rasa -2 gm 

u Španiji i sadanjom teškom međunarodnom situacijom. Čitava ova pri- 
vredna transformacija i organizacija vrši se pod nadzorom i odgovornošću 
ministra nacionalne ekonomije dra Costa Leite Lumbrallesa (oko 30. 
god.), koji je ujedno i organizator Salazarove »Portugalske legije« ili kako 
je privatno zovu »zelene košulje«. »Portugalska legija« osnovana je u 
studenom 1936. sa svrhom da pomaže vladu u borbi protiv komunizma, 
koji je pod uticajem rata u Španiji zauzeo šire dimenzije. Njeni članovi 
su dobrovoljci, koji tek za svečanosti i vojničkih vježbi oblače uniformu. 
Dječaci i djevojčice grupirani u organizaciji »Portugalske omladine« (koja 
odgovara talijanskim »balillama«), podvrgnuti su nacionalnom odgoju i 
vojničkoj disciplini. Važnu ulogu u novoj portugalskoj državi igra mini- 
starstvo propagande, koje je Salazar osnovao 1934. Njegova je zadaća, 
kako ju je definirao šef progapande Antonio Ferro, da Portugalce upozna 
s njihovom pravom situacijom, da pobije sve nepravedne i lažne kritike 
sadanjeg režima, da u narodu pobudi osjećaj ljubavi prema domovini, te 
da u inozemstvu pobudi interes za Portugal. Ovo ministarstvo organizira 
svake druge godine (počam od 1938.) natječaj »Najportugalskijeg grada« 
u pogledu arhitekture, uređaja, narodnih nošnja i običaja. Grad-pobjed- 
nik dobiva u znak priznanja srebrnog pijetla i jedan dar portugalske 
vlade: novu školu ili most itd., prema izboru. 

Znatne reforme poduzela je Salazarova vlada u pogledu školstva, 
no tu je stanje još uvijek bijedno — 50% nepismenih. Prema novom 
ustavu svaka bi općina morala imati svoju osnovnu školu, koje se sada 
sistematski podižu, a do 1941. bit će izobražen i dovoljan broj učitelja. 

Mnoge ustanove pokazuju napredak Portugala za vrijeme Salazarove 
vlade i daju naslutiti kako će sjajan i nesravnjiv biti njegov uspjeh, ako 
ga ništa ne omete na tom putu. Tu je u prvom redu politehnička škola 
sagrađena u Lissabonu 1936. sa najmodernije uređenim amfiteatrima, 
laboratorijima, vlastitim kupalištem i stadionom. Onda lissabonski zatvor, 
za kojeg je jedan francuski pisac (Emile Schreiber) rekao, da svojim 
komforom upravo mami bijednika da učini neku krivicu, pa da si na 
taj način pribavi taj besplatni i ugodni stan. Kažnjenici imadu svaki 
svoju sobu sa velikim prozorom u vrt, tekućom vodom i krevet s čistom 
posteljinom. Oko centralne zgrade podignuti su brojni atelieri za izradbu 
pokućstva, keramike, igrački, gdje kažnjenici ne samo da nauče jedan 
korisni zanat, već i zasluže nešto novaca, a sve ide za tim, da se u njima 
pobudi interes za normalni i pošteni život. Sigurno je da svi zatvori u 
Portugalu ne izgledaju kao ovaj u Lissabonu, ali jedan čovjek ne može 
u 10 godina popraviti sve ono što su skrivile prošle generacije. 

U nutarnjo-političkom pogledu Salazaru je uspjelo stvoriti ravnotežu. 
Lissabon nekoć »grad revolucija«, danas je evropski velegrad. Vojska i 

mornarica su reorganizirane, novac ima svoju vrijednost, financije su 
* zdrave, progresivno se radi na napretku zemlje, a prevara i pljačka one- 
mogućene su. Salazar ima malo političkih protivnika. To su s jedne strane 
komunisti, protiv kojih se vodi žestoka i uspješna borba, i s druge strane 
ostatci slobodnih zidara, no obe opozicije su neznatne. Povjerenje naroda 
je uz Salazara i mnogo više od vojske, koja je podloga portugalske dikta- 
ture, Salazarovo lično poštenje, hrabrost, pravednost i strogost, kojom on 
provodi svoja načela, podržavaju njegovu vladu. Vanjsko-politička situa- 
cija Portugala mnogo je zapletenija. U kulturnom pogledu Portugal je 
orijentiran prema Francuskoj, potreba velike trgovačke mornarice, koju 
Portugal radi pomanjkanja financijskih sredstava nije mogao sam izgra- 
diti, vezalo ga je uz Englesku, koja iz strateških razloga na sve načine 
izlazi u susret Portugalu. Jer, neredi u Sredozemnom moru skreću put do 
Indije opet uz portugalsku obalu. Sličnost režima svakako približuje 
Portugal Italiji i Njemačkoj. Za vrijeme španjolskoga rata, smatrajući 
komunizam »najvećom herezom našeg vremena« i prvim državnim ne- 
prijateljem, Salazarova je vlada pomagala generala Franca, ali današnja 
teza nekih španjolskih ekstremista o jedinstvu iberskog poluotoka poka- 
zuje da svaki narod ima jednoga »historijskog neprijatelja, a to je naj- 
bliži susjed«. 

U vrijeme španjolskog građanskog rata Salazaru je uspjelo da očuva 
savez s Engleskom, a istodobno da gotovo otvoreno pomaže španjolske 
nacionaliste, jer kao sposoban i ispravan političar, Salazar znade da je 
glavno očuvati slobodu i nezavisnost svoje zemlje. 

Na koncu ovog kratkog prikaza životnog djela predsjednika Salazara 
želimo istaći tek nekoliko bitnih značajki njegove doktrine. Kao francu- 
ski đak, Salazar se je kao i Mussolini poveo za osnovnim državničkim 
idejama Charles Maurrasa, primjenivši ih na potrebe i prilike svoga na- 
roda. Njegova ambicija nije bila vlast i politika, ali primivši ovo mjesto, 
da posluži svome narodu, on ga je shvatio punom odgovornošću, a tu 
odgovornost on zahtijeva od svih, od čitavoga naroda. Salazar je jedan 
od onih velikih pojedinaca, koji se rijetko javljaju u povijesti naroda. 
U otsudnom času pred propašću Salazar svjesno, snagom svoga genija, 
okuplja sve zdrave narodne snage i mobilizira ih na požrtvovno djelo 
narodnog preporoda. Vrhovne vrednote Salazarovog života i djelovanja: 
Bog, domovina, obitelj, rad i autoritet za njega su iznad svake diskusije 
i njihovo poštovanje on strogo i beskompromisno nalaže čitavom narodu. 
U tim principima snaga je Salazarova, u njima leži budućnost Portugala. 


Ivona Maixner. 

PUTOVI STVARANJA NOVE RUSKE KNJIŽEVNOSTI 


II. 
SOVJETSKA PROZA 


Sovjetska književnost postoji već nešto više od dvadeset godina. 
U vremenskom pogledu, naročito sa gledišta historičke perspektive, ova 
perioda nije velika. Ali sovjetski je život toliko buran i toliko zasićen 
idejama i dogadjajima, a sovjetska književnost toliko čvrsto povezana 
sa svojim vremenom i toliko pažljivo prati i osjetljivo odražava sav tok 
njegova razvijanja, da povijest stvaranja i razvijanja sovjetske književ- 
nosti postaje neobično interesantna. To je jedan veliki, kompliciran i 
mmnogostran proces, pun visoke napetosti pa čak katkada i pravog dra- 
matizma. Od ovog procesa uzet ćemo sada tek nekoliko njegovih poje- 
dinih momenata, ali koji odražavaju neke važne crte sovjetske književ- 
nosti općenitog karaktera. 

U vezi sa nedavnim oštrim preokretom idejne strane sovjetskog 
života, izazvanim lukavo zamišljenim i vješto provedenim preorjentira- 
njem sovjetske vanjske i unutarnje politike, i sovjetska je književnost 
sada završila jednu od narednih i mnogih etapa u svom razvijanju. 
Sada ćemo iznijeti zapažanja o nekim rezultatima ovih već završenih 
perioda. — Jedna od važnih i vrlo karakterističnih crta sovjetske knji- 
ževnosti minulih godina je golem interes prema političkim 
i socijalnim idejama i problemima. No od bezbroja tih 
sada ćemo se zadržati samo na problemu zločina i zločinca, 
koji je uvijek bio u središtu interesa i stare ruske književnosti, dajući 
joj karakteristično obilježje, a za upoznavanje sovjetske književnosti od 
naročite je važnosti. 

Sovjetska se književnost odlikuje svojom neobičnom život- 
nošću. Ona je najčvršće povezana sa životom u jednu nerazdjeljivu 
cjelinu. Realizam i naturalizam su oduvijek bili karakterističnom crtom 
ruske književnosti, ali sovjetska književnost razvila ih je do skrajnih 
granica mogućnosti. Sovjetski su pisci s prezirom odbacili fantaziju, kao 
osnovu umjetničkog stvaranja, te su kao cilj uzeli fotografski bezdušno, 
hladno i točno iznošenje zbilje. Oni su se odrekli »nebesa« i obratili su 
se k »zemlji«, videći u njoj svoj ideal. Boljševizam shvaća svoj konačni 
Cilj — sveopću sreću čovječanstva — grubo materijalistički, a historički 
materijalizam teškim okovima veže umjetničko stvaranje. Zato su sovjet- 
ski pisci robovi života i materije, i zato je sovjetska književ- 
nost potcrtano zemna, bez ikakvih romantično-idealističkih zahtjeva 
i zadaća. Psihološkoj udubljenosti stare ruske književnosti sovjetska je 

književnost suprotstavila antipsihologizam, — kako se dobro 
izrazio poznati sovjetski kritik A. Voronskij. A ovo je osjetljivo ogra- 
ničilo njezine umjetničke mogućnosti i snizilo estetsku vrijednost, dok 
je znatno ojačalo društveno-socijalno djelovanje i historičko-političko 
značenje. 

Sovjetski pisci, odlučno odbacivši i posljednje ostatke sasvim već za- 
Sstarjele teorije »čiste« umjetnosti, pristupili su književnom stvaranju 
S novim zahtjevima te davši mu nove ciljeve, zadaće i metode, usmjerili 
su se novim putem. Pitanje o vezi književnosti s životom oni su shvatili 
uglavnom kao političko-socijalni problem. Prema njihovu uvjerenju 
umjetničko stvaranje ne smije da služi nekakvim maglovito-apstraktnim 
estetskim i moralnim idealima, jer je to u stvari samo realno-konkretan 
životni posao. Zato sovjetska književnost i ima u prvom redu karakter 
i značenje historičkog i »čovječjeg« dokumenta. U njoj 
će ne samo umjetnički kritik, već i sociolog naći neiscrpiv izvor prvo- 
razrednog materijala, kojega golema vrijednost za proučavanje psiho- 
loške suštine sovjetskog gradjanina i samog sovjetskog režima ni dosada 
još nije ispravno ocijenjena. Od svih brojnih moralno-socijalnih pro- 
blema, kojima se bavi sovjetska umjetnička književnost, bezuvjetno naj- | 
interesantniji je problemi zločina i zločinca, koji je problem uopće uvijek 
uveliko zanimao rusku književnost. No dok je stara ruska književnost 
ovaj problem tretirala kao problem zločina i kazne, sovjetska književnost 
shvaća ga isključivo kao problem samo zločina, jer kazna, — i to 
naročito moralna — kao neizbježiva posljedica zločina, izvan je njezinih 
moralno-psiholoških ideja i koncepcija. Ali i sam zločin za sovjetskog 
pisca nije nikakav naročiti problem, već u prvom redu samo tek suha 
i gola životna činjenica. 

Gogolj, pristupajući svom čuvenom romanu-epopeji »Mrtve duše«, 
mislio je svu svoju pažnju prije svega posvetiti (naime u prvom djelu 
te epopeje, — u »Paklu«, tako reći) isključivo tamnim stranama ruskog 
života i ruskog naroda, pa je u opravdanje te svoje namjere rekao, da je 
ruska književnost sasvim već »iscrpla« poštenog čovjeka i da se sada 
treba naročito pozabaviti »podlacom«. Slijedeći ovaj Gogoljev savjet 
sovjetska je književnost glavnu svoju pažnju posvetila ovom »podlacu«. 
Sa ovog su gledišta karakteristični već i sami natpisi nekada vrlo popu- 
larnih sovjetskih romana i pripovijesti. Od njih spomenimo barem samo 
ove: »Zločin Akvilonova« (Prestuplenie Akvilonova), »Kradljivac« (Vor), 
»Pronevjeritelji« (Rastratčiki), »Ispovijest lupeža« (Ispovjedj huligana), 
»U zemlji nevaljanaca« (V stranje negodjaev), »Cinici«. | 

Sovjetska književnost ne samo svojim sadržajem, temama i sižejima, 
već i samim svojim duhom fino i oštro odsjeva život ili točnije — sovjet- 

sku zbilju. Jedan od glavnih ciljeva boljševizma je od temelja porušiti 
sve »buržoazne« moralne osnove i bez traga uništiti zamamljivu roman- 
tiku onih »vječnih« visokih ideala, koji su uvijek davali životu cilj, 
smisao i značenje, a ljudima — duševnu radost. Boljševici su htjeli iz 
duše čovjekove istrgnuti svaki pojam o uzvišenom, istjerati iz života ono 
lijepo, što ga je osvjetljivalo i grijalo. I zato se pokazala strašna u svojoj 
jednostavnoj primitivnosti praosnova suštine čovjeka, te je otkrila ono 
stihijski mračno i okrutno, što se dosada skrivalo u tamnim dubinama. 
— »Duša je kod svih premalena postala, sveopće je suženje duše... Do 
posljednje su sramote svukle čovjeka, pa eto i ide veliko razočaranje« 
— veli jedan od junaka već spomenutog romana Leonida Leonova »Krad- 
ljivac«. Ova dehumanizacijačovjeka u tom je baš i strašna, što 
napunjuje dušu teškom i mučnom — »smerdjakovljevom« — dosadom, 
koja zamagljuje misao, zagušuje osjećaje, pretvarajući čovjeka u hladan 
i bezdušan stroj. 


Sovjetska književnost na svojim, umjetnički katkada vrlo snažnim, 
stranama iznosi niz najrazličitijih vrsta zločina, gotovo potpuno iscrp- 
ljujući cijeli kazneni kodeks. A ti se zločini vrlo interesantno odsjevaju 
u duši i samih zločinaca i njihovih promatrača. — Boljševička je revo- 
lucija htjela od temelja promijeniti psihu ruskog naroda i žato je mnogim 
osnovnim problemima dala sasvim novu i neobičnu ocjenu i osvjetljenje. 
Prema svjedočanstvu sovjetske knjževnosti u sovjetskim prilikama 
ličnost, individualnost tobože su izgubili svoj prijašnji čar i značenje. 
U čovjeku su prestali vidjeti središte i srž života. — »Ne poštivaju sada 
čovjeka« — melankolično primjećuje Leonovljev junak (»Kradljivac«). 
Život je čovjeka izgubio svoju mističku suštinu i postao obična materi- 
jalna stvar, koja se lako i brzo može i stvoriti i uništiti. Zato je i 
umorstvo u tmurnim sovjetskim prilikama prvih godina izgubilo svoju 
prijašnju psihološku dubinu i moralnu važnost, te je postalo običnim 
činom (ne zločinom!). Ono se ni u čem nije razlikovalo od bezbroja 
svakidanjih činova i postupaka, koje svaki čovjek neprekidno čini, a da 
ih — tako reći — i ne primjećuje. O umorstvu sd govorilo tek samo kao 
o činjenici, o kojoj nije bila moguća nikakva načelna diskusija, jer 
umorstvo, kao problem, nikoga nije zanimalo. Tako, na primjer, jedan 
od junaka romana V. Kina »S one strane« (S toj storony) veli, da on 
nikako ne razumije, zašto se u Dostojevskijevu romanu »Zločin i kazna« 
— »toliko razgovara samo zbog jedne starice« (umorene!), primjenjujući 
dakle k umorstvu čovjeka suhu aritmetičku mjeru. Povodom teških du- 
ševnih muka i trzaja Raskoljnikova (iz istog romana Dostojevskoga) 
junak romana Olge Forš »Luda ladja« (Sumasšedšij korablj) veli: »Do- 

sadno je, brate. Ako posao zahtijeva, da treba nekoga ubiti, — naravno, 
da će ga svaki od nas ubiti, ali posvećivati tom praznom mjestu šest 
knjiga pa još k tomu na dvije strane ludu glumiti, to je, oprosti mi, 
brate, samo štetno gubljenje vremena!« Umorstvo dakle potpuno je iz- 
gubilo svoj svaki unutarnji sadržaj i više nikoga ne uznemiruje, dapače 
— niti ne zanima. O njemu samo hladno i poslovno pričaju, kao o naj- 
običnijem dogadjaju. — »Upravo je pred mojim prozorima nekoliko ko- 
zaka ustrijelilo zbog špijunaže jednog starog Židova sa srebrenom bra- 
dom. Starac je jaukao i trgao se. Tada je Kudrja iz čete strojnih pušaka 
uzeo njegovu glavu i sakrio je sebi pod pazuhom. Židov se umirio i ra- 
širio noge. Kudrja je lijevom rukom izvadio bodež i pazeći, da se ne za- 
prska krvlju, zaklao je starca«, — epskom mirnoćom pripovijeda pro- 
matrač i stvarni saučesnik ovog umorstva (I. Babelj: »Konjanička ar- 
mija«, — Konnaja armija). 

Komunist Nikitin, junak romana Vsevoloda Ivanova »Šareni vje- 
trovi« (Pestrve vjetra) veli: — »Ne trebamo ljubavi... Svi su zvijeri, 
a zvijerima treba krvi!l« — i u ovim je riječima ne samo njegovo ideo- 
loško uvjerenje i radni program, već i razjašnjenje uzroka sveopćeg po- 
divljanja, koje je nastalo za vrijeme revolucije i gradjanskog rata. N e- 
dostatak ljubavi — to je najstrašnije crta revolucionarnih dana. 
Ljubav i radost otišli su iz života, svoje mjesto prepustivši mržnji i zlobi. 
Ovaj Nikitin utjelovljujući u sebi službenu i stvarnu boljševičku ideo- 
logiju i taktiku, čvrsto se drži svog stranačkog programa i okrutno se 
bori sa svim svojim političkim i socijalnim neprijateljima. Predvidjajući 
težak i krvav put k postignuću svog konačnog cilja, Nikitin se stara, da 
i u svojm stranačkim drugovima i suradnicima raspali mržnju i probudi 
tamne instinkte, pa svijesno i mirno ide preko potoka krvi, koje je sam 
prolio. A Dostojevskijev Ivan Karamazov veli, da će se odmah odreći 
vječnog blaženstva carstva nebeskog, ako za njegovo postignuće treba 
proliti ne krv, već jednu suzu dječju. Primjer Ivana Karamazova i Ni- 
kitina jasnu pokazuje svu dubinu bezdane provalije u shvaćanju morala, 
koja postoji izmedju stare ruske književnosti i njezine suvremene — 
sovjetske — grane. 

Prema svjedočanstvu sovjetske književnosti zločinstvo se čvrsto 
ugnijezdilo u sovjetski život. Neumoran ljetopisac zagušljive sovjetske 
zbilje talentirani sovjetski pisac-satirik Mihail Zoščenko u svojm malim, 
na prvi pogled bezazleno-veselim pripovijestima daje golem i strašan 
materijal o svakidašnjem životu sitnog sovjetskog gradjanina. Bezlična 
sovjetska narodna masa pretvara se u nekakva fantastična i strašna bića, 
O kojima govori Gogoljev gradonačelnik u »Revizoru«. Tako na primjer 
jedan od Zoščenkovljevih junaka u takvim riječima potpuno ravnodušno 

opisuje jedan »dogadjaj«: — »Da, zaista, on je ušao u tudji stan, gotovo 
je na smrt zagušio nekakvu staricu-stanarku pa je odnesao sva odijela, 
limeni lonac i još nekakve sitnice. Posao je bio malen. Neinteresantan.« 
(»Snaga govorništva« — Sila krasnoriječija). Pa onda postaju potpuno 
razumljive pune očaja i gorčine riječi ovog pisca: — »Život je toliko 
smiješan. Dosadno je životariti na zemlji.« 

Sovjetska je književnost u prvim godinama svog opstojanja oštro i 
odlučno odbacila estetiku, a s njome neizbježivo i etiku. Moralnu čistoću, 
romantičnu uzvišenost, psihološku tankoćutnost i dubinu stare ruske knji- 
: ževnosti ona je držala nepotrebnima, a katkada čak i štetnima po inte- 
rese revolucije, a baš je samo njima — prema strogoj vladino-stranačkoj 
želji i naredbi — morala služiti. Goli, suhi i često pretjerani naturalizam 
u one je godine nesmetano gospodario sovjetskom književnošću, stavlja- 
jući na kocku čak i samu mogućnost njezina daljnjeg opstojanja. 

Nekada je Lav Tolstoj oštro osudio Maupassanta za njegovu hladnu 
objektivnost, rekavši da pisac ne smije samo iznositi stvari, već bezuvjetno 
mora sve podvrgavati strogoj moralnoj ocjeni. A što bi Tolstoj rekao o 
ovoj surovosti sovjetskih pisaca? Ali na mračnom moralnom podneblju 
sovjetske književnosti već su se davno pojavili svijetli traci, koji ulijevaju 
čvrstu nadu, da će se konačno ipak i ovdje sve razvedriti. U ovom pogledu 
vrlo utješljivu pojavu predstavlja već toliko puta ovdje spomenuti Leo- 
nov. Ovaj pisac je vjeran sljedbenik Dostojevskoga. On je primio od 
Dostojevskoga njegov visoki moral i produhovljeni psihologizam i u sre- 
dište svega je postavio čovjeka sa svom kompliciranošću njegovih pro- 
življavanja i osjećaja. Krv se gotovo nikada ne »pojavljuje« na njegovim 
sadržajno-uzbudljivim stranama. A ni samo umorstvo čovjeka nikada ne 
pokazuje neposredno. O umorstvu njegov čitalac doznaje tek onda, kada 
je ono, kao činjenica, već otišlo u prošlost, te se odražava samo u pro- 
življavanjima njegovih učesnika. Leonov znade, da je »krv skuplja od 
svakih prava« — kako se izražava jedan od njegovih junaka (»Konac 
sitnog čovjeka« — Konec malenjkago čelovjeka). 


Tako se dakle sovjetska književnost postepeno vraća.k zaboravljenim 
idejama ljepote, morala i psiholoških problema, t. j. — vraća se vjekov- 
nim tradicijama klasične ruske književnosti. 


Sovjetska književnost postepeno se oslobađa čvrstog tutorstva vlade 
i stranke i možda već nije daleko vrijeme, kada će ona izaći na put 
samostalnog i nezavisnog umjetničkog stvaranja i stručnog rada, koji će 
biti vođen samo idealima, ukusima, simpatijama i voljom samih pisaca. 
No taj je put još dosta dalek i sada se vide samo slabi i dosta rijetki, 
ali sasvim sigurni prvi njegovi znakovi. Sada pak i vlada i stranka još 

čvrsto drže u svojim rukama nadzor i vodstvo sovjetske književnosti. 
Ovo rukovodstvo bilo posredno bilo neposredno, ali sasvim jasno se još 
uvijek osjeća i u najmanjoj promjeni života i rada sovjetske književnosti, 
— i to jednako u pogledu ideologije, metoda, teme, sižeja, junaka. 
Krajem 20-tih godina u sovjetskoj književnosti se dogodila nekakva 
tematska zbrka. Prijašnje teme o građanskom ratu, o staroj ruskoj 
inteligenciji, koja se pasivno bori s konstruktivnim radom boljševika, i o 
mnogom drugom s time povezanim, potpuno su bile iscrpljene, pa su i 
pisci i čitaoci potpuno izgubili svaki interes za njih. Pisci su se našli na 
raskrsnici i nisu znali, čemu da posvete pažnju. Ali baš se nekako u ovo 
vrijeme uz bučnu i vještu reklamu pojavile zloglasne »pjatiljetke«, kojih 
je cilj bio potpuna reorganizacija i čak preporod svih strana sovjetskog 
života. A to je književnosti dalo novi i točno određeni pravac s jasno 
ocrtanim ciljevima i temama. Tako se pojavila literatura činje- 
nice (literatura fakta, — kako se ona zove ruski). O unutarnjim i vanj- 
skim uzrocima njezina pojavljenja, o karakteru njezina razvijanja i o 
tipičnim njezinim manifestacijama govorio sam dosta podrobno već na 
drugom mjestu. Sada ćemo se zadržati na tako zvanoj industrija- 
lizaciji književnosti, koja je logički jasna i naravna posljedica 
spomenute »literature činjenice«. Industrijalizacija književnosti obuhva- 
tila je ne samo njezine sižeje i teme, nego je zahvatila i samu njezinu 
suštinu. Ova industrijalizirana književnost predstavlja »literaturu činje- 
nice« dovedenu do apsurda. Prve su lastavice ovog pravca bili ovi romani: 
»Sestre« (Sestry, 1930.) V. V. Veresaeva, »Cement« i »Energija« F. Glad- 
kova. Zatim slijedi dugi niz drugih, od kojih ćemo spomenuti barem 
slijedeće: »Sunčano blago« (Solnečnyj klad) i »Grad od porculana« (Farfo- 
rovyj gorod) A. Peregudova, »Sotj« L. Leonova, »Hidrocentrala« M. Šagi- 
njan, »Vrijeme, naprijed!« (Vremja, vpered!) V. Kataeva, »Drugi dan« 
(Denj vtoroj, 1933.) I. Erenburga. Svako od ovih djela ima različnu umjet- 
ničku vrijednost i književno značenje i izaziva različite ocjene, često 
sasvim protivne. Ali sva su ova djela, — počevši od sivo-bezbojnog »Ce- 
menta« i do jarkog i talentiranog »Vrijeme, naprijed!« — čvrsto povezana 
u jednu cjelinu svojim idejnim sadržajem i svojim društveno-političkim 
ciljevima i zadaćama, koje se nalaze u središtu svih ovih djela i izazivaju 
glavnu brigu njihovih pisaca. Oni predstavljaju sasvim novu književnu 
formu, dosada nepoznatu svakoj književnosti na svijetu, ato je —indu- 
strijski roman. : 
Tema svih ovih sada nabrojenih romana, a i svih drugih, koji idu u 
ovu originalnu grupu, je sovjetsko izgrađivanje, t. j. stvaranje 
industrijske moći i tehničkog savršenstva Sovjetske Rusije. Radnja ovih 
romana je čvrsto povezana s tvornicom, koja je često i mjesto razvijanja 

radnje, dok su njihovi junaci obično sovjetski radnici i mladi inženjeri. 
Ovi su obično bezgranično odani svojoj mladoj sovjetskoj domovini i sav 
svoj entuzijazam i sve svoje snage posvećuju njezinu tehničkom i indu- 
strijskom preporodu. Ali postepeno se živi čovjek potiskuje u pozadinu, 
a na prvo mjesto dolazi sama tehnika, stroj i kao njihovo utjelovljenje 
— tvornica. U posljednje se vrijeme ne radnik, nego baš tvornica, kao 
takva, stavlja u središte romana i postaje njegov pravi junak, a ne samo 
tema, siže, pozadina ili mjesto radnje. — »Tehnika je doista jedan od 
glavnih junaka romana... Stvari, tehnički izrazi, formule i brojke organ- 
ski su dio pripovijedanja« sa ushitom veli neki Glagolev (Novyj Mih, 
1931.) o romanu M. Šaginjan »Hidrocentrala«, — djelu iako vrlo slabih 
umjetničkih kvaliteta, ali koje najiscrpnije sadrži u sebi sve karakteri- 
stične oznake industrijskog romana, koji u ovako iscrpnoj i zaokruženoj 
formi prije nije poznavala ni sovjetska književnost. 


Postepeno je iz ove vrste književnih djela sasvim nestala psiho- 
loška motivacija činova i postupaka njihovih junaka, no koja je 
u tradicionalnoj formi romana, već kroz vjekove postojeći u svim knji- 
ževnostima, bila sasvim neizbježiva. A u ruskim je romanima zauzimala 
naročito važno mjesto i bila njegova najkarakterističnija crta. Iz ovih 
— industrijskih — romana nestala je također i ljubav (naime ljubav 
čovjeka prema čovjeku i to uglavnome drugog spola), kao jedan od glav- 
nih pokretača čovječjih činova. Nju je zamijenio radni entuzija- 
zam, koji je povezan s interesima i radom sovjetske vlade i boljševičke 
stranke. A to je izazvalo tipizaciju sižeja, šabloniziranje 
likova i shematizaciju radnje, što je, dakle, sasvim lišeno 
individualnosti i psiholoških motiva. Sovjetski su pisci najednom kanda 
potpuno zaboravili na živu ličnost sa svom beskrajnom 
raznolikošću njezinih ličnih interesa i oznaka, te su je zamijenili idejnim, 
ali mrtvim i bezdušnim lutkama. Sovjetski su se pisci pokorno odrekli 
svoje stvaralačke slobode te su se uputili uskom i točno omeđenom sta- 
zom, koju im je odredila vlada i stranka. Poradi toga oni su opet brzo 
dospjeli u ćor-sokak i neodlučno su se počeli zadržavati na istom mjestu, 
zamarajući već dosadnim ponavljanjem istih jednostavnih ideja u svojim 
bezbrojnim djelima, koja su se zaista pretvorila u bezlične industrijske 
proizvode. 


Ali baš u ovaj čas potpune izgubljenosti sovjetskih pisaca svemoćni 
i svepoznavajući Stalin u jednom od svojih govora iznio je misao i želju 
o potrebi stvaranja nove sovjetske »industrijsko-tehničke radničke inteli- 
gencije«, koja se, po njegovu mišljenju, morala pojaviti iz redova 
mladog sovjetskog proletarijata, utjelovivši u sebi novi lik pravog »junaka 

našeg vremena«. Ova je misao odmah bila prihvaćena i na neko je vrijeme 
postala jedinom »udarnom« temom naročitih skupština i posebnih disku- 
sija sovjetskih pisaca. Oni su se svečano zakleli, da će život i rad ovih 
novih i karakterističnih junaka našeg burnog doba iznijeti u svojim pra- 
vim umjetničkim djelima, a ne samo u esejima, koji su neko vrijeme 
potpuno gospodarili sovjetskom književnošću. Stalinovu je ideju naročito 
podrobno razvio kritik D. Maznin u posebnom članku »O junacima našeg 
vremena« (Krasnaja Novj, 1933.). On je postavio niz točnih zahtjeva i 
određenih uputa, koje su zvučale kao naredba, te je dao sovjetskim 
piscima ne samo temu, već i način njezine obradbe. Zamašitost ove teme 
i potreba brzog njezina izvršenja izazvala je kod sovjetskih pisaca ne- 
kakvu zbunjenost, pa možda zbog ovoga, kao i zbog nenaravnosti same 
zadaće, nijedan sovjetski pisac nije stvorio naročito jarkog i uvjerljivog 
lika, koji bi potpuno predstavljao burnu sovjetsku zbilju i njezin grozni- 
čavo-napeti rad. Tada je sovjetska kritika pronašla jedini izlaz u ovim 
zamršenim prilikama. Ona je ponudila piscima, da se odreknu fantazije 
i obrate konkretnim prilikama života i živim zastupnicima sovjetskog 
proletarijata, uzimajući iz ovog izvora materijal za svoja umjetnička djela, 
tražeći da konkretnostnadomjesti umjetničke faktore. 
»Ne trebamo izmišljavanja, kada je život toliko bogat. Svaki će opisivati 
ono, što se događa kod njega u tvornici, u kolhozu, na gradnji, — u tome 
je sva budućnost proleterske književnosti« — sa ushitom veli neki Kapi- 
ljanskij. Pod utjecajem ovih činjenica pojavila se nova književna forma, 
nova grana industrijskog romana — životopisi sovjetskih 
radnika svih vrsta, struka, stepena i položaja. 


U SSSR svaka lozinka čak i u oblasti umjetničkog stvaranja pojavlju- 
je se samo s odobrenjem, a često i na inicijativu vladinih i stranačkih 
vodećih krugova. Zato ona brzo prima karakter epidemije, koja se s groz- 
ničavom brzinom širi i udubljuje. Tako se i lozinka o »junacima našeg 
vremena« konačno pretvorila u lozinku, koju je izbacio neki Mirošničenko, 
rekavši: »Napišimo boljševičku povijest tvornica (Zvijezda, 1932.). Ovaj 
Mirošničenko vidio je u tvornicama napredna ognjišta sovjetske kulture 
i mjesta sakupljanja idejnog sovjetskog radništva. On je tražio, da opi- 
sivanje tvornica postane narednom zadaćom i glavnom temom sovjetske 
beletristike. Ideja stvaranja povijesti tvornica pripada Maksimu 
Gorkomu. On ju je sebi zamišljao kao seriju eseja, koji se tek približa- 
vaju umjetničkoj književnosti, ali se s njom ne slijevaju i već je nikako 
ne zamjenjuju. Ali vatreni njegovi sljedbenici baš su htjeli svu umjet- 
ničku književnost pretvoriti u ovu, u ponešto umjetničkoj formi iznesenu, 
povijest tvornica. Vidjeli su naime samo u njoj jedini mogući način do- 

stojno pokazati onu po svojoj zamisli doista veličanstvenu industrijalizza— 
ciju, koje su idejom bili zaneseni svi vladini i stranački vodeći krugovi. 
Povijest tvornica je neizbježivo izazvala povijest radionica. Nje- 
zino su stvaranje iz lične i profesionalne zavisti tražili radnici takvih 
radionica, sasvim ispravno tvrdeći, da radionice imadu isto takvo pravo 
na pažnju umjetničke književnosti, kao što i tvornice. 

Uvukavši se u neprolazne šikare ovih i ovakovih pitanja i problema 
i potpuno pomiješavši interese umjetnosti s interesima praktičnog života, 
sovjetska je književnost u svom zanosu dala prednost svestranim intere— 
sima života, napose interesima industrije svih vrsta. Poradi toga neizbje- 
živo je morala veliku pažnju posvetiti uskim pitanjima tehnike, a također 
pojedinim događajima konkretnih tehničkih tekovina. Pokorno slijedeći 
upute i naloge vlade i stranke sovjetski su pisci počeli sa ushitom i pono- 
som opisivati čak i one tehničke tekovine SSSR, koje su već odavno bile 
poznate buržoaznom Zapadu, kao što je na primjer podzemna željeznica. 
Njoj su bila posvećena brojna beletristička djela u prozi i stihovima. 
U ovoj podzemnoj željeznici mnogi su sovjetski pisci uvidjeli čak jedan 
od razloga za budući bujni rascvat sovjetske umjetničke književnosti. 
Tako, na primjer, neki E. Koch sasvim ozbiljno tvrdi slijedeće: »Gradnja 
podzemne željeznice jasno dokazuje, da je proletarijat osvojio umjetničko 
nasljedstvo ... i dakle nema nikakvih razloga, da i u području književ- 
nosti ne možemo očekivati pojavljenja širokih svjetskih slika, ravnih po 
značenju »Ratu i miru« (Tolstoja. N. F.) ili »Jadnicima« (V. Hugoa. N. F.) 
ili koje će ih i nadmašiti.« Ova gizdava izjava vrlo je važna i neobično 
karakteristična. Ona jasno pokazuje, da se sovjetska književnost potpuno 
zaplela u gustu mrežu proturječja i da se nalazi u neku ruku u bezizlaz- 
nom položaju, jer samo njezino postojanje, kao umjetnički faktor, ugro- 
žava velika opasnost. Sovjetska književnost brzo i čvrsto 
se industrijalizira u svim pogledima. Ova industrijalizacija obu- 
hvaća teme, sižeje, metode i sve s time povezano, tako da samo stvaranje 
gubi svoju slobodu i nezavisnost i dobiva onu šabloniziranu bezličnost, 
koja je tipična i obligatna za prave industrijske proizvode. 

Sovjetska književnost sada proživljava tešku unutarnju krizu, poradi 
čega brzo i neprekidno opada i njezina umjetnička vrijednost. Ali je li 
ugrožen time sam njezin postanak? Kakva je čeka sudbina već u bliskoj 
budućnosti? Unatoč velike teškoće njezina sadašnjeg položaja, njezina 
budućnost ipak ne izaziva nikakvih sumnja i njezina budućnost ni naj- 
manje nije ugrožena. Ali ova naša tvrdnja treba nekakva razjašnjenja. 

Sovjetska književnost je tek jedna od etapa na dugačkom i kompli- 
ciranom putu rada i razvijanja ruske književnosti. Sada postepeno nestaje 
sovjetske književnosti, t. j. one književnosti, koju je stvorio sadašnji poli- 

tički režim Sovjetske Rusije, jer se ona polagano ali sigurno ulijeva u 
široko korito stare ruske književnosti, jer i nesvijesno, ali čvrsto prihvaća 
njezine osnovne ideje i oblike. Sovjetska književnost sigurno će preživjeti 
politički sistem i državno uređenje režima, koji ju je stvorio. Moramo 
zapamtiti, da poznata nam sovjetska književnost ne iscr- 
pljuje stvaranje ruskih pisaca, koji žive i rade na 
teritoriju SSSR. Sa formalnog gledišta mi sovjetskom književnošću 
zovemo ono, što je tek izašlo iz štampe na teritoriju SSSR ili gdje drugdje 
od »sovjetskih« pisaca. Ali obično se štampa tek jedan dio onoga, što je 
stvarno od pisaca napisano, i to naročito vrijedi baš za SSSR, jer se tamo 
sva štampa i sva književnost i ideološki, i tehnički nalazi u rukama vlade 
i stranke. Slobodni stvaralački duh ne može biti do kraja uništen nika- 
kvim ideološkim nadzorom i rukovodstvom ni čak fizičkim ugnjetavanjem. 
Pisci, koji žive u SSSR, pa čak i oni, koji su ideološki nakloni i komu- 
nizmu i boljševizmu, ako su oni pravi umjetnici, ipak negdje u dubini 
svoje duše, često i nesvijesno, goje svoje umjetničke ideje i likove, koje 
iz praktičnih razloga ne smiju da prenesu na papir ili da predaju javnosti 
i preko tiska saopće svojim čitaocima. 

Ovo naše čvrsto uvjerenje osniva se na onome, što nam pruža sama 
sovjetska književnost. Gotovo u svakom sovjetskom umjetničkom knji- 
ževnom djelu nalazi se u ovom ili onom obliku i opsegu često i nesvijesna 
(a u ovom slučaju to je baš od naročite važnosti!) kritika sovjetskog re- 
žima. Sa ovog je gledišta od naročitog interesa većina sovjetskih kome- 
dija, a također gotovo cijelo stvaranje vrlo talentiranog, plodnog i popu- 
larnog sovjetskog humoriste-satirika M. Zoščenko. Ovdje imamo origi- 
nalan primjer smjele i odlučne boljševičke kritike sovjet- 
skog režima i cijelog sovjetskog sistema, i to sa strane političke, 
socijalne i moralne. Ali naravno, da je ta kritika indirektna, i nju može 
opaziti samo dosta pažljivi čitalac ili gledalac. Indirektno izobličavanje 
boljševičke doktrine i sovjetskog života nalazi se čak u takvom ideološki 
besprikornom proboljševičkom i tipično industrijskom romanu, kao što 
je već spomenuto Kataevljevo »Vrijeme, naprijed!« Ali imamo primjera i 
neposredne i otvorene kritike i protesta. Ovi se najčešće čuju na brojnim 
skupštinama i konferencijama. Tako na primjer na jednoj od »diskusija« 
u Petrogradu (1. X. 1931.) talentirani pisac M. Kozakov odlučno je ustao 
protiv zagušljivosti sovjetske atmosfere, koja sasvim ubija svaku stva- 
ralačku slobodu; napadao je također i pisce, koji su se pokorno pomirili 
s ovim ponižavajućim prilikama. »Postali smo slični žabi, koja, iako je 
to čudno, može vrlo dugo živjeti u sredini, lišenoj kisika«, — s ogorče- 
njem je rekao M. Kozakov. On je također ustao i protiv eseja (očerka, — 
kako se veli ruski), koji je kroz neko vrijeme potpuno gospodario sovjet- 

skom književnošću. On je stao na obranu »psihološkog« romana, time in- 
direktno osudivši industrijski roman i cijelu industrijalizaciju književnosti 
uopće. Još se jasnije i glasnije izrazio o nepodnošljivosti moralnog i du- 
hovnog tereta, pod kojim je prisiljen živjeti sovjetski pisac, — poznati 
Pjesnik Boris Pasternak. U svom govoru na svesovjetskom kongresu 
pisaca u Moskvi 1934. godine on je odlučno, iako tek djelomično podignuo 
zavjesu nad glavnim uzrokom prisilne šutnje sovjetskih pisaca. Ovdje je 
Pasternak nastavio plemeniti protest glasovitog pjesnika Aleksandra 
Bloka 1921. godine u Petrogradu, koji je nešto prije svoje tragične smrti 
otvoreno rekao, da je piscu prije svega — kao zrak — potrebna 
duhovna sloboda. 

Ovi još dosta rijetki, katkada slabi izrazi nezadovoljstva i protesta 
sovjetskih pisaca, uvjerljivo pokazuju, da je sovjetska književnost dobila 
svoj sadašnji oblik i karakter isključivo zbog volje i napora sovjetske 
vlade i stranke, a nikako zbog uvjerenja samih pisaca ili ukusa čitaoca. 
A sve ovo opet dokazuje, da je sadašnje stanje sovjetske književnosti 
privremeno i prelazno te se podržava uglavnome administrativnim mje- 
rama. Kada se promijeni sadašnji državno-politički režim SSSR (a to će 
ipak nekada biti!), odmah će poput orahove ljuske nestati »sovjetskost« 
sovjetske književnosti i onda se jasno pokazati ono zdravo zrno, proizašlo 
od stare ruske književnosti, koje se nesumnjivo pod tom ljuskom nalazi. 

Za ispravno shvaćanje i ocjenu onog ozbiljnog i dubokog unutarnjeg 
procesa, koji već mnogo godina proživljava sovjetska književnost, moramo 
pažljivo promotriti njegove osnovne linije i pravce. Boljševici, čim su u 
listopadu 1917. došli u Rusiji na vladu, odmah su preuzeli u svoje ruke 
između svega drugog i književnost. Njoj su dali tešku i odgovornu zadaću 
pomagati njima u naumljenom potpunom preuređenju svih strana savre- 
menog života, i ne samo ruskog. Oni su preuzeli vlast u onaj čas, koji je 
psihološki (a i u mnogim drugim pogledima) bio neobično pogodan za 
provođenje njihovih primamljivih i u osnovi možda ispravnih ideja i 
planova. Oni su odmah privukli pažnju čovjeka, koji je duhovno, fizički 
i materijalno bio potpuno iscrpljen. Individualizam je bio zaoštren gotovo 
do apsurda. Čovjek se udaljio od svih i svega, zatvorio se u sebe i živio 
u ugnjetavajućoj samoći. Smrvljen životom, tražio je zbližavanje s lju- 
dima. Boljševički je kolektivizam nekako odgovarao ondašnjim unutar- 
njim potrebama čovjeka, barem u ovom pogledu. U vihoru listopadske 
revolucije čovjek je osjetio nekako hujanje svježeg zraka i instinktivno 
se k njemu povukao. Njemu se pričinilo, da će možda u boljševizmu pro- 
naći izlaz, a onda i spas. To su naravno osjetili i pisci. Svi žarom prve 
ljubavi oni su se obratili temi revolucije, koja se sada pred njima 
otkrila. Izvan svih s boljševičkom revolucijom povezanih političkih ideja 

i socijalnih programa, koji su uopće bili sasvim tuđi mnogim piscima, oni 
su ipak u njoj osjetili onu oluju, koja donosi osvježenje preveć napete 
atmosfere. Sva sovjetska književnost odmah je bila obuhvaćena pravim 
entuzijazmom stvaranja novog i prekrasnog svijeta na zemlji. Ne uvijek 
talentirana, često naivna, katkada neiskusna, ona je uvijek bila živa i 
radosna, jer u sebi je vidjela važnog učesnika zamašnog procesa beskraj- 
nih ciljeva i uzbudljivo-dubokog sadržaja. Sovjetska književnost je po- 
stala pravom revolucionarnom književnošću — u širokom, 
uzvišenom i lijepom smislu ovog pojma. U njoj se jasno osjećao onaj 
duševni nemir, duševna uzbuđenost, koji su fino odsjevali sam duh i 
tempo onog golemog procesa, koji je u ono vrijeme proživljavala Rusija. 


Osjećalo se, da se približava temeljiti preporod ruske knji- 
ževnosti. 


Ali boljševici možda nisu ispravno shvatili pravu suštinu, opseg i 
značenje ovog procesa. A možda su i shvatili i baš ga se zbog toga pre- 
strašili, jer su znali, da će sve to dovesti do potpunog probuđenja profe- 
sionalne svijesti i stvaralačke slobode sovjetskih pisaca. No boljševici nisu 
se zanimali za čisto umjetničke interese i potrebe književnosti, a slobodna 
književnost nije njima bila potrebna, dapače — ona je bila za njih opasna. 
Njima je bila potrebna ovakova književnost, koja bi pokorno služila 
njihovim političkim ciljevima, propagirajući njihov program i slaveći 
njihov praktički rad, koji je obuhvaćao sve bezbrojne strane sovjetskog 
života. I boljševici su odmah i čvrsto primili u svoje ruke svu književnost 
i odlučno su usmjerili njezin put u njima poželjnom pravcu. Dakle, 
boljševici su svijesno zagušili onu mladu, doista re- 
volucionarnu književnost, kojoj su sami dali život. 
Oni su potpuno pogasili plamen entuzijazma pisaca, pokorili su njihovu 
stvaralačku volju i sam rad svojim vlastitim ciljevima i zadaćama i time 
su boljševici pretvorili sovjetsku književnost u svo- 
ju poslušnu sluškinju. 


Došao je dubok i trajan suton sovjetske književnosti, — ali samo sa 
gledišta prave umjetnosti. 


Iz sovjetske su književnosti boljševici bez traga iz bacilislobod- 
nuidejnostiproblemnost, — u uzvišenom smislu ovih pojmova. 
Iz njega su bile protjerane teme širokog načelnog karaktera. Sovjetski su 
pisci bili lišeni mogućnosti, da lično, točnije — in dividualno beru 
i rješavaju svoje zadaće, t. j .one zadaće, za koje se baš oni sami, po 
svojim interesima, simpatijama i ukusima zanimaju. A to su u prvom - 
redu pitanja i problemi života, smrti, Boga. Književnost svih vremena 
i naroda, a naročito baš ruska književnost, zapravo se samo za ova pi- 

tanja i zanima. Ali sovjetski su pisci bili prisiljeni da se bave onim 
Pitanjima, koja je njima ponudila vlada ili stranka, t. j. isključivo prak— 
tičnim pitanjima rada sovjetskog režima, a takodjer — slavljenjem nji- 
hovih vodja i prije svega »božanstvenog« i »suncu sličnog« »druga« 
Stalina. Sa gledišta lične i stvaralačke slobode sasvim posebno osvjet- 
ljenje i ocjenu dobiva i pitanje industrijalizacije književnosti. Ova 
zloglasna industrijalizacija bila bi potpuno zakonita i razumljiva, kad bi 
bila stvorena slobodnom voljom samih pisaca na njihovu vlastitu unu- 
tarnju pobudu. I još, — ako bi ova industrijalizacija bila jedan od pravaca 
sovjetske književnosti. Ali zapravo je industrijalizaciju stvorila isključivo 
sovjetska vlada i boljševička stranka u cilju zadovoljavanja njihovih 
praktičnih interesa. Osim toga ona obuhvaća svu sovjetsku književnost, 
potpuno iscrpljujući sve njezine interese i neograničeno je zastupajući, 
ne dopuštajući nikakvih drugih pravaca. 

Prema zamisli boljševika sovjetska književnost je morala postati 
svjetskom po svojim zadaćama, naprednom po svom karakteru 
i vodećom po svom značenju. Ali zahvaljujući jedino samim boljševicima 
ona nije postigla nijedan od svojih ciljeva i postepeno se pretvo- 
rilau književnost provincijsku sa strogoomedjenim 
uskim krugom rada. — Ona se bavi isključivo temama, povezanim 
sa sovjetskim životom i prije svega — sa sovjetskim režimom i njegovim 
interesima i radom. I zato se sada dogadja ne reformiranje, nego 
likvidacija sovjetske književnosti. Baš likvidacija, jer se 
polagano, ali neprekidno uništava sama suština sovjetske književnosti, 
kako su je zamišljali boljševici. Sovjetska je književnost u prve godine 
svog postojanja bila čvrsto i organski povezana s revolucijom, — disala 
je njezinim duhom, živjela njezinim idejama. Ali postepeno, tokom go- 
dina, boljševici su se potpuno udaljili od revolucije i oštro su promijenili 
sav pravac svoje cjelokupne politike. Tako su i književnosti oni sada dali 
druge zadaće. S druge pak strane i kod pisaca se postepeno budila samo- 
stalnost misli i volje, jačala se volja za duhovnom nezavisnosti. Ovo još 
nije prava borba za svoju slobodu i individualnost, nego tek samo još 
rijetki i slabi, ali jasni njezini počeci, — no već sama činjenica da se 
javljaju ti počeci je vrlo značajna. 

Već kod mnogih sovjetskih pisaca javlja se nezadovoljstvo radi nji- 
hove prisilne povezanosti s interesima i radom vlade i stranke. Mnogi 
pisci postepeno odstupaju od toga. Ukoliko je to moguće prema još po- 
stojećim prilikama u SSSR, oni izbacuju iz svojih djela politiku ili joj 
barem daju sporedno mjesto, dok glavnu pažnju posvećuju pravom i 
nepatvorenom životu s njegovim brojnim i raznolikim interesima. To se 

često iskazuje u slavljenju, makar i indirektnom, mnogih »buržoaznih« 
vrlina i ustanova, kao što su, recimo, porodica, usko-profesionalni rad, 
udobnost, koje se inače kose s pravom boljševičkom ideologijom i kojima 
prije nije moglo biti mjesta u sovjetskoj književnosti. Sve češće se kod 
sovjetskih pisaca pojavljuje interes prema onim idejama i mislima, koje 
Su povezane s tako zvanim »vječnim« pitanjima i koje su u svakog čovjeka 
usadjene od samog časa njegova rodjenja. Sve ovo dosada još nema sasvim 
točnih i jasnih obrisa i odredjene konkretnosti te ima karakter onih 
malih podzemnih strujanja, koja se kasnije ipak pretvaraju u bujne pro- 
ljetne vode. No ove misli i raspoloženja već se jasno osjećaju u mnogim 
sovjetskim djelima, ako se pažljivo čitaju. Ove značajne prodore 
individualizma i duhovne nezavisnosti ne smijemo pod- 
cjenjivati. Oni stvarno i uvjerljivo pokazuju, da je unatoč trajnih, razno- 
vrsnih i strogih vladinih i stranačkih mjera duša sovjetskih pisaca ipak 
živa. A ovo nama ulijeva čvrstu nadu, da će sovjetska književnost sretno 
preboljeti svoju sadašnju krizu. 


Sovjeti i sami vide ovo s njihova gledišta nezadovoljavajuće stanje 
sovjetske književnosti i trude se, da pronadju izlaz iz ovog polažaja. 
Osnovni uzrok slabog umjetničkog stanja sovjetske književnosti boljše- 
vici vide u tome, što se sovjetska književnost udaljila od 
idejaiidealastareruskeknjiževnosti. Moskovska »Izvje- 
stija« su ovom pitanju posvetila niz članaka. Prema mišljenju ovog vla- 
dinog oficioza sovjetska književnost u mnogome i znatno zaostaje za 
starom ruskom književnosti. — Ruska »klasična umjetnost izražava 
genij svog naroda, njegovo rodoljublje, njegovo stremljenje k visokoj 
jednostavnosti«, — i u tome je bila njezina snaga. Stara ruska književnost 
»je primila u sebe mudrost narodnu, riznicu narodnog pjesništva, tisuć- 
godišnju pjesničku kulturu naroda«, ona je bila »potpuno demokratična«, 
iako pojedini pisci nisu uvijek bili demokrati, — a to se baš ne može 
reći za sovjetsku književnost i sovjetske pisce, kako konstatira spomenuti 
moskovski dnevnik (Izvjestija; 4. II. 1940.). »Ne treba da razlažem, da je 
ruska knjiga potpuno kršćanska...; ali mogu da uvjerim svakoga, da je 
više kršćanska od svake knjige, što je igda bila« — veli John Middleton 
Murry (Dr. V. Krišković. Engleski eseji. Str. 75). Kako u razvijanju inte- 
resantnih i dubokih misli ovog engleskog pisca »Izvjestija« tvrde, stara 
je ruska književnost uvijek bila prožeta ljubavlju prema čovjeku, dok 
sovjetskoj književnosti baš nedostaje sposobnost primanja i iznošenja 
plemenitih crta čovjeka. Ovaj moskovski oficioz nijedne riječi ne govori 
o pravim uzrocima svega toga, jer naravno da ne može javno optuživati 
ni vladu ni stranku. Ali sada je od temeljite važnosti sama činjenica, da 

Sovjeti nisu zadovoljni sadašnjim stanjem sovjetske književnosti i da je 
zovu da se povrati umjetničkim, moralnim pa čak i socijalnim idealima 
i vrlinama stare ruske književnosti. 

U sovjetskoj književnosti pod utjecajem brojnih i raznolikih faktora 
postepeno se probudjuje i već se jasno osjeća živi čovječji duh i uzbud— 
ljivi dah zamašnih i lijepih ideja karaktera općečovječanskoga, a ne 
klasnih i stranačkih, kako je to bilo dosada. Politika sovjetske vlade i u 
ovom pitanju — kao i u mnogim drugim — možda će se još mnogo puta 
mijenjati i sigurno, da će službeni put sovjetske književnosti i dalje biti 
isto toliko vijugast, napet i kompliciran, kao dosada. Ali — nadam se! — 
da sovjetska vlada i stranka nikada ne će biti u stanju, da potpuno ugasi 
sada tek probudjenu individualnost i duhovnu slobodu sovjetskih pisaca. 

Sovjetska književnost se sada polagano, ali sigurno u idejnom i du- 
hovnom pogledu preporodja. Sovjetska književnost nestaje, 
jer ona se polagano pretvara u pravu rusku književnost. 
Konkretne i točne crte ove nove ruske književnosti zasada još nikomu 
nisu poznate. Ali uračunavši sve našem promatranju pristupačne pojave, 
sa sigurnošću možemo reći, da će ona čvrstim nitima biti povezana sa 
starom, klasičnom ruskom književnošću, a posjedovat će i mnoge sasvim 
nove crte. Nikolaj Fedorov 


MOLITVA ZA MOJU MLADOST 


Dižu se. Valom povjetarca laka 
pahulje dani, nasmješljivci dragi, 
naručjem punim žukinja i maka, 
nebeski lijepi ko anđelci nagi. 


Zavijek li zbogom, vi djeco nejaka, 
svjetova bijelih božanstveni magi. 
Dajte mi, recte, strukom vedra znaka 
gdje ćete pasti tajanstveni, blagi. 


Vidim ih, Bože... Nek mi duša sjekne 
k njima, o k njima, smaragdom svog leta 
kad joj na prozor stopa jave zvekne 


što mrvi mnoge koljenima svijeta. 
Sklopljenih ruku pred njih neka klekne, 
ponese sunca mladosti svog cvijeta. 


Jakša Ercegović 

PROBLEM BOSNE | HERCEGOVINE I NJEGOVO RIJEŠENJE 


Stvaranjem banovine Hrvatske, kao prve etape u rješavanju hrvat- 
skog pitanja, pred nas je nužno iskrsnuo problem Bosne i Hercegovine, 
koji je uredba od 26. VIII. 1939. samo načela i ostavila neriješenim na 
pola puta, prepuštajući njegovo konačno riješenje političkoj igri i sticaju 
daljnjih okolnosti. Međutim, da se ovo ovakovo stanje ne može dugo 
održati jest jedan fakat, koji stvarne političke prilike iz dana u dan 
potvrđuju. U najskorije vrijeme morat će se konačno izvesti na čistac na- 
četo a neriješeno pitanje Herceg-Bosne. A kako se pak tu radi o emi- 
nentno hrvatskim krajevima, koje danas predstavljaju, sticajem histo- 
rijskih, političkih i inih okolnosti, jedan po nas i te kako zamršen čvor, to 
nam se sama od sebe nameće dužnost, da malo pobliže razmotrimo nje- 
govu suštinu i mogućnosti riješenja. 

Još od najstarijih vremena B. i H. je bila sporno područje. Uzroci 
tomu leže u čudnovatom i osebujnom historijskom razvitku ove pokrajine, 
nesređenim političkim prilikama u prošlosti i danas, te naposljetku u 
nacionalnoj, socijalnoj i konfesionalnoj heterogenosti bosansko-hercego- 
vačkog pučanstva. 


Nalazeći se po svome geografskom smještaju na krajnjoj granici 
Zapada naprama bizantskom Istoku, koju već tisućama godina još od 
davnog ilirsko-tračanskog doba sačinjava rijeka Drina, Bosna i Herce- 
govina je već od prvih dana svoga stupanja na historijsku pozornicu bila 
vječito poprište borbi i sukoba najrazličitijih struja, koje su dolazile bilo 
S istoka (Turci, islam, Srbi, pravoslavlje), bilo sa sjevera (Madžari, kato- 
licizam), ili s koje druge strane. Kao po nekom nepisanom zakonu sve 
ove struje nalaze u najviše mahova svoju krajnju granicu prodiranje u 
Bosnu i Hercegovinu i tu odmah, što je i razumljivo, počinju isticati neko 
svoje pravo nad ovim pokrajinama (na pr. Madžari, Srbi), a time spor 
već u najranije doba postaje neizbježan. 

Homogenost bosansko-hercegovačkog stanovništva biva, sticajem 
ovakovih historijskih okolnosti, vrlo rano — još u doba banovine Bosne — 
razorena u prvom redu žestokim vjerskim borbama. Katolicizam i kato- 
lička čudnovata herez patarenstvo bili su od početka u stalnoj borbi, koja 
traje sve do pada bosanskog kraljevstva (1463.). Dolaskom Turaka sada 
na poprište stupa jedna mlađa i agresivna državna (turska) i vjerska 
(islamska) ideja, koja — možemo reći — smjenjuje patarenstvo. Osim 
toga, turskom invazijom širom otvorena vrata Bosne i Hercegovine omo- 
guće masovni prodor pravoslavlja u ove krajeve (osobito sjeverozapadne, 
pogranične, danas t. zv. Vrbaske banovine), čime nacionalna i vjerska 
raznorodnost i nejednakost bosansko-hercegovačkog pučanstva dođe do 

punog izražaja. Od starih patarena i katolika Turci stvaraju u Bosni i 
Hercegovini sada jednu posebnu ne samo vjersku, nego i socijalnu sku- 
pinu: muslimane, koji uzimaju vodeći položaj, a time se i izdvajaju, pa 
ako hoćete, dolaze u sukob sa istokrvnim katolicima, i sa pravoslavnim, 
što je uostalom sociološki prirodna pojava. (Borba povlaštenih i podči- 
njenih.) Pravoslavni, pak, naseljeni u opustjelim hrvatskim katoličkim 
krajevima, osobito na sjevero-zapadnoj granici, postaju donekle od strane 
Turaka favoriziran elemenat. (Kao dokaz neka posluže brojni prelazi 
katolika na pravoslavlje. K. Draganović: Masseniibertritte von Katho- 
liken zur Orthodoxie, str. 72 i slijed.) Katolici stoje stvarno u najnepo- 
voljnijem položaju. Zašto, to nije teško znati. Ta oni su kroz cijelo vrijeme 
turskog gospodstva u najživljoj vezi, tako ih bar smatraju, s onim bede- 
mom na unsko-savskoj granici, koji se zove Antemurale christianitatis, 
a koji toliko jada zadaje turskom prodiranju. 


Pod ovakovim prilikama i pod ovakovim socijalnim razvojem, logično 
je, da su vjerske i socijalne oprečnosti i sukobi u Bosni i Hercegovini, 
kako u doba narodnih vladara, tako i kroz cijeli turski period, pa i dalje 
bili vječito aktuelni. Jaz između pojedinih vjerskih skupina bio je jako 
produbljen, osobito između muslimana i drugih. 


Ovo je, pored drugih faktora, imalo za posljedicu dominaciju konfe- 
sionalnog ključa u javnom životu Bosne i Hercegovine. Svaka vjerska 
zajednica, analogno svome rezvitku, imala je svoja posebna naziranja o 
uređenju i pripadnosti Herceg-Bosne. Razvitkom nacionalnih ideja pred 
kraj turskog gospodstva u B. H., ovim nazorima samo je dat izrazitiji i 
agresivniji i zamršeniji okvir, osobito pak poslije okupacije, kada pro- 
blem B. i H. u punoj mjeri bi stavljen na dnevni red, da s njega ne bude 
skinut sve do današnjeg dana. 


Poslije okupacije nacionalizam, identificiran sa vjerom, osvaja ma- 
sovno i katolike i pravoslavne. Jedino muslimani, — do okupacije vodeći 
elemenat, koji je poslije 1878. doživio užasan psihološki slom, — ostaju 
neopredjeljeni po strani i, bojeći se za svoju vjeru, povlače se sami u 
sebe ili sele. Mlade pak nacionalne ideje, hrvatska i srpska, dolaze do 
nužne oprečnosti i oporbe, jer jedna stoji na jednom, a druga na dija- 
metralno oprečnom stanovištu. Uzalud su svi napori austro-ugarske 
uprave da eliminira tu borbu, i da Bosnu i Hercegovinu, kao zajedničko 
područje A. U., predstavi kao pokrajinu, koja nije ni hrvatska ni srpska. 
»Bošnjaštvo« Benjamina Gallya, tog umnog madžarskog državnika, koji 
je ovim jugoslavenstvom u minijaturi htio primicati i hrvatskim i srp- 
skim zahtjevima, akceptiraju donekle samo muslimani, što je s obzirom 
na njihovo psihološko raspoloženje i razumljivo. 

Srpski nacionalisti pod A. U., potpomognuti i od zvanične i nezva- 
nične Srbije, otpočinju živu akciju — kako u B. H. tako i u inozemstvu — 
za pripojenjem ovih pokrajina Srbiji. Nacionalna i vjerska kompaktnost 
srpskog stanovništva, koje u B. H. sačinjava relativnu većinu, daje im 
odlučnu prednost nad Hrvatima, koji se nalaze u manje zavidnom polo- 
žaju. Hrvatsko historijsko i državno pravo na B. H. je neosporno, ali 
stvarno činjenično stanje ne ide im u prilog. Većina hrvatskog pučanstva 
u B. H. je nacionalno neosviješćena (muslimani), a sami Hrvati-katolici ne 
sačinjavaju još ni punu četvrtinu cjelokupnog pučanstva B, H. Važnost 
uloge muslimana kao odlučnog čimbenika u rješenju problema Herceg- 
Bosne pokazuje se već sada u punom svijetlu. Njihovo hrvatsko podrije- 
tlo je izvan diskusije, ali nacionalna svijest još nije probuđena. Ona se 
tek lagano budi. (90% muslimana prijeratne inteligencije jeste hrvatski 
orijentirano.) A da poteškoće budu još veće u ono vrijeme, ostali hrvatski 
krajevi (Trojedinica) imadu još prilično nepravilno shvaćanje o važnosti 
B. H. Tek veliki Starčević i njegovi sljedbenici pravilno ocjenjuju vri- 
jednost ovoga hrvatskog područja i njegova vjerski raznolikog stanov- 
ništva hrvatske krvi, ali Starčevićeve ideje jugoslavenska ideja, širena sa 
strane s jednim smišljenim zadatkora, poslije njegove smrti uspijeva za 
kratko vrijeme odgurnuti u pozadinu. Radi toga nije ni čudo, što u 
ožujku 1907. narodni zastupnik pok. F. Supilo u saboru izjavljuje, da 
hrvatski narod nema otporne snage i da će on poradi toga sa simpati- 
jama gledati pripojenje B. i H. Srbiji. 

U skladu sa ovakovim političkim prilikama problem B. H. pod A. U 
riješen je poslije aneksije na bazi održanja kompaktnosti ove pokrajine. 
B. i H. je data 1910. autonomija i jedan osebujni ustavni položaj. No 
očito je bilo, da ovo riješenje ne zadovoljava zbog čitavog niza neriješenih 
oprečnosti. 

Poslije prevrata stanje se mijenja. Političke ga prilike dapače još više 
kompliciraju (agrarna »reforma« i dr.). Vidovdanski ustav i nadalje za- 
država kompaktnost B. i H., dok pitanje njene pripadnosti i uređenja 
ostaje otvoreno i prepušteno stranačkom čarkanju. Šesto-siječanjska dik- 
tatura masakrira ovo nesretno područje, vrši nad njim jednu nelogičnu 
vivisekciju i dijeli Herceg-Bosnu na četiri čudnovata dijela. Ovakovo 
neprirodno stanje ostaje sve do danas. Tek uredba o ustrojstvu banovine 
Hrvatske u zadnji čas otvara vrata rješavanju ovoga osjetljivog pitanja. 
Problem razgraničenja Hrvata i Srba, a u tome je kratko i jasno i sadržan 
problem B. i H., danas je goruć. To priznaju dapače i najreakcionarniji 
velikosrpski nacionalisti. 

Rješavanje ovoga prilično zamršenog problema moguće je izvršiti ili 
stvaranjem posebne bosansko-hercegovačke jedinice, a ako to iz bilo kojih 

razloga ne, onda ili na bazi historijskog i državnog prava ili na temelju 
stvarnog činjeničnog i političkog stanja. Razmotrimo ukratko sve te na- 
čine rješenja. 

Sa gledišta naših nacionalnih interesa stvaranje posebne bosansko- 
hercegovačke jedinice izgleda kao neki ustup, ali stvarnost pokazuje dru- 
gačiju sliku. Autonomna Bosna i Hercegovina ostala bi nužno i nadalje 
u najtješnjem sklopu Hrvatske, jer ne samo nacionalne, historijske i 
geografske veze da je upućuju na to, nego i njena ekonomska i privredna 
struktura i položaj. (Raznoličnost proizvoda B. i H. i ostalih hrvatskih 
krajeva, prirodno zaleđe dalmatinske Hrvatske i dr.) A osim toga, što je 
od naročite važnosti, ostvarenje bosansko-hercegovačke jedinice umanjilo 
bi otpor 1,200.000 pravoslavnih žitelja B. i H., koji se sa radikalnim rje- 
šenjem u hrvatskom smislu ne bi mogli lako složiti, a ovo treba imati 
naročito na umu, jer, imati u srcu mlade Hrvatske preko 1,200.000 pri- 
padnika jednog otpornog i lako rasplodljivog elementa, značilo bi imati 
pred sobom jedan i te kako ozbiljan faktor, koji bi stajao u stalnoj opreci 
prema svim nastojanjima za konsolidacijom. Logično je, da bi ovakovo 
rješenje bosansko-hercegovačkog problema bilo vremenski ograni- 
čeno. Autonomna B. H. ima biti prelazna faza, koja ima tiho i nečujno 
sondirati temelj za donošenje konačne odluke. 

Međutim, u koliko iz bilo kojih razloga ne dođe do stvaranja posebne 
bosansko-hercegovačke jedinice, morat će se pristupiti rješavanju pro- 
blema Herceg-Bosne, kako smo to već rekli, ili na bazi historijskog i 
državnog prava, ili pak na temelju stvarnog stanja. 

Sa stanovišta povijesti i državnog prava B. i H. spada u sklop hrvat- 
skih zemalja. Čitav niz historijskih dokumenata za to nam daje odličnu 
podršku. Ali pored toga, osebujni politički, državni i socijalni, religiozni 
i kulturni razvitak Herceg-Bosne, koji se javlja kao posljedica bosansko- 
hercegovačkog historijskog separatizma, ipak je doveo do spora. Srpski, 
dapače i neki eminentni naučenjaci zauzeli su, a i danas zauzimaju, sasvim 
oprečno stanovište, tvrdeći zajedno sa mnogim političarima, da su B.iH. 
isključivo srpske zemlje. Neki su dapače postavili i neke tobože historijske 
granice između Hrvata i Srba. Te granice, prema njihovu istraživanju, 
sačinjavaju rijeka Sava i Una, livanjski kraj, te rijeka Cetina. (Vidjeti 
na pr. u 57, broju od o. g. sarajevskog »Jugoslavenskog Lista« članak 
»Razgraničenje« ..., što ga je napisao neki prof. Dašidović, marljivi inter- 
pretator fantastičnih teorija V. Glušca i comp.) Kao neosporni argumenat 
za dokaz svoje teze o historijskoj pripadnosti B. H. Srbiji, srpski nauče- 
njaci i njihovi sateliti uzimaju u prvom redu srpski pravoslavni ele- 
menat, koji ovdje sačinjava relativnu većinu, i koji oni smatraju autoh- 
tonim. Međutim, ove njihove tvrdnje znatno su poljuljane istraživanjem 

i samih srpskih etnografa i povjesničara (M. Karanović i dr.), koji su 
dokazali većinom doseljenički karakter pravoslavno-srpskog elementa u 
B.iH, koji se u ovim krajevima masovno javlja tek nakon turske inva- 
zije. Isto tako tvrdnje o pravoslavnom podrijetlu vjere bosanskih 
krstjana (Glušac, Petranović), o srpstvu podanika bosanskih banova i sl. 
pred objektivnom naučnom kritikom nisu se mogle dugo održati. 

Što se pak tiče hrvatskog stanovišta da B. i H. spada historijski i 
državno-pravno u sastav hrvatskih zemalja, tu stvar stoji sasvim druga- 
čije. Pored neosporne autohtonosti hrvatskog stanovništva katoličke i 
islamske vjere, ostali historijski dokumenti, na kojima počiva grandiozna 
zgrada hrvatskog državnog prava, pružaju, kako rekosmo, punu podršku 
hrvatskom stajalištu. 

Zadatak ovoga člančića ne dopušta nam, da, prevrćući stranice hrvat- 
ske i svjetske povijesti, potkrepljujemo jasnim argumentima gornju 
tvrdnju. Mi samo konstatiramo činjenice, koje je pozitivno nauka još 
davno utvrdila i stavila na svoje mjesto. (Kao odličan informativni pri- 
ručnik u ovom pogledu može poslužiti nedavno izašla brošura dr. Kruno- 
slava Draganovića i Hrvoja Bošnjanina: »Hrvati i Herceg Bosna«.) Bosna 
je stoljećima bila u sklopu hrvatske države, a samo nekoliko decenija — i 
to samo jednim svojim dijelom — u sastavu srpskih državnih jedinica. 
Historijsko i državno pravo Hrvata na B. i H. objektivna nauka uopće 
i ne osporava. 

Ali, s obzirom na današnje prilike i političku situaciju, mnogo je vje- 
rojatnije, u koliko ne dođe do formiranja posebne bosansko-hercegovačke 
autonomne jedinice, to će se problem Bosne i Hercegovine rješavati prema 
stvarnom činjeničnom stanju. 

Danas u preostalom dijelu B. i H., izuzevši 12 kotareva, koji su pri- 
pali Hrvatskoj, Srbi tvore tek neznatnu većinu od 1.8% (jedan cio i 
osam). Naime, pored 785.000 Hrvata katolika i muslimana u preostaloj 
Bosni i Hercegovini živi oko 900.000 Srba. Ova srpska većina nalazi svoju 
podršku u pograničnim bosansko-hercegovačkim kotarevima: Trebinju, 
Bileći, Gacku, Ljubinju, Nevesinju i Bijelini, te u srpskoj oazi u centru 
povijesne Hrvatske, u današnjoj t. zv. Vrbaskoj banovini, gdje Srbi imaju 
u 14 kotareva apsolutnu većinu. U ostalih 16 kotareva, koji se — naseljeni 
pretežno muslimanima — steru po istočnom dijelu B. H. tvore Hrvati 
znatnu većinu. 

Pri rješavanju bosansko-hercegovačkog pitanja kod ovakovog činje- 
ničnog stanja bosansko-hercegovački muslimani imat će, kako vidimo, 
najodsudniju ulogu, jer od njih će u najviše slučajeva ovisiti kamo treba 
pripasti ostali krnji dio B. i H. Današnje raspoloženje muslimanskih širo- 

kih slojeva jeste manje više općenito poznato. Oni traže autonomiju B. i H. 
To je uostalom i potpuno razumljivo, kad se uzme u obzir njihov histo- 
rijski razvitak i nacionalna neosvješćenost, te jak utjecaj vjerskog mo- 
menta. Međutim, u koliko ne dođe do formiranja zasebne bosansko-herce- 
govačke jedinice, muslimanske mase — slušajući što glas krvi i podsvje- 
sne nacionalne pripadnosti, što opet nužne zakone političke logike, — u 
ogromnoj većini će se izjasniti za pripojenje matici Hrvatskoj, u pret- 
postavci da tu naiđu na pravilno političko shvatanje i razumijevanje. 
Tko ima prilike zaći među muslimanski svijet i slušati njegovo rezoni- 
ranje, lako će doći do istog zaključka. Ne treba gubiti iz vida, da i vodeći 
muslimanski političari (dr. Kulenović i prof. H. Hadžić), kao izraziti 
Hrvati, stoje, i pored svih često i nespretnih taktičnih poteza, na istom 
stanovištu. Tek maleni broj danas već likvidiranih muslimanskih 
političara (Š. Behmen, A. Hasanbegović) traže pripojenje B. i H. Srbiji, 
ali oni su a priori osuđeni na neuspjeh. Kod ovakovog stanja možemo 
ukratko reći, da pri rješavanju pitanja o pripadnosti B. i H., mi Hrvati 
možemo s punom vjerom računati na hrvatsku muslimansku većinu u 
preostalim bosansko-hercegovačkim kotarevima. : 

Promatramo li sada rješavanje bosansko-hercegovačkog pitanja sa 
ovoga stanovišta, stvar postaje potpuno jasna. Gotovo čitava B.iH,, 
izuzevši šest nabrojanih katoreva sa srpskom većinom, imala bi pripasti 
Hrvatskoj na temelju apsolutne hrvatske (muslimanske i katoličke)) ve- 
ćine u svim ostalim kotarevima (Foča, Čajniče, Višegrad, Rogatica, 
Sarajevo-grad, Visoko, Kladanj, Srebrenica, Zenica, Žepče, Tuzla, Tešanj, 
Gračanica, Zvornik, Jajce, Bihać, Cazin). Međutim, ovakovo rješenje, to 
moramo odmah naglasiti, nužno bi izbacilo na tapet veoma ozbiljan pro- 
blem srpske oaze u srcu Hrvatske (Vrbaska banovina). Preko ovoga fakta 
ne možemo olako preći. Rješavanje ovoga važnoga problema (14 kotareva 
sa srpskom većinom: Glamoč, Petrovac, Prnjavor, B. Dubica, Bos. Novi, 
Dvor, Krupa i dr.) otvara vrata čitavom nizu najraznovrsnijih mogućnosti 
i kombinacija, u što se mi ne možemo upuštati. Jedino je jasno, da ovaj 
problem, za čiji je postanak trebalo preko tri stoljeća, zahtijeva duboki 
studij najboljih naših sinova, kako je to još davno istaknuo umni hrvatski 
sociolog dr. Ivo Pilar, jer mi o ovome problemu i danas znademo vrlo 
malo, a to bi moglo uroditi nimalo povoljnim posljeđicama. Treba imati 
na umu, da srpski zahtjevi za pripojenjem B.iH. srpskoj jedinici upravo 
nalaze najbolju podršku u ovoj srpskoj enklavi u sjevero-zapadnoj Bosni. 
I upravo zbog toga moramo imati mnogo takta i smišljenog rada kod 
rješavanja ovoga u pravom smislu gordijskog čvora. 

Ovakovo rješenje bosansko-hercegovačkog pitanja, u koliko prva 
dva ne dođu u obzir, smatramo potpuno opravđanim, jer nam za to ne 

daju podrške samo nacionalni, historijski i politički razlozi, nego i geo- 
politička nužnost, budući da »Trojedinica bez B. H. nema nikakovog 
izgleda da se narodno politički, kao ni gospodarsko-politički održi.« (Dr. 
Pilar: Politički zemljopis, str. 21.). Hrvatska, Slavonija i Dalmacija, koje 
danas uglavnom sačinjavaju banovinu Hrvatsku, po svome smještaju i 
konfiguraciji tla ne daju punu garanciju pravilnog razvitka, dokle jaz 
koji zjapi između njih ne bude upotpunjen — bilo direktno, bilo indi- 
rektno (autonomija) — jednim nužno hrvatskim teritorijem, koji se zove 
Herceg-Bosna. Vj. Klaić je to još 1878. isticao, a na to je dr. Pilar (ibid. 
str. 26.) nadovezao svoje zaista opravdane tvrdnje, »da je Trojedinica 
samo ljuska, dok je B. i H. jezgro hrvatskih zemalja. Bez B. i H. Troje- 
dinica ne može niti živjeti, niti se razvijati, nego se mora i u narodnosnom 
i u gospodarskom pogledu srušiti kao odsječena grana... Ograničen samo 
na Trojedinicu, hrvatski narod može samo životariti, živjeti može samo 
onda kad ima i BIii Hi. 

Smatramo da smo u dosadašnjem izlaganju u najgrubljim potezima 
uspjeli predstaviti bit bosansko-hercegovačkog problema i mogućnosti 
njena rješenja, koje smatramo jedino ispravnim i mogućim. Svakim dru- 
gim rješenjem, koje ide — ispuštajući iz vida cjelovitost B. i H, — za 
cijepanjem i seciranjem bosansko-hercegovačkog teritorija, problem Bosne 
i Hercegovine ne bi bio likvidiran, nego još više zamršen, jer bi time 
stvarno današnje teško snošljivo stanje samo bilo produženo u drugoj 
formi. , 
Na koncu, naglašavajući da smo sve ove mogućnosti rješavanja bos. 
herc. pitanja promatrali sa stanovišta sadašnjeg političkog stanja, 
nepromijenjeno, da je narodni aeropag najkompetentniji dati konačnu 
riječ o sudbini ove nesretne hrvatske pokrajine. Pučanstvo prijepornih 
krajeva imade donijeti konačnu odluku o granicama Hrvatske (dr. Lor- 
ković), a kakva će ta odluka biti u pogledu Bosne i Hercegovine, već 
današnje nam stanje, kako smo vidjeli, to daje jasno nazrijeti. 


H. Č. 
SAN 
Klonuti blago Rasplinut tiho Putima poći 
na jastuk trave na pjeni daha sunčane ravni, 
ko na skut majke, beskrajno lijepa, putima poći 
klonuti blago. rasplinut tiho. kud lijeću ždrali. 


Jakša Ercegović. 

LEONARDO DA VINCI 


Originalna bijaše Freudova zamisao svesti ljudska neurotična obo- 
ljenja na psihičke potrese u djetinstvu (i najranijem), ali je počinio fa- 
talnu pogrešku htijući sve neuroze odvoditi samo od jednog uzroka 
i izvora erotičko seksualnog. Nije bilo teško općenito pokazati, da i u 
najranijem djetinstvu postoje prividno realne manifestacije erotičkoga 
karaktera u prirodi i psihi djeteta, no teže je bilo dokazati, koje od tih 
manifestacija zaista nose pravi i stalni karakter, a još bilo teže dokazati, 
koje su od tih manifestacija uzrokovale neuroze u kasnijoj dobi. 

Na drugom sam mjestu opširno ilustrirao cjelokupnu Freudovu nauku, 
a u ovom će se prikazu tretirati tipičan casus jedne vrsti neuroze. 

Freud je u svojoj »Teoriji libida« izgradio i teoriju t. zv. Edipovog 
kompleksa. »Ustvrdio je, da na primjer muška djeca, ponajvećma radi 
smrti oca, te grubosti oca svu svoju simpatiju i ljubav prenose na majku, 
ali tako izvraćeno i patološki, da se u njima bude erotički osjećaj i 
sklonosti kao da su ta djeca zapravo očevi resp. muževi. U dobi fizičkog 
(naročito fizičkog) zrelenja takovi individui potiskuju pomoću auto- 
kritike, etike, te utjecajem građanskog i vjerskog odgoja, patološke ove 
sklonosti i postaju »normalni« naročito onda, ako im je pravovremeno 
moguće normalno usmjeriti svoje erotičke impulse (stalna ljubav, ženidba). 
No Freud veli, da onaj edipizam latentno čeka, vreba, upravo proviruje 
iznad površine normale ljudske erotičke sfere, elastičnom upornošću i 
zaista iskoči, provali čim se za to nadaje povoljna životna situacija. No 
tada (u kasnijoj dakle dobi) već metaformozirana u obliku raznih perver- 
Zija i neuroza, jer se radi otpora kardinalne etike nijesu mogle provući u 
svojoj prvotnoj formi. 

Ovu borbu i otpor ljudske etike proti edipizmu naziva Freud cenzu- 
rom. Čovjek kao da cenzurira primarnu nakaznu erotičku sklonost (edi- 
pizam), a kao kompromisni efekt te cenzure erotski labilnom čovjeku u 
nepogodnoj životnoj stuaciji (dugi zatvor, ratovi, pomorski život — t. j. 
celibat u ljudi bez zvanja) iščahuri se iz te borbe čovjek opterećen perver- 
vijom ili neurozom. 

Freud je utvrdio, da individui u ranom djetinjstvu edipistički orijen- 
tirani kasnije u životu i za cenzure zapadaju li u homoseksualizam i sadi- 
zam ili im uspijeva erotičke impulze (libido) transformirat (sublimirati) u 
grčeviti duševni rad (slavni umjetnici, vojskovođe, filozofi, askete), uz 
vječne i vidljive trzaje borbe potiskivanja edipističkih inklinacija. Tu je 
teoriju Freund obradio kod jednoga od najvećih genija svih vjekova, Leo- 
narda da Vinci, duboko uvjeren, da je njegova argumentacija te obradbe 
granitno stabilna. 

Leonardo je nezakoniti sin seljakinje Katerine i notara signorije u 
Florenzi Ser Piera da Vincia, pa je ta okolnost silila nezakonitog oca, da 
se u onom paradoksalnom renesansnom životu odriče svoga poroda i 
krije ga. Dijete Leonardo je dakle bio lišen konstantnog prisuća oca i nje- 
gove eventualne nježnosti, pa se zato u djeteta, misli Freud, rađala tako 
potencirana prionulost uz majku, da se ona sve većma pretvarala u neku 
erotsku inklinaciju prema majci — inklinaciju sa karakteristikama muža 
vis a vis žene. Freud u ovoj tvrdnji sigurno zamišlja sve one erotičke 
vibracije, koje su kardinalno obilježje privlačivosti spolova. I to je taj 
edipizam t. j. podsvjesno erotska posizanje za majkom kao ženom. Razu- 
mijevajući dobro pojam neuroza i njihovu kauzalnu bazu u kongenitalnoj 
degeneraciji, vazda sam zamišljao da je za proživljavanje edipovske ori- 
jentacije u najranijem dječjem životu nužna neurotska degeneracija, i 
nikako si ne mogu protumačiti da bi ovakovu tešku aberaciju baš svako 
dijete u spomenutoj životnoj situaciji moralo proživljavati. Ima doduše 
perioda djetinjeg života u kojoj se zapaža kod svakog djeteta sadističkih 
incestuoznih, homoseksualnih prolaznih trzaja, ali to su zaista samo 
trzaji, mala dezorijentacija nesvijesnih i nerealnih erotskih težnja u 
doba tako reći aseksualno ili negdje u prvotno doba seksualnog zrelenja. 
Ove pojave nemaju u sebi patoloških stigmata, neurotskih poteza. Ali 
je Freud Leonarda stigmatizirao pravim edipizmom ustvrdivši, da se 
ovaj degenerativnj incident u djetinjstvu u kasnijem životu iskukuljio 
u novoj metamorfozi homoseksualnih inklinacija, pa onda u grčevitom 
duševnom radu uz jaku instinktivnu težnju za dubokim razmišljanjem 
i iznalaženjem. Nije Freud nimalo nastojao da crvenu nit Leonardove 
degeneracije logički potraži kod ascedenata, a što više on vrlo diskretno 
prešućuje svaku iluziju na tu neurotsku degeneraciju. On je uzeo za 
argumenat svoju tvrdnje o Leonardovu edipizmu jednu, po samom Leo- 
nardu ispričanu, sanju o jastrebu (Geierphantasie). 


U studiji o lijetu ptica, naročito jastreba, spontano se Leonardo pre- 
kida riječima: »čini se, da mi je već unapred bilo određeno, da ću se tako 
temeljito baviti jastrebom, jer mi evo dolazi sjećanje na doba, kad sam 
još u kolijevci ležao, da je k meni sletio jedan jastrijeb, otvorio mi repom 
usta i udarao me repom po usnama«. Čudnovato je otkuda Freudu nor- 
malna uzročna veza ovog sjećanja Leonardova sa seksualnim simbo- 
lizmom, koga ćemo kasnije analizirati. To je sjećanje Leonardovo kao 
neka dopuna, pojačanje njegovog pronalazačkog pozvanja, pointiranje 
njegovog naročitog interesa za lijet u opće. Ta Leonardo je konstruirao 
i neke vrsti aeroplana uz silne matematičke i mehanističke studije. 

Kad je Freud Leonardovo sjećanje iz djetinjih sanja o jastrebu uzeo 
za bazu u kojoj će graditi svoju arteficijelnu teoriju o Leonardovom 

edipizmu, odmah je virtuoznošću improviziranja raspleo svoje bujno 
psihoanalitičko tkivo. Jastreb u Leonardovoj sanji, po tumačenju Freu- 
dovom jest majka, a rep njegov jest bradavka majčine dojke — dakle san 
o jastrebu jest sjećanje na duboku fizičku ugodnost djetinjeg sisanja. 
No ovakove sanje kod homoseksualno orijentiranih znači zapravo simbo- 
lika homoseksualnog perverziteta (felatio) analognog lezbijskom perver- 
zitetu — t. j. rep jastreba nije bradavka materine dojke nego membrum 
virile. Neznanstveno je Freudovo ubacivanje nedokazane sumnje u na- 
vodni homoseksualni karakter Leonardov i vječno izmicanje od izricanja 
pravog suda o tome. To je žalosna ekvilibristika Freudova — jedino sred- 
stvo da se ishitri teorija o Leonardovom slučaju. 

Evo kakova je Freudova ekvilibristika u Leonardovom slučaju! Leo- 
nardo nije bio onaj tip genijalnih ljudi, koji, budući su nakaženi od pri- 
rode, ne podaju nikakovu cijenu vanjskoj formi života, ili, koji izbjega- 
vaju kao vječno mračni, saobraćaj s ljudima. »On je bio visok, proporcio- 
nalan, savršeno lijepa lica, neobično jak, očaravao je svojim općenjem, 
kao majstor u govoru vedar i ljubezan prema svima, ljubio je nadasve 
ljepotu — a rado je nosio sjajna odijela i cijenio je profinjenost u načinu 
Života« (Vasari). Što je Freud citirajući Vasaria naglasio eksterier i ka- 
rakter Leonarda svijetla, vedra, normalna i aktivna čovjeka, ništa ga ne će 
smetati, da Leonardovu ljubav za ptičju slobodu i mržnju rata, te studij 
anatomije i grimasa na lješinama osuđenika i konstruiranje bojnih stro- 
jeva tumači poput plitkih »amatera psihologa« kao kontradikcije i para- 
doksalnost kao neki »inaktivitet i indiferentnost«. Što je drugo nego znan- 
stvena hipokrizija isticati i citirati Leonardovog biografa Solmija, koji 
Leonarda ocrtava kao mizogina: »...Spolni akt i sve što time stoji u vezi 
tako je odvratno da bi ljudi naskoro izumrli, kad ne bi bilo pradavnih 
običaja, lijepih lica i strastvenih požuda« — sa očitom aluzijom na homo- 
seksualnu degeneraciju Leonarda pojačanu sa navodom, da je Leonardo 
po oslobođenju od optužbe radi homoseksualne perverzije ipak otpušten 
iz škole majstora Verrochia i konačno nakon svih tih ubačenih sumnja 
ustvrditi, da nježni saobraćaj Leonardov sa mnogim njegovim učenicima 
ne bijaše seksualnog erotskog značaja. I kad je kao kulminaciju sve te 
arteficijelne psihoanalize Leonardova karaktera dodao nagon za stvara- 
njem i pronalaženjem kao nešto patološko isprekidano, sporo i mlako obzi- 
rom na dinamičnost akcije, onda je sasvim evidentno da Freud crta u 
Leonardu hipokritskim namjerama neurotičku degeneraciju homosek- 
sualne naravi i ako se od toga na više mjesta u studiji brani. Jer znan- 
stveni rad Leonardijev, čas intenzivno čas slabije prekidan umjetničkim 
radom, smatra Freud nekom prisilnom radnjom kao supstitucijom neke 
seksualne radnje i supstitucijom degenerativne forme tih seksualnih 

radnja, baštinjene iz djetinskih dana — u našem slučaju supstitucijom 
edipizma i homoseksualne perverzije. Kao neka mrtva čahura toga bole- 
snoga, deformiranog libida — preostala samo u psihičkim trzajima — 
zvala bi se po Freudu »idealni homoseksualizam« kao sasvim izblijedjeli, 
skoro odumrli ostatak libida. 

Ali kako je Freud mogao ispripovijedani san Leonardov uzeti za sup- 
strat argumentacije patoloških odnosa prema majci?! On tvrdi, da je Leo- 
nardo, sudeći po njegovom plastičkom opisu orijentalnih zemalja, morao 
putovati tim zemljama (Leonardo nikada ne bijaše na istoku, već je opise 
istoka crpio iz literature u Milanu 1482. i 1487.), i da je morao poznavati 
mit o majci u egipatskoj religiji. A ovaj mit crta majku (božicu) s glavom 
jastreba i nazivom Mut. Tu božicu, inkarnaciju majke, Egipćani predo- 
čavahu sad kao jednospolnu ženu, koju oplođuje vjetar tajnovitim nači- 
nom, a sad je opet predočavahu dvospolnom, s muškim organom među 
grudima (androginost božice Mut). Ovu je posljednju varijantu prikazi- 
vanja božice Mut Freud imputirao sadržaju Leonardove priče o jastrijebu 
— dakako za to, da uzmogne komponirati Leonardov edipistički odnošaj 
s majkom i kasnije Leonardu uklopiti homoseksualnu degeneraciju po 
psihoanalitičkoj Freudovoj evoluciji degeneracija ove vrsti iz najmlađih 
dana do zrelog doba čovjeka. Homoseksualni bijahu u ranoj dječjoj dobi 
silno vezani uz majku, koja redovito imade muške karakterološke poteze, 
pa kao takova lahko istisne oca iz njegova položaja u obitelji, specijalno 
u odnosu prema djetetu. Dakako, da je Freud psihoanalitičku šablonu edi- 
pizma ranog djetinstva sagradio prije studije o Leonardovu snu, pa je 
tkivo Leonardova sna i okolnosti njegovog najranijeg djetinjstva spleo 
tako, da ga može aplicirati na tu šablonu, jer evo nam Freud sugerira: 
»Leonardo je zapravo sanjao o dvospolnoj majci, koja ga je ticala svojim 
drugim muškim dvospolnim udom po ustima i zato je Leonardov odnos 
prema majci bio zapravo zametak edipizma (kasnijeg homoseksualizma 
po shemi Freudovoj), t. j. Leonardo, kao dijete bez zakonitog oca upućen» 
jedino na majku, zapalo je u osjećaje erotskih težnja analognih onima u 
erotskim odnosima muža prema svojoj ženi. Trebalo bi opće dokazati, da 
dijete osjeća težnju za očevom ljubavi, ma da ono svoga oca nije vidjelo 
ni upoznalo, i da se ta težnja mora očitovati, jer bi se inače javio ovakav 
(edipistički erotski) incident u životu djeteta. To je slabo vjerojatna pred- 
postavka. Ta dijete izživljava svoje duševne potrebe na realne podražaje 
t. j. u ovom slučaju, ako oca nema ne može se roditi u djetetu neka 
nostalgija za irealnim ocem, neka bolna praznina što oca nema i što ga 
ne će imati ni poznati. A onda treba pokazati nije li neozbiljna teorija da 
dijete uopće za to, što nema i ne pozna oca, mora zapasti u erotske odnose 
analogne erotskim težnjama oca prema svojoj ženi. Tu zapravo jest ne- 

kritična i fiktivna os nefilozofske Freudove nauke o Edipovom kompleksu. 
Da se homoseksualizam u zreloj dobi čovjeka zapravo izvija iz dječje 
dobi, kada je majka istisnula iz dječjeg srca svojom silnom nježnošću i 
sličnom kojom prednošću oca, citira Freud tvrdnje prof. Steckela u Beču 
i Ferenczia u Pešti, te I. Sadgera. Ali Leonardov otac nije bio potisnut od 
majke seljakinje Katerine, već se on sam povukao (ako se uopće povukao) 
radi konvencionalne pseudopriderije i zato je tvrdnja o hermafroditskoj 
kompoziciji pojave Leonardove majke tako labilna kao na vjetru dim, a 
treba se pitati što je taj abnormalni erotički stav Leonardov uzro- 
kovalo: da li neki interni originalni poticaj od strane djeteta, kad već 
hotimični aktivni poticaj sa strane majke (tipa Mut) nije potekao. Ako je 
poticaj za takav erotski incident bio u djetetu Leonardu, onda je u njemu 
bilo degenerativne naravi, čiji bi se tragovi morali nalaziti u Leonardovim 
ascedentima. A o tome ne govori ni Freud ni Vasari, ni Salmi ni itko od 
poznatih biografa Leonarda da Vincia. Međutim Adolf Rosenberg 
(Kiinstlermonographie 1424.) izričito navodi: »...da ihn (Leonardo) die 
Grosseltern trotz seiner illegitimen Abstammung mit zirtlichen Stolz 
erzogen hatten und er auch durch den Vater in die Lage versetzt war, das 
freie Leben eines, wohihabenden Edelmannes fiihren zu kčnnen.« Ovaj 
navod apsolutno isključuje, da bi Leonardo u svojoj ranoj dječjoj dobi 
živio u takvoj atmosferi, gdje bi se stvarali povoljni uvjeti za edipistički 
erotski incident u njegovom životu. U daljnjoj erotskoj evoluciji edi- 
pistički orijentiran dječak ne može više doživljavati takav svijesni razvi- 
tak, zato on utjecajem kardinalne ljudske etike građanskog i kaznenog 
morala te religije potiskuje edipističke sklonosti prema majci, te se sam 
postavlja na edipističko mjesto majke, identificira se dakle s majkom i 
sam sebe uzima za erotski objekt (7!). Ovaj metamorfotički prijelazni stu- 
panj jest narcizan, ali on se logički (naravski po Freudu) pretvara u homo- 
seksualizam, jer takav mladić ubrzo zavoli lijepe dječake za kakvog je 
držao i sebe dok se poput svilene bube iz materinog Mut hermafroditizma 
provlačio u narcistički objekt. 

Gotovo isto zamršenu erotsku metamorfozu nalazimo u vrlo plastički 
prikazanom Pelladanonovom romanu »Androgin«. Tu je toliko patetike, 
hiperbolije i arteficielnosti, da tipovi androgyni, narciste i homoseksualci 
ovako prikazani uopće ne izgledaju vjerojatni. Konačno, to su tipovi samo 
u njihovoj erotskoj sferi aberantni i nemaju prava na tretiranje nekog 
trećeg spola u smislu socijalnih, kulturnih i opće građanskih dužnosti, što 
bi neki biolozi htjeli (n. pr. Magnus Hirschfeld). Nije ovdje svrha, da se 
govori o vjerojatnosti ovakvih predforama homoseksualizma, t. j. o vjero- 
jatnosti ovakove dječje nesvjesne, podsvjesne i svjesne erotike. To sam 
učinio na drugom mjestu. Ovdje je nužno dokazati ili oboriti, da li je 

Leonardo uopće trpio od homoseksualnih sklonosti. Freudov (i freudovski 
uopće) način prikazivanja dječje erotike sve do homoseksualizma zrele 
muške dobi sa svim sporednostima prejasna je aluzija na Leonardov 
homoseksualizam. U prikazivanju života zrele dobi Leonardove Freud se 
potitrava sa dvije erotske karakteristike Leonardove. Jednoć on nagla- 
šava da u umjetnikovom radu naročito prominiraju residua onih ranih 
djetinjih erotskih užitaka u odnosu prema majci kao i potiskivanja tih 
rezidua. U stanovitom periodu majstorova života, misli Freud, salijetahu 
ga dojmovi edipističškog kolorita, a on ih je kao davno »solidno potisnute« 
i prekaljene zaodjeo u onaj tipični smiješak zvan »leonardeska«, kojim je 
gotovo većinu svojih kasnih figura, naročito ženskih, oduhovio. Dakle iz 
misterioznog smiješka Mona Lize, Sv Ane, Lede, sv. Ivana, Majke Božje 
pred pećinom smješka se zapravo duša Leonardova, periodički ustitrana 
smiješkom hermafroditske majka Mut u davnom djetinjstvu. Hermafro- 
ditski i narcistički dojmovi iz podsvijesti salijetali su dakle Leonarda i u 
takovom periodu života prevalira slikarska aktivnost majstorova estet- 
ski profinjena do savršenstva. U takovoj je erotskoj dispoziciji, misli 
Freud, Leonardo gotovo isključivo samo slikar i to slikar leonardeska. 


Očita je tendencija Freudova prikazati sav umjetnički i znanstveni rad 
Leonardov iracionalnim i sterilnim igranjem, uvjetovanim onim djeti- 
njim nagonskim djelanjem, koje služi racionalnoj težnji, sa zadovoljstvom 
a postaje »iracionalno djelanje«, ako pretrpi sudbinu potiskivanja. Ali Leo- 
nardo se prevalentno ipak u svome životu zrela muža i starca ipak bavio 
fizikom, specijalno mehanikom, te anatomijom, biologijom, književnosti 
i teorijom o slikarstvu. Taj rad Freud naziva grčevitim nagonom za zna- 
njem i iznalaženjem te prepisuje taj rad stanovitom duševnom stanju 
erotski obojadisanom. Ljudi, koji užurbano, bez nužnih prekida i odmora, 
duševno duboko rade, naročito istraživači sa neutaživom željom za sazna- 
njem, po Freudovom su mišljenju, tipovi, koji su već u ranoj mladosti a 
naročito u svojoj zrelijoj dobi potiskivali svoje erotske impulse. To bi bila 
neke vrsti Freudova sublimacija, transformacija nerealiziranih erotskih 
impulsa u grčevitom duševnom stvaranju. Ali zar je takav intenzivni 
istraživalački rad bio isto i kod velikana: Kocha, Pasteura, Mečnikova, 
Ampera, Dostojevskog, Beethovena?! Kod mnogih je velikana opleme- 
njeni eros bio inspiracija za rad, a kod nekih je staložen obiteljski život 
bio skoro jedini preduvjet stvaranja. Temperamentni fanatik nauke Pa- 
steur je toliko forsirano radio kao istraživač »ne osvrćući se mnogo na 
bračne dužnosti; on je pretvarao noć u dan, a gospođa Pasteur je čitave 
noći provodila na nogama čekajući svoga muža iz laboratorija, te se činilo 
kao da je njegov erotski nagon povučen i defektan«. No to je bilo prividno, 

kao što je prividna pojava kod ogromnog broja učenjaka. A to su tako 
zvani aseksualni periodi u napetom radu učenjaka iza koga nastupa neka 
relaksacija umne napetosti. Uostalom Freudu bi moralo biti poznato, da 
intenzivni intelektualni rad zapravo povisuje libido. Kakvo čudo, da je 
kod Pasteura taj »aseksualni period« bio intenzivan i dug, kad je Pasteur: 
»iznalazio eksperimente, koji ne bi na um pali nikojem bogu.« (Paul de 
Kruif Lovci mikroba). Naprotiv imade tipova učenjaka poput Mečnikova, 
koji veli: »Istina je, da je umjetnički genije i možda svaki genije u tije- 
snoj vezi sa erotičkom aktivnošću; na pr. govornik mnogo bolje govori, 
kad je uza nj žena, koju obožava«. Mečnikov je tvrdio da on najbolje 
može eksperimentirati onda, kada ga gledaju dražesne djevojke. To je u 
sličnim situacijama vrijedilo za mnoge lovce mikroba, jer su ih na dale- 
kim terenskim radovima pratile njihove supruge. Svi su ti ljudi radili 
užurbano, grčevito kao i svaki veliki talenat, genij, jer osjećahu toliko 
dragocjenog tereta u sebi, te su strahovali, da ne će dosta dugo živjeti, da 
svijetu istresu sve čega im je duh prepun. Jadno je nastojanje Freudovo 
dovađati u uzročnu vezu t. zv. djetinje seksualno istraživanje t. j. dječju 
znatiželju za sva još nepoznata opažanja, pa i ona erotsko-seksualna 
karaktera, a najjadnija je upravo i djetinjasta tvrdnja, da se kasniji in- 
tenzivni duševni rad Leonardov odvodi od t. zv. nezapriječenog djetinjeg 
erotskog istraživanja. Nužno su dakle, po Freudovoj logici, svi talentirani 
i genijalni istraživači zapravo neurotičari, t. j. degenerici. Uostalom Freud 
je to sasvim decidirano i ustvrdio. No kroz psihoanalitička tumaranja 
Freud ipak neprestano intonira aluziju na homoseksualnu orijentaciju Leo- 
nardovu, koju daju naslućivati mnogi momenti u životu majstora. Nasmje- 
šljiva lica Lede i Sv. Ivana, ne obaraju oči kao kod leonardeske Madone 
i Mona Lize, nego odaju: triumfirajući pogled radi sreće o kojoj se mora 
šutjeti (homoseksualizam): — sugerira Freud. U tim dvjema slikama taji 
Leonardo nesreću svoje erotike (Freud to naziva srećom) nadvladavši tu 
nesreću umjetnošću kojom je prikazano stapanje muškosti i ženskosti u 
slici. Tko razumije psihološki i umjetnički promatrati leonardeske na 
ženskim figurama Leonardovim, nikad mu ne će ništa drugo pasti na 
pamet, nego da su izrazi najnježnije, najsvetije psihe postignuti nenadma- 
šivom tehnikom. Nigdje u leonardeskama nema traga kakovoj skritoj 
strasti — to je mir, blaženstvo, a ne potisnuta abnormalna strast. A sladu- 
njavi i »homoseksualni« tip Sv. Ivana zar nema svoj prevjerni pandan u 
Rafaelovom Orfeju na slici »Parnas«, zatim u mnogim krasnim Renije- 
vim figurama, na figurama Palma Vechia i t. d.?! Kolike su Ruben- 
sove i Boticellijeve figure nadahnute takvim smješcima pa još nije palo 
nikome na pamet da u njima traži psihopatologiju. Konačno Leonardo je 
za potpuni izraz leonardeske na muškom i ženskom licu upotrebio najvišu 

tehničku i psihološku krasotu kako bi postigao svoju idealnu umjetničku 
šablonu, divni sfumato. Takovu šablonsku jednoobraznost prikazivanja 
lica vidimo kod mnogih gotskih majstora, Van Dycka, te flamanskih maj- 
stora kao najomiljelije sredstvo svojih pogleda na izražaj ljudskog lica. 
Treba pogledati kronološki nanizane studije ženskih lica Leonardovih sa 
Sve jačim intonacijama »leonardeske«, pa će se opažati očita evolucija u 
usavršavanju ljupkoće crteža lica i smješka. To je dokaz da je Leonardo 
težeći za što savršenijom tehnikom došao do estetske kulminacije (spe- 
cijalno se to vidi kod studija nabora na odjelu) i da nema savršenije 
tehničke finoće i psihološki nježnijeg ugođaja do danas kao kod Leonarda. 
Ono što je Leonardo postigao u prikazu Mone Lize, Sv. Ane, Madone 
Litta, to je estetski i tehnički kulmen, prost od svake okultnosti. Mereš- 
kovski vrlo iscrpljivo opisuje u romanu »Uskrsli bogovi« nebrojena Leo- 
nardova prekidanja rada, zatim ponovni zanos i crteže za »Posljednu 
večeru« kao težnju za nečim savršenim, kao nemir radi nepostignutog 
savršenstva. 


A zar baš poznanstvo sa Giocondom nije inspiriralo ovjekovječenje 
toga smješka (leonardeske) koga baš, hronološki prvog, nalazimo na nje- 
nom portretu? Jest najvjerojatnije, da je smiješak Giocondin »prva i zad- 
nja leonardeska«, da Leonardo zapravo sve izražaje svojih kasnijih figura 
ovjekovječava nezaboravnim i najdražim smiješkom Mone Lize. A Freud 
ovu najslađu i najslavniju tajnu neobično stidljivog majstora deformira 
mučnim erotskim degeneracijama. Freud je baš toliko malo razumio psi- 
hološku bazu leonardeske kao i Axel Munthe, koji je tvrdio, da iz očiju 
Velasquesovih figura »odiše strah i hipokrizija«. Tipičnom leonardeskom 
smješka se i Leonardova »Flora« (voskov kip iz Leonardove radionice), 
kao i Madona na Windsorskom kartonu. Taj mirni božanski smješak, koga 
Adolf Rosenberg naziva »edel geschwungene Lippen«, posve je oprečan 
nečemu demonskom i pritajenom erotskom, kako bi neki Leonardovi bio- 
grafi htjeli. Isti Rosenberg spominje poznatu maniru Leonardovu, kojom 
je on postizao poznati taj divni smiješak i kod ostalih figura osim Mona 
Lize na pr. i kod Isabele D'Este, diskretnu, tihu, blagu pjesmu i muziku. 
Tko pozna analizu Kreutzerove sonate, sjetit će se ubrzo, kakove je vrste 
muzike podesna da provocira i uzburkava nježne ili grube erotičke im- 
pulse — i doći će do zaključka, da pomoćna pjesma i muzika u Leonar- 
dovom atelieru nije mogla biti muzika grubo iritativne naravi. Pravo je 
čudo da Muther (citira ga Freud) u leonardeski Mona Lize opaža neki 
demonski čar. Čovjek, koji je napisao »Trattato de la Pittura«, pokazao 
je nenadmašivo, kako se duh ljudski prikazuje na ljudskoj fizionomiji. 
A Vasari, Leonardov biograf drži, da je Giocondin smiješak više bo- 
žanski nego li ljudski. 

I kad ništa u obranu normalne Leonardove orijentacije u erotici na 
njegovim slikama ne bi bilo osim onih ni od koga nadmašivih premilih 
naklona glave i plemenito uzdignutih usana (naročito izraženih u studiji 
glave Madone Litta), moglo bi se ustvrditi, da je Freudovo domišljanje u 
izdovoljavanje djetinjeg edipističkog orijentiranja Leonardovog u formi 
leonardeske zaista neozbiljan psihoanalitički artefakt. Kroz oko, divne 
suze, naklon glave, plemenite djevičanske crte lica jedva zamjetljivi smi- 
ješak Madone Litta ovjekovječio je Leonardo pelikansku dušu majke. 
A najintenzivniju apologiju svoje umjetnosti i svoje čiste duše u toj 
umjetnosti izrekao je veliki majstor sam u svojim memoarima: »Onaj, 
koji prezire slikarstvo, prezire filozofstvo profinjeno promatranje svijeta, 
jer slikarska je umjetnost zakonita kći, ili da bolje reknem, unuka prirode. 
Sve, što god jest, rodilo se od prirode a onda je rodilo nauku o slikarstvu. 
Zato ja evo velim, da je slikarska umjetnost unuka prirode i rođakinja 
božja. Tko huli slikarstvo, taj huli prirodu«. 

A Freud je, navukavši na čistu majstorovu leonardesku svoj pan- 
seksualistički »sfumato«, zaista hulio slikarstvo, hulio prirodu i samoga 
Leonarda. Da je Leonardo bio u istinu pionir i otac slikarstva a ne puki 
sublimator svoje deformirane erotske orijentacije, jasno govori i ovaj 
pasus iz njegovih memoara: »U sumraku, ili za maglovitih dana, kad je 
sunce u oblacima, pazi, kolika je nježnost i draž na licima muškaraca i 
žena, što prolaze po sjenovitim ulicama, između tamnih zidova kuća. 
To je najsavršenija svjetlost. ..; čuvajte se gruboga i oštroga. Neka sjene 
vaše nestaju kao dim, kao zvuci daleke muzike!« (o sfumatu). A ovaj je 
pasus iz »Trattato de la Pittura« praktički obrađen na slici Ivana Krsti- 
telja (po Freudovom mišljenju homoseksualni tip) i na slici Madone pred 
špiljom. Kakovo je čudo, da je dakle sam Rafael izjavio, očaran baš tim 
sfumatom, da Michelangelo nije Leonardu kao tvorcu »Posljednje Večere« 
dostojan razriješiti obuću. (Mereškovski: »Uskrsli bogovi«). Majstor da 
Vinci radio je na »Posljednjoj Večeri« u samostanu Santa Maria delle 
Grazie tri godine nakon temeljitih predstudija. Mladi pisac fratar Matteo 
Bandelli u istom samostanu, pripovijedao je, da je Leonardo često od 
ranog jutra pa do sumraka radio bez jela i pića. A onda su čitavi dani 
prolazili da nije sliku ni taknuo, no mnoge je sate prostajao pred tom sli- 
kom i zadovoljavao se u duši time, da je ispituje u svojoj nutarnjosti. 
Zar Freud nije baš ovom činjenicom mogao u Leonarda vidjeti genija, 
čija se duša hranila i pojila hranom posve tuđom onoj, kojom se poje i 
hrane talenti geniji uvjetovani teorijom Freudovih neuroza. Freud tvrdi, 
da je na slici »Ana Selbdritt« našao otkriće erotske tajne Leonardove, 
pa pomoću Oskara Pfistera psihoanalitički analizira tu sliku ovako: 
»Sveta Ana predstavlja zapravo krvnu majku Leonardovu Katerinu, a 

Marija sjedeći na krilu sv. Ane zapravo je žena očeva (Dona Albiera — 
druga majka). Plašt prebačen na lijevoj ruci Marijinoj t. j. done Albiere, 
te dio plašta na obim nogama. i djedomično oko struka, tumači Freud, 
posve naliči jastrijebu, koji dijelom svoga raširenog repa upire u usta 
maloga Isusa u kome je dakako (po Freudovom mišljenju) prikazan sam 
Leonardo. Dakle majka-jastrijeb bradavkom svojih grudi (bradavka je 
membrum virile) dira usta djeteta Leonarda (priča o snu iz djetinjstva 
Leonardova o majci Mut!) Ta zaista je apsurdno nazrijevati u divnom 
osmjehu sv. Ane umjesto mističkog spokoja i ponosa, u sreći, da na svojem 
krilu drži Bogorodicu, zapravo »sakrivenu zavist nad srećom Bogorodice 
(Dona Albiera), kojoj je uspjelo istisnuti nju i od oca i od djeteta« (Leo- 
narda), te u formi jastrijeba milovati grudnjom bradavkom (membrum 
virile) usta djeteta Leonarda. Grimase, kakve boli ili zavisti u sv. Ane 
nema ni traga, već joj na usnama titra krasna leonardeska sreće i spo- 
koja materinskog. A da bude nekritična fantastičnost Freudova veća, nala- 
Zi on da konture obih majki — sv. Ane i Bogorodice — zapravo nijesu oštro 
odijeljenc, nego da sw obje figure urasle jedna u drugu. To je dakako 
Leonardo, sugerira Freud, tako svijesno naslikao zato, da prikaže, kako 
su se obje majke srasle u duši djeteta Leonarda. Kolike li nepovezanosti 
među pričom sna o majci Mut (jastrijeb Katerini) lišenoj djeteta Leo- 
narda u njegovoj dobi između treće i četvrte godine, te među psiholo- 
gijom druge majke done Albiere, koja nije više ni trebala ni mogla biti 
majka Mut (hermafroditski jastrijeb), jer otac u bračnoj zajednici sa 
donom Albierom i nije više bio negirana i potisnuta figura. 


Rezon navodne žestine erotskog milovanja majke u priči Leonardova 
sna jest zapravo u tom, da se majka Mut (hermafroditski jastrijeb) zado- 
voljava po uzoru svih nezakonitih majka, koje nezakoniti muževi radi 
konvencionalnih razloga izbjegavaju, tako da djetetu homoseksulnim 
aktom (poljubac majke Mut) oduzimlje dio muškosti djeteta. (»So nahm Sie 
nach der Art aller unbefriedigter Miitter den kleinen Sohn an Stelie 
ihres Mannes an und raubt ihm durch die alzu friihe Reifung seiner Ero- 
tik ein Stuck seiner Mannlichkeit«.) Tako opet Freud uza svu ekvilibri- 
stiku otkriva svoju očito aluziju na homoseksualnu orijentaciju Leonarda. 

Posve je razumljivo, da se u povređenoj, ožalošćenoj, erotski mučenoj 
i desorijentiranoj duši nezakonite majke u poziciji analognoj Leonardove 
krvne majke mogu sukobljavati erotičke čežnje, koje naliče projekciji 
erotike na vlastito dijete, pa se često događa i to, da su majka i sin kroz 
čitav život povezani celibatskim odricanjima, no to su očito viši ciljevi bez 
erotičke intonacije. Majstor je (misli Freud) pod utjecajem sanje o majci 
Mut bio vječno sprečavan i žudio za nježnošću poljupca ženskih usana, a 
zato se kao umjetnik odštetio kistom, jer je smješak majke Mut iz išpriča- 

ne sanje, prenašao na fizionomije i usta svojih ženskih prikaza (leonar- 
deske), a što mu je u realnosti branila nutarnja kritika. Sve je to tako 
fantastično, tako arteficielno, a u aplikaciji sna o majci Mut na sliku 
Ane Selbdritt tako defektno, da zaista, u pomanjkanju biografskih i auto- 
biografskih podataka o barem eventualnim aluzijama na edipističku i 
homoseksualnu Leonardovu orijentaciju, teorija o takvoj orijentaciji ne 
podnosi nikakove kritike. Kao drugi argumenat za homoseksualnu ori- 
jentaciju erotske sfere Leonardove navodi Freud tolike krasne učenike, 
kojima se majstor Leonardo okruživao. Umjetničke kvalitete tih učenika 
doduše nijesu bile vazda optimalne, pače neki od njih bijahu mediokriteti, 
koji u historiji umjetnosti ne ostaviše niti epigonskog tona. Naročito Freud 
ističe učenika Francesca Melzia s kojim se Leonardo tako čvrsto povezao 
do u zadnje dane svoga života, da ga je čak imenovao generalnim bašti- 
nikom i izvršiteljem oporuke. 

Freud nije u očinskoj dnevnoj brizi Leonardovoj za svoje učenike, 
napose u bolesti njihovoj, mogao vidjeti duboku ćuvstvenost majstorovu. 
već dakako samo manifestaciju homoseksualnih simptoma. Čak se Freud 
farizejski skandalizira nad bratskim tikanjem Leonarda sa svojim uče- 
nicima. Kamen smutnje za životopisce i kritičare te kulturne historičare 
Leonardove bijaše incident u ateliieru Verrochievom, u kome su Leo- 
nardo i Verrochio anonimnom prijavom optuženi radi sodomije god. 1476. 
u dvadesetoj godini života. No obojica su nakon dvokratne noćne istrage 
»samostanskih pazitelja« (ufficiali di notte e monasteri) riješeni krivnje, 
čime je objektivno dokazana nekrivnja obojice. A zašto konačno ne bi 
Leonardo mogao izaći iz Verrochijeve umjetničke radionice erotski in- 
taktan (u smislu homoseksualnosti), ako je n. pr. Napoleon kao osamnaest- 
godišnji mladić izašao, po autentičnoj tvrdnji Mereškovskoga također 
erotski čist iz artiljerskog oficirskog zavoda, u kome bijaše za ono vrijeme 
silno razvita međusobna ljubav dječaka (prozvana: nečednost) i gdje se 
lijepi momčići nazivahu nimfama. A nježnost Leonardova očitovana kod 
Svih susreta, sa svim ljudima, životinjama i stvarima očitovala se naro- 
čito baš u saobraćaju se Francescom Melzijem, sinom intimna prijatelja 
Leonardova Girolama Melzija. Majstor bijaše još s dvojicom učenjaka 
Girolamov gost u samotnoj vili podno Alpa po više puta. Na čestim eks- 
kurzijama u prirodi uvodio je Leonardo dijete Melzija u labirinte svoga 
svestranog znanja i genijalnog čudovišta, pa se tako dječačić Melzio svom 
dušom privio uza nj, a i on uz dijete onako mek i nježan poput djeteta. 
Kasnija duboka veza među zrelim mužem Leonardom i mladićem Mel- 
zijem bazirano je dakle na čvrstim i dubokim vezama s ocem Francesko- 
vim i solidnim simpatijama te s poznajama mladićevih sposobnosti. No naj- 
solidnije je obradio apologiju čistoće Leonardova odnosa prema njegovim 

hodi 

učenicima Mereškovski u figuri Giovania Belltrafia (učenika Leonardijeva). 
Nema nikakove sumnje, da je Mereškovski crpio originalne historijsko- 
biografske dokumente za svoja glavna lica u romanu »Uskrsli bogovi«, 
što se najbolje vidi po savjesnim citiranim dnevnicima Leonardovim a 
naročito po doslovnom citiranju djela »Trattato de la Pittura«, koje je 
zapravo riznica Leonardove umjetničke duše. Giovani Belltrafio proma- 
tra majstora isključivo s moralno-psihološke strane, studira ga i najzad 
ne mogavši ga shvatiti t. j. ne mogavši se oduprijeti unutarnjem skan- 
dalu nad prividnom paradoksalnosti života majstorova i dualizmom nje- 
gove prirode i duše, sablažnjava se definitivno i objesi se. Taj bi učenik 
zacijelo, makar ikakvom diskretnom aluzijom u svom dnevniku naglasio 
fatalnu majstorovu erotičku perverziju, kad je već toliko dvojio i sablaž- 
njavao se nad svojim učiteljem. Ali nema nigdje traga o tome! 

Leonardo je fascinantno djelovao na biranu svoju okolinu, specijalno 
na učenike, svojom blagošću, izvanrednom finoćom, dubokim promatra- 
njem svih stvari, ljubaznim debatama i savjetima. Ta njegova škola bijaše 
uzorna obitelj, i ako je u toj obitelji bio i jedan talenat (Cesare da Sesto), 
koji se otimao da ne bude sasvim »oko, uho, nožni prst Leonardov«, kako 
su to mnogi učenici Leonardovi postali, i radi toga se dakako sretni 
osjećali. 

Težnju za sve savršenijim i karsnijim u umjetnosti pa i za ljepotom 
ljudi s kojima majstor opći, ocrtao je u svome dnevniku: »Majstor, u 
kojega su čvorove košćate ruke, voli slikati ljude s isto takvim čvorastim, 
košćatim rukama i to se ponavlja sa svakim dijelom tijela, jer svakome se 
čovjeku sviđaju lica i tijela slična njegovom vlastitom tijelu.« A Leonardo 
da Vinci je bio neobično krasne fizičke pojave. Te riječi iz dnevnika 
Leonardova podavala bi mnogo razumijevanja ne samo za čistoću estet- 
skog ukusa o ljudskom eksterijeru, već i za onu Freudu toliko sablažnjivu 
leonardesku na prekrasnim obrazima s gracioznim naklonom glave u 
Leonardovim slikama kao odraz poznate finoće, ljupkosti i ljepote Leo- 
nardove spoljašnosti. Giovani Belltratio je dapače silno reagirao na samu 
aluziju učenika Leonardova Cesara da Sesto na homoseksualizam učite- 
ljev u prepričavanju poznate podle optužbe za vrijeme službe kod 
Verrochia. 

Posve je shvatljivo da Leonardo kao svestrano graidiozni um, podba- 
dan pseudoznanjem i neznanjem onog renesansnog doba na istraživalački 
rad u biologiji, matematici, mehanici, anatomiji, nije zaista bio mučen 
onom atrofiranom seksualnom sferom (kako to misli Freud), pa se njegova 
začudna averzija prema erotskim odnošajima ljudi i zaziranje od razgo- 
vora i šala o erotici i seksualijama pričinjala površnom posmatraču bole- 
snom frigidnošću i homoseksualnom orijentacijom. Mereškovski je u svo- 

jim studijama ovakovu impresiju o Leonardu istakao i zato izričito kaže: 
»Nije volio obične, grube muške razgovore o ženama i uklanjao im se 
S čuvstvom nesavladive stidljivosti. Taj čovjek od 50 godina neustrašivi 
istraživatelj prirodnih tajna, koji je pratio ljude na stratište, da im motri 
smrtni užas na licu, znao je zapadati gdjekada u nepriliku od lakomislene 
šale, te nije znao kamo će s očima, i rumenio se kao deran«. 


Istina je, da je osim četice jakih umjetničkih talenata bilo oko Leo- 
narda i takvih učenika, koji su bili više kao ljudi, drage osobe, i kojih 
se više doimala filozofija i ostali neslikarski umni rad Leonardov-drage 
osobe, koje su se sunčale na dobroti i finoći Leonardovoj (na pr. Melzi i 
Salaino). A zar takovih prijateljstava ne može biti i zar ih nema? Zar 
simpatije ljudi istih spolova povezuju samo homoseksualne perverzije?! 
A duboki i preosjetljivi Belltraffio, najmarljiviji Marco d'Oggiorno, kruti 
i daroviti Cesare da Sesto, najpouzdaniji Giampetrino i originaln Bazzi 
(zvan Sodoma) bijahu učenici u užem smislu, oni su naslijedili učiteljevu 
tehniku i manire. Samo estetski upliv Leonardov poprimiše: di Conti, 
Solario, Ferrari, i Luini. Da je Freud znao za iscrpni opis o dubokom 
prijateljskom odnosu između Leonarda i Franceska Melzi i Salaina, koji 
su majstoru u tako zvanoj drugoj milanskoj periodi (drugi boravak Leo- 
narda u Milanu) sačinjavali obitelj i pratili ga 1513. na putu u Rim (ste- 
rilni period umjetničkog života u Rimu), sigurno bi ga citirao Freud kao 
argumenat za Leonardov homoseksualizam. A -da je Freud znao, da je 
Leonardo Melziu, životnom svome pratiocu do zadnje ure života, namro 
skoro svoj čitavi a skromni imetak i odredio ga god. 1519. u Saint 
Amboise za izvršioca svoje oporuke kao za nagradu za neke »nekoć maj- 
storu iskazane ugodne službe«, sigurno bi on to proklamirao za evidentno 
priznanje homoseksualnih odnosa Leonarda sa Melzijem u toj oporuci. 
A baš taj je Melzi pratio starca Leonarda u odaje Franje I. francuskog 
kralja i zadnjeg majstorovog mecene, da izmole tako reći otetu predragu 
sliku Mona Lize, što im je i uspjelo. Zar Freud nije u ovome mogao 
vidjeti, kako je baš ova gesta Melzijeva potpuno isključila svaku pomisao 
na homoseksualni odnos majstora i učenika. Nemoguće je i zamisliti, da 
bi Leonardu ikakav intimni homoseksualni cercle unutar umjetničke 
škole oprostio i prešuttio najljući njegov kritik Michelangelo, koji je uza 
svu mržnju rivala Leonardu oštro spočitavao samo neodlučnost u svemu, 
neurednost u novčanim poslovima i davanjem vojnih nacrta i planova 
neprijatelju Cesaru Bogiji. 


Michelagelo ga je držao »Danteovim neutralcem«, koji je »prelijep za 
pakao, a preružan za raj«, ali nipošto perverznim čovjekom. 

Možda su izvanredna ljepota Leonardova (uz silnu fizičku snagu), 
plahost u nastupu pred mnoštvom također došaptavale Freudu Mereškov- 
skove riječi: »Pokraj razjarene sile Bounarotijeve, tiha se ženska milo- 
srdnost Leonarda činila beskrajnom slabošću« kao sugestiju za homo- 
seksualnu stigmu umjetnikovu? Pa zar bi imputiranu perverziju Leonar- 
dijevu progledao kroz prste renesansni beskompromisni i sangvinični pu- 
ritanac Savonarola ili najbeskarakterniji utilitaristički satirik Pietro Are- 
tino?! Ta Savonarola je zelotskim svojim bičem dosizao do najviših poten- 
tatskih tronova i papinskih tijara a Aretinovu satiru paralizirahu samo 
najbogatiji darovi, kakovih Leonardo nikad nije imao. 

Iako lišena svake ozbiljne kritike, ipak vrlo interesantna je tvrdnja 
Freudova, da je Leonardo u svome umjetničkom i znanstvenom radu pre- 
pun paradoksa baziranih na njegovom neurotskom životnom udesu. Freud 
tvrdi da ukusno odijevanje i gajenje mnogobrojnih i plemenitih konja 
znači u Leonardovom životu kopiranje uloge oca, neki rivalitet s ocem (7!) 
u neurotskoj erotičkoj poziciji iz djetinjeg doba. Nije Freud dopustio 
mogućnost estetskog ukusa Leonardova u odijevanju, što tolikim ljudima 
dopuštamo kao normalnu manifestaciju profinjene estetike, niti je do- 
puštao Freud objektivnu činjenicu, da je majstor gojio konje radi ana- 
tomskih studija životinja i radi naročite ljubavi za životinje. 

Jer se majstor mnogo i intenzivno »igrao« mehanikom i matematikom 
konstruirajući i koncipirajući čudne ratne strojeve (po mišljenju mnogih 
neostvarive i neuporabive) i alegoričke mehaničke figure za kapriciozne 
svečanosti u kneževskim dvorima, i jer je majstor »pričao i postavljao 
zagonetke u proročanskoj formi« iz oblasti biologije, arheologije, drži 
Freud majstora djetetom, koje se igra i dalje u odrasloj dobi i koje se tek 
u kasnijoj muškoj dobi emancipiralo od tih igara i igrarija, te pravi svoju 
»znanstvenu konkluziju«: »Tko je u djetinjstvu uživao erotska blaženstva 
(san o majci Mut), teško se dijeli od djetinjstva«. A ipak nijesu nacrti 
ratnih sprava u renesansi bile besmislene (što su uostalom i drugi umjet- 
nici onoga doba činili) samo puka igra za dvorske dame i kavalire, već 
mehaničke praktičke vježbe velikog majstora i nažalost sredstvo za dnevni 
život. Leonardo piše knezu Moru, koji ga neuredno plaća: »...da se pre- 
hranim bavim se tricama. Bih li mislio na slavu ili na svagdanji hljeb?!« 
A »priče i zagonetke« bijahu duboke, umne i proročanske biološke dija- 
lektike Leonardova. To je Mereškovski tako lijepo shvatio i simpatično 
eksponirao. Humanizam su i renesansa, usprkos silnog porasta znanja, puni 
praznovjerja, a kakovo čudo, ako je i Leonardo izmislio koju svoju »pri- 
ču«. (Kršnjavi). 

U nekom crtežu, koji u anatomskom prorezu prikazuje kopulacioni 
akt, nalazi Freud dakako željeni argumenat za homoseksualnu, životnu 

orientaciju Leonardovu ističući, da neke temeljne anatomske pogrješke u. 
tijelu žene i kisela grimasa na licu muškarca očito dokazuju neiskustvo i 
nepoznavanje Leonardovo u seksualnim odnosima spolova s jedne strane i 
averziju prema generativnoj ulozi čovjeka s druge strane. Očito Freud 
ne će da vidi, da je crtež te slike tek skiciran prikaz, da su anatomske 
pogrješke u doba renesanse neizbježive radi slabog poznavanja anatomije, 
a kiselost mimike muškarca u crtežu kao 1 duga kosa njegova, da nemaju 
nikakvog perverznog značenja autorovog, jer su to samo nabrzo skicirane 
stvari. Da Leonardo niti podsvjesno ni svjesno ne zamijenjuje spolove (u 
imputiranom homoseksualnom i hermafroditskom smislu), i da imade 
ispravne pojmove i predodžbe o svim bitnim i sekundarnim spolnim dije- 
lovima čovjeka, dokazuje tako jasno spolno i erotski naglašen mit Ledin 
u slici »Leda sa labudom«, kao i »par excellence« naglašena fizionomijska 
virilnost poprsja Francesca Sforze na skici za istoimeni spomenik i ko- 
načno jaka psihologija femininosti u portretu »La belle Ferroniere«. 
Freuda je, čini se, veoma sablažnjavala navodna distanca Leonardova 
prema ženama, neka spolna hladnoća, specijalno filozofsko naziranje o 
navodnoj inferiornosti žene, ljubavi i braka. Profinjeni esteta, istinski 
kavalir, kakav je uostalom i bio Leonardo, podavao je društvenu i opće 
čovječansku čast ženi pa makar i bio neke vrsti mizogin. Vedri društveni 
saobraćaj Leonardov, visoka konverzacija sa ženama (većinom inicijati- 
vom žena), organiziranje pompoznih mehaničkih čudovišta kod dvorskih 
zabava, srdačni odnos prema kućnoj gazdarici umjetničke Leonardove 
škole svjedoči, da Leonardo uostalom nije bio nikakav mizogin. Mereš- 
kovski ipak, kontradiktorno općenitom psihološkom opisu Leonardova 
karaktera, citira mišljenje nekog učenika o majstorovom navodnom mizo- 
ginstvu. Ali žilavost, kojom se oronuli već štarac umjetnik otimao uz 
pomoć Francesca Melzija za sliku Mona Lize iz ruku francuskog kralja 
Franje I., posljednjeg svoga mecene, koji je sliku uz autoritativno nari- 
nutu cijenu od 4000 škuda od umjetnika jednostavno ekspropriirao, ko- 
načno intervencijom kraljeve kurtizane za intimne gozbe, zadobio natrag, 
evidentno dokazuje, da je Leonardo da Vinci Mona Lizu ljubio ljubavlju 
odricanja. On kao visoko etičan čovjek nije mogao sebi dopustiti, da za- 
počinje s Mona Lizom igru brakoloma, kao sa ženom čestitom, pobožnom 
i priprostom, pa je njegova ljubav po čistoći i poetičnosti slična ljubavi 
Danteovoj, Michelangelovoj i Petrarkinoj. Iskren psiholog uvidjet će i 
priznati tu činjenicu. Uostalom »l'amor' divino« — klanjanje uza sve 
moguće zapreke udaljenoj ženi bijaše manira i duh vremena renesanse. 
Da je Leonardo bio tako zvana »natura frigida« proizlazi, misli Freud, 
iz više tvrdih izreka o ženi i spolnom odnosu uopće. Najnezgrapnije zvuči 
Leonardov citat: Nessuna cosa si puo amare ne odiare, se prima non si ha 


390 


cognition di quella«... jer u traktatu o slikarstvu i n memoarima svojim 
daje Leonardo sasvim drugo značenje a ne aluziju, da je nemoguće voliti 
ženu, a koje ne poznaš u svim njenim anatomskim i fiziološkim tajnama. 
Ta Leonardo je uostalom i anatomski i fiziološki, a i spihološki poznavao 
ženu — dakako tijelo njezino možda ne fiziološko empirijskim ličnim 
načinom, već studijem. Mereškovski je po svojim specijalnim studijama 
pregnantno i vjerodostojno ocrtao erotsku sferu majstora ovako: »Ništa 
nisu osim dosade i smijeha uzbuđivale u njemu tadašnje platonske 
tlapnje, čeznutljivi uzdasi nebeskih ljubavnika, sladunjavi soneti Petrar- 
kina načina. Jednako mu je bilo i tuđe i ono što većina ljudi naziva 
ljubavlju. Isto onako kao što nije jeo mesa, ne poradi toga, što mu se 
činilo zabranjeno, nego što mu je bilo mrsko, uzdržavao se i od ženskinja, 
jer mu je svako tjelesno općenje, bilo u braku bilo u preljubu, činilo, i 
ako ne griješnim, ono grubim... Uklanjao se toj nakaznosti (fiziologiji 
akta), bludnoj borbi mužjaka i ženki isto onako kao i krvavom klanju 
među onima, što se proždiru, ali se nije zgražao nego priznavao zakon 
prijeke potrebe u borbi ljubavi i gladi, samo nije htio i sam da učestvuje 
u njoj, jer se pokoravao drugom zakonu — ljubavi i čistoće«. 

Mereškovski ovdje već govori o onom, što je Freud svojim krutim 
materijalističkim poimanjem psihoanalize jedva shvaćao — o motivima 
potenciranoga esteticizma, o motivima mističnim, transcedentalnim. A tu 
i jest sva zagonetka Leonardove erotičke sfere i riješena, baš kao i kod 
sv. Tome, sveca doba »Velike Intelektualnosti«, kod koga je funkcionirao 
onaj »viši moral« i ljudske su strasti kao nešto nisko i maleno izgorjele u 
peći njegovog visokog duha.« (Chesterton). U poganstvu i moralnoj anar- 
hiji renesanse je Leonardo neobično prominirao, pa su ga najuži i najširi 
krugovi gerirali sad za bezbožnjaka, mizogina, mehanika-krvoloka, čas za 
benu, indolenta i homoseksualca bez karaktera i bez temperamenta. A za- 
pravo je u mnogom naličio na Erasma Roterdamskog, jer obojica rezigni- 
rahu i na suvremenu slavu i na ugled i erotičke uspjehe, samo da caruju 
u sebi, da budu suvereni u svojoj nutarnjoj slobodi. Čudno zvuči Mereš- 
kovskom kontradiktorna, a Mereškovskova misao, koju usađuje na usta 
Cesara da Sesta: »Leonardo je za svega života toliko bio zabavljen meha- 
nikom i geometrijom, te nije imao vremena da ljubi, ali ipak teško da je 
potpun djevac, jer se je svakako jedan jedini puta sdružio sa ženom, ne 
za nasladu, kao obični smrtnik, nego od radoznalosti, poradi naučnih opa- 
žanja anatomskih, istražujući tajnu ljubavi isto onako bez strasti, s mate- 
matskom točnošću, kao i sve druge prirodne pojave«. Ovakav Mereš 
kovskijev prikaz je zaista čisto umjetničko maštanje ma da bi bilo gotovo 
smiješno na temelju tako oskudnih podataka o Leonardu držati ruku u 
vatri za apsolutno djevičanstvo Leonardovo kroz cio njegov život. 

Jedno je činjenica, da je stvaraocu, talentu i geniju eros u svoj banal- 
nosti kao i konvencionalno udvaranje, koketerija, slobodno čarkanje lju- 
bavno, forsiranje strasti, zapravo neka retardacija i omražen balast, pa 
je razumljivo zašto Dostojevski na usta svoga Napoleona patetički govori: 
»Ljubav smatram kao štetno po društvo ili po ličnu sreću ljudi. Oh, kad 
bi bogovi oslobodili svijet od ljubavi, to bi bila prava blagodat!« 

Najnekritičnije se Freud upinjao, da dokaže neurotičko potiskivanje 
poznatih Leonardovih dječjih edipističkih uspomena pomoću nekih bez- 
načajnih zabuna kod pismenih sastavaka svojih intimnih računa, te pomo 
ću opetovanja navađanja sata smrti svoga oca diljem jedne te iste rečeni- 
ce. Ove simptome je Freud smatrao kod neke vrsti neurotičara za neizbje- 
žive. Leonardo je ostavio 15 nesređenih svezaka rukopisa, tamo je Freud 
trebao, da diljem toga velikoga materijala traži te zabune i opetovanja, pa 
ako bi ih tamo nalazio kao stalnu pojavu, tada bi to možda i bio neki 
argumenat za neurotičku stigmu Leonardovu. A evo ovakovi slučajni, 
nevažni, vrlo sporadični simptomi tek su samo dokumenat za površnost 
i nekritičnost Freudovu. Freud izjavljuje, da Leonardo nije čisti neurotički 
degenerik, no ipak tvrdi, da se u njegovom životu opažaju stanoviti 
neurotički potezi koji još ne dokazuju opću degeneraciju. Neurotički su 
potezi u karakteru, tvrdi Freud posljedica ili bolje »Ersatzbildungen« za 
stanovita potiskivanja od dječje dobe do zrelog čovjeka. Tek veliki broj, 
jak intenzitet tih »Ersatzbildungen« tvori opću neurotsku degeneraciju. 
Leonarda ubraja među one neurotske tipove, koji se nazivaju »Zwangs- 
typus« u smislu umnog rada (Griibelzwang). Dakle labilne i plahe tvrdnje 
nakon toliko sugestivnih aluzija, koje su i odviše jasno govorile da je 
Leonardijev život trebao da bude žrtva psihoanalitičke Prokrustove po- 
stelje pod svaku cijenu! 

Freudov cilj; da se razjasne zapreke u Leonardovom seksualnom ži- 
votu i njegovom umjetničkom djelovanju, nije postignut, jer Leonardo 
nije bio neki rasijani nervčik, ni erotički slabić, već grandiozni pionir ve 
likog kalibra uma u onom »Ponovnom Padu-Renesanse«. Uostalom, Leo- 
nardo se bavio uglavnom tehničkim naukama i nije bio u ono vrijeme u 
tome iznimka, a naročito ne u nerealnim, galantnim mehaničkim »igrari- 
jama«. Takovi su duhovi u ono vrijeme bili i Bruneleschi i Alberti. Tko 
pozna humanistički duh renesanse, tome nije začudna mnogostranost u 
laika i amatera onoga doba, a kamo li u jakih talenata i genija. I visoko 
obrazovani, ambiciozni mecene pape: Nikola V., Pavao II., Siksto IV. i Leon 
X., zatim vojvode: Sforze, Mori i Medičejci kao i pjesnici umjetnici: Valla, 
Bojardo i Arijosto, Aretino i Machiavelli, Bellini, Michelangelo, Bra- 
mante, Raffael, Cellini i Pietro Bembo bijahu obilježbe univerzalnosti 
talijanske renesanse. Čisti klasicizam, muzikalnost, poezija, realistička 

znanost i filozofija, bijahu obilježba kulture, građanskog zvanja i plemića 
Italije. Leonardo je bio ogromni talenat, koji je duboko srkao iz svih tih 
izvora, a naročito u slikarstvu je stvorio uzor estetike i tehničkih manira. 
Međutim i sam Freud spominje, da su Leonarda nazivali talijanskim 
Faustom t. j. polivalentnim talentom. 

Koncedira li se, da je ovakav umni rad Leonardov bio prisilna (grče- 
vita radnja uma, Gr-belzwang), onda je naročito rad svih pionira svih 
umjetnosti i znanosti također prisilna radnja uma. A to tvrditi bila bi 
ludorija. Sve duboke filozofe, umjetnike i pjesnike, heroje i žrtve otrovnih 
laboratorija i terena ožigosati neurotičkom stigmom »Griibelzwanga«, što 
Freud uostalom generalno za talente i genije tvrdi, bila bi najveća po- 
vreda i nepravda. 

Kad se konačno pokuša iz Freudove studije »eine Kindheiserinnerung 
des Leonardo da Vinci« ekstrahirati jasan psihoanalitički sud o erotskoj 
orijentaciji Leonardovoj, lik majstorov je zamagljen, jer i nije ocrtan kao 
duh, čiji bi rad bio efekt čiste sublimacije erotike, niti je ocrtan kao 
perverzan tip (jasno i odrešito), a niti kao čovjek, koji bi u svome životu 
imao ma kakovu realnu ljubav. Tome karakterološkom »sfumatu« krivo 
je neodlučno, neodvažno laviranje Freudovo, koji se valjda ipak nije usu- 
dio decidirano ustvrditi da je veliki majstor bio homoseksualno orijenti- 
ran, i ako je oko njegove pojave spleo svoju panseksualističku teoriju 
edipističkog dječjeg incidenta sa svim metamorfotičkim atributima u 
kasnijem životu. Freud uostalom sam prekida štap nad »ozbiljnim učenjač- 
kim aspiracijama« svoje studije o Leonardu riječima: »I ako nam psiho- 
analiza činjenice umjetničkog rada Leonardova ne može razjasniti, ipak 
su nam razumljive emanacije i omeđenja (umjetničkog rada) — samo 
čovjek sa dječjim doživljajima Leonardovim mogao je slikati Mona Lizu 
i sv. Anu i postići kao biolog nečuvenu visinu«. 

Na više mjesta u svojoj studiji o Leonardu Freud izričito govori o 
sublimaciji njegova erosa u »Wissbegirde«, »verbeissende  Arbeit«. 
Vassari spominje, da je Leonardo bio tip i primjer »von kiihler Sexual- 
ablehnung«, presuponirajući sigurno, da je ta potencirana psihička aktiv- 
nost svakako djelomični oplemenjeni ekvivalent erotičkog impulsa, a pre- 
ma tome je eo ipso logička besmislica uguravanje postedipističkih kolizija 
i uspješnih potiskivanja uz intermitentne periodičke »Nachklinge« edi- 
pizama metamorfoziranih sanjama (n. pr. o hermafroditskoj majci Mut), 
jer koncedira li se takva evolucija edipističkih incidenata iz najranijeg 
djetinjstva, prikričat će nam Freud smjesta, da tako, kao što je Leonardo 
sanjao, »sanjaju pasivni homoseksualci i lezbijke«. Dakle kamo korakneš 
i kuda pogledaš, svuda si u domeni Freudovog panseksualizma. Prirodu 
»verbeissender Arbeit«, koji izobliči karakter čovjeka je zapravo Dosto- 

jevski orisao u Ordinovu, licu romana »Mlada žena«. »Ordinovu je«, riše 
Dostojevski »strast za naukom najprije proždrla njegovu mladost i odu- 
zela mu je polako svojim opojnim otrovom mir duše, otela mu je zdravu 
hranu i svjež uzduh... Ta strast ga je činila u punome smislu riječi dje- 
tetom prema spoljnjem svijetu i nesposobnim za uvijek, da izvjesne dobre 
ljude umoli za malo mjesta, kad bi mu ono kada ustrebalo, da ga potraži 
sebi za izdržavanje među njima«. To je tip, na koga je Freud lakše 
mogao aplicirati svoju teoriju, koja i onako u svom dobrom dijelu poka- 
zuje narav mašte u romanu. I pravo je čudo, da se Freud nije upuštao 
radije u studij Dostojevskijevih junaka, kad je i onako Dostojevskog 
duboko regardirao i proglašavao ga za najvećeg amatera psihologa svih 
vremena. 


Obljubljena je freudistička tvrdnja, da su instinkti destruktivnih 
ljudi posljedice nezadovoljenih erotičkih impulza, što bi — uzgred re- 
čeno — stigmatiziralo mnoge boljševičke destruktore, koji su naličili 
sadističkim zvijerima za vrijeme ruske revolucije. I uistinu kod realiza- 
tora, pionira radikalnih socijalističkih doktrina i vjernih slugu svih kru- 
tih autoritativnih režima zapažaju se zaista destruktivno-sadistički 
simptomi. Dvojim da ime uopće čovjeka na svijetu, koji bi se ponadao, 
da će kod tih zvjerova revolucionarnih naći one Freudove neurotičke 
simptome, uslijed neizdovoljenog libida, a uvjeren sam da će naći u svih 
naslijednu degeneraciju uslijed: sifilisa, alkohola, epidemijskih bolesti, 
pojačanu utjecajem otrovne literature i depravacijom ambijenta. Pa zar 
Freud studije i nacrte Leonardove o utvrdama i kanalima, bojnim instru- 
mentima može pripisati nekim destruktivnim instinktima majstora? Zar 
se Freud uistinu može sablazniti od »paradoksalnosti« života velikog 
estete, ljubitelja životinja, samaritanca, strateškog inženjera renesanse i 
anatoma ozbiljnih ambicija? Ljudi sadističke impulse »pokrivaju«, 
misli Freud, izborom zvanja, koje u sebi sadržaje neke karakteristike 
latentnih sadizama, n. pr. mesarsko zanimanje, kirurško zvanje, krvni- 
štvo — pa da su u svakom drugom zvanju ljudi sadiste nezadovoljni. 
Tako se pod novim »normalnim građanskim zvanjem« (dobar kirurg, 
dobar mesar, dobar krvnik) zapravo opaža stara perverzija (Reaktions- 
bildung) — staro u novom ruhu, u novoj funkciji. Samo socijalni položaj 
dakle spasava sadistu, da se skriti (latentni) sadizam ne invertira u svoj 
originalni oblik. Freud je i to opažanje (dakako vrlo ishitreno i nekritički) 
spominjao u svojoj studiji o Leonardu, ne bi li te sadizme analogizirao 
sa Leonardovim studijama i nacrtima o utvrdama, kanalima i bojnim 
instrumentima. Prema takovoj pretpostavci ne samo da su oficirski ko- 
rovi, nego i kemičari ratni, i inženjeri i cijela ratna industrija, pa i 

rasni biolozi zapravo gomila samih sadista. Možda je Freud svojim 
neoriginalnim tvrdnjama, da veliki umjetnici često svoju (za usuelne 
moralne zakone) anarhičnu fantaziju izžive (»austoben«) u erotskim i 
obscenim orisima u svojim djelima, držao za najrezonskiju pretpostavku 
kod studija o Leonardovu životu i radu. Freud je skoro doslovce rezo- 
nirao na umjetnička stvaranja kao i Gauguinonov biograf o psihološkom 
radu: »Moguće, da pisac, kad opisuje nitkove popušta nagonima, koji su 
duboko ukorijenjeni u njemu, a koji su moral i običaje civiliziranog svi- 
jeta potisnuli u tajanstvene dubine njegove podsvijesti. Dajući karakteru 
svoje mašte meso i kosti, on daje život jednom dijelu samog sebe, nje- 
govo zadovoljstvo je osjećaj oslobođenja«. Istina je to, da svaki umjetnik 
unosi u svoj rad ne samo sav duševni kolorit svoj, već i sadržaj svoj, 
inače nije umjetnik ni genij, već nadareni utilitarist. Imade čak i tale- 
nata, koji u svojim djelima kao da prepričavaju hipertrofičku abundanciju 
svoje neutažive razbludnosti kao n. pr. daroviti krasnik »turobni bik« 
Maupassant, koga je hipersatirizam brzo rastočio. No gdje je u Leonar- 
dovim djelima naći otisak kakvog erotskog okultizma? Ni život Leonar- 
dov, ni savremenici, ni historija, niti memoari Leonardovi a ni ičiji 
nikako ne pokazuju na to. 


Freud je uprtio umjetničkom i znanstvenom radu te slavi Leonardo- 
voj stigmu edipističkog kompleksa i homoseksualizma (bar sumnju u 
homoseksualizam njegov) s tendencijom, da baš kod tako rasutog ne 
sistematskog i »čak sterilnog rada« ovoga velikana podcrta fatalni neurc- 
tički utjecaj buržujskog bračnog morala inkarniranog u patriarhatu. 
Jones i Malinovski drže Edipov kompleks za »fons et origo« svih neuro- 
tičkih oboljenja i socijalno kulturnih zala, jer taj je kompleks posljedica 
(po marxističkoj nauci) potiskivanja erotskog impulsa — i za to treba 
razoriti moral i teren buržojskog patriarhata u kojem su preduvjeti i 
uzroci potiskivanja erosa« (Wilhelm Reich: dialektički materijalizam i 
psihoanaliza«. Tako nam postaje sve evidentnije, zašto su Freudova 
»Teorija o libidu« i psihoanaliza vrlo omiljeli ideološki instrumenti 
marksističkih doktrinaraca. A konačno je razumljivo Freudovo posizanje 
za najvećim umovima u svrhu psihoanalitičkih studija, kakove kolaudira 
marksizam. 


Međutim najinteresantniji je rezimalni sud Reichov o psihoanalizi. 
»Ona (psihoanaliza) ne može razviti iz sebe jedan pogled na svijet, dakle 
ne može da zamijeni jedan pogled na svijet, ali ona donosi sobom »pre- 
okretanje vrijednosti«, ona u svoj praktičnoj primjeni razara religiju kod 
pojedinaca, razara građansku seksualnu ideologiju i oslobađa seksualnost 
— ali to su upravo ideološki zadatci marksizma. Marksizam obara stare 

vrijednosti ekonomskom revolucijom i materijalističkim pogledom na svi- 
jet, a psihoanaliza čini to isto psihološki, no mora joj prethoditi ekonom- 
sko-revolucionarna promjena«. 

Etici Freudove »Teorije o libidu« dakle sam marksistički doktrinarac 
imputira da može stvoriti i da stvara erotički mentalitet, koji će potiski- 
vanje i sublimaciju libida sasvim apstrahirati i tako izbrisati etičko 
estetsku vrijednost velikana, koji su u usponu svoje slave do konačne 
veličine katkad rješavali tako radikalno svoje erotičke probleme kao 
na pr. sv. Toma Akvinac, koji je gorućom cjepanicom najurio braću i pod- 
metnutu prostitutku (Chesterton) ili ležerno kao serafski sv. Franjo, koji 
je tijelo svoje nazivao bratom magarcem, ili leonardovski radi najviše 
estetike, a ipak vazda bez natruhe pesimističkog maniheizma. 

Freud nije mogao spoznati činjenicu, da se život mnogih umjetnika 
i genija često »sastoji od snova i od užasnog teškoga rada, da libido 
mnoge umjetničke duše razjađuje, da njihova duša teži za nečim drugim, 
da se u dušama mnogih umjetnika često biju žestoke strasti, koje tijelo 
tako pograbe, da ga potjeraju u orgiju ljepote i da takovi mrze libido, 
koji im otima vladu nad njima samima. Njihovi su odnosi prema ženi 
samo neznatan dio života.« (Sommerset Maugham: Demon). To jest, Freud 
je praktički ironizirao i negirao sublimaciju libida u isti čas, dok ju je 
u svojoj »Teoriji libida« teoretski upravo upadno izložio. Freud nije 
vidio, da je i Leonardo imao svoga »Demona« (genija), koji ga je 
držao u vlasti i da ga je taj »Demon« najzad tek na koncu života pustio, 
»kad je majstor svršio djelo, za koje je sav život njegov bio priprema«. 
Nije dakle potrebno, a niti bi bilo dostatno biti neurotik, da se uzmogne 
podnijeti križ talenta i genija. 

Dr. Juraj Hrenčević 


DRAGA SUZA 
Nije svaka suza tuga Suza draga zamiriše 
niti izraz boli. kao zrelo voće, 
Suza često zna bit druga trudna duša s nje zadiše 
koju srce voli. izvorom slatkoće. 
Kad, ko sveto očišćenje, Volim toplu suzu moju 
niz obraze kane, koju krađom skidam. 
tad nastupi ozdravljenje Na njoj, duši u prisoju, 
i u duši svane. hram ljepote zidam. 


Gabrijel Cvitan 

RAT NA ZAPADU | ZAPADNI RATNICI 


NJIHOV POČETAK... 


Početkom svibnja (točnije: 10. svibnja 1940. god.) počeo je veliki rat 
na Zapadu. Na liniji od Narvika na sjeveru Norveške, pa upravo na jug 
do Abbeville-a na ušću Somme-e u Francuskoj, na liniji Norveška, Dan- 
ska, Holandija, Belgija i Francuska u besprimjernom naletu jedne velike 
njemačke ofenzive — Norveška je biia okupirana za desetak dana, Danska 
se poklonila za dan, Holandija se slomila za svega — pet dana, dok je 
Belgija kapitulirala za deset dana. Peti dan nakon ofenzive pao je ključ 
Belgije — Liege i Namur, deseti dan pao je zapadni izdanak Maginot 
linije i ključ Pariza — Sedan. Isti taj dan slomom IX. savezničke armije 
njemačka je vojska prodrla dolinom Aisne-e i Somme-e do Abbeville-a 
i Calais-a do kanala La Manche i dvadeseti dan osvojila Ypern i Dun- 
kerque, ključeve Engleske. 

Na čitavom lijevom krilu savezničke vojske koje se protezalo od 
Sedana preko Aisne-e, Somme-e i Yperne-a, preko čitave Picardije, Flan- 
drije — čak tamo do Antwerpena njemačka je vojska dolinom Aisne-e 
i Somme-e prošla kroz — sredinu, tako reći kroz srce čitavoga saveznič- 
kog krila, izbila na more i rastavila to lijevo krilo na dva dijela: južni 
na lijevoj obali Somme-e i sjeverni u Flandriji i Belgiji. Prema južnom 
dijelu savezničke vojske njemačka vojska nalazila se u — frontalnom 
položaju. No sjeverni dio savezničke vojske doživio je katastrofu — bes- 
primjernu u povijesti svijeta, a napose povijesti ratova. Sa sjevera i istoka 
opkoljena linijom Antwerpen—Liege—Sedan; sa juga linijom Sedan— 
Somrmne-a—Calais, a sa zapada — morem bilo je obuhvaćeno na površini 
od 50.000 km? oko 10 milijuna ljudi sa gustoćom oko 500 ljudi na 1 km' 
Belgijska vojska broji oko 800.000 vojnika; u Flandriji Engleza je bilo 
najmanje 300—400 hiljada, u ostalim krajevima Francuza isto toliko. 
Prema tome u toj katastrofi zahvaćeno je po najblažem računu 1.5 mili- 
juna zarobljenih, ranjenih i mrtvih, a po najstrožem i — dva. 

U vojnoj nauci obuhvatni napad, napad sa tri strane, sa fronta, te 
sa lijevog i sa desnog boka, u kojemu je još k tome s leđa — more ne 
smatra se manjom ili većom izgubljenom bitkom, nego najvećom i naj- 
gorom, te potpunoma bezizglednom katastrofom. I da kojim slučajem 
Belgija nije kapitulirala njemačka bi vojska bila upriličila uspjeh kakav 
svijet u svijetlu ratova nije doživio otkako je svijeta i vijeka. U prošlom 
svjetskom ratu Nijemci su 1914. god. u bitci kod Tannenberga zarobili 
40.000 Rusa, 1918. godine kod Amiens-a 90.000 Engleza, a na Visli opet 
— 120.000 Rusa. Ovim obuhvatom Nijemci su, ako se ne uračuna kapi- 

tulirana belgijska vojska, zarobili 300—400 hiljada Engleza i Francuza. 
U prošlom svjetskom ratu gubitak od 90.000 Engleza kao i gubitak od 
120.000 Rusa smatralo se u povijesti engleske i ruske vojske najvećim 
porazom njihovih vojsaka. U ovome sadašnjem ratu gubitak od 300—400 
hiljada vojnika savezničke vojske, a obzirom na brojčane gubitke u pro- 
šlom ratu, ukoliko su brojke veće, utoliko je i poraz — gori! | 

Pokrajina Artois i Flandrija su — ključevi Engleske. Linijom od 
Antwerpena do Abbeville-a na ušću Somme-e otvoren je put u Englesku; 
linijom Sedan—Somme-a otvoren je put u Pariz. Dobijenom bitkom za 
Yperne otvoren je put u London, dobivenom bitkom na Somme-i otvo- 
ren je put u Pariz. 

.Prema svima obavijestima kako od strane saveznika tako isto i od 
strane Nijemaca centralni uzrok i centralno čvorište ovakve katastrofe, 
besprimjerne u povijesti svijeta i ratova, bila je — IX. armija savezničke 


vojske, zapravo njezin slom, nakon čega je uslijedio dolinom Somme-e, : 


a kroz srce i sredinu čitavoga lijevog krila prodor na more, odjeljivanje 
krila na južni i sjeverni, obuhvaćanje sjevernoga i zatim — katastrofa. 

Međutim takav prodor, a zatim obuhvaćanje, koje je iza toga uslije- 
dilo nije se smjelo nikako dopustiti. U slučaju da se ne može uzdržati 
čitava fronta i da se uz nikakvu cijenu ta ista fronta ne će da napušta, 
tada je osnovno načelo za osiguranje i održanje svakoga fronta: sredinu 
fronta i njegov važniji bok i stranu čuvati pod svaku cijenu! S naivnim 
shvaćanjem da će u modernom ratu neprijatelj bez dovoljnog osiguranja 
prodrijeti u sredinu fronte i izložiti si oba boka, pa tako nezaštićen do- 
živjeti katastrofu sigurno se nije smjelo dopustiti da se u konkretnom 
slučaju prodre kroz sredinu lijevoga savezničkog krila čak do mora i time 
izazove potpuna katastrofa njegovoga sjevernog dijela. Pa zašto se to 
ipak propuštalo i dopuštalo? 

Katastrofa sjevernog dijela savezničkog krila u Belgiji i sjeveroza- 
padnoj Francuskoj (Picardiji) potpuna sliči katastrofi Poljske. Tako na 
pr. do ksu se Poljaci u Poznanju najhrabrije držali i borili, Nijemci su ih 
zaokružili i to sa sjevera iz Istočne Pruske i Koridora, te sa juga iz Šleske, 
Češke i Slovačke pa upriličili obuhvatnim napadom Poljacima istu onakvu 
katastrofu u Poznanju kao što su pol godine kasnije upriličili saveznicima 
u Flandriji. 

No u slučaju poljske vojske tome se nije čuditi. To je slučaj borbe 
njemačke vojske sa vojskom, koja je imala vojničku tradiciju od svega 
— dvadeset godina. U sukobu sa njemačkom vojskom to je bila vojska, 
u kojoj su se tehnički, a još više organizacijski 1 komandantski nedostatci 
iskazali u — najprimjernijem obliku. Jednom riječi to je bila vojska, u 

kojoj su vojnici bili — odlični, podčasnici dobri, časnici — loši, a koman- 
danti — nikakvi! 

Međutim u slučaju savezničke vojske to nije slučaj. Njemačka se voj- 
ska tu sukobila sa savezničkom vojskom, koja ima stariju i slavniju tradi- 
ciju, osobito što se tiče onoga dijela savezničke vojske, koju sačinjavaju 
— Francuzi. Što se tiče tehničke spreme saveznička vojska ni ukoliko 
nije tehnički nedovoljnije opremljena od njemačke. Prema tome zašto 
je onda u svom prvom, početnom i odlučnom okršaju prošla isto onako 
kao i poljska vojska, za koju se ni po čemu ne može zaključiti da je viša 
i bolja, slavnija i starija od — savezničkih vojnika? 


NJIHOV DUH...? 


Sadašnji rat u odnosu prema prošlome bitno se razlikuje. Nova rat- 
nička sredstva, osobito avioni i tankovi, zajedno sa ratničkim sredstvima 
iz prošloga rata — topovima i mitraljezima, uopće cjelokupna motoriza- 
cija suvremene vojske omogućuje veću pokretljivost ratničkih snaga i 
jaču prodornost vojnih odreda, a po tome lakše pobjede i brže uspjehe. 
Prema prošlome ratu, u kojemu se prodiralo sa konjanicima i pješadijom 
pod zaštitom topova sve je išlo sporije, nego li danas, kada se prodire sa 
tankovima pod zaštitom aviona. Brzina kojom se danas prevoze trupe, 
pokreću ,bore, prodiru i pobjeđuju sigurno je veća, nego u ikojem ratu. 
U slučajevima suvremenih operacija sa avionima brzina je skoro bi se 
moglo reći — sekundne naravi. Prema prošlom ratu, u kojemu su za 
vojne operacije trebali sati, pa i mjeseci, danas su dovoljne minute, pa 
i sekunde. U prošlome ratu sat ovamo ili onamo, prije ili kasnije nije 
značio mnogo, dok danas sekunda prije ili kasnije znači — katastrofu. 

Prema tome temeljno obilježje svake suvremene ratne operacije, 
ofenzive kao i defenzive je — brzina. Brzina u mobilizaciji, brzina u kon- 
centraciji, brzina u pokretanju, brzina u napadaju, brzina u prodiranju 
ubrzava brzinu u uspjehu. Brzini dakle, koja prožimlje ovaj svijet; brzini 
kojom teče suvremeni život; brzini, kojom se danas živi, misli, radi, kreće 
i napreduje, nije se moglo oduprijeti niti — ratovanje. 

Svaka radnja, svako djelo, koje hoće da se izvrši onako kako su 
zamišljeni, a kojima je osnovno obilježje izvođenja — brzina iziskuje za 
obavljanje toga posla — krajhji red, znanje, točnost, savjesnost i — srce. 
Suvremeni ratni podvizi, ofenzive kao i defenzive su također djela, koja 
se po naravi izvođenja moraju obavljati — brzo, ako se s njima hoće 
izvesti ono što se želi. Prema tome kojagod vojska u suvremenom ratu 
hoće ostvariti svoj ratni plan, ona ga može ostvariti samo u tome slučaju, 
ako je u najvišoj mjeri — navikla na besprikorno znanje, red, točnost, 

savjesnost i — srce. Brza ofenziva, pokretni rat, suvremeni rat sastavljen 
iz tisuća i tisuća pojedinih vojničkih djela i jedinica, sastavljen od tisuću 
pojedinosti i raznovrsnosti, koje treba da rade kao — jedan i to znatno 
brže, nego na pr. u prošlom ratu, bez ovih pet elemenata izvođenja rata, 
bez — znanja, reda, točnosti, savjesnosti i srčanosti, rat se ne može — 
uspješno voditi. I kakva god inače bila tehnička oprema vojske, bolja, 
gora, ili ista bez svih tih elemenata, kao i bez samo — jednoga rat se 
ne dobiva. Znanje uvjetuje — spretnost izvršenja zapovijedi, red uvje- 
tuje u pravo vrijeme smještanje svega i svakoga na svoje mjesto, točnost 
uvjetuje — izvršivanje zapovijedi kada je naređena, savjestnost kako je 
naređena, dok srčanost uvjetuje da će ono što treba biti izvedeno, biti 
izvedeno čak i u onome slučaju, kada na pr. zadatak ili zapovijed prema- 
šuje predpostavljene mogućnosti. Radi toga uzmanjka li vojsci jedno ili 
drugo tj. uzmanjka li suvremenoj vojsci srca i morala, uz bilo kakvo 
vojničko znanje (i opremu!) ne ide se naprijed, isto onako kao što se opet 
ne može naprijed ići, ako uz moral i srca, nema reda ili točnosti ili 
savjesnosti. 


Francuzi su duhovit i darovit narod. Njihov ćsprit poslovičan je u 
svijetu. I imaju srca. U Francuskoj znaju — živjeti, ali za Francusku i 
—umirati. No u istoj mjeri Francuzi su dosta — komotan i nemaran 
narod. Radi familijarnog komoditeta Francuza se već oko stotinu godina 
sve manje i manje rađa. Radi privrednog komoditeta žemljište francu- 
skog seljaka obrađuju poljski, pa i — hrvatski. Doduše sva ta komotnost 
nije identična sa anarhijom. No prema Nijemcima za koje je opet poslo- 
vično da su sušti Befehl und Ordnung svakako su Francuzi komotniji. 
Prema tome za svako ono djelo u civilu kao i u vojsci, gdje se iziskuje 
krajnje znanje, red, točnost i savjesnost, makar baš bilo i srca uvijek je 
više vjerojatno da će to djelo biti uspješnije svršeno kod onih ljudi, koji 
su — manje komotni i lakomisleni, nego kod onih koji su — više. I u 
suvremenom ratu u kojemu se baš iziskuje najmanje — komotnosti tj. 
nereda, netočnosti i nesavjesnosti zbog toga i imaju najviše uspjeha oni, 
koji su najmanje komotni, a najmanje oni, koji su — najviše. U prvoj 
fazi ovoga velikoga rata na Zapadu komotnost jednih, te Ordnung und 
Verordnung drugih jedan su od nape jA momenata za uspjeh jedne 
i neuspjeh druge strane. 


Tamo, gdje se na osnovu demokratskog shvaćanja misli da — vla- 
danje svih povlači za sobom i — zapovijedanje svih — demokracija je 
isto što i — anarhija. I u tako shvaćenoj situaciji dati vlast — masi, 
znači u najvišoj mjeri dati — čast neredu. Zbog toga u vojski nema — 
demokracije. U vojsci se mora slušati. U vojsci se mora biti jedan zako- 

nodavac, ali zato mora biti jedan i jedinstveni zakon, kojega svi moraju 
jednako poštivati. Viši kao i niži. Vojnici isto onako kao časnici i pod- 
časnici. U vojskama nema mjesta demokratskom odlučivanju i vladanju 
— svih, i jedino što se smije najbolje i najviše dopustiti, to je da se vojnik 
smatra — čovjekom, a njegovo tijelo i duh, njegovo zadovoljstvo i raspo- 
loženje, njegovo povjerenje i volju, te njegov stan, hranu, odjeću i obuću 
— važnijem od svega, jer samo na taj način od — čovjeka, koji ima sve 
što mu treba svako vojska može imati — vojnika, koji će biti u najvišoj 
mjeri naklon — redu, točnosti, i savjesnosti, a najviše znanju i srčanosti. 
Dakle, u najvišoj mjeri onakav vojnik kakvoga iziskuje suvremeni rat. 

Demokratska zanovijetanja i nadmudrivanja, dogovaranja i ogova- 
ranja mogu se trpjeti u civilu, no u suvremenom ratu, gdje se za mini- 
mum vremena i uspjeha traži — maksimum reda, točnosti, savjesnost, 
srca i znanja — demokratska vojska, sa ljudima, koji u toj vojsci svoja 
civilno-demokratska shvaćanja prenose u — vojnički duh, mora biti sva- 
kako vojnički manje uređena, uredna, točna, savjesna, prosvjećena i 
srčana, nego ona, u kojoj je vojnički duh radi vojničkih uspjeha u duhu 
suvremenog rata bio još prije par godina prenešen čak i u — civil! 

U svakoj vojsci svi elementi vojske moraju biti jednako važni, jer 
su svi — jednako vrijedni. Uz najbolju vojsku, ako ne valja časnički zbor 
— ne valja ni vojska, isto onako kao što ne valja vojska, ako uz najbolji 
časnički zbor — ne valjaju vojnici. 

Lični moral, porodični moral, seksualni moral, kao i — socijalni 
moral, civilski moral, moral časnika kao čovjeka u najužoj je vezi sa 
moralom časnika kao vojnika. Zbog toga narodi sa višim moralom, u 
slučaju da se u uzgoju i životu časnika održi takav moral, imaju i — 
časnike višega morala, časnike boljega znanja, reda, točnosti, savjesnosti 
i srca. Naprotiv narodi sa nižim moralom imaju i časnički kader sa niskim 
moralom. Tako na pr. u pojedinim vojskama velika većina časnika su 
visoke moralne kulture, familijarni i nesebični, visokog duha i velikog 
srca, koji vole domovinu, pa i svakog vojnika, više nego svoju ženu, 
djecu, pa i — sebe, časnika, kojima su interesi domovine, naroda i vojske 
ispred i iznad svakog ličnog i porodičnog dobitka. Naprotiv u pojedinim 
vojskama opet ima časnika, gdje su velika većina časnika ufitiljeni i nakin- 
đureni fićfirići, plesači, pijanci, kartaši, razbludnici, korupcionaši i sebič- 
njaci. Vojska im je tako reći samo izvor uhljebljenja i samo toliko koliko 
je ona takav izvor koliki je on — vojnik. 

U takvim vojskama takve mane se u miru još i mogu podnijeti, jer 
u mirnodopskom stanju nedostatci takvoga ličnoga morala malo se osje- 
ćaju na području vojničkoga morala. No u ratu — (fićfirići, bludnici, 

kartaši, plesači i korupcionaši zaista ne mogu trijezno i savjesno voditi 
vojnike. I tada nedostatci, koji su se za vrijeme mira osjećali jako — 
malo, počinju se u ratu osjećati jako — puno. Nered u moralu, počinje 
izazivati nered u vojsci, pa ako se gdjegdje i nađe srca, ipak se takav 
nered mora svršiti sa potpunim neredom na fronti. Neuspjeh slijedi za 
neuspjehom, ljudi se bore i — bitke gube. 


Vojnička znanja stiču se kao i svaka druga znanja. Učenjem se stiču, 
a praktičnim radom zadržavaju. No i gube. Zaboravom i neradom. U 
Francuskoj je opća vojna obveza. Godišta od 1900. pa do 1915., kao i ona 
sva do 1900. bila su obučavana još prije desetak i dvadesetak godina. U 
tih desetak do dvadesetak godina samo rijetki su obnavljali vojna znanja. 
Velika većina praktičnim neradom mnogo je zaboravila. Na vježbe, u 
kojima bi se obnovila znanja nisu se pozivali, a kada su se počeli pozivati, 
rat ih je — pretekao. 


Do 1936. godine Njemačka je mogla po mirovnim ugovorima od 1918. 
godine držati samo određeni broj vojnika (100.000!). Svi ostali, dakle, 
uzgojili su se u vojničkom duhu i znanju u posljednjih pet godina. Radi 
toga znanje njemačkog vojnika je svakako svježije, nego znanje francu- 
skoga. Osim toga ratnička iskustva, koja su Nijemci stekli u Španiji i u 
Norveškoj, a osobito Poljskoj u toku jedne godine rata svakako su bila 
pred iskustvima Francuza, koji su u rat ušli bez takvih iskustava. 

Od svih evropskih vojski engleska je vojska po tradiciji skoro naj- 
starija evropska vojska. No samo po paradama. Međutim po frontovima 
oni nemaju nikakvu tradiciju. I s te strane skoro bi se moglo reći da su 
ravni Poljacima. Sedam stotina godina u Engleskoj se nije ratovalo i u 
Engleskoj Englezi nisu ratovali kao kopnena vojska. Po prirodi svojoj 
otočka država oni kopnene vojske uopće nisu imali, a ukoliko su imali 
to je bila plaćena, i paradna. Samo u prošlom ratu, kada je nužda stisla 
i to tek 1918. godine i oni su priratovali. I tada, iako ih ima 10 puta više 
od Hrvata, i žive od zemlje, koja je 300 puta veća od Hrvatske, ipak ih 
je poginulo duplo manje, nego Hrvata (600.000 Hrvata : 300.000 Engleza!). 


No uza sve to na svoju Englesku Englez je gord i pregord, a na sve 
englesko čak i previše ponosan. Dakle, imaju srca, pa i imaju morala. 
Red, točnost i savjesnost ,isto onako kao ozbiljnost i hladnokrvnost odu- 
vijek su resile englesku naciju. No za evropske kontinentalne ratove 
oduvijek im je manjkalo znanje i iskustvo evropskog kontinentalnog voj- 
nika. Zbog toga su Englezi na kontinentu oduvijek svoju Englesku branili 
kontinentalnim vojskama — drugih naroda. Na pr. za Napoleona svom 
Evropom, a za Vilima II. čak i cijelim svijetom. Međutim danas stavljeni 

u takav položaj da im se valja boriti sa svojim ljudima i u svojoj kući, 
Englezima za tu borbu manjka uz vojno znanje i potrebna odlučnost i sta- 
loženost toliko potrebna u suvremenom kontinentalnom brzom, pokretnom 
i munjevitom ratu. Zbog toga pred kontinentalnim vojskama engleske 


otočane može spasiti samo visoko znanje, jaka volja, čvrsti živci i veliko 
srce u kontinentalnom smislu. 


Rat je najkrvoločniji vid borbe. U svakoj borbi spremniji i spretniji 
moraju pobijediti nespremnijega i nespretnijega. U Engleskoj opća vojna 
obveza uvedena je tek prije godinu dana. Do toga vremena 99% svih 
žitelja Engleske nije se uopće bavilo vojskom. O vojnom znanju, uzgoju, 
duhu, redu, disciplini, životu, radu, kretanju nije do pred godinu dana 
uopće imao nitko pojma. Masovnih tjelovježbenih organizacija, a po tome 
i skupova, sletova i zborova u evropskom smislu, u kojima bi se Englezi 
bar naučili stupati, u Engleskoj uopće nema. Jedna godina poduke u 
ratnim vještinama i za najdarovitije pojedince sasvim je premalen rok 
za naknadu 5—10 godina školovanja u ratnim vještinama bilo kojeg 
evropskog naroda, a napose Nijemaca, kod kojih je to školovanje ipak 
savršenije, nego igdje u svijetu, a nesamo Evropi. Zbog toga je sasvim 
jasno zašto u svim sukobima, a napose ovima prvima engleski avioni, 
tankovi i topovi, koji su jednako tehnički savršeni kao i njemački, dobro 
gađaju, ali uvijek slabije pogađaju. Prema izjavi njemačkog generala 
Reichennaua, koji veli, da se i sam čudi slaboj aktivnosti engleske 
avijacije, kao što se ustalom čudi i sav ostali svijet, ja mislim da tu 
nema ništa čudnoga. Nedovoljno znanje, a još najviše nedovoljno isku- 
stvo u ovim borbama na zapadu osvećuje se kao i u svakoj drugoj borbi. 
Škola, koja se radi t. zv. »demokratskih« principa slobode ličnosti nije 
htjela plaćati sa žrtvom slobodice u miru, sada u ovome ratu ta škola 
Engleze već u prvim predispitima za tu školu košta jako krvavo. Svaka 
škola košta .dosta, a Engleze ova ratna koštat će još puno. I to svakako 
puno više nego one, koji su to školu svršili već odavno i sada samo lake 
ruke obavljaju još preostale i završne ispite u toj ratnoj školi: pobjedu za 
pobjedom. 

Odmah u početku rata prema vlastitoj izjavi francuskog general- 
štaba, u času kada je Poljska već bila slomljena i kada je već Hitler bio 
prebacio novi milijun vojske na zapadnu frontu, Francuzi su trebali 
četrnaest dana za mobilizaciju, a Englezima je tek uspjelo da prebace 
oko 300.000 vojnika u Francusku. Za brzinu, s kojom se obavljaju vojne 
operacije u suvremenom ratu to je bilo više nego sporo i više nego opasno. 
Ta poslije Poljske, da je Hitler u svom naletu samo htio malo više rizi- 
cirati, pa i na Francusku preko Belgije navaliti onako munjevito kao 

Fo je Lara za ropau SN.jeza za gre ši: za Srmi i del: tra 
Lego fo, s Prazcezi keli Laće HZ VIDEI magzr-a 

U vau rata a sazeo pri gućze puacje prčetza rata totalnim sormaora 
IZ. armije Nea su dila Sure rac ra mcre i tre doveli u 
bezzzelan pooeža, juiš tri armije zajedno sa svom osalcn beziskom 
vojna Preza Srca Tsefa zra sarezm ra kao i Nijemaca ta IX 
armija, klja je izezvaa Kalasovli smjera je prepadcrm, rasucm i 
pan.zom: 

ma u borbi s amrjem guzi brzu bez prepada i pariške, kađća 

ježrna s bojim tarečzim porezna uspijeva postupno potiskivati drugu 
s jednog poožaja na drug. Medutim, kada jedra armija u borbi s dru- 
gom ostane bez jedinstva komande, bez reda, srca i znanja, borba se 
neizsstavno mora Svrš.ti sa prepadem i parizom Kada u većoj vojnoj 
jedinici, osta;e manje dođu u taxzav položai, da u času najžešćeg neprija- 
teljskog prodora izgube svaku vezu, pa se ne zna tko koga treba slušati 
i što tko treba raditi, katastrofa je neminovna. Osobito u brzini suvre- 
menog rata, kada za takve propuste nema mnogo vremena za ispravljanje. 
U konkretnom slučaju, dok je na pr. general Giraud došao da u IX 
armiji napravi red i spasi je od katastrofe, u općem neredu i katastrofi, 
i on sam je doživio katastrofu. Dakle, uz srce, kojega je možda u savez- 
ničkoj vojsci bilo u dovoljnoj mjeri, osobito kod Francuza, bez potrebnih 
elemenata za suvremeno vođenje rata, bez dovoljnog znanja i vježbe, bez 
reda, točnosti, savjesnosti i srčanosti morala se doživjeti katastrofa. 

Nijemci su ljudi reda i rada. Oni nemaju kao Francuzi €sprita, inven- 
tivna snaga njihovoga duha možda je nešto neznatnija od francuskoga, 
ali je zato konstruktivna i organizatorna snaga njemačkog naroda poslo- 
vična. Gdje je Francuz, tu se nadmudruje, gdje je Englez, tu se trguje, 
gdje je Nijemac, tu se radi. Francuzi ne vole paradirati, ni gledati paradu, 
Englezi vole samo gledati kako drugi paradiraju, Nijemci vole i gledati 
paradu i paradirati. Po utrtoj stazi Francuz će ići, ako mu se hoće, Englez, 
ako se isplati, Nijemac, ako je propis (Befehl!). Francuz ne voli ni red, 
ni rad, Englez ne voli rad, ali voli red; Nijemac — on voli i rad i red. 
Od 40 milijuna Francuza svi misle svakako, od 50 milijuna Engleza pol 
misli ovako, pol onako, od 80 milijuna Nijemaca svi misle kao njih osam 
(Hitler, Gobbels, Goring, Ribbentrop, Hess, Schacht, Rosenberg i Brau- 
chitsch). Manje komotniji od Francuza, a više vrijedniji od Engleza, 
Nijemci su tipičan narod, za koje je poslovično: znanje, urednost, točnost, 
savjesnost i srčanost. 

Osnovno obilježje suvremenog rata je brzina. Osnovni elementi: 

znanje, vježba, red, točnost, savjesnost i srce. Ono, dakle, što je za vođenje 

suvremenog rata najvažnije, toga Nijemci imaju najviše. Više nego ikoji 
narod. Više nego Englezi i Francuzi, isto onako kao Talijani i Rusi. Skoro 
bi se moglo reći duh suvremenog rata, duh suvremenih ratnih operacija 
odgovara više duhu i mentalitetu Nijemaca, nego li duhu Engleza i 
Francuza. 


I isto onako kao što se prema svima neprestanim i objektivnim sa- 
vezničkih kao i njemačkim obavijestima slom IX. armije, koji je bio 
odlučan za slom cjelokupnog lijevog krila savezničke vojske pripisuje 
slomu uslijed nereda, netočnosti, nesavjesnosti, nespremnosti i nejedin- 
stva komande proistekle iz komotnog duha savezničke vojske uspjeh nje- 
mačke vojske na čitavoj toj liniji mora se pripisati duhu njemačke voj- 
ske, duhu reda, točnosti, znanja, savjesnosti i srčanosti. Besprimjerno 
snabdjevanje trupa, blagovremeno dovođenje trupa, jedinstvenost ko- 
mande, upravo uzorno održanje veze između svih dijelova vojske, te sa- 
vršena suradnja između svih rodova vojske, pa na koncu nečuveno srce, 
koje u svakom rodu oružja čini premoć, a u avijaciji najviše, učinilo je 
da njemački avijatičari sa svojim pikirajućim naletima učine njemačku 
avijaciju premoćnijom po uspjehu, naprama premoćnijem neprijatelju po 
svojem svijetlom oružju, učinilo je da njemački avijatičari i na zapadu u 
Francuskoj, čine ona ista onakva čuda, kakva su činili na istoku u 
Poljskoj. Njemački padobranci zaprepastili su svijetu isto onako kao i 
samoga neprijatelja. Temeljni zadatak padobranaca je: rušenje neprija- 
teljskih vojnih objekata u pozadini. U stvari to su atentatori, od kojih se 
samo rijetki vraćaju živi. Od svih vojnika njihov je posao po život naj- 
opasniji. No u vojskama, u kojima nema srca, savjesti i morala to je 
istovremeno i najlakši način da se spasi glava. Spušten daleko u pozadinu 
i siguran od prijekoga suda, tko ne će kao atentator da lako izgubi glavu, 
kao zarobljenik najlakše ju može spasiti. Zbog toga narod, koji ima na 
stotine takvih padobranaca zapravo atentatora, koji se ne predaju, nego 
idu svjesno, skoro bi se moglo reći, i naglavce u smrt, takav narod zaista 
ne može, a da ne pobijedi, i takav narod u slučaju i da izgubi rat, taj 
ipak još nije i ne može biti pobijeđen. 


U Njemačkoj narod se više množi, nego li u Engleskoj, osobito Fran- 
cuskoj. I to tako već oko stotinu godina. Prema statističkim podatcima 
Francuzi, koji su 1850. godine imali isti broj žitelja kao i Nijemci 
(35,260.000 Francuza, 35,400.000 Nijemaca!) 1940. godine ti isti Francuzi 
imaju dvostruko manje. To znači moral lični, porodični, seksualni kao i 
socijalni je viši. U Njemačkoj u doba t. zv. »najslobodoumnije demokra- 
cije« Nijemci nisu imali svoju Josefinu Becker, kao što su Francuzi imali 
svoju; i u doba ovoga rata takvo čudo od »umjetnosti« nije im plesalo u 

Siegfriedovoj liniji, kao što je Francuzima i Englezima plesalo na 
Maginotu. 


Zbog toga u Njemačkoj na vojnike, a osobito časnike, takav civilni 
moral nije mogao ostati bez utjecaja. Ozbiljnije shvaćanje života, savje- 
snost prema ženi, djeci i obitelji, točnost na radu, skromnost, pouzdanost, 
te izvanredna domoljubnost nije mogla stvoriti od njemačkog časnika pija- 
nicu, bludnika, kartaša, korupcionaša, fićfirića ili još bolje časnika, kojima 
je osvojena pozicija u vojsci samo sredstva za osvajanje pozicija kod vina, 
žena i karata. U miru sve se to toliko i ne primjeti, no u ratu, kada se sav 
teret časničkog poziva oslanja na njegovu nutrinu (a ne na njegov vanjski 
izgled!), na savjesnost, znanje, iskustvo, srce, zdravlje, izdržljivost i po- 
štenje, takvi časnici zaista ne mogu podnijeti taj teret. Za njih je to sve 
preteško i zbog toga armije, čiji vojnici možda i valjaju, vođene od fić- 
firića, pijanaca, gigerla, plesača, korupcionaša i kartaša ne mogu doživjeti 
drugo, nego katastrofu i slom. Radi toga u uspjehu jedne ili druge strane 
u ovome ratu može se štošta razumjeti i na osnovu ovakvih moralnih 
podloga jedne ili druge vojske. 


Bez ovoga ili onoga, bez topova ili tankova rat se može voditi nekako, 
ali bez naroda baš nikako. Prošli svjetski rat dobila je Francuska, s tim 
dobitkom dobila je Francuska toliko više ratnog materijala i zemljišta, 
toliko još više novaca i vlasti. Za Francusku, koja je još prije rata imala 
svega dosta, s ovim od rata imala je i više, nego previše. No od svega 
toga narod je imao slabe koristi. Narod, koji je sa krvlju dobio rat na 
zelenim bojištima, izgubio ga je na zelenim stolovima francuskih biro- 
krata, plutokrata, bankara, industrijalaca, lihvara i raznovrsnih ratnih 
bogataša. Visok porez, nezaposlenost, niske nadnice, pa čak što više i ne- 
riješeno invalidsko pitanje, može ljude još i te kako oduševiti za rat, ali 
samo u tome slučaju, ako su to posljedice izgubljenog rata i učinci hege- 
monije vanjskog neprijatelja, koji je dobio rat. U svakom drugom slučaju 
narod, koji bi nakon jednog dobijenog rata živio loše, išao u drugi, da 
mu bude još gorje, takav narod, ako ima mozga, pameti sigurno nema. 
Zbog toga je ovaj rat u Francuskoj bio među narodom i više nego nepo- 
pularan, a krajnji desničari, kao i krajnji ljevičari, bili su otvoreno protiv 
rata. Prvi su bili za sporazum sa Njemačkom, drugi za neutralnost, a svi 
skupa protiv Engleske. U mirnodopsko vrijeme, uzevši demokratski, to je 
bila manjina, ali u ratu, kada je trebalo ići na frontu gubiti glavu, a ne 
glasati za izbore, psihološki, oni su imali većinu. To se moralo spriječiti. 
Država bez naroda zaista ne može dobiti rat! Kako?! Mobilizacijom ne- 
zadovoljnika u vojničke redove, i zatvaranjem vodstva u koncentracione 
logore, a glavne čak i ubijanjem. Formalno pravno to je bilo sasvim 

jednostavno. Zakon, paragraf, zatvor, odluka, osuda i ubijstvo, pa gotova 
stvar. Ali kolektivno-psihološki koliko je to za vlastodršce bilo jedno- 
stavno, a za mase strašno, toliko je to za Francusku bilo tragično. Ubijati 
autoritete u miru to nije zahvalno, ubijati ih u ratu to je katastrofalno. 
U toku rata zatvarati vodstva u koncentracione logore, proglašavati ih 
plaćenicima, izdajicama, fantastama, pa ih zatim dati ubijati, a njihove 
pristalice slati na frontu, to koliko je nepromišljeno, toliko je to u suvre- 
menom ratu opasno. 


Suvremeni rat je motorizirani rat. U pozadini cio rat se oslanja na 
tvornice, na fronti cio se rat oslanja na motore. Tvornicu, u kojoj radi 
10.000 ljudi, može upropastiti deset sabotera, frontu na kojoj ratuju sto- 
tine hiljada vojnika, može uprapostiti stotinu konspiratora. U Francuskoj 
takvih, kojima je bilo zatvoreno ili ubijeno vodstvo, bilo je sigurno dosta. 
Za one, koji su im ubili vođe, nije se dakle htjelo u rat. Za: suvremeni 
brz i munjevit rat prijeki sudovi, s kojima bi se mogla paralizirati sabo- 
taža i konspiracija, pristizali su i previše kasno. Pod udarcima teških 
bomba »Štu-ka« bataljona, nikome se na fronti ne sjedi i po prijekom 
sudu sudi. I zato nije nimalo čudo, što je do sloma došlo i previše rano. 


Prema tome državnici, koji su mislili da se terorom odozgo može u 
ratu narod voditi isto onako, kao i u miru, prevarili su se. Misleći da 
su zatvaranjem i ubijanjem pojedinih autoriteta zatrli većinu potrebnu 
za zatiranje frontova, nezadovoljnici su zatrli sve one, koji su ih zatirali. 
Ubijajući vođe, tako reći, ubijajući njihove ministre, ne po imenovanju, 
nego po srodnosti ideala, žrtava, samoprijegora i mučeništva, imenovani 
vlastodršci potjerali su narod, koji nije bio za rat, u rat, i doveli državu, 
koja nije bila za slom, u slom. Tamo, gdje se u prvoj fazi rata od listo- 
pada prošle godine do svibnja ove ubilo više Francuza u pozadini, nego 
li Nijemaca na fronti, samo zato da bi se u drugoj fazi moglo pobiti što 
više Nijemaca, zaista se nije moglo bolje proći, nego što se prošlo. Kad 
netko hoće da u pozadini vodi bitku protiv naroda, a na fronti sa »naro- 
dom« protiv Nijemaca, taj ne može dobiti najedamput obadvije bitke. 
Jedna se mora svakako izgubiti. U Francuskoj nije se dogodio ni prvi, 
ni drugi slučaj, nego treći t. j. izgubile su se obadvije. U pozadini moral 
je slomio vojsku, na granici Nijemac je slomio frontu, a jedno i drugo 
slomilo je Francusku. Prelaz iz demokracije u autokraciju bio je toliko 
brz i nagao, a žrtve (koncentracioni logori i ubojstva protivnika) toliko 
teški i sudbonosni koliko za narod, toliko još više za vojsku i državu! 

Nijedan rat, a kamo li ovaj današnji, ne može se voditi na demokrat- 
skoj bazi. Demokracija je spora vrst vladanja. U suvremenom ratu ništa 
nije ubitačnije i opasnije za uspjeh, nego li sporost. Ako se osim toga 

vodi rat za nacionalne i imperijalne interese, a ratnici kao demokrate 
još k tome humanisti, pacifisti, internacionalnci, pasivisti ili kritikanti, 
takvi narodi zaista mogu dobiti rat samo ludom srećom ili tuđom mukom. 
Svojom pameti i mukom nikako. Za demokrate koji misle da se ratne 
utvrde osvajaju isto onako kao izborne kuglice, rat se mora svršiti kata- 
strofom. Zbog toga Nijemci, koji su u suvremenom ratu uočili da je takav 
demokratski duh jedan od najopasnijih momenata za uspjeh u ratu, pet 
godina su živjeli vojnički. Pet godina se militarizirala cjelokupna Nje- 
mačka. Jedna država i jedan Hitler — pripremali su cio narod za jedan 
rat i jednu pobjedu. 


Doduše i saveznici su se militarizirali dvadeset godina. No samo po 
ratnom materijalu. Ljudski je bio prepušten da bude demokratski, paci- 
fistički, socijalistički, komunistički, masonski, ljevičarski, desničarski, 
nacionalan i internacionalan, za kralja i protiv kralja. Jednom riječju, 
dok je ratni materijal bio obilan i savršen, ljudski je bio svakakvi i 
nikakvi. S računom da će se od takvoga naroda i takvoga duha moći 
stvoriti za jednu noć mobilizacije isti onakav duh, kakav su Nijemci 
stvarali godinama, demokratski državnici, dok su shvatili račun i po 
njemu u čemu su se preračunali ključevi Bruxellesa, Pariza i Londona, 
Ličge, Sedan i Ypern bili su već u rukama Nijemaca. Prepuštajući naoru- 
žanje tvorničarima, a stvaranje duha ulici, kada se država trebala oslo- 
niti na ratni duh dvadesetgodišnji brbljavci sa ulice u sukobu sa petgo- 
dišnjim pitomcima iz garnizona morali su stradati. I g. Gamelinu, kojemu 
je sudbina bila dosudila da za dvadeset dana od ovakvog stabla, pa i 
roda, uzbere najbolji plod, on zaista ni kriv ni dužan, nije mogao uzbrati 
bolji, nego što je ubrao. 


NJIHOVE MANE! 


U prošlom svjetskom ratu ofenziva je bila veći riziko, nego defanziva. 
Obrana je bila veća prednost, nego li navala. U prošlom ratu topništvo 
je bilo jedina rušilačka snaga. Njezin domet bile su obrambene linije i 
bliža pozadina. U prošlom ratu iza poslovičnog t. zv. njemačkog 
»Trommelfeura«, slijedio je prodor konjaništva, pa zatim napad pješadije. 
Ovakav vid ofenzive bio je veliki riziko. Neprijatelj, koji je bio u stavu 
defenzive s leđa povezan sa neporušenim komunikacijama i svim ostalim 
vojnim objektima, a sam dobro utvrđen u roroviva, mogao je mirne duše 
sa topovima, mitraljezima, bombama i puškama odolijevati napadu golog 
mesa, konjaništvu i pješadiji. U takvoj borbi prednost defanzivaca, a 
prema tome i manja rizičnost bila je očita. I dok je ofenzivac morao 

napadati golim prsima, defanzivac je dobro utvrđen samo čekao i ubijao. 
Riziko takvih ofenziva je svakako bio velik. Uz neizvjesnost, da li će se 
probiti obrambena linija u svakoj ofenzivi oni koji su napadali redovito 
su gubili dvostruko više ljudi, nego oni, koji su se branili. I rovovska 
Vojna prošloga rata, koja je nakon teških iskustava u ofenzivama postala 
trogodišnji zid borbe, najbolje potvrđuje kako se na ofenzivu teško odlu- 
čivalo baš radi te prednosti defenzive nad ofenzivom. 


Međutim u današnjem ratu sve je obratno. S napadačkim i prodor- 
nim snagama — topništvom zajedno sa avijacijom, pa zatim tankovima 
i ostalim motoriziranim trupama — defenziva je riziko. Sa vidom ofen- 
Zive, u kojoj se ponajprije otraga unište sa avionima sve komunikacije, 
a zatim sprijeda sa topništvom i avijacijom zatru sve utvrde, iza čega 
pod zaštitom njihove vatre slijede, mjesto konjanika i pješaka t. j. živih 
ljudi sa golim prsima, tankovi sa ostalim oklopnim jedinicama, prema | 
prednosti defenzivaca u prošlom ratu, u ovome ratu u prednosti su ofen- 
Zivci. Stavljeni u položaj da sa pozadinom nemaju onakvih veza kao u 
prošlom ratu, a pod vatrom, koja ih tuče sa svih strana, iz topova, iz 
zraka, iz tankova — defenzivci su u današnjem ratu u puno gorem polo- 
žaju, nego što su bili u prošlome, kada su ih tukli samo topovi i e 
samo ljudi sa svojim golim prsima. 


Prema tome u prošlom svjetskom ratu, a za ondašnja ratna sredstva 
i ondašnji način ratovanja defenziva je bila sigurniji vid uspjeha, nego li 
ofenziva. Naprotiv u današnjem ratu, a za današnja ratna sredstva sigur- 
niji vid uspjeha je ofenziva. Saveznički generalštab, zapravo saveznici, 
koji su u prošlom ratu dobili rat defenzivnim ratovanjem, usvojili su i u 
ovome ratu isti vid borbe. Računajući sa starim uspjesima saveznici nisu 
računali sa novim prilikama. Čekajući neprijatelja, iako su ga imali pri- 
like napasti još za poljsko-njemačkoga rata, oni su ga dočekali, ali sa 
slomom od oko dva milijuna vojnika. Zbog toga prema prošlom ratu, u 
kojemu je bilo bolje braniti se, nego napadati, prema današnjemu, u 
kojemu je bolje napadati, nego braniti, saveznici i nisu mogli bolje proći, 
nego što su prošli. Nedostatno i sasvim pogrješno shvaćanje, da se sa 
novim ratnim sredstvima može ratovati sa starim načinom ratovanja 
(defenzivom!), saveznicima, kao i g. Gamelinu, sa još petnaestoricom 
generala to se ljuto osvetilo. 


U prošlom svjetskom ratu Nijemci su za dvadesetak dana osvojili 
Belgiju. Prema izjavi g. Reynauda, a povodom kapitulacije belgijskog 
kralja, Francuzi su prilikom pada Ličgea i Namura otposlali sa sektora 
u Sedanu vojsku u Belgiju, i na taj način oslabljenjem dijela fronte 
žrtvovali taj dio francuske fronte, da bi spasili Belgiju. Dakle, izgubivši 

u Sedanu na snazi, a u Belgiji na vremenu, saveznici su izgubili bitku i 
na jednoj i na drugoj strani. 

Pregrupiranje većih jedinica nikad mnogo ne koristi. Ukoliko se i 
dobiva na snazi, utoliko se redovito gubi na vremenu. Ukoliko se na jed- 
noj strani odmah biva slabiji, utoliko se na drugoj redovito biva jači. 
Ali redovito kasno. To je staro vojničko pravilo, bar tako staro koliko i 
zapadna fronta. Po njemačkom ratnom planu svatko živ je znao, da će 
Nijemci preko Belgije. U prošlom svjetskom ratu belgijske utvrde, za koje 
se tvrdilo da su neosvojive, pale su i to: Ličge za dva dana; Namur kao 
najjača utvrda za dvadeset dana, a ostale sve za deset dana (osim 
Antwerpena!). 

U prošlom ratu zakašnjenje saveznika dade se opravdati. Vjera u 
neosvojivost tih utvrda bila ih je iznevjerila. U ovome sadašnjemu ratu 
te sve utvrde bile su još utvrđenije i zbog toga se i u ovome ratu za njih 
također govorilo, da su neosvojive! Ali na osnovu čega su sami saveznički 
generalštabni oficiri računali da će ove nove utvrde duže odolijevati 
novom ratnom oružju, nego stare starome, pa zbog toga svoje lijevo krilo 
ostavljati toliko nezaštićeno, da su se radi zaštite morale prebacivati trupe 
čak iz Sedana, to se ne može ničim drugim razumjeti, osim da se iz starih 
iskustava nisu crpla nova znanja, nego da se sa starim pogrješkama iz 
staroga rata činile stare pogrješke i u ovome novom. 


U prošlom svjetskom ratu pod udarcima njemačkog teškog opsadnog 
topništva tvrđave su padale kao kruške, a pod udarcima njemačkih 
»Trommelfeuera« rijeke i rovovi prelazili su se kao ništa. Po općem 
priznanju svih savezničkih, kao i svih njemačkih vojnih pisaca, uspjesi 
svih njemačkih ofenziva u prošlom ratu bili su učinak premoći njemačkog 
topništva nad savezničkim. Tek 1918. godine, kada su se uz masovnu 
premoć saveznici premoćno naoružali i sa topništvom učinak se odmah 
osjetio. Prema tome zaključak na osnovu iskustava iz prošlog rata sasvim 
je jednostavan. U svakom budućem ratu na zapadnoj fronti uspjeh pro- 
tivnika moći će se paralizirati samo sa premoći elementarnih udarnih 
snaga. Međutim, kada je buknuo ovaj rat, saveznici su na istom dijelu 
fronte, te na istim utvrdama i obrambenim linijama doživljavali radi istih 
nedostataka i pogrješaka istu sudbinu. Premoć, koja se u prošlom ratu 
iskazivala u topništvu, ovaj puta se iskazuje u topništvu, avijaciji i tan- 
kovima. Jednom riječju u svemu. I tako radi starih pogrješaka, koje su 
saveznike već 1914. jako skupo koštale, u 1940. te iste pogrješke i nedo- 
staci, koštat će ih još skuplje. 

Sadašnji rat je rat brz i munjevit. Kada se krene sa 40 aviona, koji 
lete 400 km na sat, i sa 400 tankova koji idu 40 km na sat, tu se mora 

brzo odlučivati, još brže raditi, ako se hoće lako pobijediti. U prošlom 
svjetskom ratu, dok su Nijemci imali prednost u jedinstvu komande i 
fronte, kod saveznika svaki je vodio kako je znao. Pomanjkanje jedin- 
stva u komandi bila im je jedna od osnovnih slabosti i nedostataka. 
Tako na pr. u početku rata Englezi ni po kakvu cijenu nisu htjeli biti 
pod francuskom komandom. Kasnije svi su bili u zavadi. Tako na pr. 
Lloyd George je bio u zavadi sa šefom engleskog generalštama V. Robert- 
sonom, ovaj opet s H. Wilsonom, a svi skupa sa Francuzima, jer su bili 
protivni jedinstvu komande i jer nisu engleske trupe htjeli dodjeljivati 
francuskim. Čak još 1918. godine, kada je general Foch kao načelnik 
vrhovnog vojnog vijeća spremao jednu armiju, koja bi bila odijeljena od 
drugih i spremna da se prebacuje gdje ustreba, glavni komandant engle- 
skih trupa u Francuskoj bio je odlučio da trupe jednostavno ne dade. 
Smatrajući da bi radi toga moglo doći do katastrofe Foch je 1918. rekao 
na jednom sastanku u Londonu: »Nijemci spremaju nezapomćenu ofen- 
zivu. Ja znam što smo i kako smo dočekivali ovakve napade. Vrijeme je 
da radimo drugačije... Na kraju moram izjaviti, da nije ništa spremno, 
da se ovaj napad ljudski dočeka, pa može biti negdje lako katastrofe«. 
No saveznike to nije ništa dirnulo, dok Nijemci zaista nisu kod Saint 
Quentina uništili čitavu V. englesku armiju. Nakon toga odmah dolazi do 
jedinstva komande, Clemenceau i Foch preuzimlju vodstvo i jedno s dru- 
gim rat je odmah krenuo drugim pravcem. Jedinstvo komande kao uslov 
brzih odluka odmah je pokazalo pozitivnije rezultate, nego prijašnje 
svađe, zavade, intrige, ambicije i zanovijetanja. 


U ovome sadašnjem ratu, koji se vodi još većom brzinom i u kojemu 
zbog toga treba još čvršće jedinstvo komande, saveznici ne čine nove 
pogrješke, ali stare opet ponavljaju. Tako na pr. otkako je počeo rat 
skidanje i postavljanja, ostavke i imenovanja ministara i generala, sasta- 
janja i putovanja čas iz Pariza u London, čas iz Londona u Pariz na dnev- 
nom su redu. Prosto bi se moglo reći sa Lloyd Georgeom iz prošlog rata, 
kada je kritizirajući komandate i nejedinstvenost komande, govorio: »Vi 
osvojiste jedno selo u Flandriji, a Srbiju pokoriše; vi uzeste i drugo selo 
u Flandriji, ode Rumunjska; slijedeće nedjelje uzet ćete možda i treće, 
pa će otići i Italija...«, da niti u ovome ratu nije bolje, jer i u današnjem 
ratu, dok se saveznici sastadoše i odlučiše hoće li ratovati, pada Poljska; 
kako će ratovati pade Norveška i gdje će ratovati pade Holandija i Belgija. 


Pa i sam novi ratni plan saveznika učinjen je jednostrano, jer je 
izrađen s pretpostavkom da će se i ovaj novi rat voditi isto onako kao 
onaj stari t. j. da će se voditi s tuđim snagama belgijskim, nizozemskim, 
danskim i norveškim, a najviše poljskim i ruskim. Zbog toga danas, kada 

je čitava fronta ostala na vlastitim snagama, cio plan borbe iskazuje 
očigledne nedostatke jednostranog ratnog plana: nigdje ničega dosta. Ni 
ljudi, ni ratnog materijala. Osim možda spoznaje da se sa starim pogrje- 
škama ne pada u nove, ali zato čine stare — i želje da se što prije stvori 
plan, kako će se sa vlastitim snagama, bez Rusa, Talijana i Američana, 
spasiti čast! 

Međutim u prošlom svjetskom ratu kod Nijemaca jedini nedostatak 
bio je nejedinstvenost frontova, a time i raspršivanje snaga. Prema von 
Schlieffenovom ratnom planu od 1906. godine, brzim prodorom kroz bel- 
gijski tvrđavni pojas, a bez obzira na osvajanje belgijske obale, cilj je 
bio što brže ispasti u Francusku i onda ravno na Pariz. U toku izvođenja 
iskazala se odmah Schlieffenova pogrješka. Neosigurani s boka od 
Antwerpena, pa sve do Boulognea Nijemci su tamo morali radi osiguranja 
boka, držati trupe, koje su im manjkale na Marni. No najveća je bila 
ipak ona, koju je učinio sam Vilim II. U času, kada je na Marni trebalo 
da se udari svima snagama, fronta probije, bitka dobije i dođe za tride- 
setak dana u Pariz, Vilim iz straha da Rusi ne bi prije došli u Berlin, 
nego Nijemci u Pariz, šalje na istočnu frontu sa Marne dva korpusa pje- 
šadije i jednu diviziju konjaništva. Pogrješka čitavog postupka bila je u 
tome, što je Hindenburg pobijedio Ruse i bez tih trupa, koje mu kod 
Tannenberga nisu ništa pomogle, ali su zato von Klucku na Marni toliko 
odmogle, da je ofenziva na Marni morala stati i propasti. Na taj način 
bitka na Marni 1914. god. propala je radi Rusa; 1916. godine na Verđunu 
opet radi Rusa (Galicija!); 1917. radi Talijana, a 1918. godine radi čitavog 
svijeta. Prema tome u prošlom svjetskom ratu sve velike ofenzive na 
zapadu Nijemci su izgubili radi jedne jedine pogrješke: uzdržavanja fron- 
tova na svim stranama svijeta, a u borbi sa skoro čitavim svijetom. 


Međutim u ovome novome ratu, uočivši te osnovne pogrješke iz 
prošlog rata, Nijemci ne čine ni stare, a još manje nove pogrješke. Uvi- 
djevši da je raspršivanje trupa na sve strane svijeta, a osobito Rusiju i 
Italiju, bio jedan od fundamentalnih razloga gubitka prošloga rata, u 
ovome sadašnjemu Nijemci su ih odmah eleminirali. Sporazumom sa 
Rusijom i savezom sa Italijom u ovom ratu za njih ne postoji njihova 
najveća opasnost: istočna fronta, nego samo najuža: zapadna. Von Schlief- 
fenov plan je ostao, ali je nadopunjen sa von Eppovim od 1936. godine. 
Po tome planu da ne bi više bilo boka, koji smeta, plan je predvidio 
osvajanje Nizozemske i Belgije. 

U vremenu, kada ovo pišem plan generala von Eppa ostvaren je do 
Pariza. Na osnovu iskustava iz staroga rata, na osnovu starih pogrješaka 
i nedostataka, ali bez starih pogrješaka, Nijemci su na Istoku već na 

Marni, a na zapadu već na Seini, u sredini već kod Pariza; saveznici na 
osnovu starih pogrješaka, a po starima još su u Parizu, no istočno i južno 
provlače se k Loiri. Prema tome jedni su do sada sa starim pogrješkama 
otišli natrag, drugi bez starih naprijed, a od sada?!... 


I NJIHOV SVRŠETAK... 


Pad Pariza zapečatio je slom Francuske. I to ne zato, što je bio glavni 
grad Francuske, nego naprosto zato, što je pred njom bio pao cjelokupni 
tvrđavni i prirodno-obrambeni pojas, koji je vjekovima sprječavao na- 
jezde iz Germanije u Franciju. 

Na sličan način padom Francuske zapećaćena je i sudbina Engleske. 
U miru Engleska bez Evrope može živjeti, no u ratu Engleska bez Evrope, 
a osobito Francuske, ne može se obraniti. Napoleonov pokušaj da pređe 
Canal la Manche propao je, jer se protiv njega urotila cijela Evropa, do 
Vilimovoga nije ni došlo prosto zato, jer se protiv njega urotio cio svijet. 
U svim ostalim slučajevima prelaza iz Evrope u Englesku, u kojima je 
premoćniji neprijatelj iz Evrope prelazio u Englesku, a bez evropske po- 
moći Engleskoj, prelazi i najezde su svaki puta uspijevali. Tako na pr. u 
povijesti britanskih ostrva u V. vijeku poslije Krista iz Evrope prešli su 
Angli i Sasi, kasnije Danci, a u XI. vijeku Normani. U ovome današnjem 
slučaju isti je slučaj. Na strani Engleske više nije cio svijet, a najmanje 
Evropa. Francuske, Belgije, Nizozemske i Norveške više nema, Italija je 
u ratu protiv Engleske, Rusija čak, kada bi i potpomogla Englesku, ona 
bi mogla u krajnjem slučaju slom samo odgoditi, a u nikojem Njemačku 
pogoditi. Amerika je daleko. Ako u Americi možda i ima 20.000 avijati- 
čara, 10.000 avijona i 5.000 tankova, ima i od Amerike do Engleske 
5000 km. Ako se za »izvesne -AA-« strane osporava mogućnost prelaza 
njemačkih trupa iz Calaisa u Dover na udaljenost “od 50 km, kako će svi 
ovi prijeći iz New Yorka u London na udaljenost od 5000 km, to je više 
nego problematično. 

Prema tome u suvremenom ratu, u njegovom svršetku prema Engle- 
skoj suprotstavlja se Njemačka. I to sa 8 milijuna vojske, zatim sa cjelo- 
kupnim svojim ratnim materijalom i cjelokupnim ratnim materijalom 
bivše Austrije, Češke, Poljske, Norveške, Nizozemske, Belgije i Francuske. 
Engleska ima mnogo ratnog materijala. Tko se dvadeset godina naoru- 
žava valjda se i naoružao! Ali toliko koliko ima Njemačka zajedno sa 
Francuskom, Poljskom, Belgijom i još k tome Italijom, ne može imati ni 
u kojem slučaju. 

Doduše Engleska ima veliku flotu. Englezi vele: naša flota, naša mora, 
naša bogatstva, a naša bogatstva naša vlast! Ali ta sva velika flota u 

današnjem ratu ipak je malena! Raspršena u Atlantskom, Tihom, Indij- 
skom oceanu, Sredozemnom i Sejevrnom moru, iako je velika, nigdje je 
nema dosta. U prošlom ratu engleska se flota borila zajedno sa fran- 
cuskom, američkom, talijanskom, japanskom i portugalskom protiv nje- 
mačke i austro-ugarske flote, dok se danas bori sama Engleska bez svih 
ovih, a protiv Njemačke i još k tome Italije. I tako vjetar, koji je raspršio 
španjolsku armadu i time omogučio Nelsonu da slomi španjolski imperij 
i uspostavi engleski, u ovome ratu za Hitlera taj »vjetar« bit će kilo- 
metar, koji je raspršio englesku flotu i time omogućio slom engleskog 
imperija sa uspostavom njemačkoga. 


Ono je istina uzevši čisto teoretski, Engleska može podići oko 30 mili- 
juna kolonijske i dominionske vojske. I to iz Indije oko 20 milijuna, a iz 
Južne Afrike, Kanade, Australije i ostalih dominiona oko 10 milijuna. 
To je otprilike upravo toliko vojnika, koliko u Evropi mogu podići sve 
ostale evropske države bez Rusije. No sva ta kolonijska milijunska vojska 
predaleko je od Engleske. I tek kada bi rat trajao četiri godine, od svih 
tih 30 milijuna vojnika samo bi se jedan milijun mogao prevesti u 
Englesku, da se sa gordoga Albiona bore za gorde Albionce. Kako je više 
nego nevjerojatno, da bi Nijemci nakon Francuske, koju su slomili za 
mjesec dana sa utvrdama, koje su se izgrađivale stotinu godina, trebali 
za Englesku bez takvih utvrda četiri godine, cjelokupna kolonijska i 
dominionska vojska Engleskoj ne može ništa pomoći, a još manje Nje- 
mačku odmoći. 


Prema tome prema cjelokupnoj snazi Njemačke morat će se suprot- 
staviti cjelokupna obrana Engleza. Engleska ima oko 50 milijuna žitelja. 
I to više ženskih, nego muških. Dakle od cjelokupnog broja žiteljstva 
neka ih je oko 25 milijuna muškaraca. Od tih 25 milijuna na mušku djecu, 
zatim mladiće do 20. godine i starce od 60. godine otpada sigurno (no 
najblažem računu!) 15 milijuna. Prema tome sveukupni broj muškaraca 
sposobnih za rat ima oko 10 milijuna. No od tih deset milijuna na indu- 
strijske radnike otpada 5 milijuna, tako da od svih tih 50 milijuna žitelja 
za rat može se naći samo 5 milijuna muškaraca. Od tih 500.000 su mornari. 
Opća vojna obveza uvedena je tek u svibnju 1939. godine. Prema vlasti- 
tom priznanju g. Churchilla do dana današnjega u Engleskoj ima svega 
izobraženih 1,500.000 vojnika. To znači za 12 mjeseci obučeno ih je svega 
oko 1,200.000, za mjesec dana 100—150 hiljada. Dakle, do početka ofenzive 
na Englesku i do svršetka rata Engleska će imati najviše dva milijuna 
ratnika. Engleska je uska, pa dugačka. Po dužini ima oko 1000 km; na 
najužoj strani i do 200 km. Po istočnoj dužini ju valja braniti. I to 1000 
km sa dva milijuna vojske prema 1000 km na kojem se može naći 4—6 

milijuna Nijemaca. Prema tome da je kojom srećom Engleska vezana 
zemljom sa njemačkom frontom (recimo na liniji Calais—Bologne— 
Antwerpen—Amsterdam) na tako dugačkoj fronti s tako malo vojske, a 
sa tako uskom pozadinom rat između Engleza i Nijemaca bio bi gotov 
Za deset dana, ovako rat će trajati najmanje jedan mjesec, a najviše dva. 

Kakvim sredstvima?! Da li starim ili novim?! To nije važno, jer u 
cjelokupnom tome sukobu to sve ne može promijeniti činjenicu, da će 
propašću Francuske biti zapečaćena ista onakva sudbina Engleske, kakva 
je bila padom Pariza zapečaćena sudbina Francuske. I u Engleskoj, na 
kojoj se 700 godina nije ratovalo, iako je u tih 700 godina Engleska rato- 
vala oko 400 godina, 1940. godine zbit će se i to čudo, a s tim čudom u: 
vezi i čudo, da će i sunce, koje u engleskoj imperiji nije 300 godina zala- 
Zilo, zaći za tri mjeseca u 1940. godini. I da li je to više zasluga Hitlerovog 
genija ili krivica Chamberlainovog kišobrana, kad engleskoj imperiji 
sunce zađe, a njemačkoj izađe, za najnoviju povijest čovječanstva jedan 
neznatan kišobran bit će kriv za jednu veliku propast, a jedan neznatan 
»moler« zaslužan za jedan još veći uspjeh. Veći, nego što je bio Aleksan- 
drov, Cezarov, Džingiskanov, Atilin i Karla Velikoga. Veći nego Napo- 
leonov! 

Ante Oršanić 


MATOŠEVA RIJEČ 


Riječ svježa, ljupka poput gracije 
ispod njegova je pera nicala. 

S njom duša patničke Kroacije 
u zanosu je plakala i klicala. 


I žubor vodom, mirisom akacije 
ustreptala nam srca ticala. 

I bila glasnik probuđene nacije 

kad pravim putem k cilju se primicala. 


Sad njega nema. Ali jasnije 
čuju riječ tu planine i dolovi. 
U njoj su naši skriti bolovi. 


I zvuče drsko i sve glasnije 
stihovi drage, poznate nam arije 
s usta dobre »male gospe Marije«. 


Gabrijel Cvitan 

PO RAVNICI SE VETER PLAKAL 


Nismo svoji, nismo svoji — mati stara 
Šepče po ravnici tvoji — mati stara 

Veter topli zmedi zaspaloga klasja. 

Spiju, mati, ljudi moji — mati stara 

Spiju, spiju v snu već davno prošlih vekova. 


I zato nam pravicu kroji — mati stara 
Človek tuđi šteru bi sami krojit mogli 
... Na križanju de križ stoji — mati stara 


V tihi moji molitvi je z menom zastal: 
Zbuditi se ljude boji — mati stara 
I dale po ravnici plače i šumi: 
Nismo svoji, nismo svoji — mati stara. 
Vladimir Kiseljev 


STARA MATI 


Negda si nas v srcu mela — mati stara 
Negda si nam biče plela — mati stara 
I deca smo se lovili za skute tvoje. 
Nigdar nas još nisi klela — mati stara 
I navek smo bili tvoji dobri sini. 

Denes si nam dušu zela — mati stara 
Nismo kmeti, čuješ mati, nismo kmeti 
To nam nisi reči smela — mati stara. 


Vladimir Kiseljev 


POSJET 
U mojoj duši bdije tišina 
i moli svježi psalam sabranja. 


Njena je prisutnost zadihan dolazak jutra. 
Njene su ruke dvije pružene urne 
8 kojih se plavi miris mladih trava. 


Odstupite, 
nek s vašim hodom utihne svijet. 
Ona je sama. Svećenik i ara. 
Jakša Ercegović 

LI S TA _ K 





e v e 
u zivot 
PREUREĐIVANJE SVEUČILIŠTA — ODUZIMANJEM AUTONOMIJE 


1.) »Preuređivanje« po shvaćanju Antuna Radića. 


Sveučilište je fabrika za činovnike. Oni su narodu na teret i napast. 
Upropašćuju cijeli narod. Zašto? Jer đaci velikom većinom dangube i planduju. 
Stoga treba preurediti sveučilište. Kako? 

Treba urediti posebne strukovne škole. U njima će se raditi, — a »sve- 
Učilište neka ostane onima, koji hoće da se bave znanošću i da planduju po 
volji«. 

Tako govori kulturni predstavnik hrvatskog naroda na str. 54. i 119. 
Sabranih djela VII. Seljački nauk, Zagreb 1936. 

Da li sveučilište fabricira isključivo samo nevaljane činovnike? Je li ono 
odgovorno i za nečinovničke nevaljance? — Da li tamo svi đaci planduju? 
Zar se na ispitima nagrađuju dangube, a kažnjavaju marljivi đaci? — Zar 
na sveučilištu nema posebnih struka? — Ima li pravo na opstanak sveučilište, 
na kome će se dangube baviti znanošću? — Da li svi kulturni narodi ovako 
sude o svojim sveučilištima? ... 

Na sva ta pitanja nije u navedenom tekstu odgovoreno, samo je osnovna 
ideja naglašena: đačko je plandovanje razlogom, da treba urediti strukovne 
škole — za suce, predstojnike, profesore... — kojih na sveučilištu nema. 


2.) Preuređenje i autonomija. 


Potrebu preuređenja, reorganizacije ili veće reforme ima pred očima i 
nova »Uredba o izmjenama i dopunama Zakona o univerzitetima« od 22. 
lipnja 1940. 

CI. 12 uređuje, da se reorganizacija fakulteta provodi na taj način, da 
ban postavlja iz dotičnog fakulteta vijeće od tri lica. Na to vijeće 
prelazi čitava nadležnost fakultetskog vijeća. Ban imenuje jednoga 
od te trojice dekanom. Ta trojica predležuizravnobanu svoje predloge 
o preuređenju. — Tako Uredba. 

Fakultetsko vijeće čine svi profesori jednog fakulteta. Njima je na brizi 
naučna izgradnja fakulteta, njegova organizacija, izbor nastavničkih lica i 
drugo što se odnosi na nutarnju strukturu dotičnog fakulteta. Vijeće odlučuje 
o tome, što će se učiti i tko će učiti. Odlučuje o tome, tko će biti dekan. 
Vijeće ima pravo samoodlučivanja ili autonomiju. — Tako je bilo dosad 
po Zakonu. 

Fakultet je svojom autonomijom podređen akademskom senatu, gdje su 
predstavnici svih fakulteta. Tako autonomija čitavog sveučilišta postaje sama 
sebi regulativ: dio je podređen cjelini, da se postigne maksimum vjerojatnosti 
ispravnog služenja autonomijom u pojedinim fakultetima. Mogao bi na pr. 
fakultet predlagati za profesora takvo lice, koje svojom naučnom spremom 
nije doseglo ni onaj stepen, koji se na prvorazrednim sveučilištima iziskuje 

za postignuće doktorata, ili možda jedva tek za habilitaciju. Mogao bi neki 
fakultet predlagati i takovo lice, koje ne pruža dovoljnog jamstva da svoj 
nastavnički položaj neće zloupotrebljavati u neke propagandističke svrhe. 
U takvim je slučajevima senatu pridržana nadležnost, da donosi odluke i 
protivno fakultetu. Ovom se nutarnjom organizacijom sveučilišta provodi sve, 
što god se odnosi na uređenje sveučilišta. 


To je sad prestalo. Autonomija je ukinuta. »Ako se ukaže potreba reorga- 
nizacije« — kaže čl. 12 — prestaje autonomija. Kome će se ta potreba ukazati? 
Zar fakultetu? Kad bi tako bilo, očito ne bi ban mimo fakulteta, sa trojicom 
i na njihov predlog, provodio reforme. To je tako jasno, da bi samo usljed 
pomanjkanja logike ili nečeg drugoga bio netko kadar izjaviti, da se taj član 
Uredbe može vrlo nepovoljno tumačiti za autonomiju našeg sveučilišta. 
On se jedino tako mora tumačiti. — Moglo bi se nepovoljno tumačiti pravo 
odvojenog mišljenja (po či. 29 O. U. U), ukoliko vlast može usvojiti takvo 
mišljenje protivno fakultetskom vijeću. Ali u tom slučaju nije ipak načelno 
izigrano mišljenje fakulteta, kao što sad biva u smislu nove Uredbe. 


3.) Šta znači ukidanje autonomije? 


Banu je rezervirana vlast, da potpunomimoibezfakultetskog 
vijeća možeodlučivatiosudbini fakulteta. Tako je to uredila 
nova Uredba. Očito je naime, da tri lica, koje ban odabere između deset ili 
dvadeset profesora u jednom fakultetskom vijeću, ne znače brojčanu potpu- 
nost toga vijeća. Svi drugi osim ove trojice prestali su postojati, prestala je 
njihova nadležnost i prenešena je samo na trojicu. Svi drugi nemaju riječi u 
pitanju preuređenja svog fakulteta. Ako autonomija nije postala samo jedna 
pusta riječ, po njezinu značenju imalo bi se ostaviti fakultetima barem taj 
minimum, da oni sami sebe reorganiziraju ili reformiraju, i to po onim krite- 
rijama koji su njima kao naučnom tijelu rezervirani. Ban se jamačno kani 
rukovoditi istim kriterijama u svrhu reorganizacije, ali pri tom isključuje sva 
druga kvalificirana lica osim trojice. Kako pak fakultetsko vijeće ima i drugih 
poslova koji se ne tiču reorganizacije, to će sjednicama vijeća na mjesto 
dotadašnjeg izabranog dekana stupiti po banu postavljeni dekan, član vijeća 
trojice, da sa svojim kolegama raspravlja o svemu drugome, samo ne o 
reorganizaciji ili o životnim interesima fakulteta. 


4.) Stabilnost i nepokretnost profesora. 


Ne samo da profesori u vijeću gube pravo odlučivanja o budućnosti svoga 
fakulteta, nego oni po novoj Uredbi gube stalnost i nepokretnost — također 
u svrhu preuređenja sveučilišta. Isti naime čl. 12. stavlja van snage posljednji 
stav u $ 19 Zakona o univerzitetima, gdje je određeno da sveučilišni profesori 
kraljevim ukazom stiču odmah stalnost i nepokretnost u državnoj službi. To 
je sad prestalo. : 


5.) Kako pravnici shvaćaju autonomiju i nepokretnost profesora? 


Sloboda nauke zajamčena je Ustavom (u čl. 16 od g. 1921. i čl. 15 od Eg. 
1931.). Ustavnu slobodu nauke tumači Slobodan Jovanović ovako (isp. 
Ustavno pravo Srba, Hrvata i Slovenaca, Beograd 1929. 440): »Ministar pravde 
ne može naređivati sucima kako da sude, tako isto ministar prosvjete ne 
može naređivati profesorima kako da predavaju. Ta samostalnost profesora 
u vršenju njihove službe iziskuje nepokretnost zvanja«. Konsekvencija 
i provedba općih ustavnih načela dolazi do izražaja u posebnim zakonima o 
sveučilištu i visokim školama, pa je zato i ustanovljena stalnost i nepokretnost 
profesora. I dosad je po Zakonu bilo sveučilište pod nadzorom ministra pro- 

svjete, ali ministar kao nadzorna oblast ne može nametnuti profesora koga neće 
sveučilište, ne može ishoditi postavljanje nijednog lica bez izbora — po 
riječima Mihaila Ilića (isp. Arhiv za pravne i društvene nauke g. 1938., 
br. 1—2 156.). A sve što važi za postavljanje profesora, iz jednakih razloga 
važi također u pitanju njihove stalnosti i nepokretnosti, pa je ona stoga i 
osigurana u 8 19 Zakona, — ali je to osiguranje novom Uredbom prestalo. 


O značenju autonomije vrijedno je citirati šta o njoj kaže M. Kostren- 
čić (u Novoj Evropi br. 7. g. 1923.): 


»Autonomija univerzitetska nije nipošto jedna tek staleška potreba 
univerzitetskih profesora, nego je ona kulturna potreba cijelog naroda, — 
ona je conditio sine qua non za svaki viši naučni razvoj. Sloboda nauke je 
iluzorna sve dotle dok vlada može postavljati za profesore svoje kandidate, 
i dok sami profesori na osjete ozbiljno i svjesno koliko odgovornosti počiva 
na njima kad predlažu nove svoje kolege. Mi smo uvjereni da će se, kad 
jednom naše sveučilište bude imalo pravu zakonom zajamčenu autonomiju, 
mnogo rigoroznije postupati pri postavljanju profesora nego što to biva 
sada. A baš danas, kad valjda nije nikome stalo do toga da se ugnjetava 
naša nauka i naša prosvjeta, treba postulat univerzitetske autonomije istaci 
što bolje i energičnije sa svih strana. Vlada pak, koja ima mogućnost da 
univerzitetu i po pozitivnim normama dade jednu stvarnu autonomiju, a 
ipak ne radi tako, ako se i ne ogrješuje o formalni zakon, kako mi mislimo, 
ali griješi gore, protiv nečega višeg, protivu kulture svoje zemlje i duha 
vremena. 


Univerzitet mora imati autonomiju, i ta autonomija ne bi smjela da 
počiva na milosti bilo koje vlade, nego na nedvoumnom slovu zakona. 
Zato mislimo da je bolje da otvoreno kažemo, da današnja naša univerzi- 
tetska autonomija, u pogledu imenovanja profesora, po pozitivnim propi- 
sima zakona nije dovoljno zaštićena, te da je u najmanju ruku zazorno 
nategnutim interpretacijama pokušati promijeniti štogod na smislu jednog 
Kuenova zakona, kad svaki čas možemo doživjeti da će i opet doći vlada 
koja će postupati kako joj to taj zakon omogućuje. Nastojmo radije da, 
što prije to bolje, uklonimo taj truli osnov naše »autonomije«, te da ga 
zamijenimo boljim i sigurnijim. Dotle, neka bude svaka vlada svjesna 
da čini veliko zlo kad predlaže univerzitetske profesore mimo profesorske 
zborove; a profesorski zborovi, opet, neka višim moralom i naučnim 
autoritetom svojih članova, te nepristranim vršenjem svojih dužnosti, osi- 
guraju sebi jednu stvarnu autonomiju«. 


6.) Koji su razlozi proti automiji? 


Koliko je meni poznato, dva se profesora protive autonomiji našeg sveu- 
čilišta; jedan je to izričito izjavio i kušao opravdati ,a drugi mu je odobravao. 

Opća situacija u svijetu i napose na našem sveučilištu imala bi da bude 
dovoljnim razlogom za ukidanje autonomije. Državni i društveni su prevrati 
pokopali i sveučilišne autonomije — pa nije valjda samo zagrebačkom sveu- 
čilištu potrebna autonomija! Na tome su se sveučilištu »zataškavale neke činje- 
nice«, pa je stoga opravdano da prestane autonomija. Danas to može da 
bude, jer više nemamo tuđinskih vlada. 


Ovi izvodi sami po sebi doista ne bi zaslužili da se na njih osvrćemo, ali 
držim da je u povijesti našega sveučilišta to prvi i jedini slučaj, da se nađe 
netko iz samog sveučilišta i na taj način ustane proti onome, što se oduvijek 
i opravdano smatra bitnim obilježjem digniteta sveučilišta. Ako i postoje 
prevrati u svijetu, zar je time rečeno da sve ono valja što je u time prevratima 

nastalo? Osuđivati neke nove društvene sisteme nema prava onaj, tko bi pod 
himbenom krinkom demokracije branio i provodio isto što i oni. A što se 
tiče »zataškavanja činjenica« koje su možda nekima poznate, ne može to 
da bude razlogom za ukidanje autonomije, dok se može sanacija provesti 
i drugim načinom. Pogotovo, kad Uredba niti ne spominje neko zloupotreb- 


ljavanje od strane svih fakulteta, za koje ona odsada važi, i to u cilju reorga- 
nizacije. 


7.) Kako je dosad bilo? 


Po navedenoj izjavi, sadašnja obrana autonomije polazi sa krive pretpo- 
stavke, kao da i danas još postoji »tuđinska« vlast. Međutim — i bez obzira 
na opće prosuđivanje tuđinske i netuđinske vlasti — obrana autonomije ima 
svoje opravdanje sasvim nezavisno od političkih kvalifikacija dotične vlasti, 
koja tu autonomiju ukida. No istini za volju moram i to reći, da sam kao 
delegat našeg sveučilišta prigodom sastavljanja zakona o sveučilištima bio 
svjedokom besprikornog, nadasve ispravnog i visokog držanja državne vlasti 
prema sveučilištima, koja su posve autonomno imala da sastave svoj zakon. 
Kad je pako jednom zgodom kasnije došlo do gaženja autonomije, sva je naša 
javnost sa sveučilištem zajedno svijesno se tome oduprla. Kako je to bilo u 
doba moje rektorske službe, moram i to napomenuti, da sam po zaključku 
senata neposredno Kralju iznesao pritužbu. Nakon onih borba sa državnom 
vlasti, mi i danas možemo i moramo da iznesemo svoje mišljenje pred bansku 
vlast, kako bi se izbjeglo tome da ne upadnemo u još lošije stanje negoli je 
bilo ono proti kome smo se nekoć borili. 


8.) Kulturni smisao autonomije. 


Sveučilišni nastavnici moraju biti zaštićeni od progona političke vlasti; 
za njihov ulazak u službu i odlazak iz nje ne smiju odlučivati razlozi stranačko 
političke naravi. To je samo jedna praktična primjena principa autonomije, 
ali već pri tome dolazi do izražaja njezin kulturni smisao. Zadaća je naime 
sveučilišnog nastavnika: naučno istraživanje i predavanje nauke budućoj 
inteligenciji u svrhu stručne izobrazbe. U oba se smjera odrazuje kulturna 
sposobnost naroda, i prema tome dobiva kulturni smisao autonomija utoliko, 
što ona omogućuje izvršenje navedene zadaće: jer se ona ne može izvršiti, ako 
nastavnik ne posvećuje život naučnom i nastavničkom radu bez bojazni, da ga 
politička vlast u tome radu neće smetati. U času, kad se nastavnik toj zadaći 
iznevjeri, gubi pravo zaštite u ime sveučilišne autonomije. Nitko neće s pravom 
odricati državnoj vlasti u tom pogledu nadležnost kontrole. Ali se jednako 
mora reći, da ta vlast dolazi u sukob s kulturnom zadaćom sveučilišnih profe- 
sora, ako bi po stranačko političkim kriterijima uvjetovala njihov položaj. 
Cim ta mogućnost nije isključena, nema garancije za autonomiju. 

Autonomija nije načelno povrijeđena time, što bi neka narodna vlast 
vodila računa o tome, da li su sveučilišni nastavnici ispravni u narodnom po- 
gledu. Ali to se prosuđivanje — da ne postane nasilje — mora ravnati po 
izvjesnim normama, koje političkoj vlasti daju moralno opravdanje. Autono- 
mija time postaje sinonim za demokratsko načelo, koje dopušta slobodu uvje- 
renja. Redovno se i događa, da je gaženjem toga načela skopčano ukidanje 
autonomije sveučilišta. Time nije rečeno da bi autonomija bila ukinuta, ako 
politička vlast (sastavljena od nesebičnih i za naroda zaslužnih pojedinaca) 
zahtijeva u prvom redu na sveučilištu, da profesori budu predstavnici narodnog 
morala, — ali to je sasvim nešto drugo od stranačke legitimacije, koja kadgod 
može da znači negaciju toga morala. Na sveučilište nikako ne bi spadao, tko 
je dokazao da mu je oportunizam mjerodavan u narodnoj orijentaciji, — a 
politički kameleoni, akrobati i dvostoličari to nedvoumno dokazuju. 

Kakogod dakle gledamo na položaj sveučilišnih profesora — u naučnom 
i nastavničkom, odnosno u političkom pogledu — autonomija ima svoje kul- 
turno opravdanje u tome, da sveučilištu daje mogućnost nesmetane oživotvorbe 
naučnih i nacionalno moralnih vrijednosti: a u tome se sastoji eminentno kul- 
turni interes naroda. 


9.) Preuređenje sveučilišta bez ukidanja autonomije. 


Narod, koji je sposoban, nastoji kako će sam sobom upravljati. U tu svrhu 
ima svoje upravljače, koji mogu biti dobri i loši. Ako su loši, nije to razlog 
da se narodu oduzme pravo na samosvojnost. Kad narod nije kadar da sam 
obračuna lošim upravljačima, može se desiti, da taj obračun izvede neprijatelj, 
pri čemu i narod strada. 

Analogno je sa sveučilištem: autonomni režim, zbog loših pojedinaca, može 
da ima nedostatke koji ugrožavaju objektivni interes sveučilišta. To se može 
očitovati na razne načine. Blaža je forma na pr. kad bi neki dekan u ime auto- 
nomije lupao šakom po stolu kao u birtiji, izdirući se na svoje kolege u ispitnoj 
komisiji. Ili kad bi neki dekan zahtijevao od ispitnog profesora da propusti 
lošeg đaka, jer se zauzela njegova tetka. Ili kad bi neki profesor pisao o struci 
koja mu nije poznata, recimo o balneologiji, a pri tom bi citirao filozofa Ba- 
cona, koji da je potpuno uništio skolastičku filozofiju (o kojoj je pisac, baš kao 
i o Baconu, savršeni ignorant), očito nema te autonomije koja bi tome profe- 
soru smjela dozvoliti od 24 sata dulji boravak na sveučilištu. 

Nije isključeno da bi se na jednom sveučilištu ukazala potreba revizije 
nastavničkog zbora u pravcu naučne istine, koju pojedinci predstavljaju. Pre- 
uređenje bi onda sastojalo u tome, da se onemogući stanje gdje bi netko bio 
decenijima aktivni profesor tako, da se to jedva razlikuje od njegove penzije. 
Nemoguće je da konkretno navodimo sve potrebe preuređenja ,ali nikako ne bi 
na posljednjem mjestu bilo pitanje o dotacijama nekih institucija, napose 
strućnih knjižnica, kraj kojih u našim prilikama naprosto nije moguće naučno 
raditi. A može li se smatrati uređenim stanje, da sveučilišni profesori materi- 
jalno daleko zaostaju za mnogim položajima, gdje su zahtjevi u pogledu spre- 
me daleko manji? — 

Hoće li se, dakle, pristupiti pravilnom rješavanju tih pitanja, ne može se 
smatrati podesnim sredstvom ukidanje autonomije, čime je otvorena moguć- 
nost baš najmanje pravilnom rješavanju. Kaošto samouprava naroda, tako i 
sveučilišta, zavisi o tome da li je ona predana u ruke najsposobnijima i za 
narod odnosno sveučilište najzaslužnijim pojedincima. Ima više načina kako 
se to može ustanoviti: Ako se preuređenje prepusti najboljima, bivaju oni no- 
Sioci autonomije u eminentnom smislu. Tako državna vlast zasvjedočuje, da 
joj je u intenciji jedino interes sveučilišta. Stjepan Zimmermann. 


sov o o o 
Kujiževvni neikazi 
GIOVANNI PAPINI: ITALIA MIA 
(Vallecchi—Firenze, 1939.) 


Moderna je Italija odavno tražila čovjeka, koji bi joj sažeo dušu u jednu 
sintezu, kvintensencu, totalnu viziju, koji bi objavio i Talijanima i strancima 
genij, povijest, filozofiju povijesti, duhovne linije Italije, koji bi svratio 
pažnju na bitno, na osnovnu povijesnu misiju, na tajne, makar evidentne, ali 
zato manje zapažene. : 

I eto našao se najpozvaniji: Giovanni Papini. Čovjek, koji je u ličnom 
doživljavanju i najintenzivnijoj unutarnjoj borbi umjetnika i filozofa pretražio 
i prekopao sve knjige, sve misli, sva djela svoje zemlje, koji nije prestao 

krvavo obračunavati sa filozofima, piscima, pjesnicima, umjetnicima i.vođama 
Italije i Evrope od prvoga djela (»II crepuscolo dei filosofi« 1906.) 
do predzadnjega (»Storia dellaletteraturaitaliana«. Vol. I. Duo- 
cento e Trecento. — 1937.) — stvorivši u tom razdoblju čitavu biblioteku 
knjiga i eseja; — koji se poput biblijskoga Jakova sa anđelom uhvatio u koštac 
najprije sa samim Kristom (Storia di Cristo«, 1921.), pa sa universalnim 
genijem Zapada (»Sant' Agostino«), zatim sa Julijem Cezarom (»Cristo 
Romano«, 1923.), sa Ivanom, Lukom, Markom i Matejem (Gli Evange- 
listi«, 1924.), sa asiškim pjesnikom Sunca (»San Francesco, 1932.), sa 
osnivačem jake Družbe (»SantignatiodiLoyola«, 1928.), sa Petrarkom 
i Michelangiolom  (1927.), sa Manzonijem (»Alessandro Manzoni«, 
1923);! — koji je konačno imao kuraže a i moralno pravo da razotkrije infer- 
nalnu anarhiju Evrope (»G o g«, 1931.), da se zatim vrati svome »ocu učitelju« 
i kao »katolik, i kao umjetnik, i kao Firentinac« (»Dante vivo«, 1923.), a 
onda opet s njime i preko njega u duhovne ponore talijanskoga Duecenta i 
Trecenta oblikujući u najoriginalnijoj formi (»una storia della letteratura.., 
educativa, cioć morale, civile, progmatica«) vječne likove: Jacopone da Todija, 
Guida Cavalcantija, Dantea (po drugi put u novoj obradbi od preko sto stra- 
nica), Petrarcu, Bocaccia, Caterinu de Siena i dr. 

Udruživši u sebi znanje, golemu erudiciju, filozofsku prodornost misli i 
umjetničku intuitivnu neobuzdanost, moralnu i religijsku čistoću pogleda te 
rječnik i izraz najvećega pisca suvremene Italije, a ponajviše ljubav prema 
svojoj zemlji (»il fortissimo e caldissimo amore che sempre ebbi per la mia 
terra, per la mia patria, per la mia Italia«), Papini je, pored velikoga posla 
oko Michelangela i talijanske Renesanse, upravo usput pružio svijetu »mali 
svezak, ali velika zahtjeva i visoke ambicije«; — knjigu »Italia mia«. 

Ovo djelo je istodobno umjetnički predložak za jednu veličanstvenu 
himnu Italije i otkrivanje bitnih karakteristika talijanskoga genija; povijest, 
ali još više filozofija povijesti, pače filozofija historijske misije nove Italije. U 
sedam jezgrovitih eseja nalazi se sedam puta sedamdeset i sedam razotkri- 
venih problema, kroz koje čitalac zbunjen i uzdignut ulazi kao kroz portale 
ljepote, misli i vidovitosti u carstvo Cezarovo, Danteovo, Michelangelovo, 
Manzonijevo, Mazzinijevo, Mussolinijevo... 

Najprije vizija jednoga staroga mediteranskoga poluotoka, koji se od 
vječnih alpinskih ledenjaka protegao poput hrasta sa dva ogranka, od kojih 
jedan teži prema zemlji bogova — Grčkoj, a drugi prema zemlji čudovišta — 
Africi. Sa ovim drugim ogrankom kao da se sljubila trokutasta Sicilija, nalik 
na vječni plod. I tako se spojiše ledenjaci i hladni izvori sa azurnim proljetnim 
pejsažima i vratima tropskih žega. Italija je most dvaju svjetova, prebačena 
između »Nibelungen«-a i »tisuću i jedne noći«. Ona je u neku ruku za Evropu 
ono, što je Evropa za Aziju »gdje je najjače urodila uljudba i gdje se sklonio 
duh«; otvorena svim stranama svijeta, izložena svim kontinentima, »čvrsta i 
cvijetna staza između Sjevera i Juga, kompedij svih zemalja, začetak i pri- 
bježište svih civilizacija«. Čudesni mikrokozam onoga makrokozma, koji se 
zove zemlja. Tamo se nalazi Germanija u kaštelima i gradićima Tridentinskim, 
Bizant u Veneciji i Raveni, Grčka u Pestu i u Selinuntu, Španija u Napulju, 
Normani u Apuliji, Muslimani u Siciliji, Feničani u Sardiniji. 

Nemoguće je slijediti i reproducirati sve Papinijeve zanose i slike nenat- 
kriljive njegova imaginacije, kad skicira točke »za himan Italiji«: ta njemu se 
»nigdje na svijetu ne destilira tako svijetlo u vinu, nigdje ne sublimira tako 
pokret u mramoru, nigdje se ne oplemenjuje tako stablo u kolonu, nigdje 
se mudrac tako ne izdiže do sveca, nigdje se volja tako ne pretvara u moć« 
kao u Italiji. Nitko nije tako pisao o cjelokupnoj, konkretnoj i apstraktnoj, 


1 Svi su ovi eseji sakupljeni u knjizi »Glioperaidellavigua« (1929.) 

vidljivoj i nevidljivoj, vanjskoj i unutrašnjoj Italiji kao ovaj zaljubljeni mag 
riječi i slike. Sve je njezine rijeke i obale, i jezera, i šume, i perivoje, i cvi- 
jeće, i proljeće i zime obuhvatio jednim zagrljajem; dirnuo je u sve žive i 
sve mrtve, sve napore i sve ljepote, svu slavu i svu borbu, da dosegne rukom 
onu pravu, autentičnu Italiju; u svom njezinu kompaktnom integritetu, u 
njenoj duhovnoj čudovitosti, u njenoj realnoj i fatalnoj punini kao neki 
autonomni svijet usred svemira, kao neki »izgubljeni raj«. 
Čini se na prvi mah, da je to sve skupa neko hvalisanje i rječita baha- 
tost oholice i pobjednika, ali naprotiv ništa ne bi bilo dalje od istine nego 
ovakovo shvaćanje Papinijeve knjige. On je doduše Talijan, do posljednjega 
nerva i u najsitnijem detalju svoje misli i svoga izraza i ne štedi smione 
superlative, ali njegova izlaganja i kad zapadnu u skrajne panegirike i ne- 
skromna poređenja uvijek imaju čvrsto tlo pod nogama, tlo od činjenica, 
od dokazne snage, od vjere, od moralne superiornosti i t. d. 


Tako na pr. kad on u poglavlju »Caratteri del genio italiano«, u formi 
pisma jednome strancu, veli, da bez Italije Evropa ne bi bila Evropa, a 
svijet da bi bio kudikamo gori, bjedniji i barbarskiji, te da je »italijanski 
narod neprestani gospodar po svome zvanju i po svojoj biti«, onda vas ni 
jedan časak ne ostavlja u skeptičnoj dvoumici i šutnji, nego vas upravo 
obasipa činjenicama, imenima, kulturnim djelima i veličinama u tolikoj 
mjeri i u takovoj formi, da na koncu osjetite, kako je i vaša kulturnost 
sazrela baš na tim izvorima. 

Ta zar nije istina, da od V. vijeka dominira Italija zakonima; od VI. 
pa dalje naukom i disciplinom Rimske Crkve; od XI. do XV. trgovačkom i 
pomorskom hegemonijom; od XIV. sa cijelim XVI. sa sjajem umjetnosti i 
prestižem znanja; od XVII. do XIX. sa čarobnjaštvom muzike i znanosti — 
od Monteverdija do Verdija, od Galilea do Marconija; u početku XIX. da 
je jedan Talijan, Napoleone, htio iznova zagospodariti Evropom oružjem i 
zakonima; a malo kasnije, da ju je drugi Talijan Mazzini htio ujediniti u 
bratstvu građanskoga misticizma. Tek što su iščeznuli u barbarskome alu- 
viju posljednji imperatori, iskrsavaju rimski Biskupi, heroji i vođe Evrope. 
Tek što je duhovni autoritet velikih papa, od Grgura VII. pa dalje, počeo 
opadati, niču iz Venecije, iz Geneve, iz Toskane i Lombardije novi gospodari 
Zapada: juristi, teolozi, moreplovci, bankari, — a malo zatim suvereno za- 
vladaju humanisti, pjesnici, slikari, kipari, arhitekti, prava gospoda evrop- 
skoga duha, iniciatori i stvaraoci nove zapadne kulture; da su neprestani 
tvorci zakona, od rimskih i kanonskih, preko duhovnih (»Regule pastoralis« 
od Grgura Velikoga), papinskih (»Dictatus Papae« od Grgura VII.), civilnih 
(Castiglione, Della Casa), političkih (Machiavelli), fizičkih (Galileo), narodnih 
(Vico), pa sve do socijalnih (»Carta del lavoro« od Mussolinija). Pored ove 
osebine vladanja i davanja zakona Italija je uvijek imala ukorijenjen smisao 
za velike stvari. Nema grandioznije filozofske arhitektonike od »Sume« sv. 
Tome; nema ljudske pjesme, koja bi tako obuhvatila i nebo i zemlju, kao 
što je »Divina Comedia«; nema nigdje koncepcije i proporcije kao što su one 
u Cappelli Sistini; nema otkrivača kao Colombo. 

»Nije to oholost, uvjerava Papini, jer nas naše najstarije iskustvo uči, 
da vladati znači služiti. Ne vlada sigurno onaj, tko ne sluša pravednih i pri- 
rodnih želja poniznih«. Italija je uvijek bila u službi drugih naroda, njezin 
duh nije kantonalnoga nego universalnoga karaktera. »Rimski Imperij, rimsko 
pravo, rimska Crkva, talijanska Renesansa i talijanski Risorgimento — sve 
su to kreacije, koje se većinom duguju našemu narodu, ali koje su prešle 
granicu samo jedne domovine. Talijanski genij je duboko nacionalan nadasve 
kada je evropski, ekumenski, katolički, to jest universalan.« To je Papinijev 
leitmotiv, naročito kada tumači, kako se ne može biti universalan, a da se 
ne prime i sintetirizaju svi mogući elementi, i u toj sintezi organički stvori 

vrijednost, koja je u biti svojoj universalna. »Tutte le volte ćhe IItalia & 
stata ed &č veramente italiana & anche profondamente cristiana, cioč catto- 
lica« (Uvijek kadgod je Italija bila i jest uistinu talijanska, onda je i duboko 
kršćanska, to jest katolička). 

Na prigovor, da je fašizam grubo prekinuo sa talijanskom tradicijom, 
odgovara Papini, da oni, koji tako misle »nisu ništa shvatili od prave povi- 
jesti Italije.« — »Fašizam je, među ostalim, posljednja borba za duhovnu ne- 
ovisnost Italije. On je strgao odijela, koja nam nisu pristajala, pokidao je 
maske, koje su skrivale naše istinsko lice, opet je našao i obnovio principe, 
koji su povratili naše stare aristokratske republike i naše signorije: auktoritet 
države i jedinstvo zapovijedi.«! 


Praveći ispit historijske savjesti »a volo d'aquila« (orlovskim letom), 
utvrđuje cikluse padanja i dizanja, stradanja i pobijeđivanja talijanskoga na- 
roda, pa odmah prelazi na poglavlje »Filozofia della storia d'Italia«. 


Tri su bitna pokreta života talijanske nacije: od razdrobljenosti k jedin- 
stvu, od prevlasti tuđinaca k nezavisnosti i od jedinstva i nezavisnosti k eks- 
panziji imperija. Najnoviji događaji otkrivaju Papiniju ispunjeno ponavljanje 
ciklusa, koji se u dva maha eto ponovio na apeninskom poluotoku: Trideset 
vjekova od invazije EtruskA do osvojenja Abesinije mogu se podijeliti u 
gedam perioda nejednake duljine i formirati dvije serije, koje se ponavljaju 
u istome redu. To su: 


1. Fragmenti CKI.—III. st. prije Krista). 

2. Jedinstvo čitavoga poluotoka sa Rimom (od 222. prije Krista). 

8. Rimski imperij (od 206. prije Krista — osvajenje Španije — do raspa- 
danja Imperija u prvim vjekovima V. st. poslije Krista). 

4. Ujedinjenje pod barbarskim kraljevima (sve do 568., koja znači novu 
podjelu poluotoka zbog langobardske invazije). 

5. Drugo komadanje Italije u mnoštvo država i državica (od 568.—1870.). 

6. Drugo ujedinjenje Italije (1870. do prvih osvajanja u Africi). 

7. Drugi Imperij talijanski (1885.— Eritreja; 1911. — Libija i Dodekanez; 
1936. Abesinija; 1939.— Albanija 1 t. d.). 

Dakle dva puta raskomadana, dva puta ujedinjena; dva puta sjedište i 
gospodarica imperija. Dva puta razmrvljena migracijama i tuđinskim inva- 
zijama; dva puta teško ujedinjena, prvi put od Rima (500.—222. prije K.) a 
drugi put od Piemonta (1848.—1870.). 

Iza ujedinjenja slijedi ekspanzija. Ili rob ili gospodar nikada se ne za- 
dovoljava polovičnim mjerama. 


Osim toga Papini neizbježivo zapaža vitalnost i snagu obnavljanja plo- 
donosnih epoha, cikluse intelektualne i političke moći bez ikakova namje- 
štanja i falsificiranja, pače sasvim prirodno jasno i kao da je samo od sebe 
razumljivo. Naročito ističe crvenu nit talijanske historije, a to su režimi 
ličnoga autoriteta. Papini ih tumači kao plod prirođenoga nepodnošenja oli- 
garhij&, kojekakovih družina i klika. Naprotiv Italija je uvijek voljela dati 
povjerenje ljudima jake volje i ljudima, koji su skloni narodu. Talijanski 
narod je uvijek bio svijestan, da mnogo njih i previše njih vodi državu i 
narod u propast, u nered; istotako da vladavina pojedinaca — gluhih, ego- 
ističnih i tvrdih — manje vrijedi od auktoriteta jedne glave, koja skladno 
ujedinjuje sve potrebe, sve želje, sve nade naroda u svojoj vlasti. Za ovu 
tezu je Papini imao od Cezara do Mussolinija uistinu veliku galeriju impe- 
ratora, diktatora, knezova, vođa i ličnosti, koje su Italiji pribavile slavu i 
blagostanje. 


1 U tom istom smislu je shvatio fašizam i francuski pisac Henri Massis 
(Les Chefs, 1939.). 

Dakako sve bi to bilo uzalud, da nije bilo naroda, kojemu je Papini ne- 
suzdrživo spjevao najljepši dio svoje knjige. 

U poglavlju »Duhovne crte Italije« pisac divnom umjetničkom intuicijom 
i enciklopedijskom snalažljivošću i lakoćom utvrđuje četiri značajne crte: 

1. Italija je »contrada delle tombe i »cultrice della mor- 
te« — (staza grobova i štovateljica smrti). 


Nema mjesta na svijetu, osim staroga Egipta, koje bi moglo pokazati 
posjetiocima toliko obilje grobova, sarkofaga i grobnih natpisa. Najslavnija 
mjesta Italije su utočišta smrti: od etruščanskih grobova u Perugi do Adria- 
nove goleme zgrade u Rimu; od grobova u Ravenni (Teodorik, Galla, Placi- 
dia, Dante) do sarkofaga u Bologni i Veroni; od rimskoga Pantheona do 
Camposanta u Pissi. Najslavnija cesta na svijetu, obrubljena je nadgrobnim 
spomenicima sve do Brindisija; jedna od najslavnijih crkava u Italiji, Santa 
Croce, prepuna je slavnih grobova. Dvije najveće bazilike svijeta dižu se na 
grobovima sv. Petra i sv. Pavla. 


Umjetnost pruža isti aspekt: od »Danza dei morti« (Plesa mrtvih), od 
Clusona i »Trionfo della morte« (Triumfa smrti) od Orcagne do »Posljednjega 
Suda« u Sistini. Najveće Michelangelovo djelo imala je biti grobnica Julija 
II. a njegova remekdjela se nalaze na grobovima Medicejaca u Firenzi. 

Još više pjevaju o smrti pjesnici: Sv. Franjo i Jocopone zazivaju je kao 
sestru i spasiteljicu; Dante putuje kroz tri carstva umrlih; Petrarca stvara 
svoju liriku inspiriran od umrle žene; slijedi dugi niz pjesnika kroz sve vije- 
kove do divne Ungarettijeve: »Inno alla Morte«. 


Italija je muzej najslavnijih grobova. Papini zaključuje: mladosti, sve- 
cima i pjesnicima najbliža je ideja smrti. Tko uvijek na nju misli, duhovno 
je svladava. Tko uza se ima uvijek nazočne svoje pokojnike, oživljava ih 
snagom fantazije i istom preko njihove smrti oživljava njihovu veličinu. 
Slavljenje smrti je izraz života vječnoga i vjere u vječnost. 

2. Pored smrti ideja ljubavi dominira u čitavoj talijanskoj umjetnosti 
i životu: to je ljubav prema Bogu, ljubav prema ženi i ljubav prema domo- 
vini. Dante je ujedinio sve tri i zato je najveći. 

3. U Italiji je uvijek bilo ljudi, koji su objašnjavali budućnost i voljeli 
prošlost. To je zemlja povjesničara i prorokaA (Vergilijeva IV. Ecloga, Gio- 
achino da Fiore, Giovanni da Parma, Dante, Savonarola, Tommaso Campa- 
nella, Giuseppe Mazzini, Giovanni Bosco). 

4. Sva talijanska umjetnost je inspirirana identičnom voljom: izvući iz 
realnosti bitno, a nikada ne pasti u verizam. To je prva tajna talijanske 
umjetnosti i njezine veličine. — Nihelenska idealizacija, ni bizantski hijera- 
tizam, ni gotska stilizacija, ni flamanski verizam, ni neoklasični shematizam, 
ni francuski nadrealizam nego uvijek realnost, ne kopija, koja je realnija 
od istinitosti. Talijan ljubi ljudsku stvarnost iznad svega, ne gubi se u l]le- 
gendama, u fantastičnosti, u mitosu, uživa u jasnoj, čistoj, autentičnoj, slo- 
bodnoj konkretnosti, jednom riječi u istini. 

U čitavoj je knjizi najinteresantnije poglavlje »Italija i Evropa«. Tu se Pa- 
pini javlja kao političar. Ako se uzme u obzir da je ova knjiga doštampana u 
mjesecu studenom 1939., onda za današnje perspektive Papinijevo političko 
razmatranje ima profetski karakter i mogli bi u Italiji izazvati čitavi pokret 
među intelektualcima, a eventualno i zanijeti čitavo javno mišljenje. 

Nada sve je vrijedno, da se upoznamo s tim novim i sasvim originalnim 
mišljenjem o novoj Evropi u vezi sa ulogom Italije. 

»Zapadna civilizacija je u opasnosti. 

Da se spasi, potrebito je prije svega duhovno i političko jedinstvo 
Evrope. 

Jedinstvo Evrope može biti stvoreno samo od Italije — i bit će stvo- 
reno od Italije.« 

Ovaj kratki, suhi i apodiktički ton zadivljuje i iznenađuje. Odakle Papi- 
niju smionost, da ovo napiše 1939. godine, a da se ne izvrgne kritici, bes- 
konačnoj i jalovoj diskusiji, a što je najgore skrivenom posmijehu svih onih 
patentiranih učitelja Evrope sa londonskih, pariških, ženevskih i moskovskih 
govornica? 

Papini je ipak dobro promislio i školski sumarno nanizao točno devet 
argumenata za svoju gornju tezu, a odmah iza toga sedam odgovora na 
sedam objekcija: 

Prvi razlog: Italija je već jedamput, kroz pet vjekova za redom, odr- 
žala političko jedinstvo velikoga dijela Evrope (Rimski Imperij). 

Drugi razlog: Italija je već jedamput, barem kroz deset vijekova, 
održala duhovno jedinstvo velikoga dijela Evrope (kršćanstvo pod vodstvom 
Rimske Crkve). 

Treći razlog: Italija je u svakom stoljeću dala velikih državnika i 
upravljača, više nego i jedna druga nacija, od Gracha i Sule do Cavoura i 
Mussolinija. Pače i tuđim zemljama je davala vođe (Mazarin, Alberoni, Buo- 
naparte i t. d.). Crkva je u Italiji našla najviše velikih ljudi za upravu svoje 
institucije. Dosta je spomenuti zadnje: Consalvija, Rampollu i Gasparrija. 

Četvrti razlog: Znanost vladanja stvorena je u Italiji (Machie- 
velli, Masca, Pareto i t. d.). 

Peti razlog: Prvi, koji je pokušao ujediniti sve kršćanske države 
Evrope protiv zajedničkog neprijatelja, bio je jedan papa Talijan (Enea 
Silvio Piccolomini, Pio II. 1452.); posljednji, koji je pokušao ujediniti cijelu 
Evropu bio je Talijan Imperator (Napoleon od 1804.—1814.). 

Sesti razlog: Italija je poslije opće buntovnosti iza svjetskoga rata, 
Prva od svih evropskih naroda znala naći i u praksu provesti one principe 
reda i auktoriteta, koji će nužno morati inspirirati i provesti jedinstvo Evrope. 

Sedmi razlog: Italija se prva od svih evropskih naroda rezolutno 
oprla boljševizmu, najvećem rušitelju zapadne kulture. 


Osmi razlog: Talijanski duh je uvijek osjećao i mislio universalno i 
kao takav vršio evropsku misiju. (Rimsko pravo, Rimska Crkva, Renesansa. 
Mazzini je rekao, da se ne ide u Rim i da se ne može ostati u Rimu bez 
jedne universalne ideje). 


Deveti razlog: Talijanski duh ima neprevarljivi instinkt harmonij- 
ske sinteze svih suprotnosti u duhovnom i građanskom životu. Nije on, na pr. 
ni ateističan ni teokratičan; ne traži izjednačenje klasa, niti vladavinu jedne 
klase nad drugom; ne uništava privatno vlasništvo i PRES inicijativu, ali 
se uvijek protivi prevlasti kapitalizma i t. d. 

Svi ovi Papinijevi razlozi nemaju jednaku snagu uvjerljivosti, ali svi 
skupa objašnjavaju iskreno mentalitet suvremene Italije. Ne radi se pače ni 
o tome, da li Papini ima pravo ili nema pravo; važno je, da Papini ovo ispo- 
vijeda sa vjerom, koja ruši sve zapreke. Ovo je u melanholičnoj i razrovanoj, 
demokratskoj i boljševiziranoj Evropi jedinstveno vraćanje vjere u sebe i u 
principe universalnoga karaktera. Onaj tko ima kuraže, da sve ovo kaže, i 
to da kaže prvi i dokaže prvi, taj ima i neko pravo, da o sebi i govori kao 
o prvome, makar se to nekome činilo neskromno i nametljivo. Danas svijet 
više ne gleda kako nešto izgleda nego kako u stvari i istinitosti jest. Maske 
i fasade su popadale. Traži se istina! 

Sedam objekcija detaljnije (u ideološkom smislu) obrađuje i razrađuje 
ovih devet razloga. Papini se pri tom naročito brani od prigovora, da je 
Italija imperijalistička nacija, prepuna oholosti i pohlepnosti i da prema tome 
ne može biti sposobna izvršiti jedno djelo, za koje se traži altruizam, nezain- 
.teresiranost, umjerenost i duh pravednosti. 

»Italija može odgovoriti, da ona nije nikada stvarala svoj vlastiti mitos, 
stvar židovskoga podrijetla, izabranoga naroda, određena da vlada svijetom. 

Talijani znaju, da svaki narod ima svoj čas u razvoju 
kulture, i vlastitu misiju, čednu ili visoku u povijesti 
svijeta. 

Tvrditi da talijanski narod posjeduje u većoj mjeri nego drugi, smisao 
universalnoga i politički genij, nije oholo hvalisanje nego istina, koji su 
uvidjeli i spoznali i stranci. 

Nikakova oholost ni pohlepa ne mogu nagnati Italiju na ujedinjavanje 
Evrope, na težak, skup, opasan i risksentan posao. Ta radi se o ujedinja- 
vanju a ne o zaposjedanju Evrope. Radi se o služenju općemu 
dobru, o žrtvovanju našega mira možda za vjekove, o radu za manje 
prilagodljive i radljive, o preuzimanju preteške odgovornosti; u jednu 
riječ o upravljanju a ne eksploatiranju. 

Italiji, kad bi gledala samo na svoj interes, ne bi konveniralo natovariti 
sebi tako težak teret; njoj bi naprotiv bilo bolje složiti se sa dvije ili tri 
sile, koje hoće da vladaju na zapadu i na istoku i izvući od njih — mate- 
rijalna i vremenita dobra — koja može očekivati i zahtijevati. 

Ako pak Italija nameće sebi na glavu strahoviti podhvat ujedinjenja 
Evrope i spasavanje kulture, sigurno je ne potiču na to dobit ili nađutost 
nego izvršavanje poziva jedne herojske misije.« 

Na pitanje, kakovim se sredstvima i kakovom akcijom može ostvariti 
jedinstvo Evrope, Papini daje enigmatičan odgovor, kojemu više nedostaje 
konkretne jasnoće nego dubine i vjere prema onoj — blaženi oni među bla- 
ženima, koji shvaćaju i ono, što nije bilo rečeno. Značajno upozorava na 
dvije talijanske knjige, koje ujedinjene predstavljaju veliki manuel talijan- 
ske politike: »De monarhia« i »Il Principe«. Dakle treba stvoriti 
nešto o čemu je sanjao Danteov kršćanski genij pomoću realističkoga Ma- 
chiavellijeva iskustva. . 

»De Monarnhia« kao da je stvar mrtva, »Il Principe« kao da je stvar 
đavolska; ujedinjene dat će mu život a Sotoni smrt. Danteovsku utopiju će 
omogućiti konkretni machijavelistički pragmatizam; a previše ljudski račun 
Tajnikov bit će očišćen i sublimiran visokom vizijom Pjesnikovom. Il Prin- 
cipe bez De Monarhia je previše zemaljski; De Monarhia bez Il 
Principe je previše sterilna i neuporabiva. »Budite jednostavni kao go- 
lubovi, a lukavi kao zmije«. Imajući u vidu jedno i drugo djelo, više u duhu 
nego po slovu, Italija će moći povesti Evropu u zazvano jedinstvo.« 

Papini je previše stvaran i dubok pisac, a da bi se samo poigravao duho- 
vitim literarnim simbiozama. Na drugom mjestu piše: »Italija je danas pos- 
ljednja tvrdjava onoga što tvori i što će ponovno uspostaviti jedinstvo 
Evrope: Pax Romana i Kristova Crkva. Nama, našim sinovima, 
našoj unučadi je označen strahovit posao da spasimo ove dvije posvećene 
institucije, ali ne samo da ih spasimo nego da ih ponovno unesemo u Evropu, 
da, kako bi se nastavile one superiorne civilizacije, ljudske i božanske, koju 
one promiču, štite i utjelovljuju.« 

Previše je teško upuštati se u kritiku ovako zamašnih misli od ovako 
velika duha u ovako veliko i jedinstveno doba. Možda će samih nekoliko, ne 
godina, nego mjeseci. i dana izreći apokaliptičan sud o svemu ovome. 

Nama je za sada dosta čuti, znati i razmisliti, jer nas sa Papinijevom 
Italijom ne dijeli nego spaja samo Jadransko more... D. Žanko 


| POLJSKA LIRIKA 
Izdanje Zabavne biblioteke, Zagreb 1939. (Kolo L, knj. 602) 


Poljska je književnost, pored svega nastojanja Zabavne biblioteke i dru- 
gih izdavačkih poduzeća, kod nas dosta malo poznata. Za prosječnog Hrvata 
poljska je književnost još uvijek Sienkiewicz, eventualno Prus i, možda, Že- 


428 


romski, a od pjesnika Mickiewicz i Slowacki. Rijetki su koji su pročitali — 
mislim, naravno, u prijevodu — bilo koje djelo Kossak-Szczucke, Kadena, 
Nalkowske ili Reymonta, a za Ossendowskoga još i danas mnogi misle da 
je Rus. Marija Dombrowska, koju sam po prvi puta sreo baš ovdje u Zagrebu, 
našoj čitalačkoj publici uopće nije poznata, ma da se inače ubraja među 
savremene poljske spisateljice, a feljtonista Nowakowski smatran je danas 
— zahvaljujući vanrednoj prevodilačkoj vještini J. Benešića — najboljim 
predstavnikom savremene poljske literature uopće. Kad je tako s prozom, 
koja se ipak kud i kamo više čita i prevodi nego čista poezija pisana stihom, 
nije čudo što je poljska lirika, naročito ona savremena, nova ovdje gotovo 
sasvim nepoznata. To je veća zasluga Zabavne biblioteke, a u prvom redu 
gg. Andrića i Benešića, što su odlučili da u ovo za Poljake tako teško doba 
izdadu zbirku poljske lirike. 

U predgovoru dao je Benešić kratak, koncizan pregled cijele poljske knji- 
ževnosti. To nije nikakva učena studija protkana svim onim literarno-histo- 
rijskim balastom na koji smo navikli u člancima o književnosti, to je u 
pravom smislu jezgrovito, kratko i popularno napisani pregled, koji će sva- 
komu dati jasnu i plastičnu sliku o glavnim zbivanjima u poljskoj književ- 
nosti. Lijepo je što Benešić na više mjesta ističe kako su djela ponekih važ- 
nijih pisaca prevedena i na hrvatski jezik, ukazujući tako posredno na 
duhovne veze koje su nas u prošlosti vezivale s Poljacima i s njihovom knji- 
ževnošću.! Ovomu očito služi i popis poljskih knjiga izdanih u hrvatskim 
prijevodima u Zabavnoj biblioteci dodan na kraju knjige. U Bilješkama i 
objašnjenjima (str. 213—220) dane su kratke karakteristike pisaca i njihovih 
djela. Neke su od njih (na pr. ona o Slowackom i dr.) vrlo dobre, pisane 
lijepim, lakim i zanimljivim stilom, koji nam je već otprije iz drugih Bene- 
šićevih djela poznat. 


Za razliku od Ruske lirike,* koja počinje s Puškinom, ova antologija obu- 
hvaća poljsku liriku sve tamo od XVI. stoljeća pa do naših dana. Ovakav 
opseg imade svoje i dobre i slabe strane: dobre u toliko, što nam — barem 
u teoriji — kao u kakvom kaleidoskopu pruža sve ono što je po redaktorovu 
mišljenju u različnim periodama poljskog lirskog stvaranja najbolje, najljepše 
i najizrazitije, a slabe opet u toliko, što na urednika stavlja dvostruki gotovo 
podjednako teški zadatak: 1) da ih svega lirskog obilja cijelih stoljeća iza- 
bere ono, što je doista najvrednije i za određeno doba ili određenog pisca 
najkarakterističnije, i 2) da ujedno nađe i ljude, koji će to umjeti tako pre- 
vesti, da se i u prijevodu osjeti svaka, pa bila ma kako fina, nježna ili snažna, 
nijansa pjesničkog izražaja. Ovo je drugo, rekao bih, još i teže od prvoga. 
Schopenhaueru ni prijevod sasvim običnih izraza nije bio daleko od providne 
kopije ili manje ili više uspjela falsifikata, pa kako da se to onda ne osjeti 
u stihu, kojemu se ritam — po Claudelu — intimno slijeva u jednu cjelinu 
s autorovim dahom, te je isto tako subjektivan i neposredan, kao što je ne- 
posredan i naš život i dah kojim dišemo. Baš zato je ovaj drugi zadatak tako 
težak: pjesnika može čovjek shvatiti i u sebi osjetiti, ali prevesti ga može 
u punom smislu opet samo pravi pjesnik, i to takav pjesnik, koji i sam 
osjeća ili može da osjeća upravo onako, kako je osjećao i sam autor. Jedino 
on će naći adekvatne nijanse, koje će dati cijelu skalu osjećaja što ih je 
umjetnik-autor obavio riječima svoga originala. Drugim riječima, čovjek 
može biti i vrlo dobar, pa i odličan pjesnik i prevodilac, da mu zato ipak 
prijevodi jednih lirskih pjesnika uspiju bolje i neposrednije nego drugih, 
koji su mu možda, ako i ne po svojem osnovnom tonu, a ono po svojim 
finim nijansama, po svemu onome što pjesmi daje posebnu, individualnu 


1 V.i Benešićev prijevod Asnykove poslanice iz Albuma dla Zagrzebia. 
* Ruska lirika. Izdanje Zabavne biblioteke, knj. 601. ; 

boju, nekako tuđi, gotovo bih rekao nepristupačni. Odatle onda nastaje pri- 
rodna potreba da se u svim ovakvim kolektivnim antologijama kao što je 
ova, koja leži preda mnom, ako i ne za svakog samostalnijeg pjesnika, a ono 
barem za svaki pjesnički tip nađe po koji taj prevodilac, koji će udovoljavati 
zahtjevima što sam ih gore spomenuo. Znam da to nije lako, i da je to u 
većini slučajeva iz tehničkih razloga (ne poznavanja jezika etc.) gotovo ne- 
provedivo, pa zato se nimalo ne čudim što tome nije udovoljeno ni u Bene- 


šićevoj zbirci, u kojoj je on sam morao prevesti ni manje ni više nego 45 
(od svega 62) različnih lirskih djela (19 autora, od toga samo Tužaljke Kocha- 
nowskoga iznose preko 20 strana). Neki su od ovih prijevoda (na pr. »O panu 
Tralalinskim« Tuwina, pa »Szumi w mej glowie« Wierzynskoga, »Szczerošsć 
kawalerska« Stan. Morsztyna i dr.) svojom lakoćom i virtuoznošću pravo bi- 
serje u kojem se Benešićeva briljantna sposobnost uživljavanja pokazuje u 
svom svojem sjaju, dok su opet neki drugi (Kasprowicz, pa neke Tužaljke 
Jana Kochanowskoga) već nešto slabiji, kao da ih je prevodilac prevodio 
samo zato da njima nadopuni već gotovu zbirku. Ova se nejednakost osjeća 
nekako posredno i u vanjskom omjeru, u kojem su dani pojedini predstav- 
nici novije poljske lirike. Dok je Tuwin, koji je Benešiću možda najbliži, 
zastupljen sa 11 pjesama, Wierzynski sa 5, a Asnyk i Staff sa po 4, dotle od 
Kasprowicza, najsnažnijeg i ujedno najplodnijeg predstavnika Mlade Poljske, 
nema nego dvije, a od Norwida čak ni jedne. Osim toga ne znam, je li baš 
bilo tako prijeko potrebno da se dade cijeli ciklus »Trena« Jana Kochanow- 
skoga, kada su oni i onako dosta neujednačeni te ovako kao cjelina na pre- 
vodioca stavljaju gotovo prevelike zahtjeve. Možda bi bilo bolje da se je 
dao samo manji izbor (na pr. Tren V., VIII, XI. i XVI., koji su doista maj- 
storski prevedeni), pa da su mjesto toga u antologiju ušli još neki noviji 
lirici kao Slonimski, Lesmian, Lechon, Zegadlowicz, a eventualno i koji pred- 
stavnik »awangarde« i najmlađeg pokoljenja (Przybo$, Lesman-Brzechwa, 
Bak ili dr.). Karakteristično je nadalje da u ovoj zbirci nema ni jedne žene. 
Ne znam zašto. Već je Hranilović prevodio Konopnicku (u »Vijencu«), a 
Pawlinowska-Jasnorzewska, ma da ne spada među Skamandrite, ipak u sa- 
vremenoj poljskoj lirici zauzima mjesto ravno Wierzynskomu, ako ne i Tu- 
vinu, pa je nije trebalo mimoići. Osim toga ona se ne ubraja ni među naj- 
mlađe, pa se za nju — naročito ako se uzmu u obzir nedavni događaji — 
nipošto ne bi moglo reći, da još nije dala ono, što bi od sebe mogla dati 
najbolje." Mislim time samo podvući, da je savremenu poljsku liriku ipak 
trebalo dati u nešto većem, obilnijem izboru. U Poljskoj je u zadnje vrijeme 
godišnje izlazilo prosječno po osamdeset do stotinu posebnih zbirki lirskih 
pjesama, a od ovih su neke odmah rasprodane ili su doživjele po nekoliko 
izdanja, što je svakako rječit dokaz, da je lirsko stvaranje u savremenoj 
poljskoj književnosti bilo vrlo intenzivno. Kako će i što će biti poslije ne- 
davne rujanske tragedije, teško je predvidjeti, no vjerojatno će i tu doći do 
zastoja, ako ni u čemu, a ono svakako u opsegu književnog stvaranja. Na- 
dajmo se međutim da će to utjecati više na prozu nego na liriku, ako, na- 
ravno, sadašnja katastrofa na Zapadu nije pokosila i uništila i sve ono, što 
se je spasilo iz nesretne i ratom poharane Poljske. 

Na koncu htio bih još reći koju riječ o našim prevodiocima. Dok se je 
starija generacija (Preradović, Palmović, Harambašić, Marković, Vukelić, 
Maretić, Velikanović i dr.) češće javljala s prijevodima iz poljske lirike, kod 
mlađih je to — osim Benešića, koji stoji nekako na prijelazu između jednih 
i drugih i koji je danas neosporno najboljim i prevodiocem i poznavaocem 


* V. Benešić, Pregled, str. 16. 


* Isusovac M. Pavelić donio je u svojoj zbirci Iz duhovne lirike (Zagreb, 
MH., 1937) također tri poljske pjesme (Slowackog, K. Ujejskog i Asnyka). 


430 


sni > mem gren —_— bp 
u a a a a a om a = m --.- 





poljske književnosti među Hrvatima — skoro sasvim izostalo.“ Možda su 
tomu krive i donedavne političke predrasude, ja sam barem sklon da prihva- 
tim takvo tumačenje, jer mi inače ne bi bilo jasno, kako to da se je kod nas 
u zadnje vrijeme više prevodilo i jzapanskog nego iz poljskog pjesništva, ma 
da nam je ovo ipak i po svojem duhu i po svojem nivou kud i kamo bliže 
i pristupačnije od pjesama dalekog Nipona. Danas međutim, kada oluja 
mota i ruši staru Evropu, nestaju malo po malo i te predrasude, pa se valja 
nadati, da će se poljska lirika u budućnosti češće javljati na stranicama naših 
književnih časopisa. Zato ne mogu dovoljno naglasiti, kako je Benešićeva 
antologija dobro došla, i kao pregled poljske lirike sve tamo od savremenika 
naših Dubrovčana, kada je već postojao kontakt između Hrvata i Poljske, 
pa do danas, kada nam je nesreća Poljake opet približila, i kao poticaj 
mlađoj generaciji naših pjesnika, koji će u bogatim i finim, plastičnim 
nijansama poljske lirike naći pravu poeziju, koju je vrijedno prevesti i na 
naš jezik. J. Hamm 


Dr. VILKO RIEGER: ODRŽANJE SELJAČKOG POSJEDA 
(Svezak 26. Male Knjižnice Matice Hrvatske, Zagreb 1940.). 


Agrarno-politička literatura obogaćena je odličnom i konciznom studijom 
Vilka Riegera o održanju seljačkog posjeda. Važnost ovog pitanja za hrvatski 
narod, kao pretežno seljački, jest od primarnog značaja. I u ovom svom naj- 
novijem djelu, kao što je slučaj i kod ostalih njegovih rasprava iz područja 
agrarno-političke tematike, iznoseći strujanja, teorije i rezultate nastale u 
vanjskom svijetu, uvijek ih uspoređuje odnosno primjenjuje na naše prilike, 
te onda iz naše perspektive donosi zaključke o pojedinim pitanjima. Time 
njegova izlaganja dobivaju za nas naročitu vrijednost, jer su živa i zahvaćaju 
probleme, koji su danas vrlo aktuelni. 

Postavljajući si zadatak odgovoriti na pitanje: »može li se održati 
seljačko gospodarstvo« ispravno ističe, da se pri ovom pitanju, kao 
i u vođenju agrarne politike uopće, treba obazirati na različite momente: 
tehničke, privatno-gospodarske, narodno-gospodarske, socijalne, populacione i 
nacionalne, i to u konkretnim prilikama nekog naroda i u određenom periodu 
vremena. Jedino cjelovitim gledanjem na ovaj problem, može se dati odgovor 
na postavljeno pitanje. 

Iznoseći u uvodu općenite napomene dotiče pitanje terminologije, koja 
je u vezi s disciplinama nacionalne ekonomije (tako govori o pojmovima 
»posjed«, »vlasništvo«, »gospodarstvo«, »gospodarski optimum«, »rentabilnost«, 
»ekonomičnost«). Usput daje brojčano odnos poljodjelskih gospodarstava prema 
njihovim veličinama te iznosi njihove diferencijacije. Potom prelazi na povije- 
snu stranu ovog pitanja i u sažetom prikazu iznosi shvaćanje raznih ljudi 
u razna doba o problemima u vezi s ovim pitanjem. Stanovište pojedinih ljudi 
odnosno grupa u novom vijeku svrstava konačno u tri skupine, i to pristaše 
velikog posjeda (fiziokrati, ortodoksni marksisti i dr.), zatim pristaše malog 
i srednjeg seljačkog posjeda (merkantilisti, marksisti-revizionisti i dr), te 
konačno pristaše mješavine velikih i maiih gospodarstava (Settegast, von Goltz, 
Hollmann i dr.). Raspravljajući o privatno-gospodarskom optimumu u poseb- 
nom poglavljuju zaključuje, da mala i srednja seljačka gospodarstva mogu 
nadmašiti velika u svakom pogledu, tako u pogledu brutto prinosa, čistog 
prinosa, ili dobava za nepoljodjelsko pučanstvo. 

Od pristaša kolektivizacije stalno isticana »prednost strojeva« stavljena 
na pravo mjesto pekazuje, da opstojanje mogućnosti strojeva u industriji nije 
ista kod poljodjelskih strojeva, nego je daleko manja. Malo gospodarstvo može 
sebi također nabaviti strojeve i to putem »strojevnih zadruga«, pa veliko 

gospodarstvo nema ni u ovom pogledu nikakvih posebnih prednosti. U narod- 
nom gospodarstvu za problem veličine poljodjelskih gospodarstava važne su 
dvije stvari, naime, koja veličina gospodarstva ishranjuje veći broj ljudi na 
istoj površini, i drugo, koja veličina gospodarstava dobavlja za tržišta veću 
količinu proizvoda za prehranu nepoljodjelskog pučanstva. Pokazalo se, da je 
seljačko gospodarstvo otpornije protiv raznih kriza, od velikog, jer ono, kao 
»gospodarstvo za podmirenje potreba«, nije ovisno o tržištu. 

Socijalni razlozi govore također za održanje seljačkog gospodarstva, jer 
ono pruža samostalnu eksistenciju velikom broju slobodnih seljaka, te sprije- 
čava proletarizaciju. Općenito je poznato, da se visoki vitalni indeks postizava 
u pretežno seljačkim zemljama. Visoki pak vitalni indeks u interesu je opstanka 
pojedinog naroda. Održanje seljačkog gospodarstva, naročito što se tiče popu- 
lacije, znači pobijanje neomaltuzijanizma, te mogućnost prehranjivanja što 
većeg broja ljudi na istoj površini. U daljnjem izlaganju obara se autor na 
knjižicu profesora Mije Mirkovića, koja se bavi istim pitanjem, pa naglašuje, 
da je seljaštvo bar isto toliko predisponirano za gospodarski napredak kao i 
gradsko i poljodjeljsko radništvo. Obzirom na činjenicu, da je seljačko go- 
spodarstvo »obiteljsko«, t. j. takovo za podmirenje potreba, to ono nije kapi- 
talističko. Istaknuto je doduše, da i veliko gospodarstvo može imati koju 
prednost pred seljačkim gospodarstvom, ali to ipak ne znači, da se kolektivi- 
zacija nema bezuvjetno otkloniti kao štetna po seljačko gospodarstvo, naročito 
iz socijalnih i nacionalnih razloga, a ne manje i iz gospodarskih, kako onih 
privatnih, tako i narodnih. 

Potkrijepivši svoje izlaganje mišljenjem brojnih autora, Rieger je odlučno 
i jasno dao odgovor u prilog održanja seljačkog gospodarstva, pobijajući redom 
sve glavne prigovore protivnika ovakovog stajališta, u prvom redu marksista. 
Svi oni, koje zanimaju pitanja iz agrarne politike, naći će u ovoj knjizi mnogo 
ispravnih konstatacija, koje radi svestranog pogleda na postavljeno pitanje 
zadiru i u druga područja narodnog života, izvan onih agrarno-političke naravi. 
Odgovorivši posve zadatku, koji si je autor postavio izdavajući ovu knjigu, 
možemo reći, da je rasprava postigla pravu svrhu, te da je znatno popunila 
prazninu koja kod nas postoji o ovim pitanjima na području nacionalne eko- 
nomije. ' Stipe Mosner. 


TURSKA, — DANAS I SUTRA 
Prosjek kroz život jedne državo 


(Napisao Munir Šahinović-Ekremov, Sarajevo 1939, izdanje i naklada: »Muslimanska 
svijest«) 


Na našem književnom tržištu javila se još jedna knjiga, koja svojom aktuel- 
nošću, problematikom i dotjeranošću mora izazvati interes i odobravanje kod svih 
Hrvata, koji nisu ravnodušni za probleme vlastite nacije i s tim u vezi za analogne 
probleme vanjskog svijeta. Riječ je o knjizi poznatog hrvatskog publiciste i novi« 
nara, urednika »Muslimanske Svijesti« Munira Šahinovića-Ekremova: »Turska, — 
danas i sutra.« 

Oduvijek je kod nas Hrvata bio veliki interes za Tursku i turske stvari, i 
lijepo o tome govori pisac u uvodu svoje knjige, kad kaže: »Država turska i narod 
turski kroz sve svoje životne oblike i izražaje zanimaju nas u mnogočemu više 
nego drugi strani narodi. »Govori zatim o našim odnosima s otomanskom imperi- 
jom u povijesti. 

Većina naših pokrajina spadala je u Tursko Carstvo na dulje ili kraće vrijeme. 
Turci ne samo da au četiri stoljeća gospodarili nad nama nego su izvršili duhovnu 
i kulturnu revoluciju u krajevima, koje su držali. 

Veliki dio Hrvata primio je Islam, a ono istočnjačko gledanje na život i nje- 
gove pojave uhvatilo je korijena i među nemuslimanskim Hrvatima, osobito u Bosni 
i Hercegovini. 

Utjecaj islama i turske kulture nije ni malo oslabio makar ima već šezdeset 
godina kako su raskinute sve veze državnog karaktera između Hrvata i Turaka. 

Svojim shvaćanjem hrvatske povijesti (»Povijest Hrvata kroz četiri prošla 
stoljeća najvećim dijelom je toliko vezana za povijest Carstva Turskoga, da se 
jedna od druge u tom razdoblju gotovo ne mogu lučiti«.) Šahinović idejno nado- 
vezuje na riječi dra. M. Lorkovića: »Mi držimo, da bi bilo skrajnje vrijeme, da se 
povijest islamskih Hrvata konačno stane istraživati i prikazivati kao dio povijesti 
Hrvatskog naroda te da se uvidi, da je pod islamom jedna grana Hrvata, iako pod 
regionalnim bosanskim imenom, ispisala značajne listove hrvatske prošlosti.«!) Time 
oba pisca doprinose nešto k novom i jedino ispravnom tretiranju pitanja Islama 
i islamskih Hrvata u našoj povijesti. 

Sva naša kulturna nastojanja imaju neke tragove Islama i Turaka. Nije ni 
čudo četiri stoljeća trajala je tursko-hrvatska simbioza. Ona nije mogla ostati 
bez plodova. 

To svoje razlaganje zaključuje pisac riječima: »Pisati o Turcima i Turskoj pa 
1 onoj današnjoj, istodobno znači, na jedan način, osvijetljivati pojedinosti iz naše 
sistematski obuhvaćene povijesti.« Značajne su i ove riječi iz Šahinovićeva pred 
govora: »Iz petnaest godišnjeg rada kemalističke revolucije mogu mnogo naučiti, 
mnogošta na sebe primjeniti i najkulturniji narodi Europe. Posebno to 
vrijeđi za manje narode koji se nalaze u borbi za svoju 
slobodu i nezavisnost... 

Pisac nam u predgovoru kaže, da je knjiga pisana bez velikih pretenzija, ali 
ova pretjerana skromnost pisca začudit će svakoga koji knjigu pročita, jer je knjirs: 
ne samo zanimljiva nego i vrijedna. iSoldno pisana, a dubokim poznavanjem stvari, 


knjiga ne gubi ništa na svojoj objektivnosti makar pisac Jasno izriče svoje simpar 
tije za tu današnju Tursku i njene upravljače. 


Svatko bi mogao piscu zavidjeti na snažnom i zanimljivom stilu, kojim je 
knjiga pisana. To je kombinacija stila prvorazrednog novinara i izvrsnog esejiste. 
Pisac se ne služi bombastičnim frazama, nego iskorišćava neiscrpno blago hrvat- 
skog jezika (koji je u Herceg- Bosni naročito lijep), da izrazi svoje misli i zabilježi 
opažanja. 

Posebnu vrijednost knjiga dobiva zbog &voje neuporedive originalnosti. Pisac 
ju je napisao nakon dugogodišnjeg proučavanja turske literature, publicističkih 
djela i jednomjesečnog boravka u Kemalovoj Turskoj. Turska je za autora proči- 
tana i dobro prostudirana knjiga, a mogao ju je dobro upoznati, jer odlično vlađa 
turskim jezikom. Opsežan predmet pisac je razđijelio u nekoliko poglavlja, koja je 
sistematski obradio. Za nas je Hrvate sigurno najzanimljivije poglavlje: »Naši 
u Turskoj, otsječena grana hrvatskog naroda. 

Prvo i najveće poglavlje posvećeno je Kemalu. 

To je čovjek neturskog podrijetla, koji je Tursku spasio iz propasti u zadnji 
čas | pokazao joj način, kako će se regenerirati za novi, bolji život. 

Muščan je bio životni put toga genija, koga nije nitko shvatio. Još dok nije ni 
&anjao, što će jednom postati, kao oficir solunskog garnizona, izabrao je Kemal 
životnu filozofiju-Comteov pozitivizam. Ostao mu je vjeran do konca života. Kraj 
mnogo neprijatelja, nutarnjih i vanjskih, u najtežim prilikama, ni od kog shvaćen 
stvorio je svoje životno djelo — republiku Tursku. Da to stvori, nije žalio ni sebe, 
ni drugog. Mnogo je turskih glava palo, da budu temelj nove Turske. Njegove su 
reforme bile opsežne i &udbonosne. Rastavivši crkvu od države, dosljedno je 
laicizirao republiku. 


1) Dr. Mladen Lorković: Narod i zemlja Hrvata, str. 46. 

Zadro je i u privatni i intimni život naroda: otkrio tursku ženu, skinuo za- 
uvijek 'Turčinu fes sa glave i t. d. 

Tisuće i tiguće je Kemal reformi proveo na svim poljima: kulturnom, vjer- 
skom, gospodarskom, društvenom, političkom i drugdje. Kad je to provođio, nije 
&e obazirao ni na koga, ni na što. Nemoguće je u ovom prikazu nabrojiti sve Ke- 
malove reforme, jer bi time napisali drugu Šahinovićevu knjigu. Pisac je to u ovoj 
knjizi sve podrobno obradio. 

Ipak ćemo radi osebujnosti i zanimljivosti navesti jedno Kemalovo, ne reform- 
no nego revolucionarno djelo: stvaranje turske nacije. Kao osnovicu 
uzeo je Kemal Turke iz Anadolije, koji su govorili turskim jezikom. 

Prije Kemala Turci nigu postojali kao nacija. Riječ Turčin značila je pripad- 
nost turskoj državi i Islamu. Kemal je narod stvorio dekretom. Najprije putem 
asimilacije: otvorio je širom vrata doseljenicima muslimanima & Krete i Radosa, iz 
Epira i Tesalije. Nije mu smetalo, što ti ljudi govore grčki. Zatim su došli doselje- 
nici iz Rumunije, Bosne i Hercegovine, Bugarske, Albanije, Makedonije. Svi gu ti 
ljudi govorili jezikom s&vojih domaja. Došli su konačno stanovnici Levanta, koji 
osim arapskog ne znaju ni jedan drugi jezik, 

Za taj rad postavljeno je pravilo: »Tko na teritoriju Republike Turske ispo- 
vijeda isalmsku vjeru, tko je uz to podanik republike, taj je Turčin.« 

Ermeni, Grci, Židovi, kršćani uopće nisu mogli ući u turski narod, makar se i 
osjećali Turcima. Tzv. Grci u Turskoj govorili su turskim jezikom, ali su ipak 
morali seliti u Grčku, da dadu mjesta »Turcima« iz Grčke, koji nisu znali ni riječi 
turski. 

U Turskoj je bilo dosta kršćana Ermena. 1922 g. uništio ih je general Cazim 
Karabekić. »Pripovijest o Bartolomejskoj noći Katarine Medici, bila je nedužna 
skaska za djecu, prema onom što se dogodilo u Erzerumu i Bitlisu.« To su riječi 
autora, kojima opisuje rješavanje »jermejskog pitanja« i pridodaje: »Od 1922 g su 
Ermeni bivši izumrli narod.« 

»Grci« su protjerani u Grčku. 

Kemal je time propisao recept (a njime se prvi poslužio) za rješavanje ma- 
njinskih pitanja. Europa se do nedavno zgražavala nad tim, da konačno i sama 
Prihvati taj recept (Nijemci u talijanskom Tirolu, Česi u Sudetima, Poljaci u pro- 
vincijama graničnim 8 Njemačkom). I nas Hrvate ove činjenice nagone na raz- 
mišljanje. 

Iza ovog izvrsnog razlaganja pisac se opsežno bavi o poglavlju: »Država i po- 
litika« napretkom Republike Turske na različnim poljima državnog života. Tu se 
redaju slike iz trgovine, industrije, saobraćaja, zemljoradnje i t. d. Napredak je 
razumljiv premda je čestoput sav taj rad obilježen dilentantizmom nužnim za prve 
korake jednog mladog državnog organizma. Najljepše je u svemu tome onaj polet 
i idealizam čak i mladenačka prepotencija. Sve su to znaci, da će jednom, kađ 
se prilike konsoliđiraju, poći boljim i pravim putem. 

Možda je najgore, kaže pisac, za mladu ovu državu, što sve stvara dekre- 
tima, koje onda provodi nesmiljenom silom. To rađa nezadovoljstvom isprva 
pritajenim, ali ozbiljnim i vrlo opasnim za ovako mladu državu. To je i uzrok, 
da je Turska teška reakcionarna policijska država, u kojoj formalno ima za- 
kona, ali faktično vlada sila i samovolja vlastodršca. U Turskoj je — naročito 
u Kemalovo vrijeme — autokratska diktatura najčišće vrste. Kemal je bio bog. 
Ni sabor, ni ministri bez njegove volje nisu imali nikakve snage i važnosti. 
Za ironiju, Turska je neprestano — na papiru -- demokratska konstitucionalna 
republika. 

Kemala je boljelo, što mora ovako vladati, ali turski narod je još apso- 
lutno nezreo za slobodu i demokraciju. 

Sad dolazi najinteresantnije poglavlje: »Naši u Turskoj«. 

Pisac piše ovo poglavlje s naročitom ljubavlju. Kaže, da je nalazio naših 
svagdje u Turskoj. U svim zvanjima, u svim mjestima i pokrajinama, a naj- 
više u Carigradu. Ima ih oko 300.000. Njihovo doseljavanje u Tursku počelo je 
1878., a traje sve do danas, tako da su od tih turskih Hrvata neki direktni 
doseljenici, a većina je drugo, pa i treće doseljeničko koljeno. 


Ima više razloga tog emigriranja, prije vjerske, a sad uglavnom ekonom- 
ske naravi. Naš je svijet neupućen i misli, da će svoju vjeru najbolje sačuvati 
u Turskoj. Da to nije ispravno, pokazalo se kasnije, jer je Islam kod nas još 
i danas živ i jak i prepušten nesmetanom slobodnom razvoju. Da su to znali 
naši stari muslimani, jamačno ne bi selili. 


Ekonomski razlozi su danas glavni »spiritus movens«, ali je i to pogrešno. 
Kod nas je daleko bolje ekonomsko stanje nego u Turskoj. Većina se tih ise- 
ljenika kaje, što su iselili. No pomoći nema. 

Republika Turska teško će pustiti van iz zemlje kojega muslimana. Kršća- 
nima su naprotiv vrata uvijek širom otvorena, da se kupe ako hoće. 


Onda, kako bismo riješili ekonomsko pitanje tih repatriranih muslimana 
Hrvata, kad bi se i mogli vratiti iz Turske? 


Kod njih je i danas živa svijest o njihovu »bošnjačkom« podrijetlu. Još 
nisu zaboravili svoju slatku hrvatsku ikavicu. Nostalgija ih uvijek obuzima, 
kad se sjete svoje stare domaje. Ljubomorno čuvaju stare običaje, i žene se 
međusobno. 


Većinom su sirotinja, a ima ih i na visokim i unosnim položajima u poli- 
tici i privredi. Nakon što je pisac opsežno govorio o ovome problemu, poručuje 
našim muslimanima ovo: »Ne idite odavde, jer jedne Bosne ne 
ćete naći nigdje na svijetu. Naša domovina je blagoslovljena zemlja, 
znajte sigurno da se nigdje ne jede slađi i lakši hljeb nego ovdje. Znajte da 
ga je svugdje teže i mučnije zaradili. 

Turska ima svoje brige i nevolje, svoju sirotinju i svoje patnje. Ona se ne 
može o vama brinuti onako kako bi vi htjeli. Ako hoćete raditi, ovdje ćete 
naći dvostruko lakši rad nego u Turskoj. Nama su govorili naši ljudi koji žive 
u Turskoj, da odvraćamo naš svijet od selenja. Turska nije bajoslovna zemlja 
blagostanja, nego siromašna država, koja se nalazi na putu da postane ono što 
je Bosna već najmanje dvadeset godina. Jer Bosna je potpuna Europa, Turska 
je još uvijek Azija i u punom značenju te riječi, tek na putu da postane 
moderna država.« 

»Republika i Islam« je predzadnje poglavlje ove knjige, zapravo jedan 
dobar esej o Islamu u Republici Turskoj. 


Učeni pisac dobro pozna nauku Islama, koju podrobno analizira upore- 
đujući je s vjerskim reformama Kemala i dolazi do zaključka, da ni jedna 
reforma nije povredila ni pogazila Islam i njegovu bit, nego ga dapače očistila 
od balasta, koji se oko njega tokom vjekova skupio. Time je Islam zadobio novu 
životnu snagu i postao snažniji za borbu sa modernim vremenom. 

Kemal prema tome nije bezbožnik i progonitelj Islama nego njegov refor- 
mator i spasitelj. Turska je svojim reformama pokazala put, kojim u buduće 
imaju poći i ostale islamske države i narodi. 

Pisac sa poglavljem »Turska — sjutra« kao pogovorom završava svoju 
knjigu govoreći o ulozi Turske, koja bi imala stati na čelo islamskim državama 
u modernizaciji i regeneraciji. To nije mogla Kemalova Turska, ali će moći 
Ismetova. Knjiga je svojim sadržajem i problematikom toliko važna, da bi je 
trebao pročitati svaki prosvijećeni Hrvat. Šteta, da je izašla u dosta maloj 
nakladi (svega 1500 komada). 

U mnoštvu knjiga na našem književnom tržištu ova knjiga: Munira Šahi- 
novića zauzima bez sumnje odlično mjesto. 


Knjigu treba pročitati, da se tek sve ostalo vidi i nauči. 
Emil Medvedović. 


PAVAO TIJAN: SENJSKE ŠTORIJE I ĆAKULE 
(Iz Zbornika za život i običaje hrvatskoga naroda. Zagreb, 1940.) 


Poznati kulturni historik grada Senja, profesor Tijan, prikupio je i u 
Zborniku objelodanio na broj 311 senjskih »štorija« i »ćakula«. To je posao, 
koji na prvi mah ne izgleda ni značajan ni velik, ali onaj, tko se upusti u 
tu duhovitu vrevu doskočica, šala, duhovitosti, pučke i građanske mudrosti, 
i ako mu je još k tome poznat i bliz onaj gosparski mentalitet, brzopleti jezik 
i ona primorska prodorno-šaljiva senjska ćakavica, taj će osjetiti, kako je 
sakupljač razastro pred njega neslućeno blago narodne duše i to iz nkih 
najintimnijih zakutaka. Čovjek štije jednu »štoriju« za drugom, a one ga sve 
više zaokupljaju i omataju nekim čarobnim fluidom neprisiljene duhovitosti, 
da im se konačno preda kao posve njihov. Iz njih kao da viri neki stoljetni 
prokušani čarobnjak, koji je svaki čas spreman da vas zaskoči i iznenadi 
svojom prirođenom vještinom, a kad vas zaskoči, u tren oka vas zarazi 
nekim blagim, pitomim i prskavim humorom. 

Taj senjski humor je naročit izraz senjskoga duha i g. Tijan mu pripisuje 
jako mnogo tumačeći snagu senjske asimilacije. 

»Te crtice i prilozi, kako sam ih ovdje sabrao, uistinu su narodno blago 
Senjana, jer potpuno zamjenjuju tradicionalnu književnost, kakvu smo navikli 
razumijevati pod tim imenom u drugim krajevima našega naroda. To su sve 
stvari, koje se pričanjem prenose od usta do usta, a ujedno su u neku ruku 
i duševna umjetna hrana. Na pričanjima tih crtica razvija se u Senjana već 
iz malena smisao za humor i duhovitost. Predmet tih pričanja nije samo 
duhovita dosjetka ili čin, nego i literarna forma, da je tako nazovem, u koju 
je dosjetka zaodjevena... Prema svemu ovome držim, da će ova zbirka imoći 
dobro poslužiti svima, koji se budu bavili proučavanjem senjskoga duha, pučke 
psihologije i današnjega senjskoga govora«. 

Da čitalac dobije što potpuniju sliku o Senjanima, sakupljač je razdijelio 
čitavu građu prema staležima (Trgovci, Gospoda, Plaćnici, Artižani, Fakini, 
sansiri, manovali i slična čeljad, Profesori i školani, Mladežina — mularija, 
Zenski svit), a posebno je obradio senjske susjede i pokladne šale iz pokladnih 
listova. 

Sve je dakako doneseno u današnjem senjskom govoru, umiljatoj cakavici, 
koja već pomalo prelazi u čakavicu, a to je baš ono, što cijelom ovome djelu 
daje autentičan pečat senjskoga duha, koji i onda, kad se bavi ozbiljnom 
stvari, već time, što to čini u senjskom govoru, transponira cijelu stvar u onu 
dražesnu atmosferu starine i prirodnosti, a ta je nama danas sama po sebi 
smiješna (na pr. onaj ozbiljan poziv Don Jure Barbalicha na procesiju »Invit 
za veli prošešijon, ki će bit na Velu sobotu va Baške« nije danas moguće 
čitati bez obilne smijurine, a još više »Invit za festu odi societadi »Zvonimira«, 
kada će parvi put sost nasa »Basćanska banda citadina« z nasimi domaći 
fantima priceljon febrara na 7 ur vecer«. Br. 272. i 273.). »Senjske štorije i 
ćakule« nijesu materijal za arhiv i za biblioteke, to je knjiga krcata životom, 
starim vedrim i lijepim životom, napisana za život ukopčan u draž tradicije 
i milinu senjske šale. 

Posebni otisak iz Akademijina Zbornika (str. 143) srećom je lako pri- 
stupačan svakome. D. Ž. 

DUBROVAČKI BANOVI 


Prije četrdeset godina napisao je naš slavni historiograf sveuč. prof. dr. 
Vjekoslav Klaić raspravu o »Podrijetlu banske časti u Hrvata« (v. Vjesnik 
kr. hrv.-slav.-dalm. zem. arkiva, god. I. 1899. str. 21. i sl.). 


Velikom erudicijom dokazuje on, da je bansko dostojanstvo jedan speci- 
fikum Hrvata, a to je gledište usvojila međutim i međunarodna znanost, jer 
se ime i čast banska u vremenu prije XII. vijeka ne može nigdje dokumen- 
tirati, nego samo kod Hrvata. 


Prva spomen o banovima nalazi se u poznatom djelu cara Konstantina 
VII. Porphirogeneta »De administrando imperio«, gdje se govori o banima u 
primorskom dijelu stare rimske Dalmacije, dakle u Primorskoj ili Bijeloj 
Hrvatskoj, a posebno o banima Like, Krbave i Gacke, t. j. Liburnije. Iz razla- 
ganja cara-pisca izlazi, da državnopravni položaj ovih banova nije bio jednak, 
jer su bani u Primorskoj Hrvatskoj bili samo upravitelji izvjesnih upravnih 
dijelova kneževske države, dočim su u sjevernim stranama bili suvereni 
vladari. 


Prof. Klaić zastupa posve uvjerljivu tezu, da je bansko dostojanstvo nastalo 
kratko vrijeme prije Porhirogenetova djela, naime oko god. 925., kad se je 
od hrvatskih kneževina i oblasti formiralo hrvatsko kraljevstvo, pa je onda 
ban postao kraljev zamjenik (vicarius regis). U vremenu punog suvereniteta 
hrvatske države bansko je dostojanstvo toliko poraslo u ugledu, da su se neki 
bani narodnim izborom uspeli i na vladarski prijestol. Položaj hrvatskoga bana 
kao prorexa sačuvaše nam naši pređi krepošću našega milenarnog državnog 
prava sve do u najnovije vrijeme.! 


I dok se bani u Hrvatskoj spominju u ispravama i kod pisaca već od prve 
polovice desetog vijeka, mogu se oni počevši od dvanaestog vijeka dokumen- 
tarno dokazati u Bosni. U bosanskim spomenicima susrećemo kao prvog bana 
Borića (1153.—1163.). 


Oko polovine XIII. stoljeća nalazimo bane i u Dubrovniku. Prvobitno 
Zvahu se ondje tako općinski časnici, a kasnije kneževi doglavnici. Godine 
1251. ovlastiše vijećnici i vlastela dubrovačka četiri svoja sugrađana na neke 
pregovore s duždom mletačkim. Taj mandat ovjerovio je po tadašnjem običaju 
svojom prisegom »Marcholus de Ursatio, iuratus vicarius noster, super animas 
nostras et omnium hominum Ragusii et super suam animam per nostram vo- 
luntatem ad sacrosancta dei evangelia«. Taj isti Marcholus de Ursatio naziva 
se godine 1253. i 1254. u ispravama, koje su napisane hrvatskim jezikom — 
banom. 


Kad su 15. lipnja 1253. knez i općina dubrovačka utanačili savez s bugar- 
skim carem Mihajlom Asenom protiv srpskog kralja Stevana Uroša, onda je 
ispravu o sklopljenom savezu ovjerovio svojom prisegom »Martol Gulerivić 
ban od kneza dubrovačkog i od vse općine grada Dubrovnika«. (Klaić citira 
ovdje: Miklošićeva Monumenta serbica pag. 40). 


1 Stj. K. Sakač D. I. je u svojoj studiji »Otkuda Hrvatima, Ban«? 
(»Zivot, 1939, br. 7.) dokazao, da je pojam »Ban« staroiranskoga podrijetla kao 
naslov za najbližeg vladareva suradnika. Time se još jače utvrđuje teza, 
da je ime Hrvat iransko. G. Sakač ovako završava svoju studiju: »...smi- 
jemo mirne duše reći, da osim papinske možda nema u Euvropi ustanove, 
koja bi bila tako stara, tako neprekidna i tako časna kao hrvatsko bansko 
dostojanstvo«. Op. ured. 

Isto takovu klauzulu ovjerovljenja postavio je 22. ožujka 1254. Martolo 
ban Vrsajković »za sve vlasteli dubrovačkie« na ispravu o miru, što ga je 
Dubrovnik sklopio sa humskim županom Radoslavom (Rački: Docum. histor. 
chroaticae, p. 400). 

Bansko je, dakle, dostojanstvo bilo ne samo poznato, nego ono je i posto- 
jalo u Dubrovniku već u prapočetku njegova državnog razvitka, te je bilo 
rječita kopča Dubrovnika sa Hrvatskom. 

Dr. P. P-ić. 


ERNEST BAUER: ŠTAMPA EVROPSKIH VELEVLASTI I AMERIKE 
(Svezak 25. Male Knjižnice Matice Hrvatske, Zagreb 1940.) 


Uloga štampe, ili bolje novinstva, u životu današnjice jest od odlučnog 
značenja. Štampa je često prvi vanjski znak, prvi vijesnik nečeg novog, što je 
nastalo ili što nastaje, štampa ima zadaću stvoriti svojim uticajem često nešto 
posve drugo. Nije stoga nikakvo čudo, da svi režimi bilo kojeg naroda naročitu 
pažnju posvećuju štampi (u negativnom i pozitivnom smislu), nastoje formirati 
odnosno stvoriti »svoju« štampu, pribaviti joj odlučan i dominantan položaj, te 
na taj način uz druga sredstva za postizavanje svog cilja, vršiti preko nje sna- 
žan uticaj na čitaoce. Moći se snalaziti u ogromnom broju novina raznih naroda, 
koji pripadaju najraznovrsnijim političkim i društvenim strujanjima, moći ih 
pratiti i razumjeti nije laka stvar, pogotovo ako se ne znaju prave namjere 
izdavača, ili bolje, prava svrha njihovog pisanja. 


Obrađivanje novinstva naročito se razvija iza svjetskog rata. No još kon- 
cem XVII. stoljeća pisalo se o novinstvu kao grani nauke o publicistici. Kao 
predmet istraživanja te nauke ističe se prvenstveno onaj efekt, što ga pojedine 
novine postižu kod čitalaca. Predmet dakle istraživanja nauke o publicistici, 
odnosno njezine grane novinstva, jest onaj uticaj odnosno reakcija, koja nastaje 
kod čitalaca. Prema tome predmet istraživanja nije sadržaj pojedinih novina, 
nego onaj apstraktni učinak, što se naročito onda očituje u tome, kako poje- 
dinac reagira na pisanje pojedinih novina i na materiju, tamo otštampanu. 
U raznim definicijama novina, nastojali su mnogi obuhvatiti sve one osebine 
i odlike, što ih novine moraju imati. Tako prof. Dovifat (Berlin) iznosi defi- 
niciju, po kojoj su »novine tiskopisi, koji najnovije vijesti u najkraćem redov- 
nom slijedu priopćuju najširem općinstvu«. 

Informativna knjižica dr. Ernesta Bauera o štampi evropskih velesila te 
Sjedinjenih amerićkih država, dobro je došla danas, naročito iz razloga, što 
novinstvo vrši presudniji uticaj, nego je to ikada ranije bio slučaj. Osim 
toga se kod nas o novinstvu kao takovom malo ili gotovo ništa pisalo, pa je 
tim važnost ove knjižice značajnija. Prikazana je štampa t. zv. liberalne i 
autoritativne skupine, a posebno štampa Sovjetske Unije i S.A.D. Uz kratki 
uvod o prvim novinama i razvoju novinstva kod pojedine velesile, iznešeno je 
u jasnom pregledu formiranje današnjih velikih svjetskih dnevnika, novinskih 
agencija, trustova i sl. Prikazano je novinstvo Francuske, Velike Britanije, 
Italije, Njemačke (naročito iscrpno!), Sovjetske Unije i Sjedinjenih američkih 
država. Naslovu knjige doduše odgovara, ali držimo, da bi mnogo poslužilo 
svrsi, da je osim štampe velesila, prikazana štampa nekih malih, ali u novinstvu 
jakih naroda (na pr. švicarska štampa). Bez obzira na okolnost, da današnji 
i suviše brzi razvoj događaja vrši odlučne izmjene i u području štampe (obu- 
stavljanje starih novina, pokretanje novih, politička preorijentacija, mijenjanje 
izdavača itd.), ova će knjiga dra Bauera dobro poslužiti kao putokaz onima, 
koji se žele kako tako snaći u ovome golemom kompleksu svjetske štampe. 


Stipe Mosner 


438 


PEDAGOŠKA LEKTIRA ZA OMLADINU 


Dr. Tihomir Toth: Karakter. Izd. OMKA — Senj. U dobrom prijevođu 
dra Josipa Rožmana ova dragocjena odgojna knjga glasovitoga madžarskoga 
pisca znači za našu omladinsku odgojnu literaturu velik dobitak. Dr. Toth je 
danas jedan od najpoznatijih evropskih pedagoških pisaca i kao takav već 
odavna prevođen na sve evrop. jezike. Mi već imamo nekoliko njegovih knjiga 
prevedenih na hrvatski jezik, a među njima je naročitu popularnost i više 
izdanja doživjela njegova vanredna knjiga s područja seksualnoga morala pod 
natpisom »Proljetne oluje«. 


U formi kratkih, samostalnih člančića, prepunih života, anegdota, činjenica 
i stvarnosti, obrađuje dr. Toth u ovoj najnovijij knizi osnovne pojmove o 
karakteru, o samoodgoju, o slobodi, o savjesti pod zajedničkim natpisom »Tko 
je karakteran mladić?« — Zatim na isti način, uvijek duhovit i zabavan objaš- 
njava sve zapreke kod izgrađivanja karaktera i konačno »Sredstva za obra- 
zovanje karaktera«. 


Pisac najveću pažnju posvećuje odgoju volje i problemu samoodgoja. Kao 
iskusan poznavalac života uvjerljivo se služi svim mogućim psihološkim zako- 
nima i životnim primjerima, da oduševi svoga mladoga čitatelja za jak, pošten 
i karakteran život. 


Idealno štivo za srednjoškolsku omladinu! 


Hardy Schilgen S. J.: Ti i ona; Ti i on. Zagreb, 1940. Pred dvije godine smo 
dobili na hrvatskom prijevodu veliko kolektivno djelo »Seksualni problemi« 
pisano od prvih evropskih seksologa i sociologa, filozofa i književnika. Bila 
je to visoko intelektualna i kompetentna revija svih teških seksoloških pro- 
blema s naročitim obzirom na moralnu ličnost čovjeka i žene, te sa posebnom 
kritikom marksističke nauke o seksualnome. 


Ove godine je jedan »prijatelj mladeži«, kako se skromno potpisuje izda- 
vač, izdao hrvatskoj muškoj i ženskoj omladini po jednu knjigu također o 
seksualnim pitanjima. Ako se dobro uoči sva važnost ovoga osjetljivoga pro- 
blema i sva maglovitost modernih principa, zapravo zabluda, o ovim osnovnim 
stvarima života, onda mora biti trajna naša zahvalnost plemenitim i učenim 
prijateljima mladosti, što nam pružaju ovakove mudre i spasonosne knjige. 


Mi se Hrvati nažalost ne možemo pohvaliti brojnom i solidnom pedago- 
škom lektirom. Nanprotiv, naša je omladina prepuštena sama sebi i sretnom 
slučaju, koji joj namjeri ovaj ili onaj spasonosni poticaj za ispravnu orijen- 
taciju u životu. U poplavi marksističke propagande i onoga anemično-blesavoga 
liberalno-buržujskoga principa laissez passer, mnogi je hrvatski mladić zarana 
izgubio sav životni idealizam i pretvorio se u samoživu bestiju, koja kalja i 
upropaštava sve čega god se dotakne, a u prvom redu djevojku, brak, obitelj, 
porod, a time i svoj narod i sve njegove vrijednosti. Na isti način je bezbroj 
djevojaka upropašteno zauvijek, a mnoge su od njih pretvorene u lutke, sebi, 
obitelji svojoj i cijelome društvu natovarene kao parasiti. 


H. Schilgen je u obadvije knjige odlično riješio delikatan zadatak. Rekao 
je omladini sve, a sve u najotmenijoj i najkulturnijoj formi. Stedio je stidlji- 
vost, poštovanjem pristupio duhovnoj ličnosti čovjeka i uzimajući u obzir mo- 
ralnu i metafizičku funkciju svih fizioloških odnosa, objasnio i produbio sve. 
Ovo su dva mala remek djela u literaturi ovakove vrste. D. Ž. 

VRIJEDAN HRVATSKI GODIŠNJAK 
(Hrvatsko Kolo, književno naučni-zbornik, XX., Zagreb 1939.) 


Hrvatsko je Kolo ušlo u svoju dvadesetu godinu. Treba odmah na početku 
istaći veliku važnost ovog našeg književno-naučnog zbornika, koji je opravdao 
u potpunosti svoje dvadesetgodišnje izlaženje. Jasno, da je edicija ove vrste 
naša kulturna potreba i kada je ne bi bilo osjećala bi se nesumnjivo izvjesna 
praznina. No kao i dosadašnjih tako je i ove godine »Kolo« uređeno na način 
u kojem se ogleda i mnogo savjesnosti, ali i dosta manjkavosti. Zamašnost 
knjige koja obasiže preko 300 stranica ne može opravdati preglomaznost poje- 
dinih sastava, iako ih tek donekle opravdava preopširnost postavljenih tema. 
Ipak bi Kolo moralo konačno da se uredi po principu: prilozi što kraći, ali zato 
zbijeni i koncizni i pregledni, publicistički na visini, a jo$ što je najvažnije, 
značenje da im je svestrano i popularno. Na taj način mogao bi u obzir doći 
veći broj istaknutih književnih radnika i ne bi se trebalo dešavati da po više 
godina u »Kolu« surađuje isti krug pisaca, te izlazi tako kao da je »Kolo« 
knjiga neke grupe, što u stvari nije. Mnogovrsnost radnji, prvorazrednost nji- 
hova i najstroži kriterij pri uređivanju, dao bi knjizi mnogo zdraviju boju, dao 
bi mu najzad mnogo više sočnosti i draži koja bi ga približila širem krugu 
čitača, koji danas u njemu ne nalaze sve ono, što je blizo duši prosječnog 
razumijevanja. : 

Pored ovih općenitih primjedbi, vrijednost je »Kola« na dostojnoj visini i 
nijedna grana književna u njemu ne može se podcijeniti ili osuditi, premda su 
to htjeli neki nadobudni prikazati. 

Naučni bi dio Kola imao biti ono nekoliko njegovih članaka, koje napisaše 
poznati naši pisci i stručnjaci za probleme koje obrađuju. Naučnim se možda 
baš u potpunosti i ne bi trebale stvari ove nazvati, ali je od nebitne važnosti 
samo nazivanje, kada imade priloga koji to uistinu i jesu. Na prvom se mjestu 
nalazi studija poznatog našeg i uglednog publiciste g. dra Vinka Kriškovića, pod 
nazivom »Nakon svršena boja«. Ova radnja pisana je privlačivim, lakim i 
ustaljenim stilom iskusnoga pisca, koji iza kompleksa svog životnog iskustva 
i znanja vadi ono najbitnije i najzanimljivije, nižući svoja opažanja jednim 
divnim redom koji čovjeka osvaja i u čitaču produbljuje opseg duševnog pre- 
viranja, naročito u današnjici toliko krvavoj i teškoj. Slavenofilska žica istak- 
nuta nesumnjivo i suviše bučno ne bi se trebala uzeti za zamjerku od većeg 
značenja, jer je postavljena nasuprot germanstvu, koje uistinu zaslužuje jačinu 
Kriškovićevih zaključaka. Ipak je ova radnja torzo, jer je nastala na prelomu 
velikih događaja, koji su život strahovito brzo i dinamično pomakli naprijed 
u još veću maglu i dublju neizvjesnost. U ovom eseju imade neobičnih ali 
dubokih misli, kojima je vrijednost neprolazna. 

G. Antun Barac, istaknuti kulturni rađnik i kritik na polju književne histo- 
rije i ovdje je s toga tla donio jednu izvanredno obrađenu temu, »Pripovijesti 
Adolfa Vebera Tkalčevića«, koja je svakako za »Kolo« preopširna; stoga jedino 
možda i nepodesna, ali zato pisana svježe i solidno, da upravo svojom kvali- 
tetom povećava svoju vrijednost i opravdanost da se nalazi ovdje. Stvar sadrži 
niz novih momenata i zaključaka, sve u vezi s ovim zanimljivim, već prilično 
zaboravljenim hrvatskim književnikom. Antun Barac, i sa ovom i s ostalim 
svojim radnjama stavlja se uz bok naših najozbiljnijih radnika na ovome polju 
i uz Mirka Brajera, koji donosi radnju pod naslovom »Iz života i o tragičnoj 
smrti Dubrovčanina Frana Marije Sagri-Sagrovića«, zauzima istaknuto mjesto 
među rijetkim našim ljudima koji su radili i koji rade na ovome polju. Možda 
upravo ovoga spomenutog i nadmašuje. U pisanju Brajerovom ima i prilična 
doza naučne suhoće, što je uostalom zasluga i obrađene teme, a ima pretjerane 
minucioznosti. Svakako se ne smije propustiti reći da je i ovaj uglavnom dobar 
i vrijedan prilog pogodniji duhu neke revije nego godišnjaka. 

Posebnu međutim pažnju zaslužuje rijetko stilski dotjerana i otmjena stu- 
dija g. Alberta Halera: »Hamjlet«, koja sadrži niz novih i zanimljivih otkrića i 
zaključaka. Ovom svojom radnjom Haler potvrđuje dobro mišljenje mnogih o 
njemu stečeno u raznim prigodama posljednih godina. I ostali prilozi zaslužuju 
Pažnju i priznanje. Vrijednost im je podjednaka, samo bi se za raspravu g .dra 
Rudolfa Horvata naročito trebalo naglasiti da je preopširna i prenatrpana cita- 
tima koji su doduše potrebni, ali daju prilogu izraz necjelovitosti i nezaokru- 
ženosti. Člancima su zastupani i gg. Antun Dabinović (Dualizam u historiji), 
Vladimir Nazor (Michelangelo Buonarroti, Ludovico Beccadelli i Dubrovnik), 
Marko Čović (Budakovi seljaci), dr. Vilko Rieger (Pokretači povijesti), dr. Ernest 
Bauer (Tragom Hrvata u 30-godišnjem ratu), Ante Petravić (Nikola Tommaseo 
kao romanopisac), Nikolaj Fedorov (Dječja književnost i dječje kazalište u So- 
vjetskoj Rusiji), te najzad: dr. Artur Schneider nn majstori u grafičkoj zbirci 
Sveučilišne knjižnice). 

Od beletrističkih priloga kojima su zastupani uglavnom (pored niza pje- 
snika-suradnika) Novak Simić, Alija Nametak i Ilija Jakovljević, najsnažniji po 
tehnici stilskoj i bujnosti jezičnoj je Simić, iako je njegova novela »Zid mla- 
dosti« u stvari fragmenat, t. j. radnja nezaobljena i necjelovita. Jezik je piščev 
uzorno skladan i zvonak, tipičan za pisce bosanske Hrvatske. 

G. Alija Nametak u noveli »Inoče« obrađuje zanimljivu temu, koja je sva- 
kako srasla sa stvarnošću i životom, ali je u toga pisca suviše šablonske jedno- 
ličnosti koja umanjuje djelovanje umjetničkog izražajnog sklada, te daje sa- 
stavu boju iskonstruiranosti. Najslabiji prilog jeste (stvarno reportaža) Ilije 
Jakovljevića, pisca koji imade daleko jačih i dubljih stvari, pa je time začudnije 
radi čega je ove svoje »Proljetne melodije« naprtio na teret urednicima »Kola«. 
Ta njegova radnja odrazuje izvjesnu stilsku rutinu, mjestimično buja sočnošću, 
ali sve je to premalo, a da bi se mogla smatrati ozbiljnim književnim prilogom, 
pa bi bilo bolje i za ediciju i za pisca, da je izostala. 

Lirikom je »Kolo« ove godine prilično bogato. Vrijednost je ove šarolika. 
Ima nesumnjivo izvrsnih pjesničkih priloga, pa je bolje reći, da se može nazi- 
rati pozitivan razvoj pjesničkoga napredovanja zadnjih godina, nego da se pro- 
riče neka dekadenca (Kozarčanin, »Savremenik«), kojoj bi baš suradnici »Kola« 
imali poslužiti za dokaz. Među pjesmama se ističe ljupka lirika Feldmanova 
pod natpisom »Proljeće 1939.«, spjev inspiriran strahotom današnjeg crnog i 
okrutnog vremena. Suviše je međutim jednoličnih stihova u većine pjesnika, 
ali zato prilozi Vlaisavljevića, Tina Ujevića, Novaka Simića, Gorana Kovačića 
i još nekih, svjedoče da je hrvatska mlada i najmlađa lirika u svome evolu- 
tivnom zamahu veoma snažna, značajna i umjetnički dostatno vrijedna, da 
zasluži pohvalu. Pjesmama i pjesničkim reminiscencama zastupani su: Vladimir 
Nazor, Božo Lovrić, Vladislav Kušan, Jeronim Korner, Vinko Nikolić, Ivo 
Ladika, Josip Tabak, Zvonko Kuhar, Marko Fotez, Stjepan Banek, Josip Velebit 
te Balentović. 

Godišnjak je, treba ponovno naglasiti, dobar, no to ipak ne znači, da do 
godine ne bi mogao biti i bolji. A tome se, usporedo sa velikim i značajnim 
napretkom Matice Hrvatske, opravdano i nadamo. I. Balentović. 


V Psi 





KONAC SEZONE 1939-40. 


Još u polovici travnja proslavila je slavna prvakinja zagrebačke drame Milica 
Mihičić pedesetgodišnjicu svoga dramskoga rada u zagrebačkom kazalištu sa koma- 
dom »Zatvorena vrata« od Marka Prage. Bez obzira na sam komad, koji je 
izradjen u starijoj dramskoj školi i nosi u sebi za naše doba previše intenzivan sukob 

u prepoznavanju oca i sina, nastup je gdje Mimičić bio pozdravljen rijetkom iskre- 
nošću svih elitnih ljubitelja njezine umjetnosti. 


Iako je kroz svih pedeset godina kao rijetko koja glumačka sila našega teatra 
nosila u svome izrazu zapravo samo jedan jedini registar: savršeni realizam, to je 
Svaki njezin nastup bio umjetnički blagdan, naročito za inteligentnije slojeve gle- 
daleca, koji znaju razlikovati na pozornici život od glume, iskrenost od patosa, riječ 
organski sraslu sa bićem od prazne deklamacije. Može se za ovu veliku umjetnicu 
reći i to, da kolikogod su izvjesni komadi mogli imati uspjeha, jer smo u dramskom 
ensamblu imali Mihičićku, toliko je ona svojom realističko-intelektualnom notom 
stvarala od svih tih salonskih komada posebnu atmosferu za svoj vlastiti izraz. A 
ta atmosfera bijaše uvijek zasićena duhovitošću superiornijega stila, dubinom život- 
noga iskustva jačih žena, realizmom koji ne zapada u tragiku nego u borbu. Nje- 
zine žene ne zapomažu i ne lome rukama, one uvijek traže izlaz bilo Iukavošću, 
bilo mudrošću, bilo dobrotom, bilo strpljivošću. Bilo je komada, kada smo s naj- 
većim užitkom očekivali od ove ili one njezine uloge oštru, superiornu lekciju glu- 
posti, kukavičluku, nerazboru i cstalim ljudskim slabostima. Dosta se samo sjetiti 
njezine majke iz »Žena na Niskavoriju« ili one nenadmašive uloge žene u crnini 
iz Pirendellove drame »Što je istina« pa da čovjeku trajno ostane u duši jedan velik 
lik žene u savršenoj funkciji realističke ženske mudrosti. 


Zagorkina »Gordana« i od Slavka Žimbreka-Drozge »Subota« sa višeg 
umjetničkog gledišta ne znači nikakav dobitak, makar »Gorđaena« ima puno oprav- 
danje na sceni kao pučki komad sa izrazito nacionalnom poantom i keo vanredno 
gugestivno i živo sredstvo za upoznavanje izvjesne historijske epohe, kTOZ koju je: 
prolazio isječak vjekovne hrvatske borbe. Zagorkina lica su više ilustracija života 
nego život, sva se njihova sudbina njiše na vanjskoj liniji jednoga historijskoga 
dogadjaja, uvjetovana logikom toga dogadjaja više nego nutarnjim, vlastitim pori- 
vima zdrave psihološke zakonitosti. Prosječan gledalac ipak nalazi veliko zado- 
voljstvo i u logici dogadjaja, naročito u finom i bogatom dekoru, patosu poznatih 
glumaca i definitivnoj pobjedi hrvatske stvari, pa je uistinu nejasno, da se »Gor- 
dana« igrala samo nekoliko puta. 


Žimbrekova »Subota« se nije mogla održati uz sav majstorluk Gavelline 
režije i Hegedušićeva dekora, makar je u nekim momentima radničke bijede na 
periferiji smogao i jači izraz. Starkeljino filozofiranje previše podsjeća na jedno 
rusko djelo i kritičnija bi ga uprava drame zacijelo bila otklonila, 


Značajno, makar postarije djelo Caesara von Arxa »Izdajakod Novare« 
bilo je centralna umjetnička točka u zadnjem dijelu sezone. Dobro pripravljena i 
proučena predstava neobično dubokoga zahvata u jedan daleki seljački život iz 
jedne nama nepoznate i strane sredine, u scenskom okviru jedne historijske zgode 
iz konca XV. st. u Švicarskoj. Na prvi bi se mah moglo činiti, da će ta daljina i 
vremena i mentaliteta smetati punom uspjehu drame. Naprotiv umjetnički snažno 
djelo ima baš tu moć, da smjesta osvaja u &vim sredinama, jer ljudi brzo uspo- 
stavljaju neposredan osjećajni kontakt sa svim ljudskim nevoljama i borbama bez 
obzira gdje se nalaze. 


»Izdaja kod Novare« je zapravo drama seljačke ljubavi prema komadu 
zemlje. Ta je ljubav tako elementarna i u neku ruku barbarski eskluzivna, da nad- 
vladava &ve ostale osjećaje, čak i sve socijalne i ljudske zakone. Erni Turman, 
seljak iz kantona Uri u borbi za svoju mrvicu zemlje gubi i čast i obitelj i vlastiti 
život. Sve tri vrijednosti su u drami odličnim realističkim stilom iskusna dramatika 
postavljene u strašne životne virove, prepune bume i uzavrele seljačke krvi i vje- 
kovne borbe zla i dobra, da se ovo djelo može smatrati jednim od najsnažnijih 
scenskih realizacija ove sezone. 

Tek je možda Grkovićeva režija u prvom činu previše potencirala surov i skoro 
divlji, neljudski odnos izmedju braće Turman. Nešto blaža nijansa naročito Ernijeva 
držanja više bi uskladila njegov poštenjački i idealistički lik iz drugoga čina, u 
kojem se on javlja najedanput umiljat kao janje, pošten i čovječan kao svetac. 

Naši su glumački protagonisti (Dujšin, Grković, Nina Vavra, Vika Podgorska, 
Vjeko Afrić) imali divnu prigodu za jednu uistinu veliku i značajnu predstavu. 


Strozzijevi »Kameleoni« nijesu previše oduševili ni kazališne ljude ni širu 
publiku, jedne Tadi toga, jer se previše trudio što će reći, a druge, jer i sva ta 
pusta logomahija nije donijela nikakova rješenja, zaprevo ga nije ni tražila. Istina, 
Strozzi je stari kazališni čovjek, pa je i kao glumac i kao redatelj udružio u svojim 
»Kameleonima« mnogo vještine, rutinerstva, duhovitih dueta i efektan tempo, ali 
Za ovekav se problem tražilo samo malo više filozofske dubine i moralističke 
ozbiljnosti. 

U okviru jubilarne sedmice Hrvatskoga Kazališta doneseno je u originalnoj 
formi unutar slike »Slava njima« nekoliko prizora iz Kukuljevićeve drame »Juran 
iSofija«. Svakako vrijedna i pohvalna stvar, koja je u nacionalno-emocionalnom 
raspoloženju općinstva našla punu rekompenzaciju za sve slabosti našega prvoga 
modernoga dramatika. 


Izvedbom »gocijalne drame« Duška Palčića »U noviživot« repertoar se opte- 
retio jednim balastom, koji ne samo da nije dobar kao umjetnost nego je slab 1 
kao propaganda. Time je učinjena koncesija izvjesnoj ideologiji od nove uprave 
koja je i sama na liniji te ideologije, ali ako se već morao dati ovaj »agitacioni 
letak«, kako ee to dobro izrazio jedan zagrebački kritik, onda se ipak mogao solid- 
nije pripraviti, jer improvizacija i u ovakovom slučaju ostaje samo improvizacija. 


Nekoliko dana pred &am gsvršetak sezone veliki je interes pobudila »životna 
drama Eugena Kvaternika« pod natpisom »Sin domovine« od Augusta Cesarca. 
Prvo pitanje, inače duboko psihološkoga i općega kulturnoga značenje, bijaše to, 
kako se Cesarec kao jedan od najizrazitijih i borbenijih marksista dao na prou- 
čavanje i pisanje životne drame najvećega hrvatskoga idealiste, mučenika za ostva- 
renje hrvatske države, u svoje vrijeme jedinoga velikoga katoličkoga vjernika i 
nacionalno-političkoga revolucionarca. Pitanje je to značajnije, što Cesarec, to mo- 
moramo odmah lojalno priznati, nije iskrivio Kvaternikov lik, pače je u nekoliko 
momenata iskreno i toplo progovorila Kvaternikova vjernička duša, makar je inače 
na nekim mjestima propustio izvesti njegovu argumentaciju do kraja. 


Kako je marksista Cesarec došao na to, da idealistu Kvaternika prizna »sim- 
bolom najpozitivnijih hrvatskih tradicija i energija« i da se umjetnički i historijski 
uživi u Kvaternikovu vjeru i Kvaternikov idealizam? — To se pitanje može dvo- 
jako tumačiti, ali & vremenom će sam Cesarec sigurno dati najkompetentniji odgo- 
vor. Covjek je ličnost, duhovna supstanca, koja na lelujavoj stazi života često puta 
i mimo raznih ljudskih doktrina i shema, izrazi sebe u dubokoj općeljudskoj efirma- 
ciji nekih vječnih vrijednosti, Kod nekih je taj izraz plod dubokih spoznaja i evo- 
lucija, a kod nekih časoviti zanos. Kad bi ljudi i mimo doktrinarstva znali spa- 
savati čovjeka kao ličnost, svijet bi drugačije izgledao. 


Bilo kako bilo, pred nama je 15 slika Kvaternikove životne drame. Odmah 
moramo reći, da je jedna Cezarčeva prednost naškodila drugoj. Pisac je naime u 
detalje proučio historijski materijal i sve podatke o Kvaternikovu životu i o svim 
srediname, u kojima je on djelovao. On pače ističe, kako je to »dokumentarna 
drama«, u kojoj ima bezbroj »doslovnih« tekstova i uvjerava čitatelje (drama je 
štampana u Zagrebu nakladom knjižare Ćelap), da je bio strogo objektivan, »ruko- 
vođen kompasom činjenica«, a ispričava se i točno navodi najsitnije detalje, u ko- 
jima 6e udaljio od historijske istine radi dremskoga efekta. Međutim ta je Cezar- 
ćeva naučna objektivnost i čvrsta odluka da osvijetli Kvaternikov lik, skoro u de- 
talje, naškodila uspjehu drame kao takove. 

Umjetnički uzeto drama ima svoju tajnovitu unutrašnju zakonitost, mimo koje 
nije moguće djelovati na publiku. Ona doduše može biti i ilustracija života, ali ona 
je zapravo u biti svojoj sudbina i sam život; ona ne podnosi diskusiju o osnovnom 
karakteru svoga junaka, naprotiv unutarnja jasnoća junaka stvara i atmosferu i 
logiku zbivanja, a ta mora biti u izvjesnom smislu moralno jaka, pobjedonosna, 
sigurna. 

Gledajući na pozornici Cezarčeva Kvaternika, inteligentan čovjek, kojemu je 
uglavnom pozneta Kvaternikova »drama«, svakako će s punim interesom pratiti 
svaku riječ te kulturno historijske konference, ali taj će interes, čak i užitak po- 
čivati na intelektualnoj bazi, izuzev nekoliko prizora, koji su pravi balast (razgovor 
purgera i zadnje slike). Čovjek, koji ništa ne zna o Kvaterniku, saznat će mnogo, 
ukoliko mu to dopušta intelektualni kapacitet, ali ne će doživjeti Kvaternika kao 
dramskoga heroja u cjelovitom, jedinstvenom umjetničkom dojmu nego će mu se 
javiti strahovita skepsa: nije li taj čovjek ipak fantasta, koji živi od iluzija i gubi 
se u utopijama. Ta je skepsa moguća i dopustiva na nacionalističkom terenu nauč- 
noga dokumentiranja, ali se na umjetničkom terenu doživljavanja jedne velike 
ličnosti, koja živi u duši naroda kao heroj i mučenik, ali ne mučenik iz gluposti, 
zavedenosti i sitničave ambicije, kako su o Kvaterniku sudili i njegovi sumišljenici, 
nego mučenik iz velike vjere u pobjedu svoga naroda u borbi za slobodu, 

U tom pogledu je najviše pokvarila »Osma s&lika«, u kojoj se vodi diskusija 
između Starčevića i Halpera s jedne strane, a Kvaternika s druge strane. 

Moče biti sto puta istina, da je Starčević bio protiv bune i da je volterijanac 
Halper imao nekoliko vještih argumenata protiv Kvaternikove teze o depolitizaciji 
Crkve, ali ni jedno ni drugo ne amije slomiti umjetnički dojam Kvaternikove veli- 
čine, keo što stvarno nije slomilo ni samoga Kvaternika, jer taj je sigurno znao 
izaći pobjednikom i protiv Starčevića, kao i protiv Halpera, makar je sve u rujnu 
1871. u Hrvatskoj govorilo protiv Kvaternika. 


Što se tiče glumačke i režijske izvedbe, &ve je bilo na visini, u nekim mo- 
mentima peče idealno. Gavellina režija je uspjela u nekim slikama dočarati gran- 
dioznu snagu Kvaternikove europske političke koncepcije, a uz to svu milinu obi- 
teljske sreće, ali i obiteljskoga stradanja sa njegovom ženom Milkom. 

Svi glumci su bili oživjeli stari poznati portreti, mala remek djela maske. 


Strozzi je igrao Kvatemika uspjelo i adekvatno, Vika Podgorska Milku, Dujšin 
Starčevića, Afrić Rakijaša, a skoro čitavi muški ansambi mnoštvo ostalih lica. 


D. Ž. 


Sacipabni pokreti 
RJEŠAVANJE RADNIH SPOROVA 


Kad se raspravlja o tome predmetu tu se u prvom redu misli na onakove 
sporove, koji nastaju redovito između poslodavaca i posloprimaca (radnika i 
namještenika) u pogledu uređenja uvjeta rada. Uvjeti rada u koje se ubrajaju 
na prvom mjestu uvjeti o plaći za određeno radno vrijeme, jesu kao neke 
opće odredbe na temelju kojih posloprimci osnivaju svoja osobna prava 
u konkretnim slučajevima. U slučaju spora između poslodavaca i posloprimaca 
u slučajevima njihovih osobnih prava, koja proizlaze iz općih uvjeta rada, 
koji moraju biti uređeni kolektivnim ugovorom ili bez njega na temelju za- 
konskih odredaba o uvjetima rada, nadležni su redoviti građanski sudovi ili 
posebni za ovakove sporove ustanovljeni sudovi u svrhu što bržeg i jeftinijeg 
postupka. Kod nas se ovakovi sporovi, koji se nazivaju individualnim sporo- 
vima rješavaju pred redovitim građanskim sudom ili pred sudom dobrih ljudi 

(izbranim odborima). Ovi potonji sude u manjim sporovima, obzirom na iznos 
tražbine, a protiv presude ovakovih sudova nema redovitog pravnog lijeka. 

Institucije za rješavanje sporova, koji nastaju u pogledu uređenja općih 
radnih uvjeta izvjesne kategorije ili više kategorija posloprimaca novijeg su 
datuma i rezultat su razvoja socijalne politike. Ovaj izraz opći u ovom slučaju 
ne smije se shvatiti tako kao da se ti uvjeti rada postavljaju općenito kao 
u Zakonu, nego se pri tome misli i posve konkretne uvjete, ali za razliku 
od osobnih koji se odnose na određenog pojedinca nazvali smo ih općim. Prema 
tome bi mogli nazvati sporove, koji se odnose na ove opće uvjete radnim 
sprovima, a sporove koji se odnose na osobna prava pojedinog posloprimca 
mogli bi nazvati sporovima iza radnog odnosa. Sporovi mogu nastati iz ugovora 
o radu ili iz ugovora o radnom (službovnom) odnosu. Prva vrsta ugovora naziva 
se kolektivnim ugovorima, jer se kao kontrahent na jednoj ili na obadvije 
strane pojavljuje neki kolektiv (organizacija). Dakako, da je ova formalna 
razlika točnija, dok će se materijalna razlika, kako je ona spomenuta, teže 
odrediti, budući da će često sadržaj jednih i drugih ugovora biti u mnogo- 
čem isti. 

Rekli smo, da su institucije za rješavanje radnih sporova rezultat razvoja 
socijalne politike. Njihov razvoj ide uporedo sa razvojem zakonodavstva o 
kolektivnim ugovorima. Gdje je sklapanje kolektivnih ugovora određeno obli- 
gatno, tamo se redovito predviđaju za rješavanje radnih sporova u pogledu 
kolektivnih ugovora ustanove radnih sudova pred kojima se ima spor raspra- 
viti i donijeti obvezatna odluka za obadvije stranke u sporu. Ova odluka 
ima tada po svom sadržaju značaj kolektivnog ugovora. Posve je prirodno, 
kada se uzakoni obligatno sklapanje kolektivnih ugovora, da se odrede i 
forumi pred kojim će se rješavati i sporovi koji nastaju u pogledu tih ugovora. 

Sve one države, koje su na sebe preuzele zadaću, da će se brinuti za 
socijalni napredak ekonomski slabijih slojeva pučanstva, koji svoju egzisten- 
ciju osnivaju isključivo na svom radu, preuzele su na sebe i dužnost, da će 
preko svojih organa, mogućnosti što nezavisnijih i nepristranih, intervenirati 
za pravedno rješavanje sporova, nedozvoljavajući da ti sporovi poprime takav 
oblik i opseg, koji će ozbiljno ugroziti opće interese države i naroda. Pokazalo 
se je, naime, da rješavanje radnih sporova isključivo u krugu samih intere- 
senata gotovo redovito dovodi do štetnih posljedica i za opće interese zajednice, 

a da ne spominjemo štetne posljedice, koje nastaju i za same interesente. Ova 
se pojava može osobito promatrati u industrijskim državama, a i sadašnji 
rat to pokazuje. Nakon neuspjelog pokušaja mirnog rješenja spora redovito 
dolazi do štrajkova ili do obustave rada od samih poslodavaca  (lokauta). 
Procentualno uzevši dosta je malen broj sporova, koji su se riješili putem 
sporazuma nepribjegavajući najradikalnijim sredstvima odnosa prema ukupnom 
broju nastalih sporova. Nije isključeno, da ovakovi sukobi, pogotovo kad na- 
staju u velikom opsegu i kad ih vode organizacije, osim ekonomskog značaja 
poprimaju i politički karakter za manifestaciju i ostvarenje stanovitih poli- 
tičkih ciljeva, koji s druge strane opet mogu biti štetni za opće interese za- 
jednice. Stoga vidimo, da se teško izvojevano pravo  posloprimaca, pravo 
štrajka, sve više suzuje, a u nekim se državama i zabranjuje, dajući rješavanje 
sporova u nadležnost posebnih sudova. Zabraniti štrajkove a ne dati intere- 
sentima — kao kolektivima — mogućnost, da opravdane interese realiziraju 
pred nepristranim forumom praktično znači dopustiti izrabljivanje ekonomski 
slabijih po ekonomski jačim. Ali ako se uređenje radnih uvjeta za koje na- 
stane spor preda u nadležnost nepristranom sudu, tada se može opravdati za- 
brana štrajka i lokauta. Ova sredstva, tada zapravo, gube svoj socijalno po- 
litički raison d' &tre, jer je isključeno, da bi se spor bez štetnih posljedica 
bolje riješio ovim sredstvima, nego odlukom nepristranog suda, ukoliko si 

stranke — redovito organizacije — ova sredstva i dulje ne rezerviraju za drugu 
svrhu od svrhe pravednog uređenja uvjeta rada, pa se ona baš radi toga 
neprikriveno brane. 


Pravilno shvaćena socijalna politika u suvremenim ekonomskim prilikama 
pri rješavanju problema uvjetima rada mora se rukovoditi načelima, da se 
uvjeti rada moraju obligatorno rješavati putem kolektivnih ugovora, kako bi 
se na taj način što bolje zaštitili ekonomski slabiji pojedinci na tržištu rada 
i da se sporovi o radu nakon prethodnog pokušaja sporazumnog riješenja 
predaju na rješenje posebnim sudovima, kako bi se uklonila anarhija i zastoj 
u privredi. Minimalne nadnice morale bi se određivati pravnim propisima 
tako, da bi se time olakšalo sklapanje kolektivnih ugovora. Dakako, da se time 
ne isključuje djelatnost države u donošenju naprednih socijalno-političkih 
Zakona, ali se ovdje obaziremo, na neke principe za uređenje odnosa između 
službodavaca i služboprimaca. Uređenje uvjeta rada putem kolektivnih ugo- 
vora predpostavlja postojanje profesionalnih organizacija, koje će imati duž- 
nost, da ove ugovore sklapaju. Bez takovih organizacija, koje će imati dužnost 
sklapati kolektivne ugovore, sklapanje tih ugovora postaje nemoguće — pogo- 
tovo u većem opsegu za jedan širi krug interesenata, jer ne postoji ugovorna 
stranka, koja bi bila legitimirana da pravovaljano obveže sve članove organi- 
zacije. To je česti slučaj kod poslodavačkih organizacija, kada se sklapa ugovor 
u većem opsegu. Izgleda nam, da se i u ovoj stvari približujemo vremenu, 
kada će se zakonom urediti da svaki posloprimac i poslodavac mora biti član 
profesionalne organizacije. To nam se ukazuje kao rezultat razvoju reguli- 
ranju odnosa između rada i kapitala, a bitno je za provedbu već spomenutih 
načela. Pri tome nije bitno kakove će sve biti te organizacije, kao i njihovo 
ustrojstvo. Ovo pitanje ovisi od političkog sistema u državi. 


Kod nas su propisi o rješavanju radnih sporova novijeg vremena, pa 
stoga su još u mnogočem manjkavi. 


13. II. 1937. izašla je Uredba o utvrđivanju minimalnih nadnica, zaklju- 
čivanju kolektivnih ugovora, pomirenju i arbitraži. Na ovu uredbu oslanja 
se u glavnom i Uredba o rješavanju radnih sporova od 4. V. 1940. sa glavnom 
razlikom, da je uredba o rješavanju radnih sporova predvidila ustanovu radnih 
sudova namjesto dosadašnje arbitraže, odredivši ujedno veći broj poduzeća 
za koja je rješavanje spora pred radnim sudom obligatorno. Iz razloga općih 
javnih interesa može ban propisati i obvezatan postupak pred radnim sudom 
i za sva ostala poduzeća. (Č1. 14. Uredbe o rješavanju radnih sporova). Savezno 
s ovim značajnim odredbama ograničeno je pravo obustave rada (štrajka). 
Tako su zabranjeni generalni štrajkovi bilo u pojedinim mjestima, bilo u po- 
jedinim krajevima, bilo na području Banovine. Štrajkovi iz političkih motiva 
sasvim su zabranjeni. (Cl. 12. cit. Uredbe). Isključenje posloprimaca (lokaut) 
može se provesti nakon neuspjelog pokušaja mirenja i to u slučaju ako pona- 
šanje radnika unutar poduzeća onemogućuje redoviti rad. Ovu okolnost ima 
utvrditi opća Upravna Vlast. (Č1. 10 cit. Uredbe). 


Za rješavanje radnih sporova Uredba predviđa u prvom redu neposredne 
pregovore stranaka, zatim posredovanje nadležnih posloprimačkih i posloda- 
vačkih komora ,nakon toga mirenje pred nadležnom vlašću i konačno postupak 
pred radnim sudom, koji je za poduzeće u kojima bi obustava rada teško 
ugrozila opće javne interese, kao opskrbu pučanstva hranom i vodom, elek- 
tričnom energijom i plinom, javni promet, javne bolnice, javna lječilišta i 
slično — obligatan. 


Ako se u neposrednim pregovorima ili posredovanjem spomenutih komora 
ne uspije sklopiti sporazum, odnosno kolektivni ugovor obavlja se postupak 

mirenja pred općom upravnom vlasti i to na zahtjev jedne od stranaka ili 
ureda radi. Ban može odrediti, da postupak mirenja obavi nadzornik rada ili 
rudarski glavar ako je spor kod rudarskih poduzeća. Ako se na prvoj raspravi 
ne postigne sporazum saziva se za 7 dana nova rasprava. Ako se ni na toj ne 
postigne sporazum, tada se stranke mogu sporazumno obratiti nadležnom rad- 
nom sudu, izuzev gore spomenuta poduzeća za koja je to obligatno. Ovakav 
postupak mirenja bio je predviđen i po prijašnjoj uredbi iz 1937. g. Tek 
nakon neuspjelog postupka mirenja posloprimci su u mogućnosti da stupe u 
štrajk. Odredbe u pogledu štrajka u Uredbi o rješavanju radnih sporova nove 
su u našem zakonodavstvu a povod su im bezuvjetno posljednji radnički po- 
kreti, koji su imali i neke posebne tendencije, nego što je uređenje uvjeta 
rada. Da služboprimci mogu stupiti u štrajk potrebno je predhodno obaviti 
glasanje u poduzeću. Odluka o štrajku donosi se većinom glasova, a pravo 
glasa imaju svi posloprimci, koji su u poduzeću u vrijeme nastalog spora već 
zaposleni najmanje mjesec dana, a stariji su od 24 god. Ovaj rok od mjesec 
dana skraćuje se na 10 dana kod sezonskih i prigodnih radova. Ako je u po- 
duzeću zaposleno više od polovice služboprimaca mlađih od 24 g. tada pravo 
glasa imaju i oni služboprimci, koji su navršili 21 god. starosti. Glasanje se 
vrši slobodno i tajno pod nadzorom organa vlasti, a ima se obaviti u roku 
od 3 dana nakon zadnjeg mirenja. Za vrijeme postupka mirenja pa dok se ne 
provede glasanje Uredbom je zabranjen otpust uposlenih posloprimaca kao i 
prijem novih. Za vrijeme štrajka zabranjeno je zaposjedanje poduzeća, stva- 
ranje logora pred njima, te svaki nasilni postupak bilo od strane poslodavaca 
bilo od strane posloprimaca. (ČI. 11 cit. Uredbe). Prema tome je faktična 
provedba štrajka gotovo nemoguća, uzevši u obzir ova ograničenja, koja su 
bila najuspješnije sredstvo za njenu provedbu, a Uredba je ograničila otpust 
posloprimaca samo do svršetka glasanja. Poslije toga poslodavci izgleda, imaju 
slobodne ruke, Konkretno bi značilo, da poslodavac svoje posloprimce kad od- 
glasaju štrajk može otpustiti. Spomenuta odredba uvelike će štetiti interesima 
posloprimaca u svim onim slučajevima gdje nije određeno obligatorno rješa- 
vanje spora pred radnim sudom, ako poslodavac neće, da se spor iznese pred 
radni sud, a posloprimci za ostvarenje svojih prava moraju stupiti u štrajk. 
Kad se pravo štrajka ustanovljuje, onda je nelogično, da se ono ostavi posve 
bez zaštite, te da se njegova provedba onemogući. Kad bi na radnom tržištu 
bila velika potražnja radne snage i solidarnost posloprimaca, tada se poslo- 
davac ne bi mogao puno pomoći otpustom sve kad bi i htio, jer ne bi ni jedan 
posloprimac stupao u poduzeće u kojem je štrajk. Kad se je već time gotovo 
isključio štrajk ,onda bi bilo bolje, da se konačno rješavanje radnih sporova 
u svim slučajevima ima prepustiti radnim sudovima, a štrajk _ i 1lokaut 
isključiti. 

Radni sud pred kojim će se iznositi sporovi o uvjetima rada sastoji se 
od predsjednika, koga imenuje ban između sudaca i od 4 prisjednika i to: dva 
sa posloprimačke strane, a dva sa poslodavačke strane, od kojih po jedan 
mora biti iste ili srodne struke, ali ne iz poduzeća o kojem se spor rješava. 
Prisjednici se izabiru na taj način, da komore poslodavaca i posloprimaca — 
svaka odvojeno — predlaže po 6 kandidata za svaku određenu struku. Naredba 
o obrazovanju i poslovanju radnih sudova predvidila je 20 struka. Izbor pri- 
sjednika od predloženih kandidata obavlja predsjednik suda ždrijebom tako, 
da za svaku struku od predloženih 6 kandidata izabere po jednog prisjednika 
i njegovog zamjenika. Mandat prisjednika traje godinu dana. Za prisjednika 
se traži da je punoljetan. Imajući na umu, da se za glasanje o štrajku traži dob 
od 24 godine, onda je logično, da je i za prisjednika trebalo barem ovu granicu 
postaviti kao uvjet dobi, kada se već općenito podiže granica punoljetnosti i 
u drugim slučajevima. 


417 


Za riješenje pojedinog spora biraju sporne stranke prisjednike (vijećnike) 
između izabranih prisjednika tako, da po jedan prisjednik sa svake strane 
mora biti one stranke, koje je struke poduzeće o kome se vodi spor. Članovi 
suda daju predsjedniku obećanje, da će svoje dužnosti vršiti nepristrano i 
savjesno. Postupak je usmen. Uzevši u obzir propise, koji se odnose na po- 
stupak pred sudom u svrhu donošenja konačne odluke — mogućnost preslu- 
šavanja pojedinih ekonomskih i tehničkih stručnjaka, koji se i moraju pre- 
slušati, ako to predloži koja stranka ili ako zatraže dvojica vijećnika, mišljenje 
Inspekcije rada, nadopuna gradiva — nadati se je, da će odluke suda biti na 
visini i donositi pravedno riješenje spora rada i kapitala u konkretnim slu- 
čajevima. Pri donošenju odluke radni sud ima uzeti u obzir, osim zakonskih 
propisa još i opće gospodarske prilike, te životne uvjete svega radništva bano- 
vine i dotične struke, posebno pak ima uzeti u obzir do koje visine može ići 
nadnica kao i granica ispod koje ne može ići. (ČI. 23 Uredbe). Odluka je suda 
konačna i protiv nje nema pravnog lijeka. Izreka o uvjetima rada koji su bili 
sporni ima značaj kolektivnog ugovora za ono vrijeme, koje je _ u odluci 
određeno, a može se unatrag protegnuti njezina valjanost do dana nastalog 
spora. 


Za prekršitelje ove Uredbe predviđene su vrlo stroge kazne. Tako na pr. 
pored novčane kazne mogu se posloprimci kazniti oduzimanjem radničke knji- 
žice, a organizacije poslodavaca i posloprimaca mogu se raspustiti. Poslodavac 
može biti kažnjen i zabranom rada. Ako poslodavac izbjegava sklopiti ugovor 
i obustavi poduzeće, Uredba predviđa postavljanje povjerenika pri poduzeću. 
(CI. 24 Uredbe). | 

Kako god se gledalo na ovu Uredbu, ističemo, da pravi interes obiju stra- 
naka mora biti u prvom redu upućen na to, da se spor riješi objektivno i 
pravedno. Da se to postigne prepušta se rješavanje sporova nezavisnim rad- 
nim sudovima. Da ovi sudovi uzmognu svoj zadatak vršiti kako treba po- 
trebno je, da suci budu objektivni, prožeti socijalno-političkim shvaćanjem 
problema rada i nezavisni. 


Ne može se reći, kako se je to isticalo da je sindikatima osnivanjem radnih 
sudova oduzeta inicijativa za uređenje radnih uvjeta. Rješavanje sporova pred 
radnim sudom daje sindikatima mogućnost, da objektivno i s činjenicama do- 
kumentiraju opravdanost svojih zahtjeva, koje postavljaju u ime svojih čla- 
nova. Za ovo je potrebno mnogo rada oko prikupljanja podataka i potrebnog 
gradiva. Pojedinci to ne mogu, ali putem solidne organizacije moći će se 
mnogo toga učiniti. Ustanovom radnih sudova nametnuo se je sindikatima 
jedan ozbiljan zadatak, da svoje članove ozbiljno i stvarno zastupaju, a ne da 
ih demagoškim parolama vode iz jednog štrajka u drugi pogoršavajući njihov 
položaj. Praktična primjena Uredbe i uspjeh koji će ona donijeti za zaštitu 
ekonomski slabijih u borbi rada i kapitala u mnogome će zavisiti i od ljudi, 
koji ovu Uredbe bude primjenjivali. 

Dr. LP. 

JE LI GRGUR NINSKI BIO GLAGOLJAŠ ? 


I. 


U našoj historiografiji uvriježili su se mnogi pojmovi, koji sa real- 
nim činjenicama naše prošlosti, kako nam se ona javlja u vjerodostojnim 
izvorima stoje u diametralnoj opreci. Jedno je od takovih da bi glago- 
lica, slavensko bogoslužje, narodna hrvatska biskupija u Ninu bila ne- 
kakovo centralno pitanje u hrvatskoj državi za narodnih vladara. Tu 
floskulu u našu historiografiju prvi je ubacio Farlati, ali ju je posebno 
izgradio i dao svoju orijentaciju onaj protuhrvatski slavenofilski i jugo- 
slavenski duh, koji je u XIX. v. zarazio naš javni život. Povjesničari 
onoga vremena (Rački) vođeni su načelima: »gdje mi ne bude moguće 
s dokumentima u ruci nešto dokazati, tu će mi poslužiti zdrav razum, 
logika i opće poznavanje povijesti. Ako je dopušteno arheologu da iz 
nekoliko krnjih riječi i slova odgoneta kakav natpis dopunjujući pra- 
znine iz svoje glave; ako arhitekt po samim temeljima i nekim arhitek- 
tonskim ulomcima može rekonstruirati čitavu zgradu; ako kipar iz malo 
sačuvanih dijelova smije obnoviti čitav kip, onda može i historik iz 
malo sačuvanih izvora prikazati neki povijesni događaj«. (M. Perojević: 
Ninski biskup u povijesti Hrvatskoga Naroda, Zagreb 1939 s. 12). One 
malo sačuvane izvore prilagodili su svojim panslavenskim i jugoslaven- 
skim koncepcijama, pa i ondje gdje i ovi malo sačuvani 
izvori te koncepcije sasvim isključuju. 

Objektivna nas povijest uči, da »hrvatska narodna crkva sa sloven-. 
skim bogoslužjem« (Perojević) nikada ni jedne sekunde nije postojala 
i da se veličina te snaga hrvatske države izgrađivala na sasvim 
drugim elementima negoli su oni, koje je među slavenske na- 
rode donio »slavenski Cirilov i Metodov jezik i pismo« (Perojević s. 5). 
Ovaj jezik i pismo u IX. i X. v. nosili su sobom bizantinsku kulturnu 
orijentaciju, a time indirekte i bizantinski raskol, te je pravi povijesni 
apsurd tvrditi, da bi hrvatski biskupi sa »slavenskim Ćirilovim i Meto- 
dovim jezikom i pismom« mogli »čuvati svoj narod od Istoka i učvrstiti 
ga u vjeri Zapada« (Perojević s. 5). Čiril i Metod bili su bizantinci a 
njihova kulturna orijentacija bila je bizantinska, koja je kod svih onih 

naroda, koji su prihvatili »Ćirilov i Metodov slavenski jezik i pismo« 
rodila svojim prirodnim porodom: crkvenim raskolom i pra- 
voslavljem. To bi se bilo dogodilo i sa Hrvatima, da je kod njih 
postojala »narodna crkva sa ĆČirilovim i Metodovim jezikom i pismom«, 
jer se ni oni ne bi mogli oprijeti neminovnom povijesnome razvoju. 
Takova crkvena istitucija u Hrvatskoj nije nikada postojala, niti je 
- glagolica za hrvatskih narodnih vladara igrala bilo 
kakovu ulogu u narodnome životu To je bila u pravome 
smislu riječi »quantitć nćgligeable«, o kojoj se ozbiljno vodilo računa 
samo u toliko da ne zahvati većega maha. 
Hrvatski se narod odmah pri dolasku na Jadran privezao uz Zapad 
i njegov kulturni pravac, koji nije napustio ni nastupom Cirilo-Metodove 
ideologije o slavenskoj autonomnoj crkvi pod vodstvom Rima, ali koja 
ne bi prihvaćala zapadno-latinsku nego istočno-bizantinsku kulturnu 
orijentaciju. Kada Focije tradicije bizantinizma hoće da izrabi u svrhu 
izgrađivanja narodne bizantinske crkve od Rima sasvim neovisne, hrvat- 
ski narod uz sudjelovanje papa stvara novu biskupiju u Ninu i izmiče 
ge jurisdikciji dalmatinskih gradova koji sa Bizantom nijesu htjeli sasvim 
prekinuti. (Barada, Episcopus Croatensis, Croatia Sacra, II. cv.). Tada u 
Ninu stoluje biskup za »zemlju Hrvata«, a nipošto hrvatski biskup sa 
hrvatskom crkvom kao nekom pravnom ustanovom. Taj biskup »u zemlji 
Hrvata«, koji stoluje u Ninu od svoga početka služi se u liturgiji samo 
latinskim jezikom; ninski biskup nikada nije u liturgiji upotrebljavao 
ni pismo ni jezik solunske braće, već naprotiv taj se u našim krajevima 
najprije pojavljuje u dalmatinskim gradovima, koji su crkveno bili ne- 
ovisni od Nina i više stali pod bizantinskim vjerskim i kulturnim uti- 
cajem. > 


TI. 


Teza, da je glagolica staro hrvatsko autohtono pismo i bogoslužje, 
koje bi Čiril i Metod iz Hrvatske prenijeli u Moravsku, ne može se 
održati pred objektivnom i naučnom kritikom dokumenata (Cf. Gube- 
rina, Ciril-Konstantin i izvori glagolice. Hrvatska Smotra, 1939, br. 9 
i 10). Glagolicu su iznašli i među Slavene donijeli sv. 
Čiril i Metod. 

Sasvim je krivo mišljenje, da je hrvatski narod objeručke prihvatio 
glagolicu, čim je za nju doznao. Naprotiv na teritoriju, na kome se pro- 
tezala ninska biskupija i vlast njezinih biskupa, glagolica je bila 
odbijena, čim je došla. Mišljenje Perojevićevo, da je ninski biskup 
Teodozije donio glagolicu u Hrvatsku nakon svoga sastanka sa Metodom 
u Rimu (Ibid. s. 60 ss.) skroz je samovoljno, a isključuje ga stav velikoga 

protivnika djela sv. Metoda, pape Stjepana VI. prema Teodoziju. Ovaj 
je papa dobro poznavao hrvatske prilike i bio u živoj pismenoj vezi 
— a nije isključeno ni u ličnom doticaju — sa Teodozijem. Stjepan 
nalazi u Teodozijevu radu dosta točaka zbog kojih se smatra ovla- 
štenim da ga ukori, a sigurno mu ne bi izmakao s oka i grijeh glago- 
lice, kada bi Teodozije bio čak i rasadnik u Hrvatskoj »Metodova pisma 
i jezika«, protiv čega se papa tako oštro oborio na Metoda (Prodan, 
Borba za glagolicu, B. s. 75—79). Drugi Teodozijev nasljed- 
nik glasoviti Grgur Ninski niti je ikada bio glago- 
ljašnitisezanjezinatobožnja prava ikada zagrija- 
vao ni zanju pa i malim prstom zauzeo. 

Jedini izvor koji nam govori o Grguru Ninskome jesu t. zv. Acta 
Splitskih sabora 925.—28. uz jednu rečenicu Tome Arhiđakona. U tim 
aktima čitamo, zašto je došlo do ovih sabora. »Dok je na katedri rimske 
crkve predsjedao blaženi Ivan, rečeni kralj Hrvata i Mihael sa svojim 
velikašima i biskupima Dalmacije: Ivan nadbiskup Splita, Formin, Grgur 
i ostali biskupi međusobno se posavjetovavši zatražiše (consulenter po- 
poscerunt) od rečenoga časnoga pape, da im se udostoji poslati svoje 
biskupe i monitorij, koji sadrži nauku (dogma) kršćanske vjere« (Šišić, 
Priručnik izvora hrvatske historije, Zagreb 1914., s. 214). Iz ovoga se. 
vidi, da je u Hrvatskoj neposredno prije splitskih sabora nastupila neka 
vjersko-crkvena disorijentacija. 

Što je tada u Hrvatskoj stvorilo takovo vjersko-crkveno stanje? 
Problem glagolice. Tadanji papa Ivan X. je strahovao, da gla- 
golica, koja se u Hrvatskoj tek počela pojavljivati, ne 
uhvati maha i stvori situaciju, koju je stvorila u Bugarskoj t. j. od- 
cjepljenje od Rima i stvaranje samostalne hrvatske crkve sa slavenskim 
jezikom i bogoslužjem. Počevši od Ivana VIII. pape su svim silama 
nastojali, da otrgnu Bugarsku bizantinskome uplivu. Zadnji odlučni po- 
kušaj učinio je Ivan X., koji nije uspio najviše za to, što je tobožnja 
slavizacija bugarske crkve imala samo slavenski okvir — jezik —, dok 
su njezin duh, organizacija i liturgija bili sasvim 
bizantinski. Učenici Metodovi, koji su stigli u Bugarsku nijesu 
većinom Slaveni, nego Grci, koje je Metod pri dolasku u Moravsku 
sobom doveo. A da se solunska braća, uza svu dogmatsku privrže- 
nost Rimu, nijesu u svome radu ni najmanje odrekli bizantinske kul- 
ture i njezina duha, najbolje nam pokazuju t. zv. panonske legende. 
Solunska braća nosila su među Slavene bizantinski kulturni pravac 
obučen u slavensko ruho, a taj je pravac u svojim posljedicama protu- 
rimski. Nastojanje sv. Metoda, da taj proturimaki pravac otupi umetkom 
u novo prevedeni slavenski crkveni zakonik t. zv. staroslavenskih -sko- 

liona, nije uspio. Gdjegod je došla Čirilo-Metodova slavenska liturgija, 
ona je sobom nosila bizantinski crkveni duh, a taj je — uza sve poli- 
tičke i vojničke sukobe slavenskih vlada sa Bizantom (Simeon, Dušan 
Silni) — podredio one narode kulturi Bizanta, a po tome i bizantinskome 
crkvenome raskolu. To nam bjelodano kaže povijest slavenskih naroda.!) 

Rimu je sve ovo bilo vrlo dobro poznato, što za katolicizam znači 
bizantinski kulturni krug. Kazao je to Ivan VIII. knezu Borisu u pismu 
od 878.: ...oni koji su pod njima u svojoj većini ili laskanjem ili od 
straha njima postaju slični i tada jao onima, koji slijede njihovo dru- 
štvo« (ep. 75) Ivanu X. nijesu ostale nepoznate ondašnje prilike na Bal- 
kanu, kako to razabiremo iz pisama carigradskoga patrijarha Nikole 
Mistika. »Čemu da Ti opisujemo stvari, u koje si upućen i bez mojega 
pisma« veli u jednome pismu Nikola Ivanu o ondašnjim prilikama u 
Bizantu (P. G. 111, 248), a u jednome drugome pismu: »Dobro znadem, 
da se zanimaš za sve, premda Ti ja to pišem, i da poznaš i onako dobro 
sve kao i ja, što se desilo nami i crkvi Božjoj« (P. G. 111, 281). 

Prvi spomen glagolice u hrvatskim krajevima nalazimo u pismima 
Ivana X. dalmatinskim biskupima i kralju Tomislavu. (Šišić, Priručnik 
8. 215—217). Tko pomnjivo pročita ova pisma taj će se brzo uvjeriti, 
da papa ne gleda na glagolicu kao pojavu, koja je zahvatila ši- 
roke dimenzije među Hrvatima, već kao nešto što se tek počelo 
pojavljivati, ali je ipak stanje takovo, da bi se opasnost glagolice t. j. 
bizantinizacije Hrvata mogla raširiti. Papa veli, da glagolica »klije gra- 
nicama Vaše oblasti«; ona je tek »zla klica«; papa moli da »Hrvati (Sla- 
veni) kao najosobitiji sinovi svete rimske crkve moraju 
ostati u nauci majke i u našemu načinu izražavanja«. Kada bi se gla- 
golica, kako misli naša službena historiografija, bila proširila u čitavoj 
hrvatskoj državi (Ritig, Povijest i pravo slovenštine, Zagreb 1910, s. 134; 
Perojević, op. c.) kralja Tomislava, tada papa ne bi mogao reći, da ona 
»klije po granicama« dalmatinskih biskupija; ona tada ne bi mogla 
biti tek »zla klica« niti bi se moglo nagovarati Hrvate, da »ostanu u 
nauci majke i našem načinu izražavanja«, već da se obrate. Sve nas 
ovo uvjerava, da Hrvati za Tomislava nijesu u masama prihvatili gla- 
golicu, nego je ona u to doba tek proklijala kao »zla klica« i to jedino 
na periferiji dalmatinskih gradova, koji su tada već gotovo bili sasvim 
kroatizirani, ali ne potpuno podvrgnuti hrvatskoj državnoj vlasti, a 
gotovo sasvim pod kulturnim utjecajem Bizanta. Zato papa u pismima 
dalmatinskim biskupima i hrvatskim vladarima ne moli Hrvate da se 
odvrate od glagolice k latinskoj službi Božjoj, nego da u ovoj ostanu. 


!) O ovim problemima opširno raspravljam u studiji: Državna po- 
litika kralja Tomislava, koja će skoro u tisak. 

Iz ovih uglavljenih povijesnih datuma izvodimo zaključke: a) Gla- 
golica je bila poznata samo po granicama dalmatinskih biskupija, dok 
je na teritoriju ninskebiskupijebaremu njezinojogrom- 
noj većini bila nepoznata; b) da se sazove splitski sabor i na 
njemu riješi pitanje glagolice, složili su se i dalmatinski biskupi i kralj 
Tomislav i Grgur Ninski. Sabor je jednoglasno prihvatio odredbe pape 
o glagolici, a sukob je nastao jedino zbog prvenstva Splita ili Nina, a 
o čemu nema ni riječi ni aluzije u papinim pismima. 
Ovaj problem mimo papine nakane iznio je pred sabor i zagovarao stvar 
Splita kralj Tomislav. On je to učinio slijedeći tradiciju hrvatskih vla- 
dara još od Trpimira, koji su nastojali, da Split postane crkvenim sre- 
dištem hrvatske države, a po ovome atrakcionom točkom svih Hrvata, 
posebno onih koji su se nalazili van Tomislavove države.?) Kada bi gla- 
golica bila osvojila čitavi teritorij ninske biskupije, a to bi značilo go- 
tovo isto kao i onaj hrvatske države, upravo je apsurdno i pomisliti, 
da bi se Grgur još prije samoga sabora bio složio sa dalmatinskim bisku- 
pima (original veli: Consulenter poposcerunt), da se glagolica likvidira. 
A da je baš u tome stao prethodni sporazum vidi se odatle, što se 
saborskome rješenju o glagolici nitko nije opirao, dok protiv onoga o 
primatu Splita uloži su utok Grgur sa svim ostalim dalma- 
tinskim biskupima (Šišić, Priručnik s. 221, 223). Dapače papa 
piše: »Javljamo vam da ostale točke koje su zajedno s vama naši legati 
ustanovili osim ove (o primatu Splita) mi potvrđujemo« (Šišić, Priručnik 
s. 221). Saborski nas izvjestitelj izvješćuje, da su papini legati i splitski 
svećenik Petar odnijeli saborska rješenja na potvrdu papi, i dok smo 
mi čekali da se sve zakonito po starome običaju završi: naš brat, ninski 
biskup, želeći sebi prisvojiti prvenstvo dalmatinskih biskupa, a što ne 
dolikuje, rečeni sabor pred apostolskom stolicom nepravedno je napao« 
(Šišić, Priručnik s. 22). A baš činjenica, da se Grgur pred Ivanom X. 
usuđuje protiv Splita, koji je po crkvenim običajima jedini imao uvjete 
da bude metropolitom, nastupiti i tražiti za sebe primat, najjasnije nam 
dokazuje, da on nije bio glagoljaš. Čime je Grgur mogao bra- 
niti i opravdavati svoju tezu o primatu njegove biskupije? Jedino svo- 
jom tradicijom, da je njegovu stolicu sam Rim osnovao kao ustuk Splitu, 
koji je bio pod uplivom bizantinizma. A akcija Ivana X. protiv gla- 
golice u Hrvatskoj išla je samo zatim, da onu bizantinizaciju, koju su 
»Cirilov i Metodov jezik i pismo« sobom nosili onemogući. Kada bi 
ninska biskupija bila glagoljaška, Grguru ne bi ni na pamet palo takova 

nešto tražiti od Ivana X., a osim toga sastavljač saborskih akata, koji 

2) Usp. Guberina. Uloga Splita u rađanju hrvatske nacije. Hrv. Smotra 
1940, h. 3 s. 147—157. 

stoji na strani Splita, to bi Grguru bio i spočitnuo. Naprotiv iz drugoga 
pisma Ivana X. razabiremo, da ovaj nema načelno ništa pro- 
tiv zahtjeva Grgurevih (Šišić, Priručnik s. 221), a njih nije 
omeo ni Split ni Rim nego Tomislav, koji je kao dalekovidni državnik 
lako uvidio, da primat Splita nosi sobom velike prednosti i koristi za 
Hrvatsku, koje Nin kao neznatno mjesto bez ikakovih tradicija ne može 
nikako da nadomjesti. 

Iz svega ovoga jasno slijedi, da ni Grgur Ninski, ni njegovi pred- 
šasnici na ninskoj biskupiji nijesu bili nikakovi glagoljaši. Oni su bili 
ono, što je onda najviše konveniralo i jačalo hrvatsku državnu misao 
t. j. nijesu podlegli varavim sirenskim glasovima, kojima ih je vabio 
»Cirilov i Metodov jezik i pismo«. Oni su ostali vjerni zapadnoj orijen- 
taciji, koju je hrvatskome narodu donio t. zv. Agatonov pakt. Zato je 
razumljivo, da svi spomenici nađeni i ovisni o Ninu su latinski, kao i 
vladarske isprave, koje su pravljene u tome gradu. U Ninune na- 
lazimonikakovatraga glagolici pa je zato upravo smiješno 
prikazivati Grgura i njegovu biskupiju kao nekakav bedem Hrvatstva 
prema premoćnome latinstvu. Toma arhiđakon koji je u svojoj ruci imao 
mnogo više dokumenata o radu Grgura, negoli mi danas, a uz to i 
veliki protivnik glagolice, ne zna ništa, da bi Grgur bio glago- 
ljaš. On o njemu zna samo to, da si je prisvajao metropolitansko pravo; 
sasvim isto što nam govore i sačuvani akti (Historia Salonitana, ed. 
Rački, Zagreb 1899 s. 54). 


NI. 


Na splitskome peristilu nalazi se golemi kip Grgura Ninskoga. Mje- 
sto gdje se nalazi, kao i poza u kojoj je postavljen, nije drugo nego 
jedan ogroman falsifikat hrvatske povijesti, i to na njezinu štetu. Kada 
se taj falsifikat postavljao, naša je štampa isticala, da on na tome mjestu 
upućuje Hrvate na mjesto, gdje se odlučivala bitka između našeg na- 
rodnog duha i prava protiv premoćnome latinstvu, koji prodire s druge 
strane Jadrana. Pionir te borbe s naše strane bio bi Grgur. Naprotiv 
na tome mjestu, u splitskoj katedrali, nije se vodila borba između 
hrvatstva i latinstva, nego zato hoće li se Hrvati opredjeliti za Zapad 
i njegovu kulturu ili Istok i njegov bizantinizam. Pionir borbe za Zapad 
a protiv bizantinizacije bio je baš Grgur. On je odlučno odbio glago- 
licu i ondašnje njezine tendence, jer je bio svijestan, da ona u onim 
vremenima i onim prilikama nije drugo, nego bijeg od Zapada, odrica- 
nje Agatonova pakta te kidanje svih hrvatskih tradicija i prijelaz 
k Bizantu. U sukobu sa Splitom ovaj nije pobijedio Grgura i Nin. 
Njega je pobijedila hrvatska državna misao utje- 

lovljenau velikome kralju Tomislavu. Tragedija je Grgu- 
reva ne u tome, što bi on tobože bio glagoljaš i bedem hrvatstva protiv 
o latinstva, nego što on nije mogao uvidjeti, da Nin nije mogao dati 
Hrvatima ono, što mu je već onda nudio hrvatski grad Split. 

Mi Hrvati ne smijemo zaboraviti, da je Meštrovićev falsifikat, pred- 
stavljen u njegovu Grguru Ninskome, nama pružen baš onda kada 
je velikosrpsko-pravoslavna ideja bila na svome vrhuncu i upotrebila 
Sve snage i aparat ove države, da zaboravimo na svoju zapadnu prošlost 
i priključimo se Istoku. To se radilo baš zato, jer se je znalo, da ćemo 
prelazom k Istoku, bizantinizmu, presjeći sve žile, koje drže naše na- 
rodno deblo. A zatim sejejedinoiišlo. Kroz čitavi jedan vijek 
trovala se je hrvatska narodna duša raznim bakcilima slavenstva i jugo- 
slavenstva, a sve je to kušao okruniti i legalizirati peristilski falsifikat 
Grgura Ninskoga. Koje je najdublje značenje tome falsifikatu dao sam 
auktor, doznali smo nesumnjivo pred malo vremena, kada se je g. Me- 
štrović usudio oprijeti težnjama i volji hrvatskoga naroda, da svoju 
najveću naučnu ustanovu nazove svojim narodnim imenom. 

Izgleda da je ovaj falsifikat kao fascinirao naše povjesničare i da 
ga se teško mogu osloboditi. Nedavno je na tome falsifikatu g. Perojević 
pokušao izgraditi čitavu našu povijest za narodnih vladara. »Povijest 
hrvatskih biskupa (episcopus Chroatorum, chroatensis, Chroatiae) i hrvat- 
ske biskupije (episcopatus chroatensis) usko je vezana s vjerskim i 
političkim životom hrvatskoga naroda za hrvatskih narodnih vladara. 
Hrvaski su biskupi crvena nit, što se povlači kroz povijest hrvatskoga 
naroda. Javljaju se u doba konačnog pokrštenja Hrvata, početkom IX. v., 
kad i povijest počinje da govori o Hrvatima, a nestaje ih, kad je nestalo 
narodnih vladara i samostalne hrvatske države.... Tko je mogao i biti 
dužan da na saboru brani glagolicu od latinskih kleveta, nego hrvatski 
biskup Grgur? On je uspio da je sjajno obrani i da dokaže, kako gla- 
goljica i »Metodova nauka« nisu heretične. Latini su pred tim dokazima 
morali zatvarati usta i pustiti je na miru u hrvatskoj crkvi, a u latin- 
skoj dopustiti je u iznimnim slučajevima. Grgur je bio zadovoljan rje- 
šenjem pitanja glagoljice, i zato se nije papi pritužio na nepravdu. U 
nastavku sabora g. 928. nije o glagoljici bilo zbora. Zaslugom Grgurovom 
ona je bila spašena. Pojava Grgura Ninskoga i njegovo, iako neuspjelo, 
nastojanje, da postane primasom i metropolitom dalmatinsko-hrvatske 
crkve ,kao i njegova uspjela obrana glagoljice, sjajna su stranica u 
povijesti hrvatske crkve i hrvatskoga naroda. Nije zato bez razloga 
hrvatski narod oživio njegovu uspomenu u doba svoga preporoda u 
19. v., kad se borio protiv latinizacije i potalijančivanja hrvatske Dal- 
macije. U doba progona glagoljice uzeo je narod Grgura kao simbol 

“otpora protiv neprijatelja« (Ninski biskup u povijesti hrvatskoga naroda, 
'8. 5, 86—87). Koliko su ovakove tvrdnje osnovane i na čemu se osnivaju 
mi smo već upozorili. (Usp. Guberina, Problemi Hrvatske Povijesti, 
H. S. 1940 br. 4 s. 195—202). Karaman u knjizi »Članci i eseji« ima 
i jedan: O Grguru Ninskome. I ako Karaman mnoge tradicionalne misli 
o ulozi Grgura Ninskoga nekako ublažuje, ipak se ni on nije mogao 
otresti fiksne ideje o nekakovome »historijskome i nacionalnome znače- 
nju Grgura Ninskoga«, koje bi bilo u tome, da je on »predstavnik 
onog otpora našega naroda na jadranskim obalama, koji nas je, kroz 
Tazlične borbe i peripetije, poraze i pobjede, u starije doba srednjega 
vijeka očuvao od asimilacije s ostacima romanskoga gradskog življa 
*s visokom civilizacijom i kulturom; a potom nas je taj otpor obranio 
u doba Mlečića od dublje i trajnije penetracije doseljenoga talijanskog 
življa, kojoj je višestoljetno gospodstvo republike sv. Marka u Dalma- 
Ciji utiralo put... Grgur Ninski nam je po svjedočanstvu povijesti na- 
prosto došao kao goli simbol jedne velike, nužne i spasonosne stoljetne 
borbe, koja .je Hrvate na obalama Jadrana očuvala od sudbine german- 
skih naroda, romaniziranih na kulturnom tlu negdašnjega rimskog im- 
perija« (s. 190—1). Ovu i ovakovu ulogu Grgura Ninskoga Karaman ni 
bilo tko drugi ne će nikada moći izvesti iz vjerodostojnih po- 
vijesnih izvora. Ona je plod panslavističke i jugoslavenske, a po tome 
i protuhrvatske, propagande 19. v. i ništa drugo. Da je to propa- 
ganda jasno se vidi iz toga, što Karaman stalno govori o rivalima: 
s jedne strane latinski biskupi, koji stoje uz Split, a s druge strane 
Grgur. Naprotiv dokumenti sasvim jasno govore (pisma Ivana X. i Lava 
VI., Šišić, Priručnik s. 221—223), da su gradski biskupi bili protiv pri- 
mata Splita a uz Grgura, barem u toliko koliko je on nijekao splitski 
primat. Zar nijesu jasne riječi pape Leona: »Zašto vi dalmatinski 
biskupi prezirete svoga metropolitu«. Samo ovu protuhrvatsku pro- 
pagandu »zdravim je umjetničkim instinktom osjetio Meštrović, pa je 
Grgura Ninskog, slobodom pjesnika i umjetnika, na brončanim vratima 
Mauzoleja obitelji Račića u Cavtatu, već pred nekoliko godina ovjenčao 
svetačkom aureolom, a potom ga odabrao za dar Splitu, kao našem 
središtu na Jadranu« (Ibid., s. 191). Meštrovićev je spomenik falsifikat 
u svoj svojoj cjelini; on je uvreda za hrvatski narod i zato on, čim 
dođe do svoje državne slobode, mora radikalno i definitivno obračunati 
sa tim falsifikatom i njegovim predstavnikom na splitskom peristilu. 


IV. 


Još jednu stvar mi Hrvati ne smijemo zaboraviti. Propagatori pan- 
slavizma, slavenstva, jugoslavenstva i s njim spojenog antiklerikalizma 

stvarajući legendu o glagolici i Grguru Ninskome i njezinu značenju, 
identificiraju duh i smisao glagolice Grgurova doba sa glagolicom i 
njezinim tendencijama kasnijega vremena. I to je učinjeno sa anti- 
katoličkom i protuhrvatskom tendencijom, ne bi li svu onu moralnu 
vrijednost, koju je od XIII. v. pa dalje Hrvatski Narod dao u borbi za 
sačuvanje svojeg jezika i pisma u liturgiji sveli na protukatolički i 
protuhrvatski jugoslavenski kolut. Glagolica od XIII. v. pa dalje, t. j. 
od pisma pape Inocenta IV. senjskome biskupu Filipu, gubi i najmanji 
trag svoga rođenog bizantinizma, slavenstva i pravoslavlja, te postaje 
u potpunome smislu riječi sasvim katolička zapadna i hrvatska tvore- 
vina. Ova glagolica sa djelom solunske braće i njegovim duhom nema 
ništa zajedničko osim grafičkih znakova. Ali zato oni, koji su pri- 
hvatili ideologiju tih znakova, odbacili su te znakove i po novim zna- 
kovima (ćirilicom) donijeli su slavenskim narodima Ćiril-Metodovu bi- 
zantinsku kulturu i sve ono što je ona sobom nosila. Grafički znakovi 
glagolice, koji su u istinu umna tvorevina Konstantina Filozofa, mogli 
su tek onda postati svojinom hrvatskoga naroda, kada su u hrvatskoj 
narodnoj svijesti izgubili i samo ime svoga autora, jer je i ono amnti- 
bizantinskoj hrvatskoj duši bilo sumnjivo. Ona je Čirilova slova pripisala 
sv. Jeronimu, tome per eminentiam zapadnome i katoličkome piscu. Tek 
tada, kada je hrvatska katolička duša sa glagolice digla svaki spo- 
men na njezinu bizantinsku orijentaciju, preuzela 
ga jei učinila svojim pismom. Glagolica nakon XIII. v. nije 
isto što i glagolica sv. Čirila i Metoda. Njihova glagolica nosi Bizant 
i Istok, dok ona nosi Zapad i Katolicizam. Gledati u njima idejni 
kontinuitet, kakc to čine naši slavenofili, jugoslaveni i pristaše 
crkvenog jedinstva, povijesni je falsifikat. Mi Hrvati se nikada ne ćemo 
odreći naših hrvatskih slova, ni njihova jezika u službi Božjoj. To su 
ona slova i onaj jezik, koji nam ga sačuvaše stari misali i zakonici. Ako 
se je s vremenom i uobičajilo sve to nazivati glagolicom, to ipak nije 
dozvoljeno falsificirati povijest i prikazivati kao da se protiv ovakove 
glagolice borio kralj Tomislav i njegovi splitski sabori. 


Dr. Ivo Guberina. 

MRAMOR 


Mramor je blistav u mojoj duši 
Kao jedna posvećena slika 
Dostojna da oka pred njom &e skruši. 


Mramor se zanosi. Mramor se smiješi 
I ako srce je slomljeno, 
Lik iz mramora ga tješi. 


Mramvr je govornik postojan i rječit 
I kazuje da nije sve na smrt osuđeno 
I da je život neslomiv i vječit. 


Bijeli mramor polijeva suncem 

Te od njeg postajem bio. 

O, kao snijeg bijeli mramor katedrala, 
Koji je u nebo pobjeći hti6. 


Plavi mramor je zamišljen. 
U njemu živi duša velikana. 
Plavi mramor je putokaz za olujnih dana. 


On na prostranim trgovima živi 
I čuva u srcu prolaznika nadu 
Dok nad njim žalosno lete oblaci sivi. 


Crni mramor svjetluca u suncu 
S križem od žitkoga srebra 
Na zašiljenom vrhuncu. 


Po njemu lišće zimi šušti 

Po njemu kiše u zoru škrope. 
Pored njega su tihe, 

Posve tihe stope. 

Mramor nije zanijemio. 

On nosi u sebi riječ koju će reći 
O našem bolu 

I o našoj sreći. 


(Mramor je hram za vječitost života). 


Branko Klarić. 


DRŽAVNE UTOPIJE 


Pojam države pretpostavlja pojam političkog elementa, jer država 
je politički status određenog naroda. Bez obzira da li se država prema 
svom biću označuje strojem ili organizmom, licem ili uredbom, društvom 
ili zajednicom, poduzećem ili košnicom, organizacijom ili regulacijom 
postupaka, — uvijek se konstrukcija države povezuje s naročito uređe- 
nim statusom određenog naroda. Pri tome ne smije se izraz ni pojam 
»politički« i »politika« upotrebljavati u antitezama kao primjerice: po- 
litika i privreda, politika i moral, politika i pravo, politika i sreća i al., 
jer takva negativna ili polemična suprotstavljanja ne označuju u isprav- 
nom smislu specifično značenje politike. U politički sektor spadaju ma- 
pose državna organizacija i državne svrhe. O svrsi države napisane su 
čitave literature. U svakoj kulturnoj epohi pridijevale su se državi po- 
sebne svrhe. Prema Aristotelu država je nastala &y čijv, a opstoji i 
djeluje ro &v Gijv Evexa. Država je nastala iz nužde života, a pozvana 
je da svojim članovima pruži život u sreći, sigurnosti, ljepoti, zadovolj- 
stvu i blagostanju. Sigurno je prva država nastala pod pritiskom gladi 
i nagona održanja, a u primitivno vrijeme bile su primarne svrhe države 
upravljene na osiguranje hrane, obrane od napadaja i prokreaciju pu-. 
čanstva. Tečajem vremena probija se sve jače spoznaja, da je država 
socijalna pojava i socijalna tvorba i da njezina svrha ne može sasto- 
jati samo u stvaranju i održavanju pravnog poretka, nego da to pret- 
stavlja samo sredstvo za njezine kulturne svrhe, koje uključuju sve 
opravdane moralne, intelektualne, religijozne i fizičke interese. 

Razmišljanja o državi i njezinom pravnom poretku, o državnim 
svrhama i njezinoj organizaciji, dovodila su ljude uvijek na kritiku po- 
stojećega i do vizijonarne projekcije u idealna stanja za kojima je uvijek 
težila ljudska mašta. Ljudi su osjećali i osjećaju, da u postojećoj državi 
nije sve onako kako bi oni željeli, pa su nastojali ocrtati sliku buduće 
bolje države, njezine zgodnije organizacije i dotjeranije svrhe. 

Od uvijek bila je ljudskoj imaginaciji privlačiva ideja, da postoji 
prirodno (naravno) pravo, nepisano pravo, koje čovjek spoznaje svojim 
razumom, jednako kao i osjećaj o pravdi i nepravdi. Prema toj ideji 
postoje pravila, koja se nalaze iznad pozitivnoga postojećeg društvenog 
i pravnog poretka, a koja predstavljaju idealno pravo, koje čovjek su- 
protstavlja pozitivnom pravnom poretku. Ta misao susreće se u svim 
fazama ljudske pravne kulture. Prirodnom pravu pridavao se uvijek 
viši značaj i veća vrijednost nego pozitivnom pravu, jer se smatralo 
dijelom apsolutne i metafizičke istine. Radi toga oslanjalo se prirodno 
pravo na viši autoritet prirode, Boga i sl., nego pozitivno pravo. Ta 

li) su ex) oduvjez paclae ferasvčne predoćžce o bućućem 
Lb,jen čyvjećaretvu, kso i o ićealnem i sezim lSučskim zajednicama 


Iarve far:esvčze i utop.srize predoćžbe poveZvae si se u pravilu sa 
igri Tazsi Kn znanost i težnke. ra što se nadovezvao ređi- 
kane promjere života. Ovamo spezda_u veli moderni utopisti s bujnom 
fantaziyan, koja često vizjorarno zahvaća daeku buđućnost (Verne, 
Vrelis, Huxiey i dr.), koji raspravljaju o zračnim ratovima. putu na sve- 
Irurste p.anete, racionalizaciji proizvodnje, umjetnom srcu, rcbot-čovjeku, 
dixztaturi tehričkih ingenjeura, raketnim 'judima i sl. No i ako su mnege 
njihrrve misli u prvome momemtu zvučie kao zanimiva romantična Gte- 
ratura ili pustolovne filmske teme, mnogi su po njima prikazani pro- 
blemi postali današnje činjenice. Ovamo spadaju i državni romani, koji 
se bave organizacijom države i njezinog poretka, a priželjkuju bolju 
ljudsku sreću u prinudnoj državnoj zajednici, u kojoj proživljuju svoje 
dane od zipke do pokrova. Pod državnim romanima razumijevaju se 
ra:prave i djela, koja iznose misli o državi u obliku pripovijesti ili 
romana, U tim državnim romanima spajaju se zajedno s kritikom po- 
stojećeg stanja prikazi savršenijega državnog organizma, koji pisci pred- 
stavljaju kao moguć, egzistentan i preporučuju kao ugled. Pisci takvih 
državnih romana nastoje predočiti posljedice i prednosti, koje nastaju 
iz preporučenih promjena države i njezinog stanja za narode i čitavo 
čovječanstvo. Radi dalekosežnih refleksa, koji se nadovezuju na takve 
vizije, označuju se takvi nacrti utopijama, odnosno neoživotvorivim 
idejama, jer predstavljaju planove za poboljšanje svijeta, koji izlaze iz 
slobodne fantazije, koja traži oživotvorenje vječne težnje ljudi za ne- 
pomućenom srećom: zlatno doba starih naroda, tisućgodišnje carstvo 
srednjeg vijeka, socijalistička država budućnosti i mitos države novog 
vijeka. Državni romani ocrtavaju utopističku sliku idealne države ili 
države ljudskih snova. 

Dr. František Kraus ističe u svom djelu »Idćalne stati« (Bratislava, 
1936.), da gcografska karta, na kojoj nije ubilježena nijedna utopija, 
nije vrijedna nijednoga našeg pogleda, jer ispušta idealnu zemlju za 
kojom je čovječanstvo uvijek tcžilo, pa i ako potone brod, kojim se 

ljudi voze do nje, opet će zaploviti u cilju da traže i nađu još bolju. 
Kod toga svaki napredak znači podjedno djelimično oživotvorenje uto- 
pija. Kraus polazi s prastare težnje čovječanstva za izgubljenim rajem, 
koji namjerava nadomjestiti stvaranjem idealne države na Zemlji, a 
prikazuje utopizam prema ugledima za kojim su težili Platon, Aristotel, 
grčki utopist Zeno, Xenophon, Hekadoios, Euhemeros, i mnogi drugi. 
Ti stari grčki klasični utopisti tražili su idealnu državu. No pored njih 
postojalo je u klasično doba kod Grka i Rimljana utopista, koji su tražili 
realnu državu, kao primjerice Polybius, Cicero (idealni državni red u 
postojećoj državi). Ovamo spadaju i kasniji mistički utopisti kao sv. 
Augustin, Dante, Thomas Morus, Campanella i dr. Neki utopisti izgra- 
đuju idealnu državu na naravno-pravnoj podlozi (Hugo Grotius, Ko- 
mćnsky, de Witt, Spinoza, Harrington, Morelli, Saint Simon, Robert. 
Owen, Fourier, Friedrich II., Fichte, Humboldt, Hegel, čije su misli opet 
danas postale aktuelne). | 

Država, koja je potpuno uređena i izravnotežena, u kojoj vlada 
prava sreća i blagostanje ljudi, predstavlja stari duboki dočarani ljudski 
san, koji od vremena grčkog filozofa Platona uvijek zaokuplja filozofsku 
spekulaciju. Tim problemom bavili su se i bave se filozofi i državnici. 
Pri tome polaze sa stajališta, da nešto što je potpuno savršeno, ne može 
nastati svagdje istovremeno, nego se mora najprije oživotvoriti u nekoj 
fantastičnoj razumnoj uglednoj državi, koja će drugima služiti kao model. 
Utopisti, koji su sastavljali takve planove za čovječanstvo, polazili su 
svijesno ili nesvijesno s preobražene predodžbe svoje vlastite domovine 
i nastojali da ju preobraze u blaženstvo. Utopia i Nova Atlantis, — dva 
državna nacrta humanističke epohe, — su otoci, a oba su izmislili 
Englezi, dok je Talijan Campanella svoju sunčanu državu ogradio sedmo- 
strukim zidinama. Začudno je da u tim idealnim državama gotovo izče- 
zava svaka politika, jer što si mogu još željeti njihovi stanovnici osim 
savršenstva, koje im dostaje samo sobom. Ostale nesavršene države za- 
služuju sažaljenje i moraju se distancirati od sretnih država-otoka, jer 
svaki dodir s njima donosi nemir i smetnje vlastitih zrelih i blaženih 
prilika. 

Zanimiva opažanja o tome iznosi Hans Freyer u svom djelu »Die 
politische Insel. Eine Geschichte der Utopien von Platon bis zur Gegen- 
wart« (Bibliograph. Institut. Leipzig, 1936.), u kojemu obrađuje funkciju 
svakoga utopističkog mišljenja, koje prikazuje. Prema njegovim napo- 
menama razumijeva se pod utopijom izmišljena slika buduće idealne 
države. Svaki autor utopije je podjedno političar i nepolitičar, jer kao 
političar smatra da je idealna država opskrbljena s idealnim zakonima 
ljudskoga zajedničkog života, a kao nepolitičar bježi iz postojeće real- 

nosti države, u kojoj živi. Zato je svaka utopistička država podjedno ' 
geometrija, po kojoj se određuje zakon njezine izgradnje. To pokazuje 
primjerice Campanellina sunčana država, koja predstavlja grad sa sedam 
koncentričnih krugova. Utopija ne vodi ratove, a ako ih mora voditi, 
nastoji da drugi za nju ratuju Utopija uspostavlja totalitarne svrhe, i 
prema utopističkim snovima nastoji obuhvatiti sve što spada zajedničkom 
životu ljudi, kao primjerice vlasništvo (utopije su većinom neprijateljice 
privatnog vlasništva), ženidbu, obitelj, rad (utopije obično traže kolek- 
tivnu radnu dužnost), trgovinu, dobitak, nacionalnu valutu, državne 
monopole, vanjsku trgovinu i dr. 

Državni romani mogu se podijeliti u dvije skupine, i to: a) državni 
romani, koji idealiziraju određenu državnu formu (primjerice monarhiju, 
republiku itd.), i b) državni romani, koji formiraju posve novu državu 
(većinom komunističku) uz promjene instituta vlasništva, ženidbe, obi- 
telji i odgoja djece. Državni romani prve skupine nadaju se, da će se 
voljom i uviđavnosti moći ukloniti nedostaci postojećeg stanja u državi 
i njezinoj organizaciji tako, da će nakon provedenih preporučenih pro- 
mjena nastati nova idealna država i novi društveni poredak, koji će 
ljudima zajamčiti bolji život. U središtu tih reformatorskih idealista 
nalazi se slika vladara analogno kao u Kyropaidei od Xenophonta. U ovu 
skupinu spadaju napose: Das Kčnigreich Ophir (1699.), Voyage en Salenta 
u 22. knjizi Aventures de Tćlemaque od Fćnelona (1698., potpuno 1717.), 
Les voyages de Cyrus od Ramsay-a (1727.), Lechtos od Tarassona (1732.), 
Romanska trilogija od A. v. Haller-Usong-a (1771.), koja se bavi despo- 
cijom, Wieland: Der goldene Spiegel (1772.), Stanislaus Leszcynski: En- 
tretien d'un Europeen avec un ingulaire du royaume de Dumocale (1756.) 
i dr. Državni romani, koji spadaju u pomenutu drugu skupinu, vraćaju 
se uglavnom na Platonovu Politeia, Kritias i Zakone. 

Prvi noviji državni romani počinju oko XVI. stoljeća s utopijom 
Thomasa Morusa »De optimo rei publicae statu, deque nova insula Utopia« 
(Lčwen, 1516.), koja je postala ugled za sve kasnije slične romane, a 
naročito za djelo Thomasa Campanelle »Civitas solis« (1620.), koje opi- 
suje kršćansko-teokratsku državu. 


Platon je ocrtao svoj politički ideal u Politeia, koji se u njegovo 
vrijeme smatrao potpunom utopijom, jer je u Ateni vladala demokracija, 
koja nije bila željna vladavine filozofa. Sam Platon smatrao je svoj 
nacrt za utopiju, a njegovu »državu« nazvao je kasnije Robert v. Mohl 
»političkim romanom«, ali je njime kasnije zavladao nad mnogim duho- 
vima. Kad su pri kraju srednjeg vijeka nastale staleške države s učećim 
duhovništvom, vojujućim viteštvom i prehranjujućim seljaštvom, držali 

su neki teoretičari, da se realizira Platonov ideal. Takvo mišljenje po- 
istovjetilo je u XVIII. stoljeću prosvijetljeno doba g tom idealnom drža- 
vom, smatrajući državnim idealom vladavinu razuma i filozofije nad 
neprosvijetljenom narodnom masom. Konačno su i svi komunistički 
nacrti o državi više-manje u vezi s Platonovim opisom idealnog života 
vojnika, jer sam Platon (prema napomeni E. Spektorskija) nije propo- 
vijedao proizvodni komunizam; njegov komunizam je komunizam kon- 
zuma, određen za armadu, koja nije osuđena isključivo na vojnički život, 
nego se mora pretvoriti u sirovi materijal za antropotehničke eksperi- 
mente filozofa. Radi toga je Platonov komunizam vrlo udaljen od sva- 
koga modernog komunizma i socijalizma. No kad se Platon uvjerio o 
nemogućnosti ostvarenja svoga političkog ideala, preispitao je temelje 
državnog života i iz toga su nastali »Zakoni«, koji iznose ideal njegove 
»druge države«, u kojoj se odriče svoje prijašnje redikalnosti i utopizma, 
jer »amo ljudi i dajemo zakone ljudskom sjemenu«. Tu se Platon vraća 
na tradicionalno shvaćanje države kao organičke povezanosti, čije se 
korijenje duboko zadire u prošlost naroda i njegovih religioznih nazora, . 
& slavi obitelj kao osnovnu stanicu ljudskog društva i obiteljsko vla- 
sništvo. 

U momentu, kad su pravnici XVI. stoljeća tražili formulu da njome 
izraze tendencije nastajućega novog državnog i društvenog poretka, po- 
javili su se pisci, koji su s jedne strane oštro kritizirali postojeće stanje, 
a podjedno iznosili sanje o potpuno novom društvenom redu. Pri tome 
im je služio kao ugled Platonov politički roman, u koji su unosili svoje 
izmjene. Jedan između tih sanjara bio je Thomas Morus (latinizirano ime 
od More), engleski državnik (7. II. 1478. — "7. VII. 1535.). Morus poka- 
zuje duboku odvratnost protiv svega revolucionarnoga, a nastoji spojiti 
reformatorsko slobodarstvo s osjećajem autoriteta, koji je svojstven 
engleskom humanizmu. Morus je bio kancelar engleskog kralja Henrika 
VIII., a kasnije njegov protivnik, kad se kralj proglasio poglavarom 
anglikanske crkve. Morus je ostao uvjeren katolik; odupro se krunjenju 
Ane Boleyn i svršio na stratištu. U svojoj utopiji pruža lik idealnog dru- 
štva, osnovanog na zajedničkom vlasništvu i iznosi reformatorski pro- 
gram za uređenje nove države s izrazitim uputama na privredni i poli- 
tički položaj Engleske. Morus otklanja u svojem djelu tadanje političko 
i privredno ustrojstvo. Kao što je Plinije ustvrdio, da su latifundiji uni- 
štili Rim, tako Morus upozoruje na štetnost veleposjeda za Englesku, 
koji tjera farmere sa zemlje, pretvarajući njive u parkove i pašnjake. 
Morus nije u tim pojavama razabirao dolazak novoga kapitalističkog 
privrednog poretka s tekstilnom i drugom industrijom, nego ga je to 
navelo na sanju o utopiji kao autarhičnom otoku na kojemu postoji 

zajedničko vlasništvo i skupni rad (šest sati dnevno). Dok je Platon za- 
govarao konzumni komunizam, predlaže Morus proizvodni komunizam. 

Morus je bio uvjeren, da se država ne može potpuno odreći vanjske 
politike. Utopisti postavljaju oko svoga otoka sistem saveznika. Ako 
dođe do rata, što je vrlo nepoželjno, šalju se najprije u prve redove 
saveznici, u drugom redu plaćenička vojska koju se izdržaje, a sastoji 
od Zapoleta, ratničkih i divljih sinova Alpa. (U Zapoletima raspoznaju 
se Švicari iz Marignano-vremena.) Ako se stvari zapletu tako, da dolazi 
do kraja, onda se naravno bore i sami utopisti. Svladani neprijatelj 
odvodi se u ropstvo, jer utopisti zabacuju sve skrupule i ne nalaze ništa 
neobičnoga u instituciji ropstva. Kako je vanjska politika svedena na 
minimum, postoji u državi još neznatnija unutarnja politika, koja je 
također izolirana u državi, kojoj služi. Tko govori o politici izvan par- 
 lamenta kažnjava se smrću, makar se izražava najsimpatičnije. Koja 
nečovječna strogost!... S druge strane su utopisti vrlo osjećajni, s vi- 
soko razvijenom racionalnosti, oni su savršeni asketi i zato su sposobni, 
kao savršeni Epikurejci, neznatna duševna uzrujavanja proživljavati kao 
nježan ornament na zlatnom podlošku posve racionaliziranoga afektiv- 
nog života. U toj utopiji je inteligentan čovjek ili kultivirani indiviđduum 
sukus čovjeka i zato svaki individuum teži za savršenom izobrazbom 
duha, a potiskuje volju, koja prelazi dozvoljene granice i elementarne 
strasti. Na taj način stvara se u utopiji nemladenački, zreli i mudri na- 
rod, koji se raduje svojoj podnosljivoj strpljivosti. Ustav utopije je vrlo 
jednostavan, a sastoji od nekoliko načela, kojima se utopisti podvrga- 
vaju iz razumnih razloga. To dostaje za garanciju ove humanističke 
sreće. Ovaj precizno-fantastički san nije sanjao »neodgovoran sanjar«, 
nego državnik, koji je bio pozvan na najviše državne službe. Morusova 
utopija nije prema tome po njegovom shvaćanju sanjarska zemlja, koju 
može svatko urediti kako želi, nego ideja. | 

Dalje od Morusa polazi dominikanac Campanella, koji je u zatvoru 
(u kojemu je odsjedio 27 godina, osuđen radi spletkarstva protiv Špa- 
nije) napisao pomenuto djelo »Sunčana država«, u kojemu na začudan 
način spaja ideju papinskog gospodstva nad svijetom s komunizmom, 
koji za razliku od Morusove Utopije obuhvaća i obiteljski život. Radni 
dan u sunčanoj državi iznosi jedva tri sata. 

U opreci prema Morusu i Campanelli, koji su svoje utopističke države 
izgradili na reglementaciji i prinudnosti, prikazao je francuski pisac 
Rabelais u svom djelu »Vie inestimable du grand Gargantua pćre de 
Pantagruel« (1534.), utopiju bezbrižne i vesele anarhije s neograničenom 
slobodom najviših životnih uživanja. Tu utopiju ostvaruje slobodoumna 
»opatija« Thćleme u kojoj se žene slobodni, valjano izobraženi i dobro 

rođeni kavaliri radi zabave, i ravnaju prema geslu »radi što hoćeš« (fay 
ce que vouldras). 

U »znanstvenoj republici« XVII. stoljeća nastavlja se tradicija 
humanizma i sholastike, ali se uz njih pojavljuju novi smjerovi, koje 
zastupaju Francis Bacon, Descartes i Locke. Bacon zabacuje sve apriorne, 
individualne, sveljudske, školske i političke teorije te traži njihovo uni- 
štenje, a zasniva veliku obnovu znanosti (restauratio magna) izgrađenu 
na metodi iskustva, proglašujući podjedno gospodstvo čovjeka nad pri- 
rodom. Bacon je otklanjao Kopernika, vjerovao je u Aristotelove 
»forme«, a svoj sabrani materijal nazivao je sam »sylva sylvarum«. No 
ta njegova šuma bila je bez nacrta i sistema, te se bitno razlikovala 
od sholastičke summa summarum. Bacon je bio djelomično sholastik, 
a djelimice enciklopedist u duhu XVI. stoljeća, koji je pridavao veliku 
važnost književnoj eleganciji. Bacon se je proslavio s više aforizama 
(Znanje je moć, Istina je kći vremena, a ne autoriteta, Ako želimo 
svladati narav, moramo joj se podrediti, Privatno pravo skriva se pod 
autoritetom javnoga) i uveo nekoliko uspjelih izraza (na pr. trgovačka 
ravnoteža). Bacon je napisao socijalnu utopiju »Nova Atlantis« (oko 
1624.—1625.), u kojoj nastoji sve poteškoće ukloniti tehničkim izu- 
mima. 

James Harrington zastupa u »Oceania« (1656.) demokratske ideje, a 
tim svojim djelom vrši jak utjecaj na američko političko mišljenje. 

Sa stajališta kršćanskog vjerovanja stvaraju utopističke države: Joh. 
Val. Andrćas u djelu »Rei publicae christianopolitanae descriptio« (1619.) 
prema ugledu na Campanellinu sunčanu državu i Bernardo de Mande- 
vile u prikazu »Fable of the Bees«, u kojemu opisuje propast idealne 
države radi njezinog savršenstva. 

Od kasnijih pisaca spominju se: G. Foigny (Les aventures de Jacques 
Sadeur dans la decouverte des terres australes, 1676.), Holberg (Nic. 
Klimie inter subterraneum, 1741.), S. Berington (Denkwiirdigkeiten 
Gaudentios von Lucca, 1753.), Morelly (Naufrage des illes flottantes ou 
la Basiliade du celebie Pilpai, 1753., i Code de la nature, 1755.), de la 
Brć tonne (La dćcouverte australe par un homme volant, 1784.), E. Cubat 
(Voyage en Icarie, 1842.), Bulwer-Lytton (The coming Race, 1871.), E 
Bellamy (Laoking Backward, 1888.), B. v. Suttner (Das Maschinenzeit- 
alter, 1889.), Mantegazza (L'anno 3000, 1897.), W. Morris (News from 
Nowhere, 1890.), H: G. Wells (The Time machine, 1895., Anticipations, 
1901., i A modern Utopia, 1905.), Th. Hertzka (Entriickt in die Zukunft, 
1889., Eine Reise nach Freiland, 1890.), Eugen Richter (Sozialdemokra- 
tiche Zukunftsbilder, 1891.), Emil Gregorovius (Der mame auf Erden 
in den Jahren 1901.—1912. Izašlo 1892.) i dr. 

Tečajem povijesti mijenja se predodžba o savršenosti države. Circa 
jedno stoljeće iza Morusa iznosi Francis Bacon, mislioc i državnik, pro- 
tivnik Aristotela i skolastike, opis sretnog otoka Bensalema i njegovih 
prilika. Na tome otoku nalazi se drugi tip ljudi nego na Utopiji, i to 
ljudi faustovskog karaktera, koji nastoje otkriti tajne naravi i ovu pod- 
rediti pod svoju vlast. Stanovnici toga otoka ne vode nikakvu vanjsku 
politiku, a preduzimlju sve što može poslužiti da svoju zemlju herme- 
tički odijele od vanjskog svijeta tako, da drugi narodi ne mogu ništa 
saznati o njima. Njihov rad upravljen je na istraživanje tako, da čitavo 
područje predstavlja naravno-znanstvenu radnu zajednicu, koja je plan- 
ski organizirana u svrhu da stvori čovjeka kao gospodara Zemlje. Ba- 
conova fantazija nastala je na prelomu XVI. i XVII. stoljeća, a u viziji 
obuhvaća mnoge tehničke tečevine naše sadanje epohe: mikroskop, tele- 
skop, zrakoplov, telefon, radio, praskave tvari, koje su jače od dinamita, 
razvijenu medicinu, koja se bavi produženjem ljudskog života i dr. 

Bacon i Thomas Morus — Prometej i Epimetej! Sreća, koja nastaje 
putem spoznaje pobjedonosne ljudske volje, i sreća na istinitom, dobrom 
i lijepom pomoću čistog promatranja! Okretni pozitivisti otoka Benca- 
lema: spadaju u većoj mjeri ovom svijetu od prosvijetijenih, ali nepolet-. 
nih platonika Morusove Utopije. No s one strane tragike, oba ta otoka 
predstavljaju zatvorene malene svjetove, u kojima djeluju njihovi sta- 
novnici bez stranih smetnja na izgradnji najboljeg svijeta tako, da nam 
se pričinja da ne spadaju među ljude ili da spadaju među nadljudska 
bića, koja stvaraju blaženstvo na našem planetu. 

Privrednu formu uz isključenje individualizma nastojale su umjetno. 
konstruirati utopije u idealnoj državi Platona, utopiji Thomasa Morusa 
i sunčanoj državi Campanelle. Sva ta shvaćanja označuje Josip Kohler 
(Lehrbuch der Rechtsphilosopie, Berlin-Grunewald, 1923.) nedužnim 
maštanjima, u kojima se odrazuje pjesnička fantazija. Protiv tih uto- 
pista ustao je naročito Fichte, čija konstrukcija o zatvorenoj trgovačkoj 
državi sadrži nekoliko korisnih pobuda (Marianne Weber: Fichtes So- 
zialismum, 1900.). 

Kao što je uvijek bilo utopija tako ih ima i danas. Možda danas 
ima i odviše utopija, jer današnje vrijeme upravo je udešeno za utopi- 
stička maštanja, a nevolje, koje biju čovječanstvo već decenije, upra- 
vljaju njihove misli na bolju i sretniju budućnost. Pored toga današnji 
čovjek s jedne strane raspolaže s ogromnim energijama, a s druge ga 
strane ugrožavaju strahovite sile. Zato nije čudnovato, da se raspravlja 
o kolonizaciji Mjeseca, šetnji na Mars, ugradnji gradova pod zemaljsku 
površinu za obranu od zračnih napadaja i sl, a da sve to ne zvuči 
neizvedivo. Bijeda i strah potiču ljudsku fantaziju, a nužda nagoni ljude 

neprestano na nove misli i izume tako, da često nužda i strah realizira 
utopiju. Te moderne utopije ne opisuju se samo u državnim romanima, 
nego se pristupa i njihovoj praktičnoj realizaciji. Kod toga se primje- 
njuje različita terminologija, kojoj se nastoji ispuniti sadržaj, često pri- 
kriti svrha, kao primjerice izolacija, autarkija, privredni planovi i sl. 

U političkoj povijesti poznata je splendid isolation Engleske, koja 
se opravdava specifičnim  geopolitičkim položajem engleskog otoka. 
S druge strane ne bi se moglo opravdati ni razumjeti izoliranje evropskih 
kontinentalnih država, na pr. Švicarske, Njemačke i dr., jer njihova 
izolacija ne bi bila splendid. Usprkos toga opaža se u novije vrijeme, 
da se protiv mnogih država iznosi prigovor njihove izolacije. To je 
počelo godine 1917. s Rusijom, a nakon zaposjednuća Ruhrskog područja 
izolirala se Francuska. Engleska je na to reagirala tako, da se povukla 
u svoju izolaciju, u svoj house i svoj castle. Isto je tako USA povukla 
svoje čete iz Europe, te se izolirala od staroga evropskog svijeta, koji 
se nalazi u vječnim sukobima. Konačno izolirala se i Italija svojim fa- 
šizmom. Švicarska je brižno čuvala svoj apsolutni neutralitet nastojeći 
očuvati svoju egzistenciju kao politički otok. Pa ipak su sve države, 
protiv kojih se iznosio prigovor izolacije i autarkizma odbacivale od 
sebe tu tendenciju. Poznato je, da se je njemački državni vođa i kan- 
celar Hitler 30. I. 1937. izjavio protiv izolacije. Sve države su instinktivno 
osjetile, da je izolacionistički put nesimpatičan i moralno neodrživ, jer 
moderan život društva država s razvijenom tehnikom ne podnosi trajnih 
kineskih zidova među njima. U vremenu međunarodne i svjetske pri- 
vrede ne može se izolacija ničim opravdati. Danas se kopaju sirovine, 
proizvode i prenose dobra, iznose privređni planovi, sklapaju privredni 
ugovori, a sve to upućuje na kolaboraciju i kooperaciju, koje se protive 
izolaciji. Postavlja se pitanje, da li opstojeći privredni planovi ne pred- 
stavljaju plansko-privredni sistem, koji je predvidio filozof Fichte u 
svojoj »zatvorenoj trgovačkoj državi«, koji je svoj utopistički nacrt ra- 
zuma o autarktnoj državi nazvao »pokušajem buduće politike«. U naj- 
novije vrijeme iznose se ideje o »velikim prostorima«. Njemački državno- 
pravni teoretičar Carl Schmitt raspravlja (Včikerrechtliche Grossraum- 
ordnung mit Interventions verbot fiir raumfremde Machte. Berlin-Wien, 
1939.) o padu internacionalnog prava u sadašnjosti svodeći ga na prazni 
ugovorni i zakonski pozitivizam i ističući mišljenje, da se te praznine 
mogu opet ispuniti sadržajem, ako se u nj unesu predodžbe o velikom 
prostoru. Među takve predodžbe ubraja on Monroeovu doktrinu u nje- 
zinoj prvobitnoj formi, prema kojoj je neameričkim silama zabranjeno 
interveniranje u američkom životnom prostoru. Kasnije je ta doktrina 
zloupotrebljena sa strane USA, koja je provodila intervencije izvan 

svoga životnog prostora. Schmitt smatra da zahtjev Engleske na sigurnost 
prometnih puteva britanske zajednice naroda nije međunarodno-pravno 
načelo velikog prostora. Schmitt stvara pojam »Reich« prema kojemu 
se svakoj državi ne može priznati to svojstvo, nego samo onoj, koja ras- 
polaže s velikim prostorom, u kojemu djeluju političke sile, koje u njemu 
isključuju miješanje prostomo udaljenih drugih sila. To je političko 
stajalište, a predstavlja pokušaj da se u međunarodno pravo uvede novi 
elemenat. Monroeova doktrina je politička maksima USA, odnosno dje- 
limično i ostalih država američkog kontinenta, ali zasad ne predstavlja 
međunarodno-pravno načelo. Na tome ne mijenja ništa odredba pakta 
Društva naroda (priuzdržaj u korist Monroe-doktrine), jer je uvrštena 
samo iz susretljivosti prema USA u očekivanju, da će se začlaniti. Schmitt 
pokušava opravdati da ideja o velikom prostoru nije identična s impe- 
rijalizmom, ali in ultima linea takva težnja silom prilika dobiva impe- 
rijalistički značaj. Dosadanje međunarodno pravo promatralo je sve 
države (male i velike) kao jednakopravne međunarodne subjekte i u 
tame je bila uključena zaštita malih država, a u koliko je ono nesa- 
vršeno, treba ga usavršiti, ali ne na štetu malih država. 

Današnji evropski čovjek ne pozna monotoniju, jer ju nadvladava 
suvremeni kompleksni kaos ideja i pokreta u obliku mnogobrojnih 
»izama«: apsolutizam, liberalizam, socijalizam, komunizam, nacionalizam, 
militarizam, fašizam, nacionalni socijalizam, materijalizam, demokratizam, 
parlamentarizam, idealizam i sl., što sve predstavlja etikete za velike 
ideje i pokrete, koji danas vladaju svijetom. Ove ideje ulaze u među- 
sobne ideološke i krvave borbe. Čovječanstvo se nada da će iz tih borba 
oživotvoriti bar minimum dosađdanjih utopija. Pošto živimo u vremenima 
dalekosežnih promjena socijalnih i političkih uredaba, pojačano se u 
ljudima pojavljuje težnja za većom socijalnom pravdom i zahtjev da se 
budući državni i društveni poredak izgradi konačno na pravdi, za kojom 
čovjek i čovječanstvo žudi već toliko tisuća godina. Treba riješiti soci- 
jalne probleme i donijeti i osigurati ljudima mir. To doduše zvuči kao 
utopija, jer mir se ne sastoji u podržavanju formula, nego u dnevnim 
mirovnim akcijama, a to nije moguće dok grme topovi i dok su puške 
spremne da svakog časa odapnu svoje ubojite strijele. 

U XX. stoljeću govori se i piše mnogo o novoj magičnoj riječi, koja 
se označuje krilaticom o »evropskoj federaciji«, kojoj je namijenjena 
utopistička svrha, da zamijeni periode bratoubilačke borbe među europ- 
skim narodima bijele rase, koji su donedavno sebe smatrali nosiocima 
svjetske kulture. Pri tome se navodi, da su svi evropski narodi mirolju- 
bivi i da sve zlo potječe od vladajućih klasa i klika i da je zato potrebno 
provesti veliku evropsku zajednicu naroda, i omogućiti neposrednu vla- 

davinu naroda. Ljudi traže nove parole. No da li ne će i ta utopistička 
krilatica brzo dovesti do razočaranja?!... Stvatko si stvara novu ča- 
robnu sliku blize budućnosti prema pomenutim utopijama, a mnogi hvale 
svoje programe, slično kao što Morus spominje da vrane i majmuni vje- 
ruju, da su njihova djeca najljepša. Pod evropskom federacijom može 
se razumjeti svega i svašta. Ovamo spada i vizija svrsishodnoga kon- 
federativnog saveza evropskih država, koja omogućuje svakom velikom 
i malom evropskom narodu široki okvir za slobodno nacionalno disanje 
i kretanje. Tu se spominje ograničenje suvereniteta sviju konfederira- 
nih jedinica u korist zajedničke bolje evropske tvorbe. 

Evropski narodi proživljuju tešku moralnu krizu. Činjenice poka- 
zuju dominaciju dinamičkog morala (čiji su noviji zastupnici Nietzsche, 
Pareto, Sorel, Lenin i dr.), pa si ljudi postavljaju pitanje, da li je etika 
Sokrata, Platona, Seneke i čitavog kršćanstva samo puka nauka, koja se 
nalazi u knjigama?... Promatranje svjetskog zbivanja prema moralnom 
stajalištu duboko je usađeno u ljudsku dušu, a pojačano se vrši upravo 
u vremenima historičkih prekretnica 1 katastrofa. Tako je primjerice 
sv. Augustin promatrao slom zapadno-rimskog carstva prema moralnom 
kriteriju pravednosti, koja je manjkala u rimskom carstvu, a suvreme- 
nici dovode pad istočno-rimskoga bizantinskog carstva (1453.) u vezu sa 
moralnim uzrocima. Nedvojbeno je već danas, da će budući historičari 
označiti krizu morala uzrokom evropskih ratova i katastrofa, koje sežu 
do međusobnog istrebljenja. Općenite vrijednosti, koje su vrijedile u 
posljednjim decenijima kod evropskih naroda, označuje Hans Zbinden 
(Die Moralkrise des Abendlandes. Bern, 1940.) ovim kraticama: orga- 
nizacija mira, tehnika evropske izgradnje, internacionalna saradnja, 
društvo naroda, međunarodni ugovori, konferencije za privredna pitanja 
i razoružanje, organizacije za proizvodnju i zamjenu dobara, nacionali- 
zam i socijalizam. To je po njemu moral vladajućih savjesti, koje su 
dovele i do sadanjega evropskog konflikta, a koje neograničeni ekono- 
mizam, pacifizam i nacionalizam smatraju isključivom osnovom za pro- 
suđivanje međunarodnih odnosa, i ako sve te pojave nijesu u prvom 
redu etika, nego politika, pa bi im radi toga trebalo povjeravati ograni- 
čenije područje akcije. 

Često se ističe potreba novoga poretka u Evropi, no možda je i to 
jedna velika utopija. No ni Thomas Morus nije ipak pod svojom uto- 
pijom razumijevao kulu u zraku i snove na oblacima, nego realnu inzu- 
larnu državu idealnog sadržaja. Potrebno je za oživotvorenje »boljega« 
mnogo srčanosti i odgovornosti. Potrebno je potražiti i inspiraciju kod 
onih filozofa, koji su svoju misao branili do kraja i često za nju žrtvo- 
vali svoj život. Moraju svi ljudi dobre volje konačno spoznati, da Evropu 

i njezine narode treba osloboditi od straha i neprestanih napadaja, omo- 
gućiti slobodan promet dobara, stvoriti stalne mogućnosti rada i sigurne 
egzistencije, poboljšati socijalni standard života najširih narodnih slo- 
jeva i prepustiti narodima da kao jednakopravni i bez povrede tuđih 
prava i zakonitih interesa slobodno izabiru svoje nacionalne regime. 
To nama izgleda kao utopija. No ta utopija je vrijedna da se postavi 
za program, jer njezino oživotvorenje omogućit će Europi kulturni raz- 
vitak i ispunjenje njezine historičke misije. 

Mnogo se ističe, da miran, sretan i nesmetan tečaj našeg života 
mora bazirati na međusobnom povjerenju i suradnji, jer ljudi žele da 
u miru jedu kruh i mlijeko, da s pouzdanjem kupuju nepatvorenu robu, 
da svaki ima mogućnost zarade i da na večer može mirno legnuti i 
spavati. No i to su gotovo utopije, jer faktično je današnji život ispu- 
njen jurnjavom, nepovjerenjem i strahom. To zvuči, kao da strah nije 
bio samo privilegij Krapinskog pračovjeka ni evropskog čovjeka srednjeg 
vijeka, nego i neželjeni pratilac modernog čovjeka. Povjerenje današnje 
generacije u sigurnost opstanka je pokolebano. Postoji opća nesigurnost 
egzistencije, koju izazivaju neprestani privredni i politički potresi, bar- 
barizmi ratne nemani, što sve uzrokuje nemir, bojazan i strah. 

Ništa ne može iščupati iz duša ljudi težnja za mirom, srećom i 
blagostanjem. A u nama treba da se jača svijest, da će se eventualne 
sadanje utopije i snovi, koji nam to obećavaju, ostvariti na korist Europe 
i čitavog čovječanstva. Dr. Eugen Sladović. 


POD KRILOM USPOMENE 


Cvijeće, što cvate u nalitoj vazi 

ganut će nas načas bojom i ljepotom. 

Ptica u krletci bdije u ekstazi 

i pjeva nad svojim i našim životom. 

Pročitana knjiga opet nam je draga, 

stara pisma rado otvaramo, sjetni. 

Želimo topline domaćega praga, 

ali bez daljina ipak nismo sretni. 

Otkud ova ljubav za malene stvari, 

oprečna gamuća, polete, trenutke? 

Sjećanje na prošlost svu nam dušu žari 
 Obaramo glavu, izgubljeno, šutke. 

Zvonko Kuhar. 

BRETONSKI NACIONALIZAM" 
(BREIZ D'AR VREIZIS! — BRETAGNA BRETONCIMA!) 


»Bretagna je nacija i ona posjeduje sva prava priznata 
drugim nacijama. 

Ona je nastala iz događaja, koji su tuđi francuskoj po- 
vijesti. 

Njezina tradicionalna politika kroz tisuću godina auto- 
nomije u francuskom okviru, nametnutom ioj silom oružja, 
bila je otpor svim namjerama tuđinskog osvajanja. 

Umjetno komaddnje Bretagne na departemente godine 
1789. nije uspjelo slomiti tok nacionalnih zahtjeva. 

Ona čini jedinstveno geografsko područje. 

Njezin narod, po svom narodnom jeziku, svom jasno ocr- 
tanom karakteru, svojim tradicijama, svom nacionalnom osje- 
ćanju, čini na francuskom tlu posebnu naciju. 

Njegovo je pravo, kao što je to i kod ostalih autentičnih 
nacija, slobodno odlučivati svojom sudbinom ...« 

(Iz Deklaracije Bretonske Nacionalne Stranke 
u Landerneau godine 1931.) 


»Francuska vlada ne predstavlja bretonsko mišljenje. Kad 
bismo mogli izabrati vladu po našoj volji, sigurno bismo imali 
posve drugu. Čemu podnositi ono, što ne ćemo, a odbijati ono, 
što hoćemo? 


. 


* Francuska je agencija Havas dne 5. svibnja ove godine javila iz Ren- 
nes-a (glavni grad Bretagne), da je tamošnji prijeki sud osudio na smrt vođe 
Bretonskog nacionalističkog pokreta Franceza Debauvais-a i Oliera Mordrela 
radi veleizdaje. — Onoga dana, kad su njemačke čete ušle u Rennes, još istu 
je večer njemački radio pored redovitog izvještaja, evocirao sve patnje Bre- 
tonaca pod francuskim centralizmom, te njihove izglede za bolju budućnost 
Rretagne. — Konačno, nekoliko dana kasnije, početkom srpnja, javlja agencija 
Reuter, da Bretonci traže posebnu republiku, dakle potpunu državnu samo- 
stalnost. 

Ove su vijesti ponovno svratile pozornost svjetske javnosti na jednu bo- 
lesnu, gotovo sramotnu stranicu francuske povijesti. Stojeći još od proljeća 
1938. godine u dopisivanju s direktorom lista »Breiz Atao« F. Debauvais-om, 
pratio sam napore ovog naroda naročito u njegovoj želji, da ne bude uvučen 
u rat za tuđe interese, kao i u nastojanju, da prvu povoljnu situaciju u Fran- 
cuskoj iskoriste za ostvarenje svojih osnovnih ideala. Potrebno je ovdje na- 
glasiti, da su Bretonci s interesom pratili borbu Hrvatskog Naroda. U mnogim 
svojim deklaracijama, manifestima i člancima, isticali su borbu Hrvata za 
svoju nezavisnost kao uzor borbe, otpora i izdrživosti. U »Hrvatskoj Smotri« 
br. 4 iz 1939. iznio sam u članku »Francuska, kakvu ne poznajemo« u krupnim 
crtama glavne momente iz povijesti Bretenaca, borbu za jezik, teške životne 
prilike pod francuskim centralizmom, te konačno njihove glavne zahtjeve. 
Sada ćemo se pozabaviti Bretonskim nacionalizmom, imajući pred očima i 
najnovije događaje — u prvom redu slom III. Republike u Francuskoj. 

Borba je teška: protiv nas je brutalna državna sila, 
protubretonska pravda, protiv nas su raširene laži po ško- 
lama, svim sredstvima moderne propagande, dnevne štampe, 
kina i radia; za nas jest netaknuta snaga bretonskog naroda. 
Za nas su i mnogi primjeri iz povijesti, koja je već vidjela 
narode jučer moćne, gdje danas opadaju, dok se male nacije, 
male po broju, ali pune životne nm nošene novom istinom, 
penju i dižu poput sjajne zvijezde.. 

(Iz Manifesta B. N. S. u CI aint kolosa 1938.) 

Bretonskoj oslobodilačkoj borbi, o kojoj je francuska štampa nepre- 
stano mukom šutjela, nije ni ostala svjetska štampa poklanjala dovoljno 
pažnje ni simpatija. Isticanje jedne i nedjeljive Francuske, bilo je s fran- 
cuske strane uporno naglašavano, potkrepljivano svim mogućim sred- 
stvima, a sa druge strane se ovo uzimalo kao gotova činjenica i stvar, 
o kojoj nema više diskusije. U koliko se govorilo o pokretu koje »pokra- 
jinske skupine« (u ove su Francuzi ubrajali Bretonce, Flamance, Elza- 
šane, Katalonce, Baske i Provansalce), uvijek se naglašavao u službenoj 
štampi umjetno stvoreni osjećaj nečeg, što je različito od onoga, što se 
zove francusko.!) Međutim primjer Bretonskog nacionalnog pokreta jasno 
svjedoči protivno: svi progoni, sudske kazne, zatvori, pa eto i najnovije 
smrtne osude vojnog suda u Rennesu, nisu slomile otpor Bretonaca, niti 
njihovu borbu za svoja prava; najbolji dokaz, da je u pitanju borba, koja 
vuče dubok korijen iz svijesti naroda, koji hoće ne samo imati pravo, nego 
i stvarno moći sam gospodariti svojom sudbinom. 

Kao neminovna posljedica sloma politike onih država, koje su stvo- 
rile versaillesku Evropu, bit će i repariranje nepravdi (nekoji su narodi 
već imali sreću u tom pogledu!) onim narodima, koji općenito priznato 
načelo iza Svjetskog rata od 1914.-1918. godine, o samoodređenju naroda, 
nisu mogli osjetiti u vlastitom domu. Francuska je poražena, doživjela je 
slom, nalazi se u težem položaju nego ikad do sada u svojoj povijesti, 
a to je upravo najpogodniji momenat za ostvarenje zahtjeva onih naroda, 


1) Po periferiji francuskog teritorija ostalo je živih narodnih skupina obu- 
hvaćenih u Francusku, a koje nemaju ništa zajedničko među sobom. Sve na 
sjever od Arrasa i Boulogne-a nastanjeno je narodom, koji unatoč toga što 
govori francuski, jest germanskog tipa. Istok Francuske predstavlja sličnu 
sliku, koja je naročito naglašena u provincijama, gdje se govori njemački. 
Cijeli pak jug Francuske okreće leđa ostaloj zemlji i obraća pogled Medite- 
ranu. Jedanaest milijuna južnjačkih »Francuza« po svojoj civilizaciji i jeziku, 
pripadaju Talijanima, Kataloncima i Galiciicima. Na jugo-zapadu manjina 
Baska čini mrlju na karti kao i manjina Flamanaca na krajnjem sjeveru. Ko- 
načno na zapadu keltska Bretagna, sestra zemlje britanskog Wallesa, o kojoj 
ne treba posebno govoriti, i Normandija, gdje još osamstotina godina iza do- 
selenja, fizički izraz naroda i način izražavanja potsjeća na Dance...« (Iz 
prikaza B. N. S.: »Le nationalisme breton«, Appendice VIII). , 

koji su do danas bili obuhvaćeni u francusku državu. Javljaju se doduše 
već glasovi u redovima Bretonaca, da se sadašnji prekarni položaj Fran- 
cuske ne smije iskoristiti za postignuće uspjeha, na štetu francuskog 
centralizma, ali ovakovi sentimentalni uzdasi bit će jamačno događajima 
pobijeni: ta upravo cijela borba Bretonaca za svoja prava stalno je imala 
u vidu, da se njihovo ostvarenje može najlakše postići u »najtežem času 
za Francusku«, i imajući taj momenat pred očima, vodili su borbu u tom 
smislu. Sada dakle, kad je momenat nastupio, zar da sentimentalni izrazi 
velikodušja, pokopaju opet za nekoliko desetljeća narodnu slobodu? Inte- 
resi naroda moraju biti iznad svega, a naročito iznad osjećaja pojedinih 
velikodušnika, pogotovu kad je u pitanju država poput Francuske, koja 
prema svojim podanicima nije bila baš mnogo sentimentalna; međutim 
ni smrtne osude elzaških i bretonskih nacionalista nisu je mogle spasiti. 
Doživjela je poraz zahvaljujući svojoj politici i krivnji ljudi, koji su je 
vodili, a da Četvrta Republika ne će ni po granicama, niti po uređenju, 
biti slična Trećoj, pokazat će najskorija budućnost... 

Bretagna ima prošlost nacije. Njezini zahtjevi su diktirani modernim 
nazorima. Nacionalistička politika, koja ističe zahtjeve Bretonaca kao 
nacije, nalazi čvrsto uporište u političkoj tradiciji Bretagne; ona crpi 
pouku i koristi iz petnaest stoljeća bretonske povijesti. 

Bretagna duguje svoj današnji izgled okupaciji odnosno asimilaciji 
galo-romanske Armorike (sjeverozapadni poluotok Galije — današnja 
Bretagne) od IV. do IX. stoljeća po doseljenicima sa susjednog Britan- 
skog otoka, pod vodstvom svojih duhovnih i političkih vođa. Sa sobom 
su donijeli socijalne i vjerske ustanove, svoj jezik, a naročito novo nacio- 
nalno saznanje. Tako nastade na boku franačke Galije (koja tada još ne 
bijaše Francuska!) mala nacija posebno obilježena, srodna narodima 
Wallesa i Cornwala s onu stranu Kanala. Od IV. do XVI. stoljeća bila 
je Bretagna suverena država, imajući vlastiti državni život, te je kroz 
cijelo vrijeme uspješno odoljevala nasrtajima svojih kopnenih susjeda. 
Kad je konačno Francuskoj silom oružja uspjelo pripojiti Bretagnu 
Francuskom kraljevstvu, umjela je bretonska vojvotkinja Ana, da izmje- 
ničnim ženidbenim ugovorima sa dva francuska kralja, osigura autono- 
miju Bretagne, unutar Francuske. Bretonske su sloboštine bile svečano 
sankcionirane Ugovorom o Uniji u Vannes-u, godine 1532.?) 


2) Glavne odredbe ove sankcije bile su slijedeće: 1. Nikakva promjena 
zakonodavstva, administracije ni običaja, bez pristanka bretonskih Staleža. 2. 
Staleži odobravaju osnovu za porez. 3. Prihodi carina, konfiskacija i raznih 
posjeda, idu isključivo u korist Bretagne. 4. Održanje sudske autonomije. 5. 
Pravo Bretonaca, da im se ne može suditi izvan Bretagne. 6. Pravo, da ne tre- 
taju sudjelovati ni u kakvoj vojničkoj akciji izvan Bretagne. ' 

Bretagna je od Unije s Francuskom pa sve do Revolucije, sačuvala 
svoje slobode, unatoč čestih nasrtaja francuskih kraljeva, da joj jednu 
po jednu oduzmu bilo oružjem, bilo lukavstvom, bilo gaženjem zadane 
riječi. Ipak je domoljublje bretonskog narodnog predstavništva bilo na 
visini, i uspjelo je suzbiti sve ove opasnosti, te obraniti ustav, služeći se 
Svim sredstvima: od pismenih protesta, do oružanog ustanka. 

Bretonska je autonomija uništena francuskom Revolucijom iz 1789. 
godine. Nasilnim udarom izvršena je aneksija te godine, što je ujedno 
značilo stvarno kršenje ugovora iz 1532. Počev od Revolucije pa sve do 
danas, htjeli su Bretagnu (podijelivši je politički u departemente) pot- 
puno asimilirati s ostalom Francuskom, ali smo svjedoci, da je Francuska 
u tom pogledu izgubila igru. Unutarnja borba Bretagne i Francuske 
ostala je do danas živa i žestoka. 

Bretagna ne bi ranije bila nikad nezavisna, da nije imala one zna- 
čajke, karakteristične za jednu naciju — u današnjem smislu ove riječi. 
To će reći, ne samo državu s edređenim granicama, nego jednu homo- 
genu ljudsku obitelj, jedan iskonski organizam. Bretagna doista čini po- 
sebno nacionalno tijelo, sasvim strano francuskom jedinstvu.3) I premda 
nepovoljne okolnosti nisu često dozvoljavale, da se ova bretonska po- 
sebnost i formalno očituje, ipak se ona kroz stoljeća manifestirala u nji- 
hovim starim institucijama, životu i radu njihovih velikih ljudi, a naj- 
više se to očitovalo u bretonskom jeziku, koji i po svojim morfološkim 
izvorima i po sintaksi jest posve različit od duha latinskih jezika, i koji 
je najbolji svjedok, da pripada sredini, koja nije francuska. Bretagna je 
unatoč jezičnog dualizma jedinstvena i po svom tlu, i po klimi te rasnom 
tipu. Naročito je pak jedinstvena po svijesti svojih sinova, koji joj od 
jedne do druge krajnje granice žele pripadati.) 





#) »Pogrešno je reći, da se francuski nacionalitet podudara s francuskom 
Republikom, jer u Republici postoji više nacionaliteta, koji se još mogu raza- 
brati, kao što je bretonski i baskijski nacionalitet, koji su se nekoć podudarali 
s autonomnim državama, ali koji nisu iščezli, iako su izgubili svoju političku 
i administrativnu autonomiju... .« 

(A. van Gennep: Trait€ comparatif des Nationalitćs) 


»Teritorij povijesne Bretagne savršeno odgovara geografskoj jedinici. Sve 
je u njoj drugačije od ostalog dijela Francuske...« 
(E. M. de Martonne, prof. Sorbonne: Les Regions geographiques de la France) 


*) Cinjenica, da unutar bretonskog teritorija ima pučanstva, koje govori 
francuskim jezikom, i običaji, koji neke Bretonce približuju Francuzima sa 
zapada, često su iznošeni kao argumenat protiv bretonskog jedinstva pa čak i 
narodnosti. Međutim, danas je suvišno naglašavati da jedan nacionalitet ne 
mora nužno činiti jezično jedinstvo (slučaj Švicarske s četiri jezika!) 

“..Na kojoj će bazi urediti Bretonci svoje odnose s Francuskom? Do 
najnovijeg se vremena, čak i u redovima bretonskih prvaka, neprestano 
naglašavalo, da oni ne žele separaciju od Francuske, nego samo sticanje 
potpune autonomije unutar Francuske. Svakako će najnoviji događaji u 
Francuskoj moći lakše formirati i konačne zahtjeve Bretonaca. Na svom 
je početku Bretonski pokret počeo voditi pomirljivu politiku. Predstav- 
mici takove politike, regionalisti, nisu frontalno napadali Francusku, Nigu 
Be laćali nikakvog ozbiljnijeg sredstva, kojim bi podigli svijest Breto- 
naca, pa je stoga i ideja nekog bretonskog regionalizma ubrzo propala. 
Francuska pak videći, da ima prema sebi slabiće i neodlučne elemente, 
nije davala nikakve koncesije. Bretonski je regionalizam pomalo prestao 
igrati svaku ulogu. Pokazalo se, da protiv tvrdoglavog i jačeg neprija- 
telja, samo politika sile može imati uspjeha. Ni najmanje se reforme ne 
mogu postići bez oštre borbe. Politiku pak sile može se provoditi, ako je 
za tu politiku cio ili bar dobra većina naroda. To su shvatili ispočetka 
rijetki Bretonski Nacionalisti, koji počeše svim sredstvima, ponajviše 
štampom, buditi nacionalnu svijest i skretati borbu na mnogo radikalnije 
putove. Opetovano puta je isticano u bretonskoj štampi, da su se i ostali 
evropski narodi od 19. stoljeća oslobodili tek nakon što su svojim tlači- 
teljima suprotstavili odlučne nacionalne pokrete, ne štedeći pri tome 
žrtava. Bez egipatskog nacionalizma, ne bi bilo egipatskog ustava; bez 
Sinn-fein-a ne bi bilo irske slobode; bruxelleska vlada bila je upokorena 
tek onda, kad joj se prijetilo flamanskim separatizmom! 

Bretonski su nacionalisti često isticali, da pitanje forme, kako će ge 
riješiti odnos Bretagne prema ostaloj Francuskoj, ovisi o ovoj potonjoj, 
zapravo o njezinu držanju prema Bretoncima do onoga časa, kada se 
pitanje odnosa bude rješavalo. Karakteristični su slijedeći izvodi iz jednog 
proglasa Bretonske nacionalne stranke u godini 1932.: 

»Bretonski nacionalizam treba imati u vidu razne hipoteze, da bi 
mogao pružiti svoje rješenje za slučaj ostvarenja bilo koje od njih. 

— Za jednu Francusku, koja bi se vratila poštenijoj administraciji 
javnih dobara, koja bi se odrekla svoje vjekovne zamisli o asimilaciji 
nas Bretonaca i ambicije za hegemonijom, tako obilnom u sukobima 
prema drugim zemljama — zajednica francusko-bretonska pružala bi 
mnoge prednosti. | 

— Od jedne Francuske — koja bi produživala da se gloži u parla- 
mentarnim naklapanjima, brižne da osigura prednosti korisnicima reži- 
ma, a ne da rješava vitalna pitanja, nesposobne da pristupi u vlastitom 
interesu reformiranju države i protivne reorganizaciji Evrope na razum- 
nim i pravednim temeljima — potpuno ocjepljenje Bretagne bilo bi 
potrebno! 

— Konačno, da li bi Bretagna trebala oklijevati ući u jednu Evropu 
smirenu u federalnim vezama, što bi značilo dokidanje formula velike 
centralizirane države, ili koja teži centralizaciji, a koja je neprijatelj pri- 
rodnih skupina, a u kojem bi sistemu bila osigurana njezina sigurnost?« 


Svakako zanimivo stanovište, koje ostavlja pitanje rješenja odnosa 
otvorenim, imajući ipak u vidu uniju, potpunu separaciju, odnosno fede- 
raciju — na široj — evropskoj — bazi. Spomenuti proglas sadrži pri 
koncu i ove riječi: »Bretagna će uskrsnuti, jer je to pitanje novog reda. 
A u novom poretku, koji će uspostaviti prave slobode po svijetu, breton- 
ska će nacija dobiti svoje mjesto pod suncem!) 


Godine 1938., kada se u Evropi situacija znatno pogoršala, i kada se 
očekivalo, da će Francuska radi »svečanih obaveza« svaki čs ugaziti u 
rat radi bivše Čeho-Slovačke, osvanuše po cijeloj Bretagni natpisi: »Ne 
ćemo rata za Čehe, protiv volje bretonskog naroda!« Iskustvo iz Svjetskog 
rata, kada su Bretonci ginuli u daleko većem broju nego ostali na fran- 
cuskoj strani, živo ih goni, da ostanu izvan svakog sukoba, koji nije 
prvenstveno u njihovom interesu. Glavni organ Bretonske nacionalne 
stranke »Breiz Atao« stalno objavljuje proglase na Bretonce, da se »ni 
kapi krvi ne smije proliti za tuđe interese«. Radi jednog sličnog članka 
bili su vodje Bretonskih nacionalista Francez Debauvais i Olier Mordrel 
izvedeni pred sud i svaki osuđen na godnu dana robije. To je nakon god. 





5) Pokušao se suzbijati bretonski nacionalizam i time, da je Bretagna 
premalena teritorijem i pučanstvom za samostalan život. Međutim svojom 
površinom od 35.312 km?, ona se približuje Danskoj (42.925 km), Švicarskoj 
(41.350 km), a veća je od Holandije (34.200 km), Belgije (30.400 km), a da se 
i ne spominju daleko manje države. Po svom pučanstvu od 3,056.000 (prema 
popisu od 1936. g.), približuje se Bretagna Švicarskoj (4,100.000 st.), Finskoj 
(3,300.000 st.), Danskoj (3,600.000 st), a veća je pučanstvom od Irske (cca 
3,000.000 st.), Norveške (2,900.000 st.) itd. 


Francuska je nadalje proširila vijesti, kako se Bretagna ne bi magli sama 
izdržavati od svojih proizvoda, jer da je previše siromašna. Bretonsko pu- 
čanstvo čini po prilici !/is cjelokupnog stanovništva Francuske. Prema tome 
bi Bretagna morala proizvoditi najmanje !/is svakog onog proizvoda nužnog 
za život. Višak pak iznad |/is francuske produkcije ostao bi za nabavljanje 
onih produkata, koji ne dostaju samoj Bretagni. Medjutim samo letimičan 
pogled na neke produkte, jasno pokazuje, koliko Bretagna može proizvoditi. 
Uz pojedini produkt navodimo dvije brojke: prva označuje omjer bretonske 
proizvodnje prema ukupnoj francuskoj produkciji dotičnog artikla, a druga 
brojka u postotcima označuje višak bretonske produkcije, koji nadilazi po- 
trebe zemlje. Evo tih produkata: žito 1,44/13 — 33%; krumpir 2,6/13 — 61,5%; 
mlijeko 1,6/13 — 37,5%; maslac 3,2/13 — 697%; sardine 8/13 — 87,5% ita. 

1790. po prvi put, da su Bretonci službeno izvedeni pred francuski sud 
zato, što su branili prava Bretonaca.*) 

Francuska ima čudnu navadu. Godine 1870, iza Sedana, Jules Favres 
kliče: »Niti jednog palca!« — Pet mjeseci kasnije, odstupio je Njemačkoj 
Elzas i Lotringiju. Godine 1936. gospodin Sarraut odgovara na remili- 
tarizaciju lijeve obale Rajne: »Ne ćemo uopće raspravljati tako dugo, 





$) Iznijet ćemo samo jedan neznatni dio iz obranbenog govora Oliera 
Mordrela, ideologa bretonskog nacionalizma, što ga je održao u svibnju go- 
dine 1938. pred sudom u Rennesu, braneći sebe i druga Debauvaisa: 

»Radi čega sam optužen? Jasno govoreći: da hoću ot- 
cijepiti Bretagnu od Francuske! To je istina, ja se zano- 
sim samotommišljuimojživotimasamotajcilj. Aligdje 
je tu zločin? 

Bretagni nije potrebno, da gleda parade na svaku 
obljetnicuprimirja,nitidajojseposvećujupjesmice. Bre- 
tagni je potrebno služiti. Služiti joj pak, može se najlak- 
še, ako joj vratimo Državu! 

Vjerujem, da je to ono, štonam se predbacuje. Mi ho- 
ćemo otrgnuti bretonsko tlo ispod prevlasti Francuske 
Republike. Ako netko postoji, tko znade koji drugi put 
osim nezavisnosti, da se jednom za uvijek jednoj zemlji 
dade vlastti život i da se njom vlada suglasno njezinim 
prirodnim težnjama, bio bih radoznao, da ga upoznam! U 
tom čekanju mi mislimo, kako više ne bi bio moguć život 
za Francusku, kad bi francusku vladu u Parizu nadomje- 
stilaengleskailinjemačka vlada, pa prematome, da nema 
ni mogućnosti bretonskog životatako dugo, dok smo pod- 
vrgnuti upravi i zakonodavstvu, koje je tudje našem na- 
rodu. - 

Za nas je stvar jednostavna: Bretonska država ili 
smrt! A to, kakva će biti ta državaiji kakvi će biti njezini 
odnosi prema Francuskoj, jest od drugorazredne važno- 
sti. To je princip, koji je bitan! 

Dosta je čitati francuske novine, pa da se shvati, da 
je Francuska izgubljena. Ona sigurnim korakom ide pre- 
ma katastrofi, u koju je vodi samoubilačka politika, koju 
slijedi već godinama. Naša zadaća nije više da spašava- 
mo Francusku, nego da sebe spašavamo od Francuske... 

Eto zašto mi vjerujemo, da je Francuska u sukobima, 
koji dolaze, već unaprijed pobijeđena. Ne će nam možda 
ni biti potrebno, da osvajamo svoju slobodu, ona će biti 
prirodna posljedica sloma političkog sistema, koji nas 
tlači!l« | 

Posljednje riječi zvuče gotovo proročanski. I ostali dio govora ispunjen 
je sličnim mislima, u njemu je u zbijenoj formi izneseno pred sud cijelo na- 
ziranje Bretonskih nacionalista o uređenju odnosa odnosno obračunu s Fran- 
cuskom. 

dok Strassburg ne bude ugrožen od njemačkih topoval« — Osam dana 
kasnije, započeo je pregovore... Ista je pjesma s Austrijom. »Anschluss, 
nikadal« — pa ipak Francuska nije ni prstom makla. — Unatoč svih 
preuzetih svečanih obveza prema Česima ipak je došlo do Minchena, a 
kasnije i do nestanka Čeho-Slovačke države. Iz svih ovih događaja ne- 
davne prošlosti, mogu Bretonci crpsti utješljive pouke. 

Ona što su Bretonci godinama čekali, dogodilo se: Francuska je sru- 
šena, a stvaranjem nove Francuske, uskrsnut će i Bretagna! U toj su 
vjeri u uskrsnuće Bretagne vođe Bretonaca Debauvais i Mordrel vodili 
svoj narod ovu posljednju godinu evropskog sukoba, da konačno budu 
osuđeni na smrt — tik nekoliko dana prije smrti Francuske Republike! 
Smrtne pak osude, povijest to svjedoči, nisu nikad suzbile ideje ili skršile 
pokret, a najmanje onaj, koji je duboko uhvatio korijena u narodu. 

Vjerujemo, da nova Evropa, za Bretonce kao i 
ostale evropske nacije bez države, ne će biti vjerna 
slika pokojne joj versailleske majke... 

Stipe Mosner 


SMRT GRADSKOGA GOLUBA 
Iznad grada — začarana ćilima — 
krilio je raširenim krilima 
Lepršao nad najvišim zgradama 
i lebdio nad skupim fasadama. 

U jatu se dizao poput sulice, 

preletio nepoznate ulice. 

Jer s djecom i sa siromasima, 

tugovao u samotnim časima. 

Skrivao se i po praznim škrinjama, 

a sad leži pogažen na šinjama. 

Tko će znati, da je jednom živio? 

Gdje je pjesnik, koji mu se divio? 

Gdje su ruke, koje su ga hranile 

i visine, koje su ga branile? 

Iznad grada — začarana ćilima — 

krilio je raširenim krilima... 
Zvonko Kuhar. 

ŽENA | ODGOJ 


Doživjeli smo već dosta raznih sastanaka žena i majki u svrhu po- 
boljšanja odgoja mladeži napose ženske. I nijedan od tih sastanak nije 
u zbilji ni milimetar maknuo sam odgoj sa njegove mrtve točke. Pro- 
blem odgoja ostao je i dalje samo blistava tema nekolicine žena, koje 
su na tim sastancima isprobavale svoju elokvenciju. Šta je de facto 
učinjeno u svrhu poboljšanja odgoja? Da li je ijedan od tih sastanaka 
bar odredio stvarnu relaciju društva i odgoja, žene i odgoja, i u tom 
smjeru kanalizirao svoja djelovanja? 

Stvarno — problem odgoja postao je akutan i on se mora rješavati 
do krajnjih mogućnosti i treba ga tretirati sa svih njegovih strana. 
Nikada još nije problem odgoja bio tako jako socijalan kao danas. On 
je proživljavao svoje mrtvo doba, u kojem su sve njegove manifestacije 
a i postulati bili tako minimalni u kaosu ostalih socijalnih problema, da 
je bio njima posvema zastrt. On je oduvijek bio rezultanta etičkih i 
ekonomskih faktora društva, obitelji, ali nikada nije imao toliko do- 
dirnih točaka sa gotovo svim manifestacijama društvenoga progresa i 
emancipacije kao danas. Ovome je razlog u tome, što društveni poredak 
sa svojom duhovnom, etičkom i ekonomskom neuravnoteženošću i labil- 
nošću povlači duboko pod svoj teški žrvanj i najmladje elemente čovje- 
čanstva — djecu, i drobeći tako najmlađe i najsvježije energije izbacuje 
u svijet degenerirane, isisane, anemične, suhe tipove. Ovakovi društveni 
elementi apsolutno ne mogu biti graditelji jedne bolje, svjetlije i pra- 
vednije budućnosti. I s toga je pohvalno, da su baš one, koje te mlade 
energije, tu djecu rađaju, — majke — o ođgoju toliko raspravljale. Ali 
to je bilo sve! Sva ta raspravljanja, te sjednice ostale su zatvorene u 
dvorani koje gimnazije, nijesu prodrle u šire slojeve ni doprle i za- 
interesirale odlučujuće faktore, te tako su ostale sterilne kao i mnogi 
današnji gorući društveni podvizi. I s toga jer su baš žene-majke ne 
samo pozvane da rješavaju problem odgoja, nego su one i neposredni 
faktor samoga odgoja, nastojat ću u ovome članku dati u glavnim po- 
tezima odnose odgoja i žene — napose današnje(!) žene. 

Relacija odgoja i žene je svakome dobro poznata, ali ona je novim 
društvenim postulatima i raznim staleškim formacijama u svome prvot- 
nome (bolje reći: starome) obliku uzdrmana, a u nekim konturama i 
danas već promijenjena. Emancipacija današnje žene skreće aktivnost 
ženinu sa polja odgoja na ekstremnu pasivnost i na samo debatiranje 
o tom odgoju. Današnjoj su ženi u najboljem slučaju puna usta formalno 
lijepih riječi o odgoju, dok se njezina materinja savjest i osjećaj kolek- 
tivne dužnosti približava brzim tempom k minimumu. Da li to od nje 

traži mnogo puta tako krivo shvaćena emancipacija žene? Je li to za- 
htijeva sloboda i dostojanstvo njezina spola? Dapače — čitajući članke 
o modernoj ženi — što više i od uvaženih ličnosti, — postavlja nam se 
i još jedno pitanje (koje je zapravo u biti svojoj deplasirano): nije li taj 
novi odnošaj žene prema odgoju — abnormalan?! Jer na žalost imademo 
i mi u svojoj sredini ljudi, dapače aktivnih socijalnih radnika, koji u 
namjeri poboljšanja položaja žene u društvu i u svrhu njezine praved- 
nije budućnosti dolaze do očitoga paradoksa. Položaj žene u današnjem 
braku nazivaju oni tiranijom, »u kojoj je žena samo fabrika djece«, a 
odmah zatim u ocrtavanju budućega zahtijevaju, da žena rađa djecu, ali 
za tu djecu i njihov odgoj da se ima brinuti država, jer žena mora 
obavljati poslove, koje od nje zahtijevaju »ekonomske prilike«! Ja mi- 
slim da primjer paradoksnijega paradoksa nije tako lako naći. Dakle 
žena sa odgojem svojega djeteta i svojom materinjom ljubavlju, njegom 
i vječnom brigom i staranjem za budućnost svoga ploda je »fabrika 
djece«, a žena koja bi imala samo roditi i dalje obavljati poslove, koje 
joj nalaže »njezina socijalna zadaća« ne brinući se apsolutno za svoj 
plod — je uzor majke i žene! Mislim, da je ekstremnost ovih postulata 
svakome eklatantna, i da ne će oni moći zavesti ni najslabije elemente 
niti u načelu, a kamo li u realnoj aplikaciji. Ali na to sam upogoriti htio, 
jer se ovo i na ovakav način tretira dapače i u naučnoj formi i pod 
firmom nekog specijalnog socijalističkog idealizma. To je ujedno i od- 
govor na pitanje, da li je taj novi odnošaj žene prema odgoju nor- 

Prema tome bi izgledalo da su u novije vrijeme pojmovi relacije 
žene i odgoja pobrkani, promijenjeni. De facto oni i jesu pobrkani, ali 
ne u toj formi kako se manifestira. Današnja se žena iz pukih nekih 
afektiranih modernizama nastoji izvući iz najbitnije svoje dužnosti i 
prikazati se u tome odnosu silno poniženom. Ona već sam porođaj uzima, 
da je nasilno nametnut od društva i nekih »patriotskih« postulata, a još 
više konsekvencu njegovu — odgoj. Njoi je time nepravedno stavljena 
barijera, da izvrši svoju »socijalnu funkciju«, njezin je duševni kao i 
tjelesni vitalitet skučen na minimum, on je zatvoren u jedan tamni 
ambijent, u kojem ona mora degenerirati, zakržljati, a to sve je učinjeno 
iz lažne superiornosti muškarca i fingiranih potreba društva. 

Stoljećima je ona podnosila taj jaram, ali je došlo doba i njezina 
oslobođenja! 

Zar to nisu posve krivim pravcem ustremljeni njeni uzdasi? Nije mi 
nakana ni pokušavati da ustvrdim, da položaj žene kao takove ne za- 
htijeva fundamentalnih promjena (ne toliko u formalnim koliko u stvar- 
nim odnosima i postulatima, koji odgovaraju njezinoj psihi i ispravnoj 

funkciji u društvu), ali tvrdo želim akcentuirati, da se te promjene 
stave na pravo mjesto. Činjenica da su promjene nužne ne povlači za 
sobom konsekvencu (kako bi se to željelo), da se te promjene generali- 
ziraju na sve odnose i projekcije ženine na današnje društvo. A u prvome 
redu nijesu te potrebe nužne u relaciji: žena-odgoj. De facto i ovdje su 
promjene nužne, ali ne promjene prijašnjih odnosa već promjene da - 
našnjih odnosa. Drugim riječima: današnji Peg zahtijeva mnoge 
nove korekcije. 


Današnji odgoj žene u stvari niti ne postoji (samo prividni apsurd). 
Zar današnju djecu odgaja njihova majka? Današnju djecu i mladež od- 
gajaju i formiraju u biti mnogo više svi ostali faktori društva (kao kino, 
kazalište, plesovi, društvo u užem smislu...), nego žena, mati. To na- 
vodno zahtijevaju postulati »emancipacije«! Potpuni negativ emancipa- 
cije! Ovakav i ovaj odgoj jasno da producira gro današnjih negativnih 
tipova. 

Dakako da su društvene, prosvjetne, turističke, športske i sve druge 
javne formacije imale oduvijek stanoviti utjecaj na odgoj djece i mla- 
deži (nekojima je to gotovo i primarna funkcija), ali njihov intenzitet 
nije nikada bio toliki, a pogotovo ne u relaciji sa kapacitetom materi- 
njeg, roditeljskog odgoja, kao baš u današnje doba. Drugim riječima: 
današnji odgoj djece i mladeži biva formiran više i previše exogenim 
(da tako nazovem) faktorima, nego primarnim, endogenim, obiteljskim, 
roditeljskim, materinjim. Gdje leži izvor toj pojavi, toj kroničnoj već 
bolesti današnjice? Najvjerojatnije u formalnom a i duhovnom raspa- 
danju primarne društvene jedinice: braka, obitelji, kao i moralnom i 
etičkom srozavanju obih komponenata braka: matere i oca. Ali gdje je 
uzrok i ovoj pojavi? 

Objektivno nije lako na to pitanje odgovoriti. Izgleda da je jedan 
od faktora ekonomsko pitanje i to podijeljeno u dva tabora: u one eko- 
nomski privilegovane i one ekonomski potlačene faktore. Iz jednog i 
drugog tabora rezultira u biti isti odgoj. Razlika je samo u tome, što 
je kod prvih nosilac odgoja — služavka, a kod drugih — ulica! Kod 
prvih to zahtijeva komoditet i emancipacija, a dozvoljava debela nov- 
čarka gospodina muža; kod drugih to zahtijevaju poderani džepovi muža, 
a tolerira društvo. Dakle izgleda da baš ti dijametralno oprečni eko- 
nomski stavovi su kauzalni momenti današnjega odgoja. Rješenje: po- 
boljšanje, izjednačenje ekonomskih diferencijacija. — Ali vara se svaki, 
koji misli, da bi s time pitanje odgoja bilo riješeno. Time bi bilo dano 
samo povoljnije tlo za konačno rješenje, ali sam problem ne bi bio 
riješen. Mogućnost da sama mati odgaja što više svoje dijete bi postala 
doduše veća, ali sama žena (!) time ne bi bila promijenjena. Ona ostaje 

ista, postulati emancipacije isti. Dakle kamen smutnje ne leži bitno u 
socijalno-ekonomskim odnosima (makar oni igraju jednu jaku ulogu), već. 
on je u samoj ženi, materi. U njoj samoj mora biti duboko uklesan 
postulat kolektiva a i prirode (braka), da je ona prva pozvana i od- ; 
ređena da stvara odgoj, da bude njegov najjači a ne tek sporedni 
faktor. Socijalno-ekonomski položaj žene može biti najoptimalniji, a da 
ona ipak-ne bude majka, ne bude glavni stvaralac odgoja (obrat vrijedi 
samo u rijetkim slučajevima). I u današnje doba vidimo, da znadu djeca 
izrasla u slabim i jadnim ekonomskim prilikama imati bolji i moralniji 
odgoj od onih, koji su se razvijali u najboljim materijalnim okolno- 
stima. 

Prema tome: primarno je odgojiti i dati povoljne 
uvjete za razvitak žene i majke! 

Jedino tako usmjereno rješavanje problema odgoja može dovesti 
do realno povoljnih rezultata. A za to su opet pozvane prve majke i 
onda ostali odlučujući faktori društva. Prve — da u ženskoj svojoj djeci 
odgajaju buduće majke, a drugi da za to pružaju povoljne uvjete. To je 
postulat ne samo društvenoga progresa, već i jačine, zdravlja i buduć- 
nosti nacije. 
| Dr. Zlatko Vitković. 


SAMOĆA 


Bože moj, ja sam dijete, samo dijete, 
kojem, dok sluša riječi svijeta lijepa, 
nemime zjene sveđ nekamo lete 
za glasom koji tepa, zove, tepa. 


Bože moj, ja sam dijete, samo dijete, 
koje vrednote teško, teško cijepa 
i mjesto da se trajnih kao mete 
prihvati — bježi ko od ognja slijepa. 


Jutrom ti šapćem hvalospjeve krasne. 
Razdragan sav nad pejzažima bijelim 
srce i pogled, ruke — sve ti.dijelim. 
A kada sunce za bregove zgasne 
duša je moja puna, puna sjete. 

To u njoj plače jedno tiho dijete. 


Ercegović. 

ŠKOLA BEZ PEDAGOGIJE 


Papini iskreno predaje našem vremenu zapis u poruci: »Ljudske se 
duše moraju promijeniti i to bez oklijevanja. Sva zla koja trpimo ne 
proizlaze iz vanjskog već iz unutrašnjeg života, ne iz drugih već samo 
iz svakoga od nas«. Takova je misao zaokupila i Euckena, kad otkriva 
značenje borbe za viši život, a sve to je i putokaz istinskom pedagogu 
u čijem se području formira jedan novi svijet. Zadaća posrednika, poma- 
gača raširuje se do sokratovskog shvaćanja učitelja, a polazi do idealnih 
odgajalačkih snaga Pestalozzijevih. 

Škola ukomponovana u odgojni i obrazovani posao postala je po 
svojoj odgovornoj službi centar svih pedagoških refleksija, kritika i re- 
forme. Makar joj čak s Krieckom dali karakter jedne prolazne etape u 
beskrajnom obrazovnom procesu, ona ipak treba da obrani svoju ulogu 
pred napadajima vječnog nezadovoljstva. Postaje krivcem u odnosu prema 
životu, kočnicom prema kulturi. Ili, kako A. Horneffer ističe, čak se 
smatra »nužnim zlom«. Makar i mijenjala nazive (»nova škola«, »radna«, 
»aktivna«) pa čak i amionim didaktičko-metodičkim prevratima odstupala 
od »sistema«, pečat nepovjerenja stalna je pratilja svih njezinih 
prigovarača. 

Čak i ona »sutrašnja« škola (s obrazovnim prognozama da spoji dom, 
narodnu zajednicu, pa i čitavo društvo) dočekana je s izvjesnom skepsom. 
Herbart je srušen, a što sada? Novo i novo, dok s druge strane Herbart 
redivivus( (kod nas nije nikada ni umro!) 

Možda u odnosu škole i pedagogije vrijedi sve nastojanje sabrati u 
zahtjev tolikih pedagoga: Više pedagogije u školu! I to naročito u srednju. 
Razići će se doduše ta pedagogija po svim predmetima, upravo onako 
kaošto je metafizika udaljena iz filozofije ušla kao dno u razne nauke. 
No upravo pedagogija postaje to duhovno tkivo, koje omogućuje da se 
ispuni osnovni aksiom obrazovnog procesa, taj po Kerschensteineru uvjet 
prave škole. Govori se o »kulturnim dobrima«, o »obrazovnim dobrima« 
i o njihovoj vrijednosti, a ne o matematici, historiji, fizici i time je spor 
specijalista i pedagoga riješen u korist toliko danas naglašenog stvaranja 
cijeloga čovjeka. 

Srednjoškolske klupe predstavljaju optužbu. Literatura je o tome 
napisana, u diskusiji se je složilo da treba nešto reformirati. (Tipične su 
političke i socijalne prekretnice kod nas kad ovaj problem proventiliran 
odaje svu važnost i potrebu početka jedne akcije.) Za reformatora- - 
goga vrijedi kod pogleda na ovaj kompleks problema ono isto što je već 
Fichte izrazio kod izbora filozofije (»Was fir eine Philosophie man wihle, 
hingt davon ab, was fiir ein Mensch man sei«), no sve je ovo gledanje 

projicirano u korist narodne i društvene zajednice. Školska pedagogija ne 
može i ne smije mimoići narodne vrijednosti, dobra narodne kulture, koja 
su nesumljivo za člana jednog naroda najjača obrazovna dobra. Čovjek 
se uči, rekao bi Goethe, od onoga koga voli, pa A DM 
primijeniti na narodne vrijednosti. 

. Koji je odnos stručnjaka prema pedagogu na srednjoj školi? Nesum- 
ljivo obilježen nemirom, neskladom. Jedan naš pedagog ističe: »Apsurdan 
bi bio uzgajateljski posao bez struke, no mora biti određenje struke u 
cjelokupnoj strukturi pedagogije. Jer struka je most prema poslu uzgaja- 
teljskom, ona se mora pedagogizirati kao obrazovna vrijednost. Struka 
može biti samo sredstvo, a nipošto svrha.« Napose u jačanju voluntari- 
stičkih tendencija obuke, u naglašivanju rada i zarađivanja (erarbeiten), 
aktivnosti, spontanitete, doživljaja ključ duhovnog oblikovanja je u ru- 
kama pedagoga. Osobenost jednoga rada ne može se obuhvatiti ocjenama, 
buni se moderni pedagog u ime rezultata diferencijalne psihologije. 
Jednako i škola ne može iskupiti svoj zadatak samo sa strukama. Jer će 
se možda poput onoga danteovskog natpisa na vratima pakla pojaviti 
malo brutalna, ali zapažena slova nad ulazom: »Strah od kazne, želja za 
dobrom ocjenom — to su elementi, koji najvećim dijelom obdržavaju 
porive za školu«. Sve je to u znaku jedne borbe protiv pedagogije, koja 
treba da stvori duhovnu zajednicu učitelja i učenika, a ne jednoličnost, 
kalup intelektualca, činovnika profesionaliste (Sighele). 

Gaudig prikazujući školu u službi ličnosti koja nastaje, traži čak 
poklapanje obrazovnih krugova doma i škole, koordinaciju pedagoških 
zahvata u području formiranja dječje duše, a u traženju reforme ističe 
da ova mora obuhvatiti čitavo kulturno područje do u dubine. No ne tako 
da bude igralištem kulturnih pokreta, već značenje svoga vlastitog života 
i bitka. Jer pripraviti za slobodan i samostalan život u kulturnom skladu, 
znači spoznati sve zahtjeve takvoga života. To nije škola utopija, već 
potenciranje kulturne volje, škola kulturne moći. Tim će i obrazovanje 
suprotno Paulsenu biti sposobnost za sve duhovne funkcije, kako to traži 
puni školski život, daleko od ukočenog intelektualizma. Škola je po Gau- 
digu kulturni problem, a pravilna njezina organizacija je pedagoška 
potreba. Jer uvrštavanje generacija u budućnost narodnu je ujedno i ispit. 
odgojnih i obrazovnih elemenata škole (»živih snaga«) u čijem će ogledalu 
katkada skrušeno pedagog priznati: Bilo je malo srca. Jer nije dostojno 
veličine odgajatelja apatično, upravo orfički konstatirati: »Drukčije ne 
može biti, tako je moralo biti«. 

Pedagogija nije školska potreba tek da stvori »pedagoški takt«, pa 
čak i neki elasticitet ove organizacije, ona treba da je temelj njezin, čuvar 
školskoga rada, ona je kohezija u intimnoj zajednici i duh onoga što se 

naziva »školski život«. Time ne će biti smatrana magijom ili umjetnošću, 
ali i ne će trpjeti poslovični posao, krparenje, prigodničarstvo u školskoj 
reformi, već kako to Gaudig u svojoj knjizi o školskoj reformi s uvjere- 
njem navodi: pedagoška reforma bit će kulturno djelo, novo obli- 
kovanje kulturnog života, a time i cjelokupnog nacionalnog života, škola 
kakovu narod želi i u srcu nosi. Škola bez pedagogije. Paradoks! No ipak 
u »krizama«, »previranjima«, »traženjima« često je izraz svih nemira 
rvanje pedagogije s tradicijom škole (napose srednje) nejednaka borba 
s »đuhom vremena«, sukob odgajalačke ideje kao kulturne funkcije s po- 
litičkom. Idejni smisao odgoja nosili su i veliki pioniri pedagogije za- 
crtavši svoj trag i poruku čovječanstvu, ali i noseći borbom svoje zahvate 
u najteži problem, koji je zadan čovjeku. »Arbeit ist die beste Art, sein 
Leben zu geniessen« postavlja Goethe epitaf borcima. 

Harmonija, unutračnji sklod, sanja još iz grčkih dana ukapčanje u 
kulturni život diskontinuiteta (škola: život), udio na kulturnom stvaranju, 
duhovna spremnost za vrijednosno suđenje — sve su to zahtjevi za jednu 
idealnu školu. Reformatori teže k približavanju znajući da preporod škole 
nije od danas na sutra. Ali prije svega jedan uvjet: pedagogija u školu 
kao motor cjelokupnog života školskog i veza školske životne zajednice. 
Jer duhovno »posredovanje«, »pomaganje«, »prenošenje vrijednosti« je 
posao ljubavi, usrdnosti, onoj zagonetnoj ljubavi, koja se nikada ne gasi, 
već uvijek svijetli, koja se jednako smiješi kreposti kao i pogrešci, ne 
pozna umora ni razočaranja (Kerschensteiner). Tu je škola izvršila za- 
datak, a pedagogija postala djelom, spomenikom Pestalozziju. 


Kamilo Križanić 





»FRANCUSKA REVOLUCIJA JE SATANISTIČKA U SVOME PRIN- 
CIPU; MOŽE SE UISTINU ZAVRŠITI, UNIŠTITI I ISKORIJENITI 
SAMO KONTRARNIM PRINCIPOM.« 

JOSEPH DE MAISTRE 

BOGU 


Sve što mislim o Tvom bivstvu Bože, 
I što jače hoću ronit u dubinu, 

Razum slabi sve to manje pojmit može 
Veličanstva Tvoga sjaj i veličinu. 


Ti si od iskona, početak počela; 

I nikad Ti, nikad — ne će biti kraja. 

Pod Tvojim se okom mreža zvijezda splela, 
Zapalio oganj sunčanoga sjaja. 


Desnica je Tvoja stvorila nebesa, 
Utvrdila međe i kopnu i moru, 
Svemirom prosula bezbrojna tjelesa; 
U blistavi grimiz odjenula zoru. 


Ti si posijao ravnice i brda, 
Razgranao krošnju stoljetnoga duba; 
Naselio šume sa tisuću krda 
Životinja krupnog i sitnoga zuba. 


Mi čujemo Tebe u rikanju lava, 

U pjevanju ptica, u žuboru rijeka, 

U gromova trijesu, u šuštanju trava... 
Svaki glas je samo Tvoga glasa jeka. 


Ni prostor ni vrijeme za Tebe ne vrijedi. 
Ti se dižeš iznad svakoga vrhunca. 

Sva moć ljudska ispred Tvoje moći blijedi 
Kao slabi žižak pred pojavom sunca. 


U vječitoj mijeni Ti si uvijek isti, 

Nit veći ni manji — svemoguć i slavan. 
Izvori su Tvoji krepki, svježi, čisti; 

Kroz vjekove put Tvoj jednako je ravan. 


Po svojoj si biti Ti sama dobrota, 
Pun očinske skrbi za svako stvorenje. 
Bezgranična Tvoja ljubav i milota 
Štiti nas kroz patnje, boli, iskušenje. 


Svi razumi ljudski i sva mudrost svijeta 
Mrvica je sitna od Tvoga sveznanja, 
Latica malena planinskoga cvijeta 

U beskrajnoj šumi rascvjetanog granja. 


Za neznatno biće, što se čovjek zove, 
Stvorio si zemlju punu svih slatkoća, 
Razmnožio ribe što u vodi plove, 
Posadio stabla mirisnoga voća. 


Prevelika ljubav za palog Adama 
Dala Ti je ležaj u volovskoj štali; 
U čovječjem liku dovela Te k nama, 
Da porođen budeš kao Djetić mali. 


Tko će samo časkom dić se u visinu? 

'Tko će, Bože Silni, znati Tvoje čine? 

Tko će zagledati beskrajnu dubinu , 
Svemogućstva Tvoga, Tvoje veličine? 
Pamet mi zastaje, duh zapanjen stoji, 

Kad ponizan mislim o Tvom bivstvu, Bože! 
Zalud um se trza, zalud čelo znoji... 

Tko Te shvaća — taj Te srcem shvatit može. 


Gabrijel Cvitan. 


——————————————————— 


»SRAMOTA DEMOKRACIJE JEST, ŠTO JE U NJOJ I ZLO IMALO 
SVOJ KODEKS.« 
LOUIS DE BONALD. 


Ps i dn za s iro i s sd i is i. 

Muiiževni nečkoci 


MILE BUDAK: RASCVJETANA TREŠNJA 
Roman iz suvremenog živeta 


Danas je to već sasvim jasno: Budak pristupa životu svom toplinom 
etičke zauzetosti, u neku ruku izvan i iznad literarnih šablona. Njegovo pi- 
sanje je najneposrednije pristupanje ljudskoj ličnosti i to ne toliko radi 
kontemplacije u umjetničkom smislu, koliko radi akcije u kršćanskom smislu. 
Stoga se može reći, da njegovo književno stvaranje, toliko obilno, plodno, 
epski opširno i nabujalo, ima u svome začetku neizmjerno duboku bol nad 
ljudskom bijedom i strastvenu težnju, da razlučuje dobro od zla, svijetlo od 
tmine. Budakovo djelo izvire iz duše, direktno je namijenjeno našoj duši, 
koja mu snažno i spontano odgovara dubokom emocijom. A ta emocija je 
u najintimnijim dubinama odgovor ćitavoga našega bića, predanje. Stoga je 
sasvim sporedno, da li jedno Budakovo djelo ima dvije, tri ili četiri knjige. 
Tko s njime zađe u život prvoga poglavlja, taj ga ne ostavlja, pa makar 
ge radilo o tisuću stranica, jer odgovor na raskršćima dobra i zla u nebo 
vapije i o njem ovisi smisao ne samo kulture nego i čovještva. 

Poradi toga nije bez razloga piščeva opaska u kratkom predgovoru: »Sve 
su ljudske zloće i sve naše dobrote posve drugačije, kada ih gledamo običnim 
očima, koje su smrtne, a posve drugačije, kad se dignemo i promatramo i 
sebe i druge iz perspektive vječnoga i božanskoga. A samo je za takovo 
gledanje i za takvo shvaćanje i vrijedno pisati«. To je aksiom etičkoga reda 
i kroz njega je pisac najbolje obilježio smisao velikoga svoga djela — »Ras- 
cvjetana trešnja«. 

Ovo je roman malih, bijednih ljudi — Dragana Bojanića, najprije oficira 
pa malog činovnika, i njegove žene Zlate, kćeri provincijskoga suca. Ispri- 
čani su, ne bez osjećanja istinitosti događaja, slabosti i grijesi njihove mla- 
dosti, raspeće i kušnje njihova zajedničkoga života u ratu i poslije rata, 
bijedni ponori njihova moralnoga i materijalnoga propadanja, dok jednoga 
dana nije došao lom. Dragan je sjekirom obračunao sa Dujmovićem, bivšim 
oficirom, izrabljivačem, nitkovom i uzročnikom njihove propasti, ali je tim 
činom obračunao i sa svojom prošlošću kao i Zlata. To se dvoje bijedom i 
svakovrsnim  ponižavanjima dotučenih ljudi, najedamput preobražava. Oni 
postaju i osvetnici i borci za sva zla, što pritiskuju naše vrijeme. Draganova 
je rasprava na sudu zapravo duhovna rehabilitacija ovih propalih i prega- 
ženih života, triumf nutarnjega reda. osuda onih, koji ih tuže za zločin, i 
moralna nagrada za sve njihove patnje, pa i za samu smrt. — U tom naoko 
jednostavnom okviru jedne kriminalne pripovijesti zjapi nekoliko krvavih, 
otvorenih rana suvremenoga društva, da čovjeku zastaje dah pred težinom 
i stravičnim izgledom njihove realnosti. U prvom redu, tu je problem društva, 

moralno praznoga malograđanskog društva, koje odgaja slabiće i neodgo- 
vorne marijonete, zatim problem kršćanstva ili bolje društva bez kršćanstva, 
pa problem židovstva, problem seljaštva, problem odnosa sela i grada, pro- 
blem policijskoga sistema, problem zagrebačkih šegrta itd. 

Dragan i Zlata prolaze kroz sve te križne postaje: odgaja ih amoralno 
suvremeno društvo, te ih istrgnute iz korijenja smislena života baca u zrako- 
prazan prostor besciljnosti, u kojemu postoje samo nagoni i varavo blješta- 
vilo lagodnosti. 

»Ja priznajem, da sam slabić, veli Dragan na jednom mjestu, ali sam 
ujedno i uvjeren, da to nije moja krivnja. To je historija. To su pokoljenja, 
to su prilike, koje su me izbacile takoga, da u svakome odlučnome času 
udarim krivom stazom, ne znajući, da li sam ja — ja, ili netko drugi«. Kao 
mladi oficir živi o vinu, o ženama i kartama. Uzima za ženu Zlatu, a ta je 
»odgojena za damu, za aristokratkinju u lošem smislu, a ne za ženu«. I nje- 
gov ga je pukovnik, plemenit i dalekovidan čovjek, upozorio, da se »na 
čistokrvnom araberu ne voze taljige«, jer Zlata nije odgojena za ženu malog 
činovnika, njoj je doduše imponirao Dragan kao oficir, prema kućnom od- 
goju, ali »moda, elegancija, prenemaganje, laskanje, umišljenost, dugovi, glu- 
post i ograničenost — to su njezine djetinje igračke«. Zlata sama u jednom 
času velike .spovijesti vapije: »Mi smo odgojene slobodoumno i moderno. 
Vi ste se muškarci rugali bračnoj vjernosti«. 

Dragan je pritisnut svim tim zakonima jisaenih navika« pronevjerio 
blagajnu i došao u zatvor, a dok je bio u vojsci, Zlata je »u jednom času 
duševne i tjelesne omaglice klonula... i više se nije dalo natrag«. Njezin 
napasnik je bio Draganov prijatelj, inače »podlac, nitkov i razbojnik« Ivica 
Dujmović. 

Poslije rata društveni je razvrat zahvatio i Bojanićevu obitelj. Išlo se 
nizbrdice, dok Dragan nije poslije krađe dospio u zatvor. 

Dragan je slabić. Covjek bez volje. Dobričina. Čini zlo, nije ga svijestan. 

— »Ja nijesam mislio zlo, ja nijesam kriv« — govori on u zatvoru po- 
slije krađe, a Zlata ga tješi: 

— »Ja ti vjerujem, da ti nijesi kriv, pa stoga budi miran i mirno snosi, 
što mora biti«. 

Ti jadni ljudi su uvjereni, da je netko drugi skrivio njihovu propast, 
u dnu duše osjećaju da oni nijesu nikada svijesno pristali na zlo, da je to 
zlo njih jednostavno odnjihalo u nevidljivim zakonima društva, koje njima 
nije nikada otvorilo oči za raspoznavanje dobra i zla, a kad ostavljeni na 
cjedilu bez osjećaja dužnosti i moralne odgovornosti posrnu, onda istom do- 
lazi to društvo, da im sudi. Taj siromašni Dragan, za kojega sama Zlata 
veli, da je »bez snage, bez odlučnosti, bez vjere«, kojemu je u jednom očajnom 
času predbacila, da je upropastio njezinu dušu, taj se siromah propinje i 
bilježi: »Ja sam i moralno zdrav, ali — eto. To je prokletstvo naraštaja, da 
ja ispijem čašu, koju nijesam natakao«. 

A kada su se naslage bijede i užasa popele do nedohvatne granice i kada 
je izrabljivač Dujmović htio do kraja poniziti i njega i njegovu ženu, Dragan 
je planuo, zgrabio sjekiru i djelo je izvršeno. »Do toga je moralo doći. Mo- 
ralo! Sve je to prirodni tok događaja, sve je to kruta i neumoljiva logika« 
— veli Dragan, a Zlata uzbuđena strašnim događajem razmislja: »Zar smo 
mi krive, što u našem svetištu otvoriše dućane oni, kojima smo dane kao 
svetohranište budućih, boljih naraštaja, usavršenih slika lica Božjega?« 

To stalno opravdanje sebe i prebacivanje krivnje na drugoga, to tra- 
gično uvjerenje, da je sve to moralo biti, i da je volja u nekoj drugoj volji 
. 1 da je život u nekoj logici izvan čovjeka, to je bolan problem našega dru- 
štva, kojemu Budak otvoreno i bez prezanja gleda licem u lice. To je roman 
žrtava, kojima doduše možemo precizno otkriti njihove početne griješke, a 
te se čine nedužne, budući da ih je od njih tražilo društvo kao neku pred- 
nost, ali im ne možemo otkriti u duši crninu grijeha, kao što to možemo 
na pr. u duši Ivice Dujmovića. 

Pače te siromašne i ogoljene žrtve u času totalnoga pada otkrivaju u 
sebi tajanstvene izvore čovještva, pače još i više izvore kršćanstva. Izdižu 
se u nekom duhovnom dostojanstvu iznad društva, koje im sudi i preobraženi 
sami u sebi, iznutra, sa svojom vlastitom voljom, sa logikom, koja je inkar- 
nirana u slobodnu i moralnu biću ljudskom, nameću svojoj okolini, sudbenoj 
dvorani i čitavomu društvu zakone kršćanstva, zakone ljubavi, zakone ljud- 
ske ličnosti, koja je stvorena na sliku i priliku Božju. 


U romanu nastaje tako dubok duhovni prelom, da nam se učini kao 
da čitamo Dostojevskoga. Zlata pravi čudesa dobrote, požrtvovnosti, junaštva, 
mudrosti, razbora i u nekoj punini znanja i plemenitosti izdiže se i otkriva 
sto puta pokvareniji svijet od sebe i svoga slabića Dragana, otkriva prave 
zločince i krivce za sve nevolje svijeta i za »bezbožni razvrat« društva. 


Javlja se ona druga, još dublja i još tragičnija problematika, a to je 
problematika kršćanstva. Draganova i Zlatina analiza društva, koja ide upo- 
redo sa ostvarenim čovjekom iz jedne zaboravljene kršćanske tradicije, sa 
prosjakom, ličkim seljakora Petrom Blaževićem, stvaraju pred našim očima 
jedan novi svijet. Taj svijet je na rubu kršćanstva i poprima revolucionarne 
forme u duhovnom i materijalnom smislu. Vis-a-vis njega je tajnovita sila, 
koja se podmuklo uvukla u korijenje našega društva, a ta sila je utjelovljena 
u liku židova Maksa Wettera. Zlata je to otkrila i nastupa borbeno, postaje 
pače protagonista izvjesnoga ideološkoga naziranja i stvarnoga obračuna. 
Osim Wettera, tu su i oficir Stefanović i Ljubica, žena pokojnoga Dujmovića, 
obadvoje pravoslavci. Borba je dramatična i napeta, ali Zlata postizava samo 
moralnu pobjedu! 


Dakako Draganovo i Zlatino filozofiranje i teologiziranje nije uvijek 
sigurno, ali je uvijek dobronamjerno i plemenito. Iz toga je filozofiranja 
niknula i simbolika njihova života — Rascvjetana trešnja, makar ona nije 
dovoljno jasna, a ni bitno karakteristična za njihovu tragediju. 


Sva je snaga Budakova izraza u dijalogu. Odatle pretežno misaoni ka- 
rakter čitavog djela, ali i mjestimična razvučenost. Dijalog je upravo apsorbi- 
rao čitavo djelo. Pojavljuje se u svim nijansama, od mirna i nezainteresirana 
razgovora do oštre diskusije i rasplamsale borbe. U njemu je pohranjena silna 
napetost Budakova pripovijedanja, koje se uvijek objavljuje u epskoj čistoći 
i psihološkoj sigurnosti, koja zapanjuje. Tek mu se pod konac, Iožda radi 
bržega rada, potkrao isti rječnik u ustima svih lica, naročito ono često spo- 
minjanje Svemogućega. 

»Rascvjetana trešnja« je veliko, upravo golemo djelo u četiri knjige. Uza 
sve to je vanredno kondenzirana radnja i vremenski i prostorno. Izdvaja se 
tek zanimivi roman Petra Blaževića, koji u zadnjim knjigama presijeca 
vulkanski napon sudske rasprave samostalnim zbivanjem u ličkom selu. U 
tom seoskom svijetu, što ga Budakovo pero stvara bogodanim savršenstvom 

umjetničkoga zrenja i veličanstvenom lakoćom i milinom izraza, nalazimo 
pendant gradu, u kojem se pate i propinju osiromašene i ubijene ljudske 
duše bezbrojnih Bojanića i bezbrojnih Wettera. Dva su to svijeta u stva- 
ranju i u reakciji na zlo i nepravdu. Neobično je značajno Blažićevo upli- 
tanje u Zlatinu tragediju. To je providencijalna intervencija tradicije, koja 
ima izrađenu duhovnu fizionomiju u suvremenom društvu bez duše i bez 
boje, bez misli i bez odgovornosti.. 

Ima u »Rascvjetanoj trešnji« jedan teško shvatljivi ritartando. Zlata u 
času opravdane i odlično postavljene navale na Wettera i njegove zločine, 
odjednom odustaje od borbe, pače pod konac se u pomirljivosti upušta u 
besplodnu diskusiju sa Wetterom i Stefanovićem o stvarima duha, koje su 
njima sasvim nepristupačne, te se sve čini kao bacanje biserja pred svinje. 
U to se pomirljivo klupko zapliće i jednostavna bistrina Blažićeva duha tako 
da je svršetak djela zagonetni sordino, veliki upitnik tišine i sumorna per- 
spektiva, da će sve ostati po starome. D. Žanko 


ANTUN BONIFACIC: PAUL VALERY 
(Suvremena knjišnica Matice Hrvatske) 


Gosp. Bonifačić je htio da malo osvijetli »mandarinski položaj« Valćryev 
u francuskoj i čak svjetskoj književnosti. Istina, da ga B. ne kritikuje (pače 
uopće ne kritikuje, već se odviše pasivno-receptivno prepušta ljuljanju Va- 
l€ryevih fraza), ali ipak se vidi, da g. pisac ne smatra Valćryevu poziciju 
vječnom, već bi se moglo raditi tu i o nekom efektu dana i po mišljenju 
g. Bonifačića. G. Bonifačić se dosta vješto vije kroz labirint tih arabeski 
zhandarinove talmi-mudrosti. U biti naučava V. neki nihilistički idealizam 
(ako se filozofski izrazimo). G. Bonifačić nije filozof i ne možemo od njega 
tražiti (što i ne daje) jače filozofsko seciranje Valćryevih protuslovnih fraza, 
opovrgavanja njegova nihilizma, ali se dade (kao pjesnik) regbi nekom nasla- 
dom uljuljati u dekadentne frazice servirane u formi. Po Valćry-u nema 
uopće u svijetu nešto, nema neki sadržaj, već je sve samo forma, sve samo -— 
»kako«, oblik. Zato je za V. i poezija tek vježba, sport, zvuk, skup arabeska 
i sl Za taj Valćryev racionalizam (jer on sve secira razumom, i u tom je 
Francuz) ostaju samo naše ideje — i konačno ništa: »čisto nepostoja- 
nje«. Tako izgleda — filozofski gledano — izlaganje g. pisca, koji se me- 
đutim nigdje ne upušta u specitični filozofski govor. 

U ostalom za Valery-a su misli sporedno u poeziji, a glazba sve; forma 
»kako« je bitno. Pa i opet taj nihilizam, kome je bistvovanje grijeh božan- 
stva (»ništa nije tako lijepo kao nepostojanje, kao ono, što ne postoji«!) gleda 
da se omami akcijom, umjetnošću.) Sve je neki filozofski narcizam, »kobno 
zurenje u ocean, na kome se odrazuje naš vlastiti lik«.#) Ja se ne mogu 
zadovoljiti ispisivanjem data i naslova i fraza poput naših kritičara, koji 
samo otklepeću, recimo, par fraza o nekom Sredozemcu-intelektualcu, koji hoće 
»čistoću« misli ili što slično, jer ja znadem da je dužnost misli naše da misli, 
a ne da se zaustavlja pred — veličinama, koje još nisu ni utvrđene, ako 





1) Cit. djelo, str. 88. 
%) ib. str. 139. 
%) ib. 87. 

hoćemo pravo. Zar je »čistoća« misli u tome, da zapadnem u nihilizam forme? 
Kako da bude tu »stvaralački nihilizam«, kako da se stvara, ako ima samo 
»kako« (forma), a nema i »što«? Za nihilistu V. je Sunce sukrivac čovjeka 
i Boga, ono »sakriva osnovnu pogrješku života, da je svemir najveći grijeh 
Stvoritelja«.“) Što smeta Valćry-a da zamisli, da će u buduće »Drvo Spoznaje 
rađati sve ljepšim i sve divnijim plodovima i da će izrasti iznad dobra i 
zla i savršeno razvijeni, potencijalni čovjek spojit će u sebi Boga i Lucifera, 
koji predstavljaju u sebi samo dva njegova različita mitosa«.5) 

Pitamo Valćry-a, kako može postojati samo »kako« bez nekog »sšto«, 1 
kako on to može pomiriti Boga i Lucifera. Uzalud, jer on je predstavnik ove 
buržujske degeneracije, koja uživa u svom »vježbanju« i »algebri« svojih ara- 
beski tražeći nove estetske figurine dekadence, dok u isti mah lupa na vrata 
nove Evrope duh onih, koji su gladni i još zdravi (barem animalno, životinj- 
ski zdravi) i traže novi socijalni rad, gdje se ne će siti buržuji samo »svježbati« 
u kombinacijama... Jer i boljševizam je u svom materijalističkom gledanju 
zdraviji od ove dekadence, koja sve uzima za predmet svojeg punim želucem 
razmaženog i ostarjelog mozga. Zato za Valćry-a »na taj način najsavršenija 
igra postaje najsolidnija stvar«,% jer je sve fikcija, istina i laž isto. »Stari 
tajnik agencije Havas sanja o savršenom ratnom izvještaju, koji 
bi djelovao istinito, makarizvješćivao laži«. Eto, ako je sve 
samo »kako«, igra. arabeska, onda naravno da bi tako i lažnim ratnim izvje- 
štajima Francuska mogla i potući — Hitlera. Nažalost, Francuska, koju ja 
volim, ne misli tako, šta više s bolju konstatira, da je strovaljena u poraz 
nesavjesnim poigravanjem s istinama, koje se neminovno osvećuju. »Nihili- 
zam je uklonjen radom, ali nije istrgnut njegov metafizički žalac«,') piše 
g. Bonifačić. Da, i dobro da se barem to priznaje. Na više mjesta g. Boni- 
fačić piše: »metafizički očaj«, ali su Valćry-a uzalud kušali izvući iz »bez- 
zračnog prostora, gdje se čovjek guši i osjeća, da mora natrag«.5) 

Ne znam, da li je g. piscu uspjelo koga zagrijati za poeziju Valćryevu. 
Tu je mogao radije potražiti ljepotu nego ideje. Sam g. Bonifačić priznaje, 
da u V. ima precioznosti, zvučne besmislice i sl.) Ne znam pak kako on u 
V. nalazi težnju srodnu grčkoj, sredozemačkoj, i veli da je »u poslijeratnom 
metežu stvorio branu ludom rasipanju snaga«!$) jer nihilizam zaista paralizira 
i rasiplje svaku snagu. 

Zar to nije bluff, kad jedna engleska revija naručuje djelo »Eupalinos« 
čak — do broja slova (115.800)! Očito se to podudara s formalističkim nihi- 
lizmom, ali mene to, moram reći na sablazan naših mnogih kritičara, koji se 
usude tek kimati glavom, ne zadovoljava. Ja sam preglup za takovu mudrost. 
Potpisujem, da ta filozofija mora svršiti u samoubilačkoj životnoj dosadi. 
»Razumijem pod tim, shvati to dobro, ne prolaznu dosadu, ne dosadu od 
umora, ili dosadu, kojoj se vidi zametak, ili onu, kojoj poznajemo granice, 


4) ibid. 90. 
5) ib. 92. 

9) str. 94. 

7) str. 100. 
9 str. 117. 
%) str. 128. 
19) str. 130 

već onu savršenu dosadu, onu čistu dosadu (tu je sve čisto, opaska kriti- 
čareva!!), onu, koja nema za svoj uzrok nesreću ili bol... koja nema druge 
biti osim samoga života, i vrijednog - drugog razloga osim jasnoga pogleda 
onoga, koji živi«.!!) 

Iz svega se vidi, da satenžmić pidsataji metafizički vitamini. On je djelo 
buržujske dekadence, a kao Francuz Valćry je racionalista, i kad je nihi- 
lista. Samo što sve to šepesa u protuslovljima i u verbomotoričnim naklapa- 
njima, koja g. Bonifačić niže impresivno, ne vežući filozofski. »Koja bi duša 
oklijevala srušiti svemir, da postane više ona sama?«!ž) pita se Valćry. To 
znači, on je tipični individualista ove stare Evrope, koja pred našim očima 
na sreću izdiše. Jer za volju igre s arabeskama, za volju novih kombinacija 
i mogućnosti jednog zastarjelog individualističkog mozga trebalo bi valjda 
&rušiti i svemir? 

Ja ne ću da ovdje imitiram način pisanja kritike, koja samo prostorno 
donosi hrpu nabacanih protuslovnih misli, opetuje krunicu danom posvećenih 
Svetih frazica i frazetina. Zato pišem, što mislim. Ne znam, zašto g. Bonifačić 
nije možda više inzistirao na poetičnome u Valćry-a (ako takvog imade više 
i od trajne vrijednosti), ali sve ovo misaono, što želi da sadrži valerizam, 
već i nije danas uopće na dnevnom redu. »Praznina ga možda privlači više 
od svega«.!3) Nisam kriv, ako mi se njegova blagoglagoljiva, prazna i konfuzna 
filozofija u svoj svojoj »čistoći« čini — nepodnosivim mutežom. Vjerujem, da 
ni g. Bonifačiću nije bio posao lak. Ja se svakako ne bih bio dao tako lako 
na proučavanje Valćry-a. Pa nije loše da se neko u nas latio toga posla. 


Dr. Drago Čepuli6. 
Kazalište 


SENOA-BEGOVIC: HRVATSKI DIOGENES 


GEnerička komedija u pet činova. — Redatelj Tito nn — Scenograf 
Ljubo Babić). 


Senoin je Diogenes odlična podloga za duhovit i živahan scenski oblik. 
U njemu je toliko napete spletkarske radnje i toliko zahvalnih elemenata 
jedne velike historijske teme, da je posve razumljivo Begovićevo dramati- 
ziranje ovoga djela. Što je najvažnije, sve je ovo barokni svijet, a taj je i 
za današnjega čovjeka sačuvao u sebi neki privlačivi šarm i tajnovitost ras- 
košne i bezbrižne kulturnosti, koja se kao neko pozlaćeno i svileno čudo 
spustila nad Evropu da zauvijek iščezne netragom pred vihorima revolucio- 
narnih i napoleonskih vremena. U atmosferi dakle zagrebačkoga baroka stvorio 
je Senoa dragocjenu figuru hrvatskoga plemenitaša Jankovića i dao mu sve 
osebine hrvatskoga čovjeka, koje se izražavaju u borbenosti za čast i slobodu 
Hrvatske, u kojoj nikada nisu vladali Hrvati. Ali kako u polovici XVIII. sto- 
ljeća nije bilo u Hrvatskoj izrazitijega pokreta u vanjskoj akciji, to se je 
herojstvo Senoinih Hrvata u Diogenesu ispoljavalo u zatvorenom krugu veli- 
kaških spletaka oko karijere, prestiža i ljubakanja. Stoga je duhovita i vrlo 





11) str. 138. 
12) str. 169. 
13) str. 189. 


493 


značajna uloga Antuna pl. Jankovića, koji se uvlači u sebe i podalje od splet- 
karskoga društva poput Diogena traži Hrvate, kojih je u pozlati terezijanskoga 
vrtloga bivalo sve manje, a različnih grofova i grofica Baćana, obrstara i baruna 
Klefelda, te bečkih i peštanskih kapetana i lajtnanta sve više. 

U jednom mu se momentu pružila krasna prilika, da napusti začas svoju 
diogensku bačvu, jer je naišao na divnu hrvatsku dušu krajiškoga kapetana 
Belizara pl. Pakića, te će skupa s njime pokazati zube razularenome tuđin- 
skome društvu vješto mu podmećući njegove vlastite intrige do konačnoga 
klupka potpune blamaže i kapitulacije. 

Teško je širinu i plastičnost romana prenijeti u zgusnuti materijal dra- 
matske napetosti, a da se pri tom spasi što više lica i postigne što čišći ugođaj 
tamošnje atmosfere, stoga se obično u dramatizacije uvlači bezbroj pomičnih 
figura, a malo živih karaktera. 

Begoviću je uspjelo spasiti mnogo živih lica, u prvom redu samoga Jan- 
kovića, koji je u izvrsnoj igri g. Dujšina vodio i nađahnjavao cijelu pred- 
stavu kao savršeno izvorno dramsko biće. Zatim dolazi odličan lik barunice 
Sermage (gđa Kernic), nenadoknadđiv pendant Jankovićevoj borbi, inteligenciji 
i pronicavosti, pa mladi, energični kapetan Pakić (g. Veljko Maričić), izvrsna 
barunica Baćani u vanrednoj interpretaciji gđe Kraljeve i stara služavka 
Babika, koju je interpretirala Nina Vavra kratko ali savršeno. 

Bilo je tu prekrasnih prizora barokne konverzacije zagrebačkoga đix- 
buitičme-a, odličnih scenskih slika, fino postavljenoga dekora i kostima, a 
nadasve tajnovite napetosti, koja je cijelo vrijeme izbijala iz Jankovićeve 
ličnosti, nimalo romantički zamišljene. Dakako, da ni Begoviću nije bilo mo- 
guće izbjeći izvjesnu maniru Šenoinih idealiziranih klišeja mladih ljubavnika, 
bezbroj historičkih statista 1 oštru antitezu nesimpatičnih tuđinaca. 

Redatelju Strozziju je sigurno mnogo pomoglo iskustvo iz Rajićeve režije 
iz 1928., ali ni u jednom slučaju mu se nije smjelo dogoditi ono u zadnjem 
činu. Tamo su Jankovićevi barokni saloni pretvoreni u nekakove cirkuske 
zavjese, a inače suzdržljiva i hiper-otmjena aristokracija neukusno maskirana 
najednom upravo bakanalski podivlja u prisustvu poštovane figure zagre- 
bačkoga nadbiskupa, čiji sukob sa obrstarom Klefeldom nema na pozornici 
ni smisla ni ukusa. A upravo je neshvatljivo ono uvlačenje seljačkoga zbora 
i seljačkih plesača u aristokratski salon polovice XVIII. st. 

Publika je imala prilike na mnoge Jankovićeve usklike glasno reagirati 
i danas usred XX. st. Znači, da Hrvati u Hrvatskoj još i danas osjećaju, da 
nije došlo doba Jankovićeve lozinke — Felix Croatia! | D. 2. 





DVA PISMA IZ BEOGRADA 


Cisti i nečisti Hrvati. : 
Beograd, 13 oprila 1940. 
Hrvatskoj Smotri 
Za g. Tripunova pisca članka Boka Kotorska i srpski pisci. 
Gospodine! 
Verujem da ne znate da čitate ćirilicu, pa Vas molim da ovo pismo 
predate glavnom uredniku da Vam on pročita; a ako ni on ne zna, onda 

molim da se obratite Akademiji znanosti, jer će valjda bar njen pretsednik' 
znati ovo slovensko pismo, te neka Vam on pročita sledeće redove: 

Napadate Vuka da je falzifikator kada na žalost uopšte ne spominje 
Hrvate tamo gde biste Vi želeli da ih spominje. Vi ste suviše nepravedni kada 
se bacate blatom na jednoga čoveka koji je onako pisao pre sto godina, i to 
sasvim pošteno, jer, prirodno, nije mogao da pravi Hrvate tamo gde ih nema. 
Baš je Vuk bio veoma presusretljiv prema Hrvatima tamo gde ih je bilo, i 
nikada nije propuštao priliku i da ih pohvali. 

Pre će biti, gospodine, da ste Vi falzifikator i svi oni nastrani novoisfa- 
brikovani Hrvati koji posle dva tri veka slave srpske narodne poezije dolazite 
da dokazujete da smo te pesme pokrali od Hrvata. Kako ste nemoćni! Kako 
ste bedni! Vuk je baš pravo rekao odakle je počinjala Hercegovina — od Du- 
brovnika, i to ne bi trebalo da Vas ljuti, jer Vi inače i Hercegovinu nazivate 
hrvatskom zemljom, pa, onda, eto i u tom ste slučaju zadovoljeni. 

Mi smo Srbi došli promišlju Božjom da spasemo čistoću Slovenstva u 
Hrvatima i da zaustavimo oplođavanje preostalih čistih Hrvata sa tuđincima. 
Uspeli smo da za posljednje dve decenije napravimo oko 
30.000 srpsko--hrvatskih brakova, te se nadamo da ćemo za 
narednih osam decenija potpuno preporoditi Vašu milu 
Domovinu. Sada smo Vam dali protektorat, jerimamo plan 
da praviHrvatiprečisteračuneuužojotadžbinisanamet- 
nutim Hrvatima, a kada to bude bilo gotovo, onda ćemo 
nastaviti onde gde je pre sto godina stao Vuk (podcrt. ured.). 
Tako će se dogoditi da kroz narednih osam decenija na Slovenskom Jugu neće 
biti nikoga drugoga do samo Južnih Slovena. Švapske i mađarske k.... rase- 
jaćemo van granice ove lepe zemlje, i više nam neće poganiti krv! 

Onako kako pišete Vi oko H. S. odista je produkat nečiste radnje krvi, 
ali mi ćemo Srbi sve to urediti! 


Poljubite nam ruku i recite: hvala! 


Jedan Srbin, 
prijatelj pravih Hrvata, a ne vas falzi.ikovanih i napravljenih tuđom krvlju.« 


f 





Donosimo u cjelini pismo anonimnoga »prijatelja pravih Hrvata«. Tek 
toliko da se osjeti izvjesni mentalitet, koji je izgleda uvijek isti kod naše 
»braće«, bili oni anonimni ili ne. Ovo kao i slijedeće pismo nalazi se u ori- 
ginalu u našvj redakciji svakome na uvid. — Ur. | 


MALO I NESRETNO HRVATSKO PLEME... 


»Beograd, 8. kolovoza 1940. 


(Usvajamo naziv meseca po slovenskom 
jeziku! Nećemo latinske nazive! A do- 
kle će Hrvati upotrebljavati latinska 
pismena?!!!) 


HRVATSKOJ SMOTRI 
Zagreb 


»Gospodo, režim g. dr Mačeka ne đa nam da Vam odgovorimo na Vaš 
članak »Problem Bosne i Hercegovine i njegovo rješenje«, te smo prinuđeni 
da Vam ovim pismom stavimo sledeće primedbe: 

U Bosni i Hercegovini, a nigde ni u ostalom belom svetu, ne postoje 
Hrvati Muslimani, jer je vas katolike vazda štitila Sv. stolica ne dozvoljavajući 

da se muslimanite. Prema tome, već je krajnje vreme da izbijete iz glave te 
bube o Hrvatima muslimanima! 

Treba da znate da je u jeku austrijanštine u Bosni i Hercegovini bilo 
tamo svega 400.000 katolika, a u taj su broj pored Vas ulazili Česi, Poljaci, 
Svabe i ostali šljam, dok je Hrvata bilo jedva sto hiljada. Blagodareći Gaju, 
koji je uzeo za Hrvate Vukov jezik, pok. Stjepan Radić uspeo je da od Srba 
katolika u B. i H. stvori Hrvate, KOJI SU DOTLE SEBE NAZIVALI ISKLJU- 
CIVO KATOLICIMA, ne znajući kome narodu pripadaju, jer su njihovi dedovi 
još prestali da se nazivaju Srbima, nešto iz kukavičluka, nešto zbog unosnih 
nameštenja u drž. i priv. službama. Vuku da podignete veći spomenik nego 
što je onaj u Beogradu, jer da ne beše njegovog jezika, Vi biste danas govorili 
narječjem oko Zagreba, i tu bi vam i grob bio. Sve ostalo što štokavski govori 
zvalo bi se Srbinom. Srbi su radije ulazili u katolicizam nego u islam, te vam 
je lako pojmiti otkud i među Srbima katolika; a već prava je idioterija tvrditi 
da je neko mogao vas katolike prevoditi u islam. 


Potpisati piše o tome opsežno delo, pa ćete imati priliku da se informišete 
o pravom stanju u B.iH. 

Bolje bi bilo da vi lepo čutite, vi Frankovci i izdajnici Slovenstva, da 
poljubiti ruku Materi Srbiji, koja vas je stvorila i sačuvala i koja vas i danas 
čuva, jer da nje nije šta biste danas mogli biti drugo do sramni . 
protektorat?! 


Po Vama frankovcima ova bi lepa slovenska zemlja davno u ropstvo pala, 
ali srpski pocepani seljak čuva ovu zemlju i ovaj narod. 


O bestidnici, izbrišite iz tupih glavudža pomisli o nekakvoj veličini malog 
i nesrećnog hrvatskog plemena, pa se zalažite za ujedinjenje svih Slovena u 
jedan narod, jer pred nama stoje vrlo ozbiljne godine, koje će nas satrti ako 
nastavite kako ste počeli. Mi Srbi smo samo jedno pleme velikog Slovenskog 
naroda, pa šta biste i vi Hrvati mogli drugo biti?! Na svetu nema slovenskih 
naroda, već ima samo Slovenski narod, a ostalo su sitna slovenska plemena. 

Postidite se već jednom svojih idioterija, otpadnici i bestidnici! Vratite 
se narodu Slovenskom, narodnom pismu ćirilici (kao što ste se vratili slavljenju 
Sv. Čirila) i budite već jednom ljudi! To ne velimo poštenim Hrvatima, već 
vama što zavodite i upropašćujete pleme hrvatsko i njegovu omladinu! 


Za koga radite? Kome služite? Jeste li ludi? Imate li časti? Pfuj! 
Jedan Srbin. 





Nadamo se, da će učeni pisac gornjih redaka biti naročito zadovoljan, 
što evo njegove savjete saopćujemo svima našim čitaocima. Njegovi su izvodi 
toliko »veličajni« i »temeljiti«, da će svaki pošteni Hrvat (ili kako bi ovaj 
plemenski Srbin rekao — »Frankovac«) prasnuti u smijeh. Jedino još očeku- 
jemo najavljeno »opsežno delo«, pa da nam bude posve jasno, kakvo je pravo 
stanje u B. i H. Nadamo se, da se na »delo« ne će zaboraviti potpisati... — Ur. 


saa RA A RTA O O PJ E JE E I 


»Hrvatska Smotra« izlazi jednom mjesečno. List izdaje konzorcij »Hrvatske Smotre«. 
Predstavnik kongorcija i odgovorni urednik Mato Nikšić, Zagreb, Vinogradska €. 
br. 60b. Predstavnik redakcionog odbora I. Oršanić, Nova Ves 40. Predstavnik 


uprave Stipe Mosner, Zagreb, Klaićeva ulica 62a, II. Uprava »Hrvatske Smotre« 
nalazi se u Zagrebu, Nova Ves 40. 





-—_—_—_—_——_— naa , Aga ———————a—— ooo oo m ko o O o EA 

HRVATSKA SMOTRA 


BROJ 10 LISTOPAD 1940. GOD. Vili. 








CRKVA I NAROD 


1. U borbi s komunistima. 


Kako se može postići, da svijet zamrzi sve što jenematerijalno? 
To je glavno pitanje komunističke propagande. Sve drugo ima njoj da 
služi: na pr. materijalistička teorija da uopće ne postoji ništa nemateri- 
jalno, samo je djelomično opravdanje za propagandu mržnje na nemateri- 
jalno. Nije komunistima stalo do te teorije zbog nje same ili zbog istinite 
spoznaje: kad bi to bilo, našao bi se među tisućama komunističkih mozgova 
ipak jedan, koji je sposoban uvažiti objektivnu, naučnu kritiku, pa bi 
napustio materijalizam. Sve kad bi njihovo materijalističko uvjerenje bilo 
stečeno solidnim naučnim radom, nije u tome razlog mržnje na sve, 
što je nematerijalno. Još više treba tražiti razlog te mržnje izvan teo- 
retski materijalističkog njihova uvjerenja zato, jer znamo da je to uvje- 
renje u nauci neodrživo i da ljubav prema istini nije kadra ostati pri 
tom uvjerenju, — pa ono služi komunistima samo kao pomagalo za po- 
državanje mržnje na sve nematerijalno. 

To je »nematerijalno« u komunističkom rječniku sinonim za Boga, 
dušu, posmrtni život, religiju, crkvu, moral. Sve je to cilj mržnje. Sve 
to treba oboriti, razoriti. Kako? 

Treba u masama razbuditi mržnju na sve one, koji bilo kako po- 
državaju što je nematerijalno. Najprije, dakako, na vjeru i crkvu. 
Kako? 

Evo odgovora: što najširi slojevi najviše mrze, to treba prika- 
zati posljedicom, kojoj su uzročnici svi oni, koji podržavaju ne- 
materijalno. Tragična je pako činjenica, da su najširi slojevi potlačeni 
ekonomskim nepravdama —ii na to im je upravljena najjača 
mržnja. Gdje je uzrok tome stanju? Kako će ga nestati? To je životno 
pitanje najširih slojeva. Komunisti im odgovaraju: Materijalno vam 
oduzimlju oni, koji vam daju nematerijalno; nemateri- 
jalno ima biti zamjena za materijalna ili ekonomska dobra. — Tako po- 
čima propaganda... | 

Sad je tome dvadeset godina, kako sam pred crkvenom vlasti zago- 
varao tezu, da je providencialnost komunizma u tome, što bi Crkva 

pravilnom metodom u suzbijanju komunizma mogla 
izravnodastvaranovuepohusvogaživotainajvećega 
društvenog preporoda. Crkva je danas pozvana suzbijati 
materijalne nepravde — i to što većma konkretno i 
praktički! Time će Crkva dati inicijativu za društveni preporod, a 
to će biti i njezina obnova, u smislu njezine misije: braniti i oživotvoriti 
pravdu, u suvremeni život unositi ljubav k bližnjemu. Tu metodu treba 
konkretizirati, da uistinu postane uspješno sredstvo proti komunizmu. 
Kako? 

Predložio sam, neka se bezodvlačno pristupi reformi crkvene 
imovine time, da ukupna imovina i prihodi postanu smjesta raspolo- 
živi prema ustanovljenoj osnovi, koja je predviđala sve društvene slo- 
jeve i osnovne ekonomske oblike života. Pri toj raspodjeli crkvene imo- 
vine došla bi do punog izražaja neosnovanost masonsko komunističkih 
kapitalista, koji se farizejski zgražaju nad tom imovinom — kraj koje 
znatan dio svećeničkog staleža oskudno i bijedno živi, a Crkva je kao cje- 
lina i s obzirom na suvremene potrebe neopskrbljena. (Zato se u osnovi 
tražilo najprije unutar staleža izjednačenje, sa neznatnim razlikama; 
zatim podizanje svih institucija za bolesne, nemoćne i t. d.). Konkretna 
primjena te reforme u pravcu suzbijanja komunizma predviđala je bez- 
odvlačni osnutak župskih odbora (seljačkih odn. građanskih) sa 
zadaćom, da i za posljednjeg župljanina provedu osiguranje u hrani, 
stanu i liječenju. (U najsiromašnije se župe ima smjesta uputiti 
pripomoć iz crkvene imovine.) Odbor će primati novčane prinose određene 
po imućstvenom stanju župljana, te će prinosima raspolagati prema po- 
trebama dotične župe, odn. produktivni će krajevi ispomagati pasivne 
(u novcu, živežu . . .). U svrhu liječenja bili su predviđeni stipendiji za 
studente medicine, koji će se obvezati na službu u manjim mjestima i 
prema ekonomskim prilikama seljaka. (Na taj bi način došlo do nadasve 
potrebnih reformi i u tome staležu, gdje bi ovi idealisti onemogućili 
liječnike sa kapitalističkim ambicijama, a narodu bi se time u ogromnoj 
mjeri olakšao život.) 

Evocirajući taj detalj — danas, kad je skoro sav naš seoski kler u 
teškom materijalnom stanju —, želim samo jednim primjerom osvijetliti 
princip sustavno konkretnog suzbijanja komunizma, pri čemu bi se Crkva 
iznutra, svojom snagom obnovila. . . A možda uglavnom od toga pitanja 
zavisi budućnost Crkve — iako ne cjelokupne, moguće baš u hrvatskom 
narodu. Danas, nakon 20 godina, narod bi mogao zrelo prosuđivati gdje 
su mu dobrotvori, a koji su mu pravi zlotvori. Znao bi narod, da li istinu 
govore ili mu bezočno lažu, koji sebi zgrču milijune i sa krinkama dolaze 
pred narod... 

Crkva u cjelini, napose kod nas, dala je kroz vjekove toliko kulturnih 
dobara, da bi se poricanje toga moglo pripisati jedino nesposobnosti 
razumijevanja ili mržnji. A ipak, samo jedan promašeni moment u raz- 
vitku Crkve i zbivanju naroda može biti sudbonosan za Crkvu tako, da 
narod zaboravi na svenjezinezasluge — jerneosjeća damu jeu 
Crkvi vlastita i aktuelna životna potreba. Kadgod je 
Crkva pored povijesnih svojih zasluga zanemarila skrb za narod, pa u 
općoj povijesti Crkve ima primjera, kako je neki na glasu katolički narod 
baš u najkritičnijem času napuštao Crkvu. Tko priznaje opravdanost 
vjere, nimalo ne dvoji o potrebi izgradnje crkava, ali znamo da broj 
crkvenih zgrada sam po sebi nije mjerodavan za ocjenu vjerske svijesti 
pučanstva: — ništa zgrade ne pomažu, ako aktivnostCrkvenije 
krenula smjerom dinamike narodnoga života, ili je 
makar samo zaostala. Toj se okolnosti ima također pripisati 
mogućnost, da u višemilijunskom katoličkom narodu ostanu crkveni 
službenici prilično osamljeni, kad su u ime katolicizma u sukobu sa svje- 
tovnom vlašću. U označivanju uzroka, radi kojih narod napušta Crkvu, 
ona je kadgod pregledala — samu sebe. 


2. Politička orijentacija 


Da u politici postoji moral, komunisti bi to razumjeli tek onda, kad 
bi katolici imali vlast i kad bi točno istim metodama silili na katolicizam, 
kako nasilno rade komunisti s katolicima: nasilje bi onda značilo nemoral, 
a sada komunisti kažu da nasiljem nose slobodu. To je moguće vjerovati 
samo uz pretpostavku, da sloboda znači uništenje svega nematerijalnoga 
u čovjeku, — ali ne samo što to nije istina, nego bi po komunističkom 
načelu svatko mogao prema subjektivnom uvjerenju proglasiti nasilje 
oživotvorbom slobode. 

Crkvi služe moralna načela jasnom direktivom u stavu prema po- 
litici: koja se politika protivi moralnim načelima, 
nijei ne može biti ni božja ni narodna. Kako za politiku, 
to važi za političare i političku vlast. 

Priznanje i oživotvorba moralnih načela sa strane političke vlasti 
dolazi do izražaja u različitim oblicima narodnoga života, pa se na njima 
sasvim konkretno ima ustanoviti moralna kvalifikacija vlasti. Crkva 
ne bi dovoljno zaštićivala načela, kad bi se pasivno odnosila prema kon- 
kretnim pojavama, koje se protive načelima. Time bi Crkva nosila suod- 
govornost za takve pojave, te bi se iznevjerila svojoj zadaći: da ne samo 
teoretski zastupa moralna načela, nego da ih brani u praktičnoj 
primjeni proti svakom protivniku. Upravo na tome bra- 
niku dobiva Crkva svoje moralno socijalno pravo na opstanak. 

U moralna načela ide i to, da je vlast od Boga. Premda je 
tumačenje toga načela točno određeno, jedan će primjer pokazati, kako 
politika može da poremećuje moralne pojmove u konkretnoj primjeni. 
Neki povjerljivi (katolički) »Vijesnik« optužuje masoneriju što 
»tobožnjim demokratskim floskulama minira svaki autoritet, a napose onaj 
Krune, pa kako je taj auktoritet najjače poduprt baš SA STRANE CRKVE 
SAMOM NJENOM NAUKOM, njeni su napadaji najjaći na Crkvu... Zao 
treba svim silama suzbijati masoneriju i to najbolje tako, da se njoj izbije 
iz ruku mogućnost inirigiranja RAZVIJANJEM OPĆE POZITIVNE CRKVENE 
NAUKE O DRŽAVNOM AUKTORITETU. Današnje vrijeme, kada se sve 
nalazi u previranju i kada je INTERES I CRKVE I DRŽAVE U ODRZA- 
VANJU POSTOJEĆIH AUKTORITETA I U IZBJEGAVANJU SUKOBA 


IZMEĐU NJIH, to je od neobične važnosti i to tim više što bi svaka kritika 
mogla samo da naškodi i drugoj Vlasti.« 


Naša srednjoškolska moralka uči ovako: »Državna vlast je od Boga 
utoliko, što je volja Božja da čovjek kao društveno biće živi u zajed- 
nici u kojoj je nemoguć red i poredak bez poglavarstva sa zakono- 
davnom vlašću. Zadaća je državne vlasti da se brine za vremenito 
dobro države i državljana. Prema tome u djelokrug državne vlasti ide 
sve što unapređuje ištiti vremenito dobro države i državljana.« 
Vlast je dakle od Boga — po svojoj funkciji podržavanja moralnog reda 
na dobro pojedinca i cjeline. Taj crkveni, zapravo etički nauk, stavlja 
vlast pred zada ću, a time je in concreto uvjetovan njezin auktoritet. 
Kada »Vijesnik« tvrdi, da je interes Crkve »u održavanju postojećih 
auktoriteta i u izbjegavanju sukoba između njih«, očito pretpostavlja, da 
postojeći auktoriteti odgovaraju svojoj zadaći. Kad naime ne bi tako 
bilo, nije mogućeizbjeći sukobu crkvene vlasti sa državnom 
— dabome, ako crkvena vlast u praksi provodi svoju funkciju i u odnosu 
prema državnoj vlasti: govoriti o razvijanju crkvenoga nauka, o interesu 
Crkve, o potrebi održavanja postojećih auktoriteta, o potrebi izbjegavanja 
sukoba — i sve to bez obzira na moralnu kvalifikaciju drža- 
vne vlasti, značilo bi neznalački govoriti apsurdne stvari na štetu, 
ne na interes Crkve (vjerojatno iz političkih motiva, koji oduzimaju 
pravo prigovaranja masoneriji). 

Ljudska je narav od Boga, a upućena je na društveni život, koji nije 
uopće bez poretka i vlasti: dakle je vlast od Boga — ukoliko je etički 
poredak ljudske naravi izraz volje božje, a društveni dio toga poretka 
zavisi od vlasti. Pored toga načela, subjekt vlasti i njegovi čini mogu i 
čak moraju potpasti moralnom prosuđivanju Crkve. (U tome i jest njezina 
osobita superiornost nad svjetovnom vlasti, što je Crkva pozvana zašti- 
ćivati moral općenito, napose moralnu zadaću vlasti.) Tko će i pomisliti 
da bi recimo neki vladar — valjda u ime toga, što je vlast od Boga? — 

nekažnjivo mogao po ulicama pred narod razbacivati poubijane prave 
vođe toga naroda! Ako bi narod tražio da kralj odstupi, a njegovi bi 
vlastodršci bili uz njega, proti narodu, — bit će svakome prilično jasno, 
gdje neki »zakonski« auktoriteti počinju i gdje svršavaju. 

Nije nam ni potreban ovakav ishitreni primjer zvjerstva; može se 
naći slučajeva koje će povijest zabilježiti, a koji prikazuju vlast u sukobu 
sa svojom zadaćom i već samim time u sukobu sa Crkvom. Jer u 
sukobu je sa Crkvom, tko radi protivno nego što 
dopuštaju odn. zahtijevaju moralna načela Crkve. 
Kad bi svjetovna vlast u nekim vanjskim činima i sudjelovala s crk- 
venom vlašću, ali bi podržavala u narodu sistem, proti kome se Crkva 
mora boriti po svojim predstavnicima, očito nema nikakvog interesa 
koji bi ih smio zaustaviti u sukobu s dotičnom vlasti. Mora li se Crkva 
boriti na pr. proti sistemu pljačke i izrabljivanja jednoga naroda? Da, ili 
ne? Bilo bi zar ozbiljno i dosljedno i Crkve dostojno, kad bi se u jednu 
ruku doduše propovijedalo načela, ali bi se toleriralo da možda netko i od 
strane Crkve sudjeluje s takvim sistemom — bez obzira što ga osim toga 
još podržavaju masoni, komunisti i bogtepitaj tko! Naravski, kadgod se 
kuša pribjegavati distinkciji, kako se sudjelovanje u tome zlu ipak ne 
protivi Crkvi u slučaju da se tako spriječava još neko veće zlo, ili da se 
pomogne Crkvi: — takve su floskule, međutim, redovno bile oborene 
činjenicom, da je sve zlo teklo i dalje svojim tokom, osim što je nastalo 
još veće i novo zlo za Crkvu, koja je u narodu gubila pozicije, dok su 
brižni politički akcioneri taj gubitak pripisivali »floskulama i intrigama« 
masonerije (a pri tom nastojali prema njoj zadržati »katolički blagi ton«). 

Ima li Crkva — koja u narodu, za narod i od naroda živi — svetu 
dužnost pripaziti da vlast unapređuje i štiti dobro naroda? 
Bilo bi to pitanje i suvišno postavljati, kad se ne bi radilo o konkretnoj 
provedbi te dužnosti. Jer provedba može biti nevaljana i kad su posve 
jasna načela, na pr. kad bi se napadalo kapitalizam samo izvana a ne 
također iznutra, ili kad bi se dirljivom toplinom govorilo o bijednima, 
ali bez dovoljne odlučnosti da im se pomogne, ili kad bi se crkveni služ- 
benici posve desinteresirali za vremenito dobro naroda, jer su duhovna 
dobra važnija, itd. U duhovna dobra idu svakako moralna načela i njihova 
provedba, a to može biti najuže povezano s pitanjem vremenitih dobara, 
kad ih na pr. neka vlast svome narodu oduzima; ona se time ogrješuje 
o svoju zadaću podržavanja pravednog reda, o čemu Crkva ima da vodi 
računa. Znamo da na pr. u pitanju nepravde nije zadaća Crkve samo ta, 
da objašnjava njezinu zloću (što je uglavnom jasno i nepravednima), nego 
ona mora da zaštićuje narod od nepravde, ustreba li i 
sukobom, a ne valjda — bez kritike (po navedenom tekstu »Vijesnika«). 

Zašto mora? Prvo, na temelju istine da je svrha njezinu op- 
stanku oživotvorba moralnog dobra, drugo, jer ta 
oživotvorba ne prolazi bez borbe i sukoba. Dužnost svjetovne vlasti da 
radi na dobro naroda, znači eo ipso pravo naroda da kontrolira 
vlastinjezinečine: —i to je pravo dakle, od Boga! Je li Crkva 
samo zato tu, da deklarira ovu, i bez njezina auktoriteta jasnu logiku?! 
Zar su crkveni službenici mrtve trublje, ili živi borci za istinu i dobrotu? 
A borba je nešto konkretno: nije dosta da se općenito tumači kako je 
neka vlastu sukobu s Bogom, kada recimo zavarava narod s 
obećanjima, a čini suprotno; kad neke staleže i njihov pošteni rad omra- 
zuje pred narodom; kad se prividno i djelomično brine za narod, a podr- 
žava korupciju; kad se pojedinci na račun vlasti obogaćuju u stra- 
hovitom razmjeru prema drugim radnicima (tako, da su pravi kulturni 
radnici prema njima prosjaci — kao gotovo sav narod); kada vlast zašti- 
ćuje sebe da ne mora ponesti odgovornost pred narodom, i tako dalje — 
onda se može istinska (ne tek markirana) borba voditi proti ovim zlima 
samo tako, da ss ne mimoilazi zločince i konkretne 
njihov čine, na pr. da se ne prešujuće (ako negdje takav slučaj 
postoji), kako vlast onemogućuje pravo naroda na kontrolu time, što pro 
goni narodnu štampu i narodne borce, a čak podupire nevaljalce i zlo- 
tvore naroda. — Možda bi Crkva u mnogo slučajeva bila nezavisna od 
korumpirane vlasti, pa joj u borbi s njome ni materijalni interes ne bi 
trpio, da je svojim radom sebi stvorila u narodu bolje pozicije, namjesto 
što je pripuštala da se u njezino ime vode izvjesne politike. .. 

Moglo bi se reći, da Crkva po svojoj organizaciji nije u stanju nad- 
zirati provedbu dobra odnosno suzbijati zlo. Kako će na pr. progoniti sve 
one, koji se ogrješuju o ljubav prema bližnjemu? — Taj je prigovor već 
zato neosnovan, jer Crkva de facto suzbija mnoga zla ne samo poukom, 
nego i drugim sredstvima, na pr. apelirajući na vlast, recimo pri suzbi- 
janju bijele kuge. Baš ovo narodno zlo predstavlja jedno vrlo složeno 
ekonomski socijalno pitanje; jer uzročnik toga zla leži mnogoput upravo 
u ekonomskom stanju, koje onemogućuje podržavanje obiteljskog života. 
Koji su uzroci takvog stanja? Pred tim najvažnijim pitanjem ne može 
Crkva stati bez ikojeg odgovora, možda samo zato, što je za takvo stanje 
uglavnom odgovorna — vlast. Ne znači li u tom slučaju suzbijati kugu 
isto što suzbijati krivnju vlasti, koja u narodu podržaje socijalno 
neuredjene ekonomske razlike! Kako Crkva može vidjeti 
bijelu kugu, jednako (i bolje) može vidjeti njezin uzrok. — Ili uzmimo 
na pr. suzbijanje kletve. U tramvaju (punom djece, odraslijih djevojčica 
i drugih) čujem najodvratnije psovke, čak na pr. smrt Isusovu (» autoh- 
tona« tekovina). I prisutni je svećenik ovdje nemoćan, ali Crkva može i 

mora kontrolirati, šta je »kulturno vodstvo« naroda dosad učinilo proti 
ovoj (bez obzira na ikoju vjeru) doista kulturnoj sramoti. — Crkva može 
vidjeti na pr. da li su logori, prisilni rad i druge kazne, predviđene za 
štetočince živežnim namirnicama, ograničene samo na ove (možda rela- 
tivno neznatne) krivce ekonomskog zla u narodu, dočim ostaju 
netaknuti drugi uzročnici toga zla... 

Crkva ima valjane razloge kad svoje svećenike upućuje da ne budu 
profesionalni političari, ali primjena i provedba toga načela može da 
bude nedosljedna i time štetna po auktoritet crkvene vlasti. Ne po- 
stupa dosljedno i u duhu toga načela onaj crkveni glavar, koji bi nekom 
svećeniku iznimno dopustio politiku — a pri tom da nitko nema prava 
po svojoj svećeničkoj i etičkoj svijesti smatrati njegovu politiku protu- 
narodnom i nemoralnom. Jednako bi nedosljedno bilo, kad bi jedni 
crkveni glavari, recimo, sebi dozvoljavali posve suvišne stranačko političke 
brzojave i pozdrave, dok bi drugi upozoravali podređeno svećenstvo kako 
je »na štetu časti i ugleda svećeničkog i interesa crkvenih... istrčavati 
se u najradikalnijem smjeru ... zagrijati se za ekstremne 
političke strančarske struje ... kompromitirajući katoličku stvar«. Treba 
biti na čistu šta kompromitira katoličku stvar! 

Ne bi jamačno bilo u interesu Crkve niti u skladu s navedenim na- 
čelom depolitizacije, kad bi, recimo, crkveni glavari i »odgojitelji« otpuštali 
valjane svećeničke kandidate zato, jer se oni ne slažu s njihovom po- 
litikom (naime svojih glavara), koja je »narodna« ukoliko je sretnim slu- 
čajem i režimska, a ta je politička vlast u neku ruku i dobrohotna spram 
Crkve. Na liniji ove, recimo otvoreno, materijalne dobrohotnosti moglo 
bi doći i _ do tako fatalnih zabluda, da bi na pr. službeni predstavnici 
Crkve tražili koooperaciju s masonsko-komunistički 
orijentiranim organizacijama, iako bi to bilo tek u neke 
paradne svrhe, gdje je bezizgledno da bi se koja kršćanska duša »obno- 
vila« (i stoga ne bi opravdano bilo da, recimo, neka vanjska štampa 
donese panegirik o vjerskom »obnovnom pokretu«, koji je cijelom svijetu 
dika — kao nekoć »republika«). 

Tako nam se u nebrojenim varijantama ukazuju konkretne moguć- 
nosti političke orijentacije na osnovu moralnih gledišta. Prisiljena dru- 
štvenim životom, Crkva udilj dolazi u prigodu da se politički opre- 
djeljuje i stoga ona ne može izbjeći moralnoj obavezi, da ispituje 
svoju savjest da li smije podupirati neku poli- 
tičku vlast —i ako bi ju eventualno smjela sa jednoga gledišta, da li 
jojjeto dopušteno sa drugoga, koje također potpada moralnom ocjenji- 
vanju. Uzmimo da politička vlast i ne bi izravno rušila auktoritet Crkve, 
ali bi sve auktoritete među najširim slojevima naroda sustavno uništa- 

vala svojim »naukama«, očito je ta vlast na zator sređenog života u Crkvi 
i narođu. Još ako narod prije ili kasnije mora uvidjeti kako je prevaren 
(primjerice na taj način, da dozna kakovo je istinsko stanje života onin 
tisuća poštenih, savjesnih, ekonomski dotučenih sitnih činovničkih radnika, 
koji su narodu zlonamjerno bili omrazivani, a kako izgleda životinjska 
trka za novcem kojekakvih propovjednika sacijalne pravice), može se 
i bez proročanskoga dara predvidjeti, da bi došao i dan obračuna sa 
Crkvom, koja nije narod pravodobno uputila, 

Za političku je orijentaciju Crkve osnovna i najaktuelnija ova direk- 
tiva: Održanje morala u politici služi Crkvi sred- 
stvom samoodržanja u narodu. 

Stjepan Zimmermann. 


.PLAVI CVIJET 


Sjećaš li se? 

Pred mnogo proljeća 

u zlatno jutro 

darovala si mi plavi tvoj osmijeh 
i jedan mali plavi cvijet: 

— ne zaboravi me — 


Sad taj cvijet 
leži do mojih nogu 
- pogažen. 


I nikad, 

nikad više neću gledati 
kako bijeli oblačići 

kao onog jutra 

prolaze plavim nebom 
Tvojih očiju. 


Nikad više neću ljubiti. 
| M. Slade-Šilović. 

O POKRETU I VOĐI POKRETA 


1. Psihološki temelji svakoga historijskoga pokreta. 


U svijetu ima mnogo pokreta, pa je stoga vrijedno poznavati njihovu 
pravu narav i njihove temeljne osobine. 

Prije svega treba biti na čisto s time, kako nastaje i kako se rađa 
neki pokret. 

Veliki pokret nastaje u nesrećama i teškoćama, nesreća je majka 
svakog velikog pokreta. Na primjer, nacional-socijalistički pokret u Nje- 
mačkoj je nastao iz ruševina i strahota, u kojima se našla Njemačka po- 
slije svjetskog rata godine 1918. Fašistički pokret je nastao u anarhičnoj 
sredini poslije istog svjetskog rata. Komunistički pokret je nastao u 
analizama radničke bijede. Pa kako ove nesreće i teškoće predstavljaju 
stanje, koje pokreti žele ukloniti, to je svaki pokret u reakcionom odnosu 
prema tom stanju pojava i činjenica, i prema tome, po svojoj naravi 
definira jedan no vi skup pojava i činjenica, koji teži svojoj realizaciji. 

Dakle po svom postanku u nuždi, potresu, u teškim kušnjama i tež- 
njama i po svom reakcionom odnosu na postojeće stanje, nijedan veliki 
pokret nije luksus života, nego borba života. Narodi, zajednice i kon- 
tinenti bez velikih pokreta nemaju veličine i naročitog životnog znače- 
nja, pa je Evropa najsnažniji i najznačajniji kontinent upravo zato, što je 
pozornica velikih reakcionih pokreta na svim područjima života, i što je 
nosilac golemih drama i tragedija. 

Druga stvar, vrlo važna, kod svakog pokreta je njegova revolu- 
cionarna narav. Samim tim što neki pokret nosi novo stanje života, 
samim tim je revolucionaran, i prema tome, onaj pokret, koji se odrekne 
revolucionarstva, t. j. ostvarivanja novih činjenica života mora izgubiti 
bitku, jer se odriče svoje naravi. Tako, na primjer, socijalna demokracija 
je posvema izgubila bitku i može se reći da je nestala, jer se prilagodila 
liberalizmu ,odrekla revolucionarstva i jasnog formiranja novoga stanja. 
A pokret, koji se odrekne svoje naravi umire kao dijete, a ne kao starac. 
Samo oni pokreti, koji su sebe usvijestili u revolucionarnim impulsima 
doživljuju starost. Pokret, kojega život apsorbira — nestaje, dok pokret, 
koji stvara život, taj ostaje. : 

Svaki pokret ima svoju ideju vodilju, kojom namjerava pro- 
žeti činjenice života i koju projicira u sve funkcije života. No, u ovoj 
problematici treba shvatiti, da pojedine ideje mogu biti znatno starije 
od samoga pokreta. Tako je, na primjer, ideja njemačkog nacinalnog 
jedinstva starija od nacional-socijalističkog pokreta i bila je već prije 
iznešena i zastupana, ali je tek u nacional-socjalističkom pokretu dobila 
svoju golemu životnu snagu. Iz ovakvoga i sličnih slučajeva može se za- 

ključiti, da svakoj ideji nije uvijek vrijeme ostvarenja, nego da ona mora 
čekati izvjesne prilike, u kojima se može izraziti kao pokret. Dakle rađa- 
nje jedne ideje i rađanje pokreta u ovoj ideji nije uvijek istovremeno. 
Često se neka ideja dugo vremena iznosi najprije u nekoj literarnoj, nauč- 
noj i filozofskoj formi, dok joj dođe vrijeme da se utjelovi kao pokret. 
Pa i rasizam nacional-socijalističkog pokreta je znatno stariji od samog 
pokreta. Rađanju pokreta prethodi veliko pripravljanje, i pokret se nikada 
ne pojavljuje kao da je pao iz oblaka, iznenada, nego ima svoju organsku 
logiku. Ni kršćanstvo se nije javilo iznenada kao veliki pokret, nego mu 
je prethodilo, da se ništa drugo ne spomene nego samo Ivana, »glas va- 
pijućeg u pustinji«. Mi, dakle, u analizi pokreta jasno moramo razliko- 
vati ideje pokreta i rađanje samoga pokreta kao dinamičnog utjelovljenja 
tih ideja. Da bi se ideja utjelovila kao pokret, stvar je posebnih prilika, 
jedne historijske aktualnosti koja organski dozvoljava 
da ideja padne na plodno tlo. Već je rečeno, da je opći uslov za rađanje 
pokreta posebno stanje nesreće i teškoća, no — da bi upravo neka odre- 
đena ideja u tim teškoćama mogla biti prihvaćena, moraju elementi te 
nesreće i tih teškoća biti u organskom odnosu sa tom idejom, mora se 
naći neka dinamična, životna, nužna, organska logika, koja povezuje te 
elemente sa tom idejom. Ali, jedva bi se moglo reći, da je ta organska 
logika osobito precizna. Više bi se moglo govoriti o nekom još potpuno 
neizraženom, genijalnom naslućivanju te životne logike, u kojoj se rađa 
pokret, i u kojoj se ideje kristaliziraju kao ideologija. Ideje njemačkog 
nacionalnog jedinstva, rasizma, stajale su tu, versajski ugovor, slom, ko- 
munizam, pad časti, židovi, dakle same nesreće također su bile tu, i u 
tome stanju, potpuno konfuznom, tek je genijalno životno naslućivanje, 
a ne precizna životna logika, dalo impuls za pokret. 

U Italiji, na primjer, sam fašistički pokret više je životno naslućiva- 
nje, koje se postepeno kristaliziralo u ideologiji u analizama stanja i 
ideja, nego li precizna životna logika. Kako djeluju ideje, a kako pak 
konkretne prilike, da se izgradi i razvije to genijalno životno naslući- 
vanje u uspješni pokret, jedva se može i dokazivati. Sigurno je samo to, 
da konkretno stanje pokreće u svojim elementima neke inicijative, i 
očevidno ih povezuje sa idejama koje lebde u zraku, jer je poznato, da 
mnogim ljudima padaju na pamet slični zaključci, koje im nameće ta 
životna logika; čak im pada na pamet, da bi sad trebalo nešto pokrenuti, 
pa se javljaju i paralelne akcije sličnih tendencija, što sve odaje logiku 
životnog naslućivanja, da bi to sve bilo dobro, poželjno i potrebno, ali, 
— da bi se čitava ta historijska logika stanja manifestirala kao uistinu 
genijalno životno naslućivanje, izgleda da se radi o čovjeku, koji će 
se sudbinski i historijski predati toj logici na život i smrt i koji tu 
životnu logiku osjeća genijalno, t. j. jednostavno i jasno, sigurno i ne- 

pokolebljivo. Tu se sad javlja odnos između historijskelično- 
sti i historijskog stanja, koju ne će nitko nikada moći do- 
voljno i konačno objasniti. : 

Zanimljivo je i apsolutno najvažnije za ispitivanje toga odnosa to, 
što se, na primjer, Hitler i Mussolini, a i drugi vođe osjećaju apsolutno 
sigurnim u dinamici svojega pokreta. Oni sami ne znaju zašto je 
tako, i izražavaju osjećaj svojeg sudbinskog određenja, t. j. sigurnog 
života u ostvarenju svojih ciljeva. Ta sigurnost, kojom vođa vodi neki 
historijski pokret od sitnih početaka ka najvećem uspjehu, uz straho- 
vite zapreke, koje hiljadu puta mogu biti razlog da se sustane, pokazuje 
onu nerazriješivu tajnu veze između historijske ličnosti i genijalnog ži- 
votnog naslućivanja, u kojem je vođen pokret. Skoro svaki takav vođa 
izražava za sebe, da je Bogom određen, što ne treba uzeti tako olako, 
jer čudno osjećanje vođa, da kroče apsolutno pouzdanim putevima, a 
potpuno su svijesni, da im manjka zato svako normalno i logično objaš- 
njenje, pokazuje, da jest nešto, nama apsolutno nepoznato, što ih je sud- 
binski povezalo sa jednom organskom životnom logikom, koja hoće 
uspjeh i ostvarenje. 

U ovom odnosu između vođe pokreta i samoga pokreta, vođa je 
genije pokreta, onaj koji iz dubine tajanstvene veze između sebe i hi- 
storijske životne logike vadi određenja, misli, inicijative, razloge i puto- 
kaze. — Pitanje je sad, da li mogu veliki pokreti biti bez vođa. Sa naj- 
većom sigurnošću može se smatrati, da nema velikih pokreta bez vođa. 
Već i u tom pogledu može biti, na primjer, jasno, da je sa čisto ljudskog 
gledišta papinstvo apsolutno smislena institucija, i to upravo sa karak- 
terom nepogrješivosti. Tu narav pokazuju svi pokreti, jer samo na te- 
melju nepogrješivosti, a ne na temelju običnog ljudskog uvi- 
đanja i dobronamjernosti može se izgraditi u jednom pokretu disci- 
plina. U ljudskom društvu moguće su samo dvije velike discipline: 
disciplina iz straha, koja se previše često pokazuje u vojsci i diktatu- 
rama, i disciplina iz povjerenja, kojoj je izvor u pouzdanju i nepogrje- 
šivosti. Pokret je pravi oblik velike discipline povje- 
renja i vjere u nepogrješivost vođe. Vojska, na primjer, 
u kojoj vlada disciplina povjerenja je najbolja vojska, što su dokazali 
Cezar i Napoleon. Svakako bi bilo krivo gledati u ovim vođama pokreta 
neke lutke sudbine, historijske životne logike, jer su njihove lične kva- 
litete izvanredno izražene, velike i stvaralačke, a njihova je aktivnost 
i radinost besprimjerna. Njihov početak u stvaranju pokreta izvanredno 
je svijestan i voljan u tolikoj mjeri, da doista mogu nametnuti utisak, 
kao da je pokret isključivo njihovo stvaralačko djelo, u smislu neke 
umjetničke i umjetne tvorevine, nezavisne od svih prilika i organskih 
pojava, koje same iniciraju i nameću jednu aktualnu životnu orijenta- 

ciju. Život traži pokret i zreo je da bude oplođen za pokret, no vođa 
je onaj koji nosi lična svojstva i psihološki kapacitet, s kojim se sud- 
binski može uklopiti u tu organsku životnu logiku i dati pokret. Apso- 
lutno je nemoguće pristati bilo uz koju šablonsku teoriju, po kojoj jake 
ličnosti stvaraju povijest, ili teoriju, po kojoj su prilike sve, jer se tu 
radi o tajni, najvećoj tajni života, naime, kako se svijet razvija. Mi ne 
znamo ni za jedan dinamični zakon života, a vrlo mnogo od onoga, što 
se u tom smislu iznosi često su šablonska pomagala, pa čak i izvanredne 
slike, pomoću kojih mnoge stvari i dobro tumačimo, ali bit stvari jedva 
da otkrivamo. Mi znamo samo to, da čovjek može spoznavati i hoće spo- 
znavati, da ima težnju ka nečem što smatra istinom o životu, ali mi 
ne znamo, zašto se nešto dešava ovako, a drugo pak drukčije. Otuda 
su konkretni oblici života zapravo stanja, koja odgovaraju shvaćanju 
ljudi o istini ili o istinama života. Po tome, dakle, svaki pokret smatra 
da nosi neku istinuoživotu,ida je on u razvitku života nuždan 
i opravdan, no dokaz zašto to sve mora baš tako biti, i u čemu je 
bitna određenost za sve što se događa, ne može nitko dati. Mi vidimo 
to, da se svaki veliki pokret objavljuje ne samo kao istina o životu, 
nego i kao nosilac preporoda, t. j. on ma na kome području daje 
ozdravljenje i prilika i ljudi. Pokret pak koji nestaje pokazuje se kao 
laž i degeneracija. Iz toga bismo mogli zaključiti, da je u ljudskom 
društvu realan zakon o regeneraciji, i da se pokreti javljaju 
kao elementi toga zakona. I na prvi pogled bi se moglo činiti, kao da 
je cilj toga zakona uzdržavanje i ravnoteža u ljudskom društvu, mo 
takav cilj sam po sebi nije filosofski dovoljno pun i za ljudski duh 
zadovoljiv; cilj je, dakle, nešto drugo. Razumljiva je primjedba, da 
možda te svrhotne ciljnosti, kojoj bi čovječanstvo nužno težilo možda 
ni nema, ali ona mora otpasti već i zato, što se djela i ljudi iz pokreta 
stalno ravnaju u nekim svrhama, pa je malo vjerojatno, da bi i cijeli 
ljudski život i život pokreta bili bez svrhe. Pitanje je sad samo, da li 
je ta svrhovitost dana kao nužda razvitku čovječanstva ili pak samo 
pojedincima. Ako je čovječanstvo kao cjelina izvan te nužde, onda je 
svaka organičnost ljudskog društva ili isključena ili je samo životinjske 
prirode, i tada bi za čovječanstvo zakon o regeneraciji bio zakon konačne 
svršenosti. Ako je pak čovječanstvo u toj nuždi razvitka, onda su i ljudi 
i pokreti u ciljnomfunkcionalnomodnosu, te je prema tome 
i čovjek elemenat jedne iste zakonitosti, koja je zajednička i cijelom 
ljudskom rodu. Samo u ovakvom pogledu pokreti mogu imati svoju 
pravu narav, jer su u iživljavanju oko nekih istina i spoznaja organi te 
čovječanske zakonitosti. Što se pak tiče tih istina i spoznaja, mi ne 
znamo, zašto ih otkrivamo, a ne znamo ni zašto se u njima iživljavamo, 
što znači da u čovjeku postoji zakonitost, po kojoj čovjek mora otkri- 

vati život, redati otkrića u vrijednosti, i boriti se za ostvarenje 
tih vrijednosti. No samim tim, što ljudi otkrića redaju u vrijednosti 
sasvim različito, te se prema tome u borbi za te vrijednosti suprotstav- 
ljaju, nastaje pitanje, da li zakon o regeneraciji, koji vrijedi za pravac 
razvitka čovječanstva ima tu narav, da on po toj naravi utječe 
na održavanje pravih vrijednosti obzirom na svrho- 
vitost, te tako svojom naravi odbacuje ono što ljudi hoće utvrđivati 
i kao krivu vrijednost? Da li je zakon razvitka progresivna akumula- 
cija onih vrijednosti, po kojima postupci i stanja čovječanstva teže 
svrhovitosti, ili su za taj zakon sasvim irelevantna sva spoznajna stanja 
i pokreti, koji definiraju ta stanja? Da li je vrijednost svih ideja vodilja 
sadržana u svrhovitosti? Po samim manifestacijama ljudi vidi se uvje- 
ravanje i osjećanje, da se cilju može ići samo jednim, ispravnim 
putem, a ne svim mogućim putevima, te bi prema tome ovaj zakon 
čovječanskog razvitka tolerirao u svojoj naravi samo one »istine« i od- 
govarajuća stanja, koja čovječanstvo vode cilju. Dakle, taj zakon sve 
više otvara oči ljudima, jer po njem veće vrijednosti i prave vrijednosti 
daju svakoj novoj generaciji bolji uvid u pravac razvitka i u doista 
stečene i akumulirane zdrave vrijednosti života, t. j. u pravu narav 
zakona, koji je determiniran svrhotno. I to bi bila glavna zadaća toga 
zakona, što on ne da, da nevaljalo, nezdravo i degenerirano ima svoju 
konačnu i trajnu vrijednost, nego mora propadati, makar to nevaljalo, 
nezdravo i degenerativno mogu ljudi snositi i zastupati, jer svrha, cilj 
je ipak nešto drugo. Ali sad ostaje da se utvrdi. što je cilj, svrha? Sva- 
kako ono što hoće čovjek, odnosno ono što mora htjeti, jer svoju pri- 
rodu nije svrhotno sam odredio, niti zna zašto je ovakva, a ne nekakva 
drukčija. Po svemu sudeći, čovjeku je cilj, da bude sretan, bolje 
reći, čovjek želi da bude svijestan svoje sreće, da uživa u svijesno- 
stisvoje sreće. Pitanje je sad, u čemu je sreća, što je narav sreće? 
Gledajući mnoge ljude, može se zaključiti, da je najviša sreća u spozna- 
nju istine o svemu. Kad učenjak nešto otkrije, on je sretan, kad 
prosječni čovjek vidi, da se obistinjuje ono što je očekivao, on je sretan 
Kao najvažnije pitanje ostaje, da li čovjek uopće myvyže spuznati istinu 
Oo svemu? Budući da to do sada nije uspjelo ni jedrome Gyrvjeku, mre 
se očekivati i tvrditi to i za budućnost, merar črvjek sve vile spuznaje, 
— dakle čovjek ne Trože spoznati islenu Oo svemu, drug.m rijedsina ne 
može biti apyitno srećan. Spaznati istinu Oo sveza znali biti grqgrrlar 
istine, znalz zreaj. ave otv &%) rea Giarovarso. borrečsta KA:,Asfr U 
zakone, hpsene 1 to4,a jeko Spriznanje i takvo Dr ežTTADje 120 
nije pokazao dy lara fi,6an Mrijek, a nena rć mačraz. e Privilatnvati, 
da će tsxv7y) pa,erurisr je prezna*i srna o) ojedan Errek 4 bojani, 
Kako "mda. da prebarral to grana sretara, 4. još, za kuje ze mragli, 

da su spoznali punu istinu, kako se to obično kaže. Prije svega mora 
se utvrditi, da oni ne znaju istinu o svemu, da nisu spoznali tu istinu, 
i da nisu postigli apsolutnu sreću, nego su oni ljudi najveće vjere 
u Onoga, koji je za sebe rekao »Ja sam put, istina i život«, smatrajući 
da u toj vjeri nalaze pouzdani put ka spoznanju istine o svemu, t. jj. 
spoznanju samoga Boga, kojega će lice gledati u raju. Stoga je problem 
vjere izvanredan problem. U svim pokretima vjera je jedan od naj- 
važnijih faktora. Vođa pokreta je gospodar istine o svemu što se odnosi 
na pokret i život pokreta, i nitko to nije više od njega. Prosječni član 
pokreta vjeruje u njega i slijedi ga, i tko više vjeruje, bolje ga i preda- 

nije slijedi. Dakle, mjesto“ mogućnosti da čovjek spozna istinu, on vje- 


ruje, i tom vjerom približava se čovjek već u svom vremenskom raz- 
doblju konačnoj svrsi života, ka kojoj zakon o razvitku života upućuje 
čitavo čovječanstvo. Ali budući da vjerovanje nije spoznanje o istini, 
to ne može biti niti apsolutna sreća, nego samo pouzdanost čovjeka, da 
je u toj vjeri vezan i po mislima i po djelima i osjećajima sa svojom 
svrhom, a već to pouzdanje čini čovjeka blaženim. U svakom pokretu 
prosječni čovjek, vjerujući u vođu i slijedeći ga, smatra, da je sigurno 
vezan i pouzdano upućen onim ciljevima, koje kani ostvariti pokret. 
I za svaki veliki pokret najznačajnija je upravo ova vjera, koja stvara 
čudesa, a daje ljudima i osjećaje sreće, čak i kad daju svoj život, i 
upravo onda možda najveću sreću. Pokret, u kojemu nestane ova vjera, 
propao je, kao što je i svaki čovjek bez vjere uopće propalica. Ta vjera 
je najjači razlog jedinstva i discipline u pokretu, a sve drugo je tehnika, 
vještina i organizacija. Zato je osnovni cilj propagande u svim pokretima 
održavanje te vjere i pouzdanosti u vođu. I u tom pogledu nema ni- 
kakve razlike između fašističkog, komunističkog pokreta i katoličke 
Crkve. U fašističkom pokretu je Duce, u komunističkom Staljin, u kat. 
Crkvi Isus Krist i nepogrješivost Pape. Razumljivo je, svaki od ovih 
pokreta ima drugi smisao i značaj. 


2. Tajna vođe. 


Ako bi sad htjeli pokušati naći neko tumačenje o odnosu između 
historijske ličnosti i historijske inicijative, koju iniciraju elementi jedne 
životne logike, onda možemo pouzdano utvrditi, da su vođe nosioci bes- 
primjerne vjere u to, da će ideje »lebdeće u zraku« upravo u konkret- 
nom životnom stanju i organskoj logici roditi pokret i izvore uspjeha 
i ostvarenja. Prosječni pristaša vjeruje u vođu, a vođa osjeća sigurnost 
i pouzdanost svoga ostvarenja. Nijedan vođa ne može znati da će uspjeti, 
ali svi vođe vjeruju beskrajno, da moraju uspjeti, jer djeluju, ne u 
svojoj ličnoj volji, nego u životnoj logici. Kolikogod svaki vođa zna, 

u čemu crpi beskrajno pouzdanje. Svaki osjeća svoju volju i svoju pamet 
najjačim instrumentima vječnosti, i po tome se svijesno smatra dijelom 
vječnosti i povijesti. Nije vjera vođa vjera u sebe, nego je upravo vjera 
o sebi i za sebe, da je oruđe vječnosti, pa da je dakle u, 
sigurnosti, jer tko je u rukama vječnosti, siguran je da ne će nestati, 
dok ne izvrši svoju misiju. Da li je ovo istina, ne može se dokazati, 
ali zanimljivo je, da vođe žive i rade u tom osjećanju, i to najprije ne- 
svijesno, a onda sve svijesnije i određenije, jer steći o sebi pouzdanu 
svijest kao o stvaralačkom faktoru sudbine ljudske, velika je stvar. 

Ovu svijesnost vođa ne smije se pomiješati s ambicijom ljudskom, 
koja se prečesto pokazuje kod ljudi kao težnja, da bi zaigrali neku 
veliku ulogu u životu, da postignu veliki položaj, veliku moć i veliku 
vlast, pa kad im to uspije, onda si počinju koješta umišljati, praviti 
velike poteze i smatrati se najednom od Boga pozvanima, da nešto 
velika stvore. To su u dnu svega bijedne duše, makar bile ne znam 
kako bistre i talentirane. Vođu ne goni ambicija, da nešto velika po- 
stane, nego nerazjašnjiva unutrašnjasila datoito mo- 
ra ostvariti. Vođa postaje vođom po tomu, što vođa 
jest po svojoj unutrašnjoj vrijednosti, nosilac geni- 
jalnog naslućivanja, beskrajna vjera i sigurnost, 
najjača dinamička veza između ideja i prilika. 
Vođe se ne bira, nego slijedi. Vođe se ne pita, nego 
im se vjeruje. Vođe nitko ne pravi, nego su uvi- 
jek vlastito djelo, izrađeno na unutrašnjim sila- 
ma, koje ih gone u stvaralaštvo. Vođa sam sebe ne 
razumije, iako razumije daleko više od drugih, i 
zna samo to, da mora raditi, ida ne može prestati 
raditi. Makar ima izvanredno jaku volju, osjeća 
da mu je ona ukopčana u nekoj nerazjašnjivoj 
nuždi akcije, iz koje je ne može osloboditi. Vođa 
ne trpi diskusiju, jer je diskusiji osnov sumnja, i 
svaki je vođa autoritativan Vođa je svijestan 
toga, da ne postoji zbog sebe i da mu je funkcije, 
da izgori u svojoj vjeri i svom stvaralačkom ra- 
du. On je zbog drugih i zbog drugoga, makar se 
sve vrti oko njega i u njemu. On i pripada svemu 
i svima, jer je sve u njemu 

Vođa ide uspjehu preko zapreka i neuspjeha, u kojima svi mogu 
gubiti vjeru u uspjeh, osim njega, pa makar bila i pokolebana. Vođa 
je genij vjere i pouzdanja. Vođa radi sve sa najvećom pre- 
ciznošću, ali ipak ne zato što zna da će zato uspjeti, nego jer vje- 

ruje, da će uspjeti. Vođa radi sve precizno zato, što njegova priroda nije 
priroda kockara i burzijanca, koji također vjeruju u uspjeh, ali bez 
dovoljnih unutrašnjih razloga i razumne spreme. Upravo zato, što se 
ne razlikuju ove dvije prirode, često se mnoga djela vođa smatraju 
. kockom, a i njih običnim kockarima. Vjera i odluke stvara- 
oca nisu isto što vjera i odluke kockara. 


3. Dvije faze pokreta. 


Utvrdivši, da se pokret rađa u nekim nesrećama i teškoćama, pri- 
rodna je stvar, da je u vođi najjače razvijen osjećaj i svijest o tim ne- 
srećama. U njemu su i mržnja i bol i težnja ,da se iz tih nesreća izađe. 
On formira u sebi u početku na nejasan način osnovne metode i poku- 
šaje prema onim idejama, u ostvarenju kojih vidi spas. Čitavi početni 
duševni proces ima narav težnje ka nekom spašavanju, i zbog toga 
je svaki pokret u svojim početnim psihičkim inicijativama pokret spa- 
šavanja, i svaki pokret nastaje kao takav, i u tom pogledu vođa se 
javlja kao spasitelj. U toj psihološkoj činjenici svijesni su svi članovi 
nekoga pokreta, i oni doista vjeruju u vođu kao spasitelja. Sam vođa 
je također svijestan ovakve svoje funkcije. U tom osjećanju spašavanja 
izgrađuje se pomalo pokret u orijentacije, kojima nije samo cilj, da 
pobijede onoga od koga se imaju spašavati, nego i da ostvare inicijative 
pozitivnoga karaktera, po kojima idejama se pokret spašavanja 
pretvara u pokret ostvarivanja. 

U ovoj fazi pokret već mora pokazati svoju punu genijalnost. Ima 
naime puno pokreta, koji su izvršili djelo spašavanja, a kad su došli u 
fazu ostvarivanja i svoga aktivnoga i nezavisnoga života, onda su za- 
tajili. Tako je, na primjer, bilo sa komunističkim pokretom u Španjol- 
skoj. Tako je bilo i sa legionarskim pokretom u Poljskoj. Iz toga mo- 
ramo zaključiti, da pokreti imaju dvije faze: fazu spašavanja i stvara- 
lačku fazu. Često se dešava, da pokreti spašavanja dođu do vlasti, pa se 
uslijed nesposobnosti za pravu stvaralačku fazu počinju manifestirati 
kao diktature i nasilja, koja vuku svoje opravdanje i mo- 
ralni kapital iz djela spašavanja, a ne iz konkretnih stvaralačkih 
vrijednosti. Međutim pokret ima vrijednost samo u neprestanom 
iskazivanju djela, koja mogu opravdavati autoritet, jedinstvo i 
povjerenje. Čim takva djela nestanu, narav pokreta je mrtva, i može 
ostati samo nasilje. Svakako ovdje treba biti na čistu s time, da je vjera 
spašavanja u nesrećama uvijek jača od vjere normalnoga ostvarivanja, 
a to zato, što mnoga ostvarivanja nemaju takav značaj da mogu svojom 
nužnošću ili snagom zaokupiti duševnost čovjeka. Samo je još jedna 
vjera jednako jaka, pače možda i jača, a to je vjera pobjeđivanja i uspi- 

jevanja. Zato svi pokreti izbjegavaju ostvarivanja tako zvanog normal- 
nog karaktera, nego svim djelima i inicijativama daje značaj spašavanja, 
pobjeđivanja i uspijevanja. Ako mnogim djelima i manjka taj značaj 
u dovoljnoj mjeri, pomoću izvanredne propagande se to već učini. Po- 
kreti, koji nijesu izvršili djelo spasa, djelo pobjede i djelo uspjeha, to 
su osobe, umrle u dječjoj dobi, pa makar u svojoj jezgri bile i genijalne, 
ipak su kao genijalna djeca, rano umrla. 


4. Pokret — stvaralački faktor masa, 


Za svaki pokret vidimo, da je masovna pojava, i pokreti, koji 
nisu masovne pojave, jedva nešto znače. U samoj činjenici nesreće i 
teškoća, u kojima se neki pokret rađa obuhvaćen je uvijek znatan broj 
ljudi, čitave socijalne skupine i grupe, pa je sasvim razumljivo, da neki 
vođa računa na sve te ljude u postizavanju uspjeha. Vođa se mora 
obznaniti svim ljudima, vođa mora dovesti u živu svijest narav nesreće 
i poteškoća, vođa mora dati idejni pravac spasa, vođa mora stvoriti čvrsti 
organizam i djelotvornu dinamiku; jednom riječi vođa mora stvoriti 
jedno tijelo, jednu svijest, jedan organizam, jedinstvo, vjeru, disciplinu 
i djelotvornost. Vođa se dakle javlja ne samo kao simbol novoga stanja, 
nego kao najjači dinamični elemenat novoga stanja. Vođa stvara jedin- 
stven duh i oblike u ljudima i za ljude svoga pokreta. On mora postići, 
da u pokretu svaki pojedinac sudjeluje kao jedna duša, a ne kao 
jedno ime, kao apsolutni sudionik, a ne kao pm zanovijetalo, kriti- 
kant, vječno pitalo i kolebljivac. 

U ovom pogledu pokreti se javljaju kao sk masovne pojave, 
za koje je bitno, da nose narav jednostavnosti. Naime, pred ma- 
som su dva važna problema: njen ulazak u ideje i spoznaje, i njeno 
djelovanje u različitim idejama i spaznajama. Oba zadatka izvršava 
pokret. Masa kao skup pojedinaca je anarhični kolektiv, u kojem klju- 
čaju različiti dodirni elementi, težnje, riastojanja, osjećaji, pokušaji, oče- 
kivanja, uviđanja, i t. d., no pokret stvara iz svega toga jednosta v- 
nost u jedinstvu. Sve to anarhično stanje pokretom se ujedno- 
stavljuje, sva masa dobiva jednoznačni pravac dinamike. Pokretom, 
masa se usvješćuje u jednostavnim i jedinstvenim idejama i ostvaruje 
ih. No onaj temeljni izvor nesreće i teškoća uvijek vrijedi, jer njima je 
dano jedno jako i psihološki nužno historijsko stanje, iz kojega se može 
organski izvršiti jednostavno tijelo pokreta. Ova pojava jednostavnosti 
beskrajno je važna za razvitak čovječanstva. Svi mi, naime, znamo, da 
se čovjek u nekim vremenskim razdobljima nalazi usred mnoštva ideja, 
rasprava, nastojanja, da se upravo ne može snaći, te naprosto ne zna 
kud bi se okrenuo, što bi mislio, tko ima pravo, tko krivo, što je dobro, 

a što zlo. Čovjek instiktivno osjeća težnju za jednostavnošću, jer u toj 
zbrci kompliciranih iznošenja, natezanja i dokazivanja smućuje se i ne 
može naći neki sređeni, jednostavan orijentacioni pravac djelovanja, 
koji bi mu mogao zaokupiti jednostavno i jasno, i osjećaje i znanje, i 
vjeru i disciplinu, čitavu njegovu duševnost, i učiniti ga vrijednim, 
važnim i konstruktivnim. Tu psihološku težnju čovjeka riješava pokret, 
i zato jeon dogmatičan, jer ono što je čovjek jednom prihvatio u 
pokretu kao jednostavnu istinu, o tom više ne želi ni sumnjati ni disku- 
tirati, nego samo kao dogmu ostvarivati. Zato nema pokreta sa deset 
ili sto ideja, nego samo sa jednom idejom, — jadnostavnom, koja se 
najčešće izražava u parolama (krilaticama). Istina je doduše, da ova 
težnja čovjeka za jednostavnim i kondenziranim ne odaje za čovjeka 
neku njegovu visoku duševnu kvalifikaciju, jer njom pokazuje čovjek 
otpor proti dubokom razmišljanju i vaganju svih prerazličnih ideja, koje 
se javljaju i u njemu i oko njega. To je osobina prosječnog čovjeka mase: 
jednako radnika, seljaka i tako zvanog inteligenta. I kao organski nado- 
mjestak te lične sposobnosti razmišljanja, odlučivanja i uspijevanja, 
masa traži pokret, da bi i ona došla do izražaja. I za čudo, svi 
ti prosječni pojedinci, dok su bili prepušteni sebi, jedva su nešto značili, 
za nešto se odlučivali, nešto značajnijeg ostvarivali, — u pokretu se 
najednom preporađaju: odlučni su, sposobni za djela i ostvarivanja, za 
inicijative, spremni za rad i žrtve, kakve ni sami nisu mogli očekivati. 
Pojedinci iz anarhične mase, neodlučni, rezignirani, slabići postaju po 
pokretu ljudima iznad svoje normale. Pokret se, dakle, pojavljuje kao 
stvaralački faktor masa i kao nosilac idejnog razvi- 
janja i sazrijevanja masa, te tako po pokretu i kroz pokret 
masa, pojedinac prihvaća mnoga spoznanja, proti kojima je prije po- 
kazivao otpor ličnog i samostalnog razmišljanja i snalaženja u različitim 
idejama. Pokret pojačava duševne snage pojedinca u pokretu i čini ga 
većim, nego što je bio prije. Pokret je organizam djelotvornosti masa 
i najjača škola masa. Vođa je najviši učitelj i najjača djelotvornost. Po 
pokretima, masa je našla oblik i metodu da postane stvaralačkim fakto- 
rom. Tako zvane stranke nisu zadovoljavale mase, i 
stranke su bile tapkanje u mraku, traženje pravih 
oblika i metoda. Stranke ne samo da nisu shvatile različite psi- 
hološke zakone masa, nego su još povećavale zbrku, naročito u pogledu 
zakona jednostavnosti i zakona o vođi. Stranke su unosile anarhičnost 
u masu, imale su predsjednike, koji danas jesu, sutra nisu; ljude, kojima 
su manjkali svi atributi vođa. Stranke su se oštro borile, a onda bi 
pravile sporazume, odstupajući često upravo od onoga, zbog čega su po- 
tezale masu u borbu, stvarale su koalicionaške vlade, koje su svaki čas 
padale, te su gubile povjerenje i autoritet, dakle opet nešto vrlo od- 

lučna; stranke su birale za predstavnike vlasti simbole u obliku slabih 
predsjednika republika ili paradnih kraljeva, i t. d. Stranački život je 
pokazao prilično nerazumijevanje psihologije masa. Masi je doduše utuv- 
ljivano u glavu, da ona sudjeluje u vladanju nad samom sobom time, 
što jednom u par godina baci kuglicu ili papirić u kutiju, i što po ve- 
ćinskom broju tih papira dađe pravo nekim ljudima da vladaju. Pri tome 
duševnost masa nije bila ni u kakvom gibanju, jer predizborno na- 
tezanje ne može se nazivati ozbiljnim masovnim gibanjem. Masi je laska- 
no i lagano različitim demagoškim trikovima, da bi se dobili njeni gla- 
sovi, čime se nije izazivao stvaralački elan, nego se davala važnost ne- 
izrađenoj masi i prečesto sumnjivom zadovoljavanju masa. 


No masa je ipak tražila stvaralaštvo i neprestano duševno i fizičko 
djelovanje i sudioništvo u događajima života. Tražila je jednostavnost, 
autoritet vodstva i angažiranje svoje vjere i povjerenja u nepogrešivosti . 
i odlučnosti. Masa je tražila da bude u neprestanom gibanju, prosječni 
pojedinac nije htio da bude sam, osamljen sa svojom dušom, 
nego da bude dio cjeline, t. j. ono čemu odgovara njegova priroda. Pokret 
je to ostvario, i zato se u pokretu najbolje očituje psihlogija mase u 
težnji za stvaralaštvom i djelovanjem, u težnji da bude organski dio 
cjeline. Liberalizam i individualizam su stvorili mogućnost, da masa 
postane faktorom povijesnog događanja, ali taj liberalizam nije znao 
što bi učinio s tom masom, pa da ona postane konstruktivna i aktivna. 
Liberalizam nije bio sposoban masu oblikovati i dati joj jedinstvenu 
dušu, t. j. učiniti od nje jedan organizam. Pokret je svakako 
organizam, a ne samo organizacija. Organizacija je više umjetno-tehnička 
pojava, no pokret je organizam, jer ima dušu i jer se rađa, razvija, 
raste, zrije, stari, boluje i raspada. Pokret je dinamično stanje u nepre- 
stanom gibanju i razvijanju. Zato pokret nije oblik, kao što je to kod 
organizacije, nego mijena oblika, kako se razvija. Ništa nije smiješnije 
za pokret od ustava, t. j. bezbroj poslaganih paragrafa, što je vrlo karak- 
teristično za organizacije i stranke, — jer je pokret u neprestanom raz- 
vitku i stvaranju, i u neprestanom zahtjevu za novim oblicima i usta- 
vima. On ima jednu, dvije dogme, cilj ,ali ima i život i razvijanje, koje 
traži česte izmjene tako zvanih ustava i zakonskih odredaba. Za pokret 
nijedan ustav i nijedan zakon nisu ciljevi života, kojima bi se pokret 
mogao podrediti, nego su samo konkretna i ondavremena tehnička i orga- 
nizacijska sredstva i pomagala. Pokret naime živi iz svoje ideje, duše 
i vođe, a ne iz ustava i zakona. Pokreti se zato mogu vrlo dobro cijeniti 
po tim ustavima i zakonima, jer se iz njih može razabrati dinamika po- 
kreta, ali ipak bitno je upoznati dušu, koja je oblikovala i stvarala te 
zakone. | 

Veliki pokreti najteže dolaze do svoje duše, t. j. do duše, koja nije 
ni ista ni slična čovječoj duši, jr dušu pokreta stvaraju 
ljudi. Nije to tako jednostavno kao kod čovjeka, koji ima dušu čim 
se rodi. Duša pokreta se rađa dugo vremena i vrlo teško. Iz svih onih 
dodirnih elemenata, svojstvenih za stanje nesreće ili teškoće treba for- 
mirati jedinstvo težnje, jedinstvo osjećanja, jedinstvo dinamike u mno- 
gim ljudima, što nije laka stvar. Zato su počeci svih pokreta, moglo bi 
se reći jadni, slični betlehemskoj štalici. Nekoliko ljudi, konfuzno, ne- 
određeno, u tapkanju pojačava u sebi svjetlo genijalnog naslućivanja, 
bori se, spotiče se, pokušava, kao malo dijete, pravi gluposti, nespret- 
nosti, dok se ne osovi u zrelu duševnost i dinamiku. Krivo bi bilo sma- 
trati, da je vođa duša pokreta, jer u jednom formiranom pokretu i 
vođa postaje dijelom te zajedničke duše. Što se pokret 
više učvršćuje vođa je sve manje nezavisan, makar on vodi dinamiku 
. te duše. Ništa nije nesmotrenije, nego li smatrati ,da vođe pokreta odlu- 
čuju ono što oni hoće, posve bez brige i samovoljno. To rade diktatori. 
Naprotiv vođa upravo po tome, što je postao dijelom te duše pokreta, . 
vadi iz nje kao cjeline ono, što zna da pokret može htjeti i podnijeti. 
Poneki ljudi misle, da vođe rade i odlučuju ono što im padne na pamet. 
Naprotiv, ti bi ljudi trebali znati, da vođe veoma mnogo konzultiraju 
tu masovnu dušu, te vode računa u svojim pothvatima o svim elemen- 
tima te duše, o jedinstvu, vjeri, pouzdanosti, organskoj sposobnosti mase 
za taj pothvat i t. d. Pa kad se odlučuju na nešto za što osjećaju, da nije 
zrelo i razvijeno u toj duši pokreta, oni poduzimaju golemu propagandu 
i odgojnu akciju, da tu dušu osposobe za namjeravani pothvat, naravno 
u koliko taj pothvat nije u sukobu sa idejom vodiljom. Odluka dolazi 
iznenada, ali pripravnost za tu odluku obično je prilično duga i veoma 
brižna. Otuda je disciplina organska i spontan... Održavanje te duše po- 
kreta nije laka stvar. Čovjek dok živi ima dušu, ali pokret umire, kad 
izgubi dušu, i zato vođe pokreta veoma mnogo vode računa, da duša 
pokreta ne umre, i da oni ne budu diktatori, nego doista vođe. Održati 
autoritet, jedinstvo, vjeru, jednostavnost idejnu, voditi dinamiku spasa, 
pobjede, uspjeha, za vođu su najvažnije stvari u pokretu, jer prava tra- 
gedija za pokret nastupa, kad si vođa umisli, da ima vlast, pa mu je 
nepotrebna duša pokreta i počne zanemarivati ele 
mente duše. Čim se to počne u pokretu dešavati, onda je to si- 
guran znak, da je sam vođa zadao pokretu smrtni udarac, i da pokret 
ide svome kraju, bez obzira na njegovo dosadašnje trajanje, na njegovu 
starost i dosada izvršene zadatke i uspjehe. Najveći pokret, sa najvećim 
uspjesima mora u ovome slučaju propasti, jer nema pokreta bez 
duše pokreta. Može ostati sjena u obliku organizacije, u kojoj su 
ljudi ostali članovi bogzna zbog kakvih razloga koristi, straha ili sen- 

timentalne ustrajnosti, ali pokreta više nema, t. j. nema razvijanja, zre- 
nja, konstruktivnosti, djelotvornosti, žrtava, nego ostaje mehanički zbroj 
pojedinaca, gdje je svaki sa svojom dušom, koja počinje osjećati sve 
više sebe, a sve manje pokret, koja počinje mrmljati, kritizirati, 
vođu analizirati, prezirati, i definitivno s njime i sa pokretom obraču- 
navati, pa čak želiti njegovu propast i raditi za tu propast. Organizam 
je nestao, a diktator se još može držati; no sad ne više kao genijalni 
stvaralac, nego kao nasilnik, izlučen iz duše pokreta. 

Ima mnogo znakova po kojima se može posve sigurno zaključiti, da 
je neki pokret u nestajanju. Ali dva najjača znaka bez sumnje su, kad 
vođa izgubi autoritet i kad nestane vjere u pokretu. Inače pokret po- 
činje nestajati, kad se izgubi ma koji od prije iznešenih elemenata, koji 
predstavljaju narav pokreta. 


5. Revolucionarni karakter pokreta. 


Sa općeg gledišta o razvitku čovječanstva i pojedinih skupina u čo- 
vječanstvu, pokreti su očiti napredak, jer su pomoću pokreta krista- 
lizirane forme, kristalizirane ideje i sve je više ljudi stvaralački ušlo u 
život. Pokreti su dakle stanja čovječanstva, po kojima se danas može 
promatrati njegov razvitak, i zato je na mjestu filozofijatih sta- 
nja, filozofija pokreta. Ne smije se naime zaboraviti, da po- 
kret sa svojom dušom i dinamikom predstavlja jedan totalitet, jedan 
potpuni organizam, iz kojega struji aktivizam na sva područja javnoga 
žvota, na ekonomski život, kulturu, moral, znanost, pravo, filozofiju, 
književnost, umjetnost i t. d. Iako na oko izgleda da pokreti sebi pod- 
ređuju sve te elemente ljudske duševnosti, ipak nije u osnovi tako, 
nego naprotiv iz organizma pokreta organski se razvija sva 
djelatnost u različitim smjerovima. Istina je doduše, da za veoma mnogo 
ljudi totalnost pokreta znači nasilje, no to je za one ljude, koji nemaju 
dušu pokreta, ili onda kad pokret umire, pa vodstvo pokreta želi na 
svim područjima ljudskog stvaralaštva diktatorskim metodama namet- 
nuti različite tendencije. Književnost i umjetnost, na pri- 
mjer, koja se razvijaiz duše pokreta stvarno je slo- 
bodna. No kad diktatori nameću svoje tendencije književnicima i 
umjetnicima u mrtvom pokretu, to nije ni sloboda ni stvaralaštvo. Ne 
treba tu miješati obračun pokreta sa neprijateljima, jer ono stanje, koje 
nosi jedan novi pokret, jeste stanje, koje hoće pobjedu nad nekim dru- 
gim stanjem ,dakle nad kulturnim, moralnim, filozofskim, umjetničkim, 
pravnim zasadama i ustanovama toga pokreta. Naravna je stvar, da po- 
bjeda novoga stanja predstavlja za sve predstavnike, zasade i ustanove 
staroga stanja diktaturu i nasilje, jer ovi imaju drugu dušu, 

druge vođe idruge poglede. Razumvljivo je, da se, na primjer, 
nacionalistički pokreti pokazuju kao nasilje i diktatura prema slobodno- 
zidarskom i komunističkom pokretu, kao uostalom i obrnuto. Iz ovoga 
zaključujemo na jednu logičnu osobinu pokreta: pokreti su isklju- 
čivi, netolerantni, što izlaze iz osnovne težnje o pobjedi i o re- 
volucionarnoj preobrazbi jednoga stanja i poretka u drugo stanje i po- 
redak. Jer, jedan pokret historijski i stvarno pobjeđuje tek onda, kad 
izvrši revoluciju, t. j. kad pokaže aktivnost svoje duše u onim ciljevima 
za koje se je borio, i kad obračuna sa starim stanjem. Simo osvajanje 
vlasti ne mora značiti pobjedu pokreta, jer posjedovanje vlasti je vanjska 
strana pobjede, dok je unutrašnja i stvarna strana pobjede u izvrše 
njurevolucije, t.j. ustvaranju novoga stanja usvim 
područjima javnoga života. No stvaranje novoga stanja nije 
mehanički posao, t. j. on se ne može izvršiti prostim naređiva- 
njem i naprečac, nego je ono oduži, dinamički proces. Otuda je narav 
pokreta u tome, da je on neprestana stvaralačka dinamika 
Niti se može naprečac stvoriti nova kultura, nova književnost, nova 
umjetnost, novo pravo, novo ekonomsko uređenje, jer to naprosto ne 
ide, budući da se sve ove stvari moraju u svakom čovjeku po- 
kreta rađati i izrađivati. 

Dakle novo stanje je proces nastojanja, kontinuirane revolucije. Nisu 
svi članovi pokreta genijalno usviješteni o problematici revolucije kao 
vođa, nego moraju zreti i razvijati se, pa onda u najzrelijoj dobi davati 
i stvarati. Istina, po nekim se pojavama može već u početku vidjeti re- 
volucionarni nastup novoga stanja, ali ta etapa je zapravo stvaranje 
uslova, u kojima će se stvarati punina sadržaja duše pokreta. Ako na 
primjer neki nacionalistički pokret makne slobodne zidare iz javnoga 
života, onda to nije još nikakva revolucija, nego je tek izvršen jedan od 
uslova, da bi mjesto stvaralaštva slobodnih zidara moglo doći stvara- 
laštvo, koje će zapravo u pozitivnim djelima manifestirati novo stanje. 
Veliki pokreti ne mogu svoju revolucionarnost i stvaralaštvo pokazati 
samo negativnim djelima, t. j .protjerivanjem onoga, zabranjiva- 
njem ovoga, nego tek određenim i bogatim proizvodima svoje dušev- 
nosti u svim područjima života. Treba dakle u ocjeni pokreta uvijek 
voditi računa o pozitivnim stvaralačkim inicijativama u dužem 
vremenskom periodu. Ovaj proces neprestane revolucije pokazuje za- 
pravo pravu genijalnost nekoga pokreta, i tu vođa i njegovi pomagači 
moraju pokazati besprimjernu historijsku veličinu. Pokret, koji ostane 
bez ove revolucije je beznačajan pokret, kao i njegov vođa i njegovi 
pomagači. | 

6. Umor, bolesti i teškoće pokreta. 

U životu pokreta osobito je jedna stvar važna, posve psihološke na- 
ravi: kao što se čovjek može umoriti, tako se i pokret može umo- 
riti. Ako se čovjek previše sili na neki rad, na koncu mu dosadi, i on 
ga bude sit. Tako je nešto slično i u pokretu. Na primjer, pokret koji 
se dugo bori za svoj cilj, sa neprestanim duševnim upinjanjima, žrtvama, 
zaprekama, neuspjesima, može se umoriti, što rodi ne samo malaksava- 
njem masa i prosječnoga čovjeka, nego zna uroditi i s lomom samoga 
vođe, a vrlo često i redovno malaksavanjem njegovih pomagača, što se 
osobito pokaže, kad imaju u izgledu makar kakav polovični uspjeh, koji 
bi im mogao pružiti barem neko moralno opravdanje, umirenje savjesti 
i donekle častan izlaz. No umor može zahvatiti i pokret, koji se nalazi 
u posjedu vlasti, u pobjedama 1 uspjesima. Kao što nogometna momčad 
ne može neprestano igrati utakmice, i kao što se ona može preigrati, pa 
izgubiti elan, volju i živu dinamičnost, tako to može biti i sa pokretom. 
Kao svaki organizam i pokret ima ograničene fizičke i duševne mo- 
gućnosti, o kojima se mora veoma mnogo voditi računa. U tom orga- 
nizmu može doći do umora, do malaksalosti, do sitosti i dosade uslijed 
prevelike fizičke i duševne prenapetosti i iscrpljenosti, pa makar se 
radilo i o pobjedama i uspjesima. Zato je revolucionarni proces i dinamika 
pokreta moraju imati razborite predahe, odmore, pače veselja i popu- 
štanja, kako bi se u nužnim časovima raspolagalo sa potrebnim elanom 
i svježinom. Vidi se, da neki današnji pokreti vode vrlo aktivno i svi- 
jesno računa i ovoj stvari. 

Značajna je stvar, da se u pokretu javljaju i bolesti, čak vrlo 
teške i opasne, koje treba liječiti. To su teške stvari, o kojima je još 
teže govoriti, jer kolikogod pokreti imaju jedinstven cilj i jedinstvo orga- 
nizacije, ipak se u njima javljaju i razilaženja, jer mogućnosti i kombi- 
nacije su različite za veoma mnogo važnih stvari. Pa i sam čovjek, posve 
samostalno i jedinstveno biće, može imati vrlo različite poglede u posti- 
zavanju mnogih stvari. Danas mu se čini da bi ovako bilo ispravno, 
sutra već sumnja u to, a prekosutra je uvjeren upravo u obratan po- 
stupak. Tim više je to vjerojatno za golemi organizam pokreta, u kojemu 
konačno sudjeluju vrlo jake ličnosti, ravne po ugledu, radu i sposobno- 
stima samome vođi, pa čak u nekim stvarima mogu pokazivati i stano- 
vitu nadmoćnost. U svim ovim slučajevima obično se radi onako, kako 
to odgovara naravi pokreta, t. j. vrše se takvi postupci, koji osiguravaju 
autoritet vođe, jedinstvo i disciplinu. No najteže bolesti za pokret nastu- 
paju od vođe, kao uostalom i zdravlje pokreta. Može se desiti, da vođa, 
opijen vlasti, počne zapuštati održavanje svih onih elemenata, koji čine 
snagu i zdravu narav pokreta. Da bi se to popravljalo mnogo mogu uči- 
niti njegovi glavni suradnici. 

Na unutarnju snagu pokreta povoljno utječe i sam broj članova 
pokreta. Istina, za vođe pokreta posao i rad se znatno komplicira, ali 
svaki se član pokreta osjeća nekako jačim, ako vidi, da ih je u pokretu 
mnogo, a ne malo. O toj činjenici mnogo vode računa vođe pokreta, pa 
nastoje, da se pokret fizički ojača čak i onda, kad im to nije više po- 
trebno za izvršenje odlučnih zadataka. 

No pokret nema ambiciju da se povećava samo iz razloga ovoga 
fizičko-brojnog utjecaja nego iz posve idejno-revolucionarnih nastojanja, 
koja idu za tim, da se ostvari novo stanje. A ostvarivanje novoga stanja 
ne pokazuje se samo u stvaranju uredaba i zakona, nego u tome, da što 
više ljudi, u kojima pokret želi ostvariti svoj revolucionarni imperijali- 
zam, postanu dinamičkim članovima duše pokreta. Pokret želi u svom 
najdubljem temelju, da ostvaruje novo stanje organski, psihološki, 
osvajanjem ljudi za svoju narav, a ne nasiljem. I upravo 
po ovoj svojoj naravi pokreti se ne mogu smatrati diktaturama i despo- 
cijama. Da je ovo istina, dokaz je to, što svi veliki pokreti osvajaju, 
pa čak i svoje bivše najveće neprijatelje. Osvajalačka narav pokreta, u 
smislu psihološkom, vrlo je istaknuta. Pokret, koji izgubi moć osvajanja, 
slabi, stari i nestaje, ili se hvata nasilja i diktature. 

Iako je skoro suvišno govorti, mora se istaknuti i ovo, jer se i to 
događa. Ima naime pokreta, koji napuste ili sasvim izvrnu ili zamagle 
svoju ideju vodilju, u kojojse pokretrodio,iukojojjeraz- 
vijena duša pokreta. U tom pogledu postoji naime jedno odluč- 
no nerazumijevanje. 

Duša pokreta nije isto što i duša čovjeka. Duša čovječja može pod+ 
nijeti, da čovjek promijeni svoju temeljnu ideologiju, ali duša pokreta 
to apsolutno ne može podnijeti. No poznato je, da i čovjek vrlo teško 
podnosi promjenu svojih životnih ideja, pogotovo, ako je doživio razo- 
čaranje. Duša pokreta uopće ne pozna promjene i razočaranja, jer je 
ta dušasastavljenasamood jedne jedineideje, ideje 
vodilje u kojoj se pokretrodioi razvijao Promjenom 
ideje vodilje duša umire i pokret nestaje. Uzalud vođe pokreta poku- 
šavaju svim mogućim mjerama održati pokret, jer je to nemoguće, bu- 
dući da je pokret ostao bez svoje duše. Novaideja vodilja može 
biti samo novi pokret, ali apsolutno ne onaj isti, jer nova ideja 
vodilja predpostavlja ostvarenje drugog i drukčijeg stanja, nego li što 
je htio bivši pokret. Ima vođa, koji ne razumiju ovaj zakon o pokretima. 

Za svaki veliki pokret karakteristično je, da on razvija u sebi po- 
sebni, elitni dio pokreta. Pokret je naime organizam, koji mora 
imati svoju kičmu, ali sastavljenu od živih ljudi. Ti živi ljudi moraju 
pokazivati i imati neke istaknute osobine, da bi mogli biti kičma po- 
kreta, elita pokreta, prvaci, vođe pokreta. Njih se posebno odgaja i raz- 

vija među ljudima, za koje se nalazi, prema pokazanim djelima i spo- 
sobnostima, da bi mogli zauzeti kičmeni, t. j. odgovorni i vodstveni 
položaj u pokretu. — Ovo je dosta poznato i jedva da postoji koji po- 
kret, koji ne bi bio svijestan toga. 

Karakteristično je za ozbiljne pokrete i to, da oni žele i svom sna- 
gom nastoje produžiti svoju dušu u omladinu, čime pokazuju tenden- 
ciju za održanjem i produžavanjem. U tom pogledu treba 
biti na čistu sa jednom od najozbiljnijih pojava u vezi sa pokretima, 
t. j. sa starošću pokreta. U principu svi ljudski pokreti su smrtni i prema 
tome imaju svoju vremensku granicu života. To znači, da se ne mogu 
produžavati nikakvim podmlađivanjem. Pita se sad, kad nastaje smrt 
bezuslovno? Ako hoćemo na ovo odgovoriti, onda ne smijemo misliti 
na to, da li je vođa nešto skrivio, ili je nestalo vjere i jedinstva, i sve 
ono što je do sada iznešeno, nego moramo historijski utvrditi, kad 
pokret mora nestati. Napred je rečeno, da su pokreti organi razvitka 
ljudskog društva .Pa, kad jedan pokret, makar i najbolje organiziran i 
sa najboljim pametima, postane okamina za razvitak ljudskog društva 
i izvor velikih nesreća, ekonomskih, moralnih, kulturnih, nacionalnih i 
socijalnih, on onda mora umrijeti, jer je u čovječanstvu težnja za zdrav- 
ljem realna, i jer je zakon o regeneraciji realan. Na primjer, čitav libe- 
ralizam, uzet kao pokret i kristaliziran u slobodnom zidarstvu, kao inte- 
lektualnoj i plutokratskoj eliti, mora umrijeti i ne može se produžiti 
nikakvim podmlađivanjem, jer je postao izvorom velikih nesreća i te- 
škoća u čovječanstvu, u kojima su se rodili novi pokreti. Dakle, historijsku 
realnost za podmlađivanje i produžavanje imaju samo oni pokreti, koji 
prije svega raspolažu sa punijom idejom, bogatijom po svojem unutra- 
šnjem sadržaju, koji u toj ideji razvijaju neprestano sazrijevanje i stva- 
ralaštvo, t. j. uvijek su za razvitak čovječanstva nosioci zdravlja, i boga- 
tog oplođivanja čitavog javnog života. I pod ovaj opći i vrhovni zakon 
treba staviti sve ono što je rečeno o pokretima. 

No pokreti u osvajanju omladine gledaju ne samo mogućnost pro- 
dužavanja, nego i lakšeg osvajanja i pouzdanijeg osigu- 
ranja za pokret. Lakše je naime osvojiti nesebičnu nepokvarenu, 
idealističnu omladinu, sa prirodnim kapacitetom elana i dinamike, nego li 
stare ljude, koji mnogo računaju, , ne sjevaju ni velikim idealizmom, ni 
velikim elanom, a pogotovo je lakše osvajati omladinu, nego li protivnike, 
koji su već ogrezli upravo u grijesima, koje pokret pobija. I takva je 
omladina daleko pouzdanija, nego li svi starci i svi bivši protivnici. 

U ovom osvajanju omladine vrijedi isti razlog o rađanju pokreta, 
dok je i omladina živi sudionik nesreća i teškoća, no sasvim je drukčije 
sa omladinom kasnijih generacija, koje imaju ulaziti u pokret, kad je 
ovaj već u fazi ostvarivanja novoga stanja. Tu se omladinu osvaja na 

pozret, naravro sa regvem ljučiema i u rovien prezama, ali još uvijek u 

Staroj idelnoj aztuanosti. Iz ovoga v.ćimo, da ideje vodlije mogu i red- 

živiti pozrete, koji su je zapustili ili koji su bogzna iz kojih razloga ugz- 

nuii, | obnoviti se u ponovnom pokretu, samo axo je ideja aštua'na 

Dešava se da neki pokret bude i uništen, prignječen i osakaćen borbom 

no ako je ideja vodilja aktualna, pokret će se opet roditi, pridiči | isc- 

jeliti. Aktualna ideja traži uspjeh i ostvarenje; zdravi razvitak čovje- 

Čanstva ne može naprijed, dok ta ideja nije oživotvorena i pokret mora 

nastati, jednom, drug:put, pod jednim vođom, drug:m vođom sve dc 

uspjeha, 

Svaki pokret pokazuje težnju, da svojoj ideji vodilji dade najjače 
filozofsko opravdanje i tumačenje, da joj opravda životnu 
nužnost, vrijednost i ciljnost, i da dokaže, kako ona nema neki izmišljeni. 
umišljeni i mehanički karakter. Zato svaki pokret hvata i proučava po- 
vijest i srodne joj nauke, kako bi našao korijen ideji vodilji što je moguće 
dalje i tako dokazao njenu starost, općenitost i iskonsku izvornost. Pokret, 
jednostavno rećeno, traži u povijesti svoje preteče i sva nastojanja, koja 
bi dokazala upinjanje iste ideje, da se oživotvori. Tada se pokret smatra 
Jegitimnim nasljednikom tih preteča, velikih historijskih ličnosti, junaka, 
velikih buntovnika, i svih pokušaja, koji su nastojali oživotvoriti ideje. 
Time se pokazuje, da je u čovječanstvu, narodu ili pojedinim socijalnim 
oblicima ta ideja organski dana, 

U održanju pokreta važno je pitanje, da li se u živi organizam po- 
kreta dade utjeloviti nova ideja vodilja. Već smo rekli, da 

nova ideja uopće znači novu dušu, pa prema tome i novi pokret, no jednu 
socijalnu skupinu može zadesiti takva nesreća i takve teškoće, koje su 
izvan krivnje i odgovornosti onoga stanja, kojega predstavlja konkretni 
pokret, ali se za izlazak iz teškoća vidi potreba za novom idejom vodiljom. 
Ipak, nije moguće da taj pokret izvrši novu revoluciju i novo utjelovljenje 
ideje vodilje, ako je ta ideja, u kojoj se ima izvršiti promjena stanja 
sasvim protivnaposvojoj naravi prijašnjoj ideji vodilji. Jedan 
te isti vođa nema univerzalnu genijalnost, nego je ona formirana i 
upravljena upravo na onu ideju vodilju i stvaralačku dinamiku, u kojoj 
je ta genijalnost pokazala svoju djelotvornost. Isključeno je upravo kod 
genijalnog vođe, da bi on mogao danas razviti izvanredno stvaralačko 
djelovanje u jednoj ideji, a sutra u nekoj drugoj ili trećoj ideji, koje bi 
bile protivne i isključive po svojim prirodama. A ono što vrijedi za vođu 
vrijedi i za pokret kao totalni organizam, Jedan totalni organizam pokreta 
može podnijeti sve moguće faze: padanja, dizanja, slabljenja, ozdravlje- 
nja, umanjenja, povećanja, ali uvijek oko iste ideje. Može on mijenjati i 
*: metode i ljude, pa čak i vođu, ako bi ovaj umro ili poginuo, ali ideju 
vodilju mijenjati ne može nikako, bez opasnosti za svoj život. 


7. Apostoli i skorojevići. 


U svakom pokretu se javljasukobizmeđutakozvanihre- 
volucionara, apostola inovajlija, t. j. onih koji dolaze bilo 
kao nova generacija, bilo kao postrevolucionarne pristaše. Jedne se sma- 
traju stvarateljima, a druge korisnicima i ljudima, koji dolaze na gotovo. 
Izvan toga sukoba nije nijedan pokret, pa je prema tome njegovo rije- 
šenje vrlo važno za uspješni život pogreta. Prije švega nemoguće je za- 
misliti, da bi recimo vođa, koji dovode neki pokret do uspjeha mogao 
postupiti tako, da novopridošlima pristašama kaže, da bi sad oni mogli _ 
biti vođe. A to što vrijedi za vođu, vrijedi i za sve ostale brojne prvake 
i vođe do zadnjega ranga. Zato se u njihovim redovima redovno ra- 
zvija nezadovoljstvo, ako se dogodi, da najednom počnu odgovorna i vod- 
stvena mjesta zauzimati oni, kojih u tako zvanoj borbi nije nigdje bilo, 
nego su postali članovima pokreta, kad je borba završena. S druge pak 
strane i najpredaniji i najpouzdaniji novopridošli član pokreta nerado 
može gledati, kako se njega smatra drugorazrednim pristašom i isklju- 
čenim od mogućnosti za potpunu odgovornost u pokretu. Takvi dogođaji, 
i osjećaji oko njih, mogu dovesti upravo do mržnje na život i smrt, kao što 
se to događalo u komunističkoj stranci u Rusiji, gdje su stari revolucio- 
narci s prezirom gledali na došljake i narasle komuniste, tako da su se 
ovi zadnji i nehotice, pa konačno i hotice, počeli smatrati vezanim u 
otporu protiv tih revolucionaraca, koji su im prečesto, bez dovoljno ra- 

zloga i razboritosti, a pogotovo među nižim prvacima, znali naticati nji- 
hovu nezrelost i nekompetentnost za pravilan sud, ne samo u konkreinim 
postupcima u radu, nego naročito u ideološkim raspravama. U različitim 
pokretima ovakvi sukobi vode do teških i gadnih denuncijacija, do istra- 
živanja prijašnjeg života, do napadaja, što sve skupa škodi jedinstvu i 
pravilnom radu, Isto je tako pogubno za razvitak i širenje pokreta, ako se 
bivši revolucionarci okruže kineskim zidom, kao što je to učinio legio- 
narski pokret u Poljskoj, pa drugima ostavljaju samo tu mogućnost, da 
ih priznaju i slijede. Budući da pokret mora zahvatiti sve širi krug masa, 
jer to traži život zajednice, a kako pak vrijedni ljudi ne mogu biti u 
stalnom osjećanju drugorazrednosti i kako se odbijaju od pokreta, to se 
oko njega počnu okupljati vulgarni korisnici i moralna bijeda, koji se 
znaju isprsavati na sve strane. Tako ovaj sloj ispuni prazninu između 
malobrojnoga pokreta i same zajednice. No, što se taj sloj više jača, to 
je propast pokreta i nesreća zajednice sve sigurnija i sve bliža. 

Da bi se ovaj psihološki sukob izbjegao moguć je samo jedan pra- 
vilan proces. Ljudi iz faze spašavanja moraju što prije prestajati sa 
svojim isticanjem, opravdavanjem i sankcioniranjem prečesto i svojih 
gluposti, te vječitog računanja na ispravnost za sve što rade i govore, 
zatim odlučnim nepopuštanjem vulgarnim korisnicima i moralnim bije- 
dama, koji su pripravni na sve pljeskati i odobravati zbog svojih računa, 
apsolutnim podcjenjivanjem i preziranjem svih vječitih deklamatora i 
isprsavatelja, — te stalnim uvođenjem novih članova u odgovorni život, 
davanjem mogućnosti, da se novi članovi istaknu u fazi stvaranja, te time 
postanu jednakopravni ljudima iz faze spašavanja, i konačno cijenom 
ljudi, kojima bitna vrijednost počiva u stvarnom i ozbiljnom radu. 


8. Totalitarnost i radikalizam pokreta. 


Za pokrete je osobito važno spoznati, da svaki od njih zatvara ogra- 
ničeni krug problema, koje može idejno riješiti. Na primjer, neki 
gimnastički pokret prema naravi svoje ideje ima vrlo ograničeni krug 
djelotvornosti. Taj zakon ograničenog kruga vrijedi i za nacionalističke 
pokrete. Makar je nacionalistička ideja totalitarne narave, ipak nije sve- 
obuhvatne naravi. Ona ne može ništa reći u području nekih nauka, na 
primjer fizike, kemije, matematike, u području univerzalnosti, koja je 
domena religija i t. d. Zbog toga svi pokušaji, ma kojega pokreta, da skoči 
iz onoga kruga, koji je definiran prirodom svoje ideje vodilje, svršavaju 
potpunim neuspjehom, No kako u životu nije sve precizno i odsječeno, 
tako ni granice ovoga kruga ne mogu biti završene, pa uslijed toga dolazi 
u životu do mnogih trvenja, koja se završavaju kad kako. 

Utvrdili smo, da su ideje vodilje starije od pokreta, da pokreti nastoje 

naći idejno opravdanje što dublje u prošlosti, pa zatim da pokreti umiru, 
a ideje vodilje mogu ostati, dok se ne oživotvore, ako pokret nije uspio. 
No, osim ovoga, nužno je utvrditi, da ideje vodilje ne traže uvijek 1 ne- 
prestano, da bi ih trebalo držati u nekom pokretu, borbi 
i gibanju. Budući da su pokreti organi u razvitku čovječanstva, to u 
smislu zakona o regeneraciji zdravi životni pogledi, koje nose pokreti, 
dobivajusvojeopćeznačenjeiživotnunormativnost, 
pa ostaju i onda, kad nestane pokreta, koji ih je utisnuo u život. Dakle 
ideje vodilje nadživljuju pokrete u svojim realizacijama, i po 
tim realizacijama pokreti si zapravo osiguravaju svoju trajnu zaslugu. 
Na primjer, ideja vodilja nekog radničkog pokreta može biti ekonomsko 
poboljšanje radništva. Kad se to poboljšanje postigne i općeno prizna, 
ideja vodilja živi u tom svom oživotvorenju, pokret je stekao trajnu za- 
slugu za to oživotvorenje, no on postaje sad suvišan. Dakle ideja vodilja, 
koja se utisne svojom naravi u život ne treba za sebe više nikakav pokret. 
Recimo da taj zahtjev za ekonomskim poboljšanjem radništva, seljaštva 
ili koga bilo ima toliku važnosti, da on svojim totalitetom zaokpi sav 
javni život. Samim riješenjem toga problema, otpada razlog za taj tota- 
litet, i svako upinjanje ovoga pokreta, da i dalje bude totalan, bilo bi 
nasilje. Naravno je, da se može dogoditi u životu, da se utvrđene uredbe, 
običaji i shvaćanja iskvare, da se jednom postignuto dobro zajednice iz- 
gubi, pa da opet nastane potreba za jednim pokretom, dakako u drugim 
prilikama, nego što je to bilo prije. Pokreti dakle moraju uvijek imati 
svoje organsko životno opravdanje i historijsku aktualnost. Prema svemu 
ovome novi pokreti, koji nose revoluciju i neko novo stanje nemaju za 
cilj, da apsolutno sve poruše, što je bilo u starom stanju, nego 
moraju priznati mnoge tekovine bivšega stanja, koje su konačno ostva- 
rene, kao pozitivne i zdrave u idejama prijašnjih pokreta. Ako su prijašnji 
pokreti postali suvišnima i degenerativnima upravo u svojim vlastitim 
idejama, nije sad cilj novih pokreta da postave sve na glavu, nego da u 
novim idejama vodiljama, spoznajama, istinama i metodama dadu mno- 
gim tekovinama puniji i suvremeniji sadržaj i da u svojoj ideji vodilji 
obogate život još većim vrijednostima. 

Gotovo su svi pokreti jednim dijelom svoga života radikalni, To 
osobito vrijedi za fazu spašavanja i prvi dio faze ostvarivanja. Mnogi 
ljudi to ne razumiju. Problem je međutim vrlo jednostavan. Ugledamo li, 
na primjer, čovjeka na kojega pada opeka sa kuće (stanje nesreće), mi 
mu ne ćemo mirno reći, da bi bilo dobro da se makne, jer opeka pada, 
iako bi to bilo sasvim dovoljno i rezultat bi bio uspješan, nego ćemo ga 
upozoriti vikom i pojačanim gestama, na jedan sasvim ekstreman način, 
da se mora uklonuti. Taj način je psihološki jasan i nitko ga ne može 

istrijebiti, no može se pripovijedati, da nije trebao taj ekstreman način. 
Ova slika dosta jasno upire na pravi izvor radikalizma u pokretima. Na 
taj radikalizam navaljuju, kao na nešto negativna, najčešće oni, koji su 
izvan osjećanja i proživljavanja nesreće i teškoća, pa nemaju organskog 
oslona za ekstremne impulse u svojoj duševnosti i za odgovarajuće po- 
krete. Ako više osoba gleda u opeku koja pada na glavu prolaznika svi 
će kriknuti od uzbuđenja. Onaj, koji slučajno nije gledao, a čuo je radi- 
kalnost izraza, taj će primijetiti, da baš nisu trebali toliko vikati i uplašiti 
se. Oni dakle, koji su u razlozima radikalizma, ne vide u njemu negati- 
vizam, oni pak koji suizvantihrazloga, mogu sa objektivnog sta- 
jališta često imati i pravo, ali svakako za sebe određaju, da su po 
svojim osjećajima i proživljavanjima izvan tih razloga. No radikalizam 
izraza i postupka ima svoju pozitivnu i konstruktivnu vrijednost, ako se 
isvijesno upotrebljava. Prečesto se ljude ne da maknuti iz njihova 
stanja mrtvila i bezbrige običnim i normalnim izrazima i postupcima, ali 
im radikalizam može izazvati, a iskustvo pokazuje, da i izaziva, takve 
duševne impulse, da postaju aktivni, brižni i konstruktivni. Pokreti su 
svijesni te psihološke činjenice i ne samo da ne izbjegavaju, nego se njime 
i vrlo uspješno služe. Kad ponestane životnih impulsa za ekstremizam 
u fazi spašavanja, upotrebljavaju se umjetni impulsi u fazi ostvarivanja, 
ako je potrebno. 

Gledajući sve osobine pokreta i njihovo značenje u razvitku čovje- 
čanstva, naroda i različitih socijalnih grupa, ne možemo nikako steći 
dojam, da bi oni bili negativni, nego se naprotiv iskazuju sve pozitiv- 
nijim, što više dobivaju jaču spoznaju o sebi. 

Ivan Oršanić 


JESEN U DRVOREDU 


Tišini gluha nad svim stranama. 
Stali su sati u tromu koraku. 

Na onim mrkim i pustim granama 
sad tvoje misli miruju 

ko umorno jato u sumraku. 


U kosturu živica magla drijema. 
U očima umori velo predu... 
Glasom uspomena u daljinama 
šapće ti jesen u drvoredu, 
Branko Fučić. 

POPULACIONA SNAGA NIJEMACA | OSTALIH EVROPSKIH 
NARODA 


Po jednodušnom mišljenju svih stručnjaka i objektivnih promatrača 
onaj narod, koji kroz stoljeća pokazuje veliki broj porođaja, time naj- 
bolje pokazuje svoju životu snagu, svoju životnu jakost. Manjak potom- 
stva znak je biološke, životne degeneracije jednoga naroda; tako su pro- 
pali svi nekada veliki, kulturni i moćni narodi. To će nam biti naj- 
jasnije, ako usporedimo međusobno pojedine narode u toku razvitka 
kroz stoljeća. 


Oko 1800. godine imala je 


Velika Britanija sa Irskom okruglo 16 milijuna 
Italija » 17 » 
Njemačka » 23 » 
Francuska » 27 » 
Rusija | » 35 » 


stanovnika. Smatra se, da je tada bilo u Evropi oko 175 milijuna sta- 
novnika, a na cijelom svijetu da je živjelo okruglo 600 milijuna ljudi. 

Danas broji Evropa oko 500 milijuna stanovnika, a na cijelom svijetu 
živi preko 2 milijarde ljudi, unatoč toga što je Malthus 1798. godine po 
prvi put izdao svoju knjigu »Essay on the Principle of Population. ..« i 
unatoč svjetskoga rata, u kojem je poginulo oko 10 milijuna ljudi, a još 
veći broj, t. j. oko 20 milijuna djece, koja su radi rata ostala nerođena. 
Svaki narod ne pokazuje jednaku niti stalnu životnu snagu, Radi te razli- 
čite plodnosti, sposobnosti oplođavanja, umnožavanja, pomlađivanja po- 
jedinih naroda i skupina naroda vidimo, da se i brojčani omjer poje- 
dinih naroda i skupina naroda međusobno u toku dosta kratkog povjesnog 
razvoja znade jako mijenjati. Tako je na pr. u Evropi bilo 1810. godine 


Germanskih naroda 59 milijuna t. j. 31.6% 

Romanskih naroda 63 milijuna t. j. 33.7% 

Slavenskih naroda 65 milijuna t. j. 34.7% 
1930. godine bio je taj omjer kako slijedi: 

Romanskih naroda 121 milijun t. j. 24.4% 

Germanskih  ,, 149 milijuna t. j. 30.0% 

Slavenskih naroda 226 milijuna t. j. 45.6% 


Među pojedinim narodima bila je ta razlika još veća. O tom kasnije. 


Za razliku prema ovom silnom porastu naroda u prošlosti razmotrimo 
višak živorođenih kod najvažnijih evropskih naroda. Taj višak živoro- 

đenih, t. j. broj, koji nam kazuje, koliko je u jednom narodu srazmjerno 
na hiljadu stanovnika u jednoj godini više rođeno nego li je umrlo, iznosio 
je 1936. godine u državama: 


Austrija. —0.1 
Belgija 2.9 
Bugarska (1935.) 11.8 
Čehoslovačka 41 
Engleska 3.0 
Francuska —0.3 
Jugoslavija (1934.) 14.5 
Mađarska 5.8 
Nizozemska 11.4 
Njemačka 7.2 
Norveška 4.5 
Poljska 11.9 
Portugal 12.1 


Jasno je, da je taj višak živorođenih ne samo izraz volje za djecom, 
biološke snage regeneracije, umnožavanja, nego i rezultanta mortaliteta, 
sveukupnog broja umrlih, koji je kod pojedinih naroda jako različit, 
već s obzirom na stanje prosvjećenosti, gospodarskog standarda života, 
te napose higijenske kulture tog naroda, koji se svi faktori međusobno 
nadopunjuju. | | 

Ako na pr. smrtnost dojenčadi, t. j. broj, koji označuje, koliko od 
100 rođene djece umire još te iste godine, u jednom narodu iznosi 5% 
ili 6%, a u drugom čak 25% ili 30%, jasno je, da će unatoč velikog broja 
porođaja višak živorođenih biti malen. Tu onda nalazimo pojavu tako 
čestu kod manje civiliziranih, ali životno zdravih naroda, da raspolažu 
golemim brojem porođaja, ali relativno malenim viškom živorođenih, 
jer im je i smrtnost velika. Oni raskošno postupaju, razbacuju se svojom 
životnom snagom. Rađanje se normalno razvija po prirodnim zakonima. 
I u naše t. zv. »staro patrijarhalno vrijeme«, koje vlada u nekim zem- 
ljama i krajevima još i u sadašnjosti, razmnožavalo se ljudstvo samo od 
sebe, t. j. žena-mati rađala je i od 15 do 20 djece, pretežno je ostalo živih 
oko 6—10, naime onoliko koliko su to zdravlje i priroda same stvari do- 
puštale, a djece je umiralo po onoj: »Bog dao — Bog uzeo«. 

Širenjem kulture i civilizacije ljudi upoznavaju zakone života, pa 
tim svojim znanjem mnogi hotice, svijesno, svojom voljom postizavaju, 
da do novoga života uopće i ne dođe, upotrebljavaju znanje o postanku 
života proti samomu životu, bilo sprečavanjem začeća, bilo onemogući- 
vanjem porođaja za život sposobnog novog čovjeka: pometnućem, abor- 

tusom. Na prijelazu iz 18. u 19. stoljeće počelo je u Francuskoj svijesho 
nerađanje, koje je kasnije prešlo i na druge narode. Od propasti rim- 
skoga carstva do naših dana nije u životu evropskih naroda bilo slične 
ovakove općenite pojave. 


U životu velikih evropskih naroda napose kod Francuza i Nijemaca 
nalazimo dvije velike, goleme biološke pojave, kada su ti narodi u toku 
svog povjesnog razvoja stavljeni pred najtežu kušnju, pred odluku o biti 
ili ne biti. Ostali evropski narodi nisu nikad u svom dosadašnjem po- 
vjesnom životu stavljeni u tako kratko vrijeme pred tako odlučno pitanje. 

U povijesti je zabilježen samo jedan rat, kada su se u zadnjim nje- 
govim bitkama borili i oni muževi, koji se na početku toga rata još 
uopće nisu bili rodili. To je bio 30-godišnji rat. U tom je ratu Njemačka 
izgubila mnogo od svoje životne jakosti i postojala je velika opasnost, 
da se njemački narod sam iskorijeni. Neki računaju, da je za vrijeme 
30-godišnjega rata Njemačka izgubila 40—50% svoga pučanstva. No tu 
je kušnju njemački narod izdržao. Bilo je potrebno više od jednog sto- 
ljeća, dok je njemački narod nadoknadio svoju izgubljenu krv. | 

Prije francuske revolucije mogao se francuski narod podičiti odlikeni 
vitalnošću, narodno-biološkom jakošću. Još oko 1800. godine imala je 
velesila Francuska oko 29 milijuna stanovnika; imala je prema tome 
najveći broj stanovnika od svih tadašnjih kulturnih evropskih država. 
Ali ta mlada, tada svježa Francuska izgubila je za okruglo 25 godina, 
t. j. za vrijeme revolucije i Napoleonskih ratova oko 2 milijuna ljudi. 
I u tim ratovima padali su većinom mladići i muževi u mladim godinama, 
pretežno bez potomstva, ali svakako sa nedovoljno brojnim potomstvom. 
Ma kako netko glorificirao bilo revoluciju bilo Napoleona i sve što je 
s tim u uzročnoj vezi, od posljedica francuske revolucije i Napoleonskih 
ratova francuski se narod još ni danas u biološkom pogledu nije oporavio. 
Svjetski rat, iz kojeg je Francuska izašla kao pobjednik nije u životnoj 
strukturi francuskog naroda donio nikakve promjene na bolje. Tek nakon 
svjetskog rata postalo je svakomu jasno, da francuski narod u veličini, 
slobodi i bogatstvu — izumire. Hoće li sadašnji rat, u kojem je Francuska 
priznala, da nema. dovoljno ljudstva za borbu, donijeti kakovu promjenu 
na bolje — to će nam pokazati budućnost. Svakako je stanje donedavna 
bilo veoma ozbiljno, a zadnjih je godina tragično. i 

Kao posljedica nejednake životne snage najvažnijih velikih .evrop- 
skih naroda nalazimo; da se njihov brojčani omjer .iz temelja promijenio. 
Dok je tako na prijelazu iz 18. u 19. stoljeće Velika Britanija sa Irskom 
imala otprilike jednaki broj žitelja kao Italija, a Francuska nešto više 
nego Njemačka, vidimo, da je već danas broj Nijemaca u Evropi više 

nego još jedamput tako velik nego li Francuza, a Talijana imade na 
svijetu više nego li Engleza, 

Možda će netko reći, da je Istočna Pruska tipičan dokaz germanizi- 
ranja nekadašnjih Slavena. Taj je proces bez dvojbe nekada postojao, 
ali se ne smije precijeniti. Jer s druge strane, mnogo je veći broj onih 
Nijemaca, koji su se iselili iz Njemačke bilo u evropske države, bilo na 
druge kontinente, naročito u obje Amerike. Broj tih Nijemaca, koji su 
dijelom ostali nacionalno svijesni, a pretežno se pretopili u druge narode, 
mnogo je veći (i iznosi više milijuna), nego li onih koji su »germanizirani«. 
Tako je to bilo ne tek u prošlom stoljeću, nego već dugi niz stoljeća, a 
napose nakon srednjega vijeka, nakon nestanka »Svetog Rimskog carstva 
njemačke naronosti«, kad je ono u povjesnom razvitku zamijenjeno veli- 
kim brojem njemačkih država, državica, kneževina 1 t. d. Taj je proces 
iseljavanja i odnarođivanja Nijemaca bio naročito jak u zadnjim stolje- 
Ćima, te traje u glavnom do naših dana. Od srednjeg vijeka na ovamo 
naročito je u istočnoj i jugoistočnoj Evropi postojao tako reći stalni val 
doseljavanja Nijemaca, koji je bio sad jači, sad slabiji. I za cijelo to vri- 
jeme imao je taj njemački živalj veliki utjecaj na svoju okolicu, brzo se 
aklimatizirao, gotovo se sasvim utopio u dotičnom narodu i tako postao 
u gospodarskom i kulturnom pogledu »Kulturdiinger«, vršio je ulogu 
»umjetnog gnojiva« u kulturno-civilizatorskom pogledu. To vrijedi za 
prošla stoljeća isto kao i za najbližu jučerašnjost, pa i za sadašnjost, 
nikakvi narodni ni vjerski momenti ne čine pri tome nepremostivu 
zapreku. Tako to vrijedi na pr. i za Srbe do u najbližu sadašnjost, o čem 
svjedoče imena kao: Weifert, Sondermayer, Sturm-Jurišić, Grol i t. d. 

Za razliku recimo od Engleza, koji se nakon više godina provedenih 
izvan sklopa svoga naroda u pravilu uvijek vraćao u svoju domovinu, 
Nijemac je ostajao, utopio se među drugim narodima i tako postao u 
pravom smislu riječi: »Kulturdiinger«. 

Denacionaliziranjem Njemačka je dakle u Evropi i svijetu i po krvi 
i inače mnogo više davala nego li je dobivala. Ima nesrazmjerno mnogo 
više njemačkih prezimena među Nenijemcima nego li njemačkih imena 
među Nijemcima. 

To, da je Njemački narod i kulturno i brojčano stalno davao veliki 
dio svoje životne snage ostalim narodima, a sam pri tom ostao dovoljno 
jak, znak je velike životne svježine, mladosti, snage, jakosti njemačkoga 
naroda. 

Zadnjih se decenija počelo govoriti, da životna snaga njemačkoga 
naroda također postepeno počinje gasiti, da nešto kasnije, ali to brže ide 
tokom ostalih kulturnih naroda. Spencerova knjiga »Untergang des 
Abendlandes« postala je poznata floskula na tu pojavu. Govorilo se o 

»neumitnoj sudbini« svih kulturnih naroda, kojoj ne mogu izbjeći. Vri- 
jedilo je to napose za poslijeratnu generaciju. Ali se dosta teških znakova 
bolesti moglo opaziti u Njemačkoj već i prije rata. 

Tako je na pr. 1930. godine u Berlinu otpadalo na 1000 stanovnika 
u svemu 9.5 porođaja, a na sve njemačke velegradove sa iznad 100 hiljada 
stanovnika poprečno 13 porođaja na hiljadu stanovnika. Jasno je, da se 
tim malenim brojem porođaja jedan narod ne može održati. 

1932. godine imao je Berlin na 1000 stanovnika popreko samo 8.4 
poroda, i to je ujedno njegova najniža točka. 

Višak živorođenih bio je u prijašnjoj Austriji 
godine 1931. 32. 33. 34. 35. 

1.9 1.3 1.1 0.8 —0.4 
na 1000 stanovnika. 

53,1% brakova u Austriji, koji su bili sklopljeni između 1914. i 1923. 
god. ostali su bez djece. : 

Sam grad Beč imao je svoju najnižu točku porođaja sa 6.6 poroda na 
1000 stanovnika. 

Dakle znakova bolesti bilo je i u Njemačkoj — napose u gradovima. 
Tako je po sve većem broju samoubojstava, duševnih bolesti, rastava 
brakova, kasnom i sve rjeđem stupanju mladića u brak, sve većem broju 
abortusa, te konačno silnom opadanju broja porođaja i drugim degene- 
rativnim pojavama bilo jasno, da ako se tok razvoja iz temelja ne promi- 
jeni, da će i njemački narod u najskorije vrijeme, tako se to govorilo 
još između 1930. i 1932. godine, ne samo doći na istu razinu, na kojoj se 
nalazi recimo Francuska i Engleska, nego da će Nijemci te narode pače 
još i prestići. Bio je to u stvari skori nagovještaj posmrtne zvonjave ne 
samo Francuskomu, Engleskomu i Njemačkomu narodu nego cijeloj 
evropskoj civilizaciji, odnosno siguran početak svršetka dominacije bije- 
loga čovjeka na cijelom svijetu. Alarm o opasnosti žute rase bio je samo 
logična dedukcija iz gore istaknutih činjenica. I cijeli je taj »neumitni« 
razvoj bio samo pitanje vremena. 

Međutim istovremeno odigrala se u nutrinji, u duši njemačkoga 
naroda velika borba: za biti ili ne biti. Kako to općenito opažamo u 
carstvu živih bića, što je pritisak vanjskih nepovoljnih uvjeta teži, to svaki 
još zdravi, živi organizam stvara jača obrambena sredstva — što je bolest 
teža i simptomi bolesti opasniji, to je i borba, obrana organizma jača. Ti 
simptomi, u individualnom životu čovjeka, recimo: bol, kašalj, grčenje, 
temperatura ,nisu samo znakovi bolesti, oni su ujedno i reakcija obrana 
organizma protiv bolesti, izraz teške borbe između uzroka bolesti i živoga 
bića, možda borbe na život i smrt. Životni je zakon: što je akcija jača, 
to je kod zdravog organizma reakcija još jača, još veća. 

I tako, dok se činilo, da njemački narod silnom brzinom ide u susret 
svojoj propasti, dotle taj narod, osim u glavnom u gradovima, nije još bio 
tako duboko pao, taj je narod u svojoj srži još bio zdrav, on je smogao 
snage, da radikalno odstrani izvor, uzrok bolesti, izbriše pornografsku 
štampu ma gdje se nalazila, onemogući svako javno i privilegovano širenje 
nemorala, totalitarnih zahvatom u liberalno »pravo« te »javni i privatni 
život«, napose u gospodarsku strukturu liberalnoga kapitalističkoga druš- 
tva provede veliku promjenu u socijalnoj strukturi, onemogući pojedin- 
cima ubijati zdravlje i živote neupućenih, skupljajući za sebe pri tome 
milijune, a sve u ime socijalnosti. 

Čim su nacionalsocijalisti preuzeli vlast, počele su velike reforme i 
na tom narodno-biološkom, populacionom području, kao posljedica dru- 
gačijeg shvaćanja prava uopće, prava i dužnosti pojedinaca prema cjelini, 
drugačijeg shvaćnja braka i obitelji, uopće organsko-biološkog shvaćanja 
narodne cjeline, kao rezultat spoznaje, da se narod sastoji od neprekidnog 
kod biološki zdravog naroda, od tako reći vječnog niza generacija. 

Iz toga logično slijedi aksiom, da sve što služi poboljšanju toga narod- 
nog organizma, da to treba unaprijediti, a sve što škodi narodu, njegovu 
životu i napretku, da to treba iz života tog naroda radikalno, sistematski 
i nemilosrdno odstraniti. »Gemeinnutz geht vor Eigennutz« ne vrijedi 
samo u socijalno-društvenom životu, nego napose i u biološkom pogledu. 

Mjere, koje je Njemačka poduzela dosta su kritizirane; napose one, 
koje su momentano bile najaktualnije: tako na pr. »bračni zajmovi« te 
t. zv. zimska pomoć. Reklo še, da će to biti samo od prolaznoga značenja, 
u svom konačnom efektu sasvim beznačajno. 

Vrijeme, koje je prošlo od 1933. godine dovoljno je, da bacimo retro- 
špektivni pogled na sve uspjehe odnosno neuspjehe suvremene njemačke 
populacione politike, t. j. od 1933. na ovamo. I unatoč rata, i sigurno 
otežanih vanjskih i gospodarskih okolnosti, rezultati, kojima raspolaže 
njemačka populaciona politika, pokazuju, da je vrijedno da ih ozbiljno 
razmotrimo. Da nam cijeli taj kompleks pitanja bude laške razumljiv, 
razmotrimo opet sa nekoliko primjera životnu snagu najvažnijih evrop- 
skih većih naroda. Upoređivanjem bit će nam cijela stvar jasnija. 

U Engleskoj bio je od 1851.—1860. godine godišnji prirast još 15.1 
na 1000, 1937. godine još samo 3.4 na 1000. | 

Sami Englezi su konstatirali, da u relaciji prema svojim bližim i 
daljim susjedima, napose Ircima, brojčano dovoljno ne napreduju, da se 
već danas engleski narod u preko 50% sastoji od ljudi iznad 30 godina, 
da dakle sve više i više postaje narod staraca, te ako se ne dogodi velika 
promjena na bolje u tom biološkom, populacionom pogledu, da će kraj 
današnjeg stanja stvari i razvitka na koncu slijedećega stoljeća Engleska 

sa Walesom imati isto toliko stanovnika kao danas sam London. Sami 
Englezi procijenili su svoj broj protuzakonitih pobačaja (a zakonitih?) za, 
1935. godinu na između 80.000 i 110.000. 

Dok u Francuskoj i Njemačkoj postotak obvađene zemlje iznosi u 
svakoj zemlji 38%, a postotak šuma 29% odnosno 19%, dotle u Engleskoj 
šume zauzimaju samo 5%, a zemlja koja se obrađuje samo 21% sve- 
ukupne državne površine. 

Maleni postotak seljaštva, koje je vezano uz zemlju, masovna upo- 
treba antikoncepcionalnih sredstava, veliki uticaj žena u javnom i pri- 
vatnom životu i to žena, kod kojih postoji sve manja volja za rađanjem 
i materinstvom — najvažniji su činioci te jake degenerativne pojave u 
životu engleskoga naroda. 

Tko sa biološkog gledišta prati i vidi život pojedinih naroda, tome 
je i bez obzira na posljedice ovoga rata i mnoge druge okolnosti jasno, 
da se engleski imperij više ne može dugo održati. Jer kako je moguće, 
da okruglo 20 milijuna bijelaca u Britanskom imperiju »vječno« vlada 
sa oko 420 milijuna nebijelaca? Ovaj nesrazmjer između bijelaca i pri- 
padnika crno- ili žuto-kožaca najjači je u tropskim kolonijama te u 
Istočnoj Indiji. Pri tom se nebijelci još jako umnožavaju, dok bijelaca 
biva svakim danom sve manje. 

1935. godine imala je Italija 990.000 porođaja, a 1936. god. 955.000 
t.j.za 35.000 manje. Ali od 1937. godine skočio je broj porođaja od 22.1 
na 1000 stanovnika na 23.6 u 1938. godini. 

Od 1930. do 1937. naseljeno je u Italiji više od 18.000 obitelji sa 
ukupno 150.000 duša ponovno na selo, t. j. povraćeno je poljoprivredi. 
Od tog broja naseljen je veliki broj na području isušenih nekadašnjih 
pontinskih močvara, koje su bezuspješno pokušavali isušiti svi veliki 
rimski carevi i kraljevi, ali im to nije uspjelo, nego tek Mussoliniju. 

Time je ne samo riješen najveći i najteži problem melioracije u 
Italiji, nego je ujedno riješeno i važno zdravstveno pitanje, problem 
asanacije tog kraja od malarije kao i pitanje naseljavanja, davanje zem- 
ljišta kolonistima, populaciono zdravim, siromašnim slojevima naroda. 

U Italiji se obitelj ne samo verbalno nego i faktički smatra temeljem 
naroda i države. Državni činovnici sa 30 godina, ako su neoženjeni ne 
mogu napredovati u grupi. Sve grane poreza na čisti dobitak (Einkom- 
mensteuer) smanjuju se relativno sa brojem djece. Zaštita matera i djece 
na široko je zasnovana. 

31. V. 1939. iznosio je broj talijanskoga žiteljstva u kraljevini Italiji 
i u četiri provincije Libije: 44,247.000 naprama 43,059.000 1936. godine, 
tako da je poprečno uzevši godišnji višak živorođenih skoro blizu pola 
milijuna. 

Mjere, koje je poduzela državna vlast u Italiji nisu tako opsežne, 
a ni tako uspješne kao recimo u Njemačkoj, ali ako ih stavimo u relaciju 
prema stanju na pr. kod Engleza i Francuza, onda s pravom moramo 
Italijane brojati među mlade narode, među narode, koji se još dovoljno 
umnožavaju, među biološki zdrave narode. 

Godine 1934. bilo je u Francuskoj 677.365 t. j. 16.1, a godine 1935. 
635.881 t. j. 15.2 porođaja na 1000 stanovnika. 


Sklopljenih brakova bilo je u Francuskoj 


1936. god. . . . 279.773, 
1937. god. . . . 274.122, 
1938. god. . . . 273.903. 
Rastava brakova bilo je u Francuskoj 
1936. god. . . . 21.987, 
1397. god. . . . 23.614, 
1938. god. . . . 24.318. 
Umrlih bilo je u Francuskoj 
1934. god. . . . 634.525 t. j. 15.1 na hiljadu 
1935. god. . . . 658.357 t. j. 15.7 » » 


G. 1934. imala je dakle Francuska višak živorođenih od okru- 
glo 43.000, 1935. godine je pako 19.500 ljudi više umrlo nego što je djece 
rođeno. Dakle 1934. godine još je u Francuskoj postojao višak od 1.0 na 
1000 stanovnika, što znači na 10.000 stanovnika dolazio je višak od 10- 
tero djece. 1935. rođeno je na 10.000 stanovnika već 5-tero djece premalo. 
U Njemačkoj je 1935. godine bio višak živorođenih 7.1 na 1000. Na 10.000 
stanovnika umnožila se je dakle Njemačka 1935. god. za T1 dijete. 1936. 
god. brojala je Francuska 12.080, a 1937. godine 11.740 više umrlih nego 
li rođenih. | 

1938. god. bilo je u Francuskoj 612.138 porođaja i 646.789 smrtnih 
slučajeva; razlika je dakle —34.741. Prema 1937. god. je to otprilike 3 
puta više. 

Na temelju popisa pučanstva u proljeće 1936. godine bilo je u Fran- 
cuskoj 41,905.968 stanovnika, od kojih se 39,452.261 izjasnilo, da su fran- 
cuske narodnosti. Moramo znati, da se između tih 39 milijuna nalaze 
brojni »Francuzi«, koji su rođeni u drugim evropskim zemljama isto tako 
kao i mnogi rasni pripadnici kolonija. 

Na temelju službenih francuskih izvještaja doselilo se od 1909. do 
1937. godine 2,059.000 Talijana u Francusku; ovi nisu svi asimilirani, 
nego su mnogi od njih zadržali svoju nacionalnu svijest, naročito oni, 
koji žive u većim skupinama i koji se nalaze bliže talijanskoj granici. 

Oko nove godine 1937. izdao je ravnatelj »Zavoda za narodno zdrav- 
lje« u Francuskoj proglas, u kojem među ostalim kaže: »Ako se broj 

porođaja u Francuskoj bude i dalje tako smanjivao, kao dosada, tada 
ćemo još prije 15 godina doći do stanja, gdje ćemo godišnjemu broju od 
600.000 smrtnih slučajeva moći suprotstaviti samo 300.000 porođaja«. 

Prijašnjih se godina u Francuskoj mnogo debatiralo o tome, ali se 
nisu mogli složiti, odlučiti. Zakona i naredaba izašlo je doduše veoma 
mnogo, i Francuska je država, koja je valjda na cijelom svijetu izdala 
najviše zakona, da bi imala brojnije potomstvo, no dosada bez vidljivoga 
uspjeha, jer samom narodu još stvar nije dovoljno prodrla u svijest, još 
nije došlo vrijeme, da francuski narod bude zreo za velike i realne odluke, 
za velik preokret na bolje u biološko-populacionom pogledu. Još se ne 
opaža nikakova veća volja za djecom, za potomstvom. 

Na »Congrčšs de la natalitć« u Lyonu 1937. godine upoređen je broj 
porođaja Francuske sa različitim drugim zemljama. Po toj poredbi otpa- 
dalo je 1935. godine na jedno rođeno dijete u Francuskoj, dvoje u Nje- 
mačkoj, u Japanu 3, u Rusiji 7, a u Kini 20-tero rođene djece. 

Ali nije ništa smetalo tadašnjeg »Gospodina Ministra predsjednika 
Republike Francuske« Leona Bluma, da u to isto vrijeme u svojoj knjizi: 
»Du Mariage« (O ženidbi) otvoreno propagira slobodnu ljubav. U toj 
knjizi nalazimo među ostalim doslovno i ove odlomke: »One (mlade dje- 
vojke) će se tada vraćati od svojih ljubavnika isto tako bezbrižno svojim 
kućama, kako danas dolaze s kućne čajanke (žurova). Djevičanstvo će se 
rano i radosno, čiste savjesti napustiti, i to djevičanstvo ne će više biti 
tako neobična zapreka, koja potiče od povučenosti, ponosa i neke vrste 
straha. Ja nisam nikad uviđao, što bi zapravo imalo da bude tako od- 
vratno kod rodoskvrnuća. Ja samo primjećujem, da se rodoskvrnuće 
često događa i da je sasvim prirodna pojava, da brat i sestra međusobno 
spolno opće«. . 

Blum je pri tom sigurno bio uvjeren, da na taj način najbolje repre- 
zentira moderni francuski duh. Pri tom je on imao dosta pristaša, kako 
u Francuskoj tako i u inozemstvu, a ima ih još i danas, bilo otvorenih, 
a još više prikrivenih. 

Kako se u Engleskoj i Francuskoj cijelo ovo životno pitanje svakog 
naroda — problem potomstva — potpunoma ne shvaća, neka nam ilu- 
strira i ova činjenica. Po vijestima još ispočetka ove godine, moglo se 
u »Daily Heraldu« čitati, da je lični liječnik engleskoga kralja Lord 
Horder održao u »Eugeničkom udruženju« bogatim londonskim gospo- 
đama i djevojkama predavanje o koristima pobačaja. Tom je prilikom 
on među ostalim rekao i slijedeće: »Ja lično sasvim dobro razumijem one 
dame, ljubiteljice športa, koje ne žele djecu i koje radije probave neko 
vrijeme u Švicarskoj, nego li da radi trudnoće ostanu kod svoje kuće. Ali 

mi moramo konačno dobiti zakonsku slobodu, da možemo onako liječiti 
sve žene naše zemlje, kako to odgovara njihovim zahtjevima i našem 
znanju. Iz zakonika se moraju istrgnuti oni paragrafi, koji nam to 
zabranjuju«. 

U Njemačkoj i Italiji na pr. značio bi sigurno svaki takav čin izdaju 
prirodnih zakona, atentat na život naroda. U Engleskoj smije tako nešto 
javno da kaže i lični liječnik samog kralja. Ne sudi li sebi time engleski 
narod sam? Ne srlja li na taj način engleski narod još brže u propast? 

Unatoč kritičnoj situaciji francuskog naroda u biološko-populacionom 
pogledu donio je još u trećem mjesecu ovoga rata »Matin« opširnu ras- 
pravu, u kojoj je razložio svojim čitačima, da Francuska pod mnogo po- 
voljnijim uvjetima ulazi u rat nego li 1914. godine. Dokaz je slijedeći: Od 
osamdesetih godina prošlog stoljeća do 1933. godine opao je broj porođaja 
u Njemačkoj relativno mnogo više nego li u Francuskoj. Doista veoma 
dvojben dokaz. Jer Francuska nije u devetnaestom stoljeću nikad imala 
tako visok broj, ni postotak, porođaja kao Njemačka, te prema tome nije 
ni mogla tako nisko pasti. Unatoč tomu niskomu padu bilo je još i 1933. 
godine u Njemačkoj 288.000 djece više rođeno nego li što je bilo smrtnih 
slučajeva, za razliku od Francuske. O novoj i jakoj volji za djecom i 
životom u Njemačkoj nakon 1933. nije bilo »Matinu« ništa poznato. Zar 
mu nije bilo poznato, da je na pr. za 27 godina, od 1911. do 1937., u 
Njemačkoj, u starom Reichu rođeno ukupno 35.4 milijuna djece, naprama 
samo 18,2 milijuna u Francuskoj. U tom istom vremenskom periodu 
umrlo je u Njemačkoj 25,3 milijuna ljudi, naprama 18,7 milijuna u Fran- 
cuskoj. Rezultat toga znači gubitak od pola milijuna ljudi za Francusku, 
koji je nadoknađen useljavanjem, a dobitak od preko 10 milijuna ljudi 
za Njemačku. 


Kao da se u Francuskoj ne shvaća važnost tih narodno-bioloških pro- 
blema, koji kao Damoklov mač vise nad budućnosti francuskog naroda? 
Nakon »Versaillesa«, unatoč pobjedi i bogatstvu, ljudi je u Francuskoj 
bivalo sve manje. Oko 1920. godine bilo je u Francuskoj godišnje još oko 
800.000 porođaja, a zadnjih godina stalno tek oko 600.000. Jesu li ljudi 
izgubili volju za životom, samopouzdanje? Je li to izraz »egoizma i duha 
iživljavanja«, koji se po riječima maršala Petaina ima zamijeniti duhom 
žrtve i rada? Gdje je bio dosada zdravi duh Francuske? 

Od ostalih evropskih naroda Ukrajinci, Slovaci, Irci, Poljaci dobro 
stoje, Švedska, Norveška i Švicarska na pr. slabo. Predaleko bi me odvelo 
da spomenem sve evropske narode. 


Bacimo sada opet pogled na život njemačkoga naroda. Godine 1901. 
bilo je na području Njemačke 2,032.000 porođaja; to je ujedno najveći 

broj porođaja, s kojim je Njemačka dosada ikada raspolagala. 1933. god. 
bilo je samo 971.000 porođaja, a 1935. god. opet 1,261.273 t. j. 18,9 na 1000. 

Sam grad Berlin imao je 1932. godine 8,4 poroda na 1000 stanovnika, 
1934.:13%/0e, 1935. god.: 14,1%/0e, 1936. god.: 14,8%/00, 1937. god.: 14,9%/0e, 1938. 
god.: 15.3%. Znači, da je u samome Berlinu 1938. godine bilo za 4.000 
porođaja više nego li 1937. godine. 

Grad Beč imao je 1937. godine 20.118 smrtnih slučajeva i samo 9.395 
porođaja, t. j. za 11.723 je više ljudi umrlo, nego li je djece rođeno. 

Sklopljenih brakova bilo je 1934. godine 11,1%, a 1935. god. 9,70%/e, 
ali ipak još više nego li 1932. godine. 
= Što se tiče broja porođaja bila je Njemačka 1933. godine na svojoj 
najnižoj točki; odonda taj broj stalno raste, 

U četiri godine, od 1934. do 1937. god. rođeno je u Njemačkoj, bez 
Austrije, u zakonitim brakovima za 1,170.000 više djece, nego li bi ih se 
rodilo, da je broj porođaja relativno ostao isti kao 1933. godine. I zato 
je na »Internacionalnom kongresu za populaciju« u Parizu 1937. godine 
mogao znameniti stručnjak na ovom polju prof. Burgdorfer iznijeti, da 
se nagli, jaki i stalni porast porođaja u N jemačkoj mora shvatiti ne samo 
kao posljedica poboljšanja gospodarskog stanja, nego kao izraz nove vjere 
i pouzdanja u život. 

Do konca 1938. godine isplatila je Njemačka preko 1,12 milijuna 
»zajmova za brakove«, ispočetka u visini od 1.000 Maraka. Ti su zajmovi 
beskamatni i sa rođenjem četvrtog zdravog djeteta su automatski ispla- 
ćeni. 1938. godine rođeno je samo iz tih brakova 270.500 djece. 


U Njemačkoj biva broj rastava brakova sve manji. Koliko je spao 
broj abortusa, ne da se izreći; tu je nacional-socijalizam proveo u doslov- 
nom smislu riječi revoluciju. Nastoji se, da se i raširenost spolnih bolesti 
radikalno smanji i po mogućnosti iskorijeni, jer se računa, da u Nje- 
mačkoj godišnje 40.000 djece ne bude rođeno samo radi posljedica od 
gonoreje, tripera. 

Mjere, koje je u populacionom pogledu poduzela suvremena Nje- 
mačka tako su opsežne, da ne bi dostajao prostor oveće knjige, da se 
makar i samo najglavnije opsežnije obradi. Te su mjere mnogostruke i 
sistematske. Nema skoro područja, na kojem nisu provedene reforme, 
bilo to u sudstvu, bilo u plaćanju školarine, zemljarine i drugih grana 
poreza, popusta u kupalištima, na željeznicama, za obitelji brojne djecom, 
dodatka obitelji obveznika pozvanih u vojsku, koji je onolikostruk koliki 
je broj djece u obitelji itd. itd. 

Na temelju službenih podataka »Statističkog ureda« u Berlinu dono- 
simo bilancu života Njemačkog Reicha za 1939. godinu. Brojke se odnose 

na cijeli Reich osim na područje prijašnje Poljske; ujedno ne sadrže 
službeno utvrđene smrtne slučajeve pripadnika vojske. 


1938. god. 1939. god. 
Broj sklopljenih brakova 769.425 944.246 
živorođenih 1,506.340 1,633.078 
umrlih 950.144 1,009.290 
prirodni priraštaj 556.196 623.788 


Broj sklopljenih brakova: razlika između 1938. i 1939. godine iznosi: 
174.821; to znači za toliko je porastao broj sklopljenih brakova u 1939. g. 

Naročito je porastao broj sklopljenih brakova u prijašnjoj Austriji, 
sada Ostmarku; tu je bio broj sklopljenih brakova 1937.: 46.308, koji je u 
1939. godini skočio na 117.520 sklopljenih brakova. Preračunato na 1000 
stanovnika znači, da je postotak sklopljenih brakova sa 6.9 za 1938. god. 
porastao na 17.7 za 1939. godinu na 1000 stanovnika. Sam grad Beč imao 
je 1939. godine 22.1 sklopljenih brakova na 1000 stanovnika, 

Živorođene djece bilo je 1939. godine 1,633.078, to znači 126.738 više 
nego li 1938. godine. 

U zadnjoj je godini naročito porasao broj sanoaajaa u Austriji i u 
Sudetima. Dok je u Ostmarku 1937. godine rođeno ukupno samo 86.242 
djece, dašlo ih je 1939. godine živo na svijet 138.826 t. j. za 52.584 više. 
To ujedno znači, da je u Ostmarku u to kratko vrijeme broj porođaja 
skočio relativno više nego li u Starom Reichu od 1933. godine ovamo. 

Karakteristično je, da unatoč tomu što je broj porođaja znatnije 
poskočio, smrtnost dojenčadi procentualno ipak nije ništa porasla, nego 
je ostala u glavnom na istoj visini. 

Smrtnost dojenčadi t. j. u prvoj godini života umrlo ih je na 1000 
živorođenih: 


u Starom Reichu u Ostmarku 
1937. 1938. 1939. 1937. 1938. 1939. 
6,4 6,0 6,0 9,2 8,3 7,4 


Proračunato na 1000 stanovnika, znači da je broj od 12.9 porođaja 
1937. godine — to je ujedno bio najniži broj porođaja u cijeloj Evropi — 
skočio na 20.9 u 1939. godini. I time je Ostmark prekoračio relativni broj 
porođaja za prijašnja područja Reicha, 

Sam Beč, koji je bio grad sa najnižim brojem porođaja, t. j. 6.6%0 na 
cijelome svijetu, dosegao je 1938. godine 7.8 porođaja, a 1939. već 15.3 
na 1000 stanovnika. 

Dakle nova područja Reicha, Austrija i Sudeti, koja su donedavna 
spadala u krajeve sa najmanjim brojem porođaja na cijelom svijetu, 
pokazuju toliki porast porođaja, da premašuju i samo staro područje 
Reicha. 

Broj umrlih isto je nešto porasao prema 1938. godini; on je nešto 
veći radi općenito većeg broja porođaja — smrtnosti dojenčadi i naročito 
je povećan većim brojem smrtnih slučajeva ljudi u starijim godinama. 

Prirodni priraštaj. Razlika između sveukupnog broja umrlih 
i živorođenih iznosi ipak 623.788 — to je t. zv. višak živorođenih. Sve- 
ukupni broj stanovništva Njemačkoga Reicha porasao je dakle u 1939. 
godini, za dobrih preko pola milijuna ljudi. U omjeru na 1000 stanovnika 
iznosi taj višak živorođenih u 1939. godini za cijelu Njemačku 7.8, za 
Stari Reich 8, u Ostmarku 5.6, u Sudetima 8.1, u Memelu 6, u Danzigu 
10.1. Prema 1938. naročito upada u oči porast u Ostmarku, jer je tu tada 
postojao još manjak od —0.1%9, t. j. toliko je na 1000 stanovnika više 
umrlo, nego li se rodilo; a već 1939. nalazimo tako impozantan višak. 

Rat će nešto pogoršati rezultate viška živorođenih, ali stručnjaci na 
tom području izjavljuju, da su poduzete opsežne mjere, da se rat ne samo 
vojnički, nego još više i populaciono dobije, jer je suvremena Njemačka 
svijesna pouke iz prošlosti, kada su narodi rat vojnički dobili, a stvarno, 
životno su ga za stoljeća izgubili. 

Pri tom Nijemci mnogo ističu slijedeći aksiom: »Rat se doduše mora 
oružjem dobiti, ali se biološki ne smije izgubiti«. 

Ako uzmemo u Francuskoj i Engleskoj za podlogu 1938. godinu, jer 
rezultati za 1939. godinu još nisu pristupačni široj javnosti, onda to znači, 
da je 1939. godine rođeno u Njemačkoj otprilike preko % milijuna ljudi 
više (zapravo za 283.000) nego li (1938. godine) u Francuskoj i Engleskoj 
skupa. 

Ili uzmimo razmak od 1933. do konca 1939. godine. 

Kod popisa pučanstva 17. svibnja 1939. godine, bilo je u Njemačkoj 
(bez Memellanda, slobodnog grada Danziga, te novih područja na istoku 
t.j. nekadašnje Poljske): 79,364.408 stanovnika. 1933. bilo je na 
tom istom području '76,444.000 stanovnika, t. j. za 2,923.000 manje. Od 
tog sveukupnog porasta pučanstva otpada 2,858.000 na prirodni pri- 
raštaj a 65.000 na dobitke radi doseljenja. U cijelom tom vremenskom 
razmaku (od 1933.—1939.) bio je poprečno uzevši višak živorođenih svake 
godine okruglo 464.000; bio je prema tome mnogo viši nego li prijašnjih 
godina, jer je od 1925. do 1933. god. taj bio poprečno uzevši samo 380.000 
u godini. 

Naročito je karakteristična za uspjeh populacione politike suvremene 
Njemačke činjenica, da je ne samo porasao broj sklopljenih brakova i 
broj porođaja, nego da je i kod starijih brakova, koji su sklopljeni recimo 
prije 1933. godine, te kod kojih je postotak drugog, trećeg, četvrtog i t. d. 
djeteta u braku bio veoma malen, da se i u tim brakovima opaža novi 
veliki optimizam, i u njima se probudila nova vjera u život, i oni su se 

odlučili za treće i daljnje dijete, tako da se i statistički već povećao broj 
trećeg, četvrtog i t. d. djeteta u braku. To je od naročite važnosti i ako se 
dalje nastavi, bit će sigurni znak trajnijeg ozdravljenja psihe njemačkog 
naroda, znak nove volje za životom. 

Dakle uspjesi, kojima se može pohvaliti sadašnja nacional-socijali- 
stička vlast u Njemačkoj dokazuju, da je njemački narod u svojoj srži 
još zdrav, da raspolaže dovoljno jakom životnom snagom, jer inače sve 
poduzete mjere ne bi imale uspjeha. 


Uspjesi su njemačke populacione politike za promatrača izvana neo- 
čekivani, nevjerojatni — ali oni su unatoč tomu golemi i nedvojbeni. 
Ovi su uspjesi od epohalnog značenja, jer ako svi znaci ne varaju, ovi će 
se uspjesi nastaviti. Mnogi su veliki državnici iz daleke prošlosti — na- 
pose rimski carevi -—— poduzimali opsežne mjere u tom pravcu, ali bez 
trajnijeg uspjeha. Ističe se, da je najbolja populaciona politika: dobra 
gospodarska i socijalna politika. Međutim kraj gospodarsko-političkih 
mjera još je važniji psihički momenat; taj psihički faktor je zapravo 
odlučujući. I prema tome svjesno nerađanje — a o tome se zapravo radi 
— nije u prvom redu fizičko-degenerativna pojava, već psihičko-etička 
degenerativna pojava. Najznamenitiji stručnjak na ovom području prof. 
Burgdorfer izričito veli: »Potrebna je ćudoredno-religiozna obnova, ne 
samo vanjska sredstva... Moramo voditi populacionu politiku u materi- 
jalnom i psihičkom pogledu«. 

Narod u svojim obiteljima mora htjeti živjeti. Onaj narod, koji živi 
po Božjim, životnim zakonima, taj je narod vječan. Najteže, najvažnije 
ali i najuspješnije je u populacionom pogledu, ako u jednom narodu 
uspije proizvesti psihičku promjenu, probuditi smisao, volju za životom, 
za djecom, smisao za rad i žrtve za narodnu zajednicu. To je Njemačkoj 
dosada uspjelo. Tek tako se dadu razumjeti golemi uspjesi njemačke po- 
pulacione politike. I radi toga je Njemačku obuhvatio silni optimizam. 


Taj optimizam — ako se stvari i nadalje budu razvijale kao zadnjih 
godina — opravdan je napose za njemački narod, odnosno za sve narode, 
koji su u svojoj srži još zdravi. Jer ako je njemačkom narodu uspjelo, da 
broj porođaja, koji je u posljednjih 30 godina stalno i jako opadao, 
najedamput ne samo zaustavi, nego i jako poveća, onda to znači, ne samo 
da je njemački narod u svojoj srži zdrav, nego da i ostali evropski narodi, 
koji su već bili osuđeni na smrt izumiranjem, ako im uspije provesti ne 
samo gospodarsko-socijalne mjere, nego napose promjenu u psihi svog 
naroda, da taj narod opet pokaže čvrstu volju za djecom, da onda još i ti 
narodi mogu imati sretnu budućnost. Po Burgdčrferu: narodi mogu vječno 
živjeti, samo ako oni to doista žele. 

Njemački je narod, zaključujući po dosadašnjim rezultatima, pokazao 
da želi živjeti. Hoće li ostali, napose zapadno-evropski kulturni narodi, 
samoći toliko volje, snage, da sebe održe — po svom dovoljno brojnom i 
zdravom potomstvu? Ako se to obistini, onda će svakom biti jasno, da 
strašilo fatuma o propasti zapada (»Untergang des Abendlandes«) nije 
bio biološki, životno uslovljen, nego posljedica nezdravih moralno-kul- 
turnih i gospodarsko-političkih prilika, nakon sloma kojih se evropskim 
kulturnim narodima otvara ljepša budućnost. 

Završujući dakle možemo reći: brojno potomstvo nije jedino, ali je 
Sigurno najvažnije mjerilo životne jakosti pojedinih naroda. Svi plodovi 
kulturno-gospodarskog stvaralaštva, pa konačno i politička moć kao 
rezultanta te životne snage, zato se brzo ruše sami u sebi, što jedan 
narod nema dovoljno brojnog i zdravog potomstva. Današnjica nam i tu 
dovikuje jaki: memento. 

Iskustvo stoljeća, koje je sadržano u rečenici: »Grijehe otaca ispašta 
potomstvo« ne vrijedi dakle samo u zdravstvenom pogledu, niti se odnosi 
samo na čovjeka pojedinca — ono vrijedi još više u biološko-populacio- 
nom, te u nacionalno-političkom pogledu, u njemu nalazimo životno uslov- 
ljeno riješenje »zagonetke« i o nacionalnim tragedijama i o velikim narod- 
nim uspjesima. 

Dr. Ivan Schreckeis 


TAMO ZA BRIJEGOM 


Tamo za brijegom gdje se jeke odzivlju 
zlatne ribe lovim u potoku. 

Sunce tamo drhti u bjelini slapa, 

i krov se crveni kolibi na otoku. 


Tamo za brijegom gdje tišina caruje 

kad oblaci pod noć silaze u gnijezda, 

tepam svojoj duši jednu pjesmu staru . 

pod krošnjama punim krupnih žutih zvijezda. 


oda Tamo za brijegom, u tom tajnom kutu 
nr jedno dijete ide po bijelome putu. 


Branko Fučić. 


541 


TRI STOGA SIJENA 


Jutro je već davno svanulo a kroz hladnu jesensku maglu sunce još 
nije moglo da prodre i da rasvijetli dolinu. Lišće je već prilično opalo 
sa drveća i lagani vjetar raznosio ga po zelenim livađama i putovima, 
te ga gomilao u zavjetrini, odakle su ga kupile djevojke, koje su sa 
svojim ovcama nešto podranile. Hladne noći nanizale su rosu po granju 
koja se bisernasto svjetlucala od koje zalutale sunčane zrake i čulo se 
odmjereno njeno padanje po lišću koje je ležalo ispod drveća. Jače su 
bili tek obasjani vrhovi jablanova, na kojima su se slobodno ljuljale brojne 
vrane, koje su svojim kreštavim glasom punile dolinu i po svemu se 
osjećalo da dolazi promjena u prirodi, kada će hladni vjetrovi i dugo- 
trajne kiše zalediti zemlju koja će se osamljena prostirati kroz čitavo 
vrijeme koje dolazi. Nadošli su i potoci koji su ljetos presušili, te je 
tako čitava dolina plovila u hladnim vlagama jesenskog jutra. 

Sijeno koje su dan ranije pokosili Ivan i Jusuf, ležalo je promočeno 
od jutarnje vlage, a oni su čistili jarke oko Alagine livade. Jusuif bi spu- 
stio lopatu kojom je izbacivao zemlju iz jarka, pogledao oko sebe, huknuo 
po nekoliko puta u promrzle ruke, da ih barem malo zagrije. Ivan je 
neprestano zasjecao zemlju pod njim, dok ju je on izbacivao po rubovima 
jarka. | 

— Rosa se još nije digla — progovorio je tek toliko da prekine tišinu, 
kad je opet uzeo lopatu da nastavi s radom. 

Ivan pogleda lijevo i desno, ispravi se i nasloni grudi na krasnu, 
kojom je zasjecao zemlju. 

— Nije još, čekat ćemo... Teško se suši, sunce se tek malo pridiglo 
i probilo do zemlje, — pogleda prema njemu — te ga ne smijemo vlažna 
gadivati. : 

Nastavili su zatim opet s radom. Ivan zasjecao zemlju a Jusuf izba- 
civao, te su tako u šutnji porinula obojica u dubinu svoje duše, prebirući 
u mislima događaje, život i ljude na koje su do danas bili upravljeni. 
Životni obruč ih tako stegao, da su sate radili, a riječi nijesu izmjenili. 
Misli su im otupile, te bi svaki razgovor osjetno dirnuo rane koje su 
nagomilane u njihovoj duši. Ograničili su poglede samo pred sebe, te 
tako uvučeni u svoju unutrašnjost, nisu ni primjetili kako vrijeme 
odmiče i kako se je sunce već prilično diglo i rastjeralo maglu, te obilno 
grijalo čitavu dolinu. 

— A koliko si mu davao za nepokošenu travu? — progovorio je nakon 
dulje vremena opet Jusuf, naslonjen na grablje, gledajući Ivana, koji 
je s vilama prevrtao sijeno, koje je bilo vlažnije, da bi ga sunce i s druge 
strane obasjalo. 

— Četiri stotine... Ito da mu odradim... 

— Inijeti dao?... 

— Nije.. 

— Kaže da je malo?. 

— Ne može njemu nikada biti dosta!. . Ne će on da popusti ni u 
čemu... On misli ako spusti za dlaku da su pon svi njegovi raču- 
ni... Inače on ne bi bio Alaga Šemić. Do jučer je bio Alija, a teško stečeni 
»aga« mora se održati, pogotovo danas, kad nema više kmetova ni aga, 
i kad su oni propali, treba danas da se neko s njima kiti... Kad su bili 
age i begovi, Alaga je onda bio »čakširaš Alija«, a danas je on što je 
bogat, »Alaga« i zato on od svoje prve riječi ne popušta. 

— Pa ti u njega radiš godinama?... Da ti ga je poklonio imao je 
zašto! Zaradio si mu stotinu puta toliko i opet ti se ne bi mogao odužiti!... 

— Ne vidi on toga... On je hotimice slijep... Ovako on ima uzdu 
u ruci i kako trzne tako treba da bude. 

— Ivane, znam ja, da je s njim teško i da ih na stotine živi kao 
ti i jai da bi ovo radili za iste pare... Ali ti radiš godinama... Čuvaš 
mu svaku voćku, svaku lozu i svaku travku više nego svoje i sva ti je 
plaća u bijednoj nadnici za koju ne možemo ni kruha imati. 

— Da mi nije one kravice i nešto mlijeka od nje, bilo bi često i bez 
kruha u kući... Cijelo proljeće, ljeto i evo dio jeseni radim i ni zrna 
gotova žita nemam u kući... Sad će doći kiše i dani nerada a treba 
jesti... Djeca ne znaju što je reći »nema«, nego im ga treba pružiti 
kad viču da su gladna. 

— A koliko ti je pitao za travu? — nastavio je Jusuf, koji je iza 
Ivana počeo grabiti prosute slamke, kad je Ivan nosio naviljke da ih 
slaže u stogove. 

— Šest stotina. 

— Iimao je obraza?. 

— Imao?... Ne o on za obraz. Davno je on kod njega pod no- 
gama... Čitav diči možeš preplakati on će ti se mug 

— I takav je?.. 

| — Jesti goril!.. ara vidli sve jata do pokitović od.naše sirotinje 
— i pokaza Ivan po brijegu, gdje su se prostirali zasađeni vinogradi i 
voćnjaci. — Davao na račun novac i hranu mnogim našim ljudima, ura- 
čunavao im gorke kamate i tako prisvajao zemlju... Mnogi danas rade 
na njegovoj zemlji koja je nekada njima pripadala.. | 

— Initko o tome ne vodi računa?... 

— Do danas nitko... 

— Prijašnje age svakbve nisu bile. Kmetovi su radili, znali su da 
nije njihova zemlja i od trećine barem nisu bili gladni. 

— Dobri su oni bili, što je on danas! 

— Pa zar se ne može tome stati na put?... 

— Može, samo treba potražiti načina. 

— A što će njemu zemlja? — upravio je Jusuf pogled u Ivana i 
podigao malo glas. — Najveći trgovac, najviše kuća ima i kako kažeš 
polovica je njegove zemlje u ovoj našoj dolini! ... 

— To je, Jusufe, pitanje na koje se teško odgovara. Nikada čovjeku 
kakav je on ne može biti dosta... Hoće da ima, da se samo zove njegovo 
i ničije više i da se njegovo ime spominje... 

Bilo bi pravo da je naše i da živimo ko ljudi... Ovako crkajemo 
za nji njemu slične... Sa dva rala zemlje niti za soć ne možemo imati 
a rođeni smo da živimo! ... 

— Nama polje opet poplaviše kiše ovih posljednjih dana, te ne ćemo 
ni zrna kukuruza ugrabiti. Ljetinu nam drugu uništi suša, prazna kuća 
i da se živi1... 

Pred ovim su pitanjem prekinuli razgovor, koje ih je svakoga dana 
diralo po duši, tako da su njihova tijela više bila slična ispijenim sje- 
nama, koje kruže nad svojim patnjama. 

Jedan je stog bio sadiven, te je Ivan plastove prenosio da bi započeo 
drugi. Sutra je nedjelja a vrijeme se muti, može lahko kiša da okrene, 
a sad se teško vedri, te je Ivan s Jusufom požurio da bi da mraka sve 

Jusuf navikao na grabljenje i plastenje na Blatu, gdje on cijelo ljeto 
radi na Cemalovića šajcima, vješto je zaobljivao već i drugi stog, kupio 
iza Ivana svaku slamku, te je livada ostajala čista ko površina vode i 
zelena od rane jesenske svježine. 

— A koliko misliš da bi moglo biti u njima? — zapitao je Ivan, kad 
su već bili kraju da i treći stog sadiju.. 

— Oko šest konja, — pen je jusuš točno ih odmjerivši. 

— I ja mislim tako. 

-— On je valjda mislio da će biti dvadeset? 

— Nije dvadeset, ali nešto manje jest... Otava je ovo i opet ga 
ima dosta... Mislio sam jedna kravica, drami nošiišio nin ilekod ukupio 
i ovo bilo bi za nju dosta, ako ne bi bilo žestoke zime... A on eto ne 
dade. Misli iskoristit će koju paru više ako ga ovako proda. 

— Ja bih mu to uzvratio na drugoj strani... Kad on tebi ništa ne 
vidi, previdi i ti njemu nešto... Kad on nije čovjek, ne uzvraćaj ni 
ti njemu sve ljudski. 

— Ne mogu ja, Jusufe!... Ja sam već deset godina kod njega i bolje 
sam čuvao njegovo nego vlastite oči. Nikada nije našao da mu list fali 
ako je rekao da ga treba pokupiti. 

— Trebalo bi to jednom ispraviti. I ja pripadam raji koja je patila 
od begova i ako su moje vjere, pa mislili smo kad se njih riješimo bit 
će bolje; zemlja se razdijeli, drugi nas danas iskorištavaju i opet smo 
na starom. 

— Ne bi valjalo ako bi ovako ostalo... 

— Ja se nadam da ne će.. 

— To i mene jedino drži. Ta pasji živimo od kad smo se rodili pa 
ne ćemo valjda tako i umrijeti, — spustio je glas Jusuf u očitoj vjeri da 
bi moralo doći nešto bolje. 

Orači na brijegu prestali su s oranjem, prislonili ralo uz živicu, sjeli 
na prevrnutu zemlju koja se pušila i dugo je mjerili i mislili već na žito 
kako će rasti, dok su volovi u prikrajku od dugog oranja teško disali. 

Ivan i Jusuf završili su i treći stog, pogledali ih od vrha do dna, 
htjeli su jedan drugome nešto reći, ali kao da su se predomislili, uzeli 
su gunjce i uputili se lagano kući. 

Popeli su se na brijeg i onda se na raskršću putova oprostili: 

— Dođi, Jusufe, u ponedjeljak! ... Čistit ćemo u Bakamuši jarke! 

— Doći ću, Ivane!... povikao je Jusuf, skrenuo desno i uputio se 
preko Šimića kuka u Polog. 

Ivan se još jednom okrenuo, pogledao dole prama stogovima, koji 
su se još jasno nazirali obavijeni sivim sutonom, koji je prelazio u noć, 
da se onda prama horizontu jedino vide još vrhovi jablanova. 

Na drugoj strani brijega, gdje su kuće, dizali su se teški dimovi 
i palila večernja svijetla. 

Ivan je pogledao prama tim ubogim kućicama, a onda se teška 
koraka i oborene glave uputio k njima. 

Ivo Kljajo. 


DJEČACI 


Dječaci su otsjevi na pragu zornice, 
dječaci su iskre novih dana, 

veselo idu na pozornice, 

noseći u sebi dah orkana. 


Pjevaju novu Marseljezu, 
za Lijepu Našu zoru nose, 
putove svoje vjerom vezu 
i olujama svim prkose. 

id Ivan Krolo 

TROGIRSKI AKVARELI 


Jesen 


U jesen blatnu utonuli grad 
sivi sluzavi 

velik je spuž 

u zgaženoj travi, 


Sivinom niskih oblaka 

obojeni su krovovi, lišće i more 
i naše oči, 

a misli nam mutna mlaka. 


Ko ljigava avet ispijajuć mlazove zraka 
uz zidine vlaga plazi, | 

u sobe niske slazi, 

i hukom sove nosi užas i strah. 


Grad je čitav 
ko velik spuž sluzavi 
u blatnoj travi. 


U noći sv. Lovre 


Sa neba od plavog baršuna 
zvijezde padaju, 

obuzete gustom tamom nestaju 
ko blijeskovi sjajnih pogleda 

sa neba dobrote očiju. 

A za njima dugo gori zlatni trag 
bolan, 

a opet tako drag. 


Da 1! to je večeras 
vatromet u slavu ljeta, 
il krijesovi sazrelih čežnja 
što nemoćno gasnu? 
Ili to krvave suze svetoga Lovre 
miluju nezahvalni grad? 
Nočas je nebo goruća fontana 
visokih, divnih hosana. 
M. Slade-Šilović. 


LI S TA _ KK 








Javni život 
ISTINA O JEDNOM »JUNAŠTVU«. 


Upravo prije dvadesetak godina probijena je solunska fronta. Za povijest 
prošlog rata kao i za sudbinu svih naroda, koji su sudjelovali u prošlom ratu 
solunska fronta bila je u općem ratovanju samo jedan djelić fronte, po kojemu se 
rat nije mogao niti dobiti, a još manje zgubiti. Ta po njoj niti su Srbijanci pobije- 
dili centralne vlasti, dakle i Hrvate, niti su po njemu Hrvati izgubili bitku, a još 
manje su Hrvati radi solunske fronte bili prisiljeni ulaziti u zajednicu sa Srbijan- 
cima kao narod, koji je po solunskoj fronti bio oslobodjen i ujedinjen. Za povijest 
zajedničkoga života sa Srbijancima taj prodor solunske fronte veoma je značajan. 
U 1928. godini čak toliko značajan, da se povodom jedne rasprave o toj fronti ta 
rasprava okončala po Hrvate vrlo tragičnim danom u povijesti njegovog zbivanja. 
(Ubojstvo Stjepana Radića i drugovo!) Naime od strane Srbijanaca kao i ostalih — 
pobednika — važnost i vrijednost solunske fronte toliko se pretjerala, da je ta 
fronta postala osnova, na kojoj se kroz dvadeset godina temeljilo i opravdavalo 
svakojako teroriziranje Hrvata i svekoliko eksploatiranje Hrvatske. Po solunskom 
duhu i kultu, a po žrtvama i pobjedi na solunskoj fronti, Srbijanci su oslobodili 
sve prečanske krajeve ispod tudjeg ropstva i gopodstva. Po tome preuveličavanju 
Srbijanci su vlastitmo svojom krvi, snagom svoga naroda i snagom svogao ružja, 
oslobodili po solusnkoj fronti sve prečanske krajeve, napose Hrvate i Hrvatsku. 
Radi toga Hrvati i Hrvatska, jer nisu ratovali na istoj fronti, zatim, jer nisu bili 
razrušeni i uništeni kao Srbija, onda jer nisu probijali solunsku frontu kao Srbi- 
janci i jer nisu bili takvi vojnici kao Sbrijanci, te na koncu, jer se kao takvi bez 
&olunske fronte ne bi nikada oslobdili, trebali gu plaćati svu krv,štetu, žrtve 
1 zasluge. 

Po shvaćanju eksponenata solunskoga duha, što je istovjetno i sa shvaćanjima 
dvadesetgdišnje hegemonije Srbijanaca nad Hrvatima — solunska fronta 
postala jepodloga,skojom se opravdavala svamoralnaima- 
terijalna ekaploatacija Hrvata i Hrvatske. Ponaziranju tih ekspo- 
nenata solunskoga duha, tko solunsku frontu nije probijao, tko na solunskoj fronti 
nije ginuo, taj ne može — uŽivati povlastice i dobrobiti solunske 
fronte. Masne plaće, penzije, zemlju, položaje, putovanja i što ti ja znam, što 
još u ovih dvadeset godina eksploatacije i teroriziranja Srbijanci nisu izmišljali, 
kako će na osnovu solunskog duha sa što manje obzira uzeti što više 
od svih onih, koje su oni po solunskoj fronti oslobodili i po 
solunskoj fronti dobili, da ih po solunski — oslobođavaju ne samo 
od svekolikih ekonomskih i socijalnih dobara, nego čak i od osnovnih nacionalnih 
i političkih prava, od imena, od teritorija, od sabora, od vojske, od škole, od za- 
stave, pa čak jedno vrijeme i od — vođa (slučaj ubijstva Stjepana Radića i drugova!). 
Kasnije radi te solunske fronte od 1929.—1939. god. bilo je još gore. Srbijanci valjda 
iz žalosti što solunsku frontu plaćamo samo u novcu, u tih deset godina počeše ju 
naplaćivati i u — krvi! (Šufflay, Javor, Hranilović, Soldin, Brkljačić i ostali). 

Danas dvadeset godina nakon prodora solunske fronte — dobro je ipak znati, 
tko je na koncu konca probio tu — solunsku frontu?! 

Poslije povlačenja i odlaska srbijanske vojske kroz Albaniju godine 1916.— 
1918. u južnoj Makedoniji fronta se samo podržavala, te s jedne i s druge strane 
utvrđivala. Međutim 1918. god., kada je na zapadnoj fronti prešla cijelokupna savez_ 
nička vojska u kontraofenzivu t. j. kada je tako reći već prodor bio izvršen i cen- 
tralnim snagama jasno, da je sve krenulo unatrag, pa se zbog toga Nijemci počeli 
već uveliko povlačiti na svim linijama i na solunskoj fronti počela je ofenziva. 


Prostor na kojem je bila bitka obuhvaćao je cijelo planinsko područje između 
Ohridskog Jezera i Orfanskog Zaliva, ali sam proboj fronte izvršen je na dijelu 
između Vardara i Crne Rijeke. To je ogroman planinski masiv, čiji najviši vrhovi 
dostižu bližu dvije hiljade metara, koji se s južne strane skoro vertikalno izdiže 
iznad makedonske ravnice, dok se prema sjeveru — prema Srbiji — taj isti masiv 
spušta dugačkim grebenima s blagim stranama odvojenim dubokim potocima. Na 
dijelu gdje je proboj izvršen nalazi se visoki greben Sokol — Dobro Polje — Kra- 
vica — Vetrenik. 

Sa bugarske strane na tom grebenu, gdje je izvršen prodor bila su organizi- 
rana dva položaja za obranu. Prvi položaj od 2—2,5 kilometra dubine imao je tri 
linije rovova snabdjevene preprečnim sredstvima ispred dvije, a veoma često i sve 
tri linije. Prva a i glavna linija ovoga položaja bila je na liniji Sokol—Dobro 
Polje—Vetrenik. Utvrđivanje ovog položaja bilo je izvedeno veoma dobro a prema 
posljednjim iskustvima rata. Drugi položaj nalazio se na Kozjaku pet kilometara 
sjevernije od posljednje linije rovova prvog položaja. Ovaj je položaj bio utvrđen 
sa dvije linije rovova, ali u času proboja još potpuno neizveden za solidnu obranu. 


Na prvom položaju najvažnije su točke bile Vetrenik—Kravjico—Dobro Polje 
i Sokol, od kojih Dobro Polje još najvažnija i to stoga, što | 
dominira svom okolinom i što mu je pristup saš&vim otvo 
reni veoma težak. Na drugom položaju najviša točka bila je — Kozjak. 


Cjelokupna saveznička snaga na solunskoj fronti sastojala se iz francuske 
vojske u jačini od osam divizija i jedne konjičke brigade od tri puka u iznosu od 
— 180.000 ljudi; engleske vojske u jačini od četiri divizije i velikog broja teškog 
topništva u iznosu od — 120.000 ljudi; srbijanske i dobrovoljačke vojske u jačini 
od šest divizija i jedne konjičke divizije sa — 140.000 ljudi; grčke vojske u jačini 
osam divizija sa 135.000 ljudi i na koncu jednog ekspedicionog kora talijanske voj- 
ske u jačini od četiri pješadijske brigade od 42.000 ljudi. Ukupno dakle na solun- 
skoj fronti bilo je oko 600.000 ljudi savezničke vojske, naprama isto tolikom broju 
vojnika centralnih vlasti. 

Prema tome od cjelokupnog broja savezničke vojske koja iznosi 600.000 na 
srbijansku i dobrovoljačku vojsku odpadalo je samo — 140.000 vojnika prema 460.000 
svih ostalih. Uzme li se da je prema dobrovoljačkim uvjerenjima, koja je tražilo 
preko 70.000 lica (od kojih je 40.000 dobilo uvjerenje, a 30.000 zemlju) od sveukup- 
nog broja srbijanske i dobrovoljačke vojske na solunskoj fronti u iznosu od 140.006 
vojnika na Srbijance jeotpadalo samo nešto manje od 70.000 1 ju- 
di. Dakle, cjelokupni broj nesrbijanske vojske od 530.000 ljudi, Srbijanaca je na 
golunskoj fronti bilo tek nešto manje od — 70.0000 ljudi. Na samom mjestu prodora 
odnos snaga bio je ovakav. Saveznici su imali 75 bataljona pješadije, a centralne 
gile samo 26 bataljona t. j. u pješadiji odnos je bio tri naprama jedanu 
korist saveznika, dok je u topništvu i zrakoplovstvu taj omjer snaga bio 
još i veći i to: četiri naprama jedan. 

Raspored snaga pred bitku bio je slijedeći: I. srpska armija prema fronti 
Lešnica—Sokol, II. armija sa tri divizije i to šumadijskom, 17. kolonijalnom i 122. 
francuskom u prvoj liniji i jugoslavenskom i timočkom u drugoj liniji prema fronti 
Sokol—Sušica. Zapadno na bitoljskom dijelu fronte bila je francusko-talijanska, 

a istočno na vardarskom dijelu fronte bila je englesko-grčka armija. Na samome 
Zo prodora bila je-II. armija sa tri divizije i to: KRS nem i dvije 
nesrbijanske (17. kolonijalna i 122. francuskom). ' » ga 

Plan za sam napad bio je probiti frontu centralnih vlasti na dijelu fronte 
Sokol—Dobro Polje—Vetrenik. Glavni napad trebala je izvršiti II. armija. I u toj 
drugoj armiji prema planu glavni napad trebala je izvršiti 17. 
kolonijalna i 122. francuska divizija na fronti Sokol— 
Dobro Polje — Kravica i Borova Ćuka, a sporedan napad 
šumadijska divizija na fronti Kamen — Sušica. Prema istom 
planu jugoslavenska i timočka divizija, da budu u početku u drugoj liniji, a zatim 
po uspješnom napadu francuskih divizija, da se upotrijebe za svladavanje grebena 
Kozjak—Katunac, s time da jugoslavenska divizija osvoji Kozjak, 
tu najvišu i najvažniju točku nae bugarskom drugom polo- 
žaju. 

Prema planu topnička priprema za navalu otvorena je 14. rujna u osam i 
trideset. Njemačko-bugarska artiljerija odgovorila je na savezničku vatru. Ali radi 
premoći u topništvu u iznosu četiri naprama jedan u korist saveznika topnička 
vatra centralnih sila bila je već oko 7 sati na veče ušutkana i slomljena na cijeloj 
fronti, a utvrđenja najvećim dijelom porušena. U toku noći napadne trupe došle 
su na svoje položaje i 15. IX. u 5.30 sati od II. armije tri divizije prve linije kre- 
nule u napad. Na lijevom krilu 122. pješadijska francuska divizija napala je Sokol 
i Dobro Polje. Poslije očajne borbe na Sokolu, gdje su pojedini dijelovi morali 
nositi ljestvice radi savlađivanja vertikalnih strmina 122. franc. divizija uspjela 
je tek oko deset sati izbiti na Sokol. Na Dobrom Polju poslje teške borbe dijelovi 
ove divizije uspjeli su izbiti i na vrh Dobrog Polja i očistiti ga od Bugara. Isto 
tako u centrumu prve napadne linije 17. kolonijalna pješadijska divizija poslije 
žestoke borbe uspjela je osvojiti Kravicu. Borba je bila u čitavom tom nizu napada 
veoma teška, jer je 17. kolonijalna divizija morala svladati 5 bugarskih kontra- 
napada. Na desnom krilu šumadijska je divizija osvojila Vetrenik. Prema tome u 
toku cijelog dana kao i noći od 15. IX. na 16. IX. saveznička je vojska bila gospo- 
dar svih linija rovova cijelog prvog bugarskog obrambenog položaja. 


Sutradan t. j. 16. IX., druga armija t. j. šumadijska, 17. kolonijalna i 122. fran- 
cuska pješadijska divizija ostale gu na osvojenim položajima Sokol—Dobro Polje 
—Vetrenik, dok su timočka i jugoslavenska divizija još u toku noći privučene 
ispred predstraža prednjih linija. Jugoslavenska divizija, koja je imala zadatak da 
osvoji Kozjak najvišu točku na bugarskom drugom položaju, jednim snažnim nale- 
tom uspjela je da do podne ovlada poslije očajne borbe najvišim točkama 
Kozjaka. Bugarsko-njemačka komanda, (armijska grupa von Scholza) shvaća- 
jući od kolike je važnosti gubitak Kozjaka hitno je slala pojačanja i izvršila je 
nekoliko protunapada u cilju povratka Kozjaka. Najogorčeniji je bio izvršen oko 
podne, u kojemu je vojnicima centralnih vlasti čak uspjelo preoteti kotu 1810. No 
jugoslavenska divizija novim napadom, još žešćim od dosadašnjih ipak je uspjela 
potpuno razbiti bugarsko-njemačke trupe i definitivno zauzeti Kozjak. Time je 
prodor fronte bio potpuno izvršen i na drugom obrambenom položaju solunskog 
fronta. : | 

Sutradan nakon što je na cijelom napadnom dijelu fronte bio izvršen prođor, 
poduzeto je gonjenje. I u tom gonjenju konjički odred od tri konjička francuska 
Duka sa jednom pješadijskom brigadom i cijelom "78. franc. divizijom, te dvije 
grupe brdske artiljerije, presjekli su put njemačko-bugarskoj XI. armiji u Bugar- 
sku i time čitavu njemačko-bugarsku armiju od 6 divizija sa oko 90.000 vojnika 
doveli u takav bezizlazan položaj, da su se svi morali predati 

Gubitci saveznika povodom probijanja solunske fronte iznosili su 3.300 ljuđi 
od čega je 17. kolonijalna divizija izgubila 1.200, francuska 122. divizija 700, šuma- 
dijska 500, jugoslavenska 400, drinska i timočka svaka po 200, a dunavska 100 ljudi. 

Prema tome na osnovu statističkih podataka, i to prema srbijanskim izvorima, 
na solunskoj fronti naprama 600.000 vojnika centralnih vlasti bilo je 600.000 savez- 
ničke vojske, od toga nešto manje od 70.000 Srbijanaca. Proizlazi, da 

od svih vojsaka, koje su na solunskoj fronti bile određene, da probijaju frontu, 

dobiju bitku i oslobode Srbiju ispod gospodstva, odnosno okupacije bugarske, bilo. 

je najmanje Srbijanaca. Čak manje ,nego 1i jugoslaven- 
Skih dobrovoljaca. 

No to još ne znači ništa. Sa 65.000 vojnika uz pomoć 535.000 svih ostalih dade 
se probiti fronta, dade se prodrijeti kroz najteže, najvažnije i najznačajnije točke 
cjelokupne fronte. Međutim i s te strane Srbijanci su kod probijanja fronte u cije- 
lokupnom probijanju dali — engleski obol t. j. i oni su se na solunskoj 
fronti borili do posljednjeg francuskog vojnika u prvoj borbenoj liniji, a posljed- 
njeg jugoslavenskog dobrovoljca u drugoj liniji, kao što su se Englezi borili na 
zapadnoj fronti do posljednjeg francuskog vojnika na svim linijama. 


1$74 012404 





Naime prema priloženoj karti solunske fronte kao i prema vojno-stručnim 
izvještajima na cjelokupnoj fronti najdominantniji, najutvrđeniji, 
najvažniji i najznačajniji položajicjelokupne fronte bili 
su — Sokol i Dobro Polje u prvoj napadnoj liniji, a Kozjak 
u drugoj. Prema planu na prvi njemačko-bugarski položaj imale su izvršiti 
glavni napad 17. kolonijalna i 122. francuske divizija, na 
linij Sokol —Dobro Polje—Kravica, a sporedan šumadijska 
na liniji Kamen—Sušica, dok je na drugom obrambenom položaju glavnu ulogu 
imela izvršiti jugoslavenska divizija na liniji Kozjak, a 
spoređnu timočka na liniji Topolac. 

Prema osnovi sama ofenziva počela je topničkom pripremom — engleskih 
baterija, iza čega je uslijedio i sam napad. Na lijevom krilu 122. francuska 
divizija napala je Sokol i Dobro polje. Poslije mučne, teške i očajne borbe — 
Francuzi su osvojili najdominantniju točku solunske 
fronte. U sredini fronte 17. kolonijalna divizija boreći se još snažnije i još očaj- 

nije uz svladavanje pet bugarskih kontranapada — Marokanci 
su uspjeli da uz najteže muke i najveće žrtve (1.200 pogi- 
nulih!) osvoje Kravicu. Dakle, prema planu glavni napad je uspio. Po 
tome planu glavnu ulogu, a to znači i najvažnije zadatke, te najteže 
točke probila je 122. francuska i 17. kolonijalna divizija 
t.j. Francuzi, a još više Marokanci. Nakon toga probijanja prve i 
najteže, te najutvrdjenije linije položaja na solunskoj fronti, još u toku noći iz 
druge linije jugoslavenska i timočka divizija prebacuju se ispred osvojenih točaka 
Sokol—Dobro Polje—Kravica—Veternik s ciljem da zauzmu i liniju II. bugarskog 
obranbenog položaja. Prema vojno-stručnim izvještajima o ulozi pojedinih divizija 
kod proboja II. bugarskog položaja, glavna uloga je opet dana jugo- 
slavenskoj diviziji, koja je nakon očajne i teške borbe 
a sa dvostruko većim gubitcima, nego timočka divizija 
(200 poginulih Timočana naprama 400 dobrovoljaca) osvojila Kozjak kao 
najvišu | najznačajniju točku na tom drugom bugarskom 
položaju 

Prema tome kod cjelokupnog prodora solunske fronte Srbijanaca nesamo da je bilo 
prema broju manje od svih ostalih, nego i prema težini zadataka njihova uloga bila 
je neznatnija od uloge svih ostalih. U prodoru prve bugarske 
linije, 122. francuska, još više 17. kolonijalna divizija izvršujući svofu glavnu ulogu 
imale su izvršiti — najodgovornije zadatke, jer su probili 
najteži dio fronte, dok su na istim linijama Srbijanci 
izvršivali, prema ulogama i zadatcima, sporedniji i1lakši 
dio zadaće. Isto tako u prodoru druge bugarske obranbene linije, takvu gla v- 
nu ulogu, imala je opetdobrovoljačka divizija na Kozjaku, 
sporednu, a time i lakšu, timočka na Topolcu. 

No veličina marokanskih, francuskih i dobrovoljačkih zasluga, za prodor 
golunske fronte, i dobitak solunske ofenzive u odnosu prema veličini zasluga srbi- 
jamskih 70.000 vojnika za prodor te iste fronte ne ogleda se samo u važnosti 
uloga, te težini zadataka koje su izvršile 122. i 17. te jugoslavenska divizija na 
Sokolu, Dobrom Polju, Kravici, te Kozjaku, nego i u veličini ratnih 
Žrtava, koje su pridonijele nesrbijanske trupe u odnosu pre- 
ma srbijanskima. Tako na pr. od cjelokupnog broja poginulih u iznosu od 3.300 na 
Srbijance otpada samo — 1.000. U pojedinostima to je sve skupa, opet manje 
od broja palih Marokaneca i Indijaca, čiji je iznos — 1.200 poginulih. 
Čak što više uloga Srbijanaca kako ima sporedno i žrtveno značenje u pro- 
bijanju solunske fronte, takvo isto značenje ima i u gonjenju neprijatelja, ili još 
bolje postupnom oslobođavanju Makedonije i Srbije od 
neprijatelja. Nakon prodora fronte po Marokancima i Francuzima u prvoj 
liniji, te dobrovoljaca u drugoj uslijedilo je gonjenje. Ono je istina poslije prodora 
druge linije, dakle poslije evršenoga čina, gonjenje su doduše preuzele srbijanske 
trupe, no do potpunoga sloma bugarske vojske, zarobljavanja i kapitulacije Bugara, 
ne bi nikada došlo, da francuske trupe nisu nezapamćenom brzinom, elanom i 
požrtvovnošću u tjesnacu na Vardaru kod Skoplja presjekle put povlačenja Bu- 
gara u Bugarsku i na taj način ih prisilili, da se sa svojih 90.000 boraca predadu 
f na otvorenom polju polože oružje. 

Prema tome, na solunskoj fronti, na fronti oslobođavanja Srbije od Bugara, 
bilo je Srbijanaca — najmanje. I s te strane, Bugari koji su iz svojih rovova dovi- 
kivali, prema neprijateljskim udaljenima svega, oko 80 do 100 metara: »Hajde Srbi, 
hajde trgajte, ama Dobro Polje nema da zemate« imali su potpuno pravo. Srbi ga 
nisu uzeli, ali mjesto njih, mjesto Srbijanaca na solunskoj fronti, kao otprilike i 
Engleza na zapadnoj, uzeli su ga Srbijanci kao i Englezi, ali borbom do 
zadnjega francuskog i marokanskog vojnika. 

Pa i inače, u svim srbijanskim publikacijama i edicijama, u svoj propagandi 
kroz škole i knjige, novine i radio, kroz crkvene propovijedi i političke zborove, u 

svoj svojoj cjelokupnosti značenje prodora golunske fronte, preuveličano je, koliko 
na vojničkom, toliko još više na šovinističkom i hegemonističkom području. Tako 
.N. pr. u cjelokupnom prodoru solunske fronte, preuveličava se, na štetu Francuza, 
a osobito Marokanaca značenje 1 uloga srbijanske vojske. 

U dobropoljskoj bitci »srpska vojska zadobila je sjajan vojnički prestiž na 
Balkanu i visoku reputaciju jedne od najboljih vojsaka u svetu —; u dobropoljskoj 
bitci srpska je vojska oslobodila Srbiju od okupacije Bugara, a srpski narod dobio 
je punu satisfakciju u uspešno završenom ratu u kapitulaciji Bugarske i raspadu 
Austro-ugarske«. (N. Čelović »Politika« od 15. IX. 1939. god.l). Međutim prema 
ulozi u prodoru, veličini zadataka, te veličini gubitaka i zasluga, koje sebi pripisuju 
Srbijanci u prodoru solunskog fronta u najvišoj mjeri idu Francuze 
i Marokance, onda dobrovoljce, pa tek onda Engleze, i 
zatim sada istom Srbijance, Talijane, a na koncu Grke. 

> No na sličan način preuveličava se značenje i uloga cjelokupne solunske fronte 
u ratu saveznika, i obzirom na veličinu i značenje prodora i obzirom na ubrzanje 
prodora ostalih savezničkih frontova. Po srbijanskim autorima solunska fronta je 
ubrzala pad i kapitulaciju Turske, Austro-Ugarske i na koncu Njemačke. Međutim 
po objektivnom razmatranju i svestranom ocjenjivanju — solunska je fronta po 
veličini fronte, po dubini, po trajanju, po gubitcima jedna od — najneznat- 
nijih frontova. Prema ofenzivama, koje su trajale mjesecima, a u kojime 
je ginulo 500 do 800.000 ljudi, a ne 3 do 4.000, značenje solunske fronte za ubrzanje 
pada Turske, Austro-Ugarske, a napose Njemačke više je nego neznatno. Čak što 
više i sa stajališta težine i zapreka, s kojima su se saveznici borili na ostalim fron- 
tama solunska fronta nije bila baš tako teška, kako se bez nedovoljnog razmatranja 
i još nedovoljnije odgovornosti o njoj piše. 

Na solunskoj fronti, s jedne i s druge strane, ljudske snage bile su podjed- 
nake! No dok su na strani centralnih vlasti, u četverogodišnju ratovanju, vojske 
bile već podosta iscrpljene (osobito Nijemci), zatim demoralizirani sa stranom pro- 
pagandom (osobito Bugari), na strani saveznika, osim oko 100.000 dobrovoljaca i 
Srbijanaca repariranih nakon posvemašnjeg iscrpljenja od povlačenja kroz Albaniju, 
svi ostali vojnici u iznosu oko 500.000 ljudi bili su svježi i disciplinirani. No osim 
te prednosti saveznika u moralu, svježini 1 disciplini, pobjedi na 
solunskoj fronti, više nego išta doprinjela je četverostruka premoć u 
topništvu i zrakoplovstvu Pod razornim djelovanjem, četverostruko 
jačeg bombardiranja, fronta koja je bila rastegnuta, u duljini od 300 km, a s voj- 
nicima poljuljanoga morala svaka fronta lako, brzo i jeftino se probija. Zbog toga 
solunska ofenziva, kolikogod je po uobraženju i propagandi bila teška i strašna, 
toliko je prema većim i značajnijim savezničkim frontame bila — mala. 

Sam početak ofenzive na solunskoj fronti, pada u ono vrijeme, kada je na 
zapadnoj fronti u velikoj njemačkoj ožujskoj ofenzivi, već bio osvanuo »crni petak 
u njemačkoj povijesti«, i kada je saveznički parni valjak već krenuo napred i 
Nijemce počeo postupno potiskivati s jedne linije na drugu. Na zapadnoj fronti, 
već dva mjeseca prije, nego što je počela solunska ofenziva po priznanju, samoga 
Ludendorfa krenulo je bilo sve unazad i sve se počelo povlačiti. Isto tako pred 
sam prodor solunske fronte i bugarska je vojska već — dezorganizirana 
i revolucionirana. Na fronti ljuđi bacaju puške. Rata im je već dosta. O 
pozadini ljudi bježe u zeleni kađer, i mjesto da idu na frontu, oni marširaju pre- 
ma Sofiji i proglašuju revoluciju. U takvom stanju trupa centralnih vlasti na 
solunskoj fronti vojnicima kao što su Marokanci, a osobito Francuzi probiti solun- 
sku frontu nije bilo teško. 

Prema tome, iako je solunska fronta, po svojoj veličini, težini, trajanju 1 
gubitcima sasvim beznačajna, prema posljedicama, ona je za Srbijance zaista jedna 
od — najneznačajnijih. Po solunskoj fronti Srbija je zaista oslobođena od Bugara. 
Ali 20 godina tvrđenja, da je tom istom bitkom, a pobjedom srpske vojske i srpskog 
oružja,»ostvaren san vekovnih iđeasla — oslobođenje i veliko nacionalno ujedinje- 

nje, &va tri plemena, našeg Jugoslavenskog naroda« sasvim je nestručno, nestvarno, 
neviteško i nevojničko preuveličanje srbijanske vojske, srbijanskog oružja, erbi- 
janskog junaštva, srbijanskih zasluga i prava, a prema tome i srbijanskih nagrada 
1 potraživanja, za plaćanje prodora solunske fronte u vidu 20-godišnje he- 
g emonije i eksploatacije nesolunskih boraca. I s te je strane 
pokojni Pavle Radić, kada je rekao: »Recite već jednom koliko košta taj Vaš 
Kajmaekčalan, pa da Vam ga platimo« i zbog toga u zao čas poginuo, sasvim 
pogrešio, kad je otišao u Beograd tražiti i pitati kome treba platiti kajmakčalanski 
račun. 
Od onih 1.200 poginulih ljudi koji su poginuli na Sokolu i Dobrom Polju, bili 
&u svi iz Francuske i Maroka, onih 400 ljudi koji su poginuli na Kozjaku, bili su 
iz Hrvatske; oni koji su gonili okupatore, zarobili 90.000 Bugara i oslobodili Srbiju 
ispod Bugara, bili su iz Frencuske, dok su oni, koji su prvo u Srbiji, a kasnije i u 
Hrvatskoj došli kao — Jovo na gotovo, bili iz Beograda. 
Pa ipak, iako je na osnovu s&vestranog i nepristranog razmatranja sve to 
tako bilo, kroz 20 godina, sav srbijanski svijet prožimalo je jedno uobraženje o 
veličini, snazi i jačini srbijanske vojske, te samovoljno uvjerenje o zadatcima i 
posebnim pravima srbijanskog naroda naprem Hrvtima (oslobođenje i ujedi- 
njenje!). U ime onih 1.000 mrtvih koji su na Kajmakčalanu pali na sporednim 
položajima, jer su na glavnim ginuli Marokanci, Francuzi i Dobrovoljci (sa brojem 
2.300 mrtvih!) u Hrvatskoj se kroz 20 godina provodila diktatura i hegemonija i po 
tome terorizirala i osuđivala, da plaća veće, teže i gore reparacije, nego li Bugar- 
ška, pa čak i Njemačka. Radi jedne pobjede na solunskoj fronti, a da se pri tome 
nije mnogo ni razmišljalo, tko je izvojevao pobjedu, izdigao se jedan kult i duh, 
a s tim u vezi i jedno pravo — tutorstva, hegemonije, terora i eksploatacije Hrvata 
i Hrvatske. Radilo se što se htjelo, jer se u velikoj pobjedi, do posljednjeg maro- 
kanskog vojnika zaboravilo tko je bio pobjednik, a tko čiji osloboditelj i ujedinitelj. 
Srbijanci su kao u ostalom Francuzi i Englezi u veličini pobjeda u prošlome 
ratu precjenili bili svoju veličinu. U svojoj nadutosti, gordosti, te uobraženju, 
preuveličali su sebe, svoje znanje, snagu i junaštvo, uloge, zasluge i prava. 

Uvjereni, uzgojeni, naučeni i uobraženi, da su Srbijanci probili solunsku 
frontu isto onako kao što su Francuzi i Englezi bili uvjereni da su probili zapadnu, 
svi su bili pozaboravljali, da su sve te fronte probijene, a narodi oslobođeni i uje- 
dinjeni, više sa svim ostalima nego sa samima njima. 

U ovome sadašnjem ratu, takva nemala zaboravnost čijom je zapravo zaslu- 
gom, dobijen rat, i probijene fronte iz koje je proisteklo uobraženje o junaštvu, 
zaslugama i koje kakvim pravima u vidu hegemonija, diktate, terorizma i eksplo- 
etacija »pobednika nad pobeđenima«, to ee ljuto osvetilo. Ratnici koji su kroz 20 
godina i sebe i svakoga svoga uvjeravali, da su svojim srcem i svojim vlastitim 
enagama, pobijedili cio svijet, kao na pr. Francuzi # Englezi Nijemce, a Srbijanci 
na solunskom frontu centralne vlasti. Stavljeni u priliku, da se u ovom sadanjem 
ratu, zaista bore sa vlastitim snagama, a ne sa tuđim, neslavno i nečasno su pro- 
pali. Kult zapadne fronte, po kojemu je bivšim pobjednicima bilo uspostavljeno 
Pravo evropske hegemonije i terora, eksploatacije i kapitalizma, koji €u izbacili 
Francuzi, a najviše Englezi, kao svoje uvjerenje i svoje pravo na tuđim leđima i 
na tuđoj muci, kad je bio postavljen i pozvan, da bude obranjen sa svojim vla- 
stitim leđima netragom isčezao. Sa cijelim svijetom bilo ga je lako izvojevati, ali 
bez svijeta jako teško bilo ga je obraniti. 

Na sličan način i solunska fronta uzdignuta je do solunskog kulta. Po tome 
solunskom kultu, kao i onome zapadnome nametnuto je bilo u Hrvatskoj kao i 
ostalim dijelovima ove države jedno pravo, iz kojega je proistekla hegemo- 
nija, diktat, teror i eksploatacija, koje su Srbijanci izbacili, kao — svo je pravo 
na osnovu svoga junaštva, svojih zasluga i svojih neka- 


kih uloga u državi po izvojevanoj pobjedi na solunskoj 
fronti, ali — na tuđim leđima. 

I u današnje vrijeme, kada su takva — »prava« stavljena u položaj da ih 
brane oni, koji su ih nametnuli, uz najbolju volju i najteže žrtve 
evropski Zapad ta — prava —, zapravo tu svoju evropsku 
hegemoniju i eksploataciju nije mogao obraniti, a još 
manje je vjerojatno, da će takva slična »prava« moći 
obraniti i evropski Istok. Prvima manjkaju Rusi, dru- 
gima nedostaju Marokanci, a svima Skupa hrabrosti i 
iskrenosti, da priznaju kako je s tuđom mukom biti lako 
pobjednik, a bez tuđe još lakše pobjeđenik. 


Ante Oršanić '. 


Vuiiževni ueikozi 


PETAR GRGEC: TRI KNJIGE RATNIH USPOMENA 





Ove je godine Peter Grgec izdao tri knjige svojih retnih uspomena sa tali- 
janske fronte. Dvije mu je knjige &\Krvava službac«i »U paklenom Tro- 
kutu«) izdala Knjižnica dobrih romana, treću &Topovi su grmjeli«) Društvo 
&v. Jeronima među redovitim izdanjima za god. 1941. 

Sve tri knjige Su jedinstvena cjelina povađena iz pičščevih starih bilježnica, 
stvorene krvavim ličnim doživljajima na sočanskoj fronti i povezane glavnim licem 
Grgom Mikulinom, u kojem se krije sam autor. 


Grga Mikulin je idealist religloznoga tipa, intelektualac i književnik, borac 
etičkih principa i oduševljeni pristaša jednoga pokreta, koji je baš u početku rata 
počeo razvijati veliku, tada još pretežno književnu akciju. 

Takav se čovjek 24. rujna 1915. u četiri &ata ujutro, zajedno sa 37. pučko- 
ustaškim bataljonom, u kojen su služili Česi i Nijemci iz okolice moravskoga 
grada Znojma, iskrcao iz vlaka zapadno od Trsta u slovenskom primorskom trgo- 
vištu Naelnežini. Zatim se nešao u prvim bojnim redovima kod Monfalkona, a 
kasnije u selu Grgasu, dok se konačno nije 9. travnja 1916. u Paljevu u podnožju 
brda Kuka spustio u streljački jarak kod kaverne br. 8, samo 50 koraka od tali- 
janskoga poirožaja i tu je u tom »paklenom trokutu« izdržao užesnu borbu točno 
godinu dana, jer je u Svibnju 1917. iza ogorčene borbe, izmožden od umora i u 
stravičnoj žeđi zarobljen od Talijana. 

U toj godini dena proživio je Grga Mikulin trostruku patnju: najprije ličnu, 
tjelesnu i duševnu patnju neprekidnoga ratovanja u prvom streljačkom jarku, gdje 
je izmicao minama i granatama, koje su kosile oko njega, ubijale i ranjavale nje- 
gove drugove, a kao nekim čudom vpustile njega živa, da doživljava duboko i 
iskreno drugu patnju — patnju socijalnoga reda. U toj patnji Grga Mikulin svaki 
.dan i svaku noć gleda pred sobom neizmjernu bol čovječanstva; fizičku i moralnu 
bijedu ljudi, uništavanje ognjišta, upropaštavanje žena, djece, čitavoga naroda, 
pače čitavih naroda iz konglomerata ratujuće Austrije. Goli je čovjek ležao pred 
njegovim očima u kavernama slovenskoga krasa i njegov vapaj — bio on izgovoren 
slovenski, hrvatski, češki ili njemački — bijaše identičan vapej unesrećena bića, 
koje pati u iluziji spasavanja nečega, što je sazrelo za propast. 

Tu se rađala treća patnje Grge Mikulina. Zašto se Hrvati bore u tom paklenom 
trokutu? Želeći propast onome. za koga su se moral boriti, tražili su izlaz iz 
magle: a što poslije propasti? Nitko nije znao ništa. Javljale su se doduše izvjesne 
perspektive, ali Grga Mikulin je kritičan, gamostalan, otporan i neizmjerno pošien 
duh, a odatle i njegova sumornost, pesimizam, revolt i revolucionarstvo bez oslona 
4 bez vidljiva izraza. 

“ Teško je reći, koja je patnja bila strašnija. Mikulinovi su dnevnici bilježili 
kao seismograf. Njegovo pamćenje i vanredno sređen duh omogućuju mu repro- 
ducirati čitave razgovore i događaje, stoga se pred nama razotkrio ne samo jedan 
iskren, skoro naivno i krvavo iskren duh nego i istinita panorama jednoga stra- 
hovito krvava i strahovito prezna vremena, u kojemu se Hrvatima ni iz najkrva- 
vijega krštenja nije rodilo ništa 

Ima tu prekrasnih stranica, kojima &vu draž daje onaj vječno prisutni prizvuk 
žive istinitosti, o kojoj one govore. U odlomcima kratkoga daha niže autor jednu 
zgodu za drugom u nevjerojatno jednostavnom pripovjedalačkom tonu bez ikakovih 
ukrasa, bez i truna onoga inače uobičajenoga patosa ili frazeološko-psovačkoga 
razmahivanja kojekakovim jeftinim bujicama napirlitanoga ertizma. Baš radi toga, 
ima u ovim tužnim knjigama: toliko istine, životne i umjetničke istine, da nem 
duša najedamout prione uz te ratnike, počnemo živjeti i osjećati s njima, počnemo 
&e čak i radovati s njima. Njihove radosti su često puta neizmjerno duboko čovje- 
čanske, na pr. prestane neprijateljska paljba i osvane miran sunčani dan; u duši 
se javi život, nada, vjera, nove sitna perspektiva ljepote i u tu obnovljenu tanku 
površinu ljudskoga bivanja upadne odnekale kap humora, vješta dosjetka, dašak 
kulture ili mrvica bolje hrene. Čovjek već počinje živjeti i smijati se poput Odi- 
eejevih drugova, koji uSred najveće žalosti smažu trenutak odeha i mira. 

Cudno, Grkčeve su knjige toliko uvjerljive i ljudski istinite, da mi čak ula- 
zimo & njime u borbu, želimo uništiti onoga đavola, što skriven odnekale svaku 
večer puca i ubija ljude, uživamo u prizoru preciznoga gađanja u topovsko ždrijelo 
neprijateljskoga »čimbuna«, i žao nem je, što je peljevski trokut osvojen, a naši 
zarobljeni. Eto i uz golu stijenu i uz bacače mina prione ljudska duša, pa stvara 
&voju atmošSferu ođ tajanstvenih duhovnih niti, iz kojih izbija ono tajnovito tkivo 
poetskoga doživljavanja, život! 

Ali knjige Petra Grkca kriju u sebi i jedan ideološki obračun. To su možda 
za mjega i najkrvavije stranice, ali ne će ih razumjeti oni, kojima nijesu poznata 
imena Mahnić, Krek, Rogulja, Ekert i dr. To je obračun sa iluzijama jedne hrvat- 
ske generacije iz ratnih i poratnih godina. Najprije obračun sa iluzijom Slovenia 
docet, zatim obračun sa iluzijom katoličkoga pokreta bez katoličke duše, obračun 
sa iluzijom katoličke literature, u kojoj se obožavao samo artizam i javljala se 
imena Vilović, A. B. Šimić; obračun sa iluzijom Ljubljane (»Ni Rogulja ni Mikulin 
nijesu u to doba pomišljali, da bi se Slovenci ikada mogli složiti s velikosrbima 
protiv Hrveta«. Str. 150, I. knj.); obračun &a »fikcijom o jugoslavenskom narodnom 
jedinstvu«; obračun sa Krekovom orijentacijom i »iluzijom macionalnoga jugo- 
glovenstva« (str. 196.) čitave jedne mlade generacija 1 jednoga pokreta; konačno 
obračun sa iluzijom Roguljine nepogrešivosti i priznanjem njegovih »disonanca« 
i »pogrešaka na sve strane« (str. 198.). 

Treba honorirati iskrenost g. Grkca i ozbiljno &hvatiti martirij jednoga jakoga 
duhe, kojemu je bilo suđeno da rasvijetli svoju mladost provedenu u magli samih 
iluzija, makar bi njegove knjige sa pripovjeđalačke strane više dobile da je barem 
skratio one duge razgovore sa Roguljom, Krekom, Deželićem, Matasovićem i dr., kad 
već nije mogao da ih sasvim ispusti. D. Žanko. 


DENISE LEBLOND-ZOLA: ZOLA, 
njegov život, njegovo djelo i njegova borba. 
(Binoza: Svjetski pisci, Zagreb 1940.) 
O stotoj godišnjici rođenja Zolina izašlo je i na hrvatskom gornje djelo kćerke 
Zoline. 
I po sebi je knjiga teško pisena i puna detalja, a i za naše prilike nagose 


ne će biti prelaka lektira. Počinje obitelju Zolinom, koja je talijanskog podrijetla, 
iz Zadra. Zatim se crtaju udesi oca Zolina, časnika i inžinjera, đa se dobije dojam 

energije, koja je bila u ocu i presadila se u sina, energije, koja je svojom borbom 
ispunla dobar dio druge pole XIX. stoljeća, koju polu ona i karakteriše i čije se 
posljedice vuku do naših dana, kad se Zolina Francuska &rozava. Knjiga je pisana 
panegirički, to je slavošpjev Zoli i njegovim idejama. Svuda izlazi autor u najpo- 
voljnijem svijetlu, svi sukobi s prijateljima, kan sa Cćzanne-om, ublažuju se, otup- 
ljuju, koliko se dade. Tu je život, tu su sva djela redom izredana, tu su sva prija- 
teljstva i borbe. Kad se radi o krugu oko Flauberta, onda se ne čudimo, «ko 
čitamo: »U čitavoj onoj Skupini umjetnika oko Flauberta, Zola je bio jedini, i 
čije je prijateljstvo bilo bez ikakovih primisli. Njegovoj prirođenoj dobrođdušnosti 

i iskrenosti bile su isto tako daleke protivštine u Flaubertovu karakteru, kao Gon- 
courtova zavist iii problematična iskrenost Turgenjeva« (str. 87.). Gđa Zola gleda 
očima svog oca : piše srcem kćerke, koja obožava i pisca i čovjeka Zolu. Ona ga 
prati na životnim teškoćama, na borbama za Carstva, za republike, u egzilu... ž 

bez kraja Se raznježuje. Sukob s Cćzanne-om otupljuje u nesporazum, Cćzanne je 

odviše vidio sebe u romanu »Djelo«: »možda eu ga uvjerili, da je Claude Lantier 

u mnogo jačoj mjeri njegova glika i prilika, no što je Zola htio da prima .. 
Tvrdoglev, kekav je bio, durio se, nije pisao i više nije posjetio svog prijatelja« 

(str. 127.). Ipek &u Zola i slikar »u dnu srca i u svojim uspomenama sačuvali uvijek 

iskreno međusobno prijateljstvo« (str. 128.). No kćerka se pita: »zašto Zola nije 

pošao k njemu« (str. 127.). Da se objasne! I žali, što ne može sve da prodre i pro- 

nikne u Zolinu životu, jer je »u času Zoline smrti bila još tako malena« (str. 128.) 
Uostalom ona je kćerka iz druge obitelji Zoline, jer Zola je uz svoju ženu zavolio 

još jednu, koja je postala majka naše Denise. Kako je Denisa zavolila oca »nikada 

nije mogla vjerovati, da ima djece, koja ne ljube svog oca« (str. 142.). Ali ta dvo- 

Struka obiteli bila je isprva i uzrok boli i nesreće, i za samog Zolu, dok će nije 

gđa Zola pomirila s novom situacijom i s drugom obitelji svog muža. »Nije nas 
adoptirala, ali bezgranična je naša zahvalnost za onaj neprocjenjivi dar, što nam 

ga je dala ovim glavnim imenom«, t. j. time, što su kćerke i gin druge žene dobili 

ime Zola. Dreyfussov proces iznesen je opširno. Zola je postao idol stanovitog 

društva. Sto Sve tu ne čitamo! »Pobožni su mu vjernici slali svetačke slike i iza- 

ziveli božji blagoslov nada nj« (str. 199.). Bilo je tu naivnih čestitaka pobjedniku 

dana, pisanih »na arcima uokvirenima cvijećem, kao što ih upotrebljuju djeca, 

kada roditeljima čestitaju u krasopisu« (str. 200.). Tako se odvijao kroz progonstvo 

do konačne pobjede život posvećen idealima one liberalne demokracije, koja danas 

izdiše. Mi danas ne gledamo više u Demokraciju kao u čistu i neoskvrnjenu Božicu 

i ona Se danas meće često u navodnike. Kod nas se možda i odviše izdaje Zola, 

i mi kao da moramo uvijek da klipšemo... Pokopana era staračke ideologije ne 

će doduše ubiti umjetnika-Zolu, ali Zola-apostol iznenađuje u hrvatskoj sredini... 

Era liberalističke i individualističke Evrope je zapečaćena, od nje su crpli koristi 

oni, koji gu sami sebe zvali demokratima. Naše revije, koje ne znadu (osim ljevi- 

čarskih) drugo do li nabrajati detalje i datume i kimati glavom, valjda će i ovom 

zgodom nabrajati ili nabrajaju. . Svakako ovom zgodom ja ne ću samo nabrajati, 

kimati glavom i repetirati rečeno, jer mogu slobodno reći, da od umjetnika Zole 

lučim epostola, koji je dotrajao. Mesijanstvo, koje njemu pridaje njegova pobožna 

kćerka, za nas ne važi. »Hoće li Francuska predstavljati budućnost, mora sama da 

bude Demokracija, Istina, Prevda nasuprot katolicizmu i monarkiji« (str. 255.) | 
Tako Zola. Dakle po Zoli bi Demokracija bila Istina i Pravda. Da, mogla bi to X 
eventualno i biti, ali u druga i drugačija vremena... I hrvatski narod osjetio je I 
blagotvornost demokracije... 

Knjiga o Zoli spada u red knjiga, koje će moći jače zanimati samo poznavače, | 

a od koje ne mogu imati veće koristi i duševne hrane savremeni čitači. Ona zvuči 
nesavremeno obzirom na potrebe našeg vremena, U koliko je dokumenat o umjet- | 
niku, ona je za naše prilike preteška i prekrcata detaljima, ako se uzimaju u obtir 


širi slojevi. ' 

Danas, kad se Francuska organizuje na novim.temeljima, moramo znati, da 
je dekadenca Francuske grijeh, koji svi plaćamo, i zato valja da smo si Svijesni 
t toga, da u novom poretku i nova Frencuska ima da kaže svoju riječ. Meni, 
koji odviše istinito i iskreno volim Rolandovu »slatku Frencusku«, a da samo sipam 


fraze, plemeniti ljudi ne će stoga zamjeriti otvoren govor. La lingua batte dove il 
dente duole. 


Još nešto ne će biti s gorega da ovdje dodam. Kad &e kod nas govori o Zoli, 
često se spominje i ime Kumičićevo. Izgleda onda naopako, kao da je Kumičić 
koplja Zole. Međutim treba tu izričito naglasiti, da ge radi samo o naturalističkoj 
maniri, za kojom se htio povesti Kumičić. No ipak je tu razlika. Kumičić nije nigda 
nemoralan, i ako iznosi nemoralne pojave. I onda Sve ideje vode Kumičića desno: 
on je nacionalista, i on je i danas savremen i ima što da nam kaže. Njegov 
program je program hrvaiskoga naroda. Po svojim mislima i idejama on nema ništa 
zajedničko sa Zolom, koji opet nema ništa zajedničko & hrvatskom dušom. Ja ovo | 
ovako tek nabacujem u želji, da naši literarni historici ove konstatacije produb e, 
opravdaju, utvrde. Ponavljati fraze o Kumičiću i Zoli postaje ne samo monotono 
nego i neinteligentno. Ja (što se mene tiće) zapregnut u jaram životne borbe, gdje 
moraš biti Sretan da dišeš, nemogu ovdje više da iznesem no što sam natuknuo. 


Knjiga, o kojoj sam govorio, posvećena je stogodišnjici »velikog umjet- 
nika«. Zola usprkos nekih tehničkih nastranosti ostaje velik umjetnik. 


Dr. D. Ć. 


Dr. JOSIP ANDRIĆ: USTAV SLOVAČKE REPUBLIKE 
(Izdanje zadruge »Dobra štampa«, SL. Požega 1940.) 


U kratkom pregledu dao je autor — inače odlični poznavalac političkih i kul- 
tumih prilika kod Slovaka — razvoj ustavne borbe slovačkog naroda od najstarijih 
vremena njegove samostalnosti, pa sve do raspada Čeho-Slovačke države godine 
1939. Svi važniji momenti za održanje toga kontinuiteta slovečke posebnosti redom 
&u navedeni, počam tamo od kneza Pribine u IX. stoljeću, pa preko Svatopluka, 
Mojmira, Trenčanskog i Jiskre, sve do sredine XIX. stoljeća, kada se na čelu slo- 
vačkog preporoda nalazio Ljudevit Štur zajedno sa slovačkim biskupom Stjepanom 
Moyses-om (ranije zagrebačkim kanonikom). Štur je 1848. objavio »Zahtjeve slo- 
vačkog naroda« i oni su postal! ishodište kaSnije slovačke borbe za autonomiju. 
Početak XX. stoljeća ispunjen je radom velikog slovačkog vođe Andreja Hlinke. 
Godina 1915. značajna je po čuvenom Pittsburškom ugovoru između američkih 
Slovaka i Čeha, na čelu s Masarykom. Ovaj ugovor (u originalu pisan slovačkim 
jezikom) nazvao je Hlinka »slovačkom zlatnom bulom«. Među ostalim odredbama 
&adržaveo je taj ugovor i to, da će »Slovačka imati svoju vlastitu administrativu, 
&voj sabor i &voje sudove. Slovački će jezik biti službeni jezik u školi, u uredu 
i u javnom životu uopće«. Kako su Česi, na čelu & Masarykom iskupili svoje potpise 
nakon osnutka Čeho-Slovačke države, nije potrebno naglašavati. Dovoljno je baciti 
Oko na borbu Slovaka kroz ovih posljednjih 20 godina, sve njihove patnje i pro- 
gone, pa da se uoči tvrdokornost njihove »braće«. Tek nakon sudetske krize i 
sastanka u Minchenu, priznade praška vlada Slovacima autonomiju dne 6. listopada 
1938. Zahvaljujući daljnjem razvoju međunarodnih događaja, mogao je slovački 
Sabor već 14. ožujka 1939. zaključiti osnutak semostalne slovačke države. I već u 
petom mjesecu svoje državne samostalnosti, uzakonio je slovački sabor novi ustav 
&amostalne slovačke države, koji je stupio na snagu 31. srpnja 1939. 

Slovački ustav temelji se na slovačkom nacionalizmu i vjersko-moralnim na- 
čelima kršćanstva. Već u uvodu ustava, kao što je to Slučaj i kod irskog ustava, 
iznosi se duboko priznamje, da od Boga dolazi narodni opstanak, sva vlast i pravo. 
Osim dva gornja načela, usvojena su načela autoritativnog sistema # korporativnog 
državnog uređenja. U Slovačkoj može biti samo jedna stranka, a to je Hlinkina 
slovačka pučka Stranka, dok druge narodnosne skupine mogu također imati svoje 
stranke i to za svaku narodnost po jednu. Ustav zajamčuje osobnu slobodu i pri- 
vatno vlesništvo, ali je odmah istaknuta i socijalna funkcija vlasništva za razliku 
od onog u kapitalističkom sistemu. Ustavom je također zajamčena i zaštita rada. 
Obitelj, brek i materinstvo stavljeni su pod naročitu zaštitu zakona. Pored opće 
vojne obveze uvedena je obvezatna radna služba i vojnički odgoj prije aktivne 
službe u vojsci # poslije otsluženja vojničke službe. 


U ustavu je također predviđeno, da država, njezini organi i suci odgovaraju 
za štetu, koju počine nezakonitim vršenjem vlasti i nezakonitim sudovanjerm. Ustav 
uvodi također terminirani pravni red, po kojem zakoni bivše češko-slovačke repu- 
blike — u koliko nisu izmijenjeni ili ukinuti — prestaju vrijediti najkasnije godine 
1950., ako ih Slovački sebor ne produži. Slovački pak zakoni i naredbe vrijede 
najviše 25 godina od njihova proglašenja. 


Knjižica dra Josipa Andrića dobro će doći našoj sredini — a moći će dobro 
poslužiti i kao priručnik, jer je objavljen cijeli tekst slovačkog ustava na hrvatskom 
jeziku. S. M. 


KNJIŽEVNO DJELO RAVNATELJA MATICE SLOVAČKE 


Početkom svibnja o. g. odstupio je s mjesta ravnatelja Matice Slovačke 
u Turčanskom Sv. Martinu 87-godišnji starina Jozef Škultečty, umirovljeni 
sveučilišni profesor i jedan od najimpozantnijih kulturnih predstavnika Slo- 
vačke. Novim ravnateljem te najznatnije slovačke kulturne ustanove postao 
je Jozef Ciger Hronsky, jedan od najboljih današnjih slovačkih pri- 
povjedača, čije književno ime zauzima važno mjesto u suvremenoj slovačkoj 
kulturi. Napisao je nekoliko romana, a posebno je priznanje stekao kao nove- 
list, pa u novelistici nema danas u slovačkoj književnosti premca. Zato treba 
s radošću pozdraviti, da eto tog odličnog slovačkog pisca i mi Hrvati imademo 
Prilike sada upoznati, jer je ovih dana izašla u hrvatskom prijevodu knjiga 
njegovih novela pod naslovom »Anđelina«. Preveo Ante Šimčik, grafički 
opremio Josip Restek, a izašla u nakladi Knjižnice Dobrih Romana (Zagreb, 
Trg Kralja Tomislava 21). U toj se knjizi očituju sve odlike tog prvaka slo- 
vačke novelistike: njegovi zanimljivi tipovi, koje izvrsnom plastičnošću obra- 
đuje, njegov neobični stil, njegov fini humor itd. Ova vrijedna knjiga doka- 
zuje, kako slovačka književnost, koja je kod nas skoro nepoznata, ima jakih 
pisaca i vrijednih književnih djela, za koja treba da se i kod nas zna. 

Kazatišt 


GENO SENEČICĆ: SPIS BROJ 516. 
Komad u tri čina. — Redatelj: A. Verli. — Scenograf: M. Trepše. 


Senečiću je uspjelo postići, da se o njemu neprestano govori i piše. Već je ne- 
koliko &ezona njegovo ime na repertoireu, uvijek sa novim komadom. Poslije 
»Neobična čovjeka« izgledalo je, da je ovaj agilni čovjek saSvim običan pisac i da 
već skreće prema pličinama više nego prema dubinama svoga talenta. Uza sve to 
njemu uspijeva, da »Neobičan čovjek« otputuje i preko granice, da se neprestano 
nalazi na repertoireu, da se o njemu piše i prepričava. da obiđe cijelu provinciju 
itd. Te popularnost i skoro nušićevska plodnost, a nadasve obljubljenost kod svih 
intendanata i ravnatelja drame, ni u jednom sSlučaju nije u razmjeru sa njegovom 
umjetničkom snagom. Naprotiv, sve je to pomalo postalo nejasno, a pomalo i jasno, 
ako će uzme u obzir, da je Geno Senečić novinar, a navika je našega vremena. da 
se novinarima mnogo toga dopušta i propušta. 

Mora se priznati, da se Senečić uvijek u &vojim komadima borio za čast i 
čovještvo onih poniženih i uvrijeđenih sa zagrebačke periferije, pa mu je i to 
pored laganoga nizanje dramatsko-sentimentalnih glika kao i vješto ubačenih 
»upaljivih« prizora oSigurevalo pažnju širih slojeva. 

Najnoviji je Senečićev komad u svakom slučaju novost. Na temelju jedne 
istinite činjenice iz sudskih arhiva Senečiću je uspjelo postaviti na pozornicu reali- 
stički-dramatičan sukob između nezahvalnih, pokvarenih, pohlepnih sinova i staroga 
oca, poštenjaka stare fazone, zagorskoga seljaka, koji je Svojom službom kod 
jednoga uglednoga hrvatskoga učenjaka, rektora i političara (Šandor Brešćenski?) 
stekao lijep imetak i uživa svoju kuću. Nasrtaji ina Ive, hohštaplera i bitange, pa 
kćeri Marije i njezina muža na dobroga starca licem u lice toliko je kulturno 
divljački i moralno ogavan, da je ravnotežu u umjetničkom smislu mogla održati 
samo herojska dobrota i iskrena plemenitost staroga. I tu je Senečić uistinu krenuo 
na dublje. Lik staroga »muža« je stvoren u istinskom osjećanju i drhtaju čovještva 
u tolikoj mjeri, da njegova parola o dobroti ljudskoga srca ni začas ne gubi snagu 
čistoga umjetničkoga prizvuka. Osim toga stari se bori sa svojom rođenom djecem 
Za čast i moralnu slobodu svoje ličnosti uporno i do pobjede, makar ave pakuđava 
da približi sebi sina Ivana. Pače Senečiću je uspjelo, da i u trećem činu sadrži 
napetost i da njegov stari moralno pobijedi nedostojnu djecu preko malo tmučive 
Silvije, pače da u vanredno simpatičnom, makar moralističkom tonu, udari savišnu 
pointu o novoj generaciji, koja jedina može Spasiti naše suvremeno diuatvo, ahe 
&e ponovno poveže srcem uz tradicionalne vrednote djedova, koji su poeenavali 
tajne dobrote. Stoga bi značajno i uspjelo pristajao ovome komadu naslov Pebreota, 
jer mu sadašnji naslov organski ne pristaje i ne dolazi nigdje do ieracu kan pinlesau 
dramatskoga zbivanja, u koliko je sama parnica na &udu pomaknuta U posadi 1 
cijelo se vrijeme javlja tek kao refleks borbe u Stanićevoj kući | u Blaničevaj| duši 

Umjetnička je napetost klonula u trećem činu, kad su djeca ind hijusnihi vukova 
postala janjad, a bez neposrednijeg doživljaja. Tek je sreća, da ih lu tinulo uklonio 
& pozornice i tako sa duetom stari Stanić i mala Silvija spuelo davišelah No molo 
ge reći, da su djeca neka naročito izrađena scenska bića, paću njilkover gro odlia sd 
licima iz kralja Leara djuluje pomalo namješteno i hladno. Mula bilvila jo tukođer 
zgodno postavljana, kadgod je trebalo radnju pomaknuli Napiljud 1 povećati je u 
što jače jedinstvo mjesta i vremena. 

Dva gu naročito vješto udešena »šlagera«, onaj sa avljuk ovanijem, preko kojega 
Se 6tiču karijere ! bez sposobnosti, te upedice gospođe Funiku, koja pučki persiflira 
glumce. Ovakovi rekviziti gu oduvijek jeftina pomaugula Nenećičevih uspjeha kod 

Dublike, a n2 može se reći, da cvaj put niiesu dobro »palila«, naročito ono sa ko- 
žuhom. Dojem je međutim doživio udarac u rebra sa nemotiviranim i papirnatim 
povlačenjem autorovim: prazni je karijerista naime vrlo brzo izbačen iz službe. 
Dujšinu je lako bilo izraditi svoga starca Stanića. Jednoličnu pasivnost i pri- 
gušenu zdvojnost nije trebao postavljati na širi registar, a inače je dobar mejSwr 
u igri šutnjom. Iza njega je najbolja bila Vavrina Fanika, makar u dopustivom 
gamodopadnom razvlačenju nekih nedužnih detalja. G. Grković je imao malu ulogu 
čestitoga sina Valenta, koju je i čestito iznio, dok su Rakuša i Repak glumili svoja 
uzrujavanja i previše očito. Pažljivome inače redatelju g. Verliju nije smjela izbjeći 
vašarska vika i gestikulacija razmetljiva Salka Repaka, koji osim toga ni odijelom 
ni držanjem nije harmonirao sa Svojom okclinom, Karasekov Gospodin s polu- 
cilindrom je naprotiv vrlo diskreino odigrao svoju inače nametljivu ulogu, dok je 
Kukić bio sasvim u piščevim intencijama. D. Ž. 





»Čini se, da nepravda često slavi pobjedu u svijetu; 
ta načinjeni »red« posvećuje tolika bezakonja, a sa svom 
prepredenošću tajne ljudske sebičnosti; manjina koja 
vlada, onemogućuje obnovu privrede uistinu čovječanske. 

No ipak postoji pravda, koja se ostvaruje ovdje na 
zemlji. To nam dokazuje srce, jer ono poštuje istinske 
vrednote.« 

(Maurice Zundel) 





»Hrvatska Smotra« izlazi jednom mjesečno. List izdaje konzorcij »Hrvatske Smotre«.: 
Predstavnik konzorcija i odgovorni urednik Mato Nikšić, Zagreb, Vinogradska c. 
br. 60b. Predstavnik redakcionog odbora I. Oršanić, Nova Ves 40. Predstavnik 
uprave Stipe Mosner, Zagreb, Klaićeva 62a, II. — Uredništvo i uprava nalazi se 
u Zagrebu, Nova Ves 40. 7 

HRVATSKA SMOTRA 


BROJ 11-12 STUDENI - PROSINAC 1940. GOD. Vili. 








UKLAPANJE U NOVI POREDAK 


Ne gledajući samo na ratne događaje, na zauzimanje teritorija, bom- 
bardiranje i sve tome slično, jasno opažamo jednu određenu međusobnu 
inicijativu, pod vodstvom Njemačke i Italije, koja hoće ostvariti u svi- 
jetu novi poredak. Ta je inicijativa formulirana također i u jednom 
paktu, između Japana, Njemačke i Italije, koji određuje u svom prvom i 
drugom članu, da Japan priznaje vodstvo Njemačke i Italije pri stvara- 
nju novoga poredka u Evropi (čl. 1.), a Njemačka i Italija priznaju vod- 
stvo Japana u stvaranju novoga poredka u velikoazijskom prostoru (čl. 
2.). Ovaj je pakt potpisan u Berlinu 27. rujna 1940. Vrlo je vjerojatno, 
da će se ovaj pakt proširivati ili će dobivati svoju sadržajnu eksplikaciju 
u novim paktovima, koji će se odnositi na Afriku i Ameriku, 

Kako se na afričkom tlu ne nalazi ni jedna država od značaja, afrički 
će prostor biti uređen paktom između Italije, Njemačke i Španjolske. 

Koja će pak država biti nosilac novoga poredka u Americi, danas se 
ne ističe, jer je još prerano, i jer to može doći na površinu tek onda, kada 
budu riješeni problemi u Evropi, Aziji i Africi. 

Vrlo je važno i vrlo zanimljivo razmotriti narav uklapanja pojedinih 
država u novi poredak na evropskom kontinentu. U tom ispitivanju sva- 
kako je nužno znati, što znači i predstavlja stari poredak, a što novi po- 
redak. 

Stari poredak predstavljale su u Evropi Engleska i Francuska sa 
svim prijateljskim zemljama. Taj je poredak bio sankcioniran vers- 
sailleskim ugovorom i Ligom naroda, u međunarodnoj 
politici. U ekonomskom i društvenom životu bio je označen demokra- 
cijom, kapitalizmom i liberalnom anarhijom, pod 
vodstvom međunarodnog masonstva, u kojemu je golemu ulogu igralo 
židovstvo. Sav taj ekonomski, moralni i društveni život dobio je danas 
jedrio zajedničko ime: plutokratstvo. Posve je razumljivo, da novi 
poredak predstavlja likvidaciju verssailleskog ugovora, Lige naroda, 
plutokracije, a namjesto toga uvodi nacionalni, socijalni i 
međunarodni red. 

Stari poredak nije htio niti najmanje popustiti pred inicija- 
tivama novoga poredka, t. j. Engleska i Francuska i njihovi prijatelji nisu 

htjeli ni čuti za bilo kakve zahtjeve i promjene, koje su postavljale Italija, 
Njemačka i druge držive, i zbog toga je moralo doći do historijskog 
sukoba, u kojem se odlučuje pobjeda jednoga ili drugoga poredka. 

Dozovemo li si u pamet likvidiranje poredka u prijašnjim vremenima 
i gledamo li likvidiranje sadašnjeg poredka, možemo postaviti tvrdnju, 
da se promjena poredka vrši u teškim i odlučnim hi- 
storijskim sukobima, a ne u popuštanju, pregovara- 
nju idobrovoljom prihvaćanju novih ideja inovoga 
uređenja. 

Prema tome, današnji sukob u svijetu historijski je nuždan i pri- 
rodan. 

Da su Njemačka i Italija bile svijesne ove nužde dokazuje to, što su 
se temeljito pripravile za sukob; da je i Engleska bila svijesna ove nužde 
dokaz je to, što je započela organizacijom svih prijateljskih zemalja 
za sukob, i što je Poljsku gurnula u početak sukoba. Pa dok su Engleska 
i Francuska još bile nepobijeđene, njihovi su prijatelji i saveznici poka- 
Zivali, pod vidom neutralaca, čas otvoreno čas prikriveno, svoju naklonost 
za njihov poredak, predstavnike vladavine i društvene predstavnike, kao 
što su na isti način pokazivali svoju nenaklonost za vladavinu i društveno 
uređenje Njemačke i Italije, čekajući povoljan čas, da aktivno uđu u su- 
kob na strani nosilaca staroga poredka. 

Međutim, kad je Francuska vrlo brzo pobijeđena a Engleska potis- 
nuta na svoj otok, ovi su se prijatelji i saveznici našli u neočekivanom 
i nepredviđenom položaju. Povesti borbu za stari poredak činilo se bez- 
izglednim na uspjeh, a prihvatiti novi poredak nije tako Jako, jer — 
kraj svega ostaloga, još nije Engleska pobijeđena, te su prijatelji i sa- 
veznici počeli računati, da sve nije izgubljeno. 

Njemačka i Italija su morale biti svijesne ovakvih računa, i zbog 
toga su proglasile sve prijatelje i saveznike Engleske i staroga poredka 
svojim neprijateljima. 

Ove države su shvatile, što to znači biti proglašen prijateljem En- 
gleske, a neprijateljem osovine, — i na tom shvaćanju je započeo proces 
uklapanja u novi poredak. 

U svojoj biti, taj je proces započeo s namjerom, da se Njemačku i 
Italiju nasadi i prevari u njihovim nastojanjima oko stvaranja novoga 
poredka, - 

Klasičan primjer takvih: nastojanja je Rumunjska. Nije se 
spominjao verssailleski ugovor i njegovi dijelovi, ali se htjelo da sve 
ostane po njemu. Nije se spominjala Liga naroda, ali članstvo je ostalo. 
Pokušavalo se igrati na jednog člana osovine proti drugome, Prestalo 
se javno napadati osovinu, ali se nije prestalo misliti i raditi proti oso- 


562 


a pi 


akad 
Bijer > 
BO e 


maš. 
a DOS 


Naš 
nes 


o ost 


if 


vine i novoga poredka. Prihvaćen je autoritativni režim, ali je bio uperen 
upravo prema onima pokretima u zemlji, koji su sami predstavljali 
nosioce novoga poredka. No, da bi se tobože realno pokazalo, kako država 
ulazi u novi poredak, izašlo se osovini ususret u ekonomskom po- 
gledu u najvećoj mjeri. 

Izdavani su i zakoni proti Židova i masona, ali su masonima i Žido- 
vima ostali svi utjecaji, i t. d. 

Ukratko, upotrijebljene su sve metode, po kojima bi se moglo dobiti 
dojam, da je stvoren novi poredak, a to stvarno nije. Osovini je bilo 
jasno, da je u osnovi svih tih promjena sakriven račun, da se dobije na 
vremenu, i da se u možebitnom povoljnom času pokaže sve staro u pravoj 
slici i zbog toga je ona išla dalje. Prema tome, u slučaju Rumunjske 
imamo jasan primjer, koji pokazuje, da osovina teži da novi poredak 
u Evropi bude proveden ozbiljno i temeljito, a da se ne radi 
o tome, da se Hitler i Mussolini zadovolje i polaskaju pozdravnim brzo- 
javima, diplomatskim posjetima ili da se Nijemcima i Talijanima proda 
žito, grah i petrolej. 

Ipak, slučaj Rumunjske je riješen relativno mirno, i na vlast je došla 
Željezna garda, jedna vrlo jaka organizacija, koja je težila za stvaranjem 
novoga poredka u Rumunjskoj. 

Međutim, slučaj Grčke pokazuje još veću odlučnost osovine u 
težnji, da se ukloni svaki stup engleskoga utjecanja i održanja staroga 
poredka. i 

Po tome možemo zaključiti, da je osovina odlučila dati sve svoje 
snage za stvaranje novoga poredka, pa da se u današnjoj borbi radi o 
golemom historijskom sukobu, u kojem nije najvažnije zauzimanje 
pojedinih država, nego je od prvenstvene važnosti, da se doista mani- 
festira novi nacionalni, socijalni i međunarodni duh i red u pojedinim 
državama. 

Da bi to moglo nastati nužno je da u pojedinim zemljama dođu do 
izažaja izvorni pokreti i da prirodno, slobodno i 
stvarno predstavljaju novi poredak. Njemačka i Italija 
se ne mogu baviti mislima da zauzmu Englesku i Francusku u trajni 
posjed, pa da time pokažu, kako je i u Engleskoj i Francuskoj zaveden 
novi poredak. Njemačka i Italija hoće u osnovi, da se makne plutokracija 
i internacionalne, anacionalne sile, i da u tim zemljama dođu do izražaja 

narodne snage. 

Sasvim je prirodno, da će se ovaj proces stvaranja novoga poredka 
produžiti na Ameriku, jer današnji sukob ima svjetsko povijesno zna- 
čenje, i po tom značenju možemo reći, da jeon tek započeo i da će se 
nastavljati više godina. Isključeno je, naime, da bi američki kontinent 

mogao ostati izvan ovoga idejnoga sukoba, to više, što se on, i nepozvan, 
gura u njega, ističući svoju privrženost i spremnost u obrani staroga 
poredka. Sukob će se prenijeti na sam američki kontinent jer će 
se na njemu kristalizirati unutrašnje snage, koje će onemogućiti 
pokušaje da se cijela Amerika predstavi kao jedinstven organizam 
staroga poredka. Pa upravo zbog toga, što se novi poredak ne može 
pokazati u vulgarnom osvajanju, nego u postojanju slobodnih 
nosilaca i slobodnih pokreta novoga poredka, proći 
će još dosta vremena, dok se razviju u Americi takvi pokreti. Svakako 
će se taj proces ubrzati nakon što Evropa bude slobodna od staroga 
poredka, jer nasilja i diktature toga staroga poredka ne će imati više 
tako veliku moralnu i materijalnu snagu, s kojom bi mogle uspješno 
i konačno obračunavati s novim idejama, i njihovim nosiocima. 

Niti ideje francuske revolucije nisu mogle preko noći oboriti apso- 
lutističke režime i nasilja, pa se ne može očekivati, da bi danas ideje 
nacionalnih vladavina i država mogle brzo oboriti plutokratsku međuna- 
rodnu diktaturu. Sukob između novoga i staroga poredka valja gledati kao 
jedan historijski proces, koji može trajati i više godina, ako se gleda 
na cijeli svijet. 

Osim toga, uvijek se nestajanje jednoga poredka pokazuje kao izvan- 
redno žilav otpor. Trebalo je dugo vremena, dok je kršćanstvo pobijedilo 
otpor poganskih bogova; trebalo je dugo vremena, dok je bio slomljen 
otpor apsolutističkih režima; bio je potreban dugi rad, dok je slomljen 
otpor ruskog feudalnog carističkog sistema, — pa i danas treba velike 
borbe, dok se slomi otpor izvanredno moćne i žilave plutokracije. 

Ako danas osovinske sile ne ističu mogućnost sukoba sa američkom 
plutokracijom, ne znači to, da ne postoji na obje strane jasna svijest, 
da do tog sukoba mora doći upravo zato, što oba poredka pred- 
stavljajusvjetski totalniiopćiznačaj, koji bitno isklju- 
čuje mogućnost, da bi moglo doći do snošljivosti možda zbog toga, što 
se nalaze na dva udaljena kontinenta, 

Amerika, bolje reći sjeverno-američka Unija se sprema na taj sukob 
i pokušava organizirati sve američke države za taj sukob, ali i osovina 
se sprema, — i trojni pakt između Japana, Italije i Njemačke samo je 
prvi dio toga spremanja. Državama novoga poredka je jasno, da se on 
ne stvara i ne osigurava pobjedom nad Poljskom, Norveškom ili Grčkom, 
nego općom organizacijom svih ljudi i svih snaga u pojedinim državama 
na cijelome svijetu. Dakle, pobjeda novoga poredka ili je 
svetska pobjeda, pobjeda na čitavom svijetu, ili 
uopće nije pobjeda, nego samo pokušaj i stepenica u borbi za 
novi poredak. 

Stari poredak je na cijelom svijetu, u svakoj pojedinoj državi rodio 
zla u različitim oblicima, te izazvao proti sebi i reakcije različitih oblika, 
no ma kako izgledale te različite reakcije (fašizam, nacional-socijalizam, 
falangizam i t. d.), one u uklanjanju svojih domaćih zala i u težnji za 
postizavanjem svojih ciljeva nailaze na čvrsti otpor pojedinih elemenata 
staroga poredka. Zbog toga, ma kako bili različiti oblici pojedinih reak- 
cija ima kako bili različiti zadaci reakcionih borbi, ovi zajedno 
određuju u svojoj borbi elemente novoga paredka 
nasuprot starome poretku. 

Po svemu ovome, mi smo sudionici svjetske borbe, svjetske revo- 
lucije, kakve svijet još nije vidio, jer u današnjoj revoluciji sudjeluje 
skoro istodobno sav svijet, snažno organiziran i zbog razvijene tehnike 
povezan i upućen u neprestani i brzi tok dogođaja. 

Mi možemo predpostaviti, da možda novi poredak ne će uskoro 
postići svoju povijesnu pobjedu, nego da će ostati samo golemi pokušaj 
u stvaranju novoga poredka, ali ne možemo predpostaviti, da ovakva 
golema dinamična i organizirana borba može biti zaustavljena i uništena 
u težnji za pobjedom i uspjehom. Dakle, nemoguća je predpostavka, da 
bi sadašnji povijesni sukob mogao ostati neriješenim i da bi on mogao 
dati opravdanje i sigurnost starome poredku. Borba ne može biti zau- 
stavljena prije pobjede nad starim poredkom. Prema tome, svi oni koji 
računaju, da bi se u ovom sukobu mogli tako vladati, kao da bi se moglo 
prevariti svjetsku povijesnu dinamiku u izmjeni poredaka, stvarno po- 
kazuju, ili da hoće stari međunarodni plutokratski poredak ili da ne 
razumiju ništa od ove goleme svjetske dinamike. Neutralnost pojedinaca, 
naroda i država je u ovome sukobu psihološki, politički, ekonomski, 
kulturno nemoguća i zato neutralaca stvarno nj nema. Sama pak 
narav ove dinamike isključuje i onemogućuje, da bi se bilo tko mogao 
smatrati nosiocem i predstavnikom toga poredka, a da to stvarno nije po 
svojim mislima, osjećajima i djelima. Nemoguće je, da bi mogle postojati 
države i predstavnici tih država kao članovi novoga poredka, a da to 
stvarno nisu i da u osnovi to ne žele biti, — i da bi se pri tome moglo 
govoriti i tvrditi, kako je ostvaren novi poredak. 

Dakle, ukapanje u novi poredak mora biti psiho- 
loški, politički, kulturno i ekonomski potpuno ja- 
sno i određeno upravo zato, što se ne radi o povre- 
menim pojavama, nego o povijesnom započinjanju 
nove epohe, koja će obuhvatiti život cijeloga svi- 
jeta. 

Ivan Oršanić 

SRPSKI ATAVIZAM 


PREMA SUDU SRPSKIH UČENJAKA, KNJIŽEVNIKA I DUHOVNIKA 
(Prilog autokarakteristici srpske narodne duše.) 


Kao što životopis, što ga o sebi napiše ovaj ili onaj književnik ili 
učenjak, zovemo grčkom riječi autobiografija, tako je pravo i 
onu karakteristiku, koju sin kojega naroda napiše o svom narodu, na- 
zvati grčkom riječi autokarakteristika. Nu-dok se u gotovo sva- 
koga naroda može naći po koja veća autobiografija, pa tako i kod Srba, 
mora se istaknuti, da su karakteristike pojedinih naroda vrlo rijetke i 
vrlo manjkave ili inače netačne, ako ih doista ima, jer se slaba strana ili 
prešućuje ili umanjuju, a vrline rado povećavaju. Što se tiče srpske auto- 
karakteristike, ona je, koliko je bar meni poznato, najpotpunije izašla iz 
pera g. Vl. Velmara Jankovića u djelu »PogledsKalemegdana— 
Ogled o beogradskom čoveku« Beograd 1938., ali je i ona 
manjkava, jer se nije dosta osvrtala na srpsku povijest srednjega vijeka, 
a srpski atavizam mora vući lozu barem od Nemanjića. 

Da se kod izgradnje djela o rasnoj ili narodnoj duši mora što dublje 
zaći u povijest, upućuje nas francuski učenjak Le Bon u svom djelu 
»Psohologijski zakoni o razvoju naroda«, str, 22. i 23. 
(prema prijevodu Dra Sl Ježića od god. 1920.); tu čitamo: 

»Svaki čovjek u istinu ne reprezentira samo proizvod svojih izravnih 
roditelja, nego i svoje rase, to će reći cijeloga niza pređa. Mi smo u 
istimah idjeca svojih roditelja isvoje rase. Ne samo 
osjećaj, nego i filozofija i nasljeđivanje tvore za nas od domovine drugu 
majku«. 

Kad je govor o simbiozi rasa, valja vazda pred čima imati važne 
pojave, što ih je Le Bon nanizao na str. 4—6: 

»Upravo zato, jer nerazumijevanje upravlja odnosima između razli- 
čitih naroda i jer ih mi hoćemo da sudimo po svojim ličnim osjećajima i 
idejama, teško je predvidjeti postupanje tuđih naroda i njihovih vla- 
dara u danoj okolnosti«. 

»Evropski je rat i opet jednom pokazao, kako duboke mogu biti raz- 
ličnosti u duševnosti između naroda prividno jednake civilizacije, koji već 
dugo izmjenjuju svoje ideje i imaju neke zajedničke interese«. 

»Kako će problem, nikao iz raznolikosti rasa i međusobne odvratosti, 
koja je tome posljedica, naravno nadživjeti rat, velika će poteškoća bu- 
dućnosti biti, da se izmijene grupiranja različitih narodnosti, koje su 
tada u borbi po cijeloj površini Evrope, a naročito na Balkanu«. 

»Dugo će još različnosti rasa stvarati izvore sukobima, naročito kod 
polucivilizovanih naroda, kao što su Balkanci, kod kojih ništa nije moglo 
stišati vjekovne mržnje«. 

»Na antagonizam rasa djeluje vrijeme veoma polagano. Ako se kat- 
kada pričinja, da se je jedan narod promijenio, nepredviđene okolnosti 
ipak konačno otkriju, da su te promjene bile samo prividne i odnosile su 
se tek na sporedne strane osobnosti«. 

Ovakoga utjecaja atavizma jako se boji g. Janković, jer on u spo- 
menutom djelu str. 110. i 111. — veli ovo: 

»Strahovita je zavisnost sudbinska i čovječja međuzavisnost živih 
i mrtvih, sadašnjih od bivših, budućih od sadašnjih. — Naš stid, naše 
prezanje pred zločinom, naša služba drugome inšpirišu se na mrtvima. 
Ko nema kanala za dovođenje fluida mrtvih u sebe, ko nema toga tka- 
nja blagodarnih mrtvih u sebi, treba ga se bojati. Taj lakše poteže nož. 
I organizuje rat sviju protiv svih. To tkanje koje su istorija i njena snaga 
sačinili u čoveku, mora da bude živo u njemu, čak i onda, kada odriče 
vrednost onima, koji su ga stvorili. Može biti čovek ko je u sukobu sa 
svojim roditeljima. Ali ne može biti čovek, koji zaboravi svoje roditelje. 

Apstraktni, biološki, ekonomski čovek je opasan kao barut ili beznača- 
jan kao prašina. Ko god je samo svoj, nije ničiji«. 

No budući da ni spomenuto djelo g. Jankovića nije potpuna karakte- 
ristika srpske rasne duše, treba najprije prikupiti elemente iz pera onih 
Srba, koji su proučavali prošlost i sadašnjost svoga naroda, pa utvrdili 
životne pojave, koje se mogu shvatiti jedino kao ostvarenje nagona srpske 
narodne duše. Sinteza svih tih priloga će dati praktičnomu psihologu 
pouzdanu građu, da od nje sastavi pregled nepresušivih izvora svih tajnih 
sila, kojima se bezuvjetno vazda pokorava i pojedinac i sav narod. 

Na prvom mjestu treba istaknuti sud pjesnika Rade Njegoša, crno- 
gorskoga vladike i vladara, o srpskim vladarima i velikašima Srednjega 
vijeka, kako ga nalazimo u »Gorskom vijencu«: 


»Bog se dragi na Srbe razljuti 
Za njihova smrtna sagrešenja: 
Naši cari zakon pogaziše, 
Počeše se krvnički goniti, 
Jedan drugom vadit oči žive, 
Zabacivši vladu i državu, 

Za pravilo ludost izabraše. 
Nevjerne im sluge postadoše 

I carskom se krvlju okupaše, 
Velikaši — proklete im duše! 

Na komade razdrobiše carstvo, 

Srpske sile grdno satriješe; 

Velikaši — trag im se utro! 

Raspre sjeme posijaše grko, 

Te s njim pleme srpsko otrovaše«. (Stih 198-——212). 


Koje su duševne sile tjerale te vladare i velikaše na takva djela? 

Prema djelcu »Crvena Hrvatska« od Save M. Štedimlije — str. 97. 
i 98. srpski povjesničari: Stojan Novaković i Stanoje Stanojević ne mogu 
ni u kojem pogledu pohvaliti vladanje cara Dušana, jer je bilo nezado- 
voljno i plemstvo zbog njegova krutog centralizma i svećenstvo, što je 
Dušan bio pogazio tradicije sv. Save i prekinuo vezu s grčkom crkvom, 
napokon i sav narod, jer je stenjao pod teškim dužnostima, a nije imao 
nikakvih prava. Na str. 98. čitamo ovaj sud jednoga srpskoga velikaša o 
caru Dušanu odmah iza njegove smrti. | 

»Zaneo se visinom dostojanstva i veličinom vlasti toliko, da je ne 
samo lakomim očima gledao na tuđe gradove, koji nisu bili njegovi, da 
je ne samo nepravednim mačem pljačkao one, koji ga ničim nisu uvredili, 
da je ne samo opako lišavao grčkih sloboda i uprave ljude, koji su u 
njima odgojeni i odrasli, nego je nepravdu raširio i u oblast božansku, 
te je pogazio stare crkvene uredbe i grdno porušio od otaca ostavljene 
granice i počeo cepati i seći kako je stigao, načinivši se kao neki nebeski 
sudija i zakonodavac, koji postavlja zakone ne tek zemaljskim, nego i 
božanskim stvarima, vršeći i u njima svoju volju«. 

Prema tome nadimak »Silni«, koji se stalno nalazi uz ime cara Du- 
šana, može imati dva značenja: prvo, prema kojem je on bio 
svoju državuučinio silnomili moćnom, a po drugom bi taj 
nadimak značio isto što i silnik u svojoj cjelokupnoj upravi kao i knez 
Miloš iz dinastije oborenih Obrenovića. 

U knjizi »Pogled s Kalemegdana« str. 73. čitamo poglavlje »Patri- 
jarhalno junačko shvatanje«, koje nam ovako prikazuje karakteristiku 
srpske duše u Srednjem vijeku: 

»Pre Kosova Srbi su bili hrišćani, ratnici, državotvorci. Posle Ko- 
sova oni su gonjeni hrišćani, pobeđeni ratnici ,okovani državotvorci. U 
svojojdržavinisuuvekznalištadaradesasobomisa 
svojom slobodom i grešili su feudalnom sebičnošću 
protivusamodisciplineikraljevii velikaši, apomalo 
i ostalinarod bespravni«, 

Prema srpskim izvorima, a osobito prema Dušanovom zakoniku či- 
tamo u »Istoriji srpskoga naroda« od Majkova, a u prijevodu Đure Dani- 
čića, II. izdanje, str. 57. ove važne konstatacije: 

»Dušan kao vjeran branitelj pravoslavne vjere žestokim uredbama 
izgoni iz svoje zemlje a osobito iz osvojene Bosne katolicizam. Pravo- 
slavnome sveštenstvu bi zadana dužnost starati se da se obrate svi latini 
( t. j. katolici) u pravoslavnu vjeru, a latinskom sveštenstvu bi zabranjeno 
privlačiti pravoslavne u svoju vjeru. Svima pravoslavnim, koji bijahu 
prešli u latinstvo, zapovjeđeno bi na novo se obratiti u pravoslavnu vjeru, 
a koji ne bi poslušali, određene im biše kazni. Latincima ne bješe slo- 
bodno ženiti se ni živjeti među pravoslavnima dok sami ne postanu pra- 
voslavni. Ko bi sakrio latinca ili prodao pravoslavnoga inovjercu, za njega 
bi određena žestoka kazan«. 

Ovakovim duhom prema katolicizmu vazda je disalo srpsko pravo- 
slavlje, kako nam to svjedoče razne fratarske kronike (Jelenić: Kultura 
i bosanski franjevci. Svezak I.). Za sadašnjost nam je takovih dokaza 
dala i suviše borba u parlamentu i izvan parlamenta proti konkordatu. 
Ovo dakle sve tačno odgovara logici atavizma, koji datira od prvih 
dana dinastije Nemanjića. Zato se je g. Janković u svom djelu jako 
uđaljio od povijesti, vjesnice starine, kad na str. 143. ovo tvrdi: »Pravo- 
slavna svetosavska crkva nikad nije stajala nad narodom, pored njega, 
protivu njega; a isto se tako nikome nije naturala ni kao crkva i kao 
vera. Nikad nije bila ni aktivna a kamo li agresivno misionarska; nikad 
nije bila fanatična niti je u ime Hrista ikoga spaljivala ili kao takva 
ratovala.« | 

O moralu srpskoga naroda u doba domaćih vladara piše ista knjiga 
na str. 71. i 72. ovako: »Ubistvo, nasilje, sramota, uvreda, preljuba, pi- 
janstvo, krađa i pokora (»razboj«), požeg, (podmetnuti požar), kovanje 
lažnih novaca, javno prisvajanje tuđega imanja i pobjeg (dezertiranje) 
— to su prijestupi na koje se pazilo. — Iz onoga što je navedeno za 
ubistvo vidimo da se to zlo često činilo javno i u naglosti bez straha. 
Vlasteli ubijahu sebre i sebri vlastele. Bilo ih je koji takim zločinstvom 
proliše krv svešteničku, roditeljsku i rodbine svoje. Kako se vidi, nijesu 
u Staroj Srbiji rijetke bile krađe i pohare; o njima Dušan često govori 
u zakoniku. A to pokazuje da onda zemlja još nije bila uređena i da je 
u svemu opštinskome (socijalnom) životu bilo zgoda za take prijestupe. 
Neki članci pokazuju, da su kadšto vlasteli zaklanjali hajduke. Ali su 
i kazne bile žestoke za krađu i poharu, a bile su jednake i onome koji 
bi učinio i onome ko bi pomagao: lupežu se uzimao vid i hajduk je bivao 
obješen. — Ko bi zapalio drugome imanje i ko bi kovao lažne novce, 
bivao bi sažežen«. 

Kakvi su bili Nemanjići prema vjeri, svjedoči nam Majkov na više 
mjesta svoga djela. Tako na str. 15. čitamo za utemeljitelja dinastije 
Nemanjića: 

»Nemanja u djetinjstvu svojem bi kršten po latinskom pravilu, a 
latinis haereticis, kako kaže ljetopisac, jer u zemlji gdje se rodi, bijahu 
latinski sveštenici. Od trideset godina krsti se na novo u pravoslavnoj 
vjeri, i od to doba jednako bijaše na glasu s pobožnosti i zadužbina.« 

Na str. 19. doznajemo, da su Nemanjini sinovi, Vukan i Stjepan I. 
stupili u pregovore s papom radi povratka u krilo katoličke crkve, 
samo da im pomogne u međusobnoj borbi za vlast u državi. No kasnije 
se braća pomiriše, te tako iščeznu i osnova, da prime katolicizam. Na 
str. 20. nalazimo, da je Stjepan ipak krunjen papinskom krunom god. 
1217. i prozvao se »Prvovjenčani«, no poslije opet okrenu leđa 
Rimu, te ga brat Sava, srpski arhiepiskop, okruni god. 1222. Za kralja 
Milutina veli Majkov na str. 32. ovo: »A da bi se umilio papi Milutin 
preko majke svoje Jelene (katolikinje) obeća uvesti u Srbiju rimokato- 
ličku vjeru i izagnati patarene. Ali neredi u Bugarskoj odvratiše mu 
pamet od toga obećanja«. Milutin se obraća na papu: »Već mu papa posla 
ispovjedanje vjere i osvećenu zastavu, kad u jedan put razdor s Mleči- 
ćima razbi Karlu sve što mišljaše. Milutin videći ga slaba raskrsti s njim, 
a papi javi, da ne može uvesti u svoju zemlju rimokatoličke vjere, jer 
se boji gnjeva taština i bratina.« (str. 36.) Tako očijukanje s Rimom 
nalazimo i kod Stjepana Dečanskog (str. 38.) i kod Dušana (str. 45—46.). 

Sada ćemo navesti nešto iz XVIII. stoljeća. 


U III. izdanju »Istorije nove srpske književnosti od Srbina Jovana 
Skerlića (Beograd 1921.) čitamo na str. 23. ovo: 

»Na narodnim saborima redovno se dižu velike optužbe protivu mi- 
tropolita i vladika, koji su pravi despoti prema narodu i mlađima, koji 
primaju mito, udaraju samovoljno teške namete ma narod, prodaju cr- 
kvena mjesta i činove, olako bacaju anateme na pojedince i na cele 
opštine. Građanski predstavnici gotovo neprestano traže da se vlast 
crkvenih starešina ograniči, da se prestane sa njihovim velikim zloupo- 
trebama, i da svetovnjaci, sam narod, dobija udela u uređenju unutraš- 
njih poslova srpske crkve. Kaluđera i popova bilo je nesrazmjerno mnogo 
i na njih se iz naroda dizala ista takva povika kao i na episkope. Kalu- 
đeri su bili ogrezli u neradu, bogatili se na račun manastira, živeli često 
ružnim i raspusnim životom. Popovi, neobrazovani, slabo pismeni, kat- 
kada sasvim nepismeni, kupovali su svoja mesta od vladika, i da bi 
isterali trošak, skupo su se naplaćivali od naroda. Kroz ceo XVIII. vek 
iz građanstva i naroda čuju se žalbe i tužbe protivu crkvenih ljudi, 
ističe se stalna potreba da se njihova velika vlast ograniči, njihovi pri- 
hodi odrede i njihovo obrazovanje podigne. U te sukobe između svetov- 
nih i duhovnih staleža često se mešala i državna vlast na štetu same 
pravoslavne crkve.« 

Da je vjera samo nacionalno obilježje, a da ne ide duboko u duše 
seljaka i građana, inteligencije, dapače ni nekih pravoslavnih popova, 
svjedoči nam najprije izvadak iz Matavuljeve pripovjetke »Pop Agaton« 
(Mostar — Paher i Kisić. 1899.) na str. 56., gdje pop Agaton govori za 
svoga sina Mladena, da je učeći u Beču medicinu izgubio vjeru, pa da 
govori: »da nema Boga, da nema duše, da je sve veštačko«. Na ovo 
nadovezuje isti pop ovu bolnu istinu: »Zar da ljudi žive kao stoka? Ako 
jeto... ako je tako, onda su nam škole na zlo. Zar 
mi Srbi...ali ostavimo to, jer danas ima i popova, 
koji tako misle« 

Vrlo je važno sve ono, što g. Janković iznosi u svojoj knjizi pod 
naslovom »Gresi XIX veka« (str. 155—156), nu radi prostora donosimo 
samo neke odlomke: | 

»Naš ustalački oslobodilački XIX. vek imao je i svoja naličja koja 
se tek sada ukazuju u punom zlu. Demokratičnost koju smo doneli sa 
sobom iz svojih duhovnih i socijalnih osnova zloupotrebili smo često 
na štetu docnijih pokolenja. U borbi za pravdu i slobodu nju je često 
zloupotrebio srpski inteligent, shvatajući narod kao opit (v. pokus), kao 
sredstvo svojih političkih i ekonomskih koncepcija. 

A isto tako i narod iz mase, u momentima kad je u njemu lokalna 
sebičnost prevlađivala i kad se svetio svom rođenom kaputašu kad je 
uopšte slobodno polazio, za svojim malim egoizmom i zaostalošću, zlo- 
upotreba demokratičnosti je dala mogućnost za siledžinstvo i dahiluk 
Milošev (po velikim i bogatim turskim uzorima) i svih tolikih Miloša, 
malih i velikih, posle njega: ona je dala potku za nejažljivu, nediscipli- 
novanu i inatsku demagogiju Vučićevu i svih Vučića, malih i velikih, 
posle njega. Junaštvo i čovještvo iz pokreta, bune, ustanka, rata ustu- 
palo je iza svakog većeg podviga (djela) mesta civilno sirotinjskom životu 
u kojem bi nesavladivi kompleksi rajetinstva: otimačina, uzurpacija, 
krvništva odozgo — i dovijanja, povijanja, šeretluka i podvale odozdo, 
zaigrali svoje divlje i nastrano kolo. A sve to, i odozgo i odozdo, radio 
je seljak, sa sela i povarošen, dugovek, dugoročan u računu i u izdrž- 
ljivosti, seljak laganog nekoncentričnog života, ekstenzivnog gazdinstva, 
seljak koji je od rajetina preko noći postajao domaćin, ustanik koji je 
proizveden za komšiju, hajduk koji je uskočio za kneza i diplomatu, 
poljoprivrednik koji se u prvom predahu i u želji za što većim svojim 
počeo naglo zaduživati.« (str. 155—156.) 

»Ali u isti mah i seljak koji je jednakost, pravdu i slobodu u unu- 
trašnjem političkom životu osetio najpre kroz partijsku borbu 
koja mu je davala iluziju da zaista slobodno odlučuje svojom 
sudbinom, ali borbu koja ga je prerano demoralisala. Inteligencija je tu 

najviše zloupotreba izvršila sa njegovom demokratičnošću, rasparčava- 
jući njegovu kolektivnu nagonsku volju za realizacijom velikih narod- 
nih ciljeva. Ona ga je uljuljkivala ponekad i u misao da su država i 
narod u celini dovoljno obezbeđeni i da se u okviru te obezbeđenosti 
može igrati i najrazuzdanija partijska igra. U stvari kroz nju je narod 

samo pomagao familijarni nepotizam, klikaštvo političkih i profitlijskih 
kružoka i sve one ostale negativne nuzpojave koje je život partijske di- 
ferencije doneo novom Srbinu iz Srbije, u docnijem razvitku njegovih 
revolucijom stečenih ustanova. Bilo je vrlo teško podnositi i u slobodnoj 
Srbiji razuzdanu unutrašnju političku borbu onome ko je hteo da održi 
neka viša merila civilnog života. Zato je bilo bekstva u Evropu.« (Str. 
157.). 

»Svaki pojas — piše dalje Janković u spomenutoj knjizi — naše in- 
teligencije koja je hitala u Evropu, ili iz Rusije primila obrade evropskih 
ideja, sve te plejade idealiste i stvarnika (realista), materijalista i pozi- 
tivista, svih nijansa i pravaca, antireligioznih i antiduhovnih, progresista, 
demokrata, socijalista, komunista, republikanaca, prosvećenih, kultur- 

. tregera, donosile su iz Evrope, sa raznih univerziteta, po neku »posljed- 
nja reč nauke«, I čim su se ti ljudi vratili sa studija, oni su svoju »novu 
nauku« — primljenu pošteno, ali ne kritički, primljenu u zamenu za svu 
dosadašnju mračnu veru, ali i sa svom površnošću skorojevića — širili 
u štampi i u politici, oslobođavali narod od »zabluda i obmana« proširi- 
vali puteve načela asimilacije. — Neobuzdana strast prihvatanja tuđeg 
naprednog, evropskog (u značenju najvišeg) nije bila zaustavljena nika- 
kovom preprekom tradicionalizma, bar u duhovnom pravcu. — Od tog 
halapljivog, a nesvarenog primanja ostala nam je ropska navika da uvek 
imamo punu mešinu tuđe mudrosti i znanja, da se za tim povodimo. — 

* U ostalom, u naporu, da preko noći postane Evropljanin, naš čovek nije 
uspeo.« (str. 160—161.). 

»Današnji naš inteligent je žrtva onog osušenja duše, koju su naši 
narodni napori u njegovoj duševnosti proizveli, a Evropa posula svet- 
Jucavim peskom odozgo; on je mnogo ogoleo. — Stari gresi povampiruju 
se; radi inteligencija za sebe, a od naroda traži i dalje da ostane samo 
materijal za njeno eksperimentiranje. Od naroda pravi masu od toga 
naroda koji je bio sposoban na nošenje istorije. I čudi se još što naprimer 
u političkom delanju narod pokazuje znake moralne zamorenosti, sa 
svima dnevnim osobinama lukavstva i šeretluka, plaćenog ubeđenja i 
grube prevrtljivosti.« (str. 163—164.). 

Držanje srbijanskoga seljaka prema svom kaputašu formulira g. 
Janković na str. 176. ovako: »Seljakov bes na varoškog kaputaša je star 
i kroničan ima uvek svoje nove izvore upravljanja; ali to ipak nije ona 

vekovna mržnja, kmeta prema feudalcu, roba prema gospodaru. To je 
mnogo mlađi afekt«. 

Poslovni zapadni čovjek stoji prema Srbijancu — na str. 127. — 
ovako: »Sebičnost kod modernog zapadnog čoveka je nasmejana, ulju- 
đenija, nije seljačka, Nasmejanost prepredena u poslovima, prefinjenija, 
podvalidžijska; rat sticanja vrši se s maskom i s uvijenim cinizmom, sa 
taktom izrađenim, rafiniranim, sa zaslađenim manirima. Sticalački i vlas- 
nički žar našeg čoveka s Istoka je u primitivnom ruhu. On ispada suh, 
hladan i brutalan onda kada misli da je samo poslovan, jednostavan i 
prirodan. Kad je međutim u pitanju blagorodni tip, onda mu se zbog 
prirodnog toka oplemenjenosti, zbog superiorne organske ravnoteže du- 
hovne kulture i prirodnih osobina, teško mogu prineti poređenja s odne- 
govanim tipom našeg zapadnog čoveka, bilo Srbina, bilo Hrvata ili Slo- 
,Venca«. 

O malograđaninu i seljaku izriče g. Janković na str. 126. svoj sud 
ovako: | 

»Malograđanin i seljak, pun nasleđenih mana i poroka jedne mučne 
političke prošlosti koja je sve manja što je slabije delovanje velike ideje 
vodilje; čovek iz sredine koja je bila mala kao i svagde gde je mala, uz 
to čovek koji decenijama nije pravo stigao, u masi, da se bogzna koliko 
brine o sebi kao mirnom građaninu, i koji sad, čim je dočekao takoreći 
prvi put posle sto godina da se obrađuje prosperitetu ličnom, užem, žuri 
da tu brigu zbrine, da stigne gde je propustio ne samo on nego možda i 
njegov deda, i da iskoristi što se iskoristiti može«. 

U poglavlju »Bratsvo i nebratstvo« — str. 122. do 124 _ — imamo 
paralelu među Srbijancima i svima ostalim prečanima; odatle uzimamo 
samo ove odlomke: 

»Na delu, zajedničkoj saradnji, osetile su se razlike između onih 
naših ljudi koji su došli ispod Vizantije i Turaka i iz svojih sopstvenih 
napora revolucionarnih, između onih koji su došli ispod uticaja Rima, 
Evrope, Austrije i priključili se rezultatima narodne revolucije. — Vuku 
se svuda uticaji i razjedinjuju. — Bratsvo trpi i od samih razlika među 
onim ljudima i krajevima koji su beogradsko životno snalaženje odavna 
primili a kamo li kod onih koji su u toj svojoj životnoj odluci skorašnji. 
Davnašnje su razlike po sredi; zato ne nastaju preko noći. — Oni koji su 
pridolazili u Srbiju iz turskih krajeva, lakše su se prilagođivali; tako 
doseljenici iz Hercegovine i Bosne, iz Južnih krajeva (Kosova, Matohije), 
sa periferije, iz slobodne Crne Gore. Drugačije je bilo sa onima koji su 
potpali pod uticaj austrijske građanske civilizacije, njenih ekonomskih, 
pravnih i kulturnih odnosa. Mentalitetske razlike između Srbijanaca 1 
prečana (Srba, Hrvata, Slovenaca) beogradske orijentacije postojale su 

oduvek. — Mnogi su se prečanski Srbi (inteligencija, dabome) vraćali iz 
Srbije i za vreme Miloša i kasnije zato što su već bili usisali i građansku 
urednost (skoro bi čovek rekao uljuđenost, što nije bilo po sredi), prošli 
kroz jozefinistički uticaj prosvećenosti i racionalizma, a sem toga nosili 
u sebi po malo i reakciju na policijsku državu i na tiraniju samodržavnu 
posle francuske revolucije i Napoleona, imali sasvim druge pojmove i o 
državnom pravu koje nisu mogli, posle sve preživljene borbe staleža i 
privilegisanih redova identifikovati sa pravom kneževim: civilno pravni 
pojmovi isto tako bili su im već rimsko-pravno razrađeni, a ne nejasni 
i neodređeni. Pravno osećanje, prosvećenost i racionalizam nosili su, ma- 
kar i iz treće ruke, više no Srbi iz Srbije, nosili su uz to u jednom 
kalupu primljenom sa strane i zato su se teže rastajali od njega, jer im 
je bio ne organski deo razvitka, nego model u koji su se veštački kalu- 
pili. Teže su zato podnosili samovolju i despotizam Milošev (i docnijih 
Miloša) nego što su to podnosili Srbi iz Srbije, navikli na još težu samo- 
volju tursku; teže podnosili i neprosvećenost prilika, jer su živeli u pore- 
đenju sa Austrijom a Srbijanci u poređenju sa Turskom; teže su podno- 
sili i nesređenost privatno-pravnih odnosa nego Srbijanci, koji za tu 
sređenost nisu znali, sem po ostatku svojih prava u zbilju«. Na ovo nado- 
vezuje g. Janković citat iz nekog djela  Gjorđevića: »Donoseći svoje 
osobine, svoj mentalitet i svoje poglede na Srbiju i narod u njoj oni nisu 
bili mnogo u volji primitivnim, ali krutim, trezvenim i prirodnim Srbi- 
jancima. Budući uz to dostižni i umesni, oni su brzo uspevali u svojim 
karijerama i izazvali nenavist Srbijanaca, koji su smatrali da su zvanja 
i karijere njihova privilegija«. 

»Ta razlika, uz izmenjene uslove, psihološki stoji i danas u pogledu 
razlika istočnog i zapadnog čoveka beogradske životne orijentacije«. 

Primijetili bismo, da kad postoji ta razlika, to znači, da postoje i dvije 
orijentacije, a ne samo jedna i to beogradska. 

Iz brošure »Hrvatstvo starih Dubrovčana i bosansko-hercegovačkih 
muslimana« od S. B. — Koprivnica 1927. — donosim sa str. 63. ova tri 
srpska suda o Srbijancima: 

»U čaršiji, mahom nije razvijen osjećaj dužnosti, odgovornosti i uza- 
jamnosti; često prevlađuje sitan moral, koji samo sebe gleda; dobit je 
glavno i dopuštena su sva sredstva, koja k njoj vode; pri radu i pazaru 
nerijetko se služe podvalama, a mahom nema dovoljno lojalnosti, da se 
čovjek rijetko može na koga osloniti«. (Jovan Cvijić) 

»Mi smo Srbi djeca hajdučka. Mi smo samo izvana prefarbani div- 
ljaci. Navukli smo na se francusko odijelo i naučili nekoliko njihovih 
društvenih izraza, ali smo u duši ostali divljaci«. (Jovan Skerlić.) 

»Taj srpski tip ne može još dulje biti nosiocem nikakva kulturnog 

razvoja, nikakvih viših vrijednosti. Surovost i pokvarenost toga tipa od- 
bija sve čestite elemente i kod Srba, a Hrvati i Slovenci misle se od 
njega braniti svojim autonomijama...« (Dr. Mirko Kosić, 


sveučilišni 
profesor.) 


Nema sumnje, da je g. Janković također bar jedamput čitao ta tri 

suda, a ni njegovi sudovi nisu osobito povoljni po kakvoću srbijanske 
rasne duše, pa ipak on kaže da su poslije rata izašla dva tipa beogradskog 
čovjeka posve protivnih značajeva (Str. 181.—183.). Prvi tip je kvalificiran 
ovako: »Taj čovek brani u sebi ne poredak kako je mehanički nastao od 
1918 nego pre svega domovinu kao narodnu, državnu, društvenu, dakle 
kao moguću i potrebnu duhovnu zajednicu. Taj čovek hoće da organski 
nastavi period od 1504—1918 na obnovljenim osnovama, ali na starom 
kolektivnom iskustvu, To je novi čovek beogradske životne orijentacije, 
koji ne kida s prošlošću, u želji da na nju nadoveže budućnost, baš i onda 
kada je u pitanju socijalno osećanje, a ne samo narodno«. Odmah iza toga 
čitamo karakteristiku drugoga lipa: 

»Njemu nasuprot stoji tip koji se i kod nas, kao i drugde u svetu, u 
Evropi i u Rusiji, prikazuje kao suprotnik, pa i protivnikom prvom: eko- 
nomski čovek, homo oeconomicus. On se kod nas pojavljuje kao skupni 
rezultat psihološkog procesa koji je izazvao osušenje duša, doveo do istro- 
šencsti osnova koje su narod do 1918 vodile — i kao radikalni primalac 
spoljnih orijentacija, nekada evropsko-ruskih, a sada ruskoc-evropskih. U 
tom tipu čovjeka je više ili manje umro hrišćanski bog, njegova religija i 
njegova etika. Taj čovek smatra da može da živi i bez ikakvog sećanja na 
Karađorđa, Vuka, na mrtve u balkanskom i svetskom ratu. Čist balast je. 
za njega svako pominjanje sv. Save, Dečana, Strossmayera, Dositeja, Nje- 
goša. On ne vidi potrebu jugoslovenske državne zajednice, duhovne zajed- 
nice beogradskog čoveka, samostalne kulture te zajednice. Domovina 
postaje nepotrebna, preteška obaveza; odnos prema čoveku sveden na 
međusobno ugovoreno stanje o uzajamno izmirenim uslugama; sloboda 
toga čoveka ograničena je samo pritiskom drugih. Sreća i blagostanje nje- 
gova društva zasnovana je na objektivnim uslovima koje daje racionalna 
i diktaturna organizacija najjače materijalne sile u društvu; ciljevi čo- 
vekova života svedeni na tehničku službu u toj organizaciji i duševnost 
ograničena na biološku funkciju; dinamičnost ubeđenja potrebna jedino 
za rušenje starog. Prošlost je prošla i zato ne postoji; sadašnjest je za- 
preka za organizovanu budućnost; budućnost je sve što služi organiza- 
ciji najjače sile u društvu. Sve drugo je zapreka. Asognepotreban, 
čovek može sve. Čovek prema tome može stvoriti, bez ičije pomcći, 


sreću i blagostanje i svoje i ostalih ljudi ako se pre svega oslobodi svoje 
prošlosti. 

Na toj grubo nagoveštenoj raskrsnici prestaje beogradski čovek i 
nastaje čovek nove beogradske životne organizacije: čovek amputiran 
od domovine i njenih etičkih veza »slobodan od predrasuda razdoblja od 
1804—1918, čovek koji je sam sa svojim egoizmom na svetu i koji se u 
prvom strahu od samoga sebe, od svoje sopstvene hladnoće i spremnosti 
na zlo, hvata prve ekonomske mehaničke ideje koja mu daje dovoljno 
razloga za njegov novi slobodni stav«. Na koncu donosim iz Jankovićevc 
knjige sa str. 96. ovu neobičnu važnu ispovijed: 

»Od svih krajeva Evrope Balkan je najmanje Evropa, A na Balkanu, 
od hrišćana, najmanje su to Srbi i Bugari«. 


»Hrvatska Straža od 27. IV. 1940. donosi izvadak iz poslanice epis- 
kopa brzoničevskog (?) Venijamina — prema »Srpskom Glasu«: 

»Srpski narod, možda više nego i jedan, jeste primer pobedonosne 
snage Gospoda Isusa Hrista i Njegovog Jevanđelja. Istorija srpskoga na- 
roda je veličanstven dokaz nepokolebivosti Pravoslavlja. Sve što je veliko 
i svetlo 1 dobro u srpskom narodu dolazi od Pravoslavlja. Sveti Sava je 
učinio srpski narod pravoslavnim, a Pravoslavlje je dalo srpskom narodu 
onu duhovnu i moralnu veličinu, koja ga je učinila velikim po slavi i 
ako beše mali po broju, velikim po herojstvu i ako beše slabo snabdeven 
ratnim oruđem, velikim po znanju osnovnih stvari i ako ne beše pismen. 
Sve srpske pobede su pobede Pravoslavlja. Kad slavimo pobede Pravo- 
slavlja, slavimo i sve pobede srpske. Otud je bezuman svaki 
onaj, tko misli da može razdvojiti Srpstvc od Pravo- 
slavlja, da može biti Srbin ada ne bude pravoslavni 
hrišćanin. Bezuman može to razdvojiti, ali šta će time dobiti? 


Srpstvo bez sadržaja, Srpstvo bez vrednosti, Srpstvo bez slave, Srp- 
stvo bez pobede? Kome koristi takvo Srpstvo?« 

Ovo se točno slaže s nazorima Dra Tome Popovića, što ih je u »Srp- 
skom Svešteniku« god. 1912., br. 16. i 17. za rujan, iznio u članku »Srp- 
ska crkva kao narodna i klerikalizam«: »On (t. j. Srbin) svoje narodne 
običaje pretvara u vjerske obrede, a crkvenim obredima daje nacionalni 
karakter. U njega se to tako jedno s drugim zapleće (!), jedno u drugo 
prelazi, da on više ne može da zamisli, da može biti neko Srbin, 
ako se nekrstisatri prsta, ili ako se neko krsti sa tri prsta, 
da nije Srbin ili barem da ne voli Srbina. U njega se srpstvo i pravo- 
slavlje tako sraslo, da su mu i jedno i drugo nerazlučne svetinje. U njega 
pravoslavna vjera i narodnost srpska postaju dva sinonimna pojma. Pa 
kao što se u ogledalu zrcali slika predmeta, tako srpstvo dobija (!) u 
pravoslavlju svoj sadržaj i crpi svoju snagu u pravoslavlju. — On je 
spreman da žrtvuje sve, ali pravoslavnu vjeru ne, jer po njegovu je shva- 

tanju srpstvo i pravoslavlje identičan pojam, pa kad bi promjenio vje- 
rom, ne bi bio više Srbin«. 


Najnoviji podatak o srpskoj sveučilišnoj mladeži prenosim iz »Slo- 
venskog Juga«, glasila beogradskih studenata, pristaša vlade g. Cvetko- 
vića (prema »Hrv. Straži« od 21. IV. 1940.): 


»Moramo nažalost govoreći o ovoj temi (t. j. rasadnicima i skloniš- 
tima komunista u Beogradu) opet početi s Univerzitetom, pa kazati: Beo- 
gradski Univerzitet sa svim svojim područnim i podređenim mu ustano- 
vama postao je u toku poslednjeg decenija mesto rasadnika Jugoslo- 
venske nacionalne kulture i nauke, što je njegova i zakonska namena, 
pravi i najjači rasadnik i centar otrovne komunističke ideologije i pro- 
pagande. Ne možemo se ovom prilikom upuštati u raspravu, tko je kriv 
za ovakovo njegovo stanje, ali to je nažalost jedna konstatacija, koju niko 
objektivan i savestan ne može negirati. U ostalom svi poslednji komu- 
nistički i javni i tajni istupi i demonstracije koje su poticale poglavito 
s Univerziteta, to su nam potvrdili. Studentske menze, osnovane s ciljem 
pomaganja i prehrane siromaših studenata i to u prvom redu Opšta 

Studentska Menza, Vojvođanska i Medicinarska, kao da se prosto takmiče, 
koja će doprineti znatniji udeo komunističkoj propagandi!« 

»Ni studentski domovi i to: Dom studenata Nj. V. Kralja Aleksandra 
1., Dom Studentkinja i Gajretov dom u tome mnogo ne zaostaju«. 

»Dom studentkinja skoro se sveo na jedan kolektivni internat mla- 
dih komunističkih vaspitanica, u kome je njegova ranija upravnica sa 
svojim agentima neumorno vršila propagandu komunizma i slobodne 
ljubavi, a da bi paradoks bio veći, on se zove: Dom Studentkinja pod 
Pokroviteljstvom Nj. V. Kraljice Marije«. 


»Hrv. Straža« od 28. IV. 1940. prenosi iz osječkog »Hrvatskog Lista« 
ovo: 

»Okrenuti se samo svome« glasi naslov jučerašnjeg uvodnika »Trgo- 
vinskog Glasnika«, organa beogradske čaršije. U tom se članku veli, da 
poslije »sporazuma« (to je osnovna misao cijeloga članka) nema druge, 
nego istaknuti devizu »Srpstvo iznad svega« i provesti je 
dosljedno tako, da Srbi pomažu samo Srbe u svakom 
pogleduidaraditogane polaze na ljetovanje u hr- 
vatskaislovenska ljetovališta, nego u srpska, da ne ku- 
puju produkte hrvatske, nego srpske industrije. Srbi 
treba da idu na ljetovanje u Donji Milanovac, na Ti- 
mok inasrpski jadran. (!?) 

»Gde god ima Srbin na izboru hrvataku i srpsku 
robu onnaravnotrebadatidrugojprvenstvo, čakiako 

jemalološijajnešto skuplja Tosužrtve male ine- 
znatne,kojenamnamećeleposrpskoimeilepasrpska 
vera«. 

Srpske žene trebaju povesti posebnu akciju za bojkot Hrvata: 

»Mi očekujemo od njih javne apele na građanstvo, skupštine, na ko- 
jima će se najozbiljnije raspravljati ova stvar ali uporan rad u ovom 
pravcu na svakom koraku, u kući, na ulici, na svakom susretku i sa- 
stanku. Bog će blagosloviti ove napore. Srpstvo će biti zahvalno«. 

Kamo sreće, da su Srbi davno počeli bojkotirati sve, što je hrvatsko, 
a osobito hrvatske obitelji! Tako bi se mnogi sinovi oženili Hrvaticama, 
a kćeri udale za Hrvate i hrvatski novac — miraz — ostao bi u hrvat- 
skim obiteljima, a kroz ovo vrijeme od nesretnog ujedinjenja do sada je 
mnogo starih hrvatskih obitelji izgubilo i svoga podmlatka i svojih mili- 
juna — na korist srpstva i pravoslavlja. 

U Beogradu je Miloš M. Milošević objavio »Otvoreno pismo 
Slobodanu Jovanoviću«, u kojem se ističe, da su stanoviti srpski 
intelektualci, koji sada nastupaju proti sporazumu, šutjeli u vrijeme dik- 
tature i hegemonije nad Hrvatima. Milošević ovako opisuje stanje duhova 
nekih srpskih intelektualaca: 

»A ta istina mora da vam je poznata kao i svima poštenim Srbima: 
puštalo se da se sprovodi jugoslavenstvo poznatim metodama, vjerovalo 
se u stvari da će pred silom Hrvati popustiti da će leći na rudu, kako 
se mangupski terala s borbom kroz vekove hrvatskoga naroda za oču- 
vanje svoga nacionalnoga individualiteta. Govorilo se kako će posle re- 
žima »čvrste ruke« i Hrvati postati dobri Jugoslaveni, misleći time da 
će najzad početi verno služiti Beogradu, kao što se zamišlja iz nepozna- 
vanja historijskih fakata ili iz poznate želje za omalovažavanjem hrvat- 
ske historije, da su bili odani u službi Beča ili Pešte. 

Treba im samo oštrije poviknuti — kako je bilo prosečno mišljenje 
tih nazovi-intelektualaca, koji su više verovali u efikasnost nasilja nego 
u moć duhovnih snaga — treba ih samo malo pomilovati kundakom, pa 
će biti poslušni ćudljivi Hrvati i najzad razumeti da je oslobođenje jedan 
veliki napredak i da treba da budu srećni i zadovoljni. »Najzad šta hoćeti 
Hrvati, večiti nezadovoljnici? — pitali su se nervozno i nestrpljivo ti 
kamuflirani jugoslovenski veliko-srbi. »Zar im nije dosta što će sada slu- 
žiti gospodaru iste krvi i istoga jezika? — Priznajte, gospodine profesore, 
barem kada čitajući ove moje redove, koje upućujem Vašoj savjesti, da 
je to bilo podsvesna, potajna a kod dobrog dela čak i svesna misao, ko- 
jom su jedni opravdavali svoje ćutanje, drugi odbranu, a treći aktivno 
učestvovanje u režimu integralnog jugoslavenstva, Jedni u svojoj naiv- 
nosti, drugi u svojoj ciničkoj bezobzirnosti verovali su da će Hrvati lako 

podleći ne e poznavajući njihovu istrajnost, koju ništa ne može uništiti u 
borbi za njihova prava i za njihovu državu«. 

Sada bi trebalo navesti, što Subotić iznosi u romanu »Kaluđer«, S. 
Corović u romanu »U ćelijama«, S. Sremac u romanu »Vukadin«, S. Ran- 
ković u »Porušenim idealima«, Branko Mašić u »Ljupčetu« i »Direktoru 
Prokiću«, napokon Nušić u vrlo mnogim djelima, nu do sada nisam mo- 
gao skupiti svu tu građu; ona će, izađe li jednom, biti drugi dio ove auto- 
karakteristike. 

k 


O strančarskoj mržnji među Srbima i to u prvom redu 
među Srbijancima govori kod Srba-prečana vrlo odlučno i prezirno g 
SćepanGrđić, bivši šef školstva u Bosni i Hercegovini prvih godina 
iza ujedinjenja, u »Novoj Evropi« Za siječanj god. 1926, da 
odbije prigovor srbijanskih političara bosanskim Srbima činovnicima, 
što se izvan službenoga rada ne bave kulturnim i socijalnim i 
drugim pitanjima, koja se tiču bosanskih Srba. Taj članak g. Šćepana 
Grđića ima naslov »SrbiuBosniiSrbija«, a ja iz njega prenosim 
samo ovaj odlomak, gdje se govori o tom specijalitetu srbijanskoga ka- 
karaktera: 

»Prije svega materijalne prilike bile su pod Austrijom znatno bolje. 
Svi mi koji smo bili u državnoj službi imali smo plate s kojima smo 
mogli pristojno živjeti; zbog toga smo slobodno vrijeme mogli upotrije- 
biti za nacionalni rad i borbu, a da pri tome ne osjetimo da doprinosimo 
jednu žrtvu. Danas ni jedan koji je u državnoj službi 
nema dovoljno ni za najskromniji život i sve svoje 
slobodno vrijeme mora da upotrijebi da pri vatnom 
zaradom nadoknadi što mu nedostaje za život. Vjeru- 
jem da nas je Austrija više mrzila kao protivnike 
države nego što nas danas vlastodršci mrze kao pro- 
tivnike režima; ali i znam da su nam zbog toga onda 
manje činjene prepreke u zaradi nego što se danas 
čineiz partizanskih razloga«. 

Prema »Varaždinskim Novostima« od 3. X, 1940. ima posljednji 
broj »Srpskoga književnog glasnika« članak sveučilišnoga 
profesora Slobodana Jovanovića pod naslovom »O pristup- 
noj akademskoj besedi Jovana Ristića«; tu se također 
spominje srbijanska mržnja u ovom odsjeku: 

»Jovan Ristić nije bio među prvim članovima Srpske Kraljevske 
Akademije, koji su postavljeni kraljevim ukazom, kada je Akademija 
osnovana. Naprednjaci, koji su tada bili na vladi, gledali su da u Aka- 
demiju uvedu što manje liberala predpostavljajući među njima one, koji 

su se u borbi protiv njih manje isticali. Po tom merilu Jovan Ristić, vođa 
liberalne opozicije, nije se nikako mogao udostojiti časti akademika. 
Istina, bio je već objavio nekoje od svojih najboljih istoriskih rasprava, 
ali naprednjačka vlada zbog Ristića političara nije htjela imati obzira 
ni prema Ristiću istoričaru. U to doba — a od tada je minulo više 
od pola stoleća — stranačke mržnje bile su strahovito 
jake. Danas nema u političkom životu ni približno 
toliko mržnje: u naknaduzatoima mnogo više nepo- 
štenja i korupcije. Danas se politika vodi kao »posao« i mržnja 
među političarima održava se u granicama poslovne utakmice. Pre jedno 
pola veka politika nije bila jedan posao, nego jedna vera: u političku 
borbu nisu ljudi unosili samo svoje interese, već svu svoju ličnost — 
i uz njihove borbe rađale su se isto tako velike mržnje kao i iz sudara 
suprotnih religija«. | 

Posve protivno piše neka farizejska duša u »Vremenu« od 3. listo- 
pada 1940. u članku »Spasavanje od judeomasonerije, a ne gonjenje Je- 
vreja«, iz toga lista prenosimo samo ove retke: 

. »Judeo-masoni su obavešteni također bolje nego itko, znaju svačiju 
Ahilovu petu Oni znajuzanašusrpsku boležljivost 
i za.našu odvratnost prema svakom gonjenju živoga ljudskoga stvora. 
Mi smo vekovima patili i vekovima kao Sin Božji nevini na krst raspi- 
njani. Zato sve što je u nama od Boga veliko namah uzavri, kada samo 
čujemo reči goniti i gonjenje. Oni znaju za tu našu slabost i vrlinu i 
gacoju pravo tamo.« 

.— »Međutim nije reč ni o kakvom i ni o čijem gonjenju. Pa ni je- 
vrejskom. Nije reč ni o mržnji. Ni prema kome. Pa ni prema Jevrejima. 
Mi Srbi, vekovni paćenici i puni hrišćanske ljubavi 
i praštanja mrzimo mržnju, mrzimo gonjenje ljudsko.« 

Na ovo moramo staviti opasku, da je pisac toga članka predaleko 
zašao, kad je cijeli srpski narod izjednačio s Isusom, a već samo ono, što 
je Dušan Silni proti katolicima utvrdio u svom zakoniku, pa ono, što su 
Srbijanci među sobom prolili krvi osnivajući novu državu u početku XIX 
stoljeća, napokon ono, što su nama Hrvatima Srbi učinili u Rusiji stva- 
rajući jugoslovenske legije (»Grozote u Odesi«, Zagreb 1918) i, u 
Jugoslaviji od ujedinjenja do danas (Bičanić: Ekonomska pod- 
loga hrvatskoga pitanja) svjedoči pred očima ne samo sadaš- 
njih, nego i svih budućih hrvatskih generacija, da je srpska duša i to u 
prvom redu u srbijanskih političara prepuna neugasive mržnje i proti 
sunarodnjacima iste vjere, a kamo li ne proti drugoj vjeri i drugoj narod- 
nosti, Tako je dakle iskreno pisao i Šćepan Grđić i Slobodan Jova- 
nović, a nedostiživo farizejski onaj Srbijanac, koji je htio 

cijeli srpski narod, pa i Dra Janjića i Punišu Račića upisat u svece srp- 
skoga naroda. Teško narodu, koji rađa takove svece! 

Kraj priznanja balkanske mržnje, dakle i srbijanske i uopće srpske 
i to u prvom redu iz usta kulturnih Srba, koji znadu objektivno govoriti 
Oo svom narodu i onda, kada mu ne služi na diku, i iz uvjerenja stra- 
nih učenjaka, koji su analizirali balkanske duše, eto se javlja — prema 
»Hrvatskoj Straži« od 5. XI. 1940. — netko u »Samoupravi« pišući o 
srpskom altruizmu. »Srpskinarod nije po dušihege- 
monista. To dokazuju njegove osnovne osobine, koje treba pravilno 
uočiti. Kroz čitavu svoju noviju istoriju, u toku stvaranja države, srpski 
narod se rukovodio instinktivno jednim osećanjem slobode za koju se 
borio ali uvek je gajio (!) u sebi i jedan skoro patrijarhalni i čestiti al- 
truizam prema drugome, osobito prema srodnoj braći«, 

»Sa takvim altruizmom mogao je narod i da krene u borbu za slo- 
bodu svoga ognjišta i svojih nacionalnih oltara, a da istodobno oseća šta 
znače i ognjišta drugih naroda, naročito susednih. Na osnovu toga razvila 
se kasnije, kada je država već stvorena, i svaka druga njegova gostolju- 
biva (!) osobina kao instinkt utvrđenog poverenja prema bližnjem, pre- 
ma onome koga se prima u svoj dom ili kome se ode u dom«. 

»Srpski narod je, dakle, još na početku shvatio svako proširenje nje- 
govog prostora kao otvaranje breše za sva daljnja pregaranja (!) u cilju 
oslobođenja i pomaganja drugih srodnih plemena (!) i naroda uključiva- 
njem te celine u zajedničku porodicu i u evropsku civilizaciju«. 

Tako »Samouprava«, a što bi mi Hrvati — i katolici i muslimani — 
morali sve navesti, da dokažemo, da se u srpskom altruizmu krije naj- 
dublji egoizam, kojemu nema jednaka među narodima svih vremena i 
svih kontinenata, to ne bi stalo ni u nekoliko debelih svezaka velikoga 
formata. (Je li srpski altruizam prenio i dio dubrovačkog arhiva u Beo- 
grad?!) : 

Na koncu prenosim iz »Pastirskoga lista« glasila diplomira- 
nih teologa srpskopravoslavne Crkve, koji izlazi u Kragujevcu — prema 
citatu »Hrvatske Straže« od 6. X. 1940. — odlomak iz članka »Od čega 
je ovisan uspch crkvenog poslanstva?«, što ga je napisao sveštenik Milan 
Pašić; te riječi glase: 

»U predboljševičkoj Rusiji — da ne _ spominjemo pozitivnih vred- 
nota, o kojima treba govoriti s poštovanjem — su stvari u crkvi bile sve 
naglavce postavljene. Organizacija crkvenoga života i nutarnje misije 
ruske pravoslavne crkve su nosile pečat samoodržanja carske moći, jer 
je car bio sam poglavar crkve. Mešanje državne vlasti u organizacijski 
Život crkve i novčana pomoć, koja je to mešanje pokrivala, učinilo je 
crkvu ovisnom od mušic4 i kapricA pojedinaca, koji nisu bili ni crkveni 

ni hrišćanski. Pa i sveštenici i episkopi, naučni na pomoć i razne državne 
potpore, zahvalni državi za položaje, na kojima se nalaze, upotrebili su 
veći dio svoje službe za to, da sačuvaju život svojih dobročinitelja, i mje- 
sto da služe istini i pravdi, oni su radili onako, kako im se zapovedalo. 
To je pak sve imalo za posledicu, da je crkva izgubila samostalnost u 
svome radu i udaljivala se od istine, na kojoj je sagrađeno hrišćanstvo«. 
(To se slaže s konstatacijama Francuza Julesa Legrasa u djelu »L/'ame 
russe«, Paris, Flammarion 1934.) 

»Ako s toga gledišta pogledamo na prilike u našoj srpskoj pravoslav- 
noj crkvi doći ćemo do istih zaključaka. Ustanovićemo, da u životu naše 
crkva nema oduševljenja, a oduševljenja nema za to, jer nema žrtava ni 
junačke misli. Podzemna trvenja kao da ne dolaze do ušiju crkvenih 
predstavnika. Malo brige, borba za bolja mesta — sve to zaglušuje glas 
stvarnosti, koji sve više i više preti, da će satrti i u zaborav baciti tisuć- 
letni trud«. 

Sličnu zabrinutost izriče — prema »Hrvatskoj Straži« od 14. XI. 
1940. — i »Narodna Odbrana«, jer ona pišući o srpskoj omladini veli: 

a) da je seoska omladina zdrava dukovno i moralno, prem i među 
njima ima takih, koji su potpali pod utjecaj zatornih struja; 

b) da je gradska omladina — radnička, obrtnička i trgovačka — 
zahvaćena ateističkom i socijalističkom misli, te da je velik broj te mla- 
deži izgubio ljubav i privrženost prema narodnim tradicijama i sveti- 
njama; e 
c) da je srpski intelektualni podmladak takav, da o njem to glasilo 
najveće srpske nacionalne organizacije daje ovu bolnu osudu: 

»Problem je te omladine bitno vezan s tragičnim problemom naših 
viših i nižih škola, u kojima odavna ne vlada narodni duh. Sa više nacio- 
nalne točke gledišta s njome stoji najgore. Jer odavna u našim školama 
vlada anacionalni duh, koji je odnarođivao generaciju za generacijom 
izgrađujući je na materijalističkim principima života, koji ubijaju u os- 
novi sve veliko, idealno i svetlo. Duhovni lik jednog dela te omladine 
liči u mnogočemu na one negativne tipove Dostojevskoga, obezduhov- 
ljene, moralno cinične, samožive i beskrupulozne u svemu, što služi zado- 
voljenju njenih nižih potreba. Pred tim bledi sve u dobrom smislu ljud- 
sko. Među njima je vrlo čest tip duhovnog proletera, iskorenjenog ana- 
cionalnog i strašno profanovanog u najsakralnijem delu bića. Njihov je 
ideal opšta pustoš, koju nazivaju modernom svetskom revolucijom. I mno- 
go drugih stvari u vezi s tim«. 

Kad ovo znamo, lako nam je shvatiti drskost beogradskih krštenih 
i obrezanih komunista, koji su na sastanku beogradskih medicinara iz- 
javili: »da je za sukobe među studentima kriv Dr Korošec ,jer da je 

naša prosvjetna politika zaplovila vodama reakcije, otkada je on minis- 
tar prosvjete. Za uredbu o Židovima rekli su na tom istom sastanku ko- 
munisti, da je ona najsramotniji napadaj na slobodu nauke. Komunistički 
raspoloženi studenti inače sakupljaju potpise za memorandum, kojim se 
traži dokinuće uredbe o Židovima«. 

Neka Srbi dobro zapamte riječi »Pastirskoga lista«, koje 
proriču suton srpskom pravoslavlju kao posljedicu istih uzroka s kojih 
je ruska pravoslavna crkva morala ustupiti mjesto novoj ideologiji, koju 
su joj Židovi izgradili i organizirali. 

Dr. J. Dujmušić 


KRILO VEČERI 


Večeri su kao dobra djeca. 
nad kojima se naše duše 


raznježe. 


Naše večeri su dvostruko dobra djeva. 
Mi smo bili kao oni tihi. 


Moja ruka preko tvoga ramena, 
moje usne u tvojoj kosi 

šaptale su krišom riječi druženja, 
riječi s prizvukom 

sretne uspomene. 

Bili smo tako jednaki a mali 

i ja sam bio tvoje dijete prvorođeno 
s toplinom tvojih cjelova na čelu 
i nisam više jako žalio vrijeme 
kad smo dostajali sami sebi, 

jer će i dalje naša draga mladost 


kao mirni anđeo snivati, 


Jakša Ercegović 

BOSNA U SKLOPU HRVATSKIH ZEMALJA 


: 


U or ner dia porrjenrg prevtranja i pregiba, kada 
ječre drizvre raieu gine ins a nove nastaju, nije bez važ- 
NE. GETE reke kKoznirzalte zuš> nszcnanh potreba. Rješenje 
veL.Krh potreba rerčeni nm mirise se oškivaš u duhu i na liniji svih 
mogicta deelen hi sie jo porrušslja i ezsperimenata, jer nema 
dovo.:no uslova za tenelita rešezia reza sredstava niti sposobnosti, 
a Og toga seiemje je žvomo staecle rezdravo i u stadiju prijelaznosti 
i pro.aznosu, jer se CO evronsii vn naarz u stanju gibanja i pomicanja 
u novi Evcxu pravac 

U prošlosti ropskc:. tužnoj i krvavoj. hrvatski je narod doživio čitav 
komp.eks rajrazičitiih eksperimenata. a nzjveća, najpreča, pa i naj- 
uspješnija se axtivnost sastoiaa u raču pročvrnika i gospodara, da se 
narod duhovno razledin:; da se rastnuje kompaktnost i jedinstvo, u čemu 
se redovito i uspijevalo, od na:davnije prcšlosti, pa sve do najnovijih 
dana, sve dck nije uspielo narodne sl'e ujediniti pcd jednim geslom 
i u okviru jednog jedinstvenog cilja koji glasi: oslobođenje od svih ne- 
zdravih asimilatvnih pokušaja, oslobođenje od svih nametnutih pojmova 
krvne izmiješanosti i srodnosti, te stvaranja nezavisnog cjelovitog orga- 
nizma sposobnog za život, bez :kakve dodirnosti s drugim skupinama, 
koje su rušile snagu narodnu i kršille jedinstvenost i zaokruženost. 

Nastojanje bivše Austro-Ugarske je sistematski i kroz stoljeća išlo 
u smjeru razjedinjavanja i zavađanja; to je nastojanje pokazalo za pro- 
tivnika dobre rezuitate i stvaralo trajnu mogućnost vladanja nad Hr- 
vatskom. Iza rata izvršena podjela ovog istog prostora, u sklopu drugih 
susjednih zemalja razrušenih i opustošenih — imala je opet slični zada- 
tak: etničkom, geografskom i vjerskom zbrkom izvršiti razvodnjenje 
izrazitosti 1 po tome nametanje svoje nove državne koncepcije, u čemu 
se i opet postigao znatan uspjeh. 


Bosna, kao izrazito hrvatska zemlja, sa svim povijesnim i nacional- 
nim osebinama hrvatske duše i mentaliteta, geografski dio prirodne cje- 
line (kao i Srijem s prirodnim i povijesnim granicama) iza okupacije u 
god. 1878. i aneksije 1908., tipičan je primjer historijskog hrvanja dvaju 
suprotnih težnja, dvaju različito odgajanih, formiranih i opredijeljenih 
nacija; stvarno je ona »kamen međaš« između Istoka i Zapada. O Bosni 
će ovdje biti izneseno u zbijenoj formi ono, o čemu se kod nas već dosta 
pisalo s raznih stajališta, no rijetko kada sa stajališta beskompromisnog 
utvrđivanja njene pripadnosti, o kojoj smo mi danas na čistu za sva 

vječna vremena. Veoma je zanimljiva diplomatska igra koja je pret- 
hodila okupaciji Bosne, poprimivši širok međunarodni karakter. U po- 
vijesti svojoj Bosna je vječno krvarila, stalno izvržena ratovima, pobu- 
nama i invazijama sa svih strana. Aspiracije Srbije bile su stalne zbog 
teritorijalne vrijednosti i važnosti Bosne, koja je k tome njena susjedna 
zemlja. Ta borba za Bosnu, puna neobične živahnosti i dinamike, bila 
je diplomatski značajnija, nego što se to obično smatra. Okupatorski pod- 
vig Austro-Ugarske ogorčio je i razočarao diplomatske predstavnike 
tadašnje Srbije. Bila je to izgubljena bitka. Borba za Bosnu vođena je 
potajno i dalje, ona je nastavljena i traje, tako da će se i u budućnosti 
u raznim oblicima i na razne načine pojavljivati... Bosna je »kamen 
smutnje« nesretnim sticajem prilika i historijskog razvoja, jer se u nju 
naselio elemenat koji se sa ostalim starosjedilačkim življem nije nikada 
mogao sroditi, a po svoj prilici ne će nikada ni moći! 


2. 


U stvari, kad čovjek danas baci pogled na život suvremene Bosne, 
uočuje odmah jasno tragove davne prošlosti. Ti tragovi nijesu samo 
vanjština i nije im značenje možda isključivo dekorativne i folklorne 
naravi, nego su oni mnogo dublji. Oni se kriju u cjelokupnom sastavu bo- 
sanskog života, u nutrini njegovoj, u srži, a manifestiraju se na mnogo 
načina značajno i snažno. Život suvremene Bosne, ove današnje kakvu 
smo vidjeli na putovanjima, primitivan je skoro u jednakoj mjeri kao 
i pred stotinu godina. Bosna je zaostala i radi tih silnih historijskih 
perturbacija, iseljavanja i naseljavanja, radi nacionalnih, rasnih i kon- 
fesionalnih mješavina, tako da se u njoj danas najteže snalazi starosje- 
dilački elemenat, dok je skoriji razvoj prilika pogodovao razvoju use- 
ljenih skupina, koje se zabiše kao klin u živo tijelo hrvatskog 
organizma, Povijesne činjenice i naučni rezultati govore nam o tome 
jasno. Nekada je Bosna bila nastavana isključivo kršćanskim elemen- 
tom hrvatske krvi, koji se je istom kasnije postepeno prilivao u bogu- 
milstvo, a nakon toga postepeno u raznim povijesnim prilikama prelazio 
na islam i zadržao ga sve do današnjih dana, O tome problemu opširno 
piše poznati stručnjak Mehmed Handžić, u svome djelu koje je izašlo u Sa- 
rajevu (g. 1940.): »Islamizacija Bosne i Hercegovine i porijeklo bosansko- 
hercegovačkih muslimana«; o istom je predmetu raspravljano godinama 
i na srpskoj i na hrvatskoj strani, pa su poimence značajna mišljenja 
u tome pravcu izrekli: dr. Jaroslav Šidak, dr. Ćiro Truhelka, spomenuti 
Mehmed Handžić (Hrvati), Vl. Corović, Sv. Davidović, V. Glušac, Vl. 
Skarić (Srbi) i mnogi drugi. Iza svih unakrsnih naučnih i polemičkih 

nadglasavanja i borbi, odnijelo je pobjedu mišljenje hrvatskih povjesni- 
čara, što je najzad priznato i na srpskoj strani. 

Bogumili ili patareni postali su od »krstjana«, poklonika Isusove 
nauke, a raširiše se u drugoj polovini 12. vijeka, dakle oko god. 1190., 
dok je povijesna činjenica, da je god. 1190., na bogomilstvo prešao i 
tadašnji glavar Bosne, slavni Kulin ban, koji je za sobom povukao u 
bogomilstvo desetak hiljada kršćana. O tome je bio obaviješten tadašnji 
papa Inocent III., pa i ova činjenica pored drugih historijskih tvrdnji, 
dokazuje, da je to »kerstjanstvo« stvarno rimokatolička vjera. 
Ni u kome slučaju ne radi se ovdje o pravoslavlju. Islamizacija kršćana, 
odnosno bogomila nastala je u većim razmjerima dolaskom turskog sul- 
tana Mehmeda II. koji je u svibnju god. 1463. osvojio cijelu Bosnu. Ka- 
tolička vjera je bila u to vrijeme organizirana, i u Bosni postojahu bis- 
kupije, kao i brojne katoličke crkve i samostani. Posljednji bosanski 
kralj Stjepan Tomašević bio je katolik. Nastup turske vlasti donijeo 
je velike promjene u svakom pogledu, pa tako i u vjerskom. U toj istoj 
godini propasti bosanskog kraljevstva prešlo je na islam preko 35.000 
porodica, Prilike su bile sklone tome, život je diktirao potrebu sve veće 
islamizacije. Katolici ili mijenjaju vjeru, ili se iseljuju u prekosavske 
krajeve. Utvrđeno je da su na islam prelazili najviše bogomili i to svo- 
jevoljno, bez većeg pritiska. Katolici zatražiše slobodu vjeroispovijesti 
i sultan Mehmed II. izdade franjevcima povelju t. zv. »Ahdnamu«, u 
kojoj se ova sloboda zajamčuje. Prvi dolazak vlaha u većem broju usli- 
jedio je u Bosni već god. 1389. i otada dolaze oni u sve većem broju, 
navlastito u krajeve rijetko naseljene radi prevelikog iseljavanja. U 
svojoj radnji »Porijeklo pravoslavnog naroda u sjeverozapadnoj Bosni« 
srpski učenjak Skarić veli: »Mi smo našli nesumnjivo znakova, da 
pravoslavni narod, ako ne i sav, a ono dobrim dijelom nijeautohton 
u sjeverozapadnoj Bosni, već došljak s daleka juga... 
uočili smo pojavu velikih masa pravoslavnog naroda na dalmatin- 
skim i hrvatskim granicama (Sava, Una, — ? op. I. B.) odmah, 
čim su Turci uzeli Bosnu. Znajući da pravoslavnog elementa nije bilo 
u tim krajevima, osim nešto vlaha, koji se javljaju ranije, pri- 
rodno bi bilo misliti, da se pravoslavni svijet pojavio u sjeverozapadnoj 
Bosni voljom i dozvolom Turaka«. (spac. I, B.) Turci su vlačali 
Bosnom 415 godina i u svima razdobljima pravoslavlje je imalo moguć- 
nosti, da se u Bosni širi, iako se, unatoč tog stoljetnog nesumnjivo privi- 
legiranog položaja, nije osjećalo pripadnikom srpstva, niti je ime Srbin 
imalo ikakvog značenja. Zahvaljujući zaostalosti, neprohodnosti i divljini 
suvremene Bosne, propaganda moćnog aparata koji razvija aktivnost u 
smjeru izvjesnog nacionaliziranja neosvješćenih masa navlastito t. 

Zv. »drinske« banovine, posao se slabo pomaknuo naprijed. A izgleda, ne 
će se ni pomaknuti! 

Muslimansko stanovništvo u populacionom pogledu, gledano kroz 
stoljeća, veoma slabo napreduje. Statistike bosanskoga mortaliteta uopće, 
a kod muslimana posebno, daju poraznu sliku. K tome treba uzeti u ob- 
Zir veliko iseljavanje muslimana iz Bosne i Hercegovine u novije doba. 
Za posljednjih 50 godina iselilo se muslimanskog svijeta u Tursku preko 
300.000 duša. Za Hrvatsku je to prevelik gubitak. Danas su naši muslima- 
ni dovoljno svijesni, navlastito u najnovijim danima, kada se kroji europ- 
ska karta, i oni se nemaju kuda opredjeljivati, jer su već prirodno na 
pravu stranu opredjeljeni. 


3. 


Od golemih potreba i nedaća bosanskog života, zauzima veoma važ- 
no mjesto problem ekonomskog stanja, jer taj predstavlja gotovo najbol- 
niju ranu i iz njeg se vuče nit bijede i stradanja suvremenog bosanskog 
sela. Bez stručnoga ulaženja u bitnost toga problema, te bez razlaganja o 
načinu provedbe agrarne reforme u Bosni (pod pojmom Bosna, razumi- 
jeva se ovdje i Hercegovina!) koja isto kao da i nije provođena, jer joj je 
rezultat bio još veća zbrka u posjedovnom odnosu i razlikama. U Bosni 
je ova ekonomska zbrka u pogledu nerazmjera posjeda i »proletariziranja« 
većeg dijela besposlene radne snage dosegla već najozbiljnije razmjere, 
tako da bi se rješenje tog teškog stanja moglo izvršiti samo najradikal- 
nijim i opsežnim mjerama, koje se sastoje u provedbi temeljite 
agrarne reforme, stvaranjem novih zemljišnih kom- 
p»leksa, isušivanjem močvara, komasacijom, meliora- 
cijom (kanaliziranjem i osposobljivanjem neplodnih i jalovih zemljišta), 
regulacijomrijeka, građenjem obranbenihnasipa itd. 
Program ovakvoga rada sadrže osnovna načela hrvatskog nacionalističkog 
pokreta, koji nastupa i uzima sve više maha... 

U svojoj knjizi »Održanje seljačkog gospodarstva« dr. Vilko Ri e- 
ger veli: Seljaštvo mora imati osiguran opstanak na rodnoj grudi, zato 
Bernhardi otklanja i parcelarna i velika gospodarstva, On 
vidi tu opasnosti po narod i državu. I jedno i drugo je negativna pojava, 
zato traži, da tu intervenira državna vlast i spriječi na jednoj strani ve- 
liku rascjepkanost posjeda, a na drugoj strani svaku tendenciju, koja do- 
vodi do latifundija. Ne »laissez faire«, jer sama od sebe se ne će nikada 
razviti idealna razdioba posjeda, već tu treba nastupiti država sa 
svojim autoritetom i regulirati posjedovne odnose«. 

Veliki begovski posjedi stvorili su u Bosni čudan razmjer posjedničke 
snage, tako da su cijela sela zarobljena od veleposjed- 

nika, kome služe kroz stoljeća kao najzadnji robovi. 
Begovska se zemlja obrađuje po starinskom sistemu napolice, a isključivo 
se za tu obradu uzimlje narodna radna snaga u najsirovijem obliku, jer je 
to rentabilno, a veoma jeftino zbog njenog preobilja. 

U Bosni imadu ponegdje zemlju, a nemaju ni konja, ni kola, ni sred- 
stava za obradu. Ore se u većini pokrajina, (navlastito planinskih), drve- 
nim plugom, sije se rukom, žanje se srpom, vršidba se obavlja konjima, 
imeljava tucanjem u stupki ili mlijenjem na priprostim potočnim vodeni- 
cama. Zemlje je daleko premalo, stručne gospodarske spreme uopće ne- 
ma, a svi gospodarski strojevi su najprimitivniji, načinjeni iz drveta i 
isti takovi kao prije stotinu godina. U bosanskim planinama vlada još 
danas ponegdje »drveno doba« i ovdje se mogu na pr. naći seljačka kola 
bez ijednog komadića željeza. Plug je drven, obuća drvena, zdjele i žlice 
drvene! Ovdje, u ovome kraju, gdje je seljačko gospodarstvo zadržalo svoj 
gotovo primarni oblik, nerazvijeno, zanemareno, pasivno, ovdje se ne 
može, dakako, prodrijeti niti širenjem pismenosti, niti održavanjem te- 
čajeva, predavanja i sličnog, nego drugim, dubljim i opsežnijim 
mjerama koje biišle iztemelja. Pismen seljak, bez kruha 
nije pismen, nego je samo poznavalac alfabeta. Za čitanje treba sred- 
stava. A sa sredstvima se najprije kupuje — kruh! Treba riješiti 
teški i složeni bosanski agrarni problem. A za ovo 
rješavanje treba golemih snaga, koje će graditi od 
temelja, anećepočetiod krova. 

* 

Socijalne prilike u Bosni u uskom su srodstvu s ekonomskom situa- 
cijom, Neimaština zemlje stvara tuđe sluge, nadničare, lutajuće sezonske 
radnike; seljaci ne žive, ne uživaju, nego životare, gladuju, bore se 
s raznim elementarnim nepogodama, nepravdom zloglasnih režima, koji 
su stalno crpli, eksploatirali, a nijesu ništa davali i ni malo doprinosili. 
Zdravstveno je stanje u Bosni strano svim iskustvima suvremene medi- 
cinske nauke i ovdje se sve osniva na pučkom liječenju, u primitivnom 
obliku seoskih vračeva. Saobraćajne su veze toliko bijedne, da je nemo- 
guće povezati selo sa kotarskim središtem, a još teže sklonuti gradskog 
čovjeka (liječnika) da barem neko vrijeme djeluje u ovom zapuštenom 
selu. Stoga je potrebno i ovo pitanje riješiti zakonskim mjerama, 
a to znači: nakon normaliziranja posjedovnih odnosa i agrarne ravno- 
teže provesti temeljitu reorganizaciju socijalno-medicinske 
službe: izgradnje bolnica, ambulanta, savjetodavnih stanica, te obve- 
zatne liječničke prakse stanovito vrijeme unajzaba- 
čenijimmjestima, Ovi krajevi su danas općenito govoreći izglad- 
njeli i iscrpljeni, tako da se u narodu pojavljuju mnoge bolesti, koje 

imaju za posljedicu veliki mortalitet bosanskog pučanstva. Iako 
je doduše i natalitet velik, nema materijalnih mogućnosti za odgoj djece, 
pa se javlja rahitičnost, nabuhlost, tuberkuloza i rano umiranje, tako da 
taj natalitet nije nikakva prednost i nema većeg značenja. 

Neupućenost seoskog svijeta proističe, dakako, iz njegove slabe pro- 
Svijećenosti, koja se može na ovakvom terenu uspješno provoditi samo 
usporedo sa temeljitim zadovoljavanjem ranije iznešenih potreba. 


4 ; 


Jedan priprosti seljak u prijestolnom gradu Jajcu jednom zgodom 
lijepo reče: »Bosna je divna i bogata zemlja, ali ipak gladuje i jaduje... 
Ona će biti onoga, tko ju pridigne i unapredi... Čekaju 
ge rezultati i djela. 

Dosta je bilo obećanja i pustoga razgovora. Do sada su je jedni isko- 
rišćavali, sada čekamo one koji će graditi... Mislim da se razumi- 
jemo«. , 

Bilo je to ispod jajačkog vodoskoka pred dvije godine, jedne divn 
bosanske ljetne noći. 

Tko od nas ne vidi, da je ovo izjava u kojoj se osjeća napaćena duša, 
jer su potrebe silno velike i mnogobrojne. 

Izgradnja prometnih cesta, pored plavih saobraćajnih arterija, bit će 
neobične važnosti. U Bosni je selo raštrkano, a u jednu općinu je okup- 
ljeno tridesetak sela. Selo sa selom je spojeno takvim slabim cestama, da 
je zimi promet upravo nemoguć. Na taj način selo je od sela ponekad 
potpuno odijeljeno. Željeznička mreža rijetkost je u planinskoj Bosni. 
Autobusni promet odvija se samo na glavnim cestama. U brčanskom ko- 
taru, koji je u susjedstvu Slavonije, ima zabitih sela, u koja se dolazi 
na kljusetu ili samo pješačenjem. Svećenici i učitelji dobivaju poštanske 
pošiljke treći ili tek četvrti dan. Posebnu pažnju zaslužuje tip planin- 
skog sela, razbacanog, bez ikakve veze i poretka, što je, međutim rezultat 
mnogih historijskih čimbenika. U vrijeme turske vladavine katolički ži- 
valj, najradije je gradio svoje kuće daleko od ceste, kojom su prolazile 
vojske i haračile. Begovske su zemlje osim toga bile dodijeljene selja- 
cima — kmetovima na obradu, pa je svaki kmet gradio obiteljski dom 
ondje, gdje mu je bilo zemljište. Grupirana sela nalazimo samo u nepo- 
srednoj blizini gradova ili u susjedstvu onih pokrajina, koje imadu ova- 
kova sela, Što se tiče izgradnje skupnih naselja, pa čak i zbijanja više 
manjih sela u jedno oveće, ovo će biti veoma važan zadatak, kojega može 
izvesti jedino država, i to u etapama, prema geografskim i ostalim srod- 
nim uslovima. Kuće za stanovanje ne odgovaraju ni u kom pogledu soci- 


589 


jalno-zdravstvenim i tehničkim shvaćanjima na cijelom području Bosne. 
Navlastito, kad se uzme u obzir, da su čak i vjerski momenti uticali na 
izgradnju ljudskih prebivališta. Čovjeka u Bosni treba preporođivati u 
cijelosti, treba ga odgajatiistvarati, postepeno i sistematski, suz- 
bijajući mnoge rđave zasade, koje namriješe mučna i krvava stoljeća. A 
kada se danas sumiraju sve potrebe Bosne, tada bi se u najkraćim pote- 
zima moglo reći da se nižu od prilike ovim redom: 

— temeljito rješenje agrarnog problema 

— povećanje obradive površine komasacijom 

— isušenje močvara i uređenje neiskorišćenih prostora 

.— izgradnja komunikacija, navlastito cesta 

— grupiranje sela i zaselaka 

— regulacija rijeka i potoka 

— pobijanje neprosvijećenosti, otvaranje agrarnih škola, tečajeva, 
držanje prosvjetnih predavanja u pogledu ekonomske racionalizacije, or- 
ganizacije zadrugarstva, uklanjaje vjerske netolerancije i učvršćivanje 
hrvatske nacionalne svijesti, uvođenje zdravstva i širenje populacione 
propagande, liječenje zaraza, (naslijednog sifilisa, rahitisa itd.) itd. 

Bosna je teren na kome je najviše potreba i o tim bi potrebama tre- 
balo napisati čitavu knjigu. Ovaj kratki osvrt na skup tih problema neka 
bude poticaj za rad u tome pravcu, jer vrijeme donosi promjene i ne 
smije se dogoditi, da se usred pregolemog posla osjeti pomanjkanje do- 
voljnoga broja sposobnih radnika. Ivo Balentović 


BUĐENJE NAD MOREM 


Jutros je moja sobica puna svijetla 
i moja duša osjetljiva 

za najsitniju ljepotu. 

Ja sam tako vedar 

kao ovo jutro koje blago zacrtava 
akvarel mora 

u plohi moga na prozoru stakla. 
Gledam lađu naduvenih jedara. 
Putuje k jugu, 

za sobom širi bijele lepeze sag. 
Nešto šumi. Gdje to pjenu gase. 
Pred galebom (vidim) golub žuri. 
Zar to zbilja šušte tvoja krila. 


Jakša Ercegović 

AGRARNA IDEOLOGIJA KOMUNISTIČKE INTERNACIONALE 


1. Uvod 


Jedinstveno ideološko gledište svih komunističkih stranaka na svijetu 
temelji se na zaključcima kongresa, rezolucijama, uputama i naredbama 
Komunističke Internacionale (Kominterne), koja propisuje svima ne 
samo jednako načelno, nego što više i jednako taktičko postu- 
panje u pojedinim akcijama. Ta jedinstvenost provodi se u komunistič- 
kim organizacijama u svim mogućim oblicima, a svaki onaj, koji se ne 
drži bilo načelnih, bilo taktičkih uputa, proglašuje se »izdajnikom«. | 

Zato nas nimalo ne začuđuje, da svagdje na svijetu nalazimo na 
sasvim jednake načelne i akcione komunističke programe, bez obzira na 
posebne prilike pojedinih zemalja i na duševne osobine njihovih stano- 
vnika. I u pogledu agrarnoga programa, ideologija i upute Kominterne 
služe kao temelj agrarnih programa sviju »sekcija«, tj. komunističkih 
stranaka pojedinih država, što više one agrarni program Kominterne 
prihvaćaju u cijelosti i doslovce prepisuju. Stoga je dovoljno raspraviti 
agrarnu ideologiju Kominterne, da se zadobije prava slika o ideologiji 
sviju komunističkih stranaka na svijetu. Ista taktika i ista ideologija, 
bez obzira na kojem se kontinentu ili kraju svijeta nalazili, da li u Africi, 
Americi ili Evropi, — to je značajno i za agrarnu ideologiju Kominterne. 

Najvažnijim je tumačem agrarne ideologije Kominterne bez sumnje 
knjiga, koju je g. 1935. izdao službeni agrarni institut u Moskvi, u zbirci 
»Agrarno pitanje i današnji seljački pokrete, pod 
naslovom »Pitanja agrarnog programa i agrarne politike«.') Ta je knjiga 
putokaz svim komunističkim strankama, a djelo je nekolicine autora, | 
koji na temelju zaključaka kongresa, Leninovih i Stalinovih govora i 
knjiga i t. d, službeno interpretiraju agrarnu politiku i ideologiju 
Kominterne. Na temelju toga službenog teksta moći ćemo najautentičnije 
raspraviti agrarnu ideologiju komunizma i pokazati njegov odnos prema 
stvarnim prilikama u poljodjeljstvu. 

Izdavač ove zbirke, W. Kolarow,') označuje agrarni program 
Kominterne ovim riječima: »Agrarni program Komunističke Internacio- 
nale je skupnost svih onih mjera u korist radnih slojeva sela, za čijim 
ostvarenjem teži Komunistička Internacionala i za čiju se provedbu bore 
njezine sekcije, da se seljaštvo u borbi za vlast i socijalizam 


1) »Fragen des Agrarprogramms und der Agrarpolitike, u zbirci »Die Agrar- 
frage und de gegenwirtige Bauernbewegung«, Moskau-Leningrad 1935., Verlags- 
genossencshaft auslindischer Arbeiter in der USSR (str. 123.). 

2) Kolarow. W.: Das Agrarprogramm der Komm. Int. (str. 8.—39.). 

povuče na stranu proletarijata«. Prema tome, agrarnoj politici i programu 
Kominterne, odnosno njezinih sekcija, nije glavni cilj zaštita seljaka 
i seljačkih interesa radi seljaka samih ili radi nekih općenitih narodnih 
interesa, već su joj sve mjere agrarne politike uperene samo u jednom 
glavnom cilju itocilju pridobivanja seljaštva, odnosno 
»radnih slojeva« sela, za komunističku stranku, da bi ona što 
prije došla na vlast. Ili jednostavnije rečeno, agrarni se program posta- 
vlja, a agrarna politika vodi samo radi propagande za komunizam. Tu 
se dakle radi o tipičnoj stranačkoj ideologiji, koja u interesu 
stranke, a u borbi za vlast upotrebljava sva sredstva, da bi na svoju 
stranu privukla veće ili manje skupine ljudi. Konkretno: agrarnoj ideo- 
logiji Kominterne, a dosljedno i komunističkih stranaka je povod i cilj 
ideja borbe za vlast, a ne iskrena želja, da se pomogne seljaštvu 
i poljodjeljstvu uopće. 


2. Za hegemoniju i diktaturu nad seljaštvom. 


Doduše, Kominterna uviđa svu važnost seljaštva kao »pretežne ve- 
ćine cjelokupnog stanovništva zemlje« (Kolarow, str. 6.) i zato joj je 
»borba za seljaštvo jedno od najaktuelnijih pitanja revolucije« (str. 6.). 
Usprkos toga, »ishodnu točku agrarnog programa Kominterne čini 
nauka o hegemoniji proletarijata u borbi za vlast, nauka 
o diktaturi proletarijata u borbi za socijalizam (str. 6.). Na 
čelo hegemonije i diktature nad seljaštvom često se 
puta opetovano naglašuje sa strane komunističkih ideologa. Komunistička 
stranka prisvaja si pravo, da na temelju nekih svojih »boljih spoznaja« 
ne samo vodi seljaštvo, nego što više nad njime izvršuje nasilje, provo- 
deći u život svoju hegemoniju i diktaturu. Pri tome se ipak tvrdi, da 
marksizam-lenjinizam »oslobađa seljaštvo«, odnosno da »proleterska dik- 
tatura, koja na podlozi kompaktnog kolektiviziranja likvidira kulake kao 
klasu, time konačno i potpuno oslobađa radno seljaštvo od svakog jarma 
i svakog izrabljivanja« (str. 7.). Seljaštvu ne preostaje ništa drugo, nego 
da »objeručke« prihvati diktaturu i hegemoniju nad sobom, jer je to 
»u njegovom vlastitom interesu« i jer to znači za nj oslobođenje »od 
svakog jarma i svakog izrabljivanja«. 

Zanimivo je, kako se sa komunističke strane opravdava »pravo« na 
hegemoniju i diktaturu nad seljaštvom. Po Kolarowu je komunistički 
proletarijat »vodeći sloj«, a komunistička stranka prvoborac borbe za 
oslobođenje i zato joj pripada vodstvo u toj »borbi«. Ne smeta ništa 
što je seljaštvo u većini. Ono se smatra nazadnim i nesvijesnim, što više 
neprosvijećenim, pa zato mora slušati komunističke vođe, jer su 
oni tobože po svojoj »kakvoći« unaprijed odabrani da diktiraju seljaštvu. 

Ipak se seljaštvu priznaje pravo na »revolucionarnu ulogu«, t. j. kao što 
se seljaštvo »pod vodstvom buržoazije« borilo protiv feudalizma, 
tako neka se sada »pod vodstvom proletarijata i komunističke 
stranke« bori protiv prevlasti buržoazije. Dakle nikada i ni u kojem 
slučaju pod svojim vlastitim vodstvom, u svojoj vlastitoj 
organizaciji, nego — po komunističkom shvaćanju, uvijek pod vodstvom 
nekog trećeg, uvijek pod nečijim tutorstvom, jučer »građanskih«, a danas 
komunističkih stranaka. 

A na pitanje, zašto danas pod hegemonijom i diktaturom komu- 
nista, odgovaraju ovi ovako: »Zavisi samo o proletarijatu, o njego- 
voj stranci, da se seljaštvo otrgne utjecaju buržoazije, velepo- 
sjednika i veleseljaka i da postane stvarni saveznik radnika u borbi za 
uništenje kapitalizma i veleposjednika, u borbi za sovjetsku vladu 
radnika i seijaka« (str. 8.). Seljaštvo, ako hoće nešto postići, mora se 
podvrći hegemoniji i diktaturi komunističke stranke! 

Međutim nije lako uvjeriti seljake o potrebi, da se podvrgnu tuđoj 
hegemoniji i diktaturi, pa je zato potreban »neumoran naporan rad u 
masama na selu«, da se seljaci »odgoje« u duhu suradnje s komunistima, 
da ih se postepeno pridobije i uvuče u komunističku stranku. Seljaci su 
. »tvrdoglavi« i »nazadni«, zato je za njih pronašla Kominterna izvrsno 
sredstvo: »Kao glavna poluga za svladavanje ove zadaće služi unaša- 
nje klasne borbe u selo. Komunisti moraju podupirati borbu 
seljaka za njihove pojedinačne gospodarske zahtjeve i istodobno nastu- 
pati protiv zahtjeva veleseljaka, koji su protivni interesima proletarijata 
i »seoskih siromaha« (str. 8—9.). Radi interesa stranke i zbog poli- 
tičkog oportunizma treba pocijepati selo, unositi u nj borbe, iza- 
Zivati pojedine seoske grupe jedne protiv drugih, siromašnije seljake 
protiv manje siromašnih. Treba unijeti komunizam u selo, bez obzira na 
to, da li bi bilo u pravom interesu seljaštva, da kompaktno, jednodušno 
i nepocijepano vodi borbu za svoje interese i prava. Glavno je, da se 
osvoji makar jedna grupa ljudi u selu, pa da ona dalje ostvaruje cilj 
stranke, koji glasi osvajanje vlasti i sovjetizacija sela. 

Tako novi agrarni program Kominterne »ponovno oživljuje pravi 
revolucionarni sadržaj Marx-Engelsovih naziranja o odnosima između 
proletarijata i seljaštva (str. 10.). Već je doduše osnivački kongres Ko- 
minterne donio zaključak, da hegemonija nad seljaštvom 
ima biti glavnom značajkom u odnosima između komunističke stranke 
i seljaštva i da samo njezina diktatura može donijeti »oslobodjenje 
seljačkom proletarijatu, malom i srednjem seljaku. — II. kongres Ko- 
minterne, održan 1920. god., razvio je taj program dalje. Na njemu su 
prihvaćene poznate »Teze o agrarnom pitanju«, koje je sastavio Lenjin. 

Na temelju tih teza izgrađen je čitav današnji agrarni program Komin- 
terne. — III. prošireni plenum EKKI (Ekonomskog Komiteta Komunistič- 
ke Internacionale) nalazi u lipnju 1923., da su riječi »hegemonija« i »đikta- 
tura« nešto preteške i nepopularne, pa ih ublažuje parolom o »radničkoj 
.i seljačkoj vladi«, koju smatra »popularizacijom gesla o proleterskoj dik- 
taturi«. — V. prošireni plenum EKKI-e izgrađuje u g. 1925. iscrpne teze 
o agrarnom pitanju, koje obuhvaćaju najvažnije točke agrarno-mark- 
sističkog programa, a koje su do današnjeg dana zadržale svoje značenje. 
VI. kongres Kominterne održan 1928. primio je opširan program, koji 
sadrži među ostalim i »iscrpan i sustavan prikaz svih bitnih taktičkih 
i organizacionih načela Kominterne o agrarnom i seljačkom pitanju«. 

U bitnosti su sve teze, smjernice i programi izrađeni na posve istim 
načelima hegemonije i diktature nad seljaštvom, te se u tom smislu 
nimalo ne razlikuju od parola, koje su davno prije izbacili na površinu 
Marx i Engels. — »Leninova nauka o hegemoniji proletarijata 
i o revolucionarnoj ulozi seljaštva u proleterskoj revoluciji, koja je 
obogaćena naukom Staljina o putevima prevađanja malog seljačkog 
gospodarstva na socijalističke kolosjeke veže agrarni program Kominterne 
neposredno s revolucionarnim tradicijama I. Internacionale« (str. 10.). 
Nikakove promjene nijesu nastupile, a ono isto, što su bez ikakova obzira 
na životna pitanja na selu naučavali marksisti pred skoro 100 godina, 
to isto propovijedaju i današnji agrarni ideolozi Kominterne. 

Marksistička ideologija diktature i hegemonije nad seljaštvom je 
reakcionarna i nesocijalna, — među ostalim zato, što dovodi do upotrebe 
brutalne sile i terora nad većinom naroda. 


3. »Klase« na selu. 


Prema marksističkom naučavanju sačinjava seljaštvo u feudalistič- 
kom društvu jednu jedinu »klasue). Istom u kapitalizmu 
dolazi do diferenciranja sela, jer se iz cjeline seljaštva izdvajaju »prole- 
teri« i »poluproleteri«. Ovi rade za plaću bilo u industriji, bilo na velikim 
seljačkim gospodarstvima i veleposjedima, gdje ih se izrabljuje i oduzima 
jedan dio njihova rada. Na drugoj se strani stvara »seljačka buržoazija«, 
koja se sve više služi najamnim radom i poprima sve značajke »indu- 
strijske buržoazije«. I dok je Marx tvrdio, da u poljodjelstvu, kao i u 
industriji nastupa sve veća koncentracija kapitala, službeni predstavnici 
Kominterne i teoretici agrarnog marksizma tvrde upravo protivno, kad 
kažu: »Srednji sloj »radnih gospodarstava« nestaje, a broj malih i naj- 
manjih (patuljastih) seljačkih gospodarstava i broj poluproletera i najam- 
nih radnika raste« (Kolarow str. 13.). I radi toga ne čini više seljaštvo 

kao cjelina jednu klasu u kapitalističkom društvu« (str. 13.) Ipak, 
ukoliko postoje feudalni odnosi uz kapitalističke, čini prema tim feudal- 
nim odnosima seljaštvu jednu klasu, dok se u odnosima prema kapi- 
talizmu raspada na više njih. Seljaštvo je jedinstvena klasa prema 
veleposjedu, anije jedinstvena klasa prema kapitalizmu. To naučavanje 
je »integralni sastavni dio Leninove nauke o seljaštvu« (str. 13.). 

Prema tome, seljaštvo istovremeno _ jest i nije jedinstvena 
»klasa«, što ovisi o subjektivnoj procjeni, dok objektivnu stranu mark- 
sisti ne proučavaju, jer je to nadasve kompliciran problem. Po našem 
mišljenju, — nesumnjivo je, da se u svakom slučaju pojavljuju manje 
više tedencije različitih interesa kod pojedinih grupa seljaštva. 
Nazovemo li te tendencije »klasnim diferenciranjem«, ne možemo zani- 
jekati, da je »klasnog diferenciranja« uvijek bilo i da će ga uvijek biti. 
Ali tada još uvijek nije riješeno pitanje, da li je to »klasno diferenciranje« 
toliko napredovalo, da se može govoriti o objektivnom postojanju 
»klasa«. A kada se i njihova opstojnost ustanovi, potrebno je raščistiti 
pitanje odnosa njihove suprotnosti i snage, pogotovo, jer se to za kon- 
kretne prilike pojedine države, naroda, zemlje ili kraja mora posebno 
ustanoviti. 

Međutim marksistička teorija nalazi na selu kao i u gradu, svag- 
dje na svijetu jednake »klasne odnose«. Po Marxovoj jednostavnoj 
šemi postoje samo buržoazija i proletarijat, dakle dvije 
osnovne klase. I na selu i u gradu razvija se klasna borba na isti način 
t. j. između te dvije klase vodi se borba za vlast do istrage, koja je 
sadržaj »klasne borbe«. Marksizam prihvaća dihotomičnu podjelu na 
klase, ali budući da se uviđa sva nelogičnost i nemogućnost takove po- 
jednostavljene šeme, pronalazi se i neke »prelazne grupe i slojeve«. 
Tako se na selu nalazi slijedeće društvene grupe: 


a) izrabljivana strana b) izrabljivačka strana 
seoski proletarijat srednji seljaci 
seoski poluproletarijat veliki seljaci 
mali seljaci veleposjednici 
 Izrabljivana strana je strana sa svim dobrim svojstvima, — zato | 


ju je potrebno održati. Izrabljivačka strana ima samo zle strane, — nju 
treba uništiti. Upravo kao kad loš autor drame postavi na pozornicu samo 
dobre i zle karaktere, crne i bijele, tako i agrarni marksizam nalazi samo 
»bijelu« i »crnu« klasu na selu i u gradu. I kao što loš autor doživljava 
neuspjeh zbog svog primitivnog shvaćanja, tako ga doživljava i marksis- 
tička teorija. 

4, Seoske »klase« i komunistička stranka. 


Odnos pojedinih grupa seoskoga stanovništva prema komunističkoj 
stranci prikazuju Kolarow i Smolikowskit) uglavnom ovako: 

a) Seoski proletarijat. — Ta grupa »organski« pripada 
komunističkoj stranci i zato je Lenin savjetovao, da treba upotrijebiti sve 
raspoložive snage, kako bi se stvorile samostalne organizacije seo- 
skoga proletarijata, da bi se tako ova »klasa« privukla na stranu »dikta- 
ture proletarijata« (Smolikowski, str. 100.) i s uspjehom branila protiv 
seoskih krvopija bogatih seljaka«. Organiziranje seoskog prole- 
tarijata, t. j. svih »seljaka«, koji ništa ne posjeduju, ima biti od najvećeg 
značenja u revoluciji, — kažu komunisti, — pa zato seoski proletarijat 
bezuvjetno mora sklopiti savez sa gradskim proletarijatom, što ujedno 
znači da ga treba privući »na stranu sovjetske vlasti i proleterske dikta- 
ture« (Kolarow str. 16.). Da se to postigne, potrebno je pojačati agitaciju 
na selu, organizirati štrajkove i borbu u masama protiv »fašizma, vele- 
posjednika i velikih seljaka«, te raskrinkati »reformističke vođe«, koji 
propovijedaju »klasnu radnu zajednicu«. 

Usprkos toga »organskog« pripadanja komunističkoj stranci, seoski 
se proletarijat često u njoj ne nalazi, što samo po sebi pobija parolu o 
»organskoj pripadnosti«. Naprotiv on se nalazi često u općim seljačkim 
organizacijama, jer gotovo svaki seljački proleter nema namjere takvim 
ostati,već ustrajno nastoji, da nešto prištedi ili na bilo koji drugi način 
dođe do svoga gospodarstva, da bi tako postao samostalan. Činje 
nica, da mu to uvijek ne uspijeva, ne mijenja ništa na stvari, jer nje- 
govo duševno raspoloženje, osim »časnih« iznimaka, ostaje na području 
teženja k višem, što ga spriječava, da se uživi u marksističku agrar- 
nu ideologiju, koja mu je kao seljaku tuđa. Što više često se ni naj- 
zvučnijim parolama ne će najsiromašniji dio seoskoga stanovništva dati 
privući u komunističku stranku. 


b) Seoski poluproletarijat. — U taj se računaju seljaci, 
koji obrađuju parcelarna gospodarstva, t. j. žive na posjedima, koji ih 
ne mogu prehraniti, već se moraju uputiti na rad u grad, veleposjedniku 
ili velikom seljaku. I tu »klasu« treba bezuvjetno pridobiti za komunis- 
tičku stranku. Ali nažalost, — kažu komunisti, — seoski poluproletarijat 
nalazi se u velikoj većini u taboru protivnika komunističke stranke. Ta 
Činjenica je sama po sebi alarmantna. Uzrok joj je u prvom redu 


5) Isp. Vilko Rieger: O pojmu socijalnih klasa i klesnom mitosu, u »Hr- 
satkoj Reviji«, Zagreb 1937. 

4) Smolikowski, J.: Die Role des Landproletariats in der Revolution 
str. 98.—110. 

«u velikoj zaostalosti seljačkoga proletarijata«, u rascjepkanosti u male 
grupe, koje nisu međusobno povezane, velika »ovisnost o izrabljivaču«, 
nedostatak organizacijske snage i svijesti, nedovoljno pobijanje socijalno- 
demokratskih shvaćanja, koja podcijenjuju diferenciranja na selu i igno- 
riraju postojeću bijedu seoskog proletarijata i poluproletarijata. Zato 
treba pojačati aktivnost stranke među »radnim seljacima« u cilju, da se 
popularizira komunistički agrarni program. Osim toga treba ukloniti 
veliki nedostatak »klasne svijesti«, što sve nameće dužnost komunistič- 
kim strankama, da izrade naročit i opširan program akcije među poljo- 
djelskim radnicima, da se stvaraju samostalne organizacije poljodjelskih 
radnika, koje će osigurati hegemoniju proletarijata u »radničko-seljačkoj« 
revoluciji »Radno seljaštvo«, t. j. proletarijat i poluproletarijat, mora biti 
najjači oslonac Komunističke stranke. Njemu niti ne preostaje ništa 
drugo, jer »radne mase sela mogu naći spas samo u savezu s komu- 
nističkim proletarijatom« (Agrarne teze). Ali »ipak ne može prole- 
tersko vodstvo (t. j. hegemonija, op. p.) revolucionarnog pokreta na selu 
biti osigurano bez unašanja klasne borbe u selo« (Smolikovski str. 99). 
“c) Mali seljaci su oni, koji ne zaposluju tuđu radnu snagu, 
nego oskudno pokrivaju svoje potrebe na svojem gospodarstvu, zajedno 
sa svojom obitelju. Budući da oskudno žive, njih će,— po mišljenju ko- 
munista, — biti lako predobiti za komunističku stranku, samo ako im 
se obeća »odmah i potpuno«: oslobođenje od plaćanja zakupnine, 
zemlja veleposjednika bez odštete, iskorišćavanje inventara, šuma i paš- 
njaka veleposjednika, oslobođenje od svih hipoteka i svih poreza i t. d. 
(Kolarow., str. 18.). Obećati nešto zbilja nije teško, pogotovo, kad se 
već unaprijed zna, da je to nemoguće izvršiti, 
d) Srednji seljaci, su oni »mali gospodari, koji kao vlasnici 
ili zakupci raspolažu malim zemljištma, ali ipak takvim, koji u kapita- 
lizmu ne samo dopuštaju obitelji i gospodarstvu oskudno izdržavanje, 
nego također daju mogućnosti, da prime izvjestan suvišak ,koji je bar u 
povoljnim godinama kadar pretvoriti se u kapital, i koji prilično često. .. 
prelaze na to, da unajmljuju tuđu radnu snagu« (Agrarne teze). 
* Prema tom srednjem »sloju« postavlja Kominterna, ukoliko se radi 
o zemljama sa razvijenim kapitalističkim sistemom, zadaću, da ih se «n e- 
utralizira«, t. j. mora ih se dovesti do toga, da ne daju nikakovu 
pomoć »buržoaziji« za borbu protiv komunističke stranke. Kolarow 
pokušava uvjeriti, da »srednji seljak ne gubi ništa u proleterskoj revo- 
luciji, naprotiv da mu pobjedonosni proletarijat pribavlja neposredno 
poboljšanje njegova položaja time, što ukida plaćanje zakupnine, hipo- 
tekarnih i drugih dugova kapitalistima, pomaže mu pribavljanjem stro- 
jeva, elektrifikacijom i t. d.«. (Str. 18.). Na toj bazi, misli Kolarow, nije 

taj »sloj« teško neutralizirati u naprednim kapitalističkim zemljama. U 
zemljama pak sa znatnim polufeudalnim ostacima to je još lakše, pa se 
tu srednji sloj pače mora pridobiti za komunističku stranku, pogotovo 
ako se uzme u obzir, da uslijed krize ti slojevi »sve više osiromašuju«. 

Upravo ti seljaci su tvrdi orah za komunističke agitatore, jer je u 
njihovim dušama duboko ukorijenjena »vlasnička ideologija«, koja one- 
mogućuje napredak komunizmu. »Zato ne može u većini kapitalističkih 
zemalja biti govora o tome, da proleterska vlast neposredno potpuno od- 
strani privatno vlasništvo. Naprotiv ukida za srednje seljaka, isto tako 
kao i za male seljake i seoske siromahe sve obveze, koje proizlaze iz 
prava vlasništva, i ne samo da im osigurava njihova zemljišta, nego ih 
još obično povećava za čitavu zakupljenu površinu, time što ukida zakup- 
ninu« (Kolarow str. 19.). Dakako, da je to samo taktička mjera, koja samo 
časovito »povećava« posjede srednjih seljaka i to tako dugo, »dok nije 
osigurana sovjetska revolucija« (Kolarow, str. 19.), jer 
inače ne bi imala smisla sva ta »borba bez poštede protiv veleposjednika, 
velikih seljaka i buržoazije« (str. 19.). 

Već jesam Marx preporučio, da se »... na vladi donesu uredbe, 
u kojima seljak vidi neposredno poboljšanje svoga položaja, koje ga 
dakle predobivaju za revoluciju, ali takve uredbe, koje olakšavaju u klici 
prelaz iz privatnoga vlasništva zemlje u kolektivno vlasništvo, tako da 
seljak dođe k tome sam od sebe). A i Lenjin') je uvijek prepo- 
ručao, da se ima oprezno prebroditi naklonost seljaka vlasništvu: »Pro- 
leterska državna vlast ne smije ni u kojem slučaju u većini kapitalistič- 
kih država ukinuti odmah sve privatno vlasništvo. U svakom slučaju 
ona jamči malom i srednjem seljaštvu, da će njihovi posjedi biti ne samo 
uzdržani, nego također i povećani za čitavu dotad zakupljenu površinu 
(ukinućem zakupnine)«. A isto to predviđa i program Kominterne: »Pot- 
puno ukidanje privatnoga vlasništva zemlje i nacionalizacija čitavoga 
zemljišta ne može se u razvijenim kapitalističkim zemljama provesti jed- 
nim udarcem, jer je tu načelo privatnoga vlasništva uhvatilo dubok ko- 
rijen u širokim slojevima seljaštva. U tim zemljama može nacionalizacija 
cjelokupnoga zemljišta biti provedena tek postepeno kroz čitav niz pre- 
laznih mjera«). 

e) Veleseljaci, ili veliki seljaci, su »kapitalistički poduzetnici 
u poljodjelstvu«. On zaposluju najamne radnike i najodlučniji su protiv- 
nici revolucije. O njima se Lenjin ovako izrazio: »Veleseljaci su naj- 
strašniji, najsuroviji, najđivljiji izrabljivači, koji su u povijesti drugih 

% Lenin, Vi: Simtliche Werke, Bd XXV., str. 333., Moskau 1928. 


5) Marx, Karl: Konspekt des Buches Bakunins, Moskau :1928., str. 54. 
7) Isp. Protokol des VI. Kongresses der K. I,, Moskau 1928., sv. IV. str. TI. 

zemalja uspostavili više nego jedamput moć veleposjednika, €4/+y%, sv 
pova, kapitalista«*). To su oni, koji »vladaju u velekapita:.2*./x.12 4/74 
vam i koji sjede u općinskim upravama, pa tako drže u gy;.58 FK 
konce gospodarskoga, ideološkog i političkog zarobljivanja preteže 12094 
većine sela« (Kolarow, str. 20.). To su nosioci »fašističkoga terorssr i st 
sljednja izrabljivačka klasa«(?), kojoj treba oduzeti vlasnižtvo i £:,.4- 
titi je kao izrazito kontrarevolucionarnu i protivnu komunizmu. 

f) Za veleposjednike je jasno, da se apsolutno otklanjaju, jer 
su po ideologiji agrarnog marksizma barem takovi »izrabljivači« kao ve- 
liki seljaci. 

Kako smo već na drugom mjestu izložili"), klasni mitos, t. j. 
naziranje, koje vidi u društvenoj »klasi« najvišu vrednotu čovječanstva, 
temelji se na materijalističkom gledanju na svijet. Međutim činjenica je, 
da postoje drugi ideali, mnogo vrijedniji, nego što je klasni materija- 
listički egoizam. »Klasne« borbe doduše postoje, ali postoji i solidarnost 
»klasa«, koja ima sigurno više pozitivnih oznaka nego »klasne« borbe. 
Zato se ne predstavlja kao ideal sve jača »klasna« borba, kao što je to 
slučaj kod marksista, nego postignuće izvjesne harmonije i izbalansira- 
nog stanja, u kojem svaka socijalna grupa nalazi svoje pravo mjesto, 


5. Diktatura proletarijata. 


Agrarni program sovjetske revolucije vrlo je jednostavan i u cije- 
losti podređen konačnom cilju. Taj je »svjetski komunizam i besklasno 
društvo«. Da se taj konačni cilj postigne, najnužnija je predpostavka 
sticanje vlasti, jer se tek pomoću vlasti i sile mogu provesti 
nužni gospodarski zahvati, koji su »podgradnja« novom »socijalističkom 
čovjeku«. »Država u prelaznoj periodi iz kapitalizma u komunizam ne 
može biti drugo, nego revolucionarna diktatura proletarijata, 
koja je osnovana na savezu radnika i seljaka, uz ideološku i političku 
hegemoniju radnika« (Kolarovw, str. 21.). Sovjetska država je naj- 
idealnija forma državne vlasti, — kažu marksisti, — jer je u njoj utje- 
lovljena »proleterska demokracija«, koja stoji u najoštrijoj suprotnosti 
s »građanskom demokracijom«, jer ta predstavlja samo »zakukuljeni ob- 
lik građanske diktature« (str. 21.—22.). Ta »sovjetska demokracija je 
najviša forma demokracije, ona je proleterska demokracija, demokracija 
radnika, seljaka i svih radnih masa, demokracija protiv izrabljivača« 
(Kolarow, str. 22.). Naprotiv je »fašistička diktatura otvorena teroris- 
tička diktatura financijskog kapitala, njegovih najreakcionarnijih ele- 

% Lenin, c. op. v. XXIII, str. 260. 


%) Isp. Vilko Rieger: O pojmu socijalne klase i klasnom mitosu, u »Hr- 
vatskoj reviji«, Zagreb 1937. 

menata«, koja je »izrasla iz tijela građanske demokracije« i samo jedna 
od vrsta »metoda građanske diktature« (str, 22.). Dakle komunistička 
. diktatura zove se »demokracija« i to »najviša forma demo- 
kracije«, dok je fašistička diktatura »čista reakcija«! A kakova je to so- 
vjetska demokracija, najbolje pokazuje sam Kolarow, koji kaže, da je u 
toj demokraciji »vlada oduzela politička prava veleseljacima i njihovim 
agentima popovima i žandarima i ne dopušta da uđu u sovjete; ona će 
bezobzirno ugušiti svaki pokušaj otpora protiv sovjetske vlasti i sabo- 
taže svojih naredaba sa strane veleseljaka i time potpuno odstraniti u 
selu diktaturu buržoazije« (Kolarow, str. 22.). | 
Iz tih riječi vidi se i karakter »proleterske demokracije«, koja će 
bezobzirno uništiti svaku »sabotažu«, svaki otpor i bez sumnje 
izraz »proleterska demokracija« samo sinonim za diktaturu komu- 
nističke stranke. 
> Komunistička je doktrina u agrarnom pitanju u cijelosti eta- 
tistička, jer predaje, nakon učvršćenja vlasti, svu zemlju u »vlasništvo 
proleterske države« (Kolarow, str. 23.), i to bez odštete, dok so- 
cijalisti govore o nekoj »pravednoj odšteti«, što je, — po mišljenju ag- 
rarnih ideologa Kominterne, — »izdaja socijalizma«. Poslije pobjede 
revolucije, likvidiraju se nemilosrdno i odmah  »veleposjednici kao 
klasa (?)«, dok se ne postavlja kao neposredni cilj oduzimanje vlasni- 
štva velikih seljaka, jer nigdje, pa ni u najnaprednijim zemljama ne po- 
stoje odmah nakon preuzeća vlasti »nužni materijalni i tehnički predu- 
vjeti za socijalizaciju« (str. 24.). Velikim seljacima (»kulacima«) pušta se, 
da još neko vrijeme žive na svom gospodarstvu ,dok se ne ostvari »od- 
ređeni stupanj socijalističke izgradnje«, odnosno, dok se ne stvore mo- 
gućnosti »kompaktne kolektivizacije« (Stalin). Kolaro w kaže, da ova 
»Stalinova nauka o likvidiranju kulaka kao klase na temelju kompakte- 
nog kolektiviziranja znači izvanredno obogaćenje marš Ela maš 
(str, 24.). Bu 
Nacionalizacija zemljišta predstavlja sama po sebi, — u tome se 
slažu Marx i Lenjin, — »građanski zahtjev«, koji služi kao faktor »učvrš- 
ćenja građanske vlasti«. Zato se uprogramu Kominterne ne govori o na- 
cionalizaciji, nego o »proleterskoj nacionalizaciji«, odnosno »komunis- 
tičkoj nacionalizaciji«, čime se unosi u pojam nacionalizacije »klasni« 
momenat. Jedino »proleterska nacionalizacija« je u interesu »proleter- 
ske revolucije i socijalizma«; ona pridonosi »pobjedi proleterske revo- 
lucije i učvršćenju proleterske diktature« (Kolarow, str. 25.). 
Komunisti otvoreno i javno priznaju da su za najoštriju dikta- 
turu; — što je oni nazivaju »demokracija«, to ne mijenja ništa na 
stvari. 

6. Odnos prema seljacima u revoluciji. 


U »proleterskoj nacionalizaciji«,y odmah nakon pobjede revolucije, 
dobiva jedan dio zemlje seoski proletarijat, da bi se učvrstila sovjetska 
vlast, dok se preostatak upotrebljava za stvaranje sovhoza, kojima je 
glavna zadaća, da opskrbljuju gradove poljodjelskim proizvodima. Samo 
se tako mogu »seljaci« predobiti za revoluciju, ako im se dade nešto 
zemlje, — drže komunisti. No zemlja se ne će svuda jednako dijeliti; po- 
stoji razlika između kapitalističkih zemalja sa »razvijenim« i »zaosta“ 
lim« kapitalizmom, U prvim se najveći dio zemlje upotrebljava za osni- 
vanje sovhoza, dok se u drugim veći dio zemlje dijeli među seljake, — 
da bi se »osigurala revolucija«. 

Socijalističke stranke, koje zastupaju doktrinarni agrarni marksi- 
zam,!?) otklanjaju u svojoj doktrini svaku podjelu zemlje među seljake, 
te je smatraju  reakcionarnom i protusocijalističkom, jer je, prema 
Kautskome, — nužan »mehanički slom kapitalističkog sistema na 
temelju kapitalizmu imanentnih zakona koncentracije vlasništva i cen- 
tralizacije proizvodnje«. Ukoliko je dakle Kautsky protivan podjeli 
veleposjeda, utoliko je dosljedni marksista, jer je nelogično zastupati 
marksističku teoriju koncentracije i istovremeno zalagati se za bilo koji 
oblik dekoncentracije vlasništva. Kolarow ne može navesti ništa, 
što bi opravdalo ovu kontradikciju između komunističke teorije o podjeli 
zemljišta i teorije koncentracije, — osim naravno čisto praktičnih raz- 
loga (»osiguranje revolucije«!). | .. 

> Prema karakteru socijalnih odnosa u nekoj zemlji, ravna se i komu- 
nistička taktika, dok se često pokušava promijenjenu taktiku i teoretski 
opravdati. »Strateško gledište« komunističke stranke u zemljama s jako 
razvijenim kapitalističkim sistemom, sastoji u nastojanju, da se postigne 
»savez« sa seoskim proletarijatom, poluproletarijatom i malim selja- 
cima, a da se neutralizira srednjeg seljaka i pobija velike se+ 
ljake i veleposjednike. Iza »pobjede komunističke revolucije« mijenja se 
odnos snaga, komunistička stranka nastoji sklopiti »sporazum sa sred- 
njim seljacima« i ide za definitivnim uništenjem velikih seljaka. | 

U zemljama sa slabije razvijenim kapitalizmom odnos je drukčiji 
i1 mnogo zamršeniji. »Tu se ne može urediti odmah proleterska dikta- 
tura, već se mora proći kroz izvjestan razvoj, u kojem se »građanska« 
demokracija pretvara u proletersku diktaturu. U prvoj etapi revo- 
lucije može komunistička stranka ići sa čitavim seljaštvom. U toku 
revolucije prelazi se tada od »demokratske diktature« (kvadratura kru- 
ga!) radnika i seljaka u socijalističku diktaturu proletarijata, Ali tamo, 


19) Isp. Vilko Rieger, Agrarni marksizam, »Hrv. Smotra«, 1937. 

gdje se revolucija neposredno razvila kao proleterska, tamo  predpo- 
stavlja vodstvo širokog agrarno-seljačkog pokreta po proletarijatu. To 
znači, u prvom stadiju revolucije može proletarijat ići sa čitavim se- 
ljaštvom i tek kasnije će navijestiti borbu velikim seljacima, kod čega 
se oslanja na seoske siromahe i uzdržava savez na srednjim seljacima«. 
Tako Kolarow (str. 14.), dok Lenjin") ovako označuje odnose u 
revoluciji: »I tada je došlo sve onako, kako smo rekli. Tok revolucjie 
potvrdio je ispravnost naše argumentacije. Najprije se ide sa »čitavim« 
seljaštvom protiv monarhije, protiv veleposjednika, protiv ostataka sred- 
njega vijeka (i u koliko je ostala revolucija građanska, protiv građanske 
demokracije). Tada, zajedno sa siromašnim seljacima, s poluproletarija- 
tom, sa svima izrabljivanima, protiv kapitalizma, uključivši bogate u 
selu, kulake, špekulante, — i po tom je revolucija postala socijalistička«. 
Teoretičari i taktičari agrarnoga komunizma umuju dakle ovako: 
Seljaci su »fanatici privatnoga vlasništva«, pa im se ne smije oduzeti 
zemlja u prvim danima revolucije, jer bi to moglo biti opasno i štetno, 
t. j. moglo bi ugroziti revoluciju. U toj fazi treba ih što više nadijeliti 
zemljom, da budu zadovoljeni, da sudjeluju u revoluciji i pristanu uz 
sovjetsku vlast. Ali kasnije, kada je sovjetska vlast učvršćena, onda 
im je vrlo lako oduzeti zemlju, jer iza dekreta o konfiskaciji prijete 
puške, bajunete i strojne puške, protiv kojih je golorukim seljacima 
borba uzaludna. Taj način rada zove se »strategija komunističke stran- 
ke« i u tom smislu pokazao se Lenjin velikim strategom, — tvrdi 
Kolarow, — jer je na taj način pridobio seljaštvo za revoluciju. Kada 
se revolucija »osigurala« započeo je ofenzivu protiv slobodnoga seljaš- 
tva. Ipak je ovakovo, moralno defektno postupanje, prisililo Lenjina 
da se zapita: »Je li to... nedopustivo? Nije li to pustolovno podupira- 
nje malog gospodarstva u kapitalizmu? Nije li to novo stvaranje malih 
gospodarstva prazno ludilo? Nije li to demagoško hvatanje seljaka«? — 
I on odgovara: »Tako su mislili bez sumnje mnogi drugovi. Ali bili su 
u zabludi. Novo stvaranje malih gospodarstava moguće je i u kapita- 
Jizmu, ako postoji povijesna zadaća u borbi protiv predkapitalističkog 
reda«.!?) | 

Ali kako to, da su komunisti za razdiobu veleposjeda, kad ovi, po 
njihovom tvrđenju donose veći čisti i brutto-prinos(?). Na to pita- 
nje odgovara Kolarow ovako: »Padanje produktiviteta, koje je nužno(?) 
nastupa prigodom diobe veleposjeda ne smije služiti kao argumenat pro- 


1) Lenjin, Vi. I.: Die prolet. Revolution und der Renegat Kautsksy, Mos- 


kau 1831., str. 82. 
12) Lenjin, VI. U.: Ausgewihlte Werke, Moskau 1928., sv. III., str. 223. 

tiv razdiobe, jer je nužni uvjet razdiobe da se osigura pobjeda revolu- 
cije. Pobjedarevolucije, — to jenajvišizakon«. (str. 27.). 
A onda, kada je pobjeda revolucije osigurana, bez obzira na interese 
seljaštva dolazi na red ostvarenje »proleterske nacionalizacije«: »Nacio- 
nalizacija zemljišta sačinjava u proleterskoj revoluciji preduvjet socija- 
lističkom preobražaju poljodjelstva. Oni, koji načelno otklanjaju nacio- 
. nalizaciju tla, ne mogu se smatrati proleterskim gocijalistima. Ali 4 u 
ovom slučaju pitanje osiguranja revolucije jenajveći 
zakon. U većini zemalja, gdje je radi povijesnih tradicija uhvatilo ko- 
rijena maloseljačko i srednjeseljačko načelo privatnoga vlasništva, ne 
može biti govora o tome, da se hitno i podpuno odstrani privatno vlas- 
ništvo. U takovim zemljama ne može biti u prvom stadiju revolucije 
provedena nacionalizacija cjelokupnoga zemljišta i dosljedno tome, zem- 
ljišta malih i srednjih seljačkih gospodarstava, dekretom sovjetske vla- 
de. Takova mjera odbila bi radne seljake od revolucije i razbila savez 
radnika i seljaka. Radi toga odgađa program Kominterne, koji pro- 
glašuje nacionalizaciju cjelokupnoga tla preduvjetom socijalizma, njezi- 
no provađanje za kasniju etapu revolucije, i to istom nakon niza pre- 
Jaznih stepenica, koje pod vodstvo proletarijata prelaze svi radni seljaci 
osvjedočeni o njihovoj svrsishodnosti. Mjera pak, koja čini predstupan)j 
nacionalizacije, jest zabrana kupnje i prodaje tla, da se ono zadrži u ru- 
kama seljaka i da se spriječi njegov prelaz u ruke kapitalista, Apekula- 
nata zemljom i t. d.« (Program Kominterne, str. 69., Kolarow, str, 27. - 
28.). 

Prema tome, po komunističkom učenju, razdioba veleposjeda nije 
antisocijalistička mjera, ali samo u slučaju, ako ge radi isključivo o 
»interesu proleterske revolucije«, da bi se stranci omogućilo, da u svojim 
rukama drži vlast. A do »socijalizma« se dolazi preko dekoncentracija 
poljodjelske proizvodnje, dakle upravo obratno, nego što je to Marx nau- 
čavao. Prelazno vrijeme traje kraće ili dulje, ali konačno se ipak mora 
ostvariti Stalinov ideal, »grandiozan plan kolektivizicije poljodjelstva«, 
koji u posljednjoj liniji omogućuje  »snažne uspjehe socijalizma na 
selu«.'") 

Po komunističkom programu, seljaci su igračka u rukama komu- 
nističke stranke. Njihovo časovito preferiranje je samo »strateški plan«, 
koji u konačnoj liniji dovodi do njihove propasti. 


13) Isp. Vilko Rieger: Selo u Sovjetskoj Rusiji, izd. »Matice Hrvatske«, 
Zagreb, 1937. 

7. Nacionalizacija zemljišta. 


U programu Kominterne ustanovljeno je slijedeće: »Konfiskaciju 
i proletersku nacionalizaciju cjelokupnog veleposjeda u gradu i selu 
(privatnoga, crkvenoga i dr.) i prodaju cjelokupnoga državnog i komu- 
nalnog vlasništva zemlje, uključivši šume, rudno i vodno blago so v- 
jetima, slijedi nacionalizacija cjelokupnoga zemljišta«.'“) 

Konačni cilj komunističkog agrarnog programa je dakle nacio- 
nalizacija cjelokupnoga zemljišta i obrađivanje zemlje 
na veliko u kolektivima. Već je Marx postavio kao ideal »budu- 
ćega društva« ideju nacionalizacije, kad je pisao: »Ja tvrdim naprotiv: 
budućnost će odlučiti, da zemlja može biti samo vlasništvo nacije. Pre- 
dati zemljište asocijacijama poljodjelskih radnika znači izručiti čitavo 
društvo samo jednoj proizvodnoj klasi. Nacionalizacija zemljišta izvršit 
će potpuni preokret u odnosima rada i kapitala i konačno uništiti indu- 
strijalnu i poljodjelsku kapitalističku proizvodnju. Istom će onda nestati 
klasnih razlika i privilegija zajedno sa gospodarskom podlogom, iz koje 
su proizašli. Društvo će postati asocijacija slobodnih proizvođača. Život 
od rada drugih pripadat će sasvim budućnosti. Ne će postojati ni vlade 
ni države, odvojene od društva«.'*) 

Ali švaka »nacionalizacija« nije jednako vrijedna. Kako smo spo- 
menuli, razlikuju agrarni marksisti »proletersku« i »buržujsku« nacio- 
nalizaciju. »Buržujska« je nacionalizacija »posljednja riječ« kapitalistić- 
ke pretvorbe poljodjelstva, jer ona omogućuje industrijalni razvoj, dakle 
»kapitalizam u poljodjelstvu«. »Nacionalizacija tla u kapitalističkom 
društvu ukida apsolutnu rentu,'*) koja se ubirala na zemlji radi privat- 
noga vlasništva i uklanja sve zapreke, na koje nailaze nova ulaganja 
kapitala u poljodjelstvu, ali ne uništava diferencijalnu rentu, nego pre- 
vodi pravo na sticanje surplusprofita kod upotrebe kapitala na boljim 
komadima zemlje iz ruku privatnih vlasnika u ruke građanske drža- 
ve«.'"). Zemljišnu rentu prisvaja tu država, a preko države »kapita- 
listička klasa«. Stvara se maksimalna mogućnost za slobodno kretanje 
kapitala u poljodjelstvu. Poljodjelstvo postaje za kapitaliste isto tako 
»slobodna sfera« za ulaganje kapitala kao i industrija. U poljodjelstvu se 
po istim zakonima kao ,u industriji razvija kapitalizam, socijalne suprot- 
nosti postaju sve veće, klasna borba se sve više pojačava, zakupnici - 
kapitalisti su sve bogatiji, radnici sve siromašniji. I upravo 


14) isp. »Protokoli des VI. Kongresses der K. I.«, &v. IV., tr. 68 . 

i) Marx, Karl: »The property in the soil«, (isp. Gorew, srt. 41.). 

19 Isp. Rieger, Vilko: Marxova teorija zemljišne rente, Zagreb 1937. i 
»Je li zemljišna renta imanentna kap. go&p. sustavu«, »Ekonomist«, Zagreb, 1938. 

zato, jer se u »buržujskoj nacionalizaciji« odnosi razvijaju u tome smjera 
negativno za kapitaliste, oni ne će provoditi tu nacionalizaciju, jer se 
boje za svoje vlasništvo, jer misle, »da će se kod provedbe nacionalizac:e 
tla podići sa strane proletarijata pitanje nacionalizacije svih proizvoć== 
sredstava« (Gorew, str. 43.). 

Ova je umišljena slika poljodjelstva posve fantastična, jer st 
odnosi u poljodjelstvu ne razvijaju na taj način, a »buržujska nacicze- 
lizacija« nije nigdje provedena, pa da bi se po njoj moglo predviđati, keg: 
će se razviti. Zapravo, marksisti i nisu protiv te »buržujske nacionz:.zz- 
cije«, kad ona po njihovom shvaćanju ubrzava tok povijesti i dovodi #n 
propasti kapitalizma. Isto je tako fantastično tvrditi, da se u poli, e: 
stvu između »kapitaliste« i »veleposjednika« stvaraju sve jače veze, je? 
s jedne strane »buržoazija stiče sve više i više vlasništva tla (7j«, a 
s druge »veleposjednici sve više i više sudjeluju u kapitalističkim pe- 
duzećima (?)« (Gorew, str. 43.). Komunisti su u jednu ruku protivnici 
»buržujske nacionalizacije«, ali budući da ona ukida »polufeudalne c/- 
nose« i utire put »bržem razvoju proizvodnih sila«, prihvaćaju ;= 
uz potajnu nadu, da će se »građanska demokratska revolucija pretvor=> 
vremenom u socijalističku, a buržujska nacionalizacija u proleterer. 
Kod svega ostaje najvažnije pitanje za marksiste, »koja je K.:: 
na vlasti« (Gorew, str. 45.). Ako su komunisti na vlasti, nacazc=- 
cija je najpozitivnija mjera, ako su »građanski demokrati«, n&simi- 
Cija je reakcionarna mjera, — iako ima svojih dobrih strani. ze < 
se dopušta »u interesu progresa«. 

»Proleterskom nacionalizacijom« postizavaju se, dra rss. — 
sasvim drukčiji uspjesi. Ona ima »načelno drukčiji karsr:t> s sz 
nalizacija tla u građanskoj demokratskoj revoluciji« [2-— 

U diktaturi komunista, nacionalizacija postaje »soc.22= zm 


Tako na pr. u sovjetskoj Rusiji, gdje je država «mg. = =a 
ljišta, »nacionalizacija tla je u rukama proleterske c:— === 
uvjet za socijalistički preobražaj poljodjelstva i a r> - ===. 
kapitalističkih elemenata u poljodjelstvu«. (str. 44 > ME ja 
lizacija pruža seljacima upravo čudotvorne moze. m — 

vodstvom proletarijata, koji je nacionalizrac ze = - 


vodnje, industriju, transport i kredit, omopuce.: > 
njeseljačkim masama da pregrade svoja mae gr- - >. 
velika gospodarstva socijalističkoga tipa. Ian — < 2 — 
nacionalizacija tla u kapitalizmu« (str. 49 ; 


Takove »perspektive« ne mogu nikar: x __.— O 
uz komunističku ideologiju, jer nuđat »  -— 0- 
gospodarstva i postanu proleteri, najam: =. de si) 


će to oni bez daljnjega učiniti, nije ni najmanje razumno. Nije jasno, 
kako može Kominterna pretpostavljati, da ćeseljacis tim programom 
i prijedlozima biti oduševljeni. Između. dvije ideologije, od kojih mu 
jedna stavlja u izgled povećanje, odnosno jačanje njegova vlasništva, 
posjeda i gospodarstva, a druga uništenje i kolektivizaciju, seljak će 
uvijek birati prvu, jer ona ne samo da odgovara njegovu zvanju, | 
nego i njegovoj naravi. : 

I Staljin obećaje seljacima u sovjetskoj revoluciji »raj na 
zemlji«, kad piše: »Oktobarska revolucija ukinula je vlasništvo zemlje, 
zabranila kupnju i prodaju tla i nacionalizirala zemlju. Što to znači? , 
To znači, da seljak, koji je htio proizvoditi žito, nije više trebao kupiti 
zemlju. Prije je morao godinama štedjeti, da stekne zemlju, zapao je u 
dugove, nalazio se u dužničkome ropstvu, samo da steče zemlju. Izdaci 
za kupnju tla opterećivali su naravno troškove proizvedena žita. Danas 
nije to više seljaku potrebno. Danas može proizvoditi žito, da ne mora 
kupiti zemlju. Je li to olakšanje za seljaka ili nije? Naravno da je olak- 
šanje« (Gorew, str. 50., prema Stalin: Probleme des Leninismus, str. 
216.). 

To je istina utoliko, što seljak zbilja više ne treba ali i ne može 
kupiti zemlju. Ali zar i robovi starog vijeka nisu imali prilike uživati 
u sličnom stanju: mogli su obrađivati zemlju koliko god su htjeli, a 
nijesu je trebali, a niti mogli kupiti. Oni su doduše obrađivali tuđu 
zemlju, ali zar i seljaci u današnjoj Rusiji ne obrađuju tuđu, državnu 
zemlju? Razlika nije u bitnosti nikakova: i jedni i drugi smatrali su se 
sretnim, kada su još mogli nabaviti zemlju, pa makar se pri tome i mo- 
rali zadužiti. 

Na konferenciji agrarnih marksista 1929. izrekao je Stalin slične 
misli: »I upravo zato, jer kod nas ne postoji privatno vlasništvo zemlje, 
nema kod nas također niti ropske ovisnosti seljaka prema zemlji, koja 
postoji u zapadnoj Evropi. Ovo stanje mora nužno olakšati prelaz se- 
ljačkih gospodarstava u kolosjeke kolektivnih gospodarstava« (str. 52.). 


Istina je, da je ukinuta »ropska ovisnost« prema zemlji u komu- 
nizmu, ali je ostala, znatno pojačana, »ropska ovisnost« prema dr- 
žavi. A to je svakako gora ovisnost, slična feudalnoj ovisnosti seljaka 
prema svojim gospodarima u srednjem vijeku, koji su, slično kao 
boljševici danas, ubirali od svojih kmetova različita podavanja u novcu 
ili u naravi. A zar i u sovjetskoj državi ne vlada sličan sustav oporezo- 
vanja kao što je vladao i u doba feudalizma? 


606 


Nm. JE | 


8. Komunizam i seljačke stranke 


Komunističke stranke nastoje svim silama, da revolucioniraju »mase«, 
kako bi se »masovnom akcijom« polučio posljednji cilj, t. j. »socijalističko 
društvo«. Po programu Kominterne, dužnost je svih komunističkih stra- 
naka na svijetu, da populariziraju »tekovine oktobarske revolucije i 
grandiozne uspjehe socijalističkog poljodjelstva i kolektivizacije u So- 
vjetskoj Uniji, koja je već dovela do toga, da je potpuno nestalo siro- 
maštva na selu (?)« (Kolarow, str. 29.). Od naročite je važnosti agitacija 
na selu i zato se mora propagirati mjere sovjetske vlade donesene u 
korist seljaštva, »raskrinkavati malograđansku teoriju o spasu seljaštva 
putem zadrugarstva i t. d.«. 

Na selu se ima osjećati »trajan komunistički utjecaj«. Pod vodstvom 
Kominterne i komunističke stranke ima se voditi borba »protiv svakog 
izrabljivanja«, — dakako opet u interesu svjetske revolucije. U svim 
pokretima, socijalnim, nacionalnim i političkim, mora preuzeti vodstvo 
stranka i njezine ćelije. Naročito su dane mogućnosti za sve te 
pokrete tamo, gdje dolazi do pada cijena agrarnih proizvoda, velikih, 
poreza, gladi, visokih zakupnina, hipoteka, dugova, prisilnih ovrha i 
dr. U kapitalističkim zemljama vodit će komunistička stranka borbu u 
prvom redu protiv kapitalista, veleposjednika i poreza, a u »zaostalim« 
polufeudalnim zemljama borbu za agrarnu reformu, odnosno, — ukoliko 
je ta provedena, — raskrinkavat će njezine zle strane. Tamo gdje je 
razvijena »revolucionarna svijest« vodit će seljaka u aktivnu borbu 
protiv veleposjednika i poticati ih, da veleposjede zauzmu silom i da ih 
sami obrađuju; nadalje da ne plaćaju zakupnine i da se služe velepo- 
sjedničkim pašnjacima, šumama i sl. Tamo, gdje su socijalni odnosi na 
selu bolji, glavna će parola biti borba protiv rata i fašizma, niskih 
cijena i visokih poreza i organiziranje otpora protiv prisilnih utjeravanja 
dugova, a za — kruh, mir i slobodu, Zato će se svagdje, — pod vodstvom 
komunističke stranke, osnivati seljački radnički borbeni odbori, koji će 
upravljati svim akcijama. Tako uglavnom zamišljaju ideolozi Komin- 
terne rad na selima i očekuju, da će donijeti velikih uspjeha. 

Prema čisto seljačkim strankama mora komunistička 
stranka voditi u načelu najžešću borbu, jer su one opasne i mogu 
spriječavati razvoj komunizma na selima. Ipak, zbog svoje komunističke 
»strategije« odstupaju komunisti od toga načela, i kažu: »Agrarni pro- 
gram Kominterne smatra nesvrsishodnim da se sudjeluje u stvaranju 
posebnih seljačkih stranaka, koje uvijek u sebi sakrivaju opasnost da 
će doći u sukob s komunističkom strankom« (Kolarow, str. 38.). Po 
mišljenju komunista, »seljačke stranke su samo po svom izgledu samo- 
stalne seljačke stranke. U stvarnosti vode ih zastupnici tuđih klasa (?) 

(popovi, advokati, veleposjednici). To vrijedi i za t. zv. »zelenu inter- 
nacionalu« (str. 38.). 

Istina je doduše, da su obično na čelu seljačkih sledi uz seljake 
i predstavnici intelektualnih zvanja. Ali zar se i u komunističkoj stranci 
ne nalaze na čelu vrlo često odvjetnici, zubari s bogatom praksom, pa 
čak i bankari, ili njihove žene i djeca? Dakle predstavnici svih staleža 
i »klasa«. Nije dakle važno, tko je na čelu ove ili one stranke, t. j. da 
li je on seljak, radnik ili profesor, već se radi prije svega o tome, kakav 
jeon čovjek, odnosno kakve moralne i intelektualne kvalitete imaju 
ljudi, koji vode stranku, Bolje je, ako na pr. komunističku stranku vodi 
recimo pošteni bankar, nego nepošteni radnik, ili ako seljačku stranku 
vodi pošten i sposoban liječnik, nego nepošten i nesposoban seljak. U 
ljudskom je društvu važno, kakovi su ljudi; da li se za svoje ideje bore 
nesebično i pošteno, ili su samo karijeristi i račundžije, koji nastoje 
iskoristiti političku konjunkturu. 

Kominterna neumorno uvjerava seljaka o njihovoj inferiornosti i 
nesposobnosti, da sami bilo što učine. Kolarow piše: »Budući da 
samostalne seljačke stranke zastupaju ideju samostalne seljačke državne 
vlasti, to moraju komunističke stranke poučiti radne seljake, na 
temelju iskustva svih revolucija, da je seljaštvo bilo uvijek neizbježivo 
razbijeno i prevareno, kad je pokušavalo nastupiti kao samostalna treća 
snaga, bez saveza s proletarijatom i bez njegova vodstva. Iskustva 
t. zv. seljačkih vlada (na pr. vlade Stambolijskoga u Bugarskoj) su isto 
tako pokazala, da se seljaštvo ne može održati na vlasti« (str. 38.). Dru- 
gim riječima: Seljaci su nesposobni da održe vlast. Nesposobni su. iako 
ih ima velika većina, da samostalno vode borbu i da joj budu na čelu. 
Zato treba doći komunistima, odnosno jednoj velikoj manjini, i zamoliti 
ih za vodstvo. Komunisti drže, da su oni »elita«, pa iako ih je malo, 
njihova je snaga u »nužnosti«, da upravo oni vode seljake. 

Ako postoje seljačke političke ili gospodarske organizacije, dužnost 
je komunističkih stranaka, da rade unutar tih organizacija, da 
stvaraju u njima revolucionarnu opoziciju na dnevnim pitanjima, da 
bogatije seljake odvajaju od siromašnijih, da u tim organizacijama stva- 
raju svoje ćelije, a po potrebi, da ih razbijaju i »revolucionarnu opozi- 
Ciju« pridružuju komunističkoj stranci. Rascjepi i intrigiranje 
unutar seljačkih organizacija su »sveta dužnost« komunista na 
selu. | 

Takovi su nalozi Kominterne, koji se točno provode, o čemu se mo- 
žemo uvjeriti, ako znamo rad i strukturu seljačkih organizacija u Hr- 
vatskoj, gdje se u njih pokušavaju uvući KOMuDJEME želeći ih uništiti, 
rascijepati ili oslabiti, | 

9. Fašizam i socijalna demokracija 


Osobito brigu posvećivali su komunisti neko vrijeme pobijanju 
»fašizma« na selu. Pod »fašizmom« razumijevaju komunisti sve one 
pokrete, koji su protukomunistički orijentirani, pa makar bili i najde- 
mokratskiji, a pod »fašistima« sve protivnike komunista i njihovih me- > 
toda. Da bi se seljaštvu omrazili »fašistički režimi«, trebalo ih se selja- 
cima opisivati u najcrnijem svijetlu, kao što to čini na pr. u već spome- 
nutoj knjizi o agrarnom problemu E. Hoernle, kada piše:') »U svim 
zemljama, u kojima vlada otvorena ili zakukuljena fašistička diktatura, 
obilježeno je stanje na selu s dva glavna momenta: s jedne strane pro- 
vode fašističke državne vlasti te fašistički oružani savezi i komesarijatske 
općinske uprave najbrutalniji teror protiv proleterskog, polupro- 
leterskog i maloseljačkog dijela seoskog stanovništva. Ono je privezano 
uz zemlju, opljačkano za slobodu sastajanja, udruživanja i štrajkanja i 
poniženo prisilnim radom (?), porezima, zakupninama i kamatima u bar- 
barsko stanje, koje nije čovjeka dostojno; s druge strane postavlja jun- 
kerska i veleseljačka manjina samo zahtjeve, dok samo ona prima 
pravo, da se smatra seljaštvom, dok samo ona uživa one ogromne 
državne subvencije, premije, carine, zabrane uvoza kao i prednosti pri- 
silnoga konzuma domaćih poljodjelskih proizvoda, pomoću kojih fašizam 
tobože podpomaže »nacionalno gospodarstvo« u borbi protiv SPO: 
ske krize i konkurencije inzemstva« (str. 57.). 

Tako počinje Hoernle opisivati »fašizam« na selu i »fašističke« 
mjere, za koje kaže, da se ne provode samo u Italiji, Njemačkoj, Austriji 
i Poljskoj, nego i u Francuskoj, USA, Engleskoj, Čehoslovačkoj, Švaj- 
carskoj, Holandiji, Danskoj i dr. (str. 59.). Dakle sve i svuda faši- 
zam, čak i u najdemokratskijim zemljama, kao što je to USA! 

Kao »fašističke« agrarne mjere smatra Hoernle među ostalim: mora- 
torij i razduženje seljaka, (to su naime samo »maske za podupiranje 
ekonomske i političke moći financijskog kapitala«), reguliranje 
tržišta (to je »stabiliziranje cijena u interesu veleagraraca i kapita- 
lista«), standardiziranje proizvoda, unutrašnju kolonizaciju i sl. (str.57.). 
Po opisivanju Hoernle-a, »fašistička agrarna politika« nemilice izrab- 
ljuje seljaka, stvara velika područja gdje se gladuje (?) i pod maskom 
autarhije sprema novi svjetski rat. Ona je »uvijek i uvijek sve u jačoj 
mjeri imperijalistička ratna politika, a prije svega politika ratne 
intervencije protiv SSSR« (str. 57.). Bijeda, izrabljivanje, 
progoni, diktature, teror, — to se po komunističkom shvaćanju zove 


18) Hoernle E.: Das Agrarprogramm und die Agrarpolitik de» Feschismus 
(u spom. zbirci str. 57.—TT.). 

»fašizam na selu«. Ako je tome tako, onda je upravo komunizam — 
fašizam! 

Osim borbe protiv seljačkih stranaka i »fašizma« nameće se komu- 
nistima borba protiv socijalne demokracije. U svom razma- 
tranju pokušava O. Fischer) dokazati, da stajalište socijalne demo- 
kracije o agrarnom pitanju nije bilo čvrsto, stalno i određeno nego da se 
mijenjalo prema tome, kako su to tražili stranački interesi (sic!). Obara 
se oštro na Eduarda Davida, koji je na temelju statističkih podataka 
prvi ustvrdio, da su mala gospodarstva u poljodjelstvu sposobna da 
proizvode barem uz iste uvjete, kao i velika gospodarstva. David je na- 
glasio svu važnost organskoga u poljodjeljskoj proizvodnji i to organsko 
suprotstavio mehaničkom. Zatim je pokazao, da »zakon« o manje nego 
proporcionalnom prinosu ne dopušta u poljodjeljstvu primjenu suvremene 
tehnike i strojeva u tolikoj mjeri, kao što je to slučaj u industriji. 

Davidovom shvaćanju suprotstavio se Kautsky svojom orto- 
doksnošću, ali po mišljenju Fischera, ni on se sam u toj borbi »nije 
nalazio na tlu marksizma i dijalektičkog promatranja povijesti«, jer ni- 
je imao pred očima onaj put, koji vodi od kapitalizma socijalizmu, nego 
samo konačni cilj: socijalizam, pa je tako previdio mnoge činje- 
nice u » razvoju klasne borbe na selu pod hegemonijom gradskog prole- 
tarijata« (str, 112). Ne videći »marksistički jasno«, Kautsky je zahtijevao 
odmah podržavljenje zemlje, hipoteka i t. d., te je miješao pojmove 
kapitalističke i socijalističke države (str. 112.). I što je najzanimljivije, 
agrarni komunista Fischer ne zastupa agrarno-marksističko mišlje- 
nje Kautskoga, nego povlađuje revizionisti Davidu, kad piše: »David se 
mogao probiti protiv Kautskoga doživjeti kasnije triumf njegove kapi- 
tulacije« (str. 112). 

Po Fischeru, teorija o premoći malog seljačkog gospodarstva, 
kako ju je zastupao David, bila je stvorena ne samo zato, da se teo- 
rija dovede u sklad sa statističkim podacima, koji su govorili protivno od 
onoga, što je učila dotadašnja teorija, nego i zato, da se teoretski 
opravdava »urašćivanje seljaka u socijalizam. — »Ali i čisto oportunis- 
tički razlog govorio je za tu teoriju. Uz socijaliste prionuo je odium, da 
hoće seljaka protjerati sa njegova dvora, a neispravan rad socijalno-de- 
mokratske stranke na selu, u vezi s tim geslom, omogućio je buržoaziji, 
.da zatvori socijalistima put u selo i da nahuška selo protiv radničkog 
pokreta. S tim novim oružjem nadala se socijalna demokracija oslobo- 
diti put za osvajanje glasova seoskih posjednika« (str. 112.). S promje- 
nom teorije promjenio se i cilj. Prije je socijalna demokracija bila zato, 


19 Fischer O.: Die Sozialdemokratie und die Bauernfrage (str. 111.—123.).. 

— navodi Fischer, — da se ukine privatno vlasništvo zemlje, da se iz- 
vlaste veleposjedi i stvore velika zadružna gaspodarstva. Kasnije se to 
smatra »utopističkom fantazijom«, jer je veliko gospodarstvo »zakonom 
O premoći malog gospodarstva« i »zakonom o manje nego proporcional- 
nom prinosu tla« i onako osuđeno na propast. Tako Fischer, ali ovo nje- 
govo tumačenje prikazuje socijalističku teoriju iskrivljeno, — jer je so- 
cijalna demokracija uvijek službeno zastupala ideju o premoći velikih 
gospodarstava, a niti revizionista David nije nigdje zastupao tezu, 
da postoji zakon po kojem mala gospodarstva uništavaju velika. 

Socijalno-demokratski prijedlozi za izvlašćenje veleposjeda bez od- 
štete i uređenje proizvodnih zadruga, bili su prije rata samo »anahro- 
nistički, demagoški nakit socijalno-demokratskih = proglasa« (str. 113.). 
Dok su tobože prije rata u socijalnoj demokraciji prevladavale ideje o 
»većem produktivitetu ljudskog rada u malom gospodarstvu«, poslije 
rata prevladava navodno ideja o »većoj produktivnosti zemlje u malom 
gospodarstvu« (str. 114.). Malo gospodarstvo se sada promatra kao ob- 
lik, u kome nema izrabljivanja najamnoga rada i koje može u slučaju 
rata najbolje opskrbiti narodno gospodarstvo živežom i sirovinama. Ka- 
ko se veličina toga malog gospodarstva kreće po socijalno-demokratskoj 
teoriji iznad 5 ha, radi se tu, — prema Fischeru, — o veleseljačkom, t. j. 
»kulačkom« gospodarstvu. Drugim riječima, socijalna demokracija se 
poslije rata zalaže za kulake i kulačko gospodarstvo, pa nije čudo da po- 
štaje sredstvo »imperijalističke politike«. Po novom socijalno demokrat- 
skom agrarnom programu, kojega je, ne znamo gdje, pronašao Fischer, 
država mora voditi brigu, da zemlja dođe u ruke najsposobnijih gospo- 
dara, što će joj samo po sebi osigurati najveći prinos. Ali ta »jednostra- 
na i nezakukuljena imperijalistička politika« »nije mogla zadovoljiti ma- 
se socijalno-demokratskih radnika«, dok je najžešći poraz doživjela u 
socijalno-demokratskom agrarnom programu, po kojem je uzrok teškom 
položaju radnog seoskog naroda (?) u zaostalom poljodjelstvu i zaostat- 
cima liberalističke organizacije tržišta. Položaj se po tome može popra- 
viti samo povećanom proizvodnjom i odstranjenjem izrabljivanja seljaka 
radi neuređenih prilika na tržištu. 

Komunisti nastoje prikazati agrarni program socijalno-demokratske 
stranke kao djelo čisto »građansko-kapitalističke prirode«, Ono, što tra- 
že socijalisti, t. j. državno reguliranje tržišta, povećanje proizvodnje i 
monopolizaciju trgovine poljodjeljskim proizvodima, provode, — po 
Fischeru, — najradikalnije »fašisti«. Zato je socijalno-demokratska ag- 
rarna politika »najmoćniji oslonac fašističke diktature« i znači »potpuni 
bankrot socijalno-demokratske agrarne teorije i politike«. To priznanje, 
veli Fischer, 1 agrarni teoretik rumunjske socijalne demokracije, Radace- 

anu g. 1932. u austrijskom organu stranke »Der Kampf« (u članku »So- 
cijalno-demokratska agrarna politika u seljačkim zemljama«, str. 107.) 
kad piše: 

»Što je socijalna demokracija dosad znala reći seljaku o zemljišnoj 
reformi, o unapredjivanju seljačke privrede, o zadrugama, o porezima 
i gospodarsko političkim ili opće-političkim pitanjima, postalo je posve 
nedostatno, što više ne kazuje ništa. Socijalno-demokratski agrarni pro- 
grami su uopće zaostali, a napose u izrazito agrarnim zemljama, iza si- 
tuacije, koju je stvorila agrarna kriza«, 


Takova kritika samih socijalnih demokrata dovodi komunističke teo- 
retike do fraze o »istovrsnosti fašističke i socijalističke agrarne politike« 
te do tvrdnje, da će »doskora« doći do sloma obiju, kao i do sloma ka- 
pitalizma: »Zajednički sa masama i organizacijama, ujedinjenim u jedin- 
stvenoj proleterskoj fronti, komunističke će stranke tući fašizam i re- 
formizam i osloboditi put proleterskoj revoluciji. ..« (str. 123.) . 


Pokušava se na sve moguće načine sa strane komunističkih agrarnih 
teoretika pobiti oportunizam socijalne demokracije, dok se oportunizam 
komunističke stranke ne vidi, ili ne će da vidi. Što je najzanimljivije, 
program komunista traži, isto kao i program revizionista, razdiobu vele- 
posjeda među seljake, da bi se »osigurala revolucija«. Zbog toga su revi- 
zionisti reakcionarni, dok su komunisti napredni, jer »rade u duhu povi- 
jesnoga razvoja«! Usprkos toga: »Kominterna brani marksističko-leni- 
nistička načela svoga agrarnog programa protiv svih revizionističkih 
pokušaja socijalne demokracije, agrarizma i trockizma, i vodi istovre- 
meno borbu protiv socijalno-demokratskih tradicija u agrarnom i se- 
ljačkom pitanju u svojim vlastitim redovima«. Ona »odlučno otklanja sve 
socijalno-demokratske pokušaje, da se revidira agrarni program revo- 
lucionarnoga marksizma«. Vodi borbu protiv II. Internacionale, koja 
»stupa putem revizije Marxove teorije o neizbježivosti ruiniranja i po- 
tiskivanja malog seljačkog gospodarstva od velikoga gospodarstva. .. i 
suprotstavlja revolucionarnom marksizmu građansku, kontrarevolucio- 
narnu teoriju o vječnim, »naravnim« zakonima razvoja poljodjelstva i o 
»stabilitetu« malog seljačkog gospodarstva« (str. 9.). 


U odnosu prema seljačkim strankama, »fašizmu« i socijalnoj demo- 
kraciji, zauzima dakle Kominterna načelno jednako oštar neprijateljski 
stav, iako u praksi, zbog nekih bliskih ciljeva nastoji sklopiti saveze 
upravo s onima, koje najžešće napada. Borba za seljačke duše vodi se 
velikom žestinom i uza sve napore komunista, oni na selu nemaju us- 
pjeha, — jer su njihove teorije seljačkom svijetu tuđe i neprijateljske. 

10. Zaključak. 


Iz dosadašnjega razmatranja možemo zaključiti, da je agrarna ideo- 
logija Komunističke Internacionale obilježena slijedećim bitnim značaj- 
kama: 


a) Načelohegemonije i diktature nad seljaštvom 
je prvo i najvažnije načelo agrarnog komunizma. Seljaštvo je po tom 
nesposobno, da samo sebe vodi ili da sobom upravlja, — zato se mora 
pokoravati nalozima komunističkih vođa ,koji na temelju nekih svojih 
»boljih spoznaja« žele vršiti diktaturu nad seljaštvom. 


b) Načelo klasne borbe propagira se također od strane ko- 
munističke stranke. Klasna borba ima se unijeti u selo, koje se mora ras- 
cijepati i podvrgnuti interesima komunizma. 

c) U slučaju revolucije, prema seljacima se ima vrlo oprezno po- 
stupati. Izrađen je čitav strateški plan, kako da se seljacima najprije 
podijeli zemlja, kako bi se »osigurala revolucija« i da im se pos- 
lije, kad je komunistička vlast već osigurana, — zemlja opet oduzme, 
a oni stjeraju u kolektive. 


d)»Osiguranjerevolucijenajveći je zakon«, — pre- 
ma kojem se ima udesiti čitava agrarna politika komunista. 


e) Zemlja se ima nacionalizirati. Nacionalizacija zemlje je 
samo onda pozitivna, kada se pojavljuje kao »komunistička nacionaliza- 
cija«, t. j., kad je sva vlast u rukama komunista i kad oni provode nacio- 
nalizaciju. 

f) Seljačke stranke su neprijatelj komunizma. Zato ih treba 
pobijati, — ali, ako je potrebno, treba se uvlačiti u njih, cijepati ih, pra- 
viti opoziciju u njima i razbijati ih. 

g) Sve agrarne mjere, koje znače podizanje seljaštva i koje mu omo- 
gućuju poboljšanje njegova položaja, sve su to — »fašističke ag- 
rarne mjere«. 


h) Socijalna demokracija provodi također »fašističku ag- 
rarnu politiku«, zato se i nju treba pobijati svim sredstvima. 


Ovi izvodi komunističkih agrarnih teoretika ne trebaju mnogo ko- 
mentara, jer je bez daljnjega jasno, da njihova »agrarna teorija« predsta- 
vlja samo politički program, i to vrlo. primitivan politički 
program, izgrađen na zastarjelim marksističkim dogmama, a ne na 
potrebama suvremenoga života. 


Dr. Vilko Rieger 

BOKA KOTORSKA U NAJNOVIJE DOBA“ 
(1918.—1940.) 


Cijela je Hrvatska proživljavala najtežu i najkrvaviju epohu svog 
dugog historijskog života. Boku je Kotorsku zadesila sudbina ostale 
Hrvatske u još intenzivnoj oštrini, u još višem stupnju. Potpuno do- 
slovno: nigdje hrvatski čovjek nije ponio na svojim ramenima ono što su 
pretrpili bokeljski Hrvati. Nigdje gubitci i žrtve nisu bile veće i bolnije 
od onih u Boki, premda vrlo dobro znamo da se ni u ostaloj Hrvatskoj 
veća stradanja nisu mogla ni zamisliti. 

Boka Kotorska kao i Dubrovnik, područje republike sv. Vlaha, bili 
su još duboko u novi vijek, sve do 19. stoljeća, naši najbogatiji krajevi. 
Bogatstvo i materijalna kultura bili su osnovi na kojima se temeljilo 
kulturno stvaranje prvoga reda u ova dva malena i dragocjena naša po- 
dručja. I Boka Kotorska je duhovno stvarala sa svim manifestacijama i 
karakteristikama hrvatskog kulturnog djelovanja Dubrovnika i ostale 
Dalmacije. Pečati hrvatstva bokeljske kulturne prošlosti su neizbrisivi. 
— Čitav niz političkih i ekonomskih uzroka djelovao je na Dubrovnik i 
Boku, te ih postepeno dovodio do potpunog zamiranja, 

Otkriće Amerike (1482.) i strahoviti potres (1667.) obično se uzimaju 
kao temeljni udarci dubrovačkom bogatstvu, trgovini i samostalnosti i na 
njih se komotno svodi ono zamiranje i propadanje koje je nastupilo me- 
đutim mnogo kasnije. Zato mislimo da nije opravdano takovo shvaćanje. 
I nakon otkrića Amerike, kada je stvarno počelo opadati značenje sredo- 
zemnih i jadranskih trgovačkih republika, i Dubrovnik i Boka doživlja- 
vaju neprekidni i sve jači svoj procvat. I nakon potresa, vrlo teškog i 
razornog, koji nam je izmijenio lice sredovječnog Dubrovnika i osobito 
oštetio staru kotorsku katedralu, i Dubrovnik i Boka se razvijaju sve 
većim sjajem. Što više, po Viktoru Živiću, sredinom osamnaestog (18.) 
stoljeća postaje Dubrovačka republika ozbiljan takmac velesilama Za- 
pada i njihovoj trgovini, specijalno francuskom kraljevstvu. Ona preu- 
zima trgovinu sa obalama Levanta, zapuštenu u englesko-francuskim 
ratovima i uspijeva paralizirati francusko nastojanje da joj otme ta trgo- 
vačka područja. I u Boki je novi vijek vrijeme velikih gradnja. Nakon 
oslobođenja Risna (1684.) i Hercegnovog (1687.) Perast se razvija u jaku 
trgovačku silu. Oslobođena mu je pozadina i trgovina u rukama spretnih 
Peraštana silazi na nedaleki Risan. Dok je francuski prevrat bio nepo- 
sredni uzrok ekonomske propasti Boke, dotle su već mrtvi Dubrovnik 


* Ovim člankom zaključujemo niz rasprava o Boki Kotorskoj (vidi 
»Hrvatsku Smotru« br. 1, 4, 5 iz god. 1940). 

Napoleonove vojske i formalno sahranile. Novi ekonomski sistem gospo- 
darskog liberalizma i pojava parobrodarstva, koje je preko noći potisnulo 
bijele jedrilice jesu dvije činjenice kojima se nisu znali prilagoditi bo- 
gati i pomalo već degenerirani bokeljski kapetani, brodovlasnici i ple- 
mići. To je bio tihi početak svršetka. Don Kerubin Šegvić 
pišući jednom i o Boki (1909.) veli: »Nestalo je pomorstva, pomorska je 
trgovina sa lađama na jedra utučena od naših skrbnika. Kad je Austrija 
ušla u Boku Kotorsku, Boka je imala preko tri stotine velikih trgovač- 
kih brodova, a bezbroj omanjih trabakula, bracera, gajeta itd. Danas 
nema nijednog velikog trgovačkog broda. Narod, da na onim liticama 
ne pomre od gladi, razbježao se po svijetu, kuće se otkrivaju 
da budu oproštene od poreza. U rijetkim starinskim još posve neporuše- 
nim palačama stanuje po jedna ili dvije starice uz kćerku ili unuku usi- 
đelicu plačući davnu slavu i spominjući svoje stare«. Još u doba ulaska 
Napoleonovih vojsaka u Boku zabilježena su jaka doseljivanja Crnogo- 
raca pod zaštitom Rusije. Migracije stranog pučanstva u Boku počele su, 
kako nam je poznato, u vezi sa turskim osvajanjem na Balkanu i drža- 
njem izvjesnih dijelova Boke. Utvrđeni su razlozi i činjenice naklonosti 
turske imperije prema ortodoksiji. Sve što vrijedi za sva ostala hrvatska 
područja u turskoj imperiji, odnosi se potpuno jednako i na Boku, samo 
što u Boki pristupaju noviji momenti, koji potenciraju ono što je sa tur- 
cima započeto. Austrija, uočivši jasno situacju propadanja, nastojala je, 
zbog vlastitih interesa, kroz cijelo razdoblje svoje vladavine, da bilo s 
čim narodu nadomjesti izgubljenu privrednu djelatnost i oživi Boku. U 
vezi s tim nastojanjem Austrija je omogućila dalju kolonizaciju Crnogo- 
raca, o čemu postoje opipljiva svjedočanstvo i nesumnjivi dokazi. 


Od mrtvih gradova ne bi imala nikakve koristi. — Dubrovnik je 
prebolio krizu, uspio se prilagoditi novim vremenima i pred našim očima 
se razmahuje sve većom snagom i napretkom, dočim je Boka ostala na 
istom ili još dublje pala; ona tužno vegetira, a u mnogim svojim dijelo- 
vima umire. Nakon velikog svjetskog rata ovo se umiranje neizmjerno 
potenciralo. Ono je forsirano svim sredstvima i pospješavano na sve na- 
čine, ako se radilo o hrvatskim gradovima, selima i kućama, ako su to 
umirali hrvatski starosjedioci. Sve je učinjeno da im umiranje bude olak- 
šano i ubrzano. Prirodni slabi životni uvjeti su pogoršavani smišljenim 
radom. 


U svojoj cjelini i strahoti još nije poznato ono sistematsko zapuštanje 
obala i prirodnih luka hrvatskog Jadrana kao stvorenih za živu trgo- 
vačku razmjenu dobara. Od vremena prokopa Sueskog kanala značenje 
hrvatskih luka na jadranskom dijelu Mediterana a u neposrednoj blizini 

Dunava je silno poraslo. Nije ni pomišljeno da bi bila prva i najvažnija 
potreba stvaranje praktične, moderne i brze željezničke veze između Du- 
navskog i mediteranskog puta sa instalacijama direktnog robnog pre- 
nosa (sa parobroda na željeznicu i obratno). Ogromni promet bi navrnuo 
na ovaj kraći, jeftiniji i sigurniji put. Ne samo da se na to nije ni mis- 
lilo, nego su uskraćivana i osnovna sredstva za održanje lučkih bazena 
i ustanova. Prema službenim statistikama, kojima ne možemo po- 
kloniti punu vjeru radi poznatog sistema »rada«, od godine 1919. do 1937. 
ukupan prihod na lučkim taksama svih jadranskih luka iznosi 96 
milijuna dinara. Ukupni izdatak na potrebe popravka i održanja 
69 velikih i preko 300 manjih luka na hrv. Jadranu iznosi kroz isto 
razdoblje 59 milijuna dinara. Dakle, nisu uložena ni ona novčana 
sredstva dobivena od samih luka, dok sve moderne države ulažu dese- 
terostruke kapitale za povećanje svojih luka. »Može se reći«, zaključuje 
svoja izlaganja Dr. Rudolf Bićanić, prema kome donosimo podatke, »da 
su hrvatske luke pod upravom beogradske vlade postale  majzaostalije 
luke u čitavoj Evropi«.') 

Mnoge su se lučke naprave porušile u more, a poznata je činjenica 
da je za samu jednu savsku luku u Beogradu potrošena dvostruka 
suma novaca nego za sve jadranske luke. O davanju nesrazmjernih sub- 
vencija parobr. društvima iluzorno je i govoriti pokraj ovako krupnih 
stvari. Ne samo da se ovako ekonomskom propadanju svijesno prepuštala. 
cijela Dalmacija, nego i politički i vojnički hrvatski Jadran je terra in- 
cognita upravljačima države. Ne možemo zaboraviti Pašićeve kombina- 
cije koje su imale biti plaćene dijelovima hrvatskog Jadrana, kao i bespri- 
mjerni postupak sa bivšom austro-ugarskom flotom, nad kojom je zale- 
pršala hrvatska zastava. Nakon svojedobnog neuspjeha jugoslavenske po- 
litike u nastojanju da od Grčke dobije dozvolu za izvoz preko So- 
luna pala je interesantna izjava. »Pošto se uvidjelo da su osnove o stra- 
tegijskom izlazu propale, dolazi se sada do spoznaje, da je taj trgovački 
izlaz zapravo nepotreban. I na taj način i ministar Marinković, u inter- 
wiew-u atenskom listu »Eleftheros Vima«, deset godina nakon ujedinje- 
nja dolazi do senzacionalnogotkrića, damizapravoima- 
mo na Jadranu svoje nacionalne luke. ..«?)!!! Nama je potpuno »jasno« 
da solunska luka ima veću vrijednost od cijelog istočnog Jadrana, vrlo 
dobro razumijemo i žrtve koje bi se doprinijele za njen posjed, kao i svu 
dosadašnju jadransku politiku. Sve ove činjenice nužno slijede iz osnov- 
nog sociološkog aspekta geopolitičke nužde. Ne samo da se sav ekonom- 


1) Dr. Rudolf Bićanić, Ekonomska podloga hrvatskog pitanja, Zgb, 1938, str. 
94. (Šapirografirano izdanje). 
2) Dr. Rudolf Maixner, 1929, str. 172., Hrvatska Revija. 

ski život predratne Srbije razvijao preko Soluna, već i historijski put 
srpskoga naroda, sintetički pojam svih njegovih nastojanja u prošlosti 
izražen je u smjernici Sjever—Jug dolinama Morave — Vardara — Solun. 
U tome leži osnovni razlog nespojivosti Boke sa srpskim teritorijem sve 
kada i ne bi bilo crnogorskog zida koji stvarno rastavlja, kada i ne bi 
bilo geopolitičkih zakona koji Boku usmjeruju na sasvim suprotnu 
stranu. To su činjenice koje osuđuju unapred na propast ne znam kako 
snažno forsiranje izgradnje srpskog primorja na Jadranu. To je čista 1o- 
gična nemogućnost. 

Danas se mogu tehnički svladati teške prirodne zapreke, ali silne mi- 
lijarde utrošene na željezničku vezu i na lomljenje dinarskog čvora koji 
je baš nad Bokom najgušći, ne mogu svladati daljinu i prebaciti 
Boku na geopolitički put na kojem se Boka ne nalazi, sve kada ne bi bilo 
privredne gravitacije Boke na drugu stranu. To ne bi uspjela učiniti ni 
velika nacija najveće ekspanzije. Može se sagraditi željeznica, no pro- 
meta neće biti. 
| Napori koji su učinjeni ne smiju se po starom našem običaju pod- 
cjenjivati. Mi sličimo čovjeku koji mirno spava usred požara, dok vatra 
zahvata i krevet na kome počiva. 

Vrhovni zakon po kome se upravljalo i jedini kriterij opravdanosti 
svakog akta vlasti bio je postignuti ubrzanim procesom rezultat i dati 
Boki Kotorskoj značajke koje ona nikada nije posjedovala. Nijedna kolo- 
nijalna vlast nije tako ekspeditivno želila likvidirati starosjedilačko pu- 
čanstvo. Postavljeni su principi potpuno različni od onih u ostaloj Hr- 
vatskoj, na kojima je počivao iznimni poredak u Boki, od i onako iz- 
nimnog — »van zakona« — poretka u cijeloj Hrvatskoj. 

U prvim mjesecima 1919. godine, dok još nije bio taknut nijedan 
»prečanski« kotar, bokokotorski kotar je bio administrativno odcijepljen 
od Dalmacije i podređen Cetinju. Boka je dakle bila prva na redu. 
Ovako jedan klasičan kraj, kao što je Boka, staviti pod štitništvo jednog 
Cetinja, značilo je osuditi Boku na još dublje padanje. Općine Petrovac 
i Spič su slijedećih godina otrgnute od bokokotorskog kotara i pridodane 
kotaru barskom, a god. 1939. Sutorina, kotara trebinjskog je podređena | 
Kotoru. Moguće su ove promjene inspirirane administrativnim razlozi- | 
ma (blizina), ali je značajno spomenuti, da je Spič hrvatska općina, a Su- 
torina vrlo jaka srpska općina. 

U Hercegnovom i Risnu u kojima je ustaljena srpska većina vođena 
je borba protiv Hrvata na drugi način, nego u mjestima u kojima su 
Hrvati u većini. 

Naročito u Hercegnovom je kroz ovih dvadesetak godina organizi- 
ran i stalno podržavan oštar društveni bojkot Hrvata. Točno se pazilo 

tko se sve snabdjeva kod Hrvata trgovca, mesara, brijača itd., tko sve 
zalazi Hrvatu odvjetniku, liječniku i takovim osobama se zaprijetilo da 
će snositi posljedice ako i dalje nastave namirivati potrebe kod Hrvata. 
Ovaj je permanentni bojkot pokazao kolosalne rezultate. Uništene su 
brojne hrvatske egzistencije, tako da danas Hrvata privrednika uopće 
nema u tim mjestima, dok se može iz trgovačkih registara dokazati da 
su bili 1918. god. brojno zastupani. Na pritužbe vlastima ili uglednim 
mještanima da nešto poduzmu protiv ovog bojkotiranja, odgovoreno je 
da su oni nemoćni i da je jedino što im mogu bratski savjetovati, da na- 

puste »srpsku Boku«. Našem svijetu, koji je strahovito osiromašio uslijed 
ovog bojktiranja nije na koncu ništa drugo ni preostalo. Veliki broj Hr- 
vata radnika, obrtnika, intelektualaca se iselio i odlazio dapače i u da- 
leki svijet. Hrvati, tvrđi i otporniji, su i fizički napadani, a prijetnjama 
nije bilo kraja. Poklik »seli se!« »seli se!« slušali su Hrvati svakodnevno 
svakom zgodom; on im je dostavljan na razne načine. God. 1928. je tre- 
balo svečano otkriti spomen-ploču tisućgodišnjice hrvatskog kraljevstva 
na Zgradi Hrvatskog doma u Hercegnovom. (Danas je to Jugoslavenski 
dom!) Veliki je broj Hrvata izletnika iz Dubrovika i ostale Hrvatske do- 
šao da prisustvuje toj slavi. Međutim u gradu su organizirane oštre 
demonstracije protiv Hrvata. Kada je brod ulazio u hercegnovsku 
luku oboružana grupa ljudi poletila je na obalu, pucala na brod, 

te se nabacivala kamenjem uz strahovite poklike. Kiša kamenja je ta!« 
tolika da brod uopće nije mogao pristati uz obalu, nego je produži? gut 
za Kotor i Škaljare gdje je održana proslava, Spomen-ploča na b. Hrv. 
domu je osvanula onečišćena i prorešetana  —revolverskim metcima. O 
ovom događaju postoje originalne fotografije i drugi dokumenti (pritužbe 
na vlast itd.) Otada je zamrla svaka aktivnost Hrvata, tek su se malo 
pridigli nakon petosvibanjskih izbora. 

Povodom nedavnih glasina da će Boka pripasti Hrvatskoj, obilazili 
su agenti srpska sela (osobito sela općine Risanske) gdje su uvjeravali 
seljake da će Hrvati narod pokatoličiti, uništiti pravoslavlje itd. i pod 
parolom »srpstvo u opasnosti« organizirali narod na otpor. Stvarala se 
tako teška psihoza, da su se bokeljski Hrvati bojali da će doći do masov- 
nog pokolja Hrvata. Ta im opasnost lebdi i dalje nad glavama, jer napo- 
kon imaju dovoljno iskustva iz prošlosti, kada su takovi »pohodi« Crno- 
goraca bili vrlo česta pojava.?) 

Oko god. 1933. u mjestancu Morinj nepoznati počinitelji su porušili 
katoličko groblje, ruinirali crkvicu i zvonik, oborili zvono. Povodom 
ovog barbarskog zločina povedena je kratka istraga, koja nije dala nika- 
kove rezultate ,te je čitava stvar neistraženo i nekažnjeno pala u zabo- 
rav. Evo, kakovim se metodama »izgrađuje« srpsko primorje da se čak 
uništavaju latinska slova na nadgrobnim križevima koja smetaju. ., Žan- 
dari su došli na lice mjesta, slučaj se potezao neko vrijeme po službenim 
papirima i napokon se sve utišalo. Službeni protesti biskupije ostali su 
glas vapijućeg . . . Za ilustraciju psihološkog terora nad Hrvatima neka 
posluži jedna od bezbrojnih sličica, Peraškom nadžupniku, čestitom star - 
cu, Hrvatu, čovjeku vrlo moralna života podmećano je tuđe nezakonito 
dijete, osvanjivali su mu na kući pogrdni natpisi. Ovo i druge neprihke 
su zadale starcu teške duševne boli, da je ubrzo za tim preminuo. 

Kostanjica, općina Perast, vrlo plodan kraj, još 1920, godine pot 
puno katolička župa, danas 1940. u Kostanjici postoji srpska većina zahva- 
ljujući odlučnom useljivanju seljaka iz sela Ubli, koje je pomapano ve- 
likim novčanim sredstvima i različitim povlasticama. Slična penetracija 
je pokušana par puta u selu Đurići na Verigama. Tu se razvijala upravo 
borba prsa o prsa za svaku stopu zemlje, no naš elemenat u Đurićima, 
vrlo svijestan, nije napuštao svoju rođenu grudu usprkos najvećeg pri- 
tiska. Kreditori, trgovci svi od reda Srbi prijetili su se ovrhom našim 
seljacima dužnicima, kod političkih izbora naš je svijet morao glasati 


5) Vidi: Butorac Pavao, Boka Kotorska nskon pada mletačke republike do 
bečkoga kongresa (1797.—1815.). Poseban otisak Akademijskog Rada 264., 265. I H. 
Zmajević: Boka Kotorska u novije doba, Hrvatska Smotra, 1940., br. 5. 

Za kand.dizte kuje EJ ori naznačli, no sa svoje se zemlje risu ća. Nz- 
beg Be seljaka n.je mogno čeksti da plati dug već se izvršavala orvrše <a 
je on depnelran i projetarizran, bježao u svijet... Slučeevi orTr=e 
kod pravotlavrih se! seka su nepoznati Ta je pojava redov.ta u s> 
selima i gradicima Poke. 

Hrvatsko selo Strp u moru tuđeg &ementa vodi strašnu borbu za 
obranu najornovrijih sredstava za život. To se selo želi pod svaku cem 
uništ.ti rad, kontinuiteta vlastitih naselja. Seljacima iz sela Strp n. rr. 
Sjeku ze drva i odvlače, puštaju se koze iz gornjih sela (Ubli) koje urr£22 
sve zelenilo. Kada se napravi prijava, onda se »istražuje«. Ličanin ti 
rekao kad bi pohodio Pokelja: »Uje vuk magare«... 

Ekonomski je pritisak na naše ljude stalan i neprekidan, a favori:5- 
ranje Srba toliko očito, da na pr. i u svim hrvatskim mjestima su trgo- 
vine u rukama Srba. To se najljepše vidi u Perastu. Kolonizacija je u 
Perastu pokušavana svim sredstvima, a kretala se u glavnom u dva prav- 
ca. Propagiralo se da imućniji kupuju napuštene palače i sami se nase- 
ljuju, a siromašne se, redovito Crnogorce, svim sredstvima naseljuje, na- 
lazi im se zarada itd. Krađe, otimačine plodova, sječenje drva su na 
dnevnom redu. Pučanstvo traži pravnu zaštitu koju ne dobiva, iako je 
očito tko to čini. Namjerno oštećivanje kuća Hrvata, denunciranje, blaće- 
nje hrvatskih ljudi itd. a sve u smišljenoj tendenciji: stvoriti takovu 
psihozu, tešku atmosferu u kojoj ne će moći disati, da na koncu peraški 
Hrvati izvole seliti. Analogno stanje postoji i u drugim mjestima. No Pe- 
raštani se zbilja žilawo drže... Dokle će to oni moći, ni sami ne znaju. 

Najjače poslodavačke ustanove odbijaju molbe Hrvata za namje- 
štenje bez motivacije, 1li ih otpuštaju s motivacijom »nepoverljivi«. Sve 
ustanove su otpuštale one svoje namještenike koji su se usudili glasati 
za hrvatsku listu na polit. izborima. Kada se ima na umu da bokeljsko 
stanovništvo zapušta zemljoradnju i živi od rada u raznim poduzećima, 
bit će jasno kako kobne posljedice imaju ova otpuštanja. 

Nedavno preminuli beogradski »Trgovinski glasnik« (koji nije obu- 
stavljen radi upravo nečovječnog napadanja Hrvata, već zbog vanjsko- 
političkih motiva), organ beogradske čaršije, pisao je među ostalim lje- 
potama i slijedeće retke. Ne ćemo ga citirati zato što bi ga smatrali važ- 
nim odnosno vrijednim da se s njima bavimo, već da se osjeti ona krvava 
ironija kojom su popraćena tragična stradanja našeg svijeta u Boki. 

jedna nam sada dužnost pretstoji, velika ij dostojna: izgrađivati 
i favorizirati Srpsko primorje. U Srpsko primorje zasad spada 
samo Boka Kotorska i ranije Crnogorsko primorje (Bar i Ulcinj).« Ovaj 
je mudri »naravoučitelj« i »prosvetitelj« ipak morao distingvirati dvije 

različite stvari koje nemaju veze sa onim što bi on htio. Sam je dakle 
priznao kako gradi svoj pojam od tuđih dijelova. Morao je još priznati 
pred čim treba favorizirati srp. primorje! Dalje »T. G.« piše kao o 
»strahoti« o činjenici da Hrvati, tobože, u Boki Kotorskoj ne propadaju 
i da će »ako tako ustraja dalje i u Boki biti više katolika nego pravo- 
slavnih«.“) »Naša vojna uprava je bila ta, koja je doprinela slabljenju 
srpskog karaktera Boke, ona ista vojna uprava kojoj su Hrvati stalno 
zamerali da njih zapostavlja. Jedan veliki deo doseljenih lica rodom je iz 
Istre, gde je ranije bio zaposlen pri sličnim radovima (u Poli). Danas je 
situacija radikalno izmenjena. Kvalifikovani radnici se ospo- 
sobljavaju pri samom arsenalu, i za taj posao je vrlo pogodan domaći 
elemenat. Zatim pošto je jugoslavenska nacionalna ideja otpala, nema 
više razloga da se ona samo u Boki sprovodi. Boka je srpska i ona se 
mora očuvati Srpstvu«.“) 

Što to znači da je »situacija radikalno izmenjena«, ne treba tuma- 
čiti. To su osjetili živo bokeljski Hrvati. Isti postupak otpuštanja prema 
hrvatskim glasačima provodili su privatnici-privrednici Srbi, a ti su je- 
dini privrednici u Boki. »Glas Boke« lokalni listić, piše u broju od 6. jula 
1940. (6. srpnja 1940.), da bi trebali imati milosrđa prema ovim ljudima 
iako su bili svjesni što su počnili. »Vrijeme bi bilo, veli ovaj list doslov- 
ce, da se krivica ovih ljudi koji su kroz dvije godine besposlice doživjeli 
dosta iskušenja i razočaranja, preda zaboravu. Poslije strogosti neka dođe 
velikodušan oproštaj, koji će znati cijeniti i njihove porodice«. Sapienti 
sat! 

Muo, čvrst i otporan elemenat koji se ne otseljava makar vrlo bi- 
jedno živi od ribarstva. Svi pokušaji naseljavanja su se razbili o čvrs- 
toću i svijest tih naših siromašnih ribara. Škaljari — također tvrd i od- 
lučan radnički i seljački svijet, nosilac i predvodnik borbe za očuvanje 
djedovine, ostaje postojano na svojoj grudi. Špiljari, hrvatsko seoce une- 
seno duboko u podnožje Lovćena očuvalo se i pokraj najtežeg pritiska. 
Dok je naš radnički i seljački elemenat, kao n.pr. u Tivtu, neobično ot- 
poran i spreman za otpor i borbu, inteligencija i poluinteligencija, staro- 
sjedioci u gradovima nastavljaju sa već tradicionalnim bijegom iz Boke. 
(Kotar, Perast, Prčanj). Ostaju puste divne palače, koje napušta staro- 
sjedilac umoran od borbe, siromaštva i bijede. Nekad bogati plemići i 
posjednici stide se vlastitog siromaštva u toj Boki, koja je zapamtila nji- 
hovu nekadašnju sreću i gdje ih svaki kamen potsjeća na staru slavu, 
odlaze iz svog prekrasnog zavičaja. Iz Kotora se u posljednjih dvadeset 
godina iselilo 78 obitelji starosjedilaca Hrvata. Zadnja se (78. po redu) 


9 Cit. prema »Hrvat. Straža« Polit bilj. 29. travnja 1940. (Podcrtavamo mi.) 

otselila u lipnju 1940. Perast se u broju svoga pučanstva smanjio skoro na 
polovicu, 1918. je brojao 750 stanovnika, a danas 400 stanovnika. Taj grad 
prošlosti, nekad prvorazredno kulturno središte, pred stotinu godina je 
brojao još 2950 stanovnika apsolutno hrvatskog pučanstva. Po crkvenim 
statistikama iz Boke se od 1918. —1938. iselila jedna tre 
ćina hrvatskog katoličkog pučanstva. Dnevno se mogu 
bilježiti pojave selenja autohtonog elementa. 

Kotor pokazuje znatan prirodni priraštaj hrvatskog življa usprkos 
najnepovoljnijim prilikama, te je uspio sačuvati hrvatsku većinu, dok je 
ona u samom kotorskom kotaru izgubljena. Više pažnje posvetiti narod- 
noj populaciji i čuvanju obiteljskog morala, pa će se pokazati lijepi re- 
zultati. Još danas u Boki postoje naši ljudi i institucije koji su u stanju 
da učine mnogo dobra jačanju hrvatskog življa. Oni su na to moralno ob- 
vezani tim jače, jer su svakodnevni svjedoci besprimjerne narodne trage- 
dije. Ako to ne učine bit će jedini i isključivi krivci oni sami! Treba se 
samo osloboditi komotnog specifično bokeljskog i općenito dalmatinskog 
mentaliteta i zahvatiti odlučno... Hrvatski narod će im znati pribaviti 
efikasnu zadovoljštinu, premda su oni na to po svijesti obvezani, jer 
imaju izvjesna sredstva na raspolaganju. 

Prikazat ćemo paralelu drž. popisa po općinama od 1931 i crkvenog 
šematizma Dr. Draganovića 1937. da bismo vidjeli, da je i pokraj prirasta 
kroz kratko razdoblje od 6 godina broj katol. pučarn 
stvateškoopao. Cifre prema popisu Dra Draganovića, koji je izra- 
đen po župama, dobivene su sumiranjem župa pod općine, te odbijanjem 

mjesta i župa bokokotorske biskupije koje ne pripadaju bokokotorskom 
polit. kotaru. Prema državnom popisu kat. pučanstva u Boki je g. 1831. 
bilo 13702, a pravosl. 24715. U analizu državnog popisa ne možemo se za 
sada upuštati premda bi to krupni razlozi zahtijevali. 

Po šematizmu Dra Draganovića na malenom području današnje 
kotorske biskupije egzistirale su tri biskupije: kotorska, risanska — uki- 
nuta 1688 god., budvanska — ukinuta 1828 god. Danas u kotorskoj bis- 
kupiji koja se uglavnom poklapa sa polit. kotarom, izuzev 4 malene 
župe ima | 

Župa 19 

Crkava 10 

Sam. kapela 58 

Kapela 47. 

Zatim veliki broj starih napuštenih crkava i kapela, veliki broj s4- 
mostana u povijesti potvrđuju činjenicu o apsolutnoj autohtonosti kato- 
licizma u Boki, te i o mogućnosti stanovanja i prehrane velikog broja 
pučanstva u tom prostoru. 


622 








m... 





















Drž. popis od | Opći šematizam kat. 














31.111. 1931 ob- LSV 1937, SL Općina 
a oolika).  |edetak ole [isti 
350 + 20 Budva 
1119 + 85 Dobrota 
ia: Grbalj 
1967 + 38 Hercegnovi 
3578 +39 Kotor 
106 + 2 Krtoli 
995 + 65 Lastva 
136 + 4 Luštica 
518 + 36 Muo 
1019 +213 Perast (općina) 
680 +200 Prčanj 
125 + 24 Risan 
464463 Stoliv 
2450 + 25 Tivat 
= Paštrović 
13702 13507 +1231 Ukupno kotar 


Obično se smatra da je Boka Kotorska po svojoj prirodi pasivan 
kraj, te da iz ove činjenice izvire ona strašna ekonomska zaostalost i 
propadanje Boke, čega se ona nije uspjela riješiti od početka (Napoleo- 
novih ratova) pa sve do danas, i čemu je ona stalno podvrgnuta. Ovo mi- 
šljenje nije ni u koliko opravdano i istinito. Plodne zemlje uistinu nema 
mnogo, no ta zemlja nije intenzivno kultivirana, što više iz dana u dan, 
Bokelji prepušteni sami sebi, sve više napuštaju obrađivanje zemlje, 
koja im leži pusta te se daju na nadničarski rad u poduzećima. Razloga 
je tome više. Dobra organizacija poljoprivrednog rada, cfikasna pomoć 
državnih ili zadružnih institucija postigli bi kroz razdoblje jednog dece- 
nija to, da Boka postane vrlo bogat kraj koji bi mogao ishranjivati mnogo 
veći broj stanovništva nego danas, Boka je, klimatski | zem! ji&šno, idealan 
teren za svo južno voće sa svim odlikama talijanskog Južnog voća. Ona 
može dati u tom pravcu što ne može ni jedno od ostalih područja hrvatske 
Dalmacije. Ta se činjenica nije nikad imala na umu. Hokeljski limuni 
i naranče po veličini i kvaliteti su potpuno jednaki talijanskim produk- 
tima i mogli bi sa provedenom organizacijom podinirivati potrebe ne 
samo cijele Hrvatske, već i njoj susjednih zemalja. N, pr. u Hold unpije- 

vaju šljive za naše pojmove izvanredne veličine i odličnog ukusa. To 
isto vrijedi Za smokve, kestenje itd. Jedan predio zove se Kostanjica, 
po bogatstvu kestena (kostanj-kesten). Bokeljski su krševiti tereni po 
svom geološkom sastavu kao stvoreni za osobitu krupnu i odličnu vrstu 
maslina. Ne baš davno Boka je bila potpuno maslinarski kraj, danas su 
ti maslinici napušteni, posječeni, Čitave se padine maslinarskih terena 
pružaju puste, nezasađene. Ribarstvo na zadružnim temeljima bilo bi 
značajan izvor narodne privrede, zatim privreda aromatičnog bilja itd. 
itd. Za snažan procvat privrede u Boki pruža se mnogo, s malim napo- 
rima ostvarivih mogućnosti, a danas se sve to guši u nevolji i jadu, 
nigdje nimalo smisla za organizaciju, za zajednički rad i obnovu. Sve 
leži mrtvo, pasivno i pesimistički raspoloženo prema svemu. Nekoliko 
ljudi žive inicijative i organizatorskog duha vratili bi Boki stara vre- 
mena bogatstva i stvaralačkog života. Čitava povijest Boke, osobito ona 
ekonomska, od prvih početaka pa do danas, jasno nas uči da je, uvijek 
i bez izuzetaka, napredak i blagostanje u Boki dolazilo sa Zapada, s mora 
i upućuje nas na nužnu ekonomsku gravitaciju (a ne samo kulturnu) 
Boke prema Zapadu i Hrvatskoj. Jedina veza njena sa svijetom jest more, 
koje Boku veže uz ostalu Dalmaciju, od koje se nikada nije ni odvajala. 
Niz dinarski planinski sistem teku paralelne linije, historijski putovi 
veza i živog prometa Boke sa cijelom Hrvatskom, specijalno njenim bo- 
sanskim (u prošlosti samostalnim) dijelom. Ona nema nijednog prirodnog 
puta koji bi je vezao na istok, ona je potpuno uključena u longitudinalnu 
sferu pravca sjeverozapad-jug. To govori povijest Boke, to znadu njeni 
ljudi, i oni tvrdo vjeruju u obnovu, jer vjeruju u Hrvatsku. . . 


V. Tripunov 
TI NE SLUTIŠ... 
U krošnji jablana šušte jutarnji vjetrovi Na travi 
i nose miris proljetnih sokova, = protkanoj biserom rose 
more šumi sjedim sam. 
pjesmom procvalog maja. Kraj mojih nogu 
Ti ne slutiš kako su mi teški mali, plavi cvijet. 


ovi časovi nemira. : 
Mislim na Tebe. 
A Ti? — Daleko si 
i ne slutiš koliko je moja želja 
da Ti pomilujem svilene kose 
i zakitim ih tugom. 
M. Slade-Šilović 

Najprije tanke, drhtave i prozračne kao pjena što se ljeska na suncu. 
Onda se malo zgusnu i počnu se razvlačiti poput halve što se topi i 
rasteže u dječjim prstima, dok se lijepo ne rasprostru nad svakom 
kućom i nad svim šljivicima, baš kao da je netko uzeo kakav mliječni 
čaršaf, pa mu jedan kraj prišio na ono tamo brdo, a drugi mu na protiv- 
noj strani zabacio na. crkveni toranj, ili još negdje dalje, sve dokle se 
vidi. I kad se jednog jutra čovjek probudi, a to se magle svaljale u do- 
linu, prave pravcate jesenske magle, teške i musave kao nepočešljana 
vuna. Desi se da ih kakova divlja vjetrina pobrče i uskomeša, pa onda 
izgleda da je netko iz neba bacio cijelu alašu preplašenih goveda, koja ne 
dospješe do zemlje, nego se ustaviše u zraku, negdje tako nisko da bi ih i 
motkom mogao dohvatiti, pa onda tu čine neobuzdano razbojište... Čo- 
vjek i ne zna gdje ih se toliko nađe, odakle se sjate i razliju poput pro- 
kletstva i poplave. Tek ih osjeti kao leden drhat po cijelom tijelu i kao 
nekakav bljutav i kiseo okus u nosnicama. Selo zamre, pokunji se i 
uvuče se u sebe kao što se puž savije u svojoj kućici. Sva su obzorja za- 
tvorena, i svijet je postao malen kao avlija. Zbilja, kao da se i razum 
čovjeku zatvori, kao da zanijemi i duša i pamet, a ono što usta govore kao 
da nema ni boje ni zvuka ni smisla. Kao da nešto štipa baš za sam 
mozak, a nema ništa... To su se samo magle svaljale u dolinu, pa se 
kovitlaju kao preplašena goveda... 


Pejkanu se uvrtjela u glavu baš ova usporedba: kao goveda — -- — 
Tako se one raskočopere nad ovom sirotinjom (Pejkan se i rodio s ma- 
glama i one su mu postale obične kao košulja što je nosi!), pa onda 
bucaju po nebu, kao goveda kad se osile u proljeće na mladoj travi i 
sočnom proljetnom suncu. Kao goveda — — — 


Učini mu se, da nešto tapka u šumi i kao da šušti nešto baš tu, 
u grmlju. Sustavio je dah, naćulio uši. Pogleda u grm, upilji oči u šumu, 
nastojeći da prodre u nju, da je skroz pogleda, sve do na kraj. Nema ništa. 
Krupne kapi noćašnje kiše truse se s lišća i odmjereno padaju na zemlju. 
razbijajući se u nevidljive djeliće... Nema ništa. 


Još jedamput se obazre na sve strane i pođe kući. Skačući s vratnica 
upade s oba opanka u lokvu punu nečiste vodurine, kao da je tačno mje- 
rio da baš u nju pane. Osjeti bezbrojne sitne, nečiste i hladne kapljice 
kako ga posuše po licu... Nije ni pomislio da se čisti. Tek je nešto pro- 
mrsio kroz zube: možda je opsovao štogod sitno (on nikad nije zakač& 
za Boga na veliko jer se nije volio mnogo svađati ni s ljudima, a kamo 


*t 
o. 

li s Njim), a možda je i promumljao štogod sasvim nesuvislo i besmisleno, 
kao kad se bunca u teškoj vatruštini. 

—... ili, da kažemo, kao junci... — nastavljao je on u sebi pre- 
kinuti razgovor sa svojom dušom, kojega možda nije ni bio potpuno svi- 
jestan, premda mu je cijelo biće ispunjeno baš tim govorom. 

—... dva junca kao dvije jabuke, pa se džilitaju i bodu, a sve od 
šale... 

Put iz njegove njive na cestu bio je neiskazano kaljav, i kasna jesen 
je odisala truleži. Nešto je stezalo u prsima, nebo je bilo sasvim nisko. 
kao da se i ono stropoštalo na njegova leđa, a svud naokolo ležalo je nešto 
kao neizvjesnost i bol i sivo-žuto umiranje. Jesen je one godine bila 
kišovita, i magle se skoro nijesu ni dizale sa zemlje. 

—... ili, da kažemo, kao volovi. Imaš dva volića, pa ih priguši 
bolest, a oni se otimaj, otimaj, i sve bicaj rogovima zemlju od muke... 

— O jadni moji volići! — ote mu se sasvim glasno, negdje iz dna 
utrobe, i bi mu tada kao da je netko odvalio onu pećinetinu iz kržševa. 
pa mu njom tresnuo o prsa. 

— Eh, sad, kako bi, bi: ja sam ih zakopao u svojoj zemlji... A 
reći ću: gospodine, tako je bilo, i sve je to dobro što ti govoriš, al' ja 
nijesam mogao drukčije, pa ti sad radi što znaš, i što ti tvoja služba do- 
nosi... A što bi, molim te, gospodine, ne bu'te uvrjeđeni, i kod kuće, 
kad nemam njih? 

Desi se tako, da se neposredno dogodi upravo ono čega se najviše 
bojimo, i Pejkan je odmah osjetio, da i ne bi bilo sve onako jednostavno, 
kako je on sebi zamišljao: gospodine, tako je bilo, pa evo radi što znaš... 
Ne bi to bilo sve tako lako. Baš u času kad je on izlazio na cestu, 
s gornje su strane dolazila dva žandara, i Pejkanu se učini, da se nekuda 
naročito žure (a možda je to bila samo njegova želja: da što prije prođu). 

— Eto sad belaja — pomisli skoro glasno i stade na mjestu. Prvo 
čega se sjetio, bilo je ono tapkanje i šuštanje tamo u grmu. Bilo je posve 
isključeno, da bi u onom času i na onom mjestu mogli biti upravo ova dva 
žandara, ali Pejkan nije imao vremena ni mogućnosti da dođe do tog 
zaključka, i zato mu je to prvo prosviralo kroz mozak. | 


2. 


Ono s njim otpočelo je davno. A kako mu je Bog dao da se rodi u 
jednom zatvorenom bosanskom selu, a ljudi u Bosni i onako nemaju obi- 
čaj da lako mijenjaju svoja mišljenja (znaju i oni za taktiku i neku uljud- 
nost, ali kad to nije potrebno ostaju s upornom tvrdoglavošću pri svome), 
to je sud o Pejkanu ostao uglavnom nepromijenjen. Držalo se da taj 
čovjek nije sasvim pri svojoj... Ništa čudno, i prije je bilo takovih u 

selu: ne može čovjek reći, da su baš sve osve, nego eto, fali im po koja... 
Možda je taj sud o Pejkanu bio i tačan, a možda opet i nije. Poznato je, 
da ljudi često izvrsno pogađaju, ali da vrlo često i pofale, i to baš ondje 
gdje su sto posto uvjereni u ispravnost svog stanovišta. Tako je lako 
moglo biti i s Pejkanom, pogotovo ako se uzme u obzir, da netko ne mora 
biti luckast, ako je, recimo, tvrdoglav toliko da to drugi ne razumiju. Jest 
Pejkan bio izniman čovjek i sasvim je iskakao iz svoje okoline po svemu 
što je radio, ali je vjerojatno ostao u duši dosljedniji nego što na prvi 
mah može izgledati. Treba svakako uočiti da svaki ljudski čin ima osim 
izvanjske pojave i svoju intimnu pozadinu, koju ljudi redovito ne mogu, 
ali često i neće da zapaze. | 

Otpočelo je naglo i na način koji nitko ne bi mogao ni u snu sa- 
njati. Baš radi toga je Pejkan i bio smjesta proglašen ludim. Jer, kako 
bi zdravom čovjeku i moglo doći u pamet, da na pravdi Boga ošamari, 
rećemo, načelnika općine, sijedog i poštenog starca, s kojim su se 1 
gospoda rukovala nasred ulice? Može se čovjek poinaditi, pa u onoj 
pasjoj i nožinom kresnut, eh, ali onako, s neba pa u rebra? A baš je tako 
bilo. Nedjelja je bila i knez je sazvao ljude k svojoj kući, da se porazgo- 
vore o nekoj važnoj stvari. Došao je i stari načelnik (koji je bio iz istog 
sela) da i on rekne svoju. Kako je to bio poštivan čovjek vidi se i iz toga, 
što je sjedio na dvije skemlije (jedna na drugoj) i na dva šarena jastuka, 
a na skemliji koja mu je bila pred nogama mirisala je tek donešena crna 
kava iz otvorenog ibrika. Findžan je čekao pun do vrha, ali upravo kad 
je načelnik svršavao svoj govor, došuljao se do njega neopazice Pejkan, 
na oko potpuno mirnog izgleda, i kad se nitko nije nadao, udario mu 
tako snažnu zaušnicu, da je čovjeku gornja skemlija s jastucima izletjela 
ispod njega, a on svom snagom lupnuo glavom o brvna udžere na koja 
je bio naslonjen. Pejkan nije tada imao ni brka, bio je deran od kojih 
dvadesetak godina, i lijepo je mogao biti načelniku unuk. Isto onako 
nenadano i naglo kako je došao, tako se i izmakao između ljudi, dohva- 
tio se taraba (bile su visoke) i prebacio se na cestu kao pero. A baš tu 
bio je prijelaz kao i na svakoj avliji, pa je mogao lijepo priječi ko svaki 
pametan čovjek — a on, ko da ga belaj ponese, prihvati se taraba i pre- 
skoči. I onda lijepo poče fićukati, kao da se ništa nije ni dogodilo. Tek 
kad je malo odmakao niz cestu kao da se nečega sjeti, pa pljunu tako 
snažno i obilno, kao da je netko lupnuo nadžakom o tarabe. 

Ljudi su ostali preneraženi. Od teške neizvjesnosti svi nekako am 
i izgubljeno pogledaše u zemlju, jer u taj čas nijesu mogli smisliti ništa 
pametnije. Puklo je kao grom, pa se najprije treba otkraviti. Eto, rećemo, 
da je sad počela gorjeti kuća, to bi bilo nekako razumljivo: domaćici iz- 
makla vatra gdje ne treba, pa sad gori kuća, i Bog ti, duša ti. Da je sad 
bunar počeo prelijevati se kao rijeka i plaviti avliju, i to bi bilo nekako 

razumljivo: navalila silna vodurina iz zemlje, pa što nije nikad bilo, eto 
sad je, i šta mu možeš? Samo Bog zna što se u zemlji krije. Ali ovo, ovo 
zaustavlja pamet. Onakom starom čovjeku opaliti šamar, to može učiniti 
samo kakav šento ili lutoran, koji ne vjeruje ni u fratra ni u biskupa. 
Za ljude, koji su taj čas morali naći tumačenje cijelom događaju, bilo je 
sasvim logično zaključiti, da je Pejkan morao ili nagaziti na nekog be- 
laja ili šenuti pameću. A možda i oboje, ovo zadnje svakako. Istina, ne 
pamti se od kako postoji svijet, da mu je netko u rodu budalasć, ali što 
nije bilo nikada, može biti nekada, pa će se onda govoriti: Onako mu je i 
pokojni Pejkan... 

— Ja vam kažem, da je on meni šuveli već odavna — prekinu jedan 
onu šutnju koja ih je sve gušila poput more. 

— Eh, baš, ko da ja to nijesam opažao i prije tebe, kad sam mu uz 
pendžer — javi se jedan od Pejkanovih najbližih komšija. 

— Bome je onda i ovo moglo gore biti nego što je bilo. Idem ja neki 
dan preko njegove barice, on je popravlja plot, kresao grane na uvrati- 
nama. Ja mu lijepo nazovem Boga, a on samo što nešto promrsi kroz 
labrnje i pljunu upravo prema meni. A onda ni pet ni šest, nego mi sasu 
u po brka: kaže, eto kumane, sad sam te vidio preko svoje njive, a 
vidim i nije bila šala. 

— A ja, neke večeri vraćam se iz krševa, prava noć i mjesečina, pa 
uprav ispod onog starog oraha, kad: na najdonjoj grani sjedi čovjek, 
objesio noge i klimata njima, a sve laje ko štene. Sad bih se smio zakleti, 
da je ono bio Pejkanov glas — — — — 

Bez kraja i konca redali su se najrazličitiji događaji u vezi s Pejka- 
nom. Bilo ih je tako fantastičnih, da su i oni, koji su pričali, jedva vje- 
rovali svojim riječima. Ali govoriti se moralo, jer je pred njima bila či- 
njenica, tako nepobitna i jasna kao što je današnja sveta nedjelja, i ona 
je morala dobiti kakovu bilo potvrdu — za umirenje savjesti i živaca. Jesi 
1 ga vidio kako preskoči tarabe, a prijelaz mu pred nosom? Istina, uvijek 
je ono bilo pola vraga, zbijalo šalu i s mrtvima u grobu, ali je ovo posve 
druga pjesma. 

Razumljivo je, da je slučaj Pejkanov vrlo brzo prodro i u najzabit- 
niji kutić u selu. I kao za inad, svi su jednako sudili o stvari. Čuli su i 
Pejkanovi kod kuće ,i to ih je tako naglo i teško posjeklo, ne zna se da 
li od stida pred načelnikom, ili od onih glasova koji su kružili po selu, a 
doprli su u vrlo opreznom i zavijenom obliku već i do njih... Jest on u 
zadnje vrijeme nešto stranj6 od kuće, zapažali su to oni, i svijet je to 
zapažao — eh, ali neće valjda ćuliti kraj vatre kao slijepac? Ma jest 
ipak stranj6 od kuće, ali...ali...ali...? 

Kući je došao tek u mrak. Njegovi su bili sjeli za večeru i očito ga 
čekali. On je mrko prošao kraj njih i sjeo u budžak bez ijedne riječi. 

— De sjedi, Pejkane, ohladi se jelo — pozva ga majka. 

— Cc! 

— Zar nijesi gladan? 

— C! 

— Jesi 1 bolestan? 

— C! 

— Boli 1 te glava? 

— Cc! 

Sve ih nešto steže u grlu, te bespomoćno i bolno odmahnuše rukom: 
najprije otac, onda majka (ona je i suze obrisala pregačom), pa stariji 
brat i svi redom. On, kao za odgovor njima, izvadili iz džepa pravu 
pravcatu duhansku kutiju, savi cigaretu i zapali je šibicom, premda mu je 
vatra gorjela pred nosom. Kao da je grom puknuo u njih, tako ih to pre- 
nerazi. Pejkan puši! On nikad nije zapalio, a sad puši, i to pred svojim 
rođenim očima! A Pejkan lijepo pruži kutiju i ocu, kao stari čovjek koji 
nudi kumana. 

— Evo, dada, smotaj i ti jednu. A tebi, majko, evo gotova — i pruži 
joj svoju tek zapaljenu cigaretu. A onda se zasmija onim svojim neopi- 
sivim zvonkim smijehom, i kad ga čuše, svima najedamput odlanu, kao 
da si im s umornih duša odvalio teški mlinski kamen, koji je svojom 
ogromnom težinom mrvio i zadnju žilicu u mozgu. Svijet je svijet, a to je 
naš stari Pejkan, i to je njegov, baš njegov, njegov nepromijenjeni man- 
gupski smijeh, kojim bi se nasmijao i predstojniku u brk! 

— Idem tako, a ono na po ceste i kutija i kresa, ko da si ih rukom 
ostavio. Nekome bio šupalj džep, a ja se posrećio, pa zašto ne bih uzeo, 
a? 

Majci samo što ne izleti iz usta pitanje o načelniku, radi čega sad 
svijet kroji svakakve belaje... Ali svi utisci današnjeg dana bili su i 
previše jaki, da bi ga mogla još i to pitati. Tek se sutradan otvoreno po- 
tužila kod prve komšinke da svijet griješi i dušu gubi što svašta govori e 
njezinom Pejkanu, a dijete sasvim pametno govori, i šali se, i sve... All, 
ova njoj može vjerovati dok je s njom — inače je ona njemu već vidjela 
oči, i tu su posve čisti računi. Majčino srce i ne može drukčije, ali ono 
jučer s načelnikom, pa pripovijedanje ljudi, pa ono Pejkanovo lunjanje 
i stranjanje od kuće... sve to ne može biti šala, ili, biva, kakav nasrej- 
dinluk. Zapečaćeno je to. 

Znao je i Pejkan što se o njemu misli i govori i zapažao je to na 
svakom koraku. Ljudi su ga pomnjivo izbjegavali, a kad bi se već morali 
sastati, govorili su s njim kao s djetetom... On je to i te kako opažao, 
ali se i sam sebi čudio kako ga se to malo doimlje. Često je otkrivao u 
sebi čudnu i nepojmljivu želju, da kod ljudi još više pojača to njihovo 
uvjerenje o njemu. I da nije bilo roditelja, koji su radi svega toga bes- 

krajno mnogo patili, takova bi on čudesa činio, da bi se svi krstili i lije- 
vom i desnom! Samo bi nekad (i on sam ne zna, da li u šali ili ozbiljno) 
upitao sam sebe, ne bi li svijet zbilja mogao imati pravo...? Ali je brzo 
došao do uvjerenja, da on nikako ne bi mogao odrediti tačnu granicu 
između luckastog i pametnog, pa prema tome da nikad ne bi mogao znati, 
da li je on uistinu malo šašav (kako misli i govori svijet) ili nije. Radi 
toga i nije ga to pitanje ubuduće mnogo mučilo, niti mu je on pridavao 
kakovu važnost. A najzanimljivije je, da o onom slučaju s načelnikom nije 
volio ni sebi polagati računa. Jest to je sve skupa ispalo nekako blentavo, 
nema fajde, jer mu čovjek onaj čas uistinu nije bio ništa kriv. Uostalom, 
tko je tu njegov tutor, pa da mu broji zube i svaki pokret ruke? Njemu 
se jednostavno prohtjelo da nekoga ošamari, i ošamario je starog načel- 


nika, pa sad kome je krivo neka tuče glavom o zid. Opet i nije, 


Pejkane, sve tako jednostavno... Ama i jest: prohtjelo se, pa ošamario, 
i fala ti Bože... I nije, Pejkane ... I jest... Kad bi već neopazice 
zapao u te kučine, onda se je redovito vrzao između ovog dvoga: i nije... 


ijest... i konačno bi opazio, da se to on sprda sam sobom... Ošamario 


ga i fala ti Bože. Sve mu se ipak čini, da ga je ona kava pred načelnikom 
podigla od zemlje. Toliko puta čovjeka svega obuzme neka luda misao, pa 
nije isključeno da se i s njim dogodilo, isto: biva, dragi moj načelniče, po- 
šten čovjek ne pije kavu iz dva ibrika; tko se sveže s onim po pijacama 1 
hotelima ne može s čovjekom težakom, jer oni varaju nas, a i mi bi 
prevarili njih, kad bi mogli. Dragi moj načelniče ne pije se kava iz dva 
ibrika. Ne sjedi se na dvije, ili: Pejkan će ošamariti! I ošamario ga, pa fala 
ti Bože! (Tek poslije nekog vremena, kad se sve smirilo, neki su u selu 
primjetili, da su njihove dvije porodice imale odavna mnogo svojih ne- 
sređenih računa, pa možda je Pejkan našao za zgodno, da ih onaj čas 
i na onaj način izravna... Možda, a tko će znati?) 

Jedne večeri došao je Pejkan k ocu s gotovim prijedlogom, da ide 
na zaradu, negdje u Banat. Pisalo je čak i u novinama da će biti mnogo 
rada, pa će ga sigurno biti i Bosancima, jer oni se ne šale nigdje pa ni 
u poslu. Našao je već mnogo drugova iz okolnih sela, svi će skupa. 

— A kad ti to, Pejkane, odjedamput nađe drugove? 

— Inije odjedamput, nego sve ispoistija. Ja šta sam radio ovo dana 
nego se išao zdogovarat? Svijet govori da stranjam od kuće ko šento: 
maglu hvatam negdje u krešima, sigurno... Kažem, biva, treba nešto i 
zaraditi, a možete i vi pospremiti to poslova kod kuće. 

Tako je bilo, on je odlučio: jedna za 'iljadu! U selu se nitko ne izne- 
nadi. : 

— Dunulo mu ono njegovo, pa otišo... 

Vratio se brzo, jer je došao prekasno. I kad se jedamput za veče- 
rom poveo razgovor o njegovoj ženidbi (bilo je već vrijeme), on je odlučno 


630 


izjavio da se uopće neće ženiti. Samo je majci dao privatno obrazloženje: 
nek ona oprosti, al' žena je gotovi šejtan s onom svojom jezičinom, pa 
on neće da traži belaja. Zna svatko, da se on ne voli mnogo svađati: on bi 
se lijepo smijao i sebi i drugima dok se to može, a kad više ne bi bilo mo- 
guće, onda bi mogao zakrvaviti očima... Neće se ženiti, tako je odlučio 
i tako je ostalo. Jedna za 'iljadu! U selu se o tome govorilo drukčije za 
cijelu pamet. Jedna je kuma povjerljivo pripovijedala, kako je Pejkan 
govorio njezinom Antunu, da ga njegovi sile na ženidbu, ali da se je 
on već oženio u Banatu sa deset gospojica, s kojima se vozao u autu... 
“Budi Bog s nama! Pobrkalo mu se, pa i ne zna što govori. 


Tako je prolazilo vrijeme, godina za godinom, jednolične težačke 
godine, kao što je monotono beskonačno kapanje kiše na strehama. Pejkan 
bi od vremena do vremena napravio kakovu glupost radi koje bi ga svi- 
jet čudno gledao, a on bi se onda svima smijao u brk... U kući se samo 
pristojno šalio, onako kako je to činio od kad je došao k razumu. I radio 
je posve normalno i marljivo, za dvojicu. Svijet se već pomalo privikivao 
na njega, takvog kakav je. 


Kad im je otac umro, lako se zdogovorio sa starijim i jedinim bratom 
i preselio se u krševe. Nije to dioba, nego prohtjelo mu se (kako je sam) 
da se preseli u krševe, i šta tu ima čudna? Nek mu brat dadne štogod 
ajvančeta, a u krševima ima dvije-tri njivice, i to je njemu dosta: onu 
štalu preuredit će za kuću, pa je gotovi gazda. To je samo tako, a opet 
je kod njih sve zajedničko: ako ti što zatreba, evo me — ako mi što 
zatreba, eto te. Tako i bi, jedna za 'iljadu! Smiješno je bilo već to što je 
pobjegao u pećinentine kao divljak, ali još začudnije što je on sam sebi 
i čarape pleo, i rubine tkao i šio, i sve ženske poslove radio. Kuća mu 
bila puna svega, pa ako mu se tko slučajno navrati, Pejkan ga dočeka i 
s kavom i s kajmakom.... 


Poslije više godina kad mu je umro stariji brat, vratio se Pejkan u 
staru kuću. Bio je već prilično oronuo i tih, godine su preko njega prešle 
i ostavile svoje neizbrisive tragove. Majka je još bila u životu, ali posve 
oslijepila, i nije se više ni sjećala koliko joj je godina, i koliko je zemana 
prohujalo preko njezinih leđa. 

— Doš6 da do'ranim svoju staru majčicu. I onda: na svom sam, nećeš 
joj valjda ti zalogaje brojiti? 

Doveo je sobom dva junčića, dva krasna junčića, i ljudi su sa sigur- 
nošću tvrdili, da ih je Pejkan svako jutro umivao kao djecu i češljao po 
cijele sate. Nek budu ko dvije curice... 


631 


8. 


— A eto gospodine, ne bu'te uvrjeđeni, upadoh u lokvetinu, i baš s 
oba opanka, pa me pošprica belaj... I velite: ko da su pčele po meni pale? 


Nikako mu ne bi drago što su zapodjeli s njim razgovor, ali sad nije 
mogao na stranu. Nije to da se on bojao žandara; on se ne sjeća da se je 
ikad ikoga u životu bojao. A i zašto bi? Čovjek je nekada toliko kratko- 
vidan i ograničen, da mu se možeš samo smijati, a nije medvjed pa da ga 
ge bojiš. I ajvan se dotjera u suru, a kamo li razumno čeljade. Nije to 
“da se on bojao žandara, nego su tu posve drugi računi: on jednostavno 
ne bi htio imati s njima nikakva posla. Istina, i oni su ljudi i nekakva 
gospoda i moraju zarađivati svoj kruh, ali nigdje ne piše, da ga moraju 
Zarađivati baš na Pejkanu. Ima svijeta i osim njega. Ne bi on htio s 
njima imati nikakva posla. Pogotovo sad kad ga je snašla ova ne- 
volja. Dogodilo se eto, pa hvala ti Bože. Umiješla se nekakva po- 
šast među goveda, pa je to samo otezalo papcima. Došao red i na nje- 
gove volove (to su ona nekadašnja dva junčića što ih je doveo iz krševa), 
a oni se otimaj, otimaj, i sve bucaj zemlju od muke... bez ikakve fajde. 
Tako je Bog odredio i tako je suđeno. Ali je već i to mnogo i previše. 
Poslije majčine smrti oni su mu bili još jedina živa stvorenja s kojima 
se mogao lijepo razgovarati. A sad ih više nema, i već je to previše. I 
onda žandarima sune nešto u glavu, ta proglase da se sva krepana goveda 
moraju smjesta zakopati samo u za to određenoj jami, i da će prestup tog 
njihovog zakona biti najstrožije kažnjavan: kundak, globa, zatvor, i što 
im već pane na pamet. Onaj jedan, Slovenac, i nezna naški, nego sve na- 
bada preko zubi, da je Bosanac škrt ko počena gljiva, pa da ne može pre- 
gorjeti ni bolesnu volujsku kožu, nego će je odrijeti sebi za opanke, a 
onda je tu gotova kuga i među ljudima. On to tako nabada, a šta on zna? 
Istina, valjda je to tako ostavljeno od kako postoji svijet, da težak, biva, 
ne može reći službenoj kapi: »neću« ili što slično. Eh, ali valjda ni to 
nigdje ne stoji, da baš i Pejkanovi volovi moraju biti zakopani u onoj 
tamo jami. Njemu su njegovi volići značili sve, oni su s neiskazanim po- 
žrtvovanjem orali njegovu zemlju, pa su valjda zaslužili barem to, 
da budu zakopani u toj njegovoj zemlji. I on ih je zakopao, baš malo 
prije ih je zakopao, i sad je samo pitanje, da li su ga ona dva šejtana 
vidjela kroz šumu... Moglo bi svašta biti. Nije to da se on boji žan- 
dara (zašto bi se bojao?), nego ne bi htio s tima besposlenjacima imati po- 
sla... Da je samo za to bio siguran (a mogao je biti potpuno siguran!), da 
ga nijesu vidjeli, lako bi on s njima do kuće. 


— Ono tebe zovu Pejkanom? — upita ga opet onaj s lijeva. 
— Ne zovu me, gospodine, ne bu'te uvrjeđeni, već ja jesam Pejkan. 


632 


Onaj lijevi pogleda svog druga, pa se ZA! 2jf,t4 tia291,, 14, Pre 


to zapazio, pa se nasmijao i on s njima, ali u set, 411) axm Ni jesu 
vidjeli! 


E&IT je 


— A kudli si to gledo, pa baš s oba opanka u lokvetinu? — nepre- 
stano ga je pitao onaj isti, dok je dešnjak ustrajno i uporno šutio. Bio je 
mlad ko djevojka i Pejkanu se učini, da ima vrlo lijepe i mile oči. 

— Ma baš, gospodine, ne bu'te uvrjeđeni: ako ćete pravo, nijesam 
nikud ni gledo. Ove magluštine, pa i čovjek zaslijepi. 

Gacali su lagano posred ceste. Pejkan je išao za njima i pažljivo ih 
mjerio. Blata je bilo mnogo, gadnog jesenskog blata: u jesen je i blato 
prljavije. Magle su se sve niže spuštale i izgledale sve musavije, tužno i 
teško bilo je oko srca, kao pred smrt. Upravo kao pred smrt... Ovaj li- 
jevi je bezobrazno njuškalo. Možda su zbilja što vidjeli čim on pita: 
A kud li si to gledo? Baš briga tebe kud sam ja gledo! 

— I baš velite gospodine, ne bu'te uvrjeđeni, ko da su pčele po meni 
pale? A vidite kakva je glibina, čudo mi i brk iz njega viri. 

— Skapavaju li još goveda, Pejkane? — Naglo je upitao ljevak mjesto 
odgovora. — I vrši li se ono što je naređeno? — pitao je dalje, i Pejkanu 
se učini da mu iz govora zvuči neki posebni naglasak. Zna! Vidio ga, si- 
gurno ga je vidio, čim on ovako zadire. Nije to da se on boji žandara 
(zašto bi se bojao?), ali zacijelo neće moći izdržati da ga ne mlatne čim 
bilo, ovog ljevaka. Svuda su guste magle — — — — 

— Skapavaju, gospodine, ne bu'te uvrjeđeni, jašto već skapavaju... 
A jel'te gospodine, ne bu'te uvrjeđeni, jeste I' vi ikad imali svoje volove, 
dva volića, rećemo .. .? 

Ljevak se nasmijao. Prvi puta od kako su se sastali, Pejkan je u 
njegovom smijehu otkrio nešto neizrecivo zlobno i puno prezira. Promje- 
rio ga je još jedamput od glave do pete: išao je pred njim posve mirno, 
ko čovjek koji ima nabijen revolver za pojasom i bodež na ramenu. 

— Volove?! Šta će mi volovi, Pejkane? Ja imam svoju službu i 
svoj zakon. 

— I onda velite, gospodine, ne bu'te uvrjeđeni, taj vaš zakon je jači 
i od volova? 

— Pritego bi on i štogod teže od volova, moj Pejkane — izvalio je 
ljevak kroz puna usta smijeha. 

— I onda baš velite, gospodine, ne bu'te uvrjeđeni, da je zakon jači 


i od rođene majke, i od duše, a kamo li od volova, od dva volića, 
rećemo... 


Bi mu tako kao da to nije on Pejkan, i da ova njegova prsa nijesu 
njegova prsa, nego ledina, koju onaj ljevak žandar ore svojom bakandžom. 

I kako on ore, sve nekakve žile pucaju... Ako već sve zna, nek zna, pa 
neka ga onda lijepo sveže i s njim u zatvor, ali neka šuti kad ne zna 
što je to čovjek težak i njegov ajvan koji ga hrani. 

— — — — Bilo bi zgodno: nožinom u vrat, pa zbogom diko! On je 
tačno znao, gdje bi nož imao zasjeći, a gdje izaći na protivnoj strani. 
Nožinom u vrat — — — — a svuda su guste magle... magle... 
magle — — — — Učini mu se, da je sav satrven kad se otrijeznio od ove 
lude misli. E beli neće s tom bakandžom griješiti duše! Kako mu je to 
samo moglo i naletjeti u mozak? Onaj dešnjak je pošten čovjek; kako 
samo ima mile mirne oči! Pejkan će ga pozvati na kavu, a iznijet će mui 
punu čašu rakije. S onim gadom neće griješiti duše. Čovjeka smiješ, biva, 
malo nakečiti, ali ga ne smiješ tući ni ubiti, jer je to zabranio Bog. 

— — — — A smiješ ga malo nakečiti... Idete, recimo, kraj kakvog 
dubokog jarka, punog nečiste vodurine... pa nek se onda suši i čisti do 
mraka... 


Podmetnuo mu je nogu, snažno ga otisnuo na lijevo i ljevak je pljus- 
nuo u jarak kao klada. 

Pejkan je bio potpuno svijestan, da je ovo neisporedivo luđa (ne 
strašnija, nego luđa) misao od one prve, ali sve se je to desilo u jednoj 
jedinoj sekundi, kad on nije bio i nije mogao biti svoj gospodar. Već je 
zazinuo da se slatko nasmije, ali ga je u taj čas složio u blato jedan 
udarac kundakom. Onaj dešnjak, koji je imao mile oči kao djevojka, i 
kojega je Pejkan sasvim iskreno mislio pozvati na kavu, smjerio ga je 
tako zgodno iza vrata, da nije ni nogom trznuo... 

Kasna jesen je odisala truleži, a svuda naokolo ležalo je nešto kao 
neizvjesnost i bol i sivo-žuto umiranje. Magle su se kovitlale dolinom 
kao preplašena goveda — — — — A. Augustinović 


NOTURNO 1939. 


Daleko su odjedrila zvona. 
Njihovi zvuci — raspete su ruke 
i tihi zovu mir, Zovu mir. 


Jakša Ercegović 


634 


UMIRANJE 


U uglu mračnog salona 

čekaju bijele tipke starinskog klavira 
nečije meke prste 

da ispletu čipke, sjetne zvuke 
širokih akorda dozive mukle. 


Trome noći mlaz u tišinu sobe ulazi: 
poljubio je neki portret stari, 

pa sada redom 

pisiplje snom 

sve pospane stvari. 


Teški zastori i ukočeni pogledi sa stijena 
zaustavili su tok svih mijena, 

a zadnji neodsvirani akordi 

zamiru sobom 

kao kapanje uvelog vremena. 


M. Slade-Šilović 


PUTNIKOVI ZAPISI 


Parobrodom ispred Biograda Ferije 
Kuće idu, idu, idu — — — Avanture ništa smjele, 
Šuma plovi, plovi šuma, malko suhe, 
more stere ležaj meki. | nedosrećne. 
Ko te pozna, dozovi ga. Tri mjeseca bježanije 
| preko mora, preko gora 
Zakopaj se sam u sebi, i pjevanje: 
sam u sebi, da ne kloneš Oj da mi je 
— da ne prhneš. stići gdje je sreća moja. 


Ivan Krolo 

ilevatski velikani Herceg-Bosne 





FRA PAŠKAL BUCONJIC 
(prigodom 30-godišnjice smrti) 


U Mostaru, u franjevačkoj nadžupskoj crkvi, pod hlednim mramorom počiva 
zemni ostatci biskupa fra Paškala Buconjića. Tu počiva njegovo tijelo već 39 
godina, a domovina Hrvatska stavlja & ponosom njegovo ime u plejadu najzaslužnijih 
&vojih sinova. : 

Biskup Buconjić rodio se 2. travnja 1834. u Drinovcima, a kršten je u dal- 
matinskome pograničnom seocu Slivnu, gdje su se bili zaklonili mnogi kršćani iz 
Hercegovine, da izbjegnu neredima, koji su tamo vladali. Na krstu je dobio ime 
Stjepan. Nekako u to vrijeme bile gu u Bosni i Hercegovini veoma mutne i nepo- 
voljne prilike. Baš tada su se hercegovački franjevci otcijepili od bosanske provin- 
cije i osnovali samostalnu redovničku kustodiju. Za to su dobili dozvolu iz Rima 
6. veljače 1844. Dvije godine iza toga (1846.) predao je Stjepan Buconjić svoga sina 
Stjepana franjevcima & nakanom, da i on jednoga dana prigrli to zvanje. Prve tri 
godine mladić se je odgajao na Čerigaju kod Sirokoga Brijega, gdje je bila fra- 
njevačka rezidencija i provizorno sklonište otaca, koji su ee otcijepili od Bosne. 
dok nisu napravili novi samostan na Širokome Brijegu, kamo su mladi Stjepan 
Buconjić i ostali gojenici bili smješteni tek 1849. 

U to je vrijeme po cijeloj Hercegovini vladala glad. Ni franjevci nisu bili od 
nje pošteđeni, Bilo je vremena, kad ni oni nisu imali dovoljno kruha, da se 
najedu. Oskudijevali su na najnužnijim potrepštinama dnevnoga života. Pokojni 
biskup znao bi prepričavati do u stare dane pDatnje i dočivljaje iz tih vremena. 
I u prvim godinama svog studija mladić se je pokazao neobično oštrouman, &poso- 
ban i bistar. Njegovo lijepo i skromno vladanje privuklo je na &e pažnju pretpo- 
stavljenih, koji su mu već tada proricali lijepu budućnost. Duboku religioznost i 
čisti kršćanski odgoj, što ga je stekao u očinskome domu, u samostanu je upot- 
punio i usavršio. Mladi je Stjepan stupio na Širokom Brijegu 13. listopada 1851. u 
franjevački red, uzevši ime Paškal. Kad je, najviše nastojanjem oca fra Petra 
Bakule, uređena i konačno formirana franjevačka hercegovačka kustodija (male 
provincija), fra Paškal je Buconjić sa drugovima fra Mihom Rozićem i fra Lo- 
vrom Sesarom položio svečane zavjete 11. studenoga 1852. na ruke novoga starje- 
šine fra Andjela Kraljevića, kasnijega biskupa i apostolskoga vikara u Hercegovini. 

Pretpostavljeni gu svekako željeli, da se mladi fra Paškal izobrazi i &vrši stu- 
dije negdje u inozemstvu. Njegova bistrina i darovitost izbijala je iz dana u dan 
sve više i više. Poslali gu ga u Feraru, na franjevačko učilište, gdje je, &vršivši 
bogoslovski studij, god. 1856. rekao prvu &v. misu na sami Božić. U Ferari, koja 
je tada bila pod austrijskom upravom, mladi je fra Paškal zapazio pokret telijanskih 
rodoljuba, koji su uporno i svim silama radili oko ujedinjenja Italije. Poznavao 
se je tu s mnogim Hrvatima, vojničkim časnicima, koji su mu prepričavali minule 
ratne dogadjaje, a on je sve to pozomo pratio i gajio u sebi ljubav prama dragoj 
domaji. U tudjini je naučio cijeniti svoju domovinu; odatle datira njegova zna- 
čajnost, nepokolebivost, ustrajnost u radu za slobodu i ujedinjenje svoje domovine 

Hrvatske. Od toga vremena porasla je njegova želja za slobodom, koju je u srcu 
nosio do smrti i svugdje pokazivao; a prve težnje za slobodom stekao je od svojih 
učitelja na Čerigaju, koji su bili zadojeni Gajevim »ilirskim« pokretom. 

Nakon što je rekao prvu misu, pojavila se je u njemu želja, da se što prije 
povrati u Hercegovinu. Njegovi su profesori željeli, da on ostane i dalje pri studiju 
te se osposobi za profesora filozofije i teologije. To je potkrijepio i sam general 
frenjevačkoga reda, koji je mladome Buconjiću preporučivao, da ostane i da će 
mu dati profesorsku katedru na najunosnijemu mjestu franjevačkoga reda. Tom 
prilikom rekao mu je: »Lako ćemo naći misionara za Hercegovinu, ali se veoma 
teško nadje vrsnih profesora i biskupa«. (Noi facilmente troveremo dei buoni mis- 
&ionari per !' Erzegovina, ma non cosi dei buoni lettori e vescovi.) Zaista on na- 
stevi stuđij i osposobi se za profesora filozofije i teologije; položi sve ispite se 
najboljim uspjehom — prvi medju odlikašima. 

Radi njegovih uspjeha zapade ga profesorska katedra na centralnome franje- 
vačkome učilištu Aracoeli u Rimu. U tom svojstvu ostao je punih osam godina, 
tretirajući filozofiju i teologiju sa osobitim uspjehom. Njegovo znanje i iskustvo 
postalo je šire i bogatije. Još je nešto za njega i njegovu djelatnost bilo baš u to 
doba važno i značajno. U Rimu se je upoznao sa mladim Hrvatima Račkim i 
Cmčićem. Tu su mladi i vatreni rodoljubi pretresali uz dnevni rad probleme svoje 
domovine i proučavali njezinu slavnu ali krvavu prošlost. Nekako baš tada bora- 
vio je u Rimu kao prognanik hrvatski mučenik Eugen Kvaternik, s kojim je Buco- 
njić sklopio iskreno prijateljstvo. Taj vrli mučenik znao bi pretresati s profesorom 
Buconjićem istaknutije dogadjaje iz hrvatske prošlosti, a osobito su voljeli govoriti 
O hrvatskom državnom pravu. Kasnije je više puta znao Buconjić reći: »Ja sam 
bio starčevićanac i prije dra Ante Starčevića, jer je pokojni Ante tek 1861. razvio 
&voj državno-pravni program, a ja sam ga već i prije toga usvojio svom dušom.« 
Ibok se je u vječnom Rimu širio Buconjiću horizont znanja i neaziranja, dotle su 
se 6 njime upoznale najistaknutije crkvene ličnosti iz vatikenskih krugova, što mu 
je kasnije na visokim položajima bilo od osobite koristi. Lično se je poznavao 
& kardinalom Barnabom, prefektom kongregacije »De propaganda fide«. Dok je 
boravio u Rimu, veoma je rado izlazio na propovjedaonicu i tu je gromkim glasom 
i snažnom erudicijom razlagao nauku Kristovu. Kad je bila god. 1863. proslava 1000- 
godišnjice slavenskih apostola sv. Čirila i Metoda, mladi je fra Paškal održao u 
hrvatskoj crkvi sv. Jeronima vatreni panegerik u čast slavenskih prvaka. Samome 
biskupu dru Jurju Strossmayeru taj se je govor svidio i štampao ga je iste godine o 
svom trošku u Rimu. Dne 14. kolovoza 1863. umro je na Širokom Brijegu fra Rafo 
Barišić, biskup i prvi epostolski vikar u Hercegovini. Tom prilikom hercegovački 
franjevci po starom pravu predlože papi trojicu kandidata za biskupa iz svoje 
&redine. Buconjić je predao molbu u tom smislu papi Piju IX. u njegovu dvorcu 
Castel Gandolfo. Želja Buconjića i ostalih franjevaca u Hercegovini bila je ispu- 
njena. Biskupom je imenovan 9. prosinca 1864. fra Anđeo Kraljević, rođeni 
Hercegovac. 

I ako mu je bilo u Rimu zgodno, mnogo zgodnije, nego će mu biti u Herce- 
govini, ipak je on neprestano moljakao starješinstvo, da ga već jednom pusti u 
Hercegovini. Želji su mu udovoljili tek 1866. Došao je na Široki Brijeg i tu ee 
zadržao kao odgojitelj franjevačke mladeži. General ga je imenovao &vojim povje- 
renikom-vizitatorom u Hercegovini za godinu 18368. Tri godine kasnije imenovan je 
župnikom u rodnom mjestu Drinovcima, gdje je bila na novo osnovana župa. Tu 
je boravio tri godine id napravio lijep župski stan. 

Na &astanku franjevačkog starješinstva od 13. &vibnja 1874. imenovan je starje- 
šinom hercegovačke franjevačke kustodije, te je kao takav ostao do 1879. Njegovo 
starješinstvo pada u ona burna vremena, kada je u Hercegovini bio ustanak. Od 
ovoga vremena počinje njegov rad širih i značejnijih dimenzija. 

Kad je u proljeće 1875. car Franjo Josip putovao Dalmacijom, svakome je bilo 
jesno, da to putovanje ima čisto političku tendenciju. Franjevci, imajući stalne 

veze s rodoljubima po Hrvetskoj i Dalmaciji, doznali su na vrijeme o čemu se radi. 
Već 18. travnja te godine izidjoše pred cara u Sinju tri delegata iz bosanske fre- 
njevačke provincije: fra Lovre Karaula, fra Andjeo Čurić i fra Miho Marijanović, 
te mu prikažu želje i potrebe svoga naroda. Iste godine na Jurjevdan dne 24. trav- 
nja kustos Buconjić sa svojim tejnikom Augustinom Zupcem i još eedmoricom 
hercegovačkih franjevaca dočeka cara u Imotskom. Tu mu je predao spomenici 
u kojoj je izložio kukavno stanje ovih zemalja, te mu izrazio želju, da se owe 
zemlje što prije oslobode brojnih nepogoda. Car ih je prijazno primio i rekao im: 
»Veoma mi je drago, kad vidim moje drage franjevce, da su teko uvijek revri i 
neumorni za dobro naroda.« (Talijanski je to car doslovno rekao ovako: Mi gode 
assai di vedere miei cari franciscani cosi sempre zelosi ed infatigabili per il bene 
del popolo) 

Turska je špijunaža doznala za izjave i pritužbe franjevačkih prvaka Herces- 
Bosne, te oni padoše pod sumnju i nemilost vlasti kao veleizdajnici. Fra Grga 
Martić, tadanji zastupnik katolika u Sarajevu, saznao je da se njima svima sprema 
potajno umorstvo, pa zato ih je sve na vrijeme upozorio, da se čuvaju na svakon 
koraku. Buconjiću poručuje pismeno: »Pazi ge, ma ni findžana kave iz njihovih 
ruku ne uzimlji!« Buconjić je otišao poslije toga na Humac kod Ljubuškoga i tamo 
se sklonio u franjevačkom samostanu, jer je tu bila blizu granica, pa je mogao 
u slučaju potjere prebjeći u Dalmaciju. Vodja bosanske deputacije fra Lovro 
Karaula zaglavi iz zasjede na 20. erpnja t. g. kod Livna, a fra Miho Marijanović 
bude ranjen, dok se je fra Andjeo Ćurić velikom opreznošću sačuvao od pogibli i 
izbjegao očitoj smrti. 

Žalosno gospodarsko i materijalno stanje prisili narod, te je tražio poboljšanje. 
Obećanja careva nisu narod zadovoljila, nego je iz dana u dan bivalo sve to nape 
tije stanje u ovim ispaćenim krajevima. Već 19. srpnja 1875. izbi ustenak kod 
Gabele u Hercegovini s geslom: »Ili sloboda ili smrt«. Da su franjevci imali trajne 
veze s ustašama i da su ih pomagali, to je dobro poznata stvar. Kustos je Buconjić 
sa živim simpatijama pratio vojevanje i svaki napredak ustaša, eli je kao starješina 
redovničke zajednice imao na sebi veliku odgovornost. Mogao je lako sebe, svoji 
braću franjevce i hercegovački katolički puk izvrgnuti strašnom pokolju sa strane 
turskih vlasti. Što više — on nije bio kao starješina osiguran &a potrebnim mate 
rijalnim sredstvima, kojima bi imao opskrbiti svoju kustodiju i ustaše. 

Sami borci nisu ispočetka imali stalnog političkog programa. Većina ih 
je mislila gamo na to, kako će se osloboditi turskoga jarma. Istom kad se je ustanež 
razmahao i kad su se. političari ozbiljno bili zabrinuli kud bi mogle doći ove zemlje 
izbiše medju ustašama dva oprečna mišljenja. Turska je ispočetka mislila, da U 
tom ustanku nema ništa izvanredna, da je to obično pogranično čarkenje, eli — 
kad je bila obaviještena o pravom stanju prilika — istom je onda počela nastojati, 
da barem diplomatskim putem umiri te buntovne krajeve. Pozvala je ustaše da 
odlože oružje, ali oni ge tome pozivu nisu odazvali. Baš radi toga sakupe 66 “ 
Mostaru ovi konzuli: austrijski Vasić, njemački Lichtenberg, francuski Dousos, 
ruski Jastrebov, talijanski Durando i engleski Frieman. Tursku je vladu zastupe? 
Server-paša. Konzulima je trebalo podastrijeti u tužbi nepogode, koje tište potiš: 
čeno pučanstvo i koje su ga nagnale, da se maša oružja u obrani ljudskog dost 
janstva i čovječanekih prava. To je sve izložio kustos fra Paškal Buconjić U spo 
menici, pisanoj talijanskim jezikom: »Un cenno semplice sui gravami, causa pri 
cipale dell insurrezione delle popolazioni cristiane in Erzegovina.« (Kretak pregled 
pritužaba, glavnih povoda ustanka kršćanskoga pučanstva u Hercegovini.) Tu 5 
naglašuju četiri prijedloga, koji bi se moreli uzeti u obzir, ako bi se željelo P* 
Stići štogod mirnim putem u pobunjenim krajevima. Prijedlozi glase ovako: 

1. Kršćani su odlučili, da će redije umrijeti, nego li podnositi ropstvo. 
ih vlasti neće, da pomognu, neka im barem ne stavljaju zapreke u njihovu P% 
hvatu za oslobodjenje i neka ne pomažu onoga, ko njih tlači i proti koga su 
ustali. 


Ako 

2. U protivnom siučaju kršćani &u prisiljeni zamoliti koju kr&lurneskiui yea / 444, 
da im dade koji kraj zemlje, kamo će &e svi listom iseliti | napustiti 1vij pespi/9. g 
zemlju. 

3. Neka 6e inače velevlasti zeuzmu kod sultana, da se od Herceg Prpa 141/96 
autonomna država, koja bi sultanu plaćala danak. Na čelu te državo nek sa sis: 
koji strani knez, a nipošto turski podanik. 

4. Ili napokon, da velevlasti u sporazumu ovlaste koju bližnju velevlnat, dla 
u glavne gradove postavi veće vojničke posade, koje će jamčiti za mir. 

Konzuli su bili za treću tačku — za autonomiju Herceg-Bosne, ali se jo Server - 
paša, kao zastupn:x turske vlede, tomu odlučno protivio. Konzuli se razidjoša ber, 
opiaevljena posla, a ustaše nastaviše vojevanje. Na Miholjdan dne 29. rujna lato 
godine rezbiše tursku vojsku, čim se je pojavila u Hercegovini. Preko zime su 
podržavali čarkanje, dok nije na proljeće buknuo ustanak većom žestinom. Same 
kršćanske ustaše predvodili su franjevci-župnici, osobito mladji, ali — kad su 
Crnogorci i Srbi prije navještenja rata od Turske zatražili, da im izruči Herceg- 
Bosnu — uznemiriše se, jer su u tome nazrijevali svoju narodnu i vjersku nesreću 
i propast, te naestupiše sa otvorenim protestima protiv tin nepravednih zahtjeva. 
Paškal Buconjić i ovdje pokaza svoju odlučnost i besprimjerno rodoljublje. U spora- 
zumu sa biskupom Kraljevićem upravi vladi u Carigrad odlučan protest u ime 
Hrvata, koga je on sam ssestavio na talijanskom jeziku, a u prijevođu glasi: 

»Na naše veliko iznenadjenje dočuli smo, da je Srbija zatražila od Visoke Porte 
formalno priključenje Bosne. Katoličko pučanstvo hercegovečke biskupije uslijed 
toga zahtjeva prisiljeno je, da izjavi, koliko Visokoj Porti, toliko i visokim vladama 
jamčećih vlasti, da je njegova čvrsta volja ne pristupati na to priključenje, koje 
se preko &vakoga načina protivi njegovim moralnim i materijalnim interesima. 
U slučaju da bi današnja uprava htjela ili morala, da napusti Bosnu, katolici sve- 
čeno prosvjeduju protiv priključenja njihove domovine Srbiji i Crnoj Gori, te izjav- 
ljuju, da se žele u tom slučaju sjediniti sa nerodima austrijskoga carstva, & kojima 
gu vezani svojom prošlošću, kao i mnogima drugim moralnim i materijalnim inte- 
resima«. 

Buconjić je jednu kopiju tog protesta poslao brzojavno preko Vrgorca u Cari- 
grad po svome tajniku fra Augustinu Zupcu. Takodjer odmah je poslao drugu 
kopiju po biskupovu tajniku fra Martinu Ljubiću i po župniku fra Nikoli Simoviću 
mostarskome valiji Ali-paši, koji je — pročitavši protest — rekao: »Eh, reverendi, 
to je isto, kao kad bi jedna žena, još za živa &voga muža, akoprem bolesna ugo- 
varala s drugim.« Protest Buconjićev nije se ni malo svidjao turskoj vladi. Koliko- 
god protestira protiv priključenja Crnoj Gori i Srbiji, isto toliko izražava želju, 
da se sjedini sa narodima u austrijskoj carevini, & kojima ih spaja vez prošlosti, 
a to su Hrvati. Time Buconjić istiće državnoprevnu | historijsku istinu, te želju 
&voga naroda. 

Na BerLnskom kongresu, koji se je sastao pral!je rusko-turskoga rata i poslije 
San-Stefanskoga mira, Andrassy je imao pri ruci pratest Buconjićev u ime naroda 
u Hercegovini, a još je tražio preko konzula Tesrvića u Sarajevu autohtono mi 
šljenje Bošnjaka. Martić, kao zastupnik katolika, presla» je protest na Andrasrya, 
Sem ga je sastavio u suglasju sa franjevcima 4 blakipom Vujičićem. Veoma je 
važan, pa iz njega donosimo: 

»Pošto ee glasa, da kneževina Srbija na tome slavne kongresu išie aneksiju 
Bosne za sebe, mi potpisani sa strane bosanskoga katvlićanstva svečano i &vestrano 
protestiramo pred svim poslanicima velevlasti, na t»rn kemgregu nalazećih ee, pro- 
tivu tomu nezakonitomu i nepravednomu zahtjevu kresževina Srbije.« 

Polovicom lipnja, po 25. članu Berlinskoga krmuress na prijedlog engleskoga 
poslanika, dobije Austrija mandat za okupaciju Herreg Hwne. General Filipović 
prijedje koncem mjeseca srpnja & vojskom preko Rava. Mekako u to vrijeme i 
general Jovanović upane & vojskom u Hercegrryirnu prek, Vruorra (31. srpnja). Sve- 
čeno ga je dočekao kustos Buconjić u frunjeve/kenn asrvratarni na Humcu kraj 

ba oh jja je> sosa da i komo 


Ljubuškoga. Mudrim i opreznim postupkom Buconjićevim kod muslimana uspjelo 
je, te je Jovanović ušao svečano s vojskom u Ljubuški bez ikakvoga otpora. Na- 
kon toga uspjeha pošalje Buconjić preko Jovanovića svečani pozdrav caru uime 
franjevaca i uime naroda. Car je odvratio preko svoga poslanika u Beogradu, 
&rdačno se zahvalio njemu, franjevcima i narodu. 

Kad je okupacija bila gotova, podje svečana deputacija iz Herceg-Bosne, da 
se pokloni novom gospodaru. U hercegovačkoj deputaciji bijahu tri vjere zajedno. 
Bilo je dvanaest muslimana, osam pravoslavnih i šest katolika. Deputaciju su pred- 
vodili biskup Kraljević i Buconjić. U mjesecu studenomu krenuše u Beč, pa onda 
u Budim, gdje se je u to vrijeme nalazio car. Neki su predlagali, da svaka vjera 
posebno sastavi poklonstvenu adresu, ali je Buconjić bio protiv toga. Njegovo 
mišljenje konačno pobijedi. On lično sastavi adresu, koju svi usvojiše. Uglavnom 
glasi ovako: 

»Vaše Veličanstvo!... Neumoljiva sila naših okolnosti učinila je, da smo da- 
leko zasteli u napretku i prosvjeti iza tolikih naroda srodnih i susjednih, te su 
nam vruće želje i temeljite nade, da će nas Vaše Veličanstvo konačno ujediniti sa 
srodnom braćom, & kojima ćemo u zajednici, kao i drugih Vaših sretnih naroda 
moći postupiti u prosvjeti dostojanstva čovječanskoga, bez uvrede ičijega vjero- 
zakonskoga uvjerenja i napredovati u svakom blagostanju bez ičije štete, uživejući 
prava vjernih Vam podanika... Sudbina naših položaja i našeg odnošaja spajaju 
nas sa sudbinom vjernih Vaših naroda, zato neka blagoizvoli Vaše Veličanstvo pri- 
miti nas kao svoju djecu, jer se mi predajemo pod okrilje i upravu Vašeg Veli- 
čanstva i Vaše Dinastije.« 

Austrija je imala pri okupaciji Herceg-Bosne jasne i izrazite ciljeve. Mandat 
je dobila i njemu se odazvala, ali je njezina vojska bila dočekana na više mjesta 
8 oružjem u ruci sa strane muslimana. Buconjić se je nadao, da je okupacija prva 
etapa k sjedinjenju ovih zemalja sa Hrvatskom. Tako su mislili i drugi hrvatski 
rodoljubi iz Herceg-Bosne i izvan nje, ali gu se prevarili! 

Kroz nekoliko vjekova vladalo je mrtvilo, zamračenost, tama medju Hrva- 
tima u Herceg-Bosni. Višestoljetno ropstvo i brojna poniženja oslabiše narodni 
ponos i odvažnost. Sada poslije okupacije, kad je izgledalo, da će se moći zgodnije 
raditi i više uspijevati, digoše se rodoljubi, koji se ogrijaše kulturom i prosvjetom 
drugih zemalja, zadojeni velikom ljubavlju prema domovini, te počeše tražiti na- 
čina kako bi u borbi za svete ideale očuvali dva najdragocjenija amaneta svoje 
prošlosti — vjeru i naciju; a povrh svega — kako bi osigurali svome potomstvu 
&veto hrvatsko tlo, koje je kroz vijekove nakvašeno krvlju i suzama điv-junaka i 
ugor-znečajeva. Fra Paškal Buconjić, sin vrletnih hercegovačkih gudura, snažan, 
neslomljiv i ustrajan potpuno je shvatio važnost i značenje svoga položaja. Poslije 
smrti blagoga i dobroga biskupa Kraljevića, koji je umro u Konjicu 27. srpnja 
1879., starješinstvo hercegovačkih franjevaca predloži papi trojicu članova za 
biskupa. Buconjić bijaše stavljen na prvo mjesto. Njega je preporučila austrijska 
vlada svetoj Stolici preko nuncija Jekobinija, koji s& je na osobiti način zauzeo 
za tu stvar kod pape Leona XIII. Ovaj uistinu imenuje Buconjića titularnim bisku- 
pom magetskim i apostolskim vikarom u Hercegovini bulom od 18. siječnja 1880. 
Buconjić bi posvećen u bijelom Zagrebu po karđinalu-nadbiskupu Mihajloviću. 
Odmah iza posvete ode Buconjić u Rim, te se pokloni papi. Odatle šalje prvu posla- 
nicu hercegovačkome puku u kojoj ističe s osobitom ljubavlju odanost naroda 
Crkvi i franjevačkom redu, bodri narod da ee čuva zlih zasada i da ne napušta 
stare neporočnosti i poštenja. Iste godine bijaše 24. travnja &večano ustoličen u 
Mostaru uz veliko veselje svećenstva i puka. 

Austrijska se politika u Herceg-Bosni nije usudjivala osloniti na franjevce, 
nego je svakako htjela i željela, da duhovnu pastvu u Bosni povjeri sebi odanijemu 
kleru, a da franjevce potisne & položaja. Ispočetka to nije išlo, ali su domalo 
postigli uspjeh, mekar bio i djelomičan. Papa je Leon XIII. zaveo u Herceg-Bosni 
redovitu crkvenu hijerarhiju u godini 1881. Sarajevskim nadbiskupom postade dr. 

Josip Stadler, sveušilišni profesor, a apostolski vikar fra Paškal Vujičić ođe iz 
Bosne. Još je bila osnovana biskupija u Mostaru i Banjoj Luci. Mostarskim bisku- 
pom ostade fra Paškal Buconjić. Imenovanje je uslijedilo bulom od 20. listopada 
1881. Zavodjenjem crkvene hijerarhije na ovom teritoriju prestade služba apostol- 
&kih vikara, koja je zavedena (1735.). Prvi je apostolski vikar bio fra Mato Delivić. 

Kad je početkom osamdesetih godina otpočeo u Bosni režim Benjamina Kal- 
laya, nije se smjelo ni zboriti o hrvatskom imenu, nisu se smjele istaknuti hrvatske 
zestave, niti su se smjeli pokazivati hrvatski grbovi. Hrvati koji su dolazili iz Tro- 
jednice, prijekim su okom gledani od strane austrijske špijunaže. Za malu stvar 
najpošteniji su ljudi stavljani u tamnice. Zabranjen je bio ulaz hrvatskim listo- 
vima, osobito pravaškim. Diplomacija je stvorila u Bosni bosanski jezik i bosansku 
naciju, te monstrume 19. vijeka. Kroz ta burna razdoblja biskup je Buconjić nosio 
narodni stijeg, oko njega su se kupili najistaknutiji Hrvati i u njemu su ralazili 
moćnu zaštitu. Tako je godine 1888. biskup okitio svoja kola, konje i pratnju hrvat- 
&kim zastavama, te svečano prošao kroz ulice grada Mostara, da pokaže, da je ovo 
hrvatsko tlo. Njegov tajnik fra Augustin Zubac &a katehetom fra Ambrom Miletićem 
&akuplja hrvatsku mladež i s njom pjeva budnice. Već godine 1880. tražili su odo- 
brenje za prvo hrvatsko pjevačko društvo »Kosača«, ali nisu dobili odobrenja. 
Istom godine 1888. dobili su odobrenje za »narodno pjevačko društvo Hrvoje«. Naziv 
»hrvatsko« nije vlast odobrila sve do godine 1898. »Hrvoje« bijaše jedno od prvih 
društava hrvatskih na teritoriju Bosne i Hercegovine, koje se je okitilo imenom 
hrvatskim. 

Buconjić se je svom pomnjom dao na uredjivanje svoje biskupije. Za vrijeme 
svog biskupovanja osnovao je preko 20 novih župa. Dosta crkava i župskih stanova 
podigao je o svom trošku. Nije nikako mogao trpjeti, da strano činovništvo kvari 
čisti hrvatski elemenat na teritoriju njegove biskupije. Sa svom strogošću ustade, 
da održi u narodu staro poštenje i patrijarhalnu neporočnost. Kad su ee musli- 
mani stali seliti iz naših krajeva, kad se nisu dali odvratiti od te seobe, biskup 
se dao na posao, te odmah počeo kupovati njihovo zemljište i tamo kolonizirati 
Hrvate katolike iz ljubuškoga i mostarskoga kotara. Tako je stvorio u istočnoj 
Hercegovini lijepu hrvatsku naseobinu, napravio im prostranu crkvu u Nevesinju 
i tamo osnovao župu. Njegova nutranja kolonizacija imala je vidnih uspjeha, ali 
nažalost — austrijska mu je uprava pravila pri tome goleme zapreke. 

Kad su franjevci koncem 80-tih godina odlučili napraviti samostan i bogo- 
&loviju u Mostaru, Buconjić ih je zborom i tvorom pomagao gdje je god mogao. 
Darovao je franjevcima dobar kompleks zemljišta, gdje se nalazi samostan i okolo 
gamostana. God. 1898. osnovao je u Mostaru hrvatsku dioničku tiskaru, gdje je počeo 
izlaziti »Osvit«, jedini list na teritoriju Herceg-Bosne, koji je zastupao hrvatske 
interese u duhu ideja Oca Domovine Ante Starčevića. 

Dobro i darežljivo srce biskupa Buconjića izlazilo je bijednima i potlačenima 
ususret na svakome koraku. Takav je bio prema ljudima svih vjera. Njega je zbog 
toga svatko volio i rado ga se sjećao. Osnovao je god. 1899. u Mostaru »Žensko 
&irotište«, kojega je povjerio Školskim sestrama &v. Franje. Još povrh toga osigu- 
rao im je egzistenciju, ostavljajući im u darovnici nekoliko posjeda i kuća. 

Stara i trošna biskupska rezidencija izvan grada Mostara u Vukodolu, koju 
je podigao god. 1846. fra Rafo Barišić, prvi apostolski viker u Hercegovini, bila je 
nepodesna za stanovanje, pa je 1905., otpočeo graditi novu rezidenciju u koju se 
preselio istom 1909. 

U mjesecu travnju 1906. proslavio je zajedno 25-godišnjicu biskupovanja i 
50-godišnjicu misništva. Tom se je zgodom rodoljubnog biskupa sjetila cijela hrvat- 
ska javnost. Oko dvije stotine uzvanika došlo je svečaru, da mu izrazi osobitu 
zahvalnost u ime naroda i Crkve na tolikim uslugama, koje je on učinio za vrijeme 
&vog života na visokim položajima. 

Zar se može zaboraviti red biskupa Buconjića pri osnutku »Hrv. Potpornog 
Društva« u Mostaru početkom 1902.2? Tu su uz biskupa najzaslužniji fra Augustin 

Zubac, tadenji provincijal, fra Radoslav Glavaš, prof. teologije i Ante Jukić, uči- 
telj. Iz tog se društva razvilo »H.K.D. Napredak«. 

Pod njegove stare dane silno ga je ozlovoljila aneksija Herceg-Bosne. To je 
bila neugodna stvar svakome poštenome Hrvatu, a sijedoga se starca bolno kosnula. 
To ga je potaklo, te je sazvao na dogovor sve istaknutije mostareke Hrvate (pedeset 
ih na broj) i predložio im memorandum, koji će biti upućen na samoga cara. U 
memorenmdđdumu se naglašava: 

»Vaše Veličanstvo, blizu su 4 stoljeća kako Hrvati slobodnom voljom izabraše 
za kralja Vašega Pretka Ferdinanda I. Od toga vremena sve su težnje naših otaca 
išle za tim, da se svi Hrvati okupe u jedno državno tijelo. Hrvatski narod ovih 
zemalja izražava vruće želje, da se ove dvije zemlje sjedine sa kraljevinom 
Hrvatgkom.« 

Ovaj memorandum vpotpiseše biskup, mosterski nadžupnik i pedeset najistak- 
nptijih mostarskih gradjana. Memorandum, koji je imao otići na samoga cara preko 
tada svemočžnoga baruna Pintera, šefa okružne oblasti, zaplijeni državno odvjet- 
ništvo, pa ga okružna oblast nije htjela primiti. Sijedi i nepokolebivi biskup zaputi 
se u Beč, da lično preda caru memorandum. Odlučnost biskupova zabrinu zemaljsku 
vladu u Sarajevu, te pred njega na sarajevski kolodvor pošalje svog izaslanika dra 
Gressla. Ovaj svečano izjavi u ime generala Windzora, poglavara zemlje, da će 
memorandum preko zajedničkoga ministra predati caru u ruke. 

Energični istup biskupa Buconjića pozdravi burno cijela hrvatska javnost. 
Radi čelik-značaja, iskrenosti, nepopustiljivosti i neustrašivosti, radi žarke ljubavi 
prema domovini visoko je cijenjen i štovan. Tada, još mladi pomoćni biskup Ivan 
Sarić, nazove Buconjića hrvatskim Leonidom, a taj naziv usvojiše rado širom domo- 
vine. Ovaj je snažni istup potvrdio biskupovo čvrsto držanje i naziranje s kojim 
je legao i u hladni grob. 

Zagrebački tjednik »Istina« u 43. broju iznosi tom prilikom slijedeće: »Zaista, 
ovaj čin sijedoga domoljubnoga biskupa jest zlata vrijedan. Pokazao je time biskup 
Buconjić, da je odličan, neustrašiv, otvoreno — pravi pravcati Hrvat. Čin, što ga 
je on izveo, pravi je melem na ranjeno hrvatsko srce. Njega neka si uzmu za uzor, 
koji se u ovom osudnom času nameću narodu kao vodje. Jest, biskupu Buconjiću 
neka je čast i hvala od cijeloga hrvatskoga naroda! On nam je svima primjerom 
pokazao, kojom odvažnošću treba ustati na obranu svećeničke i narodne časti. Kod 
okupacije bio je biskup prvi i jedini, koji je naglasio hrvatstvo Bosne i Hercego- 
vine. Sada kođ pripojenja, poslije 30 godina to se opetovalo. On, njegovi suborioci 
fratri, pa ostali katolici ne prestaju raditi, da se Bosna i Hercegovina spoje sa 
materom zemljom Hrvatskom. 

To je najsjajniji uspjeh hrvatske misli i hrvatskih težnja. Ta na najvišem 
mjestu znat će se sada upravo izravno od naroda, što on ćuti, što on misli, što 
traži za svoju slobodu. Došli smo s otvorenim zahtjevom pred prijestolje. Od sada 
će znati, da nas ima Hrvata, da moraju s nama računati. Zasluga je to biskupa 
Buconjića. Njegovo će ime biti do vijeka časno. On je led probio, a na nama je, 
da dalje radimo oko ujedinjenja Hrvatske.« 

Buconjić bijaše neobično snažna i krepka organizma; gotovo nikada nije pobo- 
lijevao. 1910. godine proslavio je 30-godišnjicu biskupovanja, svoj posljednji jubilej, 
kojega nije om sam slavio sa svojom biskupijom, nego mu su see pridružili od srca 
&vi Hrvati. Ali on se je iste godine preselio u vječnost. U jesen te godine njegov 
je snažni organizam doživio slom. Izdahnuo je u krugu braće franjevaca 8. pro- 
'0sinca 1910. Pokopan je u franjevačkoj nadžupskoj crkvi uz veliku žalost cijeloga 
hrvatskoga naroda. Nad grobom mu podigoše franjevci spomen-ploču, a kipar 
Rendić izradi poprsje. 

Po svojoj vanjštini bio je privlačiv i otmjen; u javnom nastupu neobično sna- 
žan i prodoran. U privatnom životu bijaše vanredno skroman i poslovično iskren. 
Svraćao je na se pažnju i uživao simpatije svih ljudi, s kojima je dolazio u dodir. 
Snažni organizam i željezna volja prodirali su kroz najstrašnije zapreke. Tvrd i 

vrletnih gudure dizao se je protiv himbe, nepravde 
i podvale. On je redio i posredovao čak i onda, kad je svak od straha i bojazni 
morao šutjeti i povući se iz javnoga djelovanja. Pretrpio je mnogo nepogoda, ali 
uvijek je ostao snažan, jak i nepokolebiv. Uz njega je gotovo kroz 50 godina vezana 
prošlost Herceg-Bosne. Svojim radom pridnio je lijep obol za hrvatsku državnu 
ideju. Od mladih dana, pa do posljednjega daha bio je u glužbi vjere i nacije; bio 
je u službi vjere + nacije nalazeći se na visokom položaju, svjestan svoje moći 1 
svog upDliva, a takovih je danas vrlo malo. Tihomir Zubao | 


otporan poput hercegovačkih 


DR. SAFVET-BEG BASAGIC 


U kulturnom životu muslimana u Bosni i Hercegovini na početku ovoga 
stoljeća, ističe ge uz mnoge druge, ličnost dr. Safvet-bega Bašagića. On je u to 
vrijeme igrao jednu od najznačajnijih uloga u kulturno-prosvjetnom i političkom 
radu ovoga dijela hrvatskoga neroda, i njegov rad je ostavio duboka traga, jer je 
bio mnogostruk i obilat. Safvet-beg je potomak begovske porodice Bašagića- 
Redžepašića iz Nevesinje,a rođen je 6. gvibnja 1870. Otac mu bijaše veoma učen 
čovjek, pa je i svojim sinovima nastojao dati što širu izobrezbu. Naš je Safvet tako 
stekao osnove svoga obrazovanja pred ocem, a onda je to još više usavršavao u 
erednjoj školi i na sveučilištu u Beču, gdje je slušao orijentalne jezike i povijest 
(diplomirao 1899. godine). 

On ge još kao gimnazijalac drugoga razreda počeo baviti književnim radcm 
i objavljiveo svoje pjesme u tadašnjim najuglednijim našim listovima »Viencu«, 
»Prosvjeti«, »Nađi« i to s pjesničkim pseudonimom Mirza Safvet. U isto doba se 
bavi i prozom, a za svoga boravka u Beču sabra on mnoštvo historičkog materijala 
u dvorskoj knjižnici, pa je s tim, a na osnovi još neobjavljene »Povijest pokrajine 
Bosne« sarajevskog astronoma i historika Huseinovića-Muvekita i raznih drugih 
knjiga napisao i izdao »Kratku uputu u prošlost Bosne i Hercegovine« (Sarajevo 
1900) koja još i danas služi kao temelj za proučavanje povijesti Bosne od 1463—1850, 
baš kao i Klaićeva »Povijest Bosne« za period prije dolaska Turaka. Kratko vrijeme 
Bašagić je bio profesor arapskog jezika na sarajevskoj gimnaziji, eli je (1906) 
otpušten iz službe. Do nekoliko vremena on opet odlazi u Beč i sprema disertaciju 
»Bošnjaci i Hercegovci u islamskoj književnosti« na osnovi koje je 1910. promovireag, 
na_čast doktora »ex linguis islamiticis«. On je u tom djelu svestrano i sistematično 
prikazao udio koji je Hrvatski narod preko svojih predstavnika islamske vjere dao 
bogatoj i neobično razgranatoj književnosti na turskom, arapskom i perzijskom 
jeziku. U to se doba radilo, da &e na našem gveučilištu osnuje katedra za orijen- 
talne jezike. Vjekoslav Klaić je predložio Bašagića za profesora, ali kako 6& 
Bašagić tada odao politici stvar je zapela. Tada je naime bio Safvet-beg izabran 
narodnim zastupnikom u bosanskom saboru i postao njegov predsjednik, te ga u 
tom svojstvu zateče i slom monarhije. Iza toga je bio kustos zemaljskog muzeja 
u Sarajevu, pa je umirovljen zbog bolesti. Još od ranije bio je počeo pobolijevati, 
a ležao je od umirovljenja do smrti (9. travnja 1934). 

Njegov rad se može podijeliti u glavnom u tri grupe: znanstveni, nacionalno- 
politički i pjesnički. Već smo spomenuli, da je počeo pjevati još kao gimnazijalac, 
a pjevao je &koro do smrti. Zasebne su mu zbirke pjesama »Trofenda«, »Misli 1 
čuvstva« i »Izabrane pjesme«. Napisao je i tri drame u stihu: »Abdulah paša«, 
»Pod Ozijom« i »Bosanski ponos« (nedovršeno). Našu je lijepu knjigu obogatio 
i mnogim prijevodima & orijentalnih jezika. Iz ovog mu je područja najvažniji 
prijevod »Rubaija« perzijskog filozofa i klasika Omera Hajama. 

Bašagić je međutim stekao mnogo više zasluga kao historičar, jer je on 
gustavno obrađivao povijest Bosne za turske uprave i tako osvijetljivao mnoga 
nejasna shvaćanja o našoj prošlosti. On u prvom redu proučava političku prošlost, 
a odvojeno od toga kulturmu poglavito povijest literature. Taj njegov način reda 
ne može danas posve zadovoljiti, jer se sada traži od historičara, da sistematski 

i uporedo prikazuje političku i kulturnu povijest, a ne odvojeno kako je to radio 
Bašagić. Ako pak ispitamo njegov rad u pogledu objektivnosti i kritičnog prikazi- 
vanja događaja, ne možemo mu Skoro ništa prigovoriti. 

Naš je Safvet-beg još od mladosti javno isticao svoje hrvatsko nacionalno 
osjećanje. Za svoga boravka u Zagrebu 1894 godine, on je bio uz Franka i Tavčaera 
u delegaciji, koja je imala obavijestiti Staroga o svečanosti polaganja kamena 
temeljca Starčevićevom domu. Zbog toga mu je bilo zabranjeno polagati ispit 
zrelosti u svima gimnazijama u Hrvatskoj i Slavoniji. I za vrijeme studija na 
sveučilištu sudjeluje on živo u radu hrvatske nacionalne omladine. Za vrijeme 
novinskih polemika o nacionalnom pitanju Bosne i Hercegovine krajem prošloga 
stoljeća, praški »Narodni Listy« gu nepovoljno i tendenciozno pisali u nekoliko 
navrata o tom problemu, pa je cjelokupna hrvatske sveučilišna omledina u Beću 
jednodušno donijela rezoluciju, u kojoj se osudilo takvo protuhrvatsko pisanje i 
tražilo od hrvatskih zastupnika u carevinskom vijeću, kao i od kluba mladočeških 
zastupnika, da se takav red u buduće zapriječi. Među potpisnicima ove rezolucije 
vidimo na prvom mjestu Bašagićevo ime. 

.I po povratku u Sarajevo on mije napustio svoj nacionalni rad, nego sada 
još više radi na tom polju. On _ je prvi od naših historičara počeo dokazivati 
hrvatsko podrijetlo muslimana u Bosni i Hercegovini i to na osnovi dobro obavije- 
štenih turskih pisaca i drugih vjerodostojnih vrela. Pokazivao je također i to, da 
turski period naše povijesti nije bio tako štetan za hrvatski narod, pače tada se 
našim ljudima ukazalo vrlo široko polje svakovrsnog rada u suradnji s drugim 
obrazovanim islamskim narodima. Zdravi narodni duh ni tada nije zatajio i odrazilo 
se je vrlo vidno isto kao i u radu Hrvata katoličke vjere na zapadu. 

Iz vremena Bašagićevog rada u bosanskom saboru sačuvalo se jedno pismo 
dr. Ive Pilara, u kojem on apelira na Bašagića, da keo član Kluba -muslimanskih 
zastupnika poradi na tom, kako bi došlo do što tijesnije suradnje između muslimanskih 
i katoličkih predstavnika u saboru. Dr. Pilar zatim iznosi sve nepogode i zle po- 
gljedice paktiranja muslimana sa Srbima i ističe svoju nadu, da će Bašagić kao 
predsjednik Sabora učiniti sve, da se tomu stane na kraj. I zbilja za kratko vrijeme 
je došlo do sporazuma svih hrvatskih narodnih zestupnika u bosanskom saboru 
i tako je potrajalo za sve vrijeme opstojanja ove institucije. U tomu ima sigurno 
najviše zasluga Bašagić, jer je on svojim lijepim postupkom zneo približiti svakoga, 
pa je u tom i ovdje imao uspjeha. 

Poslije Svjetskog rata on se povukao iz političkog života jedno zbog bolesti, 
e drugo i radi općih sesvim novih prilika, koje su kod nas zavladale. Od tada pa 
do smrti radio je jedino na književnom polju i sve do zadnjih časova nije ispuštao 
pera iz ruku. 

Vrijedno je spomenuti, da je baš ovoga mjeseca nastupila u zagrebačkom ka- 
zelištu diletantska kazališna družina hrvatskih muslimana i muslimanka >»Ittihad« 
iz Mostara izvodeći Bašagićev komad »Abdullah Paša«. Bio je to interesantan 
događaj, jedno jer je to bio prvi nastup muslimana u Zagrebu, a drugo jer je 
Bašagićev komad u iskrenoj interpretaciji mostarskih diletanata otkrio tipično hrvat- 
seku dušu bosanskih muslimana, koja se bori za pravdu, za poštenje i za slobođu. 


S. M. Traljić 
V ..v ui I) o 


MILE BUDAK: »SAN O SRECĆI« 
(Izvanredno izdanje Suvremene knjižnice Matice Hrvatske) 

Kad je bila riječ o »Rascvjetanoj trešnji« rekli smo, da je Budak pisac, kojemu 
toliko leži na srcu borba dobra i zla, da mu je više stalo do etičkoga stava 
nego do svih obzira, koji izviru iz čisto umjetničke kontemplacije &vijeta. »Sen o 
sreći« to potvrđuje u cjelini. Već sam podnaslov »Stara priča za nova pokoljenja« 

računa sa mladim dušama, koje se razvijaju, kojime treba putokaz, iskrena riječ 
starijega brata i čvrst etički memento o ljubavi, o djevojkema, o ženi, o braku, o 
djeci, o roditeljima, posebno o majci, o zabludama modernoga društva, o radu, o 
savjesti, o poštenju, o samodisciplini, o poslušnosti, o modi i t. d. 

Njegov Roko Anić, u punoj iskrenosti autoportretskih obrisa, čovjek je naj- 
čišćega etičko-seljačkoga karaktera, kojemu je dana misija višega, idealističkoga 
zeda: »...gdjegod se pojavim sa živom riječi, s pismom ili činom, ja hoću da 
donesem mir, zadovoljstvo, veselje i ugodno treptanje dobrih srdaca«. (I. 29.) Stoga 
je svaki njegov dodir sa svijetom duhovno-revolucionarnoga karaktera. Taj svijet, 
iako nije široka raspona, jer naš je Roko istom student prava na zagrebačkom 
&veučilištu, ipak je značajan, i za njega i za »nova pokoljenja«. Tu je dodir: sa stu- 
dentima, sa radnim ognjištem, sa ženama, sa stuđijem, sa politikom i s njom, dra- 
gom, dobrom, jedinom ženom, inkarnacijom ljubavi i sreće. 

Svi smo mi prošli te križne postaje zagrebačkoga studenta, a hiljade ih mlađih 
ljudi danas prolazi, pa nam stoga nije teško ustvrditi, koliko je dragocjenih iskrenih 
varnica Rokove jake i zdrave ličnosti obasjalo taj teški i magloviti put nesnala- 
ženja, patnje, iluzija, posrtanja i traženja ereće. 

Dva su Rokova odnosa posebnom pažnjom osvijetljena i upravo preplavljena 
onim, što smo spremni nezvati duhovno-revolucionarnim, makar su u biti svojoj 
jedina prirodna i zdrava. To su: Rokov odnos prema domaćem ognjištu na selu i 
Rokov odnos prema ženi, koju ljubi. U suvremenoj bolesnoj atmosferi iskvarenih poj- 
mova, djeluje uistinu revolucionarno Rokovo pristupanje kućnome pragu, njegova 
urođena ljubav prema selu i seoskoj duši, njegov veliki simpozion sa bratom 
Markom o ljubavi i o braku, o malograđanskom tipu žene i o duhovnom tipu žene. 
A njegovo pristupanje Nedi djeluje kao lijepa jeka iz nekoga zaboravljenoga doba. 
Doduše velika ljubav sama po sebi djeluje duhovno i kao nekim čudom instinktivno 
stavlja sve stvari na svoje mjesto, ali Budaku kao da je naročito bilo stalo do prin- 
cipijelnoga stava, do rehabilitacije nepuštenih načela, kojima se stvarao red u 
svijetu u neko davno i tajanstveno zlatno doba. 

Međutim treba spomenuti nešto, što nije od male važnosti za prosuđivanje ove 
knjige i Budakova književnoga opusa uopće: »San o sreći« je napisan mnogo prije 
»Rascvjetane trešnje« i »Ognjišta«. To je zapravo prvo veće djelo Budakovo, a svi 
nas njegovi unutarnji ideološki i umjetnički motivi ovlašćuju, da ga &matramo 
prvim dijelom slavne Budakove trilogije o ognjištu. Drugi dio je »Rascvjetana 
trešnja«, a treći, završni i najveličanstveniji dio je »Ognjište«. 

Budak je naime čovjek, koji je rijetkom iskrenošću izrazio svoju strastvenu 
ljubav prema ognjištu, dubokom simbolu obitelji, misteriju ostvarene zemaljske 
ljubavi između muža i žene. U ognjištu on nalazi sreću, ostvarenje svega ljudskoga 
i vrhunac ispunjenja čovječje misije na zemlji. »San o sreći« je lični obračun sa 
problemom stvaranja ognjišta; možda i previše trijezan i racionalan obračun za 
razdoblje, koje se ispravno zove San ,ali zato temeljit i ispravan obračun, Povreda 
postavljenih principa o ognjištu, koji se dakako stalno oslanjaju na seoski lički 
praizvor, uzbuđuje Budakovo srce i maštu u tolikoj mjeri, da je kao na dušak 
&tvorio četiri knjige užasnoga protesta u »Rascvjetenoj trešnji«. Tu se otvorio ponor 
pred onima, koji su se iznevjerili duhovnim zakonima ognjišta. Konačno dolazi 
treći dio trilogije, jedinstveno umjetničko ostverenje u punoj zrelosti i prošireno 
čak u čitav jedan dio narodnoga kolektiva, divno i nezaboravno »Ognjište«. 

Kroz svih deset knjiga ovoga grandioznoga djela Budak je savršeno identične 
misli: sniva o sreći na ognjištu, plače nad uništenim ognjištem, pjeva epopeju 
ostvarenju ognjišta. Ognjišta nema bez ljubavi, a žena je alfa i omega zemaljske 
ljubavi, stoga Budak postaje najveći naš pjesnik ljubavi i najiskreniji stvaralac 
idealnih ženskih likova u našoj literaturi. Neda, Zlata i Anera su tri centralna 
lika njegove trilogije. 

Pored toga u čitavoj trilogiji selo poprima čarobne boje. Čim se dotakne sela 
Budakovo pero postaje magično, on je onda jak i nenatkriljiv poput Anteja, kad 

ge dotakne tla. U »Snu o sreći« bi se moglo naći mnogo nedostataka s umjetničkoga 
kriteriia (a glavni je taj, što tada još mlad pisac previše insistira na uvjerljivosti 
ideološkoga raščišćavanja principijelnih stvari, a manje na neposrednom umjet- 
ničkom oblikovanju života), ali začudo stranice o selu ni malo ne zaostaju za 
najuspjelijim stranicama »Ognjišta«, što vrijedi u punoj mjeri i za lik »strica 
Petra« iz »Rascvjetane trešnje«. 

Budekova je trilogija o tajni ljudske sreće na zemlji završena, makar obrnutim 
ređom. U njoj pisac ne ide s onu stranu barijere, makar je »Ognjište« na pregu 
metefizičkih tajna života # Anera žrtva duhovnih horizonata sreće, koja se na 


zemlji zove bol i patnja. 
Hoće li gada Budakovo pero krenuti u regione novih tajna ... Bog zna! Život 


je čudna zagonetka! : 

Nedina je majka, kad je saznala za njezinu ljubav, plakala — »a mene — veli 
Neda — neprestano sažalno motri, kao da me sprema na drugi svijet« — Bog zna — 
reče on otežući i značajno je pogleda. — Bog zna: možda ovo spremanje nije 


sretnije — — — 

— Kako to govoriš, Roko!? — upita ona drhtavim glasom. — Kako možeš tako 
govoriti? 

— Naglasio sam: Bog zna — — — Ti si doduše vrlo dobra, ali — — — Život 
je čudna zagonetka — — —< (IL. 117.) D. Žanko 


RABINDRANATH TAGORE: BRODOLOM 
(Binoza: Svjetski pisci) 


Ime pisca je tako veliko i slavno, da je svaka riječ o njemu u ovoj prigodi 
guvišna. Pojava njegova romana »Brodolom« rijedak je blegdan u hrvatskoj prije- 
vodnoj književnosti. To je svježi lahor iz nepoznata daleka s&vijeta, čak &a obala 
gvete rijeke Gangesa. Oko tih obala živi nama nepoznat svijet, sa neshvatljivom 
religijom, dalekim običajima, drugom dušom. 

Ipak je Tagore-u uspjelo, da nas ponese u srce njegovih ljudi, u unutrašnjost 
njihova duševnog života, u srce njihove ljubavi, u jezgru njihove patnje. Time nam 
še pokazao, da bi bilo vrijeme, da se okanimo one naše nepopravljive sklonosti, 
da mislimo i zamišljamo ljude u skupinama: takav red, takvo zanimanje, takvo 
podrijetlo, takav narod, takva zemlja i t. d. 

Otkrio nam je žive bića, od kojih svako ima neko lično određenje, preko 
kojega se ne smije prijeći kao što mi to radimo bez ikakve grižnje savjesti. 

I Evropljanin Zundel je upozorio na tu opasnost. »S dogmatskom s&igurnošću 
prenosimo na milijune ljudi — kojima ne poznajemo jezik, djela i život, od kojih 
mi ni jednog ne poznajemo — konačne sudove, koji ih vječno osuđuju, da budu 
nešto, što smo mi — radi lagodnosti svojega sustava ili jednostavno radi želje, da 
nas drugi smatraju upućenima — proglasili, da bi oni trebali biti.« 

»Brodolom« je u stanju, da nas prisili, da u duhu raskinemo ta prigodna li 
vještački stvorena jedinstva po skupinama: Indija je ovo ili Indija je ono. Tagore-ova 
knjiga otkriva »svaku« osobu s njezinom divnom zadaćom i njezinim vječnim 
pravom, da živi »ljudski«. 

Daleko od nekih problema Indije, još dalje od teoretskoga postavljanje tih 
problema, Tagore, veliki pjesnik, spasava vrijednost najvišu, vrijednost zajedničku 
gvim ljudima, vrijednost, o kojoj ovise sve druge, a to je život. 

Život inteligentnoga mladića Ramesha, kojega udes otkida od divne ljubavi 
Hemnalinine i baca ga u herojska iskušenja čovječnosti prema ženi Kamali, koja 
mu nije zakonita žena, ali je sticajem tragičnih sukoba mora smatrati ženom. 

Život profinjena duha Hemmalinina, koji je u stenju izdići se u patnji i 
eskezi u neslućene visine dobrote i pregaranja iza neobjašnjena i tajnovita Ra- 
meshova odlaska. 

Život male nesretne djevojčice Kamale, kojoj sva vrijednost dolazi iz njezina 
duhovnoga dostojanstva, iz unutrašnje tajanstvenosti njezina patničkoga bića. Ona 

će saznati, da Ramesh, siromašni Ramesh, nije njezin muž, ali je ipak, da spasi 
njezinu čast i njezin život, herojskom gestom ugušio ljubav prema Hemnmalini i 
žrtvovao sebe. 

Život Nalina, askete i dubokog učitelja duhovnog života, kojega će Kamala 
tajanstvenim putevima sudbine otkriti kao svoga pravoga muža u času, kada se 
spremaju zaruke između Hemnaline i njega. 

Život sušte dobrote, Hemnalinina oca Annada Babu-a. 

Život Jogendre, njezina realistički raspoložena brata i Akshay-a dobrona- 
mjernog spletkara. 

Ti životi stvaraju svoje kolute svijetla i sjene u neizmjerno dubokom unakršta- 
vanju, a svi u nedostiživoj težnji za spasavanjem ličnosti i lične dobrote. 

Tagore priča kao da se ne dotiče stvari, o kojima je riječ. Na prstima, tiho, 
lirski, kao dašak — objasni situaciju i žuri dalje. A uvijek objasni sve i bitno 
Svoju napetu pripovijest izdiže u neku ruku izvan prostora i vremena, ali ne 
u iluziju, pustolovinu ili romantiku, nego u metafizički svijet realnosti duša, dobrih, 
čistih i velikih duša, u kojima se stvara i spasava život. 

Rečenice su mu kratke, lijepe i duboke poput stihova. Prevarili bismo se, ako 
bismo radi toga »Brodolom« &matreli pjesničkom vizijom. To je roman ljudi, koji 
čvrsto stoje na zemlji i pate od zemaljskih uvjeta njihove sudbine. 

Čitava knjiga je uronjena u čarobnu duhovitost i onu neku sretnu distancu 
pisca od s&vega toga. 

Sve se razvija u silnoj nutarnjoj i vanjskoj napetosti, u vanrednim zapletajimae 
i iznenađenjima svake ruke, a neusporediva jezgrovitost i veliki dar, da kazuje sve 
u malo riječi, još k tome jednostavno i mudro, pomaže čitatelju, da se istodobno 
odmara, da uživa i da guta knjigu do kraja. 

»Brodolom« je umjetnička metafizika ljubavi, »ljubavi u vječnom i neograni- 
čenom miru utrobe svemira«, — »ljubavi — čuda« i ljubavi u neizbježivom dodiru 
sa svijetom, t. j. ljubavi u patnji ljudskoga bića, koje mora živjeti i u zakonima 
svijeta. D. Zanko 


PAULA PRERADOVIĆ: PERO I PAVA 
(Izdanje: Svjetski Pisci, Zagreb, Tipografija 1940.) 


| Unuka našeg velikog pjesnika, koja je i sama pjesnikinja i stvara na njema- 

čkom jeziku, poklonila je potomstvu roman o svom velikom djedu i njegovoj ženi 
Talijanki-aristokratkinji Pavi, zapravo o nesretnoj ljubavi, o tragičnoj sudbini ple- 
menite, ali za životnu borbu preslabe Pavette. Taj je roman preveden u isti čas 
na hrvatski od Božene Begović izašao eto i kod nas, što se i dostojalo, i zbog samog 
slavnog djeda i zbog plemenite i fine duše njegove unuke. Poznata je kod nas i 
&estra Paule, autorice ovog romana, slikarica Zora, a i brat im je pisac, kako je 
poznato. Prvu svoju zbirku »Siidlicher Sommer« bila je posvetila Paula »Dir, Jo- 
hann Preradović, sagenhaftes Offizier in Pappenheims Heer, gefallen von schwe- 
discher Kugel; Dir, Petar Preradović, mein Grossvater, gesegnetes Dichter Deines 
Volkes; und Dir, mein Vater, Dušan Preradović, Seemann und Forscher...« Iste 
ove osobe i baka Paulina Pave, uz političke ličnosti, koje okružuju Preradovića, 
i čitavu Pavinu svojtu čine lični repertoire našeg romana. Pradjed je tek spomenut, 
ali je djed u središtu radnje. No zapravo je ovo roman tragičnog udesa sentimen- 
talne Pavette, 1 zato i bolje odgovara naslov originalu (Pava i Pero) nego li hrvat- 
ski naslov (Pero i Pava). 

To bljedoliko aristokratsko biće, kojem je u rodu kao bratić drugog stepena 
bio i onaj grof Mastai-Feretti, koji je u to vrijeme sjedio na stolici papa rimskih 
kao Pio IX., ta bolna Pavetta, puna duha ljubavi i žrtve, ali u isti čas kao neki 
bolećivo-romantički plavi cvijet zalutao u hrapavi život, treba da se navikne na 
život časničke žene, na selidbe, na skromnost u izdacima, i sve bi to išlo. Ta ona 
dma uza se muža, koga je vrijedno da ljubi, pjesnika, koga duboko štuje. Ali je 
ona prenježna majka, i kad joj umire kćerka-miljenica, miljenica njena i muževa, 

ona ne smože snage, da to javi mužu, ni da to preživi. Još je uza nju jedna kćerka, 
još je mali Dušan, ali — ne pomaže. Boli i patnje njena muža, carskog majora, koji 
se tuži, da je u Beču kod »vrhovne vojne komande« mučen od starog generala, 
svog pretpostavljenog, muža, koji se kao Slaven osjeća »plaćenikom« (str. 121), i 
lične njene boli kao majke sve to konačno skrši jadnu Pavu. 1 ubija se kod rod- 
bine u Italiji, gdje je na oporavku. 

Zapravo je ovo dakle roman Pavette i njene obitelji. Uz Prerada su ovdje dani 
Vraz, Vancaš, Gaj, Vuk Karadžić; ima tu neki jugoslavenski timbre Preradova 
mada ,kad Vuk čestita pjesniku na pjesmi o Dušanovu carstvu. Zanimiv je i brat 
Pavin, Toni, isto carski časnik kao i Preradović, koji kao Talijan drži, da može 
biti dobar Austrijanac. On naime ne niječe, da je Talijan, pače voli neku Mila- 
neskinju, rodoljupku Talijanku, osvojenu idejom Piemonta, nesretno je voli, ali on 
drži, da je u jednoj »novoj« Austriji, koja će biti nadnarodna, moguća sretna bu- 
dućnost (str. 205). Sam Preradović s nacionalne strane nije odviše osvjetljavan, on 
je austrijski časnik »iz Hrvatske«, on je Austrijanac »ma da je inače vatreni Sla- 
ven« (veli za nj Pave, str. 289.). Kad Preradović sebe zove »plaćenikom«, premalo 
osjećamo u romanu, zašto on tako sebe zove (str. 121.). Bolje je dan Preradović 
kao čovjek i pjesnik, pače dan je odlično. No ipak je autorica u zanosu često odviše 
odvučena od patetičko-entuziastičkog tona i željeli bismo više psihološkog i reali- 
stičkog momenta, kad prevladava anegdotski, koji se osobito rado zaustavlja na 
sentimentalnom, ljubavno-romantičnom. 

Djelo je pisano od nježne pjesničke duše, od ženske duše, kojoj je najbliže 
obitelj i veselja i boli, koja odatle izviru. Autorica znade naći u svojoj plemenitoj 
i doista velikoj duši odličnih riječi i misli, da nam približi Preradovića i kad uz 
svoju ženu traži ljubavne stramputice (str. 102., 103.) kao pjesnik, koji odviše ljubi 
Božje stvorenje i moli Boga zbog toga, da ne sudi strogo, isto tako kao što autorica 
nade približiti nama i sumornu Pavu, koja je pobožna, ali čija vjera je tek neki 
san, krik uplašena djeteta, bespomoćnog djeteta, krik bez efekta, krik, koji ne 
pozna one velike nade, koja prenosi brda i baca ih u more, koji ne pozna nade, 
za čije bi se skute upravo ona imala da čvrsto i neslomivo uhvati, da uzmogne 
prkositi životu i bolu. »Nije znala, da onaj koji se uistinu moli Bogu..., svojim 
poniznim zadubljivanjem osvaja za sebe dio vječne snage Božje« (str. 229.). Ali ta 
slaba žena razumjela je odlučno pjesnika i zapravo je znala, da je njegovo pravo 
lice samo — lice pjesnika. »To je bilo Perino pravo lice, danas je to znala, lice 
pjesnika, dok su sva ostala njegova lica, lica ljubavnika, oca, časnika, bila samo 
obrazine, koje bi navukao« (str. 212.). Ona je ljubila tog sanjara, a nad sobom je 
i onako vidjela ruku sudbine; smatrala je, da je nad njom neka stara kletva jedne 
rođake, koju su braća zbog miraza strpala u samostan, i ona je onda sav svoj rod 
proklela (str. 209.). Kad Pero doznaje post factum svu tragediju, on jedan čas drži, 
da je u njemu pjesništvo izgubilo tlo, ali se prevario: smrt, Bog, velike vječne 
teme, još silnije od pređašnjih, oplođuju sada njegovu dušu... 

Ovo djelo, pisano »dobrim dijelom na temelju pisama, što ih je hrv. pjesnik 
Petar Preradović izmijenio sa svojom prvom ženom Paolinom (Pave) de Ponte«, 
jest djelo rijetko plemenite i duboke duše. Ono crta sumornu, bolesnu dušu Pavinu, 
ali ne propovijeda pesimizam i očaj. Ja sam se već oborio na očajničke i tobožnje 
čovjekoljubivo-socijalne pesimističke teme, koje ubijaju narodnu energiju. To očaj- 
ničko može ići u prilog stanovitim internacionalnim šŠpekulantima, ali danas bi 
moglo (to što je meni nažalost od uvijek bilo jasno) biti jasno širem sloju ljudi u 
nas, da nas čeka sudbina Francuske, ako budemo čekali spas od pesimizma i očaja, 
od framazonske »kolektivne sigurnosti«, od činovničkih karijera i penzija, od bijele 
kuge i sl.. Djelo, o kom govorim, ne propovijeda očaj (naprotiv!) ono samo 
priča povijest jedne bolne i bolesne duše... Usprkos nekih nedostataka ono 
je nama u hrvatskom prijevodu dobro došlo i kao dobra literatura i kao djelo unuke 
Preradove i kao djelo jedne rijetko profinjene i duboko umne ženske duše. 

Dr. D. Čepulić. 

7 9; St 





IVAN A. GONČAROV: BEZDAN 


(Dramatizirao Jan Bor. — Prevela Nina Vavra. — Redatelj: Dr. Branko Gavella. 
Scenograf: Vladimir Žedrinski.) 


Već se u prvim slikama osjetilo, kako se široka i mirna rijeka ruskoga romana 
tz 19. st. želi svesti _ u usko korito od nekoliko slika. Drugim riječima, odmah su 
počele izbijati izrađene ličnosti, i mi smo ih kao gotove morali primati bez priprave 
i pri tome dakako stalno predpostavljati, kako primamo nešto iz druge ruke. To je 
naravno sudbina svih drematizacija, ali naš je novi ravnatelj drame poznati po- 
znavalac ruske literature, pa neka mu je na veselje početak sa starim Rusima. 

Slike nam pružaju pet gotovih likova. Najprije tip ruskoga nihiliste Marka 
Volohova. Mlad je to čovjek, revolucionarac, patnik za ideju prevrtanja svijeta na 
glavu. Posjeduje izvjesnu smionost, govori inteligentno, ponaša se drsko. Sveta se 
jezgra njegove revolucionarnosti sestoji u uništavanju onoga, što je u čovjeku 
najprirodnije: da se sasvim preda velikoj ljubavi i da je posjeduje sasvim i zauvijek. 

Na udaru mu je Vjera, unuka mudre i konzervativne Tatjane Markovne Be- 
-. režkove. Ali Vjera je turgenjevski uzdignuta iznad konvencionalnosti svoje okoline, 
koja je u njenim očima ćgitna i nesposobna za slobodan, samostalan i realističan 
život. Njena se originalnost i umna &posobnost počela brusiti tek u revolucionarnoj 
dijalektici Marka Volohova, ali kad je došlo do ljubavi, dakle do najuzvišenije 
točke ženske duše, Vjera je slijedila prirodan put, pala Marku Volohovljevu u 
naručaj i naravno doživjela brodolom na Markovoj upornoj neprirodnosti u 
&hvaćanju braka. Iza Vjerina pada spušta se i njezina nepristupačna neobičnost na 
rezinu običnoga gospodina Ivana Ivanovića Tušina, čovjeka pouzdana, zdravih 
moralnih načela, suštu suprotnost Volohovljevu frazerstvu. 


Pratilac je ove tragične igre, u kojoj ima toliko ruskoga nadimanja u obadva 
smjera, neizbježivi ruski idealist i esteta iz četrdesetih godina prošloga stoljeća. 
To je Rajski, Boris Pavlović Rajski, vlasnik posjeda, na kojemu živi Vjera sa 
babom Berežkovom. Dakle besposleni bogataš, diletant, čovjek bez ikakva temelja, 
spreman na ljubakanje i fraziranje. Pozitivna i samostalna Vjera ga odbija, njegova 
se korektna rječitost prosipa u prezno, a kad je upoznao i Markovu surovost i drsko 
njegovo gaženje po ustaljenim navikama društva, gubi se i propada u svoju vlastitu 
unutrašnju prazninu i odlazi. 

Četvrti lik je Berežkova, kojoj ne fali iskustva, praktičnosti, pameti i dobrih 
starih zakona, po kojima se okreće osovina svijeta. 

Peto bi bila Vjerina sestra Marfinjka, da se vidi, kako je i u Rusiji bilo 
jednostavnih i malih žena, koje su bile sretne i sa malograđanskim zahtjevima 
&vojih komičnih zaručnika kao što je Nikolaj Andrejević Vikentjev. 

Svi su ovi likovi, kao i bezbroj drugih u romanu i u dramatizaciji, klasičnih 
profila, privlače punu pažnju, oduševljavaju, jer su prepuni života, ali u ovoj našoj 
novoj evropskoj sezoni to oduševljenje ima jednu osjetljivu granicu, iza koje se 
osjeća, kako ni Markov nihilizam, ni Vjerina uzdignutost ne mogu predstavljati 
trajnu ljudsku vrijednost kao umjetnički likovi. Sve je to krvava prošlost pokopana 
evojom neprirodnošću. Vječni su likovi Berežkove i Marfinjke, kakogod se to 
činilo paradoksno. : 

Afrićev Marko je ustrajno isticao neku nijansu grubosti u svojim revolucio- 
nernim izjavama. Bočženi Kraljevoj je savršeno odgovarala uloga zategnute Vjere, 
a Tatjanu Berežkov nije nitko u stenju bolje dati od odlične gđe Kemrnic. Veljko 
Maričić je imao &voj veliki nastup i svoj veliki uspjeh sa svojim Rajskim. Vanja 
Timer je iznenadila vanrednim detaljima svoje naivne Martfinjke. 

I ostali su bili zaposleni. 

Tako na pr. Tomislav Tanhofer kao Leontij Ivanović Kozlov, gimnazijski uči- 
telj i odlična Nadja Grahor kao njegova žena Uljana Andrejevna, pa Gizela Humi 
i Ivan Mirjev, ali sve su to epizodne slike, kojima se htjelo spasiti što više ruskog 
kolorita iz velikoga Tomena, dakako uspjele slike, ali 1 bez njih se ne ruši arhitek- 
tonika dramatiziranoga djela. 


Gavella je dakako imao pune ruke posla, a za neke scenske slike, naročito za 
predvorje staroga dvorca u II. i X. glici ne možemo reći, da potpuno dočaravaju 
ljupkost i toplinu ruskih dvorova. 

D. 2. 


VIKTOR EFTIMIU: ČOVJEK KOJI JE VIDIO SMRT 


(Komedija u tri čina. — Preveo: Milan Stojanović, — Redatelj: Tito Strozzi. — 
Scenograf: Marijan Trepše.) 


Eftimijeva komedija, koja neštedimice prelazi granice gatire, kadgod treba 
karikirati taštinu rumunjskih malograđana, sitnih politikanata i spletkaroša, na- 
peta je i živahna igra, koja snagom momentane komičnosti oduzimlje gledalištu 
interes za logičnost i opravdanost cjeline. A kada se naknadno omjeri cjelina, 
onda smo prisiljeni dijeliti lica na realna 1 fiktivna, a brojnim prizorima opraštati 
nejasnoću baš radi njihovih pirandelovskih tendencija, da se lica taštih kandidata 
ogledaju pred namještenim zrcalom zagonetne Skitnice, 

Sve je međutim toliko vješto postavljeno i sa toliko paprene satire začinjeno, 
da bi bilo suvišno tražiti mnoga objašnjenja. Transeat! 

Tri su glumca međutim zaigrala punim allegro: Dujšin kao bogati trgovac 
vinom, koji bi htio postati gradskim načelnikom, Repak kao ljekamik Leon, opasan 

konkurent i Strozzi kao tajnovita Skitnica. Jedan bolji od drugoga u tri dijame- 
= tralno oprečna tipa. Strozzi se kao jegulja provlačio kroza sve moguće obrazine 
&evoje zapletene uloge dok je Repak nadmašio sve &voje dosadašnje umijeće. 
Ženske uloge nemaju naročitih zahtjeva, D. Ž. 


VALENTIN KATAJEV: 1,000.000 MUKA 
(Komedija u tri čina. _. Redatelj: Franjo Delak. — Inscenirao: Marijan Trepše.) 


Od svega se može napraviti karikatura, pa se &mijati, akamolise ne bi mogao 
karikirati ruski liberalac ga malograđanskim mentalitetom. Ali napraviti jednu 
nemoguću, kontradiktornu, lažnu i papirnatu karikaturu, okružiti je figurama iz 
nekakove diletantske pučke predstave i suprotstaviti joj sjajno sunce sa sovjet- 
skoga neba, radnika iz komunističke organizacije, to nije moguće bez neuspjeha 
pred svijetom, koji ide u kazalište radi umjetnosti. 

Katajev je to ipak napravio, jer mu nije do umjetničkoga prestiža, nego do 
propagande i neka ga voda nosi. 

Uprava bi hrvatskoga kazališta ipak morala poštivati izvjesne granice, morala 
bi poznavati sredinu, u kojoj djeluje, morala bi čuvati otmjenu tišinu svoje kuće, 
morala bi glumcima štedjeti energije i ne narivavati im prostačke kretnje, grubi- 
janštinu i razularenost. | 

U ime koje vrijednosti je donesen ovaj neumjetnički trik? Je li samo u ime 
smijeha? — Ne, jer je smijeh bio nadjačan »ideološkim pljeskom«, Zar je moguće 
vjerovati, da uprava nije u stanju to predvidjeti. Ako uistinu nije, onda je nespo- 
sobna, a ako jest, onda je dvostruko odgovorna. —. 

Je li uprava kazališta svijesna, da nam je pružila jedan idejni sukob, u kojem 
se treba »logikom« komada opredijeliti za jednu stranu? 

Ako se težina ovoga pitanja prebaci na lakrdijanje, na burleskno raspoloženje 
nevješta autora, onda se mora zapitati, zar smo na to spali, da gutamo nekakovu 
katajevštinu u najozbiljnijem času svijeta. 

Glumce možemo samo od srca sažaljevati. D. Ž. 

Međunarodni neegled 


KOLONIJSKI PROBLEMI 
(Uz knjigu Dra Vinka Kriškovića: »Svjetska kolonijska politika«) 





Već i na temelju dosadašnjih rezultata velikog sukoba, što evo drugu godinu 
bjesni svijetom (osvajanje odnosno kapitulacija Holandije, Belgije i Francuske, kao 
jakih kolonijskih posjednika; talijansko osvajanje Britanske Somalije i prodiranje 
u Egipat; ulazak Japana u Indckinu; ustupanje.nekih posjeda Američkoj Uniji sa 
strane Engleske, i t. d.) može ge nazrijevati, da će se dosadašnji kolonijski poredak 
temeljito promijeniti. U prvom će redu konačni ishod rata donijeti novu podjelu 
kolonijskih posjeda, pri ćemu će vjerojatno i Njemačka opet zauzeti mjesto, koje 
joj kao velesili pripada. No osim gospodara, promijenit će se i sistemi vladanja u 
pojedinim kolonijama, a to sve na temelju iskustva u sadašnjem ratu. Imajući u 
vidu ove promjene, objavio je nadavno Dr. Josef Mirz (Wien) niz članaka, 
koji se bave pitanjem kolonijskog sistema i podjele kolonija (»Das Wesen des 
Kolonialsystems«, »Die Kolonien im 19. Jahrbundert«, »Der Weg zum »Kolonijaljahr 
1884« it. d.). Slijedeći njegova izlaganja ukratko ćemo s&e zadržati na nekim momen- 
tima ovoga pitanja, da bismo se kasnije osvrnuli na izvode Dra Kriškovića. 


Kolonije su gotovo tako stare kao i redovito organizirano moreplovstvo, koje 
se odvijalo po širokim morskim površinama. Dva se oblika kolonijskih posjeda 
javljaju već vrlo rano: prvo one kolonije, koje su služile trgovačkim ciljevima 
matere zemlje, a drugo one, koje su trebale preuzeti višak pučanstva. Grci su 
mnogo stoljeća prije Krista plovili Sredozemnim morem i osnivali osamljene na- 
seobine, koje su bile upućene na dovoz i trgovinu morskim putem. Često su ove 
nove naseobine započele borbu s matičnim gradom ili zemljom, da bi se od njin 
oslobodili, pa osamostalivši se, postadoše i oni utemeljitelji novih kolonija. Feničanj 
su još i prije Grka proširili svoju djelatnost po cijelom Sredozemlju. Što je naročito 
zanimivo pri tome istaći, Feničani su znali izabrati sve važnije 
tačke uz more, tako da njihova mreža kolonija po izboru 
važnijih mjesta i položaja jako sliči britanskom kolonij- 
skom carstvu: i Feničani su zaposjeli Cipar, Maltu, Gibraltar (čak i Cadiz i 
Ceutu), pa i Baleare, na kojima su Englezi kroz 18. stoljeće u tri maha zaposjeli 
Jaku luku Port Mahon. Proširenje rimskog gospodstva po cijelom Sredozemnom 
moru i susjednim zemljama, značilo je ujedno i kraj opstanku feničkih i grčkin 
kolonija. Iza propasti rimskog carstva protekla su mnoga stoljeća, dok su narodi 
opet pomislili na to, da svoje sile protegnu i preko mora. Ovo se zbiva još prije 
otkrića Amerike, jer u Africi, na atlantskoj obali Maroka pa južnije uz obalu, 
Portugalci zaposjednuše neka područja. Ipak »kolonijsko doba« ne počinje prije 1500. 
godine; od sada je osvajačka kolonija pred trgovačkom, dok naseobena kolonija dolazi 
mnogo kasnije. U 17. i 18. stoljeću imamo već zametak gospodarske kolonije. Brojne 
naseobine ovakove vrste nižu se od sada obalama Afrike i južne Azije. Uz prve 
kolonijske narode Portugalce i Španjolce, nastupaju &ada Holanđani i Englezi, a 
mjestimično Švedi i Danci. Merkantilizam upoznaje, koliko dobiti može kolonija 
svojom produkcijom donijeti majci zemlji. U ovo se doba do tada samo mjestimične 
naseobine uz obalu počeše pomalo proširivati duboko u pozadinu, stvaraju se plan- 
taže, a Crnci še, kao izvrsna radna sšila, na veliko prevoze preko Oceana u Južnu 
Ameriku i Zapadnu Indiju. Otoci Jamaika i Mauritius dolaze na glas kao 
izvanredno bogati krajevi. Zapadna je Indija u 18. stoljeću bila prava riznica. Jo“ 
u Napoleonsko doba sam udio Britanije na Antillima donosio joj je četvrtinu ukup- 
nog njezinog uvoza, dok danas, u najboljem slučaju, odavle dolazi tek 25-ti dic 
engleskih dobitaka iz kolonijskog carstva. 


651 


Država kao takova — kroz 17. i 18. stoljeće — ponajviše ne nastupa neposredno 
kao utemeljitelj kolonija, nego ovaj posao prepušta naročitim trgovačkim društvima, 
u kojima ona sudjeluje svojim udjelom, a često im daje i najšire povlastice. Indiju 
je engleskoj kruni osvojila »Istočno indijska kompanija«, Tek pola stoljeća nakon 
sudbonosne bitke po Indiju, koju je Robert Clive 1757. godine kod Plasseya u Ben- 
galskoj vodio, preuze engleska država Indiju u svoju neposrednu upravu. I Holan- 
Gani su radili s kolonijskim društvima, koja su igrala osobito važnu ulogu u prvim 
godinama njemačke kolonijske djelatnosti iza 1884. (u Istočnoj Africi i Novoj 
Gvineji). 


Sve do Napoleonskih vremena, ograničuje se osnivanje kolonija, kako &mo to 
već ranije istakli, u glavnom na obale i otoke, a prodiranje dublje u unutrašnjost 
predstavlja rijetkost. Kolonije bijahu bilo uporišta za brodove i vojne jedinice, koje 
bi odatle gospodarile jednim prostorom, bilo stovarišta za robu, odakle se ova upu- 
ćivala u Evropu, dakako uz mnogostruku dobit. Radi toga su majke zemlje pridržale 
za sebe isključivo pravo trgovine s kolonijama, u naročitoj pak mjeri Španjolci i 
Holanđani. Španjolski monopol trgovine s Iberskom Amerikom, po kojem tamošnjim 
kolonijama nije bilo dopušteno stupiti u trgovačke veze s bilo kojom drugom 
zemljom, doveo je do toga, da su Englezi na pr. u mirno doba imali lijepu priliku 
za kriomčarske pothvate, a u ratno su doba dolazili do skupocjenog plijena. Ovakav 
bi sistem vodio jednostranom gospodarskom razvitku prekomorskih zemalja, te su 
ove, uslijed zanemarivanja njihovih pravih životnih interesa sa strane matere 
zemlje, sazrele za otpadanje od nje. 


Ove trgovačke ograde padoše tek u 19. stoljeću pod uticajem liberalnih ideja, 
naročito onih o slobodi trgovine, koje ujedno omogućiše prodiranje kapitalizma i 
preko mora. Posljedica priticanja kapitala bila je uz ostalo i ta, da se je prešlo na 
površinsko proširivanje kolonija. Novovjeke kolonije pokazuju, da one nisu samo 
vrela sirovina, nego, ukoliko to klima za život bijelaca dopušta, mogu one biti i 
iseljeničke kolonije. Tako dovodi 19. stoljeće do ugovora i sporazuma o kolonijskim 
područjima, te nastade pojam »interesnih sfera«. Ravne crte granica poje- 
dinih kolonijskih područja (Afrika!) jasno pokazuju, da su 
povučene za zelenim stolom. Nema sumnje, da će i odluka o novoj 
podjeli kolonijskog posjeda pasti opet u Evropi za zelenim stolom mirovne, odnosno 
kolonijske, konferencije. 

Novovjeki je kolonijski sistem najsnažnije prokročio 
naprijed, zahvaljujući saobraćaju. Parobrodarstvo je omogućilo ne 
samo brže svladavanje udaljenosti kolonije od matere zemlje, nego se sada mogao 
i veći broj ljudi onamo prevoziti. Što je pak najvažnije, saobraćaj je omogućio, da 
se sa povoljno odabranih tačaka moglo i udaljenije krajeve upravljati i posjed u 
njima učvrstiti (brojni primjeri u Britanskom kolonijskom carstvu). Tekovine mo- 
derne tehnike znatno su izmijenile Sliku kolonija. Malo je koji prekomorski posjed 
danas, koji ne bi imao svoje željezničke i lučke uređaje. Engleska je u Indiji za 
razmjerno kratko vrijeme stvorila 60.000 km željezničke mreže. Željeznicom Kap— 
Kairo imale bi se vezati sve britanske kolonije i zaštitne države od sjevera do kraj- 
njeg juga Afrike. Belgija u Kongu, a Portugal u Angoli, izgradili su željeznice 
duboko u unutrašnjost kontinenta, i ovi bi kraci imali biti sastavni dijelovi veliko- 
afričke željezničke mreže. Velika francuska zamisao bila je Trans-Saharska željez- 
nica. S ovima se ne može u cijelosti usporediti velika Trans-Sibirska željeznica, jer 
je ruski posjed u Aziji u vrlo širokoj fronti neposredno povezan s materom zemljom 
tako, da se Rusiju zapravo i ne može smatrati kolonijskom silom, nego jednim tije- 
lom od Istočnog mora do Tihog oceana. Kolonije su zahvaljujući saobraćaju i osta- 
lim tekovinama modernog vremena, dobile mnogo više na vrijednosti, pa nije čudo, 
da ih današnji posjednici ljubomorno čuvaju, dok oni, koji ih nemaju, sve upornije 
traže kolonije za sebe. 


* 

»Svjetska kolonijska politika« dra Vinka Kriškovića, unatoč svog malog opsega 
za ovakovu temu, preobilata je materijalom kolonijskih problema. Postignuto je to 
jedino na taj način, što je autor odlično poznavajući u tančine sve probleme u vezi 
& ovim pitanjem, odabrao i iznio samo one, koji su najvažniji za samo pitanje i po 
kojima se može dovoljno zaći u samu bit problema. Ponajprije su prikazana kolo- 
nijska područja u koja je sadašnji svijet podijeljen (u ovom je dijelu knjige naročito 
istaći poglavlje o načinu i putevima, kako je Evropa osvajala svoje kolonije), a u 
drugom, većem dijelu knjige, ogleda autor kolonijske narode koji su podijelili svijet. , 
U današnje je doba knjiga Dra Kriškovića više nego aktuelna. Veliki rat u svijetu 
uz ostalu pozadinu, ima i onu 8 kolonijskim izrazom. Rat se stoga neće svršiti bez 
posljedica za kolonije. Iznijeti sve činjenice odlučne za formiranje svjetskih kolo- 
nijskih velesila; osvijetlili u današnje doba rezultate rada u kolonijama i zaštitnim 
državama; ukopčati sve to u Sistem današnjeg zbivanja i ideoloških sukoba u s&vi- 
jetu, sve je to uspjelo autoru zanimivim i dokumentarnim prikazivanjem. Prečesto 
ljudi, pristajući uz pojedini sistem vladanja u materi zemlji, drže, da nužno moraju 
braniti i »sistem«, što ga ona provodi u svojim prekomorskim posjedima. Treba 
odmah stoga ovdje podvući nepristranost, kojom autor prikazuje predmet (izuzetak 
čine neke aluzije u vezi a njemačkom i talijanskom kolonijskom politikom. Ne 
bismo se sš&ložili s uvaženim autorom u tome, da je na pr 
korporativizam u Italiji samo »une facade«, iza koje nema 
ništa, do »mrtvih slova na papiru«. Suradnjom u korporaci- 
jame učinjeno je daleko više, nego parlamentarnim na- 
kiapanjima u nekim demokratskim državama, pa također 
uz i unatoč činjenice, da je vlast na pr. u Italiji »ostala i 
nadalje u rukama vlade«. Nadalje, iako »rasni«, »sirovinski« 
te razlog >»prenapučenosti« ne mogu u cijelosti izdržati 
kritiku, da su oni dovoljan temelj za davanje kolonija 
Njemačkoj, ne može Se pripišivati samo propagandi, da je 
ona jedina stvorila kod Nijemaca zahtjev za kolonijama, 
odnoš&no učvrstilaih u uvjerenju daćeih posjedovanje ko- 
lonija izbaviti iz svih teškoća.) Inače treba istaći autorovu objektiv- 
nost u pogledu njemačke kolonijske politike, kad a pravom priznaje prednost od- 
nosno ljudsškiju i pošteniju politiku Nijemaca u kolonijama, a time i veće »pravo« 
(u koliko se uopće o pravu na kolonije može govoriti!) na posjedovanje kolonija. 
Bacivši letimičan pogled na »neka dalje upotrijebljena djela« — većinom engleskih 
autora — mogao bi čovjek pogrešno zaključiti jednostranost odnosno pristranost u 
prikazivanju materije. Međutim autor šiba na pr. Engleze svim ljagama, nisko- 
stima i podlostima njihove politike u kolonijama, iznosi svu krv, palež, nasilja i 
varke, na kojima počiva British Empire, S druge strane otvoreno iznosi, da su 
»jedini Nijemci bili u Africi pravedni s domorodcima, va- 
ljano ih upravljali pa im u neku ruku i omiljeli...« (P. 71). 
(Iznoseći god. 1936. u br. 5—6 Hrvatske Smotre u članku »Njemačka i kolonije« 
spremanje ove za ponovni ulazak među kolonijske velesile, naročito sam podvukao 
zrelo upravljanje u ranijim njemačkim posjedima, a što su im i najveći protivnici 
otvoreno priznavali). Njemačka se kolonijska politika temeljito razlikovala od one 
zapadnih demokracija. Mora se doduše naglasiti, da su i Francuzi i Englezi izbacili 
na površinu kojeg otkrivača i istraživača, ali pobliže promatranje pokazuje, da je 
ono na oko »nevino« djelovanje engleskih misionara i istraživača bio tek put za 
politiku nemilosrdnog iskorišćivanja. O metodama, kojima se stvorilo britsko car- 
stvo nikad se ne može dosta sve reći. Britska je kolonija, gledajući samo sa povr- 
šine, često zemlja u cvatu, u kojoj svaki Evropljanin može živjeti kao gospodin. U 
kakovim pak prilikama živi i mora raditi domorodac, o tome se slabo u svijetu 
govori. Nije to tek slučaj, nego pravo svojstvo Engleza, koje 
također spadaucjelovitost njihovog karaktera, da čekaju, 
dok drugi narodi svojom mukom i trudom podignu neke 

posjede, pa da ih oni onda za sebe oduzmu. Veliki je dio engleskih 
kolonija bio ranije u vlasti drugih sila. Indija je bila portugalska, holandija i fran- 
cuska (u koliko se tiče obalskih područja). Takav je slučaj i s bivšim njemačkim 
kolonijama. Za razliku od Engleza iFrancuza,Nijemci gu osva- 
jali kolonije tek onda, kad su počeli s njima trgovati, dok 
gu prvi sve radili po unaprijed spremljenom planu. Talijani 
su isto poput Nijemaca pristupili osvajanju kolonija tek onda, kad su stupili u red 
evropskih velevlasti, dakle u drugoj polovici odnosno bolje pod konac prošlog 
stoljeća. 

Pripisujući prirodnom nagonu činjenicu, da ljudi ostavljaju domovinu kako 
bi drugdje potražili povoljnije prilike i uvjete za život, definira Krišković kolo- 
niju — u današnjem smislu ove riječi — kao »naselje, koje ima neke 
političke posljedice i dovodi do proširenja vlasti matice 
zemlje, da bude njezino vanjsko upravno područje za 
njezine svjetske ekonomske i političke svrhe«,. U vezi s ovom 
definicijom treba naglasiti, da danas, a za vrijeme velikih sukoba redovito, mnoge 
povoljno odabrane zemlje, imadu daleko važnije strategijsko (gotovo isključivo) 
značenje od onoga ekonomske naravi. Prišazavši red, kojim su pojedini konti- 
nenti ulazili u »kolonijsku sferu«, bavi se autor naziranjem pojedinih naroda o 
ideji kolonija uopće. Tako se na pr. britska ideja kolonija sasvim razlikuje od 
francuske. Ona ne pozna francusku politiku centralizacije i asimilacije. »Fran- 
cusko je kolonijalno carstvo jedinstvena ustanova a ide 
za tim, da se svaka kolonija što prije prometne u francuski 
»departement«, upravni kotar. Britsko carstvo skup je raz- 
ličitih organizama, koji hoće, da svaka kolonija bude svoja 
odjelita zajednica sa Svojim posebnim duhom i životom...« 
(p. 35) 


Prvo svjetsko kolonijsko carstvo osvojila je Španjolska i to ne radi širovina 
niti iz nužde za zemljom, »nego iz gordoga, vjerom potkićenog imperijalizma, koji 
je s apsolutističkom idejom države i crkve udružio očitu, hajdučku i razbojničku 
grabljivost«. Dakako da se neutaživa pohlepa za zlatom realizirala nečovječnom 
okrutnošću, tako da je na pr. »povijest osvajanja američkog kopna jedan nepre- 
kinut niz zločinstava i nasilja«. Englezi ništa ne zaostadoše za Španjolcima. M e- 
tode, koje gu Englezi upotrijebili u sticanju i upravljanju 
kolonija, jedinstvene su u povijesti svijeta po intenzitetu 
u zlu, Pa i danas, kada ovo naše vrijeme obilježavaju aeroplan i tank, postaše 
i oni svrhotno sredstvo lakšeg i uspješnijeg održanja vlasti. Način, na koji 
engleske vojne vlasti i danas suzbijaju pokrete u Indiji (slučaj zvjerskog uništa- 
vanja indijskih sela, koja &e pridružiše pokretu fakira Ippi-a) najbolje svjedoči, 
da i u engleskom pacificiranju postoji sistem, koji se dosljedno, uz male promjene. 
provodi kroz stoljeća. Pobuna u Indiji 1857. godine ugušena je nevjerojatnim 
krvološtvom: »Ljude su Po selima klali, žene, djecuistarceživc 
sažizali. Uznike su vješali, strijeljali, utapali, ali najra- 
dije vezali na grla topova, pa onda ispaljivali.... Muali- 
mane su šivali u svinjske kože i mazali Svinjskom masti, 
prijenegosuih pogubili. Domorodcesu ubijali nasumce iu 


tolikoj množini, da su čitavi krajevi opustjeli...« (Pp. 49). A 


tek u burskom ratu, mnogo bliže našem dobu. »Na početku ovog stoljeća 
umrlo je dvadeset hiljada žena i djece u engleskim kon- 
centracionim taborima i trideset hiljada burskih kuća 
bilo je sažezeno dok pri tom svih Bura _ nema ni milijun 
duša...« (p. 50) (Zanimivo je naglasiti, da je danas u Južnoatričkoj Uniji velika 
podvojenost u pogledu odobravanja engleske politike. Tek neznatnom većinom 
usDPio je general Smuts pobijediti stajalište generala Hertzoga. Ovaj potonji, kao 

pravi tumač i zastupnik svih onih, koji ne mogoše tako lako zaboraviti po Engle- 
zima prolitu bursku krv pred četrdesetak godina, htio je na svaki način zadr- 
žati svoju zemlju izvan današnjeg sukoba. Dakako da je uslijed zastupanja neu- 
tralnosti za Južnoafričku Uniju, bio od engleske propagande proglašen »njemačkim 
agentom«). Nije Engleska tako postupala samo sa zemljama na krajnjim perife- 
rijama svoga imperija. Ta na prvom svom š&usjednom otoku, nad 
narodom bijele rase, počam od 12. stoljeća pa evo do dana, 
Engleska je počinila okrutna nasilja i zločine, koji ništa 
ne zaostaju za onimaulndiji »Čitava povijest irske nepre- 
kidna je a kadštotragična borba njezina naroda navlastito: 
seljaka i radnika, da se oslobode od engleskog iskorišći- 
vanja, ato je najsnažnija pobuda, datraže svoju nacionalnu 
nezavisnost... (p. 121). Isto se može punim pravom reći i za Indiju, samo 
što Irci dođoše do svog, pa makar i sakatog, »Eire«, a Indija i danas plamsa i 
stenje, giba se i diže, slaba i podvojena još uvijek, da bi mogla zbaciti jaram 
gospodara. Održanje vlasti Engleza u Indiji nema se pripisati možda nekom geni- 
jalnom načinu upravljanja ili pak ljubavi domorodaca prema gospodarima, nego 
daleko ogromnoj podvojenosti Indije. Raspravljajući o današnjem položaju Indije 
piše Dr. W. F. Kiewitt (Deutschlands Erneuerung, Miinchen, kolovoz 1940.) 
među ostalim i ovo: U britskoj je vanjskoj politiciuvijek do- 
minirala tema sigurnosti i zaštićivanja Indije, koja je kao 
što je poznato, najdragocjeniji dio Britskog imperija, 
gubitak koje bi značio zalaz engleskog svjetskog gospod- 
stva. Svijet se uvijek čudio, kako je šaka Engieza —. 7 malo 
više od 200.000 ljudi — mogla tako dugo vladati ovom ogrom- 
nom zemljom od 300 milijuna stanovnika, što čini gotovo 
šesti dio pučanstva svijeta. Ovo je bilo moguće jedino ko- 
risteći se i umjetno pojačavajući postojeće kontraste u 
zemlji, nejedinstvenosti, koje bijahu uvijek najbolji sa- 
veznik Engleske protiv iridentističkih pokreta«. — Nisu ni 
Francuzi postupali mnogo čovječnije od Engleza. Da spomenemo samo nasilja 
u Damasku pred nekih 20 godina, kada je francuska vojska (Senegalci!) haračila 
i uništavala ognjem i mačem čitava sela. A da i ne govorimo o vojnim poho- 
dima u Alžiru i Maroku! 


Svi evropski veliki a i neki mali narodi hoće kolonije. Zanimivo je stoga 
pogledati razloge, na kojima bi se imao temeljiti zahtjev za vanjskim posjedima. 
Razlozi »moralne i kulturne« naravi ne dolaze u obzir, oni su često samo maska 
pravih razloga: jeftinih probitaka i bezobzirnog iskorišćivanja. Politički pak raz- 
lozi svode se u glavnom na slijedeće. »Bijela rasa« pozvana je da 
vladanaddrugimrasama. Međutim od kada je Japanu, dakle »žutoj rasi«, 
priznato pravo da vrši kolonijska osvajanja uz pristanak bijele rase, ovaj jo 
razlog izgubio Svaku Vrijednost. Kao drugi razlog ističe se »prenuse- 

ljenost«, gdje bi uslijed prenapučenosti matere zemlje, kolonije imale preuzeti 
višak pučanstva. Ovaj razlog, prema Kriškoviću, ima mnogo šupljina: ponajprije 
narodi, koji traže kolonije, Svim mogućim zakonima i sredstvima rade na po- 
rastu Svog pučanstva (Njemačka i Italija), a s druge strane traže kolonije zato, 
da mogu suvišno pučanstvo iseliti. One pak zemlje, u koje bi se imalo raseljavati 
evropsko suvišno pučanstvo, ili nisu klimatski povoljne za useljavanje bijelaca, 
ili su pak i same preko mjere napučene. Međutim u vezi s populacionom politikom 
Nijemacma i Talijana treba istaći, da ona nije služila nikad prvenstveno 
kao baza za traženje kolonija. Populacione politike ovih zemalja jesu sastavni 
dijelovi sistema, koji tamo vladaju, a po kojima si Nijemci i Talijani žele osigu- 
rati produženje nacija u budućnosti. Dopuštamo da uz ostale razloge, i ovaj može 
biti istican ali tek u drugom redu, kako to i sam autor priznaje, davajuć:! 

prednost razlogu »presštiža«. Kao treći razlog ističu se si- 
rovine. Međutim cijelo to pitanje sirovina iz kolonija čudna je igra, a može 
6e svesti na to, »da se kolonije u ovo doba imperijalističke politike ne drže i ne 
traže poglavito zato, da bi industriji matice zemlje pribavile ograrno zaleđe kolonija, 
nego zato, da bi sširovine što jeftinije za sebe dobavljale i što skuplje i u zlatu 
drugima prodavale...« (p. 63). Dakle ovaj bi se razlog imao svesti na želju za 
lakim i dvostrukim dobitkom. Konačno jedan razlog neekonomskog karaktera. 
To je pitanje »prestiža«. Kod ovoga razloga želi autor prikazati slučaj s povrat- 
kom bivših kolonija Njemačkoj. Nije potrebno i ovdje isticati, šta su sve Englezi 
i Francuzi iznosili kao razloge radi kojih Nijemci ne smiju posjedovati kolonije. 
Njemačka međutim kao svjetska velesila ima pravo posjedovati kolonije po istim 
razlozima, i po istoj logici, po kojoj Engleska drži golemi imperij. Francuzi 
pak, najčešće pripisuju njemački zahtjev za kolonije nji- 
hovom imperijalizmu (a zar Svaka kolonijska politika, pa 
i francusška nijeimperijalistička?) Tako Pierre Mille (Le pro- 
blčme colonial dans lavenir«, 1939.) iznosi, da se nacional-socijalizam u Njemačkoj 
ima ovako shvatiti: socijalizam prema unutra, a nacionalizam (i to eks- 
panzivni!) prema vani u prvom redu prema kolonijskim posjedima. 


Najznačajnija novovjeka podjela kolonija izvršena je između 1870. i 1913. 
godine. Druga se znatna promjena zbila od I. Svjetskog rata pa do godine 1930. 
I tek što se autor upitao: »Sada u cvatu imperijalističke politike, 
ima li prilike, da bi novo okupljanje kolonijskh skupina 
moglo proći bez rata?» — već se zaigralo krvavo kolo ne doduše pod fir- 
mom »kolonijskog rata« — nego više rata zbog »prestiža«, a koji će bezuvjetno 
imati i svoje »kolonijske posljedice«. Gledajući danas ovu grdosiju »The British 
Empire«, kojega »izgradnja nije smišljena nego je sama od sebe nastala« i bila je 
više »stvar sreće nego vodstva«, kako se ljulja sa svim Svojim vjekovnim Egri- 
jesima, ne možemo se oteti utisku, da ovakove slučajne tvorevine, pa bile one i 
genijalno upravljane, mogu neokrnjeno izaći iz ovog sukoba. Nije tendencija samo 
kod zaraćenih strana — Nijemaca i Engleza — da preuzmu odnosno zadrže vodstvo 
u svjetskoj kolonijskoj politici, nego i sami kolonijski narodi podižu glave; a s 
ovim će se faktorom morati računati. Živimo u doba munjevitih zbi- 
vanja. Jedva je prošla godina dana odobjavljivanja knjige 
Dra Kriškovića, pa već nije aktuelno govoriti o Nijemcima 
u Austriji i Češkoj, kad oni danas sjede na obalama Atlan- 
tika i Crnog mora; Talijanima na Balearima i izvoru Nila, 
kad gu oni već u Britskoj Somaliji i gotovo na ušću Nila; o 
Japancima na Jangtseu, kad ih eto u Indokini, pred vratima 
britskog Singaporea. Sve se pomaklo dalje od centra su- 
koba, a gotovo šve na štetu Britskog imperija. Svjedoci smo 
eto, kako se Pomalo ruši imperij, kakovoga ne pamti povi- 
jest svijeta po njegovoj veličini i bogatstvu. Britsko je 
kolonijsko carstvo mašan zalogaji plijen, a »gladnih« tak- 
maca koji čekaju, vrlo je mnogo. A kakav će biti kraj? Teško 
nam jemoći predvidjeti ishod svega toga. Tek nam je, poput 
Kriškovića, uzdahnuti sa Shakespearom: 


»O Bože! Kad bi čovjek mogo čitat 
Sudbine knjigu, vidjet prevrat vijeka... 


Stipe Mosner. 

Umjetnost 


VIJI. MEĐUNARODNA IZLOŽBA UMJETNIČKE FOTOGRAFIJE 
(Zagreb, Umjenički paviljon, listopad 1940.) 





Usprkos velikih teškoća donio je Fotoklub Zagreb smionu odluku da i ove 
godine priredi međunarodnu izložbu umjetničke fotografije u Zagrebu, kako to 
već čini svake jeseni nekoliko posljednjih godina. Premda ove godine sudjeluje 
samo trinaest država i premda Su neke od tih država mnogo slabije zastupane, 
ovogodišnja je izložba ipak uspjela zadržati niveau ranijih izložbi, koje su poznate 
u cijeloj Evropi. Stoga i ove godine jedna od najuglednijih njemačkih fotografskih 
revija posvećuje svoj listopadski broj zagrebačkoj izložbi i ispunjuje ga mnogo- 
brojnim reprodukcijama radova hrvatskih fotoamatera ili radovima stranih maj- 
&tora, kojih su Slike izložene u Zagrebu. Kada se još k tome zna, da su radovi 
hrvatskih fotoamatera na izložbama u inozemstvu uvijek među najboljima, da se 
u inozemstvu smatra Fotoklub Zagreb, jednom od najjačih i najboljih organizacija 
takove vrste u ovom dijelu Europe, onda nije čudo da se i u inozemstvu i kod 
nas zagrebačka izložba smatra dogođajem prve vrste. Možda čak više u inozem- 
stvu, nego kod nas. Zaista na takvim priredbama zavidjeli bi nam mnogi gradovi 
veći od Zagreba i mnogi narodi brojniji od Hrvata. 

Ina ovoj izložbi najbolji su radovi hrvatskih fotoamatera. Hrvatski fotoama- 
terski savez dao je jednu kolekciju pomno izabranu u kojoj ne samo da ima 
veliki broj prvoklasnih radova, nego ta kolekcija, kao cjelina, ima svoje karak- 
teristike, svoju tehniku, svoj način izražavanja. Po motivima, njihovoj obradbi, 
ona se razlikuje od svih drugih, ona je baš naša, hrvatska. Taj posebni način iz- 
ražavanja opažen je već i ranije, pa je kod nas i u inozemstvu poznat pod imenom 
»zagrebačke škole«. 

Rekosmo da su radovi Hrvatskog fotoamaterskog saveza najbolji, pa počnimo 
s njim! 

Fotoklub Daruvar zastupaju Lavička i Pavić. Lavička je dao karaterističnu 
gliku »naših dana« — sliku jedne zabrinute starice, koja sa zebnjom čita novine 
što će sutrašnjica donijeti. Vrlo mu je dobra slika »Moć svijetla«. 

Iz Fotokluba Osijek izlaže opet Nikola Szege. Njegovi prvoklasni radovi pri- 
vukli su pažnju na ranijim izložbama, pa je tako i ove godine. Izložena mu je 
»Portretna šStudija« i »Portret mornara«. 

Mladi Fotoklub Sušak pokazao nam je da ima talentiranih članova i dobrih 
Slika. Spomenut ćemo samo Baretića, Pajkurića s dobrim »Ložačima« i još boljom 
»Tihom noći«, Štrcaja s uspjelom »Igrom gsvijetla«. 

Slijede prvoklasni radovi Fotokluba Zagreb. Vlado Cizelj u četiri slike pri- 
kazuje alpinske, sniježne motive. Koliko iskrenog doživljavanja prirodnih lje- 
pota, koliko romantike 1 poezije u svim tim slikama! I čim čovjek odvoji pogled 
od Cizeljevih radova, vidjet će četiri sjajna portreta; to može biti samo Dabac. 
Dabac je jedan od naših najboljih fotoamatera, a u poriretima je majstor. Ove je 
godine izložio »Portret Slikara S.«, »Sijedi gospodin«, »Seljakinja» i »Bakica«. Sve 
gu to prave umjetničke studije. Napose »Seljakinja« koja je možda najbolja slika 
na ovoj izložbi. Gollob je u slikama »Triglav« i »Rjavina« Sjajno prikazao planin- 
eki masiv u vječnom snijegu i ledu. Grčevićeve Slike također spadaju među bolje. 
Dolazimo do radova jedne žene, najboljeg našeg ženskog fotoamatera. To je Julija 
Grill-Dabac. Ona uspješno slijedi svog muža, pa su i njezini radovi prvoklasni 
(»Bosanac«, »Mlada seljanka«, »Povratak u luku«). Vlado Horvat je dao uspjele 
zimske motive, a Janeković jedan dragi, zaboravljeni »Stari kutić«. —Zaslužuju 
pažnju radovi Juriše, Kurira (»Na pustari« i »Zima«), Medeottija,  Mudrovčića, 
Schnura, Stupara, Spiesa (»Lončar«) i drugih. 

Iz Ealerije najboljih naših majstora preostala u još dvojica: Skrygin i 
Szabo. Skrygin je izložio četiri slike i sve četiri su prava remek-djela, Skrygin 
radi studije, pa je i među ovim slikama jedna sa svim onim odlikama, koje imadu 
samo njegove studije. Rijetko se vidi tako uspjela i duhovita «lika kao što je 
5kryginov »Mali diktator«. Ne izostaje i jedna teaterska slika »Njezin ponos« i 
najzad jedan vanredni pejsaž. Da imamo samo Skrygina mogli bismo već biti za- 
dovoljni, a kako tek ne bi bili kad imamo nekoliko ovakvih odličnih majstora. 
Szabo je također jedan od onih, koji gu među prvima. Osobito nam se svidio 
njegov »Kozji moste, a onda »Proljetna oluja«. 

' Iz ove države sudjeluju još »Klub fotoamatera Beograd« i »Zveza slovenskih 
fotoamaterskih društev«. 


Beogradski fotoamateri u glavnom gu učenici zagrebačke škole. Najveći njihov 
talenat je Voja Marinković i njegove dvije zaista odlične glike »Borba svijetla« 
1 »Park u noći«, najbolji &u radovi Beogrsđana. Marinković je i član Fotokluba 
Zagreb, a kako čujemo i ove dvije slike je snimio u Zagrebu, što je interesantna 
Okolnost. Od ostalih spomenuli bismo Debeljkovića, Lazarevića i Stolipina. 


Kod Slovenaca je umjetnička fotografija dobro razvijena. Na njihovim slikama 
Vidimo tipične motive iz njihovih lijepih krajeva. Najbolji slovenski majstori su 
Oskar i Peter Kocjančič iz Ljubljane. Oskar Kocjančič je dao četiri prvoklasne 
kompozicije (»U čaru gsvijetla«, »Očekivanje«, »Moja zaručnica«, »Minijatura«). 
Peter Kocjančič dao je četiri prekrasne slike. »Od njega« zove se slika na kojoj 
vidimo djevojku, koja čita list od dragoga. Ona je savršeno uvjerljiva. Mi vidimo 
jedan momenat njezinog psihološkog zbivanja i ulazimo u njezino osjećanje. 
»Dobra zemlja« je prava pjesma poljskog rada pod veličanstvenim nebesima. 
»Nevrijeme« i »U decembru« ništa ne zaostaju. Izvrstan je i Marenčić. Odlično mu 
Je »Njegovo prvo proljeće«, pa onda tipična, prava slovenska »Seoska procesija«, 
i dinamična | moderna »Pjesma naših dana«. Bolaffija se među Slovencima nipošto 
ne smije mimoići, dok od ostalih izlagača, koji imaju vrijednih radova spomenu:i 
bismo Koželja. Osim Ljubljane, &udjeluju Fotoklub Hrasnik i Fotoklub Maribor. 
Iz prvoga istakli bismo Grešaka, a iz drugoga Hrovata (»Baka«). 

Madžarska je oduvijek zauzimala vidno mjesto i nalazila e među prvima. 
Madžarska je i ove godine opravdala svoj glas. Dobro su nam poznati njezini 
odlični majstori i njihove umjetničke slike. Za razliku od nas Hrvata i od skoro 
&vih ostalih izlagača, njihove su slike izrađene na papiru visokog sjaja (hochglanz). 
Prvi i najbolji, kao i na ranijim izložbama je Ern& Vadas. »Goal« zove se jedna 
njegova slika, koja prikazuje skupinu dječaka, kibica na utakmici i izražaje nji- 
hovih lica u onom momentu kad je pao goal! Savršena je to skupina. Vrlo impo- 
zantna i efektna je njegova Slika »Gardisti«. Osim toga izložene su mu »Srna« i 
xObnova«. Ferencz Aszmann za Vadasem ništa ne zaostaje. »Volovi u naletu« je 
slika koja se brzo ne zaboravlja. Njegova plesačica je dobro komponirana i pomalo 
nas potsjeća na odličnu »Tahićanku« Amerikanca Thoreka, koju &mo vidjeli pred 
dvije godine. Vrijedno je spomenuti još njegovo »Loptanje«. Divan je pejsaž De- 
breczeni Pala »Zalaz gunca« čiji zraci ge odrazuju na jednom zamrznutom potoku. 
Majstorski su radovi Szt&ly J&nosa »Zuška« — portret jedne slatke djevojčice i 
»Noćni sastanak«. Tu je još niz vrlo dobrih radova  —Angyalfija, Erdei Istv&na, 
Erdčsa Tibora (»Marica«), Horvatha (»Poluton« — sjajna skupina jedrilica i nji- 
hovih odraza), J6nasa P4la (»Magla i linije«, »Ptičji portret«), Rankaia i drugih. 

Njemačka je usprkos rata dobro zastupana, ali to nije ni iz daleka ono, što 
ena može dati. Bčhler je dao uspjeli zimski pejsaž, Dwofak dvije vesele i srdačne 
dječje snimke (»Vesela kupelj«, »Dvojaki smijeh»), a Fischer vrlo uspjele motive, 
Oduševio nas je »Seoski muzikant« Karla Fiebera. Sjajna slika! Hillebrandtova 
»Njemačka djevojčica« i »Franačka seljanka« zauzimaju posebno mjesto. Naš stari 
poznanik Kainz potvrđuje nam ovogodišnjim slikama poznatu kvalitetu svojih 
radova. Rettstadt nam je prikazao dijete, koje gleda u točak automobila i u svoju 

Sliku, koja se na tom točku odrazuje. »Zrcalo« — naziv je te slike, pa ako možda 
kome po opisu izgleda, da to što ona prikazuje nije ništa originalno, ta je slika 
odličan dokumenat psihologije djeteta. Ta slika govori vrlo mnogo. Majstorski su 
radovi bromouljeni pretisci u smeđoj i zelenoj boji Rudolfa Sulkea »Lučka studija« 
i »Na istočnom moru«, Oni ostavljaju nezaboravne impresije. Radovi jednog 1 
drugog Starkea takodjer su na visini, a njima bismo mogli dodati i mnoge druge, 
no zadovoljit ćemo se da spomenemo tek Koepela i Teichmanna. . + 


Italija nije baš brojčano mnogo zastupana, ali iz tih skoro trideset slika mo- 
žemo izabrati veliki broj onih, koje ju sjajno reprezentiraju i govore o zamjernoj 
visini talijanske umjetničke fotografije. To je uostalom razumljivo samo po sebf, 
jer talijanski narod, koji ima toliko umjetničkog smisla kao malo koji narod na 
svijetu neće biti valjda ni u umjetničkoj fotografiji zadnji! — Ime Bertoglio nam 
je dobro poznato. I ove smo godine opet imali prilike diviti se izvrsnim radovima 
Giovanni-a i Itala Bertoglia. Od prvoga je tu poetična »Večer na laguni« i »Zima«, 
a od drugoga »Napor«. Caffaratti-eva slika jednog nedjeljnog popodneva u pro- 
vinciji dana je tako neposredno i realno da iz nje čitamo čitavu pripovijest e 
provincijskom životu. Giorello Enrico izlaže jedan uspjeli alpinski motiv i još 
bolji tipični talijanski, koji prikazuje most i dio nekog talijanskog grada. Na 
ovoj posljednjoj, iako je to crnobijela fotografija upravo se osjeća pravo bogatstvo 
i toplota boja. Pogrješili bismo da ne &pomenemo Lami-a Cezara (»U visine«, 
»Sjene«), a još više da izostavimo Mazzonis di Pralafera barona Giorgia i Riccarda 
Moncalva. Kod Mazzonisa se ističe napose stuđija-poluakt. Moncalvo je dao van- 
rednu »Dječju znatiželju«, no i ostale dvije njegove slike gu vrlo dobre. Majstor 
kompozicije je Carlo Perret — i što ee tiče amisla za kompoziciju, on je pred 
svima talijanskim fotoamaterima na ovoj izložbi. Sve četiri njegove slike gu takve 
da im nema prigovora. Spomenuvši još Stuardi-a (»Matterhorn«) i Vitonne-a 
(»Srednji vijek«) Završili bismo ovim kratkim pregledom radova talijanskih maj- 
stora. 

Prvi put ove godine sudjeluje na izložbi S. S. S. R. s velikim brojem slika. 
S interesom &mo razgledali njihove radove među kojima ima vrlo dobrih, ali mo- 
ramo reći, da smo više očekivali. Karakteristična je kompozicija mnogih njihovih 
&lika — trokut. Najači je Sovjetski predstavnik Halip. Smiona i vrlo uspjela je 
njegova kompozicija »Na straži«, vanredan mu je rad »Tišina«, a i ostale dvije 
&like za Ovima mnogo ne zaostaju. Osim Halipa najznačajniji su njihovi majstori 
M. Aljpert (»Portret Kirgiskinje« i »Utrke o kolhoznom prazniku«) i V. Mikoša 
(»Na stadionu Dinamo» i »Ženska brigada«). Među izloženim slikama ima dosta 
Sportskih slika, koje podsjećaju na amerikanske sportske radove, zatim priličan 
broj slika iz dječjeg života, nešto radova iz industrije i poljoprivrede. Na mnogim 
slikama nađe se i ponešto propagande. 


U Bugarskoj se umjetnička fotografija tek razvija, pa stoga njihove radove ne 
&mijemo strogo ocjeniti, premda oni mnogo zaostaju za našima. Vjerujemo da će 
srdačne veze, koje postoje između Bugara i nas i na ovom polju, doprinijeti 
razvitku umjetničke fotografije u Bugarskoj. Od bugarskih izlagača ističemo Bo- 
žinova, Karastojanova i Savova, 

Švicarska je zastupana ga svega nekoliko izlagača, pa ipak smo našli među 
njihovim radovima slike, koje su naa ođduševile. To su dvije slike Aergentera 
Christiana »Seljak iz Lčschtala« i »Uspon na Matterhorn«, rađene u izoheliji. To 
&u vanredni i vrlo efektni radovi. Slike u izoheliji svidjele su nam se prvi put 
pred nekoliko godina na izložbi Poljaka, koji su prvi upotrebili tu tehniku. O4 
tada emo rjetko imali prilike da vidimo slike u toj tehnici, a još rjeđe tako uspjele 
Češko-Moravski protektorat zastupa samo Bohaček s tri svoje vrlo uspjele 
alike. : 


Portugal zastupaju Osorio i Santos. 

U. S. A. koja je do sada bila među najvažnijim izlagačima na &vim europ 
skim izložbama, pa tako i na zagrebačkoj, a čiji su radovi bili uvijek mneđu prvima 
— ove je godine zastupana samo s nekoliko slika. Uzrok tome je nešto teškoća 
8a Slanjem Slika iz Amerike u s&adašnjim prilikama, ali glavni je razlog, što su 
Amerikanci proglasili bojkot europskih izložbi. 


Kina je zastupana bolje, nego mnoge europske države. Tu je nekoliko sjajnih, 
prvoklasnih radova. Takvi su &vi radovi Wu Francisa, a osobito njegova slika 
»Da &am kralj...« On bi i među najboljim evropskim majstorima zauzeo vidno 
mjesto. Ne zaostaju mnogo za njegovim, vrlo dobri radovi Chin-San Long-a. Sit 
Tsze Kong-a i Tak-Cho Lo-a. 


Među japanskim izlagačima dominira &vojim vanrednim radovima Nakai Ma- 
sami (»Znaci proljeća«, »Poslije kiše«, »Studija«). 


Egipat predstavlja Yahia Arif Bey. 


I ovaj puta napustili smo potpuno zadovoljni izložbu, zadovoljni organizacijom 
š zadovoljni sa svim onim što smo vidjeli. Zadovoljni i ponosni, jer je naš Zagre? 
dao izložbu zamjerne umjetničke visine i prvorazrednog značaja, afirmirao ponovno 
naš visoki ugled u međunarodnom svijetu umjetničke fotografije, a time i dopri- 
njeo našem nacionalnom prestižu. Karlo Mirth 


Polemika 
KAKO GOSP. PEROJEVICĆ BRANI POVIJESNE FALSIFIKATE? 


Gosp. Marko Perojević napisao je g. 1939. knjižicu: Ninski biskup u po- 
Vijesti hrvatskoga naroda. U »Hrvatskoj Smotri« 1940. g. br. 4 s. 195— 
202, ja sam oslanjajući se jedino na vjerodostojne povijesne izvore, koje sam i 
u samoj raspravi naveo ili označio mjesto, gdje se može naći, izrekao sud o toj 
knjizi, da to nije nikakav povijesni rad, nego povijesni roman. U br. 9 
Hrvatske Smotre, s. 449—457, napisao sam članak: Jeli Grgur Ninski bio 
glagoljaš, gdje sam opet oslanjajući se jedino na vjerodostojne dokumente 
i navađajući ih, ustvrdio, da Grgur Ninski niti je bio glagoljaš, niti se je za giago- 
licu borio. Od prvoga članka pa do danas prošlo je 5 mjeseci i gosp. Perojević o 
njemu šuti kao riba očito zato, jer ne može da pobije moje argumente. Javio se 
nakon 5 mjeseci u jednom dnevnom splitskom organu i to ne na kritiku njegove 
knjige u Hrvatskoj Smotri br. 4, koja se njega i njegova djela izravno ticala, nego 
na drugi članak o Grguru Ninskome, u kojemu se on tek mjestimice spominje. 
Odovorio je u dnevnim novinama i to splitskim — a on živi u Sarajevu — ne da 
gtvar naučno raspravi, nego da pobudi instinkte neupućene javnosti. 

Perojević je u Hrvatskom Glasniku od 14. listopada 1940. g. br. 243. napisao 
članak: Jelikip Grgura Ninskogaogromantfalsifikathrvatske 
povijesti kako tvrdi dr. Ivo Guberina. On u ovome članku zna ta- 
kove tvrdnje izricati, da, kada bi imao i samo malo naučnoga morala morao bi se 
sakriti ne samo pred naučnom, nego i opće poštenom javnosti. On na pr. piše: +Da 
uvjeri svoje čitatelje u svoju tezu, dr. Guberina ističe kako &u oni, koji s s njim ne 
slažu i koji slave Grgura Ninskoga zadojeni protuhrvatskim, slavenofilskim i jugo- 
glavenskim duhom«, da su »one malo sačuvane izvore prilagodili svojim panslaven- 
skim i jugoslavenskim koncepcijama«, a da je uloga Grgura Ninskoga, kako ju pri- 
kazuju dosadanji historičari »plod panslavističke i jugoslavenske, a po tome i protu- 
hrvatske propagande 19. v. i ništa drugo«. Još dr. Guberina zove slavitelje Grgurove 
»propagatorima panslavizma, slavenstva, jugoslavenstva i s njim spojenog antikle- 

rikalizma« i da to čine »sa antikatoličkom i protuhrvatskom tendencijom«, a »to 
čine naši slavenofili, jugoslaveni i pristaše crkvenog jedinstva«. 

»Takovima, eto, prikazuje dr. Guberina sve one, koji u Grguru Ninskomu 
gledaju velikoga hrvatskoga biskupa, velikoga branitelja glagolice, velikoga poma- 
gača narodne i crkvene politike kralja Tomislava. Uperio je dr. Guberina svoje 
strijele na sve pisce, počam od Farlatija i Račkoga do Ritiga, Karamana i moje 
malenkosti. Sve nas krsti &lavenofilima, jugoslavenima i protuhrvatima. To isto 
čini i s umjetnikom Meštrovićem. I to su dokazi dr. Guber:ne! To su mu najjači 
i jedini argumenti protiv nas! Osobito se je dr. Guberina okomio na moju raspravu 
eNinski biskup u povijesti hrv. naroda«, koju je Matica Hrvatska prošle godine 
izdala. Uvjeren sam, da dr. Guberina nije bio svijestan težine svojih riječi i uvreda, 
koje je nanio mrtvim i živim. Mislio je, valjda, da će s njima, mjesto s historičkim 
dokazima, oboriti naš sud o Grguru Ninskomu«. 

Ovako može pisati samo čovjek, koji nema savjesti te misli, da se neistinom 
1 demagogijom pred neupućenom javnosti može sticati naučni renom€. On ono, što 
&am ja istakao nuzgredno i to kao razjašnjenje, prikazuje neupućenima kao moje 
»najjače i jedine argumente«. Neka čitatelji pročilaju moje članke, pak 
će se brzo uvjeriti koliko je gosp. Perojević savjestan. | 

Da je Perojević čovjek, koji ne posjeduje upravo nikakove kvalifikacije jed- 
moga naučnoga radnika, osobito povjesničara, pokazao je među ostalim i u ovome 
svome novinskome članku. Tako on piše: »Da li je Grgur Ninski bio glagolaš, to 
mije nitko tvrdio, niti je to važno za njegovu ulogu i zasluge u našoj povijesti. 
Dokazalo se je samo, da je Grgur bio branitelj glagolice. To je poznato svakomu 
Hrvatu i hrvatskoj djeci. Samo oni, koji ne vjeruju u autentičnost 
akatasplitskoga saborato neće da znadu. Neki od njih dapače hoće 
da Grgur nije ni živio u X. v. nego u XI. Nijesu ni papa Ivan VIII. i Lav XIII. 
bili glagoljaši, a ipak ih povijest ubraja u najveće zaštilnike i šir.telje glagolice. 
Glagoljaštvo Grgura Ninskoga ne ulazi u pitanje postojanja glagolice i slavenskog 
bogoslužja kod Hrvata. Kad Grgur i ne bi bio glagoljaš, kako to hoće dr. Gubte- 
rina, tm mu se ne bi oduzela slava kao braniteljaglagolicei glago- 
ljaštva. Naši historičari, osim Onih oko »Hrv. Smotre, prikazuju na temelju 
akata splitskog sabora Grgura kao pobornika i branitelja 
glagolice, kao onoga koji je spasio glagolicu od propasti i 
progonstva latinskih biskupa«. Gosp. Perojević iz mojih članaka vrlo 
dobro zna, ga priznajem autentičnost akata splitskih sabora, pa ipak se ne srami 
ovako pisati. Perojević priznaje mogućnost, da Grgur lično i nije bio glagoljaš a 
zato je ipak njegov kler bio glagoljaški. Ta glagolicu je doveo u ninsku crkvu Teo- 
dozije! A je li on bio glagoljaš? Kada nije njegov drugi nasljednik, onda teško da 
je bio i on. Pozivam gosp. Perojevića da donese samo jedan ne 
direktni, nego | indirektni dokaz, da je kler ninske bisku- 
pijeu većinibio glagoljaški. Perojević i danas tvrdi, da je u »hrvatsku 
crkvu, kojoj je na čelu bio ninski biskup kao narodni hrvatski b.skup uvedena gla- 
golica po biskupu Teodoziju savremeniku sv. Metoda oko €. 880.« Ja sam u mojim 
člancima u »Hrvatskoj Smotri« više puta na ovo odgovorio g. Perojeviću i rekao 
mu, da je njegova supozicija, da je glagolica dovedena po Teodoziju u Hrvatsku, 
nemoguća, jer je sasvim isključuje stav pape Stjepana VI. prema Teodoziju. Ali 
Perojević ima jedan vrlo žalostan običaj, koji ga sasvim diskvalificira kao nauče- 
njaka, a taj je, da senaargumente, koji se donose protiv njegove 
teze uopće ne osvrće, već svoje nazore sto puta prije pobijene i dalje kao 
dokazane širi među neupućene. Osim argumenata, koje sam ja iznio sa Stjepa< 
nom VI. svi naši povjesničari zabacuju njegovu kombinaciju s razloga, što je Metod 
bio u Rimu 880 g. a Teodozije 881., pa € prema tome u Rimu nijesu mogli sastati 
Ovaj članak u Hrvatskom Glasniku osniva se jedino na ovakvoj njegovoj naučnoj 
metodi, Nekoliko primjera: »Tek kasnije, kad &u dalmatinski latinsko-bizantinski 
biskupi, s nadbiskupom &plitskim na čelu, napunili uši papi Ivanu X. prikazavši 

mu glagolicu kao »herezu«, onda je papa digao svoj glas protiv nje. No Grgur js 
pobio klevete latinskih dalmatinskih biskupa, pa Su ovi morali ušutiti. Kako druk.- 
čije da protumačimo razliku izmedju papinih pisama i postupka splitskoga sa: 
bora? Sabor uopće i ne govori o glagolici, osim na jednom mjestu, gdje se gla: 
golica, iako iznimno, dozvoljava i u crkvama dalmatinskih biskupa. To sam pitanje 
u raspravi o Ninskim biskupima opširno rašpravio, i ne treba da ga ovdiše 
ponavljam«. Perojević se nanovo pozivlje na svoju knjigu, kao đa bi ona bila 
neke naučne vrijednosti, iako &am ja dokazao, da je to povijesni roman, a on na 
te sve moje argumente šuti, i javnosti nadalje pruža gvoj roman kao povijest. 


Još jedan primjer: »Poznato je iz povijesti da djelovanje Grgura Ninskoga ima dva 
momenta: glagolicu i primat dalmatinsko-hrvatske crkve. Na splitskom crkvenom 
saboru g. 925.—928. Grgur je, potpomognut od kralja Tomislava i hrvatskih veli- 
kaša, htio da postane metropolitom i primasom Dalmacije i Hrvatske, da jedan 
Hrvat bude crkvenim poglavicom, kao što je državnim bio hrvatski kralj Tomislav, 
koji je iz političkih razloga htio ujediniti dalmatinsku i hrvatsku crkvu. Usprkos 
nastojanja i prijetnja kralja i velikaša Grgur nije uspio. Na saboru je hrvatska 
stvar doživila poraz, a to zbog otpora nađbiskupa, koji je do jučer priznavao carl- 
gradskog patrijarku«. Ja sam u mome članku Uloga Splita u rađanju 
hrvatske nacije, Hrvatska Smotra 1940 g. br. 3 upozorio, kako su hrvatski 
vladari bili oni koji su se borili za crkveni primat Splita, a ne Nina. U članku: 
»Jeli Grgur Ninski bio glagoljaš« upozorio sam, da o tim problemima 
opširno raspravljam u studiji »Državna politika kralja Tomislava« 
koja će skoro u tisak. Prvi dio toga članka izašao je u 10. br. Hrvatske, Revije, pa 
ga je prema tome Perojević mogao i vidjeti prije, nego je poslao svoj članak 
Hrvatskom Glasniku. On je tu mogao vidjeti, tko je papu informirao o glagolići 
u Hrvatskoj. U članku Hrvatske Smotre čitao je moje razloge, da su se u istinu 
hrvatski vladari borili za prvenstvo Splita, a uza sve to, on i dalje piše ovako, 
kako sam naveo. Za Perojevića je to prirodno, jer što će njemu argumenti, kada 
se je zakleo, da ni jote neće odstupiti od svojih teza. 


Gosp. Perojević zna i ovo napisati: »Upravo je bilo protivno: gdje je dopirala 
bizantinska politička vlast, kao u dalmatinskim gradovima, tamo je dopro i bizan- 
tinski crkveni duh. U Hrvatskoj je taj duh bio zapadni i rimski, i prema tome ne- 
smisleno je kazati »da bi se opasnost glagolice t. j. bizantinizacije Hrvata mogla 
raširiti«. Dalmatinski su se biskupi zaista bojali glagolice, koja je iz Hrvatske hila 
doprla do njihovih biskupskih granica i počela klijati, jer su znali da je hrvatska 
glagolica protivna svakoj bizantinizaciji, pod kojom su bili dalmatinski gradovi«, 
Par redaka prije Perojević piše, da »su daimatinski latinsko-bizantinski biskupi, s 
nadbiskupom splitskim na čelu, napunili uši papi Ivanu X. prikazavši mu glagolicu 
kao herezu, onda je papa digao svoj glas protiv nje«. 


Mi smo u spomenutome članku Hrvatske Revije i 4. br_ Hrvatske Smotre upo- 
zorili, da papa kori gradske biskupe, da se uz njihovu moć i pristajanje širi gla- 
golica po gradovima i zato da je isključeno, da bi oni kod pape bili njezini tuži- 
telji. U istome sam članku H. R. upozorio, tko su bili papini informatori. Ali Pero- 
jević po običaju ide svojim putem. Što se njega tiču argumenti? Ja sam u mome 
članku H. S. br. 9 spomenuo, a u onome H. R. dokazao, da iako su Čiril i Metod 
bili pristaše papina prvenstva, ipak su pripadali bizantinskoj kulturnoj orijentaciji 
i prema tomu njihovo djelo, glagolica, morala je nositi pečat bizantinizacije. Ni na 
ovo se ne obazire Perojević, već on zna »da su se bizantinski biskupi zaista bojali 
glagolice, koja je iz Hrvatske bila doprla do njihovih biskupskih granica i počela 
klijati, jer su znali da je hrvatska glagolica protivna svakoj bizantinizaciji, pod 
kojom su dalmatinski gradovi«. Zbilja genijalno iznašašće. Bizantinac će zazirati 
od glagolice, koja je djelo njegovih ljudi, a hrvatska glagolica nije bizantinsko 
djelo, iako joj je Metod Bizantinac otac i učitelj. 


662 


Perojević piše: »Neka iznese dr. Guberina iz 1000-godišnje povijesti hrvatske 
glagolice i jedan jedini primjer, da su hrvatski glagoljaši bili »bizant.nski« nastro- 
jeni. Naši su glagoljaši ostali u biti oni isti, kakovi su bili u doba Teodozija, Grgura 
i: Cedede. Nesmisao je dijeliti ih na one prije senjskog biskupa Filipa i na one 
poslije njega. Hrvatska je glagolica od svoga početka uvijek bila obrambeni zid 
protiv Bizanta i bizantinskog raskola«. Doista je originalan g. Perojević! Hrvatska 
je glagolica po njemu od svoga početka »uvijek bila obrambeni zid protiv Bizanta 
£ bizantinskog raskola«. A zašto onda Ivan X. onako oštro nastupa protiv nje? Zar 
iz rasne mržnje prvtiv slavenstva? A koliko je u svojim tvrdnjama ozbiljan sam 
Perojević, vidi se i po tome, što i Cededu meće u red onih, koji su bili bedem 
protiv Bizanta. Sudeći po njegovoj knjizi: Ninski biskup u povijesti 
hrvatskoga naroda, on vjeruje Tominoj priči o Cededi, pa je doista čudne 
da čovjek, koji je po Tomi, a prema tome i po Perojeviću, digao ustanak masa 
protiv zaključaka crkvenog sabora pa i samoga rimskoga pape može se smatrati 
katolikom, i »bedemom protiv Bizanta«. Gosp. Perojević će u mome članku H. R. 
»Državna politika kralja Tomislava« naći naučni cdgovor, kojega je 
duha i orijentacije bila hrvatska glagolica za vrijeme narodnih vladara. Ali ja sam 
ipak uvjeren, ga to njemu ne će ništa koristiti, te će on i dalje ići svojim putem. 

U mojim člancima H. S. ja sam ustvrdio, da isticanje Grgura Ninskoga kao 
nekoga borca narodne crkve i glagolice nije drugo, nego »plod panslavističke i ju- 
goslavenske, a po tomu i protuhrvatske propagande 19. v. i ništa drugo«. A da je 
to tako do očevidnosti nam je pokazao sam E. Perojević ovim svojim člankom u 
Hrvatskome Glasniku. Kada njega ne bi sasvim zauzela ova »panslavistička i jugo- 
slavenstva, a po tom i protuhrvateka propaganda 9. v.«, valjda bi imao toliko du- 
ševne snage. da pogleda i na drugu stranu, naime na one dokaze, koji govore protiv 
njemu toliko omiljele teze. Upozorujem E. Perojevića, da mu se nije trebalo pro- 
slavljivati ovakovim člancima u Hrvatskom Glasniku, nego ako se želi proslavit! 
neka dokaže: a) da njegova knjiga. Ninski biskup u povijesti hrvat- 
skoga naroda nije povijesni roman, nego povijesna nauka, b) pobiti one argu- 
mente koje sam iznio u mojim člancimt H. S. i H. R. da se glagolica nije prosti- 
rala u glavnom po teritoriju ninske biskupije, nego dalmatinskih gradova, c) da 
Grgur Ninski niti je bio glagoljaš niti je za glagolicu prstom makao. 

Ovakav način odgovora €. Perojevića, kako se je pokazao u članku Hrvatskog 
Glasnika najbolje pokazuje, da nije moguće naučno obraniti Meštrovićev falsifikat 
na splitskome peristilu. Neka bude uvjeren g. Perojević i svi oni Hrvati, koji gle- 
đaju i sude svoje hrvatstvo kroz taj falsifikat, da će Hrvatska onda kada bude 
uistinu slobodna taj falsifikat 1 njegov duh potpunoma uništiti i ne će dopustiti 
u avojoj sredini, da se bilo tko klanja toj našoj narodnoj sramoti. 

Dr. Ivo Guberina. 


60.3 


NAŠIM PRIJATELJIMA 
I PRETPLATNICIMA! 


Ovim dvobrojem završavamo VIII. godinu izlaženja Hrvatske Smotre. 
Uredništvo i uprava učinili su svoje: dobili ste knjigu na. gotovo 700 
stranica o premnogim važnim i ozbiljnim pitanjima, koja se poglavito i u 
prvom redu tiču nas Hrvata. Česti i brojni dopisi naših prijatelja i pret- 
platnika, kojima odobravaju naš stav i način obradbe pojedinih pro- 
blema, te nas bodre za budući rad, najbolji su dokaz, a ujedno nama 
najbolje priznanje, da sva naša nastojanja oko ovog teškog posla idu 
dobrim putem i polučuju željeni učinak. Pa kad tako eto mi izvršismo 
s naše strane svoju dužnost prema pretplatnicima (doduše nije sve uvijek 
izašlo onako, kako smo mi htjeli, ali su tome krivci one teškoće, što se 
obično označuju u današnjoj atmosferi kao »tehničke«!), red je sada i na 
Vama, da bar na koncu godine regulirate Vaše dugovanje prema Hrvatskoj 
Smotri. ' : 

Jedino vrelo prihoda za izdržavanje i izdavanje našeg lista jesu 
pretplate naših prijatelja. Ne ćemo ovdje iznositi sve materijalne teškoće 
oko izdavanja lista niti ogromne troškove današnjeg štampanja, koje je 
preko 50% skuplje od onoga predratnog, t. j. prije dvije godine. Uvjereni 
smo, da će naši prijatelji, imajući u vidu ove okolnosti, odazvati se i 
ovom jednostavnom pozivu i izvršiti svoju pretplatničku dužnost. 

Ovom su dvobroju priložene čekovne uplatnice, pa ovim putem 
molimo svakog našeg pretplatnika, koji još nije podmirio pretplatu za 
1940. godinu (a moguće i za koju raniju godinu!), da se odazove našem 
apelu i da izvrši svoju dužnost prema Hrvatskoj Smotri. Tada ćemo moći, 
ublaživši bar donekle goleme naše materijalne brige, novim silama do 
godine nastaviti djelo, koje započesmo. A u tom radu trebamo pomoći 
i potpore sviju Vas. 

Ovim putem ujedno najljepše zahvaljujemo svim našim brojnim 
prijateljima, koji nam tokom ove godine nađoše po kojeg novog pret- 
platnika. Molimo ih, da i nadalje misle na Hrvatsku Smotru, jer njezino 
širenje i potpomaganje vodi samo jednom cilju: jačanju hrvatske 
nacionalne svijesti. U to ime: Bog i Hrvati! 


UREDNIŠTVO I UPRAVA. 








»Hrvatska Smotra« izlazi jednom mjesečno. List izdaje konzorcij »Hrvatske Smotre«. 

Predstavnik konzorcija i odgovorni urednik Mato Nikšić, Zagreb, Vinogradska c. 

br. 60b. Predstavnik redakcionog odbora I. Oršanić, Nova Ves 40. Predstavnik 

uprave Stipe Mosner, Zagreb, Klaićeva 62a, II. — Uredništvo i uprava nalazi se 
u Zagrebu, Nova Ves 40. 

